
Leges,  ad  opera  typis  mandata  spectantes , hanc  editionem  tuentur. 


EDITORIS  MONITUM 


Qiee  ante  hos  triginta  et  amplius  annos  opuscula  chirurgici 
argumenti  vulgaverat  auctor , cum  a viris  doctis  non  im- 
probata fuisse  intellexisset,  auctiora,  atque , quantum  liceret , 
emendatiora,  prout  diuturnior  rerum  usus  edocuerat , deuuo 
typis  edere  constituerat.  Adhortabatur  ad  id  potissimum, 
dum  cum  illo  familiariter  hic  versaretur,  cl.  Josephus 
Wenzel  Moguntinus  M.  D. , qui  etiam  prioribus  capitibus 
aliquot  notas  adjicere  voluit  de  iis  rebus , quae  vel  ipsemet 
in  valetudinariis  vel  celeberrimi  in  Germania  viri  observa- 
verunt. Verum  eodem  optimo  viro,  quem  maxime  lugemus, 
praematura  morte  abrepto,  et  auctore  tum  anatomicis,  tum 
clinicis  administrationibus  distracto,  in  hanc  diem  inceptum 
opusculum  differre  necesse  fuit,  in  qua  otium  ab  infortunio 
nactus  est  ea  colligendi , quae  dispersa  et  inculta  jacebant. 

Etenim  idibus  augusti  anni  mdcccxvii  inauspicato  accidit 
ut  laevum  pedem  ad  nodum  ferreum  offendendo  in  orbem 


actus  , musculisgue  diu  reluctando,  ut  aequipondium  ser- 
varet , in  idem  sinistrum  latus  procumberet,  allideretque 
humi  majorem  femoris  processum,  sicque  eam  subluxationis 
speciem  reportaret,  in  qua  femoris  caput  supra  acetabuli 
supercilium  consistit,  atque  claudus  evaderet.  Ita  qui  olim 
claudicationis  causas  sedulo  indagaverat,  perniciosos  ef- 
fectus in  seipso  expertus  est. 

Hae  porro  Exercitationes  non  ad  systematis  formam,  sed, 
prout  sese  offerebant , breviter  conscriptae , et  quoad  licuit 
anatomicis  sectionibus  illustratae  prodeunt,  ut  potius  histo- 
riarum collectio  si  ut  habendae  ad  condendam  quorumdam 
morborum  non  satis  agnitorum  pathologiam.  Qua  propter 
lion  reconditas  morborum  species  inveniet  lector,  neque  ela- 
boratum opus,  praecipue  cum  horum  scriptorum  editioni , 
quae  biennio  jam  ante  vulgari  potuissent  , quaedam  se  in- 
commoda olfecerint,  quae  tandem  Societatis  tj^pographicae 
Classicorum  Italicorum  sublata  sunt  diligentia. 

Illud  quoque  addendum  existimo  , quod  figurae  lineares  , 
quibus  librum  auctor  ornare  decreverat,  in  eximii  quidem 
caelatoris  rnanus  pervenerunt , ut  melius  adumbratas  seligeret. 
Ille,  posthabita  nonnullarum  significatione  , eas  solum  re- 
tinuit, quas  graphice  delineatas  conspexit;  illas  vero,  quas 
liegligenter  confectas  vidit,  rejecit,  rejectasque  disperdidit. 
Quamobrem  plurima  emendatione  digna  invenientur,  pro 
quibus  veniam , quam  ab  eruditis  petit  auctor,  se  consecu- 
turum esse  confidit. 

EXERCITATIONES  PATHOLOGICAE 


CAPUT  I. 

DE  rOLYPORUM  QUORUMDAM  INDOLE. 

JP olypos  vix  non  omnes  vel  vinctura  , vel  forcipe  eradicari  posse  , hoc 
tempore  chirurgi  fere  omnes  norunt.  Quos  vero  ea  methodus  non  tollit , 
evertit  alia  , quae  , quo  vetustior , eo  etiam  efficacior  , atque  ab  aliquibus 
exercitatissimis  in  arte  viris  dudum  ab  oblivione  revocata  est.  Quoniam  vero 
polyporum , qui  et  sede  et  maligno  quodam  genio  lethales  extitere , rara 
admodum  fit  mentio  ; mearum  esse  partium  duxi , funestos  , qui  mihi  ob- 
venerunt , casus  literis  consignare.  Unicam  habet  Bonetus  (i)  polyposi 
dissectionem  ex  Sclineidero  , ex  qua  tamen  omnia  salva  fuisse  , quae  intra 
caput  recondebantur , inteliigimus.  Morgagnus  (2)  etsi  varias  sedes , ex 
quibus  polypi  progerminant , indicaverit } historiam  tamen  nullam  profert 
eorum  , qui  in  sublimiori  sede  , sive  nati , sive  increscentes  , ossium  vi- 
cinarumque partium  nexum  et  fabricam  penitus  everterunt. 

Puero  decenni  sanguis  magno  impetu  e naribus  prorumpens  sistitur  ab 
ejus  patre  multa  frigida,  atque  inopinato  in  vultum  conspersa.  Qua  quidem 
perfusione  sanguis  manare  desiit}  sed  a junio  mense  anni  1780,  quo  haec 
evenerant,  narem  dextram,  non,  ut  prius,  perviam  sibi  esse  sensit:  ea 
propter  mense  Augusto  chirurgum  bonae  famae  adiit , qui,  demisso  per  nares 
in  fauces  cathetere  partem  mucosi  polypi  avulsit  , et  simul  multum  san- 
guinis elicuit , quo  assecutus  est , ut  spiritum  jam  liberius  traheret  puer. 
Elapsis  aliquot  mensibus , naris  deuuo  gravari  visa  est , atque  paullatim 
spirandi  difficultas  increvit , accedente  postmodum  deglubendi  quoque 
molestia.  Demum  labeute  prope  anno , ex  quo  haemorrhagiam  passus 
erat  , febri  primum  haud  ita  levi  correptus  , deiu  stupore  quodam,  et  auris 
dextrae  surditate  affectus  est. 

Die  4 junii  1781  iu  nosocomium  deportatus  est  puer,  cujus  fauces  cum 


(1)  Sepulchreti , lib.  I,  sect.  20  , obs.  9. 

(2)  pe  sedibus  et  causis  morbor.  , epist.  XIV,  20. 

inspexissem , velum  palati  depressum  esse  observavi , tanquam  a corpore  , 
quod  superne  ipsi  incumberet , nec  visu  , nec  tactu  facile  percipiendo.  Facil- 
limum vero  fuit  a praenotatis  animadvertere  corpus  illud,  quod  velum  palati 
detrudebat  , polyposum  esse  , siquidem  complures  polypos  e nare  dextra 
pendentes  conspexeram  ; atque  ab  his  primum  inchoandam  esse  curationem 
censueram,  antequam  ad  gravioris  polypi  evulsionem  me  converterem.  Quam- 
vis vero  puer  febri  amphimerina  laboraret,  et  dolore  frontis  obluso,  cum 
molesta  gravitate  , stantibus  tamen  hucusque  vilibus  , polypos  omnes  for- 
cipe avulsos  extraxi,  subsequente  non  modico  purulenta?  materiei  effluxu , 
atque  hinc  ampliori  via  reddita  tum  ad  respirandum,  tum  ad  deglubendum. 
Verum  haud  multo  post  adaucta  febri  cum  sopore,  capitis  gravitate  et 
stupore , bulbus  primum  oculi  dextri  increvit  atque  protuberavit  • simul 
etiam  pus  ex  aure  dextra  effluxit • dein  uterque  oculus  prominere  coepit, 
magisque  dexterum  , facies  pallescere,  sicque  extincti$  sensibus  mors  inse- 
cuta est  decimo  quarto  , ex  quo  in  nosocomium  illatus  fuerat  , die. 

Ablato  cranio  praeter  limphae  turbidioris  copiam  in  ventriculis  cerebri 
lateralibus  , plexum  chorioideum  pallidum  et  veluti  aqua  maceratum  inve- 
nimus ; in  cranii  vero  basi  plurimum  puris  effusi  inde  a truncis  nervi  ol- 
factorii usque  ad  fissuram  perpendicularem  communem  cerebelli  , ibique 
piam  membranam  et  arachnoideam  cum  venis  qnas  amplectuntur,  corruptam; 
imo  lobi  medii  partem  ex  dextero  cerebri  haemisphaerio  cum  glandula  pi- 
tuitaria gangraena  affectam.  Etiam  sub  ipsa  dura  menynge  sanies  tum  in 
fossis  mediis  baseos  cranii , tum  ulterius  supra  os  multiforme  collecta  quin- 
tum nervorum  par,  et  clinoideum  processum,  qui  dextrorsum  posterior 
est  , corruperat , ex  quo  postea  loco  per  fissuram  ossis  temporum  Val- 
salvae  in  tympani  caveam  sibi  viam  fecit.  Musculi  , qui  dexterum  regunt 
oculum  , sani  quidem  , sed  ad  interiorem  orbitae  angulum , qua  parte  eth- 
moidis  plana  facies  cum  ossibus  frontis  et  unguis  conjungitur  , dura  menynx 
nonnihil  inflammata  cernebatur. 

Cranii  basi  per  longitudinem  secta,  polypus  in  conspectum  se  dedit  figurae 
fere  quadratae,  duos  transversos  digitos  longus,  et  totidem  latus.  Originem 
ab  ea  membranula  videbatur  trahere,  quae  ossis  sphaenoidis  sinum  dextrum 
convestit,  tum  ex  ea  cavitate  prodiens  a partibus  etiam  quae  in  vicinia 
sunt , omnibus  , et  a proxima  quoque  faucium  membrana  , cui  radicibus 
suis  adhaerebat  pertinaciter.  Hujus  sarcomatis  corpus  solidum , fibrosum 
compactum  erat  exterius  violacei,  interius  subalbi  coloris:  basis  vero  inae- 
qualis , qua  palati  velo  pendulo  innitebatur.  Naris  utraque  , ossa  turbinata , „ 
sinus  item  maxillaris  dexter  , sana  erant.  Cavernae  etiam  frontales  illaesae 
videbantur  , quarum  membrana  flavescente  muco  oblinita  erat.  Porro  a 
praetergrediente  sarcomate  multo  magis  diductum  erat  sinus  dextri  sphe- 
noidis  ostiolum,  quod  in  naturali  ordine  prope  ejus  rostrum  , et  post  os 
spongiosum  superius  aperitur.  Os  autem  ipsum  multiforme , a quo  dura 
mater  interposito  pure , ut  diximus,  secesserat,  nigro  foedatum  erat  colore, 
praecipue  ad  sellam  equinam  , ubi  maxima  fuit  labes. 

Causam  liic  oppido  raram  polypis  procreandis  agnoscimus  ; cohibito  enim 
repente  per  frigidae  impressionem  sanguine  hujusmodi  malum  natum  esse 
nec  vidimus  , nec  apud  alios  legisse  meminimus.  Observatio  autem  ob  hanc 
ipsam  rem  utilitate  sua  certe  non  est  destituta.  Creditur  vulgo  in  narium 
haemorrhagia  sanguinem  fundi  a dilatatis  finibus  arteriarum  , qui  in  narium 
duntaxat  ambitu  sunt  locati.  Verum  si  ab  anatomicis  repetimus  pituitariam 
membranam  succingere  sinus  omnes,  tum  cribriformis  ossis  , tum  multifor- 
mis ; et  si  iis  , quae  passim  in  praxi  eveniunt , non  adversamur , fateri 
necesse  erit,  quandoque  sanguinis  fluxum  ab  altiore sede  derivare.  Etenim 
tam  vehementer  nonnunquam  prorumpit  sanguis,  et  tam  profuse  , ut  a sola 
naris  alterutrius  cavitate  esse  non  possit.  Igitur  a sinubus  superioribus  in 
nares  derivat , quod  etiam  difficultas  probat  consuetis  interdum  auxiliis 
sanguinis  fluxum  intercipiendi.  Ubi  enim  ejus  jactura  adeo  gravis  est , ut 
vitai  sit  periculum  , protinus  ad  illud  adminiculi  genus  est  confugiendum  , 
quo  nares  summae  turunda  ex  linteo  carpto  per  os  traducta  perfecte  ob- 
struuntur. 

Ut  primi  modo  memorati  polypi  insolita  causa  fuit,  ita  hujus,  quem 
de  scripturus  sum , non  infrequens.  Vir  sexagenarius  gravi  capitis  dolore 
allectus,  aliquot  diebus  purulentae  e naribus  materiei  profluvium  habuit. 
Malo  ingravescente  continuo,  tumores  bini  cum  inflammatione  conjuncti 
apparuerunt;  alter  ad  oculi  sinistri  canthum  majorem  , alter  vero  sub  labio 
superiore  proxime  gingivas  , et  dentes  molares  primores  ; ambo  in  suppu- 
rationem versi , et  primum  ille , qui  inter  gingivas  et  labium  erat  , qui 
etiam  dissectus  magnam  vim  puris  effudit ; deinde  alter  sponte  disruptus  , 
ulcus  sinuosum  reliquit.  Vanum  erat  de  his  abscessibus  bene  ominari  , 
quia  praesidia  quaevis  eludentes,  in  fistulas  malignas  sponte  degenerarunt  , 
ita  ut  inde  manifestum  esset,  eas  a causa  latente  foveri.  Et  sane  priori- 
bus annis  bubonibus  , verrucis , ulceribusque  venereis  afflictus  fuerat  , et 
nunc  etiam  dolore  interdum  recurrente  in  dextro  humero  detinebatur. 
Utut  ea  fuerint , certe  e nare  lateris  affecti  promanabat  sanies  acris  , ma- 
xime faetida  et  varii  quidem  coloris  , cujus  plane  indolis  pus  etiam  absces- 
sus supra  memorati  fundebant , quorum  superior  in  ipsam  naris  caveam  , 
inferior  in  antrum  maxillare  ejusdem  lateris  penetraverat.  Praeter  id  ex  su- 
periori sinu,  sive  fistula  , polyposa  excrescentia  prodibat , remotas  ex  narium 
anfractibus  radices  trahens  , quae  cum  penitus  evelli  non  potuerit  , ferocius 
inde  repullulans  inaequali  superficie,  sordida,  dolente  , ulcerata  apparuit; 
sed  aegrotans  , jam  viribus  destitutus,  et  catharro  primum,  tum  febri  con- 
tinua diutius  defatigatus,  septimo,  ex  quo  malum  caeperat , mense,  anno 
1782.  vivere  desiit. 

Narem  sinistram  polypo  majori  , inaequali  nigricante  obturatam  de- 
prehendimus , qui  distractus  et  ob  corruptionem  laceratus  nonnihil  sanguinis 
etiam  post  mortem  fudit.  Quum  interiora  cranii  lustraremus,  exempto  ce- 
rebro , primo  cribrosam  ossis  ethmoidis  partem  deficere  animadvertimus  ; 
atque  orbitae  fornicem  , qui  proximus  est,  violaceo  colore  infectum.  Polypus 

dispersas  ducebat  radices  a membrana  pituitaria , quae  ossa  turbinata 
suprema  et  inferiora  et  antium  maxillare  convestit.  Ossa,  quae  circum 
erant  , partim  destructa  , partim  emollita  ; os  unguis  deperditum  ; antri 
maxillaris  paries  , qui  narem  spectat  ; tum  ille  , qui  genam  sustinet  , et 
limbus  alveolaris  ejusdem  ossis  maxillaris  sinistri  omnino  corruptus  de= 
prehendebatur.  Cranii  basin  diligentius  exploravimus,  postquam  maceratione 
fuit  expurgata  , in  eaque  , quod  ad  ethmoidem  attinet , nil  praeter  galli 
cristam  superesse  vidimus  , hinc  antium  sphaenoidis  anterius  lato  hiatu 
apertum  cum  naribus  et  sinubus  frontis  libere  communicabat.  Hujus  ossis 
cuneiformis  processus  temporalis  , qui  ad  canthum  ocuii  minorem  concur- 
rit, erosus;  processus  item  pterygoidei  ala  interior  cum  hamulo  , et  totum 
os  maxillare  relicto  perexiguo  alveolari  spatio  , quod  caninum  dentem  le- 
cipiebat.  Os  jugale  integrum  erat ; orbitae  paries  interior  et  inferior  deli- 
ciebat; sinus  frontales  et  spaeuoidei  amplissimi. 

Yir  annorum  triginta  ex  tridentina  regione  naris  sinistrae  polypo  trien- 
nio fere  laborabat.  Is  decembri  mense  anni  178 6 ita  demum  adauctus  est, 
ut  ad  orbitae  angulum  interiorem  succrescens  in  oppositum  latus  oculum 
compuleiit.  Chirurgus  quidam  huic  vitio  subventurus,  pei  luso  timore,  ma- 
lum exasperavit.  Ego,  ut  primum  curationem  suscepi  16  juuii  1787,  ex 
qua  sede  polypus  oriretur,  attentius  examinavi.  Dolor  nullus , neque  gra- 
vitatis sensus  super  frontis  sinus  erat ; laeva  naris  a polypo  occupabatur 
tota-.  Ex  sensuum  judicio  natura  benignus  videbatur  , nec  radix  admodum 
remota.  His  perspectis,  haud  difficulter  sarcoma  removeri  posse  existimans, 
primum  fungosam  carnem,  quae  ad  canthum  oculi  excreverat,  scalpello 
abscidi  ; dein  fundum  exploraturus  digito  minimo , quem  per  oculi  angu- 
lum immisi , profunde  in  narium  caveam  penetravi , ex  qua  facili  penetra- 
tione apparuit  , non  solum  ossium  unguis  et  ethmoidis  pariem  , sed  illam 
etiam  maxillaris  ossis,  quae  ad  orbitam  formandam,  tum  interius,  tum 
infra  convenit , consumptam  , judiciumque  , quod  paullo  ante  feceram  , fal- 
lax fuisse.  Igitur  ut  graviori  malo  potens  remedium  adhiberem,  cauterium 
semel  atque  iterum  infra  biduum  prope  orbitam  admotum  fuit  ad  radices 
sarcomatis  extinguendas  ; mox  particulae  ex  nare  propendenti  vinculum  fuit 
injectum : postea  sanguis  missus  est  ob  vehementem  capitis  dolorem  , et 
febrini  , quae  ab  hac  operatione  subsecuta  est:  incassum  tamen  liaec  omnia 
fuerunt  , cum  altera  die  vividior  ex  oculi  cantho  caro  pullularet.  Ad  no- 
vam hanc  vegetationem  comprimendam  duplex  vinculum  fuit  adhibitum , 
quo  tum  superior,  tum  inferior  sarcomatis  pars  constricta  emori  cogeretur  ; 
sed  denuo  febris  insecuta  cum  capitis  dolore  adeo  acerbo  , ut  in  querelas 
prorumperet  aeger  ; oculus  inflammatione  prehensus  , conversa  paullatim  in 
suppurationem  carne  , quae  ad  ejus  angulum  excreverat.  Ob  id  secta  ite- 
rum vena  fuit,  et  caput  saepius  gelida  perfundi  jussi;  quae  auxilia,  et  si 
quidquam  levaminis  attulerint,  ut  praeter  febris , et  cephaleae  remissionem, 
suppurationem  quoque  ab  utriusque  vinculi  parte  promoverent  ; tamen 
quatriduo  ab  gelidae  usu  tam  atrox  iterum  dolor  oculum  affecit  , ut  is  ex 
orbita  jamjam  prorupturus  esse  videretur. 

Interea  dum  pulsus  fit  tardior  , et  macies  corporis  major  , polypi  nasa- 
lis pars  abscessit,  pars  forcipe  avulsa.  Polypus  orbitalis  pariter  putredinem 
conceperat , et  mole  imminutus  una  cum  dolore  oculi  et  febri  spem  reli- 
querat, fore,  ut  penitus  absumeretur.  Quae  spes  eo  major  erat,  quo  piae- 
terlapsis  aliquot  diebus  continuata  frigidae  embioche  omnia  Iere  supra  me- 
morata symptomata  praeter  opinionem  fuere  sublata.  Fluente  copiosius  et 
bonae  indolis  pure  tum  ex  oculi  cautho  , tum  ex  nare  , penicillo  sp.  nitri 
fumantis  imbuto  reliquiae  orbitalis  polypi  tangebantur;  sub  cujus  usu  et 
dolor  orbitae  obtusus,  qui  perstabat,  evanuit,  et  vis  polypo  increscendi 
adempta  , et  molestus  sensus , qui  partibus  illis  insederat  , cessavit. 
Intra  duorum  mensium  spatium  , quo  haec  peracta  sunt,  tam  ampla  enata 
est  cavitas,  ut  turunda  crassior  ex  oculi  cantho  in  fauces  commode  de^ 
mitti  potuerit.  Inierim  oculus  sinister  amaurosi  affectus  est;  et  dum  ever- 
tendo maxillari  polypo  extrema  auxilia  adbibemus,  aeger,  seu  moibi-,  seu 
curationis  pertaesus,  in  patriam  lediit  , de  quo,  quid  deinceps  evenerit, 
plane  nescio. 

Haec  in  mentem  revocat  non  absimilem  polypi  maxillaris  observationem 
a Doi/bletio  (i)  traditam  , nisi  quod  illa  fatalis  fuit  ob  polypi  radices  am- 
plissimas ex  toto  nempe  antro  maxillari  proficiscentes.  Felicior  init  exitus 
moibi  polyposi  , quem  Gcirengeotus  (2)  in  muliere  perdomuit  cauterio  ac- 
tuali bis  per  diem  prima  hebdomade  , tribus  vero  sequentibus  semel  tan- 
tum quotidie  imposito. 

111.  Hichterus  (3)  polypum  narium  praedurum  et  sanguinem  fundentem 
candenti  leri amento  peropportune  transfixit.  Et  sane , quoties  cauterio  opus 
est  -ad  difficillimos  morbos  persanandos;  toties  eodem  constanter,  repetito, 
et  iterum  utendum  est,  dummodo  ad  labis  usque  radices  pertingat ; frustra 
enim  id  auxilii  adhibetur  , si  eo  nequit  pervenite  , ubi  vitii  origo  latitat. 
Atque  haec  est  ratio  adustionum  absque  prospero  nonnumquam  eventu 
peractarum. 

Quod  suppuratio  validioribus  auxiliis  promota  alias  non  praestitit,  id 
inflammatio  fete  spontanea  , aut  certe  a levi  stimulo  nata  hic  effecit;  sci- 
licet ut  potior  sarcomatis  pars  per  suppurationem  absumeretur.  Juvenis 
octodecim  annorum  bis  per  intervalla  capite  percussus  semel  baculo  , et 
iterum  saxo  e longinquo  vibrato  , utraque  vice  cecidit  exanimis,  lneunte 
anno  1789  quamdam  inter  spirandum  difficultatem  percipiens  , ad  coryzam, 
cui  se  obnoxium  ciedebat,  id  vitii  retulit;  mox  re  cognita  ad  polypum  , 
eumque  grandiorem,  emittentem  ramos,  alterum  in  narem  sinistram,  al- 
terum in  fauces.  Hunc  quarta  maji  1790  paucis  a decubitu  diebus  febris 
vehementissima  est  adorta  cum  faciei  rubore , lingua  sordida  , palati 


( 1)  Mem.  de  Pacati,  ile  cliirurg.  , tom.  V,  pag.  241. 

(2)  Loco  cit  ato , pag.  25q. 

Q)  Obsei  v.  chirurg.  , fascic.  II  , cap.  8. 

phlogosi,  ingemi  per  nares  lmmoris  pituitosi  excretione  , aliisque  sympto- 
matibus inflammationem  comitantibus , quae  tum  sanguinis  detrahendi  , tum 
expurgandae  alvi  necessitatem  indicaverunt. 

Die  a febris  ingressu  quinto  magna  sanguinis  copia  per  nares  posteriores 
in  os  defluxit  ; posteraque  die , cum  vincturam  polypi  nasalis  molirer  , 
tanta  iterum  et  repente  ex  nare  affecta  facta  est  sanguinis  effusio  , ut  pro- 
pemodo  animo  linqueretur  aeger.  Post  tertiam  autem  sanguinis  jacturam 
ex  faucibus  , quae  mox  insecuta  est , febris  demum  , et  sitis  , et  reliqua 
symptomata  remittere  caeperunt  ; simul  autem  pus  ex  auribus  , naribusque 
tum  ex  ore  ferri , in  quo  quidem  abscessus  eo  loco  ruptus  cernebatur  , 
ubi  velum  pendulum  cum  palato  osseo  committitur.  Jamque  intra  duas 
hebdomadas  cessante  febri  , purisque  defluxu  , melius  habuit  adolescens. 
Narium  posteriorum  polypo  per  suppurationem  sublato,  anteriorem  alumi- 
nis calcinati  pulvere  per  nares  attracto , firmandum  et  exsiccandum  curavi; 
mox  forcipe  , quam  maximam  potui  partem  abrupi  , quo  id  emolumenti 
sequuium  est , ut  liberius  spiritum  duceret.  Deinde  non  intermisso  alumi- 
nis usu,  polypus  ita  est  cohibitus  , ut  intra  mensem  non  ultra  excresceret. 
Ejus  loco  carneum  tuberculum  relictum  est,  idque  altius,  quam  ut  vinc- 
tura aut  ferramentis  apprehendi  potuerit.  Quare  statuebam  animo , id  quod 
reliquum  erat,  setaceo  per  nares  trajecto,  absumere;  quod  praesidii  genus 
ab  aliquibus  commendatum  , proficuum  aliquoties  sum  expertus : in  nonnul- 
lis tamen  molestissimum  fuit  ob  vulnerationes  et  dolores  , quos  funiculus 
ad  veli  penduli  oram  extremam  excitavit.  Adolescens  vero  , qui  nares  aeri 
pervias  sentiebat  , id  experiri  noluit  , et  suis  sese  restituit. 

Suppurationem  spontaneam  in  polypo  hoc  absumendo  maximam  habuisse 
partem , ex  historia  liquet.  Liquet  etiam  causae  proeguinenae  aliquam  , si 
non  omnem , dandam  esse  partem  ad  sarcomatis  productionem  , ictibus 
nempe  capitis  , qui  ossa  concutiendo  membranas  et  vasa  labefactant  , eaque 
ad  relaxationem  disponunt.  Relaxatis  vasis  praecipue  venosis , reinoratoque 
circulo  stases  fiunt  sanguinis  in  partibus  debilioribus  , quae  tandem  fluidi 
copia  nimis  distensae  cedunt  , disrmnpuntur,  atque  haemorrhagiis  irregula- 
ribus locum  praebent.  Hanc  forte  partium  conditionem  voluit  designare  ol. 
Joh.  Ehrenfried  Pohl  (i) , dum  asseruit,  «eos  polypos,  quos  fere  semper 
praecedit  dolor  capitis  gravis  et  diuturnus  , ex  venis  varicosis  oriri , et  liae- 
morrhagias  vel  spontaneas  vel  periodicas  excitare  ».  Quam  propositionem 
libenter  amplecterer,  si  observationibus  esset  consentanea , et  nisi  contra- 
rium mihi  videretur  esse  statuendum  , nimirum  venas  fieri  varicosas  ex 
polyporum  incremento.  Quum  nempe  membranae  mucosae  aliqua  pars  in- 
tumescendo  spongiosa  fit,  et  in  polypum  excrescit;  vasa,  quibus  ea  pars 
praedita  est , pari  modo  dilatantur.  Cui  vitio  si  aliud  accedit  , nempe  si 
aliqua  mora  refluxuro  sanguini  opponitur  , ut  in  vasis  debilioribus  haerere 


(i)  Vid  ill.  Franck,  Delectum  opusculor.  medicor.,  vol.  VIII,  pag.  2g4- 

diutius  cogatur;  tum  haec  vasa  sive  sanguinem  propellendi,  sive  sese  con- 
trahendi robur  omne  amittunt.  Unde  lit  , ut  non  solum  spontaneae  , sed 
ingentes  etiam  abrupto  polypo  haemorrhagiae  quandoque  sequantur.  Quibus 
quidem  malis  opitulaturus  Dr anilis  (i)  ex  faucibus  in  nares  traducit  tae- 
niolam filamentorum  glomere  praeditam  satis  crasso,  ut  sanguini  iter  omne 
in  fauces  intercipiat  , simulque  turunda  in  nares  demissa  alteram  viam  ei- 
dem praecludit. 

De  coctero  quamprimum  de  sede  polypi  in  sinu  maxillari  existentis  certi 
sumus,  praestat,  sinum  exterius  pertundere,  atque  per  eum  hiatum,  vel 
per  illum,  qui  aliquando  sponte  aperitur  in  alveolari  tractu,  \eligne,  vel 
ferramentis  polypum  aggredi  , et  vel  evulsione  , vel  excitata  suppuratione 
destruere , cujusmodi  felicium  sanationum  plura  exempla  protulit  Bor- 
denave  (2). 

INonnunquam  polypi  variis  in  sedibus  simul  exoriuntur  , ut  videre  est 
ex  Levreio  (M)  qui  veiba  facit  de  singulari  sinus  maxillaris  sarcomate  , 
quod  cum  binis  ex  ore  sinus  frontalis  enascentibus  polypis  communicabat. 
Sed  magis  forsitan  singulares  videbuntur  , quas  modo  subjungam  , obser- 
vationes polypoium,  quorum  otigo  licet  non  obscura,  ob  peculiarem  ta- 
men increscendi  modum  , videlicet  intra  ipsam  cranii  cavitatem  , dignae  sunt 
quae  referantur. 

Juvenis  diutino  capitis  dolore  conflictatus , dein  sopore  gravi  affectus  , 
obiit  i5  detembiis  1^87.  Constabat  eum  polypo  narium  laborare  ; sed 
non  aeque  tonsi  abat  de  moibi  geneie  , qui  eundem  aequo  citius  sustulit. 
Malum  igitur  in  cadavere  pervestigatum  est.  Ablata  calvaria  , remotaque 
duriori  menynge  , excrescentia  quaedam  ad  perpendiculum  sese  attollere 
visa  est,  dimidii  fere  ovi  crassitie  , quae  incumbentem  sibi  lobum  cerebri 
dextrum  ob  pressionem  , quam  in  eundem  exercuit  , vitiaverat  ; atque  inde 
tum  ab  eadem  pressione , tum  a continenti  dolore  pus  generatum  esse  circa 
polypi  ambitum  conspiciebatur,  cui  sanguinis  atii  multum  ex  venis  erosis, 
uti  videbatur,  effusi  admixtum  fuerat. 

Polypus  amem  ex  media  parte  septi  nasalis  , qua  narem  dextram  spectat, 
ampla  enascebatur  radice  , et  mox  bifariam  divisus  altero  ramo  deorsum  , 
altero  sursum  tendebat.  Inferior  polypus  narem  dextram  totam  occupabat, 
et  potiorem  fos>ae  nasalis  partem  : superior  autem  recta  ascendens  in  cranii 
cavitatem  penetraverat  , destructo  sensim  osse  cribioso  , et  diducta  ab  an- 
teriori parte  falcis  duplicatuia,  ex  qua  tunicam  externam  sibi  mutuavit. 
JHujus  polypi  superficies  inaequalis  eiat,  et  sulcis  quam  plurimis  discieta, 
ejusque  substantia  mollis  , adeo  ut  primo  obtutu  a ceiebri  corticali  non 
videretur  differre;  sed  incisione  per  ejus  longitudinem  facta,  lai  di  naturae 


(1)  Observation  de  cbirurgie , tom.  I , obs.  6. 

(2)  Memoires  de  l arademie  de  chirurg. , vol.  V , pag.  226, 

(3)  Obscrvations  sur  la  cure  des  polypes  , pag.  2a3. 

similis  apparuit  tumque  ex  ejus  centro  non  modica  saniei  copia  prosiluit. 
Oculus  dexter  aliquantum  prominens  notabatur  , et  post  mortem  sanguinis 
atri  nonnihil  e sinistra  nare  defluxit. 

Ruricola  annos  natus  unum  supra  viginti  sexennio,  et  quot  excurrit, 
pessimae  indolis  polypo  laborabat.  Per  hujus  mali  initia  extirpatio  a quo- 
piam, ut  videtur,  tentata , certe  non  absoluta  fuit.  Nam  paucis  interjectis 
mensibus,  multo,  quam  antea,  durior  polypus  factus  est,  inque  majorem 
molem  excrevit.  Igitur  altera  vice  lubens  operationem  subiturus  nosoco- 
mium hocce  petit , ubi  cum  de  alia  agendi  methodo  deliberatum  esset , 
timore  plus  aequo  perculsus  inconsulto  abiit  pridie  ejus  diei , quae  opera- 
tioni erat  destinata.  Iterum  cum  rediisset  longo  post  intervallo  , jam  eo 
processerat  malum,  ut  ab  omnibus  insanabile  judicaretur. 

Ab  anno  1^83  polypus  majora  in  dies  coepit  incrementa;  etenim  ossibus 
nasi  mirum  in  modum  diductis  altera  productione  caveam  naris  sinistram , 
altera  dexteram  ita  occupavit,  ut  cutis  nimium  distracta  duobus  locis  ab- 
scedere coacta  sit;  nempe  dextrorsum  prope  nasi  radicem,  ab  laeva  vero 
prope  majorem  oculi  canthum  , ex  quibus  dein  ulcusculis  luxuriantis  po- 
lypi caro  pullulabat.  Hujus  ingens  moles  utpote  solidis  validisque  fibris 
compacta , ossa  palatina  ab  invicem  divulserat  , et  oris  ab  narium  cavea  a 
sola  palati  membrana  discriminabatur  , quae  dein  magis  magisque  adaucta, 
per  posteriora  narium  foramina  descendit , deprimens  pondere  suo  velum 
palati  pendulum , et  uvulam  cum  fornice  inflectens  contra  linguae  radicem  , 
ut  anguium  acutum  facerent.  Demum  ampliata  pedetentim  via,  multo  gran- 
dior et  durior  factus  polypus  , et  in  ipsas  fauces  illapsus  spatium  earuudem 
sic  occupavit  , ut  aegro  fere  spiritum  intercluderet.  Hac  spirandi  difficultate 
multis  mensibus  conflictatus  agricola  , lingua  insuper  exserta  , oculis  pro- 
minentibus , deglutitione  praepedita , nasoque  informi  miserrimum  sui  exhi- 
bebat spectaculum.  Tandem  die  undecima  septembr.  1784  e vivis  decessit. 

Adolescentis  cadaver,  propterea  quod  aestus  erat,  non  dissecuimus.  Ca- 
put duntaxat  lustrandum  suscepimus.  Facies  ex  adverso  spectata  monstruosa 
erat,  oculis  nempe  protrusis,  naso  per  longitudinem  sulcato,  depulsis  os- 
sibus propriis,  et  sola  cute  protectis , quae  , ut  antea  dictum  est,  ab  utro- 
que latere  ulceribus  erat  deturpata.  Dextera  naris  opplebatur  polyposa 
carne;  sed  magis  sinistra,  ex  qua  etiam  propendebat.  Ex  ore  lingua  tumi- 
dior prodibat  , et  oculus  sinister  magis  extuberabat  dextero.  Remoto  cranio 
et  cerebro , quod  paullo  mollius  erat , continuo  ab  laeva  hydatis  , magni- 
tudine ovi  pulli  indici  se  efferebat  subalbida  gelatina  quadam  turgens. 
Haec  a cavitate  media  baseos  cranii,  quam  penitus  replebat,  in  anteriorem 
etiam  se  porrigens  tota  superficie  convexa  in  concavos  , et  sinuatos  lobos 
cerebri  sinistri  anteriorem  , et  medium  sese  immittebat , quorum  propterea 
cortex  ob  illam  pressionem  densior  apparebat  circa  hydaditis  ambitum  , et 
corpori  ejusdem  alicubi  firmius  nectebatur.  Porro  hydatis  densiori  tunica 
circumdata  recondebat  vesiculas  quamplurimas  tenuissimas  lympha  turgi- 
das , tum  etiam  substantiae  cellqlaris  partem  aliquam  naturae  solidioris , 
albicantis  et  limphae  expertis. 

Is  erat  nexus  cum  cerebro  , et  structura  interior  hydatidis  polyposa ; sed 
versus  cranii  basin  absque  nexu  erat  , et  undique  libera  super  duram  me- 
nyngem  quodammodo  recumbebat,  quamdam  productionem  emittens  per 
foramina  maxillaria  haud  procul  a fissura  orbitali.  Corpus  hydatidis  trans- 
versum , quod  cranii  caveae  anteriori  et  mediae  insidebat,  noli,  paris.  3, 
lin.  2 aequabat.  Longitudo  ab  summa  superficie  ad  ejus  radices  prope  fo- 
ramina maxillaria  poli.  2;  diameter  vero  seu  crassitudo  erat  poli,  i,  lin.  9. 

Radix  igitur  hydatidis  tendebat  extra  cranium  per  nervorum  maxillarium 
foramina,  quae,  perrupto  osseo  septo,  in  unum  abierant.  Et  radix  tunc  ad- 
scitis  fibris,  tum  etiam  circumposita  dura  matre  et  nervo  maxillari  supe- 
riori eidem  accreto  jam  validior  evadebat.  Dein  mox  sub  ipso  foramine  , 
atque  a parte  sui  priore  binas  emittebat  productiones  , quarum  minor  su- 
periorque  in  sinum  ossis  multiformis  penetrabat  , ibique  cum  polyposa 
substantia  coiverat.  Membrana  ejus  sinus  corrupta  , colorisque  cinerei  erat* 
eaque  sola  praedicti  sinus  lacunar  faciebat  ; namque  detracta  ex  sella  tur- 
cica pituitaria  glandula  cum  dura  matre  , membrana , quae  sinum  sphcenoi- 
dalem  vestit  , sine  ossis  tegmine  apparuit. 

Productio  polyposa  inferior  majorque  osseo  septo  a superiori  distincta 
paullatim  latescebat , ut  sarcomati  nasali  sese  immitteret  ; hinc  per  fissu- 
ram sphceno-palatinam  descendens  pone  maxillae  superioris  tuber  in  ipsam 
massam  polyposam  desinebat.  Haec  porro  massa  in  binas  iterum  portiones 
dividi  poterat , alteram  nasalem , alteram  pharyngeam.  Prior  antrum  ma- 
xillare sinistrum  occupans,  id  enormiter  ampliaverat  , sive  tuber  maxillae 
posterius  destruendo  , sive  processum  nasalem  dilatando  , qui  ad  chartae 
tenuitatem  redactus,  in  basi  abruptus  est.  Praeterea  os  illud,  quod  orbitae 
sinistrae  inferiorem  sedem  perficit  , emollitum  et  ab  increscente  polypo 
sursum  elevatum , oculum  ex  orbita  propellebat.  Polypus  hic  , qui  intra 
maxillarem  sinum  erat  , mobilis , e nare  vix  propendens  , tres  pollices  longus. 

Portionem  pharyngeam  ab  altera  nasali  dirimebat  sulcus  in  confinio  pa- 
lati ossei  cum  palato  , ut  ajunt , molli.  Hujus  massae  in  fauces  iilabentis 
longitudo  erat  poli.  2,  latitudo  poli.  2,  lin.  6 j periphaeria  poli.  7,  lin.  6. 
Ossa  palatina  fere  absumpta  erant  , ut  vix  eorum  vestigium  superesset. 
Dum  ita  malignae  huic  germinationi  finem  aliquem  esse  arbitramur  ; ecce 
polypus  alter  insignis,  ex  sphoenoidali  sinu  dextro  prorumpens,  in  nares  venit 
per  hiatum  tam  amplum  , ut  ex  eodem  sinu  scalpelli  manubrium  in  nares 
ipsas  commode  juxta  septum  adigi  posset.  Yerum  ex  altera  parte  , quae 
naris  alam  spectat  , cum  ipsa  pituitaria  membrana  coaluerat  polypus  ; et 
cum  non  omuino  sphoenoidalem  sinum  repleret,  notabili  videlicet  spatio 
intercedente  inter  polypi  corpus  et  ejusdem  sinus  membranam  , videbatur 
ab  ingenti  narium  et  faucium  polyposa  massa  , quacum  pariter  coierat  , 
deorsum  fuisse  deductus  j quamvis  verius  forsitan  existimandum  sit , hunc 
polypum  ejusdem  massae  sarcomatosoe  fuisse  sobolem.  Porro  totius  hujusce 
corporis  polyposi  structura  erat  densissima  , duriori  tela  cellulari  compacta  , 
quae  scalpelli  et  forficum  aciem  fere  eludebat. 


10 


Descripto  sic  habitu  partium  variis  modis  a sarcomate  vitiatarum  , pro- 
clive est  intelligere,  quid  in  macerata  et  expurgata  calvaria  praeter  natui  ae 
modum  observatum  sit.  Ossa  nempe  sinistri  lateris  absumpta  propemoduni 
sunt  deprehensa.  Et  primum  quidem  os  maxillare  vi  distendentis  polypi 
extrorsum  actum,  et  os  socium  dextrum  similiter  versus  orbitam  compres- 
sum , narium  antrum  enormiter  dilataverant.  Processus  nasalis  ossis  sinistri 
sinuatus  , et  a priori  parte  in  aciem  extenuatus  , et  a reliquo  osse  , ut 
dictum  est  , in  basi  solutus.  Tuber  maxillae  retrorsum  deficiebat  , et  an- 
trum hygmorianum  lamina  tenuissima  tegebat,  undique  soluta  ab  osse,  et 
carnibus  infixa.  Itaque  os  maxillae  sinistrae  instabile  erat,  nulli  parti  cohae- 
rens , deficiente  etiam  spina  , qua  cum  compare  osse  jungitur.  Ossa  nasi 
et  iacrymalia  emollita  ; os  jugale  destructum  , spongiosum  vero  dilatatum  ; 
e contrario  os  cribriforme  cum  processu  crisla-Galli  parum  mutatum  ; 
cavernae  sphoenoideae  ampliatae ; fornix  cavernarum  nullus;  ossis  multifor- 
mis processus  temporalis  sinistrorsum  multimodis  erosum  ; foramina  cuncta 
ejus  ossis  praeter  spinosum  abolita.  Os  maxillare  dextrum  itidem  mobile 
apophysi  nasali  arcuata,  et  debili  majus  spatium  naribus  parabat;  orbita 
coarctata  tum  ab  osse  spongioso  dilatato  , tum  a maxillari  lamina  sursum 
protrusa.  Hae  praecipuae  in  calvaria  mutationes  erant;  singulas  enim  perse- 
qui nimis  longum  esset  et  taedii  plenum. 

Quanta  vis  polypo  insit  ossibus  mutandis  destruendisque  ex  modo 
enarratis  historiis  atque  ex  aliis,  liquet.  Sed  vis  alia  longe  funestior  iisdem 
inest  , nempe  in  cranii  cavitatem  sese  insinuandi  sive  per  naturales  sinus  , 
sive  ossa  ipsa  baseos  cranii  perrumpendo.  Quod  cum  tot  mala  in  ence- 
phalo producat , ut  supra  ostendimus  , nos  quasi  adhortatur  , ut,  quacun- 
que possimus  arte  , mature  ejusmodi  excrescendas  evertamus.  Quanquam 
dolendum  sit  quammaxime  , artem  saepenumero  non  sufficere  ejusmodi 
hydrae  extirpandae,  vel  quia  radices  egerit  altiores  , vel  quia  levis  interdum 
irritatio  non  minora  excitat  mala,  quam  quae  ipse  polypus  producit,  quod 
exemplo  sequenti  confirmabo.  Rusticus  biennio  jam  nasali  polypo  infesta- 
tus alterum  sibi  extirpari  passus  est , alterum  ex  faucibus  tussis  impetus 
ejecit.  Quae  per  hyemem  et  ver  lente  increscebant  polyporum  reliquiae  , 
ineunte  aestate,  magis  infestae  apparuerunt.  Nam  polypus  alter  ad  oculi  si- 
nistri canthum  doloribus  stipatus,  alter  ex  naribus  prorumpebat.  Igitur 
ulerque  tum  evulsione,  tum  cauteriis  sublatus  est.  Sed  interea  vel  remedii 
nimis  parca  administradone , vel  morbi  ipsius  pravitate  ulcus  malignam  na- 
turam adeptum  est  sarcomatibus  denuo  pullulantibus  , quae  cum  ex  unica 
basi , eaque  nimis  lata  prodirent , et  naturae  essent  vesiculosae , vinculo 
rite  apteque  injiciendo  locum  non  dedisse  , chirurgus  indicabat. 

Huic  aegro  post  medium  Septembrem  anno  1788  polypum,  qui  in  fau- 
ces pendebat  , vinculo  comprehendi , nasalem  specillo  exploravi  num 
itidem  vinculi  capax  esset  ; polypum  illum  videlicet  magnum , longum 
sanguinem  facile  fundentem.  Post  explorationem  et  vincturam  omnia  in 
pejus  ruere.  Nam  vehemens  primum  febris  ingruit  ? dein  totius  corporis 

macies  , mox  puris  e nare  atque  ex  auricula  sinistra  fluxus  , ad  morteui 
usque  continuus  , quae  quidem  die  6 octobris  evenit. 

Secto  per  medium  capite,  polypus  ingens  fibroso  carneus  in  sinistra  nare 
repertus  est , quam  totam  ad  fauces  usque  occupabat.  Radiculis  suis  inhae- 
rebat ossi  cribroso  , vel  potius  tenuibus  durae  matris  productionibus  , 
quibus  olfactorii  nervi  defenduntur  , dum  per  ejus  ossis  forarainula  tran- 
seunt. Os  cribriforme  perfractum  , uti  et  narium  septum  , atque  os  laery- 
male.  Crassa  menynx  ab  laeva  parte  , qua  cranii  basin  contegit , ad  initium 
usque  spinalis  medullae  corrupta  cernebatur  , quae  labes  corticali  substantiae 
lobi  medii  cerebri , tum  haemisphaerii  sinistri  cerebelli  communicata  mor- 
tem acceleravit. 

Anceps  hic  judicium  esse  existimo  , num  inflammatio  et  cita  mors  ab 
aere  inquinato  sit  profecta  , an  a vinculo  polypo  faucium  injecto  , vel  ab 
aliqua  inter  explorandum  irritatione  , an  vero  ab  omnibus  simul  hisce 
causis.  Quidquid  de  his  sentiendum  sit,  illud  certe  evidens  est  , extirpa- 
tionem  periculi  plenam  esse,  si  quando  polypi  sint  naturae  librosae,  altiusque 
defixi.  Praeter  insolitam  enim  vim  , quae  iis  abrumpendis  adhiberi  debet  , 
metuenda  est  valde  distensio  et  vis  , quae  menyngibus  infertur  , aliisve 
particulis  cranii  cavo  contentis.  Et  si  quandoque  sanguis  cum  periculo 
erumpit,  ubi  polypus  imis  narium  partibus  inhaeret;  quanto  majus  immi- 
nebit periculum,  si  idem  a sublimioribus  sedibus  enascatur?  Eam  sangui- 
nis profusionem  a dilacerato  arteriae  nasalis  trunco  Morgagnus  (i)  derivare 
existimat;  sed  nares  internae  pluribus  ramis  ab  arteria  palatina  superiori, 
tum  a pharyngea  itidem  superiori  , atque  a sphceno-palatina  profectis  irri- 
gatae sunt,  quorum  alii  septum  ductumque  nasalem,  alii  ossa  spongiosa, 
antrum  hygmori  , cellulas  ethmoidis  perreptant ; alii  denique  mulli  pene- 
trant in  sinus  atque  in  basin  ossis  multiformis.  Hinc  mirum  non  est, 
nonnullos  ab  immodica  sanguinis  jactura  mox  post  sarcomatis  extractionem 
repente  occubuisse.  Atque  illa  eo  magis  est  metuenda,  quo  altiores  , ut  jam 
innuimus,  sunt  polypi  radices,  et  quo  ejus  natura  magis  vel  ad  fibrosam, 
vel  ad  carneam  accedit , et  copiosioribus  ad  nutritionem  vasis  est  consita. 

Tutius  igitur  esse  in  morbis  hisce  percurandis  manifestum  est  modum 
se  pii  a cl.  Levreto  praemonstratum  ; scilicet  vinciendi  propendentes  excre- 
scendas ; id  quod  perraro  effectu  caret  post  excogitata  ab  eodem  Laureto. 
tum  a praestantissimis  viris  Jo.  Huntero  et  Benjamino  Bell } ad  id  apte 
efficiendum  idonea  adminicula  (* *). 


(i)  De  sed  et  causs.  morb.  , epist.  XIV  , n.  19. 

(*)  Subinde  una  alterave  ligandi  methodo  radicitus-  evellitur  polypus  , et  tamen  succumbit  aeger 
®b  morbum  secundarium. 

Decennis  puer,  polypo  naris  dextrae  jam  ab  aliquo  tempore  laborans,  nosocomium  Ticinense  petebat  , 
ut  ipsi  quantum  fieri  posset  , auxilium  ferretur.  Instituto  examine,  patuit  polypi  sat  magni  partem  miam 
implere  narem  , alteram  et  quidem  majorem  retrorsum  ad  fauces  descendere  , quo  velum  palatinum 
antronum  pulsum  fuit.  Kulla  ccteroquin  obstante  complicatione,  ili.  Scarpa  filum  argenteum  per  narem 

CAPUT  II. 

DE  UTERI  POLYPIS. 

Rustica  quasdam  mulier , annos  nata  circiter  triginta  , qnae  unico  edito 
partu  nullas  in  naturalibus  viis  mutationes  aut  morbos  passa  erat  , post 
mariti  difficilioris  ante  quatuor  annos  interitum  viiae  et  animi  moerore 
tamdiu  fuit  affecta  , donec  in  morbum  rueret.  Prioribus  annis  , quibus  vi- 
duas noctes  ducebat  , menstruae  purgationes  rite  procedebant  ; deinde  per 
longius  intervallum  fluentes,  in  graves  tandem  menorrbagias  desierunt,  et 
frequentia  et  facilitate  qua  irruebant , molestissimas.  Huic  unus  et  alter 
medicus  opem  suam  praestitit  eo  successu , ut , praescriptis  quidem  remediis 
post  anni  spatium,  sanguis  cohibitus  sit,  permanente  seri  fluxu.  Accedente 
postmoduin  febri  et  ischuria , nosocomium  adiit.  Praeter  febrim  continuam 
aderat  corporis  macies , iuteus  faciei  color , lassitudo  et  quidam  interni 
ardoris  sensus.  Abdomen  molle,  urinae  primum  pure  permixtae,  deiu , 
ablata  ischuria  , tenues  , limpidae  apparueruut,  febri  tamen  et  calore  , qui 
intus  erat  , perdurante  , et  molesta  quapiam  re  intra  vaginam  affligente. 
Igitur,  ut,  quid  causae  molestiam  afferret,  intelligeretur  , advocor,  ex- 
ploro, polypumque  infra  vaginae  medium  prolapsum  ostendo,  cujus  vertex 
in  capitis  formam  magnus  , subrotundus,  mollitie  quadam  piaeditus,  nullo 
tamen  praeternaturali  sensu  , nullo  ulcere  nec  fungosa  natura  vitiatus.  Uteri 
ostium  ita  apertum,  ut  digitum  admitteret,  inventum  est.  Mors  vero  citius 
insecuta  est  , quam  nobis  vinciendi  polypi  facultas  data  fuerit. 

Patefacto  abdomine  seri  purulenti  duarum  et  amplius  librarum  pondo 
profluxit.  Hepar,  lien  intestina,  uterus  glutine,  ut  ajunt  , inflammatorio 
obducta  • praeterea  hepar  pallidum  ; ilei  intestini  infimi  gyri  , et  coli  pro- 
xima pars  utero  adereta.  Omentum  et  renes  secuudum  naturam.  Ovarium 


eirca  polypum  tam  alte  duxit,  ut  deprehensa  ejusdem  radice,  certus  esse  potuerit;  transennam  postea 
duplieis  cylindri  ope  constrinxit,  qua  pressione  in  polypi  radicem  per  aliquos  dies  continuata,  facium 
est  ut  sexta  ab  operatione  die  , praeeuntibus  anxietatis  et  suffocationis  symptomatibus  vehementissimis  , 
polypus  integer  per  fauces  deciderit.  Illo  extracto,  sensim  mitigantur  symptomata , et  elapsis  quibusdam 
diebus  optime  se  habet  puer,  ut  de  ipso  sanitati  restituendo  vix  ullum  superfuerit  dubium.  — Ast 
subito  corripitur  febri  putrida  adeo  vehementi  , ut  adbibitis  etiam  omnibus  remediis  , quibus  efficacis- 
sima  medendi  vis  inest  , mors  tamen  insecuta  sit.  — Adversus  hir  curationis  successus  eo  magis  do- 
lendus  erat  , cum  , facta  sectione  , apparuit  polypum  qui  a membrana  sinus  spboenoidalis  partem  na- 
salem abducentem  ad  conchae  supremae  et  mediae  radicem  exortus  est,  radicitus  ablatum  fuisse,  ita 
ut  nihil  , nisi  radicis  sedes  superfuerit.  Infra  hunc  locum  autem  velum  palati  pendulum  , et  quae  amvg- 
dalem  cingunt  partes  gangraenosa  fuere.  Naris  sinistra  et  pharynx  naturales  ; in  cerebri  vero  sic  dicto 
lobo  medio  dextro  ( quod  notabile  est  ) , cum  polypus  narem  sinistram  occupaverit  , macula  gan- 
graenosa , seu  abscessus  gangraenosus  repertus  est  sesqui  pollicis  magnitudine  , qui  a superficie  inferiori 
hujus  lobi  descendens  ad  cornu  ventriculi  lateralis  usque  penetravit  , cornu  amoris  tamen  et  adjacentes 
cerebri  partes  non  laesit.  — Simul  dura  menynx  , (piae  exca\  ationera  alae  magnae  ossis  sphoenoidei  ob- 
ducit, in  loco  , ubi  ipsi  incubuit,  maeula  gangramosa  cerebri  corrupta  fuit.  — Quaestio  hor  in  casu 
oriri  posset , an  febris  putrida  accedente  ob  vicinam  mali  sedem  cerebri  et  durae  menyngis  ad  inflam- 
mationem proclivitate,  abscessus  cerebri  causa  fuerit?  an  vero  in  cerebri  laesione  juncta  cura  mi  a. sina  te 
febris  putridae  nosocomiaiis  illo  tempore  communi  posterioris  morbi  ratio  quaerenda  sit?  ( TVcnze.1. ) 


dextri  lateris  magis  expansum  ob  hydatides  iti  ejus  substantia  subortas. 
Ligamenta  lata  inflammatione  correpta  ; ab  laeva  Failoppii  tuba  in  abscessum 
mutata.  Lteius  jmrio  amplior,  imus  tamen  non  mutatus,  nisi  quod  poly- 
pus ex  ejus  fundo  latiori  radice  exordium  capiens  deorsum  producebatur 
sic,  ut  parieti  meri  postico,  et  cervicis  labio  itidem  posteriori  adhaereret; 
inter  quem  et  polypi  massam  per  venas  aliquot  salis  conspicuas  commer- 
cium erat.  Post  haec  tres  latos  chgitos  longior  factus  in  vaginam  descendit 
ceterum  sanam,  excepta  parte  aliqua  retrorsum,  quae  ulcerari  caeperat. 
Radicis  polypo,  ae  longitudo  ab  uteri  luudo  ad  cervicem  erat  pollicis  unius 
et  dimidii;  crassitudo,  duorum  pollicum.  Hoc  corpore  per  medium  discisso, 
sarcomalosae  indolis  esse  manifesto  apparuit.  Pars  enim  superior  , seu  ra- 
dix , ex  compacta  et  subalba  substantia  constabat.  Inferior  , seu  illa  quae 
in  vagina  haerebat,  coioie  sanguini  venoso  proxima,  scilicet  livens  , molli- 
cula , fibiis  tamen  piaediia.  i.  aelerum  tota  sarcomatis  moles  veluti  intra 
cyslim  recipiebatur  , ab  ipsa  uteri  interiori  substantia  producta  , et  in  mo- 
dum thecae  conformata , ex  qua  sarcoma  veluti  ex  cortice  expelli  poterat  (*). 


(*)  Simillimum  rasum  Viennae  in  nosocomio  militibus  destinato  observavi.  Foemina  quinquagenaria, 
quae  saq-ius  jj.  perit  , ab  aliquo  tempore  haiuorrhagiis  ex  utero  absque  manifesta  causa  obnoxia  fuit. 
Aliquibus  diibus  . antequam  nosocomium  petierat,  dolores  senserat  iis , quos  partus  adfert  , persimiles. 
Rurali  more,  eonilueiitts  ltrminae  partum  instare  pro  certo  crediderunt;  hinc,  ut  diligenter  laboret, 
aegram  acihortarunt.  Sub  hisce  conatibus  tanebm  tumor  extra  genitalia  propellitur,  vero  jam  primo 
aspectu  diihrentias  sat  notabiles  ab  infantis  capite  , aut  alia  parte  offerebat.  — Itaque  nosocomium 
adibat  leciaina  habitu  cachectico  et  debili  Cl.  hunckzovsky , celebris  chirurgiae  in  academia  Josephina 
pronssor  . pramisso  examine,  quo  tumorem  ex  utero  provenire  et  polyposum  esse  cognovit,  a’grae 
posuit  vincturam,  et  roiam  reliquis  ejusdem  aradem  ae  professoi ibus  prapstantissimis  simplici  filo  forti 
i;  : icitor  perficit.  — 1’ost  operationem  insequuntur  sympiomata  debilitatis  , animi  deliquia.  Porrigitur 
vinum  . et  ob  generalem  < cbilitaiem  etiam  cbinae  cortex.  Mox  \aguia  et  ligata  sarcomatis  pars  docere 
incipiuut  : quod  infra  ligaturam  est,  sphacelo  corripitur  et  abscedit  ; hinc  vagina  vacua  fit,  remanet 
autem  tumoris  pars  uterina.  Intevim  aegra  sensim  fit  debilior,  febricitat  , tabescit.  Abdomen  tumet, 
dolet  , et  sic  extinguitur  non  diu  post  operationem.  Instituta  sectione  , magna  in  abdomine  repentur 
materiei  purulentae  copia  . imo  et  in  ipsa  uteri  substantia  pus  Reliqua  , quae  sectio  docuit  , desidero  ; 
cum  enim  non  ips  met  interfui  . dicta  tantum  milii  relata  sunt.  — Ltiam  vaginae  sarcomatosi  vel  po- 
lyposi tumores  subinde,  si  mole  excedant  , et  extra  genitalia  propulsi  pudendarum  ostio  constngunlur , 
similibus  coneomitanlur  symptomatibus  , quae  superaddita  ligatura  augentur  et  accelerantur  , imo  etiam 
i:i  mort>  m abeunt. 

l oemina  trigesimum  annum  agens  in  Mediolanensi  nosocomio  ob  tumorem  sarcomatosum  extra  ge- 
nitalia propendentem  decumbebat. 

Tumoi  rerens  nati  inlantis  caput  adaequans  pro  parte  jam  in  gangrapnam  abierat.  Cum  advocatur 
cl  FalUtla , qui.  illum  ex  pariete  vaginae  posteriori  prope  os  uteri  ortum  ducere  , reperit.  R gra  jam 
debilis,  palida,  cachectica  tumoris  separationem  ligatura  promovere  studuit  vir  cl. , quam  radici  ejusdem 
i;itra  vaginam  absconditae  injecit. 

Quinta  post  operationem  die  ad  dimidium  redactum  fuit  tumoris  volumen  , et  cum  undique  niger  , 
sjmulque  mollior  fuerit;  frusta  quaedam  forcipe  auferuntur,  quin  haemorrhagia  subsecuta  fuerit.  Sexta 
*]i<  tumor  minimus,  et  Iere  omnino  in  putridum  eoiorem  solutus,  abdomen  summopere  tumidum  , 
tensura  , atque  ex  tactu  vehementer  dolens;  facies  liyppocratiea , pulsus  minimi,  suspiria  , faeces  inscie 
d positae.  Octava  die  moritur. 

In  abdomine  nec  inflammationis  nec  humoris  cujusdam  praeternafuralis  vestigium  reperitur.  Uterus 
duriusculus  , ct  solito  paullulum  major.  Excisis  et  per  longitudinem  dissectis. genitalibus  , patet  sarco- 
matis stylus  , cujus  prope  radicem  diameter  pollicis  unius  fuit.  Ligatura  firmiter  adhuc  inhaesit  tumoris 
radici  , nec  tam  pvoiunue  in  ejus  substantiam  penetraverat.  Dissecta  radice,  quatuor  vasa  in  conspectum 


Sauguis  , qui  non  stato  tempore  ex  utero  fluit,  mala  ut  plurimum  dif- 
ficilia parit.  Polypum  primordia  cepisse  ab  irregulari  uteri  fluxu,  videtur 
tiitn  ex  hac,  tum  ex  alia,  quam  mox  proponam  , historia  posse  confirmari. 
Non  ignoro  aliter  censuisse  Levretum[ i),  qui  haemorrhagiae  ortum  tribuit 
matricis  sphincteri  polypi  venas  comprimenti.  Quod  quidem  ex  ejus  sen- 
tentia fieri  nequit  , antequam  polypus  grandior  factus  per  uteri  ostium 
viam  sibi  pandit.  Tunc  enim  vero  in  varices  dilatatae  venae  supra  uteri  ori- 
ficium rumpuntur  , et  intercalaribus  sanguinis  effusionibus  praebent  origi- 
nem. Quam  phaenomeni  explicationem  uti  probare  non  possumus  , utpote 
a vero  alienam-  cum  sanguis  prius  stillare  incipiat , quam  ulla  polypi  signa 
internoscantur  j sic  observatione  (2)  ab  ipsomet  producta  facile  refellimus. 
Etenim  menorrhagia  a lapsu  excitata  per  tres  primum  continenter  menses  , 
dein  per  decem  ferme  annos  per  vices  affligens,  causa  haud  dubia  fuit, 
non  effectus  polypi , qui  postea  subnatus  est. 

Uteri  polypos  ex  triplici  fonte  oriri,  statuit  cl.  Fridericus  Jlug.  IF^al- 
llier  ■ nempe  a miasmate  veuereo  , a materia  quacunque  acri,  et  a guttula 
quadam  menstrui  sanguinis  , aliusve  humoris  in  uteri  cavo  commorante  r 
jbique  acrimoniam  concipiente.  Sed  haec  fortasse  ad  remotas  causas  perti- 
nent. Etenim  cum  eodem  cl.  viro  opinamur  , tunc  maxime  polypos  ute- 
rinos succrescere  , dum  a vasculis  interioribus  uteri  succus  quidam  secernitur 


veniunt  ita  , ut  merito  exinde  , si  extirpatus  fuisset  tumor  , haemorrhagiam  timere  licuisset.  — • Va  gina 
maculis  quibusdam  notata  fuit  ad  gangraenam  pronis. 

Uteri  cavum  levi  phlogosi  correptum  , et  purulenta  materie  obductum  fuit.  Incisa  ejusdem  substantia, 
c diversis  locis  prodiit  pus. 

Ovaria  in  hydatides  oblongas  tenuibus  intestinis  persimiles  exparsa  fuerunt.  In  suprema  pulmonis 
dextri  parte  exiguus  reperitur  abscessus.  Reliqua  sine  vitio  sunt. 

Quod  in  priori  casu  universali  abdominis  ejusque  viscerum  inflammatione  et  puris  effusione  ; id  in 
praesenti  copiosa  , et  longiori  putridi  ichoris  resorbtione  effectum  fuisse  videtur. 

In  illo  uterus  , ut  sedes  mali  primario  , in  hoc  secundario  ob  vaginae  nexum  affectus  fuit  Exitus 
autem  fuit  idem  lethalis. 

An  ex  hac  differentia  etiam  petenda  sit  ratio  inflammationis  , et  effusi  in  abdomine  purulenti  hu- 
moris in  primo  casu  , defectus  vero  illorum  in  altero  ? definire  non  audeo. 

Ex  his  partim  ab  auctore,  partim  a me  ratione  ligaturae  polyporum  uteri  prolatis  exemplis  liquet  , 
tutissimam  non  esse  operationem  illam  , qualis  a quibusdam  proclamata  fuit.  Errare  quodammodo  illos 
credo,  dum  filo  idem,  quod  natura  subinde,  eademque  ratione  qua  illa,  uteri  orificio  colloque  per- 
ficere existimant.  Utrumque  enim  et  uteri  orificium  et  collum  extra  graviditatis  ultimum  terminum 
crassitudinem  non  exiguam  habent.  Quare  pressio  in  majorem  transeuntis  polypi  superficiem  , et  quidem 
ita  sensim  sensimque  fit  , ut  partes  quasi  priori  pressioni  assuescant , antequam  nova  superveniat. 
Contra  vero  , dum  polypo  filum  injicimus  , minimam  superficiei  ejusdem  partem  tangimus  ob  fili  , quo 
utimur,  tenuitatem.  Adde,  hanc  acutam  pressionem  prope  vel  proxime  polypi  ortum,  et  nec  tanta  sub- 
tilitate , nec  ea  gradatione  fieri  , quam  qua  a natura  id  effici  videmus. 

Ex  hoc  vero  methodi  sive  actionis  in  polypum  differentia  etiam  symptomata  quodammodo  diversa 
esse  debere  patet.  Hinc  si  arte  constringantur  polypi  , ut  plurimum  vehementiora  observamus  , quam 
si  id  a natura  fiat.  Cum  autem  et  celeberrimi  artis  nostrae  magistri  pro  certo  definire  nec  audeant , nec 
possint,  utrum  symptomata  polypi  ligaturam  super  accedentia  lethalia  futura  sint,  nec  ne;  existimo 
suadend.m  potius  esse  ligaturam,  ceu  preparatum  ad  polypi  resectionem,  quae,  quotiescunqne  fieri 
potest,  elapso  uno  alterove  die  ligaturam  sequatur.  \TVenzel.) 

(1)  Observations  sur  les  polypes  ute*ins,  pag.  23,  Z']. 

(2)  L.  c. , p.  19. 


coaguli  capax,  qui  ita  adhaereat  vasculis,  seu  internae  matricis  super- 
ficiei , ut  in  telam  cellularem  commutari  queat.  Quod  longe  facilius  locum 
habere  censeo , si  levis  accedat  phlogosis  , ob  quam  non  solum  muci  coa- 
guiabilis  uberior  sit  secretio,  sed  edam  vascula  ita  alficiaulur , ut  intra 
novam  substantiam  pro  nutritionis  negotio  produci  possint , et  elongari. 
Quce  mutatio  uon  solum  de  interiori  uteri  membrana  intelligenda  est , sed 
de  ipsius  etiam  substantia.  Nam,  quod  nos  modo  observavimus  , id  etiam 
Levretus  diserte  se  vidisse  testatus  est  (i),  polypum  nempe  ab  uteri  fundo 
exorientem,  quem  examinandum  susceperat,  ab  explicatione  interioris  uteri 
membranae  fuisse  obductum ; sed  ad  aliam  historiam  uterini  polypi  vinculo 
curati  transeamus. 

Mulier  quadragesimum  attingens  annum,  habitus  fere  athletici  decem  et 
septena  prole  antehac  fcecundata  , quatuor  ante  annos  , etsi  stato  tempore 
menstrua  profluerent , coepit  esse  obnoxia  quibusdam  sanguinis  ex  utero 
jacturis  sine  lege  revertentibus  j eoeque  jacturae  magis  minusve  copiosae  tunc 
eveniebant  , cum  vel  laboris  quidpiam  gravioris  susciperet , vel  alvi  depo- 
nendi necessitas  cogeret , conatusque  et  pressio  penitus  in  eam  praecipue 
partem  intenderent.  Postremis  dein  mensibus  , antequam  de  curatione  age- 
retur , corpus  quoddam  ad  ipsum  vaginae  ostium  prolapsum  est  , quod 
pro  uteri  descensu  habitum  et  curatum  est  indito  in  vaginam  pesso.  Paucis 
post  diebus,  cum  stando  cunctaretur,  extemplo  sonitus  auditus  est  a mu- 
liere qualem  secundae  dilaceratae  edunt,  profluente  simul  magua  aquae  vi 
cum  pauxillo  sanguinis  $ et  mox  corpus,  quod  paullo  ante  indicavimus  in 
vaginae  ostio  haesisse  , hoc  veluti  pondere  exoneratum  altius  intra  vaginam 
se  recepit.  Piaeter  modo  dicta  symptomata  et  ponderis  et  doloris  sensum 
ad  os  sacrum,  tum  ad  inguen  dextrum,  nullam  praeterea  molestiam  poly- 
pus procreaverat. 

Explorata  muliere  vigesima  octava  maji  1787  , corpus  cylindricum  in  ejus 
vagina  offendi,  superne  exordium  capiens  , et  laxo  veluti  annulo,  nempe  ab 
uteri  orificio  latiori  reddito  circumdatum.  Huic  haud  multo  post  injectum  est 
vinculum  ope  cujusdam  aenei  annuli  super  manubrium  firmati  , idque  feli- 
citer cessit  • altera  enim  die  jam  foelor  aderat,  et  saniei  ad  lateritium  ten- 
dentis profluvium.  Dolebat  nonnihil  abdomen  , et  quaedam  in  uteri  regione 
distensio  persentiebatur  ab  aegra  , quoties  truncum  , arlusve  inferiores  ex- 
tendebat. Postea  vero  dolores,  qui  circa  vincturam  erant  , et  in  nate  utraque 
quodammodo  pulsabant.  Perstabat  idem  feetor  absque  febri  usque  ad  diem 
.sextum  , in  <juo  polypus  , qui  infra  vinculum  erat , decidit.  Sed  abdominis 
dolores  nihilominus  aucti  sunt,  et  ab  inguine  dextro  ad  umbilicum  pro- 
tensi • imo  insequenti  die  , cum  abdomen,  cessante  saniei  fluxu,  intumuisset, 
adhuc  graviores  facti  sunt.  Itaque  pedibus  insistere.,  vel  p a ullum  incedere 

conata,  animo  linquebatur.  Dumque  tussis  instabat  , corpus  quoddam  con- 
tra uteri  collum  urgeri  sibi  videbatur  , cui  si  uisus  jungebatur  , qui  alvo 
ponendae  necessarius  est  , etiam  sanguinis  stillae  aliquot  ex  utero  prodibant. 
Fomentis  ventri  impositis  , aliisque  praesidiis,  quae  leniunt  et  refrigerant, 
adhibitis  , corporis  impellentis  in  vagina  sensus  evanuit;  neque  uteri  collo  jam 
contracto,  ciausoque  ejus  orificio,  polyposi  quidquain  amplius  exploranti 
digito  occurrit.  Mulieri  tamen  quaedam  tensio  nec  sine  dolore  circa  inguen 
dextrum  adhuc  molesta  erat;  eoque  magis  , quod  venter  identidem  nova 
doloris  accessione  attollebatur,  donec  quidpiam  ex  utero  prodierit,  quod 
cum  nunquam  antea  observatum  fuit , pro  vincturae  filo  acceptum  est  , 
paucisque  saniei  guttis  dilapsis  omnia  in  ordinem  redierunt ; nihilque  aliud 
in  posterum  accidit,  nisi  quod  ingesto  cibo  venter  ut  plurimum  sine  do- 
lore tendebatur,  digesto  vero  alimento,  sublidebat.  Die  2 julii  aliquid  ca- 
tameniis  simile  apparuit:  interdum  etiam  levis  dolor  a pube  ad  labrum 
ossis  ilium  : interdum  alius  in  lumbi  dextri  regione  infestus  erat 

Verum  quadragesimo  ab  operatione  die  vivacissimo  abdominis  cruciatu 
stans  percellitur  praecipue  in  hypogaslii  dextri  regione , qui  ad  inguen  et  ad 
interiorem  femoris  partem  propagatus  limphaticas  quasdam  stases  , dolen- 
tesque  in  cellulari  textu  , et  femoris  motus  impedientes  produxit.  Simul 
tumefacto  abdomine , vehemens  febris  excitata  , ad  quam  sedandam  venae 
sectio  , fomenta  , clysteres  in  usum  vocata  sunt ; interim  nihil  e vagina 
fluebat,  et  mulier  interdum  velut  labeutis  aquae  guttas  , interdum  pulsa- 
tionem velut  horologii  in  eadem  hypogastrii  sede  percipiebat.  Circa  me- 
dium julium  collum  uteri  et  ejus  orificium  secundum  naturam  inventa  sunt ; 
uteri  ipsius  corpus  vacuum  et  leve.  Post  haec  frequentibus  catharcticis  ex- 
purgata mulier,  balneisque  domesticis  usa  ( si  leves  quosdam  dolores  in 
ligamenti  lati  regione  residentes  excipimus),  satis  prospera  gaudebat  vale- 
tudine. Nam  dum  haec  scribo  , 3 maji  1791  , polypus  nondum  pullulavit. 

Si  Levreto  (1)  credimus,  haud  adeo  raros  esse  uteri  polypos  existiman- 
dum est , qui  pro  certo  habet  quidpiam  polyposi  fuisse  , quidquid  ex  na- 
turalibus prolapsum  et  excisum  esse  ab  auctoribus  memoratur.  Proinde 
asserere  non  dubitat,  Beniveniuni , Carpum , Hollerium , Mercurialem, 
aliosque,  qui  vel  ipsimet  exciderunt,  vel  excidi  viderunt  prolapsum  uterum 
absque  vitae  jactura  , non  dubitat,  inquam,  asserere,  hos  hallucinatos  fuisse, 
polyposque  veros  pro  utero  resecuisse.  Quam  sententiam  mox  confirmare 
studet  JEtii , JEginetce  et  Carpi  testimoniis,  qui  foeminis  non  modo  abla- 
tum fuisse  uterum , sed  etiam  illas  , si  Diis  placet , postea  concepisse  tra- 
diderunt. Verum  sicut  nimiae  credulitatis  esset  fateri , toties  revera  exci- 
sum fuisse  uterum  ' quoties  id  factum  fuisse  ab  scriptoribus  memoratur  ; 
ita,  ut  cum  Morgagno  loquar  (2),  nimis  durum  videretur,  de  tot,  qui 


(1)  Observations  sur  les  polypes  uterms , pag.  26  et  s&j. 

(2)  De  sed.  et  caus.  movb. , ep.  XLY  , n.°  4* 

illud  ab  se  factum  conspectumve  scripserunt,  omnes  deceptos  pronunciare. 
Hinc  maluissem  , Levretwn  diligentius  perlegisse  auctorum  libros  , quorum 
testimonia  adduxit;  tum  profecto  non  utique  tam  festinanter  et  libere  ju- 
dicium suum  interposuisset. 

Et  ut  primum  de  exsecto  utero  dicamus  , scire  licet  , non  nisi  corrup- 
tum uterum  excisum , auctores  illos  prodidisse  , neque  si  Berengarium  Car- 
pensem  excipias,  quemquam  id  per  se  perfecisse  constare,  pLntonii  Benivenii 
testimonium  (i)  dubium  est ; ipse  enim  de  corrupta  vulva  verba  facit,  quam 
cum  frustra  persanare  conatus  esset , totam  putrefactam  decidisse  ait.  Quae 
sane  , ut  quisque  videt , ad  amputationem  non  spectant , neque  de  ipso  pro- 
prie utero  intelligenda  esse  videntur  , sed  potius  de  pudendo  exteriori , et 
de  vagina  •.  vulva  enim , licet  nonnunquam  pro  matrice  accipiatur  , a ple- 
risque  tamen  anatomicis  ad  significandum  pudendum  externum  sumpta  est. 
HoLlerius  autem  (2)  et  Hieronymus  Mercurialis  (3)  partem  illam  uteri 
procidentis  , quae  putrescit , auferendam  esse  , auctores  sunt  : ille  quidem 

Graecorum  et  Arabum  placitis  innixus;  hic  vero  Nicolai  Florentini  testimo- 
nio , qui  id  se  vidisse  testatus  est.  Neque  aliter  hanc  rem  proponunt  Pau-’ 
lus  (4)  et  JEtius  (5)  qui  , ut  totam  penitus  vulvam  prolabi  a vero  alienum 
esse  putant  ; sic  partem  , quae  prolapsa  fuerit , et  per  negligentiam  com- 
putruerit , nullius  periculi  metu  auferri  posse  tradunt  , mulieres  nihilomi- 
nus ablata  vulva  supervixisse  commemorantes.  Quin  imo  Marcus  Gati - 
naria  (6)  Papiensis  professor  clarissimus  mulierem  habentem  matricem  inter 
coxas  peudentem  vidisse  se  perhibet,  quae  post  matricis  putrefactae  recisio- 
nem per  plures  adhuc  annos  vixit , et  pestis  tempore  Papiae  mortua  est. 
Itaque  non  temere  hi  viri  uterum  prolapsum  exscindendum  esse  voluerunt, 
neque  nisi  corruptum  ablatum  fuisse  superiori  aetate  prodiderunt.  Ob  hanc 
temeiitatem  excusandi  nullatenus  sunt,  qui  utero  non  corrupto  operatio- 
nem illam  perficere  audent , cujus  horrendum  nobis  exemplum  reliquit 
Ruyschius  (7).  Audax  enim  chirurgus  acum  crassam  filoque  munitam  per 
tumoris  cujusdam  fundum  ex  foeminae  naturalibus  propendentem  transegit. 
Post  citam  mortem  , quae  altero  die  insecuta  est , invenit  Ruyschius  ute- 
rum totum  fuisse  prolapsum  , et  unum  ex  ovariis  cum  tuba  haerere  in  va- 
ginae medio.  Augetur  porro  quammaxime  hujusmodi  operationis  pericu- 
lum , si  vesica  urinaria  simul  cum  utero  deorsum  tracta  sit  (8)  et  vinculo 
una  cum  matrice  intercipiatur  (9). 


(1)  De  abditis  morborum,  cap.  11. 

(2)  De  morbis  internis  , cap.  67. 

(3)  De  morbis  mulierum,  lib.  IV.  cap.  21. 

(4)  Lib.  111  , cap.  72. 

(5)  Betr.  IV  , serm.  4 > cap.  76. 

(6)  De  remediis  morborum,  cap.  de  exitu  matricis. 

(7)  Thes.  anat.  VIII , pag.  27. 

(S)  Ruysch.  , Observ.  chirurg. , observ.  I. 

(9)  L.  c. , observ.  VII. 

Ne  quis  autem  objiciat  , putrefactos  illos  uteros  fuisse  vaginae  aut  ma- 
tricis sarcomata  j audiamus  anatomicum  clarissimum  Jacobum  Berengarium , 
cui  nemo  , opinor,  exprobrabit,  quod  sarcomata  ab  uteris  discernere  nesci- 
verit. Is  ergo  (i)  de  tribus  matricibus,  quae  corruptae  erant,  ablatis  men- 
tionem facit.  Et  primum  vidisse  se  ait  , integram  matricem  extractam  a 
genitore  suo  in  terra  Carpi , sanata  diuque  superstite  muliere.  Alteram  et 
quidem  gangraena  correptam  ipsemet  Bononiae  anno  i5o7  S£dva  muliere 
abstulit.  Postremam  vero  eodem  Berengario  , doctoribus  insuper  et  stu- 
diosis quamplurimis  praesentibus  , extraxit  nepos  ejus  ex  fratre  Damianus 
anno  i520,  die  quinta  octobr.  De  qua  sic  pergit  dicere  : Ista  ultima  nomine 
gentilis  erat  uxor  Christophori  Brianti  de  Mediolano , habitatoris  Bo~ 
noniensis  in  contrata  dicta  lo  inferno  9 quce  hora  ista  i522  decima  no - 
vembris  est  sana  , et  exercet  negotia  familiaria.  — Atque  hanc  puto 
virum  doctissimum  Joannem  Langium  (2)  indicare  voluisse , dum  chirurgo 
Carpensi  matricem  extirpanti  , quae  in  cucurbitae  formam  intumuerat  , ad- 
fuisse se  , et  crebro  deinceps  duobus  , quibus  adhuc  Bononiae  commora- 
tus est , annis  vidisse  se  mulierem  illam  mutilam , integra  fruentem  va- 
letudine scribit.  Ex  quibus,  aliisque  locis  perspicuum  est,  sinonsemper, 
saltem  aliquando  matricem  amputatam  fuisse , foeminamque  sanari  non  po- 
tuisse , nisi  corruptam  partem  auferendo.  Illud  autem  ex  indicatis  locis , 
quod  alterum  accusationis  caput  est , evidentissimum  est , neque  Paulum  , 
neque  JEtium , neque  Carpum  de  conceptu  post  exemptum  uterum  verba 
fecisse. 

His  , quae  ex  Berengario  aliisque  attulimus  , ad  matricis  excisionem 
spectantia  robur  addunt  observationes  nonnullae  a viris  fide  dignissimis 
prolatae , nimirum  Slevogtio  , Pardo,  Faivre  et  VFrisbergio : quorum  ille 
quidem  (3)  magnam  excrescendam  ex  mulieris  naturali  exsectam  cum  dili- 
gendus inspexisset , deprehendit  esse  uterum  cum  tubarum  reliquiis  ; et 
mulier  illa  quidem  feliciter  fuit  restituta.  Alter  (4)  sensim  et  frustatim  cor- 
pus putridum  et  sine  dolore  ex  foeminae  trigenariae  naturalibus  extraxit, 
opitulantibus  medicis  et  chirurgis  ad  id  vocatis.  Corpus  extractum  videbatur 
esse  uterus  , cujus  rei  fidem  fecit  unus  ex  testiculis  simul  extractus,  tum 
uteri  ipsius  defectus;  frustra  enim  in  demortua  muliere  quaesitus  est, 
postquam  illa  per  tres  menses  incolumis  supervixisset.  Chirurgus  Fairre  (5) 
mulieri  undeviginti  annos  natae , cujus  uterus  a partu  inversus  foras  procide- 
rat, irritis  aliis,  et  gangraena  superveniente,  ligaturam  injecit.  Matrix  vige- 
sima septima  die  decidit,  et  mulier  superata  dirissimorum  symptomatum  serie, 
pristinae  sanitati  fuit  restituta.  Denique  singularem  omnino  amputati  uteri , 

? . ■ 

(1)  Isag.  anatom.  de  matrice  non  prae. 

(2)  Epist.  , t.  II  , epist.  3g. 

(3)  Apud  Morgagnum  , epist.  XLV  , n.°  /[. 

(4)  Pardus  , de  hom.  generat.  , cap.  41- 

(5)  Journ.  de  medec.,  tom.  LXVIII , pag.  201. 

superstite  muliere , observationem  evulgavit  ili.  anatomicus  G ittingensis 
Henricus  Augustus  TdArisbergius  (i)  ut  nemo  jam  de  rei,  de  qua  discep- 
tavimus , veritate  ambigere  possit  (* *).  Ceterum  , dum  de  matricis  polypis 
agitur  , operationem  semper  esse  suscipiendam  , recte  monet  supra  laudatus 
Frider.  August.  Vf^alter;  etiamsi  aliquod  subsit  periculum.  Id  certe  prsestitit 
experientissimus  chirurgus  Dessau/t  ( >)  quinquagenariae  foeminae  polypum 
vinciendo,  quem  triduo  post  ad  gangraenam  vergentem  pollicis  latitudine 
infra  vinculum  abscidit.  Massa  rescissa  quinque  librarum  pondo  erat , quae 
praeter  polypum  ejusdem  matricis  fundi  in  orbem  dissecti  portionem  ostende- 
bat. Eandem  operationem  praestitisse  alium  chirurgum  legimus  apud  Ruys- 
chiurn  fd).  Tumor  carnosus  circa  os  uteri  internum  ortus  erat  fluxu  uterino 
stipatus , qui  cum  major  factus  ex  vagina  emergeret , fluxus  vero  immodicus 
esset,  ut  aegra  jamjam  moritura  videretur;  a chirurgo  primum  ligatus  est, 
subsistente  illico  uterino  fluxu  ; dein  paucis  post  diebus  etiam  extirpatus  est 
salva  muliere,  et  admirante  Rujschio,  rem  periculi  plenam  tain  feliciter  cessisse. 


(r)  Commentatio  <ie  uteri  mox  post  partum  naturalem  resectione  non  Iethali.  Gottingae  1787. 

(*)  His  vel  cultello  , vel  ligatura  majori  minorive  ex  parte  ablati  uteri  exemplis  sequentia  acce- 
dunt. Bina  refert  Th.  Zwinger  ( Vid.  Neiin  Samlung  der  aiiserlesene  der  und  neiiesten  Abhaudlungen 
fiir  Wundanzte.  Stiick.  , 3 Leipzig.  iy83.  Seite  218  ) in  quorum  altero  protractus  violenta  manu  ad- 
haerentibus secundinis  uteri  fundus  , praemissa  ligatura,  medici  cujusdam  consilio  resectus  fuit.  Insecuta 
est  gangraena  , hancque  mors.  Sectio  cadaveris  matricem  dissectam  fuisse  docuit.  In  altero  mulieri 
quinquaginta  duorum  annorum  nisu  vehementi  prolapsus  fuit  uterus  cum  vagina.  Reductus,  iterumque 
prolapsus  uterus  nunc  intumuit  ad  infantilis  capitis  magnitudinem.  Phlogosi  , imo  et  gangraena  cor- 
reptus fuit.  Suadente  medico,  chirurgus  corruptae  parti  ligaturam  injecit,  qua  quotidie  magis  constricta 
factum  est  , ut  quarta  jam  ab  operatione  die  ligata  pars  ponderis  trium  cum  dimidia  librarum  deci- 
derit. Adhibitis  interea  et  postmodum  remediis  roborantibus  in  integrum  fuit  restituta  mulier. 

Tertium  casum  quammaxime  memorabilem  enarrat  Marsckale  ( Vid.  medicinisch  chirurgische 
Zcitung.  Herausgegeben  von  doctor  J . J . Hartenkeil  1 794-  Zar*d  t.  Beglage  zu  , n.°  8.  Seit  r36. 

Sexaginta  annorum  mulier  uteri  prolapsu  post  partum  exorto  per  viginti  annos  jamjam  affecta 
tandem  symptomatum  atrocitate  coacta,  nosocomium  petens,  suum  implorabat  auxilium.  In  morbum  in- 
quirens tumorem  ( qui  prolapsus  uterus  fuit ) , extra  genitalia  ad  sex  pollices  propendentem , durum  , 
rotundum  , inaequabilem  , diametri  quinque  pollicum  eancerosum  et  foetidissimi  ichoris  effluxu  junctum 
reperiebat.  dEgra  simul  de  doloribus  lumborum  , abdominis  , inguinum  , coxarum  et  femorum  , de  dys- 
suria  et  tenesmo  conquerebatur.  Igitur  intra  quatuordecim  dierum  spatium  diversa  et  externa  et  interna 
rem  dia  ten  favit.  Cum  vero  incassum  illa  ceciderint,  amputationem  tumoris,  unicum  recuperandae  salutis 
superstes  remedium  etsi  dubium  decrevit , et  consentientibus  collegis  desuper  consultis  suscepit ; ligaturam 
injecit  tumori  , prima  die  mediocriter , altera  magis  constrictam  , coactus  vero  ob  accedentia  symptomata 
illam  solvere  , tertia  die  id  omne  , quod  infra  ligaturam  fuit  , resecuit.  Nullis  insecutis  symptomatibus , 
nec  haemorrhagia  , vigesima  octava  ab  operatione  die  sanata  fuit  mulier  , et  porro  incolumis  vixit. 

Ponamus  uterum  in  hoc  casu  revera  scirrhosum  et  eancerosum  fuisse ; tumque  quaestio  oritur , 
num  praesente  hoc  morbo  absque  uteri  prolapsu  hic  arte  promoveri  posset  , ut  affectae  uteri  partis  am- 
putatio exinde  possibilis  redderetur.  Proposuit  vir  cl.  Richterus  ad  resecandos  uteri  polypos  , inver- 
sionem hujus  visceris  artificialem,  qua  tutius  operatio  illa  peragi  posset. 

Denique  huc  referri  potest  historia  , cujus  mentio  fit  in  Journal  de  me'decine,  chirurgie  , phar- 
marne  , tom  LXXlI , a Paris  1787.  Foeminae  uteri  insigni  polypo  extra  genitalia  prolapso  graviter  ad- 
fectae  , curam  suscepit  cl.  Dessault.  Cum  polypi  radicem  sat  crassam  ab  uteri  parte,  a qua  prodibat, 
discernere  nequiverit,  hanc  cum  illa  simul  ligavit.  Oritur  gangraena,  exinde  diversae  molestiae , ad  quas 
avertendas  ligaturam  de  novo  polypi  stylo  nunc  tenuiori  injicit,  sic  quidem,  ut  quodlibet  styli  dimi- 
dium peculiari  filo  ligaretur  ; post  infra  haec  rescindit  polypum.  Resectum  ex  polypo  et  parte  fundi 
uteri  consistebat.  Nulla  porro  subsequuntur  symptomata  , segraque  ex  integro  convaluit.  ( TVenzcl.  J 

(2)  Journal  de  medecine  , tom.  LXXH  , p.  200. 

(3)  Thcs.  amat.  VIII  , n.°  102. 

CAPUT  III. 

DE  INFLAMMATIONE  VENARUM  (*). 

Rusticus  ex  eorum  numero  , qui  findendis  vicatim  lignis  quaestum  sibi 
parant,  habitus  sicci  et  robusti,  annorum  vero  circiter  triginta,  cum  ex 
arbore  praeceps  ruens  haud  longe  a pedis  articulo  crus  sinistrum  sibi  con- 
fregisset, vulnusque  amplum  in  exteriori  cruris  parte  ob  carnium  lacera- 
tionem enatum  esset  , statim  in  nosocomium  delatus  est  25  jan.  1787. 
Protinus  ad  auxilia  ventum  est,  quibus  inflammatio  compesci  solet,  nempe 
ad  sanguinis  emissiones , ad  alvum  moventia , ad  topica  demum  emollien- 
tia, quibus  febris  mox  reversura  sublata  fuit,  et  pus  copiosius  fluere,  et 
omnia  in  melius  mutari  coeperunt.  Sed  invadente  denuo  febri  , vulnus  alba 
tenacique  pellicula  obducitur  ; artum  totum  oedema  occupat  , et  accedente 
levi  horrore  vultus  cum  corpore  flavescit,  et  absque  alio  symptomate  aeger 
intra  mensem  perit. 

Sectionem  a crure  laeso  inchoavi,  cujus  tota  cutis  et  cellularis  membrana 
croceo  colore  infecta  magnam  limphae  vim  ex  cellulis  effundebat.  Vulnus 
a lapsu  excitatum  in  infima  exteriorique  cruris  parte  haerebat , ubi  praeter 
fibulae  fracturam  et  epiphyseos  a tibiae  extremo  separationem  partes  omnes, 
quae  articulum  constituunt,  inflammatae  , et  cinerei  coloris  sunt  deprehensae. 
Musculi  insuper  omnes  ab  extremo  pede  ad  inguen  ad  livorem  tendentes  , 
et  ex  glandulis  ibi  haerentibus  nonnullae  pus  continuerunt.  Detecta  interior 
saphena  justo  durior,  et  quodammodo  tensa  visa  esty  cujus  per  longitudinem 


(*)  Pace  magnorum  virorum,  qui  inflammationem  appeliant  morbosum  illum  vasorum  statum,  de 
quo  in  hoc  capite  agit  cl.  auctor  , silentio  praeterire  non  possum  , quaestionem  esse  magni  momenti  , 
num  sit  revera  inflammatio  , quae  sic  nuncupatur  affectio  , num  erisipclas  , num  ex  utroque  mixta  ? Et 
si  pateat  quid  sit  , quaestionem  alteram  esse , an  a prima  jam  origine  tale  quid  fuerit ; num  vel  morbi 
diuturnitate  , vel  atrocitate  , vel  perversa  tractandi  methodo  ex  alio  in  illud  transierit , quod  reperimus. 

Equidem  visum  nobis  est  in  iis  quae  observandi  data  fuit  facultas  , tam  ex  accurata  vasorum 
contemplatione  , quam  ex  symptomatibus  in  morbi  decursu  ad  parentibus  , erisipelas  fuisse  , quod  vasa 
corripuit. 

Sed  fallax  subinde  est  nost  mortem  judicium  , et  , quem  offendimus  partium  statum  , is  nihil  , 
quanaultimae  periodi  morbi  effectum  sistere  potest. 

Hinc  necessario  , omni  que  studio  quaerendum  est  , utrum  morbus  ille  vasorum  , si  cum  alio  simul 
incedat  , vel  ab  illo  dependeat  , peculiaribus  gaudeat  signis  ; quaenam  illa  sint , et  quando  appareant. 
In  binis  inflammationis  vasorum  exemplis  , quorum  prius  gravissimam  peripneumoniam  , alterum  capitis 
laesionem  sat  fortem  sociam  habuit;  pulsum  durum  ad  mortem  usque  observavi,  etsi  venae  sectiones 
quam  plurimae  et  omnes  satis  largae  institutae  fuerint. 

Qui  pulsui  nimium  fidunt , hisce  occasionibus  , praesertim  respiratione  simul  laesa  , venam  tundunt 
usque  ad  mortem.  Sed  inquirendum  esse  credo,  an  non  pulsuum  durities  , si  constans,  aut  saltem  fre- 
quens inflammationis  vasorum  signum  esse  constiterit,  ab  ipsa  morbi  sede  , vel  adsectis  partibus,  quae 
vasa  sunt  , dependeat  , et  pulsus  aeque  duros  esse  posse  , sit  ceteroquin  malum  erisipclas  , vel  in- 
flammatio ? 

Intercst  itaque  quammaxime , haec  omnia  bene  nosse  , ut  apta  certaque  tanto  malo  opponantur 
remedia  ; periculosum  enim  , imo  etiam  per  se  lethale  illud  esse  posse  , jam  ex  eo  constat  , quod  ipsae 
circuli  sanguinis  vias  occupet-  ( VFenzd  ) 

dissecta;  interior  membrana  nigricante  imbuta  colore  apparuit , sanguisque 
quem  continebat , purulentae  materiei  commixtus.  Sed  haec  labes  non 
ultra  genu  transcenderat.  Igitur  ad  arteriae  cruralis  examen  me  converti  , 
quae  quidem  naturalem  statum  servaverat } sed  vena  ejusdem  comes  non 
minus  , quam  saphena  inflammata  erat  , materiamque  magis  purulentam 
continebat } imo  inflammatio  haec  secundum  venae  cruralis  iter  intra  abdo- 
men propagabatur,  et  mox  iliacam  venam  corripiens  in  angulo  tandem  venae 
cavae  divisae  , in  quem  inferiores  influunt  venae , substitit}  et  quamvis  venae 
cavae  truncum  non  laesisset  , id  tamen  vitii  ad  oppositi  lateris  iliacam  ve- 
nam transiit,  cujus  dimidium  cavae  propius  non  solum  corrupto  sanguine 
turgebat , sed  etiam  tunicae  colore  valde  livido  erant  imbutae.  Intestina  le- 
viter ab  aere  distenta  foetebant.  Hepar  in  parte  sima  atri  coloris  , in  gibba 
vero  minus  } bilis  pauca  porracea.  Coeterum  dissectum  hepar  justae  molis 
nonnisi  sanguine  scatebat } cava  vena  sana. 

Grave  adeo  ac  vehemens  malum  non  videbatur  in  sanguineis  pelvis  vasis 
substitisse  } sed  humorem  , quicunque  is  fuerit  , per  venae  cavae  torrentem 
ad  cor  delatum  in  remotiori  aliqua  parte  depositum  .fuisse  , jure  suspi- 
cabamur. Quare  reserato  thorace  in  dextero  pulmone,  qui  undique  liber, 
colore  et  consistentia  naturali  erat,  quatuor  abscessus  offendimus:  duos 
in  superiori  lobo  , reliquos  in  inferiori.  In  laeva  pectoris  cavitate  stagnabat 
limpha  turbida  jumentorum  urinae  persimilis.  Pulmo  sinister  itidem  mollis 
et  fluctuans,  colore  tamen  ad  lividum  accedens  , aliquot  scatebat  tuberculis 
duris  vix  suppuratis.  Pericardium  pauxillum  aquae  habebat : cor  flaccidum. 

Observationem  , quam  modo  proposui  , inflammationem  systematis  ab- 
sorbentis sistere  arbitror  venarum  , nempe  sanguinearum  , et  lymphatica- 
rum. Absorbentis  , inquam  , Systematis  : quamvis  enim  venis  sanguineis 
absorbendi  facultas  a cl.  viris  denegata  sit,  quam  ego  sententiam  in  prae- 
sens nolo  nec  audeo  impugnare  } in  hoc  tamen  casu  tanquam  resorbentia 
vasa  possunt  considerari.  Haec  enim  sive  saniosam  et  corruptam  materiam 
ex  ipso  ulcere  exceptam  ad  interiores  partes  deportarint  , sive  quod  vero- 
similius,  pus  ob  tunicarum  inflammationem  in  earum  lumine  generatum  a 
redeunte  sanguine  in  humorum  massam  transvectum  sit}  certe  utrovis  modo 
ab  extremis  partibus  ad  interiores  per  haec  vasa  materia  peccans  delata 
est.  Hoc  idem  praestare  et  praestitisse  videntur  limphaticae  venae  , quae 
acceptam  in  cellulis  membranae  adiposae  saniem  in  sanguinis  massam  inve- 
xerunt. Hujusmodi  abscessus  aut  tubercula,  aut  apostemata,  qualia  in  in- 
dicato cadavere  conspecta  sunt , ab  inferiorum  partium  ulceribus  generari 
quandoque  in  visceribus  infimae  aut  mediae  cavitatis  notum  esse  puto  , pos- 
semque  id,  si  opus  esset,  exemplis  nonnullis  confimiave.  Quod  non  ab  alia 
evidentiori  causa  fieri  existimandum  est  , quam  a materiae  purulentae  trans- 
vectione a loco  in  quo  concoquitur  ad  aliam  paitem  quae  eidem  exci- 
piendae apta  sit.  Si  itaque  haec  transvectio  causa  est  apostematum  in  me- 
moratis visceribus  observatorum  } nonne  idem  sentiendum  est  de  abscessi- 
bus , qui  post  graves  capitis  laesiones  iu  hepate , lieue  , pulmone  , pericardio 

consequuntur  ? Quanquam  , si  interiores  encephali  venas  absorbere  ex  cel- 
lulari , aut  si  limphatica  quaedam  vasa  humoris  noxii  partem  , quam  ex 
cerebri  superficie  et  cavitatibus  hauserunt  , in  venarum  cavitates  deponere 
negaveris ; possunt  utique  sanguineae  venae  ob  ictus  vehementiam  et  capitis 
concussionem  inflammationi  ut  aliae  partes  , esse  obnoxiae , et  pus  quod 
in  earum  cavo  gignitur,  primum  ad  cor,  inde  ad  visceris  alicujus  molle 
parenchyma  transvehi,  ibique  decumbere  (*). 


(*)  Novissima , quod  quidem  scio , et  inter  ceteras  maximam  probabilitatem  praeseferens  conjectura , 
in  qua  cl.  auctor  Hunterum  tantum  antecessorem  habet , qui  a propagata  vasorum  inflammatione  me- 
tastases deducit. 

Sed  an  pus  in  diversis  a capite  distantibus  locis  seu  visceribus  post  obitum  repertum  per  vasa 
absorbentia  et  venas  , vel  ut  uno  complectar  verbo  , per  circulum  sanguinis  , qua  pus  ibi  depositum 
fuerit  ; an  vero  illius  visceris  et  cavi , in  quo  reperitur  abscessus , vasa  inflammata  sint  , et  transuda- 
tione  illius  ex  sanguine  partis  , qua  postea  oritur  pus  , uti  in,  aliis  apostematibus  , fiat  abscessus  , 
quaestio  superest. 

Si  primum  admittamus  , dissectionibus  accuratissime  institutis  et  repetitis  probandum  est  , vasa 
absorbentia,  vel  saltem  venas  sanguiferas  et  arterias  in  propriis  suis  canalibus  continuisse  verum  pus, 
seu  puriformem  materiam.  Bene  autem  notare  oportet , videri  subinde  pus  in  vasorum  canalibus  con- 
tentum fuisse  , cum  cellularem  textum  arteriam  vel  venam  proxime  involventem  revera  implet  , sicque 
vasi  incumbit ; quod  ipsimet  mihi  , et  socio  chirurgo  accidit  in  sectione , quam  cum  historia  infra 
afferam. 

Porro,  ne  nihil  argumenti  hujus  firmitati  deficiat,  instituenda  sunt  ea  experimenta  quae  propo- 
suit cl.  D.  Monteggia , dum  injicitur  animali  per  venam  pus  , et  expectatur  in  aliquibus  exitus  , in 
aliis  vero  , elapso  quodam  tempore  , instituitur  sectio. 

Si  alteri  subscribatur  sententiae  , conformem  saltem  maxima  ex  parte  cum  illa  de  generatione  puris 
in  aliis  abscessibus  a plurimis  admissa  ideam  habemus.  Diligenter  autem  inquirendum  est  , an  in  tali 
abscessu  post  capitis  laesionem  orto  vasa  visceris,  vel  cavi,  in  quo  reperitur,  inflammata  vel  erisipe- 
lacea  sint. 

Puris  stupenda  copia  , quae  hinc  inde  hac  occasione  notatur , forsan  altera  observatione  explicanda 
est.  In  illis  nempe  , qui  suppuratione  externa  laborant  , quando  debiliores  fiunt  , et  oedemate  , vel 
tantum  extremitatis  cujusdam  vel  universali  hydrope  corripiuntur,  puris  copia,  ut  saepius  observavi, 
immensum  in  modum  , et  quidem  crescente  debilitate  augetur;  simul  et  novi  et  vasti  abscessus  mo- 
mento quodammodo  oriuntur. 

Probabilior  autem  copiosae  hujus  suppurationis  ratio  in  sanguinis  solutione  majori  , et  solidarum 
partium  ut  vasorum  diminuta  cohxsione  et  tono  constare  videtur.  Etenim  sanguinis  hujusmodi  aegris 
mala  arte  detractus  nihil  fere,  quam  crustam,  ut  dicitur,  inflammatoriam  ejusdem  caloris,  ac  mei 
et  copiosum  serum  ostendit. 

Similis  causa  in  prioris  generis  abscessibus  dominari  potest  , si  consideremus  abscessus  illos  in 
ultimo  praecipue  vitae  stadio  , quo  aegri  jam  valde  debiles  sunt  , oriri  , vasa  dilatari  , friabiliora  fieri  , 
mox  hujus  , mox  alterius  visceris  conaesionem  pati  , sanguinem  in  minima  etiam  vasa  penetrare  , ct  si 
vasa  haec  rubra  aquae  immergantur  , color  statim  pallescere  , imo  et  penitus  extingui. 

Quae  omnia  humoris  per  vasa  subvecti  , eaque  nutrientis  corruptionem  et  solutionem  probant  , 
atque  transudationem  partium  separatarum  ut  limphae  , ex  qua  postea  oritur  pus  , facillimam  reddunt. 

Interim  tamen  inflammationem  vasorum  a capitis  laesione  oborlam  subinde  sat  fortem  esse  posse, 
quin  simul  oriatur  ejusmodi  abscessus , aut  empiema  , ex  sequenti  historia  patet. 

Vir  procerus  robustus  quinquagenarius  ah  alto  cecidit  , et  soporosus,  extinctis  fere  omnibus  sen- 
sibus, in  nosocomium  magnum  Mediolanense  deportatur. 

Curae  cl.  Pallctta  committitur;  quo  vero  tum  temporis  absente  , chirurgus  ejus  secundarius  advo- 
catur , qui  nullam  quidem  capitis  laesionem  externam  , sed  faciem  aegri  rubram  , tumidam  , laesam  re- 
spirationem et  profundum  soporem  observat. 

Hinc  instituta  jamdum  extra  nosocomium  venae  sectione  in  brachio  , alteram  in  opposito  fieri  ; 
hacque  nil  proficiente  , tertiam  , quartam  ct  quintam  in  vena  jugulari , arteria  temporali  ct  saphena  , 
omnesque  sat  largas  fieri  curat.  (Wcnzcl.) 

Inflammationis  venarum  ab  alia  causa  , nempe  ab  abscessu  exemplum 
decennis  puer  nobis  obtulit,  cui  tumor  limphaticus  in  femore  dextro  obortus 


Applicantur  fomenta  frigida  , clysteres. 

Status  aegri  manet  idem.  Perdurat  sopor  , faciei  tumor  , pupillae  rigor  , linguae  et  auditus  defectus , 
oris  impuritas  , inquietudo. 

Hoc  tempore  rediens  cl.  Palletla , statim  vesicatorium  toti  calvariae  imponi  jubet,  venae  sectiones 
vero  omnino  prohibet. 

Sed  irrita  fuerunt  conamina  cl.  viri.  Moritur  enim  aeger  undecima  ab  ingressu  in  nosocomium  die. 

Altero  mane  fit  sectio  cadaveris. 

Integumenta  capitis  externa,  cranium,  cerebri  membranae  , ipseque  encepbalus  , omnia  illaesa  sunt, 
neque  vel  sanguinis  , vel  limphae  , vel  puris  collectio  in  et  sub  dictis  partibus  reperitur.  Cerebro  vero 
exemto  , occurrit  sanguis  extravasatus  per  totam  cranii  basin  durae  matri  incumbens ; et  majori  quidem 
oopia  in  latere  sinistro  , quam  dextro. 

Ablata  dura  meninge , quod , facta  jam  ex  parte  separatione  , sine  magna  difficultate  fit  , simile 
coagulum  , sed  tenuis  in  baseos  cranii  laeva  parte  tantum  observatur. 

Abluto  sanguine  , fractura  in  conspectum  venit  , in  superiori  occipitis  sinistri  parte  incipiens  per 
integrum  os  petrosum  ejusdem  lateris  progrediens  , et  tandem  in  alae  majoris  ossis  spheenoidei  exca- 
vatione desinens. 

His  perspectis  in  vasorum  utriusque  generis  , venarum  scilicet , et  arteriarum  conditionem  inquirimus. 

Utriusque  carotidis  truncus  , ct  ejusdem  rami  principales  et  minores  , hinc  cerebralis  ct  facialis  , 
labialis  menti  , occipitalis  , thyreoidea  , temporalis  , pharyngea  ete.  Ab  origine  ad  extremos  usque  fines 
rubri  fuerunt,  cinobaris , vel  terrae  sigillatae  adinstar  •,  et  quidem  non  exterius  tantum  is  color  notabatur ; 
sed  et  interior  eorum  membrana  eundem  offerebat  ruborem  , ita  ut  punctum  llavum  t naturalis  alias  ar- 
teriarum color  reperiri  minime  potuerit. 

De  venis  jugularibus  internis  et  externis  , quas  similiter  dissecui,  idem  valet;  alias  lividae,  hic  ru- 
berrimae fuerunt. 

ISotare  autem  oportet  arterias  et  venas  dextri  lateris  multo  rubriores  fuisse  , quam  quae  sunt  in 
sinistro. 

Viscera  quaecunque  essent  , thoraci  et  abdomini  , excepto  corde  , exemi  ita  , ut  in  aortam  accu- 
ratius inquirere  licuerit. 

Hanc  igitur  a corde  ad  illum  usque  locum  quo  renales  arteriae  excurrunt  , praeter  naturam  dila- 
tatam , simulque  interius  et  exterius  ruberrimam  inveni,  ut  vel  minimum  punctum  flavi  coloris  defecerit. 

Quae  superest  autem  ejusdem  pars  inferior  cum  renalibus  arteriis,  et  utriusque  extremitatis  infe- 
rioris arteriis  et  venis  omnino  rubri  coloris  seu  inflammationis  expertes  fuerunt. 

Arteria  subclavia  et  brachialis , magis  tamen  in  dextro  latere  itidem  inflammata  fuit  ; nec  defece- 
runt venae  ejusdem  nominis  ; sed  minoris  momenti  fuit  earum  rubor. 

Reliqua  vasa  majora  viscerum  pracipue  imi  ventris  non  perquisivi  , exquirere  enim  vehemens  pu- 
tredinis odor  ex  abdomine  profectus  ( quod  jam  JHorgagnius  de  iis  qui  capitis  lasionibus  extin- 
guuntur  , adnota\it)  prohibuit. 

Cavitates  pectoris  et  abdominis  nihil  omnino  humoris  cujusdam  praeternaturaliter  collecti  continebant. 

Inter  earum  viscera  eor  praecipue  adfcctum  fuit.  Ejus  color  suturae  carnium  similis  , substantia 
vero  adeo  macerata  et  friabilis  , ut  minima  , imo  nulla  quasi  vi  penitus  illam  dilacerare  potuerim. 

Singulare  nobis  visum  est  phaenomenon  hoe  a nimis  protracta  sectione  non  derivandum , quippe 
quae  elapsis  viginti  horis  jamdum  facta  est.  Cestus  quidem  sat  notabilis  fuit  , ideoque  in  alia  cadavera 
diutius  adhuc  in  eodem  cum  praecedente  loco  deposita  illa  die  inquisivi , ut  appareret  an  eadem  in 
eorum  cordibus  adesset  mutatio  , sed  non  aderat  , neque  vestigium  tantae  mollitiei. 

Hinc  jure  morbosam  allectionem  , et  quidem  notabilem  esse  censuimus. 

Pulmones  sani. 

Intestina  pallida,  extensa,  friabilia. 

Renes  et  lien  , quorum  posteiior  alias  tam  cito  in  putredinem  abit  , incolumia  omnino  fuerunt. 

Hepar  , ut  solito  , densum  ac  firmum. 

Aon  multo  post  hujus  viri  discessum  alter  extinguitur  quadragenarius  in  eodem  nosocomio  , ob 
capitis  laesionem  et  praecipue  percussionem  cerebri.  Sectione  instituta  , tota  cerebri  superficies  et  ejusdem 
basis  materia  puriformi  , inter  arachnoideam  et  vasculosam  membranam  effusam  obducta  erat;  vasorum 
autem  nullum  (exceptis  forsan  subtilioribus  membranarum  cerebri,  in  quae  non  inquisivi)  inflammatum; 
neque  substantia  cordis  , aut  alterius  visceris  laesa  fuit.  (IVcuzel.) 


ab  interiori  et  media  ejus  parte  ad  condylum  internum  producebatur.  Cutis 
intacta,  dolor  levissimus  cum  febri  tamen,  quae  ad  suppurationem  usque 
non  ante  mensem  confectam  perstitit.  Tum  vero  femore  extremo  in  majo- 
rem molem  adaucto  binis  amplisque  incisionibus  sanies , quae  multa  erat  , 
excita  , et  subtus  os  nudum  repertum  est.  Ob  quae  vires  sensim  amittens 
puer  et  tabescens  cum  exiii  pulsu  , per  tempus  aliquod  cortice  peruviano 
et  ejus  extracto  largiore  dosi  adhibito  refocillatus  est  , sed  cum  pus  me- 
lioris utique  notae,  at  minori  ferretur  copia  , cedematosus  tumor  crus  utrum- 
que et  sinistrum  femur  ad  inguen  usque  occupavit.  Tum  vero  macies  in- 
crescere, vultus  magis  pallescere  , contrahi  nasus  , pulsusque  ad  fili  tenui- 
tatem redigi  coeperunt.  Copiosus  et  pertinax  extracti  peruviani  cum  vino 
rubro  generoso  , et  frictionum  aceto  interfuso  peractarum  usus  , ut  oedema 
artuum  inferiorum  pene  discussit ; sic  spem  fecerunt  aliquam  recuperandi 
pueri.  Quam  spem  ademit  penitus  ex  improviso  puerum  adorta  febris  cum 
horrore  , et  oedematis  in  artu  praecipue  sinistro  reditus.  Artus  liic  , licet 
contrectationis  intolerans  esset  , digiti  impressionem  facile  retinebat , et 
rubore  nullo  notatus  ad  inguen  tamen  vehementius  dolebat.  Febris  post- 
quam tribus  diebus  continenter  protracto  frigore  praecessisset , puerum  sus- 
tulit , anno  1788,  quarto  post  decubitum  mense. 

Quam  tunc  conjecturam  fovebamus , nempe  de  abscessu  intra  pelvim 
pauilatim  collecto  , deque  oedemate  ob  ejus  pressionem  in  artubus  inferio- 
ribus excitato  falsam  luisse  , dissecando  comperimus.  Etenim  musculi  ad 
femoris  posteriora  locati,  et  qui  tibiam  flectunt,  penitus  ab  osse  sejuncti, 
relinquebant  spatium  satis  amplum,  quod  a medio  femore  usque  ad  ejus 
cum  coxa  conjunctionem  pertinebat.  Os  itaque  nudatum  erat  a carnibus, 
cujus  exteriori  lateri  adnata  erat  ossea  spina  longior  et  erecta  , et  cellularis 
cujusdam  substanti;»,  cartilagineae  propeinodum  naturae,  accessione  crassior 
facta  saniei  quaqua  versum  sese  diffundenti  quasi  obicem  ponebat.  Examen 
dextri  hujus  femoris  prosequentes  in  crurali  veua  , cujus  tunicae  aequo  cras- 
siores erant  , certis  sejuncta  intervallis  vidimus  parva  quaedam  et  alba  coa- 
gula prorsus  non  diversa  ab  illa  concretione  , quam  crustam  vocant  pleu- 
riticam , ab  illa  altera  autem  longe  diversa  , quam  ob  mollitiem  et  figu- 
ram polyposam  nuncuparunt.  Hujusmodi  coagula  continebat  iliaca  vena  , 
et  etiam  cava  paullo  supra  illam  sedem  , qua  iliacae  in  ejus  truncum  con- 
veniunt. Glandulae  ad  inguen  sitae  turgidae,  sublividae,  inter  quas  nonnullae 
suppuratae.  Viscera  abdominis  salva. 

Artus  sinister  exhibuit  ingens  cedema  ab  succo  , ut  ita  loquar  , inerti  , 
certe  non  aqueo , congestum,  et  totidem  parvos  abscessus  in  intervallis 
musculorum  , et  prope  vasorum  divisionem.  Inguinis  glandulae  pene  omnes 
pure  albo  densoque  turgebant.  Psoas  lividus , sub  quo  cellularis  textus  fere 
in  suppurationem  abierat ; in  universum  autem  cellularis  substantia  , quae 
circa  illas  partes  est , et  quae  in  pelvim  desinit , in  cinereum  colorem  mu- 
tata conspiciebatur.  Nullus  tamen  in  interioribus  partibus  abscessus  obser- 
vabatur } neque  intus  causa,  quae  malo  , quod  exterius  artum  .iaeserat t 

inferendo  , aut  fovendo  par  fuerit  , est  animadversa  (*).  Jam*  un denam  pus 
in  glandulis  utriusque  inguinis  ? unde  coagula  pleuritica  in  venis  ? Nonne 

(*)  Huic  non  absimile  exemplum  ipsemet  observavi  , in  quo  cum  venis  etiam  arterioe  simul  in- 
flammatae fuerunt. 

Vir  quadragenarius  , robustissimus  , perfecte  sanus  , nescio  qua  de  causa  , venam  sibi  in  cubito 
sinistro  aperiendam  curavit : infausta  sorte  subjacens  venae  cephalicae  tendo  laeditur. 

In  nosocomium  itaque  Mediolanense  se  contulit  cum  tumore  inflammatorio  circa  articulum , et 
exiguo  in  loco  venae  sectionis  ulcere. 

De  doloribus  conqueritur  aeger  et  febricitat.  Antibrachium  flexum  et  simul  in  pronatione  fuit  facta 
circa  ulcus  pressione;  imo  prodit  pus,  et  immisso  stylo,  chirurgus  de  abscessu  et  finibus  sub  tendine 
vel  aponeacosi  musculi  bicipitis  certior  fit. 

Statim  dilatatur  ulcus  , et  imponuntur  cataplasmata  emollientia. 

Saepius  postea  vidi  aegrum  ; sed  observavi  rem  non  bene  succedere  ; pertinax  enim  fuit  tumor  , 
et  suppuratio  quotidie  copiosior. 

Interea  ob  temporis  aestum  gangraena  et  febris  nosocomialis  epidemica  fuit  , quibus  et  aeger  cor- 
reptus, et  quomodo  tanto  habitus  robore  factum  est,  nescio  , etiam  succubuit. 

Die  sexta  julii  ( duodecima  ab  ingressu  in  nosocomium  die  ) cadaveris  sectionem  instituimus. 

Gangraenosum  magnitudine  unius  et  dimidii  pollicis  habebat.  Antibrachium  et  manus  aedema- 
tosa  , etiam  humerus  , sed  minus. 

Tela  cellulosa  pinguedinem  continens  loco  naturalis  suce  laxitatis  , caeca,  densa,  et  in  angustius 
spatium  redacta  est.  Defuit  maxima  ex  parte  pinguedo,  et  firmiter  adeo  cum  subjacente  aponeurosi, 
seu  fascia  musculorum  communi  cohaeserat  , ut  difficillima  fuerit  separatio. 

hiem  etiam  de  venis  superficialibus  circa  cubitum  , de  arteria  et  vena  brachiali , nervo  mediano  et  vasis 
absorbentibus  profundioribus  valet.  Nervus  enim  arteriae  et  venae  brachiales,  contra  naturam  incrassatae  , ct 
hae  uti  venae  superficiales  tali  modo  adhaerebant  circumjacenti  telae  cellulosae,  ac  si  ex  ipsis  suis  tunicis 
lympha  transudasset  coagulabilis  . quae  postea  indurata  fuisset.  Cum  venam  cephalicam  a cubito  antrorsum 
separare  studuimus,  subito  apparet  pus  in  forma  rotunda  cylindracea,  quasi  ex  ipsa  vena  hoc  loco  laesa  venisset. 

Dissecamus  venam  , et  videtur  nobis  , ipsi  venae  pus  inesse  ; sed  quae  sequuntur , in  dubium 
reddunt  phaenomenon  hoc. 

Musculi  bicipitis  tendo  et  aponeurotica  ejusdem  expansio  inflammatione  et  suppuratione  gangrae- 
nosa quammaxime  destructa  fuerunt. 

Separatis  his,  pus  crassum  flavum  non  ita  copiosum  ex  profundo  inter  musculum  radialem  externum 
breviorem  et  internum  prodibat. 

Simile  pus  etiam  supra  condylum  humeri  internum  ad  musculi  bicipitis  latus  egreditur. 

Abscessus  igitur  supra  et  infra  articulum  fuere  ; de  quibus  vero  probe  notandum  , eos  absque 
omni  musculorum  substantiae  laesione  aut  corruptione  extitissc. 

Ligamentum  capsulare  similiter  illaesum  repetimus  , etsi  pus  quammaxime  vicinum  ipsi  fuerit. 

Eodem  modo  sese  habebant  ossa  articulum  constituentia  , et  cartilagines  ea  obducentes  , neque 
pus  in  articulo  invenire  erat. 

Sectionem  sursum  per  humerum  continuantes  in  toto  illo  tractu  quem  occupat  tela  cellulosa  , 
inter  utrumque  bicipitis  caput  pus  offendimus  cum  destructione  textus  illius  cellularis  ; cum  capite  bi* 
cipitis  longo  suppuratio  ad  axillam  fere  progreditur  , sine  omni  tamen  articuli  damno. 

Hac  occasione  simile  illi,  q.uod  supra  citavimus,  phaenomenon  circa  venam  observavimus.  Apparet 
pus  ejusdem  formae  juxta  venam  ; dissecamus  canalem  venae  sursum  et  deorsum  , quin  tamen  puris 
vestigium  in  illo  videre  licuisset.  Accuratius  itaque  in  ejusdem  sedem  investigantes  , in  tela  illa  cellu- 
lari venam  ut  reliqua  vasa  involventem  reperimus. 

Inierim  exiguae  hae  suppurationes  nucis  avellanae  magnitudinem  adaequantes  in  certis  quibusdam 
locis  tantum  , minime  vero  per  integrum  vasis  tractum  locum  habuerunt. 

Venae  cephalicae  sinistrae  canalem  aperientes  internam  parietem  omnino  rubram  , in  ulceris  loco 
vero  decolorem  et  gangraenosam  quasi  invenimus. 

Eundem  prorsus  colorem  servarunt  etiam  arteria  axillar  is , subclavia  , carotis  cum  omnibus  suis 
remis  principalibus  in  utroque  latere;  et  quidem  non  solum  quoad  parietem  internum,  sed  omnes 
eorum  membranas  ad  externam  superficiem  usque.  Aortae  pars  tantum  , statim  sub  ejus  arcu  rubra  fuit; 
reliquum  vero  , uti  et  arteriae  et  venae  extremitatum  inferiorum  brachialis,  ct  radialis  sinistra,  et  ce- 
phalica vena  dextra  coloris  naturalis  fuerunt.  In  cavo  pectoris  sinistro  magnam  aquae  subfusae  foetentis 
copiam  invenimus.  Pulmo  mollis,  et  fluido  illo  obductus.  Abdominis  viscera  magnam  in  putredinem 
proclivitatem  prodiderunt  , quae  tmnen  morbi  ct  temporis  oestu6  simul  effectus  fuisse  videtur.  (Wenzcl.) 

puris  ab  osculis  vasorum  limphaticorum  vel  venarum  excepti  pars  haesit  in 
glanduloso  parenchymate  , et  in  ipsarum  venarum  lumine  ; pars  in  san- 
guinis massam  delatum  horrorem,  febrim,  extremam  maciem,  ac  denique 
mortem  attulit  ? Sed  ne  longius  his  immorer  , quae  nondum  solido  nitun- 
tur fundamento  , singularis  mortis  ab  affectione  , ut  videtur , systematis 
itidem  venosi  tertiam  proferam  observationem. 

Ratiocinator  Mediolani  degens  jampridem  infirmae  valetudinis  sentiens 
molestias , tribus  continuis  diebus  ventris  fluxu  cum  torminibus  vexatus 
est  ; quorum  dierum  altero  prunorum  ad  libram  consumpsisse  relatum  mihi 
postea  fuit.  Hinc  noctu  postremae  diei,  quae  erat  io  augusti  1789,  frequen- 
tius quam  alias  e cubili  egressus  est,  ut  fere  sub  dio  alvum  deponeret: 
Deponebat  autem  aquosa  , paullo  subviridia.  Haec  non  sine  perspi rationis 
detrimento  facta  fuisse  videbantur ; nam  mane  alterius  diei  vehemens  cram- 
pus invasit  manus  pedesque , quem  per  intervalla  remittentem  excipiebat 
dolor  , et  quaedam  earundem  partium  molesta  constrictio.  Tum  vero  san- 
guis in  artubus  inferioribus  consistere  coepit  ; dein  per  gradus  in  superio- 
ribus quoque,  et  in  ipso  capite,  ut  motum  in  venis,  quo  ad  cor  tendit, 
amisisse  videretur.  Ita  mox  totum  corpus  ex  fusco  livens  factum  est  , ve- 
naeque  , quae  sub  cute  repunt,  singulae  ita  distinctae,  ita  sanguine  nigrante 
turgentes  apparuerunt  , non  secus  ac  si  per  injectionem  repleioe  fuissent. 
Livebant  item  ungues  , vultus  , labia.  Artus  ad  motum  pigri , sed  flexibiles 
tamen,  quorum  musculi  graciliores,  et  quodammodo  exsiccati  videbantur; 
corpus  totum  perfrigefactum  ; sudor  ad  frontem  gelidus  ; pulsus  cordis- 
que motus  extinctus  ; vox  absque  sono  ; respiratio  autem  facilis  absque 
anhelitu  ; caput  turbatum  erat  cum  sensu  flantis  venti,  vel  pulsati  tympani. 
Diarraea  sponte  cohibita  ; leniens  ex  pulpa  tamarindorum  a medico  da- 
tum est. 

Hora  tertia  pomeridiana  advocatus , cum  , quae  modo  exposui  , ipsemet 
conspexissem  atque  aegrotans  mentis  caeterum  compos  anxie  rogaret  , ut, 
quae  eidem  profutura  essent , quantocius  praeciperentur  ; mox  balneum  te- 
pidum imperavi  , et  frictiones  pannis  laneis  simul  perficiendas  ; post  quae 
venam  secandam  suasi.  Sanguis  e vena  tardissime  effluens , illico  in  atrum 
coagulum  abiit  , limphae  pauxillum  dimittens.  His  irritis , neque  alio  prae- 
sidio adhibito,  mente  viguit  aeger  usque  ad  horam  noctis  undecimam ; tunc 
amissis  sensibus  , intra  horae  dimidium  placide  exspiravit. 

Cadaver  triginta  ab  obitu  horis  sectum  est , per  cujus  superficiem  mi- 
nus quam  antea  , copiosae  minusque  turgentes  venae  comparebant.  Cutis 
livor  fere  nullus  , maximum  vero  conservarunt  ungues  et  latus  cui  incu- 
buerat. Abdomen  prius  molle  , nunc  distentum  et  apertum  intolerabilem 
foetorem  exhalavit.  Omentum  et  intestina  fracida,  eoque  colore  satura, 
qui  carnium  loturae  proprius  est.  Eodem  cernebatur  colore  infecta  interior 
stomachi  facies,  dum  externa,  uti  hepar  et  lien,  sana  erant.  Pleura  in 
utraque  pectoris  cavitate  inflammata ; si  ita  dicendum  est  , quoties  vasa 
multo  sanguine  infarta  sunt,  ut  quammaxiine  rubent/ Pulmones  non  item  , 

etsi  ia  iis  , qua  parte  dorso  sunt  obversi  , plurimus  sanguis  stagnaret.  Ne- 
que mediastinum  et  pericardium  ab  ea  phlogosi  erant  immunes  } cor  am- 
plum et  laxum.  Auricula  dextra  nigricans  j vena  cava  multum  atri  sanguinis 
et  concreti  continebat , nihil  tamen  polyposi  habens.  Sanguinem  hujusmodi 
naturae  in  ventriculo  et  auricula  cordis  anteriore  reperimus , et  cunctas 
hasce  partes , nempe  venam  cavam , auriculam  et  ventriculum  cordis  non- 
nihil inflammata  fuisse  animadvertimus  ; scilicet  horum  interior  membrana, 
eo  foede  subrubro  colore  imbuta  erat  , qui  in  partibus  ad  mox  putrescen- 
dum dispositis  observatur.  Color  idem  erat  ventriculi  cordis  posterioris  , 
et  extimae  aortae  tunicae  j nam  intus  sana  erat.  Sana  item  naturalia.  Caput 
non  lustravimus. 

De  vitae  genere  ab  ejus  fratre,  quocum  degebat,  haec  accepimus:  cibi 
parcus  fuit,  somni  et  laboris  multi.  Etenim  vix  pransus  a mensa  ad  lectum 
confugiebat,  vestibusque  exutus  tres  ferme  horas  somno  dabat j quae  ad 
somnum  proclivitas  post  coenam  quoque  adventabat.  Interdiu  assiduus  in 
expediendo  officio  ; hoc  tamen  cum  discrimine  , quod  per  aestatem  saepius 
vestes  abjiceret , et  rursus  , si  occasio  ferret , depositas  assumeret.  His 
accessit  animi  moeror  diuturnus , et  tacita  indignatio ; tandem  malorum  per- 
sicorum  haud  multo  ante  morbi  ingressum  tempore,  esus  immodicus,  tum 
etiam  prunorum  intempestivus  iis  ipsis  diebus,  quibus  alvi  levitate  laborabat. 

Fateor  multa  hic  desiderari  eorum  , tum  quae  ad  accuratam  morbi  hi- 
storiam spectant , tum  praecipue  quae  ad  sectionem : illa  , quam  exacte 
potui  , intra  brevissimum  tempus  a me  collecta  et  conscripta  est ; haec  vero 
ob  aestum  et  fcetorem  festinanter  absoluta  fuit.  Videtur  tamen  morbi  hujus 
adeo  exitialis  causa  non  fuisse  valde  remota  , videlicet  extremi  morbi  cau- 
sam fuisse  transpirationem  cohibitam  ea  nocte  , qua  saepius  nocturno  aeri 
sese  exposuit.  De  inflammatione  et  morbis  systematis  sanguinei  videsis 
Traitc  des  tnaladies  des  ar teres } et  des  vernes,  par  Jos.  Ilodsson,  traduit. 
Paris  , 1819. 

CAPUT  IV. 

DE  TIBIjE  DIAPHYSI  REGENERATA. 

Optabat  quidem  vehementer  cel.  Ludwigius  (1) , ut  cum  exempla  com- 
plura exteut  partium  in  ossibus  longis  restitutarum  ; ossis  hujusmodi  resti- 
tuti ac  sanati  pars  anatomice  disquireretur  j id  quod  ego  aliqua  saltem  ex 
parte  hic  praestare  conabor. 

Vir  annorum  5o  , ulcere  cruris  sinistri  laborans  , in  nosocomium  receptus 
est  die  vigesima  quarta  decembris  anni  1789.  Gangraena,  quod  frequenter 
evenit  in  magnis  nosocomiis  (*)  , mox  ulcus  invadens  , paullatim  totam  fere 


(1)  Advers.  medico-practiea , vo!.  III  » P-  55-  . . . .... 

( ) tatale  et  exitiosum  malum  est  gangraena  nosocomialis  , magnis  praecipue  xenodochus  proprium 

tibiam  denudavit  * ita  ut  posterior  solum  ossis  facies  a carnibus  obducere- 
tur • eratque  proinde  exspectanda  ossis  necrotici  abscessio.  Sed  ciun  haec 
in  longius  traheret  tempus , experiri  placuit , quid  partim  terebratio  , partirn 
quid  dimidiata  excisio  serrae  ope  esset  praestitura.  Revera  autem  nil  prae- 
stitit. Diaphysis  enim  tibiae  sinistrae,  io  maji  duntaxat  anni  sequentis,  a 
solis  naturae  viribus  separata  est  mullo  supra  eum  locum  qui  a serra 
utri nque  discissus  fuerat.  Frustum  nempe  abscessit  integrum  tibiae  quinque 
poli,  paris,  longum,  triquetrum  in  diaphysi,  extremis  vero  dentatis,  quales 
semper  in  separationibus  spontaneis  observantur.  Protinus  ex  fundo  vegeta 
caro  pullulavit,  ulcus  paullatim  explens  ; donec  plaga  fere  adstricta,  crus 
tantum  firmitatis  obtinuerit , ut  elevari  propriis  viribus  posset , quin  pedis 
pondere  artus  in  illam  partem  inflecteretur.  Verum  paullo  post  accedente 
febri  vehementissima  , atque  erysipelate  crus  totum  occupante  , intra  dies 
tres  ad  tumulum  perductus  est  miser. 

Defuncti  crus  anatomice  disquisivimus  21  septemb.  1790  coram  cl.  J. 
B.  Mo?iteggici ? Bernardino  Manzotti,  J.Masino,  aliisque  sive  chirurgis, 
sive  ejus  artis  cultoribus  ; etenim  sine  ratione  conjiciebamus  aliquid  in  eo 
molitam  esse  naturam.  Tegumentum  quod  cutis  loco  renatum  erat  , con- 
stabat ex  gelatina  concreta  , et  veluti  in  veli  formam  expansa  : itaque  nec 
tenax  , nec  ductile  erat,  sed  in  frusta  facile  discerpendum.  Nova  hujus- 
modi cutis  si  diligenter  a cellulari  substantia  dividebatur  , pellucebat , et 
per  eam  repere  minutissima  vascula  sanguifera  parallelo  fere  ordine  dispo- 
sita cernebantur.  Cellularis  vero  substantia  justo  densior  erat  , atque  in 
fasciculos  distributa  ab  uno  tibiae  extremo  ad  alterum  productos.  Non  pe- 
nitus tamen  pinguedine  carebat  • etenim  quasdam  pinguedinis  particulas 
sub  nova  cute  vidimus,  praecipue  autem  circa  ejus  peripheriam , quae  ex 
cute  veteri  et  organica  prodibat. 

Vacuum  , quod  in  anteriore  cruris  parte  depascens  gangraena  reliquit  , 
neque  a cellulari  superinducta  , neque  ab  ossis  recentis  incremento  dele- 
tum omnino  fuerat , magnam  tamen  istius  vacui  partem  tum  anterius , tum 
interius  complebat  substantia  alba  , fere  cartilaginea , flexilis  tamen  , et  satis 


certis  anni  temporibus  , in  vere  et  autumno  praecipue  saeviens.  Nulli  vel  aetati , vel  sexui  , vel  ha- 
bitui , vel  vitae  generi  , vel  loco  parcit. 

Exiguis  sese  malis  adsocians  , ea  magnopere  exacerbat  , et  periculosa  reddit ; ad  majora  vero  ac- 
cedens , aegrorum  interitum  causat  vel  promovet. 

Quandocunque  autem  incidit  , citissime  devastat  partes  quas  corripit , quod  saepius  aliquorum 
dierum  spatio  destructum  sit , quod  septimanarum  , imo  mensium  tempore  sanatum  fuerit , idque  prae- 
cipue de  iis  subjectis  valet , quae  vel  a nativitate  vel  longiori  in  nosocomio  mora  , vel  morbi  genere  , 
vel  ejusdem  complicatione,  vel  tractandi  methodo  debiliora  facta  sunt.  Subinde  altera  vice  redit  ; mox 
citius  , mox  diutius  , postquam  feliciter  prima  vice  fugata  fuit ; et  nunc  mortem  adfert. 

ULcerum  ab  illa  productorum  aspectus  formidabilis  et  nauseosus  est , ut  , quoad  hoc  caput  , cum 
nullo  alio  ulcere,  exceptis  cancerosis  , computari  possint.  Necrosis  partium  forsan  nulla  alia  causa  citius 
excitatur,  et  simul  latius  extenditur,  quam  hoc  malo  nosocomiali  5 quo  fit  ut  sola  amputatione  saepius 
aegri  vita  servari  possit , vel  aeger  per  annos  in  nosocomio  decumbere  coactus  sit. 

Ex  multis  qui  hoc  morbo  intereunt,  plures  certe  servari  possent  , si  praeter  rectum  antisepticorum 
<et  roborantium  usum , ea  etiam  in  deligationis  apparatu  mundities  , et  deligationis  renovatione  observa- 
retur diligentia  , quae  ad  coercendam  tantum  malum  absolute  necessaria  est.  ( Wenzel.) 

valida,  quae  longiori  tempore  firmiorem  certe  naturam  induisset.  Perios- 
teum , seu  velamentum , quod  ejus  fungebatur  vice , naturali  non  erat 
crassius  ; imo  ab  recenti  osse  ita  detrahi  poterat  , ut  eidem  duntaxat  in- 
stratum fuisse  videretur. 

Os  autem  ipsum  recens  reparatum  coloris  erat  valde  sanguinei , naturae 
spongiosae  , refertum  undique  nodis  quibusdam  laevigatis , atque  leniter  in 
latus  exterius  , nempe  versus  fibulam  inflexum.  Jnter  ossa  haec  comparia 
arteria  tibialis  anterior  diametrum  naturalem  servaverat , nisi  quod  crustula 
quaedam  ejusdem  cylindro  superaddita  observabatur , quae,  an  ossea  fuerit, 
an,  ut  aliis  placet,  cretacea,  seu  calculosa,  mihi  definito  non  licuit.  Ossea 
substantia  ab  utroque  tibiae  extremo  producta  ad  mutuum  contactum  pro- 
perabat ; sic  tamen,  ut,  ubi  partes  reparatae  concurrebant,  non  coalue- 
rint inter  se,  sed  sic  mutuo  junctae  essent,  quasi  cartilago  quaedam  inter 
eas  intercessisset.  Porro  quidquid  recenter  productum  fuit , a lacie  tibiae 
exteriori,  fibulae  videlicet  obversa  exoriebatur,  adeoque  sub  foima  coni 
procedebat,  scilicet  initio  latiori,  fine  vero  graciliori,  quo  invicem  jun- 
gebantur. Quidquid  erat  spatii,  inter  angulum  tibiae  anteriorem,  interio- 
remque,  non  refectum  est*  adeoque  reticularis  tibiae  substantia  et  cavitas 
medullaris  ab  eo  latere  in  conspectum  veniebant.  Quanquam  in  extremo 
tibiae  superiori  ab  aggesta  materia  ossea  fere  obliterata  fuerit  cavitas  ; in 
inferiori  vero  ipsius  tibiae  compactus  cortex  ita  sensim  contrahebatur,  ut 
similis  aliquando  cavi  medullaris  obturatio  exspectari  potuisset.  -o 

Fibrarum  ordo  nullus  observatur  in  novo  osse  , quod  spongiosam  veluti 
massam  ( nam  reliquo  osse  levius  est ) repraesentat  innumeris  foraminuiis 
seu  lacunis  perviam  , quorum  alii  minimi , alii  majores , plures  autem  ri- 
marum more  quaquaversus  substantiam  ossis  penetrant.  Observatum  est 
etiam  in  hoc  typo  tibiam  dimidio  pollice  breviorem  esse  redditam  , nimfo 
rum  accedente  inferiori  tibiae  extremo  ad  superius,  tot  lineis  fibulae  facie» 
articularis  excedebat , quot  nempe  tibiae  capitulum  superiora  versus  reces- 
serat. Supeiior  tibiae  pars  leviter  fibulae  erat  adcreta,  effusa  inter  eos  ossei 
succi  portione  (i).  i 

Ilis , quae  breviter  exposuimus  circa  ossis  refecti  particulam  , mature 
consideratis  , haec  statui  posse  videntur.  i.°  Cutem  in  maximis  substantiae, 
ejus  jacturis  non  regenerari;  nihil  enim  commune  habuit  cum  veteri  struc- 
tura, si  pauca  excipias  vascula  sanguifera  , eaque  minora,  non  in  retis  for- 
mam , sed  per  longitudinem  ducta.  2.0  Pxeparari  copiosius  cellularem  sub- 
stantiam , quae  tametsi  non  adeo  spongiosa,  neque  cellulis  donata  sit  , eo 
ipso  natuite  prodit  solertiam  , ut  quae  compactis  cellularis  textus  fasciculis 
inania  explere  studet  , et  robur  augere  renascentis  ossis.  3.°  Neque  muscu- 
losam carnem  denuo  produci;  nihil  enim  carni  simile  animadversum  est. 
4°  P artes  regeneratas  nunquam  regularem  illum  fibrarum  ordinem  et 


(1)  Tab.  L 

vasorum  obtinere,  quem  partes  amissae  habebant-  id  quod  non  in  externis 
solum  j sed  etiam  in  internis  partium  laesionibus  contingit : quum  enim 
circulantium  humorum  et  nutrientium  turbatus  est  motus  , nunquam  in  eum 
redit  ordinem  , quem  in  intactis  partibus  servabat.  5.°  Denique  novi  ossis 
incrementum  non  ex  periosteo,  quod  destructam  erat,  sed  ex  ossis  ipsius 
substantia  derivari ; etenim  cum  supra  laudato  Ludwigio  (i)  arbitramur  , 
mollem  massam  ex  sano  osse  propullulare  , quae  firmior  reddita  cum  op- 
posita ossis  parte  similiter  succrescente  coalescit  (*). 

CAPUT  y. 

DE  ISCHIA.DE. 

Postquam  suos  de  ischiade  nervosa  commentarios  evulgavit  vir  in  medica 
et  anaiomica  facultate  praestantissimus  Dominicus  Cotunnius  , in  iisque 
singulari  eloquentia  et  multiplici  doctrinae  apparatu  sententiam  suam  sta- 
bilire conatus  est ; plerique  medicorum , neglectis  aliis  ischiadis  speciebus  , 
quofiescunque  hujusmodi  mala  occurrebant  , unice  de  medendo  ischiadi 
nervosae  solliciti  erant.  Quae  sollicitudo  , quam  vanas  persaepe  reddiderit 
eorum  contentiones  , ex  frustra  lentatis  curationibus  satis  intelligilur.  Ner- 
vosae ischiadis  duas  facit  species  supra  laudatus  vir : alteram  posticam , in 
qua  dolor  a summa  coxa  per  exterius  femoris  latus  ad  malleolum  exterio- 
reih  et  ad  pedis  dorsum  desinit : alteram  anticam  , in  qua  dolor  ab  in- 
guine per  interiora  femoris  ac  surae  propagatur,  quas  propterea  in  nervo- 
tfum  , tum  ischiatici  , tum  cruralis  allectione  consistere  autumat , etsi , ut 
feitegritate  perquam  rara  fatetur  (2)  sors  non  tulerit  unquam  easdem  in 
ischiatici  cadavere  investigare.  Causam  vero  haerere  in  acri  materia  a ce- 
rebro descendente  , vaginisque  cellulosis  contenta  dolorem  excitare  , vel 
nervorum  stamina  irritando  , vel  redundantia  nervos  comprimendo  , vagi- 
nasque  ipsas  nimium  distendendo. 

Quae  celeb.  viri  placita  jam  a Coitero  producta  , ut  animadvertit  Morga- 
gnus (3)  qui  spatium  inter  infimam  spinae  medullam  , et  crassam  hujus 
menyngem  in  arthriticis  , ischiaticis  et  podagricis  se  multoties  tenui  sero  ? 
interim  pituita  viscosa  refertum  deprehendisse  scribit  } tum  a Fernelio  (4) 


(1)  L.  c. , pag.  62. 

(")  Confer,  quae  desuper  vir  ili.  J.  P.  IVeidmann  in  splendidissimo  suo  opere  nuperrime  evul- 
gato : De  necrosi  ossium , cum  tab.  XV.  Francofurti  ad  Moenum  1793,  fol. , graphice  exposuit;  cui,  si 
perill.  viro  superfuerit  tempus,  mox  accedet  simile  supplementum.  (Wenzel.) 

(2)  Comment.  de  Ischiade  Nervosa  , cap.  5. 

Exhibet  quidem  Cotunnius , cap.  35  , pag.  69  et  70,  unicam  ischiatici  sectionem,  quam  ipsemet 
instituit,  sed  pag.  67  ait:  « Quin  haec  dissectio  mihi  pro  eo,  ac  voluissem  , satisfaceret  , plurima  ob- 
stitere » et  pag.  70  addit:  « Nihil  omnino  sum  ausus  ex  hac  dissectione  decernere.  (Wenzel.) 

(3)  De  sed  et  caus.  morb.  , epist.  LVII,  n.°  5 . 

(4)  Lib.  VI,  dc  part.  morb.  , c.  18. 


qui  hanc  ischiadem  notham  appellat ; dum  nempe  dolor  ob  affectum  ner- 
vum a coxa  ad  suram  , et  extremum  pedem  exporrigitur*,  non  ideo  attuli, 
ut  opinionem  validissimis  argumentis  superstructam  infirmarem  , vel  refel- 
lerem ; neque  quod  nervosam  ischiadem  inter  commentitias  res  recenserem  , 
sed  ideo  a me  sunt  allata  , quia  visum  mihi  fuit  , persaepe  coxae  dolorem 
ab  longe  alia  causa  proficisci.  Praeterquam  enim  , quod  praesidia  hucusque 
commendata  , atque  secundum  artis  leges  adhibita  parum  levaminis  attule- 
rint coxariis  , observavi  etiam  , dolores  eandem  , ac  illi  nervosae  ischiadis 
directionem  tenentes  , imo  ab  utraque  parte  , scilicet  antica  , posticaque 
afficientes  a causis  intra  articulum  latitantibus  fuisse  suscitatos.  Insuper  cum 
in  male  curata  aut  neglecta  ischiade  artus  claudus  fiat  , et  brevior  , quod 
certe  vitium  extra  articulationem  non  est  , videbantur  sane  a quoeuuque 
demum  nervo  male  affecto  ossa  nec  vitiari  , neque  e sede  sua  propelli 
posse.  Ad  alias  igitur  causas  , quae  molestum  adeo  in  coxa  dolorem  pro- 
ducerent , erat  respiciendum. 

Dolor  coxarius  vel  repente  , vel  paullatim  invadit  ; atque  modo  in  in- 
guine , modo  post  majorem  trochanterem  desaevit  , modo  in  utraque  parte 
simul.  Quum  autem  posteriorem  partem  tenet  , plerumque  sursum  exten- 
ditur ad  orum  ossis  ilii  , ad  os  sacrum  , tum  etiam  deorsum  secundum 
femoris  externum  latus  ad  fibulae  capitulum  , et  ad  pedem  usque.  Eidem 
interdum  febris  jungitur,  plerumque  tamen  absque  ea  est;  artum  gressui 
imparem  reddit  dolor  , cujus  nonnunquam  tanta  est  acerbitas , ut  eodem 
laborantes  lecto  affigat.  Quo  malo  diutius  procedente  tabes  cruris  (*)  vel  se- 
miparalysis  (i);  fere  autem  semper  claudicatio  supervenit  insuperabilis  (**). 

Quae  omnia  si  attentius  perpendantur,  dolorem  praecipue  individuum 
coxariae  passionis  comitem  , ac  denique  claudicationem  cum  insigni  articuli 
labe  conjunctam;  deiti  si  haec  symptomata  conferre  lubeat  cum  iis,  quae 
nervorum  ut  plurimum  passionibus  supervenite  solent  , longe  ab  modo 
memoratis  signis  diversa,  tum  fateri  necesseerit,  dirum  hunce  morbum  ab 


(*)  Subinde  tabes  illa  non  solum  affectam  extremitatem  inferiorem  , sed  et  superiorem  ejusdem 
lateris  simul  occupat , ut  observavi  in  puella  , de  qua  ulterius  loquar.  ( IVenzcl.) 

(i)  Commentatio  de  ischiade,  n.°  4,  in  paralysin  nunquam  transire,  se  vidisse,  testatus  est;  neque 
id  me  animadvertisse  recordor;  quod  tamen  accidere  debuisset,  si  totum  malum  in  nervo  haereret. 

(**)  A claudicatione  oriuntur  adhuc  alia  incommoda  praeter  tabem  , cujus  jam  facta  est  mentio.  Ob 
dislocationem  nempe  et  distorsionem  musculorum  flectitur  genu  ; hinc  tendines  flexorum  in  poplite 
collocati  cum  extendi  porro  noqueaut,  rigescunt  , ct  labente  tempore  non  raro,  subinde  etiam  vehe- 
menter dolent. 

Altera , et  quidem  satis  valida  ratio  , ob  quam  coxae  articulus  non  solum  prae  caeteris  inflamma- 
tioni obnoxius  est  , sed  et  inchoata  illius  phlogosis  citius  augetur  , ea  est  , quod  exceptis  quibusdam 
positionibus  continuo  totum  corporis  pondus  ipsi  incumbat  , et  praeter  magnam  pressionem  exinde  ne- 
cessariam etiam  continuo  fere  moveatur  articulus.  Hinc  non  obstante  synovia  sensibilitas  quaedam  oriri 
videtur  , quae  , cum  alia  causa  oeeasionalis  accesserit , eo  citius  phlogosin  admittit.  Quamprimum  autem 
inflammatio  etiam  exigua  coxam  occupavit ; citius  augetur  , et  obstinacior  est , quam  in  alio  articulo  , 
cum  dolores  exinde  provocati  communiter  et  vulgo  cum  rheumaticis  permutantur;  hinc  articulus  con- 
tinuo adhuc,  et  si  cum  incommodo  movetur,  usque  dum  ob  humoris  et  dolorum  continuum  incre- 
mentum omnis  motus  fit  impossibilis.  (JVenzel.) 

inflammatione  partium  coxoe  articulum  componentium  proficisci.  Hunc  autem 
articulum  prae  caeteris  inflammationi  obnoxium  esse  posse , ostendunt  prae- 
primis  cel.  Rurschii  (i)  observationes  , qui  mirabili  arte  vasa  sanguifera 
per  membranulam  distributa  , qua  acetabuli  cavitas  obducitur  , cera  reple- 
vit , atque  elegantissime  depicta  praesentavit.  Eas  arteriolas  nos  quoque 
sumus  prosecuti , dum  ligamenti  interioris  acetabuli  fabricam  et  usum  in- 
vestigabamus 5 atque  illas  potissimum  a trunco  obturatoriae  arteriae  profi- 
cisci observavimus  (2). 

Porro  inflammationum  aliae  vehementissimae  sunt , aliae  non  item  • cujus 
rei  discrimen  tum  a temperamento  et  adjunctis,  tuin  potissimum  a causa- 
rum varietate  derivare  solet.  Quam  ob  rem  Hippocrates  (3)  coxarii  morbi 
quatuor  species  facit : aliam  nempe  ab  exsiccato  humore  , qui  articulis 
inest  ; aliam  a bile,  a pituita  aliam,  atque  etiam  a sanguine  , quibus  dolor 
interdum  acutus  , rigor  et  febris  supervenit.  Atque  hinc  eventus  etiam  va- 
rius est  , coxario  morbo  nunc  in  suppurationem  abeunle  , modo  depulso 
femoris  capite  claudicationem  inferente  } perraro  autem  excussa  inflamma- 
tione , aut  resoluto  congestu  penitus  conquiescente. 

Causa  vero  non  una  est , quae  vel  inflammationem  vel  congestum  in 
acetabuli  vasis  efficere  potest.  Inter  illas  numerantur  virus  arthriticum , Ve- 
nereum , artus  perfrigeratio  , coxae  contusio  , et  aeris  cujuscunque  humoris 
in  articulum  defluxio.  Jam  pridem  Sennertus  (4)  ad  arthritidem,  retulit 
morbum  , qui  in  coxae  acetabulo  fit , monens  simul , ad  defluxionem  per- 
tinere dolorem  illum  , qui  ab  humore  in  musculos  et  membranas  decum- 
bente excitatur  circa  easdem  partes.  Morgagnus  postea  (5)  demonstravit 
arthriticum  humorem  , contra  ac  aliis  placitum , po.^se  ad  articulorum  cava 
perferri , cartilagines  et  ossa  abradere  , quin  partes  , quae  in  vicinia  sunt  , 
afficiantur.  Ob  frigus  noctu  susceptum  (6)  dolor  circa  collum  sinistrum 
monialis  cujusdam  obortus  est  , qui  in  pectus  , ad  lumbos  , et  ad  os  sa- 
crum delatus  tandem  in  coxendice  sedem  fixit  , ubi  adeo  mordens  et  di- 
rus evasit,  ut  mori  potius  mallet,  quam  eum  in  modum  excruciari.  Fit 
etiam  ischias  ab  humorum  redundantia  , suppresso  nempe  haemorrhoidum 
uterive  fluxu  , quorsum  istud  Hippocratis  (7)  , si  per  sanitatem  , hyemis 
tempore , lumborum  frigiditas  et  gravitas  levi  ex  occasione  orta  sit , 
et  alvi  suppressio,  superiore  ventre  probe  officio  suo  fungente  , coxendi- 
cum vel  renum  dolor  (8)  aut  urince  stillatio  forte  exspectanda  est.  Item 


(1)  Adv.  anat.  II  , cap.  1. 

(2)  Vid.  Hallcr , fascicul.  IV,  tab.  V,  et  pag.  32. 

(3)  Sect.  V de  internis  aifect. , p.  56o. 

(4)  De  arthritide  , cap.  6. 

(5)  De  sed.  et  caus.  morb.  , ep.  LVII  , n.  2 , 5. 

(6)  Epiphan.  Ferdinand.  , hist.  p4- 

(7)  Coae,  praenot.  , sect.  II,  n.°  487. 

(8)  Coei.  Aurcl. , chron.  , lib.  V. 

illud  (i)  oritur  hic  morbus , ubi  bitis  et  pituita  ad  venam  sanguine 
manantem  decubuit.  Demum  ab  epota  aqua  (2)  quae  ex  imbribus  , nivi- 
bus , glacie  et  magnis  fluminibus  colligitur. 

Ne  autem  videar  , conjiciendo  solum  proposuisse  , quae  de  congestione 
intra  acetabulum  , et  desuper  veniente  inflammatione  superius  dicta  sunt } 
jam,  quid  in  eorum,  qui  ischiade  denati  sunt,  corporibus  observaverim, 
qua  possum  diligentia  et  fidelitate  exponam. 

Faber  lignarius  Mediolanensis  , annorum  47  > bi  hoc  nosocomio  decessit 
18  marlii  anni  1787  , quem  cum  diutius  coxario  morbo  laborasse  , atque 
hujus  demum  ferocia  extinctum  fuisse  audirem  ; occasionem  , quam  adeo 
optaveram  , non  praetermisi  in  cadavere  perscrutandi,  quaenam  esset  per- 
vicacis hujus  morbi  sedes.  Sed  priusquam  ad  sectionem  veniam,  pauca  de 
symptomatibus  , et  de  medela  quae  eidem  fuit  adhibita , praemittam. 

Vir  iste  habitus  robusti,  quam  primum  nosocomium  adiret,  3o  julii  [783 
retulit  , se  , dum  stans  muniis  suis  vacaret , protinus  ab  acutissimo  dolore 
in  lumbi  dextri  regione  perculsum  fuisse  , qui  per  eandem  regionem  ex- 
tensus et  validior  factus  cruribus  insistendi  facultatem  ademit  , brevique 
artum  dextrum  totum  occupavit.  Medici,  qui  ad  consulendum  convenerant, 
nihil  non  eorum  praeceperunt,  sive  quae  dolorem  lenire,  sive  quae  inflam- 
mationem poterant  praecavere  , veluti  sanguinis  emissiones  , purgationes 
alvi  , fotus  et  apozamata  , quibus  frustra  adhibitis  contra  tantam  mali  sae- 
vitiam , ea  , qua  dictum  est , die  in  nosocomium  intravit.  Medicus  noso- 
comii, qui  ejus  curam  susceperat,  serum  vaccinum  herbis  amaris,  ut 
ajunt , altera  tum  , atque  opiata  praescripsit,  quibus  adjunxit  decoctum  ex 
ligno  sassafias  et  guajaco.  Praeterea  quum  hocce  malum  ischiadem  esse 
nervosam  pro  certo  haberet , tria  statim  vesicantia  partibus  in  commentario 
indicatis  apponi  jussit.  Et  revera  dolor  tamdiu  , quam  ulcera  manarunt  , 
quae  propterea  diutius  aperta  servabantur,  conquievit  paullum;  verum  ex- 
siccatis iisdem  ulceribus  , dolor  recruduit}  eademque  , qua  prius,  atroci- 
tate femur  et  crus  dextrum  invadens,  aegrum  lecto  immobilem  affixit 
Quae  cum  a chirurgo  essent  observata,  qui  medicas  praescriptiones  exequitur, 
efficax  non  solum  , sed  etiam  salutare  praesidium  in  actuali  cauterio  posi- 
tum esse  ratus  , coxam  paullo  infra  trochanterem  profunde  adussit ; qua 
ratione  femori  motus  restituti  sunt , tum  ob  validam  ignis  vim  , tum  ob 
copiosam  , quae  mox  secuta  est  , suppurationem  } atque  post  menses  aliquot 
visus  est  sibi  viribus  ita  constare , ut  e nosocomio  satis  valens  excederet. * (*) 


(1)  De  affect.  , sect  V , pag.  5 

(2)  Hippocrat.  , sect.  III  , de  aere  , locis  et  aquis,  pag.  286. 

(*)  Aliquoties  ischiade  laborantibus  largum  vesicans  ad  genu  externum  latus  secundum  Cotunii 
praerepta  applicare  jussi.  Quod  ubi  statim  post  primum  mali  insultum  factum  fuit  , manifesto  mitigavit 
dolores;  sed  sunexerunt  de  novo,  nisi  post  aliquorum  dierum  spatium  nova  ope  cantharidum  irritatio 
suscitabatur.  Quod  si  vero  malum  vel  inveteratum  jam,  vel  atrox  fuit;  nihil,  vel  parum  adjumenti  prae- 
stiterunt vesicantia,  etsi  per  longum  tempus  aperta  servata  fuerint,  (Wenzel) 

Sed  revera  , etsi  inducias  daret  dolor  ; nunquam  penitus  depulsus  fuit  , 
adeo  ut  muniis  suis  assidue  perfungi  nequiret j et  intra  annum  ineptus 
ad  quaeque  perfungenda  redditus , iterum  ad  nosocomium  confugit , ubi 
vitam  finivit. 

Defuncti  igitur  corpus  mensae  anatomicae  impositum  , artum  dextrum  in- 
feriorem tres  latos  digitos  altero  breviorem  habebat.  Trochanter  major  sur- 
sum , et  nonnihil  retrorsum  positus  erat  crure  non  extenuato  et  pede  paullo 
introrsum  converso.  Remota  fascia  lata  ejusque  musculo  , occurrit  primum 
gelatina  quaedam  subflava  musculis  instrata,  tt  reclinato  musculo  glutaeo 
maximo  concretiones  quaedam  naturae,  ut  videbatur,  steatomatosae  iu  con- 
spectum venere,  quarum  origo  profundior  eiat;  nam  ex  ampla  cavitate 
sub  medio  glutaeo  existente , cujus  marginem  devastaverant  , videbantur 
exsurgere.  Glutaeorum  minimus  a femoris  capite,  quod  obtegebat . distractus 
lividum  colorem  contraxerat.  Maxima  autem  subtus  erat  cavitas  inde  a 
musculo  gemino,  pyriformi , quadrato,  sub  glutaeis  , vastisque  ad  mini- 
mum tricipitis  femoris  caput  producta.  Quae  cavitas  , aut  si  mavis  , absces- 
sus eo  amplior  videbatur,  quo  ob  capitis  femoris  recessum  atque  positum 
super  dorsum  ossis  ilium  , majus  spatium  inane  relinquebatur. 

Porro  eadem  ossis  ilium  exterior  facies  nuda  erat  et  aspera  , capitisque 
dimidium,  quod  ossi  ilium  innitebatur,  absumptum,  et  in  scabram  super- 
ficiem complanatum.  Dimidium  alterum,  quod  supeierat,  capitis,  gelatina 
subrufa  obvolvebatur  , qua  abstersa , reticularis  capitis  substantia  absque 
cortice  osseo  conspiciebatur.  Cotile  nihil  de  naturali  ampli. udine  amiserat  j 
sed  ejusdem  cavitatis  fundus  perraro  certe  exemplo  ita  corrosus  , atque 
obliteratus  est  repertus  , ut  musculus  obturator  internus  in  conspectum  se 
dederit.  Itaque  ligamentum  teres,  tum  cartilagines  intei articulares  , et 
labrum  acetabuli  cartilagineum  penitus  desiderabantur.  Ligamentum  quo- 
que , quod  orbiculare  vocant,  ab  omni  acetabuli  ambitu  abrasum , praeter- 
quam inferius  ad  acetabuli  scissuram  , ubi  , quod  reliquum  erat,  lineas 
quinque  crassitudine  superabat.  In  eam  , quam  diximus  cavitatem  , sive 
abscessum  vocare  malueris  , sinus  quoque  confluebat , qui  in  lumbis  exca- 
vatus sub  originibus  psoae  magni  , quibus  integebatur  , deorsum  tendens 
carnes  hujusce  musculi  et  iliaci  interni  in  lividum  colorem  mutaverat.  Mi- 
rari autem  subit  , cur  in  amplo  adeo  spatio  , cur  in  tanta  partium  corrup- 
tione, nec  puris,  serive  , nec  alius  humoris  inventa  sit  collectio.  Glandulae 
frequentes  erant , et  durae  in  inguine , vasa  sanguinem  vehentia  inania  , et 
diametri  naturalis  praeter  arteriam  cruralem  , cujus  membranae  crassiores 
paullo  vis^e  sunt.  Nervus  autem  ischiaticus , quem  haud  dubie  male  affectum 
fuisse  existimabamus  , nullo  , quantum  oculis  dijudicare  potuimus  , vitio , 
scilicet  nec  inflammatum  , nec  macie  , duritie  , aut  seri  collectione  laesum 
offendimus  (*). 


(*)  Simillima  fuit  conditio  partium  mollium,  et  ossium  coxae  articulum  componentium  et  ambientium 

Rusticus  annorum  3o  cicatricibus  strumosis  circa  collum  foedatus,  quas 
quadriennio  antea  perpessus  fuerat  , dolore  ad  femoris  dextri  articulum 
afficitur  , praecipue  ad  inguen  , haud  adeo  tamen  molesto  , ut  et  pedibus 
iusistere  et  incedere  posset.  Principiis  hisce  nullo  opposito  remedio  dolor 
auctus  est  j atque  ad  genu,  ad  suram  et  ad  pedis  dorsum  propagatus  intra 
duos  menses  hominem  negligentem  lecto  dedit.  Tunc  ille,  extenuato  cor- 
pore, squallida  facie , habitu  cachectico,  nosocomium  petiit  die  io  maji  1790. 
Femoris  dextri  superior  pars  latior  , trochanter  extrorsum  actus  , ac  si  femur 
excidisset  , artusque  brevior  est  observatus.  His  juugebatur  amphymerina 
febris  , quae  octava  augusti  hominem  confecit. 

Cadaveris  examen  ab  nervis  inchoatum  est  , hinc  sectio  ex  utraque  parte 
producta  , qua  cruralis  nervus  et  ischiadicus  decurrunt  , et  incisa  simul , 
quae  eos  involvit  , et  vicinis  partibus  alligat , adiposa  membrana  , copiosa 
ex  cellis  limpha  prosiluit , fluidissimaque  , quae  rivi  adinstar  in  subjectam 
tabulam  depluebat.  Totus  vero  generatim  cellularis  textus,  tam  qui  dex- 
trum artum  ambit,  quam  qui  intra  pelvim  progreditur,  eadem  "limpha  di- 
stentus erat,  ob  quam  laxata  muscularis  caro. pallidior  , articulus  vero  coxae 
turgidior  evaserat.  Persecta  capsula  articulari , inane  spatium  repertum  est  ? 
cujus  exiguam  partem  complebat  perrosum  femoris  caput  ; alteram  itidem 
exiguam  substantia  quaedam  steatomatis  , aut  sebi  naturam  referens  , quae 
in  eo  potissimam  sinu  collecta  inveniebatur  , ex  quo  ligamentum  teres  ra- 
dices colligit.  Hujus  autem  ligamenti  , uti  neque  cartilaginum  articulatas 
facies  obducentium  vestigia  nulla  erant.  Orbiculare  ligamentum  , quod  in- 
tus quampiurimis  granis  osseis  conspersum  erat  , a naturali  conditione 
multum  recedebat  ; etenim  praeter  substantiae  ejus  crassitudinem  et  molli- 
tiem ae  [uo  majorem  quamdam  etiam  fragilitatem  erat  adeptum.  Praeter 
lioec  abscessus  retrorsum  erat  inter  utrumque  trochanterem  , qui  in  alium 
desinebat  materia  vini  foeci  persimili  scatentem  , atque  inter  musculos  , 


in  viro  juvene  , qui  moribundus  in  nosocomium  magnum  "Viennense  deportabatur.  Paucis  ab  ingressu 
in  nosocomium  horis  defunctus  , sequente  mox  die  mane  sectioni  subjicitur.  Prehendimus  vastum  pure 
crasso  refertam  abscessum  sub  gluteis  musculis  , qui  destructis  , et  consumptis  ligamentis  articularibus 
fere  omnibus  per  fundum  acetabuli  vix  non  omnino  corrosum  pelvis  interiora  petebat;  dein  sub  mu- 
sculis iliaco  interno  et  psoa  secundmn  internam  ossis  ilei  superficiem  similiter  scabram  ascendens  , 
tandem  in  suprema  ilei  parte  per  foramen  rotundum  ossea  substantia  absorbta  iterum  exibat , cumque 
supra  dmto  abscessu  evterno  communicabat.  Hac  ratione  pus  quasi  per  circulum  agitabatur;  nec  tamen 
spina  . aut  viscus  qooddam  abdominis  , aut  aliae  ejusdem  partes  exinde  laesa  fuerunt.  Cartilago  , aceta- 
buli cavum  , et  femoris  caput  naturali  modo  obducens  defuit  omnino  cum  subjacente  exteriore  lamina 
ossea;  «piare  reticularis  substantia  nuda  apparuit  Juxta  acetabulum  et  femoris  trochanteres  exostoses 
sunt  plures,  sed  exiguae.  G'utei  musculi  , hisque  subjacentes  minores  una  cum  iliaco  interno,  psoa, 
omn  que  suDersfite  cellulari  textu  , instrata  limpha  spissa  densi  et  duriores  facti  sunt ; partim  etiam 
colorem  lividum  receperunt.  Ischiatici  nervi  vagina  simili  tenaci  limpha  densata  , nervus  ipse  autem 
incolumis  fuit;  neque  illum  inter  et  vaginam  minima  humoris  cujusdam  collectio.  Principii  , decursus, 
symptomatum  pie  hujus  morbi  notitiam  nullam  neque  aeger  , nec  illi  qui  attulerunt  eum  , nobis  dare 
potuerunt  ; hiuc  pro  certo  morbum  definire  non  audeo.  Sed  , si  ex  tanta  hujus  dissectionis  cum  illa  , 
"nm  ei  auctor  modo  descripsit,  partiumque  adfectarum  conditionis  convenientia  suspicari  quid  liceat ; 
iscliiaJ ra  neglectam,  vel  male  tractatam  fuisse  crederem.  (Wenzel.) 

glutaeum  minimum,  pyramidalem  et  geminum  latentem.  His  musculis  parva 
mutatio  acciderat,  maxima  vero  psoae  magno  et  iliaco  iuterno  , quorum 
carnes  ab  originibus  ad  insitionem  usque  coloris  erant  ad  nigrum  vergen- 
tis. Exiguum  alium  abscessum  , quem  ad  patellae  exterius  latus  vidimus  , 
compressioni  , quae  genui  in  id  latus  reclinato  obtigit , tribuimus.  Nervi 
singuli  lumbares,  iscliiatici  , crurales  ( nisi  ab  oculis  nostris  decepti  fuimus)  , 
non  solum  ab  hydrope  , verum  etiam  ab  alia  quacunque  labe  immunes  erant. 

Vir  annorum  ferme  quadraginta,  habitus  gracilioris  et  phlegmatici,  februa- 
rio mense  anni  1787  corripitur  rheumatico  dolore  , qui  ab  latere  colli  si- 
nistro in  homoplatae  et  pectoris  musculos  derivatus  , tandem  assidua  febri 
stipatus  in  coxa  et  crure  ejusdem  lateiis  resedit.  Sanguine  iterum,  ite- 
rumque  detracto  , adhibitis  fomentis,  atque  antiph logisticis  remediis  , febris  , 
dolorque  , qui  superiores  artus  torquebat  , remisit  quidem  ; at  in  femore 
idem  dolor  circa  musculi  sartorii  originem  magis  erat  infestus  } et  paucis 
post  diebus  artus  totus  intumuit  febri  rursus  invalescente  , et  suppuratione  , 
quae  inde  metuebatur  , in  extrema  femoris  parte  se  prodente.  Majo  mense 
pertusus  abscessus  magnam  p.uris  vim  evomuit  ; qua  copia  , ut  fit  , postea 
decrescente  , febres  denuo  et  dolores  recruduerunt  j atque  adeo  novi  ab- 
scessus in  antica  et  postica  femoris  parte  emerserunt  , quorum  sanie  , etsi 
mature  evacuata,  major  tamen  trochanter  haud  ita  multo  post  e sua  sede 
dimotus  est,  et  crus  brevius  evasisse  observabatur  , ut  altero  crure  laesus 
post  haec  incedere  debuerit. 

Adolescens  Mediolanensis , annorum  sexdecim  , oblectamenti  gratia  trans- 
natare  amnes,  et  in  vado  morari  solitus,  anno  superiore  1790  dolore  rheu- 
matico correptus  est , circa  ischii  sinistri  regionem , qui  ad  genu  expor- 
rectus  , mensis  unius  spatio  claudum  artum  reliquit  , femore  duobus  latis 
digitis  breviore  facto  , genuque  introrsum  converso.  Interea  dum  dolor  ve- 
xabat vehementius,  quater  eductus  est  sanguis  e brachio  in  Taurinensi 
nosocomio  , ubi  decumbebat.  Cucurbitulae  item  cum  scarificationibus  ad- 
motae sunt  , et  litus  aliquot  mercuriales ; quibus  , aliisque  forsitan  auxiliis 
(nam  aeger  summatim  haec  narravit)  a doctissimis  ejus  nosocomii  profes- 
soribus sagaciter  et  opportune  adhibitis  , claudicatio  , seu  femoris  excessus 
praecaveri  non  potuit.  Caeterum  nullus  in  eo  artu  abscesus  fuit  , nec  aede- 
ma  , nec  macies  , nec  alia  labes  , quae  mali  ab  ischiade  diversi  notas  prae 
se  tulerit. 

En  ischiadis  observationes  quatuor  a dissimilibus  causis  enatae  , cujus 
tamen  sedes  et  exitus  idem  plane  fuit.  Singularum  enim  sedes  in  aceta- 
bulo fuit , quod  in  prioribus  dissectione  compertum  est ; in  postremis  ex 
accidentium  potissimum  natura  , et  ab  femoris  emotione  plane  liquet.  Even- 
tus fuit  claudicatio  ob  femoris  vel  acetabuli , vel  utriusque  partem  erosam  5 
quod  cum  itidem  in  duabus  observationibus  demonstratum  sit  per  morbi 
investigationem  in  cadaveribus  ; in  tertia  et  quarta  dubitare  non  licet  , ab 
alia  causa  , quam  a capitis  corrosione  femur  excidisse  , et  artum  decurta- 
tum fuisse , quum  vis  nulla  extrinsecus  accesserit.  Quoad  ipsas  vero 

remotas  causas  discrimen  utique  intercessit ; scilicet  ischias  primo  loco  me- 
morata characteres  praebuit  inflammationis  sincerae  seu  phlegmonis  ; altera 
vero  a viru  scrophuloso  in  articuli  cavum  decumbente  videbatur  esse  pro- 
nata • cujus  quanquam  exempla  hucusque  satis  certa  non  existant  ; virus 
tamen  hujusmodi  quamcunque  partem,  cui  inhaeret,  laedere  posse,  mani- 
festum est.  Tertia  rheumaticum  humorem  in  acetabuli  sede  consistentem 
agnoscit  • postrema  denique  congestum  in  ejusdem  acetabuli  vasis  humo- 
rem ob  frigus  natando  susceptum.  Hic  autem  monere  debeo  , me  nec  lae- 
siones in  cadaveribus , nec  ulla  symptomata  in  aegrotis  ischiaticis , quos 
tum  et  deinceps  observavi  , deprehendisse  , quae  aliquo  modo  ad  eyphosin 
pertinere  potuissent. 

Jam  de  prima  specie  ischiatici  morbi , nempe  de  phlegmonode  articuli 
allectione,  quam  extra  controversiam  esse  arbitramur,  et  cujus  effectus  a 
nobis  superius  commemorati  sunt,  dicere  supersedemus.  Non  alienum  au- 
tem videtur  , quemadmodum  in  altera  historia  proposuimus  , a viru  quo- 
que strumoso  circa  acetabulum  haerente  similem  ischiadi  dolorem  et  tabem 
concitari  posse  , imo  strumas  , antequam  in  suppurationem  abeant , quod 
practicorum  testimonio  est  confirmatum,  aliquem  inflammationis  gradum 
concipere  , eundemque  ferme  , ac  phlegmona , exitum  habere.  Et  sane 
parvae  glandulae  pus  concretum  continentes  atrocissimos  dolores  in  ischio 
sinistro  fecerunt  ad  extremum  pedem  sese  extendentes  (i).  Neque  dubitari 
posse  , videtur  in  illa  , quae  post  alteram  sequitur  , historia  , moibi  pri- 
mordia ab  rheumate  fuisse  primum  in  coxae  articulum,  dein  in  inflamma- 
tionem transeunte  , quod  postea  in  pus  versum  fuit.  Ejuscemodi  affectiones 
minus  quidem  sunt  frequentes  j abscessuum  tamen  ab  ischiatico  dolore 
natorum  leguntur  exempla  quaedam  apud  Benwenium  (2)  atque  apud  vi- 
rum amplissimum  Tulpium  (3). 

Perpensa  itaque  symptomatum  serie  in  viventibus  observata  , atque  ani- 
madverso partium  affectarum  in  denatis  habitu,  dubium  haud  est,  conge- 
stum textus  cellulosi  limphaticum  , aut  si  mavis  dicere  , hydropem  non 
morbum  fuisse  articuli  primarium  j sed  effectum  inflammationis,  aut  con- 
gestionis illius  humoris  qui  articulum  occupaverat  j proindeque  sympto- 
mata, quaecunque  ea  fuerint,  ab  inflammatione  fuisse  excitata,  vel  a pro- 
xima aa  eam  proclivitate.  Enim  vero  supremum  femur  inflammationi  con- 
cipiendae aptissimum  est  ob  vasculorum  copiam  ad  musculos  , ad  ligamenta  , 
ad  gtaudulas  distributorum  , cui  ob  sedis  profunditatem  opitulari  difficil- 
limum est. 

His  positis  , explicatu  difficile  non  est,  cur  saepenumero  symptomata  morbi 
coxaiii , qui  in  articulo  resedit , nervosam  mentiantur  ischiadem.  Etenim 


(1)  Riverius , ecnt.  II,  observ.  53. 

(2)  l)e  abdit. , cap.  79. 

(d)  Observ. , lib.  III , cap.  u5. 

si  diligenter  perpendamus  pheenomena  ischiadi  propria  , non  solum  partes 
articulo  contentas , sed  alias  etiam  , quibus  eadem  vasa  sanguinea  prospi- 
ciunt , inflammatione  corripi  posse  fatebimur.  Insuper  si  adjiciamus , quem- 
admodum ostendunt  nostrae  observationes  , eandem  inflammationem  ad 
musculos  propagari  solere  , qui  femoris  apophysibus  inseruntur;  eo  magis 
manifestum  erit  , cur  tam  saepe  indoleant  partes  supra  articulum  ad  lum- 
bos , ad  oram  iliacam , ad  nates  sitae  , et  cur  his  ut  plurimum  condoleat 
nervus  ipse  ischiaticus.  Etenim  prima  ex  quatuor  veluti  radicibus  , quibus 
ille  nervus  componitur  (i)  , ex  ultimo  et  pen ultimo  lumbali  nervo  orta 
contegitur  ab  hypogastricis  vasis  , et  ab  aliquot  psoae  capitibus.  Per  ansam 
vero  primae  et  secundae  radicis  transit  arteria  iliaca  postica  cum  vena;  et 
tertia  demum  radix  obtegitur  nonnunquam  pyriformi  musculo  ; quae  por- 
tiones quarta  radice  ex  sacro  tertio  auctae  et  in  unum  conflatae  una  cum 
pyriformis  cauda  e pelvi  foras  educuntur,  et  inter  marginem  posteriorem 
acetabuli  , et  tuberositatem  ischii  pone  musculum  femoris  quadratum  de- 
scendunt , mittentes  nervea  fila  ad  proximos  musculos,  obturatorium  utrum- 
que , ad  geminum  , ad  pyriformem  , ad  quadratum  , ad  glutaeos  , inde 
etiam  ad  bicipitem  et  ad  cutem  tum  supra,  tum  infra.  Itaque  si  vasa  , vel 
musculi  , qui  radicibus  nervosis  proximi  sunt , vel  eas  excipiunt , inflam- 
mentur , et  si  circa  hos  vel  circa  coxae  articulum  , quem  ischiaticus  nervus 
transcendit , abscessus  fit ; nil  mirum  , si  nervuli  , ex  quibus  ischiaticus 
ille  compingitur,  vel  qui  ab  eodem  discedunt,  male  afficiantur,  dolorein- 
que  toti  trunco  ischiatico  et  partibus  in  quas  surculi  ejusdem  nervosi 
abeunt , impertiantur. 

Quandoque  etiam  vesica  molestiam  sentit  ab  ischiade  , et  urinam  cum 
aliqua  difficultate  reddit  ob  quamdam  arteriarum  vesicse  , quae  ex  communi 
trunco  prodeunt , cum  iis  , quae  ad  articulationem  spectant , ad  concipien- 
dam phlogosin  proclivitatem  (* *).  Eadem  est  ratio  praepediti  femoris  motus , 
quia  male  affectis  musculis  flexionem  potissimum  et  extensionem  efficien- 
tibus artus  eum  situm  deligit , qui  evitandae  distractioni  , et  dolori  sit  ac- 
commodatior. 

Perobscura  hucusque  fuit  ratio  , ob  quam  femur  prolabitur  in  ischiade. 
Existimarunt  plerique  ligamenta  crassiora  facta  , vel  cartilagines , vel  glan- 
dulas tumefactas  , vel  denique  synoviam  coacervatam  , sicque  cavum  ace- 
tabuli vel  coarctare  , vel  opplere  posse  , ut  caput  femoris  ex  sinu  suo  tan- 
dem extrudatur.  Sed  dissectiones,  quas  perfeci,  non  infrequentes,  nihil 
hujusmodi  ostenderunt,  imo  longe  diversa  obtulere.  Suppuratio  nempe, 
quae  partibus  illis  accidit , cartilagines  fere  semper  dissolvit , nonnunquam 


(i)  Camper.  Demostrationes  anatomiro-pathologicse , lib.  II,  cap.  3 , § 3. 

(*)  Ilui  pertinet  etiam  suppressio  mensium  , quam  observavi  in  puella  , cui  , cum  decimo  octavo 
acfatis  anno  subito  ischiade  correpta  fuit  , statim  post  primum  mali  insultum  evanuerunt  menses;  nec 
usque  huc  , elapsis  jam  duobus  annis  , quo  tempore  clauda  facta  est , reverterunt.  ( TVenzcl.) 

Atiani  ligamenta  et  glandulas.  Dein  ossa  ipsa  aggreditur , et  capitis  maxima 
parte  exesa  , femur , quod  cum  acetabulo  non  amplius  conjungitur , 
excidit , et  in  altiorem  sedem  a musculis  trahitur.  Quam  ob  rem  claudi- 
catio , quae  inde  sequitur,  insanabilis  est } ulcera  vero,  si  abscessus  rum- 
pitur , cicatricem  quandoque  admittunt , dummodo  pars  ossis  laesi  absce- 
dat , ut  nonnulla  exempla  docent. 

Sed  non  semper  femoris  caput  coxario  morbo  laborantibus  excidit ; ideo- 
que  silentio  premere  non  possum,  quod  in  rustico  post  obitum  dissecto 
animadverti ; quia  haec  affectio  facile  ad  eam  speciem  traduci  potest , quae 
ab  nervi  hydrope  proficiscitur.  Itaque  villicus  annorum  54  mense  aprili 
anni  1789  in  nosocomium  exceptus  est,  qui  per  hyemes  annorum  1788 
et  89  coxae  et  femoris  dextri  dolore  pertinaciter  fuit  vexatus. 

Is  dolor  paullatim  auctus , et  per  intervalla  excrucians  in  crus  descendit, 
ex  quo  claudum  factum  est.  Vesicantia  duo  de  more  applicata  nil  pro- 
fuere. Congruum  itaque  visum  nobis  fuit  operationem  a cl.  Petrino 
laudatam  instituere  , qua  candens  ferramentum  inter  postrema  duo  meta- 
tarsi ossa  profunde  demittitur.  Quamvis  nodus  ille  ab  aqua  in  vagina  nervi 
contenta,  ut  illi  placet,  effoimatus,  et  qui  locum  adurendi  indicat , a no- 
bis non  fuerit  observatus ; is  tamen  fuit  adustionis  effectus,  ut  quinta  die 
dolore  immunis  aeger  fuerit.  Sed  eventus  curationis  tristior  fuit  • nam  ul- 
cus primo  aridum  dein  inflammatum , in  gangraenam  abiit , quae  ad  crus 
serpens  , comitante  febri , ut  videbatur  , nosocomica , hominem  e medio 
sustulit. 

Insequenti  mox  die  nervum  ischiaticum  prae  aliis  examini  subjecimus  , 
visuri,  num  hydrope  affectus  esset.  Hydrops  quidem  fuit , at  non  in  nervo , 
sed  in  laxissima  et  copiosa  cellulari  quae  nervo  circumposita  est : nervus 
et  ejus  vagina  intacta  videbatur  5 musculi  in  vicinia  flaccidi.  I11  articulari 
cavo  haerebat  synovia  multa  subflavi  coloris } partes  osseae  acetabuli  illaesae  , 
nulla  inflammatione  aut  corruptione  tentatae  •,  cartilaginum  et  ligamentorum 
color  parum  mutatus.  Etsi  hunc  dolorem  , propterea  quod  limpha  stagnans 
erat,  ad  nervosum  referendum  esse  censebit  fortasse  aliquis } et  quamvis 
eundem  conquievisse  constet  remedio  adversus  nervosam  affectionem  pro- 
bato ; attamen  neque  puram  nervosam  fuisse  ischiadem  illam  existimo , 
neque  hujusmodi  auxilio  penitus  devictam.  Ut  enim  sic  existimem  , suadet 
tum  nervi  sanus  habitus,  tum  humor  in  acetabulo  repertus , qui,  si  diutius 
vitam  homo  protraxisset , forsan  cartilagines  et  ossa  contaminare  non  omi- 
sisset (*].  Dolor  autem,  qui  sedatus  est,  nonne  a superveniente  grangraena , 


(*)  Ipsa  solito  major  synovise  copia  inceptam  jam  in  articulo  phlogosin  praebere  videtur,  praesertim  , 
cum  cartilaginum  et  ligamentorum  , forsan  etiam  glandularum  synoviam  secernentium  color  quidquam 
a naturali  alienus  repertus  fuit  ab  auctore.  Experientia  enim  et  ratione  constat  , cum  inflammationum 
ingressu  augeri  in  parte  aflecta  buniorum  secretionem.  Sic  copiosius  secernuntur  lacrymae  in  mediocri 
oplitalmia  , sic  saliva  in  oris  inflammatione.  Quare  non  idem  dc  synovia  valeat  in  inclioata  acetabuli 
lullainraatume  ? ( Wenzel. ) 


quae  sentiendi  vim  penitus  delevit , sedari  potuit  ? Id  eo  verisimilius  esse 
censemus,  quod  ulcus  saniem  non  fudit,  ex  cujus  tantum  subvectione  do- 
loris causam  ablatam  esse  in  iis,  qui  sani  fiunt , arguere  possumus  (*). 

Quamvis  extra  dubium  positum  esse  videatur,  id  quod  vehementer  adeo 
torquet  in  ischiade  , et  quod  ossa  adeo  turpiter  emovet , in  acetabuli  in- 
flammatione et  corruptione  consistere  ; non  adeo  tamen  pronum  est , de- 
cernere quodnam  curationis  genus  seligendum  sit.  Certe  , ubi  inflammatio 
praesens  est , non  aliud  adhibendum  esse  videtur  , quam  quod  vocant  an- 
tiphlogisticum , praesertim  si  febris,  si  doloris  acerbitas  tanta  sit  , ut  deam- 
bulationem interdiu  , noctu  vero  quietem  adeo  homini  necessariam  auferat. 
Inter  auxilia  quae  saevitiem  doloris  et  inflammationis  rapiditatem  compe- 
scunt , sanguinis  detractiones  primum  obtinent  locum.  Vir  expertissimus 
Zecchius  (i)  suadet  in  morbi  principiis  secare  venam  poplitis  , vel  malleoli 
allecti  lateris ; scribit  enim  detracto  ad  octo  vel  novem  uncias  sanguine  ex 
vena  illa,  quae  post  malleolum  externum  ascendit,  eadem  fere  hora  do- 
lorem coxendicum  etiam  vetustissimum  deleri  consuevisse.  Et  profecto  con- 
siliarius quidam  (2)  coxendieo  dolore  vexatus  aperta  vena  malleoli  e di- 
recto partis  allectae  intra  paucas  horas  dolore  liberatus  est.  Hujusce  obser- 
vationis auctor  (3)  testatur  , se  ischiaticos  dolores  aestatis  tempore  biliosis 
supervenientes  , secta  vena  et  clysteribus  opiatis  profligasse.  Mirum  etiam 
in  modum  ischiaticis  opitulatur  sanguis  per  hirudines  evocatus  e venis , quae 
in  doloris  sede  sunt  (4)  v<d  ex  iis , quae  circa  ani  marginem  sunt  (5).  Idem 
praestare  poterunt  cucurbitulae  cum  multa  flamma  et  cum  incisionibus 
dolenti  coxae  impositae. 

His  tamen  auxiliis  parum  vel  nihil  interdum  perficitur,  vel  quia  non 


(*)  Cum  dolor  post  adustionem  , et  quidem  prius  evanuit  , quam  totum  crus  gangraena  correptum 
fuit,  non  absurdum  esset  credere  evanuisse  illum  ob  excitatam  vehementem  irritationem;  quae  etsi 
in  loco  adusto  momentanea  tantum  fuit;  tamen  in  partibus  circumjacentibus  inflammatis  perstitit,  et 
gangraena  accedente  adhuc  vehementior  facta  est.  Constanter  enim  animadverti , inter  omnia  ulcera 
nulla  majorem  excitare  dolorem,  quam  gangraenosa;  adeo  ut  animi  deliquia  et  motus  convulsivos 
sub  deligatione  non  rudi  aliquoties  observaverim. 

ElUuxu  , materiae  purulentae  doloris  causam  ablatam  fuisse , tunc  demum  pro  certo  constabit  , 
quam  primum  suppurationem  ad  sanandam  ischiadem  omnino  necessariam  esse  apparebit  : sed  in 
ischiade  et  in  aliis  morbis  inflammatoriis  saepius  observavi  , excitata  irritatione  sufficiente  in  parte 
vicina,  dolorem  vel  omnino,  vel  magna  saltem  ex  parte  statim  , vel  prius  profligatum  fuisse  quam 
suppuratio  inceperit  ; ideoque  mihi  persuasum  habeo  , id  quod  de  dolore  superfuerit  , inflammatione 
in  ulceris  peripheria  remanente  sensim,  nisi  altera  vehementior  excitatur,  auferri,  et  suppura- 
tionem in  ischiade  aliisque  morbis  similibus  nil  aliud  praestare,  quam  quod  in  simplicissimo  abscessu 
illa  efficitur.  " (TVenzel.) 

(1)  Consuit.  XLIII. 

(2}  Riverii  Observat.  , cent.  II  , observ.  25. 

(3)  Cent.  IV  , observ.  52. 

(4)  Hoc  praesidio  feliciter  usus  est  chirurgus  nostras,  qui  cum  a me  accepisset  , ischiadem  ut  plu- 
rimum ah  acetabuli  inflammatione  procedere  , rurandumque  esse  , ut  , quantum  posset  , sanguinis  edu- 
ceretur ex  parte  maxime  dolente;  non  dubitavit  hujusmodi  aegro  quinquaginta  hirudines  apponere , qu® 
facto,  brevi  a morbo  liber  evasit. 

(5)  Zacut , Praxis  admiranda,  1.  II,  observ.  168-171. 

satis  sanguinis  evocatum  est,  ex  intimioribus  acetabuli  partibus  ; vel  quia 
malum  pervicacius  est,  quam  ut  hisce  obsequatur*  quo  in  casu  ad  doloris 
immanitatem  mitigandam  opio  intus  , extraque  sumpto  opus  est , donec 
alia  remedia  in  subsidium  vocentur.  Inter  validiora  censentur  phoenigmi  , 
quibus  humores  altius  impacti  derivari  possunt  ad  cutem  , et  servatis  diu 
ulceribus  expurgari.  Et  sane  ischiaticus  dolor  (1)  nullis  cedens  pharmacis, 
cantharidibus  admotis  sanatus  est. 

Viro  valde  obeso  , qui  ob  ischii  dolores  a sumptis  remediis  magis  in- 
crescentes quatuor  menses  insomnis  traduxerat  , dolenti  ischio  tres  uncias 
emplastri  vesicatorii  applicare  jussit  Scultetus  (2).  Elapsisduodecim  horis, 
mitigatos  sensit  dolores  aeger,  et  consolidato  postea  ulcere,  iterum  imposi- 
tum fuit  vesicatorium , ac  tandem  usu  petrolei  externo  contumax  dolor 
fugatus  est.  Cantharides  mirabiles  saepeuumero  praestitisse  effectus  in  ischiade 
nemo  iguorat,  neque  ignotum  cuiquam  esse  potest,  non  minus  insignes 
esse  effectus  , quos  edunt  in  morbis  inflammatoriis  internis  , praecipue  tho- 
racis. Itaque  si  cantharides  praecipuum  auxilium  constituunt  adversus  ner- 
vosam ischiadem  ; non  minus  easdem  proficere  in  ischiade  inflammatoria 
certum  est.  Ut  autem  indicatio  maturius  et  cum  quadam  securitate  ex- 
pleatur; praestat  interdum  ad  ipsas  causas  procatharcticas  respicere,  per  quas 
sanguis  , sive  humor  quicunque  in  articulo  congestus  est.  Ita  si  haemorrhoi- 
des et  menstrua  provocentur,  dum  ab  iis  retentis  dolor  processit  (1),  co- 
xarius  a morbo  liber  evadit.  Bajulum  , qui  tibias  per  multas  horas  aquis 
immerserat  , dolore  ingenti  ab  ischio  ad  tibiam  sese  exporrigente  captum 
fuisse  narrat  Riverius  (4)^  qui  tamen  idoneis  pharmacis  profuso  .sudore  eli- 
cito convaluit.  Est  etiam  , ubi  a miasmate  venereo  coxarius  morbus  indu- 
citur : quo  quidem  in  casu  ad  hydrargyrum  plerumque  est  confugiendum  ; 
quamvis  et  hydrargyro  suus  esse  locus  possit  adversus  malum  hocce  ab 
aliis  causis  procreatum,  ut  non  semel  nosmetipsi  irritis  aliis  observavimus. 

Sed,  quis  crederet?  validioribus  saepe  adhibitis  pharmacis  ischiadem 
non  cessisse ; profligatam  vero  fuisse  ignobilibus  quibusdam  unguentis  ex- 
trinsecus admotis?  Nonnullis  enim  pinguedinem  animalium  profuisse  testa- 
tur Morgagnus  (5).  Aliis  inunctiones  olei  capparum  , genistae  , petrolei  ; 
aliis  emplastra  quaedam  emolumento  fuisse  , scimus. 

Memini , non  incelebrem  medicum  hujus  urbis  post  universales  , ut 
ajnnt  , evacuationes  solitum  fuisse  praecipere  linimentum  , quod  ad  ignem 
dolenti  parti  illinitum  intra  tres  fere  dies  dolorem  extinguebat.  Etsi  un- 
guentum hocce  inter  illius  arcana  erat ; aliqui  tamen  divinare  volentes  , 
illud  compositum  esse  ex  olei  olivarum  unciis  viginti  et  octo  , ex  unciis 


( 1 ) Bwer.  , in  obscrv.  anonymi  , observ.  20. 

(2)  Armamentar.  chirurg.  , observ.  y3. 

(3)  Hipp. , epid. , n.°  33. 

(4)  Cent.  1 , observ.  4- 

(5)  De  sed.  et  c»us>  morb. , epist.  LVII  , n.°  8. 

totidem  vini  rubri  generosi  , atque  ex.  unciis  quatuor  olei  Hipperici  com- 
positi , sibi  persuaserunt.  Singula  capita  commixta  in  vase  figulino  clauso 
bullire  sinantur  B.  M.  usque  ad  vini  consumptionem. 

Postremo  loco  venit  praesidium  ab  ipso  Hippocrate  commendatum  (i). 
Quibus  diuturno  coxendicis  dolore  conflictatis  Jemoris  caput  suo  loco 
excidit  j iis  crus  tabescit ; et  claudicant , nisi  urantur.  Quem  aphoris- 
mum  cum  videam  ab  omnibus  sic  expositum  esse  , mirari  subit , cur  Hip- 
pocrates ustionem  proposuerit , postquam  femoris  caput  suo  jam  loco  ex- 
cidit , scilicet  postquam  cruris  tabes  et  claudicatio  averti  amplius  ne- 

?[ueunt.  Modum  etiam  urendi  idem  Hippocrates  (2)  postquam  purgationes 
otus  et  victus  rationem  memoraverat,  lusce  verbis  tradidit;  « Et  si  quidem 
ab  his  juvetur  i sat  est ; sin  minus  ei  multas  et  altas  crustas  in  osseis 
quidem  partibus  per  fungos , in  carnosis  vero  per  ferramenta  inurito  » . 
Quod  etiam  Celsus  (3)  probat,  inquietis  : « Ultimum  est , et  in  veteribus 
quoque  morbis  effcacissimum , tribus  aut  quatuor  locis  supra  coxam 
cutem  candentibus  ferris  exulcerare  ».  Qua  in  re  illud  animadvertatur 
velim  , quod  uterque  praecipiat , pluribus  locis  coxam  esse  adurendam  5 
secus  enim  metus  esset  , ne  ex  unico  ulcere  evacuari  non  possit  omnis 
materia  perniciosa  intus  cumulata.  Nisi  forte  praeferendum  atque  imitandum 
quis  existimet  exemplum  animosi  juvenis  (4)  qui  chirurgo  copiam  adurendi 
fecit , non  tam  cutem  coxae  impositam  , quam  exulcerandi  eodem  ferro  car- 
nem ad  ipsum  os  usque  } unde  perenne  ex  profundo  ulcere  profluvium  a 
recidiva  eum  vindicavit.  Qua  constantia  et  animi  fortitudine  si  unusquisque 
aegrotorum,  praeditus  esset , morbi  nonnunquam  perdifficiles  felicius  ab  artis 
magistris  superarentur  (* *). 


(1)  Aphorism.,  lib.  VI  , § VI,  aplior.  60,  edit.  Foesii. 

(2)  Sect.  V de  intern.  alfcct. 

(3)  Med.  , 1.  IV , c.  20. 

(4)  Tulpius  , observ.  med.  , 1.  III  , c.  26. 

(*)  Scultetus  in  ischiade  jam  profecta  quammaxime  commendat  imistionem  fonticuli  in  poplite 
inter  principia  musculi  gastrocnemii.  In  armamentario  chirurgico  , pag.  182  , sequentia  desuper  anert. 

« Laudat  ejuidem  Adrianus  Spigelius  ob  transitum  \enae  popliteae  mustionem  fonticuli  in  sura , 
« seu  musculi  gastrocnemii  principiorum  coitu.  At  quoniam  locus  ille  ob  suam  declivitatem  ad  deli- 
ce gandum  valde  est  incommodus;  ego,  juxta  Andream  Vesalium  ( de  musculis),  locum  paullo  superiorem 
« elegi  , cumque  non  sine  ratione  : habet  enim  hujus  loci  fonticulus  omnes  boni  fonticuli  conditiones  : 
« i.°  venam  popliteam,  quam  antiqui  et  reeentiores  in  ischiade  , aliisque  morbis  pluribus,  quos 
« Aurelius  Severinus  collegit,  magno  certe  cum  successu  aperiebant.  2.0  Interstitium  principiorum 
« gastrocnemii;  neque  enim  metuendus  ille  nervus  salis  insignis,  qui  sub  genu  transcurrit , ut  laedatur ; 
« nam  ubi  fonticulus  conficitur,  nervus  progrediendo  jamjam  profundiora  petiit,  ut  ferro  candenti  of- 
« fendi  nequeat.  H.°  Deligaturam  firmiter  consistentem.  4 ° Patiens  ipse  ipsum  regere  et  gubernare  potest. 

« Notissimum  est,  qui  semel  ischiaticis  doloribus  vexatur,  non  facile  ab  iis  liberatur,  ita  ut  sibi 
« polliceri  possit,  se  in  posterum  ab  ejusmodi  cruciatibus  fore  immunem.  Sancte  tamen  testari  possum , 
« memefipsum  post  usum  balnei  Thalfcngcnsis  (vulgo  Gesiindbriinn ) in  agro  Uknano  siti,  beneficio 
« lnijus  fonticuli  per  novennium  a paroxysmo  praeservasse  , et,  si.  vixero,  forsan,  ulterius  venae  ischia- 
« liene  sectioni,  omnibusque  purgantibus  sudoriferis  et  topicis  medicamentis,  quae  per  annum  integrum 
« ex  clarissimorum  medicorum  consiliis  assumpsi  et  adhibui  valedicens.  Quare  si  in  futurum  m tali 
« cruciatu  ischiadis  diuturno  tam  interna , quam  externa  remedia  sine  successu  usurpata  fuerint ; meo 
« consilio  et  spe  bona  salutis  ad  hanc  chirurgiam,  tanquam  ad  sacram  anchoram  confugiant,  inustio- 
'x  nem  scilicet  fonticuli  in  loco  signato;  non  dubito  enim,  quin  patiens  sanitatem,  chirurgus  vero  ma* 
a.  simam  laudem  deportaturus  sit  ».  ( TVcuzel  ) 

Sunt  aliae  quaedam  affectiones  , quae  quanquam  ischiadis  notas  saltem 
peculiares  conjunctas  non  habeant,  attinent  tamen  ad  id  genus  mali , quia 
eandem  praecipue  sedem  ac  illae  obtinent.  Mediolanensis  virgo  sanis  pa- 
rentibus progenita  , optimique  habitus  ab  teneris  annis  integra  usa  est  va- 
letudine usque  ad  aetatis  sextum  decimum : tunc  temporis  enim  febri  cum 
ventris  profluvio  correpta  ita  fuit  extenuata  , ut  nonnisi  plurium  mensium 
intervallo  vires  habitumque  recuperaverit.  Febris  dein  intermittens  per  duos 
menses  eam  exercuit ; qua  tandem  superata,  rebus  domesticis  percurandis 
sedula  , meustruisque  ordinate  procedentibus  nihil  ei  ad  beatam  vitam  deerat. 
Quum  sub  vesperam  diei  nonae  junii  , aetatisque  anno  tertio  et  vigesimo 
derepente,  dolor  haud  adeo  mitis  femur  sinistrum  invadit,  adeoque  vehe- 
mens brevi  est  redditus  , ut  postquam  aegre  adolescentula  scalam  conscen- 
disset , non  solum  cruri  insistendi  incapax  esset , sed  quantocius  lecto  se 
prosternere  fuerit  coacta.  Triduum  exegit  doloribus , anxietate  , vigiliis  de- 
fatigata , in  quibus  sensus  partis  affectae  ad  eum  gradum  pervenit , ut  nec 
minimum  motum  , nec  levissimam  contrectationem  ferre  posset , quin  do- 
lo res  illi  invalescerent  , quos  tamen  utcunque  atroces , sola  post  modum 
farina  calefacta  coxae  imposita  ita  pauilatim  mitigavit , ut  e lecto  surgere 
et  incedere  aliquantulum  potuerit.  Quia  autem  isti  motus  moleste , et  non 
sine  claudicatione  fiebant  , et  valetudinis  ex  integro  recuperandae  spes  pro- 
trahebatur; statuit  mense  junio  1786  valetudinarium  nostrum  adire,  ubi 
tum  dolor  circa  coxae  articulum  contractus , videbatur  aegrae  in  os  ipsum 
magis  saevire.  Medicus  ischiadem  nervosam  hic  subesse  ratus  vesicantia  , ut 
mos  tulit,  adhibuit,  sed  absque  ullo  successu.  Interea  post  vagas  horripi- 
lationes febri»  accedit  continua  ; intumescit  articulus  , et  artus  sinister  fit 
longior,  pedis  apice  in  neutram  partem  converso.  His  malis  afflicta  puella , 
ut  quoquo  modo,  qui  jugiter  persistebat,  dolorem  paullum  demulceret, 
cubabat  femore  et  crure  leniter  inflexo , in  quo  positu  diutius  perseverans  , 
artus  rigiditatem  quandam  contraxit,  ob  quam  extendentibus  musculis  aegrius 
obtemperabat.  Mensis  ferme  spatio  .,  quo  in  nosocomio  decubuerat  f cache- 
xia et  macie  confecta  , praecipue  vero  febri  diuturna  sub  vesperam  exae- 
stuante , profusosque  per  noctem  sudores  proliciente  ad  eum  statum 
perducta  erat,  de  quo,  cum  ad  eam  visendam  accessissem,  vix  quidquam 
licebat  sperare.  Tamen  ne  id  praetei mitterem,  quod  quodantenus  prodesse 
poterat  , statim  de  moxa  femori  inurenda  cogitavi , idque  continuo  infra 
Falloppii  ligamentum  factum  est  , ubi  maxime  urgebat  dolor. 

Posteaquam  ulcus  in  supputationem  versum  est,  tumor  coxae  desidere, 
dolores  mitigari,  pars  contactum  ferre  coepit;  imo  et  in  latus  pueiia  se 
convertere  potuit;  nec  minus  artus,  qui  transversum  pollicem  longior  erat , 
sensim  contrahebatur;  ex  quibus  cum  optimum  eventum  praedicere  liceret, 
alteram  moxae  mustionem  eidem  proposui,  quam  tamen  posthabita  recentis 
beneficii  memoiia  constanter  detrectavit.  Igitur  tumore  circa  coxam,  dolo- 
ribusque iutra  mensem  discussis  , artus  ad  pristinam  rediit  longitudinem  et 
figuram ; tum  etiam  restituto  membri  motu , in  quamcunque  partem 

decumbebat,  ceterisque  symptomatibus  remotis  perfectam  sanationem  eidem 
spondere  licuisset  ; nisi  intra  alium  mensem  ob  neglectum  certe  cauterium 
artus  transverso  pollice  brevior  , quam  antea  , esset  factus. 

Quod  nunc  sequitur , exemplum  inflammationis  circa  coxae  articulum 
longe  ab  aliis  hucusque  memoratis  curatione  et  exitu  dissimilis  fuit.  Puer 
undecim  annorum  sexta  julii  1788  coxae  dolore  afficitur.  Parens  ejus  villi- 
corum morem  secutus  , crus  dextrum  ( nam  ex  eo  latere  morbus  erat ) , 
manibus  comprehensum,  vehementer  distendit.  Ab  ea  rudi  medela  nullum 
levamen.  Die  decima  julii  in  nosocomium  delato  puero  perdolebant  major 
trochanter  et  acetabulum  coxae  , quibus  illico  hirudines  et  dein  frequen- 
tes sacculos  ex  contrita  glacie  apponendos  curavi.  Quatriduo  post  crus 
duos  transversos  digitos  longius  erat  , femur  superne  latius , natis  sulcus 
magis  depressus  , dolor  ad  trochanterem  molestus.  Hirudines  denuo  et 
glacies  admota.  Altero  die  cucurbitulam  cruentam  eidem  parti  affigi  jussi  , 
et  glaciei  usum  iterari.  Hactenus  femoris  motus  non  praepediti.  Die  decima 
sexta  julii  femur  attolli  nequit;  dolor  ad  trochanterem  circumscriptus  ; sub 
cute  dolente  quidpiam  fluctuantis  percipitur:  inciditur  cutis  ; puris  pauxillum 
prodit , exinde  intra  triduum  fere  ad  naturalem  longitudinem  crus  redactum 
est.  Sed  , quod  in  nosocomiis  evitari  nequit,  gangraena  superveniens,  ulcus 
dilatavit,  quae  tamen  limoniorum  succo  feliciter  fuit  cohibita.  Mundatum 
ulcus  squamulam  osseam  expulit , ac  postmodum  ad  sanationem  properavit 
crure  cujuscunque  vitii  experte. 

Haec  , quae  memoravimus  , symptomata  satis  declarant , periosteum  , quod 
trochanterem  obvestiebat , et  forte  etiam  alias  partes  eidem  contiguas  in- 
flammatas fuisse  ; atque  ita  ex  omnibus  , quae  hucusque  attulimus  , illud 
praecipue  demonstratum  fuisse  videtur  , quod  initio  proposueramus ; nempe 
ischiadem  saepius  ab  inflammatione , coxae  articulum  vel  vicinas  partes  oc- 
cupante , proficisci. 

Postquam  haec  commentatus  fueram,  ante  triennium,  et  quot  excurrit  j 
ecce  nova  exempla  tam  pervicacis  mali  occurrunt , ex  quibus  id , quod 
superius  proposui  , luculentius  adhuc  confirmatur  ; nempe  ex  tot  causis  , 
per  quas  ischias  generatur,  nullam  esse,  quae  directe  in  nervos  agat;  sed 
singulas  coxae  articulum  vexare  , atque  pessumdare. 

A R T.  I. 

Ischias  a variolis. 

Februario  mense  labentis  anni  1793  in  nosocomium  importabatur  puella 
septem  annorum  , quae  nondum  a variolis  convaluerat.  Etenim  crustis  adhuc 
male  olentibus  corpus  omne  scatebat , abscessus  homoplatae  sinistrae  insi- 
debat ; et  artus  inferior  sinister  ita  turgebat , ac  si  totus  in  abscessum  esset 
transiturus : et  prior  quidem  mox  incisus  fuit ; foetorem  autem  cum  artus 
oedemate,  balnea  universalia,  quibus  aliquot  diebus  usa  est,  fere  prorsus 

sustulerunt.  Tunc  eundem  artum  duobus  latis  digitis  breviorem  esse  , et  ad 
motum  inertem  , praeterea  magnum  trochanterem  eminentiorem  comperimus, 
indicio  haud  dubio  , aut  coxae  articulum  fuisse  vitiatum,  aut  femoris  caput 
e sede  sua  propulsum.  Etenim  crus  introrsum  spectabat,  et  femoris  su- 
prema pars  ad  angulum  acutum  ossi  innominato  committebatur.  Adjungeba- 
tur hisce  febris  amphimerina  , et  denuo  increscens  oedema,  quod  in  multas  et 
longas  suppurationes  abiit.  Ulcera  pallor  dein  occupavit,  et  extremam  noctem 
ejulando  puella  transegit,  quam  mors  vigesima  septima  maji  insecuta  est. 

Postera  die  artus  infirmus  dissectus  est  ea  sedulitate , ut  nihil  eorum 
negligeretur , quae  aliqua  observatione  digna  videri  potuissent.  Cellularis 
textus  in  omni  femoris  ambitu  limpha  plurimum  redundabat  , quae  tamen 
neque  in  vaginas  cellulosas  , neque  inter  stamina  ischiatici  nervi  penetravit. 
Cellularis  , quae  pone  magnum  trochanterem  multa  est  , aliquas  inflamma- 
tionis notas  habebat  , eidemque  nervus , quem  modo  nominavimus , pautlo 
firmius  jungebatur*  musculi  singuli  femur  cingentes  propemodum  lividi  et 
gangraena  infecti.  Eandem  labem  contraxerant  interni  musculi  , iliacus  et 
psoas , sub  quorum  carnibus  tamen  nil  purulenti  , aut  serosi  deprehen- 
sum est , si  excipias  interiorem  ossis  innominati  faciem  floreni  circiter 
spatio  nudatam. 

Malum  hocce  intra  pelvim  traductum  fuisse  apparebat  a cellulari  textu, 
qui  tum  circa  femoris  articulationem  , tum  circa  musculos  ipsos  ex  pelvi 
venientes  multo  crassior  , quam  oportuisset , est  repertus.  Neque  inde  mi- 
rum fuit,  si  capsula  articularis  justo  durior  fuerit ; atque  si  incisa  tota  in- 
terius liveret , nec  puris  , nec  seri  quidpiam  continens.  Caput  ossis  femo- 
ris , quod  aliqua  ob  epiphyseos  mollitiem  mobilitate  supra  reliquum  os 
gaudebat , e sede  emotum  supra  dorsum  ossis  innominati  videbatur  consi- 
stere ; sed  novum  ex  depressione  marginis  cartilaginei  et  ossei  acetabulum 
enatum  erat , supra  quod  articulare  ligamentum  se  produxit , ut  novam 
itidem  capiti  intra  se  contento  capsulam  daret.  Haec  vero  , uti  a prima  cap- 
sula non  discrepabat,  nisi  extensione*  ita  eandem  crassitiem  et  fuscum 
colorem  retinuit.  Ligamentum  teres  totum,  et  cartilago,  quae  caput  obducit, 
absumpta,  caput  ipsum  asperum,  nigrumque  redditum, 

A R T.  IL 

Ischias  a rheumate. 

Virum  annos  natum  quinque  supra  triginta,  per  annum  fere  dolores , ex 
eorum  genere  qui  vulgo  rheumatici  nuncupantur , varie  vexarunt  , et  in 
artu  inferiore  sinistro  praecipue  substiterunt.  Anno  exacto  , quum  nequa- 
quam remitterent , in  suppurationem  versi  sunt.  Abscessus  , quia  latissimus, 
tribus  locis  pertusus  fuit  mense  inajo  1 793 5 nempe  ad  latus  externum  fe- 
moris paullo  infra  trochanterem;  ad  medium  item  femur  anterius  ; tum  ad 
sartorii  radicem , a quo  plaga  introrsum  fere  ad  medium  femur  producta 

est  , digitusque  in  eam  conjectus  ad  radicem  trochanteris  minoris  perve- 
niebat. Dojrsi  spina  recta  , crura  non  torpida  , evacuationes  secundum  na- 
turam erant  j sed  febris,  quae  prius  aderat,  mox  post  abscessuum  incisio- 
nem vehementior  evasit  cum  insigni  virium  collapsu  (*).  Itaque  sine  mora 
datus  est  cortex  peruvianus  ad  semiunciam  quotidie  cum  vini  generosi  li- 
bra j deinde  cum  aeger  pulveris  pertaesus  esset  , extractum  ejusdem  corti- 
cis et  liquor  anodynus  Hofmanni  dosibus  non  exiguis.  Interim  puris  te- 
nuis ex  plagis  prosilientis  insignis  erat  copia  , quotiescunque  deligaretur  ; 
deligabatur  autem  quotidie  plus  una  vice.  Pulsus  debiliores  et  celeres  erant, 
et  jam  artus  infirmi  adiposa  membrana  in  magnum  oedema  attollebatur. 
iEger  continuo  lateri  dextro  incubabat  , quem  situm  per  menses  quatuor 
usque  ad  mortem  conservavit  , nempe  usque  ad  diem  tertiam  septembris  , 
dum  summa  macie  confectus  fuit. 

Vitia  in  aegrotante  artu  deprehensa  non  dissimilia  fuerunt  iis,  quae  alias 
indicavimus:  nempe  summum  femur  , in  quo  ulcera  exislebant  , undique  a 
circumpositis  musculis  separatum.  Caput  ejusdem  nigricans  carlilagine  et 
tereti  ligamento  orbatum  , in  cavitate  tamen  sua  permanens.  Acetabulum 
pariter  cartilagine  carebat  sua  , et  praeter  latam  ejus  fundi  erosionem  ade- 
rat quoque  foramen  , quod  sub  iliaco  musculo  in  pelvim  ducebat.  Is  mu- 
sculus sano  similis  erat  j psoas  autem  peculiari  modo  affectus  conspicieba- 
tur : nempe  carnibus  ejus  fere  absumptis  supererat  cellulare  involucrum  , 
quod  exterius  spectatum  verum  musculi  habitum  retinebat  ; interius  vero 
nonnisi  amplum  vacuumque  sinum  continebat. 

Art.  III. 

Ischias  ah  herpete. 

Puella  novem  annorum  sanis  parentibus  progenita , sanaque  nutrice  edu- 
cata , et  ipsamet  bona  semper  usa  valetudine  , nisi  quod  herpes  circa  lum- 
bos diu  eam  tenuerat  , anno  1790  vagis  corripitur  doloribus  , nec  conti- 
nuis , nec  molestis  , qui  modo  coxam,  modo  femur  , crebrius  vero  genu 


(*)  Docent  chirurgi  fere  una  omnes  , exacerbationem  febris  post  abscessuum  aperturam  vel  spon- 
taneam , vel  arte  factam,  ab  acris  ingressu  oriri;  docent  puris  tenuitatem,  fcetorem  et  decolorationem 
in  iis  circumstantiis  eandem  causam  agnoscere  : docent  , nigri  coloris  quo  ossa  affecta  subinde  imbuta 
prehenduntur,  similem  rationem  esse. 

Quae  jam  antiquius  ad  nostra  usque  tempora  obtinens  opinio,  num  veritate  nitatur,  vehementer 
dubito;  quamvis  non  negarim,  aeris  ingressum  et  communicationem  unam  praeter  ceteras  eorum  phae- 
nomenorum causam  esse  posse.  Quoad  ossa  in  Academia  Ticinensi  cum  dilectissimo  fratre  experimenta 
institui  in  fele  et  cuniculo.  Calvariae  maximam  partem  in  utroque  animaleulo  denudavi , sanguinem  omnino 
purgavi , et  ne  quidquam  vel  sanguinis  vel  puris  ex  inscissarum  partium  mollium  marginibus  supra 
ossa  efflueret ; has  linteo  carpto  emplastroque  texi.  Ossa  igitur  penitus  denudata  , continuo  aeri  ex- 
posita fuerunt;  color  autem  naturalis  ad  mortem  usque  animalium  perstitit,  ut  unicuique  ex  praeparatis, 
quae  in  collectione  nostra  asservamus  , Yidere  licebit.  Plura  in  tractatu  de  ulceribus  desuper  proferam. 

( iVcuzei,) 

dextrum  infestabant  sine  ulla  artus  illius  mutatione.  Atque  dolores  hi  ex- 
siccato primum  herpete  excitati  noctu  plerumque  molestiores  erant  j et 
quia  in  crampi  modum  artus  afficiebant ; ideo  etiam  plus  justo  contem- 
nebantur. 

Exeunte  anno  1792  dolores  interdiu  quoque  torquebant,  praecipue  tem- 
pestate pluviosa  aut  procellosa.  Praeter  haec  artus  dexter  debilior  evadere 
coeperat  , ita  ut  impar  esse  sustinendo  puellae  corpori  videretur  ; et  prop- 
terea  non  nisi  baculo  sustentata  gressus  aliquos  domi  faciebat»  Quod  si 
rhedae  insidebat  , demissis  cruribus  eadem  vehi  non  poterat  sine  dolorum 
exacerbatione.  Demum  mense  aprili  insequentis  anni  frequentius  desaevie- 
ruut  tum  dolores  ad  rotulae  imprimis  sedem,  tum  succussiones  quaedam  in 
toto  artu  noctu  potissimum  exagitantes.  Sub  his  intumuerunt  modo  glan- 
dulae inguinales  , modo  adiposa  , quae  circumposita  est , membrana ; modo 
artus  ipse  longior  esse  visus  est.  Sed  non  multo  post  idem  artus  praece- 
dente supremi  femoris  tumefactione  brevior  effectus  est  cum  majoii  ad 
motum  difficultate.  Demum  circa  medium  majum  aucta  ferocia  dolores  ita 
continenter  afflixerunt  aegram,  ut  aucto  simul  circa  coxae  articulum  tumore 
uno  fere  ictu  tres  latos  digitos  crus  decurtatum  sit.  In  hoc  statu  licet  ex- 
cidisse femur  evidens  fuerit , tamen  nec  genu  , nec  pes  introrsum  spectavit» 
Hactenus  morbus  processit  sine  febri. 

Interim  praesidio  adversus  hoc  malum  fuerunt  frictiones  ex  linimento 
volatili  , sinapismi  , dein  vesicantia  iterato,  et  diversis  locis  tum  in  femore 
genu,  crure  et  pede  apposita,  quibus  jungebantur  pillulae  ex  calomelano 
cum  decocto  sarsaparillae.  Statim  vero  ac  febris  adfuit,  post  notabilem  il- 
lam totius  artus  decuriationem , hirudines  confertae  circa  coxae  articulum 
fuerunt  admotae  , evocatoque  sic  sanguine  , et  ducta  alvo  febris  elanguit , 
et  quies  rediit , tumore , tensioneque  partium  mollium  evanescente.  Dolores 
non  nisi  noctu  , et  quasi  furtive  , scilicet  post  horas  aliquot  somno  datas  , 
iique  constanter  et  leviter  invadebant. 

Quamvis  igitur  cognoscerem  ejusmodi  juncturae  labem  esse  irreparabi- 
lem , et  malum  post  impetum  tam  immanem  confiderem  esse  conquietu- 
rum • placuit  tamen  balneis  uti , et  paullatim  totum  artum  linimento  mer- 
curiali  illinire.  Quod  eo  successu  praestitum  fuit,  ut  dies  noctesque  pa- 
catas haberet.  Interim  tamen  ab  mali  hujus  effectibus  non  immunis  erat 
puella  , etenim  artus  altero  adhuc  pollice  brevior  effectus  est  ; tum  mutus 
quidam  dolor  orbitam  subinde  sinistram  obsidebat  cum  levi  utriusque  pal- 
pebrae tumefactione.  Interdum  subsultus  convulsivi  , et  quasi  ictus  quidam 
in  genu  dextro  persentiebantur,  et  palpitantes  subtus  musculi  manum  ad- 
motam feriebant  , praecipue  si  liberiori  aeri  artus  aliquamdiu  exponeretur. 
Dolores  item  ejus  generis  aliqui,  qui  vulgo  ischia tici  nervi  ramis  male  af- 
fectis tribuuntur  , per  fibulae  caput  , perque  externum  pedis  latus  vagari 
denuo  coeperant  ; et  denuo  iis  locis  affectis  vesicantia  sunt  imposita  , sed 
emolumento  vix  ullo.  Tandem  tum  balneis  , tum  inunctionibus  ex  mercurio 
per  intervalla  factis  eo  perducta  res  est,  ut  prima  augusti  innixa  baculo 

puella  gradum  commode  sistere  , pedis  plautam  contra  humum  firmare  , 
et  , si  decumberet  , femur  cum  genu  flectere  posset. 

Circa  id  tempus  , quo  supra  memorata  acciderant , adultae  virgini  , cui 
post  perfrigerationem  ischias  oborta  est  in  coxendice  sinistro  , et  protracta 
ad  multos  menses  medicina  fuit  , artus  duobus  latis  digitis  decurtatus  est  , 
et  decurtato  licet  artu,  dolores  supererant  , qui  gressum  praepediebant.  Quid 
agerem  hic,  non  liquebat.  Exemplo  tamen  et  pollicitationibus  Sculteti  ani- 
matus (in  explicatione  tab.  XLII1 , lit.  K)  fonticulum  popliti  inussi  spectante 
et  administrante  cel.  viro  Josepho  Vf^enzelio  Mediolani  tum  commorante. 
Protracta  ad  duos  menses  suppuratio  dolores  non  lenivit,  quos  demum 
sustulit  , et  artum  aptiorem  reddidit  ad  motum  aqua  saturnina  guttatiin 
ex  suspenso  vase  super  coxam  defluens. 

Art.  IV. 

Ischias  a scrophula. 

Rusticus  annorum  circiter  4°  scrophulosis  affectus  tumoribus  , quorum 
bini  molis  non  exiguae  basi  inferioris  maxillae  dextrorsum  subjacebant 
mense  augusto  1792  circa  juncturam  femoris  sinistri  corripitur  dolore  ita 
acerbo  ingentique  , ut  , ejus  verbis  utendo  , usque  ad  cor  pergeret.  Me- 
dicus, quem  advocaverat,  primum  e veua  brachii  dextri,  dein  e pede 
sinistro  sanguinem  detrahi  jussit , ac  femori  cucurbitas  cum  stuppa  imponi  ; 
hisque  dolor  fere  fugatus  est.  Quum  igitur  animadvertisset  aeger  , se  esse 
sublevatum,  ad  rusticos  labores  conversus  est,  quibus  non  diu  indulsit  5 
etenim  recrudescens  dolor  ab  agro  eum  avocavit ; et  sine  mora  consilium 
coepit  nosocomium  intrandi  autumno  anni  1792.  Ibi  (quisquis  ejus  curam 
gesserit),  non  multum  decubuit  5 malo  enim  generalibus  praesidiis  sopito, 
aeger  dimissus  est. 

Ineunte  hyeme , dolores  multo  intensiores  rediere , qui  tum  primum  per 
femoris,  tibiaeque  latera  ad  pedem  usque  porrigebantur.  Itaque  in  noso- 
comium reverso  viro  ea  curatio  adhibita  fuit  , quae  ischiaticis  convenire 
solet,  videlicet  vesicantia  iterata,  et  rnoxa  ad  caput  fibulae  , cujus  ulcus 
diu  servatum  fuit. 

Quae  quum  frustra  fuisse  praestita  viderentur,  23  maji  sequentis  anni 
ad  visendum  aegrotum  advocor  ; invenio  genu  , crus  sinistrum , pedem  in- 
signi oedemate  tumentia  ; artum  aequali,  ac  alterum,  longitudine,  sed  do- 
lentem , atque  ad  motus  haud  idoneum.  Inguini  sinistro  accumbebat  ma- 
gna glandula  , maxillaribus  supra  indicatis  affinis  , quae  post  ischiadis  in- 
choationem increverat.  Femur  erat  iners  } quodsi  huc  illucve  diduceretur  , 
crepitus  quidam  subaudiebatur,  aut  certe  rudioris  confricationis  sonus  in 
acetabuli  cavitate , non  secus  ac  si  ossium  extrema  cartilaginibus  essent 
destituta. 

Maximo  et  desperato  malo  nonnisi  magnum  opponere  remedium  placuit. 

Quapropter  candente  ferramento  excitatus  est  fonticulus  sub  poplite , eo 
loco  quem  Scultetus  designavit.  Praeter  alios  , qui  mecum  inspiciebant 
aegrotum,  aderat  vir  amicissimus , Josepkus  TVenzelius  supra  laudatus, 
experiendi  et  ipse  cupidus  , quid  ferramentum  adversus  hocce  vitium  pos-* 
set.  Mox  post  mustionem  , et  intra  eundem  diem  melius  sibi  haberi  visus 
est  aegrotus  , altera  vero  die  indoluit  iterum  vehementer  articulus  , ita  ut 
necesse  fuerit  hirudines  circa  juncturam  admovere,  a quibus  solatium 
aliquod  habuit. 

, Sed  multo  majus  solatium  habuk  ab  ustione  , quam  inter  duo  postrema 
metatarsi  ossa  ad  Petrini  mentem  imperavi.  Dixi,  hominem  solatii  quidpiam 
accepisse,  quia  dolores  mitigabantur  ; at  licet  cauteria  humorem  funderent } 
reliqua  symptomata,  ut  cruris  torpor,  oedema,  juncturae  crepitatio  eodem 
modo  ut  prius  se  habebant.  His  postea  accesserunt  quotidianae  febres  cum 
rigore,  quae  hominem  tandem  jugularunt  pridie  calendas  julii. 

Artum  sinistrum  rimaturi  , utpote  qui  ante  mortem  multifariam  excru- 
ciatus fuerat , oedemate  totum  obsessum  invenimus  , sectaque  culi  ex  cel- 
lulari textu  copiosius  serum  exsudabat  (*).  Hisce  involucris  remotis,  statini 


(*)  Notum  est  , oedema  inter  validiora  latentis  in  profundo  abscessus  signa  pertinere  : saepe  enim 
prae  omnibus  aliis  signis  de  empyemate  , si  pectus  , de  puris  collectione  sub  cranio , si  in  capite  , de 
abscessu  inter  abdominis  integumenta  interiora  , vel  sub  fascia  femoris  haerente  , si  exterius  supra  lo- 
cum affectum  appareat  , nos  certos  reddit , et  intrepida  manu  operationem  suadet.  De  oedemate  autem  , 
ct  signo  puris  in  ipso  ligamento  capsulari  articulorum  vel  prope  illud  collecti  , nescio  , an  auctores 
pro  rei  dignitate  locuti  sint  In  primo  hujusmodi  casu  , qui  mihi  obvenit  , sedem  mali  , quae  in  cubito 
luit,  me  non  cognovisse  candide  fateor.  OEdematis  insignis,  et  vehementer  affligentis,  quod  integrum 
antybra  liium  , manumque  occupaverat  , ortum  a debilitate  duxi  , aegra  enim  vetula  fuit.  Cubitus  nec 
magis  doluit  antybrachio  et  manu  , nec  tumidior  fuit  illis.  Suasi  roborantia  pro  usu  interno  et  externo  ; 
sed  in  pejus  abiit  res. 

Demum  natura  ipsa  de  mali  indole  et  sede  me  , chirurgumque  , cujus  curae  aegrota  commissa  fuit , 
edocuit  aperiendo  abscessum  prope  articulum.  Puris  magna  copia  effluxit , et  dilatato  ulcere  immissus 
digitus  de  capsularis  ligamenti  consumptione  , ossiumque  carie  testatus  est. 

Incidi  postea  bis  in  eundem  casum ; et  neuter  chirurgorum  , qui  tractaverant  aegros  , morbi  natu- 
ram citius  cognoverat  , quam  ego.  Hinc  sedulo  inposterum  in  omnia  hujus  generis  exempla  inquisivi  , 
quorum  aliqua  hir  proferam. 

Observ.  i.a  Vir  aetate  profectus  in  nosocomio  Mediolanensi  ob  tumorem  circa  internum  articuli 
pedis  latus  , et  infimam  tendinis  Achillis  partem  satis  elevatum  , nec  parvum , parum  tamen  dolentem , 
et  manifesto  fluctuantem  decumbebat : simal  in  exteriore  articuli  latere  , et  toto  pedis  dorso  ad  digitos 
usque  perspicuum  satis  «dema  fuit.  Inciso  ab  ili.  Palletta  tumore,  magna  puris  copia  exiit;  et  paullo 
accuratius  illum  perlustrantes  ipsum  articuli  cavum  apertum  invenimus:  ligamentum  enim  capsulare  ex 
hac  parte  destructum , et  in  ipsa  articulatione  pus  adhuc  dum  superfuit. 

Observ.  2.a  Mediolani  ob  oculos  venit  foeminae  cadaver , cui  sinistrum  genu  perspicuo  satis  tumore , 
crus  vero,  et  ejusdem  lateris  pes  «Jemate  tumidum  erat. 

Articulum  pus  continere  suspicatus  sum,  neque  me  fefellit  forma  mali.  Immissus  per  ulcus  gan- 
graenosum supra  condylum  femoris  externum  stylus,  statim  in  articulum  ipsum  penetrabat,  et  nuda 
ossa  offendebat. 

Dilatato  ulcere , et  aperto  a parte  anteriori  articulo  , sub  utroque  musculo  vasto  insignem  absces- 
sum reperi  , qui  ad  manus  latitudinem  femori  incumbens  assurgebat , absque  tamen  omni  ossis  corruptione. 

Totus  articulus  pure  crasso  et  subflavo  plenus  erat.  Magnae  illius  bursa:  mucosae,  qux  in  articulo 
supra  patellam  sedem  habet , vestigia  tantum  reperi  ; suppuratione  enim  quoad  maximam  partem  con- 
sumpta erat. 

Ia  utroque  poplitis  latere  etiam  abscessura  detexi  praecedentibus  tamen  minorem. 

eo  direximus  'manum  oculosque , ut  quisnam  esset  habitus  magni  nervi 
ischiatici , appareret.  OEdema  non  in  sola  adiposa  membrana  constiterat , 
sed  cellularem  etiam  , quae  inter  femoris  serpit  musculos , occupavit.  Nervi 
autem  , de  quo  loquimur  , vagina  retecta  ita  eidem  nervo , quod  mireris 
supertensa  et  applicata  est  deprehensa , ut  nec  aquae  guttula  inter  eam 
truncumque  ishiaticnm  reperiretur.  Et  profecto  truncus  ille  albedine , con- 
sistentia, dispositione  sano  quamsimillimus  erat  ; ejusque  fibrae  non  sejunctae 
a cellulosis  septis  limpha  turgidis  , sed  in  naturalem  modum  collectae  con- 
spiciebantur. Sanum  huncce  habitum  in  toto  nervi  tractu  observavimus  ; 
etiam  sub  poplite  , ubi  cauterium  apposuimus  , nisi  quod  ibi  nervi  thecam 
multo  duriorem } quam  oportuisset  , offendimus.  Perspecta  nervi  majoris 
sanitate  ad  coxae  articulum  indagandum  nos  convertimus,  et  glutaeos  mu- 
sculos a geminis , pyramidalique  separantes  statim  vidimus  ingentem  puris 
vim  ia  tabulam  prosiluisse.  Ii  musculi  , et  alii  , qui  articulo  erant  proxi- 
miores , praecipue  vastus  internus  , pectineus  , magnus  iliacus  et  psoa  plus 
minusve  livescebant , sub  quibus  et  sub  communi  tendine  iliaci  et  psoae 
non  minor  saniei  copia  stagnabat.  Huic  autem  tendini  imposita  erat  glan- 
dula illa  indolis  scrophulosae  superius  memorata  , quae  multas  pariter  sup- 
purationes, aut  si  mavis  , vomicas  inter  se  distinctas  continebat.  Haec  glan- 
dula duritiem  suam  communicavit  cellulari  telae  , quae  vasis  cruralibus 
adjecta  forsan  in  abdomen  migrat  , et  usque  ad  medias  psoae  carnes  in- 
durata est  inventa.  Porro  ligamentum  circulare  femoris  semierosum  erat , 
sinebatque  pus  ex  cavitate  effluere  inter  musculos ; teres  ligamentum  coloris 
fusci  , et  ad  mollitiem  redactum.  Femoris  caput  , et  acetabuli  cavum  car- 
tilaginibus orbata  scabras  superficies  praeseferebant.  Visa  etiam  est  ossea 
crusta  , aut  potius  lamina  hinc  margini  cotyloideo  externo  adhaerere,  illinc 
libera  , mollisque ; unde  causa  forsan  crepitationis  illius  r quae  inter  femoris 
agitationes  oriebatur  , repetenda  est. 

In  cavitate  genu  , cujus  ceterum  ossa  sana  erant , pus  etiam  repertum 
est  j deinde  secundum  surae  latus  externum  inter  musculos  , vaginamque 
aponeuroticam,  sub  qua  peronaeus  longus  , brevisque  fere  ad  putredinem 
ab  sanie  perducti  erant.  In  cavitatibus  majoribus  nulla  de  reliquo  damna 
observata  sunt. 


Observ.  3.a  Ticini  septendecim  annorum  juvenem  vidi  , qui  a gravi  in  axillam  lapsu  , tumore  hu- 
jus articuli  insigni  et  dolente  afficiebatur.  Oriebatur  abscessus  , quem  aperuit  natura  tribus  ulceribus 
magnam  puris  copiam  fundentibus.  Immissus  per  illa  stylus  articuli  cavum  adibat  , et  cariem  satis  pro- 
fectam cognoscendam  dabat.  Supra  cubitum  incipiebat  oedema , quod  per  antybrachium  ad  manum  usque 
sese  extendit.  Reliquum  corpus  macilentum  erat. 

Observ.  4-a  Ticini  dilectissimo  fratri  obvenit  viri  cadaver , cujus  extremitas  inferior  sinistra  a fe- 
moris media  parte  ad  pedem  usque  cedematosa  fuit.  Circa  inguen  apertam  fluctuationem  sentiens  , in 
tumorem  incidit,  quo  magna  puris  copia  emanaverat.  Subjecto  accuratiori  examini  abscessu  , pus  non 
solum  circa  articulum , sed  et  in  ipso  capsulari  ligamento  contentum  fuisse  expertus  est.  Consumptum 
fuit  ligamentum  femoris  rotundum  , et  ex  parte  etiam  capsulare. 

Probabilem  abscessus  causam  in  fractura  femoris  statim  sub  ejus  trochantere  majori  qujesivit. 

( TVcnzel-) 

Art.  y. 

Ischias  ab  inflammatione . 

Vir  annorum  ad  5o  tussi  et  sanguinis  sputo  per  decennium  conflictatus  , 
post  varia  medicamina  et  multas  sanguinis  detractiones  tandem  convaluit. 
Biennio  post  in  vertigines  incidit , quas  pariter  vena  aliquoties  secta  , et 
refrigerantibus  , nescio  quibus  , sedavit.  Mense  septembri  1792  dolore  ad 
coxam  sinistram  corripitur  , qui  identidem  aegrum  divexabat ; nam  sensus 
aliquis  doloris  nunquam  deerat ; per  intervalla  tamen  ita  augebatur,  ut  ho- 
minem claudicare  cogeret.  Dolor  hicce , qui  initio  circa  summum  femur 
erat  , nempe  in  inguine  , et  circa  trochanteris  magni  regionem  , mox  sursum 
migravit , versus  ossis  ilii  cristam  sese  diffundens  ; inde  deorsum  delatus 
juxia  externum  genu  et  surae  latus  ad  pedem  interdum  fligentem  pervenit. 

Multa  intus  data  sunt  , plura  vero  exterius  admota  , quemadmodum  cu- 
curbitulae, vesicantia  , calidi  potus;  quibus  tamen  omnibus  nil  profectum 
est.  Postremo  balnea  domestica  imperata,  quibus  vigesies  circiter  usurpatis, 
dolor  adeo  auctus  est  , ut  lecto  aegrum  affixerit.  Ad  hunc  cum  28  junii 
1793  accersitus  essem  , inveni  trochanteris  regionem  parum  quidem  intu- 
muisse , ad  contactum  tamen  dolorem  persentiscere ; inguen  etiam  et  pedis 
dorsum  una  dolere  , praesertim  ingruente  nocte  , dum  paroxysmus  instabat ; 
nec  fieri  posse  cubitum  in  latere  sinistro  , artum  denique  totum  dextera 
paullo  fuisse  longiorem. 

His  cognitis,  non  obscuram  esse  morbi  diagnosin  judicavi,  quem  posse 
inflammatoriam  ischiadem  nuncupari , existimabam,  eo  quod  vehemens  esset 
cruciatus,  ut  somnum  penitus  abigeret;  et  quod  paullo  longior  esset  artus  , 
non  obscuro  scilicet  indicio  , partes  articulo  contentas  ob  praegressam  in- 
flammationem turgere.  Ad  hanc  igitur  tollendam , simulque  ad  avertendam 
ossis  luxationem  praecepi  , ut  non  exigua  hirudinum  copia  circa  juncturam 
apponeretur  , ut  artus  statis  intervallis  mercuriali  unguento  illiniretur,  dein 
ut  vesicantia  opportunis  locis  renovarentur;  denique  ut  opii  usum  faceret, 
dosi  per  gradus  aucta  , donec  dolor  penitus  consopiretur. 

Post  sex  fere  dies  mitigatum  quidem  fuisse  dolorem  sensit  aeger ; attol- 
lere item  artum,  eidemque  bacuio  suffultus  insistere  potuit  ; ei  tamen  in- 
cumbere lateri  nequibat;  praeterea  muti,  ut  ajunt,  dolores  in  coxendice, 
in  genu  , in  pede  interdum  molesti  erant;  sed  molestiores  subinde,  relictis 
partibus  praedictis  ad  suram  reddebantur. 

Igitur  tribus  elapsis  hebdomadibus  methodum  a nobis  commendatam  de- 
seruit ; atque  pulmento  ex  cocta  oryza  et  floribus  chamaemeli  ab  anicula 
proposito  per  decem  dies  usus  est,  quod,  si  vera  retulit  rusticus  , dolorem 
penitus  sustulit.  Interea  neglecto  etiam  pulmento  , rediit  dolor  ea  vi,  ut  ei 
decumbendum  esset.  His  per  nuncium  auditis,  ut  praemissa,  hirudinum  ope, 
sanguinis  detractione  deuuo  pulmenti  experimentum  faceret  , suasi  , confi- 
dens , sicuti  inflammationes  nonnullae  emollientibus  discutiuntur,  ita  etiam 


malum  coxarium  fere  similibus  compesci  posse.  Quid  autem  evenerit,  po- 
stea non  comperi ; neque  enim  quidquam  de  aegro  sex  milliaribus  ab  urbe 
dissito  relatum  est. 

Ischiaticos  nonnullos  convaluisse  et  emollientium  et  resolventium  usu  , 
non  negari  posse  videtur  , praesertim  eos  qui  sic  fortuito  percurati  fue- 
runt a mulierculis  vel  ab  agyrtis.  Novisse  me  virum  coxario  morbo  graviter 
afflictum  assiduis  fomentationibus  ex  lini  semine  cum  incocto  angue  integre 
convaluisse  , memini.  Et  fortasse  in  ischiade  vere  inflammatoria  , quae  la- 
xandi vi  praedita  sunt,  praestant  iis  , quae  stimulant  et  cruciatus  augent. 
Haec  autem  cum  fructu  usurpari  videntur  in  coxario  malo  , quod  nondum 
in  phlegmonem  transiit , aut  quod  lente  admodum  ad  inflammationem  tendit. 
Ejus  census  , ni  fallor,  sunt  sanationes  duae  ab  ili.  Ricthero  memoratae  (i), 
altera  ischiadis  a perspiratione  cohibita  natae  , quae  obtinebatur  pulvere 
Doweri , balneis  tepidis , et  quocunque  sese  loco  dolor  ostenderet , iteratis 
vesicantibus  : altera  fceminae  fuit,  cui  per  intervalla  quinque  e moxa  cy- 
lindri inusti  fuerunt , et  vesicantia  quatuor  superposita  , non  omissa  interim 
artus  perfricatione  ex  spiritu  salis  ammoniaci  et  cantharidum  tinctura.. 

Qualiscunque  igitur  dolor,  aut  cruciatus,  qui  coxae  articulum  afficiat, 
excepta  femoris  luxatione  aut  fractura , non  male  ischiadis  nomine  venit. 
Haec  enim  vel  subito  inflammatoriis  symptomatibus  se  prodit  , vel  post 
lentam  demum  congestionem  inflammatio  excitatur.  In  utroque  casu  morbus 
vel  per  resolutionem  evanescit , vel  absumpto  osse  et  ligamentis  claudica- 
tione terminatur;  vel  denique  in  magnos  profundosque  erumpit  abscessus, 
qui  febrim  et  totius  corporis  maciem  advehunt. 

Quare  existimo,  tabem  coxariam  non  differre  a coxario  morbo  vulgari; 
sive  , ut  aptius  loquar  , tabem  corporis  universi  ab  Hippocrate  (2)  obser- 
vatam non  nisi  effectum  esse  coxarii  morbi  in  vastam  suppurationem  versi. 
Ita  intelligendum  puto  Hippocratis  textum.  Alterum  vero  textum,  quem  hbro 
de  glandulis  habet,  non  au  hunc  pertinere  locum  arbitror;  sed  ad  veram 
artuum  inferiorum  paralysin  , et  tabem  a spinalis  medullae  vitio  advectam. 

Quod  autem  secundo  loco  proposui,  videlicet  malum  coxarium  in  clau- 
dicationem desinere,  ob  capitis  femoris,  vel  acetabuli  aliquam  consump- 
tionem; neutiquam  vero  ob  nervi  ischiatici  passionem;  id  non  omnibus  aeque 
verum  videtur.  Verum  utique  videbitur  iis,  qui  claudicantes  attente  obser- 
vaverint , et  qui  sectiones  ischiade  demortuorum  administraverint.  Observavi 
non  semel,  artum  excruciatum  elongari,  antequam  luxatio  consequatur.  Id 
ego  tribuo  inflammationi  perichondrii,  et  cartilaginum  articularium,  et  liga- 
menti teretis  ; quae  partes  adauctae  et  tumentes  femoris  caput  e cavitate 
tantisper  extrudunt.  Expulso  autem  capite,  devastato  ligamento  interiori  et 
cartilaginibus,  artus  aci  duorum,  trium,  imo  quatuor  transversorum  digi- 
torum brevitatem  redigitur. 


(1)  Medicinisehe  and  chirurglsche  Bemerkungcn , cap.  XI  Gdttingen  , 1793. 

(2)  Coae,  prsenot.  , 11.0  1 44- 

Denique  huc  illuc  addendum  superest,  de  aegro  conclamatum  esse,  ubi 
artus  vexatus  oedemate  totus  intumuit  • designat  enim  oedema  , laesionem 
articuli  maximam  esse , nullisque  auxiliis  tollendam  , ut  ex  secunda  et  quarta 
observatione  hic  enarrata  evincitur  (*). 


Art.  VI. 

De  coxitide. 

Ischiadi  valde  affinis  est  morbus  coxarius  , et  quid  inter  utrumque  dis- 
criminis intersit  nondum  satis  liquet.  Nam  uterque  morbus  coxam  obsidet ; 
uterque  modo  lente  procedit,  et  sub  frigidae  affectionis  specie  diu  detinet  ; 
nunc  immanis  dolor  prehendit , et  sine  intermissione  excruciat  ; ulerque 
ita  malignus  est  , ut  coxae  , summique  femoris  pars  ocyus  seriusve  conta- 
minentur. A nonnullis  haec  affectio  coxae  abscessus  appellatur  , causamque 
ad  scrophulas  referunt.  Incipit  a dolore,  et  universali  lassitudine;  artus 
sensim  emaciatur  et  articulus  perit.  Frequentius  impuberes  invadit,  qui 
incedendo  parum  claudicant,  sic  ut  causa  plerumque  ignota  sit , vel  levioris 
momenti  esse  videntur  , quam  ut  tanti  periculi  capax  sit.  Sunt  tamen  com- 
plures offensiones  in  testibus,  matrice,  vertebrarum  corporibus,  in  arti- 
culis observatae  , quae  vim  scrophuloso  attributae  sunt. 

Ubi  atrox  articuli  malum  in  mortem  desinit,  non  solum  cervix,  et  caput 
femoris  carie  deperdita  deprehenduntur , sed  etiam  colyle  et  magnam  par- 
tem adjacentium  ilii  , ischii , pubisque  et  ligamentorum  , quibus  ipsa  col- 
ligantur. Visa  est  etiam  caries  per  medium  cotyle  in  pelvim  penetrasse.  In 
malo  iuveterato  syncondroses  solvuntur,  pelvis  obliquatur • innominatum 
os  laesi  lateris  antrorsum  fertur  • interdum  superius  extollitur , interdum 
detruditur,  prout  membri  actio,  vel  cubandi  modus  , vel  ligamentorum 
laxitas  , in  superiorem  , vel  inferiorem  partem  os  ilii  propellit. 

Etsi  ubi  malum  processit  caries  acetabuli,  femorisque  valde  tormentosa 
sit  , tamen  ab  initio  observatoris  effugit  attentionem  , quia  blande  plerumque 
incedit,  vultu  nemque  pallore,  corpore  pigritia  affecto,  artu  gravitate, 
nunc  lassitudine , nunc  succussionibus  vexato , quae  sympthomata  imminen- 
tem claudicationem  praenunciant.  Inter  haec  coxae  , et  cruris  carnes  exte- 
nuantur ; articulus  ipse  elongatur,  quod  supinato  corpore  intelligfeur , si 
femora  conjunxeris.  Clunis  ejus  lateris  minus  plena  , minus  globosa  , sub 
qua  tumor  aliquis  praeter  naturam  percipitur.  Neque  praetereundus  est  dolor, 
qui  genu  afficit,  cujus  tanta  interdum  est  violentia,  ut  somnum  tollat,  et 


(*)  <E  dema  bujus  generis  ingens  et  pertinacissimum  est , nullisque  cedit  auxiliis  , manifesto  indi- 
cio , truncos  omnes  vasorum  absorbentium  et  profundorum  et  superficialium  inflammatione,  pressione 
partium  pblogosi  tumidarum,  suppuratione,  aut  gangraena  muniis  suis  obeundis  omnino  impares  esse. 

( JVenzcl.) 

ejulare  cogat,  licet  genu  inoffensum  sit , et  incassum  pulmenta  eidem 
apponas. 

Artus  infirmus  sustentandae  corporis  moli  ineptus  divergit  a linea  cen- 
trali , quam  in  pollicem  pedis  transmittit,  inflexo  nonnihil  genu.  Jamque  artus 
in  dies  ineptior  fit  ad  motum  , magisque  claudicat  et  ammissum  robur  sup- 
positis femori  manibus  utcunque  revocare  studet.  Hinc  proclivior  ad  ca- 
dendum est  aeger,  dum  pars  mane  torpet,  sero  dolet  , ut  cubare  solatio 
sit.  Circa  juncturam  lenis  doloris  sensus  permanet  , asperior  si  premas 
pone  rotatorem  , ubi  gracilius  femur  est , et  ad  inguen , ubi  lymphaticae 
glandulae  plus  , minusve  intumescunt. 

Horum  sympthomatum  varii  sunt  gradus  sic  , ut  procedendo  claudicatio 
et  dolores  sint  intensiores  , artusque  gracilior  et  imbecillior  evadat.  Demum 
artus  qui  longior  erat , retrahitur , denotatque  suppurationem  esse  per- 
fectam , eidemque  difficillime  esse  succurrendum.  Quo  copiosior  est  sup- 
puratio, aut  colliquatio  , eo  dolentior  et  tumidior  fit  junctura,  praesertim 
sub  majori  glutaeo:  os,  ut  dictum  , brevius  redditur,  et  reclinatur  ad  ex- 
teriora , inutile  pondus  futurum.  Quo  statu  diutius  perseverante,  abscessus 
rumpitur , emittitque  pus  densum  , aut  serosum , aut  caseosum.  Novam 
hanc  periodum  excipit  singularis  debilitas  , anorexia  , hectica  febris,  sudores 
colliquantes.  Gravibus  hisce  malis  si  aeger  superest , artu  contracto  , im- 
becilli , quoad  vivit , incedit  , qui  cum  innominato  osse  male  nectitur  , vel 
cum  eodem  per  anchylosim  coalescit. 

Quamvis  per  signa  , quae  enarravimus  , dignoscatur  coxarius  morbus  , 
sunt  tamen  congeneres  affectiones  , quibus  commisceri  potest.  Sic  per  lap- 
sum , aut  vehementem  percussionem  os  femoris  ita  labefactari  potest , ut 
emollitis  per  inflammationem  cartilaginibus  , et  absumptis  ligamentis  caries 
in  articulo  enascatur , et  aeger  claudicet.  Discerni  interdum  difficulter  a 
coxitide  solet  lumborum  abscessus  , qui  oh  praecedentem  inflammationem 
plerumque  a carie  vertebrarum  dorsi  vel  lumborum  progignitur  , quia  sa- 
nies , quae  in  eo  generatur,  viam  sibi  facit  sub  peritonaeo,  per  abdominis 
musculos,  et  per  ligamentum  falloppii , ubi  inguinis  integumenta  abscedit; 
ossa  enim  et  musculi  crassiores  impedimento  sunt  , quo  minus  per  lum- 
borum et  natium  regionem  perrumpat.  Plerumque  itaque  saniosus  humor 
psoae  iter  legit , et  in  interiori  femoris  parte  consistit , ubi  tendo  psoae 
minori  femoris  processui  alligatur.  Tunc  femur  introrsum  paullo  inflectitur. 

In  morbi  principio  cavendum  sedulo,  ne  in  suppurationem  vertatur.  Ad 
eum  finem  vix  proficua  censentur  emplastra  , stillicidia  , cicuta  , spongia 
marina,  mercurius,  peruvianus  cortex  et  alia.  Quamvis  balnea  ex  aqua 
maris  plurimum  celebrentur  , praecipue  in  affectionibus  a scrophula  proge- 
nitis; tamen  videntur  magis  profuisse  balnea  ex  aqua  fluviatili,  hirudines, 
scarificationes  , vesicatoria  saepius  iterata , quae  omnia  in  articulorum  morbis 
praecipua  auxilia  sunt.  De  Haen  utebatur  emplastro  ex  calce  et  meile  con- 
fecto ; alii  ex  ammoniaco  cum  radice  scyllae  ; quae  etsi  ad  labis  scrophu- 
losae  affectiones  profligandas  valere  possunt , ad  acetabuli  abscessus  tol- 
lendos non  valent. 

Hippocrati  videtur  innotuisse  dirissimus  hic  morbus  ; ait  enim  (i)  : 
« Quibus  coxendicis  dolore  conflictatis,  coxendicis  articulus  suo  loco  excidit , 
ac  rursus  recipitur  , iis  mucores  innascuntur. 

« Quibus  diuturno  coxendicis  dolore  conflictatis  femoris  caput  suo  loco 
excidit,  iis  crus  tabescit,  et  claudicant,  nisi  urantur  ». 

Suspicari  nobis  licet  hos  duos  aphorismos  aut  non  esse  Hippocratis , 
aut  male  fuisse  exscriptos  , aut  saltem  in  duos  ex  uno  fuisse  sectos  • tum 
quia  prima  utriusque  periodus  iisdem  verbis  eandem  sententiam  compre- 
hendit • tum  quia  eorum  doctrina  rationi  et  experientiae  repugnat.  Nam  si 
per  diuturnos  dolores  coxendicis  articulus  suo  loco  excidit , quomodo  rursus 
recipi  potest  in  eundem  locum,  cum  satis  constet  cartilagines  interarticulares 
esse  colliquatas  , ipsumque  femoris  caput  vel  ex  parte , vel  omnino  deesse , 
sic  ut  reponi  nullo  modo  possit  ? 

Nec  minus  absurdum  est  quod  aphorismo  60  continetur;  in  eo  enim 
asseritur  , claudicare  eos,  nisi  urantur,  quibus  caput  femoris  suo  loco  ex- 
cidit , et  crus  tabescere  incipit.  Jam  pronum  est  intelligere  , quod  si  caput 
femoris  e sua  sede  excussum  est , ob  allata  superius  articulationis  vitia  , 
rursum  restitui  nequit  , neque  proinde  tabescens  crus  instaurari.  Quare 
etiam  si  hujusmodi  aegri  urantur , tamen  in  tanto  coxendicis  vitio  perpetuo 
claudicabunt. 

Neque  experientiae  nostrae  consona  est  explanatio  quam  dedit  experien- 
tissimus  alioquin  B er n arduius  Genga  (2).  Is  enim , neglecta  priori  parte 
aphorismi  5q  , ad  alteram  conversus  ait:  Sinoviam  interdum  ita  abundare 
in  articulo,  quae  non  tantum  ligamenta  (coxae)  distendat,  verum  etiam 
ex  distensione  sequatur  dearticulatio  , et  de  facili  etiam  dicta  luxatio 
repouatur , eademque  causa  rursus  recidat.  Insuper  existimat , quod  cum 
excrementum  hoc  ( sinovia  ) augeatur , et  dissolvi  non  possit  ? densetur 
magis,  et  in  mucum  convertatur,  sicque  cum  Hippocrate , mucores  Jieri. 
Nobis  , ut  fateamur  quod  res  est , aliisque  nunquam  contigit  tantam  sinoviae 
copiam  in  coxae  articulo  reperire  , quanta  expellendo  femori  sufficiat  ; etsi 
quidpiam  purulenti , aut  sanguinei  humoris  excipias  , vix  in  articulo  aliud 
conspicies  quam  gravissimam  organicarum  partium  laesionem.  Itaque  femur 
semel  excussum  ob  structui  ae  vitia  nunquam  reconditur. 

Ad  illustrandum  aphorismum  60  Genga  multis  verbis  utitur , quibus 
probare  conatur  tabescentiam  cruris  post  secutam  luxationem  procedere  ab 
impedita  succi  nervei  distributione , ratus  nervos  , qui  per  foemoris  et  ischii 
articulationem  disperguntur,  esse  compressos.  Deinde  ad  ustionis  utilitatem 
celebrandam  se  convertit,  non  solvens  difficultatem,  quae  a luxato  femore 
emergit.  Ita  enim  scribit  : Hanc  ischiaticam  ustionem  pluries  atque  pluries 
per  me  , et  Deo  favente , semper  felici  eventu  peractam  fuisse  confiteor ; 


(1)  Aphor.  , s.  VI  , 59,  60.  Edit.  Foesii. 

(2)  Commcnt.  iu  Aphoiis.  Hip.  ftoms. 

imo  non  tantcim  in  affectionibus  ischiaticis  , sed  in  aliis  etiam  spasmodicis 
doloribus.  Hanc  ustionis  facultatem  , quse  atrocibus  medetur  malis  , lubenter 
concedimus  , et  ipsi  ejus  efficaciam  experti  sumus  ; sed  ex  auctoris  verbis 
pronum  est  intelligere,  quod  cum  priorem  partem  aphorismi  60  explanare 
negleverit,  indicare  quoque  neglexit  in  quauam  doloris  ischiatici  periodo 
ustionem  adhibuerit ; aut  quae  potissimum  symptomata  eum  adduxerunt , 
ut  formidante  aegroto  candens  ferramentum  imprimeret  (i). 

Verius  rem  attigisse  videtur  Celsus  (2)  qui  aperte  scribit  : Coxarum  iu- 
gentem  dolorem  esse  consuevisse  , eumque  hominem  debilitare  , et  quosdam 
non  dimittere , difficillimeque  curari  , ultimumque  esse  , si  linitus  dolor 
non  est,  aut  tumor  accedat,  tribus  aut  quatuor  locis  super  coxam  cutem 
candentibus  ferramentis  exulcerare.  Majorum  itaque  auctoritate  et  exemplo 
edocti  ulcera , vel  fonticulos  aperire  chirurgi  nostra  et  superiori  aetate  in- 
coeperunt  , praecipue  si  finitus  dolor  non  est  aliis  praesidiis,  aut  si  tumor 
accedat , ut  inquit  Celsus.  Et  quia  vel  aegrotantes  , vel  ipsi  artis  magistri 
candens  ferrum  pertimuerunt,  exedenti  medicamento  usi  sunt,  quod  ex- 
teriori femoris  parti  apponitur  in  eo  sinu  , qui  pone  majorem  apophysin 
est  , et  qui  articulari  ligamento  proximior  est.  Atque  hic  Genga  opportune 
monet  cavendum,  ne,  dum  quovis  modo  ulcera  excitamus,  ligamentum 
externum  perforetur  , quod  femur  cum  innominato  osse  colligat.  Nam  qui 
per  ejusmodi  ulcus  adauctam  sinoviam  extrudere  cogitabant  , nunquam , 
testante  Genga  , felicem  exitum  consecuti  sunt , sed  accedente  putredine 
superficies  femoris  et  ischii  asperiores  factae  in  ulcera  fistulosa  transierunt. 

Ne  autem  frustra  aegrum  novis  doloribus  torqueamus,  curandum  ut  ulcus 
latum  sit,  ut  saepe  exulceretur  vel  ferro,  vel  cantharidibus  , vel  rodentibus  , 
ut  materia  inutilis  , docente  Celso , evocetur  , neque , ut  primum  fieri 
potest  hujus  generis  ulcera  sanentur  , sed  trahantur  , donec  id  vitium  , 
cui  per  hcec  opitulamur , conquiescat. 

His  praesidiis  optime  curatur  coxitis  , si  longe  absit  suppuratio  , aut 
emollitio , vel  quaecunque  sit  illa  causa , quae  ossa  ad  cariem  disponit. 
Verum  ubi  femoris  et  cotylis  cartilagines  ita  exsolvuntur  , ut  abscessus 
fiat  , pejora  enascuntur  sympthomata  , ut  sanatio  in  ancipiti  sit.  Nam  ab- 
scessum pertundere  mortiferum  est  , et  femoris  excisio  temeraria  , cum 
saepius  acetabulum  ipso  femore  profundius  laesum  inveniatur.  Itaque  in 
tali  abscessu  curandu  m in  primis  ut  symptomata  mitiora  fiant , quod 


(1)  Hic,  ni  fallor,  ad  rem  nostram  egregie  facit  Graecophili  horum  aphorismorum  translatio,  quae 
sic  habet  : 

Aph.  5g.  Morbo  coxario  diuturno  laborantibus,  femur  extat , et  retrorsum  incidit;  his  superve- 
niunt suppurationes. 

Apri.  60.  Morbo  coxario  diuturno  laborantibus,  femur  extat,  his  tabescit  crus,  et  claudi  fiunt  , 
»isi  usti  fuerint. 

Translatio  Almeclovenii , Vorstii  , Chartresii  et  Flollerii  loco  retrorsum  incidit , habent  coxa 
excidit;  rursus  incidit;  vel  rursum  recidit , quod  manifeste  sensum  aphorismi  detorquet. 

(2)  Med.  1.  IV  , 22.  Edit.  V ulpii. 

praeparatis,  ex  opio,  quiete,  nunc  roborantibus,  nunc  cauteriis  obtineatur 
sic,  ut  sanies  absorbeatur,  et  articulus  immobilis  reddatur. 

Dum  sanies  exitum  sibi  parat  sub  rotatore  majori  , super  gluteum  ma- 
gnum , circa  lumbos  , ad  inguen  ; dum  ob  articuli  cariem  femur  excidit , 
medico  nil  reliquum  est,  quam  ut  vires  erigat  aere  puro,  diaeta  pleniori, 
ut  si  mortem  evadere  potest  aeger,  articuli  rigiditatem  consequatur.  Quam- 
quam quae  huc  usque  dicta  sunt,  morbi  naturae,  et  terminationi  consentanea  sint; 
tamen  vidimus  saepe  curationem  recepisse  eos  , in  quibus  trochanter  non- 
nihil extrorsum  protrudebatur  , et  in  quibus  ob  crus  brevius  , et  dolorem 
ambulatio  praepediebatur.  Vidimus  , inquam  eos  , vel  ustionibus , vel  ul- 
ceribus excitatis  , vel  illito  mercurio  esse  sanatos.  Sed  vidimus  etiam  sa- 
nationem perfecte  consecutam  in  hoc  ipso  morbi  periodo  ope  emplastri  ab 
empirico  impositi.  Is  tam  in  inflammatoria  , praemissis  venae  sectionibus  , 
quam  rheumatica  ischiade,  etiam  in  eo  stadio  , ubi  femur  ex  acetabulo  jam 
jam  protrusurum  est , eodem  emplastro  tuto  et  feliciter  utitur  , quod  fa- 
cultatem habet  lympham  paullatim  eliciendi  , quae  quo  majori  copia  exsudat , 
eo  citius  dolores  leniuntur,  et  artus,  si  brevior,  pedetentim  ad  pristinam 
redit  longitudinem  , sicque  plures  incassum  a medicis  in  hac  urbe  curatos 
intra  duos  tresve  menses  sanitati  restituit. 

Cum  igitur  symptomata  saepius  prolata  ischiadi  et  coxitidi  communia 
sint ; cum  item  morbi  exitus  in  utraque  persaepe  infaustus  , et  utriusque 
medela  eadem  prorsus  sit ; non  frustra  quaesivi , quale  inter  has  affectiones 
discrimen  esset.  Multi  enim  in  eo  sunt  , ut  fere  tot  morbos  confingant , 
quot  sunt  symptomatum  varietates  ; id  quod  in  artis  detrimeutum  , et  in 
medelae  ambiguitatem  vertitur.  Igitur  tenendum  est  per  ea , quae  exposui- 
mus , ischiadem  inflammatoriam  et  rheumaticam  , coxitidem  et  coxalgiam  , 
unam  eandemque  esse  aegritudinem  ; atque  in  eo  solum  differre  , quod 
aliae  exquisita  inflammatione  comprehensae  velociter  stadium  percurrant ; 
aliae  vero  chronica,  ut  ajunt,  laborantes  lente  admodum,  et  sine  gravibus, 
symptomatibus  trahant. 

Iu  chronica  coxaigia  , quae  lente  , fere  absque  dolore  procedit , et  clau- 
dicare cogit , et  a scrophula  pendere  creditur  , celeberr.  Portal  (i)  utitur 
syrupo  mercuriaK , cujus  cochlearia  duo  quotidie  sumuntur  ; atque  lini- 
mento , quod  recipit  medullae  recentis  bovis  purgatae  uncias  tres  ; mercurii 
depurati  drachmas  quatuor  ; camphorae  drachmam  unam.  Hoc  unguento 
illinitur  articulus  bis  in  die.  Fonticulum  simul  aperire  jubet  , victumque  ex 
oleribus  commendat.  Eadem  curatio  valet , si  spina  dorsi  contorta  est , 
vel  artus  inferiores  , quam  deinde  perficiunt  balnea  sulphurea.  Nos  quo- 
que ab  hac  medendi  ratione  non  parum  utilitatis  consecuti  sumus. 

Militem , qui  ultra  anuum  lecto  se  continuit , et  ob  cariem  coxitidis  obiit  , 
secuimus  2 aug.  1817.  Femur  reclinatum  erat  in  exteriorem  partem  , uti  in 


(0  Traite  du  Rachitis  , part.  II , art.  6. 

cervicis  fractura.  Caro  femori  circumposita  dura,  compacta,  in  suprema  parte 
artus  ulceribus  fistulosis  pertusa.  Patefacto  articulo  , inventum  est  cotyle 
cartilagine  destitutum , carie  hinc  inde  abrasum , praecipue  foveola  , in  qua 
teres  ligamentum  immittitur  , cujus  nullum  vestigium  erat.  Margo  acetabuli  , 
qua  pubi  committitur,  perfractus ; caput  femoris  nudum,  cervix  avulsa  ab 
osse  et  magnam  partem  absumpta  , ut  videtur  a lymphaticis  , sicut  caput 
fere  insideret  basi  trochanteris.  Juxta  apophysin  majorem  cellularis  tela  et 
musculi  lardi  duritiem  assumpserunt , coloremque  ex  rubro  fuscum. 

Adolescens  tres  supra  viginti  natus  annos  , gracilioris  temperamenti  , in- 
veterata jam,  et  suppurata  coxitide , in  nosocomium  illatus  est  1816  , ubi 
tredecim  mensibus  patienter  et  constanter  lateri  sinistro  incubuit  , donec 
tabe  confectus  expiravit. 

Hunc,  cui  nulla  medela  adhibita  fuit,  inspeximus.  Textus  cellularis  et 
musculi  femori  , et  nati  dexterae  circumpositi  in  lardi  substantiam  conversi 
videbantur-  In  hujus  substantiae  intervallis  densus  humor  , atrosanguineus 
latebat , qui  per  totidem  fistulas  extus  stillabat.  Symphises  sacro-iliaca  , 
pubisque  ita  resolutae  , ut  os  innominatum  dexterum  sese  attolleret,  neque 
amplius  pubis  tuberculum  alteri  pubi  , neque  ischii  tuber  alteri  ossi 
responderet. 

Os  praeterea  ilii  magis  sinuatum  sinistro  , in  superficie  interiori  iliaca 
hinc  inde  corrosum  , et  prope  ejus  spinam  anterius  multimodis  perforatum. 
Tota  compages  ejusdem  ossis  emollita  , extenuata  , praecipue  in  acetabuli 
regione  , in  qua  nullus  humor  aut  sanies  deprehensa  est.  Cartilagines  hujus 
articuli  attenuatae  , et  ab  ossibus  sejunctae  , firmo  inter  se  nexu  cohaere- 
bant. Eandem  mollitudinem  contraxerat  femoris  suprema  pars  , quae  ma- 
nibus leviter  diducta  frangebatur,  atque  ob  eandem  affectionem  periosteum 
tam  ab  ilio  osse  , quam  a femore  facile  detrahebatur. 

CAPUT  VI. 

DE  ARTICULATIONE  HUMERI  ANALOCA. 

Fracturas  interdum  vix,  interdum  non,  nisi  longo  post  tempore  coa- 
lescere, notum  jam  inter  medentes  est.  Minus  autem  notum  est,  quod 
fracturae  , etiamsi  non  coalescant  , articulationi  tamen  analogum  statum  et 
facultatem  acquirant.  De  hujusmodi  articulationum  genere , quod  ossium 
fracturis  supervenit , primus  , ni  fallor  , disseruit  Jo.  Salzniannus  (*) , cujus 
lucubrationem  in  manus  nostras  non  pervenisse  dolemus. 

Gualterus  van  Dceveren  ( Specimen  observ.  acad. , cap.  XIII ) me- 
morat se.  vidisse  costas  quatuor  in  medio  suo  corpore  mobiles  in  vetulae 


(')  Dissert.  de  articulationibus  analogis 


<mse  fracturis  ossium  superveniunt.  Argentorati,  »718,  in  4* 

( IVenzel. ) 

septuagenariae  cadavere.  Erat  autem  ejusmodi  articulatio , quae  fit  ope  inter- 
media» cartilaginis  , ut  synchondrosin  appellare  potuisses. 

Alia  exempla  analogae  articulationis  mihi  non  occurrunt  (*)  , praeter 
nova  acetabula  ab  luxato  femore  efformata  , atque  a cl.  Moreau  primum 
descripta  (i),  quae  tamen  ad  fracturas  proprie  non  pertinent,  licet  ad  ar- 
ticulationes analogas  referri  mereantur. 

Sed  mittamus  aliena  et  exemplum  nostrum  paucis  proferamus.  Juvenis 
annos  uatus  quindecim  ex  sublimi  tecto  deorsum  praeceps  actus  in  humeri 
dextri  summitatem  incidit , eamque  in  humum  ita  defixit , ut  fovea  in  ea 
extiterit. 

Intumuit  post  lapsum  humerus  , doluitque  , quibus  malis  accersita  mu- 
liercula , ut  potuit,  subvenire  studuit.  Sed  quum  mulieris  artibus  humeri 
usus  non  recuperaretur  , chirurgo  cuidam  se  concredidit , qui  baculo  sub 
axilla  posito , humerum  , quem  luxatum  putabat , attollere  magno  conatu  , 
et  restituere  annisus  est.  Qua  imprudenti  molitione  id  forte  consecutum 
est , ut  si  prius  humeri  caput  e sede  tantum  excesserit , nunc  per  vim  , 
quam  sustinuit  ob  duas  oppositas  potentias  super  articulum  agentes  in 
partes  fuerit  diffractum. 

Quaecunque  autem  fuerit  prima  laesio  ab  humero  terram  percutiendo 
suscepta,  quia  a vulgari  homine  nemo,  quod  verum  sit , exquirere  potest ; 
certe  post  mensem  a lapsu  in  nosocomium  delatus  est.  Tunc  humeri  in- 
tegumenta ad  habitum  naturalem  redierant:  in  ejus  summitate,  et  paullo 
extrorsum  aliquid  sub  cute  extuberabat  , veluti  si  ossis  diaphysis  per  vim 
ab  epiphysi  sejuncta  sursum  fuisset  propulsa  , atque  musculi  deltoides 
carnes  dividendo  propius  cuti  accessisset.  Illa  pars  ossis  , quoe  in  acutum 
desinebat  et  extuberabat  , duos  latos  digitos  ab  acromii  apice  distabat. 
Eo  factum  est  , ut  brachium  transverso  pollice  brevius  esset  sinistro.  Illud 
non  potuit  extensionibus  , quae  adhibebantur  , ad  pristinam  longitudinem 
reduci  ; quod  an  ab  elevatorum  contractione  , an  a peculiari  fracturae 
specie  , an  ab  enatis  novis  ligamentis  evenerit  , non  facile  dictu  est. 


(*)  Wirceburgi  anno  1789  in  magno  nosocomio  Julianaeo  virum  quinquaginta  circiter  annorum 
viili  , cujus  extremitates  a rachitide  perquam  incurvatae  fuerunt.  Fracturam  femoris  sinistri  in  medio 
suo  corpore  per  lapsum  is  passus  fuerat,  quae  etsi  secundum  artis  regulas  omni  cura  tractata  fuerit, 
sanationem  tamen  non  admisit.  Mobile  remansit  femur  in  loco  fracturae  , fugatis  ceteroquin  omnibus 
consuetis  fracturae  symptomatibus.  Extinctus  est  postea  aeger  , quo , nescio  , morbo.  Instituta  femoris 
sectione  , extrema  fracturae  capita  laevigata  j superficies  quasi  articulares  offerebant. 

Similia  exempla  observarunt  : 

B.  Bell  ( Lehrbegriss  der  wundarznei  kunst  aus  dem  Englischen.  Vierter  theil  , Leipzig  1780, 
8.°  Seit  38 1 ). 

1.  T.  Boettcher.  Abhandlung  von  den  Krankheiten  der  Knochen  , Knorpel  und  Sehnen  Erstev 
theil  , 2. tu  verbesserte  Auflage.  Kcenigsberg  und  Leipzig  1790  , in  8.° 

Aliique  , quorum  mentionem  facit  Boettcher , pag.  124. 

Post  vulnera  ab  ictu  profecta  articulationes  analogas  aliquoties  observarunt  ili.  Sorxmrerrinsius  et 
amicus  Bauch  chirurgus  legionis  primarius  apud  copias  Hasso-Darmstadienses.  (Wenzel  ) 

(1)  Memoir.  de  chirurgie  , tom.  II,  p.  1 55. 

Humeri  tum  anterius  movendi , tum  retro  agendi  facultas  erat  ; aliorum 
motuum  non  eadem  facilitas.  Nam  brachium  attollere  , et  manum  fronti 
opponere  non  nisi  anxie  annitenti  concessum  erat.  Dum  autem  humerus 
tum  ante , tum  retro  agebatur ; sonitus  quidam  sese  prodebat  prope  junctu- 
ram , qualis  ab  aspera  editur  superficie , non  secus  ac  si  summa  ossis 
fracti  pars  contra  caput  in  cavea  glenoide  retento  allideretur. 

Aberat  caeterum  dolor  et  tumor  , ut  jam  monui , sed  pristina  vis  artui 
non  redierat  , et  de  quadam  ejusdem  imbecillitate  querelae  movebantur. 
Quamobrem  , ut  visum  est,  ita  suasum  fuit,  ut  juvenis  exercitiis  et  deam- 
bulationibus plus  indulgeret,  quam  nosocomii  ferunt  leges,  quibus  etiam 
motus  expeditiores  facti  sunt.  Interea  mollis  quaedam  substantia  succrevit , 
os  acutum  involvens,  et  quasi  cutem,  ne  vulneraretur,  defensura*  cum 
qua  simul  et  robur  brachio  restitutum  est , ut  motus  sano  similes  pera- 
geret , et  aquas  e puteis  hauriret.  Quod  beneficium  intra  duos  menses 
consecutus  est  arctiori  partim  vinctura  , partim  tonicis  et  adstringentibus 
humero  superpositis. 

Alteram  nunc  accipe  articulationis  humeri  analogae  historiam  a Petro 
Bononio , cl.  apud  Genuenses  chirurgo,  mihi  suppeditatam. 

Yir  erat  sex  supra  quinquaginta  annos  natus , qui  ab  haemophtisi  graviter 
decumbebat  , et  ab  ea  tandem  oppressus  fuit.  Is  cum  fortuito  inviseretur 
ab  modo  laudato  chirurgo , retulit , humerum  sibi  sinistrum  ab  adolescentia 
fuisse  confractum  , qui  cum  juxta  artis  praecepta  fuerit  deligatus  , non  ta- 
men coaluit,  sive  ob  quietem  non  servatam,  sive  ob  alias  forte  obscuras 
causas  ; nec  unquam  postea  callo  induratus  est.  Atque  humerum  attrectando  , 
fracturae  sedes  statim  apparebat , non  solum  quia  inferior  pars  humeri  non 
sustinebatur  a superiori  , sed  etiam  quia  insignis  ossis  porlio  deficere  vi- 
debatur. His  ita  se  habentibus  admiratus  est  chirurgus,  videns  scilicet , motus 
quosdam  prorsus  singulares  a brachio  illo  laeso  edi;  hincque  iterato  eos  con- 
templabatur. Dum  enim  motum  auspicabatur  vir  ille,  cubiti  musculos  veluli 
intorquebat ; quo  singulari  artificio  inferiorem  humeri  partem  adducebat 
ad  superiorem  , natoque  sic  circa  confractum  locum  puncto  aliquo  fixo  , 
ut  elevatores  viribus  junctis  Jiumerum  attollere  possent  , alterius  brachii 
subsidio  in  iis  sese  exercebat  diligenter,  quae  erant  artis  suae;  ita  ut  manum 
capiti  etiam  imponeret.  Tanta  est  naturae  solertia , ut  aliis  atque  aliis,  quoad 
potest,  consiliis  sedulo  provideat,  ne  vitae  nostrae  munia  penitus  intereant. 

Post  hominis  interitum  humerus  revera  fractus  est  inventus,  et  densior, 
quam  esse  solet  , cellularis  substantia  tum  in  fracturae  intervallo  , tum 
circa  ejus  ambitum  , quae  musculos  superiores  cum  inferioribus , ac  si  per 
medium  secti  fuissent  , quodammodo  committebat.  Extrema  fracturae  capita 
laevigata  et  polita  quamdam  superficiem  articularem  exhibebant  , unde 
praeternaturalis  veluti  junctura  inter  ossa  fracta  subnata  erat;  dexteri  humeri 
longitudo  pedis  unius  Parisiorum  erat;  laevi  autem  utraque  pars  fracta  simul 
sumpta  nonnisi  dimidium  pedem  et  pollices  tres  aequabat.  Pondus  item  dexteri 
unciarum  sex  , sinistri  unciarum  duarum.  Itaque  quarta  parte  brevior  erat 

sinister  humerus , et  plus  dimidia  parte  levior  dextero  , quod  non  videtur 
respondere  proportioni  ejus  longitudinis. 

Hujusce  discriminis  ratio  inter  pondus  utriusque  humeri  sita  esse  videtur 
in  diaphyseos  jactura  , quae  cum  ossis  pars  sit  firmior  solidiorque  , est 
etiam  ceteris  partibus  gravior.  Et  sane  humeri  sinistri,  quae  supererant 
extrema,  fabricam  spongiosam,  levemque  plusquam  debuissent,  retinue- 
runt, quod  aetati  minus  firmae  tribuendum  est,  in  qua  fractura  acciderat; 
tunc  enim  ossa  nondum  perfectum  adepta  incrementum  fuerant. 

Articulationem  analogam  in  humeri  osse  bis  vidi  , in  femore  non  pro- 
lapso semel  tantum,  quod  praesens  historia,  nisi  oculus  me  fallit , ostendit. 

Juvenis  annos  natus  a3  in  latus  dextrum  procumbens,  vehementer  per- 
cussit ejus  lateris  coxam  , et  per  dies  aliquot  conquievit.  Postquam  e lecto 
se  proripuit,  claudicavit  diutius,  dein  aequo  passu  incedendi  facultatem 
recepit.  Triennio  postquam  ceciderat,  mihi  sese  praebuit  spectandum  3o 
oct.  1807,  in  eoque  haec  potui  animadvertere:  quod  femur  dextium  cras- 
sius esset  sinistro  ; artus  eadem  longitudine  ; os  innominatum  a dextris 
aliquot  lineis  depressum  ; demum  processus  major  introrsum  propulsus. 
Dum  femur  dimovebatur,  crepitabat  articulus,  et  trochanter  aeque  in  inte- 
riorem quam  in  exteriorem  partem  commode  convertebatur. 

Quibus  cognitis,  visum  mihi  fuit,  cervicem  femoris  transversim  prope 
caput  fuisse  distractam  , videlicet  supra  eam  sedem  , qua  ligamentum  orbi- 
culare cervici  inseritur.  Quare  musculi,  qui  in  sinu  trochanteris  infiguntur 
atque  ad  ejus  basim,  quoquo  versus  femur  circumagere  poterant.  Hinc 
etiam  apparebat  nihil  de  cervici^»  substantia  deperditum  , aut  absorptum 
fuisse,  quem  admodum  in  plerisque  cervicis  fracturis  evenire  solet;  atque 
fractas  extremitates  ita  continuo  usu  fuisse  laevigatas  , ut  in  femoris  motio- 
nibus sine  taedio  extremitates  inter  se  confricarentur.  Neque  aliter  explicari 
poterant  musculorum  actiones  , qui  ferme  sponte  in  orbem  ducebant  femur 
ab  interiori  parte  in  exteriorem  et  contra,  Coeterum  commode  ingredie- 
batur, plicarique  articulus,  et  extendi  sine  injuria  poterat. 

Hoc  itaque  judicium  hac  super  re  protuli ; neglectam  cervicis  fracturam 
non  conferbuisse  ; interim  tamen  membranas,  musculos  et  ligamenta  eam 
firmitatem  aquisivisse  , ut  in  propria  sede  ossa  continerent  , inde  factum 
esse,  quod  rarius  contingit,  ut  insolita  articulatio  naturali  analoga  conficeretur. 


CAPUT  VII. 


DE  DUOBUS  RARIORIBUS  CERVICIS  TUMORIBUS. 

Quos  hic  profero  cervicis  tumores  , etsi  inter  se  dissimiles , inter  rariores 
tamen  ponendi  sunt : alter  cum  brachii  paralysi , alter  cum  capitis  obsti- 
pitate  erat  conjunctus. 

De  priore  nunc  dicam  , qui  29  maji  1787  in  viro  trigesimum  annum 
attingente  a me  fuit  observatus.  Is  tumor  ad  latus  colli  dextrum  situs  intra 
duorum  mensium  spatium  lente  increverat  adeo,  ut  cum  a me  specta- 
retur , totum  eum  occuparet  tractum  qui  inter  processum  mastoideum  et 
sternum  jacet.  Huic  tumori  conjuncta  erat  brachii  dextri  movendi  diffi- 
cultas ; quam  quidem  ob  causam  eum  incidere  verebar  tum  propter  posi- 
tionem , tum  etiam  ob  naturam,  quae  mihi  satis  perspecta  non  erat.  Quare 
malui  setaceo  illum  aperire  , lymphaeque  flavescenti  ac  tenui  , quae  intus 
continebatur , exitum  dare.  Mox  illa  in  saniem  conversa  abundantius  fluere , 
brachium  simul  tumere , et  ad  motum  ineptius  reddi.  Saniei  vim  auxit 
feb  ris  , quae  non  tarde  accessit,  et  setacei  a summo  ad  imum  incidendi 
imposuit  necessitatem.  Exactis  duodecim  fere  ab  incisione  diebus,  brachium 
attolli  paullulum  poterat , licet  ponderis  sensu  non  careret.  Quod  pondus 
postea  imminutum  est  adeo  , ut  collum  et  brachium  motus  proprios 
recuperaverint  ; imo  ulcus  intra  duos  menses  ad  fistulae  tenuitatem  redactum 
est , ex  quo  pauxillum  seri  cutem  subjectam  rodentis  prodibat.  Quare  Sep- 
tembri mense  veluti  expers  mali  et  periculi  discessit  ; paullo  post  vero 
rediit , et  mox  post  reditum  repente  obiit.  Dissecta  festinanter  cervix  ostendit 
processus  transversos  postremarum  quatuor  cervicis  vertebrarum  esse  carie 
affectos,  nervosque  , qui  inter  eos  prodeunt,  fere  nudatos.  Me  certe  pcenitet, 
non  ultra  rimatum  esse  caput;  alias  enim  vel  intra  cranium,  vel  in  theca 
vertebrarum  hujus  mali  originem  detexissem  (*). 

Cervicis  alter  tumor  haerebat  in  puero  annorum  duodecim,  qui  per 
menses  quinque  praegnantis  nutricis  ubera  suxit.  Bene  tamen  valuit  usque 
in  septimum  aetatis  annum  , in  quo  praeter  exspectationem  capitis  tinea 
fuit  correptus.  Haec  idoneis  pharmacis  in  hac  urbe  ministratis  feliciter 
propulsa  est.  Crevit  postea  cum  aetate  prospera  valetudo  , liberius  jam 
indulgebat  puerilibus  ludis  , aliisque  exercitiis  corpus  nimium  fatigantibus 
et  sudorem  prolicientibus  , quem  compescere  solebat  frigore , quod  fronti 
lapides  admoti  communicabant. 

Anno  1792  febris,  ut  ajebant,  catharralis  eum  tenuit  saburrae  intestinali 
conjuncta  , cui  quidem  opportunis  evacuantibus  occursum  est.  Verum  si  , 


(+)  Tumoribus,  ut  vocari  solent  , limpliaticis  non  absimilis  videtur  ille  , cujus  historiam  modo  re- 
tulit cl.  auctor  ; et  si  conjecturae  locus  est , cyphoseos  specie  illum  excitatum  , vel  saltem  comitatum 
fuisse  dicerem.  ( 1'Venzcl.) 

quod  ego  sentio , libere  proferendum  est  ( vix  etenim  de  praecedentibus 
sincera  relatio  obtineri  potuit ) , febris  amphimerina  nunquam  puerum  dimisit , 
ex  quo  eum  invasit:  medicus  enim,  qui  ineunte  anno  1793  curationem 
susceperat , affirmabat  januario  mense  ejusdem  anni  febrim  se  observasse 
non  ex  intermittentium  genere  , sed  ejusmodi , quae  macie  , sudoribusque 
totum  corpus  absumeret.  Dein  cum  febri  adfuisse  tussim  , quae  frigidiori 
tempestati  tribuebatur,  et  tumorem  ad  colli  latus  dexterum  et  glandularum 
conglobatarum  obstructionem  , et  herpetem  in  carpo  et  cubito  dextero  sese 
ostendentem. 

Re  quidem  vera  febrim  amphymerinam  praecessisse  videtur,  aut  sallem  tumori 
comitem  fuisse  dolorem  aliquem  ad  cervicem  cum  quadam  caput  attollendi 
difficultate  , quem  mox  insecuta  est  intumescentia  plana  et  latior  , cutemque 
non  afficiens  sub  ipso  trapezio  dextero  leviter  tum  dolente.  Eam  ob  causam 
caput  in  priorem  partem,  et  paullo  sinistrorsum  reclinatum  erat  \ ideoque 
nuer  sedendo  pulvinar  sinistro  tempori  supponebat , super  quod  caput 
recumberet*,  et  stando  utrisque  manibus  illud  sustentabat,  non  secus  ac 
Caryatides  in  magnis  aedificiis  mento  ad  sternum  appresso , firmatoque  per 
manus  capite  conspiciuntur  ingentia  onera  sustinere.  Praeter  haec  omnia 
torpor  quidam,  et  formicatio  molestior  erat,  brachium  subinde,  subinde 
crus  dexterum  afficiens  , qui  tamen  neque  in  debilitatem  , neque  in  para- 
lysin earum  partium  transiit. 

Puerum  huncce  valetudinis  causa  ex  patrio  montano  solo  in  hanc  metro- 
polin  parentes  deportarunt  , in  qua  sine  ullo  interno  medicamine  intra 
mensem  profecit  sic  , ut  febri  , sudoribusque  nocturnis  dissipatis,  tumor  ad 
cervicem  contraheretur,  et  quandam  etiam  mollitiem  ostenderet.  Alterius 
mensis  spatio  vividior  factus  puer , et  sine  extremorum  formicatione  expe- 
ditior domo  exire  , et  per  urbem  inambulare  potuit.  Inter  haec  non  mollities 
amplius  in  superiore  cervicis  parte  , sed  fluctuationis  quidpiam  deprehen- 
debatur. Atque  ideo  loco  incisionis  plagam  lapide  caustico  excitavi  ; et 
post  decem  dies  plagam  alteram  paullo  infra  superiorem  eodem  caustico 
admoto  aperui , per  quas  elicita  copiosius  materie  detumuit  cervix , 
promptiusque  caput  auxilio  manuum  elevari  potuit. 

In  patriam  dein  secessit  per  duos  illos  menses  , in  quibus  aestus  hic 
maxime  noxius  est  , servatis  ulceribus  , meliorique  rediit  valetudine  , quam 
dum  discesserat : febris  etenim  jamdudum  abierat , corpus  enutritum  erat , 
et  caput  absque  manuum  ope  erigebatur.  Durities  tamen  , sive  congestus 
dimidiae  cervicis  nondum  discussus  erat*  plagae  a cauteriis  excitatae  fere 
coierant  } hincque  causticum  denuo  appositum  est  , sed  ampliori  sedi  , 
ingentique*  suppuratione  mota  melius  in  dies  habuit  puer  , et  praeter  caetera 
id  jam,  quod  prius  optandum  erat,  eidem  contigit , ut  caput  absque  fulcro 
sustineret , et  pedibus  ita  valens  esset , ut  per  integrum  diem  cursitaret. 
Interim  per  hyemem  decocto  corticis  peruviani  usus  est,  quo  vires  mirum 
in  modum  erectae,  et  cervicis  plagae  ad  cicatricem  feliciter  perductae  per- 
miserunt puero  ut  circa  medium  februarium  anni  1794  ad  suos  rediret 
capite  nonnihil  ad  laevam  reflexo  , et  cervice  nonnihil  rigida  permanente. 

CAPUT  VIII. 


DE  QUIBUSDAM  COX^  VITIIS. 

Ossis  femoris  cum  osse  innominato  commissura  ejus  est  naturae , ut  robore 
et  firmitate  reliquas  corporis  articulationes  longe  antecellat  j id  quod  pro- 
cedit tum  a figura  modoque  , quo  ossa  haec  sese  excipiunt  ; tum  a validis 
ligamentis , plenisque  musculis  , quibus  articulus  ipse  comprehenditur. 
Partium , quae  coxae  articulum  aut  constituunt , aut  circumdant  y numero 
et  varietati  fere  respondent  morbi  , qui  saepius  juncturam  illam  male  affi- 
ciunt. Morbi  hujusmodi  eo  sunt  deteriores  , quod  non  semper  evidentibus 
et  propriis  signis  se  produnt  j sed  persaepe  communibus  , aut  dubiis  f ut 
diagnosin  incertam  reddendo  magistrorum  artis  judicia  confundant. 

Et  ad  diagnosin  quod  attinet , in  historia  chirurgica  illud  est  memoratu 
dignum,  quod  Paraei  duntaxat  aevo  cervicis  femoris  fractura  innotuerit. 
Quae  res  effecit  postea  , ut  medici  statuerent  , multo  frequentiorem  esse 
cervicis  fracturam  , quam  capitis  femoris  luxationem.  Argumenta , quae  a 
practicis  ad  hanc  opinionem  firmandam  in  medium  proferuntur , tam  solida 
esse  videntur  , ut  , qui  contrarium  sentire  velit , vel  rudis  omnino  sit , vel 
nliud  omnino  sentire  nequeat , nisi  propria  certaque  experientia  suffultus. 
Etenim  cavitas  in  osse  innominato  profunde  excavata  femoris  caput  recipit 
ea  magnitudine  et  figura  praeditum  , quae  cavitati , in  qua  excipitur  , quo- 
dammodo respondeat  ; in  eaque  continetur  tum  ob  peculiarem  configura- 
tionem , tum  ob  robustissimum  ligamentum  , quod  articulo  circumpositum 
est.  Huic  in  subsidium  venit  ligamentum  alterum  , internum  dicunt , et 
teretem  , quod  lacerari  facilius  posse  autumant , quam  ut  femoris  caput 
ex  acetabulo  prolabi  sinat.  His  rationibus  addantur  aliae  ex  ipsius  articuli 
structura  petitae  , veluti  acetabuli  margines  multum  elati  , et  validorum 
musculorum  numerus  circa  articulum  dispositorum , quorum  singuli  quovis 
modo  excessuro  capiti  sese  opponunt  (*). 

Quamvis  autem  femoris  luxationes  difficillime  videantur  posse  contin- 
gere } iis  praecipue , qui  obstacula  omnia , per  quae  femur  retineri  creditur 
in  cavitate  , considerant  juxta  leges  ab  recepta  theoria  pendentes ; illae 
tamen  eveniunt ; neque  raro  eveniunt , multumque  saepe  negotii  chirurgis 
facessunt  , ubi  sedulo  de  ossis  elapsi  restitutione  cogitandum  est. 


(*)  Petit , MaladiCs  des  os  , liv.  1 , c.  XI.  Portal , Precis  de  cbir. 

Art.  I. 

De  acetabulo. 

Ne  autem  , quae  proposuimus , parum  firmis  nid  videantur  argumentis  , 
juvabit  articuli  femoris  structuram  paullo  attentius  contemplari,  ut  inde 
pateat , num  obstacula  , quae  opponuntur  a partibus  tum  duris  , tum  mol- 
libus prope  articulum  sitis  , adeo  valida  plenaque  sint , ut  luxationem  dif- 
ficillimam reddant. 

Et  profecto  , si  osseas  partes  articulum  componentes  diligenter  observa- 
veris , liinc  nempe  sinum  coxae  , inde  femoris  caput , multo  ampliorem  , 
atque , ut  ita  loquar  , assymetricam  reperies  acetabuli  cavitatem  , propor- 
tione habita  ad  capitis  femoris  crassidem.  Atque  inde  fit , ut  caput  modo 
memoratum  non  in  omnibus  superficiei  internae  punctis  acetabulum  con- 
tingat ; atque  ideo  utriusque  etiam  ossis  connexio  et  susceptio  minus  firma 
sit  , valensque  , quam  hucusque  plerique  existimarunt. 

Ut  rem,  de  cujus  utilitate  minime  ambigebam,  magis  magisque  per- 
spectam haberem,  saepius  alterius  lateris  os  innominatum  cum  femore  ex 
cadavere  evulsum  examinavi , et  ex  aversa  ossis  innominati  parte  modo 
superius  , modo  infra  de  fundo  aliquid  scalpro  ademi , sic  ut  coxae  sinus 
patefieret • idque  interdum  ampliori , interdum  minori  hiatu : videlicet 
vel  a parte  interiore  fundi  cotyloidei  ossis  particulam  ex  concava  ossis  ilii 
facie  detraxi  j vel  a parte  superiore  acetabulum  nudavi  ex  ramo  pubis  trans- 
verso quidpiam  praecidens.  Hac  ratione  haud  modica  capitis  superficies 
intra  acetabulum  nuda  conspiciebatur , illaesis  , quae  articulo  inseruntur , 
ligamentis  et  musculis  qui  juncturae  sunt  circumpositi. 

Res  enim  vero  anatomico  digna  nec  injucunda  fuit  contemplari  varios 
motus  capitis  femoris , positusque  varios , quos  idem  in  ampla  cotylis  cavi- 
tate sumit , et  miras  , quas  facit  ligamentum  teres  , con torsiones.  Sunt 
autem  haec  quae  observavi : Femoris  caput  cotylis  fundum  contingit , dum 
pes  super  tabulam  firmabatur  ; dum  vero  pes  nulli  fulcro  subnixus , artum 
pendere  cogit  , videtur  caput  recedere  a fundo  acetabuli  intervallo  linearum 
duarum  cum  dimidia.  Si  femur  inflexum  est,  ejus  caput  ad  cotylis  poste- 
riora accedit ; proptereaque  ab  anteriori  parte  relinquit  lineae  unius  spa- 
tium. Si  vero  flexo  crure  femur  extrorsum  ducitur  et  divaricatur  , femoris 
caput  semirotationis  motum  efficit  , tenditque  interius  ligamentum , va- 
cuumque in  acetabuli  priori  parte  relinquit.  Contra  in  abductionis  motu 
seinigyrum  priori  contrarium  describit  femoris  caput  , laxando  nempe  teres 
ligamentum  , et  per  liueae  spatium  recedendo  a cotylis  pariete  exteriore. 
Distenditur  itidem  interius  ligamentum  , sive  artus  pendulus  sit  , sive  femur 
sit  flexum.  Dum  laxatur  liocce  ligamentum  , ejus  membrana  plicatur  in 
sulcos  quosdam  modice  ligamenti  directionem  mutantes  , quod  generatim 
oblique  et  pauli um  transverse  procedit  ab  interiore  parte  ad  exteriorem 

Jam  vero  acetabuli  capacitas  longe  major  , quam  quae  a capitis  crassitie 

postulari  videretur , causam  prodit  , cur  non  admodum  rarae  sint  femoris 
luxationes.  Etenim  si  caput  femoris  ab  acetabulo  arctius  complecteretur  , 
tanta  esset  vis  contactus  vel  continuitatis,  ut  ejusdem  potius  collum  abrum- 
peretur ab  externa  injuria  , quam  caput  e sede  expelleretur.  Sed  cum  caput 
velud  suspensum  sit  intra  acetabuli  cavitatem  , dum  ad  agendum  impellitur  ; 
rectis  vim  exercet  contra  marginem  acetabuli , qui  cavitate  ipsa  contractior 
est , ej  usque  superata  resistentia  e sede  prolabitur. 

Amplitudo  , quam  innuimus  , acetabuli  quorumdam  etiam  phcenomenorum 
in  coxae  morbis  occurrentium  idoneam  explicationem  suppeditat.  Evenit 
interdum,  ut  post  ictum  vel  casum  artus  pauilo  longior  evadat,  quae  res 
ambiguam  reddit  mali  indolem  , praesertim  si  artus  longitudo  tanta  non 
sit , quanta  in  luxationibus  observari  solet.  Ambiguitas  post  dies  aliquot 
tollitur  , dum  sensim  artus  in  pristinam  figuram  restituitur.  E contrario  si 
musculi  a stimulo  aliquo  doloreve  in  contractionem  cieamur , membrum 
fit  brevius  , neque  nisi  sedato  dolore  aut  remoto  stimulo  ad  naturalem 
longitudinem  redit.  Os  itaque  femoris  , quod  a sola  vi  musculari  modo 
longius  , modo  brevius  redditur  , dum  reliqua  artuum  ossa  bis  mutationibus 
non  sunt  obnoxia  , spatio  aliquo  praeditum  esse  oportet , in  quod  capitis 
partem  interdum  recondat , interdum  eandem  exserat.  Quae  sane  vicissitudo 
intelligi  nequaquam  posset  , nisi  spatium  quoddam  inter  femoris  caput  et 
acetabulum  admitteretur,  quod  per  vices  vel  ex  toto  a femoris  capite 
occupatum  , vel  eo  recedente  liberum,  eam  varietatem  efficeret  in  artus 
longitudine  , quam  supra  indicavimus. 

Dimensiones  spatiorum  in  acetabulo  , quae  a variis  capitis  motibus  subo- 
riuntur , non  sunt  a me  captae  ea  qua  debuissent  diligentia  ♦,  nam  cum 
in  variis  aetatibus  varia  sint  dimensionum  discrimina  , ad  numerum  medium 
statuendum  in  pluribus  individuis  deberent  confici.  Ego  tamen  existimo  , 
discrimina  spatiorum  liberorum  , quae  observata  fuerunt  in  cotyli  multo 
ampliori , ratione  minoris  crassitudinis  , et  motuum  variorum  , quibus  femoris 
caput  subjectum  est , ad  inlelligendas  phoenomenorum  superius  expositorum 
varietates  sufficere. 

Alterum  argumentum  , quod  adversus  luxationis  facilitatem  adducitur , 
ab  capitis  ligamentis  desumptum  est , cujus  quidem  futilitatem  paucis  demon- 
strabo: et  ligamentum,  quod  orbiculare  vocant,  licet  valentissimum  sit  5 

ita  tamen  subtensum  non  est , ut  non  laxetur  , et  obsecundet  variis  femoris 
motibus.  Praeterea  ejusdem  ligamenti  origines  sive  insertiones  multum  ab 
articulatione  remotae  sunt.  Nam  ex  parte  acetabuli  circulatim  ab  osse 
innomiuato  procedit  sat  ultra  fines  marginis  cotyloidei ; et  ex  parte  femoris 
non  nisi  ad  basim  longae  ejusdem  cervicis  inseritur,  quae  connexionum 
distantia  facit,  ut  minuatur  robur,  et  vis,  qua  alias  luxationi  obsisteret. 
Demum  , si  animadvertamus , ligamentum  capsulare  non  obstare  , quominus 
caput  cotylis  fundo  accedat  propius , nunc  ab  eo  recedat , atque  vel  in 
interiorem  , vel  in  exteriorem  partem  convertatur } facile  est  judicare  illud 
ligamentum  non  adeo  esse  adstiictum  tensumque,  ut  caput  cum  quadam 

vi  et  fimiiiate  ia  sua  cavitate  valeat  retinere;  imo  scire  licet,  inter  manti- 
culoe  insertionem  et  labrum  acetabuli  tantum  spatii  intercipi , ut  in  eo 
tanquam  in  sinu  proprio  caput  femoris  excipi  possit  absque  ullo  praece- 
dentis lacerationis  vestigio.  Et  revera  ab  experimentis  discimus  , et  ex  ani- 
madversionibus Kirklandii  (i) , nunquam  orbiculatum  ligamentum  lacerari  a 
femoris  capite , dum  prolabitur ; sed  ligamentum  discerpi  duntaxat  circa 
femoris  collum  ; et , si  quando  id  contingat  , ideo  discerpi  , quia  nimiam 
circa  collum,  cui  inhaeret,  distensionem  patitur.  Solidissimum  vero  (pu- 
tant ) adversus  luxationis  facilitatem  argumentum  ab  ligamento  interiore 
petunt.  Vulgata  opinio  est , quod  non  solum  id  ligamentum  validissime 
sese  luxationi  opponat ; sed  etiam  quod  luxatio  nunquam  eveniat  sine 
ejusdem  laceratione  aut  evulsione  ; hinc  illud  vinculum  inter  praecipua  esse 
subsidia , quibus  femoris  caput  in  naturali  sede  conservatur. 

Videamus  modo  , utrum  haec  sententia  anatomicis  suffulta  sit  demon- 
strationibus. Primum  , quod  demonstrari  oportet  his  , qui  ligamentum 
teres  contemplamur;  est  nimia  ejusdem  longitudo,  quae  luxationi  praeca- 
vendae nequaquam  idonea  est.  Praecisis  enim  musculis  omnibus  , ipsoque 
vinculo  orbiculato  circa  articuli  ambitum  , femoris  caput , superata  interim 
labri  cartilaginei  resistentia  , anatomici  manu  propellitur  ex  cavitate  , et 
lineis  aliquot  ultra  acetabuli  fines  excurrit  , quin  teres  ligamentum  disrum- 
patur , aut  recedenti  capiti,  cui  inhaeret,  obsistat.  Dum  vero  in  suam  cavi- 
tatem caput  denuo  compellitur , idem  vinculum  adhuc  integrum  plurimum 
laxatur,  et  quasdam  veluti  flexiones  facit,  ut  cavitati  cclyloideae  sese 
accommodet. 

Sed  nimiae  longitudinis  ratio  , quae  tereti  ligamento  tribuitur  , in  iis 
solum  luxationibus  locum  habere  potest  , quae  in  inferiorem  et  interiorem 
pariem  accidunt,  non  item  in  iis  quae  superiora  versus  contingunt.  Porro 
concedamus  , vinculum  teres  tunc  solummodo  longius , quam  par  esset  , 
videri  , et  integrum  manere  , cum  luxationes  in  inferiorem  partem  fiunt. 
Quod  cum  reapse  et  naturaliter  longius  sit,  demonstratum  esse  puto, 
supradictum  ligamentum  non  posse  ob  longitudinem  suam  hujusmodi  iuxa- 
liouibus  obsistere  , quae  infra  acetabulum  fiunt.  Sed  neque  iis  resistit , quae 
sursum  fiunt  ; nam  data  causa  femur  luxatur  etiam  in  partem  superiorem  , 
et  tuuc  ligamentum  discerpitur  potius  , quam  ut  femur  contineat , et  hae 
luxationes  prioribus  sunt  frequentiores.  Illud  porro  hoc  in  casu  animad- 
versione dignum  est , quod  capite  in  pristinam  cavitatem  reducto  , ex  ea 
non  amplius  prolabatur  , quamvis  suspicari  liceat  ligamentum  teres  fuisse 
laceratum.  Itaque  non  opus  est  hujus  ligamenti  subsidio  , ut  in  ossis  inno- 
minati sinu  caput  femoris  contineatur  ; sive  enim  illaesum  sit  ligamentum  , 
sive  discindatur  ; femur  perinde  luxatur,  et  repositum  in  sinu  absque  liga- 
menti integritate  conservatur. 


(t)  Epist.  super  fem.  luxat. 

Quod  nunc  assero  , id  pluribus  exemplis  et  nostris  et  alienis  possem 
comprobare  , nisi  pauca  sufficerent.  Exceptus  est  in  nosocomium  die  22 
aug.  1785  juvenis  annorum  17  , cui  paucis  ante  horis  femur  sinistrum  in 
superiorem  et  exteriorem  partem  prolapsum  fuerat.  Mox  illud  restitutum 
fuit,  atque  tertia  hebdomada  nondum  praeterlapsa,  tam  bene  valebat,  ut 
singulis  motibus  exequendis  esset  idoneus.  Huc  referas  observationem  a 
Zaccharia  Plattnero  (1)  memoratam  : « Artifici  ex  contignatione  prolapso 
femur  in  interiorem  et  inferiorem  partem  excidit , restitutumque  fuit  a 
chirurgo.  Non  multo  post  tempore  ex  gravi  capitis  vulnere  obiit , cadave- 
risque sectionem  perfecit  ili.  Vf^alther , qui  femur  quidem  restitutum 
invenit  , teres  autem  ligamentum  disruptum  \ ex  quo  credidit,  iu  adultis  hunc 
articulum  vix  unquam  posse  promoveri  absque  interioris  ligamenti  fractura. 

Non  desunt  etiam  argumenta  directa  , quibus  probatur , femoris  caput 
in  sede  sua  fixum  et  stabile  esse  sine  medii  ligamenti  interpositione.  Haec 
desumpta  sunt  ex  sectione  eorum,  qui  nullam,  dum  in  vivis  erant,  luxa- 
tionem passi  sunt.  Memini  vidisse  me  aliquos  inter  secandum  , ligamento 
tereti  omnino  carentes  , quibus  tamen  femora  non  exciderant.  Id  semel 
observavit  ili.  CalcLanus  in  viro  , dum  viveret , non  claudicante , cui  et 
teres  ex  utroque  latere  vinculum  , et  fovea  in  capitis  femore  ad  id  exci- 
piendum deerat.  Nam  circumsecto  articulari  ligamento  uterque  femur  in 
tabulam  anatomicam  decidit  (2).  Id  ipsum  adnotalum  est  a ceieb.  SancLi- 
jort  (3)  , a Salzmanno  (4)  , a cl.  Alndrea  Bon?i  (5)  et  forte  ante  hos 
omnes  a Bernardino  Genga  (6) , qui  teretis  vinculi  jactura;  in  iis  depre- 
hensae mentionem  faciunt , in  quibus  luxatio  nulla  praecesserat  (*).  Quod 
ligamentum  ubi  desideratur  , rubescens  quaedam  macula  in  capitis  summi- 
tate observatur  , cui  tenuis  supertenditur  membrana  locum  designans  , in 
quem  vinculum  teres  immitti  debuisset.  In  acetabuli  autem  fovea  , ex  qua 
ligamenti  radices  educuntur  , vix  quidquam , nisi  informis  pinguedo 


(1)  Instit.  chit  urg. , § i » not.  A. 

(2)  Ex  literis  26  maji  1786. 

(3)  Observ.  anat.  pathol.  , lib.  III  , cap.  10. 

(4)  Haller  , diss.  anat.  , vol.  VII. 

(5)  Thes.  oss.  morb.  , n.  41 2 3 4 5 6  1 4^  , 47- 

(6)  Anat.  chirurg. 

O In  iis  , quorum  ossa  arthritide  , vel  atroci  et  male  tractata  , ''vel  inveterata  admodum  et  ne- 
glecta , laesa  sunt , nec  ligamentum  suspensorium  femoris  , nec  foveae  pro  ejus  insertione  prehenduntur. 
Ligamentum  consumptum  est,  et  foveae  nova  materie  ossea  aut  ex  parte,  aut  omnino  obductae,  aut 
penitus  obliteratae  sunt.  Nec  tamen  femur  excidit  , nec  excidere  valet ; acetabulum  enim  accedente  ut 
plurimum  nova  materie  ossea  tantopere  elongatur,  ut  non  solum  femoris  caput , sed  et  ejusdem  eollum 
Iere  penitus,  et  firmiter  quidem  includat.  Insignem  hujus  mali  coxarum  et  femorum  numerum  in  col- 
lectione pathologica  cum  fratre  dilectissimo  communi  asservamus.  Occurrunt  quidem  coxae  ex  arthriti- 
corum numero,  quarum  acetabula  supra  modum  plana  sunt,  et  in  quibus  nullum  simul  foveae  illius 
pro  ligamenti  suspensorii  femoris  insertione  vestigium  cernitur  , ut  exinde  femoris  luxatio  inevitabilis 
praesumatur;  sed  etiam  in  hisce  speciminibus,  saltem  in  iis,  quae  nos  coram  habemus,  nihil  omnino 
luxationis  observare  licet.  Plura  desuper  protuli  in  dissertatione  mea  : De  ostium  arthriticorum  indole. 
Maguntiae,  1791  , in  8.°  ( fFenpel  ) 


repentur.  Etsi  autem  deficiente  interiori  vinculo  femur  prolabi  non  soleat  ; 
verendum  tamen  est , ne  illius  defectus  in  alterutro  latere  artum  saltem 
ita  afficiat  , ut  claudicare  hominem  cogat.  Id  certum  est , quod  ab  alicujus 
corporis  interpositione  debent  paullum  a se  invicem  diduci  femoris  caput 
et  acetabulum^  hinc  eo  liberiores  erunt  motus  capitis,  quo  minus  arcte 
illud  a sinu  comprehenditur  , et  quo  magis  ei  ligamentum  sese  opponit , 
ne  in  acetabuli  parietes  impingat.  Sed  haec  non  nisi  conjectando  proposui ; 
quae  tunc  demum  rata  erunt  habenda,  cum  demonstrata  fuerint  ex  eoruni 
auatome  , qui  a sola  ligamenti  interioris  inopia  claudicasse  videbuntur. 

Itaque  si  acetabuli  capacitas  superat  capitis  magnitudinem  ; si  ligamenta 
et  musculi  non  ea  vi  luxationi  resistunt , qua  vulgo  existimatur  illas  poten- 
tias obsistere  posse  ; facultatem  , qua  caput  in  propria  sede  retinetur  , his 
causis  minime  subesse  credendum  est.  Aliam  igitur  potentiam  articulo 
inhaerere,  quae  id  praestat,  neque  ab  omnibus  animadversam  , satis  constat. 
Labrum  scilicet  cartilagineum  acetabuli  , quod  crasso  principio  ab  ora  sinus 
innominati  ossis  exortum  , summeque  elasticum  sensim  in  aciem  extenuatur  , 
quin  ideo  imbecillius  evadat , amplectiturque  femoris  collum  sub  capite  , 
valideque  circa  illud  coarctatur.  Quapropter  , si  cuidam  placuerit  femur 
ex  sinu  suo  expellere  , postquam  orbiculatum  ligamentum  subsecuerit  ; vis, 
quae  in  osse  promovendo  adhibetur  , excipitur  tota  a labro  cartilagineo  , 
cujus  elasticitas  cum  devicta  fuerit , caput  prorumpit  edens  crepitum  magis 
minusve  vehementem  , qui  tum  a cartilagineo  margine  superato  , tum  ab 
aeris  impetu  in  acetabulum  irruentis  oboritur.  Quare  cum  cartilaginei  mar- 
giuis  vis  et  constrictio  praecipuum  ponat  obstaculum  capiti , ne  ex  sinu  suo 
prolabatur  , evidens  est  , interiori  ligamento  aliud  officium  a natura  esse 
tributum,  quam  quod  eidem  hucusque  imponebatur}  cujus  ideo  ut  usus 
melius  appareat , exponenda  sunt  quae  per  sedulam  dissectionem  deprehendi. 

Art.  II. 

De  ligamenti  teretis  structura . 

Porro  examen  ligamenti  teretis  institutum  est  in  infantibus  diversae  aetatis, 
tum  etiam  in  adultorum  corporibus}  ex  quo  liquet,  vinculum,  quod  vo- 
catur teres  , ex  tribus  portionibus  seu  funiculis  ligamentosis  constare.  Eorum 
alter  anterior  est*,  alter  videtur  esse  superior,  idemque  posterior;  postre- 
mus vero  inferiori  loco  situs  est.  Prior  a transverso  acetabuli  ligamento 
exsurgit,  quod  interruptum  ejusdem  marginem  jungit , et  transversa  directione 
versus  caput  femoris  procedit;  alter  ab  eodem  transverso  ligamento,  sed 
magis  retrorsum  exoritur,  tum  ab  ea  ossis  ischii  parte , quae  in  acetabulum 
confluit.  Postremo  funiculo  radix  expansa,  et  veluti  duplicata  contigit, 
quae  acetabuli  foveae  a cartilagine  liberae  inhaeret.  In  juvenili  aetate  tres, 
quos  indicavi  , fasciculi  salis  inter  se  distincti  sunt,  atque  ex  ligamentosis 
fibris  coagmentati , paullo  diversa  directione  in  capitis  foveolam  immittuntur. 

Dixi  paullo  diversa : etsi  enim  funiculus  ex  tribus  portionibus  conflatus  ma- 
nifeste triquetrus  sit ; anguli  tamen  non  in  rectum  porriguntur , sed  leviter 
intorquentur , maximeque  superior , quae  contorsio  in  adultis  manifestior 
est,  quam  in  infantibus. 

Communi  tenuique  obteguntur  membrana  praedicti  fasciculi , per  quam 
vulneratam  si  demittatur  exile  specillum  , cavitatis  cujusdam  vestigium  in 
funiculo  deprehenditur.  Specillo  tres  patent  viae  : altera  sursum  versus 
femoris  caput,  et  ad  ejus  foveolam,  quo  absque  conatu  specillum  pergit: 
atltera  deorsum  versus  cotyle  ducit , quae  amplior , et  a fascipulo  superiori 
tecta  in  acetabuli  foveam  desinit.  Quum  autem  radices  fasciculi  superioris  , 
ut  dictum  est , latae  sint  , et  sub  eo  lateat  glandula  mucipara  cum  adipe , 
sive  quod  dicitur  apparatus  synovialis ; ita  contra  eas  partes  difficilius 
urgetur  specillum.  Demum  si  specillum  versus  primum  fasciculum  , seu 
anteriorem  dirigatur ; canalem  satis  amplum  offendit  , et  sine  mora  sub 
ligamento  transverso,  quod  scissuram  acetabuli  conjungit,  super  externum 
obturatorem  musculum  excurrit  prope  minora  illa  vasa  , quae  , uti  expo- 
netur , ab  ipso  interiori  ligamento  excipiuntur.  Ita  in  pueris  ligamentum 
hocce  examinando  evenit  interdum,  ut  immissum  a parte  capitis  tenue 
specillum  totam  vinculi  longitudinem  percurreret , et  per  acetabuli  scissuram 
juxta  memorata  sanguinea  vasa  prodiret. 

Haec  vasa  praecipue  arteriosa  in  superiori  parte  foraminis  ovalis  ab  obtu- 
ratoriis educta  , et  ligamento  transverso  protecta  per  incisuram  acetabuli 
in  caveam  vinculi  teretis  penetrant  inter  ligamentosas  ejusdem  portiones. 
Truncus  deinde  arteriosus  versus  caveae  medium  in  duos  abit  ramos , 
quorum  alter  per  ipsam  funiculi  cavitatem  usque  ad  capitis  femoris  foveolam 
fertur  : alter  oppositam  viam  tenens  , in  scabra  acetabuli  fovea  disper- 

ditur (i).  In  fovea  illa  aspera  , quae  cartilagine  caret,  et  quae  ab  altera  ex 
radicibus  vinculi  teretis  occupatur  , non  infrequenter  observantur  forami- 
nula  quaedam,  in  juniorum  praecipue  acetabulis,  per  quae  vasa  ad  diploen 
perveniunt. 

Ligamentum  , cujus  partes  mox  descripsimus  , figurae  est  prismaticae  in 
foetubus  7 vel  8 mensium  ; angulique  ab  ipsis  fasciculis  ligamentosis  con- 
stituuntur, communi,  ut  dictum  est,  membrana  colligatis,  a perichondrio 
nempe  continuata  ? quod  acetabulum  femorisque  caput  convestit.  Cum  por- 
tiones saepius  dictae  ligamentosae  triplicem  habeant  originem  ; mediam  , sed 
exiguam  relinquunt  cavitatem  , quae  tenuem  aciculam  admittat.  Haec  cavitas 
amplior  est,  qua  acetabuli  foveae  et  ligamento  transverso  obvertitur ; angu- 
stior vero  , quo  femoris  capiti  propior  est  ^ ut  proinde  figurae  sit  fere 
conicae  , basi  ad  acetabulum,  apice  vero  ad  femoris  caput  spectante.  Cavea, 
quam  modo  indicavi , manifestior  erit  , si  nudato  musculo  obturatorio 
externo  , ablataque  cellulari  , quae  circa  foramen  ovale  est , specillum  tenue 


(1)  Conf.  Jiuysch  . Adv  anat.  2 ; tab.  III  , B.  B. 

demittatur  per  ligamentum,  et  juxta  illa  vasa,  quae  superius  fuerunt  notata , 
impellatur  usque  ad  capitis  femoris  foveolam.  Itaque  teres  ligamentum , 
qua  parte  foramen  ovale  spectat,  veluti  pervium  et  hians  est  ad  speciem 
infundibuli  , praesertim  in  toto  illo  tractu , quo  se  extendit  acetabuli  inci- 
sura ; proplereaque  non  difficilis  est  vasculorum  illorum  scrutatio , quae 
per  ligamenti  interioris  caveam  ascendunt. 

Ligameutum  interius  trianguli  formam  habere  in  foetubus  , angulosque 
ab  ligamentosis  portionibus  esse  constitutos  jam  monuimus.  Porro  varie- 
tatem quamdam  animadverti  in  figura  angulorum,  quae  alia  est  in  foetibus , 
alia  in  adultis.  In  illis  anguli  lineam  rectam  conservant;  in  his  paulium  se 
intorquent,  et  spiralem  lineam  allectant.  Hoc  phaenomenon  contemplanti 
videbatur  mihi  a vero  non  esse  alienum  , quod  ob  varios  femoris  motus 
quibus  pueri  adultique  subjacent  , angulorum  directio  ab  recta  in  aliam 
mutaretur.  Et  sane  fieri  aliter  nequit  , dum  femoris  caput  in  gyrum  mo- 
vetur, quam  ut  ligamentum  teres  ejus  motus,  et  rotationes  sequatur,  vel 
anterius  in  flexione,  vel  retrorsum  in  extensione,  vel  intus  forisve  in 
motibus  femoris  lateralibus.  Itaque  dum  femoris  caput  intra  cavitatem  cir- 
cumducitur , et  veluti  supra  axim  movetur  , necesse  est  ut  quaedam  fiat 
in  ligamento  tereti  contorsio , per  quam  ejus  figura  infantili  aetati  propria 
mutatur.  Hujusmodi  contorsio  praeter  figuram  exteriorem  mutat  etiam  inte- 
riorem ligamenti  habitum  , caveam  in  adultiori  aetate  obliterando ; motuum 
enim  et  variarum  pressionum  ope  , quas  femoris  caput  exercet  , fasciculi 
ligamentosi  comprimuntur,  et  magis  inter  se  junguntur,  ita  ut  ex  uno 
funiculo  conflati  videantur. 

Exposita  sic  ligamenti  interioris  structura  , una  cum  observationibus 
pathologicis  ad  id  attinentibus  , statuendum  esse  apparet  , munus  ligamenti 
aliud  non  esse  , quam  illud  , vasa  nempe  sanguinea  intra  funiculi  caveam 
dirigere  eaque  protegere,  ut  juncturae  nutritioni  inserviant,  tum  etiam 
abnormes  capitis  motus  aliquo  modo  coercere. 

Abt.  III. 

De  quibusdam  femoris  luxationibus. 

Nemini  fortasse  chirurgorum  difficilior,  et  moliminis  plena  visa  est  fe- 
moris luxati  restitutio  , praeterquam  Jo.  Zaccharice  Plattne?'o  (i).  Etenim 
si  reliqui  consulantur  , qui  de  re  chirurgica  scripserunt , audies  eos  docentes, 
incomparabili  felicitate  femur  luxatum  recondi  posse ; dummodo  molitiones 
quaedam  et  extensiones,  quas  egregie  satis  calamo  exprimunt , adhibeantur. 
Verum  si  easdem  adhibeas  molitiones  et  cautelas  ubi  fert  occasio  , non 
eundem  plerumque,  quem  promittunt , eventum  habebis;  ideoque  nonnulli 

ingenio  , doctrinaque  prsestantissimi  viri  in  id  operam  suam  contule- 
runt , ut  rationes  alias  simpliciores , et  simul  efficaciores  excogitarent  , quae 
eundem  effectum  tuto  et  certius  praestarent.  Inter  alias  quam  plurimas 
valde  commendari  meretur  methodus  a cl.  Dupovj  (i)  proposita  , qua 
femur  luxatum  commode  interdum  reponitur. 

I.  Anno  1781  duodecim  annorum  puer,  cui  femur  sinistrum  exciderat, 
in  nosocomium  delatus  est.  Genu  cum  pede  extrorsum  vergebat  ; crus  ita 
interius  versus  alterum  adduci  poterat,  ut  puero  majorem  molestiam  non 
crearet.  Musculi  exstensores  tibiae  flexiles  erant , motibusque  obsequentes , 
et  crus  aliquanto  brevius  dextro.  Clunis  sinistrae  sulcus  humilior,  minusque 
profundus  , et  trochanter  nonnihil  retrorsum  recesserat.  Quae  signa  inter 
se  comparata  , cum  fracturae  colli  suspicionem  abstulissent,  luxationemque 
confirmare  viderentur  • de  femore  restituendo  mox  cogitavi : quam  repo- 
sitionem eo  plane  modo  obtinui,  quo  cl.  Dupoi^y  primum  usurpavit  ; sci- 
licet firmato  prius  ab  adstante  osse  innominato  , extensoque  salis  crure  , 
pedem  , genuque  introrsum  compuli , simul  ab  intensione  remisi , cum  os 
emotum  sponte  sua  in  cavitatem  rediit. 

Os  ita  restitutum  nec  spleniis  , nec  fascia  firmatum  fuit.  Existimabam 
etenim  ob  cotylis  profunditatem  non  ita  facile  os  denuo  excessurum  esse  ; 
attamen  semel,  iterumque  femur  excidit,  quin  unquam  puer  e lecto  pro- 
dierit ; quod  iterum  , et  tertio  eadem  facilitate  , modoque  in  sedem  suam 
compulsum  est.  Tunc  idonea  fascia  pelvim,  femurque  continui;  id  prae- 
cipue animadvertens  , quod  gyri  ejusdem  compress.ioque  in  trochanteres 
agerent ; simul  etiam  panni  ex  aqua  vulneraria  expressi  coxae  superinjeeti 
sunt  per  dies  i5,  quibus  transactis,  puer  sine  claudicatione  fuit  sanatus. 

II.  Anno  sequenti  die  26  novembre  mediae  aetatis  vir  in  nosocomium 
intravit , cui  ob  casum  femur  dexierum  exciderat.  Cum  diligentius  mem- 
brum inspicerem  ; femur  superiori  parte  latius,  musculum  tricipitem  tensum 
esse;  tumorem  insuper  in  inguine  renitentem  deprehendi,  et  immutabilem, 
sive  femur,  sive  crus  flecteretur,  etsi  ejusmodi  flexiones  non  sine  dolore 
molestiaque  contingerent.  Genu  et  pes  constanter  extrorsum  spectabant  ; 
trochanter  antrorsum  nonnihil  conversus  ; natis  sulcus  paullo  inferior  , ac 
solet  et  veluti  distractus.  His  tamen  mutationibus  vix  brevior  artus  factus  est. 

Comperto  itaque  , femur  luxatum  esse  sursum  et  paullo  extrorsum,  repo- 
sitionem sic  moliebar.  Firmata  pelvi,  pedem  a ministro  intendi  jussi,  dum 
ego  extremo  femore  circa  condylos  apprehenso  , auctisque  extensionibus 
in  interiorem  partem  genu  compuli  ; et  mox  auditus  est  sonus  , qui  a resti- 
tuto osse  excitabatur.  Deligatum  femur  aqua  vulneraria  irrigabatur  ; et 
quietis  per  mensem  continuatae  beneficio  robur  pristinum  recepit. 

III.  Quamvis  methodus  hucusque  enarrata  plurimis  in  casibus  salubris 
fuerit  ; non  tamen  in  omnibus  aeque  feliciter  cessit ; sive  quod  luxatiouis 

non  eadem  species  fuerit  ; sive  quod  obstacula  vix  superanda  interpone- 
rentur. Mense  decembri  anni  1782,  vir  quinquagenarius  in  trochanterem 
sinistrum  prolapsus  , cum  graviter  eum  contudisset  , mox  cruris  usum  amisit, 
lectoque  se  continuit.  Quisnam  tunc  fuerit  cruris  laesi  status  ( decem  quippe 
milliaribus  ab  urbe  distabat),  non  ita  lacile  ab  aegro  potuit  extorqueri. 
Hoc  tamen  significavit , se  chirurgum  advocasse  , eumque  omnem  operam 
posuisse,  ut  femur,  quod  luxatum  apparebat,  conderet:  verum  cum  diu- 
tius frustra  molitus  esset  repositionem,  eum  re  infecta  discessisse,  seque 
empyrico  cuidam  ex  eorum  turba  videlicet  , qui  se  jactant , ossibus  com- 
ponendis peculiari  facultate  se  esse  donatos  , concredidisse  ; sed  ab  hoc 
quoque  repositionem  non  melius  fuisse  peractam.  Demum  quoad  usque  lecto 
se  continuit  , artum  immutatum  apparuisse  ; cum  primum  vero  incedere 
lentaret  , breviorem  se  illum  deprehendisse. 

vEgrotus  , qui  haec  narravit , duobus  et  amplius  post  lapsum  mensibus 
in  nosocomium  delatus  est,  ubi  femur  in  superiorem  et  exteriorem  partem 
emotum  fuisse  videbatur-  crus  namque  duos  latos  digitos  brevius  et  ex- 
trorsum  inclinatum  erat  ; clunis  sulcus  et  trochanter  multo  elatiores.  Itaque 
ne  dolores  aut  distractiones  innovarentur , modo  superius  tradito  crus 
intendi  quotidie  jussi ; qua  operatione  ad  sani  longitudinem  extendebatur; 
setl  in  sedem  suam  nunquam  potuit  os  compelli  , licet  pluries  et  diutius 
id  fuerit  tentatum. 

Cum  mihi  non  videretur  expedire,  ut  alia  fierent  molimina;  aegroto 
concessum  est  ut  lecto  se  proriperet,  qui,  ut  artus  imbecillitati  subve- 
niret , scipione  corpus  firmare  cogebatur  , atque  inter  incedendum  summis 
digitis  terram  radebat;  cum  e contrario  os  calcis  multum  esset  retractum. 
Porro  dolores,  qui  supererant,  paullatim  soluti  sunt,  et  genu  cum  pede 
constanter  in  verticali  hominis  positu  extrorsum  vergebat. 

Magno  forsitan  in  errore  versatus  sum  , dum  existimavi  hunc  articulum 
nullam  amplius  curationem  recipere  posse : non  enim  illico  abjicienda 
omnis  sanationis  spes  est  ; dum  quaedam  alia  experiri  licet  auxilia  , quae 
meliorem  effectum  sunt  allatura.  Neque  luxationis  vetustas  nos  adeo  abster- 
rere debet,  ut  ab  operandi  conatu  desistamus;  etenim  cl.  Cabanis  (1)  in 
muliere  post  exactum  partum  femur  restituit  , quod  duobus  ante  annis  in 
superiorem  et  exteriorem  ossis  innominati  faciem  proruperat.  Primo  quidem 
emollientibus  sub  varia  forma  adhibitis  articulum  disposuit  per  menses 
duos,  tum  Petiti  machinamento  femur  perfecte  condidit;  eoque  per  men- 
sem alterum , quo  in  lecto  detinebatur  mulier  , satis  firmato , artui  sine 
molestia  insistere  potuit  Legimus  etiam  Carbondalam  (2)  sive  , quicunque 
alius  fuerit  , juveni  restituisse  femur  , quod  ante  annum  eidem  prolapsum 


(1)  Memoir.  de  1’AcaJ.  chirarg.  , t.  V , p.  818.  Similem  casum  descriptum  legimus  a cl.  Guyenot 

fuerat.  Praemissis  balneis , opus  feliciter  aggressus  est , et  postea  unienti 
fascia  continuit  juncturam  adeo  opportune  , ut  sine  claudicatione  conva- 
luerit. Cum  igitur  hujusmodi  exemplis  confirmati  fuerimus,  antiquas  luxa- 
tiones restitui  nonnunquam  posse  in  primas  sedes  ; nonne  salubrius  fuisset 
in  casu  supia  memorato  ad  venae  sectiones,  ad  balnea,  ad  cataplasmata, 
vel  ad  alia  ejusmodi  confugere;  etiamsi  metus  esset,  ne  musculi  et  liga- 
menta jam  valde  infirmata  irritas  facerent  curas  omnes  et  contentiones  ? 
Fo  rte  tamen  isthme  etiam  praesidia  supervacua  omnino  fuissent , si  chirurgi 
et  empyrici  molimina  ita  partes  vexassent , labefactassentque  , ut  os  per 
eam  viam  , per  quam  venit  , reverti  nequierit.  Denique  si  aegri  narrationi 
aliquid  candoris  concedendum  est , videlicet  , quod  artus  infirmus  per 
totum  cubationis  tempus  alteri  aequalis  fuerit  , oritur  non  inanis  suspicio  , 
non  protinus  a lapsu  femur  prorupisse;  sed  deinceps  paullatim  ob  lapsum 
ipsum  fuisse  promotum.  Notum  est  enim  (i)  contusiones  , quae  intus  fiunt, 
ob  percussum  trochanterem  et  ob  laesas  cartilagines  et  ligamenta  lentas 
concitare  inflammationes  , tandemque  suppurationem  , a qua  ossium  capita 
vorantur  , unde  luxatio  insanabilis  existit.  Hanc  meam  suspicionem  vide- 
batur confirmare  dolor  , qui  diu  in  articulo  persistebat , et  quae  dolorem 
secuta  est  , artus  decurtatio  ad  duos  fierme  pollices. 

IV.  Utcunque  sit  de  casu  nunc  exposito  , ejus  certe  eventus  me  anxium 
tenuit,  eoque  adduxit , ut,  si  fieri  posset , alios  perquirerem  modos  , quibus 
ossa  emota  componi  possent.  Et  mox  athletici  habitus  adolescens  adfuit 
16  maji  1783,  qui  ab  excelsa  arbore  in  pedes  primum  ruit;  sed  iuter 
cadendum  corporis  truncus  magis  in  crus  sinistrum  incubuit , quod  cum 
impar  esset  sustinendo  totius  corporis  ponderi,  cedendo  paullatim  adole- 
scentis lapsum  acceleravit  in  sinistrum  latus.  Cum  primum  a nobis  inspi- 
ceretur , artus  sinister  lato  pollice  longior  dextero  deprehensus  est.  yEgro 
licebat  crus  in  exteriorem  partem  inclinare  sine  molestia ; introrsum  vero 
nonnisi  cum  dolore  vertebatur.  Trochanter  major  retrorsum  magis  erat  ; 
natis  sulcus  fere  obliteratus  ; caeterum  tumor  nullus  circa  juncturam. 

Cum  meminissem  in  superius  enarratis  observationibus  feliciter  adhibitam 
fuisse  methodum  Dupovy eandem  iterum  iterumque  pertentare  cura- 
tionem non  destiti , sed  sine  successu.  Nec  laqueis  extenso  membro  melius 
res  cessit.  Interim  vitiati  artus  figura  non  mutabatur.  Femur  minus  conve 
xum  ; superne  latius  ; adductor  musculus  intensus.  Crus  manu  paullisper- 
sustentatum  elevabatur  ; femur  autem  flecti  non  poterat.  Quod  si  in  orbem 
movebatur  , vix  molestiam  adferebat ; imo  nocte  quadam  e lecto  prosiliens 
adolescens  super  idem  crus  paullum  consistere  potuit.  Quamobrem  chirurgi , 
qui  ad  consulendum  convenerant , femur  nequaquam  luxatum  esse  opina- 
bantur ; et  ego  illorum  fretus  consilio  nil  moliens  per  complures  dies  prae- 
stolabar, quid  tandem  eventurum  esset.  Sed  revera  nec  quiete,  nec  cata- 
plasmatibus, nec  alia  re  aeger  sublevatus  est.  Quae  recogitanti  mihi  opportune 

{«)  Meiuoir-  de  l’acad.  chirurg. , t.  V , p.  791. 


in  memoriam  venit  modus  articulos  condendi  , quem  apud  Paulum  (i) 
legeram,  eumque  sine  mora  hac  ratione  adhibui.  Decumbente  aegro,  crus 
ad  horizontem  elevabatur  a ministro  , dum  ego  manu  altera  ad  inguen 
applicata , altera  popliti  supposita  femur  simul  cum  crure  inflexi  sic , ut 
utrumque  ad  angulum  acutum  conveniret.  Deinde  aucta  paullulum  infle- 
xione lenioris  , in  latus  sanum  aegrum  collocavi  ; sic  ut  idem  artus  ad 
eundem  modum  inflexus  esset ; et  ut  situs,  quem  praeceperam,  non  mu- 
taretur. Transactis  sex  ferme  diebus,  artus  sinister  ad  sani  longitudinem 
rediit,  et  jam  crus  attollere  commodius  poterat  aeger  , non  tamen  femur 
inflectere  ; cujus  adhuc  in  superiori  parte  latitudo  major  erat,  quam  opor- 
tebat. Itaque  flexionem  modo  indicatam  iterandam  duxi , quae  non  sine 
aegri  dolore  accidit.  Corpore  in  sanum  latus  reclinato , semel  iterumque 
femur  extendendo  inflectendoque  obtinui , ut  dolor  penitus  abiret , flexisque 
femoribus , ac  cruribus  usque  in  septimam  diem  homo  in  eadem  positione 
servatus  est. 

Per  id  tempus  nulla  mutatio  acciderat : artus  enim  uterque  aeque  longus  , 
aeque  ad  motum  expeditus  , et  doloris  pariter  expers  : femur  sine  molestia 
flectebatur  ; pes  dumtaxat  extrorsum  nonnihil  divergebat.  Igitur  ad  os  , quod 
exciderat , valentius  continendum  , fascia  circa  pelvim  et  circa  ipsos  tro- 
chanteres ducta  est;  quo  praesidio  non  solum  artus  longitudo  naturalis 
servata  est,  sed  robur  etiam  addebatur  infirmo  articulo,  dum  primum 
juvenis  incedere  tentabat.  Quadam  vero  die  , cum  more  solito  gradum; 
sisteret , difficultatem  aliquam  inter  incedendum  deprehendit , quae  diffi- 
cultas tamen  impositis  resolventibus  brevi  dissipata , femorique  motuum 
facultas  reddita  est.  Inter  haec  autem  insignis  mutatio  artui  acciderat  ; crus 
enim  brevius  evaserat;  genu  extrorsum  reclinatum  erat,  clunis  plana  , ejusque 
sulcus  obliteratus.  Quid  agerem  , anceps  eram;  tamen  , quod  primum  menti 
se  objecit,  id  auxilii  statim  arripui:  membrum  videlicet  quotidie  ad  lineam 
horizontalem  intendendi , quod  mox  ad  naturalem  longitudinem  redibat  , 
eamque  conservabat  , quamdiu  adolescens  decumbebat.  Si  vero  per  diem, 
uti  ei  licebat,  inambulabat;  altero  mane  artus  decurtatus  inveniebatur, 
qui  tamen  extensus  deuuo  par  alteri  reddebatur  , et  denique  ad  habitum 
naturalem  rediit  eadem  operatione  per  dies  duodecim  continenter  iterata  , 
ut  juveni  vegeto  jam,  incolumique  post  mensem  licuerit  nosocomio  excedere. 

\ . Vir  robustus  annorum  circiter  quadraginta  cum  socio  junctus  traha 
exportaret  , quae  ad  stercorationem  agri  faciunt  ; fallente  pede  supinus 
in  dorsum  labitur  , genuque  et  pes  sinister  graviter  a traha  percutitur.  Mox 
sublevatus  in  nosocomium  delatus  est  19  novembris  1783.  Natium  sinistra 
tumebat  ; sulcus  ejusdem  declivior  erat  ; supremum  femur  latius  , genu  et 
pes  longiores  dextero  , artus  totus  torpidus  dolensque. 

Quum  hic  casus  non  videretur  a praecedenti  differre , eandem  etiam 


(1)  Lib.  VI,  cap.  11& 

curationem  adhibui.  Itaque  conveniente  primum  femore  cum  coxa  ad  an- 
gulum rectum  , flexionem  ejusdem  ita  adauxi , ut  genu  ventrem  contingeret. 
Dein  extrorsum  diducto  paullisper  femore  , mox  contrario  ductu  illud  in 
partem  interiorem  compuli  , atque  artui  sano  applicui , duin  totum  simul 
corpus  in  id  latus  convertebatur.  ]Noclu  , ut  fit , incaute  situm  aeger  mu- 
tavit, ideoque  altera  die  artus  longior , ut  prius,  deprehendebatur.  Quare 
non  dubitavi,  easdem  motiones  flexionesque  in  usum  trahere  , quae  , uti 
in  superiori  observatione  vidimus  , adeo  profuerunt  : at  simul  adjungendas 
censui  fomentationes  ex  resolvente  decocto  , quarum  tanta  praeter  spem  fuit 
utilitas,  ut  post  quatriduum  femur  commode  flecteretur } licet  idem  dimi- 
dium adhuc  transversi  pollicis  longitudine  excederet. 

Quamvis  ex  inditiis  omnia  ex  voto  cessura  esse  viderentur  , non  diu 
tamen  prosperae  res  fuerunt.  Calendis  enim  decembris  non  sine  taedio 
vidi  clunem  oedemate  occupatam  } glandulas,  quae  in  inguine  sunt,  tumidas 
factas  , et  artum  lato  digito,  quam  antea  fuerat,  longiorem.  Die  insequenti, 
aucto  natium  cedemate , dolores  quidam  ex  rheumaticorum  genere  , ut  vide- 
batur, brachia  carposque  vexabant,  et  supra  musculum  longum  supina- 
torem cubiti  sinistri  durities  quaedam  increvit  ovalis  figurae,  et  sine  rubore 
dolens,  qua  oborta  brachii  dolor  valde  imminutus  est.  Tandem  intra  dies 
octodecim  omnia  haec  symptomata  dissipata  sunt.  Attamen  crus  non  omnino 
par  erat  sano  j et  si  magni  trochanteris  sedes  attrectaretur,  locus  invenie- 
batur, qui  digitis  compressus,  indoluit.  Quare  post  biduum  moxam  juncturae 
inussi  , per  quam  elicita  abundantius  suppuratione  dolor  evanuit  ; et  crus 
lento  gradu  ad  naturalem  rediit  longitudinem.  Quod  etsi  optandum  quam- 
maxime  fuerat,  non  tamen  junctura  sic  confirmata  erat , ut  continuo  homo 
erectus,  et  sine  claudicatione  incederet } id  quod  demum  factum  est , dum 
longo  post  intervallo  penitus  convaluit  5 februarii  1784. 

Akt-  IV. 

Animadversiones  super  Jemoris  luxationes. 

Observationes  hae  , quas  breviter  proferre  studuimus  , egregie  , ni  fallor , 
probant , multa  esse  in  percurandis  luxationibus  summa  attentione  digna  ; 
et  plura  forsitan  superesse  , quae  a practicis  ulterius  majorique  sedulitate , 
merentur  indagari  , quia  saepius  felicior  eventus  , aut  infaustus,  quem  morbi 
sunt  habituri , tum  ab  ipsius  aegritudinis  natura  pendet , tum  ab  earum 
rerum  examine  notioneque  , quae  eidem  conjunctae  sunt  , vel  mox  sub- 
sequuntur. 

Et  primo  quidem  oportet  nosse  cujusvis  luxationis  speciem ; deinde  cu- 
randum est  ut  ea  omnia  praestentur , quae  affectas  partes  disponunt , 
aptasque  reddunt , ut  viribus  ad  ossis  restitutionem  bene  directis  obse- 
quantur. Postremo  convenit,  ut  pro  vario  luxationis  discrimine  ea  methodus 
praeferatur  , quae  articulo  reponendo  magis  idonea  censebitur. 

Jam  nequaquam  tam  proclive  est  , ut  vulgo  existimatur  , in  nonnullis 
artubus  luxationis  speciem  internoscere  : et  ne  a femoris  articulatione  disce- 
damus; quibusnam,  putas,  luxationis  speciebus  esse  accensendas  femoris 
affectiones  in  prioribus  binis  historiis  a nobis  recensitas  ? Complura  certe 
signr»,  quae  iis  erant  adjuncta,  veluti  genu  pedisque  reclinatio  ad  exte- 
riora; tumor  ad  inguen;  femoris  inflexio  difficilis  et  molesta,  luxationem 
in  superiorem  et  anteriorem  partem  fuisse  indicant  (i).  Supersunt  tamen 
notae  aliquae  , quae  luxationi  sursum  et  interius  factae  non  conveniunt ; uti 
clunis  sulcus  humilior  , femur  superne  latius  , adductoris  musculi  tensio  , 
artusque  brevitas  , quae  vix  distinguatur.  Unde  autem  hocce  symptomatum 
discrimen?  Dum  enim  in  priorem  partem  prolabitur  femur;  simul  et  tro- 
chanter fertur  antrorsum , tenditque  glutaeos,  clunis  sinus  elevatur,  femurque 
gracilius  redditur.  Eam  pariter  ob  causam  cum  insertiones  adductorum 
musculorum  originibus  proximiores  fiant ; eorum  carnes  relaxari  potius  , 
quam  intendi  deberent.  Deberet  etiam  artus  eo  brevior  esse  , quo  major 
est  capitis  femoris  diameter  , quod  ex  acetabulo  promotum  fuit. 

Quum  non  deprehendatur  ratio  , quare  inter  signa  diagnostica  luxationum 
femoris  id  discriminis  intersit  ; verendum  est,  ne  praeter  cardinales  quatuor 
femoris  luxationes  a scriptoribus  passim  prolatae  , aliae  species  (*)  , ut  ita 
dicam  , intermediae  locum  habeant.  Etenim  accidisse  fortasse  potuit , ut 
femoris  caput  parum  a cotylis  labro  discesserit;  unde  nec  musculos  ten- 
dere , nec  \asa  comprimere  potuit.  Auctores  nullam  certe  faciunt  mentionem 
gradus  brevitatis  quam  femur  acquirit  , dum  sursum  promotum  fuit.  Neque 
indicant  longitudinis  gradum  , dum  infra  acetabulum  consistit  femur.  Itaque 
harum  affectionum  gradus  aut  varii  esse  videntur,  aut  nondum  recte  desi- 
gnati. Attamen  , si  admittatur  , diametrum  capitis  femoris  duos  ferme  latos 
digitos  aequare  , imo  in  adultis  superare  ; intelligi  facile  potest,  quod  caput 
in  diversis  luxationibus  , dum  ultra  labium  cartilagineum  consistit,  tantam 
artui  vel  longitudinem,  vel  brevitatem  conciliat,  quantae  capacitatis  est 
spatium  illud  , ex  quo  caput  excessit. 

Verum  quia  non  semper  brevitas  tanta  est,  nec  tanta  longitudo , quanta 
esse  deberet  in  luxatione  perfecta  ; hinc  credendum  est  quod  non  semper 
a femoris  capite  transcendantur  limites  labri  cartilaginei.  Ita  in  praedictis 
duobus  casibus  , si  perfecte  luxatum  fuisse  femur  existimemus  , profecto 
tanta  uon  fuit  femoris  brevitas,  quanta  perfectae  luxationi  conveniret;  ut 
propterea  probabile  sit  , caput  non  longe  discessisse  ab  acetabulo  , atque 
Locum  occupasse  medium  inter  cardinalia  illa  luxationis  puncta  ab  aucto- 
ribus designata.  Et  sane  in  primo  casu  res  notata  dignissima  accidit,  quod 


(i)  Petit,  malad.  des  os.  71,  chapitr.  it. 

((i) * * 4)  Rarum  satis  luxati  femoris  versus  interiora  et  superiora  specimen  vidi  Hanovije  apud  cel.  pro* 
lessorem  Morgcnt/ial:  Novum  enatum  fuit  acetabulum  satis  amplum  et  profundum  , ramo  horizontali 

ossis  pubis  dextri  perpendioulariter  insistens,  atque  margini  anteriori  ossis  ilei  ab  una  parte  inhaerens. 

\etus  acetabulum  more  consueto  obliteratum  fuit.  (Wenzcl.) 

nempe  caput  jam  restitutum  non  una  vice  denuo  exciderit  in  partem  supe- 
riorem ; id  quod  videbitur  difficillimum , si  marginis  ossei  et  cartilaginei 
altitudinem  spectemus  , quae  , ut  superetur  , necesse  est.  In  altera  observa- 
tione tumor  a capite  formatus  medium  inguinis  tenebat  : videlicet  ita  po- 
situs erat , ut  neque  intus  magis  , quam  exterius  vergeret  , quod  intermediis 
luxationibus  favet.  Quid  vero  de  quarta  observatione  itidem  superius  me- 
morata existimandum  est?  Num  luxatio,  an  subluxatio,  aut  potius  simplex 
fuit  articuli  concussio  ? Concussio  non  solet  uno  ictu  artum  breviorem  aut 
longiorem  reddere  ; quod  , si  quando  accidit  , musculorum  actione  con- 
tingit , qui  ob  stimulum  contracti  caput  femoris  ad  acetabuli  fundum  pro- 
pius adducunt , femurque  decurtant ; vel  ex  adverso  iidem  paullo  laxati 
permittunt,  ut  ab  acetabulo  recedat  caput,  crurisque  ponderi  obsequatur, 
unde  artus  elongatio  fit.  Mox  autem  restituto  musculorum  vigore  , stimulove 
sublato  , haec  phaenomena  recedunt. 

Equidem  non  ignoro , auctores  uno  ore  proscribere  ossium  subluxa- 
tionem, quae  per  enarthrosin  conjunguntur  ; inter  quos  Parceus  (i)  diserte 
negat  luxationem  imperfectam  humeri , femorisque.  De  qua  re,  quid  ego 
sentiam,  peculiari  capite  exponam.  Quid  ergo!  Fuit  ne  luxatio  vitium  in 
quarta  observatione  adnotatum  ? Signa  certe  a nobis  observata  conveniunt 
cum  iis  , quae  luxationi  in  inferiorem  interioremque  partem  tribuuntur. 
De  qua  re  inter  alios  consulendi  sunt  Celsus  (2)  ab  Aquapendente  (3)  et 
Parceus  (4)  qui  eadem  fere  signa  a prioribus  proposita  repetit ; nemo  tamen 
illorum  natium  et  trochanteris  habitum  in  hac  luxationis  specie  describit. 

Cognita  jam  luxationis  specie  , serio  cogitandum  est  de  modo  qui  ossibus 
componendis  aptior  sit  j qua  in  re  a multis  , qui  violentioribus  praesidiis 
uti  maluerunt,  erratum  esse  existimo.  Januliu  Hippocrates  (5)  varios  indi- 
cavit modos  , quibus  femur  emotum  reponi  potest : primus  est  hominis 
suspensio  per  pedes  , quem  valde  commendat , justumque  appellat , veluti 
naturae  accommodatum  , et  ad  gloriam  acquirendam  excogitatum.  Modus 
hicce,  quamvis  nunc  obsoletus,  minime  tamen  rejiciendus  (esse  videtur, 
praecipue  in  luxationibus , quae  sursum  fiunt  , et  quae  sola  extensione  per 
corporis  pondus  obtenta  restitui  possunt.  Sed  non  una  hac  methodo  vir 
ille  magnus  pro  curandis  luxationibus  contentus  erat  \ sed  et  , ut  taceam 
laqueos  et  machinamenta,  duos  ille  modos  aptissimos  subjungit,  simplici- 
tate valde  commendandos  , dum  femur  emotum  est : modos  inquam  , qui 
nullo  alio  indigent  auxilio,  praeter  manuum  officio.  Nonnullis  enim,  ita 
ait  Hippocrates  (6)  , absque  ullo  apparatu , sed  ex  modica  intensione,  quae^ 


(1)  De  luxatione,  lib.  XV,  cap.  33. 

(2)  Lib.  VIII  , cap.  20. 

(3)  Dc  luxat  , cap.  8. 

(4)  Lib.  XV  , cap.  3q. 

(5)  Sect.  VI  de  art.  , n.°  34,  edit.  Focsii . 

(6)  De  art.  , n.°  34- 

manuum  directione  fit , levique  agitatione  femur  intro  revertitur.  Multis 
etiam  crus  , qua  commissura  est  , inflectentibus  , facto  circumactu  jam 
in  suam  sedem  revertit.  At  multo  saepius  evenit,  ut  non  cuilibet  cedat 
apparatui.  Illud  extra  dubium  esse  videtur  , cuilibet  luxationis  speciei  di- 
versam adbibendam  esse  formam  modumque,  ut  ossa  reponantur.  Quo 
circa  monet  idem  Hippocrates  [ i),  quae  quidem  in  quavis  arte , in  singulis 
plurimum  praestant,  scire  convenit ; in  usum  vero  ea  adhibere  , quae  ad 
singula  accommodari  videbuntur.  Itaque  cum  femur  tum  supra , tum  infra 
acetabulum  emoveatur,  artificium,  quo  luxationem  ad  superiora  restituere 
conamur , minime  erit  idoneum  pro  iis  luxationibus  , quae  sunt  infra 
acetabulum. 

In  luxationibus,  quae  supra  acetabulum  fiunt,  nempe , dum  femur  brevius 
est , articuli  distensiones  erunt  necessariae  , praecipue  si  eae  moderatae  et 
lenes  sint  , neque  dolorem  aut  vim  musculis  inferant.  Quem  agendi  modum 
sic  expressit  Hippocrates  (2) : « Nonnullis  enim  absque  ullo  apparatu  , sed 
ex  modica  intensione  , quae  manuum  directione  fit , levique  agitatione  femur 
intro  revertitur  ».  Qui  Hippocratis  textus  verum  processum  a cl.  Dupovy 
postea  usurpatum  continet : atque  processus  iste  simplicissimus  nonne  com- 
mendari meretur  in  luxationibus  , quae  sursum  eveniunt  ? Namque  exten- 
siones , ea  lenitate  peractae  , neque  dolorem  , neque  lacerationem  in  vasis 
et  musculis  cient.  Quodsi  forte  res  non  bene  cedat  •,  non  tamen  ideo  dif- 
fidendum est,  quia  idem  experimentum  saepius  iterandi  facultas  datur. 
Contra,  si  membra  machinis  laqueisque  intenduntur-  ea  vis  mollibus  in? 
fertur  partibus , ut  non  nisi  multos  post  dies  tentamen  iterat  i possit.  Prae- 
terea musculi  hisce  violentiis  lacessiti  ita  nonuunquam  contrahuntur  , ut  , 
quamcunque  artem  adhibeas , os  ex  sinu  , in  quod  excidit  , removere  non 
sinant.  In  luxationibus  vero  iis , quae  infra  acetabulum  sunt  , extendendo 
femur , id  a cavitate  longius  abducitur  , magisque  musculi  distrahuntur : 
quibus  forte  etiam  moliminibus  caput  in  loco  , ubi  haeret , magis  firmatur. 
Hanc  rem  confirmare  videtur  Petitus  (3)  dum  ait:  « Luxationem  in  inte- 
riorem inferioremque  partem  facilius  contingere-,  interdum  vero  difficiliorem 
esse  repositionem  , quia  tenduntur  et  distrahuntur  musculi  maximo  robore 
praediti  ; unde  extensionibus  quavis  arte  paratis  consequi  non  possumus  , 
ut  caput  ossis  ab  ovali  foramine  dimoveatur.  Ad  hanc  difficultatem  remo- 
vendam alia  ratio  , modusque  inveniendus  est , quo  os  infra  acetabulum 
haerens  in  sinum  suum  reducatur  » . 

Aptus  esse  videtur  ad  id  obtinendum  modus  alter  itidem  simplicissimus 
ab  Hippocrate  (4)  licet  obscuro  sermone  propositus  ; nempe  cruris  inflexio. 


(1)  Dc  artic. , n.°  34- 

(2)  L.  c. 

(3)  Traite  des  malad.  des  oss.  , cliapit.  11. 
(i)  De  artic.  , n.°  34. 

Paulus  ab  yEgina  (i)  hunc  ipsum  modum  indicans  plenius  rem  exposuit; 
atque  scriptoris  hujus  utilissimis  praeceptis  ductus  , ea  , qua  narravi , forma 
os  restituendum  curavi.  Id  autem  obtinetur  flectendo  subito  , et  valenter, 
ut  ait  Paulus,  crus  et  femur,  ut  juncturae  ad  angulum  acutum  conve- 
niant; imo  genu  propius  ad  ventrem  adducitur;  tum  extrorsum  versus 
deducitur  , et  veluti  supra  axem  motum  introrsum  compellitur.  Praecipitur 
aegro  adhuc  supino , ut  in  latus  sanum  se  convertat  , quo  affectum  crus  a 
sano  in  eundem  modum  composito  sustineatur. 

Praeter  Fabricium  ab  Aquapendente  neminem  scio  , qui  Pauli  methodum 
noverit.  Is  autem  (3)  non  videtur  unquam  hanc  operandi  rationem  usur- 
passe. Attentione  autem  digna  est,  quam  primo  loco  proponit,  condendi 
femoris  sine  extensione  forma ; quia  ab  empyricis  usu  recepta  est;  et  humeri 
femorisque  articuli  , si  eo  modo  conduntur,  mirum  labefactantur.  Solent  ii , 
quorum  selenia  major  est,  articulum  cataplasmatibus  frequenter  super  datis 
emollire  ; dein  apprehenso  brachio , eievatoque  in  gyrum  movere  , retrorsum 
pellere  et  demum  deducere  anterius,  servata  fere  directione  horizontali; 
demum  fortiter  deprimere  , simulque  pugno  sub  ala  locato  humeri  caput 
attollere  et  restituere.  Audiamus  quaeso  quid  Joan.  Langius  (3)  de 
his  impostoribus  scriptum  reliquit  : « At  illi  plus  aequo  audaces , sce- 
lerati de  gente  rusticorum  evemboli,  temerario  vulgi  applausu  , procerumque 
quorundam  suffragio  , qui  doctis  eruditionis  honorem  invident  elati,  totum 
rationalis  divi  Hippocratis  methodi  ordinem  evertunt.  Nam  membra  forte 
fortuna  reposita  nondum  confirmata,  necdum  sedato  dolore,  aut  flegmone 
resoluta  miseris  carnificum  modis , et  quotidianis  distorsionibus  , ne  dicam 
torturis  exercent  ? nec  aegrotorum  ( quam  unicam  laudem  nobiles  illis  tri- 
buunt ) miserentur  ». 

Methodus  quam  paullo  ante  commendabam  , duobus  innititur  principiis  , 
quae  oportet  exacte  considerare  ut  operatio  successu  non  careat.  Prius 
est  , quod  cruris  femorisque  inflexione  harum  partium  musculi  rela- 
xantur ; quam  regulam  jam  practici  amplectuntur.  Alterum  est  , ut  caput 
ossis  luxati  emoveatur  , quod  obtinetur  membri  elevatione , tum  rotatione , 
qua  ex  nova  sede  divellitur,  et  motu  quasi  lubrico  in  sinum  naturalem 
revertitur.  Quamvis  regula  primo  loco  posita  pro  canone  chirurgico  hodie 
accipiatur,  scilicet,  ut  antequam  ad  membri  instaurationem  progrediamur , 
laxitatem  quamdam  musculis  conciliemus  ; tamen  non  semper  articulorum 
flexione  imminuitur  musculorum  actio  : in  nonnullis  enim  subjectis  ea  vi 
et  contractilitate  donati  sunt  musculi  , ut  non  laxentur , neque  cuivis 


(1)  Lib.  VI  , cap.  1 18. 

(2)  Primus  modus  est,  ut  circumrotetur  caput  femoris  circa  ilium,  nec  ab  Iioc  separetur,  nisi 
in  sinum  perveniat.  At  hic  modus  non  est  tutus,  quia  metus  est,  ne  caput  cum  supercilio  attritum 
retundatur,  aut  frangatur.  Alter  modus  est,  ut  subito  femur  flectatur,  nam  et  sic  aliquando  reponitur 
secundum  Paulum,  Chirurg.  5 lib.  V,  cap.  8. 

(3)  Thema  XI. 

cedant  artificio.  Ineo  casu  periculosum  esset,  membrum  valide  intendere  et 
per  vim  reponere. 

Musculi  , qui  resistunt,  praeter  voluntatem  contracti  sunt}  atque  sic  co- 
natibus , qui  ad  os  condendum  diriguntur  , sese  opponunt.  Quare  aliis 
adminiculis  opus  est , quae  ingenium , experientia  , res  ipsa  saepius  suppe- 
ditarunt. Supra  jam  indicavimus  cl.  viros  Carbondalam  et  Ccibanis , dum 
inveteratas  luxationes  reponere  studebant  , balneis  , aliisque , quae  fovent 
et  molliunt , usos  esse  prospero  sane  eventu.  Praeter  haec  in  casu  non  ab- 
simili cl.  Chester  (i)  solutionis  emeticae  haustum  partitis  vicibus  propinavit , 
quoadusque  aeger  deficeret  ; et  tunc  sine  mora  reductionem  ossis  suscepit. 
Solertissimus  autem  Young  crebris  purgationibus  alvi  eandem  in  musculis 
laxitatem  obtinuit , femurque  luxatum  post  diem  vigesimum  quintum  resti- 
tuit. Dubitari  nequit , quin  sanguinis  emissio  efficacius  et  celerius  musculos 
relaxet ; praecipue  si  is  ea  copia  educatur  , ut  aeger  animo  deficiat.  Id 
genus  praesidii  in  iis  plerumque  temperamentis  locum  habet  , quibus  ob 
plethoram  vel  ariditatem  purgantia  vel  emetica  damno  esse  possunt.  Contra 
in  obaesis  , cachecticis  , et  in. quibus  limpha  copiosius  deponitur  , evacuantia 
sunt  anteponenda  (* *).  Hisce  adminiculis,  quae  ad  tutam  repositionem  dispo- 
nunt, accensenda  est  abstinentia  jam  ab  Hippocrate  (2)  commendata,  quae, 
ut  in  quocunque  alio  morbo,  sic  in  hocce  infortunio  facultatis  est  effica- 
cissimae  (**). 

Commoda  itaque  , quae  ab  hisce  adminiculis  opportune  adhibitis  in  lu- 
xata redundant,  vix  queunt  aestimari;  illudque  considerare  oportet,  quod  si 
singulis  casibus  auxilia  , quae  maxime  accommodata  sunt,  convenienter 
apponantur  , suum  plerumque  effectum  esse  sortitura  , et  spem  non  incertam 
superesse  , claudorum  numerum  imminutum  iri.  Quamvis  vero  omnia , quae 
agenda  sunt , recte  fiant  ; aliqua  tamen  , quae  supervenire  solent  , praica- 
venda  sunt , ne  per  negligentiam  amittatur , quod  per  curationem  obtentum 
fuit.  Etenim  ab  enarratione  observationum  , primae  praesertim  , quartae  et 
quintae , patet  necesse  esse  ut  eadem  operatio  iteretur , quotiescunque 
os  denuo  promovetur ; sive  quod  id  non  totam  priscam  sedem  occupaverit ; 
sive  quod  Labrum  cartilagineum  , aliaeve  partes  nondum  robur  et  firmitatem 
acceperint , ut  caput  ossis  valenter  contineant.  Hinc  vario  auxiliorum  genere 
occurrendum  fuit ; nempe  vel  iis  quae  roborant , vel  quae  continent ; et 
iis  etiam  quae  extendunt  et  diducunt  : demum  ad  moxani  confugiendum 


(r)  Journal  de  Londre , tora.  VII. 

(2)  Omnes  item  recondendi  articuli  ante  emolliri  , et  dimoveri  debent;  sic  enim  facilius  reverti 
solent  ln  omnibus  autem  articulorum  repositionibus  imperanda  abstinentia  est  , praecipue  quidem  , ubi 
maximi  sunt  , et  repositu  difficillimi  articuli  ; minimum  vero  , ubi  minimi , ct  qui  tacile  recondantur. 
Sect.  VI  de  artic.  , n.°  38. 

(*)  Quoniam  vero  propter  copiam  humiditatis  , veluti  humerus,  sic  etiam  coxa  prolabitur  ; ustione 
utendum  est.  Lib.  VI  , cap.  1 1 8. 

(*’)  Summa  est  inter  luxationes  recentes  et  hernias  incarceratas  similitudo.  ( Wenzel. ) 

fuit,  quam  jam  ante  laudaverant  Hippocrates  et  Paulus  {*) , ad  musculos 
et  ligameuta  confirmanda , tum  ad  lympham  evacuandam , quae  artum 
gravat  et  imbecillem  reddit.  Neque  opponat  aliquis  , elabi  denuo  femur  , 
quia  interius  ligamentum  laceratur  ; nam  praeter  exempla  superius  memo- 
rata femorum,  quae  in  propria  cavitate  haerebant,  licet  ligamento  tereti 
prorsus  carerent,  insignem  casum  luxati  femoris  et  feliciter  restituti,  licet 
post  mortem  disruptum  a cel.  TT^althero  inventum  esset  ligamentum  in- 
terius, prodidit  Jo.  Zaccharias  Plattnerus  (i). 

Denique  non  inter  minimas  aut  superfluas  cautiones  habenda  est  illa,  qua 
aegroto  praecipitur  , ut  in  latus  sanum  cubet , et  genua  ad  angulum  obtusum 
inflexa  conservet.  Nam  praeter  cubitum  commodiorem  , cui  assuescit , diu- 
tius sano  lateri  incumbere  potest,  quam  infirmo.  Articulationum  vero  inflexio 
musculos  pene  omnes  relaxando  salutarem  illam  conditionem  inducit,  qua 
partes  antea  vi  distractae  eriguntur,  prohibetque  ne  actione  illorum,  qua 
saepe  musculi  abutuntur,  recomposita  ossa  denuo  expellantur.  Hicce  positus 
etiam  apprime  opportunus  est  ad  explorandum  ex  comparatione  utriusque 
artus,  utrum  os,  quod  exciderat,  ex  toto  iu  suam  cavitatem  fuerit  com- 
pulsum , servatumque. 

Art.  y. 

De  subluxatione. 

Cum  superiori  articulo  non  obscure  significaverim  plures  esse  luxationis 
femoris  species,  et  inter  hasce  alias  quae  intermediae  dici  possunt,  alias 
item , quae  a plerisque  oppugnari  solent  et  luxationes  imperfectae  vocantur; 
expedit  nunc,  ut  de  his  potissimum,  quid  ego  observaverim,  in  medium 
proferam. 

Pervulgata  est  opinio  inde  ab  Hippocratis  aevo  ad  nostra  usque  tempora 
deducta , quod  ossa  per  enarthrosin  commissa , si  violentia  quaedam  acces- 
serit, jugiter  sedibus  suis  penitus  expellantur;  nunquam  vero  ita  moveantur, 
ut  capitis  pars  altera  intra  sinum  proprium  maneat , altera  pars  extra  eundem 
sit;  scilicet  ita,  ut  pars  capitis  super  marginem  articuli  consistat  et  luxa- 
tionem non  absolutam  efficiat. 

Hac  super  re  Hippocrates  (2)  satis  perspicue  sententiam  suam  his  verbis 
proposuit:  « Verum  tum  femoris,  tum  brachii  capita  quam  simillimas 
« inter  se  utraque  luxationes  patiuntur.  Quum  nempe  rotunda  sint,  sim- 
« plicem  ac  levem  rotunditatem  habent.  Sinus  autem  ea  excipientes 


(*)  Fit  subinde,  quod  aeger  balneo  immissus  animi  deliquium  patiatur;  et  tunc  luxatum  os,  quod 
cedere  antea  summis  viribus  noluit  , facillime  saepius  restituatur.  Hujusmodi  exemplum  communicavit 
mihi  cl.  Schmitt , professor  in  academia  chirurgica  Josephina  , quae  Viennae  est.  ( IVenzel.) 

(1)  Institut.  ehirurg.  , § iig43  N.  A. 

(2)  De  articul.  n.°  3i. 

« rotundiores  suat,  iisque  adaptantur.  Quo  fit  , ut  articuli  dimidium  in  his  suo 
« loco  excidere  non  possit  » . Ergo  quod  ad  sermonem  praesentem  attinet; 
in  totum  jam  prolabuntur  ; alioquiu  minime  excidunt.  In  eundem  sensum 
loquitur  Paulus  (i)  rationibusque  dicta  confirmat.  « Coxae  , humerique 
« articulus  soli  Luxationi  opportunus  est,  qua  tota  sede  promovetur,  atque 
« ex  his  magis  coxae  articulus,  quoniam  sinum  et  rotundum  et  profundum 
((  possidet;  ad  haec  quod  elatioribus  marginibus  munitus  sit  ».  Neque  ab 
his  dissentit  Fabricius  ab  Acquapendente  (a).  Ait  enim : « Hinc  apparet  , 
« solum  perfectam  luxationem  in  femur  cadere , non  imperfectam , nisi  sit 
« causa  interna  » . 

Subluxationem  a causis  internis  persaepe  fieri  notum  est,  vel  quod  liga- 
menta per  morbos  infirmata  sint;  vel  quod  ossium  capita  consumpta  fue- 
rint; vel  quod  tumor  aliquis  in  ipso  sinu  excreverit,  qui  os  sic  e sede  sua 
propellat,  ut  non  penitus  extrudatur.  De  his  aliisque  ejus  generis  affectio- 
nibus, quae  pedetentim  os  e sede  promovent,  non  attinet  dicere;  sed  de 
iis  quae  protinus  subluxationem  movent.  Hae  causae  , cum  vim  extrinsecus 
accedentem  agnoscant,  in  articulos  agere  videntur  modo  peculiari,  quem 
nondum  satis  assecuti  sumus;  cum  necdum  satis  adverterimus  quid  accidat, 
dum  causae  alicujus  vis  alio,  atque  alio  modo  applicatur. 

Superius  jam  asserui,  me  non  dubitare  praeter  praecipuas  quatuor  femoris 
luxationes,  alias  esse  species,  ut  ita  dicam,  intermedias , quae  cum  de 
characteribus  unicuique  primario  generi  propriis,  plus  minusve  sibi  assu- 
mant; inde  etiam  efficiunt  ut  signa,  quae  in  tot  luxationibus  deprehen- 
duntur, varia  et  incerta  sint  , nec  primis  luxationum  speciebus  penitus 
respondeant. 

Quemadmodum  igitur  multa  et  diversa  sunt  puncta  in  peripheria  mar- 
ginis acetabuli,  quibus  caput  luxati  femoris  incumbere  potest;  ita  varia  et 
diversa  esse  debet  distantia,  seu  intervallum  ab  extrema  ora  sinus  cotyloidei 
ad  punctum  , in  quo  os  emotum  consistit;  qua?  intervalla  pro  ratione 
externae  violentiae  quae  accessit  , et  obstaculorum  quae  opponuntur  a 
potentiis  circa  articulum  sitis  , diversa  itidem  sunt. 

Jam  vero  , cum  possit  aliquando  contingere  , ut  obstaculum  potentiarum 
quae  circa  articulationem  haerent , sit  maximum ; minor  vero  vis  quam 
exercet  potentia  externa;  minima  erit  distantia,  seu  via  quam  legit  ossis 
caput  ex  acetabulo  propulsum.  Et  quia  manticula  in  orbem  procedit  ab 
innominato  osse  aliquot  lineis  ultra  fines  acetabuli ; ita  evenire  potest  ut 
exterior  vis  quae  os  promovet  , statuat  ejus  caput  directe  super  marginem 
cartilagineum  , atque  sic  imperfectam  luxationem  constituat.  Idem  evenire 
etiam  potest , si  manticula  paullum  diducitur  , et  extenditur  sic  , ut  capiti 


(i)  Lib.  VI  , cap.  * 1 8. 

i'(i)  2 ) Chirurg.  , lib.  V , cap.  8.  — Pardus  , lib.  XV  , cap.  39.  — Bell , Chiiurg. , vol.  VI  , cap. 

locum  faciat,  dum  interim  musculi  obsistunt  atque  prohibent,  ne  longius 
progrediatur  ; quo  fit  ut  super  cotylis  marginem  subsistere  cogatur  (*). 

Tanta  nonnunquam  esse  potest  impulsionis  vis,  et  talis  ejusdem  directio , 
ut  ossis  caput  urgeatur  contra  marginem  sinus  , illuinque  vel  laceret  , vel 
extrorsum  propellat,  praesertim  in  juvenibus;  atque  sic  super  marginis 
ruinas  consistat. 

Quod  paucis  modo  expositum  ; id  ab  exemplis  pathologicis  desumptum 
est.  Acetabulum  dexterum  multo  amplius  , quam  debuisset , repertum  est 
in  pelvi  cujusdam  pueri  decem  ferme  annorum , in  quo  licet  acetabulum 
suo  loco  luerit,  et  naturali  propemodum  structura,  ab  externa  tamen 
posteriorique  parte  deficiebat  supercilium  osseum,  et  cartilagineum;  obser- 
vabaturque  yetus  acetabulum  cum  alio  novo  quodammodo  coivisse  , 
quod  itidem  praeditum  est  osseo  margine  intus  laevigato  , memb^anaque 
tenui  vestitum  ; extus  aspero  ab  osseo  succo  circa  ejus  ambitum  concreto. 
In  hoc  certe  casu  manifestum  videtur , osseum  marginem  acetabuli  natu- 
ralis ab  ossis  capite  prolapso  fuisse  depressura  , et  in  aream  cavam  muta- 
tum , quae  novum  acetabulum  repraesentat  priori  continuum.  Hujusmodi 
exempla  prolata  sunt  a cel.  Andrea  Bonn  (i) , in  quorum  altero  illud 
notandum  occurrit  , quod  ora  acetabuli  superior  sursum  repulsa  fuerit 
versus  partem  ilii  convexam. 

In  adulti  hominis  osse  innominato  sinistri  lateris  luxatio  contigit  sursum 
et  retrorsum.  Acetabula  , priscum  scilicet , et  novum  , licet  tenui  bractea 
cartilaginea  dividantur,  in  eodem  plano  posita  sunt , obliterato  propemodum 
margine  osseo.  Acetabulum  naturale  paullo  contractius  a summo  ad  imum. 
Novi  sedes  inter  ilii  spinam  quae  anterius  est , et  ischii  incavaturam , quod 
a manticula  producta  et  veluti  reflexa  obducebatur  totum , et  totum  simi- 
liter caput  luxatum  ab  eadem  continebatur.  Illud  animadversione  dignum 
in  hoc  specimine  , quod  , licet  femoris  caput  longius  ab  acetabulo  reces- 
serit , interius  tamen  ligamentum  integrum  , et  duos  pollices  P arisiorum 
longum  repertum  sit.  Caput,  ut  fere  solet,  globosam  figuram  mutaverat 
in  complanatam  ob  attritum  contra  os  innominatum.  Femoris  etiam  dia- 
physis mutata  ; haec  enim  gracilior  est,  et  introrsum  inflexa. 

Puer  annorum  i3  maligna  febri  extinctus  est  21  februarii  1^85.  Paullo 
ante  ejus  obitum  artum  sinistrum  quinque  latos  digitos  esse  breviorem 
animadverti  ; os  calcis  retractum , et  introrsum  conversum  ; contra  extre- 
mum pedem  extra  spectare , et  fere  terram  contingere  : insuper  trochanterem 
sublimiorem  fuisse,  ut  multum  supra  ossis  ilium  dorsum  promineret ; atque 
duos  latos  digitos  distaret  a summa  spina  , et  quatuor  ab  ejusdem  ossis 
crista  iliaca  ; dum  interim  ja.  sano  latere  intervallum  erat  quatuor  digitorum 


(*)  Hujus  generis  imperfectae  luxationis  specimen  tab.  exhibui.  Acetabuli  margo  sursum  et  retror- 
sum ad  pollicis  longitudinem  depressus  , nonnihil  laevigatus  superficiem  novam  articularem  sistit , cujus 
exiguitas  manifesto  indicat,  non  totum  femoris  caput  , sed  ejus  partem  tantum  excidisse.  ( JVenztl-) 

(1)  Thesaurus  ossium  morbosorum,  n.°  LIY  ad  LIX 

Ititer  spinam  superiorem  ossis  innominati,  et  trochanterem*,  et  sex  amplius 
digitorum  inter  hunc  trochanterem  et  cristam  iliacam.  Sinistra  natis  brevior 
altera  sinum  habebat  profundiorem  et  sublimiorem;  sed  superiori  parte 
latior  erat , quia  trochanter  valde  prominebat.  Vertebrae , quae  cervicem 
componunt,  in  rectum  dispositae;  superiores  dorsi  inflexae  sic,  ut  sini- 
strorsum concava  , dextrorsum  convexa  esset  spina.  Ita  thorax  ab  eo  latere 
elatior  , et  ab  laeva  compressus  cernebatur.  Postremae  dorsi  Vfertebrae  cum 
superioribus  lumborum  arcum  priori  oppositum  efficiebant ; denique  po- 
stremae eandem  distorsionem,  quam  priores,  dorsi  conservabant.  Motus 
qui  laeso  femore  fiebant,  magnae  praesertim  flexiones  cum  rumore  aliquo, 
eoque  perbrevi  erant  conjunctae. 

Patefacto  per  dissectionem  articulo,  femur  acephalum  est  inventum,  collo 
interius  perbrevi  munitum  , quod  desinebat  in  oblongam  et  inaequabilem 
superficiem  scabram  , cartilagine  tamen  obductam,  quae  capitis  vices  gerebat 
et  a summo  ad  imum  amplior  in  obtusum  rostrum  terminabatur  ultra  cer- 
vicem , a qua  sustinebatur,  sese  efferens  (*). 

Porro  id  genus  capitis  excipiebatur  ab  informi  cavitate  parum  profunda , 
paullo  extrinsecus  sita  , et  supra  eum  locum  quem  cavitas  naturalis  occu- 
passet,  cartilagine  aspera  et  tuberosa  obducta.  Hujus  cavitatis  pars  inferior 
non  videbatur  differre  a sinu  naturali  coxae  : pars  vero,  quae  superior,  in 
ea  ilii  ossis  regione  insculpta  erat  , quae  , si  os  sanum  fuisset , marginem 
superiorem  et  exteriorem  acetabuli  constituisset.  Hinc  existimandum  , dum 
os  mollius  erat,- quod  caput,  sive  id  quod  ejus  loco  est,  oram  acetabuli 
superiorem  et  exteriorem  depresserit  , jugique  attritu  caveam  fecerit , in 
qua  postea  constiterit.  Sed  cavitas  illa  cingitur  ora  fibrata,  ejusdem  prorsus 
naturae,  ac  illa  quae  cotyle  circumdat;  nisi  quod  infra,  ubi  ischii  ramus 
in  acetabulum  venit,  deficit,  quem  hiatum  margo  acetabuli  naturalis  complet. 

Femur  cum  osse  innominato  committitur  ope  crassioris  ligamenti  orbi- 
culati , cujus  structura  a naturali  multum  abludit.  Hoc  sursum  poste- 
riusque  procedit  a margine  fibratoso  praeternaturali  , de  quo  supra  diximus. 
Infra  vero  et  anterius  conjungitur  cum  substantia  quadam  ligamenti  naturam 
habente,  quae  acetabuli  aream  occupat.  Porro  totum  contractum  femoris 
collum  amplectitur  prope  ejus  superficiem  articularem.  Femur  luxatum  ex 
convexo  rectum  est:  diameter  longitudinis  acetabuli  recentis  poli.  2,  trans- 
versa poli,  i , lin.  6 : diameter  longitudinis  superficiei  articularis  colli 
femoris  poli.  1,  lin.  9,  transversa  poli.  1. 

Dum  hanc  profero  observationem  ad  asserendam  subluxationem  , prae- 
terire non  debeo  argumenta,  quae  contra  hanc  ipsam  opponi  possunt;  ut, 


{*)  Quas  femorum  luxatorum  capita  pro  luxationis  vetustate  sensim  subeunt  mutationes,  has  tabulas 
•exprimere  aliquando  studebo.  Magnitudo  , forma  et  directio  capitis  , vasorum  absorbentium  negotio  ita 
pervertitur  , ut  , si  quidquam  ex  illo  supersit , difficulter  satis  subinde  dignoscatur.  Nutrifionem  autem 
gencratim  tam  in  osse  luxato,  quam  in  integro  artu  , quarundam  partium  laceratione,  aliarum  disloca- 
tione tui  Latam  esse,  ossis  totiusque  artus  tenuitas  , flaccidiias  et  debilitas  indicant.  (fFcmel) 

si  fieri  possit , inde  demonstretur , affectionem  modo  indicatam  diversae 
omninofa  luxatis  esse  naturae.  Et  profecto,  cum  in  nosocomium  delatus 
esset  puer,  de  quo  supra  sermo  fuit,  adulto  jam  morbo,  neque  ex  eo, 
neque  ex  ejus  parentibus  sciscitando  resciri  potuit,  quaenam  causae  praeces- 
sissem quibusve  auxiliis  occursum  esset : si  animum  unice  advertamus  ad 
observationis  expositionem  , videretur  esse  statuendum  , caput  a cervice  fuisse 
avulsum  : cumque  illud  non  inventum  fuerit  in  sinu  suo  , ejusque  vices 
faceret  summa  cervix*  suspicari  liceret,  caput,  utpote  in  ea  aetate  tenerum  , 
fuisse  dissolutum  et  absorptum;  quam  jacturam  natura  sic  sublevasset,  ut  cervix 
superficiem  latiorem  haberet,  eaque  sinum  parum  cavum  sibi  pararet.  Et 
vidi  profecto  nonnunquam  femoris  collum,  ubi  id  fractum  erat,  cavitatem 
sibi  parasse  , quae  plus  minusve  a cotyii  distabat,  et  in  qua  motus  aliquos 
exercere  poterat.  Verum  nunquam  in  simili  casu  femoris  caput  detritum  ; 
sed  semper  intra  ipsum  acetabulum  haerere  observavi.  Hinc  in  eam  potius 
descendo  opinionem  , ut  credam  vitium  quod  modo  descripsimus  , fuisse 
subluxationem:  videlicet  excussum  ex  acetabulo  caput  super  oram  ejus 
internam  fuisse  propulsum,  ibique  haesisse.  Quoniam  autem  caput  spon- 
giosum, et  pro  ea  aetate  mollius  erat;  et  quoniam  id  per  quod  enutritur , 
maximam  partem  ab  interiori  ligamento  suppeditatur  ; necesse  fuit  ut  illa 
duo  acciderent;  alterum  ut  a capitis . impulsione  labrum  cartilagineum  ex- 
trorsum  verteretur,  atque  longius  a sua  sede  proveheretur , cujus  area 
novum  sic  acetabulum  constituit;  alterum , ut  jugis  pressio  femoris  motusque 
ejusdem  cum  reticulata  substantiae  mollitie  capitis  formam  immutarent  , et 
penitus  everterent,  praesertim  ob  nutritionis  defectum,  quia  teretis  ligamenti 
neque  vestigium  supererat.  / 

Quae  modo  explicavimus,  non  dissentiunt  ab  observationibus  in  aliis 
quoque  habitis  , et  ostendunt  rostratam  cervicis  faciem  fuisse  cartilagine 
vestitam,  quia  non  alia  erat,  quam  quae  antea  caput  obvelaverat.  Ostendunt 
pariter  quod  femoris  caput  ex  propria  cavitate  promotum  possit  variis  ab 
acetabulo  intervallis  subsistere  , indeque  luxationes  intermedias  progignere. 
Insuper  , quod  caput  , dum  minimo  distat  intervallo  a sinu  coxae  , deprimat 
marginem  osseum  acetabuli,  cui  insidet,  novumque  sinum  effingat;  unde 
alfectio  illa  oritur  , quam  luxationem  imperfectam  , seu  subluxationem 
appellant. 

Neque  femoris  caput  super  oram  duntaxat  acetabuli  consistit  , vel  prope 
ipsam  firmatur;  sed,  quod  magis  singulare  videbitur,  caput  illud  sedem 
mutare  diversis  temporibus  potest,  et  a sinu  longius  abvehi.  Id  manifestis- 
simum est  in  osse  innominato  sinistro  cujusdam  viri , quod  ante  oculos 
habeo  , ob  claudicationem  post  mortem  dissecti.  In  hoc  igitur  osse  quam- 
diligentissime  impressa  videri  possunt  terna  vestigia  , vel  sinus , quibus 
alii  post  alium  insedit  femoris  caput.  Naturalis  coxae  sinus  contractus  a 
summo  retrorsum  trianguli  formam  exhibebat , lateribus  duobus  altero 
sursum,  posterius  altero  productis  secundum  pubis  et  ischii  ramos.  Paucis 
lineis  sub  angulo  acuto  sinus  cotyloidei  , qui  superior  et  posterior  est. 

conspicitur  vestigium  , in  quo  probabiliter  haesit  caput , cum  primum  e 
cavitate  promotum  fuit.  Vestigium  hocce  conducit  ad  aream  oblongam  , 
ampliorem  in  ossis  ilii  priori  parte  incavatam  pone  spinam  ejusdem  ante- 
riorem et  inferiorem-  Huic  luxatum  os  diutius  inhaesisse  intelligimus  , si 
consideremus  , sinum  profundiorem  impressum  fuisse  in  solidiori  ossis 
parte  ; diutissime  vero  immoratum  fuisse  ossis  caput  super  ilii  dorsum 
ostendit  amplior  reliquis,  et  profundior  sinus,  figurae  orbicularis,  ab  altero 
novo  acetabulo  osseo  quodam  tubere  divisus.  In  hoc  tertio,  ut  ita  dicam, 
praeternaturali  acetabulo  femur  post  mortem  repertum  est. 

Illa  igitur  facultas  qua  caput  praeditum  est  , de  loco  ad  locum  tran- 
seundi , verum  esse,  quod  proposuimus,  demonstrat*  nempe  femur  in 
omnem  partem  promoveri , tum  etiam  saepius  orae  acetabuli  insidere  posse. 
Et  cum  minori  majorive  intervallo  ab  acetabulo  recedat  caput , deiu  de 
sede  in  sedem  tianseat  ; necesse  est  ut  pro  circumstantiarum  ratione  alia 
emergant  signa  , quam  quae  luxationibus  jam  cognitis  propria  sunt. 

Etsi  in  femoris  articulo  cum  osse  innominato  hujusmodi  subluxationes 
potissimum  eveniant  , tamen  in  aliis  quoque  juncturis  in  carpo  praecipue  , 
et  cubito  observantur  , ad  quas  pauci  animum  adverterunt.  Ex  cadavere 
viri  in  hoc  nosocomio  defuncti  1794  cubitum  cum  manu  detraxi  , quae 
ad  anteriora  luxata  erat  , ita  ut  carpi  basis  tuber  quoddam  introrsum  edi- 
ceret , ex  altera  vero  parte  manus  dorsum  spectante  quamdam  veluti  cavi- 
tatem , vel  sinum  , qui  eo  manifestior  erat  , quod  manus  ipsa  paullum 
extrorsum  reflectebatur.  Quamvis  haec  labes  non  exigua  videretur  , tamen 
flexionis,  extensionisque  actio  ita  erat  comparata,  ut  carpo  junctura  non 
omnino  deesset.  Musculorum  extensorum,  qui  ad  digitos  pertinent,  tendines 
veluti  distracti,  flexorum  vero  manus  tuberi,  quod  excesserat,  in  formam 
pontis  erant  subtensi.  Carpo  caeterum  mobilitas  , ut  dixi , non  deerat,  neque 
ulnae  capitulo  , qno  extremum  radium  sustinet,  quamvis  ligamentum  orbi- 
culatum crassius  quam  solet  , conspiceretur , et  parva  ligamenta  mucosae 
fere  naturae  in  ipso  articulari  cavo  a carpi  ossiculis  ad  sinus  articulares 
ul  nae  et  radii  procederent , rudimenta  videlicet  anchiloseos  mox  subsecu- 
turae. In  hujus  partis  diligehtiori  examine  id  nobis  per  quam  singulare 
apparuit,  quod  carpus,  qui  e loco  excidisse  credebatur , cum  radii  et  ulnae 
extremitatibus  fere  secundum  naturam  committebatur.  Ipsa  vero  supra- 
dictorum  ossium  extrema  pari  gradu  deorsum  incurvata  excipiebant  carpi 
basim  consueto  ordine,  et  quod  intuentibus  speciem  praeseferebat  semi- 
luxati  carpi  . aliud  re  ipsa  non  erat,  praeterquam  cubiti  extremitas  in  priorem 
pariem  inflexa  , ut  totum  carpum  exciperet.  Cum  extrema  pars  cubiti  multis 
et  valentibus  tendinibus  qui  ad  manum  ejusque  digitos  pertinent,  locum  et 
stabilitatem  praebeat , suspicari  licet  , manum  e loco  penitus  promoveri  non 
posse  , adeoque  carpi  luxationes  fere  nunquam  esse  perfectas  merito  existi- 
mamus , qui  non  semel  in  viventibus  eandem  extremi  cubiti  inflexionem 
observavimus  etiam  in  recentibus  articuli  affectionibus  , ut  diceres  cubitum 
quasi  ad  id  intentum  esse  , ne  manus  e suo  sinu  excidat. 

Subluxationes  hujusmodi  iu  cubili  quoque  cum  extremo  humero  conjunc- 
tione ab  externis  injuriis  oboriuntur  , quae  nulla  arte  sanari  possunt.  Sie 
nuper  generosus  vir  magno  impetu  cadens  cubiti  articulum  vehementer 
allisit.  Ingens  continuo  sugillatio  orta  est  , quae  humerum  cubitumque  totum 
occupaverat.  Ea  tandem  vario  praesidiorum  genere  discussa , cubitus  senii-* 
flexus  permansit , videlicet  ut  manuum  et  laqueorum  ope  neque  in  inte- 
grum extendi  , neque  penitus  flecti  ad  eum  modum  , quo  naturaliter  solet, 
potuerit.  Cubitus  insuper  ad  pronationem  vergebat,  et  nonnisi  vi  quadam 
interposita  resupinabatur , mox  in  pronationem  relapsurus.  Circa  articulum 
affectum  diligentius  exploratum  haec  notata  sunt.  i.°  Extremi  humeri  tuber- 
culum interius  a trochlea  ipsius  ossis  avulsum , quod  rarissimum  est , atque 
jn  partem  anteriorem  sub  integumentis  propulsum.  2.0  Olecranon  magis 
in  acutum  tendebat,  et  paullo  sublimius  erat,  non  tamen  eo  usque  adscen- 
derat , quo  pervenire  solet , dum  cubiti  luxatio  perfecta  est.  3.°  Demum 
capitulum  radii  contra  ulnae  summitatem  fortius  comprimendo  , simul  manu 
altera  cubitum  intus  extusque  vertendo  , sive  motus  illos  exercendo  , qui 
pronationi  et  supinationi  conveniunt , sonitus  in  imo  articulo  sese  prodebat  y 
qualis  ossi  fracto  proprius  est.  Anceps  tamen  erat  ex  hoc  statuere  , num 
processus  coronoides  abruptus,  an  de  trochlea  humeri  quidpiam  confractum, 
an  vero  de  articulari  cubiti  sinu  fragmentum  quoddam  per  longitudinem 
secesserit.  In  hujusmodi  cubiti  concussionibus  diastasis  plerumque  iit  inter 
ulnam  radiumque  , quae  per  totam  vitam  permanet.  Est  etiam , ubi  radii 
capitulum  superius  orbiculatum  loco  movetur  accedente  diastasi , quod 
de  nuo  in  sedem  pristinam  promoveri  quidem  potest,  sed  in  ea  difficillime 
relinetur. 

Molitiones  variae  , quae  subinde  ad  hunc  articulum  restituendum  adhibitae 
sunt  , non  solum  molestae  sed  etiam  nocuae  fuerunt  , dolores  iterum  ciendo, 
motusque  juncturae  praepediendo.  Chirurgorum  consilia  , qui  jugi  exercita- 
tione non  exiguam  sibi  famam  compararunt , aeque  parum  proficua  fuerunt. 

Arx.  VI.  ~ 

De  claudicatione  congenita. 

De  prava  illa  conformatione  tam  in  acetabulo  , quam  in  ossis  femoris 
capite  et  cervice  observata,  congenitam  claudicationem  efficiente,  jam  dudum 
verba  feci.  Quoniam  autem  hujusmodi  conformatio  a naturali  deflectens 
spectat  item  ad  affectiones  illas  quae  coxae  articulum  vitiant,  juvabit  hic 
denuo  potiora  capita  recensere.  Pravitas  illa  conformationis,  cum  foetu  con- 
nascitur , editoque  foetu  , aut  primis  aetatis  mensibus  deprehendi  nequit , 
quantamcumque  diligentiam  adhibueris  ; quia  infans  primos  gressus  incerto 
pede  tentat  , et  solum  , dum  annum  emensus  est  aut  plures  supra  annum 
menses , labes  ista  primum  observantium  oculis  manifesta  redditur.  In 
hujusmodi  infantibus  crus  affectum  brevius  esse  solet , tamen  brevitas  tanta 

non  est,  qnanta  iu  femoris  laxationibus,  quae  sursum  et  retrorsum  fiunt, 
animadvertitur.  Femur  et  crus  a naturali  positu  non  recedunt  , scilicet  in 
neutrum  latus  reclinantur.  Supinato  infante  extentoque  modice  artu  con- 
tracto, is  ad  naturalem  longitudinem  perducitur;  remissa  vero  extensione 
artus  ad  priorem  redit  brevitatem.  Motus  articulo  proprii  et  extensiones 
cum  facilitate  peraguntur  , et  sine  doloris  sensu.  A postica  corporis  parte 
spectatus  infans  exhibet  clunem  vitiatae  coxae  interdum  planam , interdum 
rotundiorem  , raro  non  immutatam  , sulcumque  eadem  habet  altitudine 
natis , qua  sanum  femur , praeterquam  quoad  apex  seu  extremitas  sulci 
fere  semper  sursum  trahitur  a magno  trochantere,  qui  altior  esse  consuevit 
et  extantior.  Pueri  sic  alfecd  toti  plantae  pedis  insistunt , neque  eis  artus 
debilitatur,  sed  cum  sano  par  incrementum  capit 

Offensiones  animadversae  in  his , qui  sic  claudicabant  , vel  in  acetabulo 
ossis  innominati  consistebant,  vel  in  femoris  capite,  vel  in  ejusdem  cervice. 
Acetabulum  vel  nimis  profundum  est,  vel  ejus  figura  in  oblongam , ovatam 
mutatur;  praecipue  vero  ejus  ora  tum  cartilaginea  , tum  ossea  depressa, 
aut  ex  aliqua  parte  latior  deprehenditur,  idque  sursum  plerumque  accidit , 
nam  inferne  cotylis  margo  , si  vitiatur  , perruptus  et  deficiens  est. 

Os  quoque  innominatum  claudicationem  inferre  potest , dum  nempe 
ampliori  gyro  donatum  est , vel  altiori  loco  positum.  Huic  adjungenda  est 
secessio  sacri  ossis  ab  innominato,  quod  vitium,  licet  rarissimum , in  recens 
natis  tamen  compertum  est  accidisse  vel  ex  ligamentorum  laxitate  , vel  ex 
ipsorum  ossium  prava  constitutione,  artumque,  qua  parte  diastasis  est, 
claudum  efficit.  Tunc  explorata  mali  sede,  animadvertitur  sacrum  os  ab 
innominato  esse  distractum  , et  os  sacrum , qua  parte  excidit  , eminentiam 
oblongam  efficere , atque  una  cum  coccyge  et  trunco  corporis  in  latus 
sanum  inclinare.  Quare  coxa  affecti  lateris  humilior,  et  magis  demissa  est, 
quam  altera  , in  quam  ossa  emota  et  corporis  moles  vergunt.  Itaque  inter 
ambulandum  pueri  truncum  in  latus  affectum  inclinant  et  claudicant. 

Femoris  caput  non  uno  modo  vitiatur  ; vel  enim  ejus  vertex  in  acutum 
tendit  , vel  depressus  est  , vel  contrahitur  sensim , et  inferne  veluti  in  ro- 
strum terminatur.  Est  etiam  ubi  caput  pene  nullum  est,  ej usque  loco  arti- 
cularis superficies  in  suprema  femoris  cervice  cernitur.  Quandoque  visum 
est  ab  lateribus  esse  complanatum.  . 

Cervix  femoris  aut  perbrevis  est,  quo  fit  ut  trochanter  ferme  altitudinem 
capitis  attingat  ; aut  in  transversum  porrigitur  , aut  nimis  obliquam  posi- 
tionem accipit  , quam  ob  labem  tantum  de  artus  longitudine  detrahitur , 
quantum  decurtata  aut  deficiens  a primordiis  cervix  est. 

Praeter  lias  claudicationis  congenitae  causas  quas  olim  peculiari  commen- 
tario comprehendi  , liceat  binas  alias  apponere  a nativitate  pariter  existentes, 
femorum  nempe,  et  ossis  patellae  luxationem.  Quamvis  in  magna  et  fre- 
quenti urbe  haud  raro  occurrant  ejusmodi  homines  , qui  in  alterum  , vel 
in  utrumque  latus  claudicant , rarissimum  tamen  est  occasionem  nancisci  , 
per  quam,  cultro  anatomico  subjici  possint  eorum  corpora  ut , quaenam  sit 

vera  mali  sedes  , in  apricum  proferatur.  Ita  luxationis  femorum  congenitae 
exemplum  unicum  nactus  sum. 

Puero  26  julii  1785  ab  matre  procerioris  staturae  liabitusque  optimi  in 
lucem  emisso  , et  10  augusti  denato  utriusque  femoris  capita  extra  aceta- 
bulum erant  posita  , nec  praeternaturalem  habebant  cavitatem  , cui  inside- 
rent , quemadmodum  in  inveteratis  ejusdem  ossis  luxationibus  accidit. 
Cotylis  pars  interior  , sive  mavis  anterior  ab  ligamento  quodam  in  trans- 
versum ducto  occludebatur;  nempe  a lata  et  morbosa  productione  ejus 
ligamenti  , ut  videtur  , quod  secundum  naturam  gracilius  est , et  delicientem 
inferae  acetabuli  marginem  complet.  Altera  autem  cavitatis  cotyloideae  pars 
nempe  posterior  patens  quidem  erat  , nullaque  membrana  praeclusa  , sed 
ex  acetabuli  cavo  excrescens  quaedam  massa  densioris  pinguedinis  habitum 
referens,  sinum  omnem  occupabat,  in  quem  femoris  caput  conjici  debuisset. 
Igitur  femoris  caput  in  sinum  aliena  materia  obstructum  recipi  non  poterat, 
retinebaturque  a sola  capsa  articulari  multo  hic  ampliore  et  laxiori,  quae 
a parte  priori  firmiter  adhaerebat  ligamento  acetabulum  occludente  , a po- 
steriori vero  ultra  marginem  externum  acetabuli  procedebat.  Gapsa  haec 
orbiculata  satis  caeterum  robusta  erat  , et  crassior  , eaque  dissecta , liga- 
mentum , quod  vocant  internum  undequaque  liberum  , altero  fine  latiore 
in  femoris  caput  immittebatur , altero  in  acetabuli  profundum  demerso 
cum  pinguedine  confundebatur.  Longius  autem  istud  fuisse  , quam  natura 
ferret  , observatum  est  , quod  si  cum  capsae  articularis  extensione  conferres, 
facile  concipies  femora  sursum  et  deorsum  ad  aliquam  distantiam  versari, 
simulque  in  orbem  moveri  potuisse. 

Caput  femoris  sphoericum  erat , pensile , haerebatque  circa  ossis  ilium 
spinam  inferiorem,  cui  quidem  ossi  non  insistebat;  nemo  tamen  erit,  qui 
dubitet  quod,  si  puer  vitam  habuisset,  femora  inter  incidendum  nova  sibi 
acetabula  non  effinxissent.  Genua  pueri  nondum  secti  extrorsum  conversa 
erant , poplites  introrsum  , exteriores  vero  condyli  retrorsum  acti  sibi  mutuo 
occurrebant. 

Luxationis  femorum , quae  intra  matris  uterum  fcetibus  accidit , non  uno 
loco  meminit  Hippocrates  (1).  « Gravissime  igitur  habent  , quibus  , dum 

in  utero  continentur  , elabitur  hic  articulus.  Qui  in  infantia  hanc  calami- 
tatem experiuntur,  ii,  si  liberaliter  educati  fuerint,  sano  quidem  crure 
recto  utuntur,  verum  scipionem  alae,  quae  sano  cruri  respondet,  suppo- 
situm circumferunt.  Quidam  etiam  utrique  alae  scipionem  subjiciunt  , crus 
vero  affectum  suspensum  detinent , quoque  id  brevius  est , eo  levius 
habent.  At  ubi  coxendicis  articulus  a primo  ortu  , aut  etiam  in  ipsa  infantia 
sua  compage  emotus  ad  interiorem  partem  inclinarit,  carnes  eam  ob  causam 
magis  quam  in  manu  imminuuntur  , quod  ii  crure  uti  nequeant.  At  quibus 
in  matris  utero  hic  articulus  sua  sede  emotus  , neque  reconditus  fuerit, 


(1)  Sect.  VI , de  artic.  b.  26,  27  , 28  , 29. 

eorum  quidem  nonnullis  si  sideratum  femur  fuerit , suppurationes  diuturnae 
et  quae  curationem,  per  linamenta  desiderent,  contingunt  , quibusdam  etiam 
ossa  nudantur.  Summam  vero  curam  postulant , quibus  in  prima  infantia 
liic  casus  incidit;  si  enim  ea  in  infantia  negligantur,  iis  totum  crus  prorsus 
inutile  , et  incrementi  expers  redditur  , et  universi  cruris  carnes  magis  im- 
minuuntur , quam  sani.  Proni  incedunt  brutorum  more  , qui  a nativitate 
luxata  habent  femora  ». 

In  extern um  plerumque  genu  latus  excidit  patella , idque  ob  articuli 
peculiarem  dispositionem;  quippe  eadem  patella  in  naturali  ordine  non 
articuli  medium  tenet,  sed  nonnihil  ad  exteriora  vergit,  et  magis  condylo 
minori  femoris  applicatur  quam  interiori  , unde  facilior  est  in  eam  partem 
excessus.  Quibus  rationibus  addi  possunt  et  illae  , quae  a condylo  minus 
tuberoso , et  a musculorum  robore  femoris  externam  faciem  tegentium 
peti  possunt. 

Quibus  autem  rotula  jam  inde  a pueritia  elapsa  est  , ii  fere  valgi  sunt 
ab  altero  , aut  ab  utroque  crure  ; scilicet  crura  cum  femore  juncta  angulum 
introrsum  faciunt , et  deinde  magis  minusve  divergunt  , quo  pedibus  pro- 
piora sunt.  Forte  idem  angulus  , qui  ex  tibiae  cum  femore  conjunctione 
lit  , dum  major  est , patellam  extrorsum  propellit  mutata  simul  muscu- 
lorum extendentium  directiones  Ita  patella  elapsa  faciem  alteram , quae 
interior  erat , contra  latus  externum  condyli  recondit ; alteram  , quae  prior 
erat  , extrorsum  conversam  habet.  Evenit  etiam  ob  situs  mutationem,  ut 
rotula  interdum  gracilior  , interdum  aequo  tuberosior  , quin  etiam  figuram 
mutet , aut  magis  complanata  conspicialur.  Est  etiam  , ubi  cartilago  articu- 
la iis  faciei  internae  deficere  visa  est. 

Juveni  20  annorum,  anno  iy85  dissecto,  ab  ipso,  ut  videbatur,  ortu 
patella  utriusque  genu  in  latus  externum  elapsa  , interiori  facie  condylum 
femoris  externum  , et  capitis  tibiae  partem  tuberosam  contingebat  , sic  ut 
marginem  alterum  anterius  , posterius  alterum  haberet.  Itaque  spatium  inane 
intra  femoris  condylos  et  tibiae  caput  intercipiebatur  , manibus  oculisque 
distinguendum.  Musculi  crus  extendentes , a recta  , quam  fere  servant  , 
liuea  discedebant , atque  oblique  in  latus  externum  genu  desinebant.  Sic 
vastus  externus,  ubi  ad  genu  pervenit,  posterior  fit : rectus  faciem  externam 
femoris  occupat:  vastus  vero  internus  mox  infra  originem  femur  deserens, 
et  ante  ejus  mediam  faciem  pertransiens  ad  rotulam  pergit.  Quamobrem 
regio  interior  femoris,  atque  anterior,  quae  infra  medium  ossis  est,  solis 
integumentis  contecta  esse  deprehenditur.  Attamen  rotula  , utut  male  sita , 
aliquam  mobilitatem  conservat , atque  ante  et  retrorsum  parumper 

gliacit.  Ligameutum  rotulae  inferius  non  recta  tuberi,  seu  spinae  tibiae  com- 
mittitur , sed  ductu  perquam  obliquo  ab  externa  parte  introrsum  tendit. 
Itaque  cum  actio  musculorum  crus  extendentium  hujusce  ligamenti  direc- 
tionem sequatur , ita  musculorum  vires , dum  contracti  sunt  , bifariam 
dividuntur  ob  ejusdem  ligamenti  obliquitatem.  Earum  virium  pars  , quae 
propter  directionem  obliquam  minus  agit , extendendo  cruri  impenditur ; 

potior  vero  virium  pars  deducendo  cruri  inservit.  Et  quamvis  articulus  , 
qui  ex  tibiae  cum  femore  unione  ferme  ad  angulum  consistit  ( gynglimus 
angularis)  huic  motui,  nempe  deductioni,  parum  faveat,  imo  ligamenta, 
quae  ad  latera  firmant  genu  potius  eidem  obstare  videantur  ; tamen  horum 
musculorum  actio  vasti  nempe  , recti  , et  cruralis  , qui  praeter  naturae  in- 
stitutum crus  morbose  deducunt  , ex  ipsa  partium  vitiatarum  inspectione 
elucessit.  Namque  tibia  ita  contorquetur,  ut  ejusdem,  quae  dicitur  spina, 
extrorsum  vergat,  latus  vero,  quod  alias  interius  est,  a priore  parte  sit. 
Hinc  tibiae  directio  cum  femore  mutata , valgusque  incessus  *,  hinc  crus 
extensum  obtusum  angulum  introrsum  spectantem  cum  femore  intercipit. 
Ubi  notandum  est,  quod  dum  crura  extenduntur,  patella  nonnihil  anterius 
promovetur  , sed  mox  cum  quodam  strepitu  resilit  retrorsum. 

Jam  supra  notavimus  extensores  cruris  musculos  interiorem  femoris  partem 
deserere,  ut  in  exteriorem  versus  luxatam  rotulam  migrent  ; contra  hujusce 
ossis  ligamentum  inferius  oppositam  habere  directionem  , ut  ab  extra  in- 
trorsum procedat.  Quamobrem  partes  istae  simul  sumptae  curvam  lineam 
describunt,  cujus  extrema  cum  a musculorum  actione  diducantur,  imminuta 
curvitate  ad  rectam  accedunt  , quam  ipse  axis  femoris  cum  tibia  conti- 
nuatus constituit  5 unde  rotula  in  maxima  curvae  lineae  convexitate  posita, 
et  accedente  musculorum  contractione  necessario  debet  anterius  ferri , 
quod  ad  crus  extendendum  quammaxime  conducit. 

Paullo  diversa  erat  partium  mollium  circa  genu  constitutio  in  juvenis 
cadavere  , in  quo  anno  1786  patellam  sinistram  luxatam  esse  animadverti. 
Detractis  integumentis,  denuo  adnotavi  musculos  rectum  et  cruralem  ex- 
trorsum tendere  , atque  eo  magis  ab  femoris  axe  deviare  , quo  propius 
rotulae  erant.  Horum  extrema  tendinea  amplectebantur  quidem  rotulam  , 
sed  in  tuber  capitis  tibiae  externum  immittebantur.  Ita  patella  in  externum 
latus  prolapsa  fere  in  transversum  apposita  erat  faciei  externae  femoris 
pone  condylum  minorem.  Area  articulata  in  interiori  patellae  facie  carebat 
cartilagine,  quod  attritionis  effectus  visus  fuisset,  nisi,  quae  eidem  respon- 
debat femoris  facies  ligamentosa  substantia  , laevigala  et  mobili  fuisset 
convestita.  Ligamentum  orbiculatum  ab  anteriori  parte  crassius  et  robustius 
quam  solet,  visum  est,  et  uti  inter  flectendum  articulus  obsequens,  ita  ad 
extensionem  renitentior.  Dum  inecum  ipse  causam  investigarem  , ob  quam 
patella  in  hoc  saltem  casu  in  externum  latus  prolapsa  fuerit , existimavi 
multum  fuisse  tribuendum  brevitati  et  gracilitati  condyli  externi  femoris  , 
ut  ablata  resistentia  facilius  in  latus  exterius  excidere  potuerit. 

Hactenus  enumeravimus  vitia  coxarum,  femorumque  claudicationem  indu- 
centia , quae  fere  cum  fcetu  connascuntur.  Non  sunt  praetereunda  ea  vitia 
quae  fortuito  superveniunt  , quibus  id  saltem  boni  inest , ut  si  illico , et 
prudenter  succurras  , possis  idoneis  praesidiis  claudicationem  praecavere. 
Inter  haec  est  tumor  in  inguine  natus  , vel  etiam  profundius  intra  aceta- 
bulum ” tum  abscessus  in  musculis  femori  circumpositis  5 denique  effectus 
exterioris  violentiae  , veluti  cervicis  femoris  fractura  , contusio  art  culi  , ictus 
coxae,  trochanteris,  genu,  de  quibus  modo  sigillatim  disserere  non  vacat. 


CAPUT  IX 


DE  TUBERCULIS  OSSIVORIS. 

Quanam  sint  indole  praedita  varia  illa  tubercula,  quae  ossa  diversimode 
arrodunt,  quibusve  partibus  potissimum  insideant,  digna  omnino  res  est, 
quae  altius  inquiratur  , praecipue  cum  ea  , quae  aut  Hallerus  (i)  de  capitis 
tumoribus  , aut  Louisius  (2)  de  tumoribus  durae  matris  fungosis  studiose 
collegerunt  , non  omnia  eorundem  discrimina  complectantur.  Mulla  enim 
phoenomena,  quae  in  corrosis  ossibus  observantur,  nondum  plene  expioraia 
sunt  , et  tubercula  nonnulla  , licet  habitu  plane  differant  , videntur  tamen 
super  ossa  eosdem  effectus  edidisse,  sive  intus  in  cavitatibus,  sive  extus 
sub  tegumentis  locata  fuerint.  Non  is  ego  sum , qui  eorum  naturam , discri- 
mina, effectus  me  assequi  posse  credam*,  sed  aliorum  exemplis  proprias  , 
qualescunque  eas  sint  observationes  adjungere  e re  fore  existimo  , ut  col- 
latis  causis  signisque  , obscurissimae  affectionis  et  simul  gravissimae  historia 
tandem  perficiatur. 

A R T.  I. 

De  tuberculis  capitis. 

Quadragenarius  vir,  ruri  degens  bonique  habitus,  acerbissimis  supra  or- 
bitas doloribus  conflictari  cgepit , quibus  per  tres  menses  toleratis  , euatisque 
sensim  supra  caput  abscessibus , ad  nosocomium  hocce  se  contulit  , ubi 
post  duorum  circiter  mensium  decubitum  , quum  vix  quidquam  ad  sani- 
tatem profecisset , ad  suos  redire  maluit , quam  frustra  artis  opem  ulterius 
experiri.  Quum  igitur  mensem  alterum  domi  transegisset,  palliativa  dun- 
taxat  abscessuum  deligatione  , in  meum  valetudinarium  illatus  est  24  oc.to- 
bris  anni  1787.  Caput  ejus  viri  binis  ulceribus  erat  gravatum,  quorum 
alterum  ad  bregma  , alterum  prope  suturam  sagittalem  paullo  ante  poste- 
riores angulos  ossium  sincipitis  existebat.  Aderat  simul  febris  post  meri- 
diem valde  increscens  , cervicis  dolor  , et  a parte  dextera  integumentorum 
capitis  oedema.  dEger  vero  de  morbi  , quo  affectus  erat,  gravitate  identidem 
conquerebatur,  quam  ob  ipsam  gravitatem  oppressus  animo,  viribusque  , 
quae  aegritudinem  antecesserant  , aut  insecuta  erant  symptomata  satis 
explicare  non  valebat.  Etsi  haec  omnia  satis  indicarent  in  maximo  periculo 
esse  constitutum  hominem , visum  est  eidem  prodesse  posse  , si  abscessus 
scalpello  ampliarentur,  eorumque  fundus  expurgaretur.  Quod  vix  factum 
fuit  , cum  cranium  utrobique  corrosum  perforatumque  inventum  est.  Prae- 
terea demisso  in  ulcera  digito,  occurrebat  substantia  quaedam  mollis, 

corticali  cerebri,  quantam  quidem  dijudicare  potui,  non  absimilis,  quod 
suspicionem  faciebat  meuynges  ipsas  uua  cum  osse  fuisse  absumptas.  Cae- 
teruin  integumeuta  communia  valide  marginibus  osseis  connexa  erant.  Tertia 
post  sectionem  die  febris  vehementior  fuit , per  quam  licet  sensus  non 
amisisset  aeger , nec  artus  fuerint  resoluti , lingua  tamen  tumidiore  facta 
balbutiebat , et  fractis  viribus  ad  sese  erigendum  , a meridie  quartae  diei 
post  breves  cpnvulsiones  repente  decossit. 

Postridie  caput  lustravimus.  Velamenta  nullibi  soluta  a cranio ; imo  peri- 
cranium , qua  eroso  ossis  margini  inhaerebat  , paullo  crassius,  quam  solet, 
visum  est.  Cranium  ipsum  duobus,  ut  dictum  est,  locis  penitus  perforatum 
erat,  quo  circumsecto,  primum  lymphae  obsoletae  nonnihil  effluxit,  deinde 
detracta  calvaria  bina  tubercula  supra  falciformem  D.  M.  processum  enata  , 
et  foraminibus  cranii  respondentia  conspiciebantur.  Horum  tuberculorum 
superficies  ulcerata  erat  , materia  alba,  friabili  , fere  sebacea  intus  haerente, 
sub  qua  durities  quaedam  eodem  praedita  colore  obveniebat  , ut  propterea 
tubercula  illa  non  a sola  superficie  exterioris  laminae  D.  M.  enata  esse  ap- 
pareret, sed,  quod  secando  comperimus  , a sulco,  omnique  ambitu  sinus 
falciformis , adeoque  laminas  utrasque  sic  contra  se  comprimebant  , ut 
obstructo  lumine  , ad  tres  transversos  pollices  sinus  immeabilis  esset.  Falx 
ipsa  , et  quae  illam  producit  durior  menynx  qua  late  se  expandit  praesertim 
supra  dexterum  cerebri  haemisphaeriumj  plumbeo  colore  inficiebatur.  Remota 
dura  matre , sub  qua  lymphae  corruptae  nonnihil  stagnabat , dexteri  hemis- 
phaerii cortex  plane  gangraenosus  , medullaris  autem  substantia  , quantum 
oculis  discernere  potui , illaesa  apparuit.  Ventriculi  superiores  secundum 
naturam  constituti,  nisi  quod  vasa  choroidei  plexus  decolora,  et  ab  inclusae 
aquae  copia  in  varices  dilatata  observarentur.  Cerebellum  mollius  justo  et 
flacidum:  vasa  ejusdem  ita  turgentia,  ut  inflammata  viderentur.  Turgebant 
autem  sanguine  atro  et  dissoluto  , cujus  pars  sub  tentorio  , et  circa  basim 
cerebelli  haerebat  effusus , pars  loturae  carnium  similis  profundius  in  thecam 
vertebrarum  descenderat. 

Rusticus  alter  boni  habitus  annos  natus  ad  quinquaginta  ob  varios  tu- 
mores sphoericae  figurae,  molisque  variae,  quibus  caput  ipsius  foedabatur, 
in  nosocomium  exceptas  est  6 martii  anni  1783.  Horum  maximus , quantum 
nempe  sola  manus  capere  poterat,  dimidiam  ossis  frontis  partem  ab  laeva  , 
et  proximam  anteriorem  sincipitis  sinistri  occupabat.  Tres  alii  dimidii  ovi 
magnitudine  posteriori  ejusdem  sincipitis  parti,  et  alter  multo  grandior 
dextrorsum  suturae  lambdoideae  inhaerebant.  Demum  tres  ultimi , iique  mi- 
nores reliquis  obliquo  tractu  dexterum  cranii  latus  tenebant,  sic  ut  imus 
orbita?  incumberet,  alter  supra  os  squamosum  esset,  postremus  vero  huic 
immineret.  Porro  tumores  singuli  circumscripti  , molles  , cum  quodam 
fluctuationis  sensu  , et  cute  sana  tecti , ut  manifeste  cystici  apparerent. 
Percunctanti  mihi  quando  , quibus  ve  potissimum  signis  malum  sese  prodi- 
derit , haec  fere  ab  aegro  accepi  : tumores  illos  quatuor  ab  hinc  mensibus 
paullatim  alterum  post  alterum  succrevisse;  atque  a benigno  , non  dolenti 

tuberculo  ad  eam  sensim  molem  , qua;  ob  oculos  erat  , pervenisse  5 tum 
chirurgum  quemdam  , qui  eosdem  aqua  turgidos  judicaverat , spem  sana- 
tionis fecisse , si  lympha  evocaretur.  Igitur  eorum  altero  pertuso  fluidum 
rubellum  exiluisse  , quasi  sanguinem  decolorem , eundemque  liquorem 
jugiter  deinceps  ex  aperto  tumore  manasse  $ cui  malo  cum  parem  medi- 
cinam non  inveniret  , seque  magis  magisque  viribus  languere  percipiet  , 
consilium  denique  nosocomium  petendi  arripuisse.  Quo  cum  esset  illatus  , 
miserrimum  de  se  praebuit  spectaculum  ; nam  corporis  macies  et  languor  , 
et  pulsuum  inanitas,  et  faciei  pallor,  et  frequens  vaniloquium  nonnisi 
infausta  de  eo  portendebant  Triduo  vix  exacto,  tumorum  alter  sponte 
ruptus  effudit  liquamen  putridum,  subatrum,  cum  intolerabili  fcetore.  Mox 
subsecuta  febris  cum  ingenti  horrore  , quam  delirium  furiosum  excepit  , 
et  denique  mors. 

Caput  demortui  inspecturi  illud  primum  animadvertimus  tumorum , quos 
memoravimus  , sedem  sub  pericranio  fuisse.  Et  eorum  quidem  alterum  iu 
regione  temporali  situm  ab  musculo  crotaphite  contegebatur ; cranii  vero 
pars  unaquaelibet , qua  singulis  ulceribus  subjacebat  , devastata  erat } id 
quod  etiam  accidisse  observavimus  sub  reliquis  tumoribus , ubi  pericra- 
nium , et  galea  aponeurotica,  et  communia  integumenta  illaesa  permanse- 
runt. Tumores  autem  ipsi  hinc  pericranii  superficiei,  illinc  D.  M.  externae 
laminae  tenaciter  adhaerentes  conflati  erant  ex  substantia  quadam  solidiori, 
inaequali  , rubente,  plurimis  sepimentis  partim  filamenta , partim  membranas 
aemulantibus  in  crebras  cellulas  dispertita,  in  quibus  humor  concludebatur 
eidem  plane  similis  , qui  ex  ruptis  abscessibus  effundebatur.  Eae  porro 
membranae  pericranium  nempe , et  menynx  crassiores  et  duriores  factae 
validius  inhaerebant  perrupto  et  scabro  margini,  qui  ab  ossis  solutione 
extiterat.  Cerebrum  in  speciem  sanum  erat , excepta  ea  regione  corticalis 
substantiae,  quae  tumoribus  substrata  erat,  utpote  colore  magis  obsoleto 
praedita. 

Cranium  siccatum  per  octo  foramina  diversae  diametri  , figurae  ad  sphae- 
ricam accedentia,  patens  erat  j circa  quae  foramina  illud  praecipue  notandum, 
in  nonnullis  tabulam  cranii  extimam  , in  aliis  diploen  , in  aliis  denique  in- 
teriorem tabulam  magis  fuisse  exesam,  ut  propterea  ambiguum  esset,  cui- 
nam ex  hisce  partibus  gravius  vitium  contigerit.  Sulci  , qui  menyngeas 
arterias  anteriorem,  posterioremque  recipiunt,  paullo  profundiores  sunt, 
atque  in  ramos  eleganter  distributi.  Rudimenta  novorum  foraminum  prae- 
sentabant foveolae  quam  plurimae  in  interiori  tabula  insculptae,  ab  eodem 
humore  solvendi  facultate  praedito  inchoatae.  Denique  non  sine  admiratione 
spectabatur  reliquam  ossis  structuram  prae  duritie , candore  , crassitie  ro- 
bustioris et  sanissimi  viri  cranio  non  cessisse.  Eximium  bocce  specimen  in 
Musaeo  Acad.  Caes.  Josephinae  jamdiu  asservandum  obtuli. 

Famulum  mediae  aetatis , qui  ulcerosas  ex  impura  venere  affectiones 
antehac  contraxerat , luem  tamen  nunquam  , acuta  febris  adoritur  mense 
augusto  1789,  quae  paullatim  eundem  deserens  capitis  dolores  nunc  magis, 

nunc  minus  infestantes  reliquit,  donec  obortis  tribus  tumoribus  penitus 
sedarentur.  Primus  et  amplior  a gibbositate  dextera  sub  cute  capillata  .ad 
mediam  frontem  , et  ad  dexterum  supracilium  porrigebatur*  alter  magni- 
tudine ovi  pulli  indici  sincipiti  dextero  insidebat  non  dolens  , ex  molli  du- 
riorique  materia  consistens  , cujus  plane  naturae  erat  tumor  tertius,  miuorque, 
qui  ex  adverso  stabat  supra  verticem  sinistrum.  iEgrotanti  , qui  in  noso^ 
comium  venit  calendis  novembres  1790,  tumor  anterior  ad  suppurationem 
jam  vergens  incisus  cranium  nudatum  ostendit,  densamque  materiam  per 
viginti  ct  amplius  dies  copiosam  dedit  , remanente  intus  quadam  substantia 
tenaci  in  pus  difficillime  convertenda.  Inter  haec  convulsionibus  bis  corri- 
pitur cum  sensuum  extinctione  , absque  febri  , tum  frequentius  ad  instar 
epilepticorum  motuum  , quibus  lingua  et  mente  intercepta , cum  pulsu  lan- 
guido et  molli,  male  articulatas  et  vix  intelligendas  voces  edebat.  Quo 
autem  crebrius  epileptici  motus  accedebant ,.  eo  magis  decrescebant  bini 
tumores  verticem  occupantes , imo  sinisterior  prorsus  evanuit.  Dum  liaei  mu- 
tationes fiunt , et  separationis  sulcus  in  osse  prioris  abscessus  apparet , 
novum  tuberculum  sub  ossis  frontis  capillis  attollitur,  quod  eonfestim  in- 
cisum os  nudum  dedit , et  sanie  male  olenti  profluente  sensuum , et  linguae 
usum  paullatim  restituit.  Per  hanc  vero  malorum  seriem , quod  mireris,  et 
sub  mentis  hebetudine  diuturna  cibos  opportune  capere  homo  non  neglexit , 
adeo  ut  quinto  curationis  mense  vires  ei  ad  incedendum  salis  sufficerent. 

Abscessus  ossis  frontalis  , qui  postremo  apparuit , secedente  ossea  lamina 
ante  alios  coire  coeperat,  sed  ex  priore  ulcere , licet  puris  multum  ferretur, 
abscessio  nulla  secuta  est.  Interim  aegrotans  purioris  aeris  fruendi  gratia 
excessit  nosocomio  circa  septimum  decubitus  mensem  , extantibus  eliamnum 
binis  supra  caput  ulceribus  , et  in  dolenti  tuberculo  supra  verticem  dexterum. 
Citius  , quam  credebamus  , in  valetudinarium  reportabatur  sensibus  omnino 
orbatus ; nam  cum  per  illos  septem  dies  , quibus  otiabatur  , poculis  , et 
forte  etiam  uxoris  amplexibus  indulsisset  , sopore  et  convulsionibus  per 
noctem  correptus  est  , iisque  per  integrum  mensem  detentus , donec  paul- 
latim loquendi  , adsidentes  internoscendi  , quin  etiam  gradiendi  facultas 
reddita  est.  Verum  accedentibus  denuo  circa  undecimum  aegritudinis  men- 
sem epilepticis  motibus,  pro  ejus  gravitate  sensibus  plus  minus  alienari, 
balbutire  , lecto  haerere  cogebatur , et  crebrius  adhuc  instante  epilepsia 
fere  obmutuit,  nisi  quod  per  intervalla  obscure  quaedam  pronunciabat , et 
se  intelligere,  quae  dicebantur,  gestu  quandoque  significabat,  donec  scorbuto 
dissolutus  praecedenti  brevi  oppressione  confectus  est  22  julii  1792  intra 
vigesimum  pertinacis  morbi  mensem. 

Hujus  viri  nullam  aliam  partem  praeter  caput  dissecavimus  , quia  calor 
summus  offendebat.  In  eo  igitur  capite  bina  ulcera  spectabantur  , quorum 
amplius  in  gibba  dexteriori  frontis  parte  extabat  cum  carie  aridissima  , 
nigra,  asperaque.  Alterum  in  sincipite,  ex  quo  tabulae  externae  lamina  seces- 
serat. Caries  prioris  ulceris  perrosa  externa  lamina  in  sinum  frontalem 
dexterum  penetraverat.  Os  frontis  circa  medium  foveolam  scabram  habebat, 

ex  qua  bracteola  ossea  deciderat;  sinistrorsum  vero  foraminulis  quamplu- 
rimis  scatere  cernebatur.  Ejusmodi  foraminulis  pertusa  erat  interior  tabula 
ossis  frontis  et  verticis  sinistri , quibus  grana  quaedam  ex  osse  protube- 
rantia interjacebant.  Sinus  asperior  in  dexteri  verticis  medio  aliquid 'absces- 
sisse indicabat.  Haec  vitia  sive  in  frontali,  sive  in  ossibus  verticis  animad- 
versa nequaquam  ad  interiorem  tabulam  descenderant  , nisi  erosionem  ex- 
cipias intus  in  sincipite  sinistro  , quae  e directo  exteriori  respondebat  , 
intercedente  tamen  tenuissimo  septo,  ne  in  unum  foramen  abirent. 

Caeterum  gra\ioribus  hisce  affectionibus  aliae  sunt  addendae,  quae  detractis 
capitis  integumentis  observatae  sunt  maculae  nempe  flavae  , superficie  tenus 
asperae  iu  utraque  tabula  ossium  , de  quibus  loquimur , impressae.  Notabatur 
prae  aliis  vestigium  flavum  in  interiori  parte  verticis  sinistri , et  in  substrata 
D.  M.  quae  eo  loci  crassior  facta  denarii  circiter  latitudine  comunicaverat 
labem  piae  menyngi  , cum  qua  concreverat  , tum  corticali  lobi  medii  cerebri , 
luteum  nempe  colorem  et  duritiem  iisdem  impertiens.  Medullaris  cerebri 
duriuscula;  aqua  multa  in  ventriculis  lateralibus,  praecipue  in  sinistro  , et 
ad  basim  ce  re  ori , tum  in  theca  spinalis  medullae  reperta  est.  Cranium 
reliquum  satis  habebat  soliditatis,  quin  etiam  suturas  propemodum  ossefactas. 

Expositas  habes  observationes  tres  tumorum,  qui  capiti  innascuntur  om- 
nino lethalium.  Nec  aliter  fieri  potest ; etenim  Falloppius  jam  monuerat  , 
quod  si  in  aliqua  parte  capitis  sic  haeserint  ( tumores  ) , ut  loco  moveri 
non  possint,  ossis  timendam  esse  corruptionem.  Et  M.  A.  Seperinus  (i) 
sub  longa  contage  saniei  os  subjectum  conteri  solere  scripserat.  Difficilli- 
mum vero  est  statuere  quae  causa  , quae  prima  sedes  hujusmodi  tumorum 
sit  , ad  quam  speciem  pertineant.  Et  primum  quaerere  oporteret,  an  extra 
vel  intra  cranium  originem  habuerint : vix  licet  suspicari  tam  atrox  malum 
sub  capitis  integumentis  haesisse  , cum  neuter  aegrorum  externa  violentia  , 
aut  cacochimia  fuerit  affectus  , quibus  mali  initia  sint  referenda.  Contra,  in 
duobus  capitis  dolores  diu  praecesserant,  antequam  tubercula  extus  appa- 
rerent. Si  intra  cranium  inccepit  morbus , iterum  quaerendum  est  an  ejus 
primordia  sint  repetenda  ab  congestu  , vel  corruptione  eorum  corpuscu- 
lorum in  extima  D.  M.  lamina  locatorum,  quae  olim  Pacchionus  glandulas 
vocavit ; an  ab  affectione  cellularis  textus  laminas  utrasque  conjungentis. 

Si  habitum  respicio  et  contenta  tuberculorum  supra  memoratorum , ego 
certe  iis  , qui  a Celso  capitis  proprii  dicuntur  meliceridi,  et  atheromati 
quodammodo  compararem , quae  singula , ut  Celsus  ait  (2) , et  ex  parvulo 
incipiunt  , et  diu  paullatimque  increscunt,  et  tunica  sua  includuntur.  Et 
atheromati  subesse  quasi  tenuem  pulticulam  ; meliceridi  liquidiorem  humo- 
rem ; his  inquam  compararem,  nisi  nostris  tuberculis  tunica  sua  deesset, 
et  nisi  sic  essent  comparata , ut  per  medium  incisa  et  effusa  materia 


(1)  De  absc.  anomal. , cap.  2X. 
(a)  Lib.  VII , cap.  6. 


98 

vulneris  orse  committi  propter  ossis  corruptionem  , et  glutinari  nequeant 
quemadmodum  faciendum  praecepit  idem  Celsus  de  iis  .,  quae  paullo  ante 
descripserat.  Hujusmodi  igitur  pulticulae  , aut  liquidiori  humori  vim  sum- 
mam inesse  oportet , quae  tantam  inferat  ossibus  noxam.  Anne  liauc  vim 
pulsationi,  aut  pressioni,  quam  exercent  in  subjacentem  calvariam  tribue- 
mus? Sed  nulla  in  his  tumoribus  pulsatio  aderat;  neque  tumores  illi 
compressi  intra  cranii  cavitatem  se  recipiebant  , quae  duo  tanquam  signa 
fungosorum  capitis  tumorum  numerat  Lovisiits.  ]\!um  ex  acido  esse  vim 
ossa  rodendi,  quod  sive  pulticulae,  sive  cruento  humori  inhaereat,  cense- 
bimus? Nondum  experimenta  cum  ejusmodi  materia  sunt  capta,  quibus  id 
probetur?  Tamen  si  statui  quidquam  potest  ab  effectibus,  qui  ossibus 
acido  liquori  immersis  obveniunt  , videtur  certe  aliud  esse  non  posse  , 
quam  acidum  in  corpore  extricatum  sive  animale  , sive  phosphoricum  , sive 
lacteum  , sive  saccharinum  , quod  tantam  vim  in  ossa  exserat.  Huic  addi 
merito  debet  vis  insignis  vasorum  absorbentium.  Ut  enim  tubercula  ista 
inflammatione  quadam,  aut  mollitudine  afficiuntur , sic  labefactata  compage 
ossis  elementa  dissolvuntur  , et  sublatis  terreis  particulis  vasorum  lympha- 
ticorum actione  os  excavari , imo  perforari  necesse  erit. 

Quidquid  autem  de  causa  sit,  quae  tubercula  excitat,  et  quae  ossa  per- 
fodit , morbus  hicce  plane  differt  a tumoribus  fungosis  D.  M. , quorum 
numerosa  exempla  ex  aliis  protulit  Lovisius  (i).  In  his  enim  tumor  ex- 
ternus magis  minusve  prominens  persaepe  pulsat  , aneurysma , vel  cerebri 
herniam  mentiens  ; quandoque  tumor  in>ra  cranium  totus  se  recipit ; deii- 
tuitque  aegro  in  oppositum  latus  decumbente.  Denique  ejusdemmodi 
tumori  simplex  vulnusculum  inflictum  diras  convulsiones  , mentis  aliena- 
tionem , soporem  et  mortem  concitavit.  Si  hisce  fungosis  tumoribus  con- 
ferre velis  , observationem , quam  secundo  loco  posui  , non  repugnavero  , 
In  qua  tubercula  ex  solidiori  substantia  cellulari  conflata  erant , nisi  quod 
symptomata  praecipua  cum  iis  , quae  a fungis  concitantur  , plane  non  con- 
venirent. 

Reliqua  autem  tubercula  in  priore  et  tertia  observatione  commemorata 
fungosis  minime  tribuenda  videntur  , sed  potius  ejus  generis  tumoribus  , 
quos  barbari  aevi  scriptores  testudines  vel  talpas  nuncuparunt.  Igno- 
ramus sane  cujus  naturae  fuerint  affectiones  , quae  eo  venerunt  nomine  ; 
videlicet  an  pertinerent  ad  eos  tumores  qui  tunica  aliqua  comprehenduntur; 
an  ad  alios  , qui  ex  spongiosa  substantia  excrescunt  ; item  an  primum  in 
extima  cranii  superficie  radices  egerint  , dein  os  corruperint ; an  contra  e 
durae  matris  superficie  vegetando  perrupto  paullatim  cranio  extus  emerse- 
rint ; an  utrovis  demum  modo  et  concrescere  et  stragem  edere  potue- 
rint. Quamvis  enim  talpae  et  testudines  a medicis  , qui  proximo  saeculo 
inclaruerunt  (2)  , ad  eam  tumorum  classem  relatae  fuerint  , qui  cysti  sua 


(1)  Mem.  de  1’Aead. , t.  V. 

{2)  Hei  ster } Cliirurg. , t.  II,  sect.  I,  c.  2?. 

continentur  •,  id  tamen  omnino  non  liquet  , utpote  nullis  dissectionibus 
comprobatum.  Et  profecto  poenituit  Morgagnum  (i) , quod  introspicere 
neglexerit  caput  viri  quadragenarii  , ad  cujus  alterum  occipitis  latus  talpa 
in  abscessum  degenerata  mortem  intulit. 

Me  quidem  non  latet  tumores  cysticos  ( nattas  vocant  ) capiti  aeque  ac 
aliis  partibus  innasci , eosque  chirurgia  feliciter  plerumque  extirpari ; sed 
si  me  non  omnia  fallunt,  illos  a talpis  probe  distinguendos  esse  puto.  Nam 
preterquam  quod  nomina  talpae  et  testudinis  iis  tumoribus  , qui  super 
caput  excrescunt,  tributa  sunt ; tum  ob  quamdam  similitudinem,  quam 
exterius  habere  cum  eorum  animalium  figura  crediti  sunt  y tum  ob  sinus 
varios  , et  quasi  cuniculos  , quibus  eorum  substantia  excavata  erat  , in  eo 
auctores  omnes  consentiunt  , quod , quemadmodum  talpae  sub  terra  deam- 
bulant ; ita  tumores  isti  sub  cute  serpentes  cranium  depascantur.  Qua 
propter  aleae  plenissima  erat  eorundem  curatio.  Atque  evidens  est  Guido - 
jient  Cauliacum  (2)  novisse  , quantam  labem  inferant  cranio  testudines  et 
talpae  , et  quantum  in  earum  sectione  sit  periculi  , dum  satius  existimavit 
cum  Rogerio  et  Lanfranco  hujusmodi  aegros  intactos  dimittere.  Et  licet 
medicus  audacior  , manuque  strenuus  M.  A.  Seoermus  (3)  mature  suc- 
cidendos suaserit  tumores  super  caput  extantes  , aut  si  altius  descenderint 
cranium  radere  ad  usque  sanum  jusserit  , id  de  tunicatis  potius  quam  de 
talpis  videtur  praecepisse.  Et  quamvis  Amatus  Lusitanus  (4)  referat , 
talpam  ab  humore  strumoso  in  sincipite  puellae  enatam  fuisse,  qua  aperta, 
nullum  pus  aut  saniem  exivisse  , sed  membranam  quamdam  carnosam  con- 
spectam fuisse  , qua  extracta , cranium  corrosum  apparuit , atque  abraso 
osse  fuisse  sanatam  ; intelligitur  tamen  ex  hoc  curationis  genere  aut  cra- 
nium non  fuisse  perforatum  , aut  certe  malum  sub  cranio  non  haesisse  ; 
dum  e contra  Cauliacus  vidisse  se  hominem  memorat  , habentem  talpam 
ulceratam  cum  corruptione  ossis  , adeo  ut  ita  perspicuus  esset  pannicu^ 
culorum  motus  , ac  si  locus  esset  detectus. 

Dolendum  sane  est  , quod  arabicae  sectae  scriptores  talparum  historiam 
imperfectam  reliquerint ; id  unum  communi  veluti  consensu  tradiderunt,  ot 
sub  cute  vitiatum  fuisse,  cui  signo  si  adjungamus , eas  saepius  et  pluribus 
locis  e D.  M.  sede  extrorsum  pullulasse  , apparebit  , et  esse  genus  morbi 
truculentum  , et  ancipitem  plerumque  evadere  curationem.  Praeter  talpas  , 
cranium  vitiatur  quoque  ab  aliis  tumoribus  ; qui  vel  a scrophuloso  , vel  a 
venereo  , vel  a tineae  viru  excitantur , quorum  exempla  relata  videre  poteris 
in  splendido  musaeo  anat.  Eduardi  Sandifortii  (5)  , in  quibus  notandum 
praecipue  , quod  cranium  a tinea  erosum  , licet  per  integrum  mensem  aeri 
fuerit  expositum  , odorem  subacidum  continuo  emittebat. 


(1)  De  sedibus,  cp.  XXIV,  n. 

(2)  Tract.  II,  doct.  II,  eap.  1. 
(d)  De  abs.  anoinal.  , cap.  21. 

(4)  Cent.  III  , curat.  5g. 

(5)  Vol.  1,  p.  i52,  i54  3 1 55. 

Dum  cunctaremur  in  recensendis  nostris  schedis  , peropportune  accidit  , 
ut  observaremus  tumorem  fungosum  in  muliere  , cujus  historiam  collegit 
Petrus  Mazzolius , chir.  doctor. 

Mulier  sexagenaria  Mediolani  degens  annos  ferme  quadraginta  transegit 
optima  utens  valetudine.  Dum  e scalis  forte  desiliret  , tam  valide  occiput 
impegit  , ut  per  horae  dimidium  semianimis  jacuerit.  Sublevata  ab  amicis  , 
et  in  nosocomium  illata  intra  vigiuti  dies  persanata  esse  videbatur  , nisi 
in  posterum  cophosi  , et  aurium  tinnitu  continuo  vexata  fuisset. 

Mense  januario  anni  1816  tumorem  e media  fronte  sibi  succrescere  de- 
prehendit ; cumque  nec  dolore,  nec  taedio  ullo  gravaretur,  artis  peritos 
consulere  neglexit.  Circa  medium  julium  ejusdem  anni  cum  tumor  magis 
auctus  tactu  quoque  indolesceret  , ad  nosocomii  nostri  magistros  confugit, 
qui  a tumoris  pulsatione  tunc  primum  spectabili  , et  arteriis  synchrona , 
aneurysma  esse  declararunt  , adhortabanturque  foeminam  , ut  in  eodem 
conclavi  remaneret , quod  illa  penitus  respuit  , et  nosocomio  excessit  , mox 
reditura  medio  nempe  Septembri  , ut  de  statu  tumoris  novas  sententias 
colligeret.  Erat  is  dimidii  ovi  magnitudine  , mollis  , et  pulsans  , pressione 
indolescens.  Venae  quae  per  frontem  serpunt  , ampliatae.  Circa  tumoris 
basim  circulus  extaris , osseus,  inaequalis  pertentando  percipiebatur,  indi- 
tiura  nempe  ossis  frontis  perforati.  Pressio  nec  minuebat  tumorem,  nec 
turbas  ciebat  in  sensorio.  Tamen  postquam  hac  altera  vice  redierat,  visus 
ei  hebetior  factus  est  , ut  nec  sine  confusione  , nec  minutas  res  percipere 
posset.  Omnes  igitur  qui  convenerant  artis  sive  periti  , sive  profitentes  , ut 
judicium  quisque  suum  proferret  rogatus,  alii  aneurysma,  alii  talpam , alii 
durae  menyngis  fungum  esse  contendentes  os  frontis  perrumpentem  , nihil 
moliendum  esse  rati  sunt  praeter  splenia  cum  oxycrato  imponenda.  Tran- 
sactis decem  diebus  sine  ullo  levamine , jam  tertio  domum  reversa  est. 
Demum  cum  post  menses  octo  fungus  magis  ingravesceret,  atque  ad  nasi 
radicem  abolita  pulsatione  porrigeretur  , febrim  etiam  , stupiditatem  , et 
amaurosin  induxisset , et  simul  frontales  venae  , aliaeque  cutaneae  turgidiores 
essent  , supremum  diem  apoplectica  explevit  in  nosocomio  vigesima  de- 
cembris i8cy. 

Ablata  calvaria  cerebrum  naturalis  consistendae  ; pauxillum  seri  in  ven- 
triculis superioribus;  glandula  pituitaria  duplo  crassior,  durior,  opticorum 
conjunctionem  comprimens;  olfactorius  uterque  integer;  lobi  cerebri  ante- 
riores versus  cranii  fornicem  compulsi  reperti  sunt. 

Sarcoma,  aut  si  mavis  fungus,  pugni  magnitudine  assurgebat  interius 
inter  duram  menyngem  , quae  eidem  tenaciter  adhaerebat  , et  os  frontis  ab 
orbitarum  fornice;  atque  comprimens,  et  attollens  lobos  cerebri  anteriores, 
tabulas  ossis  frontis  utrasque  perruperat , extusque  apparuit , totum  illud 
spatium  occupans  , quod  inter  nasi  radicem  et  frontis  gibbam  intercipitur. 
Huic  fungo  praetendebatur  pericranium  multo  , quam  solet  , crassius.  Fc« 
raminis  ora  aspera , inaequalis. 

Carotides  duplo  ampliores  , eorum  tunicae  cartilagineae  usque  ad  unionem 

cum  vertebralibus.  Tumor  coeterum  aut  fungus  non  tam  fragilis  inventus 
est , ut  plerique  ejusdem  indolis  esse  solent  , sed  quamvis  non  durus  , 
consistentia?  tamen  erat  placentae  humanae  crassioris,  quam  colore,  et 
structura  aemulabatur. 

Disquirendum  modo  superest  , quaenam  potissimum  causa  huic  fungo 
originem  dederit.  Res  quidem  explicatu  difficilior  est  , neque  ego  nisi 
trepidanter  opinionem  meam  proponere  ausim.  Traditum  est  superius  hanc 
focminam  occipitium  allisisse , et  per  semihoram  mente  hebetatam  luisse  , 
quod  satis  indicat  per  eum  ictum  non  solum  cerebri  massam  fuisse  con- 
cussam , sed  etiam  ad  os  frontis  impetum  traductum  fuisse , a quo  dura 
menynx  divulsa,  et  quodammodo  vulnerata  papillas  et  vasa  eduxit  sic,  ut 
paullatim  in  fungum  longo  annorum  intervallo  coalescerent.  Quam  vero 
ob  rationem  os  perforatum  fuerit,  altioris  indaginis  esse  puto.  Illud  certum 
est , theoreticas  explicationes  sequi  periodos  novarum , et  renovatarum  opi- 
nionum. Nunc  enim  acido  cuicumque,  nunc  praecipue  oxygeno,  modo  mol- 
litudini partium  duriorum  , recens  etiam  diuturnae  pressioni  vim  tribuerunt 
ossa  perfodiendi. 

In  hoc  opere  perficiendo  maxima  est,  ut  creditur,  vasorum  lymphati- 
corum facultas;  haec  etenim  quae  sunt  mollia,  quae  sunt  fluida,  intra  se 
recipiunt  incredibili  voracitate  , atque  in  torrentem  sanguinis  deponunt. 
Fungus  igitur  mole  adauctus  continuo  appulsu  os  frontis  urgendo , vasaque 
sanguinea  labefactando,  ut  sanguinis  motus  per  ea  impediretur,  sic  lym- 
phaticorum actionem  potuit  intendere,  ut  solidas  partes  abriperent,  destrue- 
rentque.  Hoc  autem  eo  facilius  evenire  potuit,  si  concipiamus  ob  durae 
matris  sejunctionem  tabulam  frontis  interiorem  emortuam  fuisse  , ideoque 
vitalitate  orbatam  lymphaticorum  potentiae  cessisse;  deinde  tabulam  exte- 
riorem iisdem  subjectam  potentiis  , ea  dem  que  pressione  vitiatam,  ex  inopia 
nutritionis  fuisse  perfossam. 

Hinc  intelligitur,  quare  lobi  cerebri  anteriores  , qui  pleniore  vita  gau- 
debant , non  fuerint  contaminati,  sed  ob  tumoris  molem  a menynge  remoti  % 
et  sursum  duntaxat  propulsi. 

Mulier  mediolanensis , Ignaiia  nomine , quae  quartum  pepererat,  quaeque 
bona  coeterum  valetudine  utebatur,  ad  medium  anni  1817  ingenti  dolore 
percellitur  a clune  sinistro  ad  totum  ejusdem  lateris  artum  descendente  , 
incessumque  praepediente.  Cum  plurimorum  mensium  spatio  dolor  incre- 
sceret , et  cruri  insistere  nequiret  , ex  chirurgi  cujusdam  consilio  primum 
vesicatoria  , dein  cucurbitulas  cruentas  sibi  apponi  passa  est.  His  irritis, 
agyrtae  sese  concredidit , cujus  emplastris  ita  in  deterius  mutatus  est  morbus  , 
ut  deinceps  nonnisi  baculis  suflulla  incedere  paullisper  potuerit. 

Octobri  mense  ejusdem  anni,  dum  comas  necteret,  tumorem  dextero 
sincipiti  ovi  columbini  magnitudine  , non  dolentem  esse  adnatum  de- 
prehendit, quem  neglectum  duplo  majorem  fuisse  factum  vidimus  mense 
julio  1818  nec  sine  fugaci  dolore.  Huic  tumori  nunquam  pulsanti  acidum 
nitricum  oblinitum  acerrimos  ciebat  dolores  , et  decidente  crusta  prorum- 
pebat sanguis,  cum  iucerto  , si  percuteretur,  fluidi  subtus  congesti  sono. 

Cum  arduum  esset  de  tumoris  indole  judicare,  de  curationis  et  de 
exitus  ratione,  placuit  aliorum  artis  peritorum  sententiam  explorare  , qui 
confestim  tumorem,  cujuscunque  esset  naturae,  incidendum  esse  praepropere 
existimarunt.  Secta  igitur  decussatim  cute,  resolutisque  marginibus,  occurrit 
inassa  quaedam  mollis  , friabilis , atheromati  similis ; qua  digitorum  ope 
abrasa  , ingens  in  sincipite  dextero  foramen  , simulque  pulsatio  durae  me- 
nyngis  apparuit.  Sanguis  linamentis  et  levi  ustione  compressus  est;  vulnus 
commissis  oris  deligatum.  Vespere  febris  cum  cephalalgia  , pulsu  deficiente, 
et  anxietate  invadit  , quae  symptomata  postridie  intensiora  fuere  , spiritus 
insuper  graveolens  , lingua  arida,  nausea,  vires  prolapsae.  Tertia  die  febris 
cum  horrore  accessit  , et  nausea  , et  urenti  calore  , et  cardialgia  , et  pal- 
pebrarum inflatione.  Ex  vulnere  serosa  manabant..  Diebus  , qui  insecuti 
sunt,  frequens,  insolitus  horror,  sudor  interdum  profusus,  pulsus  parvus  , 
vulneris  livor  , lethargus  mortem  praecesserunt  , quae  die  septima  ingruit. 

Ablata  calvaria  , multum  puris  fuit  inter  cranium  et  duram  menyngem  , 
cui  tumoris  reliquiae  , molliculae , facile  detrahendae  inhaerebant , uti  etiam 
superficiei  externae  ossis  sincipitis  circum  foraminis  oram.  Hoc  subrotundum 
et  asperum  diametro  non  excedebat  dimidium  scutatum.  Sub  dura  menynge 
copiosior  fuit  sanies  totum  cerebri  hemisphaerium  inundans.  In  ventriculis 
lateralibus  parum  seri  conspiciebatur. 

Jam  ad  artum  affectum  admoto  scalpello,  detectaque  junctura  ileo  fe- 
morali pingue  aliquod  corpus  propria  , eaque  subobscura  membrana  con- 
clusum et  amplificatum  se  obtulit , quod  incisa  membrana  ita  perversum 
apparuit , ut  mollitudine  et  colore,  cerebrum  esse  diceres  , eique  simil- 
limum esset  forma  et  densitate  , quod  capitis  tumorem  constituerat.  Haec 
cerebriformis  materia  per  foramen  elypticum  in  anteriori  inferiorique  ace- 
tabuli parte  in  pelvim  penetraverat , ubi  intus  a musculo  iliaco  , et  interiori 
obturatore  , extus  a medio  , et  minimo  gluteo  erat  circumsepta.  Hinc  totum 
fere  acetabulum  , eaque  ossis  innominati  pars,  quae  interius  in  acetabulum 
concurrit,  penitus  eversa  erat.  Fungus  igitur,  quod  ab  interiori  ossis  ilii, 
ut  existimamus  , superficie  originem  habuit , extrorsum  tendens  post  ossis 
suffossionem  acetabuli  certilaginem  fere  sanam , apparatusque  synovialis 
partem  sublevatam  protruderat , atque  sub  iisdem  retrorsum  inter  M.  M. 
gluteum  medium  et  minimum  grassatus  est.  Ita  teres  , quod  vocant  , liga- 
mentum , et  femoris  caput  totum  a labe  immunia  fuerunt , videturque  in 
acetabuli  confinio  duntaxat  vim  suam  exeruisse. 

Nervus  ischiaticus  major  lympha  circumfusus  , multisque  varicibus  auctus  , 
crassior  solito  erat. 

Anno  1817  foemina  , quae  coxitide  laboraverat,  et  quae  amplis  ustionibus 
curata  a doloribus  omnino  libera  erat , pertinaci  alvi  fluxu  periit.  Hujus 
inferior  artus  sinistri  lateris  brevior  inulto  est  inventus.  Musculi  ossi  inno- 
minato sinistro  circumpositi  flacidi,  et  mucosi  tam  glutei,  quam  iliacus 
internus  , et  psoas  inventi  sunt  : os  innominatum  livescens  ; tendines  mu- 
sculorum cum  capsula  articulari  crassiores  facti ; et  in  lardeam  naturam 


mutati;  intus  in  articulo  cartilagines  absumpta?;  capitis  femoris  dimidium 
detritum;  fundus  acetabuli  largo  foramine  pertusus;  puris,  neque  saniei 
ulla  vestigia.  Ossium  detritorum  superficies  ob linitae  erant  quodam  rubente 
smegmate  sanguineo , vini  faecibus  persimili.  Ossium  meditullium  eodem 
corrupto  sanguine  replebatur. 

Mense  martio  1819  defunctus  est  vir  ob  id  genus  tumoris  quod  osteosar- 
coma  vocant,  laevo  scapularum  ossi  inhaerens.  Totum  in  eo  homoplatae  os 
praeter  angulum  inferiorem  in  alienam  naturam  scilicet  muco  carneam  mu- 
tatum visum  est  cum  particula  etiam  sinus  glenoidei  ; dum  interea  illaesae 
permanebant  cartilagines,  tum  quae  ad  os  brachii,  tum  quae  ad  scapulam 
pertinebant. 

Placuit  postremas  has  observationes  superioribus  subnectere , licet  ad 
capitis  tumores  non  attineant , quia  ex  eorum  comparatione  regulae  emer- 
gere possunt,  per  quas  eorum  discrimina  clarius  innotescant.  In  prima 
historia  tumor  e superficie  D.  M.  videbatur  excrescere  , continebalque  ma- 
teriam albam,  friabilem  , sebaceam.  In  altera  tumores  suberant  pericranio  , 
cellulosi  , continentes  puriformem  humorem.  Tertia  demonstrat  erosiones 
utriusque  cranii  tabulse , magis  tamen  externae.  Quae  sequitur  exhibuit  fun- 
gum locatum  inter  D.  M.  et  os  frontis  , colore  et  structura  placentam  hu- 
manam aemulantem.  Quinta  in  partibus  omnino  separatis  capite  nempe  et 
acetabulo  conspiciendam  dedit  materiem  mollem  , albam  , cerebriformem. 
Dissimilis  admodum  fuit  morbida  conditio  sexti  aegroti  , in  quo  partes 
molies  Circa  acetabulum  in  lardeain  naturam  mutatae,  et  in  ipso  acetabulo 
et  osse  innominato  smegma  sanguineum  repertum  est.  Denique  in  postremo 
aegroto  hoinoplata  in  carnem  hebetem  transmutata  observabatur. 

Consideratis  hisce  discriminibus,  quae  in  structura,  tum  in  humore  vario 
obveniunt  tuberculorum  ossivororum  , hunc  ordinem  in  genera  distribuendi 
opportunitatem  quisque  agnoscit.  Et  primum  quidem  genus  juxta  modum, 
quo  effingitur  , est  vegetantium  * tumorum  nempe  a productione  et  ex- 
pansione vasorum  cujuscunque  speciei  , et  cellularis  substantiae  incremento, 
ex  quibus  novum  veluti  corpus  , aut  organum  compingitur.  Alterum  secer- 
nentium , dum  cujuslibet  partis  aut  organi , cui  insita  est  facultas  aliquid 
secernendi  , pervertitur  officium  , atque  contra  leges  sani  organi  humorem 
alienum , aut  perversum , aut  permixtum  simul  secernit , ut  in  liist.  1 , 2,  5. 
Postremum  est  transmutatorum  , dum  videlicet  iu  substantiam  a naturali 
diversam  aliqua  pars  corporis  convertitur  vel  in  carnem  , vel  in  cartila- 
ginem , vel  in  osseam  duritiem.  Considerandi  etiam  sunt  ii  tumores , aut 
congestiones , quae  ab  initio  ossibus  parcunt  quidem  , cartilagines  vero 
et  ligamenta  pessundant. 

Rursus  vegetantium  tumorum  , qui  ossa  devorant , alii  intus  in  substantia 
reticulata  , spongiosa  , aut  meditullio  originem  habent ; alii  extus  ossibus 
apponuntur;  alii  demum  ossi  suppositi  sunt,  ut  in  praecedentibus  casibus 
demonstratum  est , qui  tamen  omnes  corticem  paullatim  destruunt  sive 
diuturna  pressione  , sive  emoliitione  , sive  quacunque  alia  ratione. 

Par  est  malignitas  secernentium  , qui  maxime  inflantur  , ossa , proxi- 
masque  partes  devastant.  Vitium  , quod  in  sexta  notatur  observatione  , 
aliqui  anthrocacen  aut  cancrum  ossis  appellarent.  Demum  affectionem  in 
quinta  memoratam  ad  medullarem  fungum  referendam  novissimi  observa- 
, tores  judicarent.  Hujus  fungi  egregiam  dedit  descriptionem  cl.  Maunoir 
Senior  (i)  , qui  hocce  principium  statuit  , in  unoquoque  tumore  aut  so- 
lidum aut  fluidum  morbidae  aberrationi  subjacere , atque  sive  solidum 
distentum  , sive  fluidum  coacervatum  aliquandiu  primigenium  servare  ha- 
bitum ejus  solidi  , vel  fluidi  , a quo  originem  duxit , donec  prorsus  dege- 
neraverit. Ita  substantiae  nervosae  degeneratio  , vel  expansio  fungum  me- 
dullarem constituit.  Vix  autem  comprehendere  quisquam  poterit , quomodo 
eo  usque  expandi  possit  medulla,  ut  ejusmodi  fungum  constituat,  eoque 
minus  , quod  partibus  interdum  insidet  aut  nullis  , aut  paucissimis  nervis 
dotatis.  Ego  certe  existimarem  hujusmodi  fungos  opus  esse  depravatae 
secretionis  , per  quam  non  medulla  proprie  dicta  , sed  analoga  substantia 
proprietatibus  tamen  medullae  carens  , conficitur. 

Art.  il 

De  tuberculis  spinee. 

Ad  tubercula  ossivora  referri  commode  potest  grave  illud  morbi  genus, 
quod  sub  steatomatis  specie  corporibus  vertebrarum  inhaeret , et  quod  ossa 
dissolvendo  cum  cartilaginibus  intervertebralibus  spinam  inflectit  , ut  dorsunx 
in  gibbum  attollatur.  Et  cum  haec  a reliquis  gibhositatis  speciebus  differat 
ratione  causarum  et  symptomatum  , propterea  cyphosin  paralyticam 
nuncupavi. 

Aggreditur  autem  cyphosis  homines  cujusvis  aetatis , praesertim  pueros 
qui  primum  de  lassitudine  artuum  inferiorum  conqueruntur ; inde  cum 
quadam  difficultate  incedentes  crura  decussant , genua  sponte  flectuntur  * 
quin  imo  ammisso  crurum  usu , et  maximam  partem  sensu  procidunt.  Etsi 
autem  sensus  motusque  naturalis  multum  imminuatur , musculi  tamen  non 
ita  molles  et  flaccidi  evadunt,  quemadmodum  in  perfecta  paralysi ; nec 
ligamenta  adeo  relaxantur  , ut  artus  quoquoversus  converti  possit  j pes 
tamen  circa  maleolos  tumidus  deorsum  inclinatus  conspicitur.  Inter  haec 
gibbus  in  spina  animadvertitur  modo  ad  cervicem,  modo  ad  dorsum,  minus 
frequenter  ad  lumbos,  qui  quidem  gibber  nunc  duo,  nunc  tria  verte- 
brarum corpora  aut  plura  afficit  , ut  spina  in  majorem  vel  minorem 
arcum  flectatur. 

Incipiente  malo  , ligamenta  vertebrarum  crassiora  fiunt  et  laxiora  ; ver- 
tebrarum corpora  vix  intumescunt } cartilagines  inter  vertebras  compressae 


(i)  ALimoire  sur  lc  fungus  mcduliaire  ct  lisrmatodc  . par  J.  P.  Maunoir.  Gcneye  1820. 

molliantur;  denique  increscente  malo  harum  partium  talis  fit  jactura,  ut 
abolitis  cartilaginibus  et  ligamentis  , vertebrarum  corpora  plus  minus  exesa 
deprehendantur,  et  spina  sensim  in  gibbum  attollatur.  Etenim  deperdito 
vertebrarum  corpore,  spina  antrorsum  flectatur  necesseest;  inde  taenia  liga- 
mentosa  , quae  a summo  descendit  ad  firmanda  vertebrarum  corpora , in 
saccum  distenditur  a materia  intus  retenta,  nunc  saniosa,  nunc  densiori 
in  sebi,  vel  casei  formam,  cui  squamulae  albissimae  deperditi  ossis  innatant. 
Haec  labes  plures  saepe  vertebras  simul  afficit , et  ad  costas  serpit,  quorum 
capitula  non  semel  corrosa  , et  a vertebris  disjuncta  sunt  reperta. 

Morbus  hicce  inter  antiquos  reponendus  est,  cujus  egregiam  apud  Hip- 
pocratem (i)  delineationem  habemus.  Galenus  postea  in  explanatione  apbo- 
rismi  hippocratici  « qui  gibbi  ex  asthmate  , aut  tussi  fiunt  ante  pubertatem 
moriuntur  » asseruit  jam  duduni,  tubercula,  quae  gibbum  patiunt,  liga- 
mentis vertebrarum  innasci.  Quam  sententiam  amplexus  est  M.  A.  Seve- 
rinus  (2)  refutans  eorum  opinionem , qui  gibbum  ab  asthmate , aut  a 
tussi  fieri  censuerunt,  tanquam  si  ab  vehementi  pectoris  agitatione  vertebras 
loco  moveri  potuissent;  simulque  Hippocratis  aphorismum  hunc  in  modum 
emendavit. 

Qui  prceter  asthma  et  tussim  gibbi  Jiunt , hi  ante  pubertatem  inte- 
reunt. Horum  tuberculorum  sedem  satis  recte  indicavit  Camperus  (3)  qui 
morbi  rudimenta  observavit  in  laminis  elasticis , cartilagineis  vertebrarum 
corporibus  interpositis  , quae  dum  absumuntur , corpora  ipsa  vertebrarum 
aggreditur  labes , destruitque , dum  processus  articulares  fere  intactos 
dimittit. 

Partium  organicarum  laesiones,  si  11011  omnes,  pleraeque  saltem  ab  in- 
flammatione vel  manifesta , vel  latente  originem  ducunt , a quacunque  de- 
mum causa  progignatur,  sive  a viru  scrophuloso,  sive  a labe  rachitica  , 
rheumatica  , sive  a steatomate,  ab  ictu,  aut  gravi  spinae  distorsioue,  cujus  rei 
posterioribus  exemplis  certior  factus  sum,  ut  quae  olim  contraria  asserueram  , 
nunc  solemniter  retractare  cogar.  Haec  inflammatio  dum  ossa  , aut  liga- 
menta , aut  cartilagines  comprehendit , tam  lente  , tam  subdole  progreditur, 
ut  longo  post  intervallo  per  molestum  doloris  sensum  se  prodat , qui  in 
infantibus  quidem  velocius  explicatur  ob  vasorum  sanguineorum  copiam 
et  vira  nervorum  promptiorem, 

Nii  mirum  igitur  si  accedente  inflammatione  theca  vertebrarum  crassior 
facta  medullam  et  nervos  comprimat , eorumque  functiones  laedat  ; com- 
primitur etiam  medulla  sanguine , aut  lympha  in  theca  vertebrarum  effusa 
vel  a tumoribus  inter  vertebrarum  processus  erumpentibus ; sed  in  his 
dorsi  spina  plerumque  non  mutatur.  Quamobrem  cum  modo  in  chirur- 
gicis per  solam  inflammationem  plura  phoenomena  explicentur  , et  cum 


(1)  De  artic.  , n.°  19  , edit.  Fuesii. 

(2)  De  gibbis  , cap.  3. 

(3)  Dcuioastr.  anat.  pathol.  , lib.  II,  cap.  1. 

cpnsentiant  magistri  per  eum  processum  lymphatica  promptiora  reddi  ad 
avehendum  quidquid  solutum  est;  supervacuum  est  quaerere  a chymicis  an 
acida , quae  ab  humoribus  nostris  obtinentur , uberiori  copia  secreta  , ossa 
ita  aggrediantur,  ut,  laxata  compage,  destruantur.  Nuper  certe  cl.  Mar~ 
chelh  (i)  statuit  acidum  phosphoricum  aut  nimis  liberum,  aut  nimia  copia 
secretum  posse  ossa  dissolvere , terramque  lymphaticis  tradere.  Ille  enim 
abundare  phosphatum  calcis  tum  in  urinis,  tum  in  illa  sanie,  quae  ex  cy- 
phoseos  ulceribus  manat  , comperit.  « Secerni , idem  cl.  vir  ait , in  animali 
oeconomia  acidum  phosphoricum,  quod  calci  conjunctum  phpsphatum  cal- 
careum  constituit.  Atque  hoc  phosphatum  existere  in  omni  solido , et  in 
omnibus  animalis  humoribus  , quod  proinde  osseae  fabricae  partem  potiorem 
constituit.  Igitur  cum  excedens  acidi  phosphorici  copia  dissolvat  phosphatum 
calcis  , intelligitur  quare  hoc  liberum  maneat  in  urinis  , in  lactibus  et  in 
aliis  fluidis  a corpore  secretis,  quia  nempe  acidum  solutam  detinet  calcem, 
ne  solidescat.  Qua  propter  in  medendo  huic  aegritudini  carbonatum  calcis 
et  martem  in  pollinem  redactum  iu  usum  trahit  » . 

Nuperrime  etiam  ad  illustrandam  cyphoseos  historiam  multum  contulit 
cl.  Copeland  (2)  qui  sibi  proposuit  signa  tradere  incipientis  valetudinis  , 
antequam  caries  et  gibbus  in  conspectum  veniant  , eidemque  medendi 
methodum.  A nervo  modice  compresso  torpor  cum  aliquo  constrictionis 
sensu  suboritur  in  ea  parte,  ad  quam  nervus  tendit.  Aucta  pressione,  nervus 
resolvitur  , scilicet  motum  sensumque  a voluntate  pendentem  ammitlit. 
Hanc  igitur  constrictionis  , vel  angoris  , vel  rigiditatis  in  artubus  speciem 
existimat  Copeland  esse  inditium  pressionis  in  medullam  spinalem  faciae  ; 
dum  e contra  a cerebri  compressione  relaxantur  partes  sub  eo  positae.  Pres- 
sionem diutius  ferre  potest  medulla  , quin  caries  , aut  gibbus  subsequatur. 
Imbecillitas  autem  , movendi  difficultas  et  lassitudo  videntur  auctori  ef- 
fectus esse  laesarum  vertebrarum  et  cartilaginum.  Ubi  malum  in  supremis 
dorsi  vertebris  consistit,  tunc  abdominis  musculi  incipiunt  resolvi,  quod 
symptoma  a medicis  pro  alio  morbo , vel  dyspnoea  , vel  inflatione  sto- 
machi , vel  imi  ventris  torpore  accipitur.  Hos  sequuntur  alvi  siccitas , 
ischuria , aliaeque  viscerum  abdominalium  laesiones  a nervorum  paralysi. 

Varia  laesae  medullae  sedes  varia  itidem  affert  symptomata.  Uger  ple- 
rumque supinus  conquiescit.  Dum  cyphosis  cervicis  vertebras  prehendit  , 
dolor  , spirandi  et  movendi  difficultas  est  , praecipue  si  corpus  in  orbem 
vertatur.  Dum  vertebras  dorsi,  major  est  angustia  ventriculi  , et  abdominis 
torpor  ; si  lumborum  vertebras  , actiones  crassioris  intestini,  et  vesicae  magis 
laeduntur.  Quae  omnia  graphice  exposita  legimus  in  Hippocratis  libro  de 
Articulis. 

Jam  videndum  , ubi  gibbus  nondum  apparuit  , quonam  in  loco  spinae 


(r)  Atti  delPAcoad.  di  Gcnova  , vol.  II. 

(2)  Annali  di  Medicina  Universale  , vol.  X , 1817. 

labes  haereat.  Si  notis  superius  memoratis  accedat  molestia  ab  imposito  ca- 
lore, si  pars  aliqua  tactu  leviter  indolescit  , praesumi  potest  ibi  consistere 
malum.  Tamen  cum  haec  signa  non  semper  certa  sint;  Copeland  proponit 
aliud  sibi  familiare , quod  est  spongia  calida  imbuta  dorsum  eousque 
perfricare  , donec  locus  indolescens  innotescat. 

In  hoc  cyphoseos  stadio  , in  quo  ligamenta  solum  crassescunt , hirudines , 
vesicatoria  , continua  quies  satis  quidem  proliciunt , maximeque  si  ad  eadem 
praeddia  iterum  redeamus.  Verum  ingravescente  morbo,  ad  cauteria  ve- 
niendum est  ab  antiquis  omnibus  audacter  adhibita  , quae  inflammationem 
tollere , cariem  sistere , et  anchylosin  fovere  creduntur.  Non  ignoramus 
quemdam  Armstrong  nomine  parum  , aut  nihil  tribuere  exutoriis  , fide- 
reque  se  magis  quieti  et  solventibus  , ut  anchylosis  perficiatur.  Sed  novi- 
mus praeter  quietem , etiam  medicamine  opportuno  id  obtiueri,  atque 
ill.  J.  P.  Frank  19  annorum  adolescentem  intra  duodecim  hebdomadas 
sanitati  restituisse  , cui  praeter  fonticulos  extractum  aconiti  napelli  et  gummi 
guajacum  exhibebat;  deinde  roborabat  cortice  peruviano  , radice  arnicse 
montanae  , et  extracto  aconiti  napelli ; simul  infricabat  dorso  vel  linimentum, 
quod  volatile  dicunt  , vel  ex  mercurio,  et  si  aliquando  oedema  apparebat, 
radicem  scyllce  proficue  cortici  jungebat. 

Interea  tamen  fatendum  est  non  semper  profuisse  cauteria;  nec  mirum: 
in  gravibus  enim  spinae  morbis  nullus  medicus  opitulari  potest.  In  iis 
quos  fatum  sustulit  , membrana  medullae  spinali  propria  ex  fusco  lividum 
aut  cinereum  colorem  contrahit.  Ipsa  medulla  aequo  mollior  , cinerea  , 
laxior  in  speciem  magmatis  convertenda.  Praeter  medullam  nervus  etiam 
sympathicus  major  , et  ab  eo  procedentes  splanchnici  , intercostales , aliique 
a tumore  spinae  intercepti,  aut  compressi,  aut  macerati  plus  minus  offen- 
duntur , ex  quorum  vitio  functiones  viscerum  pectoris  et  abdominis  graviter 
pervertuntur.  Neque  tabes  ista  ossibus  solum  inhaeret  , sed  in  viscera  , et 
membranas  quoque  serpit;  visus  est  enim  pulmo  scatere  tuberculis  hinc 
inde  suppuratis  ; visa  est  pleura  tuberculis  ex  steatomatorum  genere  referta; 
visum  est  periostaeum  costarum  iisdem  steatomatibus  deturpatum.  Sanies  in 
abscessu  dorsali  retenta  deorsum  interdum  tendit  , et  ad  inguen,  vel  natem 
prorumpit  (1). 

Ex  iis  , quae  huc  usque  enarravimus  , colligitur  quod  sermo  non  sit  de 
illa  gibbositate , quae  labem  rachiticam  agnoscit;  nec  de  illa  quae  a na- 
turali quadam  debilitate  , aut  cartilaginum  interarticularium  non  justa 
proportione,  aut  a prava  consuetudine  inter  sedendum,  et  incedendum, 
inter  exercitationes  varias  , quam  pueri  persaepe  contrahunt ; minus  etiam 
agitur  de  curvatura , quae  senilem  imbecillitatem  sequitur.  Agitur  de  pecu- 
liari labe , quae  laminas  cartilagineo-elastieas  et  ligamenta  emollit  dis- 
solvitque ; agitur  de  quibusdam  tuberculis , qui  ossium  , quibus  adhaerent , 


(1)  Bonn.  Thes.  ossium  morb. , n.°  i5. 
Campcr.  Demonst.  anat.  path. , lib.  II. 


compagem  laxant  et  in  pulticulam  convertunt.  Fatemur  tamen  hanc  noxam 
a variis  causis  , ut  jam  diximus  , procreari  posse , nempe  ab  ictibus  f,  a 
distortione  spinae , a scrophula  , a rachitide  , rheumate  , aliisque  affectio- 
nibus spinae  dorsi  incumbentibus  , praecipue  vero  a steatomate  , cujus  in- 
dolem plane  exploratam  non  habemus  , neque  quid  comune  steatomati  cum 
scrophula  sit , notum  est. 

Cl.  professor  Ticinensis  olim,  Rachetti,  in  libro , quem  de  medullae  spi- 
nalis structura , et  vitiis  conscripsij , pro  certo  habet  in  cyphosi  medullam 
spinalem  primitus  esse  affectam  , a qua  dein  malum  in  ligamenta  et  ossa 
vertatur.  Hinc  a solidis  morbum  incipere  ob  praeexistentem  dispositionem 
morbificam  affirmat , meque  arguit , qui  noxam  hanc  ab  humore  morbi/ico 
olim  originem  trahere  , asserui.  Sed  , pace  tanti  viri  , quid  intersit  inter 
dispositionem  morbificam  et  humorem  morbificum  plane  nescio,  nisi  velis 
quoddam  Aristotelicum.  Hic  autem  quaererem  a solidorum  fautoribus  an 
solida  sine  humorum  affluxu  infirmari  possint  ? Solidum  humore  orbatum 
siccum  et  mortuum  est.  Atqui  quaecunque  corporis  pars , ab  humoribus 
non  irrigata,  emoritur,  ideoque  sine  humore  n ec  inflammationem  concipere  , 
nec  in  suppurationem , aut  in  tumorem  verti  potest.  Et  si  quidpiam  indu- 
rescit, id  ab  humoris  defectu  est ; si  quidpiam  emollescit,  id  vel  ab  hu- 
moris copia , vel  a raptu  terreae  particulae , quem  semper  humor  exercet  , 
fieri  necesse  est. 

Cypliosis  cum  rachitide . 

Mercatoris  filius  a nutrice  scrophulosa  educatus , post  ablactationem 
semper  male  habuit  , parvisque  toto  corpore  abscessibus  fuit  obnoxius. 
Anno  aetatis  altero  rachiticus  factus  est , a quo  morbo  vix  liberabatur 
frictionibus,  balneis  frigidis  , floribus  martialibus  salis  ammoniaci,  aliisque 
praesidiis.  Dum  annum  quintum  attigisset,  in  cyphosim  incidit  cum  summa 
artuum  inferiorum  debilitate  , doloribusque  in  infimo  ventre  , et  ad  sto- 
machi regionem  vexantibus. 

Igitur  fonticuli  in  dorso  excitabantur  cum  levamine  anno  1789;  magis 
autem  refectus  est,  postquam  exsiccatis  fonticulis  tertio  jam  mense  fluen- 
tibus, apriciori  aere  frui  eidem  licuit.  Post  quinque  mensium  intervallum  natis 
dextera  sensim  intumuit  fere  absque  dolore ; dein  febris  per  intervalla  ac- 
cessit , tumorque  natis  ad  maturitatem  perductus  est  , tertioque  , ex  quo 
apparuit,  mense  sponte  ruptus  ingentem  puris  cum  pauco  sanguine  fudit 
copiam,  febrisque  jugiter  puerum  detinuit,  et  emaciavit  adeo,  ut  inter 
incedendum  genua  introrsum  flecteret,  dorso  in  priora  curvato.  Interea 
dolere  coepit  ad  inguen  sinistrum  , in  qua  sede  nihil  mutatum  apparebat ; 
tamen  supra  eum  locum  costae  spuriae  magis  elevatae  , et  abdomen  extrorsum 
prominere  cernebatur. 

Symptomatibus  modo  indicatis  febriculae  nempe,  maciei  1 alvi  profluvio, 
doloribusque  obventum  est  electuario  e cortice  peruviano  et  marte.  Dum 
corpus  sic  reficitur,  ecce  ingruentibus  morbillis  inguinis  dolorem,  et 

febres  inordinatas  denuo  lacessere,  quarum  ardore  inguen  in  abscessum  transiit, 
apertusque  pus  inodorum  dedit.  Hac  evacuatione  obtenta,  praeter  tussim  noctu 
molestam,  fere  nil  aliud  passus  est  aeger  , qui  sensim  sic  profecit , ut  lectum 
relinqueret.  Biennium  totum  1790,  1791  transegit  febribus  plus  minus  vexatus, 
pure  nunc  fluido  , nunc  foetido,  modo  inodoro  prodeunte,  ventrisque  do- 
loribus intercurrentibus  , quae  mala  superavit  et  ciborum  delectorum  usu  , 
et  rusticatione.  Anno  179?.,  non  obstantibus  tot  malis,  procerior  factus  est 
puer  cum  totius  corporis  incremento,  et  quamvis  inordinatis  febribus  sub- 
inde subjaceret,  et  ex  binis  ulceribus  ad  inguen  , et  sub  nate  pus  jugiter 
prodiret,  tamen  tantum  ei  vigoris  accessit,  ut  sine  adminiculo  incederet. 
Anno  1794  magis  confirmatum  erat  corpus,  majusque  incrementum  coe- 
perat , et  si  ulcus  ad  inguen  , quod  identidem  coierat , et  aperiebatur  , et 
gibbum,  et  rachitidis  reliquias  excipias,  ad  annum  usque  1800  satis  pro- 
-spere  valuit. 

Cyphosis  a lapsu. 

Novennis  filius  civis  Mediolanensis  a prima  aetate  hydrocefalo  externo 
lateris  dextii  duntaxat  fuit  -obnoxius , qui  cataplasmate  ex  resolventibus, 
et  tat  taro  bononiensi  discussus  est.  Itaque,  ut  erat  puer  temperamenti  debi- 
lioris , caput  ventremque  tumidiorem  gerebat  , et  fere  compernis  evaserat. 
Ineunte  aestate  anni  1788  de  scala  super  dorsum  cadit,  quem  casum  nulla 
manifesta  laesio  insecuta  est;  sed  post  aliquot  dies  cum  vestes  ob  aestum 
abjiceret,  fortiter  exclamavit  ob  acutum  dolorem,  quem  in  dorsi  spina 
persenserat.  Ei  dolor  quidem  unguento,  quod  nervinum  vocant,  sedari  vi- 
debatur , sed  brevi  tumore  spinae  suboriente  , dolores  ad  spinae  inflexio- 
nem et  infra  umbilici  regionem  eontinuo  puerum  detinebant.  Quae  symp- 
tomata tandem  patrem  illius  adduxerunt  , ut  fonticulos  aperire  jusserit 
i5  novembris  1789.  Cum  vero  per  eam  purgationem  crura  imbecilliora 
redderentur  ulcera  exsiccata  sunt  ineunte  anno  1790.  Postea  de  malo  in 
malum  transiens  , modo  tussi , Ophthalmia  , abdominis  obstructionibus 
febrique  conflictatus  periit  emaciatus. 

Cyphosis  a tuberculis. 

Octennis  puer  rure  in  nosocomium  illatus  est  martio  anni  1790,  cui  facies 
subtumida  , genae  rubentes  , respiratio  anhelosa , pedes  gangraena  affecti , 
per  quae  intra  octiduum  decessit.  Quaa  mortem  praecesserant  , vix  potue- 
runt investigari ; illud  duntaxat  parentes  significarunt , puerum  inde  ab  in- 
cunabulis fuisse  gibbum , de  quo  tamen  non  videbatur  multum  molestiae 
pertulisse  ; nunc  gravi  pectoris  morbo  correptum  crurum  robur  amisisse. 

In  utraque  pectoris  cavea  multum  aquei  humoris  invenitur;  pulmones 
huc  illuc  infarti,  ut  tamen  ad  tuberculorum  duritiem  non  accedant.  Spina 
ad  angulum  acutum  inflexa,  ad  cujus  latus  dextrum  assidebat  tuberculum, 
quod  sinistrorsum  cum  alio  majore  coierat.  Hoc  in  coni  formam  ante 

musculum  psoam  descendens,  in  parte  superiori  femoris  desinebat  inter M. 
tricipitem  et  sartorium.  Valida  cinctus  membrana  continebat  pultem  albam 
smegmati  similem.  Vertebrae  plures  male  affectae  erant.  Postremis  duobus 
dorsi  turbercula  bina  adnata  erant,  quae  dexterius  ipsarum  corpora  vasta- 
runt. Supremae  ex  lumbalibus  fere  consumptae  a tuberculo  quod  antestabat , 
aliudque  tuberculum  tertiae  lumbalis  corpus  exederat.  Absumpto  penitus 
priorum  lumbalium  corpore,  spina  ad  magnum  angulum  erat  inflexa,  qua 
propter  inferiores  tres  vertebrae  sinistrorsum  curvatae  os  innominatum  ejus 
lateris  deprimebant  , dum  oppositum  attollebant. 

Cjphosis  a distorsione. 

Agricola  annos  natus  sex  supra  viginti  ex  procera  castanea  cadens  ante 
annos  octo  nullam  laesionem  accepisse  videbatur,  quia  rusticis  vacavit  la- 
boribus sine  taedio  usque  ad  3o  novembris  1788,  qua  nocte  perfrigida  a 
patre  ex  fenestra  nudus  demissus  est,  ne  in  carcerem  traheretur.  Verum 
periculum  effugere  non  potuit,  etenim  in  manus  incidit  satellitum,  et  pa- 
vidus , revinctusque  in  custodiam  traductus  est,  ubi  paullo  post  in  nervosam 
febrim  cum  aliqua  pulmonum  affectione  incidit.  Post  tres  menses  a praetore 
dimissus  domum  rediit  non  satis  firma  utens  valetudine  , nam  accersito 
ejus  loci  medico  de  torminibus  ad  lumbos  et  ad  dextrum  hypochondrium 
cum  aliqua  spinae  in  idem  latus  inflexione  conquestus  est.  Medicus , secta 
vena,  sanguinem  multa  crusta  obductum  eduxit,  visisque  morbi  protei- 
formis  signis , cohortatus  est  aegrum  ut  ab  Lario  Mediolanum  transveheretur. 

Cum  huc  importaretur  23  aprilis  1790,  retulit , se  cruciatus  quosdam  ad 
dorsum  persentire  coepisse  Septembri  mense  anni  1789,  eosque  sequenti 
martio  excepisse  tuber  apophysium  spinosarum  septimae  et  octavae  dorsi 
vertebrae  , cum  spirandi  anxietate  et  torminibus  in  epigastrii  regione. 
Paullo  post  quam  fonticuli  excitati  sunt,  lateris  sinistri  dolore  percutitur, 
qui  ab  osse  juguli  ad  costas  nothas  descendens,  comitabatur  magnam  fe- 
brim cum  genarum  rubore  , spiritu  difficili  , urinisque  flammeis.  Secta  bis 
vena  , sanguis  crassus  calensque  apparuit  , atque  instante  dolore  , maguaqu^ 
febbri,  tertio  sanguis  emissus  est,  sed  octavo  die,  ex  quo  dolor  accessit, 
vivendi  finem  fecit  26  maji. 

Reserato  pectore,  serum  flavum,  turbidum  in  utraque  cavea  exundare 
visum  est , cui  flocculi  mucosi  innatabant.  Pleura  tota  , et  pericardium  , et 
pulmones  inflammatione  prehensa.  Praeter  haec,  tubercula  duo  in  suppura- 
tionem versa  in  dextra  pectoris  cavea  extabant  ab  septima  ad  nonam  co- 
stam, aliaque  ejus  indolis  minora  in  sinistra  aderant  inter  pleurae  la- 
minas congesta. 

In  ventre  demum  tumores  duo  in  marsupii  formam  pure  repleti  se  obtule- 
runt, qui  sub  diaphragmate  incipientes  ad  lineam  pelvis  , quam  innomina- 
tam vocant , porrigebantur.  Non  alias  in  eodem  corpore  duos  hujusmodi 
'tumores  observaveram.  Saccus  dexter  per  incuriam  sauciatus,  dum  intestina 

removebantur*  materiam  fluidam,  subflavam  , puriformem  dedit.  Densiori 
materia  , purique  similiori  replebatur  siuister  saccus  , utriusque  vero  contenta 
discrepabant  a tuberculorum  pulticula  , neque  inter  se  communicabant.  Hi 
abscessus  a communi  musculorum  psoae  et  iliaci  membrana  conclusi , pus 
contentum  juxta  eorum  directionem  propellebant,  et  propterea  cum  tuber- 
culis nil  commune  habentes  , os  subjectum  non  laeserant  , utpote  a mem- 
brana cinerea  in  speciem  ovalis  cystidis  circumsepti. 

Caeterum  tubercula  multa  erant  in  utroque  spinae  latere  , tum  in  medio ; 
nam  a tertia  dorsi  vertebra  ad  decimam  primam  membrana , quam  vocant, 
ligamentosa  totidem  fere  tubercula  continebat , quot  sunt  septa , quibus 
eadem  spinae  dorsi  alligatur,  ut  fere  a vertebris  sejuncta  videretur.  Labes 
tamen  tanta  non  erat  sub  taenia  communi  vertebrarum , ut  ossibus  exceptis , 
medullam  spinalem  laederet.  Propterea  artus  inferiores  non  erant  resoluti. 
In  abscessus  vero  sinistri  pure  duo  nervorum  lumbalium  rami  immersi 
reperti  sunt , qui  et  molliores  facti  , et  cinereo  colore  infecti  cernebantur. 

A R T.  III. 

De  tuberculis  artuum. 

Tuberculis  in  cyphosi  occurrentibus  non  dissimilia  sunt  alia  quae 
artuum  ossa  occupant  , quippe  eadem  ratione  eorum  structuram  vastant , 
destruuntque.  Illud  autem  peculiare  iis  inest,  quod  fere  nunquam  solitaria 
sint  , et  quod  unumquodque  ossis,  cui  incumbit,  aliquam  partem  evertat. 

Steatoma  tibice. 

Robusto  rhedario  aetatis  maturae  sub  tibiae  sinistrae  tubere , quod  spinam 
vocant  , forte  ob  contusiones  non  infrequentes  , natus  est  tumor  durus  , 
ovalis , qui  post  annum  sponte  ruptus  , et  suppuratione  non  rite  proce- 
dente , scalpello  apertus  est.  Postea  digito  in  vulnus  demisso  , materiam 
subalbam  , densam , friabilem  extraxi  , sub  qua  os  asperum  , exesum  de- 
prehensum est  6 novembris  1790.  Tertio  ab  incisione  die  accessit  febris 
cubi  exiguo  pulsu,  siti,  capitis  gravedine,  virium  languore , per  quae  ulcus 
gangraenam  concepit  ; et  licet  sequentibus  diebus  mundari  coepisset , et 
propterea  os  teiebra  excidendi  consilium  arripuissem;  id  tamen  exequi  non 
licuit  ob  dolores , qui  in  osse  praeter  naturam  sensibili  , excitabantur. 

Dum  tibiae  ulcus  fere  purgatum  esset  ineunte  1791,  tumor  alter,  durior 
os  juguli  dextrum  occupabat , isque  cum  dolore  et  febri  vexabat.  Nulla 
interim  ossis  tibiae  secessio  sequuta  est  saltem  conspicua,  cui  linamenta 
sp.  vini  imbuta  dolorem  levarunt , et  homo  emaciatus  nosocomio  se  proripuit 
8 j unii  1791.  Verum  superveniente  in  crure  sinistro  erysipelate  brevi  reversus 
est,  eoque  paullatim  decedente,  ossis  squama  ejecta  est  .calendis  septembris  , 
ulcusque  coire  coepit.  At  gravius  postea  erysipelas  profunde  femur  invasit, 

et  in  abscessum  abiit , qui  ferro  apertus  est.  Interim  dum  corpus  continua 
macie  extenuabatur,  exeunte  Septembri  torsus  pedis  dextri  valde  intumuit, 
et  in  ulcus  liventibus  marginibus  abiit , quod  ad  ossa  metatarsi  vitiata 
ducebat.  Ita  detritis  viribus  sub  depascente  gangraena , et  immanibus  in 
crure  sinistro  doloribus  cruciatus  medio  martio  vitam  clausit  1792. 

Viscera  omnia  et  glandulae  diligenter  inspectae  nihil  nobis  obtulerunt, 
cui  morbosa  illa  affectio  tribui  potuerit. 

i' 

Malleoli. 

Viro  rustico  steatoma  sub  malleolo  interno  obortum  gressum  praepe- 
diebat. Apex  tumoris  sponte  disruptus  pulti  intus  conclusae  exitum  non 
dabat : quare  patefacta  per  incisionem  via  materiam  cerebro  duriusculo 
similem  , et  ossa  subtus  vitiata  ostendit. 

Amputationem  cruris  , quam  proposueram  , repudiavit ; mox  daeseviens 
febris , totum  corpus  flavo  colore  afficiens  , mortem  acceleravit.  Caries 
juncturam  pedis  vastaverat  perrodendo  processum  malleoli  interioris  et 
magnam  partem  ossis  tliali  et  calcanei. 

Costarum. 


Viro  agenti  annos  27  , habitus  macilenti,  nulla  praecedente  causa  , nec 
ictu,  nec  vi,  duobus  transversis  digitis  a spina  dorsi  ovi  magnitudine  intu- 
muit cutis  inter  postremam  veram  , et  primam  costam  notham.  Sympto- 
mata nulla  erant,  quae  pectus  aut  artus  inferiores  afficerent.  Inciso  tumore , 
ex  imo  fundo  pus  serosum  effluxit.  Dein  cum  inter  inspirandum  major 
copia  puris  prodiret  , vulnus  ampliatum  est  quoquo  versum  , ostendi tque 
septimam  costam  denudatam  , quatuor  transversis  digitis  latam  , vacuique 
ulceris  latera  implebant  carnes  duriores  proximis  costis  innexae.  Carnes 
vero  Versus  dorsi  spinam  sitae  , licet  molliores  sanisque  similes  , pupillas 
tamen  duriores  ex  superficie  emittebant.  Pure  melioris  notae  facto,  noso- 
comio excessit  ulcere  non  sanato  , et  Cesanum  patrium  repetiit. 

Ossivorus  genu. 

Calendis  novembris  anni  1782  in  nosocomium  allatus  est  vir  quinqua- 
genarius , vehementibus  in  genu  dextro  cruciatibus  afflictus  , quibus  ante 
mensem  , licet  firmae  esset  valetudinis  , adortus  fuit,  praesidiaque  ad  eum 
diem  instituta  non  solum  supervacua  , sed  potius  intolerabilem  morbum 
reddiderunt.  Genu  leviter  tumescens  , cute  subrubra  , contrectatum  indo- 
lebat  praecipue  ad  poplitem  , ubi  magis  distenta  cutis  cernebatur.  Atrocis- 
fiimi  doloris  comes  erat  febris  valida  , nocturna  vigilia , jactatio  corporis  ; 
jamque  detracto  abundanter  sanguine,  devoratis  pharmacis,  vigore  morbi , 
eo  maeroris  adductus  est  ? ut  ab  amicis  vix  dignosceretur.  Majora  deiu 


incrementa  coepit  tumor,  dolorque  praecipuus  in  eam  partem  ligamenti 
declinavit,  qua  patella  tibiae  committitur  , ubi  elevatis  integumentis,  sonoque 
velati  latentis  fluidi  percepto  , ferrum  ad  ligamentum  usque  adactum  est  , 
ex  quo  vulnere  praeter  grumosum  sanguinem  quidquam  molliculi  et  spon- 
giosi apparuit.  Postridie  remittente  paullum  dolore  melius  habuit  ; tamen 
lenta  febris  sine  remissione  tenebat  , et  crebra  tussis  , et  sputum  glutino- 
sum. Ferebatur  autem  ex  ulcere  sanies  foetida , et  sanguis  , per  quae  vita 
quoque  ablata  est  calendis  januarii  1783. 

Difficile  non  erat  conjectari  acres  illos  dolores  ab  ossis  erosione  esse  5 
namque  homo  labis  venereae  omnino  expers  erat.  Si  genu  spectavisses 
parum  deforme  , vix  existimavisses  tantam  labem  continuisse.  Discisso  enim 
orbiculato  ligamento , pus  album  , densum  , copiosum  effluxit.  Idem  liga- 
mentum inter  duos  femoris  condylos  multo  crassius , et  in  articuli  cavum 
reflexum  , reniteus  et  subnigrum  erat.  Patella  integra  cum  cartilaginibus 
articuli  et  semilunaribus  tibiae.  Ligamentum  posterius  , seu  decussatum  , 
quod  tibiam  femori  connectit  magnam  partem  illaesum , si  excipias  ero- 
sionem ad  exterius  latus  , a qua  patebat  aditus  ad  foramen  in  interiora 
substantiae  reticulatae  inter  condylos  femoris  conducens. 

Femur  serrula  inter  processus  discissum,  ut  interius  vitium  exploraretur , 
non  sine  admiratione  exhibuit  diaphyseos  substantiam  reticulatam  optime 
constitutam  , densa  , subalba  medulla  repletam  , quae  colorem  et  consi- 
stendam conservavit  tam  in  femore  , quam  in  tibia  etiam  per  aliquot 
menses  maceratis. 

Admiratione  aeque  dignum  erat  observare  irregularem  modum  quo  reli- 
quum ossis  vitiatum  erat.  Posterius  in  facie  sima  femoris  inter  condylos 
cavea  sat  ampla  extiterat  ; quae  hinc  et  illinc  a superiori  processuum  con- 
junctione ad  centrum  utriusque  condyli  pervenerat  , ut  processus  exterior 
perforatus  esset  intactis  omnino  articuli  cartilaginibus  , atque  cum  osseus 
cortex  maxime  extenuatus  esset,  sic  minora  alia  foraminula  super  utrumque 
processum  observantur.  Tibiae  capitulum , quod  exterius  est  , magna  ex 
parte  absumptum  erat , tum  anterius  tuberis  pars  , quod  spina  dicitur  ; 
denique  in  interiorem  reticnlatam  serpsisse  ossivorum  recognovimus.  Quod 
supererat  tibiae  , compactum  durumque  fuit. 

Tibi  ce. 

Decumbebat  in  nosocomio  anno  1783  puella  quae  tibiae  tumore  dolo- 
reque insolito  laborabat.  Crure  crebris  mercurii  inunctionibus  confricato  , 
sedadsque  doloribus  puella  e lecto  se  proripuit,  ambulavitque.  Sed  cum 
minus  firmo  pede  incederet , procubuit  , fractoque  summo  humero  dextro 
ob  totius  corporis  pravam  constitutionem  obiit. 

Detractis  cruris  integumentis  , totum  tibiae  caput  nigricantibus  maculis 
obsitum  erat  , quae  totidem  foramina  nimis  attenuato  ossi  insculpta  obtege- 
bant. A parte  capitis  ejusdem  ossis  posteriore,  et  paullo  exterius  tophi  duo 

conspiciebantur,  quorum  alter  perforatus  erat.  Interiora  capitis  omnia  excavata, 
solaeque  articuli  cartilagines  eam  vacuitatem  claudebant.  Os  totum  levissi- 
mum , fistula  tamen  medulla  scatebat.  Vitium  hocce  proximum  fibulae  ca- 
pitulum contaminaverat. 

Inferior  femoris  pars  , quae  tibiae  incumbebat  , praepinguis , solidiori 
medulla  donata  , et  retrorsum  pone  processus  inordinato  modo  tribus  aut 
quatuor  locis  pertusa  observabatur  Humerus  destructus  erat,  quia  ab  eadem 
labe  infectus  ; namque  ob  substantiae  jacturam  ejus  caput  a diaphysi  sejunctum 
inventum  est  , et  de  capite  quidem  vix  cartilago  supererat,  terrea  quadam 
interius,  seu  gypsea  crusta  obducta.  Caeterum  singula  ossa,  femoris  nempe , 
tibiae  et  humeri , etiam  post  longam  macerationem  succo  medullari  exun- 
dabant. 

Femoris. 

Foemina  nubilis  fere  quinquagenaria,  habitus  macilenti , jam  duobus  antea 
annis,  uti  accepimus,  male  habebat  , sed  nonnisi  postremis  tribus  men- 
sibus femoris  doloribus  conflictabatur.  Et  sane  cum  in  nosocomium  im-*- 
portaretur  2 juuii  1784,  gravibus  utriusque  artus  inferioris  doloribus,  et 
crurum  imbecillitate  vexabatur , ut  curvata  aegre  incederet.  Decimo  quinto 
a decubitu  die  sive  ob  pelagram , sive  ob  pravum  corporis  habitum 
extincta  est. 

Causam  tanti  mali  , et  artus  sinistri  decurtati  recognituri  cadaver  sedulo 
examinavimus.  Femur  dextrum  anterius  gibbum , manibusque  dimotum  cre- 
pitabat; erat  quippe  inaequaliter  fractum,  erosum,  et  intra  subrufam  pul- 
ticulam immersum  , ex  qua  caro  quaedam  in  sarcomatis  modum  pullulabat 
inter  fractas  extremitates  intercepta.  Periostaeum  emollitum  ab  osse  seces- 
serat. Ligamentum  teres  , veluti  inflammatione  comprehensum  rubebat. 
Ossibus  fractis  exterius  inducta  erat  crusta  quaedam  partim  cretacea  , tum 
fibrosa  , et  in  spongiae  modum  perforata , tum  etiam  a succo  osseo  in 
guttas  concreto  alicubi  tuberosa.  Posterius  vero  fibrae  confertiores  ab  in- 
teriori ossis  fracti  reticulo  assurgebant  , et  veluti  in  fasciculos,  aut  floccos 
collectae  circum  lineam  asperam  femoris  condensabantur. 

Pars  superior  femoris  fracti  partim  excavata,  partim  ab  germinante  osseo 
succo  impleta.  Fistula  vero  superior  usque  ad  caput  corticem  attenuatum 
habebat,  utpote  pinguedine  destituta  , et  hinc  inde  perforatum.  Contra 
inferior  femoris  pars  ponderosa,  pinguedine  onusta,  et  reticulata  substantia 
referta  ; ejus  tamen  cortex  non  uno  loco  pertusus  apparuit. 

Femoris  sinistri  caput  a cervice  evulsum  levissimum  erat , et  reticulatum, 
nec  nisi  interjectis  aliquot  fibris  albis  ligamentosis  communionem  quamdam 
cum  reliquo  osse  conservabat.  Ex  cervice,  quod  reliquum  erat  spongiosi, 
grana  aliquot  materiae  cretaceae  continebat.  Ab  incisa  orbiculata  capsula  , 
uti  et  ab  eversae  cervicis  cavitate  ferebatur  sanies  subrubra  , per  quam  teres 
ligamentum  absumptum  esse  videbatur,  si  portionem  ejusdem  excipias  versus 
sinum,  acetabuli  superstitem.  Cavitas  ipsa  acetabuli  ex  rubrp  fusca  erat,  non 


aliter  ac  si  gravis  incensio  eam  tenuisset.  Totum  os  infra  caput  et  cer- 
vicem grave  , et  abunde  oleosa  materie  imbutum  observabatur. 

Ossivorus  a steatomate. 

Civis  Laudensis  haud  procerus,  temperamenti  gracilioris  , labis  venereae 
immunis , ante  hos  tres  annos  conflictari  coepit  dolore  modo  ad  homo- 
platam  , nunc  ad  dextrum  humerum  vagante  , donec  ad  processum  humeri 
interiorem  declinavit  , ibique  in  tumorem  mobilem  ovi  magnitudine  con- 
crevit. Infausta  quadam  die  cecidit  ex  alto  super  eundem  humerum  , quo  , 
ut  apparebat  , non  graviter  laeso,  uti,  quemadmodum  antea  solebat , poterat  j 
dolores  tamen  ex  ictu  magis  invaluerunt , tumorque  in  majorem  molem 
sensim  inflatus  ad  deltoidis  insertionem  pervenit.  Tunc  vero  consuetis 
laboribus  peragendis  impar , chirurgorum  suasu  emplastra  varia , et  mer- 
curium incassum  imposuit;  atque  dum  cruciatus  non  remitterent,  imo 
vigiliam  , et  maciem  adducerent,  ad  valetudinarium  nostrum  perductus  est. 

Tumoris  volumen  erat  insigne , et  a deltoidis  in  humerum  insertione 
ad  cubiti  articulum  extendebatur  , ita  tamen  , ut  vasa  non  viderentur  com- 
pressa , cum  cubitus  bene  enutritus,  non  tumens,  neque  rubor  cutis  esset, 
neque  fluidi  humoris  impetus  perciperetur.  His  notatis  symptomatibus , con- 
sultum fuit  brachium  praecidere  , quod  evenit  12  aprilis  1777. 

/Eger  post  trium  mensium  sedulam  curationem  id  solatii  non  habuit,  ut 
proximae  valetudinis  spem  foveret  ; nam  ex  praecisi  ossis  ora  pullulabat 
fungosa  caro  , quam  neque  exedentibus  , neque  igne  reprimere  potuimus  ; 
quare  cum  sauatio  perdifficilis  esset  , atque  aestus  tempestatis  urgeret  ; 
aegrum  in  patriam  ablegavimus,  ne  aliquid  pejus  eidem  contingeret.  Qua- 
draginta et  amplius  diebus  exactis  reversus  est , adaucta  ad  eum  modum 
fungina  carne  , ut  ossis  cutisque  circulo  super  induceretur.  T unc  miser- 
rimus homo  inordinatis  febribus,  acutis  doloribus  ad  dorsum  , ad  humeros , 
ad  brachia  vexatus , alvo  fluida  vigiliisque  extenuatus  interiit  i5  Sep- 
tembris 1777. 

Brachium  praecisum  examinando  reperimus  tumorem  situm  esse  inter 
periosteum  humeri  et  musculos  circumpositos  , crassiori  tunica  atque 
periosteo  contermina  inclusum.  Ossi  , musculisque  interpositae  erant  ali- 
quot glandulae  ovalis  figurae,  liventes,  pisi  magnitudine,  quae  in  sana  bra- 
chii constitutione  desiderantur.  Tumor  porro  ponderis  52  unciarum  erat, 
intus  albus  , densusque  , non  spongiosus  , neque  friabilis  , neque  absimilis 
raphano , aut  pingui  maturoque  caseo.  Carebat  insuper  fibris  , neque  in 
strata,  aut  laminas  ordinabatur,  sed  quamdam  seriem  glomorum , aut  glo- 
bulorum exhibebat  presse  inter  se  connexorum , nec  discernendorum  nisi 
ob  colorem  albidiorem-,  vel  positum  obliquum  , aut  transversum,  quibus 
interpositae  maculae  rubentes  tumoris  substantiam  maculabant  non  aliter  , 
ac  corticalis  cerebri  cum  medullari  commixta  cernitur  , ubi  cerebrum  varia 
directione  subsecatur. 


Os  brachii , quod  in  ea  parte  qua  subsectum  erat , sanum  esse  debuerat , 
fere  absumptum  animadvertimus  , videbaturque  tumor  enutriri  succo  ex 
medullari  ossis  procedente  j nam  marginis  recisi  pars  erosa  veluti  in  stea- 
tomatis materiam  infixa  eidem  firmius  adhaerebat  ope  crassioris  membranae 
periostoeo  simili , quae  ab  osse  recedens  super  ipsum  steatoma  explicabatur. 
Neque  labes  in  humeri  osse  constitit , sed  inferius  ad  ossa  , quae  cubitum 
constituunt  , serpsit  , et  cartilagine  ulnae  liquata  , illius  caput  spongiosum, 
scabrumque  reddiderat  , atque  undique  ab  orbiculato  ligamento  , quod 
crassius  erat,  sejunxerat  - neque  a labe  immune  erat  radii  capitulum,  quod 
decem  aut  duodecim  foramiuulis  pertusum  esse  observavimus. 

Nunc  quoniam  etiam  curti  humeri  perlustrandi  ob  aegri  interitum  copia 
facta  est  , ejusdem  indolis  materiam  , quae  ossi  priori  circumposita  erat  , 
nobis  occurrisse  declaramus,  eaque  periostaeo  satis  crasso  hinc  adhaerebat  , 
illinc  inter  musculorum  interstitia  , quos  distraxerat  , sursum  ad  humeri 
articulum  promovebatur.  Humerus  a carnibus  nudatus  extus  scaber  , per- 
foralusque  erat  • cortex  eo  magis  extenuabatur  , quo  capitis  residuae  carti- 
lagini propior  erat,  ibique  veluti  in  cribri  modum  perforatus,  levissimus  extitit. 

Anaiysis  tumoris  simplex  tentata  est  ebullitione,  sp.  vini,  aceto,  calce 
viva , exsiccatione. 

1.  Porlio  steatomatis  cum  aqua  decocta  dedit  odorem  optimum  carnis 
bubulae  elixatae  , solidior  evasit  non  durior,  ita  ut  quemadmodum  antea 
friabilis  esset.  Aqua  turbida  facta,  colore  non  mutato,  nullas  pinguedinis 
guttas  ad  superficiem  emiserat.  Steatoma  elixatum  aemulabatur  illa  tubera 
cocta  , quae  friabilia  sunt  , longisque  fibris  destituta. 

2.  Portio  altera  balneo  arenae  cocta  gratissimum  carnis  odorem  exha- 
lavit , deditque  aquam  turbidam,  ut  urina  jumentorum,  nec  mucum,  nec 
pinguedinem  , quantum  licuit  observare  , continentem.  Quod  reliquum 
erat  , calcinatum , exhibuit  terram  calcaream\  nigram , cui  aliquid  ferru- 
ginei inerat. 

Aqua  residua  ex  balneo  arenae  asservata  , et  per  bibulam  trajecta  fuit. 
Deinde  ut  erat  limpida  et  subflava , altera  trajectione  aliquid  densi,  quod 
prius  fundum  vasis  petebat,  per  chartam  distillavit.  Eadem  aqua  balneo 
arenae  evaporata  reliquit  spumam  copiosam,  quae  primum  in  tenues  bullas, 
et  subtracto  igne,  in  exilem,  aequabilem  placentam  coiit.  Haec  placenta 
iners  erat  , tenax  , uti  mei  coctum , coloreque  non  dissimilis.  Placenta  spi- 
ritui vini  rectificato  infusa  colorem  subflavum  contraxit , dein  in  pulverem 
fatiscere  visa  est.  Postea  exsiccata  , amisit  tenacitatem  , nec  nisi  leviter  cohae- 
rebat , ut  friabilis  esset  , et  in  fragmenta  dispesci  potuerit. 

3.  Portio  non  exigua  aquae  calcis  immersa  ; item  portio  altera  in  taleolas 
secta  globo  calcis  vivae  circumposita  fuit.  Calx  non  fuit  madefacta  , nec 
steatoma  liquatum  , sed  in  utraque  calce  putrefactum. 

. 4-  Steatoma  alcohol  vini  iniusum  per  7 5 dies  albissimum  permansit  , 
parumque  induruit.  Decantato  alcohol,  steatoma  in  vase  clauso  servatum, 
intra  octo  dies  putredinem  concepit. 


i 

5.  Porlio  aceto  macerata  intra  7 5 dies  liquata  est , ace  lique  odor  supe- 
rabat adhuc  putridum,  quem  steatoma  emittebat. 

6.  Portio  exsiccata  dura,  indomabilis  evasit. 

Liceat  hic  adjicere  aliqua  tentamina  facta  cum  materia  vertebrali  nempe 
cyphoseos. 

1.  Cum  acidis  non  effeibuit,  neque  colorem  mutavit. 

2.  Cum  oleo  tartari  per  deliquium  vix  motum  concepit;  dein  turbida  facta 
est  cum  nubecula  subalba.  Post  dierum  octo  quietem  clarificata  deposuit 
coagulum  gelatinosum  ovi  albumini  semicocto  simili,  coloris  tamen  subflavb 
Haec  gelatina  trajecta  , et  evaporata  ad  solem,  dedit  salem  deliquescentem, 
et  cum  acidis  ellervescentem , viridemque  colorem  conciliantem  tincturae 
violarum  et  heliotropii. 

3.  Reliquum  quod  super  filtrum  remansit,  erat  albissimum,  inodorum, 
et  in  bolos  elasticos  redactum  fuit , quorum  aliqui  duplo  spiritu  vitrioli 
con. mixti  , et  octavum  diem  quiescentes  colorem  ex  rubro  purpureum 
induerunt. 

4-  Ejusdem  materiei  in  coactiliis  servatae  portio  cum  sp.  nitri  fumante 
remixta  post  nes  horas  liquefacta  est  absque  effervescenda  , et  diaphana 
colorem  jiimitivum  servavit. 

5.  Alia  portio  digerebatur  per  3o  dies  cum  alcohol  vini  , ex  qua  nulla 
solutio  observata  est. 

6.  Eadem  materia  ad  solem  exsiccata , quinque  partes  sui  voluminis 

amisit,  coloremque  ex  albo  flavum,  et  odorem  putrefactionis  animalis 
assumpsit.  n* 

7.  Haec  eadem  balneo  arenae  distillata , dedit  primo  fluidum  clarum } 
tura  aucto  calore  ex  rubro  flavum  ; postea  vapores  albos  ; demum  mate- 
riam mucosam  subobscuram  , cum  oleo  empyrcum atico  super  mucum  na- 
tante. Demum  cum  nil  aliud  per  distillationem  prodiret,  ab  cucuibitae  parie- 
tibus detractum  est  salis  volatilis  pauxillum  , oleo  empyreumatico  foedatum 
et  sali  c.  c.  simillimum  , utpote  effervescens  cum  acidis  et  tincturam  vio- 
larum in  viridem  tingens. 

8.  In  fundo  cucuibitae  caibo  nigrum,  leve  repertum  est  odoris  empy- 
reumatici,  paullo  cum  acido  vitrioli  effervescens,  qui  in  crucibulo  calci- 
natus , postea  iterum  cum  acido  vitrioli  lentatus  fecit  magnam  effervescendam 
ciun  evolutione  fumi,  superstite  materia  terrea  indissolubili. 

Steatoma  purum  surce . 

Sutori  trigesimum  tertium  aetatis  annum  attingenti  in  surae  sinistrae  medio 
enatum  est  tuberculum  ante  hos  i5  annos  grani  turcici  magnitudine  , quod 
deinde  ad  palmae  latitudinem  perveniens  , pioprio  pondere  deorsum  ten- 
debat. Cui  taedio  ut  officeret  , tibialia  ex  tela  , quae  adstringerent,  sibi 
compaiavit,  quorum  usu  latescere  tumor,  non  increscere  visus  est.  Ea 
propter  depositis  tibialibus  , dum  jam  expeditius  iret , adoleyit  iterum  tumor, 

gressusque  molestissimus  evasit.  Memor  officii,  quod  tibialia  praestiterant, 
sutor , idem  beneficium  se  consecuturum  ratus,  substituit  Cothurnum  probe 
infartum,  quo  aequali  pressione  tumorem  contineret,  et  profecto  per  bien- 
nium continuit;  donec  praevalente  sive  pressionis  irritatione,  sive  naturae  vi 
novam  materiam  accumulantis,  adeo  cutis  extenuata  fuit,  ut  crustam  indueret, 
qua  excussa  io  maji  1817,  ulcus  natum  est,  cui  impositis,  quae  molliunt,  cata- 
plasmatibus , ulcus  duorum  pollicum  latitudine  dilatatum  est.  Quare  die  24 
ejusdem  mensis  ad  valetudinarium  nostrum  properavit,  ubi  cognita  tumoris 
indole,  statutum  fuit  plagam  ampliare,  et  materiam  paullalim  educere;  quo 
ordine  intra  decem  dies  evacuata  cysti,  ea  dein  suppuratione  deleta  est.  Sed 
longius  trahente  ulcere  ob  callosas  cutis  oras,  hae  tum  exedentibus  , tum  igne 
absumptae  luerunt,  ut  tandem  16  octobris  plane  incolumis  nobis  valedixerit. 

Jacebat  steatoma  inter  M.  gastrocnemios , cutimque , teuui  tunica  in- 
clusum. Materies  erat  albissima  , homogeuea , inodora  , minutatim  concisae 
chartae  simillima.  Hanc  tres  experientissimi  pharmaco-chymici  a nobis  ro- 
gati chy mico  examini  subjecerunt. 

Horum  primus  a captis  experimentis  conclusit  esse  fibrinam  animalem, 
et  quamvis  sebi  formam  haberet,  characteribus  tamen  ejusdem  caruisse. 

Alter  post  tentamenta  cum  calce  viva  et  aqua  calcis  instituta  deduxit 
steatomatis  materiam  constare  ex  tribus  principiis  animalibus  , albumine 
videlicet , muco  et  caseo. 

Postremus  hunc  in  modum  rem  exposuit.  Materies  steatomatis  alba  est, 
consistendae  et  figurae,  qualis  pinguedo  omenti  suilli;  gelatinosa,  sed 
sine  pinguedinis  inditio  ; absque  fibris  , aut  pelliculis  distinctis  ; inodora  ; 
verum  compressa  aliquid  elasdcitatis  habere  demonstrabat.  Cum  primum 
hanc  materiem  inspicerem  , existimavi  eam  esse  substantiam  a Fourcroy 
observatam , quam  adipo-ceram  appellarunt. 

Portio  steatomatis  liquori  potassae  purae  causticae  immersa  dedit  odorem 
intensum  ammoniacae.  Quod  phaenomenon  me  magis  confirmabat  esse 
adipocerarn,  cum  ejus  proprietas  sit  generare  ammoniacam,  si  alcali  caustico 
commisceatur.  Sedadipocera  liquescit  moderato  calore;  propterea  fuit  elixatum 
cum  aqua , sed  nullum  dedit  solutionis  vestigium.  Calori  sicco  , idest  sine 
aqua  expositum  steatoma,  ob  humiditatis  jacturam  volumine  imminuto  con- 
trahebatur, et  fuscum  colorem  adeptum,  cum  neque  pinguedinem  dimitteret, 
neque  dissolveretur , solidius  factum  est.  Aquae  denuo  immersum  pristi-» 
nam  figuram  recuperavit  , atque  inflatum  album  colorem  iterum  assumpsit. 

Alia  portio  acido  nitrico  diluto  immersa  inflabatur  ut  prius , assumpto 
colore  subflavo.  Digerebatur  per  horas  24 ; tum  separata  infusione  addi- 
tum fuit  alchali  potassae  usque  ad  acidi  saturationem.  Deinde  tentata  prae- 
cipitatione , ut  observaretur  an  calx  in  ea  substantia  fuisset,  nihil  horum 
repertum  est.  Portio  elixata  in  liquore  potassae  causticae  liquata  est , et  in 
saponem  conversa  ; sed  haec  productio  non  solae  pinguedini  propria  est., 
sed  quaecunque  animalis  substantia  , excepta  ossea  , in  saponem  mutatur. 

Demonstrant  haec  experimenta  steatomatis  materiam  esse  ejusdem  indolis, 

ac  partes  molles  humanum  corpus  constituentes  , excepta  pinguedine.  Forma 
exterior,  odor  nullus,  odor  ammoniacae  , ubi  alcbali  caustico  jungitur  5 
odor  suavis,  dum  elixatur , faciunt,  ut  judicemus,  ejusdem  esse  naturae, 
ac  substantia  illa  glutinosa  , ex  qua  detracta  pinguedine  formatum  est 
omentum  ; quae  substantia  ob  morbosam  conditionem  in  loco  sibi  non 
proprio  accumulata  est , non  secus  ac  materia  ossea , dum  excrescendas  , 
aut  concretiones  producit  in  alienis  sedibus,  uti  sunt  pineales,  salivares, 
pancreaticae , pulmonales , hepaticae  , musculares  , et  si  quae  aliae.  Hucusque 
chvmicus. 

Tumores,  quos  modo  memoravimus,  materiam  sebo,  aut  pinguedini 
similem  continentes  steatomata  a plerisque  medicinae  scriptoribus  vocati 
sunt  (i)*  sed  nos,  cum  evenire  in  qualibet  parte  corporis  possint,  atque 
meliceridas,  atheromata  et  steatomata  , docente  Celso  (2),  mediocres  dif- 
ferentias habeant,  et  omnia  tunica  sua  includantur,  malumus  tumores  cy- 
sticos aut  tunicatos  appellare,  aut  promiscue  atheromatis,  vel  steatomatis 
vocabulis  uti,  id  quod  videtur  animadvertisse  Seperinus  (3)  inquiens:  Quam- 
quam autem  neque  ipse  nego  pinguedinem  inesse  steatomati-  nihilominus 
est  cum  eodem  adipe  plurima  fibrosa  portio  conjuncta.  Verum  enim  vero 
aliud  relatu  dignum  adnotabo,  neque  steatomata  omnia  singularis  ejusdem 
substantiae  semper  , vel  formae  videri,  sed  aliud  istorum  vividius,  et  pin- 
guius, aliud  exsuccius  et  densius  esse ; quasi  secuudum  sexus,  aetates, 
corporis  loca,  diversa  esse  debeant  haec  concrementa;  ita  multiformis  sub- 
stantiae sunt  haec  omnia.  Celso  autem  assentiri  non  possumus,  ubi  dicit 
periculo  non  terrere  steatomata,  ob  rationes  facile  emendas  ex  historiis, 
quas  modo  produximus.  Prae  omnibus  autem  Severinus  (4)  egregie  pericula 
et  symptliomata  notavit  atheromata  comitantia.  « Ad  plenilunia  , atque 
interlunia  dolent  acriter  , atque  efferascunt  ita  distenti , ut  discerpi  sibi 
membra  sentiant  laborantes.  Ad  haec  mala  omnia  illud  accedit  maximum 
et  difficillimum  , quod  sublonga  contage  saniei  , atque  putredinis  ad  usque 
os  subjectum  conteri  solet  ». 

Ex  tentamentis  huc  usque  relatis,  atque  super  cyphoseos  , et  ossivori 
materiam  institutis  , patere  arbitror,  nullam  eidem  inesse  vim  corrodentem ; 
sed  esse  coagmentatam  ex  gelatina,  albumine,  pauca  pinguedine,  lamellis 
cellularibus,  nonnunquam  pilis,  concrementis  calcareis,  aliisque  productio- 
nibus animalibus  , vel  solitariis , vel  vario  modo  inter  se  commixtis. 

Quae  secundum  naturae  ordinem  exhalat  lympham,  aut  pinguedinem 


(1)  Ceis. , lib.  VII,  e.  6.  — Actius,  Tetrab.  IV  , serrn.  III,  c.  8.  — Paulus , 1.  IV,  e.  34- 

— Forestus , Schol.  ad  obs.  VII  , libri  III  et  obs.  XII.  — Sennert , Med.  pract.  , 1.  V , p.  I,  e.  35. 

— Sevcrin.  , de  Abs.  anom. , c.  4-  — Heistcr , Inst.  cbir.  , p.  II,  sect.  I,  c.  28.  — Sauvages , cl.  I, 
prd.  V , g 37. 

(2)  L.  c. 

(3)  L.  e. 

(4)  De  Abs.  auom.,  c.  21. 


120 


cellularis  membrana , ea  organi  secretorii  officio  fungitur.  Dum  vero  a 
quacunque  causa  lacessita  irritatur  ita,  ut  vis  vitalis,  et  secernendi  facultas 
augeatur,  vel  pervertatur  , tunc  non  solum  separabit  ex  naturae  instituto 
lympham,  aut  pinguedinem,  sed  etiam  praeter  ejus  institutum  fibrinam  , 
gelatinam  , mucum,  phosphatum  caLcareum  , pilos,  sanguinisque  guttulas, 
prout  unius  vel  plurium  praedictorum  principiorum  animalium  morbosa 
conditio  promptiori  secretioni  favet.  Non  desunt,  fateor,,  rerum  natu- 
ralium scrutatores  , qui  non  tantum  secretioni  ordinariae  , quam  vi  vitali 
cuique  organo  insitae,  veluti  cuidam  matrici  generanti  facultatem  corpora 
aliqua  , et  concrementa  compingendi  tribuunt;  quibus  ego  non  adversabor,, 
sed  rem  disceptandam  in  medio  relinquam.  Fridericus  Ruyschius  in 
epistola  anatomica  ad  Hermannum  Boerhaave  ( pag.  60  seq.  ) tuetur 
priorem  opinionem  affirmando,  pinguedinem  per  vasa  e cellulis  suis  exire 
posse  ; unde  arguit  cellulas  esse  cavas  , et  habere  emissaria.  Hae  cellulae 
per  morbos  enormiter  crassescunt;  hinc  multos  tumores  fieri  existimat 
ab  extremis  vasis  apertis  , major  em  q.ue  esse  causam  variorum  tumorum  in 
vasis  , quam  in  simplicibus  cavitatibus  telae  cellularis  , sedereque  causam 
multo  magis  in  vasis  agentibus,  quam  in  partibus  patientibus  et  otiosis» 

Dum  cystis  jam  adolevit  , eo  magis  secernendi  functio  augebitur  , prae- 
cipue si  ab  ictu,  confricatione  , medicamentorum  vi  oboritur  levis  inflam- 
mationis processus;  tunc  enim,  ut  in  allatis  exemplis,  organum  secreto- 
rium amplius  et  vegetius  evadit.  Etenim  vim  vitalem  denegare  non  pos- 
sumus cellulari  membranae,  quae  exhalat,  contrahitur,  et  expanditur,  et 
quae  interdum  in  immensum  succrescit  ita  , ut  non  solum  ipsa  germinare 
videatur,  sed  etiam  quos  includit  tumores  , fungos  , sarcomata,  et  si  quae  alia. 

Nunc  quoniam  de  ossibus  erosis  mentionem  injecimus,  videndum,  quo- 
tuplex  sit  ossis  vitium,  quod  ejus  compagem  laxet,  destruat  juxta  placita 
auctorum,  qui  nos  praecesserunt.  Triplex  morbi  genus,  excepto  ulcere  aut 
carie,  ossa  corrumpit  monente  Tricenio  (i);  spina  ventosa ; spina  vene- 
nosa’ et  spina  initior. 

Spina  ventosa  illa  est,  in  qua  os  saepe  prodigiose  expanditur,  inflaturque 
in  glabram  superficiem,  unde  nomen  tamquam  a vento  expansa  mutuavit, 
augeturque  simul  mollium  partium  superpositarum  diametros.  Oritur  hic 
affectus  absque  notabili  dolore  ; tarde  procedit ; postea  celeriter  incremen- 
tum sumit;  magna  et  livida  vasa  per  tumorem  sunt  sparsa  ; scalpello  apertus 
brevi  aegros  interimit;  si  sponte  exulceratur  , saepe  adhuc  superstites  rema- 
nent. Ita  Ruyschius  (2)  qui  hunc  morbum  titulo  tumoris  spongiosi , vel 
ossivori  forsan  improprie  notavit  , animadvertit  non  aperto  ante  mortem 
tumore  ossis  corruptionem  non  fuisse  nigro  colore  infectam,  sed  totum, 
quod  erat  cariosum , niveum  et  naturalem  servasse  colorem. 


(1)  Obs.  medico-chir.  , p.  10 5. 

(2)  Cent. , Obs.  inedico-chir.  , obs.  81. 


12  1 


Spina  venenosa  afficit  ossinm  apophyses,  et  ossa  spongiosa  tumore  prae- 
terna  tui  ali , carie,  loetore  , ulcusculis  lividis,  profundis,  saniem,  et  ichorem 
acrem  evomentibus  , et  dolore  vix  ferendo  , quae  et  paedarthrocace  audit. 
Da  Marchettis  (i)  inter  signa  spinae  venenosae  refert  dolorem  acutum  , 
pungentem , dilaniantem  , ut  aeger  conqueratur  , se  veluti  a spina  pungi  , 
unde  nomen  morbo  inductum.  Dum  periostaeum  externum  eroditur,  apparet 
tumor  , qui  articulum  et  molles  partes  attollit , unde  laxantur  integumenta, 
palo  jue  ulcere  sanies  prodit. 

Ad  curationem  idem  auctor  nullo  licet  apparente  tumore  sectionem  esse 
faciendam  suadet;  tum  demisso  specillo  si  os  corruptum  esse  animadver- 
tatur , abradendum  esse;  quod  si  abradi  nequit,  audacter  urendum,  quia, 
sine  ossis  corrupti  excussione  cicatrix  non  inducitur.  Severinus  praevenien- 
dum esse  paedarthrocacen  existimat  decocto,  pulveribus  aliisque  praeparatis 
ex  viperis,  postremo  ustionem  esse  celebrandam.  Nos  pluries  antevertisse  cre- 
dimus ejusmodi  malum  cauterio,  vel  igne,  antequam  ossis  tumor  adolesceret. 

Ditfert  spina  venenosa  a carie,  seu  teredine , quod  primitus  nullo  externo 
ulcere  stipatur ; nam  in  paedarthrocace  abscessu  intus  praeeunte  ossis  sub- 
stantia iu  pultem  conteritur,  aut  penitus  excavatur.  Ossibus  cariosis  externa 
primum  superficies  ulceratur , atque  fragmenta  aspera  , nigricantia  , aut 
flava,  aut  pinguia  (2)  ejiciuntur. 

Spina  mitior  , quae  hodie  necrosis  ossea  nuncupatur,  nec  cariem  , nec 
foetorem  habet,  atque  fragmenta,  vel  laminas  ejicit  ponderosas,  albas, 
non  foedatas. 

Quae  protulimus  vitiatorum  ossium  exempla  , demonstrant  non  uno  , 
eodemque  modo  ossa  perforari  posse;  etenim  capitis  ossa,  dum  ob  pondus, 
vel  pressionem  sive  intus  , sive  foris  germinantium  tumorum  , tineae  vide- 
licet , atheromatis,  talpaeve  perfodiuntur,  nihil  de  pondere,  de  oleo,  de 
avita  structura  ammitiunt.  In  cyphosi  atteritur  vertebra  , et  costa  , cui  tu- 
berculum aliquod  innascitur,  vel  quidquid  aliud  sit,  quod  tantam  vim  in 
spinam  exserit.  Sed  ossis  attritio  fere  semper  cum  aliqua  saniosi , vel  cras- 
sioris humoris  collectione  est  conjuncta , atque  ipsa  ossa  albidiora  sunt 
quam  in  carie  , et  veluti  lixivia  expurgata  conspiciuntur. 

Ubi  vero  ab  ossis  meditullio  erosio  incipit  , ut  in  ossivoro , spina  vene- 
nosa , vel  paedarthrocace  , os  totum  excavatum  , levius,  tenuius  efficitur  , 
interdum  albescens,  interdum  subflavum,  si  olei  medullaris  copia  subest. 
Atque  hic  suspicio  oritur  , an  aliquando  tumor  tunicatus  initium  capiat  ab 
osse  ipso  primitus  corrupto  , ab  eoque  nutriatur,  atque  increscens  musculos 
divellat  et  distrahat  ? Id  saltem  ostendere  videntur  radices  tumoris  non- 
nuuquam  ab  ossis  meditullio  procedentes. 

Est  etiam  ubi  cartilagines  primo  solvuntur,  deinde  ossa,  et  contra,  va- 
statur persaepe  tota  ossis  substantia  integris  carlilaginibus.  Quae  ob  unius, 


( ) Traet.  de  paedarthrocace. 

*^uod  vitiatum  , fere  pinguefit.  Ceis  , 1.  "VIII,  c.  2,  edit.  Comiti. 

vel  utriusque  periostaei  inflammationem  et  suppurationem  nudantur  ossa  , 
apparent  alba  , exsucca  , emortua  ; quod  est  necrosis  ossea  , vel  spina 
mitior  Trioenii. 

Quae  cum  ita  sint,  anne  censebimus  erosiones  in  cyphosi , in  ossivoro 
obvenientes  a compressione  , a lymphaticorum  voracitate  , quemadmodum 
in  capitis  fungo,  esse  derivandas?  Vix  crederem.  Hic  namque  corpus  vitale, 
quod  germinet,  quod  crescat,  quod  vehementer  urgeat,  nullum  e.->t;  ideoque 
an  incensione  potius  harum  partium,  quemadmodum  in  cyphosi  p oposui, 
labem  omnem  consequi  putamus.  Et  revera  cruciatus  , suppurationes  malae, 
ulcuscula  , quid  aliud  ostendunt , quam  latentem  inflammationem  ? Fatemur 
tamen  eandem  tantis  vastationibus  progignendis  non  sufficere.  Sed  de  causis 
ignoratis  et  latentibus  loqui  nefas  esto. 

Verum  alia  quaestio  proponenda  est  his  , qui  existimant  erosiones  a solo 
terrearum  particularum  raptu  per  lymphatica  fieri.  Experimenta  jamdudum 
capta  confirmarunt , detractis  per  acida  terreis  particulis  , superesse  typum 
ossis  cartilagineum  aut  membranaceum.  At  ubi  os  graviter  laesum  est  , 
profundeque  vitiatum  praeter  phosphatum  calcareum , parenchyma  etiam 
ossis  deperditum  esse  deprehenditur.  Nec  mirum  ; ossa  enim  coalescunt 
ex  pinguedine,  gelatina  , salibus  terreis;  atque  si  recta  sunt  Cadetii  expe- 
rimenta , multo  pluris  gelatinoe  continent  , quam  caro  muscularis.  Neque 
Berzelius  recedit  ab  hisce  principiis  , juxta  quem  cel.  chymiatrum,  disso?- 
lutis  salibus  terreis  ope  acidi  nitrici  remanet  cartilago  in  aqua  solubilis  , 
quae  ab  nonnullis  pro  albumine  concreto  habetur  ; revera  autem  in  gela- 
tinam  vertitur  ope  acidi  nitrici.  Ossa  chymice  explorata,  praeter  gelatinam  , 
continere  dicuntur  phosphatum  calcis;  flualum  calcis;  phosphatum  ma- 
gnesiae  ; carbonatum  calcis  et  sodae  ; muriatum  sodae  ; particulam  sulphuris; 
et  acidum  fluoricum.  Berzelius  vero  (i)  ab  ossibus  recentibus  extraxit 
cartilaginem  aqua  solubilem  ; venas  ; phosphatum  calcis  ; fluatum  calcis  ; 
carbonatum  calcis  ; phosphatum  magnesiae;  sodam;  muriati  sodae  pauxillum. 

Itaque  hisce  demonstrationibus  suffulti  eo  adducimur,  ut  cum  experien- 
tissimo  Chr.  Ludwig  (2)  opinemur,  ossa  persaepe  arrodi  nonnisi  ob  gela- 
tinosi humoris  defectum ; atqu-e  ab  iis  dissentimus , qui  ossium  destructionem 
semper  ab  acido  et  a raptu  terrae  animalis  pendere  declarant ; tum  quia  in 
medulla  boum  sanorum  luculenta  acidi  vestigia  reperta  sunt  , licet  ossa 
bene  nutrita  essent ; tum  quia  acidum  et  alchali  volatile  , uti  menstruum 
dissolvens , in  ossibus  vivis  non  agere  videtur.  Existimat  igitur  Ludwig 
ossa  persaepe  laedi  in  ossivoro  ob  morbosam  succi  nutrientis  appositionem, 
vel  succi  ipsius  pravitatem  ; in  ossivoris  enim  medullam  aequo  molliorem  , 
fluidam  , vel  grumis  sanguineis  etiam  putridis  refertam  , vel  nimis  rubellam, 
aut  deficientem , aut  pro  medulla  rubicundum  humorem  invenit.  Quae 


(0  Klaprotli , Dlction.  chemiae. 

(2)  Adveis.  medico-pract. , vol.  II,  pait.  II,  p.  \rn.\. 


omnia  ostendere  videntur  internas  , ossium  spongiosorum,  et  cylindricorum 
reticulatas  laminas  prius  everti , quam  labes  ad  exteriores  perveniat  , vel 
ob  perversam  nutritionem,  vel  ob  abstersam  et  liquatam  gelalinam,  unde 
partes  os  constituentes  terrece  praecipue  secedunt , typus  , seu  cartilago 
mollis  evertitur,  et  latis  patefit  foraminibus.  Qufse  gelaiina  copiosior  est  in 
adolescentibus,  parcior  in  senibus  repetitur,  quibus  ossaeo  facilius  franguntur 
levi  de  causa  , quo  magis  deficiente  glutine  phosphatum  calcat  eum  abundat. 

Varias  in  hoc  capite  opiniones  , imo  et  cogitationes  cl.  virorum  habes 
expositas  de  causis  modoque  quo  ossa  male  afficiuntur.  Videbis  etiam 
haec  cogitata  quamdam  confusionem  parere  , quod  tribuendum  est  nostrae 
imperitiae  } genera  enim  morborum  nondum  constituta  sunt , in  quibus 
unaquaeque  causarum  expositarum  agere,  censetur  vel  in  piiosfatum,  vel 
in  albumen  , vel  in  muriatum,  vel  in  carbonatum,  tanquam  ossis  constitutum. 

CAPUT  X. 

DE  MOEBIS  QUIBUSDAM  CONGENITIS. 

Aet,  T. 

De  abscessu  capitis  sanguineo  recens  natorum. 

infantes  nonnulli  recens  in  lucem  editi  ab  alterutro  capitis  latere  abscessu 
quodam  afficiuntur , scilicet  tumore  molli  cum  aliquo  fluctuationis  sensu  , 
non  dolenti  , cutis  colore  non  mutato  , capillamento  integro  , sanguinem 
fluidum  intus  continente.  Tumor  hic  plerumque  sincipiti  dextero  incumbit, 
qui  alias  ovi  maximi  , interdum  duorum  ovorum  magnitudine,  parum  ele- 
vatus fere  transverse  positus  , interdum  sed  rarius  secundum  sincipitis  lon- 
gitudinem protenditur.  Adoritur  autem  infantes  , quantum  ego  observavi 
celeri  Lucina  susceptos  , tumque  a parvulo  incrementa  capiens  abscessus 
ad  tres  latos  digitos  in  longitudinem  intra  hebdomadam  excrescit.  Illi  vero, 
qui  difficili  partu  excluduntur,  perraro  hujus  generis  abscessu  tenentur,  et 
tumor,  qui  inde  fit,  dum  adest  paragomphosis  , non  ejusdem  est  indolis. 
Scepius  jam  ab  ipso  ortu  tumor  ovum  gallinaceum  aequat  , qui  interdum 
utrumque  sinciput  occupat , nunquam  autem  ossa  frontis  et  occipitis  , vel 
temporum,  quae  ab  eo  malo  intacta  hucusque  fuisse  animadverti. 

Compresso  circum  tumore,  digitisque  basim  ejus  contrectando  deprehen- 
ditur circulus  osseus  aream  tumoris  veluti  circumvallans  , qui  ut  ora  inae- 
quali , et  nonnihil  extenuata  eminet,  sic  facit  ut  in  ea  area  quidquam  ex 
ossis  substantia  deperditum  esse  existimes. 

Horum  abscessuum  aliqui  discussi  sunt  fomentis  aromaticis  , aut  volatili 
linimento  ex  spiritu  salis  anmnoniaci;  sed  modus  hujus  mali  sanandi  om- 
nium tutissimus  est  , si  abscessus  setaceo  perfodiatur.  Hanc  viam  ingressus, 
prceeuute  ilh  Petro  Mo  scato  ? semper  quamfelicissiinam  curationem  obtinui. 


Aperto  igitur  duplicato  vulnusculo  per  acum  , vel  per  scalpellum  tumore,  plu- 
rimum atri  et  fluidi  sanguinis,  qui  cutem  distenderat,  exit,  quique  manare 
pergit,  skd  parcius  altera  quoque  die,  interdum  etiam  tertia.  Tum  flavus 
humor  prodit,  qui  nonuunquam  serosus  evadit,  et  tandem  in  pus  abit, 
ut  1 5 dierum  spatio  ex  toto  abscessus  sit  persanatus.  Pauca  ad  id  sufficiunt, 
digerens  primum  unguentum , dein  roborans,  cui  sufficitur  vinum  rubrum 
cum  incoctis  herbis  aromaticis.  Solet  suppurationem  febris  subsequi,  quae,  si 
alvum  lenientibus  non  cedat,  decocto  cbinae  chinae  compescitur. 

Quae  sit  caussa,  quae  sedes  horum  abscessuum,  ex  denatorum  dissectio- 
nibus licet  animadvertere. 

Puella  duos  ante  dies  nata  in  paedatrophium  delata  est  24  octobr.  iy83, 
cum  sanguineo  et  protenso  tumore  super  sinciput  dexterum.  Haec  paullatim 
macie  confecta,  obiit  27  novembris.  Tumor  etiam  subsederat  pro  ratione 
decrementi  totius  corporis.  Caussa  mortis  erat  coagulum  album  , friabile  , 
sub  forma  casei  in  globum  conformatum,  quod  ventriculo  inhaerebat. 

Capitis  velamenta  sana  erant , sub  quibus  pericranium  nigricantis  vesi- 
culae in  modum  tumebat  sanguinem  subtus  inter  ipsum  et  os  , atrum  flui- 
dumque  recondens.  Coeterum  arctissime  ossis  sani  margini  adnectebatur  , 
ut  etiam  post  aliquam  macerationem  aegrius  evelli  potuerit , dum  e contra 
dura  menynx  sine  vi  ab  sincipite  separabatur. 

In  osse  repurgato  cernitur  area  satis  ampla  , quae  ante  ab  angulo  supe- 
riori sincipitis  in  orbem  extenditur  usque  ad  angulum  ejusdem  inferiorem 
■et  posteriorem.  Circumscribitur  haec  area  ab  osseo  margine,  inaequali  non- 
nihil extante , cui  pericranium,  ut  jam  indicavi,  etiam  post  macerationem 
validissime  inhaerebat , tum  a gibbo  quod  e centro  ossis  extollitur.  Areae 
fundum  vestiebat  tenuissimum  stratum  mucosum  , album  , sub  quo  fibrae 
Gsseae  iu  radiorum  morem  disjectae  conspiciebantur.  Tabula  sincipitis  inte- 
rior perfecte  osseam  erat  naturam  adepta. 

Puerulus , celeri  partu  effusus  4 Septembris  1^83 , abscessum  sanguineum 
super  sinciput  dexterum  gestabat,  parvae  primum  molis,  mox  increscentem 
ad  duorum  digitorum  latitudinem,  quem  setaceo  trajecimus  i3  Septembris, 
et  22  ejusdem  sanatum  dimisimus.  Hic  octiduo  ab  ortu  cum  male  se  ha- 
bere coepisset , ictericus  obiit  2 octobris. 

In  recenti  cranio  sinciput  dextrum  maximam  partem  sanguine  sublivido 
suffusum  erat,  et  nonnihil  etiam  sinistri  parietalis  eam  regionem  attigerat, 
quae  ad  suturam  sagittalem  pertinet  , qui  sanguis  in  vasis  ex  ipsius  ossis 
substantia  assurgentibus  stagnare  videbatur*  nam  uno  die  ex  aqua  elutus 
fuit.  Ad  cicatrices  setacei  plurima  cellularis  substantia  alba  et  densior 
aderat,  cranio  affixa,  quae  licet  reliquum  spatium  a sanguine  prius  occu- 
patum impleverit  , ibidem  tamen  nondum  cranio  firmiter  agglutinata  erat. 

Cranium  paullo  repurgatum  inspicienti  apparuit  tabulam  cranii  externam 
defuisse  in  tota  ea  regione  , quam  abscessus  tenuerat.  Vasa  autem  , quae 
quondam  diploen  erant  generatura,  assurgebant  «x  tabulae  interioris  su- 
perficie pars  sanguinem  fundentia  , pars  osseum  succum  absque  ordine 

increscentem  deponentia.  Neque  interioris  tabulae  structura  secundum  na- 
turam erat  j praeter  enim  asperitatem  quamdam,  diductae  hinc  inde  laminae 
osseae,  atque  his  ossea  materies  irregulari  modo  superaddita  observabatur. 
Notatu  quoque  dignum  erat,  quod  eadem  tabula  innumeris  prope  foraminulis 
pertusa  sinebat  vasa  sanguifera  ab  interiori  parte  ad  superficiem  prorepere. 

Puellus  alter  natus  est  22  septembris  1783,  sanguineum  tumorem  gerens 
super  sinciput  dexterum  , eaeterum  bene  valens.  Huic  setaceum  injectum 
est  28  septernbris  , quo  ablato  ad  17  octobris,  ulcera  coierunt,  verum 
puer  intra  duas  hebdomadas  tabe  confectus  periit. 

Cutis  in  ejus  capite  paullo  arctius,  non  vitiato  pericranio,  adhaeserat,  eoque 
detracto  , totus  ille  tractus  sincipitis  dextri  , quem  abscessus  occupaverat , 
insolito  rubore  apparuit  infectus  , qui  color  intensior  erat  circa  ejusdem 
abscessus  marginem.  Super  eandem  regionem  , quam  abscessus  tenuerat  , 
protendebatur  tenuis  membrana  os  ipsum  cooperiens  cum  densiori  gelatina , 
quae  subtus  erat.  Eluta  illa  gelatina,  os  sincipitis,  si  ambitum  excipias, 
sanguine  minus  imbutum  , et  ejus  superficies  licet  aspera  , non  ita  tamen 
ut  in  aliis  profunde  excavata  apparuit.  I11  hoc  pariter  osse  externa  tabula 
a primordiis  desiderabatur , idque  ex  eo  liquebat  , quod  pars  ejusdem 
tabulae  restituta  fuisse  observabatur  a materia  quadam  in  penicillorum  for- 
mam ex  diploe  vegetante.  Centrum  lmjus  sincipitis  edam  post  macerationem 
.sanguine  magis  quam  reliquum  ossis  exundabat  , quem  vascula  sanguifera 
per  internam  laminam  perreptantia  videntur  suppeditasse  , uti  etiam  fibrae 
osseae  radiorum  instar  ab  eo  centro  in  omnem  ambitum  disjectae  cerne- 
bantur. Dura  menynx  ab  utroque  sincipite  sejuncta  nonnisi  in  suturarum 
regione  firmius  ad  ossa  revinciebatur. 

Denique  puer  decimoquinto  ab  ortu  die  ad  poedatrophium  delatus  est 
die  10  decembris  1782,  binos  tumores  gerens  supra  gibbam  utriusque  sin- 
cipitis partem  , molles  utrosque , cute  sana  tectos,  ovum  galli  indici  aequantes, 
nisi  qnod  dexter  magnitudine  paullo  superabat  sinistrum.  Eadem  die  per- 
utrumque  tumorem  setaceum  traductum  est,  ex  cujus  orificiis  sanguis  ater, 
et  partini  in  grumos  collectus  manavit.  Nox  inquieta  fuit  ; sed  dies  paca- 
tissimus. Tertia  die  sanguiuem  fluidiorem  fuderunt  vulnera  ; dein  ex  tumo- 
ribus jam  subsidentibus  puriformis  humor,  mox  lutei  coloris,  denique 
pus  concoctum  apparuit.  Tunc  splenia  vino  madida  applicabantur  tum  ad 
roboranda  velamenta  , tum  ad  pus  minuendum.  Mox  intra  aliam  hebdo- 
madam, setaceis  ablatis,  cicatrix  vulneribus  inducta  fuit , quae  pauco  basi- 
lico et  vino  duntaxat  stiptico  deligabantur. 

Evidens  est  ex  iis  , quae  in  cranio  perspeximus  , in  hujusmodi  malo 
exterioris  tabulae  cranii  partem  aliquam  deficere  ; item  sanguinem , qui 
ex  vasis  diploes  effunditur  , sese  colligere  inter  pericranium  et  tabulam 
interiorem  ( nam  exterioris  portio  desideratur),  abscessumque , de  quo  dixi— 
mus  , gignere.  Hujusmodi  naturae,  nisi  plurimum  fallor  , videtur  fuisse  capitis 
tumor,  quem  iJranius  ( obs.  I ),  describit , aique  herniam  fuisse  cerebri , 
probare  nititur. 

De  palato  bifido. 

Ad  congenitos  pertinent  etiam  morbi  labiorum  et  palati  : de  illis  utpote 
valde  communibus  nil  dicam  ; de  his  exemplum  uuurn  proferam. 

Puellus  tertio  a nativitate  die  in  paedatrophium  illatus  est  28  febr.  1786, 
alteraque  die  ob  alimenti  capiendi  difficultatem  decessit.  Difficultas  erat 
autem,  quia  natus  labio  superiore  atque  palato  bifariam  fisso  mammae  papillas 
complecti  non  poterat.  Fissurae  igitur  binae  erant , unaquaeque  a nasi  septo 
discreta,  quae  , ubi  ejusdem  septi  terminus  erat  , in  unam  confluebant,  et 
retrorsum  tendentes  velum  palati  , nevulamque  in  duas  partes  secabant. 
Interiores  buccarum  partes  nil  insoliti  habebant.  Sed  a priori  parte  septum 
fessuras  dividens  paullo  snb  nasi  basi  cum  labii  superioris  aliqua  parte  com- 
mittebatur , dein  ultra  nasum  magis  productum  in  carunculam  duriorem 
seu  quasi  carneam  papillam  desinebat. 

In  sceleto  nasi  et  oris  unam  eandemque  esse  cavitatem  patuit  5 etenim 
ossa  maxillaria  et  palatina  spatio  sex  linearum  dehiscebant , per  quem 
hiatum  ossa  turbinata  , nariumque  anfractus  eleganter  in  conspectum  ve- 
niebant. In  eo  pariter  hiatu  extabat  os  illud  , quod  vomerem  appellanr , 
superius  septo  narium  cartilagineo  , retrorsum  vero  sphoenoidis  rostro  com- 
missum ; idque  os  aliud  sustinebat  a priori  parte  cum  quo  dearticulatum 
erat  media  intercedente  cartilagine.  Porro  os  illud  superadditum  paullum 
latescens  ferebatur  ad  priora,  quatuorque  lineis  ultra  nasum  exporrigebatur. 
Demum  in  trianguli  formam  quodammodo  explicatum  angulis  duobus  late- 
ralibus , tertio  inferiori  faciem  tum  supra  , tum  ante  praeter  duas  laterales 
relinquebat.  Illa  modice  lata  , atque  a rima  ejus  medium  percurrente  di- 
visa , retrorsum  a spina  ossea  coercebatur.  Haec  recipiebat  corpuscula  duo , 
vere  ossea,  rotunda,  tanquam  rudimenta  dentium  suis  alveolis  insidentia. 

Limbus  alveolaris  brevis  erat  5 in  dextero  germina  dentium  tria,  canini, 
molariumque  duorum  : in  sinistro  canini  , et  primi  molaris  duntaxat  con- 
spiciebantur. 

Hujus  forte  vitii  non  meminissem  , nisi  observationem  huic  fere  similem 
jam  pridem  tradidisset  Halleriis  (Opus,  path.,  obs.  55  , 2.°  edit.)  , in  qua 
tamen  praeter  palati  fissuram  aliquid  monstruosi  fuit  in  reliqua  capitis  et 
faciei  structura,  hi  hac  vero,  quam  attuli,  observatione,  non  visum  est 
mihi  os  illud  ultra  nasum  exporrectum,  sive  mavis  appellare  proposcidem , 
esse  particulam  praeter  naturam  fabricatam.  Vomeri  enim  recte  constituto, 
et  in  palati  hiatum  demisso,  adaptatur  os  ante  dictum  , cujus  si  habitum 
perspiceres  , limbumque  alveolorum  justo  breviorem  fuisse  consideres  , fa- 
teberis illud  e duabus  ossis  maxillaris  particulis  constare , quae  simul  junctae, 
in  naturali  ordine  spinam  narium  efficiunt  , septumque  earundem  sustinent. 
Lina  autem  corpuscula  iisdem  infixa  nonnisi  primorum  dentium  incisorum 
esse  germina  similiter  apparebit  , dum  eos  deficere  in  alveolari  processu 

animadverterimus.  Quare  non  semper  culpa  naturae  est,  quasi  plus  , quam 
opus  sit,  adjiciat,  dum  quasdam  partes  ad  speciem  multiplicatas  de- 
prehendimus. 

Si  nunc  quaeras  utrum  foetus  hujusmodi  vitiis  praediti  nutriri  atque 
educari  potuerint,  certe  affirmabimus  ; quia  La  Faje  (1)  inter  alias  in- 
fantis quadrimi  servati  observationem  exponit,  in  quo  labium  superius 
bifariam  , et  palatum  pariter  fissum  erat ; insuper  maxiliae  superioris  pars 
sub  labii  lobulo  extantior  erat,  a reliqua  maxilla  sejuncta  et  mobilis,  ex 
qua  tamen  dentes  duo  incisores  erumpebant  suis  alveolis,  et  gingiva  fitv 
mati.  Itaipie  narium  fauciumque  una  cavitas  erat,  proptereaque  voces  arti- 
culatas edere  non  poterat  infans;  qui  tamen,  adhibita  sutura,  id  obtinuit  ut 
palati  hiatus  augustior  esset , et  quadriennio  post  facile  iutelligeientur 
quae  loquebatur 

Permagni  igitur  interest  scire  hanc  operationem  cl.  La  Faje  , aliisque 
bene  cessisse  , hiatumque  palati  in  aetate  pauiio  adultiori  vel  penitus  deleri 
posse  ; vel  saltem  ita  coarctari  ut  deletus  videri  possit.  Qua  propter  non 
protinus  primis  vitae  diebus  , quamvis  id  quoque  faustum  habuisse  eventum 
legamus  , de  hujusmodi  vitio  corrigeiido  cogitandum  esse  experientia 
admonemur. 

Juvat  etiam  scire  labia  bifida  fere  semper  lobulum  comprehendere  instar 
uvidae  propendentem  (_ Van  Doeveren  , obs.  acad. , c.  II,  §5):  quae  tamen 
uniri  possunt  absque  particulae  excrescentis  resectione ; imo  labium  bifariam 
fissum  potest  simul  cruentari  , incidi  , et  sutura  conjungi.  Quod  si  media 
particula  extantior  sit  , potest  spleniis  fasoiisque  deprimi  , ne  extra 
sedem  maneat. 

Art.  III. 

De  spina  bifida. 

Gravior  morbus  est  spina  bifida  et  fortasse  freqnentior  quam  vulgo  cre- 
ditur; quum  certe  haud  ita  raro  observare  mihi  contigerit  hujusmodi  spinae 
tumores  partim  ad  cervicem  , partim  ad  dorsi  et  ossis  sacri  vertebras  per- 
tinentes , quorum  historias  hic  proponam. 

Ad  cervicem  fuit  in  puero  ante  sextum  mensem  denato,  in  quo  mollis 
tumor,  ovalis,  cute  non  vitiata  tectus  observabatur.  Eo  tumore  inciso,  dura 
menvnx  velutiin  saccum  dilatata,  atque  inter  hiantes  processus  spinosos  tertiae 
quartaeque  cervicis  vertebrae  illapsa  conspiciebatur,  neque  aliud  intra  se 
recondebat  praeter  medullam  spinalem  , ut  nobis  videbatur,  integram,  et 
lymphae  aliquam  portionem. 

Altera  itidem  in  puero  anno  1779  observata  a priori  parum  dissimilis 


(1)  Mem.  dc  1‘Acad.  de  cbir. , t.  I , p.  6o5. 


est.  Tumor  nempe  nuchae  insidens,  a septo  quodam  transverso  bifariam 
divisus  partem  occipitis , et  superiores  cervicis  vertebras  occupabat.  Dia- 
gnosim  confirmabant  positus  tumoris,  tum  fluctuatio  humoris  contenti,  et 
quaedam  cutis  pelluciditas.  Defuncto  intra  duos  vitae  menses  puero,  aquam 
durae  matris  sacco  contentam  e cranio  per  ossis  occipitalis,  et  per  atlanticae 
hiatum  sibi  viam  fecisse  compertum  est.  Hujus  enim  symphisis  posterior 
disjuncta  erat , imo  deperdita  ea  pars  annuli  , quae  ab  uno  processu  trans- 
verso ad  alterum  producta  vertebram  complet.  Occipitis  item  basis  , sive 
duo  illa  segmenta  quae  foramini  occipitali  formando  conveniunt,  ampliter 
diducta  erant,  et  ne  magis  dehiscerent,,  a forti  quodam  ligamento  in  trans- 
versum ducto  continebantur. 

Itaq  ue  humor  aquosus  tum  supra,  tum  infra  praedictum  ligamentum  ex- 
trorsum  tendebat.  Paullo  enim  supra  id  ligamentum  occipitis  segmenta  , 
antequam  in  crucem  coirent , ab  invicem  diducta  foramen  alterum  effi- 
ciebant rotundo  margine  praeditum,  nec  illi  , quod  occipitis  est  , multum 
absimile.  Infra  vero  occipitis  foramen  naturali  amplius  erat  ob  delicientem 
atlanticae  portionem.  Reliqua  cranii  ossa  attenuata  erant  et  foraminibus 
variae  formae  praedita , quae  membrana  quadam  tenaci  , pellucida  , nec  ad 
D.  M. , nec  ad  pericranium  pertinente  , sed  ipsi  ossi  propria  , quantum  dis- 
secando diligentissime  investigare  potui  , obturabantur. 

Venio  nunc  ad  dorsum  bifariam  lissum.  Puella  partu  naturali  edita  3o 
Septembris  anni  17 78  ulcerato  dorso  in  lucem  prodiisse  ab  obstetricibus 
ferebatur.  Rem  inauditam  videre  cupiens,  illico  advolavi.  Et  sane  ab  ultima 
cervicis  vertebra  ad  os  usque  sacrum  maculam  rubram  r aut  potius  stygma 
protensum  vidi  ovalis  figurae,  intra  vertebrarum  dorsalium  processus  spi- 
nosos , quasi  gemini  essent,  comprehensum.  Tumor  r si  ita  appellare  fas 
est,  mollis  erat,  et  vix  elevatus,  cum  fluctuatione  aliqua  conjunctus  , mem- 
brana itidem  molli  , et  tenui  , et  rubra  protectus. 

Caeterum  puella  habitus  pinguioris  eratr  et  artubus  bene  dispositis,  nisi 
crura  invicem  decussata  , et  pedes  introrsum  conversos  habuisset,  quorum 
directio  nec  manibus  , nec  fasciis  diligenter  adhibitis  corrigi  unquam  potuit. 
Erant  praeterea  artus  inferiores  tam  torpidi,  ut  neque  iis  insistere,  neque 
eosdem  agitare,  quemadmodum  alii  infantes  solent,  potuerit.  Itaque  nonis 
octobris  decessit. 

Secto  cranio,  hydrocephalum  internum  vidimus:  nempe  aqua  fnter  me- 
nynges  et  cerebrum  coacervata,  atque  in  spinalis  medullae  tubum  dilapsa, 
sive  pondere , sive  vi  sua  dissolvente  ita  distraxerat  membranas , ut  inter 
cutis  veluti  dilaceratae  rimam  expanderentur  in  sacculi  formam , et  cum 
ejusdem  cutis  marginibus  coierint.  Itaque  ovalis , quem  theca  vertebralis 
constituerat,  tumor  rubebat,  atque  cuti  proprio  colore  praeditae  connatus 
observabatur.  Spinalis  medulla  eo  succo  contenta  , gracilior  quidem,,  quam 
oportuit,  visa  est}  aquae  tamen  non  innatabat,  sed  corporibus  vertebrarum 
applicata  et  fere  compressa  , nervos  more  solito  emittebat. 

Anno  1777  Modoetia  huc  allatus  puer  biennis  optimi  habitus,  ut  a tumore 

a<l  dorsi  spinam,  quem  nascens  ex  utero  gestaverat,  sanaretur.  Is  postremae 
lumborum  vertebrae , et  superioribus  duabus  ossis  sacri  incumbebat  ovo 
complanato  similis  : nempe  ad  elypticam  figuram  accedebat,  in  transversum 
positas  inter  spinas  posteriores  ossis  ilii.  Inde  basi  angustiore  exurgebat,  mox 
latescens  in  convexam  superficiem  abibat  ad  modum  cucurbitulae  , nisi  quod 
oblongus  sit  , bullosus , inaequalis  , colore  fusco  aut  plumbeo  , et  striis  in- 
terstinctus caeruleis.  In  dorsum  decumbere  nequibat  puer  , neque  attactum 
sine  lacrymis  ferre;  quod  si  diutius  attrectaretur  tumor,  tunc  faeces  sine 
voluntatis  imperio  excludebantur  , quod  nonnullis  qui  adstabant , suspicionem 
fecerat  tumorem  cum  recto  intestino  communicasse.  Yerum  explorato  di- 
ligentius intestino,  hujusmodi  communicationem  non  adesse  compertum  est ; 
sphincter  tamen  quammaxime  laxus , et  intestinum  valde  dilatatum  erat. 
His  praesens  mater  addebat , lotium  et  faeces  praeter  voluntatem  semper  pro- 
diisse  ; artus  quoque  inferiores  sustinendo  corpori  vix  pares  fuisse.  Biennio  , 
postquam  a nobis  dimissus  fuit,  obiisse  puerum  renunciatum  est. 

Denique  spina  bifida  ad  os  sacrum  affectus  in  lucem  venit  juvenis  Me- 
diolanensis , vitamque  non  solum  produxit  ad  annum  aetatis  decimum 
septimum,  sed  ita  in  dies  increscebat,  ut  praeter  crurum  debilitatem , quae 
tamen  aeque  ac  reliquum  corpus  optime  alebantur  , nil  illi  molestum  esset. 
Quum  apud  mercium  institorem  tyrocinium  poneret , quadam  die  tumorem 
ad  pessulum  impingendo  contudit,  ulceravitque  cute  tenus  , unde  crusta 
obductus  fuit.  Mox  ea  decidente  lympham  ploravit , febrisque  vehemens 
oborta  est  , quam  in  nosocomium  intulit  die  6 aug.  1784. 

Tumor  ex  lumbalibus  vertebris  assurgens  basi  latiore  ,,  strictiori  apice  , 
tensusque  in  modum  inflatae  vesicae  tribus  latis  digitis  attollebatur,  quin 
cutis  inflammata  appareret.  Interiores  vero  partes  inflammationi  subfuisse 
minime  dubium  erat;  nam  quoties  febris  intendebatur,  toties  ingentem  di- 
stensionem spinae  praecipue  ad  occiput  et  cervicem  persentiebat.  Faeces  et 
urina  ad  voluntatis  nutum  excernebantur.  Itaque  venam  secare  jussi  , et 
potum  antiphlogisticum  propinare  , sanguinemque  detrahere  iterum  curavi  , 
cum  a meridie  febris  ingravesceret,  dolorque  molestius  afficeret  spinam, 
caput,  frontem.  Sanguis  uterque  pellicula  carebat.  Altero  die  imminuta  licet 
febri,  dolor  frontis,  dorsique  permolestus  erat,  qui  nocte  insequenti  acrius 
os  sacrum  et  tumoris  regionem  exercuit,  ex  quo  tandem  disrupto  plurimum 
aquae  limpidissimae  effluxit,  ideoque  tumoris  saccus  mane  vacuus  , rugosus , 
minus  dolens  repertus  est.  Sed  hujus  evacuationis  utilitas  pene  nulla,  per- 
manente non  solum  frontis  dolore  , et  tensione  ad  cervicem  , sed  aqua 
continuo  tanta  copia  proraanante  , ut  artus  inferiores  nimis  jam  languerent  , 
et  lectus  penitus  inundaretur;  quod  cum  absque  convulsivis  motibus  fieret , 
non  videbatur  tam  infausta  portendere  ut  prius  metuendum  erat ; eoque 
minus  quod  iis  diebus,  9 et  10  aug.  febris  mitior  erat,  capitis  dolor  et 
ceixicis  tensio  fere  sublata;  nisi  quod  modicus  circa  frontem  et  genua  dolor 
permaneret,  et  crura  quamvis  nec  atrophia  nec  oedemate  vitiata,  imbecillia 
et  subtorpida  essent.  Lympha  extillabat  quidem  modice , per  eos  dies;  atta- 
men cystis  dentio  turgere  visa  est.  17 


Sub  vesperam  diei  ii  angusti  febris  cum  horrore  et  calore  maximo  invadit, 
cephalaea  non  minus  intensa  caput  gravante  , et  aqua  interim  copiosius  e 
spinali  theca  profluente.  Hinc  pulsus  frequentior  vibransque  factus  est, 
tumor  vero  vacuus  flaccidusque.  Accessit  ingens  in  artubus  inferioribus  for- 
micatio , respiratio  anhelosa,  demum  reclinato  in  latus  corpore,  pallidis- 
simus et  viribus  destitutus  obiit  mane  diei  n aug. 

Cadaveris  sectionem  a capite  sumus  exorti,  cujus  ossa  naturali  figura 
et  magnitudine  se  habebant.  Dura  mater  sincipiti  sinistro  tenacius  adhaerebat  , 
spatiumque  aliquod  inter  menynges  et  cerebrum  intercedere  manifesto  appa- 
ruit. In  universum  vasa  sanguine  affatim  distenta  visa  sunt , ut  in  inchoata 
inflammatione  evenit.  Pulpa  medullaris  cerebii  et  oblongatae  medullae  fir- 
missima , neque  vitium  ullum  in  eorum  superficie,  sive  in  interiori  structura 
adnotatum  est. 

Sublatis  cerebri  haemisphaeriis  usque  ad  lateralium  ventriculorum  sedem, 
dexterum  ex  his  paullo  naturali  ampliorem  et  limpida  aqua  madentem 
invenimus;  sinistrum  vero  aqua  turbida  refertum,  magisque  dilatatum,  ex  quo 
paucae  aquae  guttae  in  cornu  inferius  delapsae  sunt.  Utriusque  thalami  optici 
superficies  leviter  arrosa  , sive  lanugo  illa  , quae  illos  obvestit , ab  aquarum 
contactu  hic  illic  erat  derasa.  Ventriculorum  lateralium  , quae  ad  tertium 
ducunt  , orificia  in  figuram  ferme  ovalem  dilatata  , plexusque,  quem  tran- 
smittunt, choroideus  sanus  erat.  Septum  lucidum  diaphanum  et  vacuum. 
Opticorum  thalami  tam  bene  commissi  , ut  nonnisi  lentissime  secederent. 
Tertius  ventriculus  pauca  lympha  madidus  et  diametri  naturalis.  Tenuior 
menynx  , quae  cerebelli  haemispheria  columnae  medullari  centrali  alligat  , 
et  illa  quae  tubercula  quadrigemina  complectitur  , solidae  erant  structurae  , 
dictasque  partes  firmius  inter  se  conjungebat.  Ipsa  interim  vasis  sanguineis 
erat  conspersa  , iisque  valde  turgidis. 

Iu  reliquis  partibus  cerebri,  tuberculis  scilicet  quadrigeminis,  aquaeductu, 
quarto  ventriculo  , in  scriptorio  calamo  nil  vitii  deprehensum  est.  Valvulas 
tamen  semilunares  , et  origines  nervorum  acustici , et  sympathici  medii  non 
bene  , aut  prorsus  non  observavimus.  Ex  dissecto  menyngum  spinali  tubo 
nil  aquae  prodiit,  qui  praeterea  neque  ab  ullo  fluido  distractus  fuisse  apparuit. 
Igitur  totum  id,  quod  morbosum  erat , in  prima  et  altera  ossis  sacri  vertebra 
consistebat,  quorum  processus  posteriores  sejuncti  hiatum  fere  ovalem 
relinquebant,  per  quem  D.  M.  saccus  propendebat  non  omnino  vacuus; 
nam  lymphae  adhuc  subrubrae  pauxillum  continebat.  Haec  satis  designabat 
thecam  membranaceam  spinae  fuisse  inflammatione  correptam  , quae  ad 
cervicis  usque  vertebras  propagata,  neque  ipsam  medullam  spinalem  reliquit 
immunem  , valde  nimirum  turgentibus  vasculis , quae  inter  nervea  fila  di- 
spersa sunt. 

Ossa  expurgata  ostenderunt  fissum  esse  processum  spinosum  postremae 
lumborum  vertebrae  , omnesque  illas  , ex  quibus  conflatur  os  sacrum,  et 
coccyx.  Processus  spinosi  vertebrarum  lumbalium  superiorum  tuberosi  magis 
et  extantes  erant , quam  naturaliter  solent. 

Tumorem  spinee  bifidae  noti  semper  congenitum  esse  arbitratur  SW.Frank  (i), 
et  adultorum  ossa  ab  iisdem  causis  posse  dissolvi , a quibus  puerorum  ossa 
laeduntur.  Quod  effatum,  etsi  de  plerisque  ossium  morbis  verum  esse  possit, 
nescio  tamen,  utrum  quod  de  spiua  bifida  affirmatur , aliquo  exemplo  possit 
confirmari.  Etenim  in  hydioracbitide  non  solum  cartilagines  solutas  esse 
cernimus,  quae  processus  posteriores  seu  spinosos  conjungunt,  ut  patet 
ex  auatome,  et  quae  sub  maturiori  aetate  in  os  convertuntur  (2)  j ve- 
rum etiam  id  deficere  nonnunquam  animadvertimus  , quod  jam  osseum 
esse  deberet  in  fcetu.  Ita  in  ejusmodi  tumoribus  multum  de  vertebrarum 
processibus  interdum  absumptum  esse  affirmant  Haller  (3)  , Oheme  (4) 
et  Jo.  Andr.  Murray  in  eleganti  dissertatione  de  spinae  bifidae  ex  mala 
ossium  conformatione. 

Hinc  Hever manni  opinio  refutari  debet , qui  causam  spinae  bifidae  altiori 
loco  positae  tribuit  acticmi  musculorum  rhomboidei  et  trapezii  } in  imo 
dorso  et  lumbis  nimiae  spinalis  columnae  inflexioni  } in  osse  sacro  femo- 
ribus introrsum  conversis  (5). 

Cum  i 1 hydi  oracbitide  adsit  lymphae  collectio  , et  processuum  hiatus  , du- 
bium videtur,  utrum  lympha  collecta  producat  hiatum , an  hiatu  existente, 
et  turbatis  ideo  thecae  spinalis  functionibus,  lympha  paulladm  intra  illam  accu- 
muletur. Morgagnus  (6)  primam  hujus  mali  causam  videtur  reponere  ia 
aqua  , quae  vel  ex  hyurocephalo  descendit  , vel  quandoque  ex  inferioribus 
partibus  ad  caput  ascendit.  Huic  assentitur  Hallerus  (7)  dicens:  « I11  hoc 
malo  dura  menyux  ab  humore  distenta  molles  spinas  lumborum  , et  sacri 
ossis  aut  non  sinit  coire,  aut  male  glutinatas  dividit  et  obliterat  » . Neque 
dissentit  Ruyschius  (8)  qui  aeque  tumorem  tribuit  latici  per  spinam  de- 
scendenti , et  in  processus  spinosos  adhuc  cartilagineos  erumpenti. 

Sed  si  tanta  est  vis  lymphae  congestae  , ut  pondere  suo  ossa  divellat,  cur 
hujusmodi  tumores  non  in  osse  sacro  potius  oboriuntur,  quam  in  verte- 
bris superioribus  , cuin  Ruyschius  (9)  affirmet  infimam  partem  ossis  sacri 
in  statu  naturali  hiare?  Verum  Morgagnus  negat  (10)  ad  finem  ossis  sacri 
pertingere  durain  membranam,  licet  Hallerus  (11)  oppositum  tueatur. 


(1)  Delectus  opus.  med.  , vol.  II,  p.  88. 

(2)  Vertebrae  in  infantibus  ex  ternis  ossiculis  per  interpositas  cartilagines  conflantur,  quae  tria  os- 
cula delata  cartilagine  in  adultiori  aetate  coalescunt  , manentibus  quiuque  epiphysibus  , quae  etiam  io 
aetate  integra  in  apophyses  vertuntur.  Columbus  , De  re.  anat.  Jngrassiasj  De  ossibus. 

(3)  De  monstris  , 1.  I , § 5. 

(4)  Dissert. , p.  m. 

(5)  De  monstr. , 1.  II,  p.  1 36. 

(6)  De  sed. , ep.  12,  9. 

(7)  PDysiol.  , t.  IV  , p.  87. 

(8)  £p.  12. 

(9)  Obs.  35. 

(10)  De  sed. , ep.  12,9. 

(11)  jKlem.  physiol.  , t.  IV  , p.  88. 


Quare  in  hoc  dissidio  cogimur  amplecti  sententiam  cl.  Murray  qui  po- 
yorem  mali  causam  iu  mala  ossium  conformatione  ponit,  quod  probat  ex 
sceleto  puellae  17  mensium  : naturam  videlicet  in  osteogeniae  negotio  fuisse 
turbatam,  dum  quaedam  ossa,  quae  distincta  esse  solent,  vitioso  concre- 
mento coaluerint  ; alia  vel  membranacea  perstiterint , vel  variis  locis  per- 
forata luerint.  Multa  alia  exempla  vitiatorum  ossium  spinam  bifidam  comi- 
tantium leguntur  in  auctoribus.  Igitur  divulsio  processuum  spinae  non  a 
sola  lymphae  congestione  procedit,  sed  potius  a praeexistenti  ossium  vitio , 
quod  accumulationi  lymphae  locum  dedit. 

Quae  cum  ita  sint  , nihil  mirum  si  hydrorachitis  in  variis  spinae  dorsi 
sedibus  appareat.  Ruyschius , qui  decies  hoc  malum  observavit,  semel 
eidem  in  nucha  occurrit  (Obs.  cliir.  34,  35)  uti  et  Foresto  ( Obs. , 
1.  III,  7 ).  Spinam  per  tres  colli  vertebras  , et  totum  dorsi  et  lumborum 
tractum  hiare  vidit  Bidloo  ( Op.  auat.  , dec.  a ) et  a sexta  dorsi  vertebra 
ad  os  coccygis  Gild  ( Haller , Collect.  disp.  pract. , t.  7,  p.  1 ).  Supra 
lumbos  Gaspar  Bauhinus  [ Schenh , Obs.  med.  , 1.  V ):  rarissime  in  infe- 
riore parte  ossis  sacri  Ruyschius.  Coccyx  etiam  ia  perpaucis  fissus  est 
deprehensus  absque  hydropici  vestigio.  Caeterum  spinae  hiatus  nunc  la- 
tior , nunc  angustior  esse  potest  , atque  superstites  cristae  osseae  magis 
saepe  divergunt  , quandoque  penitus  deficiunt  una  cum  transversis  proces- 
sibus et  obliquis. 

Hujusmodi  tumores  si  inconsulto  aperiantur  , aut  sua  sponte  dis  rum- 
pantur , mortem  accelerare  docent  Tulpius  et  Kuyschius , atque  ipsa  ex- 
perientia confirmat.  Non  desunt  tamen  exempla  longioris  vitae  , et  praeter 
nostrum,  duo  producit  Mcrell  [Murray  , 1.  c.  , § 5):  alterum  pueri  ad 
octavum  annum  ; alterum  puellae  ad  decimum  septimum  adhuc  superstitis, 
illaeso  permanente  tumore. 

Tumores  ad  coccygem  nati  minus  lethales  esse  creduntur,  aut  saltem, 
qui  iisdem  afficiuntur  , diutius  vitam  trahere  posse  ; quia  equina  medullae 
cauda  ad  coccygem  non  pervenit,  et  quia  aeris  injuriis  minus  expositi 
sunt  tot  nervi  , ex  quorum  Laesione  artuum  inferiorum  oritur  imbecillitas 
et  resolutio. 

Bernardinus  Genga  ( Anat. , lib.  II , c.  33  ) observationem  habet  pueri 
anniculi  hydrocephalo  affecti  , qui  suppurato  prope  anum  tuberculo  , di- 
scussus fuit , puer  tamen  lympha  penitus  evacuata  mortuus  est.  Ex  hac 
historia  breviter  descripta  intelligi  non  potest,  an  ab  insecuta  inflamma- 
tione mors  accesserit-  neque  an  tuberculum  coccygi  propius  fuerit,  ut 
aqua  inter  cerebrum  et  menynges  collecta  per  medullae  spinalis  thecam 
potuerit  descendere  , et  per  coccygis  viam  posterius  fissi  effluere. 


Art.  IV. 

De  pubis  diastasi. 

Permulti  sane  scriptores  eorum  vitiorum  observationes  , quae  genitalia 
utri  usque  sexus  organa  ab  ipsa  matris  alvo  afficiunt  , diligenter  literis 
mandarunt,  veluti  praeputii  nimis  producti,  aut  coarctati  , aut  cum  glande 
connati  (i)  *,  uretrae  concretae,  aut  alio  loco  apertae  (?) ; ani  coaliti*  cli- 
toridis excrescentis , et  vulvae  clausae  (3)  , quorum  pleraque  aut  minus  per 
se  gravia  sunt,  aut  congruis  operationibus  tolli  et  emendari  sic  possunt, 
ut  vitam  sine  gravioribus  ut  plurimum  aerumnis  traducere  sinant.  Nonnulla 
vero  licet  rariora  vitia  adeo  constituta  sunt  , ut  curationem  omnem  re- 
spuentes totum  vitae  cursum  homini  ipsa  morte  tristiorem  reddant.  Inter 
quae  postrema  adnumerari  jure  debet  organorum  genitalium  prava  con- 
formatio , quae  a nobis  aliquoties  in  viventibus  , praecipue  vero  in  virili 
cadavere  observata,  et  per  anatomen  indagata  fuit  26  martii  anni  1776. 

Viro  quadragenario  et  ceelibi  , staturae  mediae  , ab  ipso  ortu  adnata  cer- 
nebatur in  hypogastrio  massa  quaedam  rubra  , spongiosa  , ovalis  prope- 
modum  figurae  , quae  transversim  , ut  videbatur  , supra  pubis  ossa  locata 
erat.  Ex  hujus  substantiae  superficie  parvis  lacunis  refertae  assurgebant 
tubercula  quaedam  itidem  spongiosa,  sed  crassitie  inaequalia,  inter  quae 
ad  massae  spongiosae  angulos  una  utrinque  lacuna  profundius  insculpta,  et 
latiori  orificio  donata  continuo  stillicidio  urinam  emittebant. 

Porro  haec  massa  paullum  contracta  versus  pubis  sympliisim , desinebat 
in  appendiculam  transversi  digiti  longitudine  , quae  anterius  producta  penis 
quodammodo  rudimentum  constituebat  , cujus  superficies  alba  , latior , 
aequalis,  et  reliqua  massa  solidior.  Extremum  appendicis  occupabat  glans 
dimidiata,  medio  sulco  superius  divisa  , cui  inferius  fraenuli  ope  dimidiatum 
pariter  praeputium  adnectebatur.  Eminentior  item  linea  superiorem  penis 
superficiem  dividens  , in  glandis  sulcum  desinebat. 

Copiosi  circum  has  partes  pili  erant,  sed  confertiores  supra  binas  osseas 
protuberandas , duobus  utrinque  ab  pene  transversis  digitis  distantes  , a 
quibus  ampliori  origine  descendens  scrotum  , non  laxum  , sed  tensum  , et 
interfemineo  adnatum  peram  quodammodo  venatoriam  referebat,  occupa- 
toque  , vel  potius  distracto,  quod  perinaei  est,  spatio,  sub  ipso  scroti  arcu 
magis  ad  anteriora  exporrectum  ani  orificium  aperiebatur. 

Cum  ex  supradictis  aliquas  partes  costituendo  peni  necessarias  abesse 
suspicarer  , quid  subesset  vitii , sectione  detegendum  duxi.  Detractis  inte- 
gumends  mox  cavernosa  corpora  , tum  musculi  bulbo  et  ischio  cavernosi, 

•bs  54  Paul  5 VI  » c’  5<3‘  — cllir-  > Pait-  11 , C.  61  , 68.  — Hild. , Obs. , c.  III 

(2)  Paul.,  I.  C.  — Ruysch. , Thcs.  axat.  VIII.  — Schenk. , 1.  V. 

(8)  Scultet  j t.  41.  — yiijuap.j  J.  c. 


atque  sub  his  uretrae  bulbus  in  conspectum  venere.  Verum  erectores  mu- 
sculi cavernosaque  corpora  ab  osse  ischii  transversali  ductu  penem  versus 
tendentes  nonnisi  extremis  capitibus  sub  glandis  basi  uniebantur.  Hujus 
directionis  rationem  inquisiturus  , sectionem  integumentorum  prosecutus 
sum,  iisque  penitus  ablatis  apparuit  , pubis  ossa  , quae  primum  deficere 
penitus  videbantur,  quatuor  digitorum  intervallo  ab  invicem  recessisse, 
geminasque  illas  pilis  obsitas  , quae  sub  integumentis  attollebantur^  protu- 
berandas , ab  duobus  pubium  tuberibus  , seu  spinis,  ut  dicunt  T^sse  effor- 
matas ; icleoque  non  solum  mutatam  fuisse  partium,  quae  ad  utrumque 
pubis  crus  pertinent , directionem  , et  perinaeum  deletum  ob  scroti  imma- 
nem distensionem;  sed  pelvim  etiam  ampliorem  , quam  viro  congruit,  red- 
ditam , et  ossis  ilium  oras , cristas  vocant , eminentiores  factas  fuisse. 
Quibus  illud  necessario  accessit , ut  cum  crura  ab  illis  ilium  ossibus  mo- 
dice suffulcirentur  , et  linea  propensionis  ob  pubem  dehiscentem  mutata 
esset,  homo  inter  incedendum  claudicare  debuerit. 

Reserato  abdomine,  remotoque  ad  lumborum  regionem  peritonaeo, 
ureteres  solito  ampliores  occurrerunt,  qui  in  parvam  pelvim  primo  delati, 
dein  aucta  diametro  sursum  reflexi  insigni  orificio  angulos  spongiosae  massae 
perforabant.  Igitur  tota  illa  vesicae  superficies,  quae  musculis  abdominis  et 
pubis  symphisi  secundum  naturam  obversa  esse  debet , penitus  desidera- 
batur , et  posterior  vesicae  paries  , qui  supererat  , in  massam  illam  spon- 
giosam abierat  non  recto  incumbens  intestino  , sed  verticaliler  inter  dehi- 
scentem pubem  suspensus,  cui  a posteriori,  inferiorique  parte  seminales 
vesiculae  cum  prostata  adjunctae  erant,  caeterum  bene  constitutae,  si  par- 
vitatem excipias.  Ad  hasce  vesiculas  propter  ossium  discessum  transverso 
fere  itinere  ibant  deferentes  ductus  et  binis  orificiis  in  superiori  penis  su- 
perficie patebant. 

Rectum  intestinum  , quod  alias  in  viro  vesicae  subjacet , et  inferiori 
ejus  parti  propius  adhaeret , ex  fundo  pelvis  in  arcus  modum  anterius 
inflectebatur , ut  vesicam  contingeret.  Sed  et  lumina  vasorum  ab  hypoga- 
stricis derivantium  duplo  ampliora  visa  sunt;  nulla  tamen  in  haemorrhoi- 
dalibus  ramis  morbosae  dilatationis,  aut  congestionis  inditia  deprehensa  sunt. 

Eaedem  pariter  deformitati  fceminae  obnoxiae  sunt.  Die  sexta  februarii 
anni  1786  mulier  quaedam  Mediolauensis  puellam  bimestrem,  beneque 
valentem  ad  nos  attulit  , ut  de  vitio  , quocum  edita  erat , consilia  con- 
ferremus. Ulcus  erat , aut  potius  stygma  peramplum  a vulva  ad  eam  sedem 
protractum,  quam  umbilicus  tenere  solet;  umbilici  enim  nulla  supererant 
vestigia.  Ex  superiori  tamen  stygmatis  angulo  funiculum  umbilicalem  pro- 
diisse  puellae  parens  testata  est.  Porro  ulcus  erat  oblongum,  rubensque  , 
inaequali  superficie  et  binis  orificiis  pari  intervallo  sejunctis  praeditum,  quae 
cum  urinam  stillarent,  certe  ureterum  ostia  erant,  et  reliqua  substantia 
mollis,  rubescens  vesicae  corpus  vel  dilaceratum,  vel  ex  parte  deficiens  , 
et  cum  vicinis  integumentis  conglutinatum. 

Infimo  loco  , quo  hians  vesica  finiebat,  vaginae  orificium  conspiciebatur, 

ostium  nempe  circulo  quodam  membranaceo  coarctatum  Reliqua  , quae 
infra  sunt  ad  anum  usque  secundum  naturae  ordinem  constituta  erant.  Ab 
lateribus  hujusce  stygmatis  bina  tubercula  duriora  prominebant , dehiscen- 
tium nempe  pubis  ossium  spinee  ,*  nam  medio  inter  eas  loco  nil  ossei  resi- 
stebat. Mater  infelicis  puellae  probe  noscens  morbum  graviorem  esse,  quam 
ut  auferri  artis  ope  posset,  id  potissimum  a nobis  postulabat , ut  quomodo 
doloribus  et  molestiis,  quae  illam  identidem  affligebant,  succurrendum 
esset , edoceremus.  Quum  hi  dolores  a linteorum  affrictu  , tum  ab  urinae 
stimulo  propius  nudatae  vesicae  applicato  suscitari  viderentur,  praecepimus, 
ut  linteo,  vel  oleo,  vel  linimento  aliquo  refrigerante  imbuto  plagam  fre- 
quentius deliniret. 

Coeterum  observationem  viventis  adhuc  ea  tempestate  mulieris  a cef. 
Huxhamio  communicatam  legimus  Jacobo  Jurino  , R.  soc.  Londin.  a 
secretis,  qui  eandem  phylos.  Transact.  inseruit  anno  1723,  n.°  379.  Id 
unum  animadvertendum  est,  Huxhamium  non  salis  claram  habuisse  hujus 
vitii  notionem.  Namque  cum  duos  erumpere  meatus  urinarios  videret,  qui 
urinam  jugiter  extillabant , vesicam  sphynctere  caruisse  concludebat.  Deinde 
existimabat  massam  fungosam  funem  fuisse  umbilicalem  male  a partu  ab- 
scissum , maleque  curatum  5 quin  imo  urinam  effluere  per  urachum  per- 
vium , et  in  duos  forsan  tubulos  divisum.  Rursus  cum  prolapsum  uterum 
fortius  intrudendo  in  ea,  quam  describit,  foemina , exilirent  rivuli  duo 
urinae  ad  pedis  distantiam  , argumentabatur,  cystidem  quamdam  adfuisse, 
quae  urinam  exciperet.  Verum  cum  in  nostra  historia  ureterum  extrema 
ampliora,  et  sursum  inflexa  fuisse  dixerimus .j  perspicuum  est  in  supina 
maxime  foemina  urinam  facilius  in  eoium  arcu  stagnasse,  atque  ad  pedis 
distantiam  exilire  potuisse  uterum  prolapsum  validius  restituendo,  qui  in 
4j  sos  canales  impulsus  urinam  fortiter  excussit.  Nec  pubis  ossa  defuere  in 
Huahamii  foemina  ; aderant  enim  quasi  apophises  breviores  ex  utriusque 
ossis  ilii  parte  inferiore  protuberantes. 

Duo  haec  vitia  diastasis  nempe  pubis  , et  vesicae  ex  parte  defectus  pos- 
sunt esse  sejuncta  • ergo  vesica  non  laceratur  ab  ossibus  divaricatis.  Id 
confirmari  potest  ex  disert.  Joh.  Gottlieb  JiValther  (1)  qui  probavit  , 
nullam  existere  synchondrosim  ossium  pubis  , seu  comunem  cartilagi- 
nem ; sed  suam  cuique  pubi  propriam  esse  cartilaginem  , quae  ope  cel- 
lulosae telae  intermediae  uniantur,  et  quandoque  in  osseam  abeant  naturam. 
Qua  propter  diastasin  pubis  delineatam  dedit  ex  viro  3o  , et  amplius  an- 
norum , in  quo  pubis  ossa  20  £ lineas  pollicis  parisiensis  ab  invicem  dista- 
bant , et  ab  singulari  ligamento  transverso  quodammodo  jungebantur.  Ibi 
mentio  nulla  de  vesicae  et  genitalium  vitio  facta  est. 

Sed  nostrae  analogam  observationem  cum  dia$lasi  nempe  , et  vesicae  vitio 
1 labuit Flaja n us  (2)  in  viro  70  annorum.  Ureteres  duplo  majores  : acceleratores, 


(1)  De  synchondrosi  ossium  pubis.  Berolini  1782. 

(2)  Nuovo  xnctodo  di  medicare  , p.  idi.  Roma.. 


et  erectores  musculi  deficiebant.  "Vidit  pariter  chirurgus  Mowat  (i)  m 
puello  recens  nato  massam  spongiosam  supra  pubis  ossa  enatam,  atque 
duabus  papillis  urinam  jugiter  emittentibus  instructam.  Ex  infima  parte 
hujus  massae  propendebat  penis  lata  admodum  superficie  , veluti  si  per 
medium  dissectus  fuisset.  Praeputium  magnum,  laxumque,  scrotum  corru- 
gatissimum;  intervallum  inter  anum  , scrotumque  solito  majus ; pubis  ossa 
longiora  et  ■ latiora  quam  in  reliquis  infantibus.  In  utroque  inguine  emi- 
nentia prostat,  sub  qua  testiculus  locatur.  Fere  similes  observationes  vesicae 
mutilae  habent  Buxtorph  (2)  et  Desgranges  (3). 

Perpensis  iis , quae  de  genitalium  virilium  vitio  superius  attulimus  , 
duo  potissimum  quaeri  possunt : alterum  an  in  enixo  foetu  id  vilium 
congruam  medelam  recipere  possit.  Alterum  an  procreandi  facultatem  in 
adulto  adimat.  Ad  primum  quidem  nori  difficilis  videtur  responsio.  Quamvis 
enim  opportunis  vincturis  videatur  ulterior  divaricatio  praecaveri  posse , 
ossaque  ad  mutuum  prope  contactum  adduci , cum  nullam  adesse  vim  con- 
stet 7 cujus  actione  ossa  divergant  • tamen  si  advertatur  vesicam  mancam 
esse  , urethram  vel  superius  vel  inferne  hiare  , penem  ipsum  breviorem  , 
ossa  insuper  pubis  , et  ilii  in  maturo  foetu  eum  resistentiae  gradum  adepta 
esse,  ut  conatibus  ad  ea  conjungenda  resistant,  quemadmodum  ego  in 
jmella  periclitatus  sum,  facile  est  judicare,,  omnem  artis  operam  vanam 
esse  futuram. 

Alterius  autem  , quod  magis  refert , quaestionis  difficilior  est  resolutio. 
D yonis  (4)  , Palfyn  (3)  , procreationi  ineptos  esse  credunt , quibus  aut  sub 
glande,  aut  retrorsum  ad  penis  radicem  uretra  aperitur;  et  Bartholinus  (6) 
eos  etiam  qui  glandem  fissam  habent.  Verum  licet  Ruyschius  (7)  moderans 
supradictorum  opinionem  rarius  hujusmodi  viros  impraegnare  mulieres  dicat , 
V allisnerius  tamen  (8),  Morgagnus  (9)  et  Kaavius  (10)  istud  vitium  nullo 
ad  generandum  impedimento  esse  tradunt.  Imo  Hier.  Fabritius  diserte 
asserit  ejusmodi  homines  generasse  (11),  et  Melchior  Fribe  (12)  quem- 
dam virum  describit  sex  filiorum  parentem  , qui  praeter  glandis  scissuram , 
penem  deorsum  inflexum  habebat. 

Metzgerus  (i3)  hypospadiam  de  impraegnatioue  accusatum  memorat 


(1)  Saggi  di  med.  d’  Edimburg , t.  III,  p.  281. 

(2)  Acta  Helvetica,  vol.  VII,  p.  io4- 

(3)  Desault. , Journ.  med. , t.  74  3 P*  4^8. 

(4)  Cours  d’operat.  , p.  269. 

(5)  Anat.  chir. , t.  II  , ch.  23. 

(6)  Aiiat.  Renov.  , 1.  I , c.  24. 

(7)  Tlies.  anat.  VIII , n.°  3o. 

(8)  Eph.  N.  C.  , cent.  IX  , ob.  72. 

(9)  De  sed.  ep.  26  , 8. 

(10)  Comment.  de  rebus  iu  sc.  nat.,  t.  I. 

(11)  De  chir.  oper.  , c.  69. 

(12)  Eph.  JN.  C.  D.  1,  anno  3,  obs.  98. 

(13)  Comment.  Lips.  , vol.  35. 

se  vidisse.  Petrus  Tabarranus  (i)  Senis  quondam  anatomen  profitens 
narrat  Augustinum  Proli  Senensem,  cui  uretra  imperforata  erat,  urinam 
et  semen  linea  parabolica  emittere  consuevisse  per  orificium  quoddam  prope 
anum,  quam  ob  causam  conjugio  idoneum  judicatum  a doctore  Calurio 
celebri  apud  Senenses  professore  , uxorem  postea  permittente  Curia  duxisse. 
Eandem  partium  constitutionem  habebat  biennis  infans  ab  Amato  Lusitano 
relatus  (2). 

Nunc  si  partium  constitutionem  eorum  virorum  , qui  aut  generarunt  , 
aut  matrimonio  idonei  judicati  sunt,  cum  structura  genitalium,  quae  nostro 
obtigerunt  , conferamus  5 profecto  conjugio  ineptum  fuisse  huuce  virum 
judicabimus.  Namque  Augustinus  Proli , et  reliqui  quorum  virilia  male 
affecta  erant , aut  integrum  penem  habebant , aut  non  exiguam  ejusdem 
partem  , per  quem  urina  et  semen  jactu  parabolico  scaturiebant } hinc  et 
perfectam  fere  conjunctionem  obtinere  poterant,  et  validam  ejaculationem 
procreationis  fini  respondentem  habere.  Ex  adverso  in  homine  a nobis  re- 
lato gemebat  continenter  urina  ex  ureteribus , et  semen  per  naturalia  sibi 
foramina  in  superiori  penis  superficie  existentia  necessario  effluere  debebat 
absque  validiori  jactu  , ibique  haerere.  Nec  juvat  opponere  cum  cel.  W al- 
thero  (3)  non  esse  necessariam  penis  intromissionem  , quia  etsi  illud  non 
semper  requiratur  , opportunum  tamen  est  , ut  ad  vaginae  ostium  emittatur 
prolificus  humor  ea  vi,  qua  ab  vagina  excipi  et  absorberi  possit. 

Itaque  verum  est  hujusmodi  homines  generationi  esse  ineptos.  Non  idem 
tamen  de  foeminis  dicendum  est  , cujus  rei  praeter  alias  complures  exemplo 
sit  illa  ab  Huxhamio  descripta.  Vir  hicce  doctissimus  novitate  plioenomeni 
perculsus  quaerit  ex  se  , quonam  forte  modo  gravida  facta  fuerit  ista  mulier- 
cula ? Mox  sibi  ipsi  respondens  ajebat : penis  introductionem  ad  prolem 
concipiendam  haud  absolute  necessariam  essej  seminis  autem  intra  vagi- 
nam ejaculationem  quammaxime.  Id  luculentum  fit  exemplo  ex  Aquapen- 
dente  (4)  duorum  juvenum  mutuo  amore  flagrantium  , e quibus  adole- 
scens , eum  nimio  percitus  oestro  continentiae  repagula  fregisset , et  vere- 
retur nihilominus  integrum  opus  absolvere  , foeminae  partibus  solummodo 
glandem  admovit,  ejaculatusque  est  ea  vi,  ut  ex  eo  puella  conciperet  absque 
hymenis  laesione. 

Verum  ejaculatio  fieri  nequit  nisi  per  canalem  quammaxime  idoneum  • 
quamobrem  JEtius  (5)  infoecundos  censuit  eos,  qui  penem  brevissimum 
habent,  et  semen  in  vulvae  profunditatem  vibrare  non  possunt.  Id  ipsum 
clarius  exposuit  Heisterus  (6).  Quibus  prope  ventrem  perforatus  penis 


(1)  Atti  dell' Accad.  di  Siena , t.  III,  Append. , Iettiv  3.  Item } t.  Y,  ejusdem  acad. 

(2)  Curat,  med.  cent.  I,  23. 

(3)  Comment.  Lips.  , tertise  derad.  suplem.  , p.  210  , seq. 

(4)  t)p.  ehirurg.  , c.  8t  , — Trioen. , Obs.  med.  chir. , p.  6‘3, 

(5)  Tetrab  IV,  ser.  IV  , c.  26. 

(6)  lnsiit.  chir.,  part.  II,  sect.  V,  cap.  24. 

est , eos  ad  procreandam  sobolem } atque  ad  matrimonium  prorsus  ineptos 
censendos  esse  ‘ non  item  illos  f quibus  vel  ex  media  circiter  penis  parte } 
vel  et  juxta  ipsum  glandem  urina  profluit.  Proinde  uretrae  , atque  hinc 
debitae  ejaculationis  defectus  in  viris  inter  vilia  matrimonium  impedientia 
recenseri  jure  debent.  Contra  vitia  illa  muliebrium , quoecunque  ea  sint , 
penis  ingressum  prohibentia,  conceptioni  non  semper  officiunt.  Duo  igitur 
consequuntur  adnotanda:  alterum  quod  foecundatio  possibilis  sit,  licet  foe- 
minae  genitalia  virum  non  admittant,  dummodo  a pene  recte  constructo 
per  exiguum  licet  foramen  ea  seminis  vis  intra  vaginam  vibretur,  quae  ad 
foecundationem  sufficiat.  Alterum  vero  quod  foecundatio  impossibilis  sit, 
ubi  virilia  ad  eum  , quem  diximus  , modum,  male  sint  constituta.  Tunc 
enim  liquor  prolificus  destituitur  eo  impetu , quem  alias  habet  , dum  a 
longiusculo  et  arctiori  canali  emittitur.  Atque  hinc  numerosa  adeo  foemi- 
narum  exempla  solo  affrictu  foecundatarum  intelligenda  sunt  de  iis  dun- 
taxat,  intra  quas  semen  magno  nisu  a valentioribus  viris  vibrabatur.  Nec 
aliter  intelligenda  sunt,  quae  Bohn  (i):  «Interdum  nempe  vix  muliebrium 
extremis  affrictum  maris  semen  impraegnasse  »;  nec  quae  Kaavius  aliique 
dixerunt:  « Minorem  spermatis  copiam  ad  foecundandum  uterum  , imo  et 
exterioribus  tantum  partibus  applicatam  sufficere  » . Quae  nisi  ita  essent, 
penis  flacciditas , et  variarum  ejus  partium  paralysis  , aliaque  vitia  , quae 
cum  boni  seminis  effusione  conjuncta  sunt , inter  graves  virilium  morbos 
non  essent  recensenda.  Ex  quibus  conjicere  licet , foeminam  , dummodo 
sit  pervia , vitiosis  muliebribus  concipere  posse  absque  penis  immissione  ; 
ex  adverso  virum  fisso  , aut  mutilo  pene  donatum  foecundare  non  posse. 

Addo  hic  Ludovici  Buxtoifi  observationem  de  pubis  diastasi,  quae 
legitur  in  jdctis  Helvet. , vol.  VII  , p.  jo4.  Vesica  urinaria  nempe  extra 
abdomen  sub  umbilico  prominebat.  Ab  umbilico  ad  anum  omnia  modo 
insolito  formata  vidit.  Obtulit  enim  sese  sub  umbilico  moles  carnea  , ru- 
bicunda, et  quasi  excoriata,  cui  superne  insidebant  duo  tubercula  pisi- 
formia. Sub  isto  tumore  genitalia  conspiciebantur.  Penis  exiguus  glandem 
male  figuratam  habebat.  In  glande  nullum  foraminis  vestigium  erat  : peri- 
naeum  nullum, 

Art.  V. 

De  loxarthro . 

Exarthremati  affinis  est  loxarthrus  , nempe  articuli  in  directionem  a 
natura  alienam  conversio  , quo  vitio  praecipue  manus  et  pedes  afficiuntur, 
sed  pedes  frequentius  , manus  rarissime.  Manus  sic  affecta  introrsum  incli- 
nata est,  ut  dorsum  superius,  palma  ejusdem  humum  respiciat*  pollex 


(i)  Cire,  aiiat. , progymnasma  *. 

interius  vergit,  minimus  digitus  exteriorem  partem  tenet , atque  manus  resu- 
pinari nequit.  Ulna  in  his  longius  excurrit  ad  carpum  , radius  brevior  est 
et  largiori  superficie  ossicula  carpi  excipit.  Hoec  ossicula  ordinibus  in 
modum  vix  describendum  mutatis , ita  miscentur  inter  se,  ut  ab  exteriori  iu 
interius  latus  inclinati  manum  pariter  totam  introrsum  dirigant. 

Singulare  est  specimen,  quod  possideo , artus  superioris  dextri  ulna, 
radioque  destituti , quod  hic  refero.  In  eo  humeri  sinus  inferne  cum  osse 
crassiori  committitur  fere  triquetro  , cui  tria  alia  incumbunt  ossa  ad  formam 
quadratam  accedentia , eorumque  postremo  digiti  duo  infixi  sunt.  Porro 
manus  haec  mutila  retrorsum  conversa  est  extentis  digitis  , atque  humerus 
ipse  sub  diaphysi  ad  posteriora  modice  inflexus  est. 

Pedes  loxarthro  vitiati  vari  sunt  , idest  introrsum  conversi  , sic  ut  planta 
pedis  retrorsum,  et  paullo  sursum  versa  sit , dorsum  ejus  anterius  et  paullo 
infra  spectet.  Dorsum  autem  magis  convexum  est  sive  ob  thali  ossis  , et 
calcis  apophyses  prominentiores  , sive  quod  margini  pedis  externo  totum 
corpus  insistat.  Pes  uterque  ut  plurimum  eo  malo  laborat  sic  , ut  digi- 
torum apices  contra  se  sint  conversi.  In  recens  natis  puerulis  ad  natu- 
ralem ordinem  convertere  placuit  pedes ; idque  non  fuit  difficile  , difficil- 
limum autem  fuit  illos  ita  conversos  continere.  In  nonnullis  interior  mal- 
leolus aut  deficere  , aut  certe  brevior  esse  videbatur , ut  propterea  pes 
adducentium  musculorum  actionem  sequeretur.  In  plerisque  autem  , in 
quibus  malleolus  certe  non  desiderabatur , caussa  , ob  quam  pedes  interius 
converterentur  , videbatur  in  aucta  musculorum  adducentium  actione  con- 
sistere , qui  pedem  ad  naturalem  figuram  restitutum  , mox  in  interiorem 
partem  contorquebant. 

Haec  quidem  in  vivis  contorsionis  causae  apparebant  ; sed  potiores  in, 
denatis  repertae  sunt , nempe  mutatus  quorumdam  ossium  positus  , ne- 
xusque. In  puero  sexta  die  denato  , qui  anno  1^85  sectus  est  , os  navi- 
culare non  directe  cum  superficie  articulari  haemisphaerica  thali  committe- 
batur , neque  in  eandem  cum  tibia  directionem  colliniabat  , sed  introrsum 
promotum  , proxime  malleolo  interno  suppositum  erat.  Quare  thali  pro- 
cessus articularis  ( caput  ) cum  extrema  solum  scaphoidis  cavitate  aut  sinu 
conjungebatur  , atque  ut  hanc  quoque  attingeret,  cervicem  magis  introrsum 
inclinatam  habebat.  Caeterum  thali  tuber  gibbum  a superiori  parte  in  tibiae 
sinum  , et  inter  malleolos  recipiebatur. 

Ossis  navicularis  sinum  articularem  , qui  interius  est , malleolo  fuisse 
suppositum  dixi ; at  inter  utrumque  os  interjectum  fuisse  quoddam  liga- 
mentum non  dixi.  Ejusdem  ossis  orae  interiori  sinus  laevis  insculptus  erat, 
quo  ipsius  malleoli  internae  parti  convexae  applicabatur.  Hanc  unionem 
firmabat  ligamentum  quodammodo,  ut  dicunt,  capsulare,  utrumque  os 
latius  complectens.  Reliqua  tarsi  ossa  declinationem  sequebantur  thali , et 
ossis  navicularis  , difficileque  fuit  singulorum  vitia  in  adeo  tenero  puello 
adnotare. 

In  puero  anniculo  i5  septembris  anni  1787  examini  subjecto  , tibia  in 

directum  procedebat;  fibulaque  utraque  ( nam  loxarthrus  ex  utroque  latere 
plerumque  est)  paullo  introrsum  inflexa  contra  tibiam,  ut  spatium  inter 
osseum  fere  nullum  esset.  Atque  hic  ambigendum,  an  a nativitate  fuerit , an 
inflecti  sic  fibula  ab  eo  acto  pueri  incessu  12  mensium  potuerit.  Majus  vitium 
in  tarsi  ossibus  erat.  Pes  ita  positus,  ut  latus , qui  interius  esse  solet,  sursum 
spectaret , exterius  vero  terram  contingeret : ita  pedis  dorsum,  quod  vocant , 
extra  , et  modice  deorsum  versum  erat , planta  vero  interius , et  paullo 
sursum.  Haec  vero  magis  aut  minus  conspicua  sunt , pro  ossium  majori  , 
vel  minori  perversionis  gradu.  I11  hoc  specimine  thali  apophysis  superior 
oblique  in  tibiae  sinum  recipiebatur  , ut  potior  pars  superficiei  articularis 
malleolo  externo  obverteretur,  minima  interiori.  Caput  autem  leve,  quod 
cum  osse  naviculari  articulatur,  obliquius  introrsum,  quam  natura  fert, 
et  paullo  deorsum  deflexum  : quo  factum  est , ut  os  calcis  pariter  oblique 
thali  exeriori  inferiorique  lateri  subjaceret.  Accidit  propterea  , ut  contorto 
311  eum  modum  pede , malleolus  interior  ossis  navicularis  oram  contin- 
geret; calcanei  vero  crassum  tuber  sive  calx,  extra  centrum  articulationis 
positum,  sub  extremo  malleolo  consisteret.  Yalentissimus  hinc  tendo  ga- 
strocnemiorum calci  insertus  valide  calcaneum  attrahebat,  et  simul  adducentes 
musculi  in  contractione  reperti,  in  eandem  directionem  tarsi  contorsionem 
agebant  ; quo  fit,  ut  in  vivis  pes  aut  aegre  extendi,  aut  nunquam  extensus 
contineri  possit. 

In  adulti  pede  calcaneus  totus  in  partem  exteriorem  et  posteriorem 
disjectus  reperiebatur , et  superficie  anteriori  cum  osse  cubiformi  arti- 
culatus, laterali  vero  fibulae  caput  extremum  , et  thali  partem  exteriorem 
sustinebat.  Thalus  autem  sic  alienus  erat  a naturali  figura,  ut  tuber  laevigatum, 
quod  tibiae  sinui  congruit,  depressum  fuerit;  tubere  vero  postico , inaequali 
cum  cruris  ossibus  immobili  ligamento  committeretur ; anteriori  demum 
parte  os  naviculare  exciperet,  quod  deorsum  paullo,  et  introrsum  inclinatum 
ad  malleolum  proxime  tendebat.  Caeterum  hujusmodi  articulatio  mobilitate 
carebat,  et  homo  incedens  non  plantae  pedis,  sed  lateri  ejusdem  externo  , 
nempe  calcaneo , ossi  cubiformi , extremo  metatarsi , et  digito  minimo 
insistere  debuerat. 

Loxarthrum  alterius  speciei  vidi  anno  1790  mense  junio  in  rustico,  cui 
thali  os  ex  sinu  tibiae  jam  ab  prima  aetate  anterius  protractum  in  dorso 
pedis  elevabatur  in  fastigium.  Os  calcis  retrorsum  , et  sursum  trahebatur 
ab  intento  Achillis  tendine.  Pedis  planta  maxime  sinuata;  plantae  extremum, 
et  digiti  ad  humum  conversi.  Pes  quammaxime  extensus , ut  calcaneus 
latitudine  duorum  digitorum  supra  alterius  lateris  os  fuerit.  Itaque  flecti 
pes  nequaquam  poterat , motusque  ad  latera  erant  praepediti. 

Mirandum  est  Hippocratem  quoque  de  loxarthro  aliqua  attigisse.  Is  enim 
ait  (1):  « Quibus  a primo  ortu  crus  varum  efficitur  , eorum  plerique  curari 
possunt , nisi  magna  admodum  emotio  extiterit , aut  etiam  pueris  aetate 
paullo  amplius  provectis-  ista  contigerint  » . 


(1)  De  artic. , sect.  VI,  n.°  3i  , edit,  Foesii. 

Vari  igitur  non  uno  modo  sed  pluribus  fiunt.  Plerumque,  si  quidem  non 
ex  toto  elapsus  sit  articulus,  sed  re  aliqua  detentus  eo  habitu  assueverit, 
pes  varus  efficitur.  In  eorum  autem  curatione  animadvertendum  est , 
ut  tibiae  quidem  os  ad  malleolum  , quod  extra  spectat , interiorem  in 
partem  propellatur  et  dirigatur  ; contra  vero  os  calcis  e directo  exteriorem 
in  partem  repellatur,  quo  ossa,  quae  extant,  tum  circa  medium , tum  circa 
transversum  pedem  inter  se  concurrant.  Digiti  vero  una  cum  pollice  interiorem 
in  partem  repente  inclinentur , atque  hunc  in  modum  cogantur.  Adhibito 
autem  cerato,  quod  copiosam  resinam  recipiat,  et  spleniis  et  fasciis 
mollibus  , neque  paucis  , neque  admodum  adstrictis  deligatio  instituenda  , 
neque  aliter  fasciae  circumducendae,  quam  si  pes  manibus  componeretur, 
quo  pes  paullo  magis  ad  valgum  spectare  videatur.  Tum  solea  quaedam 
ex  corio  non  admodum  duro  , aut  plumbo  paranda , eaque  non  cuti  proxime 
alliganda  est  , sed  cum  jam  postremas  fascias  sis  appositurus.  Ubi  jam  pes 
devinctus  fuerit,  ejus  lintei,  ex  quibus  deligatio  constat,  caput  ad  fascias, 
quae  imo  pedi  circumvolutae  sunt,  e regione  minimi  digiti  assuendum  est- 
deinde  sursum  intendendum  linteum  , ut  dum  pes  recte  positus  videtur  , 
supra  carnosam  cruris  partem  circumducatur , atque  ita  firmiter  collocatum 
haereat. 

Qui  nosse  cupiat  machinamenta  recens  inventa  , videat  legatque  dissertatio- 
nem , quam  de  pedibus  contortis  restituendis  inscripsit  ili.  eques  a Scarpa[ i). 

Art.  VI. 

De  lordosi. 

Affectiones  illas,  quae  in  figura,  magnitudine,  defectu,  mutatione  situs, 
aut  connexionis  mollibus  corporis  humani  partibus  contingunt  praeter  naturae 
institutum,  sollicite  quidem,  et  prolixiori  sermone  descripserunt  pathologi , 
sed  mutationes  durioribus  partibus  praecipue  inhaerentes  supremis  tantum 
labris  videntur  attigisse.  Quae  licet  nonnisi  chirurgica  , aut  diaetetica  praesidia 
postulent , et  neque  his  emendari  plerumque  , aut  penitus  auferri  possint ; 
tanta  tamen  est  hominum  deformium  in  magnis  urbibus  frequentia  , ut 
interdum  iis  , qua  arte  possumus , succurrendum  sit.  Interdum  etiam  necesse 
sit  saltem  aegritudinis  speciem  nosse,  illamque  domesticis  indicare,  ne,  ut 
aliqui  solent  , parvi  facientes  vitia  , quae  figuram  deturpant , cum  dedecore 
discedendum  sit  ab  aegrotante,  eo  quod  affectionis  speciem,  et  naturam, 
et  praesidia  , si  quae  sunt,  indicare  et  aptare  non  noverimus. 

Dum  artuum  ossa  varie  inflectuntur  , aut  pi^eter  naturam  in  diaphysi 
crassescunt  , id  vitii  lordosis  nuncupatur  (2).  Est  autem  lordosis  proprie 


(1)  Pavia  , 4 ° , i8o3  , fig. 

(2)  Sauvages  , cl.  I?  ord.  IV,  gea.  3i. 


spinae  affectio  , eum  «a  anteriorem  in  pariem  inclinat  (i).  Liceat  tamen 
cum  Saiwagesio  hoc  uti  vocabulo  ad  quamcujnque  ossis  distorsionem  si- 
gnificandam. 

Haec  autem  deformitas  multiplex  est , et  pleraque  ossa  afficit.  Certe 
ipsammet  capitis  ossa  saepius  a naturali  figura  et  magnitudine  recedunt. 
Ita  nunc  crassissima  , nunc  valde  extenuata  visa  sunt , et  quod  propius  ad 
vitium  lordoicum  accedit,  modo  sincipitis  ossa  valde  fornicata,  et  ad  verticem 
in  colliculi  speciem  elevari;  modo  alterum  magis  inclinatum,  aut  altero 
magis  extuberare  deprehensum  est.  Id  ipsum  etiam  ossis  frontis  gibbositatibuS 
evenit,  ut  plus  justo  extrorsum , nec  sine  quadam  infamiae  nota  interdum 
porrigantur.  E contra  nasi  ossicula  , et  cartilagines  etsi  latissimae  , et 
editissimae  sint,  vultum  dehonestare  non  creduntur;  at  quando  nimium 
introrsum  compressae  nasum  resimum  faciunt , quod  populis  nonnullis 
haereditarium  est  , plurimum  venustatis  vultui  detrahunt. 

Prae  caeteris  autem  capitis  ossibus  peccat  magnitudine  inferior  maxilla  in 
fceminis  praecipue  et  rachiticis.  Tunc  mentum  indecore  prominet,  et  in  acutum 
tendit , et  dentes  inferiores  excedunt  ordinem  superiorum.  Haec  affectio  adeo 
notata  est , ut  a Mediolanensibus  indigeno  vocabulo  Geppa  dicatur , et  non 
solum  cum  peculiari  inter  loquendum  balbutie , sed  etiam  cum  mentis 
hebetudine  persaepe  conjuncta  est. 

Anne  Plautus  ad  id  vitii  respexit  dum  in  Milite  glorioso  (2)  ait : 

labiis  dum  ductant  eum 
Majorem  partem  videas  valgis  suaviis  ? 

Accidit  plerumque  in  vetulis , minus  frequenter  in  seuibus , ut  deperditis 
praecociter  dentibus , ora  alveolaris  maxillae  superioris  contrahatur , dum 
interea  inferior  maxilla  sive  ob  compagem  solidiorem  dimensiones  conservat, 
sive  ob  musculorum  actionem,  qui  basi  ejusdem  et  angulis  innascuntur, 
antrorsum  ducitur  , et  pluribus  lineis  superiori  maxilla  extantior  conspicitur. 

Nec  durissimis  dentibus  sua  labes  deest  , dum  situ,  aut  figura  variant. 
Itaque  bronci  vocantur  ipsi  dentes  si  nimium  prominentes,  aut  inflexi  sint , 
quo  etiam  nomine  per  jocum  vocantur  ii,  qui  hujusmodi  dentibus  sunt 
instructi  , ut  apud  Mercurialem  lego  (3).  Idque  egregie  illustratur  versu 
Lucilii  (4)* 

Broncus  novit  lanius  dente  adverso , eminulo  , hic  est 
Rhinoceros  velut  iEthiopus. 

Quae  vertebris  aliisque  trunci  ossibus  accidunt,  aegritudines  fere  ad  lo- 
xarthrum  pertinent,  quia  vertebrae  dimoveri  non  possunt,  nisi  aliqua  sit 
labes  in  articulari  superficie  , in  cartilaginibus , aut  ligamentis  articulationem 
firmantibus.  Commodum  tamen  erit  pauca  hic  de  hujusmodi  vitiis  adnotare , 


(1)  Vide  Foesii , OEconom.  Hipp.  , p.  a35. 

(2)  Act.  II,  sc.  1. 

(3)  Variar.  lect.  , lib.  VI  , c.  i3. 

(4)  Satyr.  3 lib.  III  ; edit.  Coaiin, 

et  simul  monere  nunquam  spinae  distortionem  ab  ortu  me  observasse.  Triplex, 
autem  est  spinae  distortionis  genus  (i)  : cum  ea  in  posteriorem  partem 
promovetur  gibberositas , seu  cyposis ; cum  in  anteriorem  repanditas , seu 
lordosis;  si  denique  in  latus  obstipitas , aut  scoliosis  appellatur.  Hisce 
quartum  vertebrarum  distortionis  modum  adjungit  Galenus  , cum  dimotae 
quidem  juncturae  ac  compages  sunt  ; sed  vertebrae  tamen  in  sede  sua 
permanent  , quassationem  , seu  sis  in  hanc  appellat. 

De  cyphosi  peculiari  commentatione  egimus ; scolioseos  bina  exempla 
proferam  inferius.  Quassatio  , seu  sisis  Galeni  est  diastasis  quaedam  , aut 
subluxatio  vertebrarum  , quae  citos  casus , aut  violentas  spinae  distortiones 
subsequitur : cum  nempe  cartilagines  per  vim  aliquo  modo  compressae , et 
collisae  , earumque  strata  diducta  sunt  , imo  ligamenta  nonnulla  lacerata  , 
ut  sunt  ea  , quae  spinosos  piocessus  colligant.  Tunc  enim  levis  oritur  in- 
flammatio , et  dolor  acutissimus  , ut  ad  quamvis  inflexionem  partes  spinae 
accumbentes  discerpi  videantur , post  quae  vel  suppuratio  sequitur  , vel 
humorum  in  alterum  latus  affluxus  , qui  spinam  paullum  in  partem  affectam 
detorquet  (2). 

De  multifaria  pelvis  angustia  et  pravitate  non  est  quod  memorem ; 
etenim  os  innominatum  vel  minus  sinuatum  esse  $ vel  altero  elatius  ; tum 
interius  contractum  pelvim  angustare  potest.  Item  summam  ossis  sacri  ver- 
tebram elatiorem  , vel  pubis  tuber  ad  illam  accedere  ; pubes  ipsos  vel 
nimis  rectos  , vel  ad  acutiorem  angulum  concurrere  *,  denique  vitia  ex  con- 
vergentibus imis  ossibus  ischii,  aut  ex  tuberorum  crassilie , tum  etiam  ob 
sedem  alterutrius  altiorem,  humilioremve  anatomes  et  obstetriciae  artis  pro- 
fessoribus abunde  nota  sunt.  Addo  cotyle  quoque  magis  vel  minus  amplum 
esse  , quam  par  est,  modo  etiam  in  anteriori  pelvis  parte,  modo  in  supe- 
riori prope  pelvis  marginem  excavatum  visum  fuisse. 

Causae , quae  spinam  deflectere  cogunt  , vel  intro  generantur , vel  extra 
adveniunt.  Atque  inter  internas  a veteribus  propositas  praecipuae  erant  tu- 
bercula spinae  innascenda  , quae  vertebras  e sede  propria  exturbabant  (3). 
Tum  abscessus,  per  quos  imminuto  orbe  osseo  vertebras  per  anchylosin. 
recurvatas  vidit  Ruyschius  (4)  *,  et  phrenitis  (5).  Coquo  ex  phrenitide  gib- 
bosa spina  facta  est , neque  huic  medicamentum  purgans  epotum  operam 
ullam  attulit ; sed  vinum  nigrum,  et  panis  in  cibo  ; balneis  abstinuisse, 
et  leviter  confricari,  neque  multis  fomentis  calefieri , sed  blande.  Hil - 
danus  (6)  in  adolescente  a pueritia  gibbo  , et  asthmate  vexato  , quemque 
phthysis  sustulerat  anno  aetatis  16  , omnia  ossa  a collo  usque  ad  pedes  , 


(1)  Ripp.  . De  artic.  comment. , lib.  III. 

{2)  Viae  Bertrandi , Opere  chirurg. , vol.  V. 

(3)  Ripp  De  artic.,  sect.  VI.  — Platner  , Prolus.  22.  De  iis  qui  ex  tuberculis  gibbi  fiunt. 

(4)  Obs.  anat.  67. 

(5)  Hipp.  De  morbis  vulgar. , lib.  V , sect.  VII,  n.°  52,  et  lib.  VII,  n.°  80. 

{6)  Ccut  I , obs.  45.  * 

omnesque  epiphyses  praeter  consuetu  dia  em  molles  invenit.  Praeterea  verte- 
bras 6,  7,8,9,  io,  quae  gibbum  effecerant  , carie  exesas  , ut  praeter 
earum  processus  fere  nihil  superesset.  TdPedelius  (t)  puellam  quinquen- 
nem a dysenteria  gibbosam  factam  notavit.  Inter  praecipuas  causas  recenseri 
meretur  rachitis,  ad  quam  refero  cel.  Joh.  Petri  Frank  (2)  singularem 
profecto  observationem  puellae  ex  rachitica  matre  natae  , quae  quarto  et 
decimo  aetatis  anno  auginoso  affectu  correpta , caput  ad  laevam  inclinare 
coepit , inclinatumque  a morbo  licet  liberata  retinuit  , quia  colli  vertebrae 
binis  in  locis  inflexae , dorsi  vero  spina  tribus  fere  locis  iucurvata  erat. 

Praeter  suppurationem,  et  cariem,  et  alvi  fluxum,  et  rachitidem  potior, 
et  proxima  distortionis  spinae  causa  est  quaedam  mollitudo  tum  ipsarum 
vertebrarum,  tum  cartilaginum,  quae  eas  colligant.  Ita  fit  ut  depresso  ex 
aliqua  periphaeriae  parte  unius  vel  plurium  vertebrarum  corpore,  sublatoque 
aequilibrio,  spina  in  hanc  vel  illam  partem  obliquetur.  Crassior,  quae  ver- 
tebrarum corpora  intercedit  cartilago  , ex  fibris  conflata  est  ita  in  orbem 
ductis  , ut  exteriores  ampliori  circuitu  comprehendant  interiores.  Inter  eas 
fib  ras  humor  unguinosus  est,  quo  naturalis  illa  vis  cartilaginibus  impertitur 
se  in  pristinam  sedem  restituendi , et  crassitiem  recuperandi  , dum  pre- 
muntur , vel  attenuantur.  Ita  fit,  ut  dum  interdiu  cartilagines  ob  erectum 
corpus  et  imposita  onera  comprimuntur  , homo  brevior  sit } post  quietem 
procerior  , quia  nempe  cartilagines  supino  homine  ad  pristinam  crassitiem 
evehuntur.  Hoc  autem  phoenomeoon  hominibus,  qui  ad  provectiorem  aetatem 
pervenere  , non  amplius  accidit ; nam  quo  firmior  est  aetas  , eo  magis  de 
crassitudine  ammittunt  ligamenta  et  cartilagines , dum  strata  earumdem 
vertebris  proximiora  in  osseam  naturam  abeant  (3). 

Cartilagines  vero  et  ligamenta  praeter  mollitiem  insolitam  vexantur  etiam 
a causis  exterioribus , quae  spinae  deformitatem  creant.  Huc  referenda  est 
prava  consuetudo  ad  quosdam  flexus  corporis  , ictus  , deligationes  , exer- 
citia immodica  , aut  praepostere  suscepta,  et  quaedam  machinamenta  corpori 
applicata  sive  ad  munimentum  , sive  ad  gratiam. 

Ad  haec  vitia  corrigenda  respiciendum  est  ad  virium  instaurationem  , et  ad 
pravam  consuetudinem  tollendam.  Auxilium  igitur  praestantissimmn  erit 
victus  selectus , earumque  rerum  usus  , quibus  nutrimenti  elaboratio  recte 
succedit.  Pueri  sani  non  molli,  sed  duriori  victui  sunt  assuefacendi}  atque 
si  imbecilles  sint , eum  praeferri  oportet  cibum  , qui  masticatione  subactus 
ad  digestionem  subeundam  sit  praeparatior.  Inter  haec  panis  bis  coctus , 
fructus  horraei  recentes  , subadstringentes  , maturi  , vel  siccati  , caro  im- 
primis assata  numerantur.  His  addenda  balnea  , frictio  et  exercitatio.  Et 
exercitatio  quidem  suscipitur  post  jentaculum  in  aere  libero  , puriore  , fri- 
gidiusculo , usque  ad  aliquam  defatigationem.  Frictiones  sint  moderatae  in 


(1)  Dissert.  de  gibbere. 

(2)  Delect.  opasc.  , vel.  V , p.  3o4- 

(3)  Morgagnus } Adv.  III,  animad.  5o.  — * JVinstow , Hist.  de  1'acad.  roy.  des  scien.  , 1725. 


macilentis  , fortiores  in  plenis  corporibus  et  ignavis.  Balnea  vero  praemit- 
tuntur frictioni  in  iis,  quorum  corpora  sicca  magis  sunt,  eaque  sub  ini- 
tium sint  temperata,  deinde  per  varios  frigoris  gradus  transeant  sic,  ut 
ad  summum  non  perveniant. 

Nunc  ad  consilia  , quae  mutationem  concernunt,  perversi  situs  corporis 
progrediamur.  Haec  spectant  ad  infantes  et  pueros.  Et  primum  reprehen- 
denda est  consuetudo  recens  natos  fasciis  nimis  adstrictis  obvolvendi ; tum 
sessio  per  dies  integros  producta  ; item  gestatio  super  ulnas  diuturna.  In 
pueris  inconditi  saltus  , cursus  veliementiores  , nimia  in  stadiis  contentio 
est  evitanda.  In  juvenibus  corrigi  potest  deformitas  praeter  victum  robo- 
rantem , et  moderata  exercitia  , balneis  subfrigidis  , et  obambulando  in 
amplo  conclavi  , vel  ad  limites  florendam  agrorum.  Gradiendo  autem 
utroque  pede  aequaliter  terram  concutiant  , spinam  erigant  , et  bracilia  ad 
thoracis  latera  demissa  agitent.  Noctu  cubent  corpore  ad  lineam  rectam 
projecto.  Monitor  accumbet,  ut,  si  opus,  directionem  dormientis  mutet  (i). 

Vertebrarum  excessus  fieri  nequit , quin  costarum  directio  necessario 
mutetur;  nempe  in  arcum  magis  attolluntur,  in  quam  partem  spinae  flexus 
procubuit,  et  ab  opposito  latere  multo  deprimuntur  instar  chordarum  protensae 
inter  sterni  et  vertebrarum  potentias.  Et  thoracis  quidem  partes  , ut  verbis 
Galeni  utar  (2)  plerumque  a nutricibus  depravantur,  dum  ipsas  in  prima 
educatione  nimium  arcte  extrinsecus  vinciunt.  Maxime  vero  lioc  olim  apud 
nos  fieri  in  virginibus  intuebamur  , quibus  dum  studebant  nutrices  augere 
coxas  , ac  ilia , ut  haec  magnitudine  thoracem  exuperent  , vittis  quibusdam 
totum  circumprehendebant , atque  omnes  scapularum  et  thoracis  partes 
vehementius  comprimebant.  Quo  fiebat,  ut  eum  aliquando  non  aeque  omnes 
intendebantur  partes  , aut  pronum  in  partem  anteriorem  redderetur  pectus  , 
aut  posteriores , quae  ad  spinam  pertinent , gibbae  efficerentur.  Illud  vero 
nonnunquam  accidere  solet , ut  veluti  perfractum,  atque  ad  latus  adductum 
flat  dorsum,  ita  ut  altera  quidem  scapularum  non  aucta  , sed  parva,  ac 
valde  compressa  appareat , altera  vero  prominens  , tumidaque  , ac  omnino 
major. 

Quod  Galenus  hic  nutricibus  , id  ante  eum  Terentius  (3)  matribus  ex- 
probravit. 

Quas  (virgines)  mafres  student 
Demissis  humeris  esse  vincto  pectore  , ut  gracilae  sient. 

Et  vero  munimenta  illa  , quae  thoraces  vulgo  vocant , corpori  imposita 
mechanica  ratione  in  ossa  molliora,  eorumque  epiphyses  , in  cartilagines  , 
et  ligamenta  agunt,  quorum  injuriis  imprimis  expositae  sunt  costae , et  dorsi 
vertebrae.  Illae  vel  magis  apprimuntur  ad  spinam,  vel  etiam  introrsum  contra 


(1)  Qui  plura  cupit , consulat,  cl.  Ludwigii  advers.  mcdico-practica.  De  differentiis  causis  et  re- 
mediis distortae  spinae  dorsi  , vol.  II  , part.  2,3,4- 

(2)  De  causis  morbor.  , cap.  7. 

(3)  In  iiuuucho  , act,  II , sc.  3. 

viscera  urgentur,  vel  quasi  e sede  sua  deorsum  promoventur.  Hae  exterius 
continuo  pressae  versus  interiora  impelluntur,  dum  illae,  quae  a pressione 
liberae  sunt,  vel  retrorsum  excedunt,  vel  ad  alterutrum  latus  inclinant, 
et  intumescunt.  Ita  epiphyses , quibus  tum  corpora  , tum  vertebrarum  pro- 
cessus ornantur,  facile  diducuntur,  et  forma  mutata,  ex  naturali  ordine 
expelluntur  vertebrae. 

Sternum  spinae  .et  costarum  mutationes  sequitur  , et  hinc  vel  indecore 
prominet  , vel  carinatum  , vel  nimis  depressum,  vel  in  latus  inclinatum 
cernitur.  Mucro  ejusdem  cartilagineus  interdum  plus  justo  protuberat , ple- 
rumque tamen  introrsum  comprimitur,  quae  res  pertinacissimarum  aegri- 
tudinum fons  esse  creditur  (i). 

Omoplatce  vel  propria  deformitate  notantur  , dum  ampliori  sunt  ambitu  ; 
aut  spina,  vel  basis  alterius  elatior  et  crassior  est;  vel  aliena,  dum  ob 
costarum  pravitatem  e sede  sua  detorquentur,  ita  ut  altera  depressa  appareat, 
si  costarum  arcus  latescunt,  altera  eminentior  sit,  si  ejus  lateris  costae 
magis  sint  recurvatae.  Quo  fit  etiam,  ut  basis  alterutrius  scapulae,  raro 
ambarum  , ia  posteriorem  partem  projecta  multum  a costis  et  a spina  recedat  , 
unde  alati  dicuntur  , qui  extantibus  hujusmodi  scapulis  praediti  sunt  (2). 
In  bis  sinus,  qui  humeri  caput  recipit,  vix  conspicuus  est  , vel  ejus  loco 
crassius  tuberculum  adstat. 

Non  memini  ossa  humeri , ulnae  et  radii  adeo  fuisse  vitiata  ob  lordos'm  , 
ut  oculos  percellerent;  potest  tamen  humerus  brevior  esse  , quam  fert 
uatura,  et  Levem  iulorsionem  versus  interiora  thoracis  pati.  Majorem  in 
modum  recurvantur  cubiti  ossa,  ut  cancrorum  chelas  quodammodo  effingant. 

Graviter  lordosi  afficiuntur  artus  inferiores,  atque  liomines  hujusmodi 
fultos  male  talis , ut  cum  Horatio  loquar , passim  videre  est  in  magnis 
urbibus.  Femora  scilicet  extrorsum  valde  recurvata  spatium  fere  ovale  ab 
iuterfemineo  ad  genua  intercipiunt;  vel  etiam  utrumque  femur  geminatis 
veluti  arcubus  in  idem  latus  inflectitur;  vel  quod  infrequentius  oppositis 
sibi  interius  arcubus  extremas  partes  veluti  cornua  exterius  convertunt. 

Turpibus  hisce  intorsionibus  obnoxia  pariter  sunt  crura , quae  vel  in- 
trorsum contra  se  intorquentur  , ut  tibiarum  diaphyses  se  contingant  pedibus 
interim  divaricatis;  vel  contra  extrorsum  curvata  diaphysi,  genua  et  pedes 
convergere  cogant.  Hisce  adjungitur  alia  deformitas  , dum  aut  femoris,  aut 
tibiae  diaphysis  anterius  porrigitur  quasi  in  crassius  tuber  elevata  : est  etiam 
ubi  in  oppositam  partem  scilicet  retrorsum  educitur  tibia , atque  ab  anteriori 
parte  sinuata  sic , ut  eo  loco  perfracta  videatur. 

Hasce  artuum  inferiorum  deformitates  antiquis  tum  graecis  , tum  latinis 
scriptoribus  cognitas  fuisse  extra  dubium  est.  Atque  bine  digna  est  illa 


(1)  Vide  Ludovici  Septalii  De  morbis  ex  mucronata  cartilagine  evenientibus.  Mediol.  i632.  — 
flildanus , cent.  II,  obs.  33.  — Platncr , diss.  IV  de  thoracibus.  — Copfer  etiam  Socmmering  Uebcr 
4ie  Schadlichkeit  der  Schniirbiiste.  Leipzig,  1788. 

(2)  Galeri. , De  temper.  , 1.  II  , c.  6, 


animadversio  , qua  notatur  ossium  quorumdam  distortionem  ante  rachitidis , 
et  fortasse  celticae  luis  originem  in  Europa  locum  habuisse. 

Duplex  autem  est  distortionis  genus  ab  antiquis  praecipue  animadversum , 
alterum  valgorum,  alterum  varorum  (i). 

Valgi , seu  blaisoi  dicuntur  ii , quorum  crura  ita  contorta  sunt,  ut  exterius 
concava  , introrsum  convexa  sint  (2).  Qua  deformitate  praeditos  TEthiopas 
et  /Egyptios  refert  Aristoteles  (3).  Hinc  Martialis  apte  in  valgum  (4) : 

Cum  sint  crura  tibi  simulent  quae  cornua  lunae 
In  rhytio  poteras  Phoebe  lavare  pedes. 

Quibus  crura  extrorsum  convexa  7 intus  concava  sunt  r hi  vari  dicuntur 
vel  rhaiboi: 


Insignis  varis  est  cruribus  , atque  petilis  (5)'. 

rectum  discernis  ubi  inter 

Curva  subit  , vel  cum  fallit  pede  regula  varo  (6). 


Quare  apud  Ovidium  Achelous  exponens  luctam  cum  Hercule  factam , ait: 


Bravhiaque  opposui,  tenuique  a pectore  varas 
In  statione  manus  (7). 

Id  ipsum  eleganter  expressum  apud  Martialem  (8)  invenimus  : 

Vara  nec  injecto  ceromate  brachia  tendis. 

lucet  quandoque  hae  deformitates  uno  nomine  comprehendantur,  ut  apud 
Horatium  (9) : 

Nec  magis  huic  niveos  inter  viridesque  lapillos 

Sit  licet  hoc  Cerinthe  tuum  , tenerum  est  femur  , aut  crus 

Rectius  ? pene  videre  est 

Ut  nudim  : ne  crure  malo  , ne  sit  pede  turpi. 

Hunc  varum  distortis  cruribus  .... 

Tamen  ita  commemorantur  ab  aliis,  ut  distinctas  fuisse  appareat;  sic 
Lucilius  (10)  : 

Compernem  , aut  varam  fuisse  Amphitruonis  acoitin 
Alcmenam  , atque  alias  , Ledam  ipsam  denique  nolo 
Dicere 

Verum  neque  Plautum  praeteriere  deformitates  ad  lordosim  spectantes  , 


(1)  Palgutn  est  proprie  intortum.  Nonius.  — Qui  diversas  suras  habent.  Festus. 

V ari  dicuntur  obtortis  plantis.  Nomus.  — Incurva  crura  habentes.  Festus  — Compernes  sunt 
homines  genibus  plus  justo  conjunctis. 

(2)  Galenus  in  lib.  Hipp.  de  iis  qu»  in  med.  fiunt.  Comment.  , lib.  III  , text.  3 I.  — * Fernel ., 
Path.  I.  I , cap  8.  — Acpiapend. , Op.  chirurg,  , cap.  i-ea. 

(3)  Probi.  , sect.  XI V,  quaest.  4 

(4)  Lib.  II , epigr.  35. 

(5)  Lucilius , Satyr.  , lib.  XIL 

(6)  Pcrs.  , Sat.  IV  , v.  i r. 

(7)  Metamorph.  , lib.  IX  , cap.  1. 

(8)  Lib.  VII  , epigr.  3i.' 

(9)  Sermo  , lib.  I , sat.  2 , v.  80; 

(10)  Sat.  , lib.  XVII-. 


quas  elegantissime  uno  versu  complexus  est,  dum  in  Milite  glorioso  (t) 
senem  Periplectomeneu  inducit  sic  loquentem: 

cecidisset  ne  ebrius  , aut  de  equo  uspiam  ? 

Metuerem , ne  ibi  defregisset  crura  , aut  cervices  sibi. 

Tum  ne  uxor  milii  insignitos  pueros  pariat  postea  , 

Aut  varum  , aut  valgum  , aut  compernem  , aut  paetum,  aut  broncum  filium. 

Hic  addendus  Horatius  , qui  ait  : 

At  pater  ut  gnati. 

Quae  loca  dum  profero , duo  animadvertenda  esse  moneo  : alterum 
notatas  fuisse  hujusmodi  membrorum  pravitates  , iis  praecipue  temporibus, 
in  quibus  celticae , racliiticae  , variolosae  labis  effectus  nondum  innotuerant. 
Alterum  vero  singulas  pravitates  ita  esse  nominatas , ut  appareat  non  semper 
fortuito  , aut  ab  externa  injuria  esse  profectas. 

De  varis,  de  valgis  , item  de  broncis  jam  diximus.  Compernes  dicuntur 
qui  longis  sunt  pedibus  juxta  Nonium.  Verior  autem  Festi  videtur  esse 
explicatio  compernes  dicentis  illos  , quorum  tibiae  ad  genu  sibi  mutuo 
junctae  sensim  divergunt  , ut  pedes  inferius  quammaxime  distent.  Itaque 
est  loxarthri  species  in  genu  articulo  observanda  , quandoque  cum  lordosi 
conjuncta  ; pendetque  vel  a levi  extremi  femoris  inflexione  , vel  a majori 
profunditate  ejus  sinus  , qui  in  tibiae  summitate  exterior  est  (2),  vel  ab 
divulsione  epiphyseos  capitis  tibiae  , vel  a crassitie  nimia  cartilaginis  inter- 
articularis  , ut  genu  angulum  iiqtrorsum  faciat,  seseque  ambo  contingant  (3); 
quod  vitium  ut  fcerninis  familiare  est  , sic  nonnullas  pulchritudine  et  fama 
celebriores  ab  ea  labe  immunes  esse  voluit  Lucilius. 

Paeti  dicuntur  qui  oculis  semiclausis  sunt,  vel  conniventibus  , qualis  pin- 
gebatur Venus  • estque  levius  vitium  quam  strabismus , in  quo  oculorum 

axes  pervertuntur.  Ad  id  respiciens  Horfitius : 

\ 

.......  Strabonem 

Appellat  paetum  pater. 

Pullus  , ut  ab  Horatii  versu  ostenditur  , significat  vitium  in  statura  , 
apparetque  pusillos  homines,  seu  nanos , non  defuisse,  qui  poetarum  inge- 
nium exercerent,  unde  Martialis  (4)  : 

Haeredes  nolite  brevem  sepelire  colonum  ; 

Nam  terra  est  illi  quantulacunque  gravis. 

Et  Horatius  (5) : , - , 

At  pater  ut  gnati , sic  nos  debemus  amici  , 

Si  quod  sit  vitium  , non  fastidire.  Strabonem 
Appellat  paetum  pater  : et  pullum , male  parvus 
Si  cui  filius  est  : ut  abortivus  fuit  olim 
Sisyphus.  Hunc  varum  distortis  cruribus  : illum 
Balbutit  scaurum , pravis  fultum  male  talis. 


(1)  Act.  III , sc.  1,  v.  iq.6.  — Horat.  Serm.  , lib.  I,  sat.  III, 
(2 Y Ruysch. , Advers.  anat.  II,  n.°  6,  tab.  I , fig.  2. 

(3)  Severin.^yJXe  -gibbis  , pars  altera  , cap.  7. 

(4)  Lib.  XI  , epigr.  i 5. 

Scaurus  ille  est  , cui  malleoli  ita  extantes  sunt  , ut  pedis  directio  non- 
nihil  mutari  videatur  , unde  scauri  cognomen  profluxit  TEmilige  genti  inter 
Romanas  maxime  illustri.  Ego  etiam  nobilem  familiam  novi  , cui  ea  pra- 
vitas in  liaereditatem  transiit.  Ad  quod  alludit  versus  Lucilii  (i)  : 

Ut  si  progeniem  antiquam  qua  est  ...  . Quinctus 
Qua  varicosu  ? vatrax 

scilicet  vitium  pedum  in  posteros  transiens  notat , sive  a varicibus  in  suris 
magnis  , sive  a talis  turgidis  proficiscatur. 

Hae  deformitates,  quas  modo  sigillatim  enumeravimus,  etsi  non  omnes 
in  eodem  homine  concurrant , plerumque  tamen  variis  , mirisque  modis 
ccfpulatae  inveniuntur.  Quae  res  ab  exemplo  mox  proponendo  clarius  inno- 
tescet. Sceleton  nimirum  ex  viro  34  annorum  tantis  foedatur  structui ae  vitiis 
ut  peculiarem  mereatur  descriptionem.  Quod  eo  lubentius  facio,  cum  ana- 
tomicorum pauci  de  ossium  pravitate  egerint  praeter  Daubtntoninn , et 
celeberrimos  viros  ^dndrcani  Bvn  et  LditarcUtin  Sandifort  (2)  qui  et 
scelela  , et  ossa  varia  praeter  naturae  ordinem  fabrefacta  , atque  asservata 
diligenter  descripserunt. 

Vir,  de  quo  hic  sermo,  natus  est  iisdem  insignitus  vitiis  osseis , si  matri 
tunc  eidem  superstiti  aliqua  fides  sit  habenda  , quibus  denalus  est  anno  1777 
ex  inflammatione.  Capitis  ossa  tum  crassitie  , tum  soliditate  praeter  morem 
praestabant  , ut  in  rachitico  Daubenton  11. 0 CXXXI.  Occiput  ab  altero  latere 
perforatum  dimidii  pollicis  crassitiem  habebat.  Cranium  ab  lateribus  com- 
pressum valde  , a fronte  ad  occiput  longius  ; vertex  in  latam  superficiem 
abibat.  Maxilla  inferior  duos  latos  digitos  extantior  erat  superiore,  al- 
veolis dentibusque  carens.  Quod  a vitiata  ejusdem  basi  evenire  videbatur- 
etenim  anguli  magis  obtusi,  minusque  tuberantes  sunt,  quam  solent,  ut 
propterea  tantum  antrorsum  excreverit , quantum  ab  angulis  acutioribus 
contracta  fuisset.  Existimat  Daubenton  gibbosae  sceleton  n.°  CXXVI  ex 
annosa  muliere  fuisse  , eo  quod  dentibus  et  alveolis  maxillae  erant  oibatae. 
\ erum  non  ab  aetate  solum  provectiori  decidunt  dentes  , sed  a moibis 
propriis,  vel  gingivarum  , vel  universalibus,  quod  cum  evenit,  si  non  re- 
generantur , ipsorum  alveoli  sensim  collabuntur  , atque  obliterantur  , ut  a 
praeclaris  anatomicis  Biolano  Bartholino , et  Tabarrano  animadversum  fuit. 

Ex  superiori  maxilla  utrinque  caninus  dens  prodit , atque  superius  in- 
ter radicent  prioris  dentis  , et  processum  nasalem  bini  iterum  dentes  emer- 
gunt, qui  ex  incisoribus  sunt;  praeter  hos  nulli,  excepto  molari  dexteri 
lateris  quarto.  Relatum  fuit  dentibus  deciduis  excussis,  nullos  alios  suc- 
crevisse praeter  antea  dictos. 

Spina  hujus  sceleti  in  literae  5 formam  contorta  ; nam  cervicis  vertebrae 
anterius  exporriguntur  omnes , quarum  inferiores  quatuor  sinistrorsum 


(0  Sat. , lib.  XXVIII. 

(?•)  Description  du  cabinet  du  roy.  — Thesaurus  ossium  morbos.  — Bovianiis.  Musamra  anatomicum. 

obliquatae  ; contra  octo  dorsi  quae  sequuntur  ab  axi  superiorum  paullatim 
recedentes  in  regularem  a dextris  abeunt  curvitatem.  Deinde  dorsales  qua- 
tuor  inferiores  una  cum  lumbalibus  tribus  sinistrorsum  inflexae  arcum  multa 
ampliorem  constituunt,  priorique  oppositum  , sed  paulio  posteriorem.  Po- 
stremae duo  lumbales  iterum  ad  dexteram  feruntur , et  anterius  T ut  cum 
suprema  dorsi  vertebra  in  eandem  axim  conveniant.  Hanc  a dextris  direc- 
tionem tenet  sacrum  os  ad  formam  literae  C sinuatum  , et  apex  coccygis  ad 
laevam  conversus  est.  Haec  tortuositas  viscerum  sedes  mirum  in  modum 
mutavit.  Caveae  item  pectoris , dexteri  hypocondrii , et  pelvis  sinistrae  pene 
obliteratae  fuerunt.  Quinta  cervicis  vertebra  duos  latos  pollices  a summo  sterno 
distat.  Non  majus  intercedit  spatium  a maxima  curvitate  secundae  et  tertiae 
costarum  a dextris  ad  corpus  vertebrarum  dorsi  : pollicis  duntaxat  inter- 
vallum inter  cartilaginem  tertiae  costae  nothae  , et  ossis  ilkim  sinistri  oram 
sinuatam  invenitur  -r  dimidii  vero  pollicis  inter  imas  costas  spurias  sinistras  , et 
vertebrarum  lumbalium  corpora  : pollicis  item  ab  ilii  ossis  ora  ad  tertiae  lum- 
baris corpus  ; et  etiam  a postrema  lumborum  ad  pubis  eum  ilia  conjunc- 
tionem. Ea  autem  est  spinae  curvatae  dispositio  , ut  vertebrarum  corpora  , 
qua  parte  inflectuntur  , altiora  sint;  et  magis  depressa  in  quam  partem 
inflexio  facta  est.  Ne  vero  vertebrarum  bases  magis  excurrant  versus  eam 
partem  , in  qua  altitudo  minor  est  ibi  eminentior  cartilago  interponitur.. 

Dexteri  lateris  costae  inprimis-  superiores  , et  prope  turbecula.  in  acutos 
angulos  conveniunt:  sinistri  vero  lateris  anterius  ia  acutos  angulos  exsurgunt  ,, 
quia  cartilaginibus  nectuntur,  unde  duplex  gibbosilas  prior,  posteriorque 
habetur  , quae  omnia'  indicant , quam,  irregularis  in.  ossibus , caveis  iuter- 
vallisque  sil?  structura.. 

Quae  in  trunco  , eadem  in  artuum  ossibus  vitia  observantur.  Humero  caput 
tuberosum  absque  cervice  obtigit , in  vertice  latescens , a quo  humerus 
extrorsum  producitur  triangulari  forma  , donec  sui*  medium  in  magnum 
tuber  abeat , quod  ad  angulum  obtusum  interiora  versus  humerum  reflectit. 
Tunc  latescit  denuo,  et  extantibus  angulis  altero  priori  , posteriori  altera 
in  condylos  desinit.  CEsa  cubiti  eodem  modo  deorsum  curvata  sunt  , ut 
ulna  radium  superscandat  , atque  etiam  transverse  cum  extremo  liumera 
committatur,  Unde  manus  perpetuo  prona  sit. 

Altuum  inferiorum  inflexio  ut  ut  regularis  , meretur  tamen  attendi.  Fe- 
mora extrorsum  convexa  , a parte  posteriori  spinam  in  aciem  extenuatam 
sustinent  ; superius  compressa , infra  latescunt  praecipue  ante  condylos. 
Capita  transverse  in  acetabula  conjecta  , ut  contra  ovale  foramen  diligantur; 
trochanter  vero  major  non  e directo  capitis  sit , sed.  versus  coccygem 

detorqueatur.  . . .. 

Tibiae  fibulaeque  in  funae  deficientis  modum,  extrorsum'  veituntur  imo 
fibulas  falcibus  messoriis  verissime  comparaveris.  Pedes  caeteium  bene  com- 
missi, ob  crurum  inflexionem-  ad:  horizontem  positi  sunt,  ut  primo  meta- 
tarsi ossi  , digitoque  pedis  priori , et  tibiarum  extremo  arcui  totum  inni- 
tatur sceletan.  Ossicula  carpi  et  i arsi  bene  constructa  nil  de  reliquorum 
ivito  contraxerunt. 


Caeterum  sinus  articulorum  glenoides  et  cotyloides  minus  , quam  par 
esset,  profundi;  capita  vero,  quae  iisdem  inniti  debent,  a consueta  ro- 
tunditate recedentia  in  latum  tuber  abibant,  quo  efficiebatur,  ut  juncturae 
sine  mobilitate  essent,  et  fulcris  sub  alis  positis  vivo  incedendum  fuerit. 
Ossa  in  universum  crassiora  et  solidiora  sunt,  quam  ab  hujusmodi  sceleto 
expectandum  fuisset;  neque  tumorum,  quos  tophos,  exostoses,  aut  gum- 
mata vocant,  ulla  vestigia,  neque  eorum,  quos  exotica  labes  generat. 

Art.  VII. 

De  M.  gastrocnemiorum  defectu. 

Musculos  aliquos  in  sanissimis  cuporibus  interdum  deficere  vulgatum  est 
apud  anatomicos , cujusmodi  sunt  M.  palmaris  manus  , plantaris  cruris  , 
pyramidalis  abdominis,  teies  minor  humeri  (i);  sed  majoris  voluminis 
musculos  defuisse  novum  forte  est.  Die  28  novembris  anni  1787  extra 
urbem  devectus  sum , ut  puellam  septennem  inviserem  , quae  velocius  in- 
cedendo claudicabat , et  saepe  procumbebat,  veluti  si  erus  sustinendo  corpori 
impar  esset.  Quam  imbecillitatem  inde  a sexto  aetatis  mense  animadversam 
fuisse  narrarunt  , crurisque  sinistri  ad  fulciendum  corpus  impotentiam.  Dum 
incedit  pedis  apex  extra  vergit,  noctuque  crus  indolescit  paullo',  quin 
articuli  motus  impediantur. 

Ut  autem  diligentius  explorarem  quid  vitii  subesset,  puellam  lecto 
supinam  dedi  , neque  difficile  fuit  animadvertere  , cruris  ossa  brevitate  non. 
peccare,  atque  malleolos  pares  esse.  Calx  rotundior  et  tumidior  dextera; 
planta  pedis  subrecta  velmi  in  natui  aLi  flexione  solet  , quamobrem  brevior 
justo  esse  videbatur.  Crus  totum  gracilius  , praecipue  vero  prope  juncturam 
cum  pede  , ubi  magis  extenuatum  sine  pinguedine  in  duos  sinus  terminabat. 
Caeterum  etsi  pes  in  omnem  partem  flecti  libere  posset,  nixus  tamen 
contra  prementis  manum  debilior  erat.  A posteriori  parte  natis  sinistrae  sulcus 
humilior,  femur  aeque  crassum  erat;  crus  deficiente  sura  complanatum  ob  M. 
gastrocnemiorum  , et  magni  tendonis  jacturam.  Hinc  lata  superficies  nata, 
sub  qua  aliquot  tendineae  fibrae  ossibus  propius  inhaerentes  magni  tendonis 
officia  praestare  non  poterant.  Qua  propter  musculi  pedem  flectentes  perdito 
gastrocnemiorum  renixu  plantam  in  priorem  partem  duxerunt , dum  calx 
deprimebatur.  Igitur  vitium , quod  a debilitate  , vel  convulsivis  motibus 
generari  credebatur,  nonnisi  a prava  conformatione,  et  defectu  musculorum 
suram  pleniorem  efficientium  pendere  manifestum  erat. 

Die  28  maij  anni  1790  denuo  opportunitas  facta  est  observandi  puellam 
aetate  jam  florentem.  Haec  inter  incedendum  in  latus  affectum  corpus  in- 
flectebat , quam  turpitudinem  celeriori  passu  evitare  satagebat.  Calx  sinistra 


(1)  Hallcr. , Oper.  min. , t.  III  , p.  33. 


terram  premebat , a qua  planta  pedis  in  medio  sinuata  plus  {usto  recedebat. 
Ratio  phcenomeni  manifesta  est.  Nam  deficiente  tendone  pedem  extendente 
actio  flectentium  attollit  plantam , prohibetque  ne  terram  contingat. 

Non  absimilem  labem  videre  contigit  in  agricola  annorum  45,  cui  magnus 
tendo  in  crure  pariter  sinistro  deerat;  sura  enim  latior , magisque  extenuata 
deprehendebatur  ; calx  item,  qua  solum  quatit,  globosior  et  plenior  dextera; 
planta  pedis  gracilior , pinguedine  destituta  y ea  praesertim  copiosa , quae 
transverse  ossiculis  metatarsi  subjacet.  Ob  magni  ten donis  jacturam  exterior 
malleolus  extra  ordinem  retroactus  videbatur.  Itaque  ob  eandem  rationem 
pedem  extendere  nequibat , et  in  ambulando  in  alterutrum  latus  vacillabat. 
Crus  oblique  in  externum  latus  extendebat  , veluti  si  natura  majus  inter 
crura  spatium  requireret  ad  firmandos  gradientis  passus. 

Vitiosam  hanc  structuram  videtur  praevidisse  idlphonsus  Borellus  (i) 
dum  incessus,  et  stationis  rationem  considerat  in  iis  qui  apice  pedis  aut 
calcanei  fulciuntur. 

Hic  anetor  aestimat  vitn  musculi  solei,  dum  homo  extremo  pedi  innititur, 
et  cui  onus  cervicibus  impositum  sit,  triplo  majorem  ponderis  prementis. 

Homines  singulari  calcaneo , aut  apice  pedis  innixi  stare  non  posse 
contendit,  qm&flexo  pede , et  elevata  ejus  planta  contingit  pavimentum 
apex  calcanei , qui  cum  sit  rotundus  et  globosus  , necesse  est  ut  tangat 
pavimentum  fere  in  puncto.  Quare  linea  innixionis , conjungens  centrum 
gravitatis  totius  corporis,  et  contactum  pavimenti,  super  uno  puncto  consistet; 
utque  homo  stare  possit,  oportet,  ut  talis  linea  sit  quoque  propensionis, 
scilicet  sit  perpendicularis  ad  idem  planum  horizontale , et  talis  innixio 
perpendicularis  super  uno  pede  videtur  impossibilis , ut  conservari  possit 
firmiter ; eo  quod  nunquam  humana  machina  in  omnimoda  quiete  per- 
manere potest. 

Si  duobus  fulcris  crurum , et  duabus  plantis  pedum  homo  innitatur , 
facillime  stabit;  quia  intra  grande  spatium  quadrangulare  occupatum  a 
duabus  plantis  pedum , et  a superficie  soli  subjecti,  inter  eas  intercepta, 
vagari  potest  linea  propensionis,  quae  facile  situm  inveniat,  in  quo  per- 
pendi culariter  insistat  snper  planum  horizontale  ; et  proinde  licet  homo 
vacillet,  poterit  stare  absque  ruina. 

Art.  Vtlll. 

De  ve  sic  ce  urinarice  et  ilei  diverticulis. 

Non  infrequenter  observantur  in  vesica  et  tenuibus  intestinis , prae  primis 
ileo  appendices  quaedam  , aut  productiones  , eadem  fabrica  constitutae  , 
qua  viscera  a quibus  oriuntur.  Male  proinde  a nonnullis  pro  herniis 


(i)  De  motu  animal.  , part.  I,  cap.  XI,  propos.  41  ? cap.  18  , propos  187.  j4$. 


habitae  sunt,  maleque  Sauvagesius  (i)  cystocelen  hypograsticam  appellavit. 
Dissentientes  tamen  video  celeberrimos  anaiomicos  Morgagnum  et  Sandi - 
fortium  (2)  circa  originem  diverticulorum  , quorum  ille  cellulas  , aut  di- 
latationes in  vesica  occurentes  non  primaevae  constitutioni  , sed  morbo 
totas  deberi  existimat  , suffultus  observatione  potatoris  , in  cujus  vesica 
duas  a dextris  subrotundas  cellulas  invenit  cum  vesica  communicantes  , 
et  aliarum  cellularum  initia  in  fundo  vesicae  observavit.  Hic  connatas  esse 
illas  appendices  aperte  declarat.  Liceat  etiam  mihi  duo  exempla  proferre, 
cum  primo  alienum  proposuero. 

Sassard , chirurgus  gallus,  vesicae  herniam,  ut  appellat,  describit  (3) , in 
qua  ob  librarum  muscularium  sejunctionem  , interiores  vesicae  membranae 
per  eum  hiatum  prolapsae  tumorem  fecerant  ovi  galli  indici  magnitudine  in 
parte  laterali  fundi  vesicae  ante  ureterem.  Is  tumor,  sive  hernia  ab  reliquo 
vesicae  cavo  secernebatur  per  quamdam  coarctationem  earumdem  fibrarum 
carnosarum  , quae  herniae  locum  dederunt.  Corpus  heterogeneum  nullum 
repertum  est  in  vesicae  , neque  in  herniae  cavo.  Hinc  conjectabat  virum 
forsan  stranguriis  fuisse  obnoxium , atque  ab  urinae  copia  vesicam  fuisse 
distentam  , et  fasciculos  carnosos  fuisse  disjunctos  , per  quorum  deinde 
intervalla  tunicae  interiores  fuerint  protrusae  , qui  tumores  aut  herniae  utique 
in  majorem  amplitudinem  excrevissent,  si  vir  ille  diutius  vitam  protraxisset. 

Ut  ut  sint  exposita  , certe  comprehendi  nequit  , qua  ratione  urina  diutius 
retenta  uni  dumtaxat  vesicae  particulae  vim  intulerit.  Sed  praeterquam  quod 
vana  est  suspicio  stranguriae , si  observatio  facta  fuisset  in  mulieribus , 
quae  uterum  gestarunt,  forsitan  intelligeretur  ratio,  quomodo  gravidus 
uterus  distentam  vesicam  comprimendo  fibras  aliquas  musculares  , earum 
nempe  , quae  ab  lateribus  vesicae  sunt  , disjungere  potuerit. 

Verum  de  uretrae  hujus  viri  conditione  nil  dictum  est.  Quare  cum 
Hallero  animadvertimus  (4)  : in  vesica  urinaria  difformitates  varias , foemi- 
ninum  in  primis  sexum  , frequentiores  habere  , ut  in  alterum  latus  amplior 
exeat.  Id  enim  naturale  esse  , inquit , neque  inter  morbos  numerandum  , 
in  foeminis  inprimis , quae  saepe  pepererunt , ut  utrinque  ad  latus  recti  in- 
testini vesica  emineat.  Hanc  vero  causam  frustra  quaeres  in  viro  , cujus 
vesicam,  cum  inflaretur , totam  in  cellulas  abiisse  vidit.  Neque  ili.  vir 
verba  facit  de  aliis  vitiis  , quibus  aut  uretra , aut  renes  affecti  esse  po- 
tuissent. 

Anno  1777  die  19  decembris  dum  renes  et  ureteres  una  cum  vesica 
eximerentur,  ut  hae  partes  publice  demonstrarentur,  et  vesica  aere  disten- 
deretur , statim  bullae  quaedam  ad  ejus  superficiem  in  cospectum  se 


(1)  Nosol. , cl.  I , 56  , 4- 

(2)  Advers.  anat.  III , 36.  — Obs.  pathol.  , lib.  III. 

(3)  Journal  dc  mcd. , t.  XLVIII  , sept.  1777,  p.  246. 

(4)  Op.  pithol.  , obs.  44- 

dederant.  Earum  maxima  ex  summitate  vesicae  , qua  urachus  prodit , attol- 
lebatur ; altera  ex  latere  dextro,  et  plures  aliae  minoris  voluminis  ex  po- 
steriori snperficie  exsurgebant.  Lacerti  carnei  vesicae  magis  conspicui  , et 
validiores  erant , quam  in  aliis  non  vitiatae  structurae  vesicis  ; atque  bulla 
superior , et  major  distinctis  fibris  muscularibus  circumdata  assurgebat , 
quarum  aliae  magis  confertae  ostio,  quod  cuin  vesica  communicabat,  in 
sphincteris  modum  circumpositae  erant.  Reliquarum  bullarum  aliae  quidem 
inter  disjectas  fibras  erumpebant  nudae  ; aliae  vero  ab  iisdem  fibris  mutuo 
intertextis  tegebantur.  Singulis  bullis  a parte  interiori  vesicae  praefigebatur 
ora  levigata,  solidior,  et  pallescens,  ostio  pylori  non  absimilis,  a quo  in 
ampliorem  bullae  caveam  patebat  aditus.  Praeter  liasce  bullas  tota  vesica 
scatebat  cavernulis  sex  fere  lineas  profundis  , ab  exteriori  facie  non  con- 
spicuis: scilicet  exiguae  erant  foveolae  ab  utraque  vesicae  interiori  membrana 
productae  , in  iis  praecipue  locis  , ubi  musculares  fibrae  in  rugas  erectae 
spatia  intercipiebant , per  quae  , ut  minus  firma , utraque  vesicae  membrana 
illapsa  erat.  Caeterum  nulla  alia  labes  in  viis  uropojeticis , nec  haeterogenei 
quidquam  in  vesica  repertum  est. 

Alterum  exemplum  vitiatae  vesicae  se  obtulit  18  januarii  anno  1778  , dum 
senis  cadaver  perlustrarem.  Vesica  parvae  molis,  conica,  summa  pars  in 
sacculi  speciem  producta.  Alii  sacculi  partem  ejusdem  posteriorem  et  la- 
teralem occupantes  , omnes  inter  disjunctos  fibrae  carneae  fasciculos  appa- 
rebant, qui  in  hac  validiores  et  copiosores  fuerunt,  quam  in  aliis  vesicis. 
Superior  vero  sacculus  ab  urachi  radice  cava  formari  videbatur  , nam 
musculares  fibrae , quae  urachi  initium  ambiunt , in  tendineas  mutatae  ex 
omni  parte  super  illam  appendicem  expandebantur. 

Interior  vesicae  superficies  lacunis  refertissima  erat , quarum  orificia 
sursum  spectabant.  Earum  aliquae  praedictos  sacculos  constituebant } ple- 
raeque  vero  , et  minores  non  ultra  muscularem  tunicam  producebantur. 
Harum  aliquae,  praecipue  ad  vesicae  cervicem  sitae  calculos  sphaericos  con- 
tinebant , quorum  qui  maximi  fere  lineae  diametrum  aequabant.  Cervicis 
ostium  ita  patulum  , ut  digitum  caperet.  Vesica  absque  lolio  ; mors  absque 
ischuria  contigit. 

Intestinorum  diverticula  jam  pridem  ab  auctoribus  cognita  fuerunt.  Mor- 
gagnus post  Littrium  diverticulum  se  vidisse  affirmat  eadem,  qua  ileum  figura  , 
et  latitudine  , et  substantia , duos  transversos  digitos  longum , et  cum 
ejusdem  intestini  tubo  paullo  infra  mesenterii  limbum  lato  orificio  com- 
municantem. Semel  item  vidit  in  postico  pariete  recti  tribus  fere  digitis  supra 
anum  • et  semel  iteuin  in  duodeno  absque  ulla  exulceratione  (1).  V an 
Doeveren  (3)  memorat  ilei  appendicem  quatuor  fere  pollices  longam  , ad 
distantiam  circiter  ulnas  ab  insertione  intestini  ilei  in  coecum , eademque 
qua  ipsum  intestinum  capacitate  praeditum. 


(r)  Advers.  anat.  VIII.  Animad.  V de  sedibus,  ep.  34,  i? 
(a)  Obs.  aead.  , cap.  V , § 4- 

Calendis  aprilis  anni  1777  seximestrem  puerum  secabam,  ab  utroque 
latere  herniosum.  Testes  vaginali  tuuica  comprehensi  horizontali  positu  imum 
scrotum  tenebant,  ut  superficierum  altera  sursum,  altera  deorsum  spectaret. 
Ex  utroque  latere  peritonaeum  valde  productum  amplo  versus  abdominis 
cavum  ostio  patebat.  Et  per  sinistrum  quidem  ostium  plicata  ilei  portio 
non  admodum  profunde  descenderat,  et  sacci  herniosi  reliqua  pars  lympha 
ex  abdomine  collecta  turgebat.  Per  dexterum  autem  ostium  aqua  pariter 
laxatum  , digitalis  ilei  dextri  productio  ingressa  cernebatur  quatuor  fere 
latos  pollices  longa.  Quam  appendicem  non  emittebat  ileon  , ut  alias  ob- 
servaveram , scilicet  in  transversum  , tamquam  aliquid  ad  se  non  pertinens 
educeret  ex  tubo  intestinali  ; sed  ilei  parietes  membranosi  oblique  ex  omni 
ambitu  intestini  producti  , quod  ostio  peritonaei  erat  obversum  , in  id  di- 
verticulum concurrebant , eandem  ac  ileum  capacitatem  habens  atque  struc- 
turam , quod  inferne  latescens  paullulum  olivari  line  desinebat.  Partem 
posticam  hujus  appendicis  valens  ab  mesenterio  veniens  ligamentum  , et. 
totam  ejus  excurrens  longitudinem  firmabat,  ut  diceres  alteram  esse  appen- 
diculam vermiformem.  Interiora  hujus  appendicis  non  discrepabant  ab  ilei 
habitu.  Strangulationis  nulla?  notae  aderant. 

Disquirendum  nunc  superest  , an  hujusmodi  appendices  ab  ortu  exi- 
stant;  an  posterius  per  vim  aliquam  vesicae,  et  intestinis  illatam  produ- 
cantur. Neque  arduum  videtur  dissidentium  opiniones  componere.  Nam  , 
quod  ad  vesicam  attinet  , notum  est  ex  anatomicis  , interiores  ejusdem 
membranae  ampliores  esse  , atque  hinc  in  rugas  abire  , quales  in  sani 
hominis  contracta  vesica  observantur.  Si  vero  hae  membranae  justo  am- 
pliores sunt  ab  origine,  quam  natura  fert,  dum  lotio  distenditur  vesica, 
possunt  inter  fibrarum  carnearum  fasces  urgeri,  atque  ita  in  foveas  , et 
demum  in  grandiores  cellas  abire.  Atque  hoc  de  vesicae  corpore,  et  prae- 
cipue de  ejus  lateribus,  quae  parum  a peritonaeo  sunt  contecta,  dictum 
sit.  Verum  si  de  ejus  summitate  loquamur  , qua  in  urachum  desinit  , fa- 
tendum erit,  quamcumque  bullam,  aut  caveam,  quae  in  aetate  provectiori 
supersit,  ab  origine  esse  constitutam. 

Non  ita  rem  esse  cum  diverticulis  intestinorum  reor.  Haec  enim  nullam 
injuriam  ab  extra  venientem  agnoscere  possunt.  Neque  probatum  est,  quod 
aer  intestina  aequaliter  dilatans,  aut  cumulatae  faeces , aut  hospites  lumbrici 
sic  unum  punctum  , aut  latus  intestinorum  laedant,  ut  per  id  membranae 
interiores  protrudantur,  atque  sic  appendices  eadem  prorsus  , qua  inte- 
stina , structura  praeditas  efficiant. 

Ex  adverso  confirmatur  per  nostram  observationem,  et  per  eam,  quam 
Ruyschius  (1)  habuit  in  maturo  foetu , portionis  nempe  ilei  cum  notabili 
diverticulo,  quod  etiam  incidi  curavit;  confirmatur,  inquam,  non  repu- 
gnante Morgagno  (2)  quod  istiusmodi  appendices  a prima  aetate  , sive 
mavis , in  foetu  praeexistant. 


(1)  Tlirs.  anat.  VII,  n.°  2 , 1 5,  tab.  /[. 

(2)  De  sed.  ep.  , 34  , 16. 

Art.  IX. 

De  obstructionibus. 


Utor  hac  voce  , non  quod  credam  vasa  , canallculosve  sic  obstrui , ut 
impervii  reddantur  , aut  materiam  heterogeneam  in  cellulis  impactam  sic 
haerere , ut  humorum  cursui  , et  nutritioni  obsistant ; sed  ut  denotem  eas 
particulas,  quae  praeter  naturae  et  aetatis  consuetudinem  grandiores  factae 
sunt , sive  ob  nimiam  nutritionem  , sive  ob  carneam , aut  steatomatis  con- 
sistendam quam  nactae  sunt,  sive  ob  fluida  in  eorum  caveis,  et  paren- 
chymate collecta. 

Hydroglossus. 

Bimestrem  masculum  expositum  invenimus  in  brephotrofio  die  3o  aprilis 
anni  1783  cum  ranula.  Tumor  hicce  peliucebat  sub  linguae  apice,  uti  in 
hydroglosso  , quo  lanceola  puncto  nihil  profluxit.  Tumor  alter  sub  maxilla 
inferiori  sinistrorsum  recondebatur  mollis,  cedensque , basi  lata,  priorique 
haud  dubie  conjunctus  , et  sublingualis  glandulae  sedem  praecipue  tenens. 
Ob  febrim,  anxietatem,  aliaque  mala  moritur  puer  12  julii  tumoribus  in 
eodem  statu  permanentibus. 

Detractis  colli  integumentis  in  sinistro  latere  inter  M.  mastoideum  et 
ossis  hyoidis  musculos , obtulit  sese  tumor  pellucidus  lympham  continens. 
Quo  dissecto,  pauxillum  aquae  effluxit,  copiosior  enim  in  aliis  vicinis  sac- 
culis erat  congesta.  Ranulae  substantia  reticulata  erat  ex  fibris  crassis,  al- 
bicantibus multas  cavernulas  constituentibus.  Ad  eam  pertinebat,  vel  certe 
communicabat  glandula  sublingualis  praeter  naturam  expansa,  cujus  acini 
laxato  cellulari  vinculo  mollius  colligabantur.  Ranula  porro  cum  glandulae 
ductu  ex  eretorio  dilatato,  et  cum  nervo  hypoglosso  subibat  palati  mem- 
branam , quae  linguae  subjacet , inter  musculos  milohyoidem  , et  hyoglos- 
sum, ibique  stagnante  subtus  lympha  membranam  ipsam,  et  linguae  extre- 
mum intra  oris  cavum  attollebat, 

Bronchocele. 

Infans  pedibus  extractus  12  augusti  1777  haud  diu  supervixit.  Collum 
ei  valde  tumebat  f et  tumor  ab  thyroidea  glandula  nimium  aucta  profectus, 
praegrandibus  lobis  extollebat  integumenta , venasque  multiplices  , quae 
super  grandulam  perreptabant.  Lobus  uterque  durus,  materia  steatomatosa 
fartus , dexterque  amplior  erat  sinistro. 

Foetus  seximestris  ex  utero  eductus  novembri  1790  non  respirabat  , cui 
sub  arida  pelle  bronchocele  transparebat.  Erat  autem  glandula  thyroidea 
ad  utrumque  colli  latus  nimis  protensa  , dura  , non  comprimenda  , intus 
tota  veluti  ex  carne  solidiori  compacta,  coloris  saturi,  ut  dicunt,  hepa- 
tici. Nec  dicendum  glandulas  omnes  majores  esse  in  fcelibus,  quam  in 

maturis*,  nam  frater  ejus  (geminus  quippe  erat),  qui  vivus  in  lucem  venit, 
collum  naturali  gracilitate  praeditum  habuit. 

Puellus  natus  est  januario  1784  cum  bronchocele  ex  matre  idem  vitium 
patiente.  Intra  dies  octo  mortuo,  collum  lustravimus,  invenimusque  glan- 
dulam thyroideam  satis  amplam,  sanguine  intus  tumentem,  atque  in  qua- 
tuor  partitam  lobos , qui  ad  tracheae  latera  descenderant.  Glandulae  sub- 
stantia densa,  rubella,  vasisque  referta,  nil  heterogenei  continens,  ut  vide- 
retur a nimio  duntaxat  incremento  id  vitii  contraxisse  , quemadmodum 
lieni  accidit. 

Thymus . 

Puer  , qui  nondum  biennium  expleverat  , quinque  mensium  spatio  lacte 
tum  vaccino  tum  humano  promiscue  enutritus  , deinde  cum  solo  vaccino 
uteretur,  in  febrem  incidit  intermittentem  cum  tussi,  alvi  fluxu,  et 
atrophia  comitante,  obiit  21  junii  1783. 

Huic  in  inguine  dextro  hydroceles  connata  erat}  invenimus  enim  aquam 
nudum  testem  involventem,  et  cum  abdominis  cavo  comunicantem.  Testis 
sanus  erat}  vaginalis  dilatata  quemadmodum  in  hernia  solet.  Ostium  vagi- 
nalis tunicae  pollicem  commode  recipiebat,  cui  in  abdomine  insidebat  cceci 
saccus  , illuc  attractus  a peritonaeo,  quod  aqua  laxatum  in  scrotum  pro- 
lapsum erat.  Duodenum  laminae  mesenterii  inferiori  erat  accretum.  Caeterum 
tenuia  omnia  vacua.  Ccecum  et  colon  viridi  materia  infarta  } appendicula 
vermifoimis  tota  stercore  repleta,  quod  in  repente  mortuis  observavit  Sa?i- 
torinus  (1).  In  abdomine  pauxillum  lymphae  fuit.  Lienis  superficies  \ eluti 
a millii  granis  disseminata. 

Pulmones  rubescentes  molles,  spongiosi,  itidem  granis  per  totam  super- 
ficiem obsiti.  Thymus  vero  albus,  induratus  et  veluti  ex  totidem  schyrris 
coagmentatus.  Is  sub  sterno  utrique  subclaviae,  primum  , tum  curvaturae 
aortae  , tum  thoracicae  , tum  canali  arterioso  applicatus  , ad  arteriam  et 
venam  pulmonis  sinistri  extendebatur , cujus  interiori  lateri  infixus  erat. 
Superne  intercipiens  subclaviam  ad  jugularem  sinistram  perveniebat,  sic 
tamen  ut  nulla  immodicae  pressionis  inditia  apparerent.  Bronchiales  glan- 
dulae copiosae  ad  dextrum  pulmonem  pertinentes  obstructae  videbantur  , 
pauciores  ad  sinistrum.  Venereae  labis  nulla  suspicio. 

Lien. 

Puella  viginti  circiter  mensium  affertur  in  brepholropbium  25  aprilis  i783 
cum  iusigui  duroque  liene.  Tertio  , postquam  suscepta  est  , die  parum 
sanguiuis  e naribus  profluxit.  Vomuit  postea  , dejecit  nigra,  atque  super- 
veniente febre  circa  medium  majum  abscessus  ad  spinam  postremae  dorsi 

7— — - --  ■ - ■ — — — 


{■)  OIjs.  anat.  , c.  IX  , § 9. 

vertebrae  obortus  est,  qui  ia  ulcus  versum,  sitiin  maciemque  attulit,  licet 
splen  interea  detumescere  videretur.  Postquam  ulcus  exaruit , et  crura 
siccata  sunt , tussicula  , et  febris , et  macies , et  virium  lapsus  puellam  con- 
fecerunt exeuute  majo. 

In  thoracesana  omnia:  pulmones  albissimi.  Hepar  item  sanum  extremo 
margine  super  intestina  curvatum:  bilis  copiosa,  porracea;  omentum  flac- 
cidum, maceratum.  Lymphae  nihil  in  abdominis  cavo.  Ventriculus  integer. 
Intestina  tenuia  omnia  variis  flexibus  ad  sinistram  projecta  deorsum  ten- 
debant, et  ilei  extremum  sursum,  et  ad  dextram  porrectum  in  ccecum 
desinebat,  quod  ipsi  reni  dextro  adjacebat.  Ligamentum  coli  dextrum 
transverse  sub  ipso  rene  intestino  jungebatur  , ideoque  sub  coeco  , et  ejus 
appendicula  ileus  varie  inflectebatur.  In  extremo  ileo  , coeco  , et  colo  multa 
viridans  materia  ; tunicae  , recti  intestini  omnes  corruptae.  Glandulae  mesocoli 
pleraeque  lividae,  atrae,  non  adauctae.  Integumenta  communia  flexilia  , extensa. 

Lien  magnus  septem  transversos  digitos  longus,  boni  coloris,  consistendae 
ut  hepar,  nullibi,  ut  per  sectionem  apparebat,  obstructus.  Renes  et  glandulae 
succenturiatae  sanae.  Acini  pancreatis  paullo  duriores.  Ulcus  dorsi  in  ventrem 
non  descendit. 

Lien  permagnus  describitur  a Stalpartio  in  septenni  puella  (i)  qui  totum 
sinistri  lateris  circuitum  a diaphragmate  ad  inguen  inferius  replebat.  Quod 
autem  congruit  cum  nostra  idest,  quod  etsi  maximus  esset  lien,  naturalis 
tamen  erat  coloris  substantiaeque. 

Scrophula. 

Puella  triennis  ad  extremam  maciem  perducta  excipitur  in  brephotrophio, 
pallida,  exsucca,  sine  tussi  , sine  febri,  quae  alvi  fluxu  brevi  consumitur. 
Cadaver  agmen  scrophularum  obtulit.  Glandulae  colli,  axillares,  thymus, 
glandulae  pelvis  induratae.  Tubercula  alba  variae  magnitudinis  in  pulmone, 
diaphragmate  , hepate  , liene  , intestinis , mesenterio  cernebantur.  Ad  dorsi 
spinam  sub  cava  vena  grandiora  ejusmodi  tubercula  erant.  Pulmon  uterque 
costis  adhaerebat.  Peritonaeum  arcte  intestinis  accretum  , et  haec  inter  se. 
Diaphragma  cum  hepate  , ventriculo  , colo  agglutinatum.  Sub  extima  inte- 
stinorum tunica  tubercula  erant  confertissima  , granosa  , in  mesenterio 
grandiora.  Prosecta  illa  tubercula,  intus  albissima  visa  sunt,  tanquam  si  a 
concreto  sebo  repleta  fuissent.  Renes,  uterus  , ovaria  sana;  at  in  celLulari 
tela  ligamenti  teretis  similia  superioribus  steatomata  sunt  reperta. 

Observationem  nostrae  fere  parem  refert  Stalpartius  (2).  Infans  erat  qua- 
drimulus , in  quo  hepar,  lien  firmiter  diaphragmati,  veutriculoque  annexa 
reperta  fuere.  Totus  venter  durioribus  scatebat  glandulis,  quibus  mesenterium  , 
omentum  et  pancreas  obsidebantur. 


(1)  Obs.  , cent.  i , 4f)- 
(^)  Obs.  rarior.  3 cent.  1 , 63. 

De  herniis. 

Herniis,  quae  circa  inguen  et  umbilicum  eveniunt,  multum  obnoxii  sunt 
infantes  ; sed  de  iis  tantum  , quae  congenitae  dicuntur , modo  verba  faciam. 
Ut  autem  intelligantur  quae  de  connatis  herniis  proponunim  , scire  oportet, 
testes  in  ioelu  immaturo  collocatos  esse  in  abdominis  cavea  proximos  renibus  , 
et  sedere  super  cylindricam  vaginam , aut  gubernaculum  ab  ipso  peritonaeo 
sursum  productum.  Is  piccessus  deinde  sensim  descendit  in  scrotum  cum 
teste,  ita  tamen  ut  testis,  nunc  extra  peritonaei  seu  abdominis  caveam 
posito  , ab  eadtm  productione  vestiatur;  quemadmodum  hepar,  et  lien, 
et  reliqua  viscera  a j eritonaeo  vestiuntur,  et  tamen  verissime  dicuntur  esse 
extra  caveant  peritonaei,  uti  testis  ipse,  etiamsi  ab  eodem  maximam  partem 
obvolvaiur.  Canalis  iste,  quem  processus  peiitonaei  in  sciotum  prolapsus 
constituit  , nunc  est  tunica  vaginalis  scroti  intus  cava  , quae  ostio  peculiari 
cum  ventris  cavea  communicat.  Quodsi  ostium,  praeter  naturae  ordinem-, 
postquam  testis  in  scroti  m devolutus  est , patulum  remanet , j er  id  intestina 
piolabi  in  sciotum  possunt , atque  sic  herniam  generare  connatam. 

Dnterocole  connata. 

Puellum  decem  natum  menses  febris  sustulit  11  februarii  anni  1786  , 
qui  paucis  antea  diebus  expositus  fuerat  in  brephotrophio  cum  hernia 
dextri  inguinis. 

Reserato  abdomine,  intestina  conspeximus  vacua,  fere  diaphana  ; mesenterii 
glandulas  crassiores.  A dextro  latere  ostium  vaginalis  tunicae  patulum  , quod 
intestini  massam  excipiebat.  Igitur  inciso  abdominis  ostio  ad  imum  scrotum 
usque  , deprehendi  extremam  ilei  intestini  portionem  aut  flexum  ad  testem 
descendisse  , cui  proxime  superstabat.  Cum  ileo  ccecum  quoque  in  saccum 
vaginalem  prolapsum  inveniebatur,  cujus  appendix  ab  interiori  parte  coeci 
intestini  procedens  , et  versus  pubem  tendens  , dein  reflexa  versus  vagina- 
lem inter  coeci  saccum  et  testem  interponebatur. 

Testis  ita  positus  erat  , ut  altera  facie  in  imo  vaginalis  tunicae  fundo 
jaceret  ; altera  ileo  , et  appendici  vermiformi  obversa  esset.  Apex  testis 
dexter  , idemque  exterior  emittebat  epidydimum  sursum  arcuatim  sub  colo 
sese  occultantem.  Colon  autem  sic  a coeco  trahebatur  , ut  hernia  verissime 
componeretur  ab  ilei  ansa,  a toto  coeco  cum  appendicula,  et  coli  intestini  parte. 

Ex  his  apparet  testis  positum  inversum  luisse,  quod  etiam  sine  viscerum 
pr  olapsorum  remotione  manifestum  fuit.  Dum  ( oecum  et  colon  suspendissem  P 
primo  mesenterium  solito  laxius  descendisse  pariier  inter  dicta  intestina  , 
et  appendiculam  , tum  superiori  testis  supeificiei  esse  alligatum,  ope  liga- 
menti tenuioris  , novem  lineas  parisinas  longi,  animadverti. 

Hujus  ligamenti  extrema,  qua  nempe  testi,  et  appendiculae  infixa  erant, 


latiora,  ut  propterea  nullum  dubium  esset,  illud  a peritonaeo  processisse. 
Nam  peritonaeum  postquam  appendiculae  extimam  tunicam  tribuerat , ulterius 
eductum,  tum  in  funiculi  formam  adstrictum,  denuo  explicabatur,  ut  supernam 
testis  faciem  convestiret , et  disjectum  ad  latera  in  tunicam  vaginalem  abiret. 

Peritonaeum  superiorem duntaxat  testis  faciem  convestisse  diximus ; namque 
non  totum  testem  amplexabatur  , quemadmodum  naturalis  structura  postulat; 
neque  id  circo  sinuato  testis  margini  ita  adstrictum  erat , ut  cervicem 
quamdam  eo  loco  constitueret , per  quam  testis  a scroti  fundo  separatur. 
Sed  lacies  testis  inferior  in  scroti  cellularem  demersa  , incumbebat  residuo 
corpori  , quod  ex  gubernaculo  reliquum  erat.  Hinc  vas  deferens  interius 
retro  vaginalem  ad  apicem  obtusum  testis  veniebat , et  pariter  funiculus 
spermaticorum  extrorsum  descendens  pone  peritonaeum  , nullibi  a duplicato 
peritonaeo  comprehensus , prope  obtusum  apicem  bipartitis  ramis  testem 
subibat. 

Renes  in  hoc  infante  duplo  majores  ; et  dexter  quidem  per  longitudinem 
dissectus  tubulos  uriniferos  , et  pelvim  dilatatam  obtulit,  cujus  cavea  muci 
albicantis  pauxillum  continebat.  Ureter  item  ampliatus.  Sinistri  vero  renis 
enormiter  distenta  pelvis  corpus  durum  tangenti  praesentabat , qua  incisa , 
praeter  mucidi  humoris  copiam,  concretionem  calculosam  incertae  figurae, 
fere  ramosam,  exhibuit,  quae  partitu  in  lapideam  naturam  , partim  in  fragilem 
uti  gypsum  conversa  erat.  Ureter  ejusdem  lateris  justo  amplior  calculos 
quamplurimos , molles,  elypticos  muco  copioso  involutos  comprehendebat. 
Muci  pariter  insolitus  modus  urinae  permixtus  in  vesica  deponebatur. 

Quod  peritonaeum  duos  interius  ab  inguine  demittat  processus  in  scrotum 
jam  pridem  notum  erat  anatomicis;  sed  quod  alterum  processum  cavum 
ex  abdomine  per  umbilicum  educat  , non  ita  notum  est.  Ea  autem  est  inter 
hos  differentia , ut  inguinales  processus  in  foetu  fere  maturo  intus  ex  inguine 
in  scrotum  demittantur  ; contra  processus  umbilicalis  ab  extra  retrahitur  , 
et  in  abdomen  recipitur  aliquot  ante  partum  mensibus ; dum  scilicet  abdo- 
minis musculi,  et  integumenta  eo  usque  increscunt,  et  ampliantur  , ut 
caveam  abdominis  effingant.  Nam  in  primaeva  embryonis  formatione  ab- 
dominis cavea  nulla  est , et  intestina  cum  aliis  visceribus  translucido  peritonaeo 
protecta  foras  veluti  in  marsupio  hernioso  propendent.  At  quo  magis  suc- 
crescunt musculi  et  velamenta  , eo  citius  abdominis  cavum  efformatur,  quod 
singula  viscera  complectitur.  Quod  si  naturae  vitio  aut  deficiunt  musculi  et 
cutis  , aut  non  ita  perfecte  adducuntur , ut  umbilici  hiatum  occludant , tunc 
oritur  omphalocele  (i). 

Omphaloceles  connata. 

Hujusmodi  herniae  in  duas  quodammodo  classes  dividi  possunt;  ineas, 


(i)  Vide  Atti  dell’ Instit.  Ital. , vol  II , p.  I della  vescichetta  ombelicale.  Bologna  , 1808. 


quae  nudae  sunt  , atque  in  illas  , quae  musculis  et  cute  conteguntur»  Harum 
exempla  non  sunt  rara,  et  omnibus  qui  chirurgiam  faciunt,  exomphalos 
in  lactantibus  videre  contigit. 

Rariores  certe  sunt  exomphali , qui  solo  peritonaeo  protecti  sunt.  Anno  17 89 
primipara  puellam  maturo  partu  edidit  satis  vegetam  cum  exomphalo  di- 
midium pugnum  aequante.  Pellucidus  erat,  bullosus  , peritonaeo  tectus  , 
sub  quo  intestina  livescentia  transparebant.  A summo  apice  exomphali  edu- 
cebatur funiculus  umbilicalis,  et  communia  velamenta  circum  tumoris  basim 
erant  glutinata. 

Anno  1791  altera  primipara  foetum  enixa  est,  cui  a dextro  abdominis 
«latere  per  amplum  integumentorum  hiatum  propendebat  enorme  marsupium , 
aut  tumor  mollis  omnia  fere  abdominis  viscera  continens.  Erant  autem  ven- 
triculus , intestina  , mesenterium,  excepto  recto,  hepar,  lien,  capsula  venalis 
dextra  , testis  item  dexter  cum  propria  vagina,  aut  gubernaculo.  Funiculus 
spithamam  longus  e centro  umbilici  exoriens  venam  umbilicalem  directe 
in  hepatis  sulcum  prope  lobulum  immittebat.  Ab  laeva  quidem  funiculus 
cum  cute  cohaerebat ; a dextris  vero  desiderabatur  cutis , et  musculi  toto 
illo  spatio  , quod  a dimotis  visceribus  implebatur.  Orae  deficientis  cutis  non 
cruentae , sed  attenuatae  , et  peritonaeo  annexae  sic  , ut  illud  fere  fimbriatum 
esset, unde  inter  parius  labores  alicubi  laceratum  fuisse  peritonaeum  videbatur. 

Ex  matre  indigente,  et  multipara  nata  est  puella  1786,  cum  insigni 
omphalocele , quae  brevi  post  ortum  nigricantem  colorem  contraxit.  Erat 
perfecte  globosa  , pugnum  exacte  adaequans  , cujus  centrum  in  funiculum 
producebatur.  Basis  tumoris  intus  in  abdomine  recondita  videbatur  , extra 
vero  ab  cutis  ora  fere  cruenta  circumquaque  omphaloceli  adnexa  , ample- 
xabatur. Porro  omplialocel es  vagina  ex  tenui  membranula  constabat,  fusca, 
cinerea  , pressione  quodammodo  resiliens  , ut  vesica  fluido  plena.  Exsiccata 
postea  illa  membranula  , squama,  aut  crusta  quaedam,  ejus  superficiem 
obtexit.  Decima  sexta  ab  ortu  die  decessit  • atque  ex  cadaveris  investiga- 
tione apparuit  perfectam  fuisse  hepatocelen.  I11  Actis  Helveticis,  vol.  VII, 
p.  56,  extat  observatio  Eduardi  SancLifort , foetus  , cujus  viscera  abdominis 
omnia  una  cum  corde  extra  corpus  propendebant. 

Celsus  attigit  aliqua  umbilici  V'tia  (1)  ubi  dicit,  ad  umbilicos  prominentes 
ne  manu  ferroque  utendum  esse.  Plinius  rem  explicat,  ubi  ait , commune 
omnibus  esse  , umbilicum  indecore  prominere  , et  Megen  tres  causas  po- 
suisse : scilicet  modo  intestinum  eo  irrumpere,  moao  omentum,  modo 
humorem  j et  Sostratem  iisdem  adjecisse  carnem,  quoe  ibi  interdum 
increscit. 

Ruyschius  (2)  pluries  se  vidisse  scribit,  cutem  et  muscolos  deficere  circa 
funiculi  radicem  m recens  natis.  Quamobrem  intestina  sub  peritonaeo 


(1)  Lib.  \ I , c.  17  , et  lib.  VII  , c.  14  , edit.  Cotni/k 

(2)  Obs.  anat.  cliir. , 71,  72. 


nuda  conspiciebantur.  Hallerus  (i)  duos  exomphalos  cute  tectos  memorat; 
alterum  nudum  cum  effusione  singulorum  fere  viscerum  abdominis. 

Morgagnus  (2)  in  foemineo  foetu  , aspectu  monstroso  , praeter  alias  de- 
formitates describit  abdomen  quasi  in  marsupii  cujusdam  modum  protu- 
berare deorsum  propendentis  , quo  marsupio  dissecto  compertum  est,  laxatis 
abdominis  non  integumentis  modo , sed  et  musculis , marsupium  deberi , 
ineoque  tanquam  in  sacco  quodam  jecur,  lienem  , ventriculum,  et  intestina 
fuisse  posita. 

In  puella  quinto  gestationis  mense  utero  ejecta  abdominis  musculi,  et 
communia  ipsis  imposita  corporis  integumenta,  anteriorem  ventris  multo 
maximam  partem  non  convestiebant;  sed  eam  laxa,  et  in  amplissimi  mar- 
supii rnoaum  extensa  membrana  operiebat , in  quam  musculi  et  integumenta 
illa  paullatim  , sensimque  extenuata  demum  abire  videbantur.  Intra  hanc 
membranam  tenuitate  pellucidam  jecur  et  intestina  conspiciebantur  extrorsum 
propendentia. 

Quae  de  femoris  et  patellae  luxatione  congenita  dicenda  erant , jam 
cap.  VHI , ubi  de  coxae  vitiis,  art.  2,  exposuimus. 

De  anu  clauso  abunde  disseruit  ceh  JVrisberg  peculiari  commentario 
Gottingae  edito. 

Art.  II. 

Schyrrus  cerebri. 

Quamquam  non  ad  congenitos  pertinere  hunc  morbum  quispiam  arbi- 
trabitur, tamen  rarissimum  esse  , et  memoria  dignum  confitebitur.  Anno  1775 
mense  martio  puer  anniculus  publice  expositus  , nutricibus  custodiendus 
traditur.  Reperta  cum  eo  scheda,  quae  monebat  eum  capite  laborare.  Cum 
segnem  aliquamdiu  ac  debilem  vitam  egisset  , de  repente  moritur.  Secto 
cranio  , dura  menynx  pertinacius  ac  in  pueris  solet  , sincipiti  sinistro  ad- 
haerebat. Sub  ea  non  pauca  lympha  et  gelatina  aderat  sincipitis  incumbentis 
figuram  referens.  Cerebri  lobi  anteriores  secundum  naturam  se  habebant: 
medius , idemque  sinister,  totus  ab  aqua  expansus  et  pellucidus , liyda- 
tidarum  congeriem  referebat.  Posterior  uterque  lobus  schyrrosus  , durusque 
adeo  , ut  medulla  in  filamenta  se  divelli  pateretur : cortex  digitis  ipsis  fa- 
cillime detrahebatur  a medulla  , ex  quo  copiosa  sanies  admixtis  detritae 
substantiae  granulis  prodibat.  Eadem  duritie  praeter  lobos  posteriores  non 
exigua  pars  ventriculorum  lateralium  afficiebatur.  Caeterum  nulla  cerebelli 
pars  laesa  , nulla  inflammationis  inditia.  Pancreas  , supravenales  et  mesenterii 
glandulae  durae  , corpus  majorem  in  modum  enunciatum.  Subitaneam  mortem 
praecesserunt  stupiditas  , leypothimia,  vomitus. 


(1)  Op.  pathol. , obs.  35.  — Confer.  Scultct An»,  hir. , tab.  38. — Heister , Inst.  chir.,  c.  CXIV. 
{2)  De  sed.,  ep.  48  , n.°  48,  52,  53. 

Eodem  mense  et  anno  tristissimus  casus  evenit  cum  superiore  compa- 
randus. Puella  tertium  et  decimum  annum  emensa,  eminentibus  tum  corporis, 
tum  animi  dotibus  ornata,  miraque  ad  omnia  peragenda  dexteritate,  a 
patris  morte,  quae  tribus  circiter  hebdomadibus  praecesserat , in  eum  incidit 
animi  moerorem , quem  nullae  levare  poterant  undequaque  adscitae  hilaritates. 
•Inde  de  pondere  et  dolore  ad  capitis  anteriora  conqueri  coepit  subsequente 
vomitu,  et  alvi  fluxu,  quibus  suppressis,  malum  capitis  continuo  ingravescens, 
robur  corporis,  facultatesque  animi  ademit,  ut  praeter  rerum  omnium  obli- 
vionem , mox  obtusus  auditus , et  obtusior  visus  , et  taciturnitas  gravis 
mortem  praenunciarent. 

Ablato  cranio , sectaque  menynge  , cerebrum  solito  durius  apparuit.  In 
ventriculis  lateralibus  plurimum  aquae , iidemque  leviter  inflammati  conspecti 
sunt j tum  inferior  pars  thalamorum  opticorum  proxime  ad  latus,  et  ante 
glandulam  pituitariam  dura  , schyrrosa  , sinistrorsum  praecipue  , cinerei 
coloris , corrupta  , et  ab  incumbente  medulla  facile  separabilis.  Ad  sellae 
equinae  latera  stria  gelatinoso-purulenta  dilute  flavescens  ipsos  opticos  , et 
tertii  et  quarti  paris  nervos  involvebat ; atque  tenuissima  mater  juxta 
medullam  oblongatam  effusae  lymphae  copia  distendebatur. 

CAPUT  XI. 

De  sarcocele . 

Organa  virorum  genitalia  multis,  iisque  pertinacibus  morbis  sunt  obnoxia  , 
quibus  avertendis  singulari  medentium  diligentia  et  studio  opus  est  • sed 
nulla  fortassis  eorum  organorum  pars  tam  saepe,  tamque  diversis  afficitur 
causis  , quam  quae  glandulosa  carne  compingitur.  Ut  enim  haec  ratione  mo- 
bilitatis et  positionis  frequentius  lacessitur  sive  ab  interiori  vitio  , sive  ab 
injuria  extus  adveniente  \ sic  ob  structuram  , ob  distantiam  a corde  , atque 
ob  alias,  quae  glandulis  communes  sunt  conditiones , laesa  substantia  aegrius 
ad  sanitatem  perducitur.  Quae  conditiones  jam  Hippocrati  innotuerunt  , 
dum  ait  (i).  « Cum  autem  vel  proprio  morbo  laborant  ( parum  namque 
etiam  cum  corpore  affectionem  communicant ),  morbi  suboriuntur,  tubercula 
et  strumae  subsiliunt  , febrisque  corpus  detinet.  Quibus  afficiuntur , ubi 
humore  ad  eas  ex  reliquo  corpore  confluente  impletae  fuerint.  Ex  reliquo 
autem  corpore  influit  per  venas , quae  per  eas  multae  et  rarae  extenduntur». 
Sed  praeter  sanguinea  addenda  sunt  lymphatica  vasa  copiosissima  ad  testes , 
quae  a Cruikshankio  (?)  in  quatuor  genera  dispescuntur,  in  lymphatica 
tunicae  vaginalis  ; in  lymphatica  profunda  testiculi ; in  lymphatica  reticulata 
testis  ; et  in  ea  quae  epidydimum  subeunt.  Porro  lymphatica  vaginalis 
tunicae  ampla  , et  confertissima  pertinent  etiam  ad  albugineam  , et  testem, 


(1)  Dc  glanJ.  liber  , sect.  III  , edit.  Focs. 

(2)  Auat.  vasor.  absorb. 

a quo  ad  funiculum  spermaticum  ascendunt.  Ampliora  sunt  lymphatica, 
quae  a testis  reticulo  prodeunt , atque  omnia  in  sex  ad  duodecim  truncos 
collecta  cum  vasis  spermaticis  ad  abdominis  rimam  tendunt,  atque  in  glan- 
dulis lumbaribus  desinunt. 

Plerique  ex  antiquioribus  artis  magistri,  quid  quid  tumorem  faciebat  in 
scroto  , perperam  herniam  vocitarunt  , eamque  in  legitimam  , ubi  aliquod 
viscus  ex  abdomine  prolapsum  erat  *,  et  in  spuriam  , ubi  aliquid  in  ipso 
scroto  succreverat , diviserunt.  Missis  herniis  legitimis  , de  spuriis  juxta 
eorum  mentem  dicamus  : hae  sunt  hydrocele  , pneumatocele  , hoematocele, 
cirsocele,  steatocele,  sarcocele,  spermatocele.  De  hydrocele  plures  accurate 
scripserunt  in  primis  Pottius  (t).  Pneumatocelen  ab  aere  scroti  cellulas  , 
aut  vaginalem  distendente  sine  totius  corporis  emphysemate  , aut  artuum 
inferiorum  me  vidisse  non  memini,  neque  forsitan  alii  viderunt.  Neminem 
autem  esse  puto , qui  hoematocelen  ab  inflicto  vulnere  , aut  ab  ictu  , aut 
a scroti  punctione  non  viderit.  Hoematoceles  autem  nomine  digna  non  est 
sanies  illa  sanguinea  , quae  a corrupto  testiculo  in  vaginalis  cavea  effunditur. 
Cirsocelen  Graeci  nominant,  Celso  Ramex  (2),  hodie  vciricocele , cum 
venae  spermaticae  intumescunt  Hae  quandoque  intortae , conglomerataeque 
ad  superiorem  partem  vel  ipsum  scrotum  implent  , vel  mediam  tunicam  , 
vel  imam.  Sed  falli  existimat  cel.  Ricliter  (3)  eos  qui  cirsocelen  pro 
tumore  varicoso  funiculi  spermatici  habent.  Nam  excepta  arteria  , venae 
spermaticae  tument  nodosae,  comprimi  se  patiuntur;  at  cirsocele  notas  va- 
ricum non  habet;  compressione  nec  minuitur,  nec  tollitur.  Vas  deferens 
adeo  posse  dilatari , ut  tumorem  creet,  qualis  in  cirsocele  (scilicet  varicocele) 
vix  credibile  est.  Quare  Richterus  persuasum  habet  sedem  cirsoceles  esse 
epidydimidem  , cujus  ductus  seminiferi  intumescunt  adeo  et  indurantur , 
ut  fasciculum  juniculorum  rejerant. 

Manifesto  aliquoties  primum  morbi  initium  in  epidydimide  se  observasse 
ait , et  in  fundo  scroti , dum  funiculus  ipse  omnis  vitii  expers  esset.  Ab 
epidydimide  transit  malum  ad  illa  vascula  spermatica,  quae  testiculum  consti- 
tuunt. Quare  haec  vasa  crassiora  facta  ab  albuginea  secedunt,  immiscen- 
turque  fasciculo  vasorum  epidydimidis , unde  testiculus  volumine  imminutus 
macrescit,  et  albuginea  vacua  collabitur.  Dum  morbus  adolevit,  afficit  etiam 
funiculum  spermaticum,  atque  cellularem  vasa  spermatica  nectentem  ad  rimam 
usque  abdominis,  in  tumorem  attollit,  et  in  abdominis  cavum  protrudit. 

Cirsocele  dolet  et  sponte,  et  dum  comprimitur,  non  secus  ac  si  testiculus 
ipse  comprimeretur.  Dolor  interdum  femur  afficit;  iuterdum  ex  scroto  ad 
dorsum  ascendit  molestissimus.  Cirsocele  videtur  lascivos  praecipue  et  mastur- 
batores invadere  : oriri  etiam  potest  a contusione,  vel  compressione  bracherii. 
Recenti  morbo  medetur  usus  protractus  tartari  tartarisati , subligaculum , 


(1)  Oeuvres  chirurg. 

(2)  De  raed. , lib.  VII,  c.  18,  22,  24- 

(3)  Au%.  Gottlieb.  Richter,  Obs.  cliir.  , fascic.  II  , c.  2.  Gottingae  1776. 

motus  temperatus , et  frigidum  balneum  saepius  iteratum.  Adultus  morbus 
remedia  respuit , et  per  totam  vitaui  geritur  suspensorio  coercitus.  Si  dolor 
acris  sopiri  nequit  , auxilium  petitur  a castratione. 

Huc  usque  Richterus : verum  Adolphus  Murray  peculiari  dissertatione 
antiquam  tueri  videtur  sententiam  , proponitque  qucestionem ; utrum  cirsocele 
a venis  spermaticis  tumefactis  , ut  voluit  Celsus , vel  potius  ab  epidydimide 
turgida  et  dissoluta  originem  ducat  (i)  ? Juxta  Murrayum  oritur  primum 
tumor  prope  ipsum  testem  in  spermatici  funiculi  ultimo  fine , qui  sensim 
augescens,  adscendit  versus  abdominis  rimam;  frequentius  sinistrum  funiculum 
corripit , ntque  increscens  epidydimidi , et  testi  vim  infert.  Non  autem  vas 
deferens  , totamve  epidydimidem  eo  malo  corripi  censet  auctor,  sed  mediam 
ejus  portionem  cum  cauda  intumescere,  vasaque  venosa  simul  evolvi  , te- 
stemque contabescere.  Negat  autem  sedem  morbi  primariam  esse  in  epidydi- 
mide  et  teste  ^ ut  voluit  Richterus  ■ sed  redit  ad  priorem  sententiam,  sci  lice  t/b- 
niculum  spermaticum  esse  primario  affectum.  Vidit  enim  Murrayus  cirso- 
celen  incipientem  sine  testis  , et  epidydimidis  labe.  Vidit  eandem  -cirsocelen  , 
prope  superficiem  testis  , vaginalem  tunicam  , aliasque  partes  afficere , quae 
ad  spermatica  vasa  non  pertinebant ; quae  vasa  tunc  solum  in  mali  con- 
sortium trahuntur  , quando  tumor  rapide  increscit,  vel  quando  ob  fabricae 
destructionem,  aut  alia  de  causa  sanguis  insolita  copia  advectus  propter 
angustiam  vasorum  remeare  nequit. 

Vidit  etiam  in  cadavere  venas  turgidas  induxisse  laxitatem  in  epidydimide  ; 
atque  hinc  opinatur  contabescere  testiculum,  quia  ejus  venae,  intercepto  ob 
compressionem  sanguinis  cursu,  dilatantur  tantopere,  ut  in  testis  ambitu 
contineri  nequeant  ; inde  moles  testi  superposita  , vasa  ejus  nutrientia  eom- 
priruit,  et  ipse  ob  nutritionis  defectum  contabescit. 

Steatocele  Arantio  • liparocele  Hollerio  (2)  est,  ubi  adiposus  quidam 
tumor  in  scroto,  et  circa  testem  concrescit.  A nemine,  quantum  scio, 
praeterquam  a Morgagno  (3),  visa  est  pinguendo  vasis  spermaticis  interpo- 
sita a summa  vaginali  tunica  ad  annulumusque  ; tum  etiam  in  ima  eorum- 
dem  vasorum  sede,  et  inter  epidydimem  et  testem  , in  corporibus  caeterum 
sanis  , et  minime  pinguibus.  Dicitur  sarcocele  , dum  testis  parenchyma 
praeter  ordinem  tumet  et  indurescit , atque  carnis  fere  consistendam  acquirit. 
Ab  hoc  pendentes  varietates  sunt  hydrosarcoceles  et  schyrrus.  Hinc  recte 
notat  Morgagnus  a vero  non  aberrasse  Olaum  Borrichiwn,  qui  dixit, 
frequenter  sarcocelen  non  tam  adnasci  testibus  , quam  innasci.  Ipse  vero 
non  dubitat  (4)  quin  ab  erosis  testium  tunicis  morbida  possit  caro  excre- 
scere, in  hanc  tamen  per  dissectiones  nunquam  se  incidisse  fatetur.  Sper- 
matocelen  facit,  juxta  Bonnetum  (5),  vas  deferens  corrugatum,  in  scrotum 


(1)  stdolphi  Murray,  Dissert.  de  cirsocele.  Upsaliae  J7&4. 

(2)  De  tumor,  praeter  nat.  De  morbis  internis. 

<3)  De  sed.  , ep.  XLIII , n.°  37. 

(4)  L.  c.  , n.a  38. 

(5)  Sepulchret. , sect.  XXIX , obs.  20. 

descendens  , et  manuum  ope,  aut  corporis  situ  resupino  introrediens.  Verum 
lianc  corrogationem  non  faciie  admittent  artis  periti,  nec  ab  ullo  prosectore 
compertam  scimus.  Alii  spermatoceles  nomine  seminis  congestum  in  testi- 
culis iutelligunt  , cui  opinioni  vix  locum  dare  possumus  , cum  natura  sa- 
pienter providerit  , ne  a semine  in  testibus  secreto  , testis  ipse  , epidv- 
dimis  , et  vesiculae  sic  distendantur  , ut  gravem  morbum  contrahant.  Exi- 
stimamus potius  partes  seminis  secretioni  dicatas  , iisdem  causis  et  iisdem 
inflammationibus,  quibus  aliae  partes  subjacent,  esse  obnoxias,  atque 
phlegmonen  scroti  pro  spermatocele  agnitam  fuisse  (i). 

Praestat  igitur  quemcumque  testis  tumorem  uno  nomine  sarcoceles  com- 
prehendere, tum  quia  quaelibet  caro  inter  tunicas  scroti  increscens  a Graecis  , 
et  a Celso  sarcocele  vocatur  (2)  , quae  etiam  schyrrum  denotat  , vel  in 
eum  transit;  tum  quia  a quacunque  causa  originem  habeat  tumor , ex  alia, 
atque  alia  constare  materia  probatum  est.  Non  reticendum  tamen  est  cir- 
socelen  contrarios  effectus  producere;  etenim  dolore  stipatur  saepe  ad  lumbos 
porrecto,  qui  sustentaculo  scroti  et  decubitu  conquiescit;  interdum  tamen 
deleto  dolore  testis  liquatus  deprehenditur,  quod  Celsus  alimento  am- 
misso  tribuit. 

Harum  affectionum  causae  potiores  sunt  febris  et  tussis,  rheumata,  et 
ictus  , et  gonorrhaea  , et  scrophula.  Hippocrates  (3)  malas  judicationes 
vocat,  si  in  contraria  transeunt ; velut  si  diuturnae  tusses  in  testium  tu- 
mores desinunt,  et  cessant.  Unde  fit,  ut  testis  ex  tussi  intumescens  nos 
consensionis,  quae  est  geniturae  , et  voci  cum  pectore,  et  mammis,  com- 
monefaciat. Quibus  testes  intumescunt  tussi  sicca  vexantur ; et  tussis , vena 
secta  , in  testium  tumores  desinit. 

Vir  annos  natus  quinque  supra  triginta  mense  augusto  1787  hemitritaeum 
cortice  peruviano  fugavit.  Mense  Septembri  inter  molestam  tussim  testis 
dexter  eidem  induruit  , et  per  intervalla  detumuit  , demum  ad  molem 
duplo  majorem  iterum  adaucto  teste  tussis  elisa  est.  Testis  , quem  nos 
inspiciebamus  , integris  vasis  spermaticis  nullo  taedio  fatigabat  aegrum.  Huic 
intus  aperientia  propinata  sunt ; extus  , quae  molliunt  , superdatis  , 'mense 
decembri  persanatus  est. 

Id  evenit  etiam  post  diuturnas  febres,  ut  humor  in  testes  jam  prius  la- 
befactatos irrumpat , eorum  parenchyma  distendat  , atque  in  superficiem 
inaequalm  , tuberosam  attollat.  Alix  (4)  exemplum  habet  testiculi  humore 
rheumatico  obruti,  quem  diaphoreticis  intus  et  extus  usurpatis  sanitati  re- 
stituit. Alia  duo  protulit  Theden  , alterum  sarcocehs  rheumatici  extirpati  ; 


(1)  Vicius  Vidius  refert  casum  monachi  a pleuritide  abrepti,  cui  ob  castitatem  testiculi  fere  pe- 
nitus contabuere,  vasaque  spermatica  cum  semine  ejus  redundante  exaruisse  adeo,  ut  cum  ejus  cadaver 
secaretur,  exsiccatorum  nervorum,  seu  duriorum  ligamentorum  potius  imaginem  praesefenent.  — Schenkius , 
Obs. , I.  IV.  De  test.  , obs.  2. 

(2)  Scpulchret.  , sect.  XXIX  , obs.  20. 

(3)  De  morb.  vulg.  , 1.  II  et  1.  IV  , sect.  VII.  Foes. 

(4)  Obs.  chir.  , fasc.  II  , ob.  19.  Altenburgi. 

alterum  itidem  rheumatici  sed  resoluti.  Nonnunquam  in  iis.  , qui  a gonor- 
rhseis  persanati  sunt , testes  longo  post  intervallo  intumescunt , quod  non 
semper  a venerea  labe  evenit,  sed  ab  alia  labe,  quae  vel  priori  socia  est, 
vel  ab  eadem  concitatur  , et  in  testes  delabitur.  Quod  si  tumor  prompte 
discussus  non  est  , aqua  in  vaginali  tunica,  aut  in  cellulari  funiculum 
ambiente  effunditur.  Morgagnus  (i)  pluries  observavit  albugineam  exiguis 
tuberculis  inaequalem,  tanquam  vestigia  disruptarum  hydaliduiu.  Vidit  etiain 
pendere  hydatides  ab  alterutro  epidydimis  globo.  Quae  vesiculae  interdum  so- 
lidiores, carneique  coloris  sunt,  ut  pro  glandula  carnea  sint  considerandae. 

Magna  intercedit  affinitas  scrophulam  inter  et  schyrrum  ; nam  quae 
scropbulae  tribuitur  congestio  saepe  schyrrosa  evadit,  et  schyrrus  qui  te-= 
stem  occupat,  non  raro  glandulas  lymphaticas  colli,  mesenterii,  lumborum, 
veluti  in  scrophula  inficit  •,  tunc  enim  scrophula  malignae  nomine  apud 
quosdam  practicos  venit.  Atque  virus  hoc  sive  scropbulae , sive  schyrri  , 
aut  quocumque  nomine  indigitare  velis  , ad  tempus  aliquod  in  corporis 
ambagibus  callide  sese  occultandi  vim  habet.  Etenim  post  testis  vitiati 
excisionem  accidit  ut  per  unum  , alterumve  annum  bene  se  habeant  qui 
convaluerunt , cum  lente  scbyrrus  in  abdomine  ab  excisi  testis  latere  pro- 
tuberare incipit,  quem  sequitur  lumborum  dolor,  febris,  marcor,  cum 
languore  mors.  Ita  evenit  cuidam  Mantuano  temperamenti  sicci , jam  pridem, 
a sanguinis  sputo  extenuato,  a quo  aegre  admodum  convaluvit.  Huic  anno 
post  testis  schyrrosi  excisionem  dolor  ad  lumbum  affecti  lateris  obortus 
est*  dein  ad  epigastrium  pervenit,  ubi  altero  anno  nondum  emenso  trans- 
versus schyrrus  supra  stomachum  adolevit , eumque  morti  dedit. 

Sarcocele  non  dolens,  aequalis  , sine  fluido  in  vaginali  tunica,  periculo 
non  terret.  Si  vero  testis  , et  epidydimis  duriores  sunt , ingentes  , veluti 
nodis  distincti,  dolentes  periculo  non  carent.  Incipit  a tumore,  duritie  , 
interdum  cum  dolore , inaequali  superficie  ; interdum  celeriter  capit  incre- 
menta , atque  pessime  ulceratur.  Tunc  caro  spongiosa  , dolens,  sanguinem 
fundens  , excrescit.  Est  ubi  parenchyma  testis  in  cellulas  expanditur  lym- 
pham turbidam,  aut  sanguineam,  aut  saniem  foetidam  continentes.  Morbus 
saepe  solitarius  est,  utpote  ab  injuria  externa  procedens  ; ut  plurimum 
vero  agnoscit  pravam  viscerum  abdomnis  constitutionem , quam  color  pal- 
lidus , ventriculi  cruditates,  tusses,  tormina,  malae  digestiones,  alvi  fluxus 
indicant.  Tunc  aliquando  tumor  a funiculo  spermatico  in  testem  dedinat, 
contra  ac  evenit,  ubi  testis  primitus  afficitur.  Sub  albuginea  quoque  in 
testis  schyrro  colligitur  fluidum  saniosum  , puriforme , aut  sanguineum. 

Quamdiu  sarcocele  parvae  molis  est , parumque  dolet , vasa  spermatica 
integra  manent  • sed  ubi  insigne  volumen  adepta  est,  tunc  vasa  in  varices 
dilatantur  , et  cellularis  , quae  eadem  circumdat  et  colligit,  densatur  , 
contrahiturque  in  ambiguum  tumorem  , vel  tubercula  , quae  saepius  in  imi 


(0  Dc  *ed.  , cp.  XLYIII  , n.°  1 8 , 19. 

ventris  cellularem  producuntur.  Non  temere  igitur  ad  sectionem  veniendum 
est , nisi  prius  corporis  habitum  , partiumque  affectarum  exploratum  ha- 
beamus. Illi  etenim , qui  testem  sibi  excindi  passi  sunt  , et  quibus  ipse 
testis  ab  interiore  causa  intumuit,  ob  schyrrum  in  abdomine  natum vario 
post  salutem  restitutam  tempore , mortem  oppetierunt.  Igitur  ne  manum  , 
ferrumque  admoveamus,  ubi  nulla  causa  cognita  sarcocelen  generavit,  ubi 
vultus  pallescit,  aut  flavescit;  si  febris  adsertur  et  macies;  si  crebri  do- 
lores dorsi , lumborum  urgent ; ubi  abdominis  viscera  dura  , renitenda 
sunt , aut  artus  oedemate  tument;  ubi  funiculus  spermaticus  particeps 
morbi  fit,  nempe  si  cum  duritie  inaequalis  , nodosus  , dolensque  evadit. 
Interdum  tamen  funiculus  tumefit  sola  lympha  in  cellulis  haerente,  quae 
non  officit  operationi ; neque  venarum  varices  dummodo  funiculus  laxus , 
cedensque  fit ; neque  hydrops  funiculi  , si  ope  lanceolae  commode  aqua 
emitti  potest.  Infrequens  admodum  est  epidydimen  schyrro  affici  priusquam 
testis  vitietur. 

Jam  ad  curationem  quod  attinet,  multa  a multis  proponuntur , rationem 
vero  causarum  habendam  esse  nemo  dubitabit , qui  juxta  artis  leges  tuto 
mederi  cupit.  Ita  si  phlegmone  aut  erysipelas  scrotum  et  testes  invaserit  ,. 
praeter  venae  sectiones  et  hirudines  , superdanda  sunt  quae  molliunt  et 
fervorem  extinguunt.  Ubi  in  lymphaticis  eongesdo  fit , farinae  calidae  , et 
semina  quae  discutiunt ,.  prodesse  solent.  Quidam  etiam  magni  faciunt 
radicem  ononidis  contritam  ex  vino  albo  epotam,  item  radicem  ireos  cum 
oleo  rosarum  in  malagmatis  formam  impositam.  Sed  ubi  altius  consedit 
congestio  , inducitur  setaceum , quo  diutius  expurgatio  detineatur.  Haec 
etiam  in  rheumatico  defluvio  opitulantur , et  praeter  setaceum  , aut  vesica- 
loria  utiliter  usurpantur  diaphoretica  , et  praeparata  ex  autimonio.  Si-  scro- 
phula  testem  occupavit,  mira  praestant  setacea , aut  vesicatoria  saepius  ite- 
rata ; tum  cataplasmata  ex  cicutis , aut  cum  saturno  praeparata  , quae  in 
omnibus  laudantur.  Vapores  etiam  ex  aceto  , ex  gummi , ex  herbis  , quae 
leniter  calefaciunt  , et  materiam  movent,  maximae  utilitatis  sunt.  Gaspar 
JV^etter  (i)  novum  remedium  protulit  a vitrico  suo  saepius  expertum , quo 
feliciter  usus  est.  Rustici  grandaevi  testis  jampridem  durus  et  inaequalis, 
cum  forte  equum  conscenderet  , contusus  inflammatur  vehementer  una 
cum  funiculo  spermatico  , et  uterque  levissimo  attactu  acrius  dolebat.  Su- 
blata inflammatione  venae  sectionibus  et  emollientibus  , pureque , quod  ma- 
turuit, per  incisionem  evacuato,  redierunt,  quos  antea  patiebatur,  dolores 
mullo  intensiores,  in  abdomine  et  lumborum  regione.  Hunc  sanavit  i5 
mensium  intervallo  superponendo  linteos  sacculos  ligni  vulgaris  cineribus 
ilnpletis  , servatoque  continenter  calore. 

Sarcocele , quae  a viru  veaereo  originem  ducit  , illinito  abunde  mercurio 
plerumque  discutitur , si  neque  inflammatio  subest , nec  nimis  dura  , aut 


(i)  Nova  A.cta  Helvetica,  vol.  I,  obs  2.  Caspari  IVctter. 

inaequalis  sit.  Verum  praeter  memoratas  allectiones  , quae  adauctum  testem 
vitiant,  sunt  aliae  quaedam,  haud  ita  raro  contingentes,  qu-ae  ejus  structu- 
ram ita  pervertunt , ut  nunquam  postea  congrua  medicamentorum  admini- 
stratione  ad  pristinum  statum  redire  sinant ; veluti  si  testis  factus  est  car- 
tilagineus (i),  aut  si  lapillos,  aliave  concrementa  continet  (2),  uti  Gesnerus , 
Fcelix  Platerus , Lucius  et  JLnoblochius  observarunt. 

P/i  legmone  , erysipelas. 

Tumores,  quos  humorales  appellant,  non  genitales  minus,  quam  alias 
partes  infestant,  et  plerumque  ejus  generis  sunt,  qui  per  defluvium  fleri 
dicuntur , atque  ad  phlegmonen  , vel  erysipelatem  referuntur.  Invadunt 
de  repente  adolescentes  boni  habitus  , fervido  sanguine  praeditos,  multoque 
exercitio  defatigatos.  Scrotum  his  , et  testium  alteruter  intumescunt  , mox 
inflammantur  , acceditque  febris,  pondus  et  dolor.  Hujusmodi  phlegmoni, 
qui  agricolis  est  familiarior,  abunde  secta  vena  et  cataplasmatibus,  quae 
potenter  emolliunt  , medendum  est.  Id  si  mature  perfluitur , tumor  intra 
paucas  hebdomadas  dispellitur.  Non  in  omnibus  tamen  reque  cito  dispel- 
luntur testium  congestus  , multumque  ad  promptiorem  resolutionem  con- 
fert sive  temperamentum  , sive  humorum  blandior  indoles. 

Mercator  Mediolanensis  , caelebs  , staturae  procerae  , trigesimum  agens 
annum  , macilentus  et  cachecticus,  dum  mercibus  explicandis  diutius  disti- 
nebatur , et  tum  stando  erecto  corpore , tum  inter  conatus  , crebrasque 
trunci  flexiones  complures  horas  transigebat , toties  insigni  tumore  dextri 
testis  extemplo  increscente  corripiebatur.  Tantum  autem  increscebat  testis, 
ut  pugni  magnitudinem  aequaret  , et  continuo  hunc  defluxum  sequebatur 
febris,  et  lumborum  dolor,  et  distensio  funiculi  spermatici,  quae  omnia 
aegrum  per  aliquot  menses  lecto  affixum  detinebant. 

Quos  febris  adoritur  cum  partis  rubore,  pulsatione,  aliisque  inflamma- 
tionis signis  , eos  protinus  repetita  sanguinis  emissione  , et  iis , quae  re- 
frigerant , quae  evacuant  curare  convenit  } scilicet  illud  medicamentorum 
genus  adhibendum  est  , quod  aliarum  partium  phlegmonibus  adhiberi 
consuevit. 

Est  aliud  etiam  mali  genus  erysipelati  affine,  quod  scroti  tunicas  cum 
levi  rubore  turgere  facit  , et  testem  intus  conclusum  expandit.  Vir  florente 
aetate  recens  viduatus  , cum  sub  vesperam  diei  6 martii  iy85  inambularet, 
quamdam  in  scroto  molestiam  persensit,  quoe  postera  die  vehe  mentior 
rediit , cum  longiori  deambulationi  indulsisset.  Post  biduum  ab  cegro 
accersitus  , scrotum,  quod  a sinistris  est,  et  a media  sutura  divisum,  sic 
intumuisse  vidi  , ut  duplo  crassius  esset,  levique  rubore  infectum,  testem 


(1)  Ruysch. , Tlies.  anat.  IX,  n.°  5 1. 

(2)  Sc/tenk.  , Obs.  , 1.  IV,  obs.  7. 

et  funiculum  spermaticum  sanum  deprehendi,  globum  autem  minorem 
epidydimis  obstructum;  quapropter  imperata  quiete,  cataplasma  ex  farinis 
discutientibus  injeci.  Accessit  modica  febris  cum  lumborum  dolore,  qui, 
expurgata  alvo,  conquieverunt;  sed  cum  lecti  instaurandi  causa  paullum 
se  proripuisset , mox  intolerabilis  distensio  orta  est,  recumbente  aegro  iterum 
cessura.  Post  octiduum  sedata  febri  , doloribusque  globus  epidydimis 
minui  coeperat,  ut  testis  interstingui  potuerit,  subsistente  etiam  nunc  scroto 
turgidulo  et  rubescente.  Verum  evanescentibus  in  dies  hisce  sympthoma- 
tibus  , scrotoque  ad  naturalem  contractionem  parato  , lectum  primo  ad 
plures  horas  relinquere  , deinde  quotidie  in  conclavi  inambulare  potuit , 
donec  sublata  penitus  epidydimis  crassitie , 24  ejusdem  mensis  prorsus 
convaluerit. 

Mitior  fuit  idem  morbus  erysipelatodes  , qui  virum  patritium  , ccelibem, 
annos  supra  quadraginta  natum  detinuit.  Affirmabat  ille  neque  compres- 
sionis , neque  venereae  labis  effectum  fuisse  ; sed  quindecim  ante  dies 
scrotum  sibi  intumuisse  cum  aliquo  lumborum  dolore,  sine  febri,  qui 
juxta  fasciculum  spermaticum  ad  testem  ipsum  devolutus  est.  Cum  ad 
particulae  examen  descendissem  , testem  et  epidydimidem  subtumidos  , et 
cellularem  tunicam  paullo  magis  inflatam  deprehendi , sic  tamen  ut  sine 
dolore  et  absque  duritie  essent  , et  cutis  color  ad  roseum  subpallidum 
vergeret.  Congrua  huic  medicina  adhibita  infra  hebdomadam  ad  sani- 
tatem rediit. 

Sarcocele  a nixu. 

Dulciarius  juvenis  procerus  , capillo  flavo  , mollibus  carnibus  , dum  in- 
tentis viribus  lagenam  vini  humo  sustulisset , ut  bajuli  humeris  imponeret 
medio  decembri  anni  1783  , de  repente  acri  testis  sinistri  dolore  percel- 
litur, qui  paullatim  postea  intumuit  , ut  laboribus  suis  prosequendis  im- 
parem redderet.  Huic  primo  sanguis  detractus  , dein  alvus  ducta  , et  testis 
anodynis  fotus  est  , quibus  dolor  a teste  ad  renem  transiit.  Sed  quiete 
corporis  diuturna  assiduus  renis  dolor  conquievit  , et  testiculi  tumor  im- 
minutus est.  Licet  autem  ex  his  proximam  Sanationem  augurari  liceret  , 
dolor  tamen  plus , minusve  molestus  testem  alternatim  lacessebat.  Igitur 
sub  initium  februarii  1784  variis  ad  id  temporis  incassum  adhibitis  remediis, 
meam  expostulavit'  opem.  Testis  quidem  non  videbatur  fuisse  laesus  , aut 
saltem,  si  quidquam  passus  fuerat,  ad  priorem  statum  rediisse;  praeter 
funiculi  vero  spermatici  , et  epidydimidis  crassitiem , molle  corpusculum 
quasi  lympha  distentum  ad  minorem  globum  contrectabatur.  Ut  igitur  tumo- 
rem, doloremque  compescerem,  emplastrum  oxycroceon  superdedi,  cujus 
beneficio  hebdomadam  sine  molestia  transegit.  Cum  autem  quadam  die  paullo 
diutius  defatigaretur,  postridie  testem  eodem  perculsum  dolore  sensit  , cujus 
rei  causa  cum  ad  me  venisset  , epidydimidem  , et  quae  illi  proxima  est  , 
funiculi  partem  denuo  magis  intumuisse  deprehendi.  Quamobrem  cata- 
plasma ex  mica  panis  et  lacte  confectum  , addito  croci  tantillo,  imponere 

jussi,  atque  dispulso  intra  quatriduum  dolore,  aliud  cataplasma  ex  farinis 
aquae  calcis  incoctis  subrogavi,  eo  quidem  effectu,  ut  exeunte  martio  omnis 
mofestia  sublata  esset.  Tunc  enim  testis  sanus  erat  • epidydimis  adhuc 
turgescens , et  exiguo  ab  ejus  minori  globo  intervallo  secundum  funiculi 
directionem  bini  tumores  , molles,  non  dolentes  , avellanae  magnitudine 
percipiebantur  , qui  an  a varicibus  , an  a distento  ductu  deferente  , an  a 
lympha  in  cellulis  staguante  essent  profecti  incertum  erat  judicium.  Scrotum 
certe  ab  sinistro  latere  varicem  habebat  insignem  et  lividam  , quae  immu- 
tata permansit.  Eodem  cataplasmate , scrotoque  suspenso,  convaluit,  atque 
mensibus  majo  et  junio  ejusdem  anni  bene  valuisse  compertum  habui. 

Sarcocele  ab  incerta  causa, 

Pvustico  triginta  quinque  annos  nato  testis  sinister  paullatim  ad  eam  in- 
creverat molem,  ut  pugnum  magnitudine  aequaret , qui  et  dolere  , et  eidem 
molestus  esse  coeperat , ut  propterea  in  nosocomium  exceptus  fuerit.  Huic 
coetera  bene  valenti,  et  funiculo  , ut  apparebat , nullibi  vitiato  , testem  ex- 
cidi 29  martii  1782.  Inter  excindendum  gravem  dolorem  perpessus  est  , 
quem  ad  quemvis  scalpelli  ictum  renovari  manifeste  ingemiscendo  signifi- 
cabat. Ablato  testiculo  , alius  exortus  est  dolor  haud  ita  levis  in  ipso  vul- 
nere, qui  juxta  funiculum  in  ventrem  influebat.  Tunc  expalluit  illico  , et 
anxius  aeger  opprimi  se  sentiebat.  Interea  ut  sanguinem  ex  funiculo  stil- 
lantem cohiberem,  laminulam  flexilem  e plumbo,  cujus  interior  superficies 
esca  iguiaria  obducta  erat  , circumduxi  , eaque  modice  compressa  , jsanguis 
stillare  desiit.  Reliquum  vulneris  linamentis  aridis  impletum  est.  Dolores 
qui  a vulnere  fibrisque  recisis  nati  videbantur,  post  quatuor  demum  horas 
desierunt.  Pulsus  humilis  erat  , mollisque  cum  ieypothimia , seu,  ut  aegri 
verbis  utar,  cum  stomachi  deliquio.  Haustus  eodem  die  datus  est  ex  iis 
quae  calefaciunt  et  corroborant. 

Mane  diluculo  doloribus  et  sanguinis  exitu  repressis,  pulsu  et  vultu 
vegeto,  jusculi,  quantum  licuit,  per  diem  hauriendum  datum  , sanguisque 
e brachio  missus  est.  Jam  tertio  die  a stomachi  deliquio  liber  et  a febri  , 
noctem  placidam  habuit ; ex  vulnere  detrahuntur  linamenta  et  lamina 
plumbea;  pus  copiosius  movetur,  et  ulcus  consueto  ordine  ad  cicatricem 
perductum  fuit , ut  26  maji  domum  proficisceretur. 

Postmodum  de  hoc  aegro  ex  literis  ad  me  datis  3o  aprilis  1783  ab 
experientissimo  chirurgo  sequentia  comperi.  Nimirum  hunc  virum  jam  mde 
ab  autumno  anni  1782  atrocissimo  dolore  affici  coepisse  in  ea  lumborum 
regione  , sub  qua  didymus  sublatus  fuit , eumque  dolorem  hinc  ad  inguen 
sinistrum,  illinc  ad  os  sacrum  descendisse.  Medicos  advocatos,  qui  affectionem 
illam  a rheumate  suspicabantur,  variis  incassum  remediis  indulsisse , dolo- 
resque magis  aegrum  exercuisse.  Chirurgum  , is  ipse  , qui  ha.'c  retulerat,  in 
consilium  vocatum,  longe  aliam  opinionem  habuisse  ; scilicet  eundem  exi- 
stimasse morbum  a peculiari  lienis  plethora  ortum  fuisse  ; lien  quippe 


1-72 


multum  intumuerat,  ei  dolor  ab  ea  sede,  quam  tenet  funiculus  sperma- 
ticus , ad  vicinas  exteriores  partes  propagabatur.  Dein  receptum  esse  in 
chirurgicis,  quod  mutilato  artu,  aut  destructo  organo  aliquo,  sanguis  in 
viscera  proximiora,  et  molliora  irruat,  eaque  distendendo  plethoram  pecu- 
liarem gignat , adversus  quam  iis  utendum  esse  praesidiis  , quae  sanguinem 
ad  aequilibrium  componant. 

Ilis  nixus  rationibus  sanguinem  primo  per  haemorrhoidales  venas  eduxit; 
dolores  antispasmodicis  sopivit;  hisque  junxit  balneationes  , apozemata  di- 
luentia, praeparata  ex  tartaro.  Neque  dubitabat  hac  curatione  se  id  esse 
consecuturum,  ut  aegrum  in  integrum  restitueret.  Verum  graviter  indoluit, 
ubi  spe  sua  frustaturn  esse  , atque  aegrum  ad  se  redire  vidit  de  doloribus 
quaerentem  mitioribus  quam  antea , attamen  molestis  quoties  penis  cum 
voluptate,  aut  praeter  voluptatem  erigeretur,  et  insuper  de  immani  car- 
dialgia  vexatum.  Haec  prior  chirurgus:  chirurgus  alter  autem  anno  et  quod 
excurrit  elapso,  videlicet  10  junii  1784,  renunciavit , aegro  post  longos 
dirosque  cruciatus  schyrrum  in  inguine  obortum  fuisse,  eumque  doloribus 
et  macie  confectum  demum  occubuisse  , interjecto  autem  post  testis  evul- 
sionem tempore  semel  prolem  suscepisse. 

Testis  tumens  ab  esu  cynarce. 

Honesto  viro  ob  esum  duodecim  capitum  cynarae  crudae  testes  ambo 
intumuerunt,  ut  quindecim  dierum  spatio  duntaxant  subsederint.  Quaeren- 
dum esset  an  id  vitii  ob  nimiam  seminis  copiam,  an  ob  stimulum  a resina 
quam  continet  inductum,  an  ab  alia  causa  contigerit;  item  an  aliae  hujusmodi 
extent  observationes  ? 

Testis  atrophia. 

Fui  i ginarius  dum  forte  pronus  terram  spectaret,  ab  ejus  socio  super  na- 
tim  dextram  percutitur , a qua  ictus  ad  ejus  lateris  testem  propagatus 
quamdam  concussionem  in  eo  excitavit,  atque  ab  eo  tempore,  quo  ictum 
excepit,  videlicet  ab  aestate  anni  1781  usque  ad  aprilem  anni  1782  dolorem 
plus  minus  acutum  persensit  , cujus  causa  laboribus  ferendis  impar  fuit. 
Quem  ego  dum  inspexissem , testem  certe  duplo  minorem , atque  naturali 
multo  molliorem  reperi.  Suasi  ut  aromaticis  uteretur,  quae  an  profecerint 
nec  ne  , ignoravi,  cum  nunquam  ad  me  redierit. 

Sarcocele  ab  hepate. 

Tonsor  quinquagenarius  Mediolani  degens,  nulli  antea  morbo  obnoxius, 
atque  venereae  fabis  expers , quantum  quidem  ex  diligenti  percunctatione 
haurire  licuit , nisi  quod  scrotum  indecenti  pruritu  afficiebatur , qui  ad 
scalpendum  continuo  cogebat,  mense  septembri  1783  testem  dextrum  sibi 
intumuisse  animadvertit,  et  quo  magis  increscebat  durities,  eo  vehementiores 


circa  lumbos  dolores  torquebant  etiam  lecto  decumbentem  , quos  cum 
balneo  mitigare  satageret  ex  peritorum  consilio  , non  solum  deliniti  sunt, 
sed  novos  accedere  sensit  homoplatas  piaecipue  et  cervicem  obsidentes. 

Lumborum  dolor  interdiu  mitior , noctu  acerbior  , interdum  urentis 
flammae  sensu  excruciabat  , cui  adjiciebantur  maculae  latae  , subobscurae, 
coloris,  ut  dicunt,  bepatici , non  sine  prurientis  cutis  pectoris,  et  abdo- 
minis taedio.  In  consilium  vocatis  collegis  7 augusti,  ut  de  eo  quod  agendum 
judicarent,  balneis  utendum  statuerunt,  donec  nimius  tempestatis  aestus 
deferbuisset.  Inter  haec  pulsus  modo  valens  , nunc  humilior  , modo  ad 
febrim  vergens  , et  lumborum  dolor  intensior , interdum  remissior  erat , et 
aliquando  urentis  flammae  sensu .,  noctu  praecipue  , exagitabat.  Alvus 
quoque  , si  quando  solvebatur  , ardentia  dejiciebat. 

Quamvis  hoc  in  statu  aegri  res  essent,  tamen  qui  in  consilium  adhibiti 
fuerant,  existimabant  memorata  sympthomala  a mole  testis  pendere , proin- 
deque  quantocyus  ad  extirpationem  esse  deveniendum.  Quod  consilium 
licet  nequaquam  probare  possem,  cum  sarcocelem  alteri  noxae  complicatum 
cernerem,  tamen  cujusmodi  id  vitium  fuerit,  quia  a me  intelligi  non  po- 
tuit , minus  repugnanter  in  aliorum  sententiam  concessi.  Praegrandis  erat 
testis,  cutisque  distracta,  et  eidem  accreta,  qum  per  sectionem  remota  est 
sic  , ut  magua  ejusdem  pars  testiculo  infixa  remaneret.  In  imo  scroti  sta- 
gnabat lympha  flavescens,  turbida,  quae  eundem  colorem  cuti  impositae 
conciliaverat.  Soluto  undique  ab  involucris  testiculo  , et  funiculo  sper- 
matico , spleniolo,  et  plumbea  laminula  eidem  funiculo  injecta,  vasa  modice 
compressa  constrinxi,  testemque  praecidi.  Venae  spermaticae  passim  tumidae, 
et  iu  varices  dilatatae  conspiciebantur.  Secta  cute,  vix  indoluit,  atque  nun- 
ciatum  est  ei  primum  excisionem  peractam  esse  , quam  testem  ablatum 
esse  sensisset.  Ex  quo  nuntio  nihil  commotus  nec  sanguinis  , nec  virium 
jacturam  fecit. 

Postridie,  et  sequentibus  diebus  praeter  febrim,  et  panniculos  copiosa 
et  subcruenta  lympha  madefactos  , quod  frequentius  deligare  cogebat , 
nullum  aliud  sympthoma  terruit.  Cum  aeger  melius  se  haberet,  nocte  quadam 
tonitru  et  fulguribus  bacchantibus  , e somno  excussus,  atque  vehementer 
perculsus  ter  copiosum  sanguinem  amisit,  qui  vel  ex  funiculo,  vel  sub 
eo,  vel  ex  imo  scroti  vulnere  prorumpebat,  qui  tamen  aqua  styptica,  et 
fasciis  haud  difficulter  cohibitus  est.  Expalluit  aeger  propter  hanc  sanguinis 
jacturam  , quae  forte  dissolutae  ejus  erasi  adseribenda  videbatur,  proptereaque 
cortex  peruvianus  cum  elyxire  vitrioli  datus  est.  Sub  noctem  duodecimae 
diei , cum  a febre  , doloribus  , tensione  penitus  conquiesceret,  inter  nimios 
egerendi  -conatus  denuo  sanguis  ex  infima  vulneris  parte  prorupit , qui 
vinctura  arteriolae  suppressus  est.  Ex  eo  die  , licet  pus  melioris  notae  esset , 
et  carnium  color  , et  pulsus  vegetior  , tamen  vultus  pallebat  , pedesque 
intumuerant ; deinde  accessit  febris  cum  horripilatione  , tremor  et  ardor 
totius  corporis  , ulceris  et  linguae  additas,  cruris,  femoris,  lumborum,  et 
abdominis  inflatio  , denique  mors. 


Postera  die  cum  abdome  iuncidissem,  primum  intestina  perlustravi,  quae 
omnia  secundum  naturae  ordinem  erant  constituta  praeter  ccecuui , quod  et 
amplius  multo,  quam  debuisset,  et  ossis  ilii  simae  superficiei  adhaerere 
visum  est.  In  pelvi  nihil  praeter  naturam,  nihil  in  funiculo  spermatico  re- 
pertum est.  Remotis  intestiuis  , continuo  quatuor  lumbares  glandulas  verte- 
brarum corporibus  insidentes  conspeximus,  quae  mole  auctae,  et  nigro 
colore  suffusae  erant.  Earum  aliquae  consectae  saniem  , aliae  materiam  den- 
siorem, quae  steatomatis  est,  fuderunt.  Hepatis  volumen  a naturali  non  re- 
cedebat ; color  obsoletus  ; superficies  gibba  binis  maculis  liventibus  faedata,; 
extrema  vero  lobi  dextri  portio  , quae  in  hypocondrii  cavo  delitescit , magis 
livens  gangraenam  conceperat.  Nec  difficile  fuit  hic  mortis  causam  invenire  ; 
nam  inciso  ampliter  hepate,  sanguinis  nigerrimi  , et  veluti  corrupti  vis  in- 
gens sese  obtulit , et  parenchyma  hepatis  , quod  id  putridum  contiuebat , 
et  infra  in  limbum  desinebat,  veluti  obstructum,  fracidum,  cinereum, 
sciiicet  in  speciem  atheromatis  degenerasse  visam  est , ea  extensione  et 
profunditate,  ut  ab  extremo  angulo  dextro,  intus  ad  magnum  sulcum  per- 
tingeret. Bilis  omnino  defuerat. 

Sarcocele  a scrophula. 

Juvenis  boni  habitus  , viridisque  aetatis,  nulli  antea  morbo  affectus,  qui 
patritio  Mediolanensi  a pedibus  erat , testem  sinistrum  sibi  tumefieri  sensit 
mense  majo  i^?83  , qui  paullatim  ad  pugni  virilis  molem  pervenit,  et  licet 
non  dolore , erat  tamen  pondere  molestus , nec  ante  decembrem  in  noso- 
comium se  inferri  passus  est.  Tunc  testem  durum  , renitentem  , ovalem  , 
non  dolentem  observavimus,  funiculumque  spermaticum  integrum  recogno- 
vimus. Quid  causae  subesset  , cur  testis  intumuisset  prorsus  ignorabamus; 
nam  vis  nulla  exterior  accesserat  , nec  de  metastasi  praecedentis  morbi  erat 
dubitandum.  Hinc  chirurgis  aliquibus  hydroceles  suspicionem  movit , eamque 
secuti  opinionem  , cum  pertentando  fluidum  aliquod  haerere  in  vaginali 
videretur,  lanceola  satis  lata  audacter  scrotum  perforarunt,  ex  quo  aquae 
pauxillum  , plurimum  autem  sanguinis  profluxit,  quia  non  solum  vasa  san- 
guinea dartos  tunicae,  sed  etiam  albugineam  laeserant , unde  per  idem  vulnus 
sarcocelis , aut  potius  testis  inflati  substantia  sibi  viam  fecerat.  Linameutis 
aridis  represso  sanguine,  aeger  hac  operatione  perterritus  lecto  committitur, 
et  haud  multo  post  sive  ob  moerorem  , sive  ob  nosocomii  mephitim  in 
typhum  incidit  , sub  quo  multi  testis  glomi  putrefacti  ejiciebantur,  absque 
ullo  tumoris  decremento.  Tandem  depulsa  febri  , cum  aeger  meae  curae 
committeretur  , consilium  coepi  testem  evertendi  ; quapropter  scrotum  per 
longitudinem  incidi  , testemque  vitiatum  , undequaque  solutum^  prope  ra- 
dicem vinculo  injecto  constrinxi  , eo  animo  ut  sarcoceles  eo  citius  marce- 
sceret. Vinculum  per  suppurationem  laxatum , quantum  oportebat  , denuo 
adstringebam , donec  sarcocele  penitus  contabuerit  , et  siue  discrimine 
praecidi  potuerit  3Q  jan..  Per  id  temporis,  quo  testis  lente  ad  putrescendum 


disponebatur , febris  amphimerina  aegrum  exercuit,  quae  decocto  corticis 
peruviani , et  acidis  vegetabilium  partim  moderata  , penitus  aegrum  deseruit , 
quamprimum  testis  fuit  sublatus.  Tunc  pure,  et  colore  cutis  in  melius 
mutato  vires  erigebantur  ^ sed  post  octavam  a praecisione  diem  observatum 
est  funiculum  spermaticum  esse  retractum  , induratumque  usque  ad  inguinis 
rimam  , imo  intra  ipsum  abdomen  duritiem  cum  dolore  pervenisse.  His 
sympthomatibus  ita  obventum  est  emollientibus,  cicuta,  victu  ex  oleribus, 
ut  consolidato  ulcere  calendis  martii  e lecto  se  proripere  potuerit , atque 
ab  onmi  molestia  liber  exeunte  martio  laeto  animo  discesserit. 

Ab  eo  tempore,  etsi  bona,  non  tamen.  diuturna  valetudine  usus  est ; rram 
sub  initium  decembris  labentis  anni  1784  me  deuuo  convenit  ob  binas 
glandulas  induratas  , quae  eidem  in  sinistro  colli  latere  succreverant,  ad 
interius  venae  jugularis  externae  latus  duo  ova  aequantes  , atque  alteram 
alteri  superpositam.  Narrabat  se  aerem  patefactae  fenestrae  excepisse,  ct 
tunc  primum  glandulas  assurgere  coepisse  , easque  intra  20  dies  ad  eam 
molem,  quam  tangebamus,  pervenisse.  Quam  parum  huic  causae  tribuerim 
cuilibet  conjectari  licet , et  quamvis  parum  etiam  a medicamentis  expectassem;, 
tamen  ne  omnis  spes  aegro  praecideretur  sanescendi  , nonnulla  a me  fuerunt 
proposita,  et  per  intervalla  adhibita  saponacea  , uti  ceratum  diabotanum  , de 
ranis  Trigonis,  antimonium  cum  cortice,  et  alia  hujusmodi  , quibus  nil  pro- 
licientibus , anno  sequenti  1785  vidimus  duas  praegrandes  scrophulas,  glan- 
dularum loco,  collum  foedare,  accepimusque  aegrum  lumborum  dolore 
vexari  coepisse  , qui  februario  intensior  factus  , ad  testem  dextrum  porrige- 
batur. Sed  praeter  scrophulas  quae  retrorsum  jugularem  venam  disjecerant 
vere  ineunte  duos  alios  renitentes  tumores  , nec  dolentes  epigastrium  oc- 
cupasse , atque  a costis  nothis  ad  umbilicum  productos  animadvertimus , 
qui  non  in  visceribus,  sed  in  omento,  vel  mesocolo  sedem  habuisse  vide- 
bamur. Alger  praeterea  nihil  nisi  languorem  post  escam  experiebatur. 

ScropliuLae  lapide  caustico  apertae,  motaque  suppuratione,  ita  aggressae 
sunt , ut  anterior  decussalim  consecta  fuerit  • hac  tamen  sectione  reprimi 
non  potuit,  quin  potius  vivide  extrorsum  cinerei  coloris,  et  durissima  ex- 
cresceret , dum  carnes  eam  circumambientes  rubellae  sanguinem  promp- 
tissime funderem  TJt  citius  everteretur  inferior  scrophula  plusquam  media 
ejus  pars  filo  constricta  fuit  , repetitoque  post  quatriduum  vinculo  butyro 
amimonii  illimia  fuit.  Mox  recisa  scrophula  superiore  , qua  parte  corrupta 
erat,  diductisque  circa  eam  carnibus,  prope  basim  tertio  revincta  fuit, 
atque  penitus  succisa.  Deinde  eodem  modo  inferior , ejusdem  ac  prior 
naturae,  a vicinis  partibus  separata,  religata  fuit,  quod  sine  aegri  molestia 
actum  esi.  Inter  haec  febris,  macies,  dorsi  dolores  aegrum  detinebant , nec 
tumoies  in  epigastrio  minuebantur. 

Scrophula  postremo  loco  ligata , atque  citra  ligaturam  emortua , ultra 
eam  gei  minabat  adhuc  circa  radicem  collo  infixam  , videbaturque  esse 
coagmentata  ex  carnibus  mucidis  , rubellis  , et  concrementis  duris  , gyp- 
seis ; hinc  digitorum  ope  a proximis  carnibus  sejuncta  atque  filo  circa 


pedunculum  constricta  decidit.  Enucleata  scrophula , ulcus  cavum  sordi- 
dumque  remansit , quod  cum  pure  pelliculam  , quasi  cystira  ejecit.  Verum 
aeger  ab  hisce  non  reficiebatur;  nam  vultus  pallor  , languor  , febris  lenta 
pallor  item  ulceris , muco  tenaci  , cinereo  obducti,  et  serum  fundentis  vires 
conficere  videbantur.  Inter,  lioec  substantibus  epigastrii  tumoribus  , aliquid 
strumam  adaequans  ex  ulceris  fundo  pullulabat  , quod  digito  evulsum  , 
gluten  album,  coagulatum,  friabile,  sine  vasis , stratisve  ostendit.  Abdomen 
ab  imo  sterno  ad  media  femora  intumuit  ; vultu  extenuato  , pulsu  parvo 
reptabat.  Cum  in  superiorem  aedis  contignationem  se  transtulisset , lectumque 
conscenderet  , fere  loquendo  animam  egit.  Cadaveris  inspiciendi  facultas 
non  fuit. 

Sarcocele  a scrophula. 

Generosus  vir,  habitus  sicci  et  gracilis,  a pubertate  glandulas  colli  infar- 
tas , et  cysticum  tumorem  sub  mento  habuit.  Adolescens  saepius  veneno 
lacessitus  venereo  , renis  sinistri  abscessu  torquetur,  et  pus  per  urinae  vias 
evacuatur.  Ab  eo  tempore  renum  regio  semper  fuit  vexata  , et  cum  forte 
longius  iter  fecisset  epidydimis  sinistra  primum  ; tum  paullatim  testis  ipse 
intumuit  absque  alio  sympthomate.  Hunc  cum  inspicerem  junio  i ■y 88  , 
durum  , non  laevigatum  , non  dolentem  dimidii  pugni  magnitudine  inveni , 
conjectavique  labem  scrophuiosam  non  extinctam  id  vitii  induxisse.  Ergo 
sethiops  antimonii  cum  conii  maculati  extracto  intus  datus  est  -7  extus  ce- 
ratum Norimbergensium  cum  triplici  camphorae  dosi  impositum,  qua  prae- 
scriptione id  obtinuimus,  ut  decembri  meus  e testis  extenuatus,  et  laevigatus 
deprehenderetur  , neque  postea,  quoad  vixit,  pejorem  habitum  acquisivit. 

Hydrosarcocele ■, 

Pistor  annosam  in  dextro  scroto  hydrocelen  gestans  crebris  punctionibus 
aquam  effundebat;  sed  calendis  jan.  1788,  cum  postremo  aquam  simul 
et  sanguinem  ob  laesionem  vasis  sanguinei  emisit , unde  haematocele  oborta 
est.  Cauterium  satis  inopportune  scroto  impositum,  inflammationem  et 
suppurationem  movit , cui  accessit  febris  continua  et  gangraena  , qua  e 
vivis  sublatus  est. 

Vaginalis  tunica  crassior  erat;  funiculus  item  spermaticus  fere  cylindricus 
crassilie  pollicem  aequabat,  et  intra  abdomen  usque  ad  ossis  ilii  cum  sacro 
conjunctionem  producebatur,  totidem  solitarios,  parvosque  abscessus  in 
densioribus  cellulis  continens.  In  superiori  abdomine,  et  sub  rene  dextro, 
scyrrhus  ovi  galli  indici  magnitudine  , extus  lividus  incumbebat  venae  cavae 
atque  aortae.  Schyrri  interior  substantia  subalba  , compacta  , variisque  co- 
loribus maculata.  Renes  , testis  cum  funiculo  sinistro  sanus  : sana  item 
viscera  sinistri  pectoris.  Sed  dimidium  caveae  pectoris  dextri  aqua  flava  , 
turbidissima  , fere  purulenta  , ad  duarum  librarum  pondus  opplebatur. 
Pulmo  praeter  exiguitatem  sanus  et  mollis  erat  , neque  tuberculis  obsitus. 

Hydro  sarcocelc. 

Mense  aprili  ejusdem  anni  ex  familia  Reformatorum  viro  macilento  excisa 
fuit  hydrosarcocele  dura  , oblonga  , quam  ab  anno  in  sinistro  latere  gerebat. 
Altera  die  ex  improviso  mors  eum  rapuit  nullis  praecedentibus  vulneratarum 
partium  signis , nec  sanguinis  jactura  , neque  nervorum  distensionibus.  Hanc 
tribuimus  schyrro  praegrandi  aortae  , cavae  , et  dorsi  vertebris  praetenso  , 
qui  ad  utrimque  hypochondrium  pertinebat  sic  , ut  vasorum  diameter  non 
videretur  esse  imminuta.  Hinc  enim  mole  sua  attollebat  ventriculum  , pan- 
creas , et  anterius  a mesenteria  lamina  , et  superpositis  intestinis  occulta- 
batur. Ren  sinister,  quem  schyrrus  attingebat,  mole  auctus,  durusque. 
Glandulae  inguinis  internae  funiculo  proxime  pariter  schyrrosae  fuerunt. 

Hydrosarcocele. 

Similis  propemodum  eventus  obtigit  rustico  mediae  aetatis  , cachectico  , 
hydrosarcocele  sinistra  laboranti , qui  in  valetudinarium  nostrum  delatus 
est  24  maji  1791.  Cum  scrotum  cum  tensione  indolesceret,  et  tormina 
abdomen  agitarent  , a chirurgiae  tyronibus  pro  hernia  acceptus  est  tumor. 
Verum  nullo  alio  superveniente  herniis  strangulatis  proprio  sympthomate  , 
et  accedente  aliquo  fluctuantis  seri  inditio  , de  vera  morbi  indole  nullum, 
dubium  superesse  poterat.  Inciso  igitur  scroto  , demittitur  aqua  , et  perstan- 
tibus doloribus  vulnus  diu  aquosa  expurgavit ; tum  gangraena  depascente 
corripitur  homo , et  febricula  vires  frangente , per  quae  stupidus  factus 
quam  ocyssime  interiit. 

Pectoris  viscera  illibata  erant.  Pauxillum  aquae  continebat  abdomen;  in- 
testina coloris  plumbei;  lien  maximus,  non  item  hepar.  Mesenterio  protectus 
tumor  muco-carneus  , latusque  , maximam  sub  ventriculo  columnae  verte- 
bralis partem,  ad  postremam  usque  lumborum  vertebram  contegebat.  Mu- 
sculi psoas,  iliacus  interior,  funiculus  spermaticus  ab  sinistro  latere  valde 
livebant  Testis  item  sinister  exhibuit  carnem  mucosam  , subruffam  , quam 
pariter  observavimus  in  alio  tumore  jugulari  venae  imposito , ad  latus  thy- 
reoideae glandulae,  aeque  tumefactae,  ex  quo  dissecto  exsiluit  cum  quodam 
impetu  fluidum  sanguineum. 

Sarcocele  a gonorrhcea. 

Coquus  gonorrhaea  laborans  post  duorum  mensium  purgationem  , prae- 
sidiis nescio  quibus,  vix  sanatus  est,  cum  testis  sinister  ei  tumere  coepit, 
increvitque  nimium  dum  forte  ruri  agens  in  ea  parte  ictus  fuit.  Conquievit 
tameu,  ceratumque,  quod  quater  mercurium  recipit,  imposuit  non  sine 
emolumeuto  ; hinc  frequentius  extra  urbem  equitabat  , quod  genus  exercitii 
tumorem  adeo  exasperavit , ut  omnis  medicina  supervacua  esset.  Consu- 
litur ; atque  hydrargirosis  proponitur ; malum  non  levatur.  Inter  hcec  scrotum 

incidi  oportuit,  ut  liquor  effunderetur,  in  quo  contentus  testis  duos  pu- 
gnos aequabat.  Postea  in  pejus  ruere  5 cutim  scroti  rubescere  j hominem 
febri  et  macie  confici.  Excisionis  tentandae  occasio  praeceps  fuit. 

Sarcocele  ab  atheromate. 

Agricola  conjugatus  22  martii  1785  meae  curationi  committitur , qui  ante 
duos  annos  in  dorsum  ceciderat  , a quo  tempore  sine  alia  injuria  testem 
dextrum  sensim  sensimque  sibi  intumuisse  animadvertit , accensoque  scroto 
in  imo  ruptum  est,  abscessitque  materia  quaedam  mollis,  fere  fungosa, 
demissoque  in  scroti  caveam  digito  corpus  molle  deprehensum  est.  Con- 
silio capto  , scrotum  patefaciendi  alia  materia  mollis  , alba  , cerebriformis 
solis  digitis  educta  est  , quam  testis  esse  substantiam  in  atheroma  con- 
versam existimabamus.  Verum  diligentius  rem  exploranti  patuit , corpus 
illud  molle  esse  testem  , ex  cujus  superficie  mollis  illa  caro  pullulabat. 
Interim  accedente  febri,  scrotum  gangraenam  concepit,  ea  tamen  haud  adeo 
penetravit , nec  tam  valida  fuit  suppuratio  , ut  quidquid  fungosi  erat , 
depasceret.  Quare  deterso  penitus  ulcere  funiculum  spermaticum  a tunicis 
separavi,  vinculoque  sic  constrinxi,  ut  testis  emoveretur,  quo  intra  dies 
octo  extincto  , quidquid  erat  putrefacti  abscidi.  I)ein  refocillato  aegro 
tum  vino,  tum  cortice  peruviano  , alimentoque  pleniori,  les  ita  bene  cessit, 
ut  intra  quartum  mensem  convaluerit.  Hic  casus  videtur  propius  accedere 
ad  eam  aegritudinem  , quam  veteres  proprie  sarcocelem , aut  carnem  adna- 
iam  testi  appellabant. 

Sarcocele  cum  ulcere. 

/ 

Vir  quadragenarius  ante  12  annos  ab  empyemate  per  sectionem  conva- 
luit. Mense  Septembri  anni  1784  tuberculum  intus  in  scroto  subnatum,  cui 
ab  imperito  ceratum  impositum  fuit , eo  magis  amplificatum  est.  Is  , ut 
educeret  materiem  , quam  intus  latere  supposuerat , scrotum  incidit  , et 
purum  sanguinem  effluere  vidit  , quem  vix  sistere  potuit.  Per  id  vulnus 
tumor  sibi  viam  fecit,  atque  7 junii  anni  1785  , dum  nosocomium  peteret, 
massam  fungosam  , inaequalem  , palmae  longitudine  , sanie  ex  tota  super- 
ficie fluentem  , ex  scroto  propendere  conspeximus.  Testis  etiam  ab  eadem 
massa  protractus  videbatur*  nam  quod  in  scroto  tumebat  adhuc,  et  dilute 
rubebat,  nil  nisi  funiculus  tensus,  ulcerique  cutaneo  proximus  esse  apparebat. 

In  hoc  viro  praeter  faciei  pallorem , abdomen  intentum  , ac  veluti  ab 
elfusa  lympha  inflatum  erat.  Cum  nulla  alia  spes  esset  hominem  conser- 
vandi, praecisus  eidem  est  testis  cum  sarcomate  confusus.  Roborantibus  uti 
oportuit  ad  vires  sustinendas  j sed  artus  inferiores  oedemate  obsidentur , 
alvus  fit  fluida  , lingua  arida  , ascites  increscit , et  moritur  1 julii. 

Abdomen  discissum  aquam  multam  urinae  similem  exhibuit.  Omentum 
et  intestina  fracida,  leviter  ulcerata  3 funiculus  spermaticus  durus,  lividus, 
parvis  abscessibus  refertus  erat. 


Castratio  ab  hydrocele. 

Famulo  inciditur  scrotum  sinisterius  , ut  ab  hydrocele  sanaretur.  Mox 
vaginalis  tunica  , et  testis  vehementi  inflammatione  comprehensi,  et  suppu- 
ratione diuturna  vastati  sunt , ut  retracta  cuti  , et  deleta  scroti  cavea  testis 
nudus  conspiceretur.  Quod  cum  vidissem,  neque  appareret,  cute  testiculum 
contegi  amplius  posse  i3  julii  1780,  excindendum  esse  suasi,  quod  et 
feliciter  cessit  • nam  sine  graviorum  sympthomatum  comitatu  sospes  domum 
rediit  medio  augusto. 

Hydrosarcocele. 

Agricola  hydrosarcocele  sinistri  lateris  affectus  nosocomium  petit  1785  , 
quam  labem  solum  praecedenti  martio  sibi  primum  innotuisse  , neque  com- 
pressione , neque  casu,  nec  ictu,  aut  venereo  contagio  provocasse  ajebat. 
Cum  hydrocelis  pondere  gravatus  esset  vir,  forato  scroto,  aqua  ejiciebatur  ; 
sed  sive  ob  vaginalis  tunicae  crassitiem  , sive  ob  testiculi  noxam  ab  aqua 
inductam,  scrotum  inflammatum,  prompte  in  suppurationem  abiit;  et  cum 
puri  liberum  iter  non  pateret  , scrotum  apertum  est  , testisque  quamma- 
xime  vitiatus  deprehensus  est.  Nam  praeter  duritiem  , et  superficiei  ulcera- 
tionem , triplo  naturali  grandior  factus  , eandem  duritiem  , et  crassitudinem 
funiculo  spermatico  usque  ad  abdominis  rimam  conciliaverat.  Tamen  cum 
haec  vitia  nondum  carcinomatis  naturam  ostenderent , cohortavimus  aegrum  , 
ut  sibi  testem  praecidi  pateretur.  Illo  annuente,  29  julii  sarcocele  ablata  est. 
Sanguinis  jactura  nulla  fuit.  Post  modicam  febrim  femur,  et  crus  dextrum 
intumescere  coeperuut : pulsus  exilis,  vox  demissa,  flavus  color,  gangraena 
ad  coxam  sinistram  , faucium  ariditas  rem  in  praecipiti  esse  denunciarunt  ; 
dolor  in  laevo  brachio  obortus  in  paralysin  transiit;  demum  vis  vitae  extin- 
guitur  ig  ab  operatione  die. 

Patefacto  imo  ventre,  primum  ad  funiculum  spermaticum  oculos  conjeci, 
quem  perfecte  sanum  usque  ad  truncatum  finem  inveni.  Nulla  in  cavea 
abdominis  humorum  effusio  ; nulla  viscerum  obstructio  ; sed  generalis  po- 
tius partium  collapsus.  Pulmones  sani;  pericardium  densa  lympha  distentum; 
cor  imminutum,  corrugatum , maceratum  ; cellularis  tela  circa  cordis  basim; 
atque  illa  quae  coronaria  vasa  comitatur  , oedemate  pellucida  erant. 

Sarcoceles  a scrophula. 

Vir  quadraginta  annorum  , staturae  mediae , temperamenti  aridi , boni 
coeterum  habitus,  decembri  1784  gonorrhaeam  contraxit , a qua  brevi  libe- 
ratus est.  Martio  mense  1780  testis  sinister  in  tumorem  elevatus,  qui- 
buscunque praesidiis  per  5 menses  adhibitis  constanter  restitit.  Cum  in  noso- 
comium adductus  esset  2 septembris  1780  , et  tumoris  originem  ad  go- 
norrhaeam plerique  retulissent,  praemissis  balneis , ad  hydrargirosim  ventum 
est.  Sed  hae  inunctiones  non  solum  levaminis  quidquam  attulerunt  , sed 

sarcocelen  eo  magis  amplificarunt,  doloremque  induxerunt,  et  quod  pejus, 
sub  sinistro  hypocondrio  tumorem  alterum  elevarunt,  qui  paulladm  auctus  , 
tertium  tumorem  genuit , totamque  sinistri  lateris  regionem  occupavit.  Hos 
tumores  profunde  compressos,  dolentes  invenimus  ; sarcocelem  inaequalem  , 
duasque  appendices  emittentem  ; hominem  vero  ab  hecliea  febre  extenuatum. 

Haec  consideranti  in  mentem  venit  sarcocele  scrophulosa  in  quodam  ju- 
vene observata  , atque  experientia  edoctus  minime  haesitavi  hos  tumores 
omnes  ad  scrophulam  referre , quia  in  maturiori  etiam  aetate  persaepe  sine 
cognita  causa  scrophula  extricatur,  quae  tunc  deterioris  notae  esse  solet, 
quinimo  mercurialium  affrictu  quammaxime  exasperatur.  Judicium  nostrum 
plenius  confirmarunt  , quae  ab  aegroto  super  his  interrogato  declarata  sunt : 
nempe  vere,  et  autumno  sinistras  colli  glandulas  frequentius  tumidas  de- 
prehendisse ; fratres  suos  , praecipue  sororem , male  a scrophula  fuisse  ve- 
xatos. Sarcocele  interea  , quo  magis  extenuabatur  corpus  , increscebat  , 
atque  hominem  i3  octobris  e vivis  sustulit. 

Reseratum  abdomen  pauxillum  aquae  dedit  , ostendit.que  duos  praegrandes 
tumores  sinistrorsum  magis  porrectos  , nam  intestina  ad  dexteram  erant 
protrusa.  Prior , idemque  superior  magnitudine  humani  capitis  a ventriculo 
et  coli  subtensi  arcu  descendens  , regiones  hypocondrii  sinistri , epigastrii  , 
atque  hypogastricam  adimplebat.  Omentum  superpositum  erat  eidem  ag- 
glutinatum. Colon  sinistrorsum  inter  duos  tumores  in  hypogastrium  per- 
veniebat, ut  ad  dexteram  reflexum  in  pelvim  se  demergeret.  Lien  parvus, 
integer  contra  dorsi  spinam  compressus.  Ventriculus  item  , et  hepar  , et 
pancreas  sani  , nisi  quod  albidiora  erant.  Ren  sinister  durior , et  cum  ure- 
tere tumori  superiori  valide  accretus.  Tumor  inferior  pueri  caput  aequans 
supra  lineam  innominatam  pelvim  obstruebat  , vesicamque  urinariam  contra 
pubem  sic  urgebat,  ut  eidem  adhaereret.  Ita  tumori  majori  contiguus  erat , 
nec  ab  eo  dirimebatur  nisi  per  transversum  sulcum.,  quod  defluens  colon 
sinistrum  cum  mesocolo  legebat.  Mesenterii  glandulae  intactae. 

Igitur  tumores  isti  in  cellulari,  quae  est  inter  mesenterii  laminas  , com- 
prehensi esse  videbantur,  quorum  substantia  admixtum  habebat  aliquid 
rubri,  et  albi,  et  subflavi , ut  marmoream  misturam  diceres;  centrum  vero 
pulticulam , aut  mucorem  densiorem , loturae  carnium  persimilem  conti- 
nebat. Testis  vitiatus  eandem  prorsus  misturam  exhibuit , praeter  mucorem 
album,  densumque , qui  in  ejus  fastigio  haerebat.  Funiculus  spermaticus  ab 
epidydimide  usque  ad  ventris  cavum  integer,  nec  nisi  prope  tumorem  in- 
feriorem , cum  quo  confundebatur , vitiatum  apparebat.  Reliqua  viscera 
abdominis  flaccida,  et  cadaver  ex  toto  emaciatum. 

Sarcocele  a schjrro. 

Rustico  ob  ictum  dextro  testiculo  inflictum  obortus  est  durissimus  tumor 
a rima  abdominis  usque  ad  lienem  protensus  , per  quem  , ut  erat  summe 
renitens,  femur  semiflexum  extendere  nequibat.  Funiculus  spermaticus  durus, 

tensusque.  Ita  macie  confectus  obiit  octavo  , pftstquam  in  nosocomium 
importatus  est , mense. 

Schyrrus  praegrandis,  aut  si  mavis,  atheroma  , inter  mesenterii  laminas 
conspectus  est , qui  intestina  iu  dextram  partem  disjecerat.  Colon  vero 
tumori  anterius  affixum,  multis  locis  adstiictum,  et  ut  dicunt  strangulatum , 
atque  e propria  sede  depulsum  cernebatur.  Substantia  tumoris  tam  varia , 
ut  difficile  sit  videre  mistum  ex  spongioso-sanguineum  , lardeum  , mucila- 
gineum  , sebosum. 

Sarcocele  a tertiana. 

Agricola  conjugatus  ad  4°  annum  accedens  cum  forte  a tertiana  perni- 
ciem minitante  adortus  esset , tantam  vim  corticis  peruviani  ingessit , ut  intra 
hebdomadam  liberaretur.  Nec  mora  exactis  i5  diebus  testis  sinister  intumuit, 
cujus  causam  frustra  quaerebat  aeger,  cum  exactum  vivendi  modum  tenuerit. 
Erat  vigesimus  quintus  a metastasi  dies  , cum  ad  me  accessit  5 octo- 
bris  1780  , ut  afflictam  partem  inspicerem.  Integumenta  scroti  adhuc  ru- 
gosa , n pc  distpnta  facile  permittebant,  ut  solam  fere  epidydimiden  ab 
utroque  apice  esse  tumefaciam  , atque  a teste  quodammodo  discretam  di- 
scernerem , absque  funiculi  speimatici  noxa.  Haec  metastasis  tamen  non 
sine  dolore  erat,  qui  ab  afflicto  teste  ad  ejus  lateris  femur  porrigebatur, 
praecipue  si  celeriori  passu  ingrederetur.  Haec  congestio  corporis  quiete,  et 
alvum  ducentibus  , tum  cataplasmatibus  , quae  molliunt  , levaLa  est. 

Sarcocele  ab  hepate. 

Nobili  viro,  obaeso  , ad  35  annum  accedenti,  conjugio  juncto,  a prima 
jam  aetate  aliquid  vitii  suberat  ad  scroti  dextram  , cujus  vitii  genus  cum 
non  satis  se  cognovisse  fateretur  , meminisse  tamen  se  ajebat,  testem  dex- 
trum non  majorem  nuce  avellanae  luisse  , neque  in  scrotum  prolapsum  , 
sed  fere  suspensum  ad  abdominis  rimam  permansisse.  Haec  narrans  20 
octobris  1780,  addebat  , tertium  esse  mensem,  ex  quo  pusillus  testis  augere 
coepit  absque  dolore  , ruboreve  cutis  , aliave  molestia  , si  levem  doloris 
sensum  excipias  in  dextra  lumborum  regione  j quoque  magis  testis  infla- 
batur, eo  citius  rheumaticum  dolorem  homoplatee  dextrae  jam  diu  insidentem 
evanuisse  j nunc  vero  paullatim  incrementa  coepisse,  ut  quamvis  sciolum 
laxius  esset,  et  sine  molestia  tactum  , et  ambulationem  ferret,  nec  nisi 
aliquam  in  centro  testis,  neque  crebram  perciperet  mutationem  5 tamen  ad 
duorum  fere  ovorum  magnitudinem  modo,  quam  spectabamus,  pervenisse. 
Mulla  et  varia  incassum  medicamenta  sive  intus  sumpta  , sive  exlus  appo- 
sita nullam  mutationem  induxerunt ; neque  consilium  meum  probatum  fuit 
fonticulum  aperiendi  , et  keimes  minerale  cum  guajaci  extracto  aucta  sensim 
dosi  hauriendi. 

Cum  ad  medium  aprilem  anni  insequenlis  post  longius  iter  incaluisset , 
doloresque  a lumbo  dextro  per  funiculum  spermaticum  ad  testem  declinassem, 

pulsusque  valide  vibrarent , a medicis  venae  sectio  imperata  est , et 
omni  modis  in  lecto  quies  ; supervenitque  non  ex  infimis  chirurgus  , qui 
eum  tumorem  ab  hydrocele  esse  aperte  declaravit.  Demum  medici  cum 
quidquam  viscidi , aut  glutinosi  in  sanguine  detracto  se  animadvertisse  au- 
tumarent, datis  Plenkii  pillulis , simul  illini ri  totum  aegrum  ex  mercurio 
praeceperunt.  Hae  inunctiones  non  solum  ad  testis  incrementum,  sed  etiam 
ad  renovandos  dolores  circa  lumbos , pelvim  et  scrotum  contulerunt.  Quare 
judicium  petitum  est  a magni  tunc  nominis  professore  , qui  herniam  aquosam 
recognosceus  pro  tantorum  malorum  causa  , effundendam  esse  aquam  exi- 
stimavit ; proindeque  instituta  ab  eo  punctione  praeter  aliquot  sanguinis 
guttas  nil  amplius  distillavit. 

Irritatio  , quae  a punctim  sauciato  testiculo  nata  est,  eundem  expandere 
in  triquetram  molem  ; dolores  ciere  ad  lumbos  utriusque  lateris,  ad  femur 
dextrum,  ad  testem  tam  stando,  quam  cubando  perrexit  ; donec  visum 
fuit  nullum  aliud  praesidium  superesse  , quam  testis  praecisionem , quae  10 
augusti  peracta  est , exemptoque  sexdecim  unciarum  schyrro  , alliga tisque 
quatuor  vasis  sanguiferis  , funiculus  perbrevis  intra  scrotum  conditus  est. 

Hilari  , tranquilloque  animo  sustulit  incisionem  aeger  , atque  post  horae 
intervallum  penitus  conquievit.  Testis  per  longitudinem  dissectus  exhibuit 
primo  carnem  quamdam  spongiosam  , tum  aliam  duriorem  , demum  pau- 
xillum lymphae  flavescentis  versus  apicem  testis  majorem. 

Tunicae  erant  crassissimae  , atque  ita  comparatae  , ut  paternissima  esset 
divisio  tunicae  vaginalis , et  albugineae  testi  propriae , quibus  interjacebat 
stratum  cellularis  telae  ab  effuso  sanguiue  nigrescentis.  Vaginalis  communis 
nil  fluidi  continebat. 

Tertia  die  accenditur  febris  , ad  meridiem  calor  augetur  absque  frigore  , 
aut  sudore  , aut  urinae  mutatione  ; orae  vulneris  tumescunt.  Die  octava  fe- 
bris intenditur  cum  anhelitu  , delirio  , calore  urente , pulsu  rigido  , vibrante. 
Evomit  biliosa;  per  tussim  feruntur  sputa  viscida  , pauca;  oculi  flavescunt ; 
ardet  cutis  genarum  , corporis  et  lingua.  Nox  turbatur  a delirio  et  sudore  ; 
putis  loco  paucum  seri  , urina  crocea  cum  subsideute  muco  fluit.  Die  un- 
decima vibrante  pulsu  , rubente  vultu  suspiriosus  tussit  cum  vomiturkione  ; 
anxius  femora  dispergit  , hinc  ex  cruralis  arteriae  ramulo  sanguis  exuudat; 
sistitur  circumducto  lilo.  Post  quae  vires  dejiciuntur ; flavescit  corpus  ; voce 
rauca,  pulsu  formicante  tendines  agitantur;  urina  demittitur  crassa;  et  sto- 
macho moerente  epigastrium  intenditur  cum  sonitu.  His  perstantibus  pro- 
ximae mortis  signis  , et  accedente  oculorum  protrusione  , ingestorum  vomitu  , 
singultu  , hypocondriis  dolentibus  tumidisque  , extremis  sudore  frigido 
perfusis,  homo  decessit  i3  ab  operatione  die.  Cadaveris  secandi  facultas 
facta  non  est. 

Hydrosarcocele  ab  ictu. 

Juvenis  annorum  fere  viginti  bubone  venereo  affectus  tribus  abhinc  annis, 
atque  ob  eumdeui  articulorum  doloribus , simul  et  a tumentibus  circa 


colitim  glandulis  vexatus,  mercuriali , ut  ajunt , curationi  se  subjecit.  Die  1 6 
niaitii  1785,  cum  forte  super  dorsum  cecidisset,  impetum  omnem  in  dex- 
trum testem  confluxisse  persensit , qui  intra  mensem  cum  dimidio  duplo 
altero  major  factus  est  , cum  indolentia  figuram  ovalem  retinens.  Tangenti 
non  eam  offerebat  duritiem,  quae  schyrro  propiia  est,  sed  quamdam  mol- 
litiem , et  laevitatem  , quae  incipienti  herniae  aquosae  comunis  est. 

Praescribitur  decoctum  altheae  cum  quarta  grani  parte  sublimati  corrosivi 
cum  lacte  hauriendum.  Scroto  cataplasma  ex  farinis , dein  vesicatorium 
injectum  est,  quo  exsiccato  , emplastrum  ex  atropa  belladona  juxta  foimulam 
Spielmanni.  JNullo  a cantharidibus,  nec  ab  atropa,  nec  a sublimato  per- 
cepto emolumento,  10  maji  excessit  ab  uibe. 

Sarcocele  a scrophula. 

Vir  quatuor  supra  sexaginta  natus  annos  in  nosocomium  exceptus  est, 
ob  testis  dextri  tumorem  vix  dolentem  , et  globi  majoris  epidydimis  duri- 
tiem. Hunc  a pueritia  scrophulas  passum  luisse  manifestabant  , excepto 
collo , cicatrices  frequentes  in  inguine , et  supremo  femore.  Testis  iude 
per  plures  hebdomadas  lentum  coepit  incrementum,  dum  inconsulto  confi- 
gere in  terram  palos  conatus  est.  Exhibitum  fuit  kermes  minerale  cum  ci- 
cutae extracto  , testi  vero  emplastrum  ex  belladona  impositum.  Dum  testis 
dexter  decrescebat,  intumescere,  et  dolere  coepit  sinister,  rubere,  et  mol- 
lior fieri,  ut  in  abscessum  verti  putares.  Omissis  ideo  descriptis  pharmacis, 
cataplasmata  ex  malvis  inducta  sunt  cum  decocto  aperienti , et  acetato  tar- 
tari • quibus  praesidiis  uterque  testis  ad  naturalem  figuram  et  statum  re- 
diit. Eodem  regimine  continuato,  convaluit  integre,  et  profectus  est  peregre. 

Sarcocele  a pulmonis  imbecillitate. 

Abbas  quidam  35  annum  attingens , habitus  gracilioris  et  irritabilis  , ad 
venerem  nimium  proclivis,  consilium  meum  expostulavit  1786.  Is  pulmo- 
nibus laborabat  praecipue  per  hyemem , et  tussi,  viscida,  et  parum  cruenta 
trahenti.  Caeterum  inditia  pravae  valetudinis  aderant-  caro  gingivarum  spon- 
giosa , facies  subflava  , qualis  scorbuticorum.  Exponebat  igitur  mense  de- 
cembri 1785  lumborum  doloribus  conflictatum  fuisse  , quos  insecutus  est 
testium  praesertim  sinistri  tumor  , ideoque  longam  ei  quietem  sustinere 
oportuit.  Emollientia  et  sedantia  pro  testium  morbo  usurpata  , pulmonibus 
etiam  opitulabantur.  Sed  februario  anni  subsequentis  praecedens  lumborum 
dolor  novam  materiam  in  testes  devexit , quae  praesidiis  jam  indicatis  iterum 
discussa  est.  Die  1 augusti  1786  lumborum  dolor  per  certa  intervalla  re- 
currens epidydimidem  cum  sociis  vasis  turgidiorem  fecit , et  quamvis  homo 
vegetus  esset  , et  sustentaculi  ope  ad  4 menses  satis  bene  valuerit  , metus 
lamen  erat  , ne  appropinquante  hyeme  eadem  sympthomata  ingruerent  , 
novamque  ad  testes  materiam  deponerent. 

Perpendenti  mihi  modo  enarrata  plioenomena  existimavi  noxium  humorem 
ex  pulmonibus  ad  testes  confluxisse  j idque  eo  facilius  contigisse,  quod 
genitalia  a pollutionibus  labefactata  , aptiora  ad  congestum  redderentur. 
Qua  propter  ut  altera  in  testes  metastasis  praecaveretur,  simul  ne  pulmoues 
ab  contracta  imbecillitate  magis  periclitarentur,  adhortatus  sum,  ut  fon- 
ticulos aperire  sineret  in  femoribus  • frictionibus  mane , et  sero  uteretur  ; 
balneoque  sensim  , sensimque  frigidiori  ; tum  corpus  exerceret  citra  fatiga- 
tionem , instauraretque  sumpto  cortice  et  marte  , aut  ex  iisdem  compositis. 

Sarcoceles  cum  hcematocele. 

Rusticus  septem  abhinc  annis  hydrosarcolen  a dextris  patienter  gesta- 
verat , solaque  scroti  suspensione  contentus  agrestibus  vacabat  officiis.  Evenit 
autem  ut  cum  ictum  in  scroto  suscepisset , sanguis  suffusus  lioematocelem 
procrearet,  quamobrem  8 septembris  1786  nosocomium  petiit.  Scrotum 
lanceola  apertum  emisit  fluidum  sanguineum  grumis  aliquot  intermixtum. 
Punctio  scroti  visa  est  sufficere  ad  educendum  fluidum  , ideoque  neglecta 
fuit  incisio  , ne  sarcocele  patefacta  , illam  praecidere  necessitas  postularet. 
Scrotum  ut  ut  leviter  inflammatum  primo  febrim  , triduoque  fluidum  san- 
guineum dedit.  Diebus  , qui  insecuti  sunt  , etsi  scrotum  a sanguine  tumi- 
dum , et  livescens  esset ; tamen  decrescente  febri , aucto  per  fomenta  bonae 
notae  pure  , tumor  scroti  imminutus  , et  tunica  vaginalis  per  suppurationem 
absumi  videbatur.  Interea  dum  copiosius  flueret  pus  , abscessus  in  inguine 
dextro  sine  febris  accessione  natus  est  , et  post  biduum  apertus  purum 
dedit  pus,  per  quod  scroti  plaga  detergebatur,  sarcoceles  decrescebat,  ita 
nt  12  novembris  sospes  ad  suos  reverti  potuerit , superstite  duntaxat  modica 
in  imo  teste  et  proximo  funiculo  duritie  , quce  in  testium  morbis  , ut 
practici  norunt  , plerumque  post  cicatricem  vix  evanescit. 

Sarcocele  ab  arthritide. 

Sutor  septem  supra  quadraginta  natus  annos  kal.  jan.  1787  in  nosoco- 
mium admissus  est  sarcocele  sinistri  lateris  affectus.  Hic  narrabat , se  a 
pueritia  arthritidi  fuisse  obnoxium  , quam  testabantur  manus  dextrae  digiti 
intorti  et  reflexi.  Decem  abhinc  anuis  acuta  febri  laborasse  , devolutaque 
in  testem  sinistrum  materia  , abscessum  fecisse,  eoque  inciso  pus  copiosius 
effluxisse.  Cicatrice  obducta  , funem  quemdam  valde  duram  in  scroto  per- 
mansisse , eamque  ad  dimidii  pugni  molem  nunc  pervenisse.  Hac  duritie 
testem  ipsum  , ut  pote  ex  parte  mollem  , veluti  fluidum  continentem , partim 
veluli  cartilagineum,  fuisse  comprehensum.  Denique  postremis  mensibus 
scrotum  in  anteriori  parte  in  duos  abscessus  abiisse  lympham  gementes  vel 
puram,  vel  sanguineam,  ob  super  crescentis  carnis  putredinem. 

His  expositis  cum  observarem  funiculum  spermaticum  esse  integrum  ; 
omnem  abesse  dolorem } atque  intra  decennium  nonnisi  leves  arthritidis 

paroxysmos  sustinuisse ; ne  ulterius  serperet  malum , satius  duxi  inci*o 
scroto  promere  funiculum  spermaticum  , atque  deligare  ita,  ut  testis  paul- 
latim  emoreretur.  Ita  effectum  est,  ut  triduo  post  adstricto  magis  vinculo, 
testis  excrescens  penitus  extinctus  esset , praecidique  sine  damno  potuerit. 
Exinde  funiculus  spermaticus  a pondere  liberatus  versus  inguen  se  re- 
cepit, aeger  vero  inducta  cicatrice  in  patrium  Arlunum.  Hic  denuo  incolumis 
spectandus  se  nobis  dedit,  nisi  quod  infirmitate  stomachi  interdum  labo- 
raret, dextrumque  brachium  dolenter  moveret*,  quae  omnia  arthritidi  va- 
ganti tribuebat. 

Hydro  sarcocele  ab  herpete . 

Civi  quinquagenario  , cui  jam  diu  herpes  cum  pustulis  vultum  obsederat, 
anno  1786  detractus  est  e brachio  sanguis,  nescio  quam  ob  causam  , sed 
certe  dum  herpes  magis  efflorescebat.  Per  id  tempus  , cum  quaedam  in- 
secta inguinibus  sibi  inhaesisse  animadverteret , linimento  mercuriali  scro- 
tum , vicinasque  partes  acriter  perfricavit,  ex  quo  evenit,  ut  uterque  testis 
in  tumorem  attolleretur  , praecipue  dexterior.  Quae  res  adeo  eum  perculit  , 
ut  hydrargirosi  se  submittere  pateretur  , testesque  ante  trigesimam  unctio- 
nem pristinum  habitum  recuperarim.  Sed  sub  crebro  ptyalismo  dolores 
homoplatis , brachiisque  irrepsere,  quibus  per  octo  dies  maxillae  trismus 
supervenit.  His  visis,  excitata  uberius  exspuitione,  et  purgatione  alvi,  et  su- 
perdatis undique  emollientibus , trismus  quidem  resolutus  est  , testiculus 
autem  sinister  intumuit  iterum,  induruitque  ad  dimidii  pugni  magnitudinem. 
Post  quae  confluente  fluidi  copia  in  superiori  testis  parte  hydrosarcocele 
extitit  sine  funiculi  damno. 

Cum  aeger  haec  retulisset,  et  meum  consilium  postulasset  febr.  1787, 
persuasi  ut  pillulas  ex  cicutae  extracto  et  autimonio  hauriret } ut  cataplasma 
ex  cicutis  cum  farinis  superhaberet  , experientia  edoctus , cicutam  interdum 
adeo  calefacere  humorem  , ut  in  separatos  abscessus  abeat  , perque  illos 
noxius  humor  expurgatur.  Neque  eum  fefellit  experientia  ; nam  biennio 
postea  adeo  profecisse  observavimus  , ut  fere  restitutus  videretur. 

Eodem  anno  vocatus  fui,  ut  inviserem  equitem  Constantinianuni  aridi 
habitus,  annorum  supra  quinquaginta  pluries  gonorrhaeis  infectum,  cui  testis 
sinister  induruerat.  Ante  multos  annos  testem  sibi  per  intervalla  punctim 
laedi  animadvertisse  ajebat,  praecipue  si  longius  iter,  et  acceleratum  susce- 
pisset* tunc  enim  testem,  magisque  epidydimidem  inflari  consuevisse,  qui 
etiamsi  desiderent  postea,  duritiem  eandem  semper  permansisse.  Anno  pro- 
.xime  superiori  tertio  testem  duritie  , et  mole  auctum  non  amplius  , ut  so- 
lebat, detumuisse,  postquam  herpes,  qui  perinaeum  tenuerat,  sponte  dispul- 
sus est.  Testis,  quem  tunc  pertractaveram,  ovum  pulli  indici  exaequans, 
partim  duriore  substantia  , partim  fluidiore  coagmentabatur.  Fasciculus 
spermaticus  , et  reliqui  corporis  valetudo  recte  erant  constituta.  Huic  eadem 
remedia  ac  superius  memorato  viro  praecepi  , nec  sine  fructu. 

Sarcocele  a scrophula. 

Medio  majo  1787  octennis  puer  Mediolanensis  in  nosocomium  adfertur , 
cui  testis  dexter  ad  suppurationem  vergebat.  Et  abscessus  per  se  ruptus 
est,  tum  pus  moventia  imponebantur } testis  tamen  durities  eadem  erat,  et 
integumenta  scroti  pallide  rubescebant.  Hinc  sciscitatus  puer  de  morbi  ori- 
gine , alacriter  respondit:  ante  tres  fere  menses  scrotum  ei  tumere  caepisse, 
atque  paullatim  increvisse,  seque  suspicari  ab  scrophula  eum  morbum  esse, 
cum  prius  abscessus  in  sinistro  brachio  ei  supervenerit  , cujus  longa  cica- 
trix ad  oram  interiorem  bicipitis  adhuc  conspiciebatur.  His  cognitis  , porrecta 
sunt  puero  quae  contra  scrophulas  juvare  creduntur,  atque  sanato  ulcere  , 
sub  finem  junii  discessit. 

Sarcocele  a schyrro. 

Agricolae  testis  sinister  ob  schyrrurn  exsectus  est  12  augusti  1793.  Die 
quarta  febris  frigore  et  aestu  remixta  supervenit*,  corpus  flavescebat } sup- 
puratio mali  moris  erat.  Tum  nulla  praecedente  causa  , et  febri  non  dece- 
dente , sanguis  ex  scroti  vulnere  copiosus  manavit.  Eo  suppresso , noctu 
insequenti  effudit  cum  novo  sanguine  vitam. 

Haemorrhagiae  et  mortis  causa  fuit  schyrrus  suppuratus  , qui  incum- 
bebat plexui  mesenterico  superiori,  inter  majorem  duodeni  arcum  et  re- 
nem sinistrum  , sub  pancreate  et  super  vasorum  emulgentium  originem. 
Crassitudine  ovum  gallinaceum  aequabat.  Venae  spermaticae  nigrescentes  , 
veluti  gangraena  tactae  observabantur. 

Sarcocele  a manustupratione. 

Generosus  vir  sanae  constitutionis  , et  parentibus  sanis  procreatus  , rei 
venereae  et  manustuprationi  deditus,  convulsivis  motibus  primum  affici 
coepit  , qui  motus,  vel  agitationes  a partibus  superioribus  , ad  inferiores 
declinarunt  , atque  in  nervis  funiculi  spermatici  sinistri  substiterunt.  Qua 
propter  viginti  annorum  circulo  tensionibus  et  fugacibus  punctionibus  iden- 
tidem subjacebat , parumque  molestiae  si  pacatus  esset  animus  , afferebant^ 
sed  cum  ob  varia  patliemata  graviores  erant  accessiones,  epidydimis  infla- 
batur cum  duritie  , atque  intra  triennium  eadem  labe  affectus  testis  ad  ovi 
gallinae  indicae  magnitudinem  pervenit.  Itaque  inito  consilio  , alii  lini- 
mentum mercuriale  cruri  , femorique  illinendum  proposuerunt  , alii  de- 
coctum hauriendum  approbarunt  ex  duabus  sarsaparillae  unciis  , et  duobus 
libris  aquae  confectum  , cui  adjecerunt  pillulas  ex  assa  foetida  et  opio  de- 
glubendas. Sarcoceli  nihil , quod  irritaret , aut  nimis  molliret , sed  cimo- 
liam  terram  , aut  unguentum  ex  minio  camphoratum  superdandum  censue- 
ruut.  Quibus  rite  adhibitis  martio  1796  ad  vegetam  deinde  senectam 
perductus  est. 


Sarcocele  priapismus « 


Civi  cuidam  testiculus  sinister  in  schyrrum  mutatus , pharmacis  , nescio 
quibus , imminutus  est , dum  interea  penis  turgescere  , rigidusque  fieri 
coepit.  Hoc  sympthoma  , pro  legitima  inflammatione  habitum  , evacuantibus , 
debilitantibus,  hyrudinibus  curabatur  sine  ullo  levamine.  Advocatum  ab  aegro 
ut  rigentem  colem  observarem  , corpus  uretrae  spongiosum,  quod  etiam 
bulbum  et  vasculare  vocant , glandemque  non  esse  rigidum ; sed  corpora 
bina  superposita , quae  cavernosa  dicuntur  , intenta  esse  , et  tumida  depre- 
hendi , et  priapismum  spurium  concitare.  Conjectanti  mihi  materiam  sive 
scrophulosam,  sive  rheumaticam  a teste  ad  penem  fuisse  translatam,  prae- 
scripsi linimentum  ex  mercurio,  et  cataplasma  ex  cicutis  peni  imponen- 
dum. Quid  eveuerit  postea , ignoro. 

Sarcocele  a pressione. 

Agricola  annos  natus  quinque  supra  triginta  narravit  anno  1802:  testi- 
culum sinistrum  sibi  extra  rimam  abdominis  in  inguine  haesisse  , antequam 
trigesimum  tertium  annum  attingeret  , ibique  nullam  in  functionibus  suis 
molestiam  attulisse  ; deinde  ab  incauta  , violentique  manu  in  scrotum  pro- 
trusum fuisse  , quam  sedem  ei  natura  praeparaverat. 

Haec  injuria  organo  perquam  delicato  illata  effectus  tristissimos  edidit. 
Inflammatio  lente  progrediens  invasit  testem  , cum  molesto  formicationis 
sensu  , tumefactusque  est  ad  eam  magnitudinem  , ut  marsupio  opus  esset 
ad  eilm  sustinendum  , schyrrosamque  indolem  induens  , visceribus  abdo- 
minis eam  labem  communicavit.  I11  hoc  statu  ad  valetudinarium  nostrum 
advolavit  29  octobris.  Ibi  animadvertimus  glandulas  mesenterii  tumidas  et 
schyrrosas  factas  , renemque  ejusdem  lateris  vitiatum  fuisse  , forsitan  ab 
nervearum  propaginum  a plexu  emulgente  cum  teste  consensum.  Hinc  nulla 
salutis  spes  , quae  brevi  praecisa  fuit  kal.  januarii. 

Testis  schyrrosus  in  pulticulam  flavescentem  immutatus  erat ; funiculus 
induratus.  Regio  iliaca  sinistra  fluidum  sanguineum  copiosum  continebat. 
Peritonaeum  parieti  interno  abdominis  agglutinatum  ; omentum  et  colon 
totum  gangraena  corruptum;  stomachi  et  intestinorum  tenuium  membranae 
crassiores;  canalis  intestinalis  dextrorsum  protrusus,  et  a magna  vi  putridae 
lymphae  fere  sepultus  , ex  glandulis  mesenterii  , reneque  suppuratis  et 
dissolutis,  scaturientis.  Parcreas  , et  lien  indurati. 

Nullus  dubito,  quin  solertissimus  Maunoir  sarcocelas,  quas  ab  athero- 
mate et  scrophula  esse  dixi  ad  fungum  medullarem  referendas  esse  cen- 
seat. Ille  etenim  affirmat  fungum  medullarem  prae  solidis  molles  partes 
concupiscere  , et  inter  has  testem  praecipue  seligere.  Et  ne  forte  fungus 
cum  scrophula  confundatur,  hanc  suas  notas  habere  asserit,  glandulasque 
invadere  , quae  dum  tumefactae  induruerunt , materiam  caseosam  continere 
cernuntur.  Sed  de  nomine  non  disputabo:  illud  solum  asserere  velim , 

scroplmlas  alias  esse  benigniores  , alias  malignas,  non  secus  ac  fungus  medul- 
laris j ilem  parum  differre  atheroma  et  s#ophulam  a fungo  sic  dicio  me- 
dullari, cum  singuli  contineant  materiam  vel  caseo,  vel  glutini,  vel  sebo 
similem  , vel  permixtam  , quae  forte  a sola  proportione  muci , albuminisve 
cum  phosphato  calcareo , ve;  laminulis  cellulosis  confusa  inter  se  differunt. 
Haec  autem  omnia  a congen  eribus  glandulis  simul  separari  possunt}  quo 
lit,  ut  si  glandula  major  copiosius  secernit,  minores  glandulae  vel  parcius, 
vel  agere  omnino  desinunt.  Ablata  majori  glandula,  secundariae  prioris  of- 
ficium assumunt,  paullatimque  increscunt  morbidam  materiam  separando, 
novumque  tumorem  aut  fungum  extrudendo.  Quae  res  multos  fefellit  existi- 
mantes ab  initio  labem  externam  fuisse  ab  una  glandula  conspicua  profectam, 
dum  inguinis  interiores  glanduiae  , lumborum  , et  mesenterii  jampridem 
vitiatae  essent. 

Nec  Callisenium  video  (i)  fungum  testis  adeo  pertimescere  si . solitarius 
sit}  nam  si  testis  substantia  in  massam  ecqualem  , molliorem  t fungi 
cernulam  absque  notabili  dolore  mutata  fuerit , irresolubilem  atque  immu- 
tabilem esse  quidem  decernit  ,•  sed  non  nisi  mole  et  funiculi  spermatici 
tensione  molestum  esse  monet. 

Verum  ut  a nominibus  ad  rem  ipsam  accedamus  , in  testis  fungo  exci- 
sionem omittendam  esse  suadet  eximius  praxeos  cultor  Maunoir,  ejusqueloco 
funiculum  transversim  truncare , vasaque  supra  et  infra  deligare , quo  facto , 
testis  in  scroto  relictus  emaciatur  servato  aegrotante.  Inopinatum  hunc  salu- 
taremque  effectum  unico  probat  exemplo  , ideoque  optat  ut  alii  experi- 
mentum capiant,  quod  ego,  si  casus  tulerit,  lubenter  me  executumm  spondeo. 

CAPUT  XII. 

DE  ABSCESSIBUS  SANCUINEIS. 

Abscessuum  sanguineorum  nomine  veniunt  omnes  illae  affectiones  , quae 
ab  effuso  sanguine,  vel  intra  membranae  adiposae  cellulas,  vel  inter  mu- 
sculorum spatia,  vel  in  caveis  quibuscunque  producuntur.  Funditur  autem 
sanguis  vel  ob  ictum,  ob  vulnus  , vel  ob  ruptionem  arteriae,  venaeve.  Di- 
versae quoque  indolis  inflationes  a sanguine  per  reticulum  minimorum 
vasorum  circulante  suboriuntur,  in  quibus  cutis  attenuata  excrescit,  et  roseo, 
vel  subfusco  colore  notatur , naevique  materni  nomine  a medicis  distin- 
guuntur. In  his  vascula  sanguinea  exiliora  ita  inter  se  nectuntur,  et  vol- 
vuntur, ut  perpetuae  retis  formam  adipiscantur,  qua  propter  sanguis  per 
ea  libere  it,  reditque , neque  in  grumos  coit. 

Sed  de  naevis  sermo  hic  non  est}  neque  de  sanguine,  qui  ab  incisa, 
vel  rupta  arteria,  aut  vena  effunditur  , qui  tumorem  propriis  notis  distinctum 


(i)  Systema  chir. , vol.  II,  § 195. 

efficit.  Agimus  hic  de  abscessu  a singulari , ut  videtur,  venularum  productione 
et  mollitudine  orto  , in  quo  sanguis  ita  effusus  et  stagnans  in  vasa 
non  remeat  , imo  quandoque  cogitur , saepius  corrumpitur  , periculoque 
semper  terret. 

Hi  abscessus  cum  duritie  se  produnt  , initio  plerumque  limites  habent; 
nec  dolent , neque  cutis  mutatur  ; interdum  tamen  molles , interdum  magis 
tensi  apparent;  non  pulsant,  neque  febres  concitant.  Est  etiam,  ubi  sub 
initio  insolitus  dolor  et  pungens,  et  stupor  suboritur,  atque  ex  parvo 
lente  increscens  abscessus  sine  febri , sine  alia  noxa  , sine  agnita  causa  ex- 
surgit. Ubi  abscessus  adolevit , et  rotundior  est,  aut  magis  diffusus  adji- 
ciuntur ei  dolores  paullo  vehem entiores  ; venae  circa  eum  amplificantur  in 
varices  , cutisque  assumit  colorem  fuscum , aut  sublividum.  Adaucto  magis 
abscessu,  dolor  interdum  supervenit  atrocissimus  ; musculi  et  aponeuroses 
distrahuntur  , contra  ac  in  cysticis  observatur;  sanguis  , quem  vascula  de- 
ponunt , nunc  fluidus  , nunc  coactus  ; semper  decoloratus  et  corruptus  , 
ut  fibrosa  ejus  pars  abscessus  parieti  inhaereat;  atque  inveterato  malo,  ossa 
etiam  vitiata  esse  deprehenduntur.  Hujusmodi  abscessui  , si  maturantia  im- 
posueris, non  transit  in  suppurationem,  neque  incensio,  aut  pulsatio  exci- 
tatur , imo  potius  febris  succenditur  ; contra  si  a medicamentis  desistitur  , 
malum  modice  sublevari  videtur.  Quod  subtus  fluctuare  percipitur,  fallaces 
notas  dat  puris,  aut  saniei  conclusae  ; nam,  incisa  cute,  erumpit  sanguis  aut 
dilutus  , aut  subniger , quod  cum  summo  periculo  fit , nam  gangraena 
protinus  vulnus  invadit.  Est  etiam  ubi  febris  accedit  longo  post  incisionem 
intervallo  , quae  pessimae  notae  est ; nam  vel  latentem  noxam  , quae  tunc 
se  pandit  ; vel  humorum  cursum  perverti  indicat. 

Omnes  ferme  corporis  partes  , quantum  ex  observationibus  nostris  colli- 
gere licuit,  abscessibus  sanguineis  obnoxiae  sunt:  veluti  caput,  palatum, 
lingua,  guttur,  alae,  mammae,  digiti,  imus  venter,  ovaria,  cervix  uteri, 
scrotum,  femur,  crus  et  pedes.  Duas  tumoris  sanguinei  in  capite  relatas 
video  observationes  a cel.  Carolo  Gaspcire  Siebold  archiatri  olim  principis 
W irceburgensis  (i).  Tumor  in  trium  mensium  puero  situs  erat  in  regione 
ossis  bregmatis  , et  occipitis  sinistrorsum.  Mollis  erat , subrotundus  , non 
dolens  , et  fluctuans , naturali  colore  , quem  ab  utero  gerebat.  Siebold  a 
disruptis  vasis  sanguinem  manasse  existima\it,  eo  quod  mater,  priusquam 
pareret  , per  aliquot  hebdomadas  lecto  se  coutinuit  ob  pelvis  et  crurum 
cruciatus.  Hunc  opportune  discussit  fomentis  ex  herbis  aromaticis  vino 
generoso  incoctis. 

In  altero  puero  ante  sex  dies  nato  tumor  erat  magnus , a margine  frontis 
ad  occiput  protensus.  Fartus  difficilis  fuit  , atque  obstetrix  affirmabat  foetus 
frontem  contra  pubis  ossa  valide  impactam  fuisse.  Auctor  inde  judicavit 
multum  sanguinis  sub  epicranio  effusum  fuisse  , quem  sacculis  csenbalicis 


(i)  Chii urgisclies  Tagebuch.  JSunibetg  1792,  obs.  XY 1,  XLIY, 

ex  herbis,  vino,  sale  ammoniaco  confectis,  et  arctiori  vinctura  resolvit. 
Tumores  aquosos  in  recens  natis  propendentes  describit  Rujschius  (i). 

Job  a Meckren  (2)  meminit  tumoris  sanguinei  ad  palatum  , ex  quo  in- 
ciso effluxit  sanguis  calidus  , purus  , rubicundus  magna  copia.  Clauso  vul- 
nere, intumuit  denuo  ; et  iterum  apertus  sanguinem  ardentem,  acremque 
impetuose  projecit,  ut  linteo  combusto  haemorrhagiam  sistere  cogeretur. 
Ulcus  autem  non  prius  consolidatum  est  , quam  fragmentum  ossis  palati 
separaretur.^  Sedem  arteriae  , et  venae  palatinae  indicatam  videbis  in  Sculteti 
Armam.  chirurgo  (3). 

Quam  variis  et  multiplicibus  modis  vitiari  possit  glandula  thyroidoea 
facile  intellexerit  qui  Morgagnum  (4)  perlegerit.  Notavit  enim  ille  glan- 
dulam schyrrosam  interdum  evadere;  constareque  modo  ex  substantia  carneo- 
fusca , interjectis  albidae  carnis  particulis  , modo  ex  cysti  spissum  flavi  mque 
humorem  concludente,  aut  viscidum  bili  similem;  aut  rubrum  obsoletum; 
aut  corpuscula  fere  ossea  ; aut  vesiculas  muco  plenas.  Ego  etiam  inter  alios 
juvenem  dissecui , cui  dexter  glandulae  lobus  durus  materiam  flavam  con- 
tinebat : sinistrum  sanum  reperi.  Sed  inter  duos  lobos  in  ipso  glandulae 
isthmo  tertius  lobulus  apparebat  a fluido  valde  fusco  distentus.  In  viro 
lobus  dexter  thyroidaeae  turgebat  in  modum  intestini  crassi , utpote  sub- 
stantia alba  , compacta  , granosa  et  lapidea  infartus.  Anno  1791  cum  vi- 
rum testiculi  schyrro  defunctum  dissecarem,  animadverti  a glandula  thy- 
roidaea  multo  crassiore  facta  sic  amplexatum  fuisse  laryngem  , ut  ferream 
equi  soleam  repraesentaret.  Dexter  lobus  durum  concrementum  , sinister 
steatoma  ostendebat.  Tertius  tumor  haud  aeque  magnus  a prioribus  sejunctus 
sinistrorsum  jugulari  venae  interiori  applicabatur,  ex  cujus  cysti  fere  carnea 
prodiit  fluidum  sanguineum.  Quartum  ejusdem  indolis  tumorem  reperire 
datum  fuit  pone  peritonaeum , postremis  dorsi , et  reliquis  lumborum  ver- 
tebris incumbentem , qui  certe  inter  illos  annumerandus  erat  , quo  Seve- 
rinus  muco-carneos  nuncupavit.  Neque  ab  eo  discrepabat  testis  vitiati  sub- 
stantia , quae  partim  mucida , partim  carnea , ab  interpositis  caveis  aut 
cellis  distincta  , lympha  subcruenta  distentis. 

Sed  haec  vulgaria  sunt  vitia:  transeamus  ad  ea,  quoniam  de  iis  sermo 
est,  quae  ab  expanso  sanguine  fieri  dicuntur.  Consulebatur  per  litteras  V al- 
salva  circa  hujusmodi  tumorem  (5),  quem,  ajebaut  , esse  magnum,  glo- 
bosum , mollem  , non  variciformem  , fluidumque  intus  continentem  , non 
pulsantem,  imo  pressum  evanescentem.  Hunc  a loco,  quem  occupabat,  et 
alio  fere  simili  exemplo  doctus  T^alsalva , a venae  occipitalis  ruptione  or- 
tum fuisse  censuerat.  Exemplum  autem  praebuit  ei  tumor  in  collo , quem 
a jugularis  venae  internae  ruptura  ortum  fuisse  post  aegri  mortem  comperit. 


(1)  Cent. , obs.  chir.  , 52,  fig.  ^5. 

(2)  Obs.  , cap.  5 7. 

(3)  Obs.  04. 

(ri)  Epist.  anat.  XVIj,  XXIII  , XXVI.  — De  sed.  ,.ep.  L,  n 0 3i  et  seq. 
(5)  Dc  A.ure  humana , cap  IV  , n.°  >3. 


Hinc  opportune  significavit  Morgagnus  (i)  , V al salvam  sanguineorum 
proprie  tumorum  nomine  intellexisse  , aneurysmata  , et  varices  , et  tumores 
quosdam  cuin  rupto  venae  alicujus  trunco  communicantes  , effusumque  ex 
eo  sanguinem  continentes.  Horum  postremorum  autem  signa  praeter  globo- 
sitatem , esse  naturalem  cutis  colorem  , et  fere  livoris , et  pulsationis  ab- 
sentiam. De  hoc  postremo  genere  tumorum  multae  extant  observationes  : 
et  Morgagnus  inter  alios  (2)  saepius  alterum,  vel  utrumque  glandulae  thy- 
roidaeae  lobum  cruento  humore  turgere  vidit,  modo  membranaceis  cellulis 
concluso  , modo  cysti  ovali  contento.  Nonnunquam  etiam  visum  est  ei  ex 
cavea  sanguine  redundante  viam  esse  in  vasa  sanguifera  , aut  certe  multa 
vasorum,  quae  sanguifera  videbantur  , orificia  in  alterutrius  lobi  substantia 
deprehendit.  Haec  fere  collineant  cum  Petiti  historia  (3)  , qui  pertusa  acu 
triquetra  bronchocele , cum  saniem  eduxisset  • postea  in  caveam  sanguis 
multus  confluxit  , ut  opus  fuerit  caveam  per  incisionem  patefacere,  eximere 
grumos,  et  plumaceolis  aqua  styptica  madidis  sanguinem  coercere.  Seve~ 
rinus  quoque  (4)  in  bronchocele  pervasta  cujusdam  Subalpini  grumos  in- 
gentes sanguinis  undique  circumfusos  cum  quibusdam  carunculis  se  offen- 
disse scribit. 

Proeter  venarum  laesiones,  in  thyroidaea  praecipue  , vasis  cujusvis  generis 
refertissima  , nonnunquam  arteriae  quoque  male  afficiuntur,  atque  valide 
micare  persentiuntur  , ut  aneurysma  adesse  crederes.  Inter  primos  fortasse 
Albucasis  (5)  meminit  bronchocelis  pulsantis  , dum  ejus  species  enumerat; 
inquit  enim:  « Et  modus  alter  est  similis  apostemati,  quod  fit  ex  noda- 
tione arteriae  ».  Quod  repetit  Freindius  (6)  distinguens  bronchocelert 
in  id  quod  naturale  est;  et  in  id  ejuod  accidentale.  Primum  genus  tractari 
non  debere  , ait  ; secundi  duas  esse  species  , quarum  una  crassam  com- 
prehendit materiam ; altera  aneurysmati  similis  est.  Severinns  etiam  me- 
morat (7)  bronchocelen  sanguineum  pulsantem  , sed  post  mortem  tantum 
observatum  , neque  apparet  diligentius  in  eum  inquisivisse. 

Interim  tamen  non  desunt  observationes  bronchocelis  non  sanguineae  fe- 
liciter curatae.  Ita  Heisterus  (8)  habet  curationem  tumoris  cystici  gutturis 
non  pulsantis,  quae  peracta  est  ope  setacei,  ex  quo  manavit  copia  liquoris 
subfusci , qui  tumor  directionem  prius  tracheae  mutaverat , et  aeger  diffi- 
culter respirans  , difficilius  deglutiebat.  Ita  Petitus  (9)  lupiam  varicosam  , 
quae  , postquam  secta  fuit,  ex  tota  superficie  sanguinem  profundebat,  feli- 
citer extirpavit. 


(1)  Epist.  anat.  XIII,  n.°  4- 

(2)  Ep.  anat.  IX  , n.°  3g. 

(3)  Utiuvres  posthum  , t.  I,  p.  21 5. 

(4)  De  novissime  obs.  abs. , c.  VI. 

(5)  Chir.  , c.  XLIV. 

(6)  Hi  st.  med.  , ubi  de  Albucasi. 

(7)  D.  c.  , cap.  VI.  — Fallop. , Tract.  de  tumor.  , part.  II  s c.  zn. 

(8)  Baller , Disp.  chir.  , tom.  V , p.  43 1. 

(g)  L.  c. , tom.  L 

Pauciores  sunt  scriptores  , qui  de  abscessibus  sanguineis  in  reliquis  par- 
tibus mentionem  injecerint;  nec  video  qui  hypogiossin  sanguineam  nota- 
verit (i)  quae  caeterum  varia  continet  deglutitionem  impedientia  , aut  ovi 
albumini  similem  humorem  ; aut  materiam  firmius  induratam  (2)  ut  ferra- 
mento candenti  opus  $it  ; aut  gypsum  , vel  calculos  , quae  proinde  cum 
sponte  perraro  rumpatur,  aperiendam  esse  suadet  Heisterus. 

Abscessus  sanguinei  sub  ala  solam  figuram  dedit  Severinus  , nec  de- 
scripsit, neque  dissecuit.  Quod  Amatus  Lusitanus  (3)  tradit  de  aneurysmate 
sub  ala  male  curato,  mallem  potius  ad  abscessum  sanguifluum  referre, 
quam  ad  arteriae  axillaris  ruptionem.  111.  eques  a Scarpa  (4)  semel  tantum 
se  observasse  affirmat  sanguineum  alae  abscessum  , similem  fere  delinea- 
tioni quam  dedit  Severinus.  Tumor  elasticus  quodammodo  erat  sine  pul- 
satione , venis  turgidis  , doloribusque  acerbissimis  stipatus. 

Non  semper  detegi  possunt  fontes  e quibus  sanguis  scaturit  non  solum 
in  tumoribus  externis  , sed  etiam  ubi  in  caveas  internas  profunditur.  Sic 
Morgagnus  (5)  observationem  habet  viri  ex  dysenteria  defuncti  , in  cujus 
thorace  sanguis  non  paucus  , etsi  nulla  viscerum  laesio  comparuerit  , re- 
pertus fuit.  Altera  est  de  viro  , in  cujus  cavo  thoracis  ernoris  quampluri- 
Hium  repertum  fuit  , etsi  praeter  aortae  aneurysma  non  ruptum  , caeterae 
quoque  partes  nec  minimum  laesionis  , unde  sanguis  ille  propuli ulasset , 
vestigium  prodiderint.  Similia  exempla  habet  cel.  Joh.  P.  Frank  (6):  pri- 
mum doctoris  medici , cui  sublevando  immane  pondus  dolor  in  pectore 
obortus  est , et  vitae  finem  imposuit.  In  cavo  dextro  thoracis  sanguinis  nigri 
uncia  una  cum  dimidia  stagnabat.  Nullum  in  vasis  majoribus  vitium,  auf. 
signum  aneurysmatis  , vel  varicis  repertum  fuit.  Alterum  est  juvenis  Hel- 
vetii , cui  post  febrim  testis  intumuit  incaluitque ; sed  dum  tumor  per  ca- 
taplasmata subsidebat , aucta  per  noctem  anxietate  , respiratione  suspiriosa 
et  difficillima  miser  animam  efflavit.  Praeter  sex  circiter  sanguinis  sinceri  , 
fere  coccinei  in  dextro  thoracis  cavo  fluitantis  uncias  , nihil  quod  a debita 
partium  constitutione  recederet  , detexit.  Unde  eruor  effusus  illuc  venerit  ,, 
incassum  inquisivit. 

Sed  ut  aci  gutturis  tumores  redeamus , quos  bronchocelas  Graeci  vo- 
cant , et  boliuni  medii  aevi  scriptores,  sedulo  distinguendi  sunt  a strumis, 
seu  scrophulis.  Bronchocelis  enim  unica  sedes  est  glandula  tbyroidaea  , quae 
amplificatur  sive  a laxitate  parenchymatis  , sive  ab  extensione  vasorum  x 
sive  ab  uberiori  pravaque  illorum  secretione,  quod  jam  notavit  Celsus  (7), 
tumorem  scilicet  inter  cutem  et  asperam  arteriam  modo  carnem  hebetem, 

_ . ■ -*m 

(1)  Hipp.  , 1.  II  de  morb.  , seet.  V. 

(2)  Obs.  med.  , 1.  I,  c.  5i.  — • HaUer , Disp.  pract. , vol.  VII- 

(3)  Cent.  VI  , obs.  82. 

(4)  Trattato  dell’  aneurisma , eap.  5 , nota. 

(5)  De  sed.,  ep.  XXXI,  art.  14  , ep.  XVII,  art.  tf.- 

(6)  Interpres  clinicus,  p.  3og  , 3 12. 

(7)  De  med.  ,1.  VII,  c.  l3  , edit,  Comini. 

modo  humorem  aliquem  melli,  nquaeve  similem  includere ; interdum  etiam 
minutis  ossibus  pilos  immistos  esse.  Longe  autem  differt  bronchoeele  a 
struma  , quia  bronchoeele  morbus  solitarius  est  , et  fortuito  subveniens  ‘y 
dum  struma,  monente  Celso  (i),  confertim  cervicem,  alas,  inguina,  latera 
visceraque  aggreditur  , et  a quibusdam  haereditario  jure  traduci  dicatur. 
Insuper  quia  longe  alius  est  remediorum  delectus  qui  scrophulis  medetur  , 
et  diversa  facultas  pharmaci,  quod  bronchocelen  extenuat  atque  disperdit. 

Arduum  est  dicere  de  causis  quae  abscessibus  sanguineis  originem  prae- 
bent • etsi  enim  nonnullae  patere  videantur , pleraeque  tamen  densioribus 
tenebris  obvelantur  , ut  nonnisi  selectis  novisque  observationibus  revelari 
possint.  Ita  , ni  fallor  , qui  in  capite  exsurgunt  abscessus  , adseribi  pote- 
runt defectui  extimae  cranii  tabulae  , aut  ossi  perforato  ( hist.  l ) } qui  in 
gutture  , amplificationi  et  laxitati  vasorum  ob  terrorem  , vel  contentionem 
inductae  (hist.  3);  qui  in  alis  et  digitis,  diuturnae  ob  varia  munia  fati- 
gationi (hist.  4?  5);  qui  in  ovariis,  febribus,  aliisve  morbis  male  judi- 
catis ( hist.  7 ) ; qui  in  scroto  , laxitati  vasorum  ob  senium  , vel  immodicum 
laborem  ( hist.  8 )$  qui  in  lumbo,  compressioni  cuicumque  (hist.  9);  in 
coxa,  arthritidi  (hist.  12);  in  femore,  a concussione  (hist.  i3)j  item  in 
femore  et  genu,  labi  internae  (hist.  i5,  16);  qui  in  crure,  nixui,  aut 
partium  distractioni  (hist.  18,  19),  demum  qui  in  crure,  labi  internae  non 
cognitae  (hist.  21,  23,  24)- 

Quaecumque  autem  sit  remota  horum  abscessuum  causa  , certe  proxi- 
mior in  vasorum  sanguineorum  systemate  est  quaerenda  ; hi  etenim  ab- 
scessus nunquam  rutilum  aut  spumantem  sanguinem  ferunt , neque  pulsant, 
neque  eas  sedes  ut  plurimum  tenent  , in  quibus  aneurysmata  oriri  videmus, 
si  excipiantur  poples  et  alae.  Sed  in  poplite  semel  tantum  vidi  hujusmodi 
abscessum  sanguineum.  Dum  alae  innascitur,  notae,  quibus  dignoscitur  ab 
aneurysmate,  fere  desiderantur.  In  gutturis  autem  abscessu  pulsante  manifesto 
vitiatam  arteriarum  conditionem  reperimus  , ut  labes  a turgente  glandula  , 
a turgidioribus  et  reticulatis  venis , et  ab  arteriis  extra  propulsis  complicata 
fuisse  videretur,  ex  quo  conjicimus  sanguinem  per  vasa  meantem  per  ar- 
teriolas, simul  et  per  venulas  profluxisse.  Hinc  dignum  esset  inquirere,  an 
per  diapedesin , aut  diaeresin  sanguis  effundatur:  scilicet  an  fila  vel  fibrae, 
quibus  vasorum  tunicae  intertexuntur,  ita  secesserint , ut  contentus  humor 
ex  eorum  rimis  exsudet  • an  vasa  omnino  disrupta  sint  , aut  erosa , per 
quae  sanguis  in  aliena  spatia  transcurrat  y an  demum  ob  hiantia  et  rare- 
facta vasculorum  ostia  lente  transeat  ex  minimi  ordinis  venulis  in  spatia  cellu- 
laris membranae.  Certe  Scnrpa  affirmat,  aquam,  quam  per  truncos  majores 
brachii  injecit,  per  innumera  erosorum  vasorum  ostia  effluxisse.  Id  quod 
nos  etiam  vidimus  liquorem  non  ex  arteriis  impletis , sed  ex  venulis  modi- 
cum quidem  prorupisse.  Quae  si  ita  sunt  , inquirendum  denuo  remanet , 

an  a sanguinis  pravitate  , an  a solidorum  vitio  ita  erodantur  , aut  labefac- 
tentur venulae,  ut  sanguinis  in  aliena  loca  congestus  fiat.  Verum  utrum- 
libet, sit,  quod  congestui  locum  dat,  scire  oportet  in  sanguifluis  tumoribus 
quidquam  vegetare,  et  in  aliam  praeter  ordinem  naturam  immutaii.  Nam 
et  venulae  minimi  ordinis  numero  adauctae,  et  mollitudine  corruptae,  adi- 
posa item  membrana  in  densiorem  veluti  gelatinam  conversa  videntur,  ut 
simul  junctae  et  permixtae  corpus  quoddam  fragile  , et  spongiosum  com- 
ponant. Et  profecto  ex  ingentibus  praecipue  abscessibus  haud  rarum  est 
videre  ejecta  fragmenta  aut  polyporum  forma  , aut  aliquid  veluti  ex  tene- 
riori placenta  humana  coagmentatum  , et  quod  intus  est  molliusculum  , et 
cruentum  exploranti  digito  abradi  se  patitur. 

De  curatione  diri  morbi , et  nondum  satis  investigati  , pauca  admodum 
dici  possunt;  nondum  enim  experientia,  quae  tollenda  sint,  quae  amplec- 
tenda declaravit.  Errant  certe  qui  abscessum  hujusmodi  esse  praeciden- 
dum , aut  candenti  ferro  adurendum  existimant ; nam , praeterquamquod 
cysti  carent  , in  latum  et  profundum  , si  adoleverint,  sic  tendunt , ut  pe- 
nitus excepto  articulo  excindi  non  possint,  vel  assident  partibus,  quas 
adurere  pestiferum  esset.  Aduri  utique  poterit  exiguus  abscessus  ,vet  parti 
alicui  proprius  ; at  si  toti  corpori  communis  est , vel  labi  viscerum  con- 
junctus sanari  non  polerit.  Persaepe  setacea  multum  levaminis  attulerunt  , 
imo  persanarunt,  quibus  adjici  possunt  reprimentia,  quae  adstringunt,  quae 
vi  antiscorbutica  pollent,  et  si  quae  alia  usurpari,  quae  morbidae  causae  ad- 
versentur. Tumores  in  equis  facile  sanatos  fuisse,  non  facili  ad  explican- 
dum ratione  tradit  se  accepisse  Morgagnus  (i)  a spectabili  medico  Vero- 
nensi. Veterinarius  nobili  equo,  cui  ambo  crura  aquoso  tumore  cum  dolore 
intumuerant  , corium  supra  tumorem  incidit  , et  duobus  vinculis  constricta 
vena  majori,  hanc  inter  vincula  dissecavit  ; atque  ita  tumores  sensim  decre- 
scentes intra  vigesimum  diem  evanuerunt.  Quidni  poterit  ejusmodi  experi- 
mentum in  homine  institui  , vinciendo  venam  cutaneam  ejus  artus  praeci- 
puam, quae  sub  tumore  revellit  sanguinem,  obstareque  ne  in  abscessum 
invehat  ? Aut  e contra  arteriam  minoris  praecipue  articuli  ut  sanguis  novum 
corpus  reticulatum  nutrire  desinat  ? 

i.  Capitis. 

Quamvis  de  abscessibus  sanguineis  recens  natorum  egerim  capite  X , 
ubi  de  morbis  congenitis  , juvat  tamen  ad  historiam  pelliciendam  pressius 
repetere,  quae  huc  pertinent.  Horum  igitur  tumorum  , qui  in  capite  eve- 
niunt , quidam  molles  , lati,  alii  sphaerici,  vel  elyptici  sunt,  cute  capillata 
integra , observanturque  in  infantibus  facili  et  maturo  partu  enixis , per- 
saepe alterutri  sincipitis  ossi  incumbentes  , atque  ex  parvulo  paullatim 

increscunt  ad  ovi  gallinacei , et  quod  excedit,  magnitudinem.  Compressi  sine 
dolore  esse  videntur,  marginesque  quodammodo  perruptos  habent,  ut  ali- 
quid de  cranio  deficere  pronum  sit  existimare.  Inciso  tumore  , sanguis  fluidus 
et  ater  ejicitur,  qui  sub  omnibus  capitis  integumentis  continetur,  craniique 
superficies  denudata,  aspera,  et  veluti  erosa  invenitur.  Dum  pus  movetur, 
is  subflavus  et  glutinosus  est.  Ampla  vulnera  lethalia  sunt  ; perforare  ite- 
rato tumorem  , vel  setaceo  trajicere  salubre  est  ; prae  omnibus  autem  prae- 
stat aromaticis,  resolventibus,  sive  fomentis , sive  cataplasmatibus  sanguinem 
discutere. 

In  his  qui  decesserunt,  antequam  sanatio  perficeretur,  observatum  est 
cutim  pressius  inhaerere  pericranio  \ ablato  pericranio,  totam  sincipitis  aream, 
quae  tumorem  comprehendit,  aequo  rubicundiorem  , maximeque  oras  ejusdem 
areae  rubro  sanguine  infici  ; areae  vero  tenacem  gelatinam  superinduci  ipsi 
ossi  agglutinatam  , quemadmodum  in  adhaesiva,  ut  ajunt,  inflammatione  con- 
tingit. Visa  est  interdum  ipsa  gelatina,  aponevrosis  , et  pericranium  san- 
guine perfusa.  Os  expurgatum  exhibet  superficiem  asperam,  hinc  inde  ex- 
cavatam, vasculis  sanguineis  refertam,  ex  diploe  emergentibus ; fibras  etiam 
osseas  non  paucas  e centro  sinuoso  ad  margines  ejusdem  tendentes.  Durior 
menynx  plerumque  a superficie  interiori  sincipitis  secedit  praeterquam  in 
regione  suturarum.  Ab  interiori  superficie  destillare  visae  sunt  aliquot  san- 
guinis guttulae  ob  laxam  tabulae  interioris  structuram.  Ex  bis  manifestum 
est  , quod  in  hac  affectione  pars  exterioris  tabulae  desit , et  quod  os  adhuc 
tenerum  nondum  soliditatem  adeptum  est,  ubi  sanguis  ex  diploe  profluere 
non  desiuit. 

Mense  augusto  anni  1807  obtulit  sese  mihi  quaedam  mulier,  ut  hydrar- 
girosi  subjiceretur.  Dolores  quidem  capitis  , levioresque  aliae  molestiae  non 
satis  indicabant  luis  venereae  praesentiam.  Ex  colloquio  cum  ea  instituto 
compertum  est  eam  in  occiput  cecidisse  , et  duobus  a casu  mensibus  tu- 
berculum enatum  fuisse  , quod  paullatim  intra  anni  dimidium  in  tumorem 
se  explicavit  ovum  gallinaceum  excedentem.  Id  inhaerebat  sincipiti  sinistro  , 
suturae  sagittali  , et  occipitis  ossi  proximus  , fere  sine  dolore  , sine  pulsu  , 
basi  latiore,  tensusque  adeo,  ut  pro  eorum  tumorum  genere,  qui  tunicam 
habent  , recognoscerem  ; proptereaque  exurens  medicamentum  incautus  im- 
posui. Mollibus  diutius  suprapositis  crusta  a subjectis  partibus  resolvi  non 
potuit.  Interea  velamenta  capitis  in  dies  magis  tensa  plurimum  molestias- 
afferebant,  ut  audax  consilium  coeperim  cutem  in  crucis  formam  aperiendi, 
sub  qua  copiosus  sanguis  qua  corruptus  , qua  concretus  exiluit  , cujus 
quidem  ignota  erat  .fons;  sed  demisso  in  vulnus  digito,  compertum  est  san- 
guinem ex  profundo  vulneris  scaturire  , et  cranium  lato  foramine  pervium 
esse  , quod  alba  , mollique  substantia  obstruebatur  : erat  nempe  excrescens 
cerebrum  , quod  sincipitis  hiatum  compleverat.  Paucis  linamentis  sanguis 
sistitur;  altero  die  sopor;  tertio  mors  supervenit. 

Sublato  cranio,  visum  est  pericranium  in  cystidis  formam  sinuatum;  ce- 
rebrum a D.  M.  orbatum  iu  herniae  modum  exsurgere  , cujus  basis  erat 

prope  sinum  falciformem  in  laterales  confluentem  , ex  cujus  ulcerato  pa- 
riete sanguis  profluxerat.  Sanguinis  coagulati  pauxillum  inter  cranium  et 
menynges  conspectum  est. 

2.  Linguce. 

Mulier  ad  quadragesimum  annum  perducta  , ante  tres  ferme  annos  quam 
ad  me  conveniret  18  mart.  1793  , ad  latus  fraeni  , quod  linguae  subjacet, 
batrachio  laborabat.  Quamobrem  accersito  chirurgo  , lanceola  id  sibi 
incidi  passa  est,  et  pro  viscido  et  salivario  humore,  cujus  pauxillum  dun- 
taxat  apparuit , sanguis  per  tres  ferme  horas  ex  levi  vulnusculo  manare 
perrexit.  Eodem  autem  cohibito  molestiis  quidem  caruit  mulier  usque  ad 
februarium  1793  , quia  ex  quadam  vena  veluti  in  varicem  expansa  in  su- 
periori batrachii  parte  conspicua,  sanguis  identidem  erumpebat,  doloresque, 
si  modo  aliquos  habebat,  et  linguae,  et  masticationis  taedium  compescebat. 
Ab  insequenti  mense  tumor  cum  dolore  adauctus  , noctu  praecipue  exagi- 
tabat, cujus  superficiem  perreptabat  vena  tumidula  in  ramos  dispertita, 
quae  , ut  dictum  est,  exulcerata  sanguinem  nonnumquam  emittebat. 

Hisce  urgentibus  causis  die  18  martii  ad  transversam  tumoris  sectionem 
ventum  est,  ex  qua  sex  circiter  atri  sanguinis  unciae  effluxere.  Abscessus 
digito  exploratus  cysti  carere  visus  est , hinc  linamentis  aridis  impletus  est. 
iVespere  cum  leni  febre  membrana,  quae  linguae  supposita  est,  parum  in- 
tumuit. Perstante  illa  febricula  , cum  capitis  gravedo  , et  tumentis  maxillae 
dolor  accessissent , primum  alvus , deinde  sanguis  e vena  eductus  est.  Pro- 
ximis diebus  conquievit  ; et  licet  nulla  phlogosis  fuerit , et  membrana  su- 
blingualis subsederit ; tamen  molestus  calor  videbatur  ei  totam  oris  caveam 
pervadere.  Aqua  malvarum  saepe  ore  contenta  repressus,  dein  extinctus 
est  adurens  calor  , palatique  membrana  ad  priorem  mollitudinem  perducta. 
Exterius  maxilla  cataplasmate  ex  mica  panis  lacti  incocta  fovebatur. 

Decimosexto  a sectione  die  cum  vulnus  fere  glutinatum  esset  , perma- 
nente solummodo  quadam  duritie  in  ea  membrana  quae  sub  lingua  est,  a 
raris  sub  lingua  punctionibus  adhuc  defatigabatur.  Hae  punctiones  post 
mensem  cum  dolore  recrudescentes  buccarum  membranam  sub  linguae 
fraeno  sublevarunt , fraenumque  ita  diduxerunt , ut  ferme  in  duas  veluti 
partes  scindi  videretur  ; quem  recens  ortum  tumorem  a sanguinis  per  venas 
vomitu  intra  membranam  fuisse  reor.  Interea  post  alterum  mensem  batra- 
chium  quamvis  molle  , cedensque  a dextris  magis  attollebatur , dum  mi- 
tiores erant  dolores,  et  vena,  quae  super  ejus  dorsum  serpebat,  minus 
conspicua.  Hoc  autem  non  ab  alia  fortasse  causa  evenit  , quam  quod  ba- 
trachium  ad  laevam  nonnihil  vergere  coepit,  et  quod  urgentibus  doloribus 
medius  glandulae  thyroideae  lobulus  intumescebat;  tum^ea  colli  pars,  quae 
dextrorsum  musculo  sterno-mastoideo  subjacet.  Cujus  indoles  cum  spectata 
non  esset,  venarum  vero  maximam  esse  dilatationem , sanguinisque  in  cellas 
effusionem , videbatur  ad  bronchocelen  sanguineam  accedere,  per  quae  cum 
quid  moliendum  esset  , ancipites  haereremus  , maluimus  aegram  dimittere  , 
quam  in  vitae  discrimen  conjicere. 

Rusticus  edentulus,  utraque  nempe  maxilla  dentibus  orbatus  , et  ascite 
distentus  , tumorem  quemdam  gerebat  in  laeva  linguae  parte  sanguinem 
identidem  fundentem.  Tumorem  huncce  sub  cystici  abscessus  forma  , atque 
a linguae  apice  ad  basim  fer  me.  protensum  , et  a communi  linguae  mem- 
brana protectum  , exterius  implicatarum  varicum  acervus  perreptabat.  Fo- 
ramen angustum,  canino  denti,  si  adfuisset,  e directo  respondens,  san- 
guinem sincerum,  fluidumque  emittebat,  qui  a me  aliisque  arteriosae  indolis 
habebatur.  Biduo  postquam  lecto  se  dedit  , gravem  noctu  sanguinis  jacturam 
passus  interiit. 

Linguae  vitium  sic  se  habebat,  ut  super  ejus  superficiem  reperent  varices; 
intus  cellularis  membrana  septis  validis  transversim  distincta  contineret  san- 
guinem prope  fluentem.  Componendis  septis,  quibus  areae  interjacebant, 
adjungebantur  fibrae  carneae  M.  hyoglossi  et  styloglossi.  Caelerum  de  morbi 
origine,  qui  ad  triennium  pervenit,  nihil  ab  aegro  declaratum  est. 

3.  Gutturis. 

Vir  duorum  supra  quinquaginta  annorum  in  agri  Mediolanensis  oppido 
medicinam  cum  laude  faciens  , sed  negotiis  nimium  defatigatus  circa  me- 
dium jauuarium  anni  1787  febri  vehementi  cum  tussi  corripitur.  Iteratae 
venae  sectiones,  purgantia,  bechica,  ferociam  quidem  mitigarunt,  neutram 
sustulerunt.  Interea  inter  tussis  impetum  guttur  paullatim  in  tumorem  di- 
stendebatur. In  hoc  aegritudinis  statu  meam  opem  expostulavit  mense  julio  , 
quem  cum  narrantem  audivissem  , quae  praecesserant  , ad  reliqua  investi- 
ganda animum  applicui.  Aderat  febris  continua  , vox  aspera  , defatigatio  , 
et  si  prolixior  esset  sermo  , pectoris  angustia.  Tuberculum  primum  in  laeva 
colli  , dein  alterum  in  media  gutturis  parte  obortum,  mox  inter  se  ambo 
confluentia  , integumenta  immutata  attollebant.  Tota  colli  regio  inter  biuos 
sterno-mastoideos  undique  indurata  valide  pulsabat.  In  medio  item  gutture 
paullo  supra  oram  cartilaginis  semiformis  mollius  quid  extabat  basi  latiore 
tracheae  impositum , quod  non  pulsabat  , sed  compressum  anxietatem  et 
dolorem  inferebat. 

Praeter  haec  distensio  et  continuus  dolor  erat  praecipue  juxta  carotidem 
sinistram  , et  temporis  arteriam  , et  quod  non  infrequens  est , tussiendo 
sputa  alba , viscida  , tenuibus , rubentibus  filis  permixta  excernebat.  Noctu', 
quam  interdiu  magis  agitabatur  , et  cum  interpositis  aliquot  diebus  con- 
quievisset , pulsationis  impetus  imminuebatur.  Sed  medius  tumor  cum  in- 
cresceret, et  veluti  cystim  lympha  plenam  referret,  cum  spirandi  molestia 
conjunctam,  in  concilium  vocati  sunt  artis  magistri  , collatisque  hac  super 
re  sententiis,  e senioribus  alter,  longae,  felicisque  experientiae  vir,  tumo- 
rem medium,  utpote  mollem,  et  fluido  turgentem,  aperiendum  esse  pro- 
posuit , tum  ut  vasa  sanguinea  nimium  distenta  exsolverentur  , tum  ut 
tracheae  compressio  tolleretur. 

Etsi  praeviderem  ulcerationem  in  ea  parte  innumeris  vasis  referta  multum 

taedii  fore  allaturam;  tamen  cum  consilium  ab  omnibus  probaretur,  eodem 
die  lapis  causticus  admotus  est  gutturi.  Febri  vehementi  exagitatus  , noctem 
tamen  tranquilliorem  exegit ; sputa  cruenta , viscida  ferebantur  ; rigor  colli 
minor  erat.  Post  quatriduum  crustam  per  medium  secui,  ex  qua  incisione 
nil  praeter  sanguinis  guttas  haud  dubie  e venis  profluxit.  Mitiora  licet  uni- 
verse viderentur  bronchoceles  symptomata , sputa  tamen  semper  cruenta 
educebantur.  Qua  propter  immisso  in  profundum  ulceris  digito , explora- 
turus quo  tenderet  , in  spongiosam  quamdam  substantiam  incidit  , ex  qua 
copiosus  sanguis  erupit , mox  linamentis  carptis  , et  fascia  cohiben- 
dus. Postea  vero  quam  sanguis  fluere  desiit,  sanies  decolorata  , fcetensque 
tam  abunde  manare  coepit  , ut  cutim  latius  exulceraret  , quae  fallacem 
signorum  mitigationem  traxit  febris  nempe  remissioris  , sputi  sinceri  , 
et  cubitus  levioris  ; noctu  enim  quadam  e varicibus  erosis  prorumpens  san- 
guis splenia  , fasciasque  complevit  , atque  per  excreatum  Abrosum  corpu- 
sculum violacei  coloris  ejecit.  Quies  itaque  diuturna  non  fuit;  nam  turbatae 
noctes  , dolor  a nervis  thyroideae  lacessitis  ad  cervicis  nervos  propagatus , 
tussis  permolesta  , sputa  mixta  , sanies  rubescens  pejora  portendebant ; 
atque  altera  exacta  hebdomade  concretionem  primo  polyposam  excreavit, 
dein  inter  tussis  impetum  varicosi  parenchymatis  fragmentum  expulit,  Post 
haec  ulcus  nigrescere , saniem  fuscam  effundere  , et  gangraenam  praesto 
esse  observabatur  , atque  paucae  intercurrebant  horae , quin  aliquid  aut 
concreti  , aut  atri  sanguinis  , aut  etiam  sanguinis  sine  tussi  rejiceret  aeger. 
Urgebant  quoque  praeter  modum  virum  increscentis  sinistrorsum  broncho- 
celis  distractio  , et  febris  , et  gravis  anhelitus  , et  corporis  jactatio.  Saepius 
e lecto  exilit,  et  ab  intento  bronchocele  suffocationem  in  proximo  esse 
persentit.  Quare  tanquam  insaniens  splenia  a collo  avellit  , varices  fun- 
gosas lacerat,  sanguinisque  ad  tres  libras  ammittit.  Hoc  profluvium  excepit 
brachii  sinistri  oedema , virium  lapsus  , luteus  faciei  color  , singultus  , ul- 
ceris ariditas,  angor,  denique  mors.  Cadaveris  visendi  venia  data  non  fuit. 

Mulier  quintum  supra  quadragesimum  annum  attingens  , cum  forte 
anno  1788  in  notum  sicarium  incidisset  , vehementer  exterrita  est  , cujus 
terroris  effectus  haud  adeo  graves  fuisse  existimaveris  , quia  nullas  in  ejus 
oeconomia  perturbationes  concitaverit  , neque  menstruas  purgationes  sup- 
presserit. Mense  augusto  insequentis  anui  dum  sub  vesperam  cum  marito 
inambularet  , ab  aere  frigidiore  perculsa  protinus  vocem  amisit  , dolorque 
fere  ad  rheumaticos  pertinens  , homoplatam  , humerum  , pectusque  sini- 
strum prehendit.  Tussicula  simul  infestare  coepit  , sub  qua  veluti  inflatio 
circa  collum  apparuit.  Tussis  vero  in  annum  sequentem  1790  producta  , 
mense  rnajo  sincerum  sanguinem  eduxit  , et  sputa  deinceps  sanguine  vel 
coacto,  vel  soluto  remixta  quotidie  efferebantur , mane  praecipue  et  vespere , 

Mulier  hoc  modo  aegrotans,  22  julii  1790  in  urbem  invecta  est.  Huic 
pulsus  frequens,  valens,  et  arteria  quodammodo  teres ; tussis  arida,  brevis  , 
quae  etiam  movebatur  aut  collum  extendendo  , aut  laryngem  manu  pre- 
mendo. Guttur  tumidulus  , mollis  , subsidensque  , ut  in  oedemate , quod 

esse  videbatur  a thyroidaea  glandula  latius  expansa  , vel  in  spongiae  sub- 
stantiam conversa.  Larynx  contrectata  non  pulsabat  , sed  , uti  jam  indicavi, 
tussim,  et  dyspnaeam  concitabat,  et  imposita  gutturi,  dum  loquebatur, 
manu,  vox  per  eas  partes  teneriores,  et  emollitas  quodammodo  permeare 
videbatur.  Cceterum  dolores  , qui  ab  humero  dextro  in  pectus  descende- 
rant , neque  eodem  loco  , neque  eadem  vi  infesti  erant.  His  postmodum 
doloribus,  sine  ob  nimium  cestum,  sive  ob  tempestatis  vicissitudines , acer- 
bioribus factis,  accessere  per  vigilium , cibi  fastidium  , anxietas,  persistente 
eadem  tussi  , per  quam  sanguinem  modo  sincerum  , modo  viscidum , ex 
nigro  fuscum  , et  spumosum  ejiciebat.  Inter  haec  pectoris  et  humeri  dolores 
vehementius  excruciabant  • pervigilium  , jactatio  , difficilis  spiratio  quam 
maxime  affligebant  , ad  quam  sublevandam  ingenti  et  profunda  exspira- 
tione opus  erat.  Demum  accessit  dolentis  humeri  frigus  et  torpor  , et  im- 
becillitas digitorum  , ut  apprehensa  constringere  non  valerent.  His  agitata 
malis  domum  reversa  muiier  fato  cessit  24  octobris  1790. 

4.  Alce. 

Vir  annorum  supra  quadraginta,  habitus  cachetici,  qui  in  eluendis  linteis 
totus  erat  , imbecillitate  brachii  sinistri  diutius  laborabat , quam  cum  susce- 
pisset dolor  per  totum  artum  diffusus  , vence  sectionibus  et  alvi  purga- 
tione profligatus  est.  Triginta  ferme  diebus  elapsis  recruduit  dolor,  quem 
frictionibus,  tum  cineribus  calidissimis  depellere  conatus  est.  His  frustra 
adhibitis,  tumor  sub  ala  sensim,  sensimque  adolevit,  dolore  interim  minus 
urgente.  Tumor  , ubi  primum  a chirurgis  inspiciebatur  , malum  puuicum 
aequabat  , durior  in  centro  , mollior  in  ambitu  , cute  integra  permanente. 
Hirudines  admotae,  et  mollientia  cataplasmata  tumorem  eo  magis  eduxe- 
runt, ut  spatium,  quod  ab  homoplata  ad  os  juguli  spectat,  pertinaciter 
compleret.  Igitur , ut  quid  intus  subesset  , exploraretur  , acu  triquetra  ab- 
scessum subalarem  perforavit  chirurgus  , fluidique  sanguinis  majorem  mo- 
dum effluxisse  vidit.  Mox  febricula  invadit  cum  vilium  imbecillitate  , et 
macies,  et  depascens  gangraena  j pulsus  fit  parvus,  profundus,  non  ordi- 
natus , vox  rauca  , facies  lurida.  Inter  haec  massa  carneae  naturae  , spitha- 
mam longa  , inaequalis,  ex  concreta  , ut  videbatur,  fibra  sanguinis  coagmentata 
per  plagam  educta  est.  Demum  sub  vehementiori  febri  virium  jactura, 
saniei  subcruentae  , foetentisque  profluvium,  arteriae  coeliacae  verberatio  oculis 
conspicua , brachii  oedema  , pulsusque  exilis  mortem  in  propinquo  esse 
praenunciarunt , quae  evenit  24  aug.  1816. 

Hujus  viri  cadaver  dissecandi  opportunitas  facta  est.  Sublevato  pectoris 
osse  , ut  moris  est  , mox  in  conspectum  se  dedit  massa  quaedam  trium 
ovorum  magnitudine  partim  sanguinea  , partim  alba  , quae  orae  anteriori 
infimi  lobi  dextri  pulmonis  erat  agglutinata  j cujus  massae  prior  pars  cruoris 
densitatem  retinebat  5 altera  albescens  steatomati  propius  accedebat.  Tota 
porro  utriusque  pulmonis  superficies  tuberculis  albis  steatomatosis  scatebat, 

quorum  aliqui  altius  in  visceris  parenchyma  descenderant.  Praeterea  sinister 
pulmo  intercedente  grumo  sanguineo  pleurae  costarum  inhaerebat.  Pericar- 
dium uncias  ferme  quatuor  lymphae  continebat. 

Fluidum  per  subclavearem  arteriam  sinistram  etiam  vi  quadam  impulsum 
in  abscessus  caveam  non  penetravit , licet  arterias  omnes  compleverit.  La- 
tius patefacto  tumore  materiae  sanguineae  , corruptae  , fcetentissimae , magna 
vis  profluxit,  ex  quo  cognovimus  abscessum  hinc  ad  homoplatam,  a qua 
musculus  subscapularis  secesserat,  necrosi  affectam  pertingere;  ligamentum 
orbiculatam  humeri,  ejusdem  cervicem  et  cartilaginem;  articularem  ex  parte 
fuisse  absumptas;  inde  sinum  articuli  in  abscessum  subalarem  confluxisse. 
In  eo  autem  sinu  injecti  liquidi  quidpiam  concretum  animadversum  est , 
quod  ex  arteriola  minimi  ordinis  effugit;  nam  reliquae  abscessum  ambientes  , 
veluti  thoracicae  , scapulares  , circumflexae , et  axillaris  liquido  repletae  , 
quantum  oculis  judicare  potuimus,  iJlesae  permanserunt. 

5.  Digitorum » 

Rusticus  boni  habitus  ad  nosocomium  se  contulit  anno  1816,  ut  a pollicis 
dextri  affectione  , qua  per  menses  multos  conflictabatur , penitus  , si  fieri 
potuisset , liberaretur.  Corporis^ffacultates , et  color , et  cibi  desiderium 
eadem  erant  , quae  in  sano  homine  esse  consueverunt.  Unguis  , qui  extre- 
mum pollicem  contegit , nigricabat,  et  a carnibus  recedens  , tenuior  magis 
et  emaciatus  attollebatur.  Digiti  vero  pars  ima  ab  ungue  libera  , paullum 
aspera  , ex  rubro  fusca  , punctis  carneis  in  papillarum  modum  extantibus 
erat  interrupta.  Sanies  , quae  ex  illo  stillabat  ulcusculo , fere  cruenti  aliquid 
habebat  , saepiusque  linamenta  et  splenia  puro  sanguine  madentia  remo- 
vebantur. Casterum  , si  duritiem  quamdam  carnium  exceperis  , pollex  pro 
sano  haberi  potuisset.  Praetereundum  tamen  non  est , quod  interdum  mo- 
lestas quasdam  punctiones  a digito  et  brachio  ad  alam  usque  productas 
persenserit  , ubi  glandulae  sensim  sensiinque  tumefactae  sine  alia  causa 
induruerunt. 

Hoc  autem  nonnisi  initium  atrocissimi  mali  fuit,  quod  postea  sese  expli- 
cavit. Nam  et  febris  , et  vigilia  , et  dolor  ; tum  auctus  glandularum  infartus 
et  numerus,  tam  ad  os  juguli,  ad  inguina  , quam  in  cute  abdominis  , fe- 
morisque sic  eum  detinuerunt,  ut  de  ejus  valetudine  jam  conclamatum 
esset.  Glandulas  , dixi  , obsedisse  variarum  regionum  cutim  ,.  ut  indicarem 
turbercula  dura,  parum  albicantia,  ferme  sphaerica  vel  sub  cute,  vel  intra 
cutem  enata,  ubi  certe  vera  glandulosa  corpora  non  existunt.  Doloribus 
noctu  praecipue  urgentibus  , vigiliis  longis  accessit  marasmus  , fractisque 
viribus  et  animo  decessit.  Per  incuriam  sectus  non  fuit. 

Famula  ex  Helvetiis  culinam  faciens,  robustioris  temperamenti,  apicem 
pollicis  dextri  ad  multos  menses  exulceratum  habebat.  Sanies  videbatur 
scaturire  sub  ungue  per  totidem  foraminula  carnibus  impressa.  Dum  saniei 
facilis  exitus  concedebatur , parum  molestiae  digito  afferebat  ; at  ubi 

medicamentorum  impositione , et  variatione  suppuratio  moderabatur,  dolores 
pungentes  , et  veluti  anxietas  quaedam  digitum  invadebant.  Demum  suppu- 
ratio , quae  nullo  malagmate  supprimi  potuit,  sponte  per  aliquod  tempus 
exaruit.  Quod  cum  ruri  accidisset  , protinus  inflammatio  sub  ala  exorta 
est  , quae  in  abscessum  mutata  multum  puris  dedit.  Sub  hoc  puris  pro- 
fluvio , sive  quod  non  opitularetur  , sive  quod  malum  altius  visceribus  in- 
sederit, febris  intendebatur  magis  , atque  inflammatio  dextrum  pectus  cor- 
ripuit , quam  excepit  delirium  et  mors  in  agri  Mediolanensis  oppido. 

6.  Ovarii. 

Continens  febris  et  valida  , qua  virgo  annorum  24  extorrebatur  , intra 
quartum  diem  soluta  est , cum  dextri  hypogastrii  regio  intendi  coepit  , 
paullatimque  sic  increvit , ut  abdomen  fere  totum  compleret.  Interim  cata- 
meuia  fluebant  , nec  nisi  duobus  ante  obitum  mensibus  emanserunt.  Fla- 
vescens vultus , dyspnaea  , vomitus  frequens  mortem  antecesserant , quae 
altero,  quam  in  nosocomium  recepta  fuit , mense  ingruit  6 novembris  1783. 

Corpus  defunctae  flavum  erat  , non  tumidum  , praeter  abdomen , quo 
inciso  magna  vis  subcruentae  lymphae  exibit  , simulque  apparuit  tumor  in 
globi  formam  subjacentia  intestina  comprimens,  eodem  anterius  flavo  colore 
imbutus , posterius  albus  et  laevigatus.  Is  ovarium  erat  dextri  lateris  , quod 
eo  usque  intumuit , ut  supra  lineam  pelvis  innominatam  sese  extollens , 
hypogastrium  , hypocondrium  a dextris  , et  totam  ferme  umbilici  regionem 
obsideret.  Pondus  erat  librarum  medicarum  undecim  cum  dimidia.  Super- 
ficiem ejus  anteriorem  vestiebat  crusta  durior,  steatomatosa , intus  diversi- 
mode striata.  Totum  porro  ovarii  involucrum  valide  renitens  , 11011  secus 
ac  aortae  canalis  , continebat  liquidum  quoddam  crassius  , colore  et  den- 
sitate minio  concocto  persimile.  Totum  hoc  marsupium  in  duas  veluti 
caveas  discriminabatur  a septo  interiori  medio , quod  valvulae  in  modum 
ab  una  ad  alteram  patebat.  Cavearum  parietibus  infixa  erant  parva  steato=- 
mata  coloris  subruffi.  Eodem  colore  praeditum  erat  omentum  ad  hypoga- 
strium usque  protensum  , et  in  schyrrum  mutatum  ea  parte  , qua  ova- 
rium contegebat.  Hepar  pallidum,  non  durum } bilis  pauca,  decolorata. 
Uterus  sanus  , qualis  in  virginibus  esse  solet.  Alterum  ovarium  frequentibus 
scatebat  tuberculis  calcareae  indolis,  crassiorisque  intestini  appendices, 
quas  vocant  , adiposas  in  duritiem  schyrrosam  conversae  aspiciebantur. 

7.  Scroti. 

Non  infrequens  est  haematocele  spontaneus  scroti ; spontaneus  inquam, 
ut  qui  a nulla  exteriori  vi  promoveatur.  Oboritur  paullalim  in  senibus  , 
ideoque  perquam  raro  increscit  celeriter  , nec  notas  habet , quibus  a communi 
hydrocele  tuto  distinguatur.  Dum  longa  plaga  inciditur  scrotum,  evacuatur 
sanguis  et  fluidus  et  concretas  , et  superficiei  internae  vaginalis  tunicae 

grumi  aliquot  cruenti  inhaerent , quibus  hiantia  vasa  obstruuntur.  Per  dies 
autem  multos  sanguis  defluere  pergit  ex  vaginalis  tunicae  superficie;  dein  pus 
copiosius  movetur  , quo  extenuatur  aeger , et  ad  interitum  vergit.  Iu  senibus 
plaga  prompte  gangraenam  concipit , et  plerumque  occidit. 

8.  Lumbi. 

Figulo  triginta  annorum,  exeunte  decembri  anni  1807,  innatus  est  parvus 
tumor  in  regione  ilei  dextri , qui  cum  non  indolesceret , neque  cutis  vitia- 
retur, neque  muneribus  obeundis  officeret  , neglectus  est  , donec  ad  am- 
pliorem molem  pervenit.  Tunc  phlebotomi  cousilium  arripiens,  qui  her- 
niam abdominis  judicavit,  subligaculo  tumorem  constrinxit,  qua  pres- 
sione excitati  dolores  , auctusque  praeter  modum  congestus  , eo  addu- 
xerunt hominem  ut  vincturam  abjiceret.  Attamen  tumor  quamvis  a pres- 
sione liber  increscere  et  intendere  se  perrexit,  ut  a coctis  spuriis  ad  oram 
ossis  ilii  et  lineam  albam  abdominis  porrigeretur.  Cum  per  tres  menses 
anxius  conflictaretur,  demum  chirurgis  sese  commisit.  Tumor  in  globos 
tripartitus  erat  , cutis  ntenta  , pressus  indolescebat , atque  fluidum  subtus 
esse  indicabat,  neque  ullo  modo  pulsabat.  Vana  fuit  investigatio  causarum, 
quae  tam  immanem  tumorem  produxerant : id  unum  ab  homine  accepimus , 
se  nunquam  antea  cegrotasse. 

Pridie  kal.  aprilis  1808  trium  chirurgorum  inito  consilio,  decretum  fuit 
acu  triquetra  perforare  tumorem  , ut  fluidi  conclusi  indoles  innotesceret; 
sed  praeter  aliquot  sanguinis  guttas  nil  aliud  effluxit.  Hinc  materiam  intus 
haerentem  densiorem  esse,  et  fortasse  steatomati  similem  judicantes,  quam 
ut  per  angustum  foramen  defluere  posset,  statuerunt  longa  incisione  tumo- 
rem aperire.  Qua  peracta  , plurimum  sanguinis  eductum  est  digitis  , pars 
fluidi,  pars  concreti , pars  albae  contritae  substantiae  permixta  , atque  fihrince 
sanguinis  quassatae  persimilis.  Vulnus  linamentis  impletum,  fascia  deliga- 
tum est.  Eodem  die  et  sequentibus  linteola  sanguine  plus  minus  aquoso  , 
ex  tota  vulneris  superficie  stillante  tingebantur  , quae  superficies  multis 
cellularis  membranae  septis,  iisque  inaequalibus  erat  interrupta.  Tertia  die 
nox  agitata  fuit;  pulsus  deficiebant;  intumuerat  scrotum ; plaga  gangraenam 
redolebat.  Extineto  pulsu,  primo  diluculo  diei  quiutae  extinguitur  vita.  Sectio 
vetita  fuit. 

9.  Femoris  diffusus. 

Vinarius  octogenario  major,  firma  tamen  valetudine,  integris  sensibus, 
ineunte  aestate  anni  1808  lumborum  dolore  afficitur , qui  dolor  qua  arte 
recesserit,  ignoratur.  Brevi  autem  post  tempore  pes  dexter  tumescere  coepit  , 
paullatimque  crus  et  femur  usque  ad  coxam  inflatum  est  oedemate  , albo  , 
non  dolente , non  renitente  , sed  pondere,  et  artus  torpore  ingravescente. 
Hoc  neque  medicinis  usurpari  solitis  , neque  injecta  fascia  cessit,  quinimo 
vinctura  intollerabilis  fuit.  Urina  pauca  et  crassa  subsecuturam  asciteu 


2o3 


indicabat,  quam  epigastrii,  scroti,  artusque  sinistri  inflatio  proximam  osten- 
debant , quae  tamen  usu  digitalis  purpureae  et  aconiti  napelii  extracto  , 
paullisper  consedit  , mox  iterum  in  scroto  et  crure  dextro  reditura. 

Kalendis  septembris  artum  dextrum  valde  intentum,  cutem  rubescentem  , 
cutaneas  venas  turgidas  lividasque  observavimus.  Calor  ad  naturalem  ac- 
cedebat; suprema,  eaque  interior  femoris  pars  turgidior  erat,  atque  circum 
premendo  totam  femoris  superficiem  fluctuare  quidquam  percipiebatur,  non 
secus  ac  si  confluens  sub  musculis  aliquod  fluidum , femoris  os  circum- 
daret. Nec  solum  femur , sed  crus  etiam  fluctuantis  subtus  humoris  signa 
ostenderat. 

Quamvis  quae  maturandorum  abscessuum  propria  sunt  symptomata  non 
praecesserint  ; tamen  non  levis  suspicio  orta  est  saniei  sub  musculis  collectae. 
Indagantibus  quo  loco,  quo  modo  emitteretur  fluidum  , statutum  fuit  exigua 
sectione  penetrandum  esse  in  focum  abscessus,  esseque  incidendum  in  parte 
femoris  postica  inter  musculos  flexores  cruris  duobus  supra  poplitem 
transversis  digitis.  Etenim  diutius  trahendo  metus  erat,  ne  ob  nimiam  tensio- 
nem pars  gangraena  afficeretur.  ? 

Vix  forata  cute,  sanguis  exiluit  purus  , eoque  copiosior  , quo  magis  ferrum 
altius  descenderat  , neque  subsiliendo , sed  placide  ut  rivulus  defluendo  ; 
atque  in  vase  receptus  ad  trium  librarum  pondo  concrevit , ut  aeger  pene 
animo  linqueretur.  Post  quam  sanguis  spongiae  marinae  particulis  cohibitus 
est,  accessit  febris  cum  lypothimia,  pulsu  parvo  et  recondito.  Duobus,  qui 
subsecuti  sunt , diebus , pulsus  validior  erat , et  artus  dexter  fervebat , 
cutisque  intense  rubens  quasi  ardens  tangenti  occurrebat.  Demum  pulsu 
variante  , febri , tensione  , calore  urente  persistentibus  , sanieque  ex  plaga 
gangraena  corrupta  defluente  octavo  die  animam  egit , cujus  cadaver  a con- 
sanguineis subtractum  fuit. 

io.  Femoris. 

Abscessus  sanguine  plenus  incisus  est  anno  1790  in  interiori  femoris 
dextri  parte  cujusdam  rustici.  Sanguis  , qui  inde  prodiit  , concretus  erat. 
Nulla  vis  externa  antecesserat,  neque  morbus,  ad  quem  abscessus  origo 
referri  posset.  Cutis  erat  intacta  , et  quasdam  duntaxat  punctiones  aeger 
subinde  percipiebat.  Inciso  autem,  et  purgato  abscessu,  intra  tres  menses, 
quae  rara  est  felicitas , convaluit. 

Ejusmodi  abscessum  sanguifluum  in  adolescente  nondum  quartum  lustrum 
emenso  observavi  circa  femoris  partem  posticam  , in  quo  nec  dolor  , nec 
color  mutatus  erat.  Is  ferme  sex  latos  digitos  longus  , setaceo  trajectus  , 
dedit  sanguinis  inodori , et  vini  foeces  aequantis  vim  magnam  , qui  deinde 
in  materiam  subfuscam  conversus  cum  foetore  aliquo  per  aliquot  dies  per- 
rexit fluere.  Postea  in  tenuem  saniem  mutata,  ad  sanationem  usque  perdu- 
ravit , quam  intra  mensem  et  dimidium  recepit. 


ii.  Femoris. 

Vir  arthriticis  doloribus  valde  conflictatus  , cujus  curationem  medicus 
frustra  susceperat , febri  tandem  acerbiori  et  erysipelate  corripitur  , quod 
inguini  dextro  et  hypogastrio  incubuit  sic , ut  dolor  totus  in  coxae  arti- 
culum confluxisse  videretur.  Femur  immobile,  naturali  crassitie  praeditum 
extrorsus  vergebat.  Febris  autem  sine  remissione  exardens  intra  paucas 
hebdomadas  hominem  confecit. 

In  cavitate  dextera  pectoris  et  in  abdomine  nil  morbidi  fuit.  Femoris 
autem  dextri  cum  coxa  junctura  undique  obliuita  erat  subruffo  quodam 
humore,  veluti  a sanguine  , dum  ad  coagulum  tendit.  0 e terso  eodem  hu- 
more , cartilago , quae  femoris  caput , et  quae  cotyle  interius  obducit , 
abrasa  inventa  est ; ossaque  , qua  parte  nudata  erant , aspera. 

Mirum  certe  videri  potest  , quomodo  tam  exiguus  humor  articulo  inhae- 
rens, tam  immanes  potuerit  gignere  dolores,  nisi  adjiciam  arthriticam  labem 
■carlilagines  et  ossa  absumentem. 

12.  Femoris  cum  hydrothorace. 

Rusticus  annorum  ad  sexaginta , habitus  sicci,  dum  autumnali  tempore 
frumentum  excuteret , ad  medium  sinistri  femoris  dolore  percutitur  , qui 
licet  temperatus  esset  , tamen  intermisso  labore  curandum  se  dedit.  Ap- 
posita sunt  malagmata  , quae  molliunt , mox  fluidum  subtus  haerere  depre- 
hensum est.  Tunc  aeger  nondum  a febre  vexatus  in  nosocomium  illatus 
est  28  octobris  1789.  Tumor  latus,  mollisque , cum  intenso  cutis  colore 
indolebat.  Re  perspecta  naturae  ordinem  quodammodo  immitaturus  quatuor 
locis  punctim  abscessum  aperui , ex  quo  mox  sanguis  dissolutus  et  conti- 
nenter sequentibus  diebus  effluxit. 

Die  5 novembris  exiguae  incisiones  primum  indolescere  et  rubere , dein 
in  lividum  et  nigrum  colorem  mutari  , scilicet  gangraena  affici  coeperunt. 
Protinus  aeger  mutato  cubili  , et  datis  intus  et  foris  , quae  adversus  gan- 
graenam sunt  , medicamentis , fere  servatus  videbatur , remanente  ob  emor- 
tuam cutem  ulcere  satis  amplo.  Verum  post  kalendas  decembris  febri,  cum 
modica  tussi,  laterisque  dextri  dolore  corripitur.  Huic  vesicatoria,  oxymel, 
kermes  opposita  sunt,  quibus  etsi  dolor  et  tussis  sublevarentur,  tamen 
eadem  symptomata  identidem  cum  quodam  impetu  intercurrebant , dum 
interea  ulcus  purgatum  implebatur.  Sed  ante  medium  januarium  anni  1790 
idem  ulcus  subito  expalluit  , cum  vehementior  febris  cum  dolore  denuo 
urgeret.  Et  dolor  quidem  jugiter  primam  sedem  tenuit;  sputis  viscidis  , 
tussi  sicca  , pertinaci,  pulsibus  frequentibus  stipatus.  His  malis  signis  pressus 
homo  cum  stertore  vitam  finivit  20  januarii. 

Reserata  thoracis  dextri  cavea  exhibuit  ingentem  aquosi  fluidi  copiam  , 
totum  circumquaque  pulmonem  ambientem  , preterquam  ubi  lateris  dolor 
vexabat,  ibi  enim  pulmo  veluti  pleurae  accretus  erat,  sed  non  proxime; 

quia  spatium  inter  utrumque  purulenta  materia  scatebat  , quae  a dissoluta 
forte  crusta  phlogistica , ut  ajunt , proficiscebatur,  ab  ea  etenim  crusta 
major  dextri  pulmonis  lobus  per  totum  ejus  ambitum  cingebatur. 

i3.  Femoris. 

Agricola  sanguifluo  pariter  affectus  tumore  inferne  ad  latus  interius  sini- 
stri femoris  ad  nos  perductus  est  , cujus  mali  nullam  causam  sciscitando 
invenire  potuimus.  Intra  mensem  increvit  tumor  cum  mollitie  , febrique 
continua  , doloreque  inter  explorandum  molesto.  Hunc  abscessum  eadem 
ratione  curandum  suscepi  qua  superiorem  , scilicet  quatuor  exiguis  incisio- 
nibus aperta  cute  , elotus  sanguis  cum  puris  quadam  specie  pei mixtus 
abunde  manavit.  Interea  febris  magis  invaluit,  gangraenamque  toti  cellulari 
membranae  induxit.  Biduo  antequam  occumberet  aeger,  lateris  sinistii  dolore 
conquestus  est  • scilicet  qua  parte  femur  aegrotabat , atque  in  ejus  lateris 
cavea  empyema  serosum  post  interitum  repertum  est. 

i4- 

Empyema  lymphae  turbidae  pariter  observatum  est  in  sinistro  pectore 
juvenis  r5  annorum  , qui  sacro  morbo  obnoxius  , dum  forte  procideret  , 
genu  dextrum  graviter  adusserat.  Per  menses  novem  , quos  in  nosocomio 
decumbendo  transegit,  saepius  gangraena  correptus,  toties  liberatus  est.  In 
latus  dextrum  plerumque  cubabat } neque  interea  latitantis  in  thorace  morbi 
inditia  aderant,  cum  postremis  aegritudinis  diebus  dolor  lateris  , febrisque, 
pulsusque  velox  , et  vires  prostratae  finem  vivendi  fecerunt. 

i5.  Femoris. 

Juvenis  agricola  medio  decembri  anni  1789  calceos  rudes  , novosque 
pedibus  induxit , cutisque  sinistri  pedis  paullo  supra  os  calcis  ab  ora  su- 
prema calceamenti  vulnerata  est:  inde  cutis  valde  irritata  intumuit  continuo 
tractu  ad  inguen  usque  sinistrum.  Vulnusculum  interea  pedis  sanabatur , 
dum  totus  femoris  tumor  , modica  febri , et  modica  ad  gressum  difficultate 
stipatus  , ad  interiorem  inferioremque  ejus  partem  colligebatur.  Is  parum 
indolescens,  parum  etiam  prominebat,  neque  cutim  vitiaverat}  opportunum 
tamen  visnm  est  abscessum  incidere  inter  M.  vastum  interiorem  et  bici- 
pitem , ex  quo  sanies  loturae  carnium  similis  profluxit.  Sanie  pedetentim 
melioris  notae  fluente  , intra  duos  menses  plaga  coaluit. 

16.  Genu. 

Sutor,  athletici  habitus,  potatorque  strenuus,  sutrinae  vel  pertaesus,  vel  con- 
temptor, arti  minoris  lucri,  majorisque  tedii , illinendo  nempe  mercurio, 

veaerea  labe  infectis  totum  se  dedit.  Postquam  per  annos  complures  jatralipa 
munere  functus  esset,  repente  acerbissimo  genu  sinistri  dolore  perculsus 
est  , genuque  deinceps  in  fungi  articularis  formam  excrevit.  Multi  chirur- 
gorum, quibus  se  concredidit  , multa  moliti  sunt:  inter  quae  indicare  suffi- 
ciat hirudines  , linimentum  ex  alcali  volatili  , vesicatoria  , fotus,  malag- 
mata ex  mercurio  , exedentia  , lutum  thermarum;  quae  cum  omnia  super- 
vacua essent,  ni!  aliud  superesse  videbatur  quam  membri  praecisio;  hanc 
tamen  constanter  recusavit  , maluitque  totos  tres  annos  doloribus  plus 
minus  acutis  torqueri.  Demum  febribus  abnormibus  correptus  alvi  dejectio- 
nibus , tussi  et  corporis  maerore,  in  asciten  incidit,  et  mortem  totius  cor- 
poris cute  in  croceum  colorem  mutata  1800. 

Vix  aperto  abdomine , lymphae  cruentae  nimius  modus  cum  impetu  prosi- 
luit. Subtus  intestina  contracta  , et  veluti  inter  se  agglomerata  non  aliter 
ac  si  ab  aestu  insecutae  inflammationis  fuissent  torrefacta,  nisi  quod  gluten  , 
aut  lympha  concrescibilis , quae  adeo  frequens  est  in  incensionibus  omnino 
desiderabatur.  Hepar  quasi  e sua  sede  propulsum,  incumbebat  totum  ven- 
triculo et  intestinis  quibus  accreverat.  Peritonaeum  insuper  qua  abdominis 
musculos  convestit  et  viscera  , solito  crassius  , lividique  coloris  , ob  san- 
guinis in  ejus  cellulas  transfusionem,  apparebat,  ut  si  ad  signa  adverta- 
mus , quibus  diutius  agitabatur  aeger , pro  cronica  inflammatione  haberi 
potuisset.  Genu  , quod  antea  tumidum  indolebat  , octonis  antequam  decede- 
ret diebus,  exaruit.  Ligamenti  orbiculati  crassities  et  color  secundum  naturam 
erat ; sed  os  patellae  intus  cartilagine  destitutum  , asperum  et  cruentum. 
In  ipso  articulo  parum  lymphae  rubescentis  observabatur.  Synoviae  appa- 
ratus inter  condylos  et  medium  ligamentum  , quod  a sulco  processuum 
femoris  ad  tibiae  tuber  tendit  , sanis  similia.  Condylus  exterior  a concreto 
sanguine  obducebatur,  qui  in  ea  superficie  cartilagine  carens,  scaber,  et 
cruentus  , intus  in  spongiam  totus  mutatus , extus  vero  osseis  concretionibus 
hinc  inde  asperior  factus  erat. 

Retrorsum  in  eo  sinu,  qui  inter  inferiores  femoris  processus  est,  recon- 
debatur abscessus  , per  quem  exeso  orbiculato  ligamento  , cellularis  mem- 
branae corruptae,  cinereae  acervus  prodibat;  reliquiae  forsan  adiposae  illius 
massae  , quae  in  sano  homine  inter  processus  reperitur.  Remoto  cellulari 
acervo,  foramen  amplum  in  lata  illa  superficie  femoris,  quae  retrorsus  paullo 
supra  processus  expanditur  , in  conspectum  se  dedit  , quod  gelatina  san- 
guine permista  obturatum  in  interiorem  medullae  caveam  penetrabat.  Live- 
scebat ea  diaphyseos  pars  , quae  sensim  in  processus  desinit  ob  sanguinis 
in  ossis  cellulas  transitum.  Ima  pars  femoris  ad  spongiosam  mollitiem  re- 
dacta, vel  sulcis,  vel  foraminulis  inter  rubentes  ossis  fibras  exasperata 
cernebatur.  Caeterum  nec  ligamenta,  nec  periostaeum  sic  immutata  erant, 
ut  in  fungo  articulari  animadverti  solet. 

Ab  expositis  rebus  conjectari  licet,  ex  inflammatione  medullaris  mem- 
branae ortam  saniem  laminas  osseas  vitiasse  sic , ut  sanguis  putrefactus  ex 
medullari  in  articuli  cavum  projectus  cartilagines  et  ex  parte  ligamenta 
absumpserit. 

17.  Poplitis. 

Civis  Mediolanensis,  quinquagesimum  annum  attingens,  tumores  aliquot 
molles,  non  dolentes,  in  sinistro  poplite,  et  vicinis  partibus  gerebat,  qui 
dissecti,  sincerum  sanguinem  fuderunt.  Alii  postea  tum  in  postica,  inferiori 
femoris  parte,  tum  in  superiore  cruris  superficie  tenus  apparuerunt,  sin- 
gulis remediis  pertinaces,  quos  itidem  incidere  oportuit.  Ulcera,  quae  inde 
nata  sunt  , modo  suppurantia  , modo  glutinata  , modo  recrudescentia  ad 
duos  et  dimidium  aunos  traxerunt , donec  calendis  julii  1808  plenam  va- 
letudinem receperunt. 

18.  Suroe. 

Vir  Bustensis,  ad  quadragesimum  fere  annum  provectus,  anno  1800  dolore 
extemplo  percellebatur  in  surae  sinistrae  medio,  cujus  ipse  causam  ignorabat. 
Praeter  dolorem  tota  sura  paullatim  tumefacta  est  , ut  muniis  obeundis 
impar  esset.  Malagmata  sive  quae  resolvunt,  sive  quae  ad  maturitatem  ducunt , 
non  profuere.  Eadem  forma  tumor  , eodem  colore  cutis  servabatui : aubuis 
fluidi  sonus,  veiuti  cancellis  cellulosis  intercepti  percipiebatur.  His  cognitis, 
ne  tempus  tentaminibus  supervacue  tereretur  , setaceo  suram  trajeci , quod 
magnam  lymphae  sanguineae  vim  e duxit.  Interjectis  aliquot  diebus,  accedit 
febris  , suppuratio  promovetur  ea  copia  , ut  communem  gastrocnemiorum 
membranam  , et  tendineae  portionem  absumeret.  Decedente  febri  , et  pure 
melioris  notae  fluente , truncus  artusque  superiores  molestis  quibusdam 
doloribus  afficiuntur  , qui  camphora  et  opio  sedantur.  Tandem  post  diu- 
turnam suppurationem,  glutinato  ulcere,  Bustum  profectus  est  junio  1800. 
Rediit  25  octobris  ut  ulcuscula , quae  in  crure  erant  renata  , sanarentur  , 
obtentaque  cicatrice,  Bustum  repetiit. 

19.  Cruris . 

Juvenis  20  annorum,  habitus  phlegmatici,  cum  ruri  esset  mense  martioi8oi, 
et  palmitibus  colligandis  totus  intentus  esset,  repente  dolore  corripitur  in 
dextro  crure,  qui  postea  in  tumorem  album,  durum,  latumque  in  interiori 
cruris  latere  excrevit , moxque  a capite  tibiae  usque  ad  magni  tendonis 
origines  defluxit  Mense  martio  igitur  ad  nosocomium  advolat.  Tumoris 
durities  fere  lapidea,  emollientibus  partim  discussa , pars  in  suppurationem 
versa  est.  Ampla  incisione  facta,  purus  sanguis  foeculentus  vix  fluidus  exiit, 
ejusdemque  naturae  exire  perrexit,  donec  pus  concoqui  coepit-  quod  deinde 
tanta  copia  manavit , ut  bis  deligare  ulcus  oporteret,  et  maciem  propemo- 
dum  induceret.  Tandem  resoluta  peuitus  duritie  , et  viribus  per  analeptica 
refocillatis , ulcus  coaluit. 

20.  Cruris. 

Viro  diuturna  scabie  infecto  anno  1785  adjunctus  est  tumor,  nec  dolens, 


nec  inflammatus,  ad  fibulae  sinistrae  caput,  qui  iucisus  dedit  sanguinem 
densiorem  , coloris  obsoleti  puris  globulis  intermixtum.  Expurgato  per 
multos  dies  sanguine , sanies  coepit  fluere  , tum  ulcus  indolescere  , et  orae 
ejus  tumefieri  , atque  crus  contrahi  cum  gangraenae  periculo.  Postremo  in 
corporis  maciem  , alvi  fluxum  et  febrim  , cum  tussicula  incidit  aeger  , ex 
quibas  mors  secuta  est  altero  post  cubitum  mense. 

2 1 . Cruris. 

Agricola  annos  natus  quinque  supra  septuaginta  vegeta  utens  senecta , et 
facetiis  propinquorum  animum  exhilarans  , anno  1793  per  dies  complures 
vexatus  est  dolore  haud  modico  circa  suram  cruris  sinistri  , quae  pauilatim 
intumuit,  coloremque  ex  fusco  flavescentem  ad  pedem  usque  contraxit, 
ut  videretur  scorbuticae  affectionis  inditium  esse  evidentissimum  , licet  coe- 
tera  deessent.  Tandem  post  mensem  fluctuantis  humoris  quidpiam  in  exte- 
riori surae  parte  deprehensum  est , ibique  ex  incisa  cute  merus  sanguis  fuscus , 
non  foetens  , vix  fluidus  prodiit.  Plaga  profunda  erat  inter  musculos  solaeum 
et  geminos  , quae  aliam  parare  viam  coegit  sanguini  , et  puri,  dividendo 
posterius  musculos  gastrocnemios*,  nam  quoties  deligabatur,  sanguinem  cor- 
ruptum plaga  demittebat,  quo  etiam  lectus  foedabatur  • nec  nisi  post  octonos 
dies  puris  vestigium  circa  ulceris  oras  apparuit , brevique  in  serum  sub- 
fuscum  ex  profundo  ulceris  sinu  promanans,  mutatum  est,  in  quo  fibulae 
suprema  pars  late  corrosa  conspiciebatur.  Quae  labes  cum  corrigi  non  po- 
tuerit iis  , quae  vel  ad  avertendam  corruptionem  , vel  ad  excitandas  vires 
valere  dicuntur  , intercedente  pulsu  molli  , parvo  , vario  , lingua  arida  , 
liominem  rapuit. 

Hepar  ordinariae  molis,  livescentibus  lineis  notatum,  parenchima  molle 
sic  , ut  levi  contrectatione  laceraretur.  Bilis  pauca  , lutea  ; intestina  vacua  ; 
glandulae  mesenterii  humore  sublivido  suffusae  *,  glandulae  inguinales  internae 
atro  sanguine  repletae  ; vasa  cruralia  sana.  Inter  femoris  musculos  sarto- 
rius , triceps  , vastus  uterque  macerati  et  lividi.  Pus  album  in  genu  articulo 
concoctum  , sursum  inter  fibras  musculorum  tibiam  attollentium  penetravit. 
Hujus  juncturae  cartilagines  albae  quidem  erant  , sed  hinc  inde  abrasae  j 
cruris  vero  musculi  omnes  gangraena  tacti  , abscessusque  praeter  magnam 
gastrocnemiorum  , et  fibulae  supremam  tibiae  partem  , proximam  etiam 
absumpserat. 

Cum  vir  iste  permagna  bronchocele  donatus  esset  , illam  dissecandi 
desiderium  nos  impulit  , vidimusque  thyroideae  glandulae  lobum  sinistrum 
in  tres  veluti  lobulos  , aut  loculos  dispertiri,  quorum  unusquisque  rubente 
materia  non  tamen  fluida  , magmati  boli  armenae  simillima  repletus  erat. 
Magma  illud  in  altero  lobulo,  qui  propterea  vetustior  videbatur,  fere 
aridum*  minus  siccum  in  altero,  qui  prope  erat;  in  postremo  manifeste 
fluidius.  Cavea  uniuscujusque  lobuli  septis  cellulosis  interstincta  erat.  Lobus 
dexter , qui  unicam  caveam  habebat , eadem  pultacea  materia  turgebat. 

22.  Tibice. 

Puer  annorum  tredecim  in  aere  salubriori  degens  in  nosocomium  im- 
portatus est  26  augusti  i7<j4-  affirmabat  nobis  tumorem , quem  ob 

oculos  habebamus  , intra  mensem  tibiae  sinistrae  succrevisse.  Mollis  erat 
quidem  , sed  latius  in  interiorem  cruris  partem  extensus , qui  sine  mora 
apertus  plurimum  meri  sanguinis  tum  fluidi  , tum  concreti  dedit ; sinceri 
puris  nunquam  dedit  ; sed  vel  saniosi  quidpiam  , vel  sanguinei  inter  deli- 
gandum excernebat  , cui  ulceris  color  respondebat  vel  cinereus,  vel  fuscus. 
Tandem  os  nudum  se  ostendit,  idque  multis  locis  asperum.  Praeterea  caro 
mucida,  lardo  affinis  ex  inaequali  superficie  increscens  febrim,  et,  quoties 
deligabatur  , dolorem  haud  modicum  excitaverat.  Qua  propter  ne  homun- 
culus macie  conficeretur  , ex  medio  femore  crus  ei  sinistrum  amputatum  est. 

Adiposa  exsecti  cruris  membrana  multam  lympham  continebat.  Musculi 
sani  , praeterquam  circa  ulcus , ubi  in  fungosam  carnem  abierant.  Hujus- 
modi caro  ex  tota  tibiae  anteriori  superficie  pullulabat , eique  hinc  inde 
bracteae  quaedam  osseae  inaequales  , tenuesque  inhaerebant  , ab  errante  ve- 
luti  osseo  succo  depositae.  Tibia  ad  epiphysin  superiorem  confracta  , ubi 
frustum  penitus  mobile  a diaphysi  secesserat.  Os  purgatum  cum  diligentius 
inspiceretur  necroseos  notas  exhibuit  , nam  cortex  exterior  ob  asperitates 
et  succi  ossei  inaequalem  concretionem  regeneratus  fuisse  apparebat  , dum 
interior  extinctus  in  bracteam  satis  longam,  mobilem  conformatus  a priori 
cortice  includebatur. 

Hujus  pueri  ulcus  ab  amputatione  natum  nondum  erat  consolidatum  6 
martii  1790-,  etenim  saniem  multam  et  sanguinem  identidem  fundebat  , 
quae  tandem  linamentis  spiriti  vini  fortiori  imbutis  suppressa  fuit.  Sed  jam 
tumor  alter  obortus  erat  in  inferiori  anteriorique  dextri  femoris  parte  , 
molliusculus  , et  cute  non  mutata  fluctuantis  subtus  materiae  copiam  osten- 
dens. Hic  sponte  apertus  , dedit  saniei  et  sanguinis  simul  remixti  quantum 
vix  credi  potest.  Credi  autem  facile  potest  puerum  febribus  et  longa  sup- 
puratione consumptum  obiisse  20  aprilis. 

Femoris  dextri  extrema  utraque  sana  } etenim  epiphyses,  et  cartilagines 
articulorum  secundum  naturae  leges  dispositae  observabantur.  Ossis  diaphysis 
a periostaeo  nudata  demonstrabat , inter  illud  et  femur  abscessum  natum 
fu  isse.  Os  certe  huc  illuc  foratum , et  osseis  germinationibus  velud  stalacti- 
tibus  refertum  erat. 

23.  Cruris. 

Abscessu  istiusmodi  sanguineo  laborans  rusticus  habitus  cachectici  annos 
natus  ad  triginta  sectus  est  1 aug.  1795  coram  cl.  La  Combe , medico  Lau- 
sannensi,  aliisque  compluribus  artem  medicam  profitentibus.  Is  febri  primum, 
nescio  cujus  indolis,  certe  non  vehementi,  et  vagis  doloribus  conflictatus, 
in  valetudinario  medico  aliquamdiu  decubuit.  Postea  cum  remittente 
febri,  doloribusque , crus  dextrum  ei  cum  tensione  et  cruciatu  intumescere 

coepisset , in  nostrum  eonclave  deportatus  est  , ubi  vix  duas  hebdomadas 
supervixit. 

Iu  vivente  adhuc  homine  haec  notavimus  : crus  dextrum  totum  a genit 
ad  pedem  tensum  inflatumque  ; ad  tibiae  angulum  anteriorem  livescens 
macula  profundior  paulio  , et  latior , quam  solet  , observabatur  ; atque  si 
manu  tibia  vel  sura  contrectaretur,  surdus  in  toto  crure  dolor  mire  exaspe- 
rabatur. Hic  vir  licet  graviter  decumbens , cum  impetu  quodam  sese  eri- 
gebat , quoties  deligabatur  , spectaturus  quid  cum  ipso  ageretur.  Denique , 
quo  decessit  die,  alvum  aliquoties  praeter  morem  deposuit,  et  repente  ex- 
solutis viribus , vita  functus  est. 

vEgritudinis  natura  et  mortis  causa  adhuc  obscura  per  dissectionem  pro- 
dita sunt.  Pulmo  uterque  sanus  : in  dextra  thoracis  cavea  pauxillum  rubelli 
seri  fuit.  Cavea  opposita  continebat  ejusmodi  seri  sanguinei,  fluidique  fere 
libram ; pericardium  itidem  habebat  seri  quidpiam  coloris  magis  flavi  , 
quam  solet  , uti  in  sugillationibus  , dum  eruor  dissolutus  eodem  colore 
cutem  afficit.  Cor  molle,  flaccidum;  periostaeum  a sterno  solutum,  aequo 
spongiosius,  et  a suffuso  sanguine  rubens;  intestina  singula  cinerea,  vacua 
et  ad  corruptionem  prona.  Minor  ventriculi  arcus  et  incumbens  ei  hepatis 
lobus  lente  inflammata  apparebant. 

In  crure  majora  mala:  mox  enim  detracta  cute,  insolita  nigrities  mem- 
branam adiposam  , et  illam , quae  musculos  continet  , inficiebat  , a qua 
musculi  ipsi  praesertim  gastrocnemii  immunes  non  erant;  sanguis  enim  in 
spatia  cellularum  effusus  uti  in  recenti  sugillatione  membranas  et  liga- 
menta coloraverat.  Cum  ad  os  perventam  est , tota  tibiae  , fibulaeque  dia- 
physis nuda  conspiciebatur ; periostaei  enim  nulla  vestigia  , neque  ligamenti 
interossei,  nec  vasorum,  quae  per  illud  decurrunt , supererant.  Circum  haec 
ossa  molles  sanguinei  grumi  jacebant  , musculos  quodammodo  ab  ossibus 
repellentes.  Nigrities  integumentorum  pedis  ad  ipsa  ligamenta  tarsum  cum 
tibia  committentia  pervenerat.  Cortex  ossium  cruris  tenuissimus,  et  exiguis 
foraminibus  praeditus  ; tarsi  pariter  ossa  in  cribri  formam  redacta , et  san- 
guineo latice  redundantia , a quibus  cortex  tenuis  et  prope  cartilagineus 
avellebatur  , non  secus  ac  assa  castanea  sine  taedio  decorticatur.  Vasa  san- 
guifera  majoris  ordinis  vacua  , non  autem  morbida.  In  reliqua  ossa  non 
inquisivimus. 

24.  Pedis  et  mesejiterii. 

Mediolanensis  puer  vix  pubertatem  attingens  in  nosocomium  exceptus 
est  anno  1793,  i5  jun.  Tumor  mollis  in  pedis  sinistri  dorso  prope  junctu- 
ram incessum  praepediebat  , apertusque  putum  sanguinem  fudit  illi  similli- 
mum , qui  venis  continetur.  Ulcus , quod  inde  natum  est , etsi  alterius 
noxae  in  corpore  latitantis  nulla  signa  deprehenderentur  , nunquam  ad  ci- 
catricem perduci  potuit. 

Excessit  e nosocomio,  ut  anno  sequenti  rediret  ulcere  quam  antea  am- 
pliori , cute  attenuata  , sanie  subcruenta.  Demum  , cum  ulcus  post  varia 

incassum  adhibita  coire  videretur,  febricula  ingruit  cum  ventris  torminibus  > 
alvique  profluvio  subinde  invalescente  , puerumque  sensim  emacruit.  Ab- 
domen exploranti,  praeter  dolorem  , quidpiam  renitens  in  umbilici  regione 
dextrorsum  occurrebat  , in  quod  latus  aegro  cubare  taedio  erat;  nec  multum 
intercessit  temporis  , cum  abdomen , cum  mollitie  et  quodam  substantis 
fluidi  sensu  inflatum  , asciten  minitaretur.  Quibus  signis  in  dies  pejoribus 
factis,  supervenit  amphimerina  febris,  facies  lurida  , diarrhaea,  vigiliae,  atque 
his  confectus  puer  obiit  4 j ulii. 

Pedem  affectum  cum  primo  dissecaremus,  nil  aliud  vitii  obtulit,  praeter 
cellularem  membranam  omnimode  destructam,  unde  cutis  summe  attenuata , 
tum  anulari,  ut  ajunt , ligamento,  tum  tendinibus,  qui  sub  eo  emergunt, 
tenaciter  erat  agglutinata.  Caeterum  tendines  modo  memorati , et  vasa  cruris 
sinistri  , et  reliqua?  partes  secundum  naturae  ordinem  erant  constituta. 

Aperto  abdomine,  parum  serosi  laticis  effluxit.  Peritonaeum  plane  nigricans 
sese  obtulit , ut  diceres  gangraena  esse  pessumdatum.  Non  ita  tamen  res 
se  habuit ; nam  ab  ea  superficie  , quae  abdominis  musculis  est  obversa  , 
naturalem  colorem  servabat:  ab  altera  vero,  quae  ventris  cavum  spectat, 
utique  nigricabat , ejus  quippe  superficiem  contegebat  stratum  sanguineum, 
densius,  et  sesquilineam  fere  crassum,  non  aliter  quam  si  ab  ejus  mem- 
branae meatibus  sanguis  exsudatus , in  mollem  crustam  coagulatus  fuisset. 
Id  phoenomenon  in  toto  peritonaei,  qua  late  musculos  succingit,  ambitu 
animadversum  est.  Non  ita  se  habuit  peritonaeum  , quod  intestina  amplec- 
titur : multa  ibi  vasa  sanguinea  quasi  inflammata  turgebant  sic  tamen  , ut 
is  calor  non  omnem  intestinorum  substantiam  pervaderet.  Haec  autem  mo- 
dico aere  distenta  hinc  inde  glutinis  exsudati  ope  peritonaeo  connecte- 
bantur  , tanquam  si  nodis  fuissent  constricta.  Hepar  parvum  , flavescens  , 
prope  exsangue. 

Pectoris  sinistri  cavea,  si  modicum  seri  excipiatur,  vacua  dici  potuisset; 
pulmo  enim  ad  minimam  molem  redactus  erat , quin  aut  causa,  aut  visceris 
vitium  in  oculos  incurrerit.  Vitium  porro  evidens  erat  in  pleura  , quae  pa- 
riter ac  peritonaeum  gelatina  quadam  sanguinea  erat  illinita  , multo  copio- 
siore , et  fusca  circa  mediastinum  quam  alibi.  Pulmo  dexter  sanus  , fere 
undique  pleurae  adhaerens. 

Eu  feralis  morbi  , quas  colligere  potui , observationes  presse  narratas. 
Exoptabit  fortasse  quispiam  , ut  quae  ad  medendi  methodum  spectant  , 
fusius  exposita  fuissent;  verum  in  novo  morbi  genere  molimina  gravia  et 
in  aucipiti  sunt.  Non  omisimus  tamen  aliqua  tentamina  , uti  in  batrachio 
( liist.  i ) , in  quo  praeter  venae  sectiones  , alvique  purgationes  adhibuimus 
aurantia,  cydonia,  malvacea,  acetum  lythargirii , denique  ad  ulcus  expur- 
gandum modo  linaineuta,  modo  tubulum  elasticum  intrusimus , quae  tamen 
ob  molestiam  non  diu  retenta  sunt.  Sic  in  gutturis  abscessu  ( liist.  3 ) san- 
guis saepius  emissus  est,  saepius  alvus  ducta;  dein  adaperientia,  et  bechica, 
demum  ad  adstringentia  ventum  est , uti  aqua  clementina  , terra  japonica  , 
bolus  armena  , alumen  crudum  7 gumini  arabicum  tum  intus  , tum  extus 
usurpata  ; sorbitiones  gelidce  , olera  auliscorbudca. 


In  aliis  non  negleximus  , prout  res  postulabat  , corticem  peruvianum  , 
elyxir  vitrioli  , aliaque  ejusmodi,  quibus  praesidiis  vix  succurrere  potuimus, 
praeter  quam  ubi  morbus  solitarius  erat  , scilicet  'ibi  nec  longae  febres 
malum  habitum  induxerunt  , neque  viscera  erant  labefactata.  Fatendum 
etiam,  non  omnes  dissectiones  ea,  qua  opporlnissei , sedulitate  habitas 
fuisse  ; plures  vero  haberi  non  potuisse  sive  ob  tempestatis  fervorem,  sive 
ob  propinquorum  difficultatem,  sive  ob  locorum  longinquitatem,  ubi  aliqui 
perierunt.  Visum  est  etiam  nobis  sanguinem  aliquando  elicitum  fuisse  ex 
ossium  medulla,  vel  a cavea  ossium  cylindricorum  ( hist.  22,  23).  Qua 
propter  me  taeduit,  quod  opportunitatem  nactus  , in  illa  ossa  non  inquisi- 
verim  , neque  medullae  habitum  exploraverim,  neque  sanguinis  ipsius,  qui 
fortassis  parte  illa  crassa  fibrosa,  quam  fibrina  ri  vocant,  et  quae  vincu- 
lum quodammodo  est  crassamenti , minus  abundabat  , vel  secedebat  a 
cruore  , ut  hic  nullo  negotio  e vasis  , e meatibus  effugere  potuerit  Haec 
omnia  perficientur  ab  iis,  quorum  ingenium  et  diligentia  conatus  nostros 
longe  antecellit. 

Jam  quod  in  votis  erat,  praestitum  fuisse  videtur  a cl.  Maunoir  in  dis- 
sertatione de  fungo  haeinatode , ubi  morbi  aethiologiam  et  curationem  accu- 
rate exposuit.  Hic  tumores  omnes  a sanguine  natos  sub  uno  ordine  com- 
plexus est,  scilicet  naevos  maternos,  aneurysmata,  fungos,  varices,  qui 
etsi  proprie  sanguinei  dici  mereantur  ; tamen  structurae  , sympthomalum  , 
et  exitus  ratione  inter  se  differunt.  Hinc  mallem  eos  dispertire  in  quasdam 
species  5 nempe  in  eam,  in  qua  sanguis  tumorem  faciens  intra  vasa  propria 
continetur,  qui  tum  non  solus  intumescit,  sed  potius  labefactata  tunica  in 
tumorem  assurgit,  ut  varix  simplex,  varix  aneurysmatica,  haemorrhoides. 
Tum  in  alteram,  in  qua  sanguis  vel  fluidus,  vel  concretus  extra  tubum 
effusus  reperitur  , vel  ob  tunicarum  ruptionem,  vel  ob  meatuum  laxitatem  , 
ut  aneurysmata  et  sanguinis  effusiones  in  capite  , caveis  et  artubus  ob- 
servatae ; nam  quamdiu  sanguis  per  propria  vasa  circumfertur  , aneurysma 
limi  est , nec  nisi  ubi  sanguis  extra  primas  arteriae  tunicas  in  cellulas  ex- 
timae tunicae  impetum  facit  et  tumorem , aneurysma  dici  meretur.  Demum 
in  aliam , ubi  tumor  ex  corpore  reticulato  a multiplici  vasculorum  rubrorum 
numero,  varioque  inter  se  nexu  coagmentatus  est,  uti  sunt  naevi  materni,  et 
fungi  narium,  matricis,  et  artuum,  ut  plurimum  maligni,  cutanei  et  sub- 
cutanei dicti  a Maunoir qui  peculiariter  lirematodes  hodie  dicuntur. 

Cum  post  hanc  divisionem  ad  curationis  rationem  redeundum  sit , quae 
sanguifluis  tumoribus  opportunior  existimatur  , scire  licet  in  parvo  naevo 
congenito,  non  dolenti,  persaepe  compressionem  malum  sustulisse ; vinc- 
turam item  in  naevo  et  fungo  pensili  frequenter  profuisse  ; minime  vero , 
ubi  fungi  radix  lata  et  profunda  fuit.  Exustio  , quae  fit  igne  , locum  ha- 
bere potest , si  tumor  subcutaneus  limites  habet , nec  profunde  descendit. 
Memorandum  fungi  haematodis  scapularis  in  matrona  ita  sanati  exemplum 
affert  Maunoir  obs.  3.  Quoties  autem  tumoris  haematodis  cutanei , vel 
articulum  occupautis  abscissio  possibilis  est,  ea  veluti  efficacissima  est 


adhibenda  , ita  tamen  ut  omnis  cellularis  tela  fungo  adjacens  , quae  mol- 
litudinem et  extensionem  gelatinosam  contraxit,  penitus  auferatur  , secus 
enim  fungi  ren  ascituri  piaesens  periculum  esset. 

Saepe  vero  rejiciendam  esse  amputationem  , quia  morbus  non  solitarius, 
sed  generalis , aut,  ut  amant  dicere,  constitutionalis  est , probant  multae  ex 
nostris  historiis,  tum  binae  cel.  virorum  J acopi,  et  Fanzago  (i).  jEgrum 
cui  Papiae  ci.  Volpi  brachium  feliciter  amputaverat  typhus  malignus  ab- 
stulit. Vir  alter , cui  femur  Patavii  ob  haematodin  exsectum  fuit , per  piures 
menses  languens  pertinaci  alvi  fluxu  occubuit.  Utriusque  cadaveris  lustratio 
desideratur  ; obitus  tamen  utriusque  non  levem  suspicandi  causam  praebet 
morbum  fuisse  constitutionalem. 

Postremo  loco  commendatur  eorum  vasorum  obliteratio , ubi  proposita 
auxilia  usurpari  nequeunt  , quae  nutriendo  tumori  inserviunt  , uti  ex  Mor- 
gagno jam  proposuimus.  Sed  haec  administratio  ancipitem  effectum  sortiri 
potest,  tum  quia  dubium  est,  ne  circulatio  capillarium  vasculoi  um  vin- 
ciendo truncos  principes  cohibeatur } tum  quia  metus  est  ne  artus  ipse 
una  cum  tumore  contabescat.  Neque  hucusque  satis  probant  bina  cai otidis 
ligatae  exempla  (2) , in  quibus  fungus  orbitae  subcutaneus  disparuisse  di- 
citur; nam  hosce  tumores  utpote  pulsantes  ad  aneurysmata  potius,  quam 
ad  fungos  referendos  esse  arbitramur. 

CAPUT  XIII. 

MORTES  CIT#:. 

Quamvis  incomparabilis  Morgagnus  praeter  alios  diffuse  egerit  de  subita- 
nearum mortium  causis  (de  sed.,  ep.  XX  VI , XXVJI) , praecipue  de  iis 
quae  sanguiferorum  vasorum  et  cordis  vitia  agnoscunt,  nempe  aneurysmata, 
erosiones,  ruptiones  j tamen  abs  re  non  erit  pauca  hic  exempla  adjicere 
mortium  ab  infrequentibus  causis  supervenientium  , quibus  opportunas 
adnotationes  facere  poterit  quicunque  aliis  huc  attinentibus  observationibus 
instructus,  rem  explanare,  et  corollaria  elicere  in  .medicorum  commodum 
sategerit. 

1.  A casu. 

Caementarius  annorum  viginti  ex  altissima  aede  pronus  in  terram  cecidit, 
atque  brevi  extinctus  est  12  jul.  1787.  Postera  die  livor  cutis  pectori  dextro 
supertensus  observatus  est : ossa  capitis  et  thoracis  integra.  Thorace  patefacto, 
sanguis  nimia  copia  effusus  in  dextra  ejus  cavea,  a postrema  venarum  pulmo- 
nalium ejus  lateris  disrupta,  antequam  pulmonem  ingrederetur , repertus  est. 


(1)  Prospctto  dolia  scuola  di  cliir.  pratica  , vol.  I , cap.  6. 
.Memorie  sopra  alcuni  uezzi  morbosi,  fasc  1 , p 67.  Padova  1819. 

(2)  Transact.  mcuico-chirur.  Londtu  , vel.  II  et  V. 

Et  haec  vena  disrupta  cernebatur  inter  radicem  pulmonis  et  venae  cavae 
superstantis  confluentem.  Cum  vero  et  pleura  lacerata  esset,  ita  sanguis  in 
ipso  thoracis  cavo  collectus,  partirn  in  cellularem  transiit , quae  venis  cavae, 
azygos , atque  aortae  circumponitur. 

Abdomen  non  minorem  profusi  sanguinis  copiam  exhibuit  , qui  ea  qua 
potuimus  diligentia  inquirendo  , nonnisi  a liene  laeso  exundare  potuit.  Hic 
enim  ordinariae  magnitudinis  marginem  superiorem  et  inferiorem  laceratum 
habebat,  illaesa  facie  sima,  qua  brevibus  vasculis  stomacho  jungitur.  Lata 
vero  sugillatio  circa  vasa  illa  brevia  , et  splenica  intercedebat. 

2.  A cursu  veloci. 

Vir  quidam  plurimis  distentus  negotiis  cum  tota  die  anhelans  cursilasset, 
vespere  anxius  et  oppressus  pectore  intra  horam  vitae  cursum  consumavit. 
In  utraque  thoracis  cavea  copiosior  lympha  contracta  erat  , qualis  in  gra- 
vioribus inflammationibus  exsudare  solet.  Ut  autem  homo,  prout  accepi- 
mus , valetudinis  integrae  erat , ita  de  hydrothorace  prius  existente  dubi- 
tandum non  erat. 

3.  A thyroidcea  suppurata. 

Mense  majo  1789  mulier  praepedita  penitus  deglutitione  , ut  nec  olei 
guttulam  dimitteret,  vix  a nobis  conspecta  fatis  cessit.  Nulla  neque  in  fau- 
cibus , dum  viveret,  neque  extus  circa  collum  tumor,  aut  offensio  animad- 
versa est.  I11  demortua  uterque  glandulae  thyroidaeae  lobus  mole  non  auctus 
in  suppurationem  versus  erat;  quorum  dexterior,  ampliorque  putridiorem 
materiam  continebat  , a qua  in  eo  latere  larynx  laesa  conspiciebatur. 

4.  A thrombo  laryngis. 

Civis  Mediolanensis  melancholia  actus  ut  sibi  vitam  adimeret , variis 
corporis  partibus  se  vulneravit,  vulneratusque  8 septembris  1786  in  noso- 
comium illatus  est.  Ab  his  vulneribus  , cum  levia  essent , brevi  persanatus 
est.  Ita  convalescens,  sed  nimia  tristitia  oppressus,  die  quadam  quasi  dor- 
miturus se  lecto  includit  , atque  cultro  transversim  gulam  sibi  ferit.  Custos, 
qui  adstabat , quamprimum  lecti  commotionem  animadvertit , accurrit , 
atque  necem  distulit.  Sanguis  ex  vulnere  abunde  profluxit ; qui  deligatis 
Iribus  arteriae  ramis  et  linamentis  superdatis  compressus  est.  Postridie  moritur. 

In  cadavere  arteriae  et  venae  non  paucae,  musculi  item  os  hyoidis  depri- 
mentes , tum  scutiformis  cartilago  superne  in  transversum  secti  erant , quin 
vulnus  in  laryngem  penetrasset.  Penetravit  autem  sanguis  , qui  per  proxi- 
mam cellularem  diffusus  , interiorem  membranam  ad  epiglottidis  latera 
velud  in  duos  sacculos  attollebat  ; tum  eam  , quae  ventriculos  convestit , 
et  ecchymosi  affectam  distendebat,  ut  a suffocatione  mors  cousecuta  sit. 


r f < 


5.  A calcis  ictu . 

Vir  robustus  equi  calce  percussus  in  dextro  lumbo  procubuit  acerri- 
mum dolorem  accusans.  Eadem  die  sanguis  e brachio  , postera  ex  pede 
detractus  est,  simul  ad  compescendos  dolores  opium  propinatum  fuit.  Tertia 
die  , cum  primum  eum  inspicerem  , ob  languorem  , pulsum  mollissimum  , 
delicientem  , existimavi  plus  ei  sanguinis  detractum  fuisse , quam  oportuisset. 
Dolores  tangendo  recrudescebant,  licet  abdomen  non  inflatum , non  tensum 
esset  , neque  ictus  vestigium  impressum  fuisset.  Vultus  tamen  coilapsus  , 
oculi  concavi  pessime  praesagiebant,  et  sub  vesperam  turbata  mente  san- 
guinem cum  vita  evomuit. 

Corpus  extincti  illico  livorem  contraxit  , praeprimis  caput , brachium 
dextrum  , abdomen.  Pulmones  sani : cavea  sinistra  lympha  sanguinea  referta. 
In  abdominis  cavo  stercoris  fluidi  magna  vis  : omentum  et  intestina  leviter 
inflammata.  Porro  intestini  ilei  ansam  dextram  duobus  locis  laceratam  iu- 
venimus  , tenuique  isthmo  vulnera  erant  divisa  , ut  videretur  plicatus  inte- 
stini paries  transversim  ab  utraque  parte  transfixus  fuisse. 

6.  Ab  aneurysmate . 

Proxeneta  , cum  in  foro  negotiorum  causa  versaretur,  mense  augusti 
1807  ingentem  sanguinis  vim  eructavit,  et  protinus  extinctus  corruit.  Fu- 
nestum casum  praeparaverat  aortae  aneurysma  thoracicae  , quod  pulmonis 
sinistri  infimo  lobo  sic  retrorsum  agglutinatum  erat , accretumque  , ut  san- 
guis ab  aneurysmate  recta  ad  pulmonem  transiret,  cujus  nec  guttula  sub 
pleura  , neque  in  pectoris  cavea  est  animadversa.  Hic  lateor,  ob  exaestuan- 
tem tempestatem  me  haud  ultra  partes  illas  singulari  modo  affectas  inve- 
stigasse ; quamobrem  dijudicare  non  potui  , an  aneurysmatis  inoculatio 
per  canales  aereos  , an  per  vasa  sanguifera  peracta  fuerit.  Mihi  certe  suspi- 
cari licet  hiantem  aortam  vasis  pulmonis  sanguiferis  fuisse  insertam  , par- 
temque aortici  sanguinis  pulmonari  remixtam  aliquo  temporis  spatio  per  id 
viscus  circumivisse  } sanguinem  autem  ab  immodico  calore  rarefactum  , 
atque  magis  a corporis  exercitatione  incitatum  , majori  copia  in  sinistrum 
pulmonem  irruere  potuisse,  atque  per  bronchos  et  tracheam  sibi  exitum  parare. 

Hic  casus  in  memoriam  revocat  observationem  Petri  de  Marchettis  (1). 
Narrat  ille  Franciscurn  Belloturn  in  Patavino  gymnasio  prof.  per  duodecim 
annos  pulsationem  praeternaturalem  passum  in  sinistra  thoracis  parte , noctu 
suffocatum  obiisse.  Secto  cadavere,  auctor  caveam  thoracis  dextram  sanguine 
refertam  observavit ; pulmonis  dextri  substantiam  consumptam  , sola  ejusdem 
superslite  membrana  instar  sacculi  j qua  dissecta,  patuit  membrana  interna 
arteria?  magnae  prius  quidem  laxata,  postinodum  vero  , cum  dilatationi 


<i)  Obs.  48  , pag.  94. 

nullus  esset  focus , disrupta.  Aneurysma  itaque  fuit  in  arteria  magna  extra 
cor  duos  solummodo  transversos  digitos;  quo  loco  sanguis  a sinistro  ven- 
triculo effums  , valido  impulsu  prius  internam  disrupit  membranam  , externa 
dilatata  , qui  , cnm  nullum  aliud  pateret  spatium,  intra  pulmonem  dextrum 
sibi  viam  fecerat. 

CAPUT  XIV. 

DE  DYSPHAGIA. 

Quamquam  multi  auctores  de  difficultate  glutiendi  aut  observationes  , aut 
dissectiones  protulerint,  inter  quos  nominavisse  sufficiat  accuratissimum 
Morgagium • multa  tamen  desunt  adhuc  sive  quae  ad  causas,  sive  quae  ad 
curationis  modum  spectant , de  quo  pauca  admodum  , aut  nihil  proposita 
legimus.  Nec  mirum;  augetur  enim  difficultas  morbi  indolem  internoscendi, 
quo  magis  morbus  ipse  in  gulae  penetralibus  absconditur  ; majorque  emergit 
metiendi  difficultas  , quo  magis  adversa  valetudo  inveteravit.  Ante  omnia 
vero  oportet  animadvertere  tubis  aut  canalibus  animati  corporis  quamdam 
facultatem,  aut  proclivitatem  inesse  sese  contrahendi,  et  coarctandi  , quo- 
tieseunque  a stimulo,  ab  inflammatione  , a morbidi  humoris  irruptione  la-< 
cessiti  suut  , unde  eorum  librae  in  contractionem  actae , parietes  propellenda 
diametrum  imminuunt , et  quandoque  coalescere  cogunt.  Ex  horum  numero 
sunt  oesophagus  , intestina  , urethra  virilis  , vagina  muliebris. 

Duodenum  , ileum  praeter  modum  constricta  notat  Ludu>ig  (i).  Colon 
flatibus  summopere  distentum  , mox  violentissime  contractum  per  strictu- 
ram colicam , quae  ad  minimum  pedis  longitudinem  aequabat ; item  ileum 
cuin  coeco  coalitum  vidit  V an  Doeaeren  (2).  In  matrona  quae  ab  ortu  vo- 
mitu laborabat  , ventriculum  , et  intestina  omnia  , tenuia  praesertim  valde 
contracta  deprehendit  Morgagnus.  In  alia  fcemina  quae  vix  aliquid  ob 
nauseam  sibi  admittebat , admissumque  rejiciebat  , ventriculum  maxime 
contractum  et  intestina  quoque  omnia  aequo  contractiora  adnotavit.  De- 
mum in  nobili  viro  tantae  alvi  duritiae  obnoxio  , ut  nonnisi  artis  ope  exo- 
neraret, intestina  singula,  et  crassa  praesertim,  angusta  observavit  (3).  Inte- 
stinum rectum  in  parte  superiori  per  digiti  transversi  longitudinem  coiisse  , 
ut  vix  tenuioris  funiculi  crassitudinem  aequaret  , refert  Marcellus  Do- 
natus (4)-  Nos  quoque  vidimus  non  raro  intestinum  tenue  strangulatum 
et  repositum,  strangulationis  impressionem  per  hebdomadas  bene  multas 
conservasse.  Vidimus  etiam  crassum  intestinum  post  pertinaces  aut  cruentos 
alvi  fluxus  angustatum  fuisse.  Coarctatio  urethrae  frequentior  est  quam  alii 


(1)  Ludvig,  Primae  line»  anat.  pathol.,  p.  35.  Lips.  1785. 

(2)  Specimen.  Obs.  acad. , cap.  III.  — Marcellus  Donatus  , Hist.  mir.  , lib.  III,  cap.  8. 

(3)  De  sed.  ep.  XXX  , 7;  ep.  XXXIX  , 33;  cp.  XXXXIX  , 

(4)  Hist.  mirab.  , 1.  IV  , cap.  X. 

ejusdem  canalis  morbi.  Saepius  a parietum  proximitate  angustia  oritur  , quae 
vel  longiori  tractu  , vel  in  pluribus  locis  intermediis  deprehenditur  (i). 
Quod  non  sine  taedio  norunt  ii,  qui  frequentius  veneri  vulgivagae  litantes, 
ejus  nectareo  latice  affatim  imbibuntur. 

Vagina  naturaliter  contracta  a multis  est  observata  (2).  I11  virguncula  1S 
annorum,  ait  Morgagnus  (3),  vagina  propius  alterum  latus  uno  supra 
hymenem  transverso  digito  anterior  et  posterior  vaginae  facies  colligatae 
erant  inter  se  per  brevem  quasi  institam  latitudinis  , et  crassitudinis  mo- 
dicae, ex  eadem  prorsus,  ex  qua  vagina,  substantia  faciam,  ad  eundemque 
modum  rugosa  praeditam  superficie.  Sed  vagina  inulto  saepius  coarctatur  , 
ubi  post  difficilem  partum  inflammatio  supervenit;  aut  ubi  ad  cohibendam 
haemorrhagiam  turundae  immissae  sunt ; aut  ubi  fcetus  instrumentorum  ope 
extractus  fuit.  De  his  alibi  erit  loquendi  locus;  interim  profero  Morgagni 
historiam  (4)  mulieris  septuaginta  annos  natae,  quae  nupta,  annisque  antea 
non  multis  virum  amiserat , quamque  ab  ultimo  partu  negligenter  curatam 
fuisse  autumabat.  In  hujus  cadavere  vaginam  totam,  excepto  initio  et  fine, 
solidi  cylindri  instar  esse,  ex  substantia  facti,  ubique  pariter  alba,  et  du- 
riuscula observavit,  ut  parietes  cum  eo  , quod  includebat  , continuatos,  ab 
hoc  ipso  internoscere  uon  liceret.  Vagina  exterius  spectata  nihil  de  sua 
diametro  amisisse  videbatur. 

Nunc  ut  redeamus,  quo  digressi  sumus,  multa  et  varia  esse  gulae  impe- 
dimenta in  comperto  est  (5) ; oesophagus  enim  constringitur  ab  ulceribus  , 
scliyrris  , a polypis  , a tunicis  callosis  , cartilagineis,  osseis.  Felix  Platerus  (6) 
septem  profert  observationes  , aut  impeditae  , aut  difficilis  deglutitionis , in 
quibus  potiones  non  libere  in  ventriculum  descendebant  , sed  circa  cordis 
regionem  subsistere  videbantur  , angorem  et  compressionem  parientes. 
Horum  alter  dum  supinus  decumbebat , cum  sono  quodam  , quae  haere- 
bant, in  ventriculum  illabi  sentiebat.  Alter  item  , quoties  carnem,  aut  pa- 
nem deglutiebat,  in  ventriculi  elatiore  regione  magnam  compressionem 
patiebatur  , quoe  illum  rejicere  per  vomitum  assumpta  cogebat.  In  sua  se- 
necta Platerus  aliquoties  expertum  esse  ciborum  in  ventriculum  illabendi 
difficultatem  fatetur.  « Cum  enim  carnem  tenaciorem  , aut  duriorem  , vel 
minus  incisam  , aut  masticatam  deglutiret , in  oesophagi  ingressu  ad  ventri- 
culum illa  subsistebat  , angustiam  summam  et  compressionem  pariens  , 
quae  augebatur,  si  superbibendo  bolura  haerentem  promovere  vellet , donec 
tussis,  quae  tum^  maxime  urgebat,  concutiendo  pectus  efficeret,  ut  in  ven- 
triculum laberetur  ».  Hujus  scriptoris  nulla  habemus  extispicia. 


(1)  Baillie  , Anat.  patliol. , cbap.  XIX,  sect.  VII. 

(2)  Vide  Sundifort , Obs.  patliol.  fiorcllum.  , etc. 

(3)  De  sed.  ep.  , 1.  5i. 

(4)  De  sed.  ep.  , 1.  XVII,  9.  10. 

(5)  Lud  wig  , i.  c. 

(6)  Obs.  , Iib.  I.  De  transitus  per  gulam  defectu. 

Singularem  refert  Stalpartias  observationem  a Jobo  Bastero  medica 
Zelaudico  ipsi  perscriptam  (i)  , cujusdam  nempe  filiae  , cui  post  cachexiam 
deglutiendi  impotentia  subsecuta  est.  Quam  cum  excrescentiae  , aut  glan- 
dulae induratae  tribuerent  medici  , os  flexile  balenae  sensim  fere  ad  ventri- 
culum immisit  nullo  invento  obstaculo  , unde  paralysin  existere  judicavit. 
Quapropter  alimenta  dentibus  comminuta  jussit  lingua  versus  inferiora , 
quantum  fieri  posset,  deprimere,  atque  instrumento  ilio  manducata  ad  ven- 
triculum detrudere  3 qua  operatione  continuata  per  annum  ad  vitam  susten- 
tandam , sic  accrevere  vires , ut  solo  hoc  remedio  a morte  fuerit  liberata. 

Quae  per  dissectionem  comperta  sunt  gulae  vitia,  a pluribus  fide  dignis 
scriptoribus  narrata  habemus.  Praeclara  est  historia  Tulpii  (2)  , qui  refert, 
viduae  cuidam  succrevisse  latum  tumorem  ad  latus  aspeiae  arteriae  pauilo 
supra  jugulum , ut  spiritum  et  deglutitionem  impediverit  In  demortua 
offendit  tumorem  adinstar  carcinomatis  , colore  lividum , et  radicibus  dif- 
fusum , potissimum  circa  gulam  , quam  tam  arcte  pressit,  ut  perviam  illam 
fistulam  obturaverit.  Sed  magis  admirationem  movit  arteria  cervicalis  tam 
ampla  ac  lata  , ut  in  se  facillime  recepisset  duos  digitos. 

Pleniorem  descriptionem  dedit  Mauchart  (3)  vitii  officinam  digestionis 
afficientis.  Equiso  ex  ictu  equi  in  regione  epigastrii  sputo  laboravit  san- 
guineo. Incidit  deinde  in  tussim  catharralem , et  postea  in  difficilem  et  do- 
lentem deglutitionem  cum  ardoris  sensu,  sine  ructu,  sine  vomitu.  Subinde 
rejiciebat  purulenta,  male  olentia,  et  extinctus  est.  Intestina  tenuia  livida , 
gangrcenosa.  Hepar  magnum  , lobo  maximo  gangraenosum , in  eoque 
vestigia  vomicce  haud  ita  diu  ruptcc.  Lien  friabilis , putridus  ,*  orificium 
ventriculi  superius  cinctum  pluribus  glandulis  schyrrosis.  CEsophago 
adhcerebat  glandula  ex  fisco  nigra ? recondens  materiam  paris  coloris 
tenacem , nonnihil  purulentam.  GEsophagus  circa  quintam  dorsi  verte- 
bram ita  coarctatus  erat , et  callosus , ut  tenuem  stylum  vix  admitteret. 

Alia  plura  exempla  impedimentorum  deglutitioni  officientium  legi  possunt 
apud  Morgagnum  (4) , veluti  glandularum  tumentium  in  pharynge  , et  ad 
summam  laryngen  carcinomatis  naturam  habentium  3 aut  tumorum  exulce- 
ratorum 3 aut  ulcerum  in  altiori  pharyngis  parte  suffocationem  inducentium, 
aut  convulsionis , ariditatis  , oedematis  , calli  , coalitus  in  oesophago  obve- 
nientis*, aut  denique  glandularum  tumefactarum,  et  oesophago  proximarum 3 
arteriae  magnae  dilatatae,  thymi  tumefacti,  diaphragmatis  infimam  gulam 
constringentis  3 porro  jecinoris  oesophagum  spinae  dorsi  apprimentis. 

Ex  iis , quae  hucuscjue  memoravimus  , suspicari  licet , causas  disphagiae 
esse  aut  solitarias , scilicet  deglutitionis  officinae  unice  proprias  3 aut  uni- 
versales , videlicet  a labe  totius  corporis , aut  a labe  visceri  alicui  inhaerente 


'{1)  Obs.  rarior,  cent.  post.  , obs.  XXV II , OEsophagi  paralysis. 

(2)  Obs.  med.  , 1.  I , obs.  44- 

(3)  Diss.  De  struma  oesophagi , § X,  XI. 

(4)  Dc  sed.  j cp.  XXVIII  , 10 , 12,  i5. 

dependentes.  Ad  causas  uni  oesophago  proprias , praeter  supeVius  expositas, 
referuntur  inflammatio , oedema  , paralysis  , ut  iti  historia  Basteri , luxatae 
appendices  superiores  ossis  hyoidis , et  laxatae  laryngis  cartilagines  (i).  His 
adjungimus  historiam  a Metzgero  (2)  propositam  aurigae  strenui  fermen- 
tatorum potatoris,  qui  ob  laesam  deglutitionem  fluida  transmittebat  quidem 
in  gulam , solida  vix  recepta  rejiciebat  , et  tandem  negato  etiam  fluidis 
transitu  jejunam,  ut  ajebat,  efflavit  animam.  Secto  cadavere,  viscera  omnia 
sana  , ne  ventriculo  quidem  excepto , reperit.  OEsophagus  vero  toto  eo 
tractu  , quo  asperae  arteriae  subjacet , contractus  , callosus  , osseus  , et  ita 
lumine  angustatus  erat , ut  vix  tenuem  transmitteret  stylum.  Parietes  osse- 
facti , et  crassitie  plurimum  aucti  ita,  ut  villosa,  nervea,  ac  duplex  mu- 
scularis oesophagi  tunica  cum  cellulosa  circumjacente  unam  , eandemque 
inorganicam  ostenderent  massam. 

Morbum  fuisse  universalem  cum  dysphagia  conjunctum  clare  ostendit 
historia  Maucharlii  , in  qua  viscera  omnia  abdominis  gangraena  corrupta 
sunt  deprehensa.  Tulpius  arteriam  valde  dilatatam  in  vidua  dysphagia  labo- 
rante conspexit.  Morgagnus  sinistri  pulmonis  , superiorem  lobum  corrup- 
tum , thymum  , et  jecur  tumefactos  vidit.  Huc  forte  pertinet  lusoria  dys- 
phagia Bajford  ab  arteriae  subclaviae  aberratione.  Hisce  non  abs  re  fere 
existimavi  meas  aliquas  adjicere  historias  , ut  si  quid  lucis  in  re  nondum 
salis  explorata  effulserit , intelligant  eruditi  , id  ex  conjunctis  laboribus 
effulsisse.  Nonnulla  enim  symptliomata  manifesto  indicant  impeditam  deglu- 
titionem ab  alio  praeexistente  morbo  ortam  esse , veluti  cum  veteri  tussi  y 
aut  diuturnae  febri  supervenit.  Est  etiam  ubi  praegnantibus  , aut  lactantibus 
deglutitio  impeditur. 

Mulier  quae  ultra  quadragesimum  annum  processerat , atque  duodecimo 
utero  gerebat,  septimo  hujus  gestationis  mense  tussi  sicca,  vehementi , cum 
dyspnoea  correpta  est  , et  per  mensis  spatium  divexans  nonnisi  venae  sec- 
tionis et  vesicatoriis  mulsa  quidem,  non  penitus  elisa  fuit.  Tribus  , qui 
puerperium  insecuti  sunt,  mensibus  bene  habuit  j tum  impleto  tertia  et 
decima  vice  utero  constringi  sibi  gulam  , et  deglutitioni  aliquid  obstare 
sentiebat,  quod  obstaculum  etiam  utero  vacuo,  et  fluentibus  purgationibus 
interdum  intercurrebat.  Cum  me  conveniret  26  julii  1794  ->  annus  erat,  ex 
quo  pulmentum  ( minestra ) non  sumebat , sed  panem  lacte  emollitum  , 
item  panem  comminutum  cum  jusculo  commode  hauriebat,  ideoque  suffi- 
cienti alimento  ingesto , corpus  vix  macie  foedatum  erat.  Huic  pillulas  ex 
calomelano  et  opio  cum  cicutae  extracto  , vapores  emollientes  ore  hauriendos 
et  cereos  gulae  immittendos  praescripsimus. 

Eodem  anno  mulier  altera  , quae  filio  stato  tempore  enixo  lac  per  duos 
menses  praebuit  , glutiendi  impedimento  afficitur,  et  exactis  duobus  aliis 


(1)  Morgagni  , De  sed.,  1.  c.  , n.°  \\. 

(2)  Advers.  mcd. , p.  I , p.  i;5. 


mensibus  in  urbem  venit , ut  cum  medico  conferret.  Dum  gula  explora- 
batur, durities  in  laryngis  dorso,  quae  definiri  non  poterat,  depreheusa  est. 
Immissi  in  gulam  digiti,  et  cereoli  canalem  irritarunt,  et  difficilior  postea 
fuit  ciborum  transitus.  Iterum  tenuiori  cereolo  gulae  angustiae  superatae 
sunt,  sed  interveniens  vomitus,  et  copiosus  pituitae  screatus,  illum  depellere 
coegerunt.  Post  dierum  aliquot  intervallum  cathetere  intruso  tertium  oeso- 
phagi iter  diducere  conati  sumus  ; sed  singula  haec  tentamenta  semper  magis 
nocua  esse  comperimus.  Igitur  primo  lactem  sumendum  , et  kermes  mine- 
rale imperav  mus  , simul  collo  unguentum  ex  mercurio  cum  cicutae  cata- 
plasmate , cervici  vesicatorium  circumposuimus.  Deinde  his  irritis  calomel, 
oleum  purissimum,  syrupos  mulcentes,  cataplasmata  mulcentia  adhibuimus, 
a quibus  etiam  vix  quidquam  utilitatis  percepimus.  Ambae  hae  mulieres, 
utpote  rurigenae  , cum  brevi  tempore  curatio  absolvi  non  posset,  rei  fami- 
liaris curandae  causa  ad  propria  tuguria  reversae  sunt , neque  de  illarum 
statu  postea  renunciatum  fuit. 

Gceterum  quibus  in  chronicum  transit  morbus , iis  plerumque  flavus  cutis 
color  est  , qui  non  a bile  , aut  hepatis  vitio  , sed  a morbosa  cruoris  dis- 
solutione videtur  existere.  Denique  nonnullos  aegre  glutientes , cum  ad  in- 
tentum vergerent , vidimus  lateris  (Jolore  fuisse  verberatos , qui  nonnisi  ab 
abqua  pulmonis  noxa  suhoriri  potest,  sed  per  dissectiones  , quae  aut  dene- 
gantur, aut  propter  aegrotantium  absentiam  fieri  nequeunt,  nondum  satis 
investigata  est  ejus  sedes. 

Huic  morbo  sanando  varia  a variis  proposita  sunt  auxilia , inter  quae 
praecipuum  locum  tenent  instrumenta,  aut  tubi  flexiles,  incurvi,  ut  fauces 
et  oesophagum  faciLe  subeant,  oleo  inuncti,  et  in  oesophagum  detrusi,  ut 
viae  angustatae  diducantur  et  amplientur.  Ad  huuc  finem  utiliter  adhiberi 
etiam  poterit,  nisi  catheteres  ex  gummi  elastico  in  promptu  sint,  syringa 
vermicularis  Roncalli  Parolini  tenui  serica  fasciola  circumvoluta  , et  re- 
linqui diutius  ia  oesophagum  immissa.  Verum  haec  praesidia  , uti  observa- 
vimus , non  semper  opportuna  sunl,  nam  praeter  ardorem  et  vomitum  , 
immanem  viscidae  pituitae  effluxum  cient  , et  quod  pejus  , gula  magis  an- 
gustari videtur.  Sive  autem  concedatur  transitus  instrumento  , aut  tubulo  , 
sive  denegetur  , aut  contineri  non  possit  , curandum  est  ut  corpus  nutriatur. 
Tubuli  usum  jam  praemonstravit  Paullus  (i)  ita  scribens:  « Quia  vero 

infantes  aloen  cochleari  non  admittunt , supinis  fasciola  ipsis  detentis , ore 
adaperio  per  clysterium  quoddam  valido  munitum  canali , invitis  aloen 
quampenitissime  transmissam  injicimus  ». 

Ad  propositum  nutriendi  finem  melius  facit  , quod  de  tubulo  quodam 
scribit  Hieronymus  Capivacius  (2),  quo  se  in  multis  usum  fuisse  felici 
cum  successu  ait.  Huic  annexa  erat  vesica  , e qua  excussus  succus  nutritius 


•(1)  De  med.  , lib.  IV,  c.  , ubi  de  rotundis  lumbricis  agit. 
(2)  Prax. , lib.  I,  c.  53,  ubi  de  angina. 

per  longitudinem  oesophagi  in  ventriculum  detrudebatur.  Si  haec  non  suffi- 
ciunt , aut  si  nequeunt  molestae  illae  intrusiones  , uti  convenit  ; usurpari , 
in  subsidium  vocandi  sunt  clysteres  nutrientes  , qui  non  per  syphonem 
modo,  sed  etiam  per  -compressam  v.esicam  injici  in  anum  possunt.  Hoium 
felix  usus  jamdudum  confirmatus  est.  Raniazzinus  enim  (i)  aegram 
absque  ullo  cibo  , aut  potu  per  clysteres  nutrientes  dies  sex  ct  sexaginta 
servavit.  An  vero  injecti  liquores  nutritii  a venis  duntaxat  lacteis  , an  ex 
parte  etiam  a venis  sanguineis  absorbeantur,  non  est  hic  disquirendi  locus. 

Dum  a struma  coarctatur  gula,  commendantur  ea,  quae  revellunt,  quae 
affluxum  ad  tumidas  glandulas  prohibent,  inter  quae  vesicatoria  , cucurbi- 
tulae , artuum  fricationes  , epithemata  , mercurialia.  Sed  , quod  a nemine 
adhuc  praestitum  scio , in  struma  utilius  fortassis  erit , spongiam  marinam 
combustam  ingerere  juxta  ^ trncildi  praescriptionem.,  cui  commode  adjici 
possunt  lapis  pumicis,  cinnabaris,  miliepedes,  et  alia,  quibus  valenlior  ad 
aperiendum  vis  inest. 

Sunt  qui  leuioribus  septicis  callosam  duritiam  absumi , aut  erodentibus 
medicamentis  provide  tolli  posse  contendunt.  Hujusmodi  curationem  auspi- 
catus est  Migliavacca  inter  nostrates  olim  non  ignobilis  chirurgus , in 
dysphagia,  quam  a polypo  ortam  autumabat,  tum  quia  lente  creverat , tum 
quia  aegra  cervicem  flectendo  sensum  quasi  pilae  persentiebat  spiritus  viam 
obturantis  ; demum  quia,  si  forte  vomitus  instabat , corpus  quoddam  sursum 
propelli  eidem  videbatur. 

Hic  igitur  morbus  in  puella  inceptus  , trium  annorum  spatio  eo  devenit 
paullatim  , ut  fluida  nonnisi  guttatim  et  repetitis  conatibus  in  stom.tchum 
adigerentur.  In  ore,  in  faucibus  aegrae  nulla  morbosa  mutatio  oculis  aut 
digitis  occurrebat.  Dum  incassum  a medicis  multa  fuissent  tentata  , re 
mature  perpensa  praetulit  cereos  gulae  inserendos,  eo  nisus  argumento  , 

3uod  urethrae  magis  sensili  , et  angustiori  cereoli  sine  noxa  immittuntur  , 
um  oesophagus  quotidie  variis  cibis  diversimode  conditis  viam  facilem 
praebet;  et  variae  formae  instrumenta,  sive  ad  corpora  in  oesophago  impacta 
detrudenda,  sive  ad  ossea  frustula,  acus  ve  arripienda,  fuere  adhibita  ; de- 
nique quia  Heisterus  (ra)  non  dubitavit  excutiam  ventriculi  proponere  ad 
eundem  expurgandum. 

Coepit  igitur  subtilissimum  cereum  in  gulam  inferre  ex  iis,  qui  maximam 
rodendi  vim  a Daran  habere  creduntur  , qui  hac  prima  vice  obstaculum 
non  superavit,  sed  anxietatem^  tussim,  vomitum  concitavit,  ut  mox  ex- 
trahere cereum  oportuerit.  Postea  vero  iterata  cereoli  introductione  , et 
magna  animi  contentione  sympthomata  illa  cohibuit  aegra  , illudque  obti- 
nuit , ut  intra  triduum  cereolus  iter  ultra  impedimentum  sibi  panderet. 
Quare  crassiores  deinde  cerei  sunt  adhibiti  , quorum  ordinato  usu  intra 


(1)  Morg. , De  sed.  , ep.  XXVIII,  i/f 

(2)  List,  clik.j  t.  II  , scct.  III,  c.  2, 

quinque  hebdomadas  glutiendi  facultas  restituta  fuit.  Post  intermissam  in- 
troductionem quatuor  hebdomadarum  spatio  puriformis  screatus  insecutus 
«st , finemque  habuit , quapropter  curationem  completam  fuisse  existimavit 
chirurgus.  Nec  eum  fefellit  opinio  ; nam  post  menses  tredecim  expedita 
uti  deglutitione  perseveraverat. 

In  cerei  seu  simplicis  , seu  medicati , aut  tubi  introductione  hae  cautiones 
adhibendae  sunt  : ut  probe  prius  inungatur  oleo,  crassiorque  opportune 
inflectatur,  ne  oesophagi  parietes  urgeat,  immittendusque  toties  est,  quoties 
absque  inflammationis  periculo  id  fieri  licet.  Fieri  autem  debet  introductio 
H uno  stomacho,  cavendumque  aegro  ne  saliva  in  gloltidem  cadat ; si- 
mul oxycrati  bibat  portiunculam  tamquam  resolventis  potus  , atque  cerei 
commutentur  quotidie  , ne  noceant  non  mutati. 

Jam  superius  monuimus  , quod  si  nimius  dolor  , aut  inflammatio  , aut 
spasmus  immineat  ab  usu  instrumentorum,  abstinendum  esse,  et  blandio- 
ribus parietes  internos  esse  illinendos.  Restat  ut  de  mercurialium  usu  aliqua 
dicamus  , quae  , ubi  plena  est  canalis  arctatio  , aut  tanta  calli  durities  , et 
parietum  cohaesio  , ut  divelli  non  possint  , non  videntur  esse  adhibenda. 
Joannes  tamen  Mennes , vir  amplissimus,  diistoriam  sic  persanatae  dysphagiae 
cum  Ruyschio  communicavit  (i). 

In  viro  prosapia  claro  tussis  ferina  et  catharrus  suffocativus  summam 
«esophagi  coarctationem  induxerant  , circa  quintani  et  sextam  colli  verte- 
bram deglutitionem  impedientem.  Existimabat  Mennes  tunicam  glandulosam 
cesophagi  affectam  esse , aliasque  glandulas  gulae  circumpositas.  Quare  con- 
silio i:. ito  cum  cl.  viris  Boerhaavio  et  Ruyschio  , iisque  mercurii  usum 
approbantibus  , curationem  auspicatus  est  ab  alvi  purgatione;  deinde  mer- 
curium cum  antimonio  exhibuit  tanquam  sudatorium  , quod  tamen  vomi- 
tum et  alvum  duxit  quoties  propinatum  fuit;  propinabatur  vero  per  dies 
undecim,  et  tunc  suborto  ptialismo  supersedit.  Post  unum  alterumve 
diem  aliquot  grana  ejus  remedii  exhibebat,  quo  sudor,  et  ptialismus  auge- 
bantur. Die  21  a profundo  somno  expergefactus  esurivit  aeger  , qui  po- 
stea purgatus,  colloque  unguentis  et  oleis  perfricato,  lactea-diaeta,  decoctis 
et  balneis  refocillatus  est.  Denique  Mennes  intrusa  in  oesophagum  spongia 
spina  balenae  exornata  certior  factus  est,  se  absolutam  sanationem  obti- 
nuisse. Ignoramus  adhuc  quid  fuerit  mixtum  illud  ex  mercurio  et  auti- 
monio,  nisi  forte  velimus  turpethum  minerale,  quod  alvum  et  sudorem 
movebat , et  quod  a tribus  ad  quinque  grana  ab  auctore  propinabatur. 

Ubi  ad  pharyngis  finem  , seu  oesophagi  initium  cartilagine  , vel  schyrro 
occlusum  est  iter  , quaeritur  a Stoejfelio  , an  oporteat  institui  pharyngotomia  , 
per  quam  fistula  alimentum  invehens  demitti  possit?  Morgagnus  (2)  diffi- 
cilem esse  , atque  periculi  plenam  hanc  sectionem  opinatur  , sedem 


(1)  Advcrs.  anat.  , dcc.  I , n.°  X. 

(2)  De  sed.  , ep.  XXVIII  , i5. 

profundam  summi  oesophagi  cum  obvia  aspera  arteria  comparando  , tot  mu- 
sculis , vasis , nervisque  stipatam.  Miuus  timenda  videtur  cesophagotomia  a 
cel.  Guattano  proposita  (i),  qui  oesophagum  ad  laevam  ut  plurimum  piopendere 
docuit,  uti  ex  Eustachii , tab.  n,  fig.  8,  et  proinde  in-siniatro  colli  latere 
integumenta  per  longitudinem  esse  incidenda  ab  superiori  aspera  arteria 
usque  ad  sternum  ; et  scalpellum  inter  musculos  sinistros  sternothyroideos 
et  sternocricoideOs  adigendum  ; tunc  enim  remota  asperse  arteriae  cellulari 
tela  in  conspectum  sedabit  oesophagus,  in  cujus  inferiori  sede  sectio  lon- 
giuscula peragitur  sursuin  deinde  producenda.  Si  nervus  recurrens  conspi- 
citur , hamulo  obtuso  removeri  debet  , venae  incisae  constringi.  OEsophago 
cicatrix  facilius  iudueiiur  propter  muscularem  ejus  membranam  , aliis  multo 
crassiorem. 

i.  Dysphagia  a calcis  ictu . 

Adolescens  undeviginti  annorum  ab  equi  calce  percussus  fuit  ita  , ut 
soleae  ferreae  cornua  maxillae  inferioris  latera  contunderent  , arcus  vero 
soleae  glandulam  thyroideam  verberaret  nullo  laesionis  vestigio  subsistente, 
et  aphonia  illico  subsequente.  Sanguis  sine  mora  missus  est,  alvus  ducta, 
et  fomentum  ex  oxycrato  gelido  imperatum,  quibus  auxiliis  id  obtinuimus, 
ut  feie  couvalescens  in  conclavi  versaretur.  Verum  exacto  mense  lectum 
denuo  conscendere  illum  coegit  respirationis  angustia  , quae  dolore  nullo  , 
tumore  nullo  gutturis  supervenerat.  Educto  iterum  sanguine  , datis  intus  , 
quae  demulcent,  quae  fauces  et  intestina  eluunt,  impositoque  ex  mollien- 
tibus cataplasmate  , demum  vesicatorio  aci  supremum  sternum,  atque  va- 
porum inhalatione  spiritus  levior  est  redditus;  sed  gravato  jugi  anhelatione 
sterno  nox  insomnis  fuit.  Quamvis  febris  deesset,  pulsusque  a naturaii  non 
recederet ; tamen  diebus  sequentibus  pallescere  coepit  , deinde  deglutitione 
nunquam  praepedita  suffocari  se  sentiens,  moritur. 

Cadaver  diligeuti  examini  subjecimus;  nulla  superficie  tenus  percussionis 
signa  animadvertimus.  Detractis  deinde  a sterno  et  collo  usque  ad  mentum 
integumentis , remotisque  ossibus  pectoris  et  juguli  , pulmones  illaesos  , 
glaudulamque  thyroidaeain , quae  primum  icta  fuit,  sanam  conspeximus. 
Detraximus  postea  laryngem  cum  annexa  thyroidaea,  quam  a parte  postica 
per  longitudinem  incidimus  , vidimusque  ventriculorum  laryngis  membranam 
ab  utraque  parte  protuberantem  pure  exundare  , et  in  abscessum  mutatam 
glottidis  rimam  fere  ex  toto  occlusisse. 

Anne  in  hoc  casu  spes  fuisset  a laryngotomia  aegrum  restituendi  ? Minime 
credo  , nisi  simul  cricoidea  dissecta  , et  abscessus  contento  pure  evacuatus 
fuisset. 


^i)  Lautk.  Collectio  scrjpt.  de  aneurisraatibus.  Argentorati,  in85. 


2.  Ab  angustia  oesophagi .. 

Carolus  Puteus , Bustensis,  chirurgiam  olim  cum  laude  et  sine  lucro  fa- 
ciens, de  quadam  fcemina  dysphagia,  laborante,  sub  die  26  maji  180G  haec 
mecum  communicavit.  Anna  Panzi  octennio  jam  difficulter  deglutit,  cujus 
difficultatis  causa  etsi  ignoratur,  evidens  tamen  est  obstaculum  in  oesophago 
haerere.  Cereolum  indere  pluries  incassum  conatus  sum;  tandem  obstructo 
penitus  meatu,  ut  ne  guttam  aquae  transmitteret,  nec  nisi  repetitis  conatibus 
lympham  tenacem  , densamque  rejiceret , dies  octodecim  supervixit , prius- 
quam e vivis  excederet  23  maji. 

Reclinatis  integumentis  ab  mento  aci  sterni  mucronem  , recisisque  mu- 
sculis , et  ossibus  juguli,  sterni , costarum  , ut  quae  subtus  erant y patefie- 
rent, pharynx,  larynx,  trachea  secundum  naturae  normam  inventae  sunt. 
OEsophagus  vero,  qui  subjacebat , secundum  ejus  longitudinem  ita  coarcta- 
tnm,  ut  minimum  digitum  ejus  orificium  vix  reciperet.  Ubi  vero  ad  sedem 
supremae  costae  descenderat,  oesophagus  expandebatur  veluti  in  caveam  coe- 
eam , ciuae  eo  magis  angustata  cernebatur  , quo  plus  parietes  ad  invicem 
adducebantur,  atque  ad  pollicis  latitudinem  fere  conjuncti  ingestorum  tran- 
situm impediebant.  Pulmones  parvi  , pallidi  , cur  magnum  , aorta  vacua  , 
•stomachus  vacuus  in  modum  recentis  vesicae  urinariae  collapsus,  siue  aere, 
sine  succi  alteratione  , coloris  et  consistendae  naturalis.. 

3.  A schyrro „ 

Briantaei  montis  agricola,  temperamenti  sicci,  mense  majo  1789  non  adeo 
promptam  esse  ut  prius  deglutitionem  animadvertit , quae  paullatim  diffici- 
iior  facta , nonnisi  fluida  et  vix  quidem  haurire  potuit.  Spiratio  et  vox 
non  mutata  : cartilago  thyroidaea  magis  expansa  et  crassior  apparebat. 

OEsophagi  initium  longiori  digito  exploratum  septembri  ejusdem  anni 
hinc  inde  inordinate  induratum  repertum  est.  Nulla  suppurationis  signa , 
nulla  graveolentis  , aut  putridi  humoris  excretio.  Igitur  stomachi  ingressum 
vi  aperiendum  esse  censui  , laminamque  flexilem  ossis  cete  , cui  praefixa 
erat  spongia  oleo  imbuta  , adigere  tentavi  , sed  a duritie  repulsa  , hanc 
argenteo  cathetere  superavi.  Hujus  beneficio  linteolum  solutione  lapidis 
caustici  madidum  et  apici  alligatum  in  oesophagum  introduxi,  qua  ratione 
exesa  , aut  laxata  per  dies  complures  oesophagi  membrana , id  consecuius 
sum  , ut  fluida  et  offas  hauriret.  Sed  non  diu  concpiievit ; etenim  super- 
veniente febri , ictero  , surdoque  ad  dextrum  hypochondrium  dolore , tum 
vultu  , oculisque  cavis , post  sanguinis  vomitum  noctu  occubuit. 

Aperto  palato  , ulcus  sordidum  sese  obtulit  in  inferiori  et  postica  pha- 
ryngis parte  ex  adverso  epiglottidis.  Ab  ea  sede  descendens  oesophagus 
sensim  coarctabatur  usque  ad  primum  tracheae  circulum  cartilagineum,  ubi 
calamum  scriptorium  duutaxat  excipiebat.  Supra  hujus  loci  angustias  oeso- 
phagi tractus  lividus  , suppuratus  apparebat,  qui  livor  , aut;  si  mavis,  affectio 


gangraenodes  proximam  quoque  laryngem  infecerat , museulos  aritlie— 
noideos  et  cricothyroideos  , et  interiorem  ejusdem  membranam.  Glandulae 
thyroideae  dexter  lobus  pus  continebat.  Pulmonis  dextri  membrana  ex  flavo, 
cinerea,  parumque  fluidi  in  ea  cavea  stagnantis  inflammationis  notas  exhibebat. 

Praecocis  mortis  causam  in  abdomine  reperimus  ; hepatis  enim  superficies 
gibba  jdures  abscessus  continebat , qui  non  solum  in  ea  superficie  consi- 
stebant , sed  intus  ad  medium  parenchyma  penetrabant.  Dum  hepar,  dis- 
sectis vinculis,  e sede  sua  exportaremus,  ex  improviso  lumbricum  in  manus 
incidisse  vidimus  , quem  ex  abscessuum  alterutro  exiisse  cognovimus.  Alios 
deinde  vermes  consectos  conspeximus  , atque  investigantes  vias  per  quas 
huc  transire  poterant , tres  simul  agglomerati  per  totam  coledochi  longi- 
tudinem conspecti  sunt. 

4.  A tulerculo. 

Vir  dysphagia  laborans  nulli  antea  exanthemati , nec  labi  venereae  obno- 
xius , vehementi  tussi  primum  conflictatus  , dein  post  aliquot  hebdomadas 
obicem  quemdam  , dum  cibum  detrudebat  , persenserat  , qui  etsi  vocem 
adimeret  , viscidique  humoris  copiam  e faucibus  eliceret  , respirationem 
tamen  uou  laeserat. 

Pars  summa  oesophagi  digito  explorata  infra  epiglottidis  apicem  exhibuit 
durum  et  inaequale  tuberculum,  a quo  inferius  minora  alia  dispergebantur , 
quibus  rarae  punctiones  veluti  acicularum  adjungebantur.  Praeter  haec  metus 
erat  , ne  ob  vocis  defectum  glandulae  arithenoideae  , aliaeve  partes  voci  in- 
servientes essent  labefactatae.  Tussicula,,  aphonia,  sputa  viscida  , virium 
imbecillitas  hominem  conficiebant  , qui  propterea  domum  reversus  ipso 
die  interiit. 

5.  A schjrro. 

Mulier  annorum  quinque  supra  quadraginta  vomitu  per  complures  menses 
vexata  , atque  ab  eo  tandem  liberata  , quamdam  ad  ventriculi  ostium  con- 
strictionem percepit  , metusque  nobis  erat  , ne  aliqua  infimi  oesophagi  glan- 
dula induruisset  , quia  cibi  non  aeque  facile  in  stomachum  deseendebant. 
Su>picio  vero  exploratione  confirmata  fuit;  nam  duritiem  in  oesophago 
offendimus  a pluribus  tuberculis  granosis  , eminentibus  , levibus , non  do- 
lentibus coacervatam,  quorum  terminum  digitus  non  attigit.  Mulier,  sive 
mali,  sive  remediorum  pertaesa,  vix  valetudinarium  ingressa,  recessit  prima 
api  ilis  1793. 

6.  A schjrro  osseo. 

Mulierem  Cremensem  inspectavi  anno  1794?  coloris  flavi,  difficulter 
glu dentem,  cui  durities  schyrrosa  in  gula  oborta  erat  , et  imperata  refo- 
cillante  medicina  dimisimus.  01.  Lazarus  Guerrini,  M.  D.,  qui  postea  ejus 
cutam  gessit,  post  mulieris  obitum  haec  perscripsit.  Duobus  ante  mortem 
mensibus  dolor  pleuritico  similis ; quem  eidem  praen  uncia  veram  , saepe 

illam  vexaverat  ; dein  remittebat  per  duos  tresve  dies  , rediturus  intensior. 
Quoties  urgebat  febris,  a qua  nunquam  immunis  erat,  ad  hunc  dolorem 
advertebat  animum  perterritum  , quia  declinante  febri  lateris  primi  cruciatus 
superveniebant  in  modum  accessionis  febrilis.  Itaque  quoties  incalescebat  febris, 
metum  renascentis  doloris  incutiebat.  Postremo  mense  absque  praecessa  febre 
dolor  eam  invadebat  ; et  quamvis  seu  dolore,  seu  febri,  seu  tussi  , vel 
omnibus  simul  jugiter  vexaretur  , in  somnum  tamen  proclivis  videbatur,  et 
reapse  plures  horas  somno  indulgebat.  Cereolorum  usus  aliquid  levaminis 
attulisse  visus  est , nisi  velimus  existimare  ob  vitalis  roboris  extinctionem 
oesophagum  fuisse  resolutum.  Illud  certum  est  , eam  tantum  cibi  quotidie 
sumpsisse , quantum  nutriendo  epuloni  satis  fuisset.  Mens  usque  ad  extre- 
mum vitae  perspicua  fuit. 

Corpus  defunctae  ita  erat  extenuatum , ut  cellularis  telae  vestigium  vix 
superesset.  Cartilago  semiformis  in  osseam  naturaiii  mutata  ; glandula 
thyroidaea  propemodum  solidata  ; oesophagus  exiguis  glandulis  durioribus 
refertus  ; viscera  pectoris  et  abdominis  sana. 

7.  A tuberculo  cartilagineo. 

Mulier  sexagesimum  annum  attingens  aestate  superiori  1*793  papulis  qui- 
busdam , quas  vulgus  salso  vocat,  obnoxia  fuit,  magis  vero  lencorrhaea  , 
qua  repressa  papulisque  evanidis,  coepit  deglutiendi  molestia  conflictari.  Hac 
magis  magisque  iucrescente,  consilium  quamvis  serius  petiit.  Demissus  in 
fauces  digitus  quam  potuit  profundissime , supra  laryngis  dorsum  offendit 
subrotundam  duritiem.  Incassum  adhibitae  sunt  turundae  , quae  reprimerent, 
et  machinamenta  , quae  vinculo  interciperent  carunculam  ; turundas  enim 
non  diu  tolerabat;  caruncula  ex  vinculo  effugiebat;  atque  ab  his  orta  irri- 
tatione , angustior  via  facta  est  , et  suppuratio  , cum  puris  , viscidae  et  fla- 
vescentis materiae  rejectione.  Et  haec  sine  levamine  ; etenim  cum  primum 
febrire,  et  languere,  et  flavescere,  oculis,  vultuque  caepit,  mox  demissae 
vires  sunt,  et  dolor  dextrum  pectus  verberavit  , donec  4 jaQ*  1 794 
fatis  cessit. 

Detractus  oesophagus  cum  larynge  nil  habuit  vitii  praeter  tuberculum 
quoddam  velud  cartilagineum  ipsis  membranis  innatum.  Situm  erat  in  su- 
periori oesophagi  parte  , et  in  pariete  ejusdem  antica  , paullo  sub  laryngis 
capite  , quod  etsi  intra  ipsam  oesophagi  caveam  non  promineret  , ejus  tamen 
capacitatem  angustabat.  Nil  ulcerati  cernebatur ; membrana  vero  quae  laryngis 
dorsum  convestit,  paullo  rugosior  erat,  et  laxior,  ex  qua  forsitan  puriformis 
materia  scaturiit.  In  urbe  defuncta  hac  muliere,  concessum  non  fuit  pectoris 
caveas  perlustrare. 

8.  Ab  ulcere  venereo. 

Civis  parvae  staturae  , sed  nervosus  , strenuusque  veneris  miles  , a qua 
vulgata  spolia  reportavit , semel , iterumque  mercurii  malagmate  perfricatus 

fuit.  Intermittens  febris  ineunte  autumno  superveniens,  cortice  peruviano 
fugata  est;  verum  decedente  febri,  exanthemate  thorax  impletur,  eoque 
avanescente,  male  habere  coepit  in  gula,  cujus  indoles  neque  propriis  notis, 
neque  gulae  inspectione  innotuit.  Malum  interea  adolevit  adeo,  ut  difficulter 
deglutire  , nec  supinari  , nec  loqui  sine  taedio  poterat ; imo  pelliculas  cum 
Sanguine  identidem  excreando  rejiciebat.  Haec  in  mentem  revocabant  viru- 
lentas affectiones  , quibus  antea  commaculabatur;  quamobrem  tertio  illi— 
nitus  est  mercurio  , quo  profecit  adeo  , ut  ferme  sanus  videretur. 

Post  mensis  spatium  redit  glutiendi  difficultas  , sputa  feruntur  copiosa  , 
viscida  , interdum  sanguine  remixta , et  quod  molestius  punctiones  interdum 
in  gula  persentiuntur.  Vocatus  ut  gulae  statum  detegerem  , demisso  in 
fauces  digito,  ulcus  sphaericum  , duriusculum,  inaequale , oboli  magnitudine 
deprehendi , quod  dextrorsum  in  anteriore  pharyngis  parte , ubi  laryngi 
committitur,  existebat  , in  quam  partem  M.  stylopharingaeus  cum  angulo 
cartilaginis  ariihenoidese  concurrit.  Porro  vix  tacto  ulcusculo,  sensus  ingratus 
obortus  est , non  secus  ac  si  acutissimis  reiculis  transfigeretur  gula  inse- 
quente  viscidae  salivae  profluvio.  TLtsi  ab  inunctione  momnrit  cympthomata 
luis  moderata  esse  viderentur  , apparebat  tamen  venereum  virus  penitus 
extinctum  non  esse  ; quare  efficaciori  curatione  utendum  esse , quam 
mixtam  vocant,  consultum  fuit..  Proinde  imperata  sunt  balnea,  unctiones 
ex  mercurio  , et  muriatum  mercurii  oxygenatum  spiritu  frumenti  solutum. 
Dum  sex  malagmatis  mercurialis  unciae  essent  insumptae,  solo  deinceps 
muriato  mercurii  usus  est  aeger,  quo  per  duos  menses  continuato  integrae 
saluti  restitutus  est. 

9.  A risu. 

Primipara  in  detrudendo  cibo  afflicta  , cum  a me  de  morbi  origine  in- 
terrogaretur, haec  retulit:  Se,  dum  adhuc  nubilis  esset,  hausisse  poculum, 
in  quo  pili  erant  infusi , quorum  sive  nullum  prorsus  deglutisset , sive 
ullum  deglutisse  putaret,  statim  sibi  oesophagum  coarctari  sensisse  , ut  so- 
lidis iter  interceptum  esset,  quae  constrictio  tum  oleis,  tum  aliis  quae  leniunt 
et  refrigerant  , intra  mensem  laxata  fuit.  Deinde  se  a matre  acribus  , ut 
ajunt,  humoribus  scatente  fuisse  progenitam,  quae  propterea  nec  vino , nec 
calefacientibus  utebatur,  utpote  crebris  sanguinis  sputis  obnoxia.  Valetudi- 
nem autem  suam  recte  se  habuisse  usque  ad  puerperium  ; tunc  enim  lochiis 
expurgata  , materiam  ardentem  puriformem  effluxisse  , quam  detergentibus 
abluit  et  cohibuit. 

Antequam  puerperio  exiret,  dum  forte  panem  dulciarium  comederet,  ad 
immodice  ridendum  concitata  , mox  inter  glutiendum  velut  aciculae  punc- 
tionem , et  obstaculum  aliquod  , simul  oesophagi  sinistrum  latus  sibi  intu- 
muisse persensit.  Postridie  ad  eam  accedens  inveni  aphonam  , pulsum  exi- 
guum , sinistram  genam  tumidam;  miliique  significabat  pectoris  angustia  , 
gulae  obice,  colli,  maxillae,  temporum  , frontisque  distractione  esse  grava- 
tam ; se  tamen  haurire  liquida  , nihilque  in  faucibus  esse  , quod  in  oculos 


incurreret.  Insuper  malum  cum  frigore  eam  invasisse , vomendique  conatu 
et  pauci  sanguinis  exspuitione.  His  cognitis,  venam  secare,  et  vesicatorium 
cervici  imponere  jussi , tum  assae  foetidae  drachmam  per  diem  sumendam 
praescripsi. 

Postera  die  restituta  voce,  aphtae  in  ore  exortae  sunt,  pulsu  debili,  ten- 
sionisque in  tonsilla  sensu  permanente  , qui  ad  genam  , ad  dentes  , ad  os 
malae  sinistrae  explicabatur.  Tertio  die  febris  cum  rigore  ingruit,  cum  do- 
lore pulsante  ad  collum  sinisterius  , ad  genam  , ad  oculum  , ad  tempus , 
. et  interdum  in  vagina.  Sub  hac  sympthomatum  serie  loquela  et  deglu- 
titio rediit , inflatio  exterior  resedit , sputum  sine  sanguine  ferebatur  , etiamsi 
cum  impetu  ad  vomitum  cogeretur.  Iterum  data  est  assa  foetida  stomacho 
amica.  Quarto  , quintoque  multum  salsi  expuebat ; sanguis  ex  utero  ma- 
nabat} datumque  leniens  ex  manna.  Post  quae  pulsatio  , febris,  genarumque 
dolor  siluerunt,  nec  nisi  de  aspera,  granosa  oesophagi  superficie  lamenta- 
batur, ac  si  exstantibus  glandulis  esset  exasperata , tnm  flo  siti,  bibendique 
necessitate  } quae  omnia  aurantiorum  usu,  decocto  Summitatum  salicis,  de- 
mum hilari  rusticatione  dissipata  SUnt. 

10.  Ab  abscessu 

, *— * 

Navicularius  duo  de  viginti  annorum  diutius  pluviae  expositus  afficitur  a 
rheumate,  vel  potius  ab  inflammatione  faucium,  octavoque  morbi  die  3i 
maji  1783  ad  nosocomium  advolat  aegre  admodum  respirans,  et  aegrius 
deglutiens.  Dum  fauces  inspicerem,  supremam  pharyngis  partem  ampliorem, 
inferiorem  vero  arctiorem  deprehendi,  et  tum  oculis,  tum  digito  tumorem 
attigi  posticam  pharyngis  parietem  attollentem  , atque  anterius  ad  linguae 
basim  protrusum , aeris  et  alimentorum  iter  ferme  praecludentem.  Hicce 
abscessus  absque  dolore  , et  rubore  saltem  notabili  inter  cervicis  vertebras, 
et  p) laryngem  videbatur  esse  condensatus. 

Primum  sanguis  e brachio  et  ex  pede  missus,  alvus  ducta  , vesicatorium 
cervici , et  cataplasma  cum  sinapi  collo  impositum  fuit.  Post  haec  accessit 
febris  , et  sitis , et  glandularum  colli  conglobatarum  tumor  , et  subflavus 
faciei  color  , et  viseidorum  expuitio.  Demum  quarto  die  ex  quo  in  noso- 
comio cubabat,  rumpitur  abscessus,  reditque  spirandi  et  glutiendi  facultas; 
nec  multo  post  detumefactis  glandulis  excessit  incolumis. 

11.  Ab  ulcere „ 

Rurigena  virguncula  aetatis  supra  vigesimum , rite  menstruata  , ad  eas 
faucium  angustias  adducta  est  3 aug.  1793,  ut  difficulter  spiraret,  et  aeger- 
rime fluida  transmitteret.  Tangenti  occurrebat  prominentia  in  parte  laryngis 
postica  , supra  cujus  dorsum  , ubi  glandulae  arithenoideae  , et  superiores 
oesophagi  conglomerantur.  Causa  ejus  vitii  non  innotuit.  Sputa  globosa  , 
purulenta  rejicit .,  exspirando  sibilat , gula  strepit , lateris  dolor  sinisterius 

se  prodit , vox  rauca , exilis  fertur  , lecto  insedit  erecta  , pulsus  exigui  , 
molles , spirat  anhelans  , labia  livescunt  cum  gutturis  strepitu , demum  3 
Septembris  ultimum  spiritum  trahit.  Cereum  in  oesophagum  immitti  non 
potuit , cujus  lumen  post  mortem  ita  coarctatum  fuit  inventum  , ut  specil- 
lum vix  admitteret:  mercurialia  tam  intus  , quam  extus  applicata  , kermes 
minerale  , lactes , scylla  nil  profecerunt. 

Aperto  thorace  , extractaque  larynge  cum  oesophago , hunc  primum  inci- 
dimus juxta  partem  posticam  , et  continuo  in  conspectum  venit  amplissimus 
oesophagi  tractus  , qui  ad  quinque  latos  digitos  sui)  laryngis  dorso , coloris 
cinereo  fusci  in  latissimi  ulceris  speciem  deorsum.  «»**ndei)atur.  Id  tamen 
ulcus  non  descendebat  ad  carneam.  r'QC.~r1“,81  tunicam  , sed  potius  ab  ex- 
crescente tunicae  inir  1 ^ ** ^ owusiantia  \idebatur  existeie  : ihi  certe  crassior 
erat  m™*-  , ubicunque  ulcus  protendebatur.  Pars  ultima  oesophagi  sana : 
ventriculus  amplus,  intus  multo  muco  oblinitus,  exterius  in  facie  superiori , 
qua  pylorum  versus  contrahitur  duobus  latis  caeruleis  striis  , tamquam  gan- 
graenosis notatus.  Trachea  tota  interius,  et  larynx,  et  linguae  basis  livido 
colore  suffusa.  Pulmo  uterque  lympha  onustus  , quae  ex  consecto  pulmone 
abunde  profluebat.  Dextri  pulmonis  superior  pars  quaquaversum  nigricans , 
ac  si  sphacaelo  corrupta  fuisset, 

12.-4  vulnere  gence. 

Honestus  adolescens  circa  medium  genae  dextrae  paullo  infra  jugum  ense 
vulneratur,  ferrumque  contra  os  maxillare  adactum  in  oris  caveam  non 
penetravit.  Caeterum  vulnus  brevi  et  perfecte  sanatum  est  , exceptis  symp- 
thomatibus  , de  quibus  mox  dicam. 

Vix  dum  sauciatus  erat , cum  diffusum  dolorem  ad  cervicem , et  homo- 
platam  dextri  lateris  percepit } simul  etiam  dum  potum  sumeret , non  eadem  , 

3ua  prius , lenitate  in  stomachum  transmittere  se  posse  fluida  intellexit. 

am  mensis  transierat  ex  quo  vulnus  glutinatum  erat,  cum  consilii  causa 
ad  me  venit.  Erat  autem  illi  post  susceptum  vulnus  eadem  inter  glutiendum 
molestia*,  et  vox  veluti  per  nares  emissa  , et  ptialismus  insolitus  reliquarum 
affectionum  comes.  Haec  phcenomena  consideranti  nullum  dubium  esse  po- 
terat , quin  ilia  ab  laesione  fili  alicujus  nervei  ex  maxillari  superiori  emer- 
gentis excitarentur,  cum  nulla  alia  causa  ejusmodi  turbas  ciere  potuerat. 
Praeterea  maxillae  inferiori  deducendae  obstaculo  erat  ligamentum , quod 
appellant  intermaxillare  dextrum  , faucesque  iuspiciendo  insolitus  pallor, 
et  congestus  lymphaticus  se  ostendebat  per  uvulam,  tonsillas,  fauces  diffusus  , 
a quo  tamen  gustus  organum  nullam  noxam  contraxit. 

Agnita  ex  praecedentibus  morbi  indole , curandum  erat , ut  nervi  cicu- 
rarentur , quod  obtineri  poterat:  1.  emetico  parca  dosi , et  repetitis  vicibus 
exhibito:  2.  haustu  ex  floribus  arnicae  cum  sale  c.  c. : 3.  gargarismate  ex 
salviae  decocto  cum  sp.  salis  ammoniaci  confecto.  His  non  inutiliter  jungi 
poterant  concussiones  electricae  , frictiones  cervicis,  dorsi , genarum.  Quemnam 


praesidia  modo  commendata  effectum  habuerint  plane  ignoro  ; adolescens 
enim , de  quo  loquor , reportato  consilio  , non  amplius  ad  me  accessit. 
Observationem  autem  dignam  arbitror,  quae  non  reticeatur  , utpote  de  novo 
syinpthomate  ab  laesione  nervorum  faciei  agentem.  Alia  et  diversa  phoeno- 
mena , quae  apparent,  dum  surculus  aliquis  nervi  quinti  paris  laeditur  , legi 
poterunt  apud  Morgagnum  et  Bertrandum. 

i3.  A steatomate. 

Ad  valetudinarium  ^fertur  mulier  25  febr.  1782  octavo  mense  utero 
gerens  , febriens  , difficulter  8p.»n8 . raucam  vocem  edens  , quae  praeter 
surdum  dolorem,  obicem  in  gula  sibi  onntipbat  alimentorum  de- 

scensum propedientem , atque  vellicatu  vomitum  concitantem,  ;«Snper  spi- 
ritum intercipientem,  eique  luctari  oportebat  ad  sermonem  explicandum. 
Mucum  tenacem  jugiter  , vel  pus  vomitu  copiosum  rejiciebat , quae  nunquam 
nutrita  , sorbitionibus  vix  refocillata  animam  egit  5 martii. 

Ab  exterioribus  sectionem  adortus  glandulam  thyroidaeam  tumidiorem, 
et  solito  molliorem  vidimus  , dextro  tracheae  lateri  propius  innexam  , co- 
piosum pus  continentem.  Dissecta  trachea  et  larynge,  aliquid  prominere 
cernebatur  ex  laryngis  postico  pariete  , in  ventriculorum  intervallo  , atque 
extra  orbem  cartilaginum  , avellanae  magnitudine  , fastigiatum  , medio  ela- 
tius , durumque  , quod  aeris  iter  adstringebat.  Ibi  pharynx  ob  morbosam 
concretionem  arctius  complectebatur  laryngem  , quae  pharynx  et  oesophagus 
pariter  crassiores  facti  protentum  steatoma  includebant  hic  mollius  pus  ge= 
mens,  alibi  durius  oesophagi  caveam  occludens.  Pus  autem  partim  per  vomitum 
reddebatur  , pars  in  stomachum  , ubi  copiosus  aderat , defluebat  aliis  fluidis 
ex  atro  viridibus  commixtum.  Praecipua  durities  et  angustiae  eo  erant  in 
loco  , quo  larynx  in  tumorem  elata  cum  oesophago  coaluit. 

Viscera  omnia  secundum  naturam  , praeter  pulmonem  dextrum  , quem 
inflammatum,  magis  expansum,  renitentem  conspeximus.  De  mali  origine 
vix  quidquam  expiscari  potui , nisi  quod  ante  complures  menses  continuo 
dolore  in  ea  gulae  parte,  ubi  steatoma  haerebat  , afflicta  fuerit  ; dein  per 
intervalla  eodem  redeunte  eo  adactam  fuisse  , ut  veluti  acervus  quidam 
jugiter  excrescens  viam  aeri  et  alimento  intercluderet. 


CAPUT  XV. 


a 3 i. 


DE  IsOTSKULLIS  VERTEBRARUM  FRACTURIS. 

Non  inanem  posuit  querelam  Morgagnus  (i)  , dnm  in  V et  VI  sectione 
sepulcreti  foliis  duobus  comprehendi  asserit  , quidquid  ad  spinae  laesiones 
perlinet.  Pertinent  autem  praecipue  ejus  partis  luxationes  et  fractura?.  Et 
quod  ad  luxationes  attinet,  disputatum  est  ab  experientissimis  viris  an  fran- 
gantur facilius  ab  externa  violentia  vertebrae  , quam  e suis  sedibus  excidant. 
Quae  disceptatio  nonnisi  ab  ulterioribus  dissectionibus  confici  potest.  Et 
7 iealdus  Columbus  (2)  disserte  jam  asseruerat  , naturam  curasse  , ut  arti- 
culatio priorum  vertebrarum  validissimis  et  arctis  contineretur  ligamentis  , 
quo  difficillima  evaderet  luxatio  ; falsamque  se  deprehendisse  ajebat  eorum 
sententiam  , qui  existimant  in  suspensis  caput  luxari  , quod  saepe  numero 
confirmaverat  Patavii  , Romae  , Pisis;  tantumque  esse  robur  ligamentorum 
animadvertit,  ut  frangi  facilius  , quam  luxari  secunda  vertebra  possit,  neque 
secunda  solum,  sed  prima  quoque.  Ita  nec  Valsava P neque  Morgagnus  ob 
vehementes  ictus  luxatas  vertebras  , sed  uterque  fraelas  deprehenderunt. 
Hisce  assentiuntur  Heisterus  et  Mauchartus  (3);  ille  imperfectas  ut  plu- 
rimum esse  , quae  in  spina  dorsi  accidunt,  luxationes  asserit,  neque  pe- 
nitus excidere  quamdam  vertebram  sine  fractura  , et  medullae  lesione.  Hic 
considerans  processum  dentiformem  alligatum  esse  occipiti  , et  summae 
vertebrae  ope  ligamentorum  lateralium  , suspensorii,  et  cruciformis  luxationem 
neque  facile  , neque  frequenter  accidere  cognovit , licet  magna  distractionis 
et  fortissimae  flexionis  vis  accedat. 

Quare  si  luxationem  accipimus  pro  Ossis  e sede  sua  naturali,  et  ab  sinu 
articuli  secessione  et  dimotione  >,  fatendum  erit  ob  externas  causas  nullam 
extare  certam  et  accuratam  observationem  luxationis  primae  vertebrae  a 
capite , nec  secundae  a summa  , neque  reliquarum  , quae  insequuntur.  Recte 
enim  animadvertit  Mauchartus  (4)  vertebram  secundam  vel  ad  latera , vel 
anterius  luxari  non  posse  propter  dentiformem  processum  intra  arcum  an- 
teriorem atlantis  assurgentem  , ac  validissime  tum  atlanti , tum  ossi  occi- 
pitis per  varia  ligamenta  fortissime  connexam , nisi  vel  summo , et  incredi- 
bili fere  impetu  cuncta  heee  rumpantur  ligamenta  , vel  processus  dentiformis 
diffriugatur  ; cujus  ruptionis  rarissimum  plane  exemplum  a me  observatum 
inferius  proferam. 

Fateamur  igitur  , necesse  est , cum  Petro  Tabarrano  (5)  verteb tarum 
fracturam  pro  earumdein  luxatione  vulgo  male  acceptam  fuisse ; atque 


(1)  Dc  sed. , ep.  LYI. 

irt)  De  re  , anat. , 1.  II.  , c.  2. 

(i)  I-nstit.  eliir.  , p.  II,  1.  III  , c.  5.  — Discert  de  luxatione  nucliae. 

(5)  Olis.  anat.  Lucae 


vertebras  , ni  corpus  earum  frangatur  , nunquam  excidere  posse  , neque  ne- 
cesse  esse  , ut  cum  fractura  conjungatur  luxatio  , aut  loco  motio  vertebrarum. 
Quamobrem  cum  iis  scriptoribus  facimus  , qui  luxationem  incompletam 
in  vertebris  plerumque  inveniri  perhibuerunt.  Hujusmodi  secessus , aut  sub- 
luxationis secundae  a prima  et  quartae  cervicis  vertebrae  a quinta  duo  pro- 
ducit exempla  Mauchartus. 

Prius  est  rustici , qui  in  rixa  capite  ictus  aufugit  domum  , et  in  lecto  cum 
fratre  decumbens  moritur  convulsus.  Praeter  sanguinem  effusum  foris  et 
intra  caput,  secessum  vertebrae  atlantis,  et  epistrophei,  qui  pollicem  facile 
admisit  cute  integra  , item  tertiam  , quartamque  colli  vertebras  vacillantes 
reperit  prosector-  prosecuit  enim  non  auctor,  sed  vicinus  medicus. 

Alterum  est  rhedarii  , qui  noctu  ebrius  scalas  descensurus  praeceps  super 
antennam  in  area  domus  ruit.  Moritur  placide , de  nuchae  cordisque  dolore 
prius  conquestus.  Praeter  alia  ad  rem  non  spectantia  sugillatio  in  nucha  et 
luxatio  (subluxatio)  quartae  colli  vertebrae  a quinta  cernebatur,  ut  apophysis 
spinosa  utriusque  distaret  pollicis  intervallo.  Si  igitur  superiorum  perfecta 
luxatio  fieri  nequit  , ita  etiam  inferiorum  vertebrarum  ; sive  enim  illarum 
orbes  , sive  obliqui  processus  loco  moveantur , id  vix  aut  nunquam  sine 
fractura  accidere  potest.  Qua  propter  earum  partium  levis  dimotio  tantam 
afferre  nequit  in  medulla  laesionem,  ut  sensus,  motusque  in  artubus  inter- 
cidant , quae  sympthomata  fractae  spinae  sunt  indicia  manifestissima  , ut 
ostendunt  observationes  Tabarrani. 

Prima  habita  est  in  bajuli  Romani , qui  ceciderat  , cadavere.  In  eo  quar- 
tam dorsi  vertebram , versus  thoracis  cavitatem , ligamento  exteriori  amoto 
fractam  , et  fere  ad  medullam  usque  spinalem  contritam  reperit.  Medullae 
spinalis  portio  ad  locum  perfractae  vertebrae  fere  liquescebat.  Vixit  menses 
sex,  dies  quinque.  Altera  est  rustici  , qui  e rupe  dejectus  , sensu  , motuque 
in  artubus  inferioribus  carens  , mortuus  est  Romae.  In  hoc  binae  costae 
quinta  et  sexta  ad  articulationem  cum  vertebris  fractae  erant,  et  membranae 
discissae.  Corpora  quintae  et  undecimae  dorsi  praeter  processus  spinosos  , 
fracta  et  comminuta  usque  ad  medullam  spinalem : loco  vero  non  mota. 
Rusticus  alter  feminibus  resolutis  , urinaque  suppressa,  obiit  Bononiae  ex 
arbore  lapsus.  Postrema  dorsi  vertebra  fracta  est  inventa  , et  vinculum  car- 
tilagineum vertebris  interjectum  parum  corruptum.  Si  itaque  verae  luxationes 
in  vertebris  non  accidunt  , et  si  artuum  stupor  et  immobilitas  ab  earum 
fractura  dun taxat  oritur,  quae  lethalia  semper  sunt,  testante  Albucasi  (i)  , 
mirari  subit  Adolphum  Murray  (2) , cui  spinae  contusionem  aqua  frigida 
sanatam  pro  luxatione  placuit  exponere. 

Agaso  vehiculo  foeno  onusto  erecte  insedens  , ne  caput  contra  portae 
contignationem  allideret  , ad  discrimen  avertendum  anterius  corpus  inflexit; 

attamen  ad  portae  laquearia  humeros  illidit  , et  tota  spinae  columna  inter 
prcelum  quasi  commissa. , ad  anteriora  comprimitur  , et  sub  fragoris 
sensu  distorquetur.  Semianimis  , curvato  corpore  , contusis  humeris  , intu- 
mescente dorso,  in  nosocomium  transfertur.  Levis  disjunctio  in  dorso  ob- 
servata est:  sensus  motusque  inferiorum  artuum  abolitus;  dolor  vehemens 
circa  spinam  fortiori  ad  anteriora  inclinatione  increscens  , erectione  immi- 
nuens; cutis  sensu,  motuque  deperdito,  pedibus  tamen,  si  homo  erectus 
fulciretur  , insistere  poterat ; vesica  et  alvus  adstricta. 

Repositionem  tentarunt  medici  ; non  successit  labor ; repetitur  experi- 
mentum irrito  conatu.  Fovea  inter  vertebras  erat  latitudinis  duorum  pol- 
licum circiter  , et  unius  profunditatis.  Pedes  tamen  post  tentamina  ad  nutum 
voluntatis  movebat  , et  excretiones  naturalem  cursum  tenuerunt.  Inflammatione 
mitigata , viderunt  ultimam  dorsi  vertebram  et  primam  lumborum  esse 
disjunctas.  Post  varia  frustra  admota , aquae  frigidae  ex  alto  cadentis  per- 
fusione bis  , quaterve  per  diem  repetita  convaluit  homo  i4  die. 

Tam  promptae  sanationis  modus  quidni  nos  ad  credendum  allicit  , spinam 
in  hoc  exemplo  fuisse  quammaxime  contusam  , nulla  tenus  vero  luxatam  , 
cum  velatae  ac  decipienti  artuum  resolutioni  protinus  vigor  et  motus  suc- 
cesserit? De  fovea  autem  inter  vertebras  visa  dici  potest  illam  fuisse  effectum 
tumentis  circum  , et  eo  loco  depressae  cellularis  substantiae  , quia  fovea 
nondum  discussa  inflammatione  fuit  observata.  Caeterum  falli  eos  existimat 
Morgagjius  (i)  , qui  , dum  inter  binas  vertebras  digiti  apex  inseri  potest  , 
luxationem  adesse  putant  , cum  id  secundum  naturam  esse  possit  , ma- 
xime si  interjecta  ligamenta  majoris  extensionis  vim  sint  passa.  Ego  vero 
optarem,  ut  diligentiam,  quam  ab  iis,  qui  in  posterum  in  casus  ejusmodi 
fortassis  inciderent,  expectabat  Morgagnus  (2)  meis  lucubrationibus  fuissem 
consecutus. 

1,  Axis  epistrophei  avulsio . 

Robustus  bajulus,  viridis  aetatis,  imposito  humeris  ingenti  onere  humi 
affligitur  9 novembris  i8o4-  Surgit,  atque  sarcinae  ferendae  se  imparem 
esse  intelligens , ad  aediculas  properat  , ibique  mensem  sine  medici  auxilio 
transegit.  Postea  in  valetudinarium  nostrum  illatus  haec  signa  praebuit : 
caput  pronum  , sed  sinistrorsum  magis  inclinatum ; in  summa  cervice  magnus 
sinus  ; loquela  et  deglutitio  quemadmodum  in  sano  esse  solet;  nulla  pars 
resoluta.  Priores  quinque  dies  sine  sympthomate  malo  processerunt  praeter 
humeri  dextri  attollendi  difficultatem , cujus  summa  pars  aequo  depressior 
videbatur  , quod  postea  ab  osse  juguli  diffracto  esse  compertum  est.  Caput 
veluti  enodatum  esse  apparebat,  quippe  dum  a famulo  erigebatur,  natu- 
ralem positum  servabat , mox  remotis  manibus  in  sinistrum  humerum 


(1)  De  sed.,  ep.  LYI  , 37. 
(a)  L.  c.  , 35. 

relabebatur.  Nocte,  quoe  quartam  et  decimam  mensis  decembris  insecuta  est  f 
incertum  an  ob  inconditam  motionem,  an  ob  aliam  causam,  vehementibus 
agitatus  convulsionibus  interiit. 

Postero  die,  qua  potui  diligentia,  cervicem  perlustravi  probe  intelligens 
ab  memoratis  superius  notis  fracturam  subesse  ; nec  me  fefellit  praeco- 
gnitum judicium.  Nam  processus  dentiformis  in  ipsa  basi  ab  orbe  epistro- 
pliei  avulsus  est  repertus  cruciformi  ligamento  nulla  tenus  lacerato  , neque 
suspensorio,  nam  dentis  apex  firmiter  occipiti  alligatum  permanebat  j trans- 
versum item  summae  vertebrae  illaesum  conspectum  est.  In  medullae  statum 
non  inquisivi , ne  rarum  specimen  pathologicum  deturparem. 

Haec  observatio  , sive  ob  infrequentem  fracturae  modum  , sive  ob  vitam 
ad  35  dies  in  valetudinario  , et  si  addideris  mensem,  quo  domi  elanguit  , 
ad  65'  protractam  sine  notis  laesae  medullae,  digna  profecto  est,  quae  in 
medicis  scriptis  conservetur.  Hanc  felicitatem  , si  ita  lubet  appellare  , diutius 
axis  fracturae  supervivendi  , amplitudini  foraminis  ego  tribuerem  primae  et 
secundae  vertebrae  insculpti , tum  transverso  atlantis  ligamento  r quorum 
beneficio  perfractus  dens  non  dimotus  est  7 et  medulla  spinalis  [rarum , 
aut  nihil  compressionis  subnsse  videbatur.  Ego  vero  modum  non  explica- 
vero , quo  hujusmodi  fractura  acciderit  , neque  quam  ob  causam  intacta 
fuerint  servata  ligamenta ; id  enim  nonnisi  a ponderis  aestimatione  , et  a 
ratione  , qua  homo  concidit  , erui  posse  arbitramur. 

2.  Quarta  cervicis  transversim  fractct , atlas  dimotus . 

Robustus  villicus  e procera  nuce  juglande  cadens,  verticem,  uti  asseruit, 
terrae  allisit.  Hic  vir  quadragenario  major  priores  dies  domi  suae  in- 
sumpsit, et  io  septembris  1794  ad  nosocomium  perductus  est  mente  quidem 
sana  , sed  pulsu  , viribusque  deficientibus  , vesica  , et  artubus  inferioribus 
paralysi  affectis.  Clunes  etiam  valde  contusae  conspiciebantur } quare,  cum 
nullius  rei  memor  esset , nisi  quod  in  verticem  cecidisset  , suspicabamur  , 
eum  alterum  ictum  excepisse  , atque  percussionis  impetum  ad  spinalem 
medullam  traductam  faisse  , eoque  magis  quia  postridie  11  septembris  de- 
cessit, cum  post  casum  quinque  duntaxat  dies  supervixerit. 

Aperto  thorace,  ingentem  vidimus  sugillationem  substerno,  in  mediastino, 
in  tota  cellulari  pectus  ambiente  ad  gulam  usque  sub  mento.  Thoracis 
caveae  lympham  cruentam  continebant.  Viscera  abdominis  sana.  Remotis 
cervicis  musculis,  quartam  vertebram  transversim  fractam  offendimus , a qua 
anterius  ab  orbe  fragmentum  corticis  secesserat.  Vertebra  tamen  loco  di- 
mota non  erat , quippe  in  sede  sua  retinebatur  a musculis  anterioribus 
cervicis  , a scalenis,  a cervicis  posterioribus  } quamobrem  caput  in  priora 
non  promovebatur.  Atlas  dimotus  erat , atque  articulatio  cum  occipitis  osse 
laxata.  Sugillatio  in  bregmatis  ossibus  spectabatur  tam  foris  , quam  intus 
sine  cerebri,  quantum  apparuit,  noxa.  Reliqua  ossa  sana. 

3.  Quinta  cervicis  trifariam. 

'Vir  ab  alto  cadens  9 jan.  1790  postridie  momento  temporis  extinguitur. 
Hominis  truncus  infra  cervicem  resolutus  erat;  caput  in  latus  reclinatum 
et  immobile.  Quinta  cervicis  vertebra  in  tres  partes  diffracta ; sternum  infra 
jnedium  fissum  conspiciebatur  usque  ad  imum. 

4-  Sexta  cervicis  subluxata. 

Caementarius  annos  natus  septem  supra  quadraginta  in  nosocomium  re- 
ceptus est  24  Septembris  1790,  qui  ab  audacissimo  juvene  e ponte  mu- 
rali projectus  fuit.  Praeter  amplum  in  vertice  vulnus , cervicis  fractura 
deprehensa  est , per  quam  eodem  momento  trunci  et  artuum  fracturae  suppo- 
sitorum paralysi  fuit  correptus.  Caput  in  latus  dextrum  inclinabat  , neque 
erectum  stabat.  Non  balbutiebat,  primoque  die  brachia  jactabat;  altero 
vero  motum  et  loquelam  amisit;  tertio  motu,  sensibusque  orbatus,  pulsu 
exili  , siti  intensa  vitam  quoque  amisit. 

Extinctum  corpus  secando  livorem  irigeuicm  in  collularji  cnlli,  musculisque 
posterioribus  conspeximus.  A priori  parte  nudato  vertebrarum  corpore,  orbem 
sextae  a septima  separatum  vidimus  , ut  cartilago  intermedia  a septima 
avulsa  sextae  vertebrae  adhaereret.  Diductae  hae  vertebrae  transversum  hiatum 
in  conspectum  dabant.  A parte  postica  inter  processus  spinosos  adhuc  in- 
tegros diastasis  erat  ; sed  obliqui  diffracti,  et  eorum  fragmenta  carnibus 
infixa  cernebantur. 

5.  Postrema,  cervicis  fracta  et  subluxata . 

Bajulus  Bergomas,  florentis  aetatis  , validaeque  constitutionis,  3o  juuii  1801 
ingentem  sarcinam  ab  sociis  sibi  imponi  passus  est , quae  cum  male  super 
humeros  locata  esset  , neque  securus  eam  circumferre  posset  , intentis  hu- 
meris adeo  annisus  est , ut  sarcinam  extolleret  , atque  supremam  cervicem 
ultra  vires  gravaret.  Quo  factum  est,  ut  poudus  sarcinae  totum  in  cervicem 
prolaberetur  eo  impetu , ut  homo  se  sustinendi  impos  de  repente  humi 
affligeretur  natibus , cadenclique  impetus  totam  dorsi  spinam  concussit. 
Rejecto  pondere,  statim  de  colli  dolore  conquestus,  simul  artuum  inferio- 
rum resolutione  prehensus  est.  Mox  in  nosocomium  illatus  , sanguisque  ei 
detractus  est.  Sub  vesperum  anxietate  , spirandi  difficultate,  vomituque  in- 
gestorum vexatus  fuit.  His  additi  sunt  calor  urens,  pulsus  vibrans , spiritus 
gravior  , stupiditas.  Lecto  erectus  insidere  non  poterat.  Processus  spinosus 
et  transversus  a dextris  postremae  cervicis  vertebrae  extare  videbantur  illaesa 
cute  ; ex  quibus  notis  judicavimus  septimam  cervicis  vertebram  dimotam 
esse,  fractosque  processus  articulares  , uude  medulla  spinalis  comprimeretur. 
Cum  secundo  sanguinem  mittere  decreveramus  , delirans  malo  succubuit. 

Die  secunda  julii  aperto  primum  thorace,  pulmonem  utrumque  sanguine 


suffuso  distentum,  atrique  coloris  invenimus.  Abdominis  viscera  sana  praeter 
vesicam  multo  lotio  repletam.  Nudata  cervice,  primo  suffusionem  in  cellulari  j 
dein  septimam  colli  vertebram  mobilem  , exporrectam  retrorsum  , atque  a 
prima  dorsi  sejunctam  , et  tantisper  dimotam  deprehendimus. 

6.  Tertia  dorsi  Jissa. 

Vir  annorum  35  dum  intentis  viribus  funem  traheret,  ut  arborem  e pede 
succisam  prosterneret , sive  quod  pedes  eum  fallerent  , sive  quod  funis 
effugerit , quorum  utrum  fuerit  referre  nesciebat , in  dorsum  prolabitur  , 
communicatoque  spinali  medullae  percussionis  impetu  momento  citius  fit 
paralyticus.  Undecima  post  casum  die,  scilicet  26  decembris  1816,  in  noso- 
comium infertur  , ibique  defunctus  est  8 jan.  Supervacuum  est  hic  memo- 
rare paralyseos  symptliomata  , videlicet , quod  primis  diebus  lotium  reti- 
neret , potremis  resoluta  alvi , et  vesicae  vi  sponte  excernenda  dimitteret. 

Secto  cadavere,  fluidum  sanguinem  effusum  in  pectoris  caveis  , pleuramque 
inflammatam  animadvertimus  5 tum  ingentem  sugillationem  in  dorsi  musculis  , 
latissimo  praecipue  , ©t  in  membrana  cellulari  musculis  interposita  usque 
ad  apophyses  vertebrarum.  A parte  thoracis  probe  detracta  taenia  ligamen- 
tosa  spinae  observavimus  tertiam  dorsi  vertebram  a summo  ad  imum  fissam, 
fragmentumque  corticis  a corpore  avulsum.  Hinc  spinalis  medulla  graviter 
laesa  fuit  ; nara  theca  membranea  fissurae  obversa  , veluti  vacua  , laxaque  , 
quia  funiculus  medullaris  adeo  contractus  erat , ac  si  vinculo  fuisset  con- 
strictus. Vasa  singula  supra  constrictionis  limites  sanguine  distenta  , sinusque 
laterales  atro  sanguine  turgidi.  Infra  vero  tubus  membraneus  lympha  co- 
piosa , tenaci  impletus  , quae  gravitatis  lege  infima  thecae  tenebat. 

7.  Deciince  dorsi  subluxatio. 


Puer  annorum  decem  et  septeni  e lecto  prolapsus  in  nosocomio  depo- 
nitur 11  julii  1789,  cui  artus  inferiores  motu  carebant,  urina  primum  re- 
tenta , dein  laxata  fuit.  Dolor  vertebris  lumborum  insidebat,  ubi  inter  ter- 
tiam et  quartani  subsidere  aliquid  videbatur  , nec  minus  indolebat  dextrum 
hypocondrium.  Sanguis  non  semel  missus  est  • balneum  saepius  iteratum  , 
poliones  anodynse  propinatae.  Erat  duodecimus  curationis  dies  , cum  non 
sine  admiratione  processum  spinosum  extare  vidimus,  pressum  indolescere , 
quem  ad  decimam  dorsi  vertebram  pertinere  credebamus,  simulque  ejus- 
dem vertebrae  fracturam  adesse.  Haec  dimotio  non  prius  observata,  nobis 
videbatur  effectus  esse  negLigentiae  valetudinarii  famuli  in  volutando  aegroto  , 
ut  , quae  composita  erat , fracturam  dejiceret.  Quapropter  glaciem  spinae 
dolenti  sex  continenter  diebus  imposui,  sed  incassum ; nam  3x  julii  male 
vexatus  obiit. 

Latam  ecchymosin  a parte  antica  spinae  invenimus  ; decimam  dorsi  cum 
cartilagine  intermedia  ab  undecima  vertebra  sejunctam  ^ dimotamque  5 


insuper  assulae  ambarum  vertebrarum  ligamentis  infixae  ; postremarum  costa- 
rum capitula,  soluta ; et  processum  spinosum  decimae  diffractum. 

8.  Duodecima  dorsi  praerupta. 

Juvenis  valensque  agricola  ab  juglande  in  dorsum  cadit  17  Septem- 
bris 1794»  tamque  vehemens  fuit  corporis  commotio  , ut  erigere  se  non 
potuerit ; et  vesica  urinaria  cum  artubus  inferioribus  mox  resoluta  fuit  \ 
artus  uterque  calorem  retinuit , laevus  vero  sensum  amisit.  Nec  diu  gan- 
graena os  sacrum  prehendit;  sentiendi  facultas  perit;  pulsus  et  vigor  defi- 
ciunt; urinae  et  faeces  sponte  profluunt;  demum  atrocissimus  abdominis 
dolor  hominem  extinguit  1 1 octobris. 

Emeticum  initio  datum  est  ; dein  arnica  , frictiones  ex  cantharidum  so- 
lutione ; unctiones  ex  oleo  empyreumatico  c.  c.  hirudines  lumbis  appositae, 
venae  sectiones,  frustra  adhibitae  sunt. 

Thorax  nihil  morbosi  ostendit.  Abdomen  distendebatur  a sero  crasso  , 
pure  , floccisque  gelatinosae  substantiae  remixto  : intestina  et  peritonaeum 
inflammata  , ejusdem  gelatinae  lamina  obducta  : musculi  psoas  et  iliacus 
internus  ita  sanguine  suffusi  , ut  nigricarent  : duodecima  dorsi  praerupta  , 
et  in  eodem  ordine  servata  a valentibus  musculis  et  ligamentis  dorsum 
cingentibus.  Theca  medullaris  item  inflammatione  lacta  cum  seri  intra  ejus 
caveam  effusione. 

9.  Tertice  et  quartce  cervicis  subluxatio. 

Pedissequus  Mediolanensis  laqueo  sibi  vitam  intercidere  tentavit  biennio 
antea  , quam  in  casum  incideret , quern  mox  sum  narraturus.  Proximiores 
ejus  domus  incolae,  cum  scelus,  quod  patrabat,  praevidissent,  accurrunt ? 
atque  prorsus  incolumem  servant.  Die  20  augusti  i8o3  in  nosocomium  in- 
vectus est  ob  totius  corporis  paralysin,  mentis  duntaxat  facultatibus,  et 
loquela  non  ammissis.  Decumbebat  cervice  ad  dextram  intorta  , et  capite 
paullo  in  dorsum  reclinato  , ajebatque  se  e lecto  delapsum  fuisse  capite 
retrorsum  flexo.  Quod  mihi  suspicionem  movit  , illum  reapse  sibi  necem 
intentasse,  corpus  retrorsum  pervertendo,  cervicemque  in  arcum  inflectendo, 
unde  caput  pavimento  innixum,  veluti  puncto  immobili,  corpus  autem  ex 
altera  parte  mobile  punctum  constituens,  cervicem  inter  duas  potentias  in- 
tercipiebant; ex  quo  id  accidere  debuit,  ut  cervicis  arcus  inter  duas  po- 
tentias aequipollentes  disrumperetur.  Arduum  vero  erat  judicare  qualis 
quantaque  noxa  ab  ejusmodi  contorsione  inducta  fuerit;  sed  non  diu  per- 
plexus haesi  ; nam  exeunte  mense  ipse  quoque  confestim  exivit  e vita. 

Defuncti  examen  coeptum  fuit  a parte  antica  columnae  vertebralis  , et 
remotis  musculis  , illico  deprehendi  taeniam  ligamentosam  et  periostaeum 
a tertiae  et  quartae  cervicis  corporibus  secessisse , tertiamque  vertebram  una 
cum  carlilagine  intermedia  ab  quarta  avulsam  fuisse,  atque  hanc  sejunctionem 

ita  fuisse  comparatam , ut  lacerationem  potius  repraesentaret  ; vertebrae 
vero  ab  invicem  oblique  recedebant  sic  , ut  tertia  colli  cum  superiori  cervice 
dextrorsus  , quarta  cervicis  cum  reliqua  spina  sinistrorsum  essent  promotae. 
Cartilagines  , quae  orbes  quartae  et  quintae  cervicis  nectunt , inflammatione 
correptae. 

Sub  latissimo  dorsi  , aliisque  musculis  sanguis  multa  copia  effusus  , 
dispersusque  ad  vertebras  usque  cernebatur.  Sed  et  ipsa  medulla  cum  suig 
involucris  quodammodo  rigida  a suffuso  sanguine  turgebat  , et  trium 
vertebrarum,  scilicet  3 , 4>  ^ orbes  interius  sic  rubro  latice  imbuti  erant,  ul 
eorum  pars  spongiosa,  quamvis  detersa,  aut  ruberet  , aut  livesceret. 

FIGURAE  EXPLICATAE. 


Singula  ossa  morbida  hic  descripta  , et  partim  cere  expressa  asservantur 
in  Museo  Veterinario  Mediolanensi . 


Fig.  i.a  Tibiae  diaphysin  regeneratam  demonstrat. 
A A.  Os  tibiae. 

B.  Fibulae  os. 

c.  c.  Pars  regenerata. 

d.  Rim  ila  superstes  ex  concursu  extre- 

mitatum productarum. 

e.  Tibiae  diaphysis  , quae  per  terebrationem 

secessit. 

Fj't  2.a  Repraesentat  os  innominatum  sinistrum  , 
in  quo  tres  sinus , aut  foveae  spectantur  , 
quae  pedetentim  femoris  caput  exce- 
perunt. 

A.  Os  innominatum. 

B Ischii  tuber. 

C.  Pubis  os. 

D.  Foramen  ovale. 

e Acetabulum  arctatum  in  trianguli  for- 


mam. 

f Fovea  prima  supercilio  cartilagineo  in- 
sculpta. 

f.  Fovea  secunda. 

. Fovea  tertia. 

Fig.  3 a Diastasis  ossium  palati  *,  alias  palatum  bi- 
fidum cum  specie  proposcidis , quod 
explicatione  non  indiget. 

Fig.  4-a  Exenterato  abdomine  ostendit  duo  mar- 
suoia  in  pelvim  producta  , cyphoseos 
materiam  continentia , cum  aliis  mi- 
noribus aeque  ossa  infestantibus. 

A A Pars  trunci  cum  pelvi. 
b.  b.  Marsupia  duo  majora. 
c.  c c Alia  minora  vertebris  et  costis  in- 
sidentia. 

Fig.  5.a  Ob  oculos  ponit  vastationem  a cyphosi 
productam  in  vertebris  dorsi  et  lum. 


borum  , et  quae  inde  sequitur  , curva- 
turam. 

a.  a.  a.  a.  Spatia  erosa  in  corporibus  ver- 
tebrarum dorsi  et  lumborum. 

Fig.6.a  Pelvim  cum  artubus  inferioribus  neonati 
exhibet.  In  hoc  femora  triquetra  sunt , 
et  breviora  superficiebus  complanatis  ; 

fedes  loxarthro  affecti ; crura  decussata, 
igura  male  delineata  conspicitur. 

Fig.  7-a  Loxarthrus 
cessum 
Fig.  8.a  Loxarthrus 

commentarium  Scarpae  de  pedibus  di- 
stortis. 

Fig. 9-a  Lordosis  brachii  sinistri,  in  quo  deficiunt 
ulna  , radius  , pleraque  carpi  ossa  , 
digiti  tres. 

Fig.  io.a  Qaput  infantis  bydrocephalo  laborantis  cum 
diastasi  occipitis  inferne  , atlantis  , epi- 
stropheae,  et  superiorum  cervicis  ver- 
tebrarum. 

Fig. ii. a Spina  bifida,  seu  diastasis  vertebrarum 
dorsi  , lumborum  , sacri  ossis. 

Fig.i2.a  Repraesentat  eam  spinae  dorsi  perversionem, 
quae  proprie  scoliosis  appellatur  dum 
spina  variis  modis  curvatur. 

Orbes  vertebrarum  solidi  sunt , minusque 
a directione  deflectunt  cervicis  vertebrae 
sex  a.  a.  a.  a.  a a. ; deflectunt  magis 
dorsales , b.  b.  b.  , quarum  tertia  et 
quarta  obliqua  superficie  compressae 
sunt.  Quod  vitium  in  8 et  9 magis  est 
manifestum , dein  in  secunda  et  tertia 
lumborum  c.  c.  c. 


manus  dextrae  ob  cubiti  pro- 
longiorem. 

pedis  dextri ; de  quo  vide 


- 


, I • 

. 


■ ir,-  ..  )l\  y 

■ • 


' ’ I 


F, 


7 


M 


\ 


Fiq.  1W 


% 


/X 


I 


EXERCITATIONES 

♦ 

PATHOLOGICAE 

AUCTORE 

J.  B.  PALLETTA 


CAES.  REG.  ORD.  CORONAE  FERREAE  ET  LEGIONIS  HONORAE  EQUITE 
I.  R.  INSTITUTI  SCIENTIAR.  ET  ARTIUM  LXVIRO 
SOCIETATIS  ITALICAE  SCIENT.  XLYIRO 
ACADEMIAE  CAESAREAE  JOSEPHINAE  VINDOBONENSIS 
ACADEMIAE  SCIENTIARUM  LITTER.  ET  ARTIUM  JANUENSIS 
COLLEGII  PHYLOSOPHOR.  ET  MEDICOR.  VENETIARUM 
SOCIET.  MEDICAE  BONON.  ET  NEAPOLIT.  SODALI. 


PARS  ALTERA 


* 


MEDIOLANI 

Excudebat  Societas  Tvpograpbica  e Classicis  Scriptoribus  Italicis  nuncupata. 


ATVaJk.  ,‘A  . ., 


:n  rjpM  :;/.<!•  >40;:  r.ia>io;;  i m :■:  .r  ■ • .»  *<>  . . , . j,,> 

OJH7VX1  /JITJIA  7,1  .SU  . i.’  ...  ' 

<• ;!  rr/.  /;•  ; : 1 ...  > 

<\r  i . ..  ;<  vi » fv  .f  ■ ..  . - : V.  : 

* .'  ■)  n . - , . . ..  . .1  : ;■;« j . 

iWi  ■»«  4 :•  »k  us  .tAjioaw  .1:11; 


t •I  A '■  Y k 'i  A \ 


• * 

iv:ajom3I/  J 


LECTORI 


Arduum  sane  opus  aggressurum  esse  mihi  viderer,  si  singulas,  aut 
sexcenas  affectiones,  quae  generationis  organa  in  sequiori  sexu  inva- 
dunt, persequi  vellem.  Etenim  si  sexcentarum  aerumnarum,  perhi- 
bentibus antiquis,  aut  causa,  aut  sedes  est  uterus,  quisnam,  quaeso, 
tanta  ingenii  vi  praeditus  esse  potest;  aut  quis  tam  longa  experientia 
consenuit , ut  distincte  tot.  morbos  observare , et  cum  dignitate 
explicare  praesumat?  Primum  enim  uteri,  et  adnexarum  partium 
structuram  et  functiones  probe  nosse  oportet,  quorum  ignorantia 
multorum  in  medicina  errorum  fons  est  monente  Friderico  Hoff- 
manno  (i).  Is  enim  admirari  satis  nequibat  fibrarum  uteri  carnea- 
rum, et  vasorum  vim  elasticam,  qua  incredibilem  in  modum  di- 
stendi, et  explicari,  itcrumque  contrahi,  et  ad  pristinum  statum 
sponte  redire  possunt.  Accedit  etiam,  quod  uterus,  qui  extra  gra- 
viditatis periodum  vix  pyrum  magnitudine  aequat,  dum  gravidatur, 
in  insignem  molem  excrescit;  neque  extenuatur,  imo  tunicarum 
crassities  potius  augeatur,  quam  ob  expansionem  minuatur. 


(i)  Frid.  Hoffmanni  Dissert.  Selectiorum  Decas  II,  Dissert.  3.  De  ignorata  Uteri  structura,  etc. 

Et  vasa  quidem  largissime  per  uteri  corpus  distributa  sunt,  quorum 
alia  ad  ovaria,  et  matricis  fundum,  alia  ad  medium,  et  inferiorem 
uterum  pertinent.  His  junguntur  etiam  venae  haemorrhoidales  dictae 
internae,  et  externae,  quae  omnes  progressu  flexuoso,  et  singulari 
inter  se  committuntur,  et  copulantur,  unde  cellulae  fere  ovatae 
enascuntur,  et  uteri  substantia  protendi  potest,  ej usque  raritas  in 
praegnante  conspicua  redditur. 

Ad  fibras  uteri  musculares  quod  attinet,  gravis  est  inter  Anato- 
micos dissensio,  quas  alii  prorsus  negarunt  existere,  uti  Walterus 
prosector  summus  Berolini,  Weisse,  Meckelius , Azzoguidi.  Alii 
vero  spectatissimi  viri  lias  fibras,  imo  lacertos  viderunt,  et  accu- 
rate descripserunt,  inter  quos  Morgagnus  (i),  Gulielmus  Hunte- 
rus  (a),  Albertus  Hallerus  (3),  Roederer  (4)  et  Loder  (5).  Multum 
vero  differunt  singuli  in  descriptione  structurae,  et  directionis  ha- 
rum fibrarum.  Nam  lluyscliius  fibras  orbiculatas  dumtaxat  vidit,  et 
fere  concentricas  in  uteri  fundo.  Morgagnus  in  muliere  post  par- 
tum defuncta,  manifeste  conspexit  « extantes  musculares  fibras  in- 
« ter  se  intextas,  quarum  manipulus  non  exiguae  latitudinis  ex- 
« tremis  utrinque  partibus  cum  utero  connexus  erat,  caetera  liber, 
«et  solutus  prominebat,  partem,  atque  adeo  superficiem  uteri 
« interiorem  efficiens.  » 

Fusius  Aloysius  Galza  Professor  olim  Patavinus  uteri  musculos 
persecutus  est,  qui  cum  aliis  egregiis  viris  substantiam  carneam 
externam,  mediam  spongiosam,  et  interiorem  iterum  carneam,  li- 
cet tenuiorem  utero  tribuit.  Detracto  peritonaeo  ab  utero  in  con- 
spectum illico  venit  tegumentum  ex  fibris  carneis  per  longitudinem 
porrectis,  quod  utrique  uteri  superficiei  inducitur.  Sub  hoc  com- 
muni musculo  reperiuntur  minores  musculi  cuique  regioni  proprii, 


(1)  Aclvers.  Anat.  IV,  Animati.  2(3. 

(2)  Anat.  Uteri  Gravidi  Tab.  XIV,  XV- 

(3)  Elem.  Physiol.  tom.  VII,  1.  28. 

(4)  Elem.  Artis  obst. 

(5)  Dissert.  de  Musculosa  uteri  structura.  Jenae,  1782. 


inter  quos  eminet  musculus  depressor  a Santorino  egregie  descrip- 
tus , qui  transverso  ductu  utrinque  ab  uteri  fundo  ad  lata  liga- 
menta dirigitur.  Oriri  videtur  a vasculosis,  ut  ajunt,  sive  rotundis 
ligamentis,  deinde  expansus,  tubasque  amplexando  in  matricis  fundo 
disperditur.  Sub  hoc  musculo  depressore  observatur  ex  utroque  la- 
tere stratum  fibrosum  concentricum  prope  tubarum  originem,  quod 
ad  primam  uteri  regionem  unice  pertinet.  Ilujus  fibrae  in  modum 
spirae  dispescuntur  in  tenuissima  strata,  atque  inter  se  implican- 
tur. Taenia  carnea,  quae  transverse  ab  uno  ovarii  ligamento  ad 
alterum  protenditur,  dirimit  primae  regionis  confinia  a secunda. 

Isthmus  inter  duas  regiones  fibras  rectas,  et  medias  habet,  quae 
frequenter  a filaris  oblique  ascendentibus,  et  descendentibus  inter- 
secantur, uti  in  directione  musculorum  abdominis  videre  est.  A 
parte  visceris  postica  duo  fasciculi  oblique  incedentes  perfecte  de- 
cussantur. Cervix  uteri  a fibris  transversis  cingitur,  sub  quibus  fibrae 
rectae  decurrunt  versus  latera  obliquatae,  quae  cum  aliis  confluunt 
ad  formandos  circulos,  donec  ad  substantiam  vasculosam,  et  spon- 
giosam perventum  sit.  Internus  matricis  musculus  tam  gracilis  est, 
ut  velum  sericum  aemuletur,  cujus  simplicissimae  fibrae  aliae  in 
spirae  modum,  aliae  transversim  feruntur. 

In  eundem  fere  sensum  delineavit  uteri  musculum  Carolus  Bell, 
qui  fibrarum  carnearum  exterius  stratum  in  segmento  uteri  supe- 
riori collocat,  atque  hinc  ad  ligamenta  uteri  rotunda  deducit,  quae 
hujusce  musculi  tendones  quodammodo  repraesentant.  Ab  uteri 
lateribus,  et  in  infima  regione  fibrae  vel  per  longitudinem  ducun- 
tur, vel  in  circulum  convolvuntur.  In  interiori  matricis  superficie 
bina  strata  concentrica  circa  tubarum  orificia  conspiciuntur,  quae 
tenues  lacertos  ad  os  uteri  demittunt.  Ab  hoc  ostio  excludit  Auctor 
fibras  orbiculatas,  et  eas  solummodo  admittit,  quae  per  longitudi- 
nem a basi  cervicis  ad  os  ipsum  diriguntur. 

Horum  musculorum  officium  in  eo  consistere  arbitratur  Bell,  ut 
instante  partu  vasorum  sanguineorum  ostiola  contrahant,  et  constrin- 
gant, ne  sanguinis  sequatur  profluvium,  quod  officium  ex  eo  colligit, 
quia  uterum  incidendo  sub  diversis  contractionis  periodis  animad- 

vertit,  fibras  carneas  ita  esse  dispositas,  ut  vasorum  ostia  praeclu- 
dere possint. 

Inter  utramque  membranam  ( uteri  scilicet  externam  et  interio- 
rem) cellulosam  multam,  et  vasa,  et  fibras  carneas  multiplici,  et 
fere  inextricabili  ordine  plura  strata  efficientes  locari  scriptum  reli- 
quit L.  M.  Caldanus.  Item  rotunda  ligamenta  sui)  peritonaeo  pro- 
cedentia, vasis,  carneis  fibris,  et  tenui  cellulosa  in  taeniae  formam 
compacta  esse,  quae  de  abdominali  scissura  egressa  ita  separantur, 
ut  cellularis  membrana  in  pudendi  pinguedine  evanescat;  carneae 
fibrae  cum  obliquo  exteriore  abdominis  coalescant ; vascula  vero 
cum  epigastricae  ramis  concurrant  (i). 

Denique  accuratissimus  J.  Fr.  Meckel  Hallensis  admittit  cum 
celebrioribus  anatomicis  fibras  utero  inesse  conspiciendas , praeci- 
pue dum  is  a qualicunque  causa  turgescit,  aut  erigitur;  quas  ta- 
men differre  scribit  a carneis  fibris  voluntatis  imperio  subjectis ; 
matricis  enim  fibrae  planae,  et  parum  rubrae  sunt,  quod  nos  etiam 
observavimus,  et  multum  inter  se  implexae.  Quod  autem  earum 
naturam  muscularem  evidenter  ostendit,  est  valida  contractio,  quam 
in  expellendo  foetum  et  secundas,  et  dum  cavitas  imminuitur, 
et  restringitur,  exercent.  Hae  fibrae  carneae  non  eodem  modo  se 
habent , neque  eodem  modo , uti  demonstravimus , describuntur. 
Ut  plurimum  tamen  juxta  Meckelium  secundum  longitudinem 
excurrunt,  pars  etiam  in  transversum  diriguntur.  Duo  strata  fibra- 
rum in  utero  reperiri  affirmat,  quibus  interjacet  substantia  vascu- 
losa. Exteriores  fibrae  crassiores  et  densiores  sunt,  praecipue  in 
uteri  fundo,  quam  interiores;  ambae  tamen  intime  inter  se  com- 
miscentur, ut  disjungi  nequaquam  possint  (2). 

Praeter  vasa,  et  carneas  fibras,  et  cellularem  sese  contrahendi 
facultate  praeditam  continet  uterus  quosdam  ductus,  quos  tanquam 
novum  organon  abs  se  repertum  vulgavit  Doctor  Gartner  Havnien- 
sis  (3);  atque  accurata  descriptione,  et  iconibus  illustrare  pollicetur. 


(1)  Inslit.  Anat.  vol.  II,  part.  2,  cap.  32,  33. 

(2)  Vide  ulterius  J.  F.  Meckel,  Manuel  d^natomie  , tom.  III,  p.  3oy , seq.  Paris,  1825. 

(3)  Annali  Universali  di  Medicina,  vol.  XXXVII.  Milano. 


VII 


Canaliculi  cluo,  qui  prope  tubarum  regionem  incipiunt,  et  ad  va- 
ginae extremum  desinunt  prope  urethrae  orificium.  I11  porca  duorum 
canaliculorum  orificia  inveniuntur  utrinque  ad  urethrae  ostium,  qui 
per  exterius  vaginae  latus  sursum  pergunt,  inflectuntur,  et  a proximis 
acinis  glandulosis  pancreati  analogis  surculos  accipiunt.  Deinde  ca- 
nales isti  coarctantur,  et  in  matricis  cornubus  evanescunt.  Hos 
ductus  ampliores  in  vacca  reperit  Auctor,  qui  orificio  magis  expli- 
cato orti,  per  vaginae  latera  decurrentes  ad  cervicem,  vel  ad  cor- 
pus matricis  perveniunt,  deinde  per  cornua  transeunt  usque  ad 
ovaria  tenaci  humore  farti. 

Quae  de  novo  organo  in  brutorum  matricibus  vidit  cl.  Gartner, 
amplissime,  et  distinctissime  explicata  reperiuntur  a Marcello  Mal- 
pighio  in  Epistola  ad  Sponium  (i).  Ibi  enim  immortalis  vir  et 
carneas  uteri  fibras  diversimode  intersecatas  , et  geminum  uteri 
ductum  per  vaginae  latera  excurrentem,  ab  ea  parte  qua  vesicam 
tangit,  et  vasorum  implicationes,  et  minimas  propagines,  et  mem- 
branam glutinosam  interius  uterum  succingentem  satis  perspicue 
descripsit.  Attamen  laude  dignus  certe  est  cl.  Gartner,  quod  hosce 
ductus  ab  oblivione  revocaverit,  eoque  magis  erit  laudandus,  et 
commendandus,  si  eorum  usum,  quem  hactenus  plane  ignoramus, 
sit  indicaturus. 

Ad  structuram  quod  attinet,  pertinet  etiam  interior  uteri  cavea; 
qua  in  re  Thomas  Simpson  cum  Falloppio  lacit,  uterumque  prae- 
gnantem in  duas  caveas  dividit;  superiorem  nempe  in  qua  matricis 
fundus  est,  et  ubi  placenta  cum  membranis  radicatur:  inferiorem 
alteram,  quae  postremis  mensibus  foetum,  aquas  cum  membranis 
continet,  non  vero  placentam.  Haec  autem  secunda  cavitas  uteri 
ab  ea  parte,  qua  fundo  opposita  est,  a cervice  effingitur,  quae 
sensim,  et  aequabiliter  adaucta  graviditate  dilatatur,  in  eoque  statu 
rotunda  ligamenta,  et  tubae  ori  tincae  fiunt  proximiora,  atque  ita 
singulae  uteri  partes  non  videntur  eodem  modo  extendi,  quia  ul- 


(i)  Data  calendis  novembris  1681:  edit.  Londin. 

timis  temporibus  lata  matricis  ligamenta  ex  uno  latere  humiliora 
sunt,  quam  ex  altero  (i).  Morgagnus  vero  in  quadam  Virguncula 
animadvertit  intimam  fundi  uteri , et  posteriorem  superficiem  bi- 
fariam secundum  longitudinem  divisam  per  sulcum  quemdam  pro- 
fundum (2). 

Jam  si  tot,  tantisque  carneis  fasciculis  praeditus  est  uterus,  quid 
de  ejus  functionibus  sentiendum  sit,  facile  judicabimus.  Exteriores 
enim  fibrae  per  uteri  fundum,  et  ejus  latera  disjectae  foetum  et  se- 
cundas extrudere  possunt,  dum  contrahuntur,  ipsamque  uteri  supe- 
riorem caveam  coarctare;  interiores  autem,  si  Carolo  Bell  assen- 
tiniur,  hiantia  vasorum  oscula  constringere , ne  purgamenta  sint 
immodica.  Quae  vero  per  teretia  ligamenta  descendunt  fibrae  sive 
carneae,  sive  tendineae,  et  in  obliquo  externo  abdominis  musculo 
inseruntur,  ad  firmandum  uterum,  et  in  positu  servandum  consti- 
tutae esse  videntur;  sed  dum  nimis  turgescit  ob  plenitudinem  va- 
sorum, vel  ob  spasmum  contractus  sursum  promovetur,  tensiones 
etiam,  et  dolores  in  inguinis  regione  excitare  possunt. 

Plurimum  affliguntur  mulieres , dum  uterus  in  motus  incon- 
ditos cietur,  qui  ascensus,  et  descensus,  et  praefocationes  uteri  a 
veteribus  vocantur.  Mulierculae,  quae  his  motibus  subjacent,  ma- 
tricem dicunt  ad  stomachum,  ad  gulam  ascendere,  et  ab  ea  se  prae- 
focari. Nisi  multum  fallor,  quod  priapismus  non  prolificus  est  in 
mare,  id  uteri  inflatio  et  commotio  est  in  foemina.  Ut  enim  uterus 
musculis  instructus  est,  et  fibris  vi  resiliente  praeditis;  mirum  non 
est,  si  interdum  inflatus  rigescit,  sursum,  deorsumque  movetur, 
nunc  abdomen,  et  explorantis  manum  valide  percutiat,  nunc  ve- 
luti  e vulva  exiturus  deorsum  feratur. 

Quamvis  autem  Morgagnus  (5)  hos  motus,  vel  ut  irritamentum 
dumtaxat  ab  utero,  ej usque  appendicibus  per  nervos,  membranasque 
ad  superiora  ascendens,  intelhgi  malit,  proindeque  ad  hypochon- 


(1)  Saggi  d’  Edimburgo  , tom.  III,  art.  i3. 

(2)  Advers.  Anat.  IV,  25. 

(3)  De  Sed.  et  Caus.  Morb.  ep.  XIV , 17,  seq. 

driacas,  et  hystericas  affectiones  referri  debere  censeat,  quia  nervei 
systematis  insultus  propinato  opio  feliciter  praevertantur,  aut  con- 
sopiantur; negari  tamen  nequit,  quin  ad  hujusmodi  motus  exci- 
tandos, et  sustinendos  lacertorum  carneorum  actio  necessaria  non 
sit.  Praeterea  matrici  adultae  illud  est  peculiare,  quod  aliis  visce- 
ribus cavis;  scilicet  quod  cupiant  statis  periodis  compleri.  Quod 
fames  est  stomacho,  et  intestinis;  inspirationis  pulmonibus;  et  cir- 
culationis cordi  necessitudo,  id  cupiditas  est  matrici. 

Consentit  uterus  cum  recto  intestino  ob  vasa  haemorrhoidum , 
quae  illi  communia  sunt;  qua  propter  sanguis  abunde  congestus 
non  modo  per  uterum,  sed  etiam  per  ani  venas  exitum  tentat. 
Huic  vasorum  connexioni  tribuendum  est,  quod  frequentius  primis 
a partu  diebus  nodosae  haemorrhoidum  protuberandae  ardentem 
ani  dolorem  promovent.  Nec  minor  est  vaginae  cum  recto  inte- 
stino consensus,  quod  clarius  ex  eo  colligitur,  quia  utriusque  mem- 
branae arcte  inter  se  connexae,  et  fere  concretae  sunt,  unde  cre- 
bro tenesmus  intestini  vaginam  ad  prolapsum  disponit,  et  uterum 
ad  abortum  proritat. 

Quamvis  ex  cognita  uteri  fabrica  phoenomena  non  pauca  foe- 
minis  occurrentia  explanari  possint ; fatendum  tamen  est , plero- 
rumque  morborum  , quorum  in  hisce  Exercitationibus  mentio  fit, 
descriptionem  mancam  esse;  quia  eorum  origo,  et  ratio,  qua 
procedunt , nondum  satis  investigatae  fuerunt.  Etenim  cur  foetus 
fere  maturi  in  utero  extinguantur  ? quae  sit  causa  infestae  adeo 
pruriginis  , et  dolorum  variae  indolis  adhuc  ignoratur.  Nec  unam 
esse  Eclampsiae  originem  pro  certo  statui  potest,  cum  sanguinem 
interdum  abundanter  detrahere  tutum , interdum  nocumento  sit. 
Latet  etiam  initium  mortiferae  illius  gangraenae,  quae  gravidatum 
uterum  invadit.  Quae  acidum  laeticum  in  puerperis,  et  lactentibus 
parit  incommoda  vix  observata  sunt. 

Multo  saepius,  quam  creditum  est,  aegrotant  ovaria;  eorumque 
aegritudo  diversae  indolis  est,  et  pharmacorum  vim  respuit.  Quare 
nostra  aetate  extirpatio,  aut  potius  excisio  cum  quadam  temeri- 
tate ab  Anglo-Americanis  exsecuta  est.  Joh.  Lizars  Edimburge^sis 


opusculum  vulgavit  (i)  in  quo  tres  historias  profert  ovarii  ampu- 
tati. Prima  est  nubilis  puellae  annorum  56  , quam  ob  ventris 
molem  octavo  mense  gestare  suspicabantur  propinqui.  Operatio  sic 
fuit  instituta.  Coepit  Auctor  incidere  cutim , et  adipem  a carti- 
lagine ensiformi  usque  ad  pubis  symphisim  paulo  sinistrorsum  ad 
latus  lineae  albae.  Tum  suspensa  manu  musculos,  et  peritonaeum 
prope  umbilicum  aperuit  ; ex  qua  incisione  sex  haeminae  lym- 
phae prodierunt.  Deinde  sursum  deorsumque  producta  incisione 
tumor  sese  ostendit , qui  ex  abdomine  extractus  ministri  manu 
sustinebatur.  Is  lato  ligamento , molli  , et  flaccido , brevi  pedun- 
culo adhaerebat , quem  Lizars  forti  filo  cerato  valide  constrinxit , 
et  per  medium  pedunculi  trajecto  eodem  filo  abscidit.  Vulnus 
duodecim  transversos  pollices  longum  sutura  et  ceratis  conjun- 
ctum fuit.  Nullum  sympthoma  curationem  turbavit,  et  a die  27 
februarii  ad  (j  maji  puella  persanata  fuit.  Ex  quatuor  loeminis  eo 
modo  apertis,  una  perfecte  convaluit:  duae  parum  sublevatae  fue- 
runt : quartam  mors  sustulit.  Auctor  tamen  considerans  ovarii  tu- 
morem esse  morbum  permolestum , et  letlialem , adhortatur , ut 
eam  , quam  , chirurgia  offert , operationem  suscipiamus  pro  affli- 
ctarum mulierum  incolumitate.  Sed  vereor , ne  hanc  administra- 
tionem  tenellulae  , et  meticulosae  nostrates  foeminae  reformident , 
neve  sustinere  possint. 

Caeterum  verba  facere  non  constitui  de  iis,  quae  Hippocrates, 
Aetius  , aliique  ex  veteribus  de  mulierum  passionibus  tradide- 
runt; neque  animadversiones  adjeci,  quas,  cum  contracto  sermone 
pleraque  protulerim,  eruditioribus  et  sagacioribus  viris  perficiendas 
lnbenter  relinquo. 


(1)  Anno  1825.  Annali  Universali  di  Medicina,  vol.  XXXVIII.  Milano. 

EXERCITATIONES  PATHOLOGICAE 


MULIEBRIA 

CAPUT  XVI. 

Am.  I. 

Parius  praecox  vel  maturus  foetu  mortuo. 

]^1  onnunquam  id  funesti  accidere  comperimus  foeminis  aliunde  bene  va- 
lentibus, ut  foetum  ad  maturitatem  gestare  nequeant,  eoque  solatio  priven- 
tur, quo  suavissimae  matris  nomen  obtineant,  quae  res  si  genitoribus  summo 
taedio , humanae  societati  graviori  damno  est , nec  minori  tristitia  medentes 
afficit,  cum  plerumque  obscurae  sint  notae  causarum,  quae  immaturos  fructus 
evertunt , et  obscurior  sit  modus  hasce  aerumnas  praecavendi. 

Foetus  in  quavis  gestationis  periodo  interire  potest  sive  ob  affectiones  si- 
bimet  ipsi  proprias,  sive  ob  secundarum,  sive  ob  uteri  vitia.  Potest  etiam 
quodammodo  immutatus  servari  intra  matricem , donec  secundae  alienis  hu- 
moribus enutritae  sic  crassescant , ut  matricem  proritando  expulsionem  con- 
ceptus promoveant. 

Fridcricus  Hoffmannus  (i)  ubi  ex  instituto  de  immaturo  partu  disserit, 
plura  ad  rem  nostram  facientia  in  medium  profert,  et  inter  praecipuas  causas 
enumerat  secundarum  avulsionem.  Cum  enim  placenta  ita  matrici  infixa  sit, 
ut  ab  ea  ut  plurimum  non  gravi  negotio  separari  possit;  ita  potissimae  res 
separationem  promoventes  censeri  possunt  abdominis  ictus,  casus  in  pedes, 
in  nates,  concussio  a tormenti  bellici  fragore,  a tussi,  a vomitu,  ab  ira,  a 
coitu,  ab  exercitio  vehementi  corporis,  a saltatione,  vectatione,  a ponderum 
elatione , nimiaque  brachiorum  extensione.  Quandoque  insLante  periodico 
fluxu  a sanguine  erumpere  conante  distrahitur  placenta,  distrahitur  quoque, 
dum  radices  figit  prope  uteri  ostium ; tunc  ad  singulas  uteri  contractiones 
magis  divellitur,  et  sanguinem  iterato,  et  per  intervalla  fundit. 


(i)  Medie.  Systemat.  tom.  IV,  part.  III,  cap.  IX. 

Praeter  separationem  ab  utero,  ipsae  quoque  secundae  multimodis  possunt 
vitiari.  Vel  enim  placenta  aequo  crassior,  et  durior,  vel  gracilior,  vel  cor- 
rupta observata  est.  Quin  et  funem  umbilicalem  in  ipso  utero  abrumpi  posse 
exempla  docent;  tuncque  sanguis  interius  effunditur,  tam  ab  umbilicalibus 
arteriis,  quam  a placenta  matri  syncopem,  foetui  mortem  repentinam  illaturus. 

Jam  matricis  affectiones  multo  saepius  conceptum  laedunt,  uti  tarda  uteri 
inflammatio , praecipue  internae  superficiei , quae  vel  ab  albo  fluore , vel  a 
nimio  coitu,  vel  ab  incipiente  menstruatione  oriri  solet.  Quodsi  fluente  uteri 
catharro  conceptio  fiat,  tunc  inflammatio  augetur,  abortusque  plerumque  sub- 
sequitur. Nec  minus  remissa  phlogosis  menstruationi  difficili , et  torminali 
conjungitur,  per  quam  uterus  morbidum  sensum  acquirit,  parumque  san- 
guinis, multo  sero,  et  pseudomembranulis  tenuioribus,  vel  crassioribus, 
laceratis,  irregularibus,  pellucidis,  vel  laevigatis,  vel  villosis,  commixti  expellit. 
Quae  membranarum  ramenta  a tarda  inflammatione  parata  nonnisi  cum  cru- 
ciatu ejiciuntur  ab  utero.  Recens  nupti  si  re  venerea  abutantur , phlogosim 
plus,  minusve  levem  matrici  inducere  possunt,  quae  ut  plurimum  sterilitatem 
ad  plures  menses  comitem  habet.  Si  tamen  conceptio  locum  habet,  foetus 
plerumque  perit , abortusque  non  sine  discrimine  sequitur. 

Morbidus  corporis  sensus  in  sponsis  nuper  gravidatis  se  prodit  haemicra- 
nia,  odontalgia,  suffocatione,  tussi,  vomitu,  aliisque  nervorum  affectionibus, 
quibus  matrix  agitatur , atque  inconditis  contractionibus  ovum  expellere  co- 
natur. Ad  hanc  causam  recensentur  vehementiores  animi  affectus,  validiora 
remedia  eminenagoga , diuretica , calida , drastica , emetica , albus  fluor. 

Matrix  quoque  aut  copioso  sanguine  turgere,  aut  debilitate,  et  siccitate 
peccare  potest.  Ita  nimia  sanguinis  copia,  quae  vasa  ultra  modum  distendit, 
atque  cum  impetu  ex  eorum  osculis  erumpit,  placentam  vel  totam,  vel  ex 
parte  ab  uteri  superficie  divellit. 

Debilitas  matricis  stato  tempore,  et  per  vices  conceptum  relaxat,  quin 
alia  causa  graviditatem  turbaverit.  Uteri  sic  infirmati  cervix  et  orificium 
celerius  explicantur,  ut  antequam  ejus  corpus  naturalem  capacitatem  acqui- 
sierit, collum  et  ostium  jam  sic  pateant  quinto,  aut  sexto  gestationis  men- 
se , ut  foetui  exitum  praebere  possint. 

Ad  uteri  debilitatem  ex  humorum  alborum  copia  pertinere  videtur  illud 
Hippocratis  (Aph.  Sect.  V.  aph.  ^5  ) Quae  vero  mediocriter  corpulentae  abor- 
tum faciunt  secundo  mense,  aut  tertio , sine  causa  manifesta,  iis  cotyle- 
dones lentoris  sunt  plenae , nec  prae  pondere  foetum  continere  possunt , 
sed  abniptis  decidit. 

Jam  uteri  siccitas  consideranda  venit,  quae  intelligitur,  ubi  ex  densitate  uteri 
ovum  motu  et  nutricatu  destituitur,  sic  ut  secundae  radicari  nequeant  apte, 
et  nutritio  coactis  uteri  vasis  prohibeatur,  quod  Hippocrates  altero  aphori- 
smo  (Sect.  V,  62)  indicavit  inquiens:  Quae  frigidos  et  densos  habent  locos , 
utero  non  concipiunt.  Et  quae  praehumidos  habent  gravidari  nequeunt .... 
et  quae  sicciores,  et  aestuosos,  nam  alimenti  defectu  semen  corrumpitur . 

Siccatur  etiam  uterus  in  morbis  gravioribus , in  alvi  fluxibus , atque  immo- 
deratis sanguinis  emissionibus. 

Compertum  est  etiam  genitalem  liquorem  in  viro  syphilide,  matricem  in 
foemina  infici  sic,  ut  ille  non  generet,  haec,  si  conceperit,  immaturum,  ma- 
culatum, vita  carentem,  aut  mox  periturum  ejiciat  foetum. 

Longe  autem  maximum  uteri  vitium  matris,  foetusque  interitum  minitans, 
est  ejusdem  putredo.  Putredinis  nomine  intelligitur  quidem  humidae  gan- 
graenae species,  aut,  si  mavis,  malignum  erysipelas;  non  tamen  id  gangraenae 
genus,  quod  ab  uteri  phlegmone  progignitur.  Quod  jam  advertit  Hippocrates 
(Api».  Sect.  V,  zj.3)  Si  praegnanti  fiat  in  utero  erysipelas , lethale. 

Incertum  est,  an  ab  interiori  matricis  superficie,  an  a membrana  decidua 
primam  originem  ducat  putrefactio ; illud  tamen  certum  est  non  posse  ute- 
rum putrefieri,  quin  labes  ad  membranas  transferatur,  et  vicissim.  Haec  pu- 
tredo utero  gravido  propria  quamvis  internae  superficiei  potissimum  inhaereat; 
tamen  nonnunquam  intus  serpit  ad  tuhas,  et  ovaria,  quae  pallido,  aut  plum- 
beo colore  infecta  conspiciuntur.  Nec  fere  haec  putredo  profunde  descendit 
in  uteri  parenchyma,  cujus  superficies  vaginalis  potius  hinc  inde  commacu- 
latur a putridae  deciduae  ramentis;  sed  altius  insidet  uteri  orificio,  et  in  va- 
ginam propagatur,  praecipue  si  partus  tardior  fuerit.  Haec  labes  celeriter  oc- 
cidit, intra  duos  nempe,  tresve  dies,  praecedente  nonnunquam  febri,  languore 
et  distensionibus  nervorum.  Rarius  ad  hebdomadas  trahit  mors,  dum  cun- 
ctando aliis  in  corpore  affectionibus  sedem  parat,  desinitque  lethali  convul- 
sione praecipue  in  gracilioribus  mulierculis. 

Invadit  morbus  autumno,  et  hyeme,  praesertim  si  frigida  fuerit  tempestas, 
et  humida,  et  prae  aliis  foeminas  laxae  constitutionis,  pingues,  male  nutritas, 
patliematibus  vexatas,  et  exercitio  corporis  carentes.  In  nonnullis  quoque 
mulieribus  absque  praedictis  causis  se  prodit.  Partus  in  hisce  praegnantibus 
lente  procedit,  et  difficulter;  dolores  vix  excitantur,  iique  anomali,  defati- 
gantes, inefficaces.  Si  tamen  diametri  pelvis,  et  reliquae  partes  recte  se 
habent,  partus  sine  obstetricis  auxilio  obtinetur.  At  paulo  post  dum  in  tuto 
esse  creditur  puerpera  feralibus  oppressa  sympthomatibus  occumbit.  Interdum 
post  felicem  partum  solummodo  gangraena  fit  manifesta  in  mulieribus  caete- 
roquin  sanis,  cum  matrix,  et  vagina  tam  malignam  contrahunt  putredinem, 
ut  iclior,  qui  ex  iis  defluit,  explorantium  digitos  imo  et  metalla  rodat,  et 
nigritie  afficiat. 

Taediosum  est  certe  obstetrici  viro,  quod  puerperas  hoc  morbo  defunctas 
non  semper  liceat  inspicere;  etenim  suspicandum  est,  jam  ante  partum  in 
abdominis  cavea  putridi  humoris  transfusionem,  aut  alia  vitia  existere. 

Signa  hanc  labem  comitantia  valde  ambigua  sunt.  Generatim  membrana- 
rum aquae  turbidae,  cineraee , nonnunquam  graveolentes;  extima  placentae 
facies  lurida,  subviridis,  dissoluta;  lochia  decolora.  Interdum  adsunt  malignae 
febris  sympthomata.  Abdomen  item  nec  dolet  semper,  nec  tumet.  Uterus 
autem  dolet  circa  pubem  et  inguina.  Linguae  color,  et  pulsus  non  mutati: 

febris,  si  supervenerit,  continua  remittens  est  cum  calore  vespere  adaucto, 
sudore , urinis  crudis , et  virium  imbecillitate.  Dum  febris  cum  horrore  in- 
vadit , mors  in  propinquo  est.  Quotidianus  ferme  est  alvi  fluxus  ex  flavo 
obscurus,  mucosus,  foetentissimus , cui  sociatur  vomitus  ex  materia  mucosa, 
virente , et  oleoso  quodam  sedimento , quae  omnia  mali  ominis  sunt.  Lactis 
secretio  turbata , lochia  parcissima , aliquando  tamen  sincera. 

Haec  matricis,  et  secundarum  labes,  quam  praeclarus  Boerius  se  octies  vidisse 
scribit,  ego  quater,  consuetis  praesidiis  aegre  admodum  domatur,  et  quamvis 
unica  interdum  sanguinis  emissio  non  inutilis  esse  possit,  tamen  ut  plurimum 
nocet.  Purgationes  sicut  debilitant,  ita  gangraenam  accersunt.  Antiseptica  sae- 
pius, prout  res  postulat,  si  morbus  inducias  faceret,  utilia  forent;  et  si  forte 
non  congruunt,  malum  exasperant.  In  universum  ab  internis  remediis  parum 
emolumenti  expectandum  est,  praecipue  si  morbus  otium  non  concedat. 
Molles  turundas  linimento  suppurante  imbutas  et  in  vaginam  immissas  utiles 
invenit  Boerius,  quibus  foeminas  quatuor  sanavit.  Foeminis  sic  aegrotantibus 
saepius  maculae  ex  rubro  fuscae,  variae  figurae  erumpunt  in  artubus  diathesin 
gangraenae  haud  dubie  indicantes. 

Denique  nullum  dubium  est , quin  foetus  iisdem  morbis  obnoxius  sit , 
quibus  adulti  affici  solent,  praecipue  syphilide,  convulsionibus,  hydrope, 
febribus , quibus  perculsus  praecocius  ab  utero  ejicitur. 

Omne  Medici  consilium  in  abortionis  negotio  in  eo  consistit  , ut  immi- 
nentem, si  fieri  possit,  foetus  exclusionem  praecaveat,  quod  impetrare  licebit 
eas  causas  removendo,  quae  dispositionem  ad  abortum  adducunt,  et  debitum 
robur  matrici  restituendo.  Quodsi  largior  sanguinis  affluxus  matricem  prae- 
gravet, nullum  tempestiva  sanguinis  emissione  certius  praesidium  est.  Verum 
si  pletliora  frequentioris  abortus  causa  esse  noscatur  non  tantum  venae  sectio 
in  auxilium  vocanda,  sed  aliis  praesidiis  ex  victu,  ex  motu,  ex  pharmacis 
desumptis  opus  est.  Verum  si  phlebotomiae,  si  medicamenta  nihil  praestant , 
atque  enormis  haemorrhagia  nulla  ratione  sistenda  se  prodit,  abortus  provo- 
catio non  solum  salutaris,  sed  necessaria  est  ad  servandam  praegnantis  vitam, 
quod  citius  et  tutius  fit  chirurgica  administratione. 

Evenit  etiam,  ut  gravidis  alvi  siccitas  familiaris  sit,  et  ob  id  ad  abortandum 
pronis.  Si  vero  juxta  Hippocratis  effatum  (i)  abortum  tempestatis  vitio  ti- 
mendus sit,  cavendum  in  australi  et  pluviatili  hyeme,  ut  non  modo  victus, 
et  vitae  regiminis  exquisita  habeatur  ratio;  sed  ut  corpus  mundus  servetur, 
ut  libere  perspiret,  neve  frigidiori,  aut  humidiori  aeri  exponatur. 

Disponitur  ad  abortum  foemina  non  solum  inepto  post  partum  regimine, 
sed  recidiva  abortio  frequentius  ab  eadem  causa  pendet,  nempe  quod  uterus 
cum  annexis  partibus  non  rite  a sordibus  expurgatus , nec  pristinum  robur 
ei  restitutum  fuerit.  Oportet  idcirco  laxantibus  interdum  uti , interdum  bal- 


(i)  Apii.  Sect.  III,  aph.  iz. 

neis,  quandoque  etiam  roborantibus , tam  intus,  quam  extus  usurpatis.  Ad 
quod  praestandum  conferunt  etiam  pillulae,  quas  Beccherus  fortuito  certe 
invenit,  nam  affirmante  Friderico  Hoffmanno  artem  medicam  vix  calluit. 
Attamen  ad  praecavendos  abortus  prae  aliis  specificam  sibi  efficaciam  vindicare 
creduntur.  Hae  tamen  non  empirice,  sed  habita  aegrotantium,  et  causarum 
ratione  usurpari  debent. 

Foeminae,  quae  quater  abortaverat  tertio  quovis  mense,  hanc  medendi  ra- 
tionem adhibuit  Hoffmannus  (i).  Per  triduum  quotidie  pillulas  balsamicas 
quindecim  vesperi  deglutiendas  propinavit.  Mane  compositum  ex  cremore 
tartari,  lapidibus  cancrorum,  tartaro  vitriolato,  sale  epsomensi,  et  nitro  de- 
purato exhibuit.  Deinde  per  quinque  dies  balnea  ex  aqua  fluviatili , cineri- 
bus clavellatis,  mentha,  melissa,  salvia,  et  floribus  chamaemeli  parata,  com- 
mendavit sic,  ut  leniter  sudaret,  et  curationem  alternando  ter  repeteret.  Cum 
rursus  utero  concepisset  alternis  mensibus  venam  in  brachio  tundendam  cu- 
ravit, obtinuitque,  ut  debito  tempore  sanum  excluderet  foetum.  Postea  cum 
ob  aegram  uteri  dispositionem  majora  mala  timenda  essent , ad  ejus  robur 
instaurandum  dedit  infusum  tlieiforme  ex  melissa , scolopendria , salvia , be- 
tonica, floribus  millefolii,  liyperici , et  aniso  stellato  paratum,  et  singulo 
mane  sorbillandum. 

Hanc  medendi  rationem  experiri  placuit  in  quibusdam  foeminis,  quae  fru- 
stra antidota  quaesiverunt  adversus  iteratam  foetuum  extinctionem.  Mulier 
habitior , elegantioris  formae , pelvi  paulo  ampliori  donata , nullis  animi  tur- 
bamentis obnoxia  undecies  genuit.  Primo  partu  foetum  maturum,  viventem 
edidit,  qui  biennio  post  interiit.  Alter  foetus,  postquam  amnii  aquae  per  de- 
cem et  septem  dies  percolaverunt,  septimo  mense  in  lucem  venit  anceps  vitae. 
Puerperium  felix  fuit.  Quod  pedes  diutius  erecta  constitisset,  mali  causam 
tribuerunt  mulierculae.  Tertius  duorum  cum  dimidio  mensium  extinctus  foetus 
una  cum  placenta  expulsus  fuit.  Praecesserunt  dolores  in  regione  lumborum; 
puerperium  tamen  aeque  felix  fuit.  Quartus  vivens  sexto  mense  lucem  aspe- 
xit, cujus  praematurum  adventum  matris  commotioni  ob  primogeniti  interi- 
tum accensuerunt.  Quintus  abortus  vivus,  trimestris  fuit,  judicarunt  obste- 
trices placentam  morbidam  fuisse.  Sextus  septimestris  parum  vixit.  Placenta 
a chirurgo  extracta;  puerperium  bene  processit.  Septimus,  octavus  et  nonus 
parius  praematurus  accidit  inter  sextum,  septimurnque  graviditatis  mensem; 
foetus  vitam  brevem  habuerunt;  matris  puerperium  naturale  fuit.  Decimus 
vix  vita  fruens  sexto  mense  editus  est.  Placenta  in  utero  haerens  post  aliquot 
demum  dies  ab  utero  contracto  fuit  exclusa.  Quae  causa  forsitan  fuit  diu- 
turnae et  gravioris  febris  puerperalis,  a qua  tamen  nihil  damni  relictum  est. 
Decimum  primum  partum  praecocem  praenuntiavit  sexto  mense  modicus  san- 
guinis fluxus.Vitae  exspers  in  mundum  venit  foetus  nihil  sinistri  matri  relinquens. 


(i)  L.  c.  obs.  IX. 

Mulier,  de  qua  agitur,  abundat  quidem  menstruo  profluvio,  sed  nunquam 
extra  ordinem  purgatur.  Neque  ad  tollendum  matricis  vitium  curationem  su- 
scepit, praeterquam  in  postrema  graviditate,  in  qua  lectum  tenuit  quinque 
mensibus,  et  conceptum  fructum  perdidit.  Haec  mulier  generatim  pondus 
quoddam  in  infimo  ventre  primis  conceptus  diebus  sine  uteri  descensu , et 
dum  pedibus  insisteret,  quidquam  circa  ventriculum  molesti  percipiebat.  His 
cognitis  methodo  Hoflmanni  tractata  duos  continuo  puellulas  bene  valentes 
peperit. 

Mulier  vix  adulta,  mediae  staturae,  potius  macilenta,  et  viridi  marito  juncta 
quinquies  continenter  abortavit.  Haec  a venerea  labe,  uti  prior,  et  a labori- 
bus immunis,  a coitu,  et  a vinculis  lumbos,  ventremque  comprimentibus 
abstinere  satagebat.  Prior  foetus  extinctus  septimo  mense  prodiit,  cujus  in- 
fortunii arthritidem,  quam  primis  mensibus  habuerat,  incusabant.  Altera 
vice  iners  creatura  depulsa  est  mense  sexto , et  quia  os  sacrum  cadendo  le- 
viter contuderat,  ideo  abortum  passam  fuisse  existimarunt.  Tertium  foetum 
extinctum  emisit  octavo  mense  cum  dimidio.  Tunc , cum  causae  manifestae 
non  adessent,  plethoram  culparunt,  quia  in  tota  graviditatis  periodo  vena  secta 
non  fuit.  Quare,  cum  quarto  utero  gestaret,  sexies  sibi  sanguinem  detrahere 
permisit ; foetus  tamen  nono  mense  mortuus  editus  est.  Tunc  infausti  exitus 
culpa  recidit  in  matris  imbecillitatem.  Mulier  igitur  dum  quintum  uterum 
complevisset,  omissis  venae  sectionibus  omnem  adhibuit  sollicitudinem,  ut 
bene  pasta,  et  bene  pota  incederet.  Haec  cautio  non  suffecit,  quin  mortuam 
prolem  ederet  nono  mense  revoluto , satis  tamen  perfectam , quemadmodum 
nonimestris  puellus  esse  solet.  Hujus  filii  interitum  ob  uteri  convulsionem 
accidisse  autumabant,  quia  genitrix  postremis  diebus  subsultantem  uterum 
habuit.  Illud  praesertim  observaverunt,  quod  singulis  foetibus,  praeterquam 
ultimo,  epidermis  secedebat,  et  quod  amnii  aquae  plus  minusve  impurae  erant. 
Caeterum  puerperia  optatum  exitum  habuerunt. 

Decies  item  praemature  genituram  excussit  civis  altera  macilenta,  mediae 
staturae,  rite  menstruata,  et  labis  cujuscunque  expers.  Priores  quatuor  foetus 
mortui  ex  utero  prodierunt  ante  quinti  mensis  terminum.  Mulier  nulla  adhibuit 
praesidia,  quibus  abortum  praecaveret.  Quintum  ad  septimum  usque  mensem 
gestavit,  quia  singulis  mensibus  missus  fuit  sanguis,  et  perfecta  quies  servata. 
Mulier  autem  haud  dubie  animadvertit , foetum  ante  sextum  mensem  inte- 
riisse , nam  reliquis  putridior  et  foetidior  erat.  Sextus  partus  prioribus  qua- 
tuor non  absimilis  fuit.  Ad  septimam  conceptionem  consilia  adhibuit  cujus- 
dam  artis  periti,  qui  abortus  culpam  vel  in  matricis  imbecillitatem,  vel  in 
ejus  descensum,  dum  a foetus  pondere  gravaretur,  rejiciens,  pessum  ex 
gumini  elastico  in  vaginam  immisit ; sed  graviditas  eodem  modo , quo  prae- 
cedentes, absoluta  fuit.  Nec  alia  ratione  octava  et  nona  graviditas  se  habuit, 
in  quibus  contrariam  vivendi  normam  servavit  mulier  motibus  et  exercita- 
tionibus corporis  indulgens , ut  constitutionem  corporis  et  matricis , si  qua 
labarent,  confirmaret.  Decima  et  postrema  graviditas  omnium  brevissima  fuit, 

nam  tertio  mense  finem  habuit.  Placentae  primum  portiuncula  avulsa , dein 
postera  die  tota  placenta  cum  foetu  exlincto  prolapsa  est.  Illud  etiam  animad- 
vertendum, quod  foetus  omnes,  primo  et  ultimo  excepto,  pedibus  exierunt. 
Item  mulieri  enitenti  non  consuetos  dolores  accessisse,  sed  eam  levibus  non 
frequentibus  pressionibus  sine  sanguinis  jactura  germen  exclusisse.  Lochia 
paucissima,  densa  tamen,  bene  colorata,  non  foetentia  apparuere,  ut  puer- 
perium breve  et  ordinatum  fuerit. 

Mulier,  dum  utero  habebat,  post  tertium  mensem  animadvertebat  quemdam 
ponderis  sensum  in  parva  pelvi;  et  paulo  ante  id  tempus  in  pedum  dorso 
oedema,  quo  dissoluto  haud  dubium  matri  signum  prostabat,  aut  foetum 
propediem  moriturum,  aut  jam  esse  mortuum;  nam  in  singulis  abortubus 
notatum  fuit  ob  livorem  corporis,  epidermidis  secessum,  ob  placentae  corru- 
ptionem , vel  decolorationem  , mortem  longe  praecessisse , antequam  cadave- 
rulum  expelleretur.  In  quinta  graviditate,  dum  menstruae  phlebotomiae  exer- 
cebantur, pinguiorem  habitum  nacta  est  mulier,  sed  absoluto  puerperio  ad 
pristinam  gracilitatem  rediit. 

Veneta  mulier  boni  habitus,  staturae  mediae,  tres  continenter  sequioris  sexus 
abortus  passa  est , primum  septeni  mensium , duos  octo  mensium  absque 
praecedente  sanguinis  profluvio.  Lochia,  et  puerperium  ut  in  partu  naturali 
se  habuerunt.  Culpam  invenerunt  in  secundis  auctis  et  crassefactis,  quae  ideo 
ponderosiores  erant,  et  ex  parte  putrefactae.  Huic  medebatur  hic  Mediolani 
juxta  praescriptionem  HofFmanni , atque  die  fio  jan.  1821  peperit  marem 
vegetum  cum  placenta  bene  constituta. 

Scripsit  Sauvagesius  (1)  44  Boerhaavium  mulieri  annos  3 2 natae,  quae  duode- 
44  cies  intra  octo  annos  abortaverat,  foetus  successive  magis  immaturos  exclu- 
44  denti,  incassum  tentatis  Batlioniensibus  balneis,  frigida  balnea  per  sesquian- 
46  num  adhibuisse  exiguo  cum  successu;  dein  sequentia  remedia  mulieri,  dum 
44  gravida  non  esset , praecepisse : scilicet  purgationem  adstringenlem  ex  in- 
46  fusione  myrobalanorum , et  rhei,  cum  pauxillo  mannae,  et  syrupi  de  ci- 
44  chorio  composito  per  quinque  dies  successivos.  Vespere  vero.  Cardiacum 
44  ex  aqua  stilla  titia  corticis  citri  unciis  duabus,  spiritus  vini  Matliioli  drachma 
44  una ; tincturae  opii  guttis  decem;  succini  guttis  quindecim.  Item  victum 
44  ex  vegetantibus,  jura  carnium  ex  lacte.  Postea  sexto  die  hora  ante  jenta- 
44  culum , prandium , et  coenam  sumendas  imperasse  pillulas  tres : scilicet 
44  catechu  3ij , corticis  granatorum  3j , mastiches , succini  praeparatorum 
44  ana  3j , therebintinae  guttas  sex , olei  stillati  cinnamomi  guttas  octo.  Mi- 
44  sceantur,  et  fiant  pillulae  granorum  trium.  Superbibendum  etiam  statuisse 
44  vinum  medicatum  ex  infusione  corticis  capparam , cinnamomi,  tamarisci, 
44  ligni  agallochi,  santali  cilrini,  lapidis  haematitis,  limaturae  martis,  maceris, 
44  nucis  moscatae,  radicis  lapahti  acuti,  seminum  quatuor  calidorum  minorum. 


(1)  Nosol.  Method.  Classis  IX,  Ordo  I,  Gen.  VII,  Sp.  5.  Abortus  ab  uteri  laxitate  Boerhaavii. 

66  Pulvis  tenuis  infundatur  in  vini  rhenani  libris  sex.  In  his  perseverandum 
a toto  gestationis  tempore.  ,,  Haec  praescriptio  nostris  temporibus  minime 
accommodata,  quem  effectum  sortita  sit,  ignoramus. 

Mulier  staturae  infra  mediam,  aetate  florens,  rite  purgata,  jam  tribus  annis 
vegeto  marito  copulata,  aliquot  hebdomadibus  post  primam  conceptionem  in- 
forme corpus  rejecit  absque  sanguinis  intempestivo  fluxu.  Alterum  conceptum 
septimo  mense  sine  vita  edidit,  quem  ante  aliquot  dies  moriturum  fuisse  prae- 
sagiebat genitrix  ob  inconditos  matricis  motus.  Tertium  foetum  extinctum 
evacuavit  sexto  mense  non  sine  leipothimia , tenesmo , sanguinisque  fluxu. 
Quartus  abortus  quinquaginta  circiter  dierum  ventris  torminibus  fuit  socia- 
tus. Dum  quintum  utero  gestaret , atque  ad  tertium  mensem  pervenisset , 
meam  postulavit  operam  mulier,  quia  praeter  lumbaginem,  quodammodo 
vulneratam  circa  os  sacrum  se  sentiebat , saepiusque  hemicrania , et  bilis 
vomitu  affligebatur.  Anno  igitur  i8i3  pillulas  mercuriales  Plenkii  sumendas 
praecepi,  cum  decocto  ex  herbis  melissae,  salviae,  betonicae  ana  ^j;  ex  flo- 
ribus, melliloti,  liyperici  ana  anisi  stellati  drachmis  duabus.  Mense  ge- 
stationis octavo  foetum  hydropicum  suscepit.  Anno  vero  sequenti  iisdem  re- 
mediis adhibitis  puellum  vivum  et  sospitem  luci  dedit. 

Mulier  parvula,  agilisque  annos  nata  unum  supra  triginta  novies  aborta- 
vit. Septem  foetus  masculi  sexus,  duo  foeminci  perdidit.  Primus  quinto  mense 
ex  utero  decidit  praevio  sanguinis  fluxu.  Alter  septimo  mense,  tertius  quarto 
post  superatam  a matre  internarum  partium  inflammationem.  Quartus  tertio, 
quintus,  sextus  et  septimus  sexto  mense;  foeminei  duo  ante  septimum  men- 
sem singuli  mortui  prodiverunt.  In  omnibus  hisce  partubus  abundabat  amnii 
aqua ; foetus  vel  hydrocephalo , vel  ascite  laborabant ; nonnullis  epidermis 
abscesserat.  Placenta  aequo  crassior  erat  praecipue  in  abortu  foemineo.  Neque 
abortus  praecaveri  potuit  sive  vena  tunderetur,  sive  non. 

In  postrema  graviditate,  quae  medio  ferme  aprili  1822,  incepit,  ter  sanguis 
eductus  est , sed  incassum ; nam  medio  septembri  ejusdem  anni  signa  abor- 
tum indicantia  praesto  fuerunt,  scilicet  volutationes  foetus  vix  percipiebantur; 
aderat  anxietas,  rodentis  lymphae  ex  utero  fluor;  mammae  flaccescebant; 
abdomen  inaequale , nodosum  erat. 

His  ab  ore  mulieris  exceptis,  licet  opportunum  medendi  tempus  effugerit, 
piUulas  tamen  Plenkii  placuit  commendare , quibus  mulier  utebatur  usque 
ad  exinctionem  motuum  a foetu  pendentium.  Tunc  die  octobris  decima  exa- 
nimem foeminam  edidit  sine  sanguinis  effusione.  Leucophlegmatia  aliquot  ante 
partum  diebus  mulierem  invasit ; lac  tamen  uberibus  non  defuerat.  Foetus 
macilentus  abdomine  tumido ; placenta , et  puerperium  secundum  naturam ; 
lochia  parca,  appetitus  ciborum,  digestio,  et  excretio  in  tota  graviditatis 
periodo  regularis  fuit.  Postrema  lochia  decolora,  zonis  virentibus  striata.  San- 
guis pridem,  et  iterato  e brachio  missus  aquosus  erat.  Postquam  haec  mihi 
exposuerat  mulier  26  novembris  1822,  tantorum  malorum  pertaesa  sibi  pro- 
posuerat , si  forte  gravidata  fuerit  denuo  in  silvestrem  regionem  migrare. 

Matrona  torosa,  editae  staturae,  optimae  caeterum  valetudinis  viro  juncta 
aeque  sano,  mares  duos  genuit  incolumes,  qui  primi  fructus  conjugii  fuere, 
et  etiam  num  laete  adolescunt.  Reliquos  quinque  exanimes  exclusit  intra  se- 
ptimum et  octavum  mensem,  qui  non  strigosi,  sed  optime  nutriti  in  lucem 
veniebant,  et  dum  perituri  erant,  parens  vel  insolitos,  vel  nullos  motus 
percipiebat,  atque  abdomen  ei  modo  attollebatur,  modo  deprimebatur  sine 
cibi  fastidio,  ant  virium  detrimento.  Crura  tamen  ei  inflabantur,  urinae 
vel  crassae,  vel  aequo  pauciores  reddebantur.  Partus  eodem  prorsus  modo  quo 
naturalis  se  habebat , nisi  quod  paulo  tardius  procedebat.  In  singulis  amnii 
aquae  redundantes;  placenta  maximae  molis  et  ponderis  erat,  ut,  exceptis 
aquis,  et  sanguine  hinc  inde  deperditis  libras  majores  octo  cum  dimidia 
ponderaret,  scilicet  uncias  mediolanenses  ducentum  triginta  octo.  Postremi  duo 
foetus  ascite  tenebantur,  et  inter  funiculi  membranas  aliquid  serosi  humoris 
translucebat. 

Mulier  ex  oppido  Clarevallis  vigesimo  quarto  aetatis  anno  viro  juncta,  boni 
habitus,  pusillae  staturae,  prima  vice  gravida,  foetum  septimestrem  mortuum 
excussit  sine  sanguinis  jactura.  Illud  ignorari  nequit,  illam,  priusquam  pare- 
ret, fuisse  irrequietam,  doloribus  ad  ossa  pelvis  vexatam,  cibumque  fasti- 
divisse, et  cum  rheda  aliquandiu  vecta  fuisset,  mox  partus  doloribus  captam 
decubuisse.  Puerperium  recte  processit.  Sexto  post  praematurum  partum  mense 
denuo  concepit,  et  denuo  mortuum  foetum  exclusit  eadem  periodo,  sine  prae- 
cedenti sanguinis  effusione,  sine  putredinis  inditio.  Ob  matris  terrorem  sexto 
graviditatis  mense  foetus  volutari  desiit.  Puerperium  praeter  lochia  alba  nil 
morbidi  habuit.  Tertius  extincti  foetus  abortus,  praecedente  sanguinis  fluxu, 
accidit  tertio  gestationis  mense , cujus  causam  tribuerunt  laboribus , quos 
conficiendo  lino  impenderat.  Quartum  utero  gerens  vix  vomuit,  praemature 
foetus  volutaxi  coepit;  pillulae  balsamicae  Beclieri  cum  aromatico  potu  prae- 
scribuntur; quinto  mense  vena  pertunditur;  stato  tempoi^e  maturam  prolem 
suscepit  anno  1799. 

Eodem  anno  Januensis  foemina  temperamenti  pituitosi,  pallida,  leucorrhaea 
et  lumbagine  post  pubertatem  exercita,  vigesimo  secundo  aetatis  anno  viro 
Patritio  nupsit , atque  labente  anno  utero  habuit.  Post  quatuor  mensium 
gestamen  aliquid  cruenti  ex  utero  fluere  coepit , quod  licet  parumper  con- 
quievisset , tamen  singulis  diebus  mucum  subcruentum  reddebat , donec  im- 
maturum partum  edidit  octo  antequam  purgationes  reverti  solent  diebus.  Hoc 
infortunium  ex  eo  processisse  judicarunt,  quod  pareixs  mense  sexto  exterrita 
fuisset,  et  profecto  haud  multo  post  languidiores  fuere  motus,  et  penitus  de- 
fecerunt paucis  ante  extincti  foetus  expulsionem  diebus.  Puerperium  caeterum 
felix  fuit , si  lochia  pai’ca  et  aquosa  excipias. 

Undecimo  a partu  mense  concepit  iterum,  et  secundo  gestationis  iterum 
stillicidium  cruentum  ex  utero  incepit , quod  per  triginta  dies  suppressum  , 
renovabatur  postea,  quoties  alvus  erat  deponenda.  Volutationes  autem  foetus 
ex  ordinatis  languidae  et  inordinatae  quarto  mense  fiebant,  atque  omnino  de- 
P.  II.  2, 

fecerunt  ante  foetus  expulsionem,  qui  brevibus  doloribus  exlinctus  in  lucem 
venit  ante  octavani  purgationum  intermissionem.  Foetus  hydrocephalo  affectus, 
gracilissimus,  hinc  inde  prope  collum  et  scapulas  corruptus  fuit.  Funiculus 
pariter  et  placenta  exiliores  multo,  eaque  parvitate,  quae  graviditatis  stadio 
non  respondebat.  Breve  fuit  puerperium  cum  lochiorum  parcimonia. 

Hujus  narrationis  auctor  duas  praematuri  partus  causas  adferebat,  nempe 
mancam  haematopojesim  ab  inopia  menstruorum,  lochiorumque  demonstra- 
tam, unde  foetus  sat  bene  enutriri  non  potuit,  tum  laxitatem  uteri  a leu- 
corrhea  octo  annorum  spatio  inductam.  Qua  propter  ut  rite,  et  vitali  foetu 
foecundaretur  mulier,  suaserat  medicus,  ut  illa  per  annum  atocos  esset;  ut 
pro  utero  roborando  aethiopem  martialem,  et  aquam  item  ferrugineam,  quam 
de  Rio  appellant  hauriret;  victum  insuper  plenum,  et  corporis  exercitationem 
injunxerat,  postremo  ut  etiam  praegnante  utero  hisce  fmeretur.  Quae  hic  pro- 
posita fuere,  ut  ab  Caesareo  Archiatro  Vespa  probarentur,  maritus  optavit, 
qui  pariter  a particularum  sanguinis  rubri  paucitate,  et  nimia  serosarum  co- 
pia mortuos  foetus  praemature  in  lucem  venisse  existimavit,  utpote  qui  suf- 
ficienti et  bona  nutritione  carebant.  Quare  enixe  commendavit  praeparata  ex 
marte,  atque  potum  acidulae  a Rio,  ut  haematosis  perficeretur.  Addebat  se, 
ad  eliminandas  lymphas,  per  intervalla  in  usum  vocasse  pulverem  ex  rheo 
et  cremore  tartari,  et  pthisanam  ex  ligno  sassafras,  ut  deinde  ad  chalybeata 
rediret.  Quod  si  spasmodici  aliquid  intervenisset,  chalybeatis  admiscebat  cata- 
potia ex  cortice  peruviano , et  Valerianae  sylvestris  extracto , cum  pauxillo 
opii,  cum  sale  sedativo  Hombergii,  et  oleo  succini  rectificato  irrorata. 

Medio  decembri  anni  1799  quintus  agebatur  mensis,  ex  quo  tertium  foe- 
cundata  erat  sine  stillicidio  sanguineo,  licet  brevibus  itineribus  Florentia  pro- 
fecta esset  Mediolanum.  Foetus  jam  tertio  mense  valide  moveri  coepit,  et  pa- 
rens capiebat  quotidie  grana  viginti  quatuor  pollinis  ferrei,  cui  superbibebat 
aquam,  ut  dicunt,  carbonatam.  His  pharmacis  adjeci  pillulas  balsamicas  Be- 
clieri  ad  scrupulos  duos,  quas  ad  partum  usque  prosecuta  est,  atque  abunde 
alvum  expurgarunt.  Toto  gestationis  tempore  animo  irrequieto  formidabat 
foetum  ante  partum  fore  interiturum,  ob  eamque  causam  saepius  convelle- 
batur, quoties  nempe  discrimina  menti  subibant,  quibus  foetus  vita  pericli- 
tabatur; vel  quoties  ad  uteri  motus  animum  advertebat,  qui  si  fortiores, 
metuebat  foetum  ex  convulsione  brevi  moriturum,  si  languidiores,  metus  item 
erat,  ne  vita  extingueretur  ob  virium  defectionem;  si  vero  nulli  jam  exani- 
mem esse  pronunciabat.  Verum  licet  tam  frequentes,  validaeque  animi  per- 
turbationes praecessissent,  foetus  tamen  vivens,  vegetae  consLitutionis  die  quinta 
aprilis  editus  est  decem  diebus  antequam  nonus  mensis  compleretur,  si  ma- 
tris calculos  secutus  fueris. 

Post  haec  impleto  iterum  utero  menses  omnes  ad  octavum  usque  sine  san- 
guinis fluxu,  aliave  molestia  traduxit,  alacriter  inambulabat  libero  passu, 
cum  ciborum  cupiditate , nec  nisi  martis  scrupulum  quotidie  assumebat  ad 
uteri  robur  sustentandum.  Interim  pedes,  manus,  ulnas,  quandoque  vultum 


intumescere  observatum  est.  Circa  medium  octavi  mensis  anno  1802,  mense 
januario,  lumborum  dolore  praecedente,  puerum  expulit  exanimem  bene  con- 
formatum, nutritumque,  sine  putredinis,  aliusve  morbi  inditiis.  Sanguis  lo- 
chialis  sincerus  fuit  absque  lympliae  exundantia , sed  parcus , uti  et  lac 
quod  ad  mammas  affluxerat.  Initio  puerperii  oedema  augebatur,  quod  sale 
Glauberi  pene  discussum,  urinis  deficientibus,  mucoque  turbidis  post  men- 
sem rediit,  iterumque  juniperi  decocto,  et  tartari  cremore  delituit,  ita  tamen 
ut  identidem  vel  laeva  manus,  vel  pes  dexter,  vel  brachium  tantisper  in- 
flarentur. 

Eodem  anno  1802  quintum  gravida  facta  est,  quod  cum  advertisset,  sta- 
tim  et  confuse  varia  hausit  medicamina,  scilicet  et  aquam  acido-mephiticam , 
et  Bechcri  pillulas , et  aquas  Tungrorum,  nec  cibis  largioribus,  nec  corpo- 
ris motui  parcens.  Declinante  sexto  mense  intumuerunt  crura,  brachium 
et  sinistra  manus;  urinae  fluebant  albae;  foetus  inordinate  volutabatur  quoad 
vires,  tempusque,  quapropter  non  inanis  erat  in  praegnante  metus,  anxie- 
tas, convulsio.  Abdomen  laxius  et  demissum,  licet  gemina  fascia  sustentaretur. 
Exceptis  hisce  symptliomatibus  graviditatis  stadium  utcunque  emensa  quinta 
die  octobris  anno  1802  praematurum  foetum  edidit  octavo  mense  non  expleto. 
Ipse  foetus  pedibus  praecessit  macilentus,  fracidus,  hinc  inde  livescens  epider- 
mide secedente.  Breve  fuit  puerperium,  locliia,  uti  solebant,  parca;  oedema 
vigesimo  die  evanuit,  et  mulier  pristinam  salutem  recepit. 

Anno  subsequenti  i8o3  se  virum  non  agnituram  statuerat,  nisi  prius  duo- 
rum spectabilium  virorum  consilia  contulisset.  Quorum  prior  acidulas  Re- 
coarii,  et  Thermales  Aponi,  et  exercitia,  et  a pharmacis  abstinentiam,  si  modo 
conciperet,  proposuit.  Alter  e contra  calida  prohibens,  decoctum  peruviani 
corticis  cum  tinctura  martis  pomata , balneationem  marinam , et  rusticatio- 
nem , aut  frequentiores  ab  urbe  ad  villam  itus , reditusque  suasit.  Uterque 
de  causa  praematuri  partus  disserens  in  eam  convenit  sententiam,  uteri  vasa 
esse  angustiora,  quam  ut  placentae  foelali  eam  nutritii  succi  copiam  possint 
suppeditare,  quae  grandaevo  foetui  alendo  par  sit;  sufficere  autem  ad  conser- 
vandam tenerioris  foetus  vitam.  Praeter  vasorum  angustiam  videri  etiam 
tarditatem  sanguini  et  humoribus  inesse  ut  non  ea,  qua  oporteret,  celeritate 
promoveantur.  Matrona  cum  alias  efficaciam  semifrigidi  balnei  esset  experta, 
consilio  alterius  Professoris  acquievit,  Januamque  concessit,  ubi  tertia  januarii 
dic  anni  1804  vegetam  puellam  genuit  feliciter. 

Alia  Matrona  primi  sexennii  spatio  quinquies  falsa  germina,  ut  ajunt,  exo- 
neravit ; deinde  bimestres , vel  trimestres  abortus  exclusit,  quos  excepit  par- 
tus septimestris  puellae  mortuae,  et  duorum  germinum  spuriorum;  tum  ma- 
sculi septimestris  pariter  exincti  sine  alieno  germine.  Cum  res , quae  conceptum 
perdiderant,  in  occulto  essent,  tandem  infortunii  causam  quaerere  placuit  in 
laxitate  solidorum , praesertim  vero  systematis  uterini.  Hinc  praeparata  ex 
marte  cum  radice  columbo  commendata  fuere;  clysteres  item  ex  mali  punici 
decocto , et  cx  eadem  aqua  lavationes  vaginae  ter  aut  quater  per  diem  etiam 


graviditatis  tempore  perficiendae.  Exercitationes  corporis  injunctae , simul 
cibi  et  vini  parcitas.  Hac  servata  methodo  duos  filiolos  alacres  in  lucem 
emisit. 

Mulier  liaud  pinguis,  staturae  ordinariae,  sanoque  marito  conjuncta,  decies 
peperit.  Priores  duos  foetus  maturos  edidit,  in  reliquis  abortum  passa  est  a 
quarto  graviditatis  mense  ad  septimum ; postremis  geminavit.  Exacto  vix 
puerperio  concipit,  et  tunc  genitalia  exsiccantur.  Duobus  antequam  abortat, 
mensibus  humor  ferrugineus,  aut  lateritius  ex  utero  fluit,  cui  sanguineus  suc- 
cedit, dein  copiosus  aquarum  effluxus,  quem  excipiunt  abortandi  dolores. 
In  hoc  intervallo  duorum  circiter  mensium  mulier  agitata  aestuat,  eique  cor- 
pus pustulis  quibusdam  vellicantibus  tegitur,  quae  in  puerperio  evanescunt. 
Dum  foetus,  ut  ipsa  existimat,  revolvitur  in  utero,  acerbissimus  dolor  la- 
tera concutit,  cogiturquc  e sella  desilire.  Foetus  prodit  vivens,  macilentus, 
rugosus,  et  juxta  parientis  dictum,  semicoctus.  Lotium  parcum,  subfuscum. 
De  secundis,  quas  neque  ego,  neque  pariens  vidit,  nil  est,  quod  dicam. 

Varia  auxilia  sunt  adhibita:  vena  nunc  parcius,  nunc  abundantius  secta 
fuit:  lac  copiosum,  potus  ex  herbis  subamaris,  balsamicis  datus.  Aer  rusti- 
cus non  profuit.  Ego  autem  cum  primum  accersitus  essem,  cumque  uteri 
rigiditatem  et  aliquam  irritabilitatem  culpandam  esse  censuissem,  anno  1782, 
singula  quae  laxant,  quae  molliunt  praecepi,  neque  praeparata  ex  opio 
omittenda  esse  monui,  quamprimum  dolores  ingravescerent. 

Anno  sequenti  1783,  postquam  hoc  regimen  inchoaverat,  advocor,  et  mu- 
lierem invenio,  cui  duobus  jam  mensibus  catamenia  emanserant,  seque  ex 
signis  utero  habere  putaverat,  gravi  menorrhagia  laborantem.  Primum  alba 
fluere  coeperunt ; tum  sanguis  sincerus , dein  coactus  cum  lumborum  tor- 
minibus, cum  genitalium  calore,  et  gravedine,  non  secus  ac  si  imminens 
esset  foetus  dejectio.  Demum  sub  animi  defectione  ingentes  sanguinis  grumi 
protruduntur,  in  quibus  nihil,  quod  foetus  structuram  aemularet,  repertum 
est.  Praesidiis  opportune  administratis  fluor  sensim  imminutus  mulierem 
sanam , sed  non  amplius  parituram  reliquit. 

Abortus , partusque  praematurus  non  raro  accidit  ob  luem  celticam  la- 
tentem , vel  ob  quamdam  pravam  dispositionem , quam  genitalibus  organis , 
etiamsi  extincta  sit  lues,  impressit.  Hic  morbus  non  solum  copula,  sed  etiam 
lactatu  propagatur;  et  cum  villicae  nutrices  ejusdem  insidias  ignorent,  atque 
ideo,  quemadmodum  oporteret,  non  se  tueantur,  in  sanguinem  et  ossa 
permeat,  et  tunc  signis  larvatis,  non  propriis,  se  prodit.  Quare  cum  mor- 
bus vel  negligatur , vel  si  cognitus , imperfecta  curatio  instituatur , nil  mi- 
rum si  tot  mulieres  contaminatae  reperiantur,  et  si  non  exiguus  foetuum 
numerus  absque  vita , et  putridis  carnibus  in  lucem  venit. 

Supersunt  aliae  abortionis  causae,  quae  etsi  ad  rem  nostram  parum  atti- 
neant, dignae  tamen  sunt,  quae  memorentur,  ut  sunt  tumores  vel  carnei, 
vel  ossei  in  variis  organi  genitalis  partibus  subnati.  Sic  mense  aprili  anni  1821 
tumor  repertus  est  in  uteri  gravidi  parenchymate,  qui  praecocem  partum 

et  mortem  intulit.  Ejus  pondo  erat  unciarum  decem  et  novem,  et  chymico 
examini  subjecta  massa  exhibuit : 

Gelatinae  ....  uncias  6 >/4 

Albuminis  ...  ■ — 1 3/4 

Phosphati  calcis  • — 1 */2 

Carbonii  ....  • — • 7 

Muriati  sodae  . — • : scrup.  5. 

Unciae  16  ’/2  scrup.  5. 

Reliqua  vel  absumpta , vel  deperdita. 

In  alia  foemina  praegnante,  quae  in  parturientium  hospitio  excepta  fuit 
anno  i8a3,  ita  diametri  lineae,  quam  appellant,  innominatae  arctatae  sunt 
inventae,  ut  cum  increscens  uterus  magnam  pelvim  subire,  atque  undique 
compressus  in  parva  pelvi  sese  explicare  nequiret,  foetum  dejecerit. 

Quae  huc  usque  exposita  sunt,  partim  oculis  subjecta  meis  fuere,  partim 
ab  ore  ipsarum  puerperarum  accepta,  quarum  puerperio  ego  non  semper 
interfui;  hinc  lubenter  concedo  multa  scitu  necessaria  deficere,  historiasque 
esse  imperfectas.  Ut  ut  autem  imperfectae  sint,  certe  obstetricibus  medicis 
stimulo  erunt,  quo  diligentius  in  causas  et  phases  abortuum  inquirant.  Au- 
ctores etenim  admodum  jejune  de  hac  re  disputaverunt , et  perpaucas  ob- 
servationes nobis  obtulerunt,  de  medendi  ratione,  qua  abortiones  praecavean- 
tur , et  funesta  accidentia  avertantur  praeter  Federicum  Hoffmannum , qui 
enixe  hortatur , ut  mulier  post  abortum  iteratis  lenientibus,  et  interpositis 
balneationibus  expurgetur  a sordibus,  utque  lumbis,  si  a distentione,  vel 
dolore  male  habeat , apponatur  emplastrum  Barbettae  ex  sapone  cum  oleo 
hyosciami  malaxa  tum.  Fatendum  est  tamen  praegnantes  invite  se  medicis 
credere,  aut  una  formula  contentas  esse,  ut  plurimum  vero  muliercularum 
consiliis  acquiescere.  Ego  certe,  ubi  abortus,  vel  praecox  partus  non  a san- 
guinis copia , neque  a concussione , aut  labe  celtica , sed  potius  ab  uteri  la- 
xitate, aut  mucore,  aut  nutrientium  vasorum  exilitate  sine  sanguinis  proflu- 
vio accidere  existimabam,  Hoffmanni  medendi  rationem  felici  cum  successu 
secutus  sum , scilicet  Becheri  pillulas  sumendas  praescribebam  ad  scrupulum 
unum,  vel  duos,  vel  tres,  sic  ut  alvum  moverent,  non  exturbarent.  Hau- 
stum theiformem  superbibere  suadebam  ex  foliis  melissae,  salviae,  betonicae, 
ex  floribus  melliloti , hyperici  et  anisi  stellato. 

Igitur  si  praetermittamus  vitiatam  foetus  et  placentae  fabricam,  et  in  mor- 
bida uteri  constitutione  causam  quaeramus,  cur  foetus  mortuus  sine  sangui- 
nis jactura  expellitur , utique  inveniemus  matricem  ita  irritabilem , ut  ultra 
praefinitum  terminum  extendi  non  possit;  vel  vasis  tam  exilibus,  et  angustis 
ornatam,  ut  foetui  pabulum  desit,  atque  is  stata  periodo  interire  debeat.  Quae 
si  ita  se  habeant,  aphorismis  Hippocratis  (1)  ubi  de  sicca  et  humida  uteri 
intemperie  loquitur,  confirmari  possunt. 


(1)  Quae  mediocri  corporis  habitu  praeditae  foetus  bimestres,  aut  trimestres  absque  occasione 

Non  inopportunum  duco  huic  articulo  adnectere  aliam  historiam  foemi- 
nae,  cujus  curatio  nuper  duntaxat  absoluta  fuit.  Anno  1821  mense  julio 
accessit  ad  me  mulier  ad  Portam  Tonsam  hujus  civitatis  degens,  quae  nar- 
rabat septem  retro  annis  se  ulceribus  aliisque  malis  venereis  fuisse  affectam, 
et  mensibus  quatuor  oscitanter  transactis  in  febrim  incidisse,  qua  sublata, 
inunctionum  ex  mercurio,  et  balneorum  ope  fuisse  sanatam,  nisi  quod  in- 
terdum fluor  non  contagiosus  e naturalibus  prorumpebat.  Sanitate  vix  rece- 
pta maritum  sibi  adjunxit,  neque  prioribus  quinque  annis  uterum  fecundare 
potuit.  Primus  conceptus  octavo  mense  hydropicus,  et  secedente  cuticula 
mortuus  editus  est  sine  sanguinis  effusione.  Mater  ipsa,  dum  gestabat,  diu- 
tius febri  conflictata , urinis  deficientibus  in  leucophlegmatiam  inciderat. 

Ineunte  julio  mense  anni  182,2,  cum  me  convenisset,  sex  mensibus  se- 
cundi foetus  gravidam  se  esse  ajebat,  foetus  tamen  motus  nulli,  ipsamet 
pallida  erat,  et  toto  corpore  tumida.  Nil  igitur  mirum  fuit,  dum  percepi 
die  nona  julii  mulierem  post  ingentem  aquae  percolationem  foetum  quidem 
vivum  peperisse , sed , ut  apparebat , seximestrem , non  lactentem , mox  in- 
teriturum. Puerperium  nihil  praeter  ordinem  habuit.  Secundae  ordinariae 
molis  erant,  sed  lobi  earundem  huc  illuc  duriores,  albidis,  tuberculis  fere 
cartilagineis  scatentes. 

Die  24  septembris  anni  1822  post  menstruas  purgationes  pillulas  Becheri 
duas  sumere  coepit  cum  potu  balsamico.  Die  octava  februarii  1823  nuncia- 
vit  mulier  se  in  quinto  graviditatis  mense  versari  sine  uterino  fluxu,  sine 
crurum  oedemate.  Suasor  fui  ut  alternatim  pillulas,  et  decoctum  assumeret. 
Extremo  aprili  cum  septimum  mensem  exegisset,  jam  foetus  volutationes  per- 
cipiebat, abdomen  firmum,  non  laxatum  ut  antea,  crura  graciliora.  Fructuum 
tamarindorum  decoctum  substituitur.  Die  20  maji  crura  paulisper  intumue- 
rant ; foetus  tarde  movebatur ; reliqua  bene  ordinata  erant.  Doses  aliquot 
cremoris  tartari  praescriptae  sunt,  praeter  decoctum  balsamicum.  Die  2-5 
junii  1823  puerum  maturum,  bene  viventem  laetabunda  suscepit.  Puerpe- 
rium absque  molestia  fuit. 

Non  ignoramus , uti  jam  diximus,  inter  causas  quae  foetum  interficiunt , 
numerari  veneream  labem,  quae  hydrargiro  recte  administrato  persaepe  repri- 
mitur, ut  amplius  non  noceat;  interdum  tamen  ejusdem  labis  aliqua  particula 
in  intimis  recessibus  locorum  muliebrium  adhuc  delitescit,  quin  communibus 


manifesta  abortione  excludunt,  iis  uteri  acetabula  ( graeci  cotyledonas  vocant)  mucosis  plena  sunt, 
neque  prae  pondere  foetum  continere  possunt,  sed  abrumpuntur.  Aph.  Sect.  V,  4^,  edit.  Foesii. 

Hollerius  hunc  aphorismum  sic  explicat:  Cotyledones  lentoris  sunt  plenae,  idest  humoris  viscidi , 
crassi,  quo  fit  ut  sanguinis  alimentum  restitet  in  ipsis  cotyledonibus,  et  illic  colligatur;  vel  ut  vincula 
quibus  secundae  alligantur  utero  laxa  et  flaccida  fiant , unde  non  possint  foetum  sustinere. 

Quae  frigidos  et  densos  habent  uteros  non  concipiunt , neque  quae  praehumidos  habent,  siquidem 
in  ipsis  genitura  exlinguitur;  et  quae  plus  aequo  siccos  et  adurentes;  alimenti  namque  inopia  semen 
corrumpitur.  At  quae  ex  utrisque  moderatam  nactae  sunt  temperiem,  eae  foecundae  evadunt.  Aph. 
Sect.  V,  62. 

signis  sc  prodat,  foetumque  inficit.  Accidit  etiam,  ut  incolumi  uxore  mariti 
genitura  ab  eadem  lue  contaminata  sit,  ita  ut  proles  vel  mortua  edatur,  vel 
nata  protinus  extinguatur.  Licet  enim  lues  valida  curatione  extincta  videa- 
tur, in  penitioribus  tamen  receptaculis  salutare  pharmacum  non  semper  se 
immittit,  vel  per  furtivam  venerem  liquori  prolifico  venenum  se  immiscet, 
et  per  virilia  gliscit,  ut  nova  subinde  curatio  sit  instituenda,  id  quod  exem- 
plis aliquot  confirmare  possem  in  quibus  soboles  post  mariti  sanationem  ge- 
nita pleniore  vita  fruebatur,  quae  primum  putrida  in  lucem  venerat. 

Art.  II. 

Deformitas  locorum  muliebrium. 

Ad  deformitatem  locorum  muliebrium  refero  vitia  quaedam  naturali  partui 
obicem  facientia,  tam  ea  quibus  ossa  pelvis  generatim  afficiuntur,  quam  quae 
molliores  partes  ab  iis  conclusas  deturpant.  De  his  quidem  singillatim  scri- 
bere non  ausim,  quia  pereleganter  ab  obstetricibus  medicis  juxta  leges  gra- 
viditatis et  partus  pertractata  fuere.  Quare  praecipua  tantum  exponere  ani- 
mus est,  ne  repetita  fastidiant. 

Pelvis  quandoque  nimis  angusta,  interdum  amplior  est  observata.  Angu- 
stiae pelvis  variae  sunt  causae,  et  modi,  quos  praetereo,  ut  determinatae  ar- 
ctationis  curam  per  ciborum  delectum  ab  cl.  viro  H.  J.  Brunninghausen  pro- 
positam subjiciam  (*).  Bencmeritus  hic  auctor,  ut  partus  reddatur  facilior  in 
iis  gravidis,  quae  aliqua  pelvis  angustia  laborant,  ordinem  quemdam  in  victu 
servandum  suadet:  scilicet  optat  gravidae,  ut  quam  minus  possit  cibi  capiat; 
atque  ex  eorum  specie , qui  parum  nutriunt , uti  offae  tenues , legumina  , 
fructus  gregales;  jubet  simul  ut  a carnibus  abstineat,  a fructibus  amygdala- 
ceis,  a pane,  vel  saltem  ut  parce  iis  utatur  per  totam  graviditatis  periodum, 
atque  ut  praegnans  non  satiata  a mensa  recedat. 

Huic  propositioni  opponuntur  a physiologis  speciosa  argumenta:  quod 
vita  et  nutritio  foetus  non  eadem  ratione  se  habeat  ac  vita  et  nutritio 
matris.  Matres  quippe  tabidae,  quibus  habitus  febricosus  appetitum  ciborum 
demit,  et  quotidie  depereunt,  vegetos  foetus  progenerant.  Ab  esculentis  item 
abstinentia,  vel  per  complures  menses  perdurans  vomitus,  non  impedit,  quo- 
minus sospites  filii  nascantur. 

Haec  oppositio  non  obstat,  quin  aliter  res  succedat.  Quamvis  enim  allata 
argumenta  contra  oppugnatores  facere  videantur,  placuit  tamen  auctori  pro- 
positionem suam  duobus  exemplis  comprobare.  Observavit  enim  foetus  ex 
matribus  esurialibus,  atque  deformibus  natos  habere  capitis  ossa  mollia,  fle- 
xilia, cedentia,  bregmata  lata,  suturae  distantes,  ob  quam  structuram  capitis 


(*)  Etwas  Ciber  erleichterung  schwerer  geburten  von  II.  J.  Brunninghausen.  Wiirzburg  , 1804. 

partus  levior  fuit.  Quaerendum  nunc  esset  quam  ob  causam  capitis  ossa 
mollescant,  dum  a cibis  selectioribus  severe  abstinet  mater?  Ignoratur  adhuc 
modus , quo  nutritio  efficitur , et  quomodo  elementa  nutritia  huic  potius 
parti,  quam  alteri  apponantur.  Id  autem  certo  constat  aqueos  fructus  minus 
nutrire,  minusque  roboris  corpori  impertiri,  quam  cibi  ex  farina  parati,  et 
carnei , aequali  saltem  proportione  assumpti.  Hinc  a vero  non  absimile  est , 
quod  ossa  aquoso  succo  enutrita  minus  solida  et  compacta  efficiantur.  Si 
itaque  lymphatica  nutritio  ossibus  mollitiem  conciliat , et  si  terrea  elementa 
abducit,  tunc  scopum  attigimus  partus  levioris  assequendi.  Ratio  tamen  et 
ordo  sic  alendi  gravidas  debet  a perito  medico  dirigi , ne  ab  incongruo  re- 
gimine mulier  detrimentum  patiatur. 

Vereor  ne  haec  medendi  ratio  conformis  sit  eorum  instituto,  qui  continuo 
operandi  occasionem  quaerunt,  et  multi  sane  Transalpini  mature  foetum  ex- 
cutiendum esse  contendunt,  ubi  pelvis  arctior  esse  praesumitur.  Hi  insinuato 
pedetentim  in  os  uteri  acuto  stilo  membranas  pertundunt,  et  evacuatis  aquis 
partus  laborem  naturae  committunt.  Quae  res,  nescio,  an  in  praeceptum  sit 
deducenda,  cum  non  facile  sit  internoscere  varios  arctationis  gradus,  et  cum 
non  paucae  mulieres , quae  arctatae  credebantur , et  in  quibus  propterea 
difficilis  partus  expectandus  erat,  facilem  et  naturalem,  ut  nobis  quoque 
obvenit , obtinuerunt.  In  quarum  numero  commemoranda  est  prae  aliis  ma- 
trona rachitide  a pueritia  deturpata,  quae  etsi  pusillo  corpore,  cute  rugosa, 
vultu  simo,  et  a nemine  expetita  esset,  tamen  quia  nobilissimae  stirpis  unica 
haeres  erat,  maritum  sihi  adscivit.  Primus  partus  infelix  fuit;  nam  cum  ir- 
ritis conatibus  foetum  propellere  eniteretur,  et  prae  ossium  capitis  duritie 
nequiret  expellere,  ipsamet  parturiens  enixe  rogavit,  ut  sibi  foetus  quocum- 
que modo  educeretur.  Quare  terebrato  cranio  extractus  est  puellus  bene  for- 
matus. Non  felicior  fuit  alterius  gestationis  terminus,  partusque  eadem  ad- 
ministratione  peractus  est.  A duobus  puerperiis  levata  est  mulier  sine  corporis 
damno,  tanquam  si  partus  a naturali  non  deflexisset. 

Hoc  infortunio  perculsus  genitor  cogitabat  de  toro  separando,  meque  in- 
terpellans ajebat , filiam  suam  si  tertium  utero  gestasset  vita  esse  periclitatu- 
ram , ideoque  consultius  esse  connubium  solvere , quam  tanta  animi  agita- 
lione  et  moerore  familiam  afficere.  E gravi  periculo  evasisse  matronam  non 
negavi , tamen  laxatis  pedetentim  ligamentis , et  tumefactis  ab  humorum  af- 
fluxu  pelvis  cartilaginibus,  spem  non  dubiam  fore,  quin  pelvis  jam  amplior 
reddita  foetui  exitum  praebeat  faciliorem.  His  dictis  recreatus  parens  proxi- 
mum partum  anxie  praestolabatur,  qui  sine  chirurgi,  et  septem,  qui  deinde 
insecuti  sunt , sola  matris  opera  vivi  in  lucem  producti  sunt. 

Est  quoque  pertimescendum,  ne  illa  administra tione,  qua  foetus  violenter 
et  praemature  excutitur,  ne  in  turpe  vitium  vertatur  res,  neve  mulierculae 
criminose  abutantur  ad  disperdendos  illegitimos  conceptus.  Instituti  mei  non 
est  refellere  rationes , quibus  foetus  praecociter  expellendos  esse  ex  vitiata 

pelvi  persuadere  conantur  eruditi  obstetrices , quas  enucleate  exposuit  libro 
singulari  spectabilis  vir  Carolus  Wenzel  (i). 

Arctationi  opponitur  alia  deformitas,  scilicet  pelvis  amplitudo,  quae  posi- 
tum infantis  mutare,  et  vaginae  cum  utero  descensum  favere  valet.  Hujus- 
modi historia  describitur  a Van  Doeveren  (a)  mulieris  aegrotantis , quae , 
cum  quatuor  mensibus  cum  dimidio  uterum  gestasset,  interiit.  Distantia 
inter  ossa  pubis  et  sacrum  erat  quatuor  pollicum,  et  novem  linearum.  Uteri 
gravidi  situs  singularis  erat.  Fundus  enim  maxime  depressus  ad  umbilicum, 
ut  solet,  non  ascendebat,  et  pone  distentam  vesicam  vix  tertiam  lumborum 
vertebram  contingebat;  ideoque  uterus  minus  protuberabat  ad  anteriora, 
hguramque  planiorem  acquisiverat.  Corpus  valde  expansum,  deorsumque  valde 
intumescens  satis  exacte  adimplebat  omnem  pelvis  (inferioris)  cavitatem.  Po- 
tuerat autem  illa  expansio  partis  uteri  posterioris,  situsque  mutatio  a disten- 
sione vesicae  eo  facilius  excitari , quoniam  tota  pelvis  cavitas  erat  amplissima. 

Huc  usque  Auctor , qui  reliquas  diametros  metiri  neglexit ; nam  non  vi- 
detur uteri  expansio  accensenda  esse  distentae  vesicae,  quae  lotio,  nisi  prae- 
cesserit ischuria,  postremis  vitae  horis  repletur.  Colligimus  autem  multum 
interesse  ad  foetus  in  utero  positionem  vitae  genus , et  statio , et  ossearum 
partium  amplitudo , vel  arctatio.  Sic  a matrona  quadam  accepi  se  quater 
peperisse  auxiliante  chirurgo,  idque  ob  foetus  transversum  positum,  ut  ju- 
giter pedibus  esset  extrahendus.  Ciun  quinto  concepisset  advocavit  obstetri- 
ciae artis  peritos,  atque  ab  eis  expostulavit,  ut  in  causam  inquirerent,  ob 
quam  foetus  non  prodiret  capite,  agnitamque  tollere  satagerent.  Foetus  sic 
nati  erant  maximam  partem  graciles;  et  mater,  ut  ut  sana,  videbatur  nimia 
pelvis  amplitudine  esse  praedita;  diametrum  nempe  transversam  ab  uno  ad 
aliud  os  ilium  nimis  distare,  ut  foetus  protentus  supra  lineam,  quam  vocant 
innominatam  commode  subsisteret  potius,  quam  deorsum  pondere  suo  ferretur. 
Hoc  cognito  praeceperunt  matri,  ut  praegnans  mature  ventrem  cingeret, 
quo  ad  minus  spatium  reducto  abdomine  deorsum  foetus  compelleretur.  Res 
bene  successit , quia  postmodum  duas  puellulas  genuit  sanissimas. 

Matrona  altera  priores  duos  infantes  agrippino  partu  edidit.  Haec  procerior, 
habitusque  torosi,  cum  segnitie  quadam  conjuncti,  corporis  exercitationes 
posthabens  humili  sellula  foemineo  cultui  indulgebat.  Quae  positio  infantis 
liberae  volutationi  obstare  videbatur.  Quare  imperatum  est  ei,  ut  quemad- 
modum viri  solent,  editiori  loco  consideret,  quo  factum  est,  ut  mutato 
matris  et  uteri  situ  sex  postea  infantes  juxta  naturae  leges  effunderet. 

Arduum  est  de  vitiata  pelvi  in  nubili  foemina  judicium  ferre.  Interdum 
tamen  chirurgus  a parentum  efflagitationibus  urgetur , ut  sententiam  suam 


(1)  Cari  Wenzel  Allsemeine  Geburtshiilfliclie  Betrachtuneen , und  iiber  die  Kiinstliche  Friihgeburt* 
Mainz,  1818,  fol. 

(2)  Guallh.  Van  Doeveren  Specimen  Obser.  Academicarum,  cap.  VII,  §6.  Groningae  , 1765,  4° 

proferat.  Tunc  pelvimetro  uti  nequit,  vel  si  eo  utatur,  nil  certi  de  vera 
pelvis  conditione  statui  potest.  Quare , cum  pelvimetros  omnes  fallaces  esse 
experti  simus,  omnes  cujuscunque  inventionis  rejicimus  sola  corporis  inspe- 
ctione, vel  digitorum  judicio  contenti.  Virgo  annos  duos  supra  viginti  nata 
temperamenti,  ut  vocant,  sanguinei,  habitus  floridi,  staturae  mediae,  ma- 
trimonium inire  cupiens,  ob  aliquam  in  dextera  coxa  deformitatem,  visitan- 
dam se  ultro  praebuit  anno  178^.  Impubes  haemiplegia  in  dextero  latere 
perculsa,  brachii,  corporisque  usum  recuperavit;  sed  artus  inferior  gracilior 
et  brevior  fuit  sinistro,  et  puella  claudicabat.  Os  coxae  dexteram  naturale 
incrementum  susceperat,  neque  a positu  suo  excesserat,  pelvimque  superio- 
rem recte  compleverat.  Spina  dorsi  recta,  clunium  sulcus  aequalis;  sed  dextera 
clunis , et  superius  femur  gracilius  sinistro  observabatur.  A medio  autem 
femore  deorsum  macies  ita  erat  conspicua , ut  ab  injecto  vinculo  videretur 
fuisse  strangulatum.  Pubescebat  mature  puella;  interfoemineum  erat  exi- 
guum. Quare  artus  brevitatem , et  femoris  gracilitatem  attente  considerans , 
absentibus  rachitidis  notis , labem  unice  in  femoris  capite  haerere , aut  in 
acetabulo  existimavi,  quorum  primum  vel  depressum,  vel  absumptum  esset, 
alterum  aut  sede  mutatum,  aut  profundius  excavatum;  proindeque  judicavi 
matrimonio  locum  esse,  neque  parienti  artus  deformitatem  impedimentum 
ullum  esse  allaturam.  Quod  confirmatum  est  prole  mascula , quam  sequenti 
anno  1783  conjugi  obtulit. 

Caeterum  conjectari  possumus  pelvim  esse  vitiatam  ubi  spina  dorsi  distorta, 
aut  introrsum  flexa  conspicitur;  ubi  os  ilium  elatius,  et  crassius,  aut  magis 
altero  depressum  est ; ubi  pubis  arcus  plenior , et  venter  anterius  propel- 
litur a lumborum  vertebris ; demum  ubi  rachitis  gravem  labem  pelvi  impres- 
sit. Inter  leviora  partium  molliorum  vitia  vix  reperitur  labes,  quae  aut  me- 
morari possit,  aut  generationi  officiat.  In  foemina  ob  hepatis  obstructionem, 
et  pericardii  hydropem  e vivis  erepta , vagina  tres  latos  digitos  longa  erat , 
et  prope  uterum  convergens  in  angustum  orificium,  molliusculum,  albidum, 
non  eminens  officium  praestabat  osculi  uterini ; nam  labiis  extantibus , et 
substantia  illa  duriori , qua  uteri  cervix  compingitur , carebat.  Prope  erat 
cervicis  locus  latior,  quam  solet,  multum  varieque  sulcatus  a puriformi 
materia  repletus.  Tubae  Falloppianae  a concretione  steatomatis  rigebant,  et 
earum  altera  humore  purulento  obturabatur. 

Art.  III. 

Laesiones  vaginae. 

In  primiparis  diligenter  eligendam  esse  pariturae  positionem  quisquis  vi- 
det ; nam  a perverso  positu  multa  mala  expectanda  sunt.  Verticalis  positus 
prae  aliis  perniciosus  esse  potest , praecipue  si  foetus  forti  nisu  extrudatur , 
aut  proprio  pondere  excidat,  aut  obstetrix  incuriosa  sit.  Tunc  perinaeiun 

Inceratur,  et  quidem  profundo  hiatu,  simulque  vaginae  ostium,  unde  mo- 
lestis doloribus  conflictari  opus  est  inter  cubandum , sedendum , atque  per 
naturales  vias  excernendo.  Laceratur  etiam  quandoque  uteri  osculum  si  prae- 
cipitanter foetus  prolabitur , et  secundae  distrahuntur , et,  sanguinis  profu- 
siones excitantur. 

Perinaeum  porro  laceratur  vel  in  inferiori  vulvae  commissura , vel  ad  la- 
tus oblique,  vel  perfoditur  medium  intactis  commissuris.  Cum  anno  1778 
mense  septembri  primiparae  foetus  forcipis  ope  extraheretur,  laceratum  fuit 
perinaeum  sinistrorsum  eo  in  loco,  ubi  lithotomia  in  maribus  celebratur, 
quod  vulnus  superne  profundius , et  fimbriatum  ad  ani  oram  descendebat. 
Etsi  hic  casus  suturam  cruentam  exigere  videbatur,  lochia  tamen  immodice 
fluentia,  et  earum  partium  anfractus,  in  quibus  sanguis  subsistere  poterat, 
eandem  respuebant.  Neque  siccae  suturae  locus  erat , ob  permanentem  partis 
humiditatem.  Igitur  plumaceolis  pauco  balsamo  illinitis,  et  gradatim  super- 
positis, fasciaque  cohibente  tota  curatio  intra  dies  quadraginta  perficiebatur. 

Cl.  Van  Doeveren  historiam  describit,  mulieris  aegrotantis,  (1)  44  quae  prae- 
“ cipiti  dolorum  incitamento  versus  vesperam  enixa  est  puerum  mortuum, 
66  cui  praeter  alia  multa  mala  in  violento  partus  nixu  perinaeum  pessime 
66  findebatur  usque  ad  ani  limites.  Hoc  itaque  vulnus  tumorem,  et  inflam- 
“ mationem  contraxerat , magnosque  cruciatus  faciebat.  Cataplasmatum  ope 
44  tormina  mitigavit,  et  tumorem  discussit.  Deinde  antiseptica,  balsamica  se- 
66  dulo  parti  affectae  applicata  perinaei  fissuram  feliciter  persanarunt.  „ 

Torosa  Villica  annos  nata  quinque  supra  triginta  puellam  enixa  est  die 
sexta  aprilis  anni  1816  in  hospitio  Catliarinco  absque  obstetricum  interventu, 
quae,  cum  partum  procul  instare  judicarent,  tantisper  recesserant.  Ad  foe- 
tus vagientis  sonum  accurrunt , et  in  parentis  interfemineo  inveniunt  puel- 
lam ordinariae  magnitudinis,  quae  per  insolitam  viam  ex  utero  delapsa  erat. 
Haec  via,  per  quam  transivit,  vulnus  erat  per  longitudinem  factum  ad  lae- 
vum suturae  perinaei , quod  ab  ani  confinio  sursum  dirigebatur  ad  transversi 
pollicis  distantiam  ab  inferiori  vulvae  commissura,  ita  ut  paries  vaginae  po- 
sterior ad  duos  transversos  digitos  divisus  fuerit,  caeteris  partibus  illaesis, 
recto  scilicet  intestino  et  vulva. 

Ad  rem  pene  credibilem  inspiciendam  adfuerunt  primores  nostri  chirialri, 
quibuscum  illico  agitata  fuit  quaestio,  an  oporteret  perinaeum  laceratum 
sutura  unire,  vel  non?  Cum  observassem  ego  parcum  esse  lochiorum  fluxum, 
atque  vulneris  oras  apte  junctas  esse,  minime  acu  assuendas  esse  author 
fui,  atque  plumaceolis  gradatim  amplioribus  sustinendas  esse  cum  fascia  de- 
cussata. Modica  fuit  suppuratio,  nullus  humorum  congestus,  neque  aliud 
sympthoma  cicatricis  tam  vaginae , quam  perinaei  progressum  perturbavit , 
ut  felici  puerperio  perfuncta  mulier  die  quinta  maji  hospitio  excesserit  pe- 
nitus sanata. 


(1)  Specimen  Obs.  Academ.  cap.  IX , § V,  VI , VII, 

Devii  itineris,  quod  aliquando  foetus  tenet,  aliquae  causae  possunt  inno- 
tescere. Sic  in  urbe  Modoetia  anno  i8i5  perrupto  perinaeo  natus  est  infans 
ob  duram  cicatricem  matris  genitalia  obsidentem,  quae  in  prima  pubertate 
vulnerata  et  labiis  inferiori  parte  licet  agglutinatis  conceptui  tamen  locum 
fecerunt. 

In  pariente , de  qua  paulo  ante  locutus  sum , illud  observatione  dignum 
fuit,  quod  longitudo  ossium  sacri  et  coccygis  simul  sumptorum  pollice  pari- 
siensi  brevior  fuerit  naturali ; item  quod  perinaeum  amplam  habebat  super- 
ficiem, duorum  nempe  latorum  pollicum  cum  dimidio  ab  extremo  ani  sphin- 
ctere ad  imam  vulvae  juncturam.  Hinc  patet  eam  juncturam  valde  editam 
fuisse,  atque  cum  extrema  vagina  ad  angulum  concurrente  latum  sinum  in- 
tercepisse , in  quem  sinum  caput  foetus  impactum , atque  a doloribus  retro 
urgentibus  propuisum  perinaei  latus  dilacerasse , in  eo  videlicet  puncto , in 
quo  impellentes  matricis  dolores  omnes  convergebant. 

Agricolae  cuidam  primiparae  foetus  octo  diebus  stetit  vaginae  impactus.  Va- 
gina superior,  et  vesicae  inferior  pars  prope  cervicem  a gangraena  lacerata 
urinam  in  vaginae  canalem  incredibili  cum  ardore , et  foetore  emittebant. 
Sed  etiam  vesicae  ipsius  portio  identidem  per  id  foramen  prolabebatur,  quae 
proptosis  urinae  stillicidio  conjuncta  omnium  molestissima  erat.  Haec  mulier 
cum  in  pago  inhospito  degeret,  nil  ab  arte  auxilii  tulit. 

Casus  non  absimilis  evenit  in  hac  urbe.  Primiparae  forfices  obstetriciae 
praemature,  et  praepostere,  semel,  et  iterum  applicatae  latam  genitalibus 
gangraenam  induxerunt.  Nam  anterior  vaginae  paries,  et  meatus  urinae  ex- 
cepto initio , et  fundi  vesicae  inferius  segmentum  digiti  transversi  latitudine 
a gangraena  depasta  fuerunt,  ut  intuenti  ab  extremis  ureteribus  urina  stil- 
lare conspiceretur.  In  hac,  utpote  recenti  affectione,  prolapsus  vesicae  non 
fuit  observatus. 

Historia  ejusdem  propemodum  naturae  describitur  in  Diario  Medico  Parisien- 
si  (i),  et  ad  consulendum  proponitur,  in  qua  tamen  orificium  urinarii  mea- 
tus penitus  obliteratum  erat.  Huic  respondet  per  idem  Diarium  (2)  Cei.  Percy, 
affirmans  hujusmodi  casus  perraros  esse , si  excipias  Blasium , Sennertum , 
Salmuth,  Stalpartum  (3),  Cornelium  Solingen  (zj.),  qui  tamen  urethram  pe- 
nitus deletam  non  viderunt.  In  hoc  postremo  casu  suadet  Percy  stilo  vel 
argenteo , vel  plumbeo , vel  elastico  uretrae  orificium  externum  perquirere ; 
dein  fistulam  substituere,  tum  pessum  vaginae  indere  ad  ulcus  consolidandum. 
J.  L.  Petit  (5)  vult,  ut  catheter  demittatur  per  ulcerosam  vaginae  et  vesicae 
superficiem,  ut  eidem  exitus  paretur  per  meatum  urinae  externum,  ad  quod 


(1)  Vol.  LXXVIII,  p.  i39.  An.  1789. 

(2)  Vol.  LXX1X  , p.  397. 

(3)  Obs.  rarior.  82. 

(4)  Embryulcia  , p.  59. 

(5)  Oeuvres  Postlium.  vol.  II. 


officium  praefert  fistulam  ex  gummi  elastico,  quae  in  omnem  sensum  inflecti 
possit.  Oportet  liic  notare,  quod  si  meatus  urinarii  pars  sit  obliterata  vix 
restitui  potest  ad  officium  suum  peragendum,  etiamsi  instrumento  aliquo  ape- 
riatur, quia  media  urethrae  pars  ut  plurimum  a gangraena  una  cum  cervice 
absumpta  deprehenditur.  Qua  propter  fistulae  aegre  retinentur  in  urethra 
muliebri  sive  ob  meatus  amplitudinem,  sive  ob  molestias  perpetui  stillicidii, 
sive  ob  difficultatem  alligandi  fistulam  exterioribus  partibus.  Quodsi  vesicae 
cervix  intacta  sit,  lotiumque  non  continuo  destillet,  tunc  catheter  poterit 
utilius  adhiberi.  Compertum  est  etiam  mihi  si  vulnus  transversum  sit,  et 
prope  uteri  osculum  vulneris  oras  sic  posse  pedetentim  adduci , ut  longo 
post  tempore  coeant;  cum  diligentius  convoluti  lintei  in  vaginam  detruduntur, 
saepiusque  mutantur,  sic  ut  laxatas  membranas  sustineant,  roborent,  et  con- 
jungant. Quandoque  observatum  est  transversis  fibris  et  valentibus  plagam 
cum  exteriori  oris  uterini  facie  sponte  coaluisse.  Maxime  fastidiosum  est 
sympthoma,  dum  urina  varii  generis  pliosphata,  et  arenulas  deponit  circa 
vulneris  margines,  et  in  toto  vaginae  ambitu,  ut  videre  est  in  historia,  quam 
mox  subjungo. 

Pharmacopolae  campestris  uxor  urgentibus  primi  partus  doloribus  obstetri- 
cem accersivit.  Haec  ubi  accessit  continua  exploratione  foeminam  vaginam- 
que defatigavit,  deinde  membranas  praemature  laceravit,  unde  parienti  cum 
inefficacibus  doloribus  luctandum  fuit,  atque  ab  eo  momento  mejendi  vis  et 
desiderium  extinguebatur.  Tres  totos  dies  in  eo  periculo  stetit  mulier  foetus 
capite  in  vaginam  impacto,  et  obstetrice  alienum  auxilium  pertinaciter  re- 
cusante. Demum,  alia  advocata  obstetrice,  operi  sese  accinxit,  atque  rudibus 
manibus  vulvam  dilatando  aliquam  capitis  partem  apprehendere  sibi  propo- 
suerat. Post  horarum  quinque  vexationem  digitum  fortuito  in  orbitam  infixit, 
atque  foetum  extinctum  et  putridum  eduxit.  Secundae  mox  secutae  sunt, 
et  cum  iis  putrida  foetidaque  sanies.  Lochia  pauca  fuerunt,  vulva  intumuit, 
et  puerperium  periculi  plenum  fuit. 

Quinta  decima  a partu  die  membranula  albida  e naturalibus  propendens 
ab  adstante  muliere  avulsa  fuit , atque  ex  eo  die  lotium  per  vaginam  fluere 
incoepit,  quod  inditium  erat  inductae  gangraenae  sive  ob  ruditatem  obstetri- 
cis, sive  ob  nimiam  partium  distentionem,  et  capitis  foetus  inclusionem,  quae 
praevia  genitalium  inflammatione  urethram  perforavit.  Haec  domi  gesta  sunt. 

Trigesimo  puerperii  die  nempe  octobri  mense  anni  1781  in  urbem  de- 
ducta est  mulier,  quam  immisso  prius  in  urethram  cathetere  exploravi,  de- 
preliendique  vaginam  in  superiori,  anteriorique  parte  una  cum  incumbente 
urethra  transversa  plaga  esse  apertam,  cujus  orae  contrectatae  sanguinem 
adhuc  fundebant.  Resupinata  muliere  gutta tim  fluebat  urina,  quae  erecto  mu- 
lieris corpore  exundabat.  Tubulus  in  urethram  demissus  ad  avertendam  a na- 
turalibus urinam  tantae  fuit  molestiae,  ut  illum  amoveri  oportuerit.  Post  haec 
discessit  ab  urbe,  et  domi  id  obtinuit  beneficii,  ut  stans,  sedensve  per  horas 
aliquot  urinam  continere  posset.  Sed  februario  mense  anni  sequentis  1782 

doloribus  ad  hypogastricum  ad  pecten  correpta  est  cum  nisu  aliquid  expel- 
lendi, inde  lotii  praeter  voluntatem  effluvium,  et  urethrae  ardor.  His  oppo- 
nebantur lenes  injectiones , fomenta , balnea , nam  extremis  pudendi  labiis 
materia  calculosa  inhaerebat , easque  partes  ulceraverat , et  vagina  eodem 
modo  affecta  veluti  callo  obducta  tangebatur.  Ad  hanc  leniendam  praeter 
lavationes  pessi  simul  ex  mucilaginibus , ex  oleis  adbibebantur , ex  quorum 
usu  orta  irritatio,  et  vaginae  inflatio,  et  urinae  retentio,  tormina  abdominis 
concitata  sunt.  Quare  balneae  opportuniores  visae  sunt , quibus  dolores  mi- 
tigati quidem , sed  vagina  magis  angusta  reddebatur , et  irruentibus  denuo 
doloribus  calculus  excussus  fuit  e naturalibus.  His  afflicta  malis  mulier  ex 
ingenio  suo  medelam  quaesivit , nam  glomos  ex  linteolis  intromittendo  in 
vaginam , saepiusque , prout  urina  infecti  erant , iterando , sive  plagae  oras 
sic  invicem  commiserit,  sive  in  iis  levem  inflammationem  concitaverit,  opta- 
tam sanitatem  consecuta  est.  Altero  post  anno  abortum  geminum,  quinque- 
mestrem edidit. 

Tria  igitur  quam  maxime  affligunt  mulieres  , dum  vesica  urinaria  in  va- 
ginam hiat,  scilicet  ejusdem  vesicae  prolapsus  singularis;  concretio  calcu- 
losa; et  perpetuum  urinae  stillicidium.  Perraro  vesicae  proptosis  observatur, 
nec  nisi  quando 'magna  urethrae  et  vaginae  pars  deperdita  est.  Urinae  autem 
per  vaginam  defluvium  quodammodo  accendit  cum  ardore,  quandoque  ulce- 
rat, saepius  indurat  membranas;  et  si  urinae  uberius  phosphatum  calcareum 
vehunt,  tunc  genitalia  molesta  crusta  arenosa  obducuntur.  Quod  non  urinae 
solum , sed  etiam  ignaviae  eas  partes  a sordibus  expoliendi  tribuendum  est. 
Nunc  ut  ad  perinaei  lacerationem  transeam,  quaestionem,  an  sit  assuendum 
nec  ne,  sic  componendam  esse  existimarem.  Si  laceratio  in  medio  perinaeo 
fit,  et  ad  lati  pollicis  profunditatem  rectum  intestinum  comprehendat , tunc 
exemplum  la  Motte  (i)  nos  erudiat,  qui  tres  suturas  injecit,  priorem  vagi- 
nae et  intestino  simul;  alteram  ad  ani  extremum  orificium;  ultimam  inferiori 
vulvae  commissurae.  Post  dies  decem  consolidata  fuit  laceratio , posteaque 
non  semel  peperit  mulier  sine  perinaei  laesione. 

Quando  igitur  perinaeum  in  alterutrum  latus  finditur,  sive  quod  commissura 
inferior  vulvae  sit  editior,  sive  quod  cicatrix  eam  obduraverit,  sive  quod 
pariendi  nisus  in  eam  partem  convergant,  tunc  vulneris  orae  non  distractae 
sic  mutuo  junguntur,  ut  sutura  non  egeant;  neque  opus  est  sutura , ubi 
fissum  ad  gangraenam  vergit. 

Ad  vaginae  lacerationes  non  immerito  accensentur  stygmata , vibices  ab 
imperita  et  rustica  obstetricum  manu  inductae,  cujusmodi  exempla  duo  re- 
fert la  Motte  (2)  vere  singularia.  Alterum  est  parturientis , cui  post  diutur- 
nam attrectationem  laxando  et  distendendo  nymphae , labia , clitoris , et 
commissura  inferior  vulvae  in  suppurationem  abierunt,  eaeque  partes  per 


(1)  Traite  des  Accouchemens , liv.  IV,  obs.  4°^:  8. 
(a)  L.  c.  obs.  34i,  342. 


obstetricis  et  familiarium  incuriam  sic  deinceps  inter  se  consolidatae  fuerunt , 
ut  vulvae  pristina  forma  deesset,  nec  nisi  urinae  meatus  apertus  observa- 
retur. Post  tertium  a partu  mensem , cum  menstrua  instarent , neque  ob 
cohaesionem  partium  via  prostaret,  per  quam  sanguis  congestus  exonerare- 
tur; Auctor  immisso  in  urethram  stilo,  digitoque  medio  in  anum,  inter  hunc 
et  urinae  meatum  scalpellum  bene  firmum  adegit  ad  trium  latorum  digitorum 
profunditatem;  quo  facto  multum  sanguinis  nigri  densique  prosiluit  cum 
sympthomatum  remissione. 

Ad  reprimendam  urinae  incontinentiam  ex  partu  globulos  amplitudini  va- 
ginae respondentes  bis  utiliter  adhibuit  Simeon  Paulus  Hilscher  (i).  Hi  glo- 
buli ex  ligno  duriori  confici  debent , laevigati , intus  excavati , extus  cera , 
vel  cerato  Hildani  obducti,  quibus  filum  fortius  inseritur,  quo  globulus 
protrahi,  et  apposita  amurca  repurgari  possit.  Propellitur  ejusmodi  globulus 
usque  ad  uteri  orificium , ut  urethrae  lacerationi  subjiciatur.  Sic  urinae  exitus 
praecluditur,  si  globulus  vel  ovatus,  ut  vult  Paraeus  (a)  vel  rotundus,  quem 
commendat  Hildanus , vaginae  spatium  exacte  replet , et  simul  plagam  cum 
vesicae  sphinctere  comprimit.  In  globi  autem  gestatione  observandum , ut 
singulis  mensibus  extrahatur , et  materia  adnata  abstergatur ; incrustatus 
enim  globulus  magnas  adfert  molestias.  Si  forte  urinae  cursus  intercipitur 
ob  pressionem,  depresso  leviter  globulo,  vel  diductis  femoribus  illa  sponte 
prorumpit. 

Art.  IV. 

Atretae. 

Etsi  ad  bene  pariendum  necesse  sit , ut  pelvis  ossa  tum  latitudine  tum 
connexione  recte  constituta  sint,  alia  tamen  impedimenta  interponere  se  pos- 
sunt, quo  vel  conceptus  praepediatur,  vel  si  forte  uterus  foecundetur,  par- 
tus perquam  difficilis  reddatur.  Id  contingit , ut  ait  Celsus  (3) , si  naturalia 
inter  se  conglutinatis  oris  concubitum  non  admittant,  ldque  interdum  eve- 
nit protinus  in  utero  matris : interdum  exulceratione  in  liis  partibus  facta , 
et  per  malam  curationem  his  oris  sanescendo  junctis.  Hae  foeminae  clausae, 
imperfossae,  vel  atretae  dicuntur.  Sed  non  in  omnibus  eodem  loco,  neque 
ad  eundem  gradum  impedimentum  consistit;  quippe  nonnullis  vulva  solum 
membranula  occluditur;  aliis  vel  tota,  vel  media  vagina  agglutinatur,  aut 
carne  repletur ; aliquibus  etiam  uteri  osculum  impervium  est.  Modum  sub- 
veniendi iis  foeminis,  quibus  orificio  vaginae  praetensa  est  aliqua  membrana, 
ediscere  possumus  ab  Aquapendente  (4.) , qui  tredecim  annorum  virgini  im- 


(1)  Haller  Disp.  chir.  tom.  III,  n.  88. 

(2)  Lib.  XXIII  , cap.  4*«  Hildan  cent.  IV,  obs,  6r. 

(3)  De  Med.  lib.  VII,  c.  28. 

(4)  Chirg.  Operat,  p.  99  edit,  venetae. 


perforatae,  cpiae  tunc  coeperat  male  habere  ob  detentas  purgationes,  et  morti 
proximae,  incidit  simplici  incisione  membranam,  et  effuso  multo  crasso  san- 
guine ab  omnibus  malis  liberavit.  Simplicem  vero  voluit  esse  incisionem  se- 
cundum vulvae  scissuram , non  decussatis  lineis , ut  Celsus  docuerat , ne 
nympharum  conformationi,  cpiae  cum  hymene  consociantur,  noceret. 

Chirurgicam  hanc  administrationem , ubi  opus  sit , non  esse  retardandam 
sequens  observatio  demonstrat  habita  die  17  maji  anni  1777.  Foemina,  quae 
per  multos  annos  viro  juncta  erat,  neque  consuetis  purgationibus  fruebatur, 
in  Nosocomium  allata  est,  ubi  cum  valetudinis  suae  causas  et  notas  fusius 
exposuisset,  compertum  fuit  illam  fuisse  imperfossam.  Itaque  convocatis  chi- 
rurgis, membrana,  quae  infra  vaginae  medium  obstruebat,  incisa  est,  san- 
guinisque corrupti,  neque  adeo  foetentis  copia  emissa  est.  Postea  sive  ob  re- 
tenti sanguinis  moram,  sive  ob  ejus  perniciosos  effectus,  quos  per  longa 
intervalla  ediderat,  mulier  febri  correpta,  alvi  siccitate,  et  jugi  abdominis 
tensione  tertio  die  mortua  est.  Uterus  mirum  in  modum  expansus  sese  ob- 
tulit , uti  et  funiculi  vasculares  cum  tubis  falloppianis  admodum  distentis , 
quarum  laciniae  lata  basi  ovaria  amplexabantur,  sic  ut  ad  volumen  duorum 
ovorum  auctae  multo  corrupto  sanguine  distenderentur , quem  ab  utero  re- 
trogrado motu  illuc  pervenisse  existimabam,  vasaque  omnia  obstruisse;  nam 
in  lumbari  regione , in  epigastrica , et  mammillari  cellularis  textus  suffuso 
sanguine  rubebat,  et  harum  cavearum  singula  vasa  eodem  sanguine  turgere 
visa  sunt.  Sanguinem  ex  uteri  cavea  per  oviductus  ore  uteri  clauso  deferri 
posse  in  abdominis  cavum  probabile  visum  fuit  Ruyschio;  quia  Roohonhuisius 
menstruatae  cadaver  aperuit,  in  cujus  uteri  cavea  coagulatum,  et  utero  le- 
viter adhaerentem  cruorem  observavit,  quo  tuba  ejusdem  lateris  quoque 
non  solum  erat  conspersa , verum  etiam  ovarium , in  cu  jus  superficie  coa- 
gulatus copiose,  firmiterque  adhaerebat  (1). 

Lugubris  hujusmodi  exitus  non  est  pertimescendus , si  ante  pubertatem 
sectio  administretur,  uti  fecit  Marclietti  (a)  qui  puellae  bimulae  pudendi  la- 
bia, et  vaginam  conjunctam  habentis  cultro  divisit,  et  intromissis  turundis 
sanavit.  Si  a partu  vagina  coalescit,  ut  maritum  repellat,  sectione  pariter 
est  patefacienda , quamquam  si  mariti  aut  obstetricis  diligentia  non  desit , 
canalis  iste  incolumis  servari  possit.  Foetus  maturus  triduo  in  primiparae 
vagina  retentus,  tandem  forcipibus  extractus  fuit  1781.  Trigesima  a partu 
die  maritus  obicem  quemdam  in  persolvendo  munere  offendit.  Hanc  mulie- 
ram  cum  explorandam  suscepissem , vaginam  circa  medium  crispa  cicatrice 
coaluisse,  mucumque  ex  illa  magna  copia  defluere  deprehendi.  Angustam 
rimam  adesse  suspicabar,  quam  tamen  neque  tenui  cathetere,  neque  specillo 
subire  potui.  Cum  neque  hisce  instrumentis,  neque  digiti  impulsu  quidquam 
efficeretur,  validi  mariti  vis  semel  obstaculum  removit.  Sed  quia  patens 


(1)  Obs.  anat.  obs.  85. 

(?.)  Obs.  med.  cbir.  posth.  L 


via  non  servabatur,  denuo  occlusa  intra  decem  dies  cicatrix  ad  orificium 
vaginae  externum  producta  est.  Tunc  neque  maritus  quidquam  profecit , 
neque  incidendi  facultas  data  fuit.  Hinc  cum  mucor  continuo  e vulva  stilla- 
ret , statutum  fuit  purgationis  dies  attendere , quo  vaginae  canalis  humecta- 
lus  promptius  laxaretur,  id  quod  ex  voto  evenit,  atque  a frequentiori  viri 
concursu  ad  naturalem  diametrum  vagina  rediit. 

Quod  naturalia,  utpote  admodum  sensilia,  inflammationem,  quam  adhae- 
sionis nuncupant,  concipere  possint  extra  omne  dubium  est.  Id  quod  acci- 
dit, dum  a praepostero  forcipum  usu  irritatur  vagina,  vel  ejus  interior 
membrana  abraditur;  vel  si  turundis,  aut  plumaceolis  intromissis  ulceratur; 
vel  denique  si  obstetricis  imperitia  loca  muliebria  non  accurate  in  puerperio 
luentur. 

Antequam  nostra  proponamus,  exempla  duo  ex  la  Motte  proferemus  (i);  scili- 
cet foeminae  in  primo  partu  perverse  curatae  vagina  ultra  medietatem  coaluit, 
ut  conjuges  rite  congredi  non  possent,  et  alter  in  alterum  culpam  rejiceret, 
jamque  lectum  viduare  statuerant,  cum  praeter  expectationem  graviditas  se 
extulit.  Auctor  hiatum  nullum  stilo  pertentando  reperit,  dum  partus  instaret. 
Coepit  igitur  incidere  sub  urethra  usque  ad  extremum  vulvae , idque  pau- 
latim,  et  per  vices,  eo  consilio,  ut  fortassis  digito,  manuve  dilatatio  perfici 
posset,  sed  incassum.  Quare  ope  digiti  in  anum  immissi,  et  cultri  non  an- 
cipitis  id  omne  quod  callosum  erat  audacter  detraxit  superveniente  non  levi 
sanguinis  effusione ; sed  promoto  per  uteri  contractiones  partu , eoque  vasa 
opportune  comprimente  trium  horarum  spatio  natus  est  puer.  Deinceps  iter 
patefactum  pesso  fuit  conservatum. 

Ad  panificis  uxorem  tertio  praegnantem  vocatus  la  Motte,  quae  duo- 
bus partubus  male  vexata  mortuos  filios  habuerat,  praeter  corpus  duris- 
simum septi  instar  ab  urethra  oblique  superius  in  intestinum  desinens,  lar- 
giter pertusum  invenit  intestinum  et  vaginam , per  quod  foramen  foeces  ex 
intestino  in  vaginam  sine  mulieris  sensu  deponebantur.  Dum  partus  immi- 
neret, mulierem  exploraturus  invenit  uteri  osculum  a callo  obturatum,  ne- 
que viam  scrutari  potuit,  per  quam  uterus  foecundatus  est.  Urgentibus  au- 
tem convulsionibus  et  leypothimiis  aptato  matricis  speculo  callum  repetitis 
ictibus  concidit,  donec  manus  tota  penetraret.  Tunc  arreptis  pedibus  partum 
lente  persolvit. 

Mulieri  linteis  purgandis  addictae,  robustae,  floridi  habitus  primus  foetus 
forcipum  adminiculo  in  lucem  venit.  Haec  mulier  altera  vice  foecundata 
mane  diei  quintae  novembris  anni  1783  partus  doloribus  agitata  citius,  quam 
oportuerat  anmii  aquas  amisit  tantas,  quantas  lagena  capere  poterat.  Pariendi 
tamen  nulla  instabant  inditia  ; nam  sedatis  doloribus,  pulsuque  non  mutato, 

foetus  cum  utero  superiorem  adhuc  regionem  tenebat,  et  genitalium  statu 
explorato  vaginam  cicatrice  obturatam,  sinistrorsum  vero  perforatam  reperi, 
et  specillum  per  eam  rimam  demissum  altius  et  sine  limite  penetrabat.  Nox 
renovatis  doloribus  agitata  fuit,  alteroque  die  febris  accessit.  Igitur  cum  par- 
tus nullo  modo  procederet,  ex  prudentium  consilio  statutum  fuit  partitis 
sectionibus  vaginam  aperire,  tum  ne  nimium  sanguinis  profunderetur,  tum 
ne  vaginae  paries  temere  perfoderetur.  Interim  progredientibus  doloribus,  et 
capite  foetus,  necesse  fuit  transversim  secare  cicatricem  a dextra,  ubi  validius 
obstabat.  Tum  intromisso  digito,  dein  occulto  scalpello  utrinque  secta  est  va- 
gina , quo  via  adeo  patefacta  fuit , ut  caput  nonnisi  tenui  membrana  vela- 
tum tangeretur.  Haec  autem  membrana  nil  aliud  erat , quam  uterus  attenua- 
tus, cujus  orificium  retrorsum  recto  intestino  incumbens  minimi  digiti 
capacitatem  habebat.  Spatium  vix  erat  inter  uteri  cervicem,  et  callum,  quia 
omnia  simul  inter  se  agglutinata  percipiebantur , praecipue  retrorsum , et 
dexterius,  ubi  fimbria  obtendebatur,  quae  itidem  succisa  fuit;  reliquum  ope- 
ris tempori  commissum  est , et  matris  doloribus , si  forte  partum  absolvere 
valerent. 

Diluculo  sequentis  diei  relatum  est  parturientem  ob  continuas  pressiones 
non  quievisse,  quae  ut  obstaculum  removere  non  potuerunt,  sic  febrim  con- 
citaverunt. Sanguis  primum  educitur,  dein  investigatur,  quid  cunctatio  et 
operationes  profuerint.  Vagina  quidem  satis  ampla  apparebat,  collum  vero 
uteri  dexterius  lunatum,  ej usque  cornua  a cicatricibus  sic  adstricta,  ut  ex- 
tensioni sese  opponerent.  Necesse  igitur  fuit  etiam  haec  retinacula  ternis 
ictibus  resecare,  quod  non  sine  multo  matris  dolore  effectum  est;  nam  re- 
clusis hisce  repagulis  nil  aliud  expectandum  nobis  esse  videbatur,  quam  par- 
tus. Verum  iteratae  matricis  pressiones  nonnisi  capitis  cutem  corrugarunt , 
quin  caput  ipsum  promoverent.  Medius  erat  dies  cum  mulieris  vires  labare 
coeperunt,  atque  metus  ingruebat,  ne  sub  pressionibus  uterus  aut  vagina 
dilacerarentur;  quae  res  nos  impulit,  ut  de  modo,  quo  mulier  cum  foctu 
servaretur , cogitaremus.  Instrumentum  positioni  foetus  magis  congruum  vi- 
debantur esse  forcipes,  quarum  alterum  solummodo  crus  immitti  potuit,  tanta 
enim  erat  illarum  partium  angustia  ! Ob  eandem  causam  pedes  foetus  arri- 
pere non  potuit  obstetrix,  qui  diminuto  capite  uncis  illud  trahere  conatus 
est,  partumque  absolvere  existimabat.  Vana  res!  Quantis  enim  viribus  trahe- 
bat, caput  dimoveri  non  potuit,  qui  renixus  tum  partium  genitalium  aridi- 
tati , tum  uteri  contractioni  foetum  validius  constringentis  tribuebatur.  Quam 
ob  rem  opus  fuit  totum  penitus  cerebrum  dispergere,  atque  cranium  fru- 
stillatim  avellere,  quo  tandem  factum  est,  ut  manus  praeparato  itinere  pedes 
apprehenderet , atque  una  cum  placenta  foetum  extraheret. 

Tot,  tantisque  cruciatibus  febris  et  sitis,  et  cutis  urens  calor,  et  abdomi- 
nis tumor,  et  matricis  tormina  supervenerunt,  quibus  opposita  sunt  venae 
sectiones,  et  mollientia,  et  calidae  lotiones.  Hac  medendi  ratione  cum  febri 
detumuit  venter , mammae  turgescebant , et  lochia  ex  ordine  percolabant ; 

nec  alia  symptliomata  horum  praesidiorum  usum  interverterunt,  et  puerpera 
duodecimo  a partu  die  febri  et  lacte  destituta  lochiis  duntaxat  albis  abun- 
dabat. Opportunum  duximus  in  hoc  stadio  vaginae  statum  investigare,  cujus 
parietes  denuo  cohaerescere  incipiebant,  ad  quam  perviam  servandam  obste- 
trix lemniscum  ceratum  quinque  continuis  diebus  immittebat,  quem  tamen 
ob  vaginae  et  inguinis  dextri  tormina , et  ob  novam  febrim  rejicere  necesse 
fuit.  Hanc  aegritudinem  compescuerunt  continuata  emollientia , dein  corticis 
peruviani  extractum  ore  sumptum  eo  beneficio , ut  die  octava  decembris  ejus- 
dem anni  e lecto  se  proripuerit.  Vagina  eodem  tempore,  cujus  parietes  ad 
concrescendum  pronae  erant,  digitum  adhuc  suscipiebat,  uterus  vero  clausus, 
ejusque  orificium  oblique  versus  rectum  intestinum  divergebat.  Eo  modo  af- 
fecta mulier  discessit  a Pedotrophio  i3  decembris  anni  1783. 

Haec  mulier  tertium  supra  vigesimum  agens  annum  iterum  utero  suscepit, 
septimoque  gestationis  mense  aquas  amnii  sine  aegritudine  dimisit , et  post 
duos  dies  parturiendi  desiderium  noctu  demum  diei  sextae  octobris  anni  1785 
accessit,  et  mane  sequentis  diei  vividioribus  agitata  doloribus  vehementer  eju- 
labat tum  ob  vitae  periculum,  tum  ob  gravem  quamdam  animi  afflictionem. 
Tunc  investigata  genitalium  conditione,  vaginam  duobus  junctis  digitis  perviam 
esse  nobis  innotuit;  ostium  uteri  ad  scutati  latitudinem  hiare,  atque  ita  esse 
attenuatum,  ut  caput  foetus  veluti  nudum  tangeretur.  Tamen  cum  pariendi 
difficultas  ab  ipsius  ostii  renixu  procederet,  iterum  matricis  cervicem  incidere 
coacti  fuimus;  namque  non  solum  transituro  capiti  magis  obstabat,  sed  dex- 
terius ad  modum  densioris  habenae  producta  alligabatur,  dum  sinistrorsum 
nullo  obsistente  repagulo  digitus  commode  inter  cervicem  et  caput  circumagi 
poterat.  Incisa  igitur  triplici  ictu  dextera  cervice,  tantum  spatii  obtinuimus, 
ut  explorato  capitis  situ , forcipes  adhibere , foetumque  in  lucem  proferre 
potuerimus.  Stadium  puerperii  tam  foelix  fuit,  ut  praeter  consuetas  admini- 
strationes  nil  opus  fuerit  mulieri.  Illud  solum  monendum  est  nullam  hic 
curam  adhibitam  fuisse,  ut  partium  genitalium  angustia  tolleretur,  et  mulier 
plena  utens  valetudine  die  22  octobris  familiaribus  sese  restituit. 

Quartum  utero  gerens  eadem  mulier  septimo  mense  non  completo  in  ho- 
spitium Catherinianum  illata  est,  eo  quod  iterum  amnii  aquas  guttatim  amit- 
teret. Uteri  osculum  hiabat,  et  foetus  caput  digitis  occurrebat.  Noctu  diei 
octavae  septembris  anni  1786  cum  dolores  acrius  premerent,  vagina  satis 
patula  esset , et  habenula  quaedam  ostium  uteri  dextrum  ad  proximam  pa- 
rietem devinciret,  ad  jam  probata  auxilia  ventum  est,  scilicet  bis  per  inter- 
valla truncata  habena  impedimentum  omne  sublatum,  et  adauctis  doloribus, 
foemina  ad  lecti  spondam  rite  aptata  vivens  puer  editus  est.  Puerperium 
bene  cessit,  nisi  quod  ob  lumbricorum  copiam  saepius  et  vomitum,  et  alvum 
ducere  oportuerit,  quod  tamen  non  obfuit,  quin  lac  copiosius  ad  mammas 
derivaretur,  et  18  septembris  puerpera  cum  lactente  puero  domum  rediret. 

Anno  1788  die  22  julii  foecunda  haec  mulier  quintum  peperit,  postquam 
uteri  cervix  eodem  loco  semel  tantum  praecisa  fuit.  Puerperium  brevius  fuit 

et  lenius  praecedentibus.  Demum  nocte,  quae  diem  27  decembris  anni  1790 
praecessit,  partus  doloribus  rite  agentibus  maturam  edidit  puellam  sola  ob- 
stetricis manu  auxiliante.  Die  sexta  januarii  anni  sequentis  jam  convaluisse  a 
partu  affirmare  potuimus.  Ab  eo  tempore  strenua  et  patiens  mater  chirur- 
gorum manus  soler  ter  effugit. 

Mercatoris  uxor,  quae  per  aestatem  anni  1788  balneis  Lucensibus  interfuit, 
foetum  abortivum  excussit,  deinde  Ligurnum  contendens  gravi  metrorrhagia 
affecta  est,  ad  quam  sistendam  praeter  injectiones,  aliaque  praesidia,  linteoli 
concisi  aceto  madefacti  in  vaginam  conditi  sunt.  Aliquot  post  dies  excitato 
purgamento  copioso,  fetenti,  et  fibrato  se  persanatam  esse  existimans,  Ligurno 
discessit.  Domum  reversa  conjuge,  insolitum  maritus  impedimentum  in  viis 
naturalibus  offendit,  advocatoque  chirurgo,  facile  fuit  animadvertere  vaginam 
totam,  tertia  inferiori  parte  excepta,  superius  coaluisse.  His  cognitis  delibe- 
ratum est  praestolandum  esse  menstruorum  appulsum , antequam  chirurgica 
administratio  susciperetur , quod  mox  decembri  mense  evenit , doloresque 
circa  abdomen , lumbos , et  femora  vagantes  praenunciabant  uterum  aliquid 
esse  excreturum;  sed  haec  molimina  paucis  diebus  disparuerunt. 

Januario  anni  1789  altera  vice  appulerunt  menses,  tunc  dolores  fuerunt 
intensiores  praecipue  sub  meridie , vespere  autem  penitus  conquiescebant. 
Haec  intermissio  post  decem  dies  finem  habuit  decrescente  sensim  aegritu- 
dine. Attamen  mulier  sub  harum  molestiarum  impetu  abdomen  sibi  induruisse 
sensit,  simulque  pressiones  ad  rectum  intestinum  tendentes,  cujus  rei  cau- 
sam explorando  cognovimus  fuisse  uterum  inflatum,  et  sursum  propulsum, 
qui  exquisito  sensu  praeditus  sub  dolorum  vi  in  tumorem  globosum,  aequalem 
assurgebat  non  sine  inditio  conclusi  fluidi  si  per  intestinum  rectum  matrix 
tangeretur.  Minus  patens  erat  fluitantis  sensus , dum  per  vaginae  septum 
explorabatur  uterus.  In  hoc  menstruorum  paroxysmo  vena  secta  est,  et  hiru- 
dines imo  ventri  appositae,  atque  declaratum  fuit  tumorem,  quem  a postica, 
et  antica  parte  percipiebamus,  nil  aliud  esse  quam  matricem  praeter  modum 
a sanguine  distentam  una  cum  proximae  vaginae  portione. 

Februario  menstrui  dolores  apparuerunt,  eandem  servantes  periodum,  vi- 
delicet ad  meridiem  valde  increscentes,  et  vespere  desinentes.  Nunc  recogno- 
vimus uterum  in  superiori  pelvi  magis  expansum , globumque  ampliorem 
super  rectum  intestinum  prementem.  Recognovimus  etiam  menstrui  sanguinis 
undas  contra  vaginae  cicatrices  digitum  urgendo.  Eadem  die,  qua  recognitio 
facta  est,  18  februarii  tecto  cultro  transversim  cicatrix  scissa  fuit,  et  conti- 
nuo sanguis  densus  ater,  non  fetens  ad  uncias  sex  prosiluit,  et  cum  digito 
ampliorem  viam  parare  satagebam,  in  superiori  parte  filamenta  quaedam, 
aut  sepimenta  occurrerunt,  quae  pariter  tum  cultro,  tum  digitis  sublata  sunt. 
Primis  diebus  febris  adfuit  cum  frigore,  quae  quo  magis  catamenia  fluebant, 
eo  citius  defervebat.  Haec  primum  obscurissima,  deinde  serosa  apparuerunt, 
sensimque  sub  his  decrescebat  uterus,  et  ad  naturalem  magnitudinem  resti- 
tutus est.  Cereis  mollioribus,  quos  ipsa  mulier  intromittebat,  vagina  pervia 

servata,  est.  Periodus  altera  menstrua  el  tertia,  quae  martio  ct  aprili  adven- 
tarunt, sine  dolore  ct  sine  molestia  fuerunt.  Mulier  tamen  non  destitit  in- 
terdiu  praecipue  cereolis  uti , et  mense  majo  rusticatum  abiit. 

Ilaec  mulier  postquam  praegnationis  non  molestae  cursum  absolverat,  pri- 
mos pariendi  conatus  mane  17  aprilis  anni  1790  percepit.  Lente  et  gradatim 
progrediente  partus  labore,  amnioque  ab  aquis  distento  opportunitas  data 
fuit  distinguendi  circulum  ad  formam  annuli  resistentem  in  superiori  vaginae 
parte,  ct  veluti  in  aciem  attenuatum,  per  cujus  diametrum  amnii  vesica  tran- 
sibat. Cum  vehementes  parturientis  nixus  persisterent,  neque  laborem  perfi- 
cerent, ad  utrumque  lalus  circulum  scalpello  dissolvi,  tum  dilaceratis  mem- 
branis caput  foetus  mox  descendit  ad  incisi  circuli  oram.  In  liac  statione 
neque  matris  validi  nixus,  neque  capitis  impulsio  obicem  superare  valuerunt. 
Quae  res  nos  coegit  mulierem  ad  lecti  spondam  deducere,  atque  investigare 
<pia  in  parte  praecipuum  esset  impedimentum,  quod  in  ipsius  vaginae  medio 
ad  capitis  circuitum  consistere  animadverti.  Qua  propter  forcipes  adhibere 
decreveram  capiti  amovendo  opportunas,  ratus  etiam  eo  instrumento  majorem 
vaginae  extensionem  me  esse  consecuturum.  Dum  forcipibus  caput  prehensum 
esset,  in  postica  vaginae  pariete  ligamentum  transversim  obtensum  in  digitos 
incurrit,  quo  dissecto  operationem  prosecutus  pedetentim  vivum  foetum  eduxi. 
Lochia  copiosa  fuere , et  mulieri  post  tot  labores  deficientibus  viribus  altera 
post  partum  hora  abdomen  cum  dolore  intumuit , pulsus  exiguus  et  celer 
fuit,  feliris  modica.  Haec  sympthomata  tamen  jusculis  cum  incocto  pane, 
tum  vaporibus  ventri  admotis,  ct  alvi  resolutione  intra  consuetam  puerperii 
periodum  absque  sanguinis  missione  profligata  sunt.  Anno  1791  die  decima 
maji  ultimum  foetum  enixa  est  sine  chirurgiae  adminiculo,  et  17  insequen- 
tis  junii  mensis  optime  restituta  sanitati  villicatum  ivit. 

Hisce  exemplis  caute  procedendum  esse  liquet  in  partium  internarum  vul- 
neratione ; neque  unicam  incisionem  sufficere , sed  pluribus  per  intervalla 
opus  esse , ubi  vagina  inter  se,  et  cum  uteri  ostio  coaluit  ad  exitum  foetui 
parandum,  licet  prius  eaedem  partes  ct  purgationibus,  et  fecundanti  liquori 
iter  praebuerint.  Obstetrices  item  sollicitos  esse  debere  in  partubus  laboriosis 
ut  pervias  servent  naturales  vias,  ne,  quae  sequuntur  gestationes,  eodem 
propemodum  auxilio  indigeant.  Etenim  canalibus  nostri  corporis  illud  insi- 
tum est,  ut  si  semel  accensi  fuerint,  ad  constrictionem  et  conglutinationem 
promptiores  sint,  quemadmodum  in  oesophago,  intestinis,  urethra,  viis  la- 
chrymalibus,  vagina  fere  quotidie  observamus.  Obstetricis  quoque  officium 
est  vigilare  adveniente  partu  constrictae  mulieris,  ne  morose  cunctando  foe- 
tus pereat,  neve  matrix  disrumpatur,  ut  evenisse  legimus  apud  Hildanum(i). 
Angustissimi  oris  erat  matrix  foeminae  Coloniensis,  cujus  uterus  post  unde- 
cim dies  frustra  nei  pariendi  laboris  ruptus  est.  Angustiam  partim  naturalem 
fuisse,  partim  ab  aetate  concludit  Hildanus,  quia  primipara  illa  trigesimum 


(1)  Cent.  I , obs.  64. 


et  septimum  agebat  annum.  Haec  incisione  oris  uteri  forsitan  servari  pote- 
rat, nisi  judicium  Hieronymi  ab  Aquapendente  deterruisset,  qui  (i)  orificium 
uteri  agglutinatum,  aut  membrana  coopertum  si  inveniatur,  casum  incura- 
bilem esse  pronunciavit  , quia  incidens  instrumentum  nonnisi  cum  periculo 
tam  alte  pervenire  potest.  Quae  cervicis  uteri  vulneratio  si  non  semper , at 
persaepe  lethalem  demonstrat  historia  a Simson  prolata  (a). 

Primipara  quadragesimum  annum  attingens,  cui  diameter  pelvis  anterior 
erat  angustior,  dies  quatuor  in  partus  laboribus  torquebatur.  Foetum  mor- 
tuum evacuato  cerebro  eduxit  Simson.  Postea  vulva  in  suppurationem  abiit, 
et  nemo  suspicabatur  saniem  a partibus  interioribus  prodire.  Tribus  a partu 
mensibus  foemina  denuo  gravidata  fuit,  et  in  ultima  periodo  constituta  do- 
loribus aggressa  est,  duosque  dies  in  maxima  agitatione  transegit.  Tunc  au- 
ctori facile  fuit  recognoscere,  partum  non  procedere,  quia  matricis  ostium 
penitus  erat  occlusum.  Consilio  inito  deliberatum  fuit  cervicem  uteri  esse 
incidendam.  Proinde  in  cicatricem  adegit  scalpellum  ad  unciae  dimidiae  pro- 
funditatem, digitoque  intromisso  omnia  circum  callosa  deprehendit,  quas  an- 
gustias nec  matris  conatus,  nec  digitorum  vis  superare  valuerunt,  opusque 
fuit  iteratis  quoquoversum  excisionibus  annulum  hunc  cartilagineum  solvere, 
qui  exsanguis , et  doloris  expers  erat.  Ne  sic  tamen  haec  operatio  obicem 
removit,  sed  imminuto  ut  olitn  capite  partus  effectus  est.  Febri  vehementi, 
et  lateris  dolore  correpta  mulier  intra  nictymerum  fatis  cessit. 

Lethalis  etiam  fuit  vulneratio  matricis  gravidae,  quae  hic  Mediolani  peracta 
est,  dum  adhuc  in  re  medica  essem  tyro.  Mulier,  quae  non  sine  difficultate 
tres  liberos  genuerat,  ultimo  quartae  gravidilais  mense  in  hospitium  Catheri- 
nianum  se  recepit.  Opportuno  tempore  pariendi  dolores  excitati  sunt,  et 
duobus  continuis  diebus  perdurantes  amnii  aquas  non  promoverunt,  quam 
ob  rem  oportuit  diligentius  uteri  statum  explorare , et  orificii  matricis  loco 
invenit  obstetricans  duritiem  quamdam  dilatationi  matricis,  et  transituro  foetui 
sese  opponentem.  Existimabat  obstetrix  uterum  fuisse  obliquatum,  videlicet 
orificio  versus  rectum  intestinum  converso,  quia  matricis  fundus  a parte  an- 
teriori multum  extabat  vagina  admodum  laxa  remanente.  In  hac  ambiguitate 
chirurgus  ex  primoribus  advocatus  neque  ipse  uteri  ostium  tetigit,  quamvis 
si,  quae  mulier  exponebat,  fuissent  attendenda,  ostium  deesse  non  poterat; 
narrabat  enim  ipsa  se  periodicas  purgationes  habuisse,  neque  alias  aegritu- 
dines circa  genitalia  sustinuisse. 

Deplorandus  iste  casus , et  quae  omnium  animos  tenebat  ambiguitas  de 
modo,  quo  tam  complicata  res  resolveretur,  cum  tribus  aliis  fama  et  expe- 
rientia spectabilibus  viris  inire  consilium  coegit , qui  educta  prius  urina , 
immissaque  in  vaginam  integra  manu , ut  certius  uteri  ambitus  recognosce- 
retur, in  spe  sua,  quam  habuerant,  frustrati  sunt,  nam  undequaque  omnia 


(1)  De  Chirurg.  Operat,  p.  96  edit.  Francofurti. 

(2)  Saggi  Medici  d’ Edimburgo  , t.  III,  art.  19. 

obsignata  reperta  sunt.  Uterum  itaque  quocumque  modo  aperiendum  esse 
statuerunt , ut  a conceptu  exoneraretur.  Cum  de  modo  faciliori  cogitarent , 
atque  instrumenta  varia  ad  id  apta  recenserent,  nullum  commodius  visum 
fuit  forficibus  Bingii.  Illas  igitur  selegerunt,  et  insinuatis  duobus  digitis  di- 
varicatis ad  uterum  usque,  forfices  clausae  per  eorum  intervallum  intromissae 
sunt,  tum  gradatim  apertis  forficibus  sic,  ut  earum  crura  ischii  utriusque 
posterioribus  cruribus  responderent,  cuspides  in  tensum  uteri  parietem  ada- 
ctae sunt,  deinde  constrictis  fortiter  manubriis  totus  uteri  tractus  cuspidibus 
interjectus  uno  ictu  recisus  est.  Mox  aquae  cum  impetu  effluxerunt,  sed  foe- 
tus caput  infeliciter  contra  pubis  ossa  impellebatur,  quod  sive  profluentium 
aquarum,  sive  constricti  protinus  uteri,  sive  mali  positus  fuerit  effectus,  id 
certum  est , non  praevisum  liocce  obstaculum  admonuisse  anxium  obstetri- 
cantem ut  arreptis  pedibus  partum  compleret,  quod  ob  ejus  molem  non  sine 
aliquo  molimine  effectum  est. 

Exactis  sine  discrimine  prioribus  puerperii  diebus , tertio  invadit  febris 
cum  horrore  et  delirio , septimoque  vitam  puerperae  extinxit.  Cadaver  extin- 
ctae  obtulit  os  matricis  perfecte  agglutinatum  et  impervium;  incisionem,  qua 
segmentum  uteri  posterius  apertum  fuit,  ordinatam  fuisse;  uterum,  vagi- 
namque haud  valide  fuisse  succensam ; vulnus  non  amplius , quam  oporte- 
bat , nec  gangraena  tactum  fuisse.  Cum  nil  aliud  morbosi  observaretur,  non 
immerito  suspicati  sunt  consulti  viri  diuturnos,  repetitosque  conatus,  et 
dolores  eum  in  modum  labefactasse  vitae  vires,  ut  regundo  corpori  jam  im- 
pares essent. 

Recte  hic  ohjicere  quispiam  potuisset  sectionem  Caesaream  in  partu  im- 
possibili fuisse  anteferendam , quam  certe  utiliter  adhibendam  fore  cognovis- 
sent, dummodo  lochiis  naturalis  semita  patefacta  fuisset,  qua  permanenter 
occlusa  duo  vulnera  matri  erant  infligenda,  alterum  abdomini,  alterum  ma- 
trici, sicque  aegritudo  in  majus  periculum  ruebat.  Quapropter  satius  judi- 
carunt unicam  utero  incisionem  imprimere  tanquam  promptiorem  et  utilio- 
rem. Oportet  autem,  si  casus  fert,  agere  citius,  antequam  vitae  vigor  a 
cruciatibus  opprimatur.  Opportunum  etiam  esse  experientia  docuit , totam 
manum  in  vaginam  immittere,  ut  quaenam  sit  conditio  partium  genitalium 
dignosci  possit;  nempe  an  matrix  ex  toto  clausa,  an  obliquata,  an  aequalis 
sit  et  levigata,  an  callo  aut  cicatrice  obdurata. 

Sed  haec  utcunque  cognitis  auxiliis  ad  statum  sanitati  proximum  perdu- 
cuntur, vel  foetu,  vel  purgatione  menstrua  retenta  viam  indicante,  per  quam 
scalpellum  tuto  transire  debet.  Sed  gravius  negotium  facessunt  foeminae , 
quae  ab  ipso  ortu  occlusae  sunt,  et  quibus  uteri  vacui,  vel  quibus  menstruus 
sanguis  inclusus  in  abdominis  viscera  refluit.  Fabritius  ah  Aquapendente  (i) 
in  muliere  ex  anatome  vidit  orificium  uteri  efformatum  quidem,  sed  gluti- 
natum, ut  non  pateret  iter  a vagina  in  uterum.  Sic  propemodum  efformata 
erat  puella  cujus  historiam  adnecto. 


(i)  Chir.  operat,  p.  g3 , seq. 


Nobilis  prosapiae  virgo  tertium  aetatis  lustrum  excedens,  habitus  sangui- 
nei, aegritudines  quas  puerilis  fert  aetas,  uti  febriculae,  morbilli,  variolae, 
feliciter  superavit,  donec  anno  tertiodecimo  malorum  caterva  illam  obruit. 
Initio  abdominis  dolores  leves,  et  instabiles  cum  nausea  et  vomitu , et  alvi 
siccitate  turbabant,  qui  ventris  purgationibus  sedabantur.  Haec  aegritudo 
redibat  per  vices  usque  ad  menses  sex  supra  annum  quartum  decimum. 
Tunc  enim  aegritudo  adeo  invaluit,  ut  pressionibus  ad  inferiora,  vomitu, 
singultu,  alvi  duritie  exagitaret,  nec  ut  prius  alvi  subductione  obtempera- 
bat. Hinc  medicus  et  parentes  suspicari  coeperunt  eas  abdominis  turbas , 
quoniam  quovis  mense  redibant,  a catameniorum  emansione  esse  productas, 
cui  suspicioni  innixus  medicus  balnea  medii , et  totius  corporis , lotiones , 
martis  praeparationes  administravit,  quae  non  modo  emolumenti  quidpiam 
attulerunt,  sed  damno  fuerunt  praecipue  martialia,  quae  periodum  menstruam 
inverterunt.  Elapsis  mensibus  quinque  ad  medium  novembrem  anni  1818 
dolores  vehementiores  exorti  cum  spirandi  difficultate,  febri,  vomitu,  singultu 
vana  reddiderunt  praesidia  a venae  sectione,  ab  emmenagogis,  aliisque  petita, 
nec  nisi  inconstantem  tranquillitatem  a vaporibus  accepit,  exeunte  quippe 
decembri  eadem  symptbomatum  series  apparuit.  Quae  res  anno  1819  pro 
certo  judicare  fecit  in  organis  genitalibus  aliquod  vitium  subesse  jam  ab  ipso 
conceptu  subortum.  Tunc  chirurgi  haud  dubie  imperiti  inspectioni  commissa 
fuit  puella,  qui  non  in  structura,  sed  in  quadam  uteri  succensione  malurn 
esse  existimans,  sanguinem  tum  ex  pede , tum  ex  haemorroidum  venis  trahen- 
dum esse  docuit.  Sanguinis  detractionibus  non  juvantibus,  medici  nervosam 
esse  aegritudinem  rati,  corticem  peruvianum,  assam  foetidam,  chamaemelum, 
opium  alternatim  propinarunt,  post  quae  ad  corallinam  Corsicae  ventum  est, 
ac  si  puella  verminaret.  Fallax  quies,  nec  longa  fuit,  pejora  protinus  syin- 
ptliomata  exorta  sunt  nullis  auxiliis  removenda , quibus  commotus  medicus 
accuratiorem  deuuo  investigationem  partium  genitalium  mandavit,  quam  ego 
ad  id  officium  vocatus  perfeci. 

Facile  mihi  fuit  comprehendere  vaginam  esse  imperfossam,  quae  vix  tran- 
sversi digiti  capax  erat,  illudque  mirabar  magis,  quod,  quamvis  exploratio 
sub  menstrua  periodo  accidisset,  nullum  fluidum  impellebatur  contra  digi- 
tum , etiamsi  abdomen  inferius  comprimeretur.  E contra  si  per  rectum  in- 
testinum uteri  status  investigaretur,  corpusculum  quoddam  pyriforme  obve- 
niebat, sub  paroxysmo  magis  tensum,  dolensque,  quod  haud  dubie  parvae 
matricis  cervicem  sistebat.  Hunc  casum  rarissimum  esse  atque  gravissimum 
parentibus  declaravi,  neque  impedimentum  tolli  posse,  nisi  quam  cautissime 
sepimentum  concidendo , eamque  administrationem  non  esse  tutam  tum  ob 
sepimenti  crassitiem  et  profunditatem,  tum  ob  affectae  partis  aberrationem; 
attamen  quia  id  postularet  necessitas,  patienti  et  considerato  animo  esse  su- 
scipiendam. 

Puella  igitur  e patriis  aedibus  in  urbem  nostram  traducta  fuit,  et  deciina 
prima  aprilis  1819  intromisso  prius  in  vaginam  digito  ad  firmandum  septum 

ct  ad  dirigendam  ferri  aciem  pharyngotomo  in  spissam  cellularem  penetravi, 
eoque  ad  vaginae  latera  succidi  id  omne  quod  obstabat.  Hoc  vulnus  parum 
sanguinis  dedit;  sed  cum  non  satis  laxata  esset  vagina,  postridie  cultro  oc- 
culto discissa  est  transverse  illa  substantia  carnis  naturam  liaberis  non  sine 
dolore,  vulnusque  ad  digiti  crassitudinem  ampliatum  fuit.  Haec  sectio  neque 
sanguinem  elicuit , neque  ubi  stagnabat  menstruus  indicavit.  Proinde  necesse 
fuit  post  biduum  profundius  incidere,  qua  operatione  ad  os  uteri  perventum 
est,  quod  naturalem  figuram  praesefcrebat,  et  finem  tanti  laboris  consecutum 
me  esse  arbitrabar,  nisi  undique  ab  eadem  spissa  cellulari  circumseptum 
uteri  osculum , et  a praetensa  tenuissima  pellicula  clausum  fuisset , et  nisi 
sanguinis  effusi  inditia  omnino  defuissent.  Illud  etiam  addendum,  quod  sub 
illa  membranula  quanta  potui  diligentia  nunquam  osculi  uterini  rima  sub 
tactum  venit  fortassis  oli  devium  uteri  positum.  Quapropter  ne  in  incertum 
ictus  caderent,  neve  sana  pars  aut  proximae  genitalibus  laederentur,  a vul- 
nerando desistendum  esse  censueram.  Vagina  oleo  oblinita  fuit  filamentisque 
eodem  imbutis,  ut  pervia  servaretur.  Anxii  parentes  de  eo,  quod  eventurum 
erat,  instabant  rogantes,  ut  quid  ego  sentirem,  libere  proferrem,  quibus 
juventae  viribus  fretus  non  sine  temeritate  praedixi  sanguinis  menstrui  ir- 
ruentis impetu  membranulam  illam  disrumpendam , puellamque  persanan- 
dam fore. 

Interea  vulnera  indolescebant,  novaque  menstrua  periodus  appropinquabat, 
ct  dolores  per  lotum  abdomen  diffusi  invalescebant;  alvus  nihil  demittebat, 
febris  ardebat;  vomitus  et  singultus  magis  vero  epistaxis  per  totum  aegritu- 
dinis cursum  puellam  exercuerunt.  His  malis  medebatur  repetitis  venae  se- 
ctionibus, hirudinibus,  potionibus  ventrem  solventibus,  cataplasmatibus, 
injectionibus.  Sub  horum  praesidiorum  usu  venter  inflabatur,  stomachus 
exaestuans  assumpta  rejiciebat,  acida,  et  antiemetica  sine  fructu  porrigeban- 
tur. Tanti  mali  vis,  aut  pervicacia  coegit,  iterum  ad  phlebothomiam  redire, 
quarum  octo  intra  quindecim  dies  celebratae  fuerunt  non  omissis  purgatio- 
nibus, cmbrochis  malagmatibus,  quae  postrema  ob  exquisitum  abdominis 
sensum  rejecta  sunt.  Existimabamus  tantam  abdominis  sensilitatem  demulceri 
posse  extracto  hyosciami  nigri,  vel  glacie,  gelu  concreto,  vel  sorbitionibus. 
Verum  cum  damno  potius  quam  emolumento  essent  , iis  suffectum  est 
Gummi  gutta  (cambogia  gutta  L. ) cum  calomclano,  solutaque  sic  alvo  pau- 
latim  abdomen  detumuit,  vomitus  sedabatur,  appetitus  parum  firma  licet  va- 
letudine redibat.  Per  id,  quo  haec  gerebantur,  tempus,  vaginae  vulnus  pus 
dabat  album,  tenue,  atque  ob  eam  causam  de  plagae  conditione  neque  tunc, 
neque  postea  judicari  potuit , ob  quamdam  enim  puellae  morositatem  geni- 
talia inspiciendi  negata  fuit  facultas,  et  perplexa  adhuc  re  domum  reducta 
est  exeunte  octobri  anni  1819.  Die  decima  quinta  decembris  ejusdem  anni 
supervenientes  atrocissimi  dolores  molem  uteri  adauxerunt  sic  posteriora  ver- 
sus , ut  rectum  intestinum  comprimeretur ; foecibus  exitus  esset  interclusus ; 
vesicae  sphincter  a convulsione  contractus  lotium  retineret.  Haec  omnia 
P.  II.  5 

extremis  agitationibus,  et  con torsionibus  erant  conjuncta;  neque  opitulabantur 
phlebotomiae,  immersiones,  narcotica;  exoptatam  vero  opem  videntur  tulisse 
hirudines  podici  appositae,  nam  post  horas  sex  videlicet  die  vigesima  secunda 
decembris  circa  meridiem  perrupto  repagulo  natura  triumphavit,  sanguineque 
e vulva  prodcunte,  et  tumore  decrescente  profluxerunt  sponte  urinae,  sym- 
pthomatumque  series  evanuit.  Sanguis,  qui  primus  viam  aperuit,  coactus  et 
ater  erat,  reliqui  color,  et  quantitas  secundum  naturam.  Chirurgi,  qui  bono 
omine  aderat,  diligentia  non  potuit  foramen  detegere,  unde  sanguis  men- 
struus erumpebat.  Visum  illi  fuit  non  e directo  ex  uteri  ostio  fluere  men- 
struum , sed  per  incurvum  iter , quod  et  ipsamet  puella  affirmabat , scilicet 
a postica  parte  ad  anteriorem.  Haec  omnia  diligenter  ad  me  perscripta  sunt 
a cl.  Hieronymo  Marini  M.  D. , qui  assiduam  et  officiosam  curam  infatiga- 
bilis praestitit. 

Postea  renunciatum  fuit  duodecima  januarii  die  1820  catamenia  purulenta 
fluxisse,  cum  febri,  quae  metum  injecerant,  ne  puella  ob  maciem  confice- 
retur. Sed  mense  februario,  martio,  et  majo  apparuerunt  ordinate,  et  tunc 
puellae  robur , et  bonus  habitus  in  dies  augebatur.  Denique  die  trigesima 
octobris  anni  1820  cum  officii  mei  causa  in  eam  regionem  transiissem,  puel- 
lam non  modo  proceriorem  et  torosiorem  factam  vidi , sed  etiam  sine  mole- 
stia reapse  menstruantem.  Quae  cum  ita  sint,  uti  revera  sunt  ad  hunc  usque 
annum  182,3,  affirmare  tamen  non  auderem  hanc  foeminam,  si  forte  conju- 
gio inito  uterum  impleat,  chirurgiae  ministerio  non  indigere,  dum  foetus 
per  angustum  ostium  prorumpere  tentabit. 

Est  aliud  atretarum  genus,  in  quibus  uterus  ab  incunabulis  obcaecatus  esse 
videtur;  nam  foeminae  istae  virilem  nactae  sunt  constitutionem,  neque  un- 
quam menstruorum  appulsum,  aut  phoenomena  ab  iis  pendentia  percipiunt, 
ita  ut  dici  possit  uterum  in  hisce  foemiuis  feriari ; etenim  nisi  uteri  cavea 
penitus  esset  obliterata , iis  utique  aegritudinibus  essent  obnoxiae,  quibus 
atretae  vaginae,  et  ostii  externi  matricis  agitantur. 

In  rustica  muliere  florentis  aetatis  et  valetudinis  vagina , quam  ut  explo- 
raret, rogatus  fuerat  Morgagnus  (1),  vix  tertiam  justae  longitudinis  partem 
superaverat,  desinebatque  in  lacunar  ex  eadem  substantia,  quae  ut  solidus 
paries  urgentium  viribus  renitebatur.  Altera  foemina  eidem  narrabat  se  adeo 
angusto  foramine  praeditam  esse , ut  licet  crebris  mariti  conatibus  id  paulo 
magis  amplificatum  fuerit,  subire  autem  nunquam  potuisse.  Attentissime  in- 
quirenti Morgagno  nullum  neque  foramen,  neque  foraminulum  occurrit, 
cratque  locus  solido  veluti  pariete  clausus.  In  his  duabus  foeminis  menstruus 
sanguis  nunquam  prodiit,  nec  per  intervalla  ad  lumbos,  pubemve  molestias 
habuerunt.  Itaque  ne  forte  vesica,  aut  proximum  intestinum  secando  laede- 
retur, utrique  author  fuit,  ut  aequo  animo  ferrent  conjugium  male  ini- 
tum , vel  potius  dissolverent,  quam  se  temere  secandas  praeberent.  Verum  in 


(1)  De  Sed.  et  Caus.  morb.  Ep.  XLVI  , ri  , 12. 

re  lam  gravi  inquirendam,  et  perscrutandum  fuisset,  an  oportuisset  consilia 
adhibere  virorum  in  anatomica  et  chirurgica  disciplina  exercitatorum , quibus 
innotuisset  an  secando  aptae  viro  redderentur  illae  foeminae;  sin  secus,  at- 
tento animo  iterum  considerandum  erat,  an  decuisset  conjugium  a multis 
annis  initum  solvere?  an  leges  tam  sacrae  quam  profanae  id  praecipiant,  et 
sine  indulgentia  jubeant? 

Conjuges  colonici  ob  injectam  a proximis  religionem,  quibus  hi  conjuges 
thalami  arcana  revelaverant,  consilium  Medicorum  et  Theologorum  anxie  ex- 
postulaverant, idque  illorum  votis  semper  contrarium  experiebantur.  Tandem 
mense  julio  anni  1787  sese  milii  obtulerunt  viginti  quatuor  annorum  cursu 
amice,  et  sine  discordia  conviventes.  Huic  foeminae  nunquam  catamenia  ap- 
paruerant, neque  conceptio  locum  habuit,  de  quibus  cum  inter  propinquas 
mulieres  sermo  esset,  atque  haec  ipsa  atreta  multa  alia  addidisset,  mulieres 
illae  declararunt,  nisi  illa  genituram  retineret,  foecundari  non  posse.  Quo 
effato  perculsa  virago  statim  ad  animi  directores,  ad  theologos  advolat  refe- 
rens, quae  audierat,  quaeque  ipsa  patiebatur.  Hi  unanimi  suffragio  statue- 
runt, illam  utpote  vitiato  organo  praeditam  amplius  non  posse  mariti  con- 
tubernio uti;  aut  si  eodem  uteretur  thalamum  esse  separandum,  maritumque 
fratris  loco  esse  habendum.  Ratio,  cur  ita  judicarunt,  erat,  quod  foemina 
perlectae  conjunctionis  incapax  nequicquam  utero  concipere  poterat.  Existi- 
mabant igitur  actum,  qui  ad  finem  conceptionis  non  duceret,  turpem  esse, 
et  vitiosum;  divortium  vero  non  esse  permittendum,  quia  gravis  offensio, 
et  dedecus  suboriretur. 

Qui  ita  sentiebant,  argumenta  mariti,  et  rationes  parvi  faciebant,  asse- 
rentis se  illam  pro  uxore  etiamnum  habiturum,  quamvis  ob  vitiata  genitalia 
foecunda  non  esset ; neque  de  illo  vitio  se  unquam  suspicatum  fuisse , quia 
nullam  aliam  foeminam  cognoverat.  Ipse  enim  statuebat,  se  muliere  uti  ad 
extinguendum  sanguinis  aestum;  tum  addebat  exempla  impotentium  fere  se- 
num, quibus  licebat  uxores  ducere,  quamvis  nec  copulationis,  nec  fecun- 
dationis  essent  capaces.  Huic  argumento  objecerunt,  quod  senibus  ideo  per- 
mittebatur conjugium,  quia  eorum  organa  sunt  bene  conformata;  dum  e 
contra  mulieris,  de  qua  agebatur,  organa  ita  erant  depravata,  ut  juxta  san- 
citas leges  matrimonium  excluderent. 

Mulier,  de  qua  loquor,  procera,  robusta  quadragesimum  primum  agebat 
annum.  Ejus  vagina  a medio  ad  uterum  constricta,  et  perfecte  clausa  erat, 
ut  nec  ruber,  nec  albus  fluor  ab  ea  defluxerit;  quamobrem  judicavi  uteri 
quoque  caveam  esse  obliteratam.  Auditis  conjugum  illationibus , cognitoque 
eorum  desiderio,  et  constantia  vinculum,  quo  erant  juncti,  retinendi,  atque 
eodem  amore,  et  familiaritate  vitam  mutuo  trahendi,  mecum  ipse  cogitabam, 
eadem  consuetudine,  et  privilegio,  quod  matrimonio  competit,  mulierem  frui 
posse,  quia  cum  ad  eam  pervenisset  aetatem,  in  qua  feminae  desinunt  esse 
foecundae,  ejus  conditio  non  discrepabat  modo  ab  illa,  in  qua  maturioribus 
annis  feminae  non  tam  maritum , quam  amicum  sibi  adsciscunt.  Quod  si  mu- 

lieris  vitium  veluti  impedimentum  dirimens  considerari  velit,  tunc  necessa- 
riam esse  separationem,  sive  divortium,  quo  vir  alteri  mulieri  conjungi  se 
possit;  et  vanum  esse  offendiculi  metum,  quia  actus,  qui  secundum  leges 
perficitur , nequit  scandalo  locum  dare.  In  lioc  opinionum  conflictu  nolens 
ipse  liberam  sententiam  proferre , ad  virum  doctissimum  Theologiae  Magi- 
strum Ecclesiae  decumanae  praepositum  conjuges  ablegavi,  qui  tutiorem 
propositionem  tenens  censuit,  cum  maritus  retinendae  uxori  paratus  esset, 
et  vetus  intercessisset  necessitudo , a mutua  benevolentia  illos  non  esse  dis- 
trahendos. 

A vero  alienum  non  est  aliquas  hujuscemodi  atretas  uteros  caecos  liabere, 
aut  iisdem  prorsus  carere.  Duas  adhuc  viventes  agnosco  utero  impervio  do- 
natas, quae  menstruationis  phoenomena,  et  incommoda  nunquam  probarunt, 
et  quae  maritis  simplicioribus  copulatae  tranquillam  et  sterilem  vitam  agere 
pergunt.  Arduum  est  judicare,  an  foeminae  viventi  uterus  desit:  unica  pro- 
stat anatomica  sectio  mulieris  utero  carentis  a Realdo  Columbo  conserva- 
ta (i).  In  foemina  quadam,  cujus  vulva  ab  aliarum  foeminarum  vulvis  nihil 
peculiare  et  diversum  habebat,  et  matricis  colli  portio  prominebat,  vel  ma- 
tricis collo  simile,  matrix  nulla  aderat  in  abdomine,  neque  vasa  seminaria, 
neque  testes,  et  quoties  cum  viro  coibat  mirandum  in  modum  conquereba- 
tur. Hoc  infrequens  non  est;  adfuit  enim  nuper  i8a3  foemina  nupta  pur- 
gationibus non  carens  sed  sterilis,  quae  maritum  non  concupiscit,  neque 
quoties  cum  eo  rem  habet;  tunc  enim  non  solum  sine  oblectatione  congre- 
ditur, sed  cum  osculi  uterini  pungenti  dolore.  Has  monere  oportet,  ut  quan- 
tum in  illis  est , a congressu  desistant ; saepe  enim  iterata  sensilis  partis  ir- 
ritatione, et  phlogoses,  et  plagae,  et  schyrri  enascuntur. 

Art.  V. 

Vaginae  dolor. 

Egimus  huc  usque  de  Veneris  impedimentis , quae  ab  obstructione , vel 
obliteratione  alicujus  partis  in  genitalibus  efficiuntur;  nunc  de  quodam  im- 
pedimento dicendum  est , quod  a singulari  dolore  ostii  vaginae  proficiscitur. 
Paradoxum  certe  videbitur,  quod  foemina  bene  formata,  viridis  aetatis,  sae- 
pius antehac  a marito  inita  absque  molestia , propter  insolitum , qui  sine 
evidenti  causa  supervenit,  dolorem,  virum  admittere  recuset,  nisi  duae  jam 
prostarent  observationes.  Prior  in  Tentamentis  Edimburgensibus  (a)  a cl. 
Cockburn  conscripta  sic  habet.  Mulier  obstetricis  cujusdam  Edimburgensis 
consanguinea  tantum  doloris  patiebatur,  quoties  cum  marito  coibat,  ut  ejus 
propinquitatem  ferre  nullatenus  posset.  Doctor  Camberlain,  cujus  opinionem 


(1)  De  Re  Anat.  lib.  XV  sub  finem. 

(2)  Tom.  11  , art.  27. 

obstetrix  expostulaverat,  cancrum  matricis  esse  pronunciavit,  indeque  reme- 
dia eidem  malo  adversa  proposuit,  quae  cum  eam  non  sublevassent , neque 
Davidis  Hamilton  consilia  juvarent,  ad  doctorem  Cockburn  fidenter  accessit. 
Vagina  non  indolescebat  nisi  appropinquante  marito.  Obstetrix  Cotton  ex- 
plorato utero  omnia  sana  esse  renunciaverat.  His  intellectis  auctor  aliam 
aegritudinis  causam  quaesivit,  et  invenit  in  tumore  haemorroidum  interna- 
rum a repetitis  purgationibus  exasperatarum.  Quare  suspicabatur  auctor, 
quod  extensa  vagina , dum  conjuges  congrediebantur,  haemorrhoides  com- 
pressae et  distractae  indolescerent.  Remedia,  quibus  usus  est,  et  quorum  silet 
naturam  et  speciem,  ab  haemorrhoidibus  et  doloribus  mulierem  liberaverunt. 

Altera  est  Mathaei  Francisci  Alix  (i).  Mercatoris  uxor  parum  menstruata 
licet  sanguinei  temperamenti,  annos  nata  viginti  tres,  viro  vegeto,  et  alacri 
matrimonio  juncta  de  doloribus  querimonias  agebat,  quoties  cum  illo  coibat, 
quas  querimonias  primum  pro  verecundiae  signo  habebat  maritus,  postea  vero 
pertinaciae  uxorem  accusabat , quia  post  aliquot  hebdomadas  res  sine  ullo 
dolore  cedebat , postea  vero  per  aliquod  temporis  virum  sustinere  non  po- 
terat ob  cruciatus , qui  eam  clara  voce  exclamare  cogebant.  Anno  integro  in 
hunc  modum  transacto,  maritus  obstetricem  advocavit,  quae  partes  genitales 
in  legitimo  statu  se  deprehendisse  asseruit,  matronamque  sine  molestia  viri 
contubernalem  esse  posse.  Tunc  maritus  de  uxoris  pertinacia  magis  confir- 
matus illam  odio  habere  coepit,  et  durius  tractare.  Postquam  satis  diu  ma- 
lum perseveraverat,  maritus  consilium  accepit  a cl.  Alix,  qui  varias  esse 
causas , quae  uxorem  possent  querulam  reddere , respondit ; sed  nihil  certi 
edicere  se  posse  nisi  examinata  prius  muliere , quae  ut  innocentiam  suam 
testificaretur,  prompte  obtemperavit.  Interrogata  de  doloribus,  quo  tempore, 
quibusve  modis  afficerent;  an  menstrua  rite  procederent;  an  fluxu,  vel  gra- 
vitate uteri  laboraret?  respondit,  citra  coitum  se  nullam  molestiam  pali;  men- 
strua parva  quantitate  prodire;  nullam  uteri  affectionem  habuisse.  Cum  tactu 
illam  exploraret  Alix,  innuit  ipsa  inferiorem  vaginae  partem  locum  esse,  qui 
illam  praecipue  exagitabat,  ubi  revera  plura  tubercula  invenit  Alix,  cogno- 
vitque  sciscitando  sanguinem  ex  ano  defluere,  dum  alvum  deponebat,  et  si 
forte  largius  esset  profluvium  sine  dolore  virum  admittere.  Tunc  explorato 
etiam  recto  intestino  certior  factus  est  auctor  haemorrhoides  mali  causam 
constituere. 

His  cognitis,  ut  malum,  si  non  curaret,  saltem  leniret,  venae  sectionem 
imperavit,  convenientem  regiminis  formam,  semibalnea  ad  laciis  teporem, 
atque  ut  internam  intestini  recti  superficiem  unguento  populeo  perungeret, 
tuberculis  vero  venosis  hirudines  applicaret.  Hac  methodo  per  duas  hebdo- 
madas observata,  haemorrhoides  coeperunt  abundantius  fluere,  menstrua  pro- 
dire , tumoresque  sensim  evanescere.  Tunc  matrona  potuit  viro  decenter 
jungi,  cui  gravida  facta  foetum  masculum  hilarior  obtulit. 


(i)  Observata  cbir.  fasc.  II , obs.  22.  Altenburgi. 

Impedimentum  in  his  duabus  foeminis,  cujus  causa  maritus  repellebatur, 
videntur  fuisse  haemorrhoides,  ut  probatum  est  ex  curationis  modo  et  eventu. 
Non  talis  fuit  mali  causa , nec  eventus  in  tribus  aliis , quas  interrogare , et 
inspectare  licuit.  Mulier  tertio  ab  anno  conjugata,  staturae  mediocris,  infoe- 
cunda , a scrophulis  notata , prioribus  annis  concubitum  sustinebat , tertio 
anno  sustinere  non  poterat,  utpote  gravi  intercedente  cruciatu,  licet  mariti 
amplexus  expeteret.  Doloris  autem  sedes  erat  in  anteriori  vaginae  pariete 
urethrae  substrato,  ubi  papillae  magis  extantes  partem  illam  asperiorem  red- 
dunt. Caeterum  nulla  haemorrhoidum  tubercula  neque  circa  anum , neque 
in  vagina  observata  sunt.  Urinae  cursus  liber  erat,  neque  incessus  molestus, 
ipsique  videbatur,  quod  si  tenuis  particula,  quae  uvae  in  modum  sub  ure- 
thra propendet,  rescinderetur,  se  fore  persanatam.  Ut  priores  authores  me- 
dendo sequerer  primum  hirudines  circa  vulvam  et  anum  apponere  curavi , 
ut  si  forte  plexus  vaginae  venosus  infartus  esset,  ad  naturalem  ordinem  re- 
duceretur. Deinde  linimenta,  balnea,  aliaque  usurpata  sunt  ad  compescendas 
molestias,  praecipue  vero,  quae  adversus  scropliulas  vim  habere  creduntur. 
Singulis  hisce  rite  administratis  ab  urbe  discessit,  relalumque  fuit  concubitum 
aeque  torminalem  fuisse. 

Mulier  oppidana  decem  annis  viro  sociata  cibis  analepticis  excitantibus 
delectabatur,  quam  ob  rem  gravi  uteri  succensione  correpta  fuit.  Inflamma- 
tione deleta , recurrentes  dolores  per  abdomen  et  genitalia  vagabantur , si- 
mulque  internae  haemorrhoides  illam  divexabant.  Nunquam  prolem  suscepit, 
saepiusque  medicis  auxiliis  abutebatur.  A decembri  mense  anni  182,1  ad  ju- 
lium  anni  1822  virum  admittere  non  potuit  ob  naturalium  fastidium,  et 
orificii  externi  vaginae  angustiam,  qui  ingratus  sensus  ad  vesicam  propaga- 
batur , nec  nisi  cum  angore  urinam  emittebat.  Non  sine  molestia  inspectavi 
hanc  mulierem  ob  spasticam  vaginae  contractionem,  in  qua  nihil  a naturali 
diversum  erat.  Menstruus  sanguis  in  hac  foemina  macilenta  subflava  parcius 
fluebat.  Anum  hirudinibus  sauciare  jussi,  oleo  hyosciami  vaginam  inungere; 
tum  ut  pillulas  assumeret  ex  rubia  tinctorum,  extracto  cicutae,  et  carbonato 
martis  cum  extracto  gummoso  opii  confectas.  Mihi  non  constat,  an  haec 
mulier  sanitatem  receperit,  quia,  ut  multarum  mos  est,  audito  consilio  va- 
ledicunt medicis. 

Hoc  anno  1823  sub  fervida  aestate  juvenis,  et  sana  mulier,  non  pinguis, 
parvula  per  sexennium  viro  copulata  abortum  passa  est  anno  nuptiarum 
primo , cum  velociori  cursu  ab  urbe  in  villam  concederet.  Abortus  variis 
sympthomatibus  fuit  stipatus , ut  reiterato  venam  tundere  opus  esset , lo- 
chiaque  impura  per  tres  menses  apparerent,  quae  nonnisi  medica  ope  sub- 
lata sunt.  Exinde  concubitus  primo  molestus,  deinde  molestissimus,  postre- 
mis duobus  annis  intolerabilis  evasit.  Causam  hujus  impedimenti,  dum  eandem 
inspicerem,  non  in  extrema  vagina , sed  in  ipsius  uteri  parenchymate  videba- 
tur mihi  consistere,  qui  licet  solita  purgamenta  daret  multo  muco  remixta, 
sed  parciora,  obtulebat  tamen  corpus  subrotundum,  globosum,  dolens,  quod 


cum  marilo  concumbendo,  si  sursum  urgebatur,  intolerabiles  cruciatus  cie- 
bat, ut  proinde  post  abortum  uterus  nunquam  fuerit  foecundatus.  Suasi 
primum  balnea  ex  lacte  tepenti , quae  ipsamet  referente  post  mensem  mul- 
lum levaminis  .attulerunt ; sed  prioris  foeminae  exemplum  secuta  medicum 
haerentem  reliquit. 

Parvae  staturae  mulier,  rite  purgationibus  fruens,  tribus  fere  lustris  marito 
juncta,  in  pace  vixit  infecunda  usque  ad  biennium  1819,  182,0,  in  quo  fa- 
cultatem copulandi  amisit  ob  ingentem  dolorem  in  ipso  vaginae  ingressu , 
cujus  insoliti  phoenomeni  causam  mulier  plane  ignorabat,  quia  scrophula , 
nec  herpete,  aut  venerea  labe  infecta  fuerat,  et  glandularum,  haemorrhoi- 
dumque  vitiis  caruit.  Partes  illas  inspectando  nil  aliud  observabatur  praeter 
ruborem  non  communem  , ex  quibus  humor  ovi  albumini  similis  distillat , 
nec  ulterius  explorata  molestiam  tulit.  Caeterum  quaecumque  cibi , aut  sor- 
bitionis species  eidem  conferunt.  Sarsaparillae  apozemata  affatim  hauserat ; 
balneis  frustra  insederat,  frustra  etiam  variis  compositionibus  genitalia  illini— 
vit.  Non  vanum  erat  judicium  aliquid  phlogistici  plexui  venoso  vaginam 
ambienti  inesse , proindeque  hyrudines,  et  linimenta  ex  mulcentibus  et  ano- 
dynis  profutura  fore.  Haec  priorum  foeminarmn  pariter  calcans  vestigia  Me- 
dici curiositatem  elusit. 

Art.  VI. 

Titillatio. 

Quamvis  jam  pridem  Tissotus  doctissime  scripserit  adversus  foedam  illam 
consuetudinem,  qua  insani  quidam  juvenes  semetipsos  constuprant,  ej usque 
turpitudinem,  et  damna  vehementi  oratione  patefecerit,  et  persecutus  fuerit; 
temperare  tamen  mihi  non  potui,  quin  aliquot  hujusmodi  casus,  qui  ad  se- 
quiorem  sexum  pertinent,  brevibus  verbis  complecterer.  Non  ignoro  hujus- 
modi vitium  impuberibus  quoque  puellis  familiare  esse , quae  ut  plurimum 
fortuito  manus  genitalibus  admoventes  gratum  sibi  excitant  sensum,  et  quo- 
dam deinde  instinctu  impulsae  saepius  eundem  irritationis  actum  repetunt. 
In  his  praemature  vulva  explicatur , singulae  partes  producuntur,  et  flacce- 
scunt; memoria,  sensusque  hebetantur;  collabuntur  carnes;  oculi  retrahun- 
tur, pallore  et  macie  corpus  absumitur.  Praeter  haec  sympthomata  in  adul- 
tis aliae  aegritudines  circa  genitalia  interna,  et  in  abdomine  suboriuntur. 

Innupta  puella  proritare  uterum  solita,  menstruorum  etiam  tempore,  in 
menorrhagiam,  et  leuchorraeam  incidit  cum  imi  ventris  torminibus,  et  ob- 
structione circa  hypogastrium , quod  pressum  indolebat , et  supra  rectum 
intestinum  ponderis  sensu  deorsum  ferebatur.  Huic  balnea  imperavi , em- 
plastra ex  meliloto , utque  a lubricis  constanter  sese  subduceret. 

Mulier  biennio  nupta  bis  virum  inire  solita  mane  et  vespere  cum  oble- 
ctatione saepius  ob  id  metrorrhagia  afflicta  fuit,  cui  deinceps  hypogastrii 
cruciatus,  et  uteri  conjungebantur.  Uterus  quidem  indolescebat  praecipue 

quoties  coeundo  ejusdem  cervix  urgebatur,  quae  tota  sed  praesertim  ab  laeva 
duritiem  contraxerat ; sursumque  ad  hypogastrium  protensa  cum  aliqua 
urinae  molestia , et  sanguinis  ex  utero  stillicidio  tactu  percipiebatur.  Cum 
haud  leves  inflammationis  notae  adessent,  praeter  sanguinis  detractiones  ite- 
ratas profuerunt  balnea,  fotus,  olea,  et  somnifera,  adeo  ut  genitales  partes 
ad  naturalem  compositionem  restitutae  foetum  susceperint,  et  ad  maturitatem 
gestaverint. 

Nupta  aetatis  mediae,  naturali  concubitu  non  satiata,  per  quinquennium 
quotidie  solebat  clitoridem , vicinasque  vulvae  partes  perfricare , unde  illa 
particula  adeo  excreverat,  ut  e pudendi  labiis  propenderet.  Et  quia  matrix 
consentiebat,  quoties  vulva  irritabatur,  ita  hoc  orgnanon  ob  quotidianas  hu- 
moris genitalis  excretiones,  et  ob  inde  consecutas  metrorrhagias  sub  vesperam 
prolabebatur  in  tumorem  intra  pudendi  labia  pendentem.  Haec  affectio  ori- 
ficium et  cervicem  uteri  sic  mutaverat , ut  etiam  reposito  viscere  cervix  in 
conum  tres  latos  digitos  longum  produceretur.  Horum  vitiorum  effectus 
naturalis  est  sterilitas. 

Galleratensis  foemina  robustae  constitutionis  accessit  ad  me  dic  sexta  maij 
anni  1822,  quae  ob  quamdam  uteri  affectionem  ab  anni  circiter  spatio  male 
se  habere  conquerebatur.  Primum  enim  albo  fluore  affici  coepit,  deinde  san- 
guineo, modo  sincero,  interdum  permixto,  modo  nigricante,  simulque  qua- 
dam veluti  flamma , aut  ardenti  calore  ad  os  sacrum  vexabatur.  Horum 
sympthomatum  origo  fuit,  quod,  cum  supina  coiret  cum  marito,  parum 
delectaretur ; proinde  inverso  ordine  ipsa  maritum  succumbentem  inibat , 
ex  quo  praeter  insolitam  voluptatem  procaciter  crissabat.  Quam  ob  rem  la- 
brum anterius  oris  uteri  tumefactum  induruerat  una  cum  ipsius  uteri  seg- 
mento inferiori.  Morbida  haec  conditio  gravitatem  quamdam  in  naturalibus 
producebat  non  adeo  molestam,  quia  alvum  laxando,  forte  ob  exquisitum 
sensum  suave  oblectamentum  se  percipere  ajebat.  Hujus  foeminae  curatio 
collegae  optimo  in  eodem  oppido  Medicinam  facienti  commissa  fuit. 

Admonitos  hic  volumus  cum  divo  Paulo  conjugatos,  ut  sciant  se  non  esse 
vocatos  ut  libidine  inordinata  impurisque  actibus  ex  conjuge  faciant  adulte- 
rum , vel  adulteram;  nam  affirmante  Hieronymo  (contra  Iovin. ) amator  ar- 
dentior  adulter  est  in  sua  uxore , et  vicissim.  Augustinus  vero  ( De  Bono 
conjugali  c.  4)  haec  verba  prorumpit:  intemperans  in  conjugio  quid 
aliud  est,  quam  quidam  adulter  uxoris  ? 

Mulier  aetate,  et  valetudine  florens  sanguinei  temperamenti  anni  unius 
intervallo  ter  immaturum  foetum  ultro  excussit ; quapropter , cum  a viri 
consortio  prompte  fecundaretur,  statuit,  forsitan  ad  conservandum  formae 
decorem,  ab  amplexibus  conjugis  abstinere,  atque  semetipsam  turpiter  con- 
stuprare. Quod  etsi  crebro  fieret,  tamen  neque  menorrhagiam,  neque  leu- 
corrhaeam  movit.  Verum  praecedentibus  quibusdam  pressionibus,  aut  tenesmo 
uteri  die  decima  septembris  anni  1801  acerbo  ad  cervicem  uteri  dolore  in- 
vadebatur, ut  neque  considere,  neque  progredi  posset,  malumque  auxerat 
amasii  longinquitas. 

Uteri  osculum  versus  rectum  intestinum  conversum,  attactu  dolens,  gra- 
nis aliquot  milii  formam  aemulantibus  asperum  est  deprehensum.  Indolebat 
etiam  dextrorsum  segmentum  uteri  inferius,  quas  partes  nunquam  venerea 
labe  infectas  fuisse  testabatur  mulier. 

Haec  mox  in  solium  demissa  est ; hirudinibus  sanguis  e naturalibus  de- 
tractus ; clysteres  ex  opio , malagmata  ex  malvis , diluentia  intus , et  extus 
data  nihil  levaminis  attulerunt.  Mense  octobri  iterum  sanguis  missus  est  ex 
venis  brachii  et  podicis ; immissi  clysteres  somniferi , datae  pillulae  laxati- 
vae , quibus  parumper  alleviata  est , ut  decumbens  dolore  vacaret , sed  sca- 
mno insidenti  videbatur  sibi  uterus  primum  prolabi , dein  a sede  sustineri. 
Tunc  uteri  cervix  mollior,  et  sine  dolore  tangebatur,  uterusque  nihil  trans- 
mittebat. Hisce  auxiliis  parum  consecuti  fuimus,  quia  tormenta  matricis  sub- 
inde augebantur  cum  motu  oscillante,  et  pressione  inferiora  versus.  His  con- 
sideratis, et  quidquam  nerveae  affectionis  subesse  ratus,  moschum  cum  opii 
pauxillo  exhibui , quod  maxime  efficax  fuit , foeminamque  restituit. 

Si  turpis  haec  habitudo,  quocumque  modo  exerceatur,  prolifici  humoris 
disperdendi,  tot,  tantasque  parit  aegritudines,  fluxus,  nempe,  tormina , plilogo- 
sim,  imbecillitatem,  sterilitatem,  torporem,  et  si  quae  aliae;  evenit  e converso 
nonnunquam  in  feminis  pudicis,  ut  matrix  nesciat  esse  vacua;  atque  ob  id 
ipsum  aegrotare  cogatur.  Ut  enim  vacuefactus  stomachus  alimenta  appetit 
cum  quadam  delectatione,  sic  inanitate  uterus  murmurat,  atque  citra  sala- 
citatem cupit  compleri.  Inde  enim  multae,  ni  fallor,  hystericae  affectiones, 
motusque  matricis,  qui  ejusdem  ascensum,  descensumque  aemulantur,  sub- 
oriuntur. 

Matrona  oppidana  sanguinei  habitus  post  sextum  partum,  qui  nffSiralis 
faci  lisque  fuit,  uti  praecedentes,  pluribus  mensibus  inordinate  purgabatur,  et 
praeter  amicorum  consilia  iter  in  Etruriam  et  Pedemontium  suscepit  stillante 
jugiter  ex  utero  sanguine  non  sine  molesto  intra  vaginam  pondere.  Tamen 
utero  sic  affecto  concepit,  eoque  quarto  gestationis  mense  absterso  maturum 
foetum  edidit,  solo  deinceps  sensu  tumentium  intus  haemorrhoidum  affecta. 

Post  complures  menses  alvi  dejectiones  torminosae,  et  sanguine  conspersae 
apparebant,  imo  fere  intra  semihoram,  postquam  alvus  exonerata  fuerat, 
tormina  sensim  ita  augebantur,  ut  considere  nequiret,  et  anxia  animo  lin- 
queretur. Explorato  recto  intestino  rliagadas  aliquot  circa  podicem  maxime 
sensilem  conspeximus,  intus  nullum  vitium  apparuit.  Eodem  deinde  malo 
perseverante  coitus  molestus  effectus  est , uterique  cervix  tumida  praecipue 
intestinum  versus,  et  ad  laevam  hypogastrii  pariter  intumescere  aliquid,  atque 
indolescere  deprehensum  est.  Medicamenta  adversus  haemorrhoides , victus 
ex  oleribus , somnifera , clysteres  variae  compositionis  supervacua  fuerunt , 
nisi  quod  dolores  mutata  sede  ad  uterum  translati  fuerunt,  colicam,  spasmum, 
tensionemque  abdominis  producentes;  ad  quae  sympthomata  compescenda 
opus  fuit  balneis,  et  moscho  largius  exhibito.  Hucusque  lacte  redundabant 
ubera,  et  menstruae  purgationes  sincerae  subsequebantur. 

I\  II.  6 


Quamvis  immoderatus  veneris  usus  prioribus  annis  exercitatus  hujus  mali 
potior  causa  habenda  fuerit ; mulier  tamen  in  id  semper  incubuit , ut  viro 
juncta  fecundaretur,  tanquam  si  fecundata  nihil  ipsi  deesset.  Quod  cum 
votis  non  semper  cessisset  per  aestatem  anni  1801  Thermis  Aquarum  Statiel- 
larum  usa  est  sive  immersione , sive  embregmate , sive  luto , quae  omnia 
praeter  stomachi  et  corporis  imbecillitatem,  uteri  descensum,  et  vigiliam 
nocturnam  promoverunt.  Tormina  quamvis  minus  acerba,  tamen  modo  ute- 
rum, modo  crassius  intestinum  divexabant  subcruentum  humorem  exprimen- 
tia. Qua  propter  frequentius  agitata  fuit  nervorum  distensionibus , meteori- 
smo,  lassitudine,  anorexia,  donec  novembri  mense  ejusdem  anni  remittentibus 
hisce  sympthomatibus  linimentum  ex  mercurio  infricatum  est  artubus  infe- 
rioribus , ut  quae  in  abdomine  vel  turgebant , vel  induruerant,  dissolveren- 
tur. Verum  sub  media  curatione  praegnantem  se  esse  intellexit  mulier,  et 
decembris  initio  foetus  gesticulare  incipiebat,  et  quo  magis  uterus  distende- 
batur, eo  minus  a doloribus  angebatur,  ut  reliquum  gestationis  tempus  satis 
placide  traduxerit.  Postremos  quindecim  dies  insomnis  transegit ; dolores 
quippe,  qui  ad  pariendum  praeparant,  supervenerunt  molestissimi,  molestus 
item  erat  muci  copiosus  effluxus , et  moeror  insuperabilis  ad  delirium  acce- 
dens. Denique  17  aprilis  1802,  sequioris  sexus  infantem  luci  dedit. 

Uterum,  quamdiu  feriabatur,  iidem  dolores  invadebant,  eoque  post  ses- 
quiannum  iterum  impleto  evanescebant.  Partus  uti  reliqui  faustus  fuit.  An- 
no 1807  crudelius  desaeviebant  dolores  cum  cibi  fastidio,  abdominis  inflatione, 
macie,  vigilia,  et  denuo  in  laeva  uteri  regione  turgere  aliquid  percipiebatur.  Mox 
hirudines  appositae  fuerunt,  sedantia  intus  et  extus  propinata,  cataplasmata 
lenientia,  et  vesicantia  superdata.  Verum  hisce  irritis  iterum  ad  thermas  Sta- 
tiellarum  properavit,  quarum  effectus  ephimerus  fuit;  namque  vix  a thermis 
recesserat,  cuiu  colico  dolore  in  itinere  opprimitur,  eoque  per  autumnum 
et  per  liyemem  varie  afflicta  fuit.  A diversorum  sympthomatuin  considera- 
tione videbatur  matricem  vacuitatis  pertaesam  foecundatum  germen  concu- 
piscere, neque  satiari  minus  frequentibus,  qui  cum  viro  intercedebant,  con- 
gressibus. Postremo  februarii  anni  1808  inter  mariti  amplexus  aliquid  sibi 
in  abdomine  frangi,  aut  disrumpi  percepit,  et  mox  eodem  actu  dolores  eam 
relinquerunt , paucisque  post  diebus  se  utero  habere  cognovit,  et  non  tur- 
batam graviditatem  auspicatus  partus  excepit.  Postquam  matrona  foecunda 
esse  desiit,  desierunt  etiam  anomalae  uteri  turbae,  atque  in  hunc  annum  i8a3 
sospitem  agit  vitam. 

Nubilis  foemina  eo  a prava  consuetudine  deducta  est,  ut  saepius  per  diem 
uteri  osculum  sibi  tangeret,  et  proritaret,  existimans  eo  artificio,  quod  lu- 
narem sanguinem  exprimere  posset.  Quam  ob  rem  vehementissimis  tormini- 
bus correpta  uterum  habuit  valde  tumentem,  atque  in  vaginam  prolabentcm, 
qui  tactus  jam  impatiens  mucum  affatim  fundebat.  Ut  nimium  sensum,  quem 
nervi  contraxerant,  retunderem,  usum  balneorum  ex  aqua  fluviatili  commen- 
davi, ascensoque  paulatim  in  superiorem  regionem  utero,  aethiope  martiali 
foeminam  restituimus. 


43 

Juvencula  unde  viginti  annorum  jam  ab  anno  uterum  sibi  titillare  solita 
sive  nudis  digitis,  sive  digitali,  aut  alio  modo  armatis,  inflammationem  con- 
traxit, quae  iteratis  venae  sectionibus  sublata  fuit.  Verum  menstruae  purga- 
tiones non  sine  gravibus  doloribus  recurrebant,  et  nonnisi  sanguinis  detra- 
ctione mitigabantur.  Demum  sive  ob  sanguinis  jacturam,  sive  ob  dysenteriam, 
aut  leucorrhaeam  perpetuam,  sive  ob  dolores  nunc  uterum,  modo  abdomen 
et  lumbos  invadentes  ad  extremam  gracilitatem  cum  quadam  aestus  molestia 
perducta  fuit. 

Huic  a me  consilium  sumenti,  veniebat  enim  ex  pomerio,  suasi  ut  sin- 
gulis mensibus  parum  sanguinis  sibi  detrahere  pateretur;  ut  ingruente  do- 
lore haustum  ex  opio  sumeret ; ut  abdomen  oleo  empyreumatico  succini  per- 
funderet ; denique  absente  paroxysmo  ut  martis  praeparationibus  aliisque 
roborantibus  se  instauraret.  Relatum  postea  fuit  hoc  praescriptum  mirifice 
profuisse. 

Art.  VII. 

Ecclampsis . 

Convulsio,  quae  gravidas  et  parturientes  aggreditur,  ad  comitialem  mor- 
bum a quibusdam  refertur,  licet  ab  epilepsia  vulgari  multoties  differat  acu- 
tie,  continuitate,  sensuum  feriatione,  et  mortis  propinquitate.  Parturiens  cum 
foetu  saepius  perit,  nisi  auxilia  prompta,  et  opportuna  ferantur.  Convulsivi 
motus  per  brevia  intervalla  redeunt  cum  mentis  alienatione , et  interdum 
continenter  affligunt,  qui  vel  a copiosioris  sanguinis  ad  cerebrum  translatione, 
vel  a vehementi  aliqua  parturientis  commotione , vel  ab  nervorum  uteri  in 
partus  molimine  distractione  progigni  creduntur  (i).  Gravissimum  vero  pa- 
rient i imminet  periculum,  si  eadem  interposito  tempore  convellitur,  mentis 
suae  compos  non  est,  et  somniculosa  spumas  ore  movet.  Tunc  in  eo  solum 
sperandum,  si  foetum  prompte  matrix  expellat,  aut  obstetrix  hiante  uteri 
cervice  diligenter  extrahat,  quod  etiam  exsequendum  proponitur,  ’ si  metror- 
rhagia vires  consumat  parientis.  Post  partum  naturalem,  vel  post  foetus  ex- 
tractionem non  semper  parens  sublevatur,  sed  per  unam  alteramve  diem 
convulsionibus  licet  minus  frequentibus  concutitur,  aut  obdormiscere  pergit. 
Quod  si  svmpthomata  sensim,  sensimque  remittunt,  tunc  bene  ^e  muliere 
augurandum.  Contra  si  mulier  ad  se  non  redit,  si  obdormiscit,  si  stertit,  si 
spumam  ore  trahit  vix  mortem  evadit. 

Quae  mulieres  in  singulis  partubus  convulsionibus  detinentur  tanquam 
mollioris  constitutionis,  eas,  si  aliquoties  in  graviditatis  stadio,  et  inter  pa- 
riendum,  si  oportuerit,  sanguinem  sibi  detrahere  curaverint,  periculum  eva- 
sisse affirmat  Mauricaeus. 


(i)  Mauriceau  , Traite  des  maladies  des  femmes  grosses  , ec.  , liv.  II,  cliap.  29. 

Mulieri  sanguineae,  valde  sensili,  prima  vice  gravidae,  et  distensionibus 
nervorum  correptae  cum  pulsu  duro,  facie  rubente,  capite  gravato  binas 
venae  sectiones,  clysteres,  fomentationes  abdominis  imperavit,  et  repetitam 
dosim  laudani  liquidi  Matliaeus  Franciscus  Alix  (i).  Remissis  per  aliquot 
horas  convulsionibus,  denuo  una  cum  doloribus  ad  partum  reverterunt.  Au- 
ctor haesitans  quid  ipsi  moliendum  esset,  nempe  an  partum  absolveret,  an 
alia  tentaret  auxilia , placuit  ipsi  mulierem  balneo  aquae  tepidae  immittere. 
Vix  horae  quadrantem  in  balneo  transegerat,  cum  mulier  melius  se  habere 
affirmaret,  et  convulsiones  simul  evanescebant,  donec  elapsa  ferme  hora  au- 
ctis valide  doloribus , disruptisque  membranis  feliciter  peperit. 

Praestantissimus  Delpechius  (a)  affirmat  convulsiones,  si  hysterismi  natu- 
ram induant,  partui  non  officere,  neque  symptliomata  infausta  relinquere; 
ast  si  ad  epilepsiam  pertinent,  perniciosas  esse,  praecipue  si  matricis  collum 
simul  spasmo  constringatur,  ut  exituro  foetui  sese  opponat.  In  hoc  casu  pa- 
roxysmi epileptici  eo  sunt  frequentiores , quo  magis  partus  labores  promo- 
ventur. Singulis  quippe  matricis  contractionibus  convulsionum  accessus  re- 
spondent, et  sopor  altus  sub  his  foeminam  detinet.  Praecipuum  in  hisce 
angustiis  auxilium  auctori  videtur,  si  partus  acceleretur  ope  unius  vel  alterius 
incisionis  circa  uteri  orificium  factae. 

Cl.  Lavagna  Hamiltonii  usum  secutus,  foeminas  duas  soporatas  restituit  (3). 
Puerperae  ira  aestuanti,  quae  sopore  capta  fuit,  sanguinem  primo  detraxit, 
dein  camphorae  drachmas  tres  cum  mucilagine  gummi  arabici  subactae  et 
syrupo  mitigatae  exhibuit,  de  qua  mistura  cochlear  unum  quavis  hora  su- 
mere jubebat.  Altera  puerpera  tertio  a partu  die  soporata  bis  misso  sanguine, 
et  ecligmate  camphorato  expergefacta  est  intra  diem  quintam,  dum  prior  die 
quarta  jam  evigilabat. 

Denique  Doctor  Dewes  e Philadelphia  peculiarem  diatribam  vulgavit , in 
qua  distentionis  nervorum  in  puerperis  causam  non  semper  in  vasorum  san- 
guineorum compressione,  non  in  sanguinis  ad  caput  affluentia,  non  in  at- 
mospherae , et  temperamenti  vitio  consistere  statuit ; neque  jugiter  excitari 
convulsiones  ab  exquisito  sensu,  aut  ab  nervulorum  uteri,  ejusdemve  orificii 
distractione. 

Praenuncianlur  convulsiones  a signis  quibusdam,  uti  a cephalalgia,  aurium 
sono , ver^gine , caligine  oculorum  , interdum  etiam  a dolore  gravi  in  mo- 
dum clavi  frontem  percellente.  Haec  symptliomata  excipiuntur  a repetitis 
nervorum  distentionibus:  vultus,  oculi  velociter  moventur;  brachia  et  crura 
violenter  jactantur;  facies  primum  rubescit,  dein  livet,  et  nigrescit;  lingua 
extruditur,  nec  infrequenter  a dentibus  laeditur.  Respiratio  initio  crebra  fere 
quiescit;  carotides  pulsant,  et  venae  juguli  tenduntur;  vox  demissa  in  acu- 


ti) M.  Fr.  Alix  Observata  Chirurgica,  fascic.  II,  obs.  i4-  Alteuburgi , 1776. 

(2)  Precis  Elementaire  des  Maladies  Chirurgicales. 

(3)  Repertorio  Medico  di  Torino,  n.°  18. 

tum  sonum  desinit;  spuma  sanguinolenta  ex  ore  cadit;  pulsus  ex  pleno, 
frequenti,  tcnsoque,  fit  celer,  parvusque,  quandoque  non  percipiendus;  uri- 
nae, foecesque  sponte  demittuntur;  frigidus  sudor  corpus  obsidet,  tunc  pa- 
roxysmus solvitur.  Aegra  jacet  ut  plurimum  stupida , somniculosa , et  prae- 
teritorum immemor  expergiscitur. 

Postquam  exacte  sympthomata  recensuit  auctor,  distentiones,  quae  puerperis 
accidunt,  distribuit  in  epilepticas,  apoplecticas,  et  hystericas.  Harum  species 
prima  fere  prodromis  signis  se  prodit  ante  paroxysmum,  et  praenuntiat  con- 
gestus ad  caput,  partumque  frequenter  promovet,  secus  ac  in  altera  specie, 
cujus  prodroma  signa  vix  discernuntur,  neque  partui  opitulantur.  Denique 
in  hysterismo  sympthomata  leviora  sunt,  et  praeter  globum,  ut  dicunt,  hy- 
stericum, neque  sibilus,  neque  spuma  os  tegit. 

Ubi  epilepsis  foeminam  occupat,  jubet  largo  vulnere  venam  tundere  e 
brachio,  vel  juguli  venas,  sanguinemque  a quadraginta  ad  centum  uncias 
detrahere,  neque  ex  arteriis  temporum,  neque  per  cucurbitulas  sanguinem 
mittendum  esse  censet  nisi  interposito  tempore.  His  junguntur  purgationes, 
clysteres  acres,  vesicantia , vel  emplastra  ex  sinapi.  Dum  hysterica  passio 
mulierem  detinet,  praemissa  venae  sectione  asam  foetidam  cum  opio  exhibet, 
neque  aliis  auxiliis  praeter  clysteres  opus  esse  contendit. 

Ast  in  attonitis  ocyus  et  abundantius  sanguis  emittendus  est  quam  in  su- 
perioribus morbis.  Partum  arte  moliri  inopportunum  esse  autumat , quia 
morbus  attonitus  interdum  idiopathicus  esse  videtur,  ut  scilicet  nulla  uteri 
contractio , nulla  cervicis  ejusdem  mutatio  percipitur , tunc  enim  partus  fa- 
ctitius  necaret.  His  positis , praecepta  tradit , quae  in  partu  convulsionibus 
stipato  servanda  sunt.  Et  primum  si  uterus  ita  dispositus  inveniatur,  ut  foe- 
tum expellere  potis  sit,  tunc  ita  succurri  debet  praegnans,  ne  ulla  vis  ei- 
dem inferatur.  Nec  pedes  arripiendi  sunt,  neque  forcipes  intromittendi  an- 
tequam periculum  copiosi  sanguinis  emissione  ablatum  sit ; neque  prius  a 
mittendo  sanguine  abstinendum,  quam  convulsiones  remittant,  et  uteri  cer- 
vix mollescere  , et  orificium  ejusdem  hiare  incipiat.  Si  praedictae  conditiones 
concurrant,  partus  naturae  labori  committendus  est,  et  si  caput  diutius  in 
vagina  haereat , forcipibus  excutiendus  est. 

Haec  fere  congruunt  cum  iis , quae  jam  antea  praeceperat  Mauricaeus ; 
etenim  si  nulla  ad  partum  dispositio  adsit,  hortatur  ut  celebretur  phleboto- 
mia e brachio,  vel  e pede,  nisi  convulsio  ex  oborta  metrorrhagia  superve- 
nerit, clysmata  injiciantur  mollia,  vel  catharctica,  ut  semotis  obstaculis,  et 
accitis  pressionibus  uterus  facilius  aperiatur. 

Mulier  florentis  aetatis  primum  uterum  gerens,  patremque  suum  fastidiens 
noctu  2,5  septembris  anni  iy83  vehementibus  concutitur  convulsionibus. 
Erat  ei  caput  grave,  pulsus  tardus,  artus  inferiores  tumidi.  Ulico  detractus 
est  sanguis , et  data  sorbitio  ex  liquore  cornu  cervi , post  quae  contractio 
coepit  exsolvi.  Sed  cum  pulsus  deinceps  frequentior  esset  cum  quodam  la- 
teris dolore,  inflatio  extremorum  itidem  augeretur,  urina  parcior  et  subfusca 

redderetur,  spiritus  fuliginis  cum  ligni  sassafras  decocto  propinatus  est.  Ka- 
lendis  octobris  praematurum  foetum  exclusit,  ex  quo  melius  habuit.  Dein- 
ceps vel  tartari  cremore , vel  spiritu  nitri  inflatio  penitus  discussa  fuit , et 
convalescens  circa  medium  octobrem  pharmaca  singula  respuebat. 

Femina,  quae  alias  pepererat,  et  in  hac  postrema  graviditate  ad  septimum 
mensem  pervenerat  gonorrhaea  simul  venerea  contaminata,  diris  convulsionibus 
iterum  atque  iterum  invaditur  anno  1783.  Secta  prius  vena  cubiti,  vesicantia 
brachiis  admoventur,  et  haustus  nervinus  propinatur.  Mox  convulsio  redit,  et 
mulier  desipit.  Inter  haec  pulsus  erat  tardus,  et  validus;  pupilla  expansa  cum 
stupiditate;  maxilla  adstricta;  coipus  et  brachia  jactabantur.  Tanti  mali  causa 
in  utero  haerere  praesumebatur;  cujus  orificium  molle  et  amplificatum  erat, 
sine  amnii  tensione.  Cum  partus  nondum  instaret , ferrum  cervici  inustum 
est , et  haustus  ex  cornu  cervi  cum  succino  datus.  Igne  commota  parturiens 
vocem  emisit,  manumque  cervici  admovens  de  dolore  conquerebatur.  Tamen 
post  horae  intervallum  ferocius  irruerunt  convulsiones,  foetusque  in  utero 
quam  maxime  agitabatur.  Jamque  uteri  ostium,  et  membranae  distendeban- 
tur, stupore  permanente,  cujus  causa  foetus  semivivus  extractus  fuit.  Sedata 
post  partum  convulsione,  mens  interdum  redibat,  loquebatur,  sed  objecta 
discernere  non  poterat.  Lochiis  tametsi  rite  fluentibus,  abdomen  et  crura 
velut  in  ascite  tumebant,  quibus  febris  supervenit,  et  abscessus  in  alterutro 
crure,  et  gangraena,  quae  vivendi  finem  fecit. 

Tonstrix  trigesimum  quintum  agens  annum , octava  vice  utero  habens , 
januario  mense  anni  1778  primum  capitis  dolore  vespertino  haud  adeo  levi 
torqueri  coepit  sine  ullo  exteriori  tantae  aegritudinis  vestigio.  Noctes  irrequie- 
tas nulla  medicina  sopire  valuit;  et  cum  altera  nocte  convulsa  agitaretur,  e 
lecto  excussa  est,  atque  sensibus  orbata  iterum  in  lectum  conjecta  est;  nam 
interroganti  non  respondebat;  nonnunquam  incondite  exclamabat,  lecto  ex- 
pansis brachiis  insidebat,  tanquam  corpus  aliquod  complexatura  ; tum  con- 
vulsione denuo  correpta  veluti  stupida  jacebat. 

Mane,  detracto  prius  sanguine,  vesicatorium  cervici  fuit  appositum:  noctu 
ejus  diei  convulsiones  foetum  vivum  et  maturum  excusserunt , et  toto  se- 
quenti die  mulierem  stupentem  nervorum  concussiones  agitaverunt.  Iterum 
sanguis  missus  est,  et  pulvis  cephalicus  cum  decocto  propinatus.  Triduo  exacto, 
sopor  solutus  est,  atque  imbecilla  mente  et  corpore  sermocinari  incipiebat, 
quae  imbecillitas  et  capitis  gravitas  adhuc  mense  octobri  ejusdem  anni  mu- 
lierem detinebat.  Locliia,  et  lac  manca  fuerunt.  Caeterum  haec  mulier  ne- 
que corpulenta,  neque  plethorica  dici  poterat;  pulsus  rarus,  et  reconditus 
erat,  neque  postea  hujusmodi  paroxysmis  obnoxia  fuit.  Anno  1781  decima 
quinta  januarii  admodum  macilenta  sine  discrimine  postremum  filium  edidit. 

Mulier  primipara  pinguis,  sanguinea,  et  procera  annos  nata  sex  supra  vi- 
ginti , die  sexta  decima  octobris  1778  gravi  pondere  ad  caput  cum  vomitu, 
et  vultus  succensione  premebatur.  Die  sequenti  distentis  amnii  membranis , 
hiante  uteri  ostio  partus  in  propinquo  esse  apparebat,  tum  tribus  praece- 

dentibus  doloribus  el  pressionibus  vehementer  convellitur  foemina,  convelli- 
tur secundo,  rumpuntur  membranae,  et  duobus  post  horis  foetus  vivus 
extruditur.  Secundae  manus  ope  evacuatae  fuerunt,  ne  a superveniente  con- 
vulsione constrictus  uterus  eas  retineret.  Nec  mora  exonerata  matrice  disten- 
tiones ad  totum  corpus  propagantur,  spuma  occluditur  os,  mens  stupet, 
membra  laxantur.  Hanc  distentionem  quae  vehementior , et  diuturnior  fuit, 
et  aliae  secutae  sunt  mitiores,  et  breviores.  Propter  pulsuum  gracilitatem,  et 
prostrationem  sanguis  ultra  missus  non  est,  sed  vesicatoriuin  occipiti  super- 
datum, et  liquor  cornu  cervi  cum  succino  exhibitum  fuit.  Post  vesperam 
erigentibus  jam  sese  viribus  phlebotomia  fuit  administrata , et  post  biduum 
animum  recepit  puerpera,  puerumque  lactavit. 

Primipara  altera  viridis  aetatis  nervorum  distentione , sensuumque  aliena- 
tione capitur  noctu  vigesimae  quintae  septembris  anni  1782,  ob  jurgia  cum 
parentibus  excitata.  Postridie  vena  secta  fuit,  mens  rediit,  nisi  quod  caput 
gravatum,  pulsus  mollis,  tardus,  artus  inferiores  tumidi  essent.  Itaque  potio- 
nem cum  liquore  cornu  cervi,  et  succino  confectam  dedimus;  cumque  artus 
magis  intumescerent,  pulsus  frequentior,  urinae  paucae,  et  crassae  essent, 
spiritum  fuliginis , et  ligni  sassafras  decoctum  adjecimus.  Die  prima  octobris 
praematurus  foetus  in  lucem  venit.  Sequenti  die  idem  decoctum  cum  lartari 
cremore  exhibetur.  Die  septima  mensis  potus  cum  nitri  edulcati  spiritu  sub- 
stituitur ; decima  quinta  mensis  sanitati  restituta  pharmacis  valedixit. 

Mulier,  quae  hujus  observationis  objectum  est,  et  saepius  antea  pepererat, 
nocte  secunda  mensis  novembris  anni  1788  cum  septimum  praegnationis 
mensem  esset  ingressa,  reiterata  ecclampsia  capitur.  Sanguis  illico  detractus 
fuit,  et  vesicatoria  brachiis  imposita,  potusque  cephalicus  sed  sine  fructu 
datus;  nam  distentionibus  iterum,  et  stupore  prehensa  mulier  per  totam 
diem  novembris  tertiam  pulsu  admodum  tardo,  pupillis  dilatatis,  maxillis 
oppressis,  corpus  brachiaque  huc  illuc  jactaverat.  Os  uteri  tamen  laxabatur, 
et  membranae  foetus  apparebant.  Cervix  candenti  ferro  aduritur,  liquor 
cornu  cervi  exhibetur;  mulier  commota  manum  ad  cervicem  dirigit,  sermo- 
cinatur, et  de  adurente  dolore  conqueritur.  Hora  vix  abiit,  cum  convulsio- 
nibus pressa  matre,  foetus  in  utero  mirum  in  modum  exagitabatur.  Sub 
meridie  explicato  satis  utero , tensisque  membranis  partus  semivivi  foetus  ar- 
tificiose acceleratus  fuit.  Vacua  licet  matrice,  permanens  mentis  stupiditas, 
artuum  inferiorum,  et  abdominis  inflatio  fere  ascitica  vitae  metum  incute- 
bant.  Die  nihilominus  quarta  fari  coepit,  objectaque  conspiciens  non  discer- 
nebat : locliia  abundabant.  Sequentibus  diebus  accessit  febris,  et  cruris  ab- 
scessus, et  gangraena  artuum  inferiorum,  denique  medio  novembri  mors. 

Virago  annorum  27  primo  utero  gravis  bis  convellebatur,  dum  in  Noso- 
comio agebat ; referebat  tamen  se  distentionibus  obnoxiam  fuisse  primis  con- 
ceptus mensibus,  ut  ex  animi  moerore  ter  in  die  rigesceret.  Haec  feliciter  et 
mature  enixa  est  die  3i  augusti  anni  1783.  Per  horas  ferme  duas  uber  fuit 
lochiorum  fluxus,  eoque  imminuto  accersitus  inveni  puerperam  prostratam, 


48 

algido  sudore  perfusam,  sui  tamen  consciam,  de  stomachi,  et  capitis  gravi- 
tate cum  pulsu  molli  et  depresso  queri  tantem,  Haustum  ex  aqua  melissae 
cum  sale  cornu  cervi  propinavi:  sub  vesperam  pulsu  magis  elato,  et  capite 
etiamnum  gravi  tante  venam  brachii  secare  jussi , post  quae  melius  habuit , 
adeo  ut  pulsu  et  abdomine  ad  consuetum  ordinem  redactis  quarta  die  lac 
puero  praebere  potuerit,  deinde  etiam  duobus  infantibus  per  totum  Septem- 
brem. Novembre  incepto  tribus  convulsionis  paroxysmis  agitabatur  non  sine 
jactatione  membrorum , visus  caligine , et  vertigine  capitis ; iidemque  paro- 
xysmi redierunt  exeunte  novembri  cum  febri,  capitis  dolore,  debilitate,  la- 
ctisque defectu.  Quam  ob  rem  deposito  nutricis  officio,  et  secta  vena  datae 
fuerunt  pillulae  ex  foliis  aurantiorum  et  succino  confectae.  Prioribus  septem 
decembris  diebus,  cum  menstrualis  esset,  paulisper  nervi  distendebantur  sine 
febri  tamen , et  vertigine.  Reliquis  mensibus , quod  fere  per  anni  dimidium 
observavi,  convellebatur  modice,  quoties  menstrui  cursus  instabant. 

Boni  habitus  mulier  vigesimum  quartum  agens  annum,  primumque  gerens 
uterum,  ab  liora  duodecima  noctis  ad  meridiem  diei  27  januarii  1784  decies 
ecclampsia  exagitata  fuit  cum  dentium  stridore,  mentis  alienatione,  ululatu, 
oculorum  caligine,  gravedine,  doloreque  capitis,  et  lumbi  dextri.  Graviditas 
ad  noni  mensis  initium  processerat ; pulsus  mollis , tardusque ; semel  vena 
secta  fuit,  haustusque  cephalicus  porrectus.  Saepius  deinde  rediit  ecclampsis 
eadem  die  cum  sensus  et  vocis  per  vices  extinctione.  Demum  vespere  con- 
vulsivi  motus  exorti  cum  brachiorum  dispersione  dolores  ad  pariendum  ex- 
citaverunt, quod  effectum  est  liora  noctis  secunda  modicis  locliiis  insequen- 
tibus.  Hora  noctis  decima,  et  liora  nona  diei  28  jacebat  sensibus  orbata, 
brachia  contorquens,  oculosque  alternatim  claudens.  Vespere  sopor,  faciesque 
tumidula,  pulsus  parvus,  cedens  digito.  Mane  diei  29  jan.  pulsus  durior  et 
tardus  erat ; mulier  stupida  in  latus  cubabat.  Praeter  fomenta  abdomini  im- 
peratum est  purgans  ex  manna  et  tartari  cremore,  et  vesicantia  tibiis  impo- 
nenda. Die  3o  sanguis  missus  est  e pede,  et  vesicatorium  cervici  appositum. 
Dolens  capite  confusa  pronunciabat  praeteritorum  ignara. 

Ad  quintum  usque  sequentis  februarii  diem  caligabant  eidem  oculi  et  mens; 
objecta  grandiora,  quam  solent,  mulieri  apparebant;  neque  oculus  vigilia  et 
cephalaea  defatigatus  ea  discernere  valebat.  Parcius  lac  in  mammas  influxit. 
Septimo  die  aptius  loqui  visa  est:  purgatio  alvi,  et  setaceum  nuchae  impe- 
ratum est.  Interim  pulsus  et  abdomen  ad  meliorem  conditionem  redierant , 
dum  puerperae,  etsi  colores  distingueret,  objecta  adhuc  majora,  quam  sunt, 
repraesentabantur.  Demum  14  februarii  modo  apyretica  quod  verum,  quod 
rectum  cognoverat , nisi  quod  caput  veluti  perfrigefactum , atque  gravedine 
et  dolore  a fronte  ad  occiput  occupatum  duobus  strophiolis  debuerit  contegi. 
Postremo  februarii  jam  sospes  ab  electuario  Fulleri,  a quo  plurimum  utili- 
tatis habuit,  penitus  vacavit. 

Viridis  aetatis  primipara  partu  transacto  octava  noctis  liora  ecclampsia 
corripitur  gravi  28  Septembris  1784.  Paulo  post  ad  se  rediens  ventris 

doloribus  questa  ter  evomuit.  Post  horam  bis  denuo  convellebatur  vehemen- 
ter, et  irrequieta  per  lecti  spatia  revolvebatur.  Mane  2-9  septembris  cum 
convulsa  rigeret,  os  spumaret,  et  linguam  tumidam  momordisset,  sanguis  c 
brachio  detractus  fuit,  et  cauterium  cervici  inustum.  Post  mustionem  vix 
per  horae  quadrantem  compos  sui  facta , iterum  in  soporem  lapsa  per  horas 
ferine  octo  rhonchissabat , et  adjunctis  super  femora  amplis  vesicatoriis  per 
noctem  totam  stertebat  sine  paroxysmo,  lochiis  interea  suppressis.  Diluculo 
diei  3o  veluti  expergefacta  familiares  dignoscebat , loquela  tamen  a tumida 
lingua  erat  praepedita,  vultusque  subtumidus  observabatur.  Quamvis  locliia 
11011  defluerent,  abdomen  tamen  non  inflatum,  nec  pulsus  aequo  concitatior 
erat.  Kalendis  octobris  alvus  diagridio  sulphurato  aperta  fuit,  multaque  de- 
jecta fuerunt , in  quibus  uvae  acini  reperiebantur.  Lochiis  liuc  usque  defi- 
cientibus mammae  flaccescebant , spirabat  graviter  mulier , vultus  tumebat ; 
multa  tamen  indicabant  mulieris  conditionem  non  fieri  pejorem;  nam  vires 
erigebantur,  integra  mente  loquebatur.  Tandem  restitutis  lochiis  mala  sym- 
pthomata  sensim  recesserunt,  ut  exeunte  octobri  sanata  dimitteretur.  N011 
est  praetereundum,  quod  contracta  lue  haec  foemina  bis  hydrargirosi  sani- 
tatem receperit;  quod  praegnans  ulceribus  vaginae,  et  condylomatibus  foe- 
data fuerit ; denique  quod  puer  paucis  a partu  horis  interierit. 

Mulier  quinque  supra  triginta  annos  nata,  quae  septies  pepererat  mares 
quatuor,  puellas  tres,  postquam  sexennium  in  sterilitate  exegisset,  octavum 
utero  suscepit,  atque  ingruente  partu  in  nosocomium  invecta  est  i5  februa- 
rii 1786.  Paucis  post  diebus  conqueri  coepit  de  dolore  capitis  gravedinoso,  cui 
tussis  erat  conjuncta  sine  febri.  Vena  brachii  secta  est,  sanguisque  crusta 
obtectus  apparuit.  Pulsus  non  durus,  artus  inferiores  fere  relaxati,  ipsaque 
mulier  male  se  habere  significabat,  et  inter  lamentationes  quaedam  contractio- 
nis inditia  in  ore,  oculis,  artubus  observabatur,  quae  in  convulsiones  desie- 
runt. Quapropter  cervicem  inurere  jussimus,  quod  alias  salutare  experti  su- 
mus; verum  licet  ignis  vi  multum  commota  et  agitata  fuerit,  distentiones 
taiuen  quinquies  per  diem,  noctemque  redierunt,  et  inter  haec  crebrius  evo- 
muerat, sensibusque  destituta  oculos  huc  illuc  contorquebat,  gesticulabatur 
manibus , et  nonnunquam  tanquam  ingemiscentis  voculam  edebat.  Ad  meri- 
diem post  unam  contractionem  mens  sana  rediisse  apparebat,  genae  rubebant; 
noctu  vix  quievit;  ter  evomuit.  Tertio  die  rogantibus  subridens  respondebat 
caput  sibi  grave  esse,  abdomen  non  dolere.  Per  hos  dies  pulsus  mollis,  aequalis 
fuit,  ideoque  haustus  exhibitus  ex  cornu  cervi  liquido  et  asa  foetida.  Quarto 
die  delirabat,  anxia  inconditum  clamorem  edebat,  quem  media  nocte  sopor 
excepit.  Praeter  asam  foetidam  emplastrum  ex  sinapi  plantis  pedum  apponi- 
tur. Quinio  obscura  et  nigra  eructavit;  brachiis  distentis,  subrigidis,  oculis 
clausis  convellebatur ; sensibus  destituta  non  afficiebatur  doloribus , et  hora 
noctis  prima  alto  sopore  obruta  marem  exclusit  mortuum  livida  cute , cuti- 
cula decedente  notatum.  Locliia  copiosa  partum  subsecuta  sunt,  dein  vomi- 
tus, et  alvi  dejectio,  quibus  tamen  sopor  discussus  non  fuit. 

P.  II.  7 

Sexto  die  stupida  extensis  brachiis,  genis  rubentibus  inventa  est,  os  con- 
strictum, laevum  brachium,  et  artus  inferiores  oedemate  affecti.  Asa  foetida 
iterum  tum  per  os,  tum  per  clysteres  injecta:  pulsus,  spiratio,  et  abdomen 
nihil  praeter  naturam  habebant.  Septimo  locliia  cessant;  respirat  oculis  clausis 
ac  si  dormitaret.  Post  meridiem  pulsus  elatior  erat,  errabat  oculis  incertis, 
lacessita  excitabatur.  Octavo  fere  eadem  sympthomata , licet  excretiones  non 
intermitterent.  Nono  et  decimo  spiratio  gravior,  pulsus  deficiens,  oculi  pro- 
minentes, defixi  erant.  Ad  haec  mulier  interdum  convulsione  quassata  strictis 
maxillis,  expansis  brachiis  tota  obriguerat.  Demum  duodecima  die  postquam 
mentis  compos  facta  videbatur,  ut  aliqua  sermocinaretur,  expalluit,  atque 
crebro  et  difficulter  spirans,  laxatis  musculis,  abolito  pulsu,  digitis  incurvis 
soporata  mortem  obiit. 

Postridie  cranium  aperuimus,  in  quo  mali  sedem  quaerendam  esse  cense- 
bamus. Igitur  detracta  menynge  dura,  vasa  cerebri  fere  vacua,  piamque 
mcnyngem  arctius  cortici  cerebri  adhaerere  observavimus  ad  extremum  latus 
anterioris  lobi  sinistri.  Totus  ferme  lobus  iste  lympha  gravidus  erat ; nam 
lympha  per  piae  matris  cellulas,  et  sepiment.a  diffusa  inter  corticis  rimas  de- 
scenderat , et  medullam  pluribus  locis  distraxerat,  totidemque  vesiculas,  ve- 
luti  hydatides  effinxerat  inter  cerebri  medullam  haerentes.  Is  tumor  ita  dis- 
pertitus erat,  ut  ex  qualicunque  sectione  proflueret  humor,  et  veluti  oedema 
cerebri  constitueret.  Cortex  autem,  et  medulla  cerebri  pallidiores  facti  ah 
exundante  lympha,  et  flaccidiores,  facile  lacerabantur,  et  luci  obversi  pellu- 
cebant.  Reliqua  cerebri  rnassa  sana  et  duriuscula  erat.  In  ventriculis  supe- 
rioribus modica  lympha,  in  sinistro  diaphana,  in  dextro  turbidior.  Cerebellum 
mollius  multo , quam  par  esset , repertum  est , quod  pressum  itidem  lym- 
pham ex  pia  matre  plorabat,  multaque  ex  quarto  ventriculo,  et  circa  me- 
dullae spinalis  initium  prosiluit.  Thoracis  viscera  secundum  naturam  se  ha- 
bebant. Abdomen  patefactum  putridum  odorem  exhalavit , in  quo  viscera 
omnia  corrupta  erant;  nam  ventriculus  cum  intestinorum  massa  coloris  ex  ci- 
nereo-fusci;  lien  magnus,  mollisque;  hepar  suhpallidum;  uterus  magnitudine 
quidem , quam  eo  in  stato  habere  debuit , sed  intus  forisque  fracidus  se 
praebuerunt.  Relatum  fuit  post  mortem  hanc  praegnantem  a marito  per  aedis 
scalas  fuisse  dejectam. 

Juvencula  vigesimo  aetatis  anno  gonorrhaea  affecta,  et  artuhus  inferioribus 
tumentibus  sese  obtulit  12,  novembris  1786,  cui  decoctum  ligni  juniperi 
cum  tartari  cremore  quotidie  hauriendum  datum  fuit.  Decima  quinta  ejus- 
dem mensis  septima  circiter  noctis  hora  convellebatur  vehementer , quam 
convulsionem  praecesserat  anomalus  abdominis  dolor,  quem  ad  futurum  par- 
tum attinere  existimabant  obstetrices.  Pertusa  brachii  vena,  vcsicatorium 
occipiti  impositum.  Primo  diluculo  diei  16  veternosa  edidit  foetum  exanimem, 
nec  unquam  postea  resipuit.  Femoribus  vesicatoria , et  malagma  ex  sinapi 
suris  fuerunt  superposita.  Postero  die  17  nigra  dejecit:  pulsus  cedens,  in- 
ordinatus, cubitus  supinus,  respiratio  querula.  Cervix  aduritur,  haustus 

excitans  propinatur.  Sequenti  die  18  eadem  sympthomata,  nisi  quod  alvus 
nigra,  et  stomachus  viridia  crebrius  per  diem  eructaverit.  Postremis  duobus 
diebus  abdomen , quod  hucusque  depressum  erat , intumuit,  et  quaedam 
eloqui  conata  mox  in  veternum  relapsa  est.  Dein  anxietas  summa,  pulsusque 
depressus,  labia  tumentia,  obtutus  incertus,  carnes  livescentes,  ructusque 
frequentes  mortem  annuntiarunt. 

Postridie  abdomen  sectum  est  paulo  lividum,  sicut  et  vulva,  ex  quo  rubellae 
lymphae  copia  scaturivit , quae  potissimum  circa  ilium  sinus  colligebatur , 
ubi  alba  materia  in  floccos  concreta  intestinis  inhaerebat.  Ventriculus  vacuus, 
collapsus;  pylorus  amplus.  Hepar  subnigrum,  bilis  pauca,  diluta.  Uterus  ad 
oram  lineae  innominatae  contractus,  duos  latos  digitos  crassus,  intus  ruberis 
parenchymate  sano.  Ovariis  subruffis,  et  aquae  immersis  hydatides  innatae 
conspiciebantur.  Mammae  vix  turgebant.  Ignoro  cur  caput  inspicere  negle- 
xerim. 

Primus  forsitan  Mauricaeus  observavit  ecclampsim  puerperarum,  cujus 
causam  primam  repetit  a plethora  impetum  in  cerebrum  faciente;  alteram  a 
sanguinis  jactura;  tertiam  a gravibus  doloribus  partum  comitantibus.  Veretur 
etiam,  et  quidem  recte,  dum  sopita  mulier  spumam  ex  ore  movet,  ne  mater, 
aut  filius  pereat.  Id  verum  non  perpetuum  esse  nostrae  observationes  decla- 
rant; etenim  quas  modo  explicui,  videntur  pertinuisse  vel  ad  bysteriam,  vel 
ad  epilepsim.  Et  inter  causas  certe  adnumeranda  veniunt  palhemata,  casus, 
terror,  jurgia;  lymphae  effusio  in  aliqua  corporis  cavea,  et  venerea  labes, 
quae  forsan  ecclampsim  magis  exitiosam  reddit.  Foetus  autem  sive  inscia 
et  convulsa  matre  edantur,  sive  obstetricis  artificio  educantur,  parum  ad 
convulsionis  imminutionem  videntur  conferre.  Sic  foetus  modo  vivi,  modo 
semivivi , nunc  mortui  sub  ipso  paroxysmo  efferuntur. 

Curatio,  quae  per  repetitas  sanguinis  missiones  fit,  nisi  mulier  attonita  sit, 
mulierem  potius  prosternit,  quam  sublevat.  Camphorae  effectum  nondum 
experiri  contigit ; immersionem  autem  praegnantis , vel  puerperae  in  balneis 
ut  plurimum  vidimus  quam  efficacissimam. 

Levretus  (i)  duas  species  convulsionis  gravidas  affligentis  describit.  Prior 
quae  musculos  solum  vel  integros,  vel  cavos  perstringit  absque  sensuum 
perturbatione,  neque  abortus  provocatione,  et  quae  instante  partus  molimine 
quiescit.  In  altera  contractionis  specie,  quae  frequentior  est,  foeminae  viribus 
et  sensibus  destituuntur;  oculi  sunt  defixi;  membra  concutiuntur.  In  hoc 
statu  antispasmodica  et  antihysterica  commendat,  simulque  monet  deteriorem 
esse  gravidae  convulsae  conditionem , dum  mortuus  foetus  uterum  percellit. 

In  re,  quae  anxium  tenet  medentem , et  propinquos , liceat  postremo  ad- 
jungere observationes  duas  Jo.  Ludovici  Buxtorfii  (a).  Formosa  mulier,  et 
delicatior  septimum  et  decimum  attingens  annum,  postquam  veris  partus  do- 


ti) Art  des  Accouchemens , II.  edit.  p.  224. 
(2)  Acta  Helvetica,  vol.  VI,  p.  219. 

loribus  correpta  fuit,  in  vehementissiraas  incidit  convulsiones,  ultra  biliorium 
saevientes,  nulloque  medicamento  coercendas.  Remittente  tandem  convulsione 
perforato  prius  capite  foetum  corruptum  in  lucem  protraxit  Buxtorfius  Pater. 
Postliaec  per  biliorium  placide  obdormivit  puerpera;  sed  renovata  convul- 
sione, et  ingravescente  cum  assiduo  sopore,  tendinumque  subsultu  postero 
die  mortem  oppetiit.  Causam  potiorem  tribuit  Auctor  praematurae  veneri, 
dum  corporis  habitus  nondum  satis  confirmatus  est,  quia  in  foeminis  majus 
robur  requiritur  ad  foetum  gestandum,  alendumque. 

In  primipara,  cujus  aetatem  silet,  hystericis  convulsionibus  quassata  em- 
bryulciam  administravit.  Puerpera  soporata,  sensu  expers  usque  ad  sequen- 
tem diem  stetit.  Tunc  recuperatis  sensibus  et  praeteritorum  ignara,  de  lingua 
solummodo  sauciata  quaerebatur , posteaque  convaluit. 

Art.  VIII. 

Prolapsus  uteri. 

Uterum  prolabi  tunc  dicimus,  cum  tota  vagina  invertitur  extra  puden- 
dum, simulque  uterus  intra  vaginae  canalem  descendit  laxatis  ligamentis  sic, 
ut  in  extrema  pelvi  delatus  ejus  orificium,  quod  obstetrices  os  Tincae  vocant, 
conspiciatur,  ex  quo  menstruus  sanguis  stillat , si  procidentia  inveteraverit. 

Rustica  quaedam  mulier  post  primum  partum  modico  vaginae  descensu  la- 
borare incoepit,  malumque  diu  neglectum;  nam  quatuor  posthac  filios  ediderat; 
uterum  secum  traxit,  prolapsusque  fuit  completus.  Jamque  quadragenaria 
mense  integro  uterum  propendentem  gestavit,  donec  accedente  febri  in  va- 
letudinarium invecta  fuit.  Tumor  erat  magnus,  ad  media  femora  protensus, 
extremo  fine  latior,  superne  angustior.  Vagina  praeter  modum  extensa  sine 
rugis  erat,  arida,  cutique  circumstanti  non  absimilis.  Licet  matricis  volumen 
naturali  multo  majus  esset,  eandem  tamen  in  sedem  compellere  conatus  sum ; 
verum  nec  pressione , nec  digitorum  varia  actione  intus  reponi  potuit , pa- 
rumque abfuit,  quin  opus  relinquerem.  Tamen  praecepti  Celsiani  memor, 
id  quod  provolutum  erat,  molliendum  curavi  tum  lacte,  malvisque,  tum 
lini  seminibus,  a quibus  haud  multo  post  abstinendum  fuit  ob  dolores  praeter 
opinionem  in  iis  partibus  concitatos,  videbaturque  ex  fomento  vulva  nimium 
relaxata,  ejusque  volumen  polius  auctum  fuisse. 

Qua  re  frustratus  aliud  praesidii  genus  excogitavi ; nimirum  fascia  ad  li- 
terae  T formam  lumbis  circumdata  vulvam  sustinui,  exhortavique  mulierem, 
ut  matricem  manibus  identidem  sursum  propelleret,  quo  vagina  intra  se 
ipsam  sensim,  sensimque  inflecteretur.  Ita  sublevata  pelvi,  fasciae,  manuum- 
que compressione  tumor  paulatim  imminutus  est , vaginaque  perspirationis 
internae  beneficio  humectabatur.  Vix  decem  elapsis  diebus  uterus  intra  vulvae 
labia  se  recepit.  Interim  quo  altius  matrix  ascendebat,  eo  frequentiores  in 
ilium  regione  dolores  erant , cumque  crassior  uteri  pars  intra  pelvim  assur- 


53 


g.-bat,  compressa  vesica  minam  retinebat,  quam  catheteris  ope  per  quatri- 
duum educere  opus  fuit,  donec  uterus  mollior  et  liumescens  in  propriam 
sedem  erectus  fuit,  in  eaque  retentus  a tumescente  vaginae  pariete  qua  re- 
ctum  intestinum  respicit.  Deinde  pessario  in  calicis  formrfm  effecto  sic  matri- 
cem sustinere  studui,  ut  muuiis  domesticis  obeundis  jam  apta  mulier  vale- 
tudinario excesserit  anno  1780. 

Matricem  totam  inversa  vagina  procidere  posse,  osculumque  ejus  conspici 
plures  Auctores  fidem  faciunt;  in  primis  Ruyscbius  (1),  qui  in  defuncta  foe- 
mina  uterum  in  pelvi  non  invenit,  sed  extrorsum  propendentem.  Uteri  pro- 
cidentiae ab  aliquibus  tunc  temporis  negatae  mentionem  facit  Stalpart  (a)  in 
quadam  Martina  a se  observatae,  cujus  uterus  durus  admodum  ac  duorum 
pugnorum  magnitudine  cum  interiori  orificio  facillime  spectabatur. 

Inter  causas  matricis  procidentiam  promoventes  numerantur  ligamentorum 
latorum  relaxatio;  gravissimi  inter  pariendum  labores;  leucorrhaea  immodi- 
ca (3),  ascites  quo  genitales  partes  humectantur,  et  lymphae  pondere  pro- 
truduntur; diuturna  statio  sive  lintea  disteudendo,  sive  alia  graviora  munera 
obeundo;  saltatio  vehemens  (4);  demum  vaginae  amplitudo,  et  laxitas;  sicut 
enim  uterus  magnam  plerumque  partem  vesicae  secum  trahit , sic  vagina 
amplior  et  laxata  pedetentim  descendens  uterum  ipsum  suhsidere  cogit. 

Uterum  procidentem  non  sempcr  posse  restitui  autumat  Ruyschius,  si 
extra  partum  diu  e corpore  prolapsus  haeserit;  tunc  enim  observandum  est, 
an  adeo  increverit,  ut  facili  negotio  in  pristinum  locum  redigi  non  possit; 
an  induruerit  cum  inaequali  superficie,  aut  ulcere  obsessus  sit;  aut  longiori 
tempore  extra  corpus  propendens  aliam  sedem  sibi  propriam  selegerit  ; tunc 
enim  periculum  restituendi  haud  temere  faciendum  esse  monet , reposito 
enim  utero  pessime  se  hahere  aegras  compertum  est,  uti  ex  allata  a nobis 
historia  comprobatur. 

Muliercula,  si  eidem  fides  habenda  fuerit,  virum  non  passa  ob  stationem 
prorogatam  in  completum  uteri  prolapsum  incidit  anno  1781.  Erat  illa  sta- 
turae mediae , macilenta , nigro  capillitio.  Provoluta  matrix  facile  reponeba- 
tur, et  denuo  relabebatur,  nisi  pesso  congruo  contineretur.  Vagina  sat  ampla 
sine  fluore  tamen  fovebat  iteratum  uteri  lapsum.  Haec  foemina  scire  a me 
cupiebat  praecipue,  num  hujusmodi  affectio  ad  contrahendum  matrimonium 
impedimento  esse  posset?  Cui  ego  reposui  nequaquam  impedimento  esse, 
quia  duo  in  conjugio  erant  observanda : ut  mulier  virum  admittere  posset , 
utque  generationi  esset  apta.  Et  primum  quidem  nullo  pacto  obstare  posse 
procidentiam  tam  facile,  et  fortassis  solo  decubitu  reponendam,  quin  vir  rite 
congrederetur.  Alterum  vero  scilicet  prolis  susceptionem  minus  tutam  esse 


(1)  Obs.  anat.  7. 

(2)  Obs.  rarior,  cent.  I , obs.  6g. 

(3)  Ruysch.  obs.  anat.  6. 

(4)  Idem , obs.  anat.  9. 


ob  vaginae,  ejusque  musculi  constrictoris  laxitatem,  et  exinde  ob  prolifici 
humoris  effluvium,  nisi  simul  in  auxilium  vocarentur  ea  praesidia,  quae  ge- 
nituram retinere  valerent.  Haec  igitur  vulvae  vitia  opportune  correcta  con- 
ditioni physicae , qlia  mulier  concipere  posset , contraria  esse  non  existima- 
bam, dummodo  genitura  contra  osculum  uteri  ejacularetur;  etenim  ejusdem 
orificio,  quasi  capillari  tubo,  facultas  inest  absorbendi,  atque  vi  peristaltica 
in  cavum  uteri,  in  tubas,  et  ovaria  transmittendi  id,  quod  ad  foecundatio- 
nem  requiritur,  quae  omnia  illecebrosa  mulier  efficaciora  reddit.  Neque  ab- 
nuit Ruyschius  (i),  qui  etiamsi  uterus  ipse  ex  parte  propendeat,  non  impe- 
dire affirmat,  quominus  mulier  possit  fieri  gravida,  quod  ipse  quoque  testari 
possem,  licet  observationes  non  adnotaverim,  aliquas  mulieres,  quibus  ma- 
trix ad  vulvae  ostium  prociderat , foecundatas  fuisse.  Sed  majora  testimonia 
adducit  Morgagnus  (a)  ex  Harveio,  Sandenio,  Fabricio,  Slevogtio;  et  mira- 
bile visum  fuisse  tradit , quod  utero  gravido  extra  naturalis  oras  intra  vagi- 
nam inversam  propendente  foetus  nihilominus  editus  sit.  Verum  si  forte 
mulier  suscipiendo  semini  apta  non  fuerit  ob  genitalia  enervata  et  torpida, 
quaeri  potest , an  hujusmodi  affectio  impedimentum  dirimens  constituat  ? 
Conjugii  enim  finis  est  prolem  suscipere. 

Haec  fere  sine  damno  gravi  esse  possunt,  si  forte  ante  gestationem  uterus 
sese  demittere,  et  denuo  conscendere  assueverit.  Verum  si  in  ipso  partus 
labore  primum  delabitur  vel  ex  toto  vel  ex  parte,  majus  instat  periculum; 
atque  hos  imperfectos  uteri  prolapsus  in  mulieribus  lue  celtica  affectis  non- 
liunquam  nos  observasse  meminimus,  praecipue  si  genitalia  gonorrhaea,  aut 
verrucis  fuerunt  labefactata.  Ante  annos  bene  multos  dum  mulier  in  sella 
parturiebat,  foetum  secutus  est  uterus,  et  mulier  syncope  correpta,  annnis- 
sis  viribus  post  tres  boras  in  lecto  expiravit.  Primipara  florentis  aetatis  mense 
januario  anni  1784  lectulo  decumbens  foetum  nullo  fere  conatu,  aut  saltem 
non  vehementi  edidit.  Uterus  tamen  ad  vaginae  ostium  descenderat  synco- 
pem,  pallorem,  et  visus  hebetudinem  inferens.  Haec  mulier  brevi  tempore 
per  integram  quietem  vires  resumpsit. 

Altera  primipara  annorum  sexdecim  dic  januarii  anni  1784  grabato 
pariter  infixa  fere  cum  amnii  aquis  simul  foetum  exclusit.  Mox  uterus  cum 
placenta  ad  vaginae  orificium  sese  ostendit  cum  signis  instantem  mortem 
portendentibus.  Placenta  licet  partim  avulsa  conspiceretur,  ab  obstetrice  tamen 
una  cum  utero  in  abdomen  propulsa  , atque  ab  ipsius  uteri  contractionibus 
postmodum  depulsa  fuit.  Quamvis  autem  placenta  et  lochiis  ordinatim  exo- 
neratus esset  uterus;  pallor  tamen  corporis,  leypothimia,  et  hypogastrii  do- 
lores diu  noctuque  mulierem  tribus  ferme  diebus  detinuerunt,  in  quibus 
pulsus  paulo  validior  fuit,  et  lochiorum  fluxus  moderatus.  Malis  hisce  signis 
subventum  est  emulsione  ex  seminibus  citri,  fomentis,  jusculis  nutrientibus. 


(1)  Obs.  anat.  22. 

(2)  De  Sedibus  et  caus.  Morb. , ep.  XLV  , i3. 

Interea  tendebatur  hypogastrium,  aderat  febricula,  et  matrix  denuo  deorsum 
ruebat;  quam  ob  rem  anxietas,  et  abdominis  dolores  augebantur,  neque 
lac  secernebatur;  Iocliia  aquosa,  fusca,  foetida,  cinerea  cum.  alyi  duritie  de- 
fluebant. Quarto  die  ad  abdominis  tensionem , et  dolores  sublevandos  vena 
secla  est;  sanguinis  educti  crassamentum  molle  fuit  tenui  crusta  obductum, 
serum  sanguinis  penitus  aquosum.  Perseverante  nihilominus  febricula,  dolore 
et  tensione  hypogastrii  , locliiis  foetentibus , vulva  inflata , et  ulcusculis 
conspersa  apparuit.  Pedes  deinde  tumefiunt,  mulier  ter  convulsionibus  agi- 
tatur, sensibus  destituitur,  et  decimo  quinto  puerperii  die  moritur.  Injectio- 
nes detergentes , cataplasmata  ex  aromaticis , cinchonae  decoctio , vinum , 
apozemata , cardiaca , frustra  adhibita  fuerunt. 

Patefacto  abdomine  vesica  urinaria  sese  obtulit  amplissima,  quae  ad  colon 
gastricum  protendebatur  anterius  ab  omento  pinguissimo  cooperta.  Inter 
omentum  et  posticum  vesicae  parietem,  et  coli  intestini  arcum  sub  ipso  ven- 
triculo recondebatur  abscessus  multo  pure  plenus.  Colon  , quod  inferne  in 
literam  S flectitur  una  cum  mesocolo  succensum.  Uterus  in  ima  pelvi  duplo 
naturali  crassior,  contractus  tamen  et  pallidus  conspiciebatur.  Ejus  vero  fun- 
dus introreflexus  in  uteri  caveam  secum  traxerat  ligamenta  lata  usque  ad 
ovaria.  Igitur  lata  ligamenta  et  praesertim  tubae  Fallopii  introsuscepta  erant, 
atque  ad  extremum  finem  reflexi  fundi  uterini  pertinebant.  Itaque  uteri  fun- 
dus ita  inclusus  valde  constrictus  erat,  nec  nisi  transverso  pollice  inter  se  di- 
stabant tubarum  origines.  Uteri  in  vaginam  prolapsi  superficies  ex  livido  fusca, 
inaequalis,  ejus  osculum  molle  et  attenuatum;  interior  vero  matricis  super- 
ficies livida,  ulcerata  praecipue  in  ima  ejus  parte.  Intestina,  et  mesenterium 
sana;  in  abdomine  nec  seri,  nec  puris  quicquam  fuit.  Longitudo  uteri  pro- 
lapsi erat  digitorum  parisiensium  quatuor;  latitudo  trium;  hiatus  reflexi  fundi 
uterini  latitudo  versus  caveam  matricis  pollicum  duorum. 

Specialis  uteri  procidentiae  duas  observationes  literis  mandavit  Ruyscliius  (i): 
altera  lateralis  portionis  uteri ; altera  oris  ipsius  interni.  Mulier  parturiens 
propter  conatus  veliementiores  incidit  in  tumorem  durum  minoris  pugni  ma- 
gnitudine, idque  solummodo  in  latere  dextro  vulvae.  Is  tumor  placentae 
uterinae  porlio  videbatur  esse  auctori;  quae  non  raro  foetum  praecedit;  sed 
re  melius  investigata,  veram  uteri  lateralem  portionem  esse  deprehendit;  nam 
foetu  edito  slatim  ad  naturalem  rediit  locum,  pariensque  convaluit. 

Os  uteri  internum  in  partu  exire  aliquoties  se  vidisse  Ruyschius  scribit; 
et  tunc  multa  circumspectione  in  partu  opus  esse,  atque  foetus  viventis  exi- 
tum naturae  committendum,  atque  os  uteri  utraque  manu  substinendum 
esse  monet.  Exoriente  vero  foetu  is  manu  adjuvandus,  dum  altera  uterus 
ad  inversionem  pronus  retinetur. 

Si  animum  adjiciamus  ad  liasce  labentis  uteri  species , suspicari  subit  in 


(i)  Obs.  anat.  24,  2?. 

priori  casu  aliquam  matricis  obliquitatem  adfuisse , aut  parietis  dextri  infir- 
mitatem, quem  foetus  caput  extrorsum  urserit.  Saepenumero  ab  obstetricibus 
observatum  est,  os  uteri  vel  ob  naturalem  rigiditatem,  vel  ob  cicatriculas, 
vel  ob  sanguinis  infartum  difficulter  admodum  pressionibus  parturientis  ce- 
dere , et  sese  extendere ; unde  deorsum  urgetur , id  quod  in  altero  casu  a 
Ruyschio  notato  locum  habuit.  Tunc  ars  medica  praecipit  vel  sanguinem 
detrahere,  vel  balinea  usurpare,  vel  etiam,  si  opus  fuerit,  incidere  id,  quod 
pertinaciter  resistit.  Cum  autem  sit  animadversum  internas  uteri  lapsiones , 
et  introsuscep dones  vitam  puerperae  minitari , non  alienum  erit  singulis  ob- 
stetricibus praecipere,  ut,  quocumque  modo  deciderit  uterus,  si  insolita  ex- 
surgant sympthomata,  immissa  cuneata  manu  explorent  ejus  cavum,  pa- 
rietes concidentes  explicent,  corpusque  matricis,  si  forte  adhuc  desidet,  altius 
attollant , et  a grumis  crassioribus  expurgent. 

Non  supervacuum  esse  arbitratus  sum  historiam  hic  subjungere  De  foelus 
vivi  extractione  utero  prolapso,  quam  a Philip.  Conrado  Fabricio  promul- 
gatam collegit  Hallerus  (i).  Foemina  annorum  triginta  tertia  vice  pariens 
erat,  cui  foetus  vertex  per  os  maternum  nonnihil  apertum  egressum  mo- 
liebatur. Uterus  vero  totus  extra  abdomen  parturientis  a duobus  mensibus 
sine  externa  violentia  propendebat , qui  etiam  uterus  liquorem  mucosum  per 
illud  temporis  spatium  subinde  emittebat , nec  moliminibus  obstetricis  in 
ipso  mali  exordio  reponi  potuit.  Interim  cum  amnii  liquor  jam  esset  effu- 
sus, et  mulier  medicamentum  partus  dolores  excitans  expostulasset,  medicus 
aliquot  doses  boracis  venetae  praescripsit,  quibus  fibras  leniter  stimulando 
febres  et  inflammationes  facile  subsecuturas  averteret ; suasit  insuper  obste- 
trici ut  urgente  dolore  os  uteri  inungeret,  et  modeste  dilataret,  altera  vero 
manu  uterum  ipsum  versus  abdomen  repelleret,  sicque  foetus  egressum  ex- 
ploraret. Mulier  in  sella  obstetricia  considens,  doloresque  omni  nisu  promo- 
vens ostium  uteri  eo  usque  duntaxat  aperire  potuit , ut  infantis  caput  con- 
spici et  tangi  licuerit.  Nam  uterus  totus  instar  utriculi  extra  abdomen  valde 
rubens,  et  induratus  pendebat. 

In  lioc  rerum  statu  parturiens  lecto  transversim  incumbere  jussa  est , ne 
cunctando  vires  frustra  perirent,  atque  ut  elevatis  clunibus  abdominis  mu- 
sculos relaxaret.  Hoc  facto,  uteroque  inuncto  ex  tepenti  liliorum  oleo,  ori- 
ficium ejusdem  dehiscere  coepit,  et  post  iteratum  boracis  usum  puellus  ve- 
getus absque  chirurgica  administratione  editus  est.  Uterus  vero  a secundis 
purgatus  sine  impedimento  intra  pelvim  retrusus  est,  et  quiete,  tum  pessario 
retentus  in  propria  sede  fuit. 

Ad  hunc  articulum  pertinent  quoque  observationes  duae  Gulielmi  Fabricii 
Hildani  (2).  Matronae  foetu  mortuo  prius  edito  circa  sextum  praegnationis 


(1)  Disputat.  Chirurg.  tora.  III,  p.  433.  Vid.  Morg.  De  Sed.  Ep.  XLV,  i3. 

(2)  Obs.  Chir.  cent.  IV,  obs.  60,  61. 


mensem,  secundas  vi  extrahere  conata  est  ignorans  obstetrix.  Secutus  est 
lumborum  dolor  adeo  magnus,  ut  protinus  ab  opere  desistere  coacta  fuerit. 
Alia  advocata  obstetrice  secundum  foetum  pariter  mortuum  peperit,  et  per- 
sequentibus lumborum  totiusque  ventris  doloribus  uterus  ad  pugni  magnitu- 
dinem extra  vulvam  procidit,  qui  ab  obstetricibus  reduci  nequaquam  potuit. 
Tandem  post  duos  menses  accersitus  Hildanus  praemissa  corroborante  et  do- 
lores leniente  potione  uxori  suae  curationem  absolvendam  commisit.  Illa  cor- 
pus leniter  expurgando  et  per  vices  instaurando,  nunc  anodyna,  nunc  ad- 
stringeutia  applicando,  quin  etiam  manum  subinde  admovendo  post  dies  i5 
puerperam  in  integrum  restituit. 

In  altera  observatione  mentionem  injecit  Matronae , quae  nunquam  utero 
gestavit,  et  per  multos  annos  uteri  descensu  laboravit.  Hanc  sanavit  pessis 
ex  subere  ovali  forma  fabricatis.  Demum  curatio  singularis,  et  quae  usu  ve- 
nire potest  est  illa,  quam  narrat  Berchelmannus  (i)  quod  procidens  a la- 
xitate vinculorum  uterus , incisa  ejus  substantia , sponte  se  restituerit. 

Art.  IX. 

Inversio  uleri. 

Teterrima  mulierum  passio  est  matricis  sub  partu  inversio,  cujus  perplu- 
ra,  quam  e re  foret,  prostant  exempla.  Narrat  Ruyschius  (a)  se  una  die 
vocatum  fuisse  ad  duas  mulieres,  quibus  monstrum  ex  corpore  pendere  asse- 
rebant feminulae.  Reperit  uterum  per  vaginam  eductum,  et  ex  vulva  pen- 
dentem inversum.  Alteri  mulieri  reduxit  uterum,  et  sanata  est  feliciter.  Al- 
tera periit,  quia  uterus  tamdiu  extra  corpus  haeserat,  ut  jam  induruerit, 
neque  reduci  amplius  potuerit;  quam  indurationem  ocyssime  accidere  uteris 
sic  violenter  inversis  tradit  idem  auctor.  Huic  Anatomico  contigit  etiam  ut 
sponte  prolaberetur  uterus  inversus ; vix  enim  delapsa  placenta  et  membra- 
nis in  quadam  foemina  uterus  momento  citius  invertebatur,  cujus  mali  cau- 
sam haerere  arbitratur  in  validissimis  conatibus  parturientis  ad  exonerandum 
uterum  adhibitis. 

De  Marcliettis  hanc  historiam  reliquit  (3).  Cum  a partu  puellae  viginti 
circiter  annorum  secundae  statim  non  procederent,  uterumque  nonnihil  la- 
xatum obstetrix  videret , tunc  manibus  magna  vi  attraxit  extra  pudendum 
non  sine  gravi  dolore  puerperae,  quae  incidit  in  leypothimiam , uterus  in- 
flammabatur, sed  inunctionibus  opportune  adhibitis  post  aliquot  horas  totum 
uterum  in  pristinam  sedem  compulit  auctor,  secundinis  sponte  secedentibus. 


(1)  Commentarii  de  Rebus  in  Sc.  Nat.  et  Med.  gestis.  Tertiae  Decadis  suplem.  p.  287. 

(2)  Advers.  Anat.  Decas  12,  p.  37. 

(3)  Obs.  Sylloge  , obs.  61. 

P.  II. 

Gravis  tamen  inflammatio,  et  gangraena  prohiberi  non  potuit  nec  sanguinis 
emissione,  nec  injectionibus , unde  mors  secuta  est.  Huic  addenda  est  op- 
portuna Stalpartii  observatio,  (i)  qui  cum  Solingio  vidit  ab  obstetrice  una 
cum  secundis  uterum  simul  fuisse  eductum , qui  instar  inversae  manicae 
interiori  superficie  externata  inter  femora  propendebat ; mulier  vero  sive 
puerpera  intra  dimidiam  a partu  horam  decessit. 

Mulier  cujusdam  lemniscorum  opificis,  gracilis,  haud  procera,  strigosa 
altera  vice  pepcrit  mane  diei  17  augusti  1786  expedite,  sine  labore,  quem- 
admodum prima  vice  evenerat,  nisi  quod  post  editum  foetum  de  vividis 
stomachi  doloribus  conquesta  est,  atque  una  cum  secundis  matrix  inversa 
descenderat.  Extemplo  vocatus  adfui , vidique  mulierem  pallidam , animo 
linquentem,  desipientem,  brachia  jactantem,  oculos  vertentem  et  perfrigera- 
tam.  Interfemineum  complebat  placenta,  et  corpus  quoddam  globosum,  molle, 
inaequale,  cujus  superficiei  adhaerebant  secundae,  quas  cum  diligenter  re- 
movissem, et  perpenderem  globi  illius  naturam,  facile  cognovi  ob  mollitiem, 
ob  aliquam  fungositatem , et  si  in  centro  premeres,  vacuitatem,  tum  ob 
continuatum  nexum  cum  vagina,  esse  matricem  propendentem.  Ubi  de  ma- 
tricis descensu  et  inversione  certior  fui,  eandem  reponere  digitis  circum  la- 
tera premendo  sategi,  cumque  in  pelvim  pervenisset,  validius  centrum  sive 
fundum  propulsavi,  ut  introverteretur , quod  brevi  effectum  est.  Manum 
tamen  in  coni  formam  collectam  in  uteri  recompositi  cavo  retinui,  donec 
aliquantisper  contraheretur,  et  subducta  pedetentim  manu  in  propria  sede 
consisteret.  Tunc  embrochen  ex  aceto  abdomini  imposui , et  gelidam  intra 
vaginam  conjeci.  Sed  malum  pervicacius  fuit  auxiliis  etiam  prompte  usurpa- 
tis , atque  quinta  post  hora  decessit  puerpera. 

Dum  hujus  infortunii  causam  investigabam,  relatum  mihi  fuit,  noctu 
pridie  ejus  diei,  quo  peperit,  mulierem  per  insomnia  fuisse  perterrefactam, 
dum  sibi  visum  fuit,  ab  subsiliente  equo  abdomen  conteri,  quo  saltu  per- 
culsa, somniculosa  e lecto  desiluit,  et  primo  diluculo  pariendi  laboribus  fuit 
adorta.  Nonne  consultius  fuisset  uterum  simul  cum  secundis  reponere , ne 
ejus  superficies  inversa  attrectatu  laederetur?  sed  in  hunc  modum  proceden- 
do, siquidem  haec  massa  simul  reponi  potuisset,  avellendae  placentae  iterum 
necessitas  sese  obtulisset,  iterumque  uteri  prolabendi  periculum  fuisset. 

Infaustum  hunc  casum  excepit  alter  faustissimus.  Oppidana  mulier,  quae 
novies  tam  maturos,  quam  immaturos  foetus  in  lucem  ediderat,  in  eam  in- 
cidit imbecillitatem  corporis,  ut  praeter  copiosum  mucorem  imperfecta  va- 
ginae procidentia  affligeretur,  quae  res  non  parum  negotii  in  partubus,  qui 
insecuti  sunt , facesserat.  In  postremo  partu  duodecim  abhinc  annis  uterus 
inversus  simul  cum  foetu  elapsus  est  uno  impetu.  /Ydvocor,  invenio  puer- 
peram lecti  crepidini  applicatam , foetum  et  secundas  ablatas , uteri  superfi- 


(1)  Obs.  cent.  I , obs.  67. 

ciem  multo  sanguine  manantem,  ipsamque  foeminam  fere  exanimem.  Itaque 
sine  mora  supinata  foemina  matricem  facilius  quam  existimaveram  in  sinum 
suum  recondidi,  manuque  contracta  explicavi,  et  eo  usque  retinui,  donec 
tantisper  uteri  corpus  contraheretur,  pulsus  micare  inciperet,  et  palpebrae 
attolli.  Tum  ex  linteis  carptis  glomos  variae  formae  ad  uteri  os  admovi,  et 
vaginae  cavum  eisdem  complevi , fasciaque  continui , mulierem  analepticis 
refocillavi,  tandemque  pristinae  saluti  restitui,  quam  etiam  hoc  anno  1824 
integram  sustinet. 

Felix  hujus  rei  eventus  in  prompti tudine  positus  est,  qua  matrix  nondum 
ab  aere,  nec  attrectando  vitiata,  nec  ab  obstetrice  distenta  recondita  fuit. 

Matricis  inversionem  distinguunt  practici  in  perfectam,  et  imperfectam: 
haec  Iit  vel  dum  matricis  fundus  introvertitur  in  ejus  caveam,  cujusmodi 
exemplum  articulo  superiori  exposuimus;  vel  dum  uteri  fundus  intra  ejus- 
dem cervicem  descendit,  atque  in  vaginae  sinu  tangi  potest.  Illa  accidit,  dum 
totum  uteri  corpus  relaxato  orificio  invertitur,  descenditque  in  interfemineo 
inversam  vaginam  simul  trahens.  Imperfecta  uteri  inversio , in  qua  fundus 
ejus  cervicem  non  superat,  dignosci  nequit,  nisi  tota  manus  immittatur.  At 
si  cervicem  pertransiit,  a tumore  hemisphaerico  intra  vaginam  pendente, 
aequali  superficie,  atque  veluti  annulo  ab  cervice  constricto  facile  judicabi- 
mus fundum  uteri  in  puerpera  descendisse.  Tunc  acuti  dolores  suboriuntur 
in  inguine,  pondus  molestum  in  hypogastrio,  desiderium  aliquid  expellendi, 
cujus  efficacioribus  conatibus  saepius  matrix  ulterius  provolvitur.  Dum  per- 
fecta est  matricis  inversio,  in  conspectum  venit  tumor  extra  vaginam,  et  inter 
femora  subrotundus,  cruentus,  superficie  fere  laevigata,  pediculo  suspensus 
crassiori,  mollique , qui  a cingulo  quodam  praecingitur  ab  interiori  matricis 
ostio  eformato.  In  hoc  statu  dolores  fere  sunt  acerbiores,  sanguinis  jactura 
copiosior;  his  superveniunt  leipothimiae,  algidi  sudores  cum  nervorum  con- 
tractionibus, quarum  calamitatum  mors  finem  facit. 

Levibus  de  causis  matricem  inverti  posse  quin  chirurgus  etiam  dexterri- 
mus obstare  possit,  nonnulli  auctores  affirmant,  cujus  propositionis  primam 
partem  sicuti  nullatenus  admittere  possum,  sic  alteram  facile  concedam;  nam 
ut  uterus  deorsum  procidat,  et  invertatur,  necesse  omnino  est,  ut  longo  la- 
bore, pressionibus,  fluxibus  aut  alio  praegresso  vitio  sit  labefactatus;  tum  ut 
peritonaeum , quod  uterum  cum  suis  appendicibus  alligat  crasso  intestino , 
mesocolo,  ilium  ossibus,  vertebrisque  lumborum,  solvatur  a cellulosis  vin- 
culis, quae  illam  membranam  supradictis  partibus  connectunt , et  deorsum 
producatur  sive  a nixu  superincumbentium  viscerum,  sive  a distensione  infe- 
riorum viscerum,  quae  subsidere  coguntur.  Matricis  inversio  tribuitur  ut  pluri- 
mum negligentiae,  vel  festinationi  obstetricis,  dum  mulierem  stando  parere 
jubent,  vel  vehementiores  conatus  adhibere,  vel  dum  violenter  nimis  pla- 
centa ab  ipsis  educitur.  Lugubres  hi  casus,  si  quando  eveniunt,  leto  finiun- 
tur; et  cadavera  terra  obtegit.  Exoptat  de  Marchettis  (1)  ut  haec  funera 


(1)  L.  cit. 

exemplo  sint  obstetricibus  persaepe  imperitissimis,  ut  secundas  sponte  potius 
prolabi  permittant,  quam  violentis  manibus  eas  sollicitent,  aut  earum  loco 
uterum  ipsum  extrahant , atque , si  res  postulet , ut  mature  ad  chirurgica 
auxilia  confugiant.  Uterum  etiam  deorsum  promovere  possunt  placenta  ni- 
mis crassa  et  ponderosa,  tumores,  et  sarcomata.  Quaedam  causae  interiores 
uterum  laxantes  in  innuptis  ad  inversionem  disponunt,  ut  sunt  polypi  intus 
haerentes,  metrorrhagiae,  fluxus  serosi  matricis  compagem  infirmantes,  vi- 
scera majorem  nacta  molem  uterum  deorsum  prementia  in  primis  in  cor- 
pulentis foeminis  amplaque  pelvi  donatis.  Hisce  demum  causis  addendae 
sunt  animi  variae  affectiones,  quae  quantam  vim  habeant  in  genitalia  organa, 
et  quantum  eorum  functiones  perturbent,  passim  ex  medicis  historiis  col- 
ligitur. 

Inversam  matricem  ocissime  restituere  oportet,  neque  cunctari  donec  mu- 
lier lotium  et  alvum  reddat,  ut  nonnulli  suadent;  atque  restitutio  melius 
fit , si  resupinata  muliere  uteri  fundus  sursum  , et  introrsum  agatur.  Id  ta- 
men moliminis  periculo  non  vacaret,  si  quacunque  de  causa  nimium  tumens 
matrix  sit,  aut  gravi  inflammatione  correpta  sic,  ut  intus  compelli  nequeat. 
Tunc  enim  venae  sectiones  iterandae,  fovendus  tumor,  alvus  ducenda,  oleosa 
injicienda.  Dum  matrix  diutius  propendit,  eum  in  modum  intumescit,  ut 
in  sedem  compelli  amplius  non  possit,  tunc  praeter  sanguinis  effusionem 
symptliomata  tam  gravia  superveniunt,  ut  in  gangraenam  abeat,  aut  mulieri 
pereundum  sit,  cum  eidem  opitulari  impossibile  sit.  Interdum  etiam  nimia 
constrictio  cervicis  uteri  prohibet , quo  minus  in  suum  locum  redeat , quae 
constrictio  saepius  gangraenam  accersit,  et  aegrae  vita  periclitatur.  Aliquas 
tamen  amputata  matrice  supervixisse  testantur  Aetius , Paulus , et  Paraeus. 
Ita  Faivre  (i)  matricem  a partu  inversam,  et  gangraenam  minitantem  de- 
vinxit , cum  neque  sanguinis  detractionibus,  neque  balneis  restituere  valuis- 
set. Eadem  ephemeris  Gallica  (a)  binas  continet  faustas  observationes.  Win- 
dsor  (3)  duobus  injectis  ligaturis  dimidiam  uteri  inversi  partem  praecidit 
feliciter,  et  duodecim  dierum  spatio  servata  fuit  puerpera.  Ex  adverso  narrat 
Ruyscliius  a chirurgo  quodam  matricem  infelici  eventu  fuisse  constrictam. 

Ubi  matrix  rite  composita  fuerit,  adnitendum  est,  ut  eadem  suo  loco 
contineatur  immissis  ex  carpto  filo  turundis , roborandaeque  sunt  genitales 
partes  injectionibus,  epithemate , supino  cubitu , habitusque  corporis  acopis 
opportune  instaurandus. 

Si  forte  recondi  matrix  nequeat , et  si  quaedam  sympthomata  hoc  viscus 
auferendum  esse  demonstrent,  in  primis  ob  aliquod  vitae  discrimen,  quod 
imminet,  exhortaturus  sum  chirurgos,  ut,  priusquam  scalpellum  admoveant, 
aut  vinculum  injiciant,  cathetere  lotium  extrahant,  et  vesicam  eodem  admi- 


(1)  Journal  de  Med.  Chir.  et  Pharmacie , tom.  LXVIII. 

(2)  Maij  1757;  septernb.  1766;  juin  1767. 

(3)  Annali  universali  di  IVled. , vol.  XXVI 1. 

niculo  sustineant.  Cum  enim  vesica  simul  cum  vagina  et  utero  persaepe  pro- 
volvatur, ejusdem  laesio  tanquam  letlialis  est  consideranda;  cavendumque  est 
chirurgo,  ne  in  id  infortunium  incurrat,  cui  obviam  ivit  opifex  a Ruyschio 
notatus.  Jam  salutaria  esse  praecepta,  quae  superius  a nobis  proposita  sunt, 
plane  intelligitur ; nempe  in  uteri  inversi  restitutione  necesse  omnino  esse,  ut 
manus  contracta  in  uteri  cavum  deferatur,  unde  ejus  parietes  quoquoversum 
explanentur,  demonstravit  in  primis  casus  haud  pridem  observatus.  Foemi- 
na , cum  esset  innupta,  praecoci  et  copioso  menstruali  fluore  gaudebat.  Post- 
quam conjugium  iniit,  primum  foetum  maturum  luci  dedit;  alterum,  cum 
inopinato  cecidisset,  praematurum,  sed  viventem.  Dum  tertio  gravidata  fuit, 
mense  quarto  sanguis  e genitalibus  prorupit,  foetumque  vivum  quinto  mense 
secum  abripuit.  Secundae  vero  tenacius  matrici  adhaerentes  a chirurgo  quo- 
dam, qui  primus  quaerentibus  occurrit,  ablatae  fuerunt.  Hic  tamen,  clum 
easdem  solvebat,  uterum  ipsum  inversum  fuisse  animadvertit,  et  sine  mora 
illum  restituere,  an  satis  bene  ignoramus,  sategit.  Ab  eo  tempore,  quatuor 
nempe  mensium  et  amplius  spatio  fluxu  sanguineo  et  mucoso  laboravit  sub- 
sidiis medicis  omnibus  resistente,  unde  ad  anorexiam,  summam  maciem,  et 
stupiditatem  perducta  fuit.  Denique  fere  derelicta  jacebat  flavescens  toto  cor- 
pore , alvo  sicca , sanguine  exinanita  , et  a febricula  consumpta , dum  sua- 
dentibus amicis  statuerunt  consanguinei  advocare  peritos  obstetrices,  qui  il- 
lam primo,  et  diligenter  explorarent;  quorum  inspectione  innotuit  corpus 
laevigatum,  crassumque  ad  instar  polypi  ex  uteri  orificio  pendere. 

Indicato  ad  operationem  die  circumspecte  denuo  matricem  tangendo  cor- 
poris hujus  radix  latior,  et  consistentia  durior  apparuit,  quam  quae  grega- 
libus polypis  convenit.  Polypum  tamen  esse  veluti  carneum  omnes  consen- 
tiebant, et  qui  aegre  torsione,  aut  volsella  tolli  potuisset,  recidendum  esse 
existimarunt,  quod  non  uno  forficum  ictu  factum  fuit  absque  ulla  sanguinis 
stilla.  Os  uteri  liians  permansit. 

Polypus  recisus  ad  fusi  foeminei  formam  redactus,  durissimus  erat,  tunica 
valida  , fibrosa  convestitus.  Per  longitudinem  sectus  exhibuit  sinum  praeter 
cela  tinam  quamdam  flavam,  albissima  et  firma  membranula  obductum.  Utri- 
que membranae  interjacebat  cellularis  substantia  densior,  non  laceranda, 
carneis  fibris,  et  vasis  sanguineis  carens,  uteri  sani  parenchymati  admodum 
similis. 

Primo  dic,  et  sequenti  rarus  singultus,  vomitio  incipiens,  et  levis  abdo- 
minis dolor  adfuit.  Tertio  die  dolentibus  lumbis,  albo  fluore  madida  lacha- 
nizans  obiit  sub  vesperam. 

Defunctae  corpus  haec  obtulit : sanguiferum  systema  exangue , musculos 
admodum  pallidos,  intestina  diaphana,  stomachum  corrugatum.  Uteri  corpus 
excisum  erat,  ut  pote  quod  intra  ipsum  uteri  cavum  inversum  per  ejus  orifi- 
cium sub  polypi  forma  compressum  et  protrusum  observatum  fuerat.  Itaque 
segmenti  inferioris  uteri  portio  cum  ejus  cervice  duntaxat  conspicienda  su- 
pererat. 

Art.  X. 

Ruptio  uteri. 

Inter  aegritudines,  quae  matricem  obruunt,  omnium  pessima  est  ejusdem 
laceratio  in  partu,  vel  ante  partum,  quae  ut  plurimum  infra  tubarum  in- 
sertionem observata  fuit,  et  in  dextero  cervicis  latere  potius  , quam  in  sini- 
stro contingere,  scissamque  simul  superiorem,  quae  illi  adhaeret,  vaginam 
authores  prodidere.  Quo  autem  latior  est  scissura,  quo  copiosior  in  abdomine 
sanguinis  effusio , eo  majus  instat  vitae  periculum.  Porro  foetus,  qui  ab 
utero  contracto  expellitur  in  abdomen,  praecedit  plerumque  capite,  totum- 
que corpus  cum  secundis  subsequitur  viam  legens  parabolicam , variamque 
subit  positionem , modo  in  alterutro  latere  se  sistens , modo  anterius  prola- 
bens , vel  transversim  sub  ventriculo  cubans.  Interdum  tamen  uteri  parietem 
quasi  pertundens  pedibus  praeit,  et  vel  totus  ex  utero  labitur  foetus,  vel  ob 
brachiorum,  et  capitis  impedimenta  in  vulnere  suspensus  haeret.  Si  matrix 
post  lacerationem  promptius  constringitur,  aliquot  sanguinis  stillae  e genita- 
libus promanant , neque  gravis  in  abdominis  cavea  fit  effusio.  Observatum 
est  matricem  disrumpi  plerumque,  ubi  paries  ejus  infirmior  est,  idemque 
minori  contractionis  vi  praeditus:  scilicet,  qui  medio  loco  positus  sit  inter 
vires  uteri  impellentes , et  inter  oppositum  ossium  pubis  renixum ; ibique 
non  raro  gangraenae  vestigia  animadversa  sunt.  Sic  Van  Doeveren  (i)  ruptio- 
nem vidit  in  regione  uteri  inferiori  atque  anteriore  respondens  parti  laterali 
superiori,  posteriorique  ossis  pubis  sinistri,  indeque  dextrorsum , parumque 
sursum  juxta  pubem  tendebat,  quae,  quamvis  uterus  esset  constrictus,  fere 
quatuor  pollices  longa  erat.  Margines  ipsius  laceri,  inflammati,  locis  gangrae- 
nosis corrupti  cernebantur. 

Quando  praesentibus  parturiendi  doloribus,  vel  iisdem  praegressis  nulla  oris 
uteri  mutatio  percipitur,  neque  hiat;  si  foetus  in  altiori,  vel  laterali  magis 
abdominis  parte  situs  est;  si  aliae  foetus  partes  praeter  caput,  ut  vulgo  solet, 
percipiantur,  idque  repente  tangenti  digito  subducatur,  suspicandum  est, 
uterum  disrupturum  fore.  Quamvis  enim  uterus  carneis  fibris  sit  protectus , 
tamen  ubi  eae  parciores  sunt  viribus  impellentibus,  obsequitur.  Stratum  ex- 
terius fibrarum  carnearum  a segmento  uteri  superiori  ad  teretia  ligamenta 
descendit,  quae  ejusdem  musculi  veluti  tendines  repraesentant  juxta  Garolum 
Bell.  Ex  utroque  uteri  latere  fibrae  partim  in  circulum  ducuntur,  partim 
in  longitudinem  porriguntur  praecipue  in  regione  inferiori.  In  interiori  su- 
perficie strata  concentrica  bina  tubarum  orificia  circumdant,  e quibus  aliae 
fibrae  carneae  ad  uteri  ostium  descendunt.  Hoc  vero  ostium  caret  fibris  cir- 
cularibus, quod  duntaxat  fibris  rectis  praeditum  est,  a basi  uteri  defluenti- 


(i)  Specimen  Obs.  Acad.  cap.  VIII. 

bus.  Horum  stratorum  officium  est,  vasorum  sanguineorum  oscula  constrin- 
gere, ne  in  partus  laboribus  sanguis  nimius  effundatur.  Dum  uteri  fundus 
contrahitur,  inferior  pars  dehiscit,  unde  origo  illius  haemorrhagiae,  quae  a 
placenta  circa  os  uteri  infixa,  et  quovis  partus  dolore  dirempta,  producitur. 
Haec  matricis  infima  regio  attenuatur,  quando  se  pandit,  dum  superior  con- 
tracta condensatur,  quae  res  ad  lacerationem  disponit  inferiorem  uteri  regio- 
nem. Post  Ruyscliium  Morgagnus,  Azzoguidi,  cgomet  ipse  et  alii  viderunt 
fibras  carneas  disjectas  in  exteriori  superficie  impraegnati  uteri,  quas  Halle- 
rus  (i)  rubras,  latas,  lamina tas,  numerosissimas  esse  abs  se  visas  scribit.  Illae 
vix  poterant  in  ordinem  reduci,  quarum  aliae  descendebant  ad  ostium  uteri, 
alae  transversae  uterum  ambibant,  et  hae  prioribus  numero  et  mole  majores 
varia  directione  illis  superponebantur. 

Quamprimum  uterus  crepuit  post  diros  dolores,  hi  momento  citius  extin- 
guntur;  mulier  expallescit;  eructat  subnigra;  anxie  respirat;  linquitur  animo 
et  viribus,  et  intra  non  multas  horas  a vita  recedit.  Multa  sunt,  quae  foe- 
minam  ad  hanc  perniciem  ducere  possunt:  pravus  foetus  situs,  et  tenuitas 
substantiae  uterinae  (a);  nimia  matricis  extensio,  et  pharmaca  fortiora  ex- 
pellendo foetui  dicata;  obstacula  in  uteri  orificio  existentia  vel  carnea,  vel 
schyrrosa , vel  cicatrices  antiquae;  foetuum  male  collocatorum  conversio,  et 
nimius  parturientis  labor  (3);  matricis  conformatio  non  naturalis;  foetus 
magnitudo,  et  praematurus  aquarum  effluxus  (4);  accedunt  casus,  ictus,  vul- 
nera, et  quidquid  sugillando,  contundendo  ita  laedit  matricis  texturam,  ut 
pristinam  relinendi , et  resistendi  facultatem  amittat. 

Juvat  hic  aliquas  lacerati  uteri  historias  subtexere,  ut  quantis  paritudo 
periculis  sit  obnoxia  discernatur. 

Ruptio  ab  obliquitate. 

Johannes  Jacobus  Similer  dissertationem  habuit  De  rupto  in  partu  utero 
ab  ejus  obliquitate  (5) , cujus  tres  classes  constituit:  prima  in  qua  axon  ipsius 
longitudinalis  pelvis  capacitatem  respicit;  totumque  orificium  in  eamdem  pro- 
tensum est.  Altera  sistit  obliquitatem,  in  qua  dictus  axis  margini  supremo 
ostii  pelvis  obversus  est,  ac  orificium  dimidiam  tantum  suae  molis  partem 
sive  hoc , sive  illud  labium  in  pelvis  ostium  praetensam  tangenti  digito  of- 
fert. In  tertia  denique  classe  axis  uteri  educitur  supra  marginem  ostii  pel- 
vis supremi,  ita  ut  orificium  totum  abscondatur  a dicto  margine,  digitumque 
tangentem , obstetricantis  etiam  peritissimi  vaginae  immissum  sursumque 
trusum  effumat. 

O 


(1)  Opuscula  Pathol.  obs.  /$• 

(7)  Stalpart.  obs.  cent.  II  , 3o.  — La  Motte  , Accouch.  liv.  IV,  obs.  3i3. 

(3)  Guillmeau,  Mcm.  de  1’Acad.  Roy.  de  Chirur.  tom.  II,  p,  320. 

(4)  Hildan,  Obs.  chir.  cent.  I , cent.  IV.  — Dionis , Operat,  chir.  demonst.  II.  — Mauriceau,  Obs.  a5i. 

(5)  Haller  , Disput.  Chir. , tom.  III , n.  83. 

In  prima  classe  foetus  solius  naturae  beneficio  in  lucem  prodeunt  non 
tamen  absque  aliqua  difficultate.  In  secunda  classe  occurrunt  impedimenta 
difficillimi  partus  ope  tantum  obstetricantis  superanda.  In  tertia  classe  obli- 
quitatum uteri  facile  quivis  colliget,  foetum  eamdem  cum  sinu  uteri  axi  di- 
rectionem servantem,  et  cum  maxima  sui  capitis  parte  in  ipsum  uteri  oppo- 
situm parietem  arietantem , eidem  rupturam  minari.  Ad  confirmandam  fianc 
propositionem  atrox  exponit  exemplum  a cl.  Friedio  acceptum. 

Anno  1741  foemina  jam  difficillimum  partum  passa,  nunc  secundo  gra- 
vida, spuriis,  acerbissimisque  doloribus  adoritur  in  transversum  ostium  pubis 
decurrentibus,  quibus  adjuncta  erat  sitis  ingens,  pulsus  magnus,  durus, 
celer,  horripilatio,  vomitus,  deliquium,  et  sine  convulsione  placida  mors 
ingruit. 

Disecto  abdomine  prodiit  statim  magna  liquidi  sanguinolenti  copia  singu- 
larem odorem  spargens,  cui  liquido  innatabat  foetus.  Capitis  dimidia  pars 
abscondebatur  ab  utero  inferius , et  sinistrorsum  supra  marginem  ossium 
pubis  rupto;  reliquum  foetus  corpus  per  id  vulnus  ex  utero  ejectum,  uteri 
externam  et  anteriorem  faciem  obtegebat.  Placenta  vero  ex  utero  per  vulnus 
egressa  ab  omni  cum  utero  nexu  libera  fuit.  Fundi  et  laterum  uteri  crassi- 
ties  insignis  erat , ad  locum  vero  rupturae  adeo  tenuis , ut  vix  unam  alte- 
ramve  lineam  aequaret.  Orificium  vero  crassum  adeo,  ut  substantiae  carneo- 
cartilagineae  esse  videretur. 

Hanc  historiam  in  multis  mancam  esse  fatendum  est;  nam  exploratio,  ut 
videtur , neglecta  fuit ; proinde  nihil  de  ostii  uterini  conditione , neque  de 
uteri  et  foetus  situ  relatum  fuit.  Imo  suspicandum  est  os  uteri  jam  in  primo 
partu  vitiatum  fuisse,  hocque  vitium,  spretis  chirurgicis  auxiliis,  lethalem 
partum  accivisse. 

Ruptio  a pelvis  angustia. 

Mulier  ad  vigesimum  annum  pertingens , secundum  uterum  gerens , po- 
stremo graviditatis  mense  nullam  foetus  volutationem,  sed  insignem  circa 
ossa  pubis  dolorem  percepit  (1).  Cum  ad  proximum  partum  omnia  essent 
disposita , nec  nisi  conjugata  diameter  solito  arctior  esset , sub  valido  dolore 
succussionem  singularem  in  latere  dextro,  et  omnigenam  in  utero  revolutio- 
nem experta  a doloribus  uteri  fuit  liberata.  Pauxillum  sanguinis  e vagina  stil- 
lavit; caput  foetus  disparuit.  Obstetrix,  rite  collocata  foemina,  intromisit 
manum,  pedemque  cum  brachio  obviam  habuit.  Arrepto  igitur  pede  corpus 
quidem  facile,  caput  vero  nonnisi  cum  maxima  difficultate  eduxit.  Interim 
puerpera  obstructo  utero  et  alvo,  anxia,  perfrigida,  sine  pulsu  obiit. 

Plurimum  sanguinis  in  abdomine  fuit;  uteri  fundus  contractus;  laceratio 
ampla  conspiciebatur  in  cervicis  uteri  et  vaginae  latere  dextro.  Eadem  cer- 
vix qua  pubis  ossa  respicit , fere  nigra , corrupta. 


(1)  Collectauea  Soc.  Med.  Hav. , vol.  H,  art.  3o,  Johannis  Helm. 

Ruptio  a perverso  foetus  positu. 

Primipara  trigesimum  sextum  aetatis  annum  agebat  scribente  Joan  Phi- 
lippo Rogert  (i)  dum  post  aquarum  effluxum  eidem  supervenerunt  singul- 
tus, et  vomitio.  Quamobrcm  vena  bis  secta  fuit,  et  clysmata  injecta.  Die 
quarta  laborum  ob  pravum  capitis  situm  versio  infantis  fuit  suscepta  non 
sine  magno  molimine.  Inducta  in  uterum  manu  ut  placentam  educeret  ob- 
stetrix, percepit  se  loco  uteri  in  abdominis  cavum  penetrasse,  manumque 
cum  mulLo  sanguine  coagulato  reduxit. 

Tribus  post  partum  horis  feralia  sympthomata  obruerunt  puerperam,  earn- 
que  intra  triginta  dies  letlio  dederunt,  licet  interea  medicus  vires  omnes  in- 
tendisset, ut  foeminam  servaret.  Uterus  contractus  gangraenosus  in  parva 
pelvi  latebat.  Ejus  orificium  externum,  et  colium,  et  vagina  ad  duos  latos 
pollices  discissa,  quae  scissura  in  dextro  latere  cum  abdominis  cavo  et  va- 
ginae communicabat. 

Ruptio  a nisu. 

Mathias  Saxtorpli  historiam  uteri  sub  graviditate  rupti  communicat  (a). 
Mulier  sexto  mense  gravida,  et  findendis  lignis  occupata,  gravius  ligni  fru- 
stum in  alium  locum  transferre  conabatur , dum  acerbissimum  in  regione 
lumbari  dolorem  persentit  non  secus  ac  si  viscera  sibi  dilacerarentur,  atque 
ejulans,  semianimis  in  terram  cadit.  Mox  praeter  animi  deliquium  sanguis 
copiose  c genitalibus  fluebat.  Quamobrem  per  quatuordecim  dies  lecto 
commissa  deuuo  negotia  sua  aggredi  tentabat  non  sine  ingenti  molestia,  nec 
sine  gravi  metrorrhagia  per  sex  hebdomadas  recrudescente.  I11  hoc  statu 
mulier  perfrigefacta,  pallida,  pulsu  deficiente  in  Nosocomium  illata  est,  ubi 
obstetrix  semiputrem  foetum  sine  sanguinis  jactura,  et  placentam  jam  solu- 
tam extraxit.  Uterus  vero  collapsus  nullo  stimulo  in  contractionem  cieri  po- 
tuit. Venter  intumuit,  et  sub  atrocissimis  per  universum  corpus  doloribus 
duobus  a partu  horis  e vita  decessit.  Abdominis  cavea  aqua  foetida  sangui- 
nolenta repleta  fuit.  Uterus  inflammatus,  et  paries  posterior  a fundo  ad  col- 
lum magno  hiatu  disruptus  inventus  est. 

Ruptio  a foetu  putrido. 

Etsi  quaeri  possit  an  a gangraena  substantiae  matricis , vel  a putredine 
foetus  matrici  communicata,  an  a perversis  obstetricis  moliminibus  disruptus 
fuerit  uterus ; historia  tamen  a Stalpartio  (3)  literis  consignata  eo  memora- 


(1)  Collectio  Soc.  Med.  Hav.  , vol.  II,  art.  36. 

(2)  Acta  R.  Soc.  Med.  Hav.,  vol.  I,  n.  34. 

(3)  Obs.  ccnt.  1 , 66. 

bilior  est,  quod  Solingium  operatorem  habuit.  Is  itaque  Cornelius  Solingius 
foetum  mortuum  eduxit , et  post  aliquot  dies  etiam  secundas  educere  sata- 
gebat, immissaque  manu  in  vaginam  intestina  prius  quam  placentam  depre- 
hendit , quam  tandem  tribus  locis  in  abdomine  propendentem  invenit  extra 
uterum,  eumque  compactum,  atque  in  se  contractum  comperit.  Verum  se- 
paratis secundis  mulier  eodem  die  vivere  desiit.  Postridie  dissecto  abdomine 
praeter  foetentem  flatum  parum  coagulati  sanguinis  defluxit.  Pars  uteri  in- 
ferior paulo  supra  os  internum,  qua  peritonaeum  cum  utero  rectum  intesti- 
num cingit,  rupta  inventa  est,  per  quam  scissuram  foetus  exceptis  capite 
et  brachiis  in  ventris  cavum  transierat. 

Ruptio  a cervicis  uteri  rigiditate. 

Dissecta  aurificis  uxore  ex  partu  mortua  animadvertit  Guilielmus  Fabricius 
Hildanus  (i)  matricem  erumpente  infante  laceratam,  ejusque  caput  in  lae- 
vam ventris  capacitatem  dimissum  fuisse.  Ejusdem  porro  matricis  pars  ner- 
vosa circa  infantis  collum  contracta  eundem  procul  dubio  suffocavit.  Haec 
foemina  trigesimum  septimum  agebat  annum , nec  unquam  uterum  gestave- 
rat; propterea  angustissimi  oris  matrix  ejus  fuerat,  uti  a matronis,  quae 
parturienti  adfuerant,  relatum  fuit;  magnusque  foetus  per  viam  angustam 
erumpere  nequivit.  Verum  non  tam  ab  angustia  viarum  uterus  dilaceratus 
fuisse  videtur,  quam  a potione  validissima  ab  Matrona  quadam  parienti  exhi- 
bita ad  foetum  expellendum,  quae  potio  dolores  et  conatus  exacerbando  sic 
foetum  commovit , ut  petens  exitum  cum  impetu  per  strictas  vias  uterum 
dilaceraverit. 

Ruptio  a casu. 

Octo  liberorum  mater,  caeteroquin  sana  quadragesimo  quarto  aetatis  anno 
nonum  uterum  gestabat,  dum  ex  improviso  in  dorsum  decidens  complures 
scalae  gradus  praeterlabitur.  Illico  vivi  foetus  motus  supprimuntur.  Elapsis 
octo  diebus  parturiendi  dolores  ingruunt,  iique  in  dies  vehementiores;  donec 
quarta  die  ruptis  foetus  involucris  aquae  foetidae , viscosae  eruperunt.  Post 
vehementiores  puerperae  nisus  sonus  crepantis  visceris  ab  adstantibus  perci- 
pitur ; dextra  erumpit  manus , subnigra , vesiculis  sero  putrido  turgidis  ob- 
sessa, nihilque  amplius  efficere  potest  pariens,  neque  obstetrix  ad  foetum 
excipiendum. 

Advocatus  Poliater  Altorfinus  cognovit  foetum  mortuum  et  putridum  esse; 
puerperae  abdomen  multum  elevatum;  atroces  in  latere  dextro,  cd  in  sini- 
stro pede  dolores  mulierem  affligere  fere  sine  intermissione.  Cum  jam  de 
foetus  extractione  cogitandum  esset,  nec  caput,  nec  brachium  , nec  pedes 


(i)  Obs.  Chir.  cent.  I,  obs.  84. 

tactu  percipere  liceret , quia  totum  foetus  corpus  ab  utero  perstringebatur ; 
sed  infantis  collum  per  hiatum  quemdam  in  utero  dextrorsum  exire  cogno- 
scebatur. Defuncta  per  haec  tormenta  muliere,  altera  die  sectio  ejusdem  ca- 
daveris instituta  fuit. 

Uteri  fundus  integer  ex  atro  rubens,  maculis  putridis  conspersus.  In  ejus 
dextro  latere  supra  ligamentum  latum  hiatus  amplus  conspiciebatur,  per 
quem  caput  foetus  pilosum , et  brachium  sinistrum  exserebantur.  Laciniae 
ruptionis  tenues  , et  discerptae  exti terant.  Superficies  interna  uteri  tota  cor- 
rupta (i). 

Ruptio  a pelvi  vitiata. 

Non  infrequens  est  ob  pelvim  vitiatam  uteri  laceratio;  nam  praeter  histo- 
riam a Johanne  Hclm  conscriptam,  Doctor  Locher  Tigurinus  aliam  exhibet  (2). 
Mulier  paritura  postquam  ob  validos  dolores  pauxillum  sanguinis  e vulva 
stillaverat,  atque  os  uteri,  et  foetus  caput  ab  explorantis  manu  recedebant. 
Auctor  uterum  dilaceratum  esse  animadvertit.  Postridie  abdomen  secuit,  mul- 
tum sanguinis  concreti  in  utero,  foetum  mortuum  cum  secundis  reperit, 
quibus  extractis,  uterus  sponte  constrictus  est.  Haec  operatio  2,3  maij  an- 
no 1818  peracta  fuit,  et  mulier  inter  aegritudines,  quae  variae  supervene- 
runt, succubuit  dic  8 julii.  Uterus  constrictus  hiatum  ostendebat  in  anteriori 
ejus  superficie  marginibus  callosis  circumdatum  nuclei  amygdalini  magni- 
tudine: os  sacrum  transversim  ad  posteriora  reclinatum:  pubis  ossa,  et  fe- 
morum rachitidis  inditia  manifestabant. 

Mulier  quintum  lustrum  emensa,  boni  habitus,  pelvi  deformata  partus 
labore  corripiebatur  noctu  diei  20  februarii  anni  1778.  Postquam  amnii 
aquae  defluxerunt,  tunc  primum  uteri  orificium  laxari  coepit,  et  funiculus 
umbilicalis , et  foetus  caput  simul  sese  obtulerunt , quod  postremum  versus 
concavam  ossis  ilii  dextri  superficiem  declinaverat,  dum  corpus  infantis 
oblique  sursum  ad  sinistri  hypochondrii  sedem  dirigebatur ; arcus  pubis  de- 
pressus, et  crura  ejusdem  transversa  ad  angulum  valde  obtusum  convenie- 
bant; ita  ut  minor  pelvis  diameter  transversus  vix  trium  latorum  digitorum 
capax  esset.  Vir  obstetrix  existimans  foetus  caput  vel  removeri  ab  ea  sede , 
vel  promoveri  posse,  nullum  parturienti  officium  praestitit  nisi  sub  vesperam 
diei  21  februarii.  Tunc  frustra  vectem,  et  crus  forcipis  intromittere  tentavit, 
tam  arcta  erat  pelvis  diameter.  Frustra  etiam  quaesivit  foetus  pedes,  utpotc 
nimium  remoti,  et  pelvis  angustiae  difficulter  a. manu  superabantur.  Id  ta- 
men pertentando  obtinuit,  ut  valido  laqueo  inferiorem  maxillam  interciperet, 
qui  post  longum  renixum  disruptus  est , quin  caput  ab  eo  loco  dimoveri 
posset. 

Interea  dum  consilia  conferebantur  denuo  sanguis  missus  est,  et  opium 


(1)  Joh.  Friderich  Behling  in  Haller,  Disput.  Chir.  tom.  III,  n.  82. 

(2)  Annali  Universali  di  Medicina  , vol.  XXVIll. 

intus  propinatum;  secl  continuo  opium  rejectum  fuit,  et  potiones  quae  illi 
subinde  porrigebantur.  Jamque  vultus  pallidior  et  flaccidior  intuentibus  vide- 
batur, et  post  aliquot  horas  ejulatum  edidit  longe  prioribus  vehementiorem , 
quo  admoniti  obstetricans  , et  adstantes  accurrerunt  existimantes  foetum  ad 
vulvae  ostium  descendisse.  Verum  nil  horum  acciderat,  et  mulier  significa- 
bat, se  incredibili  dolore  torqueri  in  ossis  ilii  dextri  regione,  ubi  foetus  ca- 
put impactum  erat.  Perseverante  cruciatu,  pulsus  deprimitur,  pallor,  frigidus 
sudor,  imbecillitas  foeminam  prosternunt.  In  hoc  statu  matricis  osculum  ex- 
ploratur, foetus  caput  ab  eo  recessisse  comperitur,  aliquot  sanguinis  grumi 
e vulva  educuntur.  Deplorabilis  haec  mulieris  conditio  virum  obstetricem 
certiorem  fecit  uterum  esse  laceratum,  et  sane  post  quinque  horarum  lan- 
guorem vivere  desiit  paritura. 

Inciso  abdomine  illico  in  conspectum  venit  foetus  in  ejus  cavea  situs  ita,  ut 
caput  sub  hypochondrio  sinistro,  truncus  sub  epigastrio,  brachium  dextrum 
super  intestina  extensum  jaceret.  Quapropter  funiculus  umbilicalis  dexterius 
ab  uteri  lacerato  vulnere  proficiscens,  et  ab  iliaca  regione  arcum  coii  dextrum 
percurrens , curva  linea  sinistrorsum  ad  umbilicum  perveniebat.  Matrix  sine 
inflammationis  notis  magnam  partem  contracta  observabatur,  atque  in  dex- 
tra cervicis  regione  lacerata  una  cum  peritonaeo,  quod  eidem  parti  adjacet, 
ubi  foetus  sibi  viam  aperuit  inter  originem  funiculi  vascularis,  et  iatuni 
ejusdem  lateris  ligamentum.  Placenta  fere  tota  ex  utero  expressa  erat  prae- 
ter marginis  portionem,  qui  interius  prope  dextrae  tubae  orificium  inhaere- 
bat , atque  uteri  hiatum  obstruebat.  Membranae  juxta  ejusdem  placentae 
marginem  ruptae  visae  sunt.  Sanguis  effusus  nullibi  fuit  praeter  grumos  ali- 
quot, et  lympham  sanguineam,  quae  aperto  abdomine  profluxit. 

Scissura  uteri  superiorem  vaginae  partem  comprehendens  octo  transversos 
pollices  longa  erat,  quorum  unus  ad  vaginam  pertinebat.  Peritonaeum,  quod 
musculum  iliacum  dextrum  convestit,  utpote  a foetus  capite  diutius  com- 
pressum nigredinem  contraxerat,  atque  vestigium  semicirculare  capitis  ser- 
vabat. Musculi  qui  subtus  stabant  videbantur  illaesi. 

Dimensiones  pelvis  ita  sumptae  fuerunt: 

Diameter  transversa  a pubis  symphysi  ad  os  sacrum  poli.  2. 

Ab  ossis  ilii  tubere,  aut  linea  innominata  ad  oppositum  latus  poli.  4?  lin.  9. 

Ab  unione  ossis  ilii  dextri  cum  sacro  osse  ad  crus  superius  pubis  sinistrum 
poli.  2 , lin.  8. 

Ea  propter  manifestum  est , quod  orificium  pelvis  amplius  erat  dextrorsum 
quam  ab  laeva,  ubi  crus  pubis  transversum  magis  ad  os  ilium  accedebat; 
quo  factum  est,  ut  foetus  caput  versus  ilii  dextri  sinum  impelleretur.  In 
hac  pelvi  ilii  ossium  mobilitas  patens  erat,  ob  laxatam  cum  sacro  osse 
synchondrosim ; liquata  enim  cartilagine,  ossa  ligamentorum  duntaxat  ope 
committebantur,  sic  ut  alterum  super  alterum  excurreret. 


Ruptio  a tonitru. 


Spectatissima  matrona  constitutionis  obesae  decimum  attingens  primae  gra- 
viditatis mensem  media  nocte  diei  17  augusti  1790  parturiendi  doloribus  fuit 
correpta,  iisejue,  quam  assolent,  vehementioribus,  quemadmodum  relatum 
fuit.  Nox  illa  procellosa  erat,  tonabat  crebro,  et  vehementer,  cum  a fragoso 
tonitru  exterrita  vini  sibi  quamdam  inferri  in  utero  sensit.  Sub  id  tempus 
aquae  amnii  cum  pauco  sanguine  paulatim  effluxerunt;  veri  partus  dolores 
quieverunt,  mulier  evomuit  cruda,  variata.  Ideo  vena  secta  fuit;  sanguis 
crassior,  et  corio  tectus  membraneo.  Hora  sexta  matutina  diei  18  a viro  ob- 
stetrice accersitus  inveni  praegnantem  sudore  perfusam,  cum  spirandi  diffi- 
cultate et  anxietate,  atque  fere  erecta  lecto  insidens  ob  spiritus  gravitatem 
de  insolito  stomachi  dolore  conquerebatur,  simulque  rogabat,  ut  quam  pri- 
mum a foetu,  quem  gestabat,  exoneraretur.  Non  febris,  nec  calor,  nec  ex- 
pellentes conatus,  nec  sanguinis  profluvium  aderant,  sed  pulsus  exilis,  mol- 
lisque  cum  notatis  signis  tristia  portendebat  , eoque  magis  quod  foetus 
motiones  nec  a matre  nec  a nobis  perceptae  fuerunt.  Obstetrix  tamen , ut 
petenti  matronae  non  deficeret,  exploraturus  uterum  invenit  ejus  ostium 
sic  ampliatum , ut  tangendo  foetus  caput  supra  sinum  ossis  ilii  dextri  im- 
pactum deprehenderet.  Quapropter  versio  foetus  ab  eodem  tentata  est,  sed 
frustra , quia  manum  sibi  nimiopere  ab  utero  constringi  ajebat. 

Cum  res  in  angusto,  et  irrita  essent  tentamenta  consilium  petitum  est  ab 
expertissimo  et  emerito  chirurgo,  qui  versionem  per  pedes,  sed  a postica 
parte  inchoandam,  suasit.  Verum  dum  haec  agitabantur,  vires  praegnantis 
colla  bebantur , artus  frigescebant,  sudores  item  frigidi  prorumpebant;  tum 
livere  labia , et  oculorum  circuli ; spiritum  celeriorem  et  angustiorem  fieri , 
expallere  vultum;  pulsum  deficere,  et  mortem  ingruere  nobis  adstantibus 
hora  undecima  ante  meridiem  commiserantes  vidimus.  Caput  foetus,  quod 
a matricis  nisu  contra  sinum  dextrum  ossis  ilium  propulsum  fuerat , cervi- 
cem, ulerique  imam  partem  laceravit,  et  in  abdominis  cavum  penetravit. 
Per  eam  uteri  peritonaeique  scissuram  ingens  sanguinis  copia  in,  abdominis 
cavea  effusa  erat.  Coecuin  intestinum  valde  contusum,  rubensque  ; ilii  inte- 
stini postremi  gyri  inflammati  conspiciebantur. 

Rupdo  a tenuitate  visceris. 

Matrona  insubrica,  procera,  pallida,  incessu  languida,  cujus  brevem  hi- 
storiam recolo,  quia  in  Schedis  adnotatam  non  reperio,  absoluto  primo  par- 
tu, qui  felix,  uti  reliqui,  fuit,  atque  in  puerperio  adhuc  constituta,  de  qua- 
tiam molestia  in  inguine  dextro  verba  faciens  suspicabatur  se  herniam  gestare. 
Ea  regione  inspecta  nil  laesi  observatum  fuit.  Post  alteram  graviditatem  usque 
ad  sextam  idem  ingratus  sensus , qui  etiam  in  dolorem  convertebatur  post 
puerperium  subinde  lacessens,  permanserat.  Ouae  res  cum  uxoris  aeque  ac 


mariti  animum  agitaret ; nam  nulla  alia  aegritudo  graviditatis , et  puerperii 
statum  turbaverat,  neque  profluviis  mulier  erat  obnoxia,  nisi  quod  toto  cor- 
pore lassitudinem  sentiebat,  quamvis  caeterum  sospes  esset.  Obstetrix  vir 
advocatus  est,  qui  sedem  doloris  recogniturus  inguen  primum  exploravit, 
dein  vaginam,  uterumque,  ubi  omnia  recta  se  habere  comprehendit.  Denuo 
praegnans  facta  foetum  ad  maturitatem  perduxit.  Adventante  partus  labore 
consuetam  obstetricem  advocat,  labor  augetur;  dehiscit  os  uteri,  caput  in- 
fantis tangitur  ab  obstetrice  celerem  partum  praenunciante.  Et  ecce  ingens 
irrumpit  dolor  cum  ejulatu,  guttae  aliquot  sanguinis  e vulva  prodeunt;  ob- 
stetrix manus  admovet  quasi  caput  amplexatura , quod  non  sine  stupore 
occultatum,  et  reconditum  esse,  uteri  osculum  vero  jam  jam  constringi  ani- 
madvertit. Sub  haec  parturiens  anxia,  a foetu  viscera  comprimente  anhelans, 
et  graviorem  spiritum  ducens,  pulsatione  imminuta  a matutina  hora  ad  me- 
ridiem vitam  finivit. 

Inspectio  cadaveris  non  eo,  quo  solet,  ordine  fieri  potuit,  in  matronali 
enim  domo  passim  objiciuntur  difficultates,  quapropter  dissectio  praeceps 
fuit.  Illud  tamen  assequi  potuimus,  dexteram  uteris  latus  paulo  supra  cer- 
vicem fuisse  attenuatum,  atque  a successiva  matricis  repletione  laxatum, 
effractumque.  Plagae,  congestiones  longe  aberant,  aliaeve  causae,  quae  uteri 
texturam  laedere  potuissent.  Culpabimur  fortasse  a multis,  quod  in  hisce 
foeminis  liysterotomotociam  non  instituerimus:  quibus  respondemus,  nos  exi- 
stimare, foetum,  quamprimum  in  abdominis  caveam  irruerit,  jam  interiisse ; 
tum  vulnera  duplicata  lethalitatem  augere,  praecipue  ubi  variatis  moliminibus 
ad  finem  assequendum  opus  est;  denique  quia  nulla  foemina  evasit,  cui  in 
hac  urbe  etiam  a peritissimis  Magistris  hysterotomia  celebrata  fuit  (i) ; et 
quia  pleraeque  sanationes  sectarum  mulierum  a scriptoribus  memoratae  ab 
aliis  artis  peritis  in  dubium  revocatae  fuerunt. 

Ruptio  a fungosa  structura , a schirro. 

Causa  insuperabilis  esset  solet,  quae  uteri  lacerationem  promovet,  subitaequc 
exinde  puerperarum  mortes  saepe  integras  familias  luctu  replent  et  lachrymis , 
ut  sapienter  pronunciavit  Hallerus  (a).  Illustris  vir  undecim  uteros  laceratos  in 
Theatro  anatomico  secuit.  In  primo  laceratio  fuit  in  ejus  cervice  et  peritonaeo 
ab  uteri  schirro  producta.  In  altera  muliere  a carne  spongiosa  oris  uterini,  quae 
dissoluta  in  multas  tenues  araneosas  membranulas  abierat.  Tertia  ab  assumpto 
drastico  medicamento  perierat,  in  qua  vagina  uteri  rupta  fuit,  et  ostium  ma- 
tricis late  patens,  quasi  lacerum  et  tenue  apparebat.  In  duobus  aliis  uteris 
cervicem  laceratam  conspexit,  quod  malum  ad  obliquum  foetus  situm  referri 


(1)  Excepta  pumilone , quae  meose  septemlni  anni  1824  caeso  utero  in  hospitio  Caleriniano  praeter 
spem  convaluit. 

(2)  Opuscola  Pathologica  Aucta  , obs.  46- 


debere  censuit.  Quae  Haileri,  Mulieri,  aliorumque  conjectura,  quod  utero 
obliquato,  vel  foetu , perrumpatur  cervix,  non  firmo  inniti  videtur  funda- 
mento. Mirabatur  certe  Morgagnus  (i)  quod  cum  veteres  Medici  de  uteri 
obliquitate  dignoscenda  et  curanda  solliciti  fuerint ; postremi  medici  usque 
ad  Devcntrium  fere  neglexerint,  cui  tot  mala  tribuerunt.  Sed  res  pene  cre- 
dibilis est , quod  obliquata  matrix,  quae  tardiorem , non  difficiliorem  partum 
efficere  potest,  huic  infortunio  subjiciatur.  Nam  si  anterior,  vel  posterior  sit 
obliquitas  matricis,  ea  quomodo  corrigenda  sit,  mutato  parturientis  situ,  pas- 
sim  docent  viri  obstetrices.  Si  vero  ad  alterutrum  latus  obliquatur  uterus , 
tunc  in  eam  partem  in  quam  inclinat  os  uteri,  evolvatur  foetus  necesse  est. 
Nam , nisi  pelvis  amplissima  sit , foetus  caput  diametrum  pelvis  obliquam 
legit,  dum  e superiori  pelvi  in  inferiorem  descendit,  indeque  per  quamdam 
conversionem  ad  modum  spirae  in  parvam  pelvim  pervenit.  Proinde  suspicor 
vehementer,  quod  obstetrices  medici,  qui  uterum  obliquum  culparunt,  vel 
uterini  osculi  positum  , et  figuram  non  perquisiverint,  vel  quod  obliquitatem 
ab  alio  perverso  matricis  situ  non  discriminaverint , qui  situs  ab  ipso  ortu , 
vel  declinatio  a recta  sede  esse  potest,  dum  alterutrius  vinculi  brevitas  ma- 
tricem in  latus  abducit,  aut  utriusque,  lati  scilicet,  et  teretis  imminuta  lon- 
gitudo in  idem  latus  matricem  trahit  (2).  Alius  autem  perversus  positus  ille 
est,  cum  viscus  generationis  ante,  vel  retro  vertitur,  sepimentum  quodam- 
modo faciens  inter  superiorem  pelvim,  et  inferiorem.  Singularis  haec  inclusio 
jam  veteribus  nota,  non  ea,  qua  oporteret,  diligentia  ab  obstetricibus  per- 
tractata fuit. 

Uterum  in  partu  licet  ruptum  sanationem  tamen  interdum  admittere  ex 
Jolinstoni  et  aliorum  observationibus  constare  videtur,  praesertim  si  uterus 
paulatim,  et  sine  larga  haemorrhagia  subsequente  perforetur;  si  ruptio  re- 
cens, nec  adeo  sit  ampla;  si  foetus  quantocius  extrahatur,  et  eruor  exitum 
cum  lochiis  inveniat.  Si  matrix  sese  contrahendo  hiatum  rupturae  simul  clau- 
dat; si  matris  vires  adhuc  salvae  existant,  nec  matrix  gangraena,  aut  alio 
morbo  afflicta  sit;  tunc  spes  est  puerperam  idoneae  curationis  beneficio  ser- 
vari posse.  Porro  istiusmodi  sanationes  vel  naturae , vel  artis  subsidio  obti- 
neri possunt.  Etsi  impossibile  non  sit , ut  mater  interdum  periculis  omnibus 
sese  subtrahat;  tamen  fidem  superare  videntur  historiae,  quas  Marcellus  Do- 
natus (3)  aliique  proferunt  de  foetibus  ex  perrupto  utero  in  ventrem  illapsis 
salva  matre,  qui  deinde  vel  inaruerunt,  vel  eorum  ossicula  putrefactis  car- 
nibus per  totidem  abscessus  ex  abdomine  rejecta  sunt.  Perpaucae  sunt  foe- 
minae , quae  artis  ope  servari  potuerunt.  Ita  legimus  Londini  (4)  a Dou- 
glassio  foetum,  qui  per  uteri  ruptionem  in  abdomen  transierat,  manu  fuisse 


(1)  De  Sed.  el  Caus.  morb.  Ep.  XLVIII  , 3i. 

(2)  L.  cit.  n.  32  , 33. 

(3)  De  Medica  Historia,  lib.  IV,  cap.  32. 

(4)  Journal  de  Med.,  Chir.  et  Pharraacie,  tom.  LXVI , p.  348. 


extractum  soutas  partus  vias  legendo.  Mulier,  quae  huic  operationi  supervixit, 
ad  trigesimum  annum  accedebat,  quartumque  uterum  ferebat.  Mox  perfra- 
cto utero  Douglassius  eductionem  molitus  est,  potuitque  recognoscere  trans- 
versam lacerationem  in  pariete  anteriori,  inferiorique  uteri.  Ex  quo  casu 
statuit  non  semper  lethalem  esse  matricis  ruptionem;  periculum  necis  in  ir- 
ritabilitate matricis,  et  laesione  viscerum  esse  ponendum;  partum  per  pedes 
promotum  unicum  esse  auxilium  servandae  matri  maxime  opportunum.  Fau- 
stum hujus  rei  eventum  ex  eo  conjicimus  fuisse , quod  non  totus  foetus 
elapsus  sit,  pedibus  in  matricis  cavo  adhuc  haerentibus,  unde  obstetricis 
manibus  facilius  occurrerunt,  tum  quod  corpus  foetus  inter  uterum  et  ve- 
sicam urinae  medium,  reliqua  abdominis  viscera  non  labefactaverit. 

Aliud  sanatae  matricis  vulneratae  exemplum  habetur  in  ephemeridibus  gal- 
licis (i).  Mulieri  triginta  trium  armorum  infirmae  constitutionis  uteri  fundus 
transversim  scinditur,  et  foetus  qui  fuit  quartus,  cum  membranis  in  ab- 
dominis caveam  protruditur.  Post  duodecim  horas  gastrotomia  in  linea  alba 
instituta  est  duobus  sub  umbilico  latis  digitis.  Sutura  cruenta  sex  hebdoma- 
dum spatio  sanata  fuit.  Postea  abscessus  sub  umbilico  natus  et  sponte  ruptus 
foeminam  restituit. 

Si  uteri  corpus  vulneratum  restitui  potest,  eo  magis  speranda  est  sanatio, 
si  matricis  inferius  segmentum  offenditur,  tum  quia  peritonaeum  non  fran- 
gitur, tum  quia  sanguis,  aliaeve  sordes  per  naturales  vias  expurgantur.  Sic 
casus  particulae  uteri  in  partu  diremptae  describitur  a P.  Scott  (a).  Primi- 
para annorum  triginta  sex  per  complures  horas  a partus  laboribus  agitata, 
repente  uterum  sibi  disrumpi  percepit,  quo  facto  dolor  evanuit,  et  continuo 
sanguinis  ex  utero  fluxus,  sincope,  vomitus  subniger,  frigidus  sudor  cum 
pulsu  languente  foeminam  corripuerunt.  Demissa  in  uteri  cavum  manu,  ob- 
stetrix Scott  inter  sanguinis  grumos  arripuit  uteri  fragmentum,  quod  ejus 
ostium  comprehendebat  ab  irregulari  cervice  circumdatum.  Expleto  partu  , 
eductoque  aliquoties  per  catheterem  lotio  abdomen  intumuit  cum  febri  , al- 
vique siccitate.  Mulier  tamen  superatis  gravibus  symptliomatibus  demum 
convaluit,  cui  solum  levis  uteri  descensus  molestus  erat,  et  menstruae  pur- 
gationes stato  tempore  recurrebant. 

Majoris  momenti  fuit  scissura  matricis  inferioris  a cl.  professore  Novariensi 
Francisco  Fasolio  observata  (3).  Mulieri  agresti  in  provincia  Novariensi  jam 
a prima  pubertate  deprimebatur  uterus,  praecipue  dum  menstrua  fluebant. 
Viro  vix  juncta  concepit,  uterusque  in  mediam  vaginam  delapsus  conceptum 
perdidit.  Denuo  praegnans  facta  in  domesticis  et  campestribus  negotiis  ob- 
eundis cautior  foetum  ad  maturitatem  gestavit.  Instante  partu  dolores  lan- 
guidi et  tardi  fuerunt;  hinc  labor  protractus  fuit,  et  mulier,  ut  se  expediret, 


(i)  Journal  Complemenlaire  , tom.  V,  p.  189. 

(•).)  Transactiones  Soc.  Med.  Chir. , vol.  XI  , part.  II. 

(3)  0>servazioni  suile  principali  malattie  delle  donne.  Yigevano,  1811. 

multum  molita  uterum  in  vaginam  depulit,  ubi  partus  perficiebatur.  Obste- 
trix reposuit  uterum,  et  mulier  ab  infelici  licet  puerperio  convaluit.  Idem 
fere  accidit  in  tertio  partu:  quartum  gravida  abortavit;  quinta  graviditas 
pessime  absolvebatur.  Etenim  postquam  partus  maturavit,  primos  dolores 
adjuvans  mulier,  praecocius  amnii  aquas  exclusit  antequam  uteri  ostium  satis 
hiaret , quapropter  matrix  deorsum  inter  femina  propulsa  fuit.  Tunc  dolores 
recesserunt,  neque  pariturae  conatus  in  uterum  directi  quidquam  valuerunt. 
Quae  res  pariendi  laborem  quindecim  horarum  spatio  interrupit,  atque  diu- 
tius retardatus  fuisset,  nisi  ischuria  supervenisset.  Tunc  accersito  chirurgo 
urina  licet  difficulter  educta  fuit,  idemque  chirurgus  foetum  absque  mora 
educendum  esse  significavit,  quam  propositionem  pertinaciter  detrectarunt 
obstetrix,  et  consanguinei  formidantes  pariturae  interitum. 

Ita  evenit,  ut  cunctando  uterus  succenderetur;  parturiens  obstetricia  prae- 
sidia respuebat;  partus  remorabatur.  Itaque  missus  est  sanguis;  matrix  pro- 
lapsa emollientibus  fota;  mulier  tamen  praefocatione,  et  praecordiorum  pal- 
pitatione angustata  sudoribus  tota  diffluebat.  Proinde  medicus  potionem 
cardiacam,  instaurantem  praecepit,  qua  concitatus  uterus,  nam  matris  vires 
agere  desierant,  proprias  vires  collegit,  et  foetum  violenter  expulit.  Uterus 
cum  triginta  horarum  spatio  aeri  expositus  fuisset,  et  manuum  ac  linteorum 
affrictu,  valide  incendebatur,  amissaque  naturali  mollitie,  et  elasticitate , 
eam  contraxerat  duritiem,  rigiditatem,  tensionemque,  ut,  dum  foetus  caput 
transiret,  totum  ejus  segmentum  sinistrorsum  ab  orificio  ad  fundum,  qui 
fundus  a vulvae  labiis  circumplectebatur,  penitus  dilaceraretur.  Momento 
temporis  fluctus  sanguinis  lectum  contegunt;  foetus  cruento  latici  immersus 
abruptis  vagitibus  genitricis  fatum  deplorat.  Chirurgus,  qui  adfuerat,  vehe- 
menter primum  hoc  spectaculo  consternatus,  revocato  animo  secundas  facile 
detraxit,  et  matricem  frigida  abluit.  Dum  sic  puerpera  fere  exanimis  jacebat, 
chirurgus  post  multas  lavationes,  ut  sanguinem  colliberet,  vulneris  oras  sic, 
ut  licuit,  commisit,  viscusque  in  sedem  propriam  compulit,  in  eaque  amplo 
pessario  continuit. 

Postquam  puerpera  pulsibus  deficientibus , et  inaequalibus  resipuit , sor- 
bitio data  est  ex  ovi  vitello  et  vino , deinde  chamomillae  infusio  cum  ely- 
xire  acido.  Femoribus,  pubique  gelidus  fotus  superdatus  est,  et  jusculis  per 
noctem  refecta  mulier.  Sanguis  e vulva  lente  admodum  stillabat.  Altera  a 
partu  die  fluentibus  moderate  locliiis  febris  cum  horrore  invasit.  Tunc  ube- 
ribus flaccidis,  abdomine  inflato  et  dolente,  refrigeratis  cruribus,  pulsu  mi- 
nuto, intermittente,  cute  arida,  deliravit  puerpera.  Cum  jam  immineret  me- 
tritis  calide  fovebatur  abdomen,  et  rectum  intestinum  clysmatibus  abluebatur, 
simul  demulcentia  intus  propinabantur  thebaicae  tincturae  associata.  Sexto 
puerperii  die  sanies  puriformis,  foetida  ex  utero  manavit  cum  remissione 
lethalium  sympthomatum  sic,  ut  non  vana  spes  consanescendi  adesset;  nam 
servatis  opportunis  cautionibus  ad  sanitatem  in  dies  progrediebatur.  Lac  post 

duos  menses  primum  ad  ubera  affluxit,  scilicet  postquam  consolidato  utero 
pus  fluere  desiit  , cujus  laticis  copia  nutriendae  puellulae  sufficiebat. 

Cum  haec  scriberem,  in  manus  venit  volumen  XXXIII  Diarii  Italici  (i), 
in  quo  historiam  rupti  in  partu  uteri,  et  post  gastrotomiam  sanati  protulit 
Eques  Ludovicus  Frank.  Parmensis  mulier  annorum  44  •>  quinquies  jam  pe- 
pererat,  sextumque  foetum  usque  ad  nonum  mensem  gestavit  sine  taedio, 
cum  nona  augusti  1817  pariendi  doloribus  correpta,  pedibusque  insistens 
gravi  leypothimia  cum  vomitu  affecta  fuit;  quapropter  in  lectum  quantocius 
reponebatur.  Eodem  momento  quo  lectum  scandebat  distentionem  quamdam 
in  abdomine  percepit,  sensumque  veluti  si  gemellos  intus  haberet.  Interea 
abdomen  inflabatur,  vomitus  persistebat,  respiratio  intercludebatur.  Accersitus 
Doctor  obstetrix  Rossi  uteri  ruptionem  recognovit,  consilioque  cum  ejus 
Patre,  aliisque  chirurgis  inito,  gastrotomiam  celebrandam  esse  decreverunt. 
Haec  a Doctore  Cecconio  celebrata  fuit  in  sinistro  hypogastrii  latere , ubi 
foetus  pedes  prominebant,  qui  una  cum  secundis  semivivus  extractus  fuit, 
quamvis  sectio  duabus  solummodo  a ruptione  lioris  fuerit  peracta.  Mulier 
quadragesimo  ab  operatione  die  domo  excessit  persanata.  Menses  lunares 
deinde  apparuerunt , et  triennio  post  septimestrem  foetum  feliciter  edidit. 

Hanc  historiam  eo  lubentius  hic  repetere  placuit , quia  causam  ruptionis 
uteri,  uti  in  observatione  mea  superius  allata,  quodammodo  confirmat.  Cum 
enim  utraque  mulier  multoties  pepererit,  verosimile  est  uterum,  dum  gesta- 
bat , non  aequabiliter  in  singula  periodo  distentum  fuisse , ut  liinc  crassior , 
illinc  tenuior  esset,  proindeque  aliquam  visceris  hujus  regionem  fuisse  la- 
befactatam, attenuatamque,  ut  fatisceret;  item  conatus  ad  parturiendum  non 
in  axim  osculi  uterini  incidisse,  sed  declinando  in  partem  debiliorem  impe- 
tum fecisse,  in  qua  collectis  fibrarum  uteri  viribus  laceratio  nata  est,  quod 
plerumque  ad  alterutrum  segmenti  inferioris  uteri  latus  accidit.  Caeterum 
liaec  observatio  una  cum  iis  quae  in  lexico  scientiarum  medicinalium  fuse 
et  distincte  explicantur,  animum  adjiciet  chirurgis  quamprimum  gastrotomiam 
instituendi , ubi  per  uteri  rimam  foetus  in  abdominis  cavum  illapsus  fuerit. 

Ruptio  vaginae,  et  cervicis  uteri  a gangraena. 

Superioribus  historiis  adjungenda  est,  quae  anno  proxime  elapso  fuit  ha- 
bita. Pariendi  dolores  invaserunt  Galactopliori  uxorem,  quae  octavum  ute- 
rum gestabat  die  3o  junii  i8a5.  Per  noctem  amnii  aquae  proruperunt,  par- 
tus autem  adeo  pigre  progrediebatur,  ut  calendis  julii  virum  obstetricem  non 
ignobilem  maritus  accersere  opportunum  duxerit.  Hic  explorato  utero  par- 
tum a naturali  ordine  non  recedere  affirmavit.  Mulier  autem  inter  pariendi 
labores  irrequieta  lectum  identidem  conscendens,  et  prosiliens  toto  corpore 


(1)  Annali  universali  di  Medicina,  vol.  XXXIII,  pag.  no. 

exagitabatur.  Demum  evomens  concidit  animo;  manibus,  vulluque  friguit; 
arteriarum  ictus,  et  partus  tormina,  et  nixus  uno  ictu  defecerunt,  et  mu- 
lier veluti  derelicta  lectum  resupinata  tenuit.  In  hoc  parientis  statu  advocatus 
hora  secunda  pomeridiana  calendarum  julii,  praeter  pulsum  exilissimum,  et 
extremitatum  frigus,  abdominis  figuram  immutatam  observavi;  nam  dexte- 
rius paulo  supra  inguinis  regionem  artus  quidam  foetus  digitis  explorantibus 
occurrebat,  et  a sinistris  venter  subsidebat,  ex  vagina  nil  effluebat.  Jamque 
mens  mulieri  redibat,  ad  interrogata  respondebat,  exiguis  haustibus  potabat. 

Uterus,  partesque  ambientes  sic  erant  constitutae,  ut  foetui  exitum  con- 
cedere liberrime  possent,  ejus  enim  caput  ab  omni  angustia  liberum  in  parvae 
pelvis  ingressu  haerebat;  sed  capillitium  emollitum  erat  cum  oedemate,  breg- 
matis ossa  confusa,  quae  foetus  mortem  annuntiabant.  Qua  re  cognita,  author 
fui , ut  foetus  ferramentis  ad  id  idoneis  educeretur,  quod  promptissime  sine 
obstaculo,  sine  mulieris  querela,  sine  sanguinis  jactura  factum  fuit.  Placenta 
jam  ab  utero  laxata  foetum  protinus  secuta  est.  Foetus  autem  jam  pridem 
extinctus  erat,  quia  praeter  corporis  laxitatem,  funiculus  attenuatus,  varii 
coloris , et  placenta  fetalis  ex  luteo  virescebat. 

Priusquam  lecto  componeretur  puerpera,  denuo  ab  obstetrice  explorata  fue- 
runt genitalia  interna,  deprehenditque  dextrorsum  uteri  cervicem,  et  sum- 
mam vaginae  partem  fuisse  laceratam  , manusque  obstetricis  per  eam  rimam 
in  cavum  quoddam  pervenit.  Retracta  manu,  abdomen  mulieris  fotum  est 
calidis , potusque  gelidus  eidem  propinatus.  Secunda  die  julii  nox  turbata 
fuit;  abdomen  intumuit;  lochia  non  apparuerunt.  Tertia,  manus,  pedesque 
frigescunt;  pulsus  vix  percipitur;  abdomen  inflatum  sine  tensione,  uterus 
contractus  et  compressus  indolescit;  lochia  desunt;  mammae  vacuae  flacce- 
scunt; respiratio  anxia,  sitis  modica;  urina  fluit,  alvus  dura;  mulier  tamen 
praesumit  se  fore  superstitem.  Quarta,  singultus,  abdomen  tumet  amplius,  et 
dolet.  Quinta,  summo  diluculo  moritur. 

Postridie  defunctae  abdomen  valde  tumefactum,  et  lividum  erat;  intestina 
multo  aere  distenta.  Hisce  detractis,  tria  prominentia  corpora  sese  obtulerunt. 
Scilicet  vesica  urinaria  inflata,  et  prominens;  corpus  medium  livore  affectum; 
posterius  uterus  ex  rubro  pallidus.  Corpus  medium  constituebatur  ab  illo 
septo , seu  plica , quae  vesicam  ab  utero  dirimit.  Haec  sursum  elevata  con- 
spiciebatur a sanguine  tum  fluido,  tum  contracto,  qui  partim  stagnabat, 
par lim  in  ejus  cellulas  sibi  viam  fecerat.  Sub  ea  plica  peritonaei  vagina  la- 
cerata attenuatis  parietibus  observabatur.  Praeter  vaginam  cervicis  uteri  dex- 
terum  latus  ita  apertum  erat,  ut  integra  manus  per  eam  fissuram  commode 
demitteretur.  Corpus  uteri  quatuor  transversos  digitos  latum,  satis  crassum, 
et  ordinate  contractum,  grumos  sanguineos  haud  paucos  cotyledonibus  adhae- 
rentes ostendit.  Circa  tubam  sinistram , et  ejus  laciniam  inultum  atri  san- 
guinis congestum  erat,  in  abdominis  cavo  nihil;  nam  peritonaeum  integrum 
conservabatur.  Vesica  urinaria  ex  fusco  rubens,  et  turgescens  manifesta  cor- 
ruptionis signa  praebuit  lain  intus,  quam  extus,  uti  etiam  vicinae  partes; 

nam  propter  aestum  et  foetorem  ulterius  non  sumus  investigationem  pro- 
secuti. 

Jam  si  accuratius  perpendamus  phoenomena  superius  exposita , nempe 
quod  bregmatis  ossa  excurrebant;  quod  caput  foetus  in  pelvis  corona  im- 
pactum non  erat;  quod  umbilici  funiculus  laxus,  cinereus,  non  turgidus  fue- 
rit; quod  secundae  variati  coloris  a matrice  jam  diu  solutae  fuerant;  quod 
priores  tres  a conjugio  partus  nonnisi  instrumentorum  obstetricis  ope  abso- 
luti fuerunt ; et  quod  tres  partus , qui  postea  supervenerunt , naturae  viri- 
bus enixi  fuerint;  et  septimus  foetus  praemature  prodierit;  si  haec,  inquam, 
perpendimus,  concludendum  erit,  quod  gangraena  internas  partes  corrupe- 
rit, antequam  partus  instaret;  quod  uteri  cervix  et  vagina  ob  instrumen- 
torum iteratum  usum,  et  ob  iteratos  partus  nimis  labefactata  et  extenuata 
fuerit , atque  ita  ad  corruptionem  praeparata ; denique  quod  foetus  ob  cor- 
ruptionem interioribus  locis  communicatam  extinctus  sit,  antequam  pariendi 
labor  incocperit. 

Non  absimile  disruptionis  vaginae  exemplum  protulit  Johannes  Philippus 
Rogert  (i).  Vegetae  primiparae  annorum  triginta  sex,  per  biduum  infre- 
quentibus doloribus  agitatae  amnii  aquae  effluxerunt.  Decrescente  dolore  su- 
pervenerunt singultus,  et  vomituritiones  alvo  adstricta.  Bis  vena  secta  fuit, 
clysteres  injecti,  Laudanum  Sydenhamii  datum.  Die  quarto  cum  deprehen- 
deretur infantis  caput  perverse  situm  esse , versio  infantis  summa  cum  mo- 
lestia fuit  suscepta.  Dum  placentam  educere  conaretur  obstetrix,  agnovit  se 
manu  in  abdominis  cavum  penetrasse,  sicco,  et  valde  contracto  utero.  In- 
ierim puerpera  diris  vexata  sympthomatibus  a calendis  februarii  ad  diem 
quartam  maji  labentibus  viribus  obiit. 

Intestina , et  omentum  gangraena  affecta ; uterus  item  gangraenosus , et 
contractus  in  parva  pelvi;  oriticii  exterioris  colli,  et  vaginae  ambientis  ruptio 
conspecta  est  in  dextro  latere  duos  pollices  longa.  Hic  merito  obstetricis  im- 
peritiam notat  auctor,  atque  adhortatur  ne  praecipitanter  nimis  fiat  infantis 
versio  nondum  diducto  utero. 

Ne  quidquam  desit  eorum,  quae  nobis  innotuerunt  circa  matricis  lacera- 
tionem , praestat , ut  animadversiones  super  ea  re  adjungamus  Thomae 
Keever  M.  D.  Dublinensis  (a).  Inter  causas,  quae  praedisponunt  ad  lace- 
rationem matricis,  M.  Keever  notat,  eam  saepius  accidere  in  infimae  classis 
mulieribus.  Inter  8600  praegnantes,  quae  triennii  spatio  in  Xenodochio  Du- 
blini  pepererunt , viginti  earum  uteri  ruptionem  passae  sunt.  Alteram  cau- 
sam ruptionis  tribuit  foetibus  virilis  sexus;  nam  auctoritate  Doctoris  Clarkii 
ductus „ secum  reputat  masculi  capitis  circuitum  medium  esse  pollicum  XIV; 
et  mediam  peripliaeriam  capitis  foeminei  pollicum  XIII,  et  quinque  octantis. 
Nonnunquam  periphaeria  capitis  virilis  excedit  pollices  XIV  cum  dimidio. 


(1)  Collectanea  Soc.  Medicae  Ilavniensis , vol.  II,  obs.  36. 

(2)  Annali  Universali  di  Medicina  ? vol.  XXXVI  , 1825. 


77 

Utramque  lianc  causam  adventitiam , et  erroneam  esse  puto ; constat  enim 
ex  plebecula  mulieres  promptius , et  tutius  oppidanis  parere.  Itaque  si  fu- 
nesti hujusmodi  casus  incidant,  accusanda  potius  est  ignorantia,  vel  negli- 
gentia  obstetricum,  quae  mulieres  laborantes  vel  stando,  vel  fortius  obnitendo 
parere  cogunt,  priusquam  genitalia  satis  parata  sint  ad  exitum  foetui  con- 
cedendum. Neque  capitis  amplior  circuitus  matrici  vim  inferre  potest  , quia 
sapienlissimus  Creator  cuncta  in  ordine,  et  mensura  constituit,  ut  una  quae- 
que pars  officio,  quod  a natura  ei  tributum  est,  fungatur.  Atque  experientia 
demonstrat  matricem  non  offendi,  dum  impacto  capite  vel  ob  majorem  dia- 
metrum , vel  ob  bregmatis  duritiem  rite  forceps  a perito  obstetrice  admini- 
stratur. 

Ex  ulterioribus  Keeveri  observationibus  liquet  uterum  lacerari  a parte 
postica  prope  juncturam  cum  vagina  ; tum  sinisterius  transverso  pollice 
supra  uteri  ostium;  parietem  item  posteriorem  vaginae  laceratum  vidit  mar- 
ginibus fimbriatis,  gangraenosis ; tum  in  anterionparte  cervicis  uteri  trans- 
verse positum  ejus  corpus;  ampliter,  et  transverse  fissum  uterum  a parte 
posteriori,  qua  cum  corpore  ultimae  lumborum  vertebrae  os  sacrum  acutis- 
simum angulum  efficiebat ; corpus  uteri  fere  avulsum  a vagina , ut  vix  per 
secamentum  cum  ea  cohaereret;  demum  uteri  fundum  ab  anteriori  parte  ad 
posteriorem  laceratum  conspexit. 

Tristia  haec  plioenomena  non  aliunde  orta  fuisse  reor,  quam  quod  nullo 
artis  subsidio  laborantes  mulieres  fuerint  sublevatae.  Quamvis  enim  matrix 
laedi  possit,  praecipue  si  ossea  pelvis  graviter  sit  vitiata;  id  tamen  raro  con- 
tingit, ut  frequentiam  lacerationum,  quas  Auctor  deflet,  inopportuuo  regi- 
mini accensore  debeamus.  In  nostro  Xenodochio  vix  unam  , alteramve  qua- 
draginta annorum  spatio  interiisse  vidimus  ob  ruptum  uterum , quibus 
segnius,  quam  oportuit,  opitulatum  fuit.  Frequentius  mihi  videtur  cervicem 
uteri  cum  vaginae  parte  discissam  fuisse  repertam,  et  id  per  longitudinem 
si  ad  latera  disrumpitur;  si  vero  vel  anterius  laceratur,  ubi  contra  pubem 
urgetur  infimus  uterus , vel  retrorsum , ubi  contra  tuber  primae  ossis  sacri 
vertebrae  impellitur , tunc  fissura  in  transversum  fit  non  sine  gangraenae 
vestigio. 

Doctor  Keever  non  dissimulat  difficile  esse  statuere,  cui  causae  mors  de- 
beatur, cum  ruptus  uterus  interdum  consanescat;  et  ex  viginti  mulieribus, 
quibus  uterus  ruptus  fuit,  duas  naturae  viribus  sanatas  fuisse  refert  Auctor. 
Non  una  autem  causa  mortem  inferre  potest,  scilicet  effusus  sanguis  viscera 
irritans,  et  inflammans;  et  foetus  pressio  in  viscera  abdominis;  tum  ataxia 
nervorum;  nam  angor,  sincope , horripilatio,  aliaque  signa  affectos  esse  ner- 
vos indicant. 

Jam  de  curatione  dicturus  auctor  hortatur,  ut  quamprimum  extrahatur  foe- 
tus, antequam  in  cavum  ventris  detrudatur.  Quod  si  in  ventris  caveam  com- 
pulsus sit  foetus,  sectionem  caesarearn  instituendam  esse  omnes  consentiunt 
obstetrices,  non  solum  quia  matricis  cervix  rigida,  et  dura  dilatanti  obste- 

tricis  manui  non  obsequitur,  sed  etiam,  quia  fere  impossibile  foret  immissa 
in  uterum  manu  foetum  e ventris  cavea  retrahere  tam  ob  distantiam,  quam 
ob  vulnus  matricis  jam  constrictum.  Et  si  extrahendus , certe  pedibus  esset 
arripiendus , qui  ut  plurimum  ex  adverso  vulneris  locati  sunt ; nec  facile 
reperiendi.  Dum  caput  haeret  in  parva  pelvi,  forcipe  utendum  est,  tunc 
vero  vix  suspicari  potest  uterum  esse  ruptum. 

A R T.  XI. 

Polypus. 

Polypos  matricis  peculiari  libello  fusius  persequutus  est  Levretus:  plurimi 
quoque  in  excogitandis  ferramentis , quibus  hujusmodi  excrescentias  devinci- 
rent, multum  et  diu  se  exercuerunt.  Et  quamvis  haec  instrumenta  utilitate 
non  careant,  et  saepe  numero  eadem  in  usum  vocari  necesse  sit;  tamen  de 
bis  omnibus  agere  non  constitui , sed  unice  de  modo  polypum  per  contor- 
sionem  ex  utero  eximendi  verba  facere,  uti  alibi  (i)  jam  expositum  fuit.  Cum 
enim  vinctura  immanes  saepe  afferat  dolores,  et  cum  eadem,  nisi  denuo  ad- 
stringatur,  suffocando  polypo  non  sufficiat,  et  cum  non  benigna,  quae  sub- 
sequitur suppuratio,  canales,  per  quos  praeterfluit,  irritando  rodat,  febrirn- 
que  cum  aliis  abdominis  sympthomatibus  cieat , satius  et  tutius  mihi  visum 
fuit  polypos  illos,  qui  ex  matricis  cavo  germinant,  vel  torsione  avellere,  vel 
idoneis  forficibus  excidere,  quod  propositum  observationibus  confirmatum  fuit. 

Nubilis  foemina  annorum  4^  inordinate  purgata  ischuria  interdum  affecta, 
mense  decembri  1801  apoplexia  percellebatur,  a qua  utcunque  liberata  fuit. 
Post  menses  duos  in  ischuriam  denuo  incidit,  simulque  abdomen  sese  attol- 
lere coepit,  ut  a plerisque  praegnans  haberetur;  sed  re  attentius  considerata, 
patuit  ingentem  polypum  jam  in  vaginam  illapsum  fuisse.  Pravus  erat  foe- 
minae  habitus,  vires  oppressae,  uteri  regio  dura,  tensa;  vagina  polypi  mole 
distracta.  Postquam  ultro  citroque  disputatum  fuit  circa  modum  polypi  ex- 
tinguendi,  statuebatur  ut  is  filo  circumdaretur.  Postquam  sic  polypus  con- 
strictus fuit,  uterus  tam  validam  supra  polypum  pressionem  exercuit,  ac  si 
partus  instaret,  polypumque  extra  vulvam  expulit,  quem  proinde  mox  re- 
secuimus pondere  quinque  librarum. 

Ablata  hac  informi  mole,  foemina  melius  habere  visa  est,  licet  post  vinctu- 
ram febris  succensa  fuerit,  et  detumefacto  abdomine  dolores  identidem  agi- 
tarent , et  febris  quidem  typlii  indolem  assumens  quinto  die  foeminam  occidit. 

Patefacto  abdomine,  multum  puris  sese  obtulit  a peritonitide  generatum, 
uterusque  totus  intra  vaginam  inversus  conspiciebatur,  ut  alterum  adesse 
polypum  diceres.  Ejus  interior  superficies  nigricans,  corrupta  erat,  structura 


(i)  Alti  dell’  Instituto  Nazionale  , vol.  I.  Bologna. 

vero  mollis,  laxa,  ut  facile  appareret  matricem  enormiter,  quemadmodum  in 
graviditate , fuisse  distentam ; polypus  enim  ab  uteri  fundo  progerminans , 
postquam  mole  sua  matricis  parietes  distraxerat,  sensim  sensimque  uterum 
ipsum  tum  pondere,  tum  pressione  ipsius,  et  musculorum  adjacentium  deor- 
sum promovit.  In  ipso  uteri  fundo  in  vaginam  illapso  radicula  polyposa 
observabatur. 

Quamvis  haec  aegritudo  eo  perducta  fuerit,  ut  sanari  vix  potuerit;  fa- 
tendum tamen  est,  vincturam  sympthomata  omnia  exasperasse,  citamque 
mortem  attulisse.  Nunc  accipe  historiam  polypi  graviditate  conjuncti,  aut 
saltem  graviditati  faventis,  cujus  curatio  feliciter  absoluta  fuit.  Mulier  urbica 
undequadraginta  annos  nata,  gracilioris  temperamenti  sexdecim  filiorum  pa- 
rens felicissima , menstruis  adhuc  stato  tempore  provenientibus  bona  frueba- 
tur  valetudine,  si  febrim  tertianam  excipias,  aliamque  continuam  priori  sub- 
sequentem,  quae  opportunis  pharmacis  solutae  sunt,  lneunte  novembri  mense 
anni  1818  in  ipsa  menstruorum  periodo  expavit,  ob  nefariorum  insidias  ma- 
rito positas ; tunc  sanguis  praeter  ordinem  fluere  perrexit , cui  subsecuta 
sunt  abdominis  et  lumborum  tormina  , dein  fluor  ex  albo  rubens , gravitas 
lumborum,  totiusque  corporis  aegritudo. 

Medio  februario  anni  1819  fluxus  uterinus  immodice  auctus,  variante  co- 
pia et  colore  ad  septimam  martii  perduravit;  tunc  a nimia  jactura  defatigata 
chirurgi  opem  imploravit,  qui  fungum  matricis  adesse  affirmans  manu  quid- 
piam  molitus  est,  et  nihil  praeter  coactum  sanguinem  sub  acerbo  dolore 
extraxit.  Ejusmodi  sanguinis  grumos  per  noctem  emisit  mulier,  qui  in  po- 
steram diem  servati  sunt,  eo  quod  aliquid  a sanguine  diversum  offerre  vi- 
debantur. 

Adveniens  chirurgus  miratus  est  foetum  quasi  quadrimestrem  inter  san- 
guinea concrementa  delitescere,  inde  erroris  sui  commonefactus  foeminam 
deseruit,  asserens  nil  se  eidem  opitulari  amplius  posse.  Ablata  per  abortum 
causa,  menorrhagia  quidem  substitit;  sed  fluxus  modo  albus,  modo  ex  albo 
rubescens  per  tres  menses  lecto  detinuit  mulierem,  donec  sanitati  proximam 
se  esse  existimans  e lecto  se  proripuit.  Non  diu  res  prospera  fuit:  etenim  die 
decima  septembris  1819  vehementibus  lumborum  doloribus  affligi  coepit  ad 
decimam  septimam  ejusdem  mensis  productis.  Ea  die  ob  quemdam  nisum 
fortuito  factum,  aliquid  sibi  in  abdomine  displodi  intellexit,  mox  ingens  san- 
guinis profluvium,  et  alvum  deponendi  desiderium  secutum  est,  quod  dum 
perficeret,  massa  quaedam  carnea  e vagina  prorupit,  quam  ob  dolores  et 
distentionem  reponere  coacta  fuerat;  massa  tamen  memorata  erumpebat  de- 
nuo,  quoties  alvus  esset  exoneranda.  Hoc  perterrita  malo  non  satis  explorato 
mulier  ad  me  accessit  die  2,5  septembris  anni  1819,  auditisque,  quae  su- 
perius exposui,  statim  judicavi  aegritudinem  illam  polypum  esse,  tactuque 
compertum  est  illum  pomi  vulgaris  magnitudine  haerere  medium  extra  uteri 
ostium,  medium  vero  intra  uteri  caveam,  quae  cavea  duos  digitos  commode 

recipiebat,  qui  circa  dilatatura  uteri  ostium  sine  impedimento  in  girum  age- 
bantur, ita  ut  gracilis  pediculus  haud  dubitanter  distingui  potuerit,  qui  ab 
inferiori  uteri  segmento  pendebat. 

Cognita  morbi  natura,  die  secunda  octobris  ejusdem  anni  cum  egregio  me- 
dico chirurgo  Castoklo  ad  mulieris  domum  me  contuli;  ibique  explorato  ite- 
rum utero , visum  mihi  fuit  polypum  absque  instrumentorum  ope  removeri 
posse.  Quare  hanc  operam  dedi  eidem  Castoldo  ad  id  pridem  instituto , qui 
insinuata  in  vaginam  manu,  prioribus  dextrae  manus  digitis  comprehensum 
polypum,  atque  bis  terve  circa  radicem  contortum  feliciter  avulsit.  Vix  do- 
lorem, vix  sanguinis  rivum  haec  extirpatio  habuit;  nam  matricis  orificium 
quam  primum  ab  ea  massa  liberatum  constrictum  fuit.  Plumaceolus  oleo  in- 
unctus contra  uteri  orificium  admotus  fuit.  Molesti  sensus,  qui  circa  hypo- 
gastrium foeminam  detinebant,  exsoluti  fuerunt,  et  die  tertio,  quo  pluma- 
ceolus excidit,  lectum  deseruit.  Quarto  die  uterus  clausus  erat,  et  quinto 
genitalia  sicca,  foemina  bene  valente. 

Haec  mulier,  postquam  polypus  ablatus  fuerat , virum  non  cognovit , si 
eidem  fides  habenda  sit,  nisi  ineunte  novembri  anni  1819,  scilicet  triginta 
post  operationem  diebus.  Interea  abdomen  intumescebat  cum  valetudine  bona, 
et  calendis  januariis  18:20  foetus  motiones  distincte  percipiebat,  existima- 
vitque , utpote  quartadecima  vice  instructa,  se  quinto  jam  mense  uterum 
gestare.  Quod  judicium  comprobatum  fuit  partu,  qui  accidit  septima  ju- 
nii  i8ao.  Puellus  sanus,  maLurusque,  membris  explicatis  editus  est  matre 
tam  ante , quam  post  partum  aeque  bene  valente.  Hic  casus  oppido  rarus 
demonstrare  videtur  mulierem  foecundatam  fuisse  initio  mensis  septembris, 
scilicet  triginta  fere  diebus  ante  polypi  exlinctionem. 

Mediolanensis  mulier  annum  agens  trigesimum  nonum  boni  habitus  , sed 
ad  melancholiam  vergens,  unicam  puellam  generavit  ex  quo  per  qua  luor  lu- 
stra marito  contubernalis  fuit,  atque  valetudine  sat  bona  usa  est  usque  ad 
annum  i8i3  in  quo  abdominis  torminibus  adorta  non  sine  metritidis  culpa, 
et  ob  id  ter  vena  secta , saepius  alvus  ducta  fuit , tandem  hirudinibus  ad 
pudenda  appositis  melius  habuit,  tametsi  menstruis  purgationibus  non  turbatis 
tormina  identidem  licet  leviora  recurrerent. 

Cum  autem  attigisset,  ut  diximus,  annum  39,  qui  incidit  in  annum  hujus 
saeculi  decimum  nonum,  catamenia  inordinata,  non  raro  etiam  immodice 
fluere,  et  cum  torminibus  coeperunt,  et  cum  rubra  purgamenta  desiissent, 
viscida,  et  flavescentia  cum  virium  imbecillitate  ex  vagina  proveniebant.  Quae 
res  cum  foeminam  anxiam  detineret  januario  mense  anni  1821  a me  fuit 
explorata,  nihilque  facilius  fuit  quam  polypum  offendere  ex  uteri  cavo  pen- 
dentem, niicis  juglandis  magnitudine,  pyriformem,  consistentiae  fere  carneae, 
qui  graciliori  pediculo  ex  dextro  matricis  pariete  originem  trahebat.  Porro 
uteri  orificium  ita  hiabat,  ut  digito  polypi  radix  distingui  potuerit.  Ejus 
labium  anterius  solidius  et  naturali  crassius  inveniebatur.  Cum  autem  tenax 
humor,  luteusque  non  sine  acerbis  matricis  contractionibus  jugiter  manaret, 

et  genitalia  incalescerent,  visum  fuit,  priusquam  polypus  eximeretur,  lenien- 
tibus, et  refrigerantibus  pudenda  mulcere. 

Discussis  frigoribus  lenitisque  genitalibus,  die  2.8  martii  anni  r$2i  ad  mu- 
lierem accessimus,  ut  a polypo  liberaremus,  et  cum  denuo  ejusdem  indolem 
et  sedem  perscrutaremur , et  in  spe  confirmaremur , polypum  digitis  avelli 
posse,  cliirurgo-medico  Castoldo  id  oneris  imposui,  qui  repetita  torsione  car- 
nem feliciter  abstulit  sine  sanguinis  uberiori  fluxu.  Paulo  post  uteri  ostium 
fere  contractum  percepimus , idcoque  nullo  urgente  sympthomate  filamentis 
oleo  imbutis  vaginam  molliter  clausimus. 

Ablato  polypo  tam  bene  valebat  mulier,  ut  integre  sanatam  se  esse  arbi- 
traretur. Primis  diebus  aqua  subcruenta  defluebat  ex  utero , qua  deficiente 
mox  tensio  ad  inguen  dextrum , et  quaedam  in  matricis  regione  molestia 
suborta  est , quibus  malis  posthabitis  quinto  die  scilicet  primo  aprilis  lectum 
deseruit  mulier,  et  familiaribus  negotiis  aliquantisper  incubuit.  Tunc  ex  im- 
proviso die  septimo  accesserunt  ventris  tormina,  vomitus,  febris  ardens,  ce- 
phalalgia, ut  propterea  venae  sectionem  iterare,  saepius  alvum  movere  coacti 
luerimus;  atque  ex  notis  externis  non  tam  uterum,  quam  ejusdem  appendices 
et  peritonaeum  succensum  fuisse  deprehendimus.  Depulsa  febris  vehementia 
per  evacuationes,  mulier  10  aprilis  menstruari  coepit  dum  tumor  in  dextro 
hypogastrii  latere  et  supra  pubem  attollebatur,  qui  profunde  sub  abdominis 
musculis  conclusi  fluidi  sensum  manibus  communicabat.  Die  i3  febricitavit, 
sanguisque  e brachio  fuit  extractus,  cujus  lympha  virescens  erat,  et  eruor 
crusta  tectus.  Postero  die  capitis  et  hypogastrii  dolor  et  febris  intendebantur, 
menstruis  adhuc  modice  fluentibus,  unde  praeter  sanguinis  emissionem,  fo- 
mentationes, clysteres,  et  cataplasmata  mollia  injecta  sunt.  Demum  tumor 
satis  conspicuus  acu  triquetra  perforatus  multum  foetidi,  purulcntique  hu- 
moris effudit  non  sine  aegrotae  levamine,  quod  quidem  breve  fuit;  nam  cum 
fere  intra  mensem  ejusdem  indolis  materia  compleretur  cystis,  iterum,  et 
tertio  pertusa  fuit,  qua  operatione  lenita  quidem  sympthomata , mali  vero 
causa  deleta  non  fuit.  Quartum  intumuit  abscessus in  quem  dum  acu  cras- 
siori penetrare  curabamus , nihil  omnino  per  fistulam  effluxit ; et  sive  ob 
cystidis  tenuitatem,  sive  ob  acus  obliquum  iter  membranae  fuerint  laceratae, 
certum  est  tumorem  extemplo  subsedisse , et  saniem  in  abdominis  caveam 
effusam  gravissima  sympthomata  excitasse ; cumque  per  complures  dies  vita 
hujus  misellae  in  ancipiti  fuerit,  tandem  per  intestini  recti  viam  humor  ei- 
dem similis,  qui  per  fistulam  trahebatur,  stillare  incoepit  cum  insigni  foe- 
minae  solatio;  nam  ex  eo  die,  licet  abdomen  subinde  indolesceret,  sanitatis 
spes  magis  magisque  invaluit. 

Matrix  autem  saepius  observata  tam  adaucto , quam  decrescente  morbo 
nullas  notas  exhibuit,  quibus  ipsam  graviter  aegrotare  dignosceremus;  ejus 
quippe  ostium  clausum,  et  aridum  inveniebatur,  neque  figura  mutatum  in- 
calescebat quemadmodum  acciderat  dum  polypo  distinebatur.  Die  tertia  julii 
fere  omnia  sympthomata  delituerunt,  corporis  vires  restituebantur,  neque  ex 

utero  humoris  quidquam  promanabat,  unde  factum  est  ut  sequenti  mense 
sospes  fuerit. 

Polypus  ^>er  dies  octo  maceratus  omnem  ruborem  amisit,  quem  exterior 
praecipue  membrana  exhibebat.  Intus  ex  duriuscula,  alba,  substantia  cellu- 
lari conflatus  erat,  prostatae  virili  analoga,  in  qua  nec  cellulae,  nec  vasa 
sanguinea  oculis  conspiciebantur. 

Quae  superius  a nobis  posita  sunt,  satis  declarant  uterum  leniter  succen- 
sum fuisse  antequam  polypus  abrumperetur,  et  ejusdem  mucosam  praecipue, 
unde  uberior  lymphae  vitiatae  fluxus,  et  polypi  primordia  subsecuta  sunt. 
Quae  autem  incensio  uterum  primo  tenuerat , post  avulsionem  polypi  tubas 
et  ovaria  occupavit ; nam  cum  ab  dextro  matricis  pariete  detractum  fuisse 
polypum  notaverimus,  probabile  videtur  ejusdem  radices  prope  tubae  orificium 
insitas  fuisse,  ex  quo  intelligitur  propagata  per  tubam  Falloppii  irritatione 
latum  ligamentum  ejusdem  lateris  inflammationem  concepisse,  abscessumque 
inde  ortum  per  adhaesionem  cum  recto  tandem  intestino  communicavisse. 

Art.  XII. 

Tumores. 

Pelvis  amplitudinem  in  mulieribus  si  spectamus,  tum  vasorum  sanguineo- 
Jymphaticorum  copiam,  et  mutatam  singulis  prope  mensibus  viscerum  con- 
ditionem; praeterea  animi  et  corporis  inordinatae  affectiones,  perspicuum  erit 
unicuique  tumores,  et  diversae  indolis  congestiones , quae  in  mulierum  geni- 
talibus tam  internis,  quam  externis  fiunt,  et  in  sinuoso  pelvis  ambitu,  a 
sanguine,  lympha,  lacte,  et  aliena  crassiori  materia  sub  variis  vitae  periodis 
conflari,  et  extumescere.  Sed  antequam  de  tumoribus,  aliqua  de  vulvae  pru- 
rigine dicenda  sunt,  quod  mali  genus  gravissimum,  et  molestissimum  foemi- 
nis  esse  solet , quia  ad  scalpendum,  imo  ad  dilaniandas  partes  genitales  mu- 
lieres eodem  affectas  compellit. 

Prurigo. 

Porro  pruritus  est  continuus,  vel  intermittens;  vagus,  aut  fixus;  gravis 
aut  levis ; magis  tamen  desaevire  consuescit  sub  vesperam,  noctuque.  Invadit 
plerumque  nullo  alio  morbo  comitante;  interdum  tamen  praecedentis  morbi, 
aut  praesentis  effectus  est.  Quantum  nobis  observare  licuit,  duplicis  generis 
est  illa  aegritudo : altera  vetulas  adoritur,  quibus  jamdiu  catamenia  eman- 
serunt, quod  jam  ab  Hippocrate  praenunciatum  fuit  (i),  mirumque  in  mo- 
dum eas  excruciat.  Naturalia  sanis  similia  observantur,  nec  facile  tantae  ir- 


(i)  Aph.  Sect.  III  , 3 1. 

litationis  causa  detegitur.  Altera  vero  nuptas  corripit,  et  menstruis  fruentes, 
quibus  plerumque  a maritis  communicatur.  Est  vero  herpes  vel  miliaris,  vel 
rodens  vulvae  labia,  nymphas,  clitoridem,  ct  vaginae  ostium  occupans  cum 
molesto  pruritu,  interdum  cum  punctione  et  dolore.  Dum  vehementius  est 
malum,  lecto  tenentur  aegrotae,  tumescunt  paulisper  pudenda,  et  in  sum- 
mis femoribus  colorem  non  raro  herpeticum,  idest  ex  fusco  lateritium  prae- 
sefert. 

Causae  reponuntur  praecipue  in  victu  lautiori,  in  stimulis  ab  herpete,  a 
vermibus , a plethora , a retentis  excretionibus , a plilogosi  earum  partium , 
a febrium  metastasi , demum  ab  aestivo  calore : anno  quippe  1 699  non 
paucos  molestissimus  tantum  non  exanimabat  pruritus,  qui  prae  primis  se- 
nibus et  coelibibus  gravissimus  fuit,  ac  inter  hos  hominibus  siccioris  consti- 
tutionis , uti  scribunt  Uratislavienses  (1).  Pertinax  malum  est , et  ad  multos 
annos  perdurat,  quod  in  senibus  ex  toto  nunquam  consanescere  declarat  Pau- 
lus ab  Aegina  (2).  Mercurialis  tamen  contra  Pauli  sententiam  aliquando  in 
senibus  pruritum  sanescere  posse  affirmat  (3),  ut  qui  Leonellum  Pium  octua- 
genarium  medicamentorum  beneficio  a maximo  pruritu  liberavit.  Nonnulli 
pruriunt  ad  deliquium  usque,  alii  ad  voluptatem;  periculi  tamen  expertem 
volunt  hunc  morbum , nisi  inepte  tractetur.  Hippocrates  enim  narrat  (4) 
quemdam  hydrope  periisse , qui  calidioribus  balneis  usus  fuerat. 

Inter  praesidia  commendantur  catharctica,  ubi  ab  alvi  segnitie,  a vermibus, 
a cibis  crassioribus  pruritus  sustinetur,  quibus  si  opus  est,  adjungi  potest 
venae  sectio,  tum  diaphoretica,  quae  tamen  saepe  nocent,  quia  pruritum 
incitando,  augendoque  leypothimias  cient,  et  utilius  substituuntur  diureti- 
ca (5).  Riedlin  mulieres  duas  adipatas  a pruritu  intolerabili  universali  abietis 
essentia  liberasse  dicitur.  Puellam  a3  annorum,  cui  prurigo  in  axillis,  ano 
et  vulva  desaeviebat,  extracto  cicutae,  se  persanasse  affirmat  Storch.  Scroti 
pruriginem  depulit  Forestus  (6)  linimento,  quod  recipit  unguenti  albi  cam- 
pliorati  unciam  unam;  diapompholigos  unciam  dimidiam;  lytargirii  auri  et 
argenti  ana  drachmam  dimidiam;  terrae  sigillatae  drachmam  unam;  cretae  scru- 
pulos quinque;  mercurii  sublimati  scrupulum  unum.  Commisceantur  singula 
in  mortario  plumbeo.  Non  omittendae  sunt  balneolae  totius  corporis,  friclio- 
nes  validae , cauteria.  Ita  Wedelius  scroti  pruritum  in  juvene  fugavit  ulcere 
in  tibia  excitato.  Zacutus  quoque  (7)  postquam  frustra  adhibuerat  quae  pro 
molesto  prurito  commendari  solebant,  foeminam  sexagenariam  duobus  in  fe- 
moribus fonticulis  sanitati  restituit.  Nonnullis  vapores  viscerum  recens  macta- 
torum animalium  proficui  fuerunt,  uti  et  lavationes  aquae  salsae. 


(1)  Hist.  Morb.  Uratisl.  edente  Haller,  p.  27. 

(2)  Pauli  Aeginetae  Opera,  lib.  IV,  cap.  4- 

(3)  H.  Mere,  de  Morbis  Cutaneis  , lib.  II , cap.  3. 

(4)  Epidera.  lib.  V,  n.  4* 

(9)  Helvich , Hist.  Morb.  Uratisl.,  1699. 

(6)  Lib.  XXVII,  obs.  8. 

(7)  Prax.  Adtnir.  lib.  II,  obs.  83. 

Letlsom  quoque  de  pruritu  ani  et  vulvae  verba  fecit.  Et  ani  quidem  pru- 
ritus viros  potius  invadit,  qui  herpete,  et  arthritide  laborarunt,  tam  si  hae- 
morrhoidibus  obnoxii,  quam  si  ab  iisdem  immunes  sint.  Vaginae  pruritus 
familiaris  est  sterilibus , et  iis  quibus  menstrua  defecerunt.  Mulieribus  prae- 
cipit balinea  ex  aqua  maris  ; praeparata  ex  saturno  ; corticem  peruvianum  ; 
sanguinis  missionem,  quae  parca  sit  et  iterata.  Viros  jubet  deglutire  sulphur 
cum  magnesia , aquas  sulphureas,  item  pillulas  ex  calomelano,  sulphure 
aurato  antimonii,  et  cicutae  extracto.  Fotus  etiam  ex  herba  cicuta,  ex  ca- 
pitibus papaveris,  cibi  farinarii,  opium  interdum  cum  antimonio,  et  cauteria 
usuveniunt. 

Auxilia , quae  vetulis  potissimum  profuisse  mihi  visa  sunt , fuere  hyrudi- 
nes  vulvae  non  semel  appositae,  balnea  ex  tepenti  aqua,  additis  paucis,  quae 
alvo  lubricandae  idonea  reperiuntur.  Hirudines  pariter  profuerunt  herpeticis , 
atque  halneolae , et  malagmata  ex  sulphure,  ex  herbis  solanaceis.  Malo  ad- 
aucto , vel  declinante  frigidissima  quaeque  admota  plerumque  sublevarunt 
aegras,  sed  in  ipso  exortu  exasperare  potius  aegritudinem  visa  sunt. 

Urbicae  mulieri,  sterili,  sed  menstruatae  et  salaci  a prurigine  ad  anum, 
et  vulvam  excruciatae , non  juvantibus  balneis , vesicantibus , linimentis , 
scarificationibus,  neque  foliis  herbarum  torpentium,  insigne  levamen  attulit 
glacies,  cujus  fragmina  in  anum,  et  vulvam  introducta  solatio  fuerunt.  Huic 
foeminae  utile  etiam  fuit  rectum  intestinum  rite  expurgare  ab  acri  tenaci 
mucore,  qui  in  cloaca  subsistebat,  quam  deinde  linimento  ex  seminibus  fri- 
gidis , vel  sebo  calefacto  inungere  opus  fuit. 

Ecchymoma. 

Effunditur  nonnunquam  sanguis  in  spatia  cellularis  telae , ex  qua  labia 
vulvae,  et  nymphae  componuntur  sive  ob  foetus  transitum  in  parturienti- 
bus, sive  ob  aliam  causam  in  foeminis  vacuis,  assurgi tque  in  tumorem  ro- 
tundum fere,  aut  ovalem  in  alterutro  labiorum,  vel  inter  labium  et  nym- 
pham, vel  in  ipso  vaginae  ostio.  Qui  in  parientihus  effluit  sanguis  ex  tenuibus 
sub  cute  venis  contusis  plerumque  resolvitur ; interdum  tamen  vel  sponte 
aperitur,  vel  lanceola  pertunditur.  Tunc  sanguis  parlim  fluidus,  partim  in 
grumulos  coactus  prodit.  Qui  in  sanis  mulieribus  congeritur  sanguis  , in 
vulvae  latere  molestias  et  dolores  parit,  tactu  mollis  est  tumor,  nonnunquam 
tensus;  nec  resolvitur  nisi  per  incisionem.  Satius  est  si  vulnus  apertum  ma- 
neat, nam  si  coalescat,  redit  tumor  ob  sanguinis  in  vacua  spatia  effusionem, 
quemadmodum  ter  observare  contigit. 

Excrescenda. 

Mulier  postquam  a marito  gonorrhaeain  virulentam,  bubonemque  accepe- 
rat, labium  vulvae  dextrum  sic  sensim  sibi  inflari  percepit,  ut  ad  capitis 

infantilis  magnitudinem  pervenerit.  A basi  arctiori  paulatim  velut  in  ampul- 
lam amplificabatur,  superficie  inaequalem,  colore  naturali,  resilientem,  quae 
femoribus  interjecta  gressum  praepediebat.  Hydrargirosim  suadebant,  qui 
eam  invisebant,  sub  qua  hydrargiri  administratione  etsi  cum  toto  corpore 
labium  quoque  extenuaretur,  sinistrum  tamen  latius  inflari  coepit  una  cum 
adiposa  membrana  , quae  pubim  obtegit.  Quae  res  praeter  alias  molestias 
urethram  distendebat,  sic  ut  urinam  involuntarie  dimitteret.  In  consilium 
vocatus  author  fui,  ut  duplici  filo  prope  labii  radicem  trajecto  tum  superior, 
tum  inferior  tumoris  pars  geminato  vinculo  constringeretur,  atque  post  ali- 
quot dies  magis,  magisque  comprimeretur,  donec  vitiata  pars  abrumperetur. 
Quo  facto,  et  expurgata  cellulari,  firmam  valetudinem  consecuta  est  mulier. 

Sarcoma. 

Mulier  annorum  septem  supra  quadraginta,  cachexia,  flavo  colore,  et  jam 
pridem  venereo  viru  affecta  unctionibus  ex  mercurio  vix  fuit  persanata , 
cum  ingens  sarcoma  repente  ex  mulieris  pudendo  descendit,  quod  prius  ipsa 
existere  non  dubitabat,  atque  ita  propendente  sarcomate  quatuor  diebus  domi 
sese  continuit.  In  Nosocomium  perducta  haec  misella  anno  1793  tantisper 
quievit,  donec  cognita  prolapsae  carnis  natura  quid  moliendum  foret,  de- 
cerneretur. Nam  existimabant  aliqui  uterum  esse  descensum.  Sed  praeter 
quam  quod  uteri  osculum  nusquam  inveniebatur,  neque  vagina  prolapsa  aut 
inversa  conspiciebatur,  uti  in  perfecto  matricis  descensu  accidit,  digitus  etiam 
in  vaginam  inductus  circumire  poterat  sarcoma  capitis  neonati  magnitudine  , 
et  duobus  pedunculis  instructum,  altero  paulo  crassiori,  utrisque  tamen  re- 
sistentibus. Quamobrem  visum  fuit , ut  tunc  moris  erat , vinctura , eaque 
iterata  sarcoma  intercludere,  qua  enecatum,  sed  non  recisum  multum  seri 
ex  fissuris  effudit.  In  hoc  vincturae  stadio  mulier  febribus  inordinatis,  alvo 
liquida,  meteorismo  angebatur,  et  pulsibus  exiguis  abdomen  magis  intume- 
scere, alvi  dejectiones  frequentiores  esse  coeperunt,  fomentisque,  et  gelido 
potu  occursum  fuit,  sed  prioribus  malis  superveniens  singultus  mortem  ac- 
celeravit. 

Dissecto  abdomine  coram  clarissimis  beatae  memoriae  collegis  et  Doctori- 
bus  Caccmio , Josepho  Wenzel , et  J.  B.  Monteggia  aliisque  nihil  praeter 
naturam  in  visceribus  inventum  est,  quae  colorem,  et  habitum,  qui  sanis 
convenit , habebant ; neque  seri  quidquam  in  abdominis  cavo  inventum  est. 
Uterus  paulo  crassior  positum  naturalem  tenebat.  Vagina  per  medium  di- 
scissa , totum  putridum  sarcoma  conspiciendum  sese  obtulit , quod  ab  ipsa 
suprema  vagina  oriens  a pariete  nempe  posteriori,  et  sinisterius,  qua  uteri 
cervici  adhaeret,  deorsum  proferebatur.  Os  uteri  a mole  sarcomatis  paulo 
sursum,  et  dextrorsum  compulsum  erat,  caeterum  nil  mutatum. 

Ingens  porro  erat  crassities  pediculi , quo  vaginae  infixum  erat  sarcoma  , 
neque  minor  erat  substantiae  illius  soliditas  et  tenacitas,  quae  forficum  aciei 

vix  cedebat.  Sarcoma  undique  suppuratum,  et  fracidum  nucleum  durissimum 
habebat.  Recisa  ejusdem  radix  exhibuit  quatuor  vasorum  oscula  mediocris 
diametri , ex  quibus  venosa  tria,  quartum  arteriosum  erat.  Ostia  pariter  ho- 
rum vasorum  hiantia  in  ipso  vaginae  fundo  conspiciebantur.  Vagina  prae 
tumoris  mole  ampliata,  nullibi  laesa  aut  inflammata  fuit;  intestinum,  quod 
subjacet,  sanum.  Tandem  ad  uterum  ventum  est  positum  naturalem  tenen- 
tem ; sed  paulo  crassiorem , qui  cum  per  medium  divideretur , puris  guttas 
liinc  inde  dimittebat  tum  ex  interiori  ejus  substantia,  seu  parenchymate, 
tum  praecipue  ab  lateribus  ex  cellulari  membrana,  quae  vasa  spermatica,  et 
cervicis  uteri  involvit  et  defendit.  In  uteri  ipsius  cavo  nulla  puris  vestigia 
apparuerunt , quod  premendo  scaturiebat  ex  areolis  cellulosis  parenchymatis 
uterini.  Pectus  reseratum  obtulit  pauxillum  aquae  in  cavea  dextra,  et  tuber- 
cula duo  suppurata  in  infimo  ejusdem  lateris  lobo. 

Mulier  altera  trigesimum  agens  annum  semel  enixa , nunquam  abortata 
post  improbi  mariti  obitum  per  quadriennium  desiderat  vitam  egit,  dein  coe- 
pit aegrotare.  Prioribus  annis  rite  menstruata  fuit,  posterioribus  vero  plus 
justo,  levique  de  causa  excedebant.  Hic  fluxus  menstruus  postquam  a medi- 
camentorum copia  a multis  medicis  exhibitorum  suppressus  fuit , in  flumen 
aqueum  conversus  est  cum  febri,  cl  ischuria,  quae  res  foeminam  coegit  in 
Nosocomium  se  recipere.  Febris  erat  continua,  macies  summa,  luteus  faciei 
color,  cum  imbecillitate  quadam,  et  aestu  intestino,  urinisque  purulentis,  non 
sine  insolita  vaginae  molestia.  Hanc  partem  perlustrando  facile  fuit  in  poly- 
pum incidere  mollem,  non  ulceratum,  qui  ab  rotunda,  crassaque  extremitate 
sensim  in  pediculum  extenuabatur  intra  uterum  porrectum,  cujus  orificium 
hiabat  sic , ut  digitum  explorantem  reciperet.  Mulier  vero  antequam  de  po- 
lypo vinciendo  cogitatum  esset,  abdomine  subtenso,  et  febri  comitante  e 
vivis  excessit. 

Abdomine  patefacto  seri  purulenti  ad  libram  profluxit.  Hepar,  lien , inte- 
stina, uterus  glutine  inflammatorio  obtecta.  Postremi  ilii  flexus,  et  colon 
sinistrum  utero  accreti.  Matrix  vero  naturali  amplior,  intus  parum  vitiata. 
Polypus  lata  radice  ejus  fundo  infixus  descendebat  parieti  posteriori,  et  mar- 
gini orificii  uterini  postico  adnatus,  a quo  conspicua  sanguinea  vasa  accipie- 
bat, in  vaginam  ad  tres  latos  pollices  demittebatur,  quam  ulceratam  fuisse 
animadvertimus.  Crassities  sarcomatis  duos  latos  digitos  excedebat.  Dissectus 
polypus  verum  esse  sarcoma  ostendit , radicis  enim  substantia  alba  et  com- 
pacta erat,  inferior  pars  mollior,  fibrata  tamen,  et  sublivida  ob  vasorum 
rubrorum  copiam.  Fibrae  ipsae  uterinae  protractae  sarcomati  immiscebantur. 
Ovarium  dextrum  ab  hydatidum  internarum  numero  amplificatum ; tuba  si- 
nistra suppurata,  ligamenta  lata  succensa  visa  sunt. 

Etsi  polypus  et  sarcoma  uno  eodemque  nomine  accipiantur , quia  carnei 
esse  creduntur;  multi  tamen  distinguunt  ob  diversam  utriusque  indolem,  nam 
polypus  magis  accedit  ad  animalculi,  cujus  nomen  praefert,  figuram,  et  sub- 
stantiam, mollior,  glutinosus  est,  et  solutus,  et  plerumque  sanabilis.  Alterum 

vero  informius,  latae  radicis,  fibratae  et  refractariae,  vicinis  connexum  vix 
removeri  potest.  Hinc  vidimus  ligaturam  tam  noxiam  fuisse,  ut  excitata  sup- 
puratione mulierem  leto  dederit.  Quapropter  amputationem  sarcomatis  prae- 
ferendam esse  vincturae  docent  cl.  virorum  observationes ; nec  metuendum 
esse  sanguinis  profluvium  ex  ampliatis  vasis,  quod  sive  vasorum  retractione, 
sive  glomeribus  ex  filamentis  coerceri  potest. 

Foeminae  quadragenariae  post  copiosas  sanguinis  profusiones  tumor  e va- 
gina descendens  obstructionem  alvi , et  urinae  difficultatem  excitavit.  Hinc 
foemina  nimis  in  se  audax , nemine  in  consilium  vocato , cultro  partem  tu- 
moris propendentem  pugni  magnitudine  resecavit.  Pressio  autem , uti  spera- 
bat foemina,  doloresque  non  remittebant,  imo  augebantur  accedentibus  tan- 
quam  parturiturae  conatibus , exclusitque  e vulva  massam  insigni  pondere 
et  foetore.  Cbirurgi  cujusdam  auxilium  frustra  adhibuit,  qui  gravitatem 
morbi  considerans  cel.  virum  Abraham  Vater  advocavit.  Hic  foemina  jam  ad 
omnem  eventum  praeparata , tumoris  collo  ligamentum  injecit , et  sub  liga- 
tura abscidit,  quo  facto  intra  sesquiannum  perfecte  convaluit  (i). 

Non  minus  facit  ad  excisionis  utilitatem  historia  a Van  Doeveren  prola- 
ta (2).  I11  parturiente  primipara  triginta  annorum  loco  capitis  foetus  corpus 
quoddam  peregrinum  praecedebat ; nempe  extra  vaginam  pendebat  corpus 
carneum,  ingens,  glabrum,  durumque , membrana  quadam  vestitum,  quod 
vaginae  sarcoma  esse  detexit  auctor,  pone  ossa  pubis  ipsi  vaginae  fortiter 
adnexum.  His  cognitis  arripuit  pediculum  sarcomatis,  paulatim  contorsit,  et 
sic  polypum  a radice  separatum  amovere  potuit. 

Non  sine  admiratione  est  artis  medicae  studiosis  historia  altera  polypi  ute- 
rini ab  Abraham  Vater  descripta  (3).  Anno  1737  Matronae  sexagenariae 
post  validas  totius  corporis  succussiones  a febri  epidemica  promotas  insoli- 
tum corpus  e pudendo  prodiit.  Advocatis  chirurgis,  et  obstetricibus,  haerent 
omnes  an  corpus  sit  reponendum , an  resecandum.  Vaterus  cum  audiisset 
massam  istam  gracilem  esse,  atque  oblongam,  sanguine  infartam,  praenfisso 
fotu  in  locum  pristinum  esse  reponendam  duxit , quia  cum  matricis  prola- 
psus non  adesset,  matrona  ad  senium  vergeret,  viresque  a morbo  praece- 
dente fractae  essent , facta  repositione  negotium  totum  naturae  commisit  po- 
tius, quam  operationem  infeliciter  suscipere.  Repositam  massam  circulo  cera 
obducto  in  locis  retinuit.  Convaluit  aegra,  nec  quidquam  inde  mali  secu- 
tum est. 

Congestus. 

Congeruntur  saepe  in  utero , vel  circa  uterum  humores  tam  sanguinei , 
quam  aquei,  qui  etsi  partes,  ubi  haerent,  turgescere  faciant,  ob  mollitudinem 


(1)  Haller  , Disput„  Chir.  tom.  III,  p.  621. 

(2)  Specimen  Obs.  Acad.  cap.  IX. 

(3)  Haller,  Disput.  Chir.  tom.  III,  p.  641. 

tamen  congestionum  potius,  quam  tumorum  nomine  veniunt.  Propolae  uxor 
multi  para , novissime  abortum  passa  decembri  mense  anni  1783  longo  puer- 
perio recubuit  ob  mala,  quae  supervenerant,  inter  quae  catameniorum  per 
menses  quatuor  emansio  uterum  inflavit,  sic  ut  eam  mariti  amplexus  tae- 
deret. Mulierem  inspectavi;  cervix  uteri  sana  fuit;  ejusdem  autem  corpus 
ita  extensum  praecipue  a parte  anteriori  sine  inaequalitate,  et  pondere,  sine 
dolore,  et  fluore,  ut  vesicam  inflatam  tangere  crederes.  Postquam  balneo, 
uti  proposui , aliquoties  insedit , quamplurimum  sanguinis  ex  utero  proru- 
pit, qui  altera  vice  retentus  eodem  modo  explosus  fuit.  Huic  propolae  de- 
bito dein  tempore  menses  ad  periodum  rediere  sine  malorum  levamine,  quae 
a nimia  corticis  peruviani  ingurgitatione  nata  fuisse  credebantur ; tenesmo 
enim  premebatur , mucoresque  per  alvum , et  urinas  exonerabat.  Igitur  de- 
11110  explorandum  fuit,  tumoremque  magnum,  renitentem  digitus  offendit 
in  parva  pelvi  inter  uterum,  et  rectum  intestinum,  non  adeo  laevigatum, 
et  sinisterius  vergentem.  Uterus  nonnihil  in  latus  dejectus,  caeterum  sanus 
erat,  neque  fluxionem  patiens.  Crassioris  pariter  intestini  tunicae  neque  du- 
rae, neque  ulceratae  inventae  sunt,  sed  quousque  digitus  pervenerat,  tubus 
intestinalis  coarctatus , et  prope  os  sacrum  compressus  deprehendebatur  a 
tumore  superincumbente , unde  alvi  dejectiones  molestae  et  mucosae  febri- 
cula , et  sudore  conjunctae.  Balneis  postmodum  opportune  administratis , et 
conii  maculati  extracto,  in  arthritidem  diuturnam,  pervicacem,  alque  in 
maciem  incidit  corporis , per  quam  absumptis  pravis  humoribus  a tumore 
libera  fuit. 

Idem  fere  contigit  lanii  uxori,  quae  decies  pepererat,  boni  habitus,  et 
staturae,  festiva , et  officiis  domesticis  occupata  abortum  excussit  augusto 
anno  1782,,  atque  ad  januarium  usque  sequentis  anni  bene  valuit,  cum  re- 
pente menses  defuerunt,  abdomen  intumuit,  ideoque  utero  habere  credita 
est.  Medio  aprili  guttatim  primo  sanguis  sine  molestia,  sine  gravitate,  dein 
in  grumos  coactus  ex  utero  fluere  coepit , quem  suscepit  humoris  sanguino- 
lenti stillicidium  usque  ad  junium,  cum  in  sanguinis  fluxionem  desiit.  Cer- 
vicem uteri  tactu  exploratam  non  mutatam  invenimus ; uterum  vero  am- 
pliatum , atque  in  vesicae  modum  expansum , sed  in  propria  sede  locatum. 
Fractae  vires  uteri  erant  resarciendae  chalybeatis,  quibus  a profluvio  con- 
valuit. 

Mulier  procera,  virilis  habitus  duodecim  filiorum  parens,  dum  postremum, 
eumque  maturum  foetum  luci  emisisset,  tertio  puerperii  die  a febri  valida 
invaditur;  quam  sanguine  ter  misso,  et  purgationibus  multis  avertere  sata- 
gerunt  medici.  His  praesidiis  sudor  universi  corporis  per  multos  dies  elicitus 
est,  quo  deficiente  atrox  dolor,  et  febris,  et  tumor  dextrum  hypogastrium 
occupavit,  eumque  pro  colico  dolore  curaverunt.  Mitigato  paulum  dolore,  in 
ossis  ilii  concava  regione  durities  quaedam  apparuit  febricula , et  punctio- 
nibus ad  genu  dextrum  stipata.  Caeterum  nullus  ex  utero  fluxus  observa- 
batur , qui  etiam  in  propria  sede  solidior  tangenti  occurrebat , et  pressio 

frequens  mingendi  desiderium  provocabat.  His  malis  arcendis  usurpatae  fue- 
runt pillulae  Becheri,  sal  Glauberi , et  cataplasma  ex  cicutis;  sed  exsiccatis 
jam,  uti  diximus,  uteri  fontibus,  inguinis  tumor  magis  indolescere,  et  febris 
recrudescere  coepit  cum  femoris  movendi  difficultate,  et  cibi  fastidio.  Dum 
haec  sympthomata  a lacteae  lymphae  congestu  in  pelvis  dextrae  cellulari 
textu,  circa  Fallopii  ligamentum,  et  femoris  flexores  oriri  compertum  esset, 
balnea,  et  unctiones  ex  mercurio  juxta  artis  leges  praeceptae  fuerunt,  qui- 
bus faventibus  febris,  et  dolor,  et  tumor  magis  intendebantur,  et  tussis,  di- 
stentio nervorum  cum  sili,  et  sincope  simul  infestabant.  Demum  post  menses 
duos  abscessus  tres  aperti  sunt,  inguinis  nempe,  femoris,  et  perinaei,  prius 
copiosum  pus  album , dein  subviride  fundentes  ad  librae  circiter  pondus 
quotidie.  Interim  jactatio  corporis , -et  pallor,  alvus  soluta,  tormina  et  Jey- 
pothimia  dies  noctesque  turbabant:  angebant  etiam  animum  puris  foetor, 
nervorum  turbae , morbi  diuturnitas , atque  infantis  recens  enixi  interitus. 
Quibus  omnibus  obventum  est  cortice  peruviano , vino  generoso,  pulmentis 
ex  oryza,  ex  farina  subacta,  ovisque.  Ita  puerpera  febricula,  vagis  dolori- 
bus, et  suppurationibus  femore  adhuc  tumente  agitata  ad  medium  decem- 
brem anni  iy83  pervenit. 

Anni  sequentis  1784  initio  amphimerina , doloribus,  macie  continenter 
urgentibus,  distensione  nervorum,  et  sincope  ita  conflictabatur,  ut  fere  ani- 
111  in  agere  videretur.  Nec  satis;  febres  enim  accessere  cum  horripilatione, 
abscessus  in  femore  duo  movebantur  cum  pervigilio  , corporis  aestu , moe- 
stitia.  Tenesmus  postea,  et  vomitus,  et  anxietas  novos  in  femoris  posteriora 
abscessus  praenuntiabant , quibus  omnibus  late  patefactis  rediit  appetitus , 
hilaritas,  et  partium  affectarum  ad  naturalem  statum  restitutio.  Pillulis  Plumeri 
curationi  finis  impositus  fuit;  menstruae  purgationes  accesserunt,  atque  ita  a 
junio  1783  ad  Septembrem  insequentis  anni  eam  mulier  recepit  valetudinem, 
quam  adhuc  longaeva  integram  conservat. 

Puella  unde  viginti  annorum  convulsionibus  obnoxia  utero  laborabat , et 
septimo  gestationis  mense  Brephotrophium  ingressa  est,  ubi  identidem  di- 
stensionibus, capitis  gravedine,  debilitate  corporis  conflictabatur  adeo,  ut 
labefactatis  cruribus  gradiendo  labaret,  pedem  dextrum  post  se  traheret,  nec 
semel  prolabendi  periculum  vitaverit.  Nono  autem  mense  praeter  debilitatem, 
et  quemdam  torporem  artus  inferiores  tumescere  coeperunt , et  1 3 novem- 
bris  1785  primo  partu  marem  exanimem  emisit,  cui  epidermis  secedebat. 
^ entris  tormina,  quae  primum  partum  fere  sequuntur,  initio  mitiora,  deinde 
sensim  aucta,  fotu,  clysmatibusque  sedata  sunt.  Verum  sexto  puerperii  die 
febris  quotidiana  ingruit,  quae  mox  transiit  in  tertianam  intermittentem,  ca- 
pitis gravedine,  et  vertigine  copulatam,  cui  peruviano  cortice,  et  valerianae 
sylvestris  radice  cum  nitro  medebatur.  Hisce  pharmacis  ad  calendas  decem- 
bres continuatis  febris  aliam  indolem  induit ; quotidie  enim  bis  invadebat 
cum  frigore,  vultus  pallore,  gravitate  capitis,  et  sinistri  pectoris  dolore,  cui 
succedebat  calor  paroxysmo  ad  quinque  horas  protracto. 

Decima  decembris  die  febris  unica  fuit,  sed  frigore  longius  excurrente; 
hinc  cortici  febrifugo,  et  Valerianae  sufficiebatur  camphora  cum  nuce  aro- 
matica, haustus  fermentans  Riverii,  vesicatoria  , non  neglectis  clysmatibus. 
Persistente  autem  febris  vigore  19  decembris  femur  dextrum  primo  dolore, 
dein  totus  artus  intumescere  coepit , et  perdurante  etiamnum  febri  puerpera 
algida  lochia  emanserunt,  abdomen  attollebatur  cum  profundo  lumbi  dextri 
dolore.  Haec  tamen  sympthomata,  obtentis  sale  Glauberi  copiosis  evacuatio- 
nibus, remissiora  in  dies  fuere,  nisi  quod  oedema  artum  inferiorem  sinistrum 
obsederat.  Solis  tamen  purgationibus  alvi  salis  ope  febris  discussa  fuit  ad 
decembris  finem,  et  oedema  imminutum. 

Kalendis  januarii  1786  mulieri,  quamvis  tunc  apiretica  quater  alvum  de- 
posuerit, sinistrum  femur  magis  quam  antea  cum  poplitis  rigiditate  intumu- 
erat, dum  dextrum  femur  desidebat.  Supervenerunt  etiam  ventris  tormina 
assidua , quae  fomentis , clysteribus , haustuque  ex  electuario  Diascordeo 
tandem  sedata  sunt.  Tunc  intermissus  salis  Glauberiani  usus  denuo  revoca- 
tus est,  quia  fluente  alvo  observabatur,  mulierem  a doloribus  esse  immunem. 
Interea  artus  dexter  fere  in  integrum  restituebatur ; sinister  indolescebat 
cum  pede , alvo  laxa  permanente.  Ita  factum  est , ut  pulsu , facie , artubus 
sensim  ad  bonum  habitum  redactis,  mulier  quinta  martii  die  sana  discesserit. 
Et  artubus  quidem  tumefactis  primum  cataplasma  Goulardi,  tum  ex  sapone 
officinali  solo,  dein  admixto  sale  ammoniaco,  interdum  farinas  calefactas  ex 
secali , lupinis , et  hordeo  injecimus.  Postremo  placuit  Cyrilli  unguentum 
plantis  pedum  apponere,  quod  dolorem  et  vesiculas  excitavit,  ex  quibus 
disruptis  aliquandiu  sanies  manavit,  quo  effectum  est,  ut  artus  penitus 
exsiccarentur. 

Plurima  a devio  lacte  mala  procedunt,  quod  vel  post  abortum,  vel  post 
partum  naturalem,  aut  post  foetus,  vel  secundarum  extractionem  in  hanc, 
vel  illam  partem  irruit,  inflammationes  et  dolores  concitat.  Etsi  nonnunquam 
delirium,  amentiam,  coecitatem,  si  caput  petit,  inducat,  et  claudicationem  si 
ad  coxas  defluat ; saepius  tamen  in  uteri  ligamentis  consistit.  Ibi  dolorem , 
vel  tumorem,  aut  tensionem  instar  chordae  facit  juxta  renes  ad  femur  pro- 
pagatam , et  noctu  exasperatam , quae  congestio  si  non  discutitur , in  sup- 
purationem vertitur.  Porro  discutiunt  congestiones  puerperarum  venae  sectio, 
hirudines,  calomel,  ipecuacanha,  epithemata,  balnea.  Juvant  interdum  po- 
tiones, quae  sudorem  proliciunt,  sales  neutri,  et  vesicatoria.  Verum  ubi  do- 
lores ad  inguen,  ad  femur,  ad  os  sacrum  pertinaciter  vexant,  etiam  si  men- 
ses fluant,  et  a puerperio  longe  distet  mulier,  illinire  cum  mercurio  salu- 
bre fuit. 

Controversum  est  an  a lacteae  limphae  aberratione  memoratae  congestio- 
nes oriantur;  an  ab  humore,  qui  nunquam  in  lac  convertitur ; an  a causis 
externe  advenientibus,  ut  frigore,  victu  pleniore,  aliisve  stimulis  promovean- 
tur stases  inflammatoriae  in  puerperis.  Uterum  edito  foetu  paulatim  contrahi 
constat;  proinde  omnes  consentiunt,  humores  in  ampliatis  uteri  vasis  con- 

tentos,  sanguinem  nempe  et  lympham,  quae  prius  ad  uterum  ferebantur, 
ad  mammas  sive  per  venas  bibulas , sive  inverso  motu  repelli , unde  vasis 
mammae  serosis,  glandulisque  repletis  turgescunt  ubera.  Quod  si  mammae 
flaccescunt , et  lac  imminuitur , et  si  febris  simul  et  tumor  in  aliqua  cor- 
poris parte  appareat , tunc  quamplurimi  sive  congestionem  sive  tumorem  ab 
lacte  aberrante  suscitatum  esse  proclamant.  Verum  non  omnes  hisce  argu- 
mentis assentiuntur;  et  tumorem,  qui  in  puerperis  abscessus  facit,  non  esse 
laticem  lacteum  deviantem,  sed  alium  omnino  diversum  contendunt.  Nam 
gestationis  tempore  aquei  humores  majori  copia  secernuntur,  et  in  corporis 
caveas , et  in  telae  cellularis  areolas  non  raro  effunduntur.  Accedit , quod 
cl.  Marabellus  Ticinensis  Professor  experimentis  comparatis  anno  1796  insti- 
tutis probavit  humores  stagnantes  in  puerperarum , et  virorum  demortuo- 
rum caveis  non  esse  verum  lac , sed  humorem  a morbosa  conditione  vitia- 
tum , qui  puri  quodammodo  affinis  est. 

Quod  hujusmodi  corrupti  latices  etiam  ante  partum  in  caveis  subsistant, 
ex  sequenti  observatione  patebit.  Sectionem  puerperae  propter  lympham  in 
abdomine  stagnantem  defunctae  3o  decembris  1786  in  schedis  meis  reperio, 
non  morbi  historiam.  Sed  cum  repentinum  fuisse  interitum  suadeat  eadem 
causa,  quae  in  ea,  quam  mox  subjiciam,  reperta  est,  ideo  hanc  etiam  ad 
comparationem  profero.  Kalendis  januarii  anno  1787  cadaver  sectum  est.  Tho- 
racis viscera  sana;  pulmo  dexter  adhaerens,  sinister  non  item.  Aqua  multa 
in  pericardii  bursa  reperta.  Abdomine  reserato  primum  puris  pauxillum  sese 
obtulit  circa  umbilici  anulum,  intra  cujus  hiatum  omenti  portio  intercepta 
omphalocelen  constituerat  non  strangulatam.  Intestina  aere  distenta;  hepar 
sanum,  vesicula  bile  farta.  Plurima  flavescens  lympha  abdomen  inundabat, 
quae  copiosius  collecta  videbatur  in  sinu  ossis  ilii  dextri , ubi  de  quodam 
dolore  ante  partum  querimoniam  faciebat.  Praeterea  ejusdem  lateris  tuba 
sanguine  Lota  suffusa , et  livescens  cernebatur.  Uterus  extra  pallens , intus 
mediocriter  rubens,  crassus,  nullibi  laceratus,  aut  inflammatus  apparuit. 

Mulieri  juvenilis  aetatis,  pingui,  bene  valenti,  jam  alias  enixae,  die  i5 
augusti  1789  effluxerunt  amnii  aquae,  dolores  quieverunt.  Die  autem  17 
mensis  a meridie  infantem  naturali,  et  facili  partu  exclusit,  quem  sponte 
secuta  est  placenta.  Paulo  post  de  oppressione  conquesta  duabus  post  partum 
horis  repente  extinguitur.  Abdomen  praetumidum  erat  ob  aerem  in  ejus 
cavea,  et  intestinorum  gyris,  in  vasis  sanguineis,  et  uriniferis,  et  sub  vi- 
scerum communi  tunica  magna  copia  conclusum.  I11  utero  nihil  praeter  pla- 
centae frustulum.  Tubae,  et  renes  emphysematici ; seri  nihil  effusi.  Vasa  ex- 
anguia sic,  ut  haemorrhagia  extinctam  credidisses.  In  pectore  pulmones  sani, 
vasa  item  fere  vacua.  In  utraque  cavea  multum  sanguinei  seri,  quod  una 
cum  aere  oppressionis  et  mortis  causa  censebatur. 

Abscessus  quoque  serosos  in  foeminis  non  gravidis  praecipue  sterilibus 
circa  uterum  observare  licuit.  Mulierem  improlem  ischuria  tenuit  superiori- 
bus annis,  a fervore,  uti  ipsa  ajebat,  suscitata,  quae  potionibus  diluentibus, 

et  lotio  educto  sanata  est.  Glandula  postea  sat  magna  in  dextra  mammilla 
intumuit , quam  panacea  Thomsonii  sustulit  post  biennium  reversura , cui 
eadem  panacea  remedio  fuit.  Annos  complures  bene  vixit , licet  menstrua 
inordinate  fluere  coeperunt,  et  fervor  quidam  cum  sicca  tussi  ferina  ipsam 
exagitare ; quapropter  medicus  aquam  putealem  cum  nitro  tribus  continenter 
aestatibus  affatim  bibendam  dedit.  Mense  augusto  anni  1787  male  habuit, 
abdomen  aegrotavit,  dolorque  in  dextro  liypocondrio  pressionem  non  ferens 
excruciabat , qui  modo  umbilicum , modo  pudenda  funiculorum  instar  di- 
stendebat. Excussa  urina  urethram  sibi  retrahi,  et  erecto  corpore  quasi  glo- 
bum deorsum  pendere  sentiebat.  Inter  haec  cum  sese  explorandi  fecisset 
copiam,  in  anteriori  superiorique  vaginae  loco  inflationem  offendi,  non  adeo 
duram , fere  globosam , protensam , et  pressione-  dolentem , in  ea  praecipue 
regione , quae  pungentium  acicularum  sensum  habebat , ideoque  lecto  insi- 
dere inflexa  anterius  spina , aut  sine  fulcimento  non  poterat.  Tumorem 
itaque  lymphaticum  inter  vesicam  et  uteriun  coactum  fuisse  conjectavi,  ve- 
sicae vero  proximiorem ; nam  uterus  ex  omni  parte  sanus  reperiebatur , et 
urinae  concoctae,  limpidae  naturali  copia  excernebantur. 

Die  18  octobris  clinicus  Professor  Ticinensis  advocatus  fuit,  qui  cum  at- 
tente excepisset  singula  phoenomena , quae  praecesserunt , decernere  ausus 
non  est,  num  mala  a spasmo,  ab  humoribus  collectis,  an  a catameniorum 
suppressione  orta  fuissent;-  proposuit  tamen  balneum  medii  corporis  ex  de- 
cocto raparum , ipsamque  raparum  medullam  incoctam  hypogastrio  catapla- 
smatis instar  apponendam,  insuper  extractum  taraxaci  cum  valeriana  sylvestri 
sumendum.  Postquam  diebus  octo  hisce  pharmacis  usa  esset,  doloribus 
denuo  ad  inguen  dextrum  correpta,  et  a stomachi  aegritudine  oppressa,  in 
deliquium  incidit  , noctemque  insomnem  transegit.  Tunc  revera  videbatur 
malum  ad  inguen  declinasse,  ubi  durities  cum  dolore  totum  abdomen  inva- 
dente, et  fluidum  cum  murmure  versus  pubem,  aut  versus  profundum 
inguinis  defluens,  tanquam  marsupio  inclusum  percipiebatur  tam  a tangente 
chirurgo , quam  ab  ipsamet  aegrotante.  Hoc  rerum  statu  perdurante  denuo 
post  mensem  explorata  est  vaginae  regio , tumorque  sese  obtulit  inter  uteri 
cervicem  et  vesicae  medius , qui  durior  quam  antea , minus  tamen  dolens 
sine  fluidi  vestigio  apparebat,  et  digito  sursum  propelli  versus  lineam  albam 
poterat , ubi  ex  profundo  sub  globi  forma  sese  efferebat.  His  cognitis , per- 
pensaque  aegritudinis  difficultate,  medicus  praebuit  pillulas  ex  styrace,  cin- 
nabari factitia,  castoreo  russico,  et  succo  densato  taraxaci  conflatas,  quibus 
dolores , abdominis  tensio , pondus  fluidique  murmur  aliquandiu  quieverunt. 
Post  sesquimensem  punctiones  quaedam  in  hypogastrio  ortae  sunt,  dein  do- 
lores, vel  acuti,  vel  mordaces  in  toto  hypogastrio,  et  ad  pubem  etiam  sub 
menstruationis  periodo.  Itaque  per  totam  hyemem  cruciata  expalluit,  vires- 
que amisit,  donec  adventante  vere  disruptus  tumor  magnam  lymphae  vim 
per  vaginam  explosit,  qua  per  complures  dies  evacuata,  eam  valetudinem 
nacta  est,  quam  integram  usque  ad  annum  1816  servavit,  obiitque  improlis. 

Infocctmda  mulier  altera  fluorem  virulentum  a marito  suscepit,  eumque 
quinquennio  fovit,  donec  elapso  marito,  et  ad  trigesimum  vitae  annum  per- 
ducta unctionibus  ex  mercurio  curationem  inclioavit,  a qua  desistere  coegit 
remittens  febris  in  ipso  curae  statu  suborta.  Dum  febris  ardebat , inflatio 
quaedam,  et  dolor  hypogastrium  dextrum  invasit,  qui  depulsa  febre  tametsi 
hydrargirosis  efficacius  renovaretur,  biennio  constanter  mulierem  divexarunt, 
posteaque  intensiores  facti  tam  in  inguine  quam  in  femore  cum  ponderis 
sensu  rei  domesticae  negotia  interdixerunt.  Cum  accersitus  essem,  ut  inspi- 
cerem, et  opinionem  meam  proferrem,  inflationem  convexam  prope  uteri 
orificium  dexterius , et  in  vaginam  propendentem  deprehendi , quae  a supe- 
riori pelvi  descendere,  fluidaque  materia  distenta  esse  videbatur.  Inter  haec, 
qui  eius  curam  gerebat,  mercurium  pleniori  dosi  illinebat,  quapropter  sym- 
pthomata  eo  usque  aucta  fuere , ut  molestis  pulsationibus  in  pelvi  locum 
darent.  Ablegato  mercurio,  extracta  antiscorbutica  suffecta  sunt  cum  emolu- 
mento , adeo  ut  post  duas  hebdomadas  dum  erecta  stabat  mulier , laceratus 
tumor  lympham  turbidam,  ferventem  dimiserit,  et  purgare  perrexerit,  donec 
sanitas  redierit. 

Praeter  serosos,  purulenti  quoque  abscessus,  et  fere  strumosi,  quandoque 
a lue  venerea  latente  provenientes  in  mulieribus  observantur.  Postquam  enim 
menstrua  immodice  eruperunt , plerumque  accidit  ut  circa  uterum  aliquid 
subsistat,  et  in  abscessum,  aut  in  duritiem  postea  convertatur.  Quod  in  ma- 
tricis cervice  indurescit,  aut  in  ejus  osculo  citius  ob  aeris  accessum  in  ma- 
lignam naturam  abit.  Quod  autem  in  uteri  parenchymate , aut  in  ejus  su- 
perficie concrescit,  tardius,  aut  nunquam  malignum  fit. 

Calanticarum  venditrici  menorrhagias-  pluries  passae , in  antica  uteri  parte 
durities  nata  est  sine  ejusdem  cervicis,  quantum  tactu  discerni  potuit,  lae- 
sione. Haec  durities  supra  ossis  pubis  marginem  paulo  mobilis,  et  interdiu 
pressa  sine  dolore  existebat,  qui  tamen  noctu  fere  periodice  invadebat.  Hae- 
morrhagia ferri  scohe  sublata  fuit;  durities  ad  suppurationem  ducta;  et  per- 
tuso vaginae  pariete  expurgata  est. 

Non  eundem  exitum  in  altera  foemina  conjugata , sed  cachectica  habuit 
praecedens  metrorrhagia.  In  hac  duriusculus  globus  abdomen  tenuit  et  pel- 
vim superiorem,  ut  eam  praegnantem  facile  existimares,  nisi  quod  globi  su- 
perficies erat  inaequalis , et  lapideo  renixu.  Huic  globo  jungebatur  amphi- 
merina  febris,  et  corporis  imbecillitas,  quibus  egregie  subventum  est  decocto 
corticis  peruviani  et  martis  tinctura.  Tumor  vero  eandem  servans  magnitu- 
dinem, et  positum,  et  renixum,  ab  anno  1794  ad  hunc  1819  satis  beatam 
mulieri  sinit  vitam  transi  gpre. 

Hospita  aetatis  florens,  Ler  maximo  labore  enixa  in  graves  sanguinis  pro- 
fusiones incidit,  quae  diuturniores  fuerunt  ob  pravum  vitae  genus,  rusticos 
labores,  et  insolationem.  Hinc  uteri  inferius  segmentum  prope  cervicem  in- 
duruit cum  ipsa  cervice,  quae  durities  etiam  paulo  supra  pubem  manibus 
occurrebat  moderato  stipata  dolore,  qui  noctu  molestior,  lumbos,  et  femora 

pervadens  cardialgiam,  et  dyspnaeam  concitabat.  Huic  foeminae  diluculo  suc- 
cos taraxaci,  nasturtii,  furnariae  cum  acetato  lixivii,  vespere  autem  electua- 
rium  Martiale  Poterii  sumere  jussimus,  interpositis  clysteribus  modo  solven- 
tibus modo  anodynis;  deinde  cicutam  adhibuimus,  cujus  ope  per  resolutionem 
curatio  peracta  fuit. 

Panificis  uxori  praegnanti  abscessus  lacteus  circa  uteri  regionem  congere- 
batur, qui  dolorum  ad  lumbos,  pressionum,  et  tenesmi  per  totum  noni  men- 
sis stadium  causa  fuit.  Duodecima  post  partum  non  difficilem  die  vexabant 
acrius  dolores  ad  pubem,  ad  os  sacrum,  ad  femur  dextrum;  uteri  segmen- 
tum posticum  tumefactum,  dolensque  albescentis  liquoris  copiam  emittebat. 
Anxietatem  et  spasmum  sedare  non  poterant  fomenta,  balnea,  enemata,  opium, 
imo  potius  haec  praesidia  abscessus  ipsius  ruptionem  ursisse  visa  sunt,  qui 
ingentem  vim  albidae,  et  caseosae  materiae  effudit.  Hoc  profluvium  saluti  fuit. 

Taurinensis  mulier  vigesimum  agens  annum,  hucusque  infoecunda,  ut  ad 
numeros  saltandi  artem  edisceret,  Mediolanum  profecta  est  anno  1788.  Ibi 
tum  pedibus,  tum  in  palaestra  venerea  haud  dubie  sese  exercendo  adeo 
incaluit,  ut  viscerum  abdominalium  inflammationem  sibi  acciverit,  febri, 
doloribus , inflatione  stipatam : Medicorum  plerique  uterum  incensum  esse 
existimabant,  ideoque  sanguis  copiose  detractus  fuit  e brachio,  ex  haemor- 
rhoidibus,  simul  fomenta , balneationes , potus  refrigerantes  adhibiti.  Quae 
praesidia  quamvis  aegritudinem  mitigaverint,  per  intervalla  tamen  cxaspera- 
laatur,  atque  praeter  tormina,  et  hypogastrii  tensionem,  excretiones  moleste 
fiebant , pondusque  inter  excernendum  deorsum  tendens  quam  maxime  af- 
fligebat. 

Post  menses  duos,  ex  quo  morbus  invaluerat,  accersitus  ut  foeminam  in- 
spicerem, uterum  sane  non  vitiatum  reperii,  sed  infra  ejus  collum,  aut  po- 
tius inter  id  collum,  et  rectum  intestinum  tumorem  medium,  duriusculum, 
qui  per  intestini  viam  exploratus  apparuit  esse  corpus  durum,  globosum, 
dolensque,  idem  intestinum  et  ejus  capacitatem  comprimens.  Tertio  aegritu- 
dinis mense  ad  finem  vergente  tumor  cum  sympthomatibus  auctus  est,  do- 
loresque ferociores,  et  magis  pungentes  extitere,  unde  cum  tumore  uterus 
etiam  subsedit.  Itaque  mulier  ob  vim  morbi  viribus  destituta,  et  ob  pharma- 
corum inertiam  medio  januario  1788  periit. 

Aperto  vix  abdomine  ingens  puris  copia  prosiluit.  Stomachus  et  intestina 
fracida,  ex  livido  cinerea;  omentum  corruptum,  quod  cum  ilio  intestino, 
vesica,  et  utero  ita  conglutinatum  erat,  ut  corpus  unum,  durum,  et  inae- 
quale constitueret.  His  partibus  a mutua  adhaesione  separatis,  durior  alia 
congeries  inter  rectum  intestinum,  uterum  et  vaginam  conspiciebatur,  cujus 
superficies  j qua  abdominis  cavum  spectabat,  dbkobus  foraminibus  elypticis 
pertusa,  per  quos  in  abdominis  caveam  pus  transfusum  fuit.  Huic  proximus 
observabatur  abscessus  alter  denso  pure  plenus.  Horum  abscessuum  uterque 
concludebatur  a substantia  recens  et  praeter  ordinem  coagmentata,  crassiori, 
solida,  subrufa,  quae  tamen  vicinis  partibus  nullum  damnum  intulerat.  Illud 
postremo  notandum  quod  toto  morbi  tempore  uterus  nihil  expurgaverit. 

Excunle  aprili  1797  mulier  uti  alias  feliciter  peperit,  consueloque  tem- 
pore menstrua  redierunt ; sed  lacte  turgere  mammae , et  abdomen  insolito 
inore  perrexerunt.  Nam  praeter  ventris  volumen  majus,  dolor  in  hypogastrio, 
et  molestus  inter  dejiciendum  sensus  percipiebatur.  Post  quatuor  dein  men- 
ses refrigerato  inopinanter  corpore  lac  e mammis  recessit,  venter  indoluit, 
subcruentus  humor  e vagina  stillavit  cum  iisdem  conatibus  qui  foetus  ex- 
pulsionem promovere  solent.  His  pressionibus  inferiora  versus  abdominis  tor- 
mina increverunt,  et  febris  cum  rigore  supervenit,  et  dura  intus  moles  ab 
regionibus  hypogastrica,  iliaca,  lumbarique  dextra  ventrem  attollens  usque 
ad  hepatis  sedem,  quam  molem  extra  uterum  esse  manifeste  apparebat,  tum 
a tumoris  positu , tum  quia  uterus  sanguinem  purum  continuo  plorabat. 

Cum  varia  auxilia  frustra  adhibita  fuissent , mulier  adhuc  febriens  balneo 
immissa  fuit,  quorum  lenitate  pungens  dolor,  et  sanguinis  fluor  imminutus, 
alvusque  aperta  est.  Dein  continuata  lavatione  corpus  agile  redditum  est,  ut 
insidere  lecto , et  in  latus  cubare  jam  posset.  Ita  tum  balneolis  quotidie 
usurpatis,  tum  sapone  hispano , calomelano , et  peruviano  cortice  assumptis 
purgationes  menstruae  in  ordinem  redactae  sunt,  et  quinto  mense,  postquam 
curationibus  submissa  fuit , lectum  deseruit  superstite  usque  ad  hunc  diem 
duritia  nullo  pacto  affligente. 

Illustris  foemina  annos  decem  et  septem  matrimonio  juncta  partum  diffi- 
cilem et  unicum  habuit,  quem  fluor  albus  continuus  secutus  est.  Menstrua 
primum  aegre , dein  immoderate  dimanabant , quibus  jungebantur  dolores 
initio  mitiores,  deinde  atrociores  cum  vomitu,  uterique  inflatione,  donec 
grumosus  sanguis  per  uleri  orificium  sibi  viam  panderet,  cujus  iterata  jactura 
oedema  artuum  inferiorum  accivit,  opportuna  postmodum  rusticatione  feli- 
citer discussum.  Verum  difficilis  menstruatio,  et  uteri  inflatio  mulierem  ve- 
xare non  desinebant,  quae  res  explorationis  necessitatem  probavit.  Vesica 
urinae,  et  vagina  secundum  naturam,  uteri  vero  segmentum  anticum  in 
utriculi  pleni  modum  distentum  erat,  eaque  distentio,  si  abdomen  compri- 
meretur, augebatur.  Erat  vero  tumor  iste  globosus,  aequalis,  laevigatus, 
non  dolens,  non  secus  ac  si  intra  uteri  caveam  congestus  fuisset  humor, 
quamvis  ejus  ostium  sublimius  quidem,  sed  naturali  figura,  et  retrorsum 
conversum  esset. 

Slealoina. 

Mulierem  annos  natam  duos  supra  quadraginta , et  infoecundam  rheuma 
febriculosum  invaserat,  doloribus  artum  dextrum  inferiorem  infestantibus  ad 
instar  ischiadis,  quae  omnia  sedata  sunt  auxiliis,  quae  inflammationibus  me- 
dentur. Haud  multo  post  menstrua  profuse  manare,  iisque  siccatis,  abdomen 
paulatim  intumescere  coepit,  ut  illam  primum  conceptum  habuisse  creditum 
sit.  Sed  frustranea  partus  expectatione  duos  annos  tumente  abdomine  satis 
pacatos  transegit.  Medio  augusto  anni  1801  ad  speciem  colicae  inflantis  do- 
loribus circa  umbilicum  et  epigastrium  correpta  fuit , quibus  superveniens 


febris  remittens  cum  vagis  aci  caput  doloribus,  faucium  ariditate,  aliisque 
rheumatis  notis  copiosum  quinta  die  elicuit  sudorem,  et  ab  undecima  ad 
sextodecimam  alvum  biliosam  reddidit.  In  hoc  stadio  ciborum  erat  fastidium, 
sitis  ardens , urina  parca , pulsus  exiguus. 

Duo  artis  periti  ad  eam  invisendam  rogati,  tuber  quoddam  in  abdomine, 
et  suboscurum  expansi  humoris  inditium  recognoverunt.  Porro  in  pelvi  in- 
feriori globus  sphaericus,  gravis,  aequalis,  sed  renitens  deprehendebatur  foe- 
tus maturi  caput  exaequans,  quae  moles  mulieri  in  infimo  ventre  locata  fe- 
morum torporem,  vagos  lumborum  dolores,  mejendi  frequentiam  excitabat. 
Haec  sympthomata  dissidia  inter  medentes  movebant , alii  schirrum  adesse , 
alii  polypum,  aut  hydrometram  existimantes.  Uteri  osculum  clausum  erat, 
nec  unquam  ploravit.  Demum  a mense  septembris  anni  1801  , in  quo  tor- 
queri coepit,  atrocibus  torminibus,  subinde  recurrentibus,  et  vigilia  emaciata 
finem  vivendi  fecit  anno  i8o3. 

Initio  curationis , et  ante  consuetas  purgationes  misso  largiter  sanguine , 
opium  utiliter  exhibitum  dein  plena  hyclrargirosis  instituta  fuit,  per  quam 
discusso  tumore  uterus  ad  naturalem  exiguitatem  et  soliditatem  rediit.  Hoc 

praesidii  genus  multoties  postea  cum  fructu  usurpavimus  in  uteri,  ejusque 
cervicis  congestionibus. 

Ovarium. 

Prae  aliis,  quae  utero  proximae  sunt,  partibus  aegrotant  saepissime  ova- 
ria , sic  enim  Kuyschius  vocem  corrigendam , et  dicendum  esse  censet , hy- 
dropem ovariorum,  et  non  ovarii,  quia  singula  ova,  aut  perplura  a morbo 
extenduntur,  vel  resolvuntur  (1).  Praeter  hydropem  a Ruysclno  memoratum, 
ovaria  saepe  steatomate,  interdum  schyrro  obsidentur  (2).  Abscessibus  quoque 
pure,  aut  ichore  sanguinolento  plenis,  materia  sebo  simili,  hydatidibus,  tu- 
moribus praegrandibus,  et  pilorum  glomeribus  referta  visa  sunt  (3).  Hinc 
solerter,  ut  solet,  Morgagnus  causam  indagando  cur  tot,  tantisque  vitiis  foe- 
minarum  nostrarum  ovaria  affecta  sint,  non  immerito  potiorem  causam  in 
varios  animi  affectus  rejicit,  qui  ad  humorum  cursum  retardandum,  vel 
perturbandum  multum  valent.  His  addenda  sunt  sanguinis  ad  uterum  con- 
fluxus,  et  multifariam  aberrantis;  uteri  gravidi  moles,  item  nisus  in  difficili 
partu,  quibus  ovaria  a foetu  colliduntur,  vel  ad  pelvis  ossa  apprimuntur. 

A discrepantibus  causis  mole  augeri  posse  ovaria  asserit  Johannes  Henricus 
Rospingerus  (4),  quod  confirmat  observatione  virginis  duorum  et  viginti 
annorum , cui  ob  menstrui  fluxus  “ suppressionem  insignis  dolor  tractorius 


(1)  Ruysch.  Obs.  anat.  obs.  17. 

(2)  Haller,  Opusc.  Pathol.  obs.  5i  , 5i. 

(3)  Morgagni,  De  Sed.  et  caus.  Morb.  ep.  XXX IX  , n.  37,  38,  39. 

(4)  A.cta  Helvetica  , vol.  II , p.  268. 

44  increscens  in  regione  hypogastrica  sinistra  obortus  est,  et  extendente  sese 
44  paulatim  abdomine  impraegnationis  illicitae  suspicionem  apud  plurimos  mo- 
44  vit.  In  Nosocomium  delata  abdomine  duro,  tenso,  et  anterius  prominente 
44  conqueri  coepit  de  difficultate  pedibus  insistendi,  praecipue  sinistro.  Deinde 
“ febricula,  sudoribus  nocturnis,  narium  haemorrhagiis  absumpta  obiit. 

44  Dissecto  abdomine  liquor  flavescens,  foetidus  scaturiit;  superficies  peri- 
44  tonaei  multis  vesiculis  flavescentibus,  gelatinosis  scatebat.  Ovarium  sinistrum 
4C  magnitudine  caput  liumanum  superabat,  durum,  renitens,  pondere  X li- 
44  brarum,  tot  distinctis  lobis  materia  flavescente,  fere  adiposa  repletis,  inae- 
44  quale  redditum.  Vasa  sanguifera  omnia  ampliora  quam  usuvenit ; uterus 
44  sanus.  „ 

Exemplum  oppido  rarum  sanati  hydropis  ovariorum  habetur  in  Diario  Ita- 
lico (i).  Mulieri  triginta  trium  annorum  in  regione  iliaca  dextra  assurgebat 
exiguus  tumor,  qui  ad  ovi  anserini  magnitudinem  auctus  sursum,  et  ad  la- 
tera propelli  poterat.  Ter  genuit,  postquam  tuberculum  illud  apparuit,  at- 
que dum  lac  praebebat  postremo  ex  tribus,  quos  genuerat,  puello,  sponte 
operationem  expostulavit;  nam  sub  graviditatum  periodo  abscedebat,  vacu- 
umque resurgebat  post  aliquot  menses  grandius  syncope  ad  multas  horas  fere 
quotidie  stipatum.  Cum  tumor,  ut  initio  dictum  fuit,  mobilis,  et  fluidi  conclusi 
inditium  esset,  ab  assistente  fixus  retinebatur,  dum  interea  medicus  ad  tres 
latos  pollices  lineam  albam  ad  peritonaeum  usque  incideret.  Deinde  peritonaeo 
pariter  inciso  tumorem  punctim  aperuit,  ex  quo  septem  libras  humoris  sub- 
oscuri  et  viscidi  collegit.  Post  punctionem  cystim  ad  se  traxit  cum  omenti 
portione  eidem  sacco  adhaerenti;  quod  postquam  solutum  fuit , magis  magis- 
que cystim  attrahendo  ligamentum  ovarii  ad  se  adduxit,  a quo  ovarium  di- 
ligenter separavit , duasque  arteriolas  in  hac  operatione  vulneratas  fidibus 
constrinxit,  repositoque  ligamento  cystim,  sive  ovarium  caute  extraxit  qua- 
tuor  unciarum  pondere.  Vulnus  abdominis  institis  glutinantibus  conjunxit, 
et  mulier  trium  hebdomadarum  spatio  sine  gravi  syinptliomate  persanata  fuit. 

Ma  trona  quaedam  a pueritia  bronchocele  laborans  aqua  marina  restituta 
fuit.  Grandior  facta  insipienti  marito  in  matrimonium  juncta  est  licet  animo 
repugnante.  Semel  feliciter  peperit;  locliia  et  lac  parca  fuere.  Tempore  puer- 
perii in  dextro  inguine  tumorem  exorientem  animadvertit;  qui  dum  a nobis 
spectabatur  jam  volumine  auctus,  mobilis  erat,  ut  qui  attolli  et  deprimi 
poterat,  sed  renitens  ad  modum  sarcomatis,  et  ab  anteriori  ossis  innominati 
dextri  spina,  et  a loto  ejus  margine  ad  hepar  pertingebat.  Extra  gibbosus, 
intus  sinuatus  videbatur,  et  ad  incerta  intervalla  augeri,  vel  minui,  insuper 
instantibus  catameniis  extrorsum  magis  produci,  iisque  cessantibus  versus 
dorsi  spinam  relabi,  laxumque  cum  utero  nexum  habere.. 


(i)  Annali  Uuiversali  di  Medicina  , vol.  XXVI II'. 

Die  a februarii  anni  1784  medicus  ejus  curam  gerens  liaec  exposuit: 
Matronae  regionem  iliacam  dextram  indoluisse  quarto  mense,  ex  quo  primum 
uterum  gestabat;  idque  taedii  per  totam  graviditatem  illam  afflixisse;  a partu 
dunlaxat  tumorem  in  iliaca  regione  conspexisse;  mense  majo  sequentis  anni 
propinatam  fuisse  cicutam  cum  sapone;  mense  augusto  matronam  aquas  Lu- 
censes potasse;  impluvio  subfuisse;  aegram  reducem  ad  cicutae  usum  rediis- 
se ; toto  curationis  tempore  a mariti  amplexibus  abstinuisse;  se  denique 
totam  mali  culpam  in  lacte  devio  reposuisse. 

Hisce  prolixa  oratione  prolatis,  argumenta  duo  dilucidanda  obtulerat;  al- 
terum, ut  mulier  a virili  thalamo  excluderetur,  ne  forte  ob  connubiuin  ir- 
ritatus tumor  augeretur,  neve  uterus  compressus,  si  forsitan  compleretur, 
praecocius  conceptum  excuteret.  Alterum  ut  cicutae  usus,  cujus  efficacia 
ipsi  probata  erat,  non  intermitteretur.. 

Tumor,  cujus  figuram  et  mobilitatem  supra  descripsimus,  septimestris  foe- 
tus caput  adaequabat,  videbaturtjuc  ex  pelvis  fundo  exsurgere,  et  in  interiori 
sinuata  ossis  ilii  superficie  considere,  qui  sine  dolore  duriusculus,  sub  men- 
sium fluxu  augebatur  anterius  provolutus;  eodem  fluxu  cessante  imminutus 
retrorsum  recedebat.  Matrona  quantum  ex  brevi  inspectione  licuit  judicare 
a fermento  scrophularum , haemorrboidibus,  et  ab  hepatalgia  immunis  fuit, 
non  a pathematibus.  De  causa  et  sede  tumoris  nulla  ambiguitas;  sed  consi- 
derandi erant  effectus,  quos  illa  moles  in  uterum  exercere  poterat  sive  ilium 
obliquando,  sive  praegnantem  comprimendo.  Et  ad  obliquitatem  quod  atti- 
net, haec  non  adeo  erat  pertimescenda,  quin  obstetrix  eidem  obviam  ire 
non  potuerit,  modumque  docent  obstetricii  scriptores,  quomodo  chirurgus 
se  gerere  debeat  in  hujus  visceris  oblicpiitatc.  Ala  jus  erat  periculum,  ne  ob 
tumoris  viciniam  uterus  sese  explicare  nequiret,  neve  foetus  compressus 
praemature  extruderetur.  Hos  pravos  effectus  fuisse  contemnendos  confirma- 
bat nos  Merklinii  observatio  (1).  Ille  enim  haud  absimilem  tumorem  primi- 
parae supervenisse  vidit,  quae  tamen  postea  foetum  maturum  ter  edidit. 

Cum  igitur  vanus  esset  abortandi  timor,  excludendae  erant  rationes,  ob 
quas  a 'nuptiali  toro  matronam  excludere  medicus  satagebat.  Quamvis  vagi- 
nae, et  uteri  vitia  et  alii  graviores  morbi  possint  a viri  contactu  foeminam 
absolvere,  in  nostra  matrona  haec  vitia  prorsus  desiderabantur.  Nam  praeter 
quod  genitalia  hujus  foeminae  bene  constituta  erant,  biennio  antea  cum  so- 
cio toro  libenter  uteretur,  salus  ejusdem  infirmata  non  fuit.  Itaque  ableganda 
erat  irritamenti  suspicio,  quod  a maris  conjunctione  derivare  poterat.  Vanus 
item  metus  infaustae  foecunditatis , quia  foecundatus  uterus  tantam  attrahit 
humorum  vim,  quanta  tumori  molliendo  sat  fuisset,  et  per  partus  expur- 
gationes etiam  demoliendo,  siquidem  ex  lactei  humoris  congestu  natus  esse 
censebatur.  Hinc  concludebamus  aegritudinem  inveteratam  balneis  ct  stillici- 
dio et  cicutis  obluctantem  vix  ab  alio  praesidio  resolvi  posse;  a pharmacis 
esse  abstinendum;  malumque  ad  multos  annos  sine  gravi  noxa  perferri  posse. 


(1)  Vide  Theophili  Boneti  Sepulchrelimi. 

In  diversas  sententias  abierant  collegae ; praevaluit  tamen  eorum  opinio , 
qui  conjuges  a toro  separandos,  insistendumque  medicamentis,  addita  calo- 
inelani  dosi  existimaverunt.  Tumor  autem  omnem  medicationem  respuens 
increvit  postea  sic,  ut  punctionibus  molestus,  incunte  aestate  ab  iisdem  con- 
sulentibus schyrrosus  judicaretur;  qui  tamen,  nescio  qua  ratione,  eandem 
medicinam  , et  thermas  Lucenses  denuo  adbibendas  proposuerunt.  His  prae- 
sidiis magis  magisque  invaluit  aegritudo,  ut  celerrime  thermas  deserere,  et 
redux  lecto  contineri,  et  aerumnosam  vitam  biennio  protractam  amittere 
debuerit; 

Mulier  procera  , bonique  habitus,  sed  sterilis  ex  represso  cum  marito  coi- 
tu, quia  ex  improviso  importunus  aliquis  supervenerat,  quidquam  sibi  in 
dextera  lumbi  regione  lacerari  percepit , quam  ob  lacerationem , sive  disten- 
tionem ovarium  dextrum  in  tumorem  excrevit,  quo  postea  magis  adaucto, 
ascites  supervenit.  A Doctore  Josepho  Rapicio  terdecies  aqua  educta  fuit 
ad  libras  circiter  octoginta  quavis  vice.  Abdomen,  quod  prius  sola  ovarii 
congestione  tumebat , post  aquarum  alluvionem  tuberculis  fere  scrophulosis 
totum  scatebat.  Exinanita  periit  20  aprilis  182,2,.  Cadaveris  secandi  opportu- 
nitatem neglexit  Rapicius.  Quod  generationis  negotio  per  placida  silentia  no- 
ctis incumbendum  sit,  nec  temere  sine  gravi  damno  abrumpenda  incoepta 
hominis  rudimenta  praeclaro  exemplo  comprobat  Fr.  Lallemand  clinices  chi- 
rurgicae Agathopoli  professor  clarissimus  (1).  Mulier  35  annorum  postquam 
conjugale  officium  explevisset,  irruente  in  cubiculum  ex  improviso  propin- 
quo quodam,  vehementer  una  cum  marito  turbata  et  commota  fuit.  Ex  illo 
momento  jugiter  aegrotans  mulier,  et  irrequieta  toto  sex  mensium  intervallo, 
et  cruciata  inter  dirissimos  dolores  et  gemitus  expiravit. 

Secto  abdomine  capillaria  vasa  viscerum  digerentium  ampliata  erant,  et 
distenta,  ut  fere  inflammata  dici  potuissent.  Uterus  duplo  major  supra  pu- 
bem elatus  continebat  substantiam  mollem,  veluti  carneam,  reticulatam, 
subrubram,  cavitate  coeca  in  cystim  conformatam.  Ligamento  laLo , et  ova- 
rio sinistri  lateris  adhaerebat  corpus  spongiosum  ad  colon  inflexum,  et  ute- 
rum protensum.  Hoc  corpus  rubrum,  facile  lacerandum,  pseudo  membranam 
ab  inflammatione  natam  mentiebatur;  sed  propius  contemplata  placentae 
structuram  praeseferebat.  In  pelvis  fundo  vesicam  aqua  plenam , fere  sexi- 
mestrem  non  corruptum  foetum  continentem  reperit.  Ex  quo  manifestum 
est,  coitum  illum  foecundum  fuisse,  atque  ob  animi  commotionem,  tubam, 
quae  prius  erecta  luit,  concidisse,  ovumque  in  peritonaei  caveam  decidisse, 
quod  per  tubam  exceptum  in  matricis  caveam  deferri  debuerat , et  gravidi- 
tatem extra  uterinam  protulisse. 

Non  absonum  erit  judicare,  mulierculas,  quae  aestu  procreandi  aguntur, 
et  quae  opportunitate  carent,  unde  licite  foecundentur , incalescere  sic,  ut 


(•) 

sanguis  copiosius  irruat  in  vasa  matricis,  et  ejus  appendicum,  qui  eas  sti- 
mulando quodammodo  succendit,  ibique  cum  albo  humore  subsistendo  vel 
fibras  conglutinat,  vel  lympha  exhalata  concrescit,  unde  dura  exoriuntur 
tubercula;  vel  aqua  in  spatia  cellulosa  effusa  colligitur  in  hydropem  et  liy- 
datides.  Quae  venereus  aestus  in  feminali  procreat  incommoda,  eadem  fere  a 
subito  terrore  proficisci  possunt  in  tenellis  virgunculis.  Puellae  urbicae,  ne- 
scio quam  ob  causam,  cxterrefactae , coeterum  bene  valenti,  ingens  struma, 
sic  enim  indicare  licet  tumorem  incognitae  indolis , in  abdomine  oborta  est, 
quae  octo  mensium  periodo  paulatim  increscens  non  dubiam  parentibus  et 
vicinis  graviditatis  suspicionem  injecit , nisi  quod  puella  praeter  mores  illi- 
batos candide  asseverabat,  se  virum  nunquam  cognovisse.  Haud  multo  post 
febricula  emaciata  periit. 

Anatomico  examini  subjectum  cadaver  obtulit  ingentem  massam  totum 
abdomen  occupantem  ex  gelatina , et  foliolis  cellulosis  conflatam,  quae  inter 
laminas  mesorecti , mesocoli,  omenti,  et  alarum  uteri  prodigiose  vegetans  in 
modum  enormem  distenderat  abdomen.  Concisa  haec  substantia  raphani  mollis 
quodammodo  texturam  praeseferebat.  Sanguis  perpaucus  in  canalibus;  uterus 
virgineus;  item  vagina  cum  hymene;  ovaria,  et  tubae  in  eandem  massam 
resolutae. 

Hydropis  ovarii  mentionem  quoque  fecit  H.  Callisen  (i),  qui  in  quadra- 
ginta annorum  virgine  punctionem  instituit  dextri  lateris,  eduxitque  triginta 
libi  as  liquoris  clari , tenuis , non  coagulabilis.  /Vegrota  eo  pondere  liberata 
paucis  post  diebus  sine  incommodo  negotiis  suis  vacare , quin  imo  equitare 
poterat.  Sed  intra  duas  hebdomadas  abdomen  iterum  intumescere  coepit,  ut 
brevi  iterum  lympham  ad  libras  viginti  educere  necesse  fuerit,  quae  minus 
pellucida  erat  ob  mucum  tenacem  eidem  innatantem.  Ter  denuo  ob  rena- 
scentem  hydropem  perforato  abdomine  ad  libras  multas  lympha  profluxit, 
sed  fere  gelatinosa,  et  sanguinolenta,  postremo  etiam  purulenta,  quae  foe- 
minae  vitam  abscidit.  Secto  abdomine  patuit,  qui  hydrops  peritonaei  crede- 
batur, esse  ovarii  dextri,  quod  in  saccum  valde  expansum  a minori  pelvi 
ad  diaphragma  porrigebatur.  Nunc,  quoniam  de  serosis,  et  purulentis  ab- 
scessibus, quae  circa  uterum,  et  extra  pelvim  fiunt,  locuti  sumus,  oportet, 
ut  quid  medici  senserint  de  externis  abscescibus  in  puerperis  obvenientibus, 
quos  congestiones  lacteas,  phlegmasiam  albam  dolentem,  et  cruritidem  ap- 
pellant, breviter  exponamus.  Plurimi  etenim  medicorum  operam  posuerunt, 
ut  investigarent  causas  et  indolem  congestionum  phlegmaticarum,  quae  unum 
alterumve  crus  in  puerperis  obsident. 

Mauricaeus,  qui  forsitan  primus  de  hoc  oedemate  verba  fecit,  refluis  in 
artum  inferiorem  lochiis  culpam  tribuit.  Puzos  existimavit  lacteum  laticem 
deponi  interdum  in  artubus  inferioribus , quamvis  ipse  quoque  observaverit 


(i)  Cclleclauea  Soc.  MeJ.  Hav.  vol.  II,  art.  i4- 

lactantes  foeminas  ab  eadem  aegritudine  immunes  non  esse.  Fere  eadem 
quae  Puzos  scriptis  mandavit  Levret.  Nec  multum  ab  bis  dissentit  Astrue, 
qui  ulrorumque  opinionem  amplectens , lympham  stagnantem  considerat  ut 
causam  oedematis  puerperarum,  quae  tenacior  et  pigrior  reddatur  ob  lactis 
admixtionem.  Verum  cum  supra  posuerimus,  lac  non  esse,  quod  artus  in- 
feriores intendit , et  cum  latex  in  pelvi , et  in  alterutra  pubis  regione  sub- 
sistat cum  febri  et  dolore,  recentiorum  amplectimur  sententiam,  qui  vel  ob 
pressionem  capitis  foetus , vel  ob  distractionem  inter  pariendum  ligamento- 
rum, et  musculorum,  venas  pelvis  internae,  et  lymphatica  vasa  inflammari, 
obstrui,  turgere  ob  impeditam  circuitionem  haud  abs  re  existimant.  Quapro- 
pter in  graviori  inflammatione  purulenti  abscessus  oriuntur  in  inguine,  in 
pubis  regione,  in  cruribus,  femoribusque,  praecipue  si  venarum  aliquae,  et 
lymphaticarum  concrescunt,  et  obcaecantur. 

Incipit  aegritudo  post  decimam,  ad  decimam  quintam  a partu  diem  cum 
dolore  ad  alterutrum  inguen , febrique  vehementi ; mox  inguen  tumet , tum 
vulvae  labium,  descenditque  inflatio  a regione  interiori  femoris  ad  crus,  pe- 
demque, quae  rapide  distenduntur , inflanturque  dolenter,  exquisite  calent 
sine  rubore,  tumor  ubique  aequalis  est,  solidior  tamen,  quam  oedema  vul- 
gare. Inguinis  dolorem  ut  plurimum  praecedit  lumbago,  aut  infimi  ventris 
tormina , quae  ab  inguine  ad  poplitem,  et  suram  porriguntur.  Pressa  non 
cedit  plilegmasia,  neque  scarificata  aquam  depluit.  Tumor  laevigatus,  luci- 
dus, pallitlusque  se  ostendit,  nodosque  in  glandularum  regione  digitus  re- 
perit  Carolus  While  observavit  congestum  jam  facium  fuisse  viginti  qualuor 
post  partum  horis ; et  contra  post  quinque  hebdomadas  eundem  supervenisse 
vidit. 

Pars  quae  primum  intumuit,  decrescit  prima;  et  febris  in  nonnullis  puer- 
peris duas  vel  tres  hebdomadas  detinet,  in  aliis  trahit  ad  sex,  et  octo  hebdo- 
madas, cum  hecticae  febris  sympthomatibus.  Postquam  aegritudo  per  unam, 
vel  alteram  hebdomadam  constitit,  infrequens  non  est,  ut  vespertino  tem- 
pore artus  sanus  oedemate  afficiatur.  Quaecumque  sit  puerperae  conditio , 
eidem  malum  non  parcit.  Animadvertendum  tamen  est  id  latus  praecipue  a 
plilegmasia  corripi , in  quod  foemina  parturiens  incumbit , quod  latus  ple- 
rumque sinistrum  est  a foeminis  in  Anglia  praedilectum , dum  pariturae 
sunt.  Abortientes  nunquam , et  reliquas  puerperas  semel  tantum  invadit 
plilegmasia,  neque  in  comperto  est  adhuc,  an  praeter  inferiores  ascendat 
quoque  ad  artus  superiores. 

Doctor  Smith  primiparas  huic  malo  magis  obnoxias  esse  vidit , eas  prae- 
cipue, in  quibus  parturiendi  labor  tardior  et  difficilior  fuerit.  Hinc  ipse 
quoque  proximiorem  causam  ponit  in  lymphae  congestu  intra  vasa  absor- 
bentia, quae  lympha  cum  sit  viscida  punctionibus  educi  non  potest,  quem- 
admodum in  anasarcate  fit,  in  quo  mere  aqueus  est  humor.  Hanc  opinionem 
firmat  Hevvsoni  experimento,  qui  observavit  lympham  ex  inciso  lymphatico 
canali  stillantem  eo  fere  temporis  spatio,  quo  sanguis,  coagulari  in  albi  fungi 

speciem,  spatula  facile  removendum.  Causam  vero  remotam,  quam  alii  quo- 
que admittunt,  supponit  esse  pressionem,  quam  caput  foetus  super  lympha- 
tica exercet,  unde  lymphae  cursus  intercipitur,  canales  distrahuntur,  inflam- 
mantur, et  forte  disrumpuntur,  quae  oh  vitia  artus  magis  magisque  turgescit. 

Initio  morbi,  quia  suhest  inflammatio,  sanguis  mittendus  est,  sive  venam 
tundendo,  sive  hirudines  parti  affectae  admovendo;  item  administranda  sunt 
lenientia,  clysteres,  opiata,  fotus  anodyni,  tum  vesica toria  cruribus  appo- 
nenda, quae  salutaribus  plerumque  effectibus  conjunguntur,  sive  lympham 
evacuando,  vasa  stimulando,  sive  febrim  mitigando.  Angli  pulverem  James 
praescribunt  a granis  duobus  ad  tres  quotidie  sumendam  ter,  vel  quater, 
cui  superdanda  est  sequens  potio : 

Aquae  cinnamomi  simpl.  3 x 
Spiritus  nitri  dulcif.  guttas  xx 
Tincturae  Thebaicae  guttas  vj 
Salis  Glauber.  Qj 
Syrupi  violar.  3 j. 

Potiones  dictae  salsae,  et  acidulae  valde  commendantur.  Ad  lochia  quod  at- 
tinet , non  tam  copia  , quam  eorum  indoles  consideranda  est ; nam  si  pal- 
lida , aut  nigricantia  prodeunt,  verendum  est,  ne  pars  putrilaginis  in  san- 
guinem redeat:  proinde  injicienda  sunt  in  vaginam  mollia,  antiseptica,  quibus 
febris  vel  mitigatur,  vel  tollitur;  atque  hunc  lavationis  usum  valde  commen- 
dat White,  qui  hac  administratione  haud  paucas  puerperas  se  servasse  autu- 
mat. Si  pressio  in  vasa  pelvis  considerari  debet,  uti  causa  phlegmasiae  ex- 
tremorum in  puerperis,  mirari  certe  subit,  cur  mulieres  illae  cruritide  non 
afficiantur,  quibus  foetus  in  pelvi  impactus  vel  forcipe,  vel  capite  minuto 
educitur;  mihi  enim  nunquam  in  hisce  defatigatis  mulieribus  phlegmasiam 
albam  observare  contigit. 

Decrescente  paulatim  dolore  et  tumore,  vinum,  et  cibi  solidioris  pauxillum 
concedunt  Angli.  Carolus  White  porrigit  etiam  cum  emolumento  aliquot  ca- 
lomelani  doses;  et  si  aegritudo  febris  hec.ticae  typum  assumit,  et  puerpera  lan- 
gueat, myrrham  prae  cortice  peruviano  laudat.  Huic  D.  Griffits  adjungit 
salem  absyntliii , et  aquam  spirituosam  cinnamomi  cum  syrupo  et  decocto. 
Hujus  apozematis  dosim  capiat  aegrota  sexta  quaque  hora  ; neque  pigeat  de- 
fricare saepius  artum , et  oleo  calido  delinire.  Denique  depulsa  penitus  febri 
et  dolore,  efficax  erit  peruvianus  cortex  cum  marte;  balneum  aquae  salsae, 
vel  egelidae;  embroche  ex  spiritu  vini  camphorato,  aut  ex  aceto  distillato  ; 
eritque  opportunum  devincire  crus  fascia,  vel  caliga,  vel  ocrea.  Iter  veloci- 
ter facere,  et  alia  exercitia,  quae  limphae  secretionem  accelerant,  nocumento 
erunt. 

A n t.  XIII. 

Hydro  thorax. 

Recte  et  sapienter  admodum  notaverunt  Medici  Uratislavienses , ex  Rivem 
sententia  44  Pectoris  hydropem  cognitu  difficilem  esse  , a Medicorum  vulgo 
44  non  describi,  et  plerumque  non  agnosci,  nec  nisi  post  dissecta  cadavera  ex 
44  hoc  morbo  defunctorum  innotescere,  quamvis  ubivis  satis  frequens  sit  (i).  „ 
Id  fcrme  confirmat  Morgagnus  asserens , hydropis  thoracis  indicia  nulla  esse 
adeo  peculiaria,  ut  non  aliquando  Medici  vel  peritissimi  in  eo  dignoscendo 
decipiantur  (A). 

Praesumunt  autem  Uralislavicnses  cognosci  posse  hydropem  ex  signis,  quae 
praecedunt,  et  subsequuntur  seri  effusionem;  uti  sunt  molestia  quaedam,  et 
angustia  circa  praecordia;  crebra,  et  difficilis  spiratio  ex  improviso  aegrum 
opprimens;  cordis  palpitatio,  vel  tremor  cum  pulsu  intermittente,  inaequali; 
interdum  deliquia,  et  adaucta  serosa  colluvie  pondus  cum  dorsi  dolore  septum 
transversum  deprimens ; tussis  sicca  nihil  exprimens ; ob  consensum  inter 
thoracem  et  genitalia  intumescit  scrotum,  deinde  malleoli,  crura  et  abdomen, 
liis  phoenomenis  supervenit  interdum  febris,  brachiorum  dolor,  et  paralysis, 
aegri  que  facillime  frigent;  urinae  copiosae,  et  naturales  excernuntur.  Pauciora 
signa  exhibet  Morgagnus  quae  fcrme  pathognomonica  credita  sunt,  videlicet 
pedum  tumor,  faucium  siccitas,  pulsus  humilitas,  tussis  fere  irrita  nihil  nisi 
catharralem  materiem  educens;  spiratio  noctu  difficilior  (3). 

Gravissimus  hic  morbus  difficillime  curationem  suscipit,  tum  quia  collu- 
vies serosa  in  thorace  congesta  vix  evacuari  potest;  tum  quia  viscerum  vitia 
aegerrime  tolluntur,  ut  nova  congestio  praecaveri  nequeat.  Et  primum  a fonte 
chirurgico  petenda  esse  auxilia  opinantur  multi ; praecipue  a fonticulis  , et 
vesica toriis , quibus  materia  serosa  vel  avertitur  a thorace,  vel  per  commu- 
nicantem cellulosam  ad  partes  exteriores  derivatur.  Sectionem  thoracis  for- 
midant fere  omnes  Practici , neque  experimentum  praesens  est , in  quo  id 
auxilii  genus  salutare  fuit.  Sanguinis  detractio  noxia  fuit,  imo  letlialis  in 
duobus  aegris  a Morgagno  relatis  (4). 

Ab  externis  ad  interna  progrediendum  esse  monent  Medici  Uratislavienses; 
et  primo  laudant  purgantia,  quibus  stagnantes  lymphas  exturbare  credunt. 
Seliguntur  prae  primis  mercurius  dulcificatus , radix  Jalappae , electuarium 
leniens,  tinctura  sacra,  quae  et  alia  similia  medicamenta  parca,  dosi,  et  ite- 
ratis vicibus  exhibenda  sunt ; nam  validior  purgatio  aegros  de  medio  tollit. 
Post  purgantia  in  usum  veniunt  diuretica , quae  mucores  resolvunt , cujus 


(1)  Hist.  Morb.  Uratisl.  Dissert.  de  hydrophe  pectoris,  p.  , edente  Haller. 

(2)  Morgagni,  De  Sed.  et  Caus.  Morb.  ep.  XVI,  n.  25. 

(3)  L.  c.  n.  q,  1 1. 

(4)  L.  c.  n.  35. 

census  sunt  gummi  resinae,  radices  pimpinellae , apii,  petroselini,  raphani, 
et  plantae  omnes  antiscorbuticae  dictae. 

Diureticis  succedunt  commode  diaphoretica  in  iis  praecipue,  quorum  ha- 
bitus perspirabilis  est,  et  sponte  ad  sudores  inclinant,  atque  aegrorum  aetas 
vegetior  sit.  Seliguntur  decocta  ex  ligno  guajaco,  junipero,  sassafras,  scor- 
dio,  carduo  benedicto,  scabiosa,  ex  floribus  sambuci,  etc.  Verum  haec  omnia, 
uti  et  pectoralia,  non  sine  aliqua  haesitatione  sunt  usurpanda,  cum  ab  an- 
tiquioribus Medicis  vix  indicata  legantur.  Non  dissimulandum  esse  ducunt 
Medici  Uralislavienses,  quod  multoties  hoc  malum  tam  rebelle  sit,  ut  aegri 
non  tantum  non  curentur,  sed  ne  quidem  sympthomala  eorum  mitigentur . 

Tlydroiho.rax  le tholis* 

Franciscum  Cantu  ex  oppido  Saronni  duorum  et  triginta  annorum  repen- 
tinus moeror,  et  profusus  ex  longiori  itinere  imber  augusto  mense  anni  1775 
obruerunt,  ex  quo  eam  contraxit  latentis  mali  labem,  quam  ad  trimestre 
toleranter  tulit  liaudquaquam  emaciato  corpore,  cum  avide  assumpta  con- 
coqueret , et  concocta  rite  excerneret.  At  sensim  sensimque  cum  tussi , pe- 
ctoris gravitate , et  humeri  sinistri  dolore  anhelatio  supervenit.  Tum  costae 
sinistri  lateris  inter  inspirandum  plus  solito  attollebantur ; difficilis  in  oppo- 
situm latus  erat  decubitus,  tussis  sicca,  pulsus  languens,  deficiens.  Malum 
autem  magis  prodiderant  pectoris  pondus  continuo  ingravescens,  faciei  pal- 
lor, orisque  livor,  cordis , musculorumque  in  dextero  latere  palpitatio,  spi- 
ratio sublimis,  et  aucta  anxietas.  Non  aderat  febris,  non  manum,  pedumve 
phlegmatia,  non  alterius  brachii  stupor. 

Cum  ergo  de  hydrotlioracis  praesentia  haud  dubium  esset , singulique 
Medicorum,  qui  ad  deliberandum  convenerant,  fluidum  evacuandum  esse 
censuissent ; nona,  postquam  curandum  se  dedit,  die,  quinque  aquae  sub- 
cruentae librae  cum  unciis  quatuor  per  sectionem  thoracis  eductae  fuerunt. 
Eadem  nocte,  cum  prius  frequens  adesset  praefocatio,  crebra  animi  defectio, 
et  anxietas  angebant.  Mane  diluculo  diei  undecimi  librae  novem  ejusdem  aquae 
ex  vulnere  exceptae  fuerunt,  quae  permanentium  sympthomatum  causa  cre- 
debantur. Sed  vacuefacto  pectore  confestim  leipothimia  aegrum  invasit,  qua 
inter  alternas  musculorum  contractiones  quinta  noctis  hora  occubuit. 

Pectus  sinistrum  pleuram  ad  tres  lineas  crassam,  et  leviter  inflammatam 
habebat,  pulmonis  autem  vix  quidquam  reliquum  erat.  Namque  tul>eris  co- 
nici pars  firmiter  ad  supremum  thoracem  erat  agglutinata ; multaeque  hinc 
inde  inhaerentes  hydatides  nucis  juglandis  magnitudine,  membrana  tenuis- 
sima cinctae,  vesicularum  aerearum  servabant  vestigia;  atque  in  tota  pleu- 
rae superficie  inaequalia  macerati  pulmonis  fragmenta  conspiciebantur.  Eadem 
cavea  pectoris  sinistri  continebat  adhuc  lympham  subruffam  , inodoram , ab- 
sumpti parenchymatis  flocculis  onustam.  Cor  in  dexterum  latus  erat  propul- 
sum; arteria  pulmonalis  inter  crassescentes  membranas,  duratasque  bronchia- 
les glandulas  condebatur.  Reliqua  recte  erant  constituta. 

Praegnans  mulier  annorum  triginta  septem  neque  pleuriticis,  neque  serosis 
morbis  antea  subjecta  die  12,  decembris  1^85  primam  Medici  opem  imploravi!, 
utpote  ob  leucophlegmatiam  aegre  spiritum  trahens.  Pulsus  minimus  erat , 
tussis  et  anxietas  noctu  praecipue  gravis,  et  continuo  increscens  leucophleg- 
matia mulierem  a lecti  usu  abduxit.  In  lioc  statu  pulsus  frequens  erat,  et 
depressus;  sputa  striis  sanguineis  remixta,  urinae  fuscae,  cordis  regio  pul- 
sabat plus  aequo.  Mente  sana  aegrotantis,  linguaque  pura,  foetus  in  utero 
revolvebatur;  sed  ad  ignem  continuo  mulier  calefieri  cupiebat,  a quo  vel 
remota,  vel  sese  erigere  tentans,  animo  linquebatur.  Duobus  ante  partum 
diebus  febris  remiserat  paulisper,  tussis  mitior,  spiratio  liberior,  sputa  pura, 
urina  parcior,  turbida,  subobscura  observabatur.  Tamen  per  noctem  vehe- 
menter opprimebatur  cum  frigido  sudore,  carpi,  et  digiti  livebant;  lingua 
sordescebat,  dum  primi  ad  partum  dolores  accesserunt.  Hucusque  imperata 
fuerunt  praeparata  ex  scylla,  decoctum  ligni  juniperi;  tum  apozemata  ex 
nitri  spiritu,  et  aqua  foeniculi , postremo  ex  aqua  cinnamomi  et  spiritu 
fuliginis. 

Die  vigesima  nona  decembris  haec  mulier  decimum  luci  dedit  foetum , 
quorum  tres  sequioris,  septeni  potioris  sexus  fuere.  Partum,  qui  caeteroquin 
facilis  fuit,  praecesserunt  breves  leypotliimiae,  et  enormis  copia  lymphae  vi- 
ridescentis; locliia  fuere  modica.  Pulsus  iterum  febrim  indicabat;  urina  ut 
prius  subobscura  apparuit  cum  sputo  sincero,  et  spiritu  minus  gravi.  Nox 
calendarum  januarii  1786  a molesta  tussi  turbata  fuit,  licet  urina  multa, 
limpidior,  et  modica  sitis  esset.  Postridie  febris  a lacte,  ut  solet,  cum  frigore 
ingressa,  moderata  processit  parum  tumentibus  mammis,  et  evacuationibus 
per  alvum,  vesicam,  et  uterum  de  more  conservatis.  Illud  tamen  angebat, 
quod  nonnisi  erecto  trunco  considebat;  quod  tussis  per  alteram  noctem, 
et  oedema  increbuisset;  quod  cordis  vibratio  sinisterius  ad  aurem  usque 
pervenisset;  quod  demum  evanescentibus  lacte,  lochiis,  et  urinis,  pulsus 
jam  exiguus  deprimeretur,  foemina  subinde  deliraret,  et  animo  deficeret.  His 
vexata  malis  ad  medium  januarium  pervenit  laevo  brachio,  uti  semper,  ma- 
gis dextero  tumente,  vagisque  doloribus  per  brachia,  et  crura  discurrentibus. 
Postea  tussis,  et  dyspnoea,  et  praefocatio  majorem  in  modum  auctae  sunt 
cum  abdominis , vultusque  inflatione , pulsuque  tactum  refugiente.  Sub  ja- 
nuarii  finem  non  mali  praesagii  accidit  mutatio ; nam  lotio  abundantius 
fluente,  pulsuque  sese  erigente,  et  pulsatione  cordis  remittente,  magis  compo- 
sita cubabat  puerpera;  tussis  mitigabatur;  et  sputum  ad  maturitatem  accede- 
bat. Verum  praeconccptam  spem  abruperunt  mox  pulsus  concitatior,  gravior 
spiritus,  et  quidam  veluti  tremor  in  sanguinis  massa  perceptus.  Denique 
suppressis  urinis,  liventibus  labiis,  gravissima  dyspnoea  animam  interclusit  die 
secunda  februarii.  Thorace  primum  adaperto  in  utraque  cavea  lymphae  plu- 
rimum repertum  fuit  sic  tamen,  ut  in  dextra  turbidior  esset,  et  pulmonem 
ejus  lateris  magis  comprimeret;  in  sinistra  limpidior  appareret.  Uterque 
pulmo  vel  absorpta,  vel  stagnante  lympha  onustus,  ut  eadem  undique  ex 

dissecto  parenchymate  difflueret.  Pericardium  inane  fuit;  cor  amplum,  ejus 
auricula  dextera,  et  cava  vena  utraque  sanguine  distenta.  Hinc  forte  palpi- 
tationis culpa;  nam  compressis  sanguineis  pulmonum  vasis  minus  sanguinis 
in  eos  irruere  poterat,  quia  cavarum  venarum  sanguis  nec  in  auriculam 
dexteram,  nec  in  ventriculum  ejusdem  lateris,  nec  ab  eo  in  pulmonarem 
arteriam  libere  transmeandi  via  patebat. 

Abdomen  quoque  scatebat  aqua  limpida,  inodora,  non  admodum  viscera 
afficiente.  Bilis  pauca , dilute  flava.  Quaesitum  est,  an  hydro  thorax  per  fu- 
niculum, vel  vaginam  vasorum  rubrorum  traducat  aquam  in  spatia  cellulosa 
brachiorum?  Nonnunquam  enim  ex  quo  latere  hydrothorax  est,  ex  eo  bra- 
chium magis  intumescit.  In  hoc  cadavere  cellulosa  tela,  quae  vasa  et  nervos 
brachiales  comitatur,  nullo  plane  modo  intumuerat;  sed  is  textus  cellulosus 
qui  juxta  jugulum,  et  supra  scalenum  musculum  diffunditur,  et  cum  adi- 
poso brachii  textu  nexum  et  continuitatem  habet,  is  certe  lympha  infartus 
esse  cernebatur.  In  alio  autem  cadavere  ex  liydrothorace  defuncto  contrario 
modo  se  res  habuit. 

Mulier  cum  ultimum  graviditatis  mensem  attigisset  27  martii  1785  aliqua 
spirandi  afficitur  molestia ; ideo  secatur  vena , et  sanguis  crusta  tectus  ob- 
servatur. Eodem  die  sanguinis  sputum,  leypotliimia,  livor  labiorum  apparue- 
runt, ut  jam  jam  mors  instare  videretur.  Denuo  tamen  erectis  viribus  sputa 
modico  et  florido  sanguine  tincta  ejiciebat  mulier,  cujus  pulsus  erat  obscu- 
rus, profundus,  non  discretis  ictibus.  Sub  vesperam  mittitur  iterum  sanguis, 
et  sub  dextera  mamma  affigitur  vesicatorium , ad  dolorem  compescendum, 
qui  ab  eadem  mamma  secundum  sternum  ad  jugulum  ascendebat.  Nox  pla- 
cida fuit;  sed  altera,  quae  insecuta  est,  admodum  gravis,  utpote  tussi,  spu- 
tis sanguineis,  anxietate  summa  turbata.  Pulsus  minimus,  Celer,  rithmus 
confusus.  Dies  pacatior  fuit,  licet  aegra  in  lecto  prona  sedere  cogeretur.  In- 
gruentibus vero  partus  doloribus  3o  martii  omnia  pejora  facta  sunt ; tunc 
enim  praeter  leypothimiam,  anxietatem  summam,  lateris  dolor  intensior  erat, 
pulsus  tactum  fugiebat,  brevique  syncope  oppressa  interiit  pariens.  Utero 
jam  ad  partum  parato  sedulus  obstetrix  pedibus  eduxit  foetum  semivivum , 
cujus  aquae  virides  turbidae  male  olebant. 

Discisso  postridie 'thorace,  in  ejus  cavea  dextra  lympha  turbida  quindecim 
unciarum  pondo  reperta  est.  Pleura,  pulmones,  vasa  rubra  ex  utroque  la- 
tere sana,  mollia  videlicet,  non  inflammata,  nec  laesa  nisi  quantum  aquae 
vis  intulerat  pressionis.  Cor  peramplum,  ventriculus  cum  dextera  auricula 
multum  expansus;  hepar  item  grandius;  reliqua  secundum  naturam.  Ex  hac 
inspectione  non  difficile  videtur  explicatu,  quae  causa  luerit  sputi  sangui- 
nei; cava  enim  vena  copiosiorem  ex  abdomine  sanguinem  in  auriculam  dex- 
teram invexit,  et  ab  hac  in  contiguum  ventriculum,  qui  deinde  sanguis  per 
cognominem  arteriam  in  pulmones  irrupit;  sed  cum  dexter  pulmo  sese  ex- 
plicare satis  non  posset  oh  lymphae  moram,  et  collisum,  sanguis  in  socias 
venas,  et  ideo  in  sinistram  auriculam  transire  non  potuit  nisi  parcius,  quo 

factum  est,  ut  congregatus  in  dextero  pulmone  sanguis  per  dilatatos  arteria- 
rum fines  erumperet , et  cum  sputo  commisceretur. 

Mulier  triginta  et  amplius  annorum,  quae  mares  quatuor,  puellas  duas  in 
lucem  emiserat,  mane  diei  24  jan.  1785  alvi  profluvio,  et  lateris  dolore  adori- 
tur cum  copiosi  sanguinis  exspuitione,  aliisque  doloribus  partum  promoven- 
tibus, quos  gravis  anxietas,  et  pulsus  minutissimus  praegravabat.  Vena  ta- 
men brachii  protinus  secta  est,  et  sinapismus  lateri  affixus.  Postridie  puellula 
exorta  haud  multo  post  denata  est.  Partus  nequicquam  mulierem  suble- 
vavit; etenim  deficientibus  lochiis  sputa  sanguinea  abundabant;  abdomen  in- 
flabatur; lateris  dolor  cruciabat;  pulsus  ex  debili  contrahebatur.  Pertusa 
fuit  vena  brachii  dextri,  et  latus  dolens  cucurbitula  cruentatum.  Vespere 
incalescente  febri  detractus  est  sanguis  e vena  pedis.  Caeterum  fomenta  multa 
calida  abdomini  superdata  sunt,  et  polygalae  decoctum  cum  oxymelle  por- 
rectum. Adaucto  anhelitu,  sputo,  et  excretionibus  suppressis,  vulluque  livente 
moritur  27  januarii. 

In  ejus  cadavere  pulmo  dexter  sanus.  Cavea  autem  sinistra  pectoris  con- 
tinebat serum  purulentum,  mucosis  flocculis  refertum,  quorum  alii  innata- 
bant, alii  mediastino,  pericardio,  pulmoni,  pleurae  inhaerebant.  Pulmo  iste 
sinister  justo  mollior,  et  contra  vertebras  compressus  erat;  cor  sanguine  re- 
pletum, et  in  primis  posterior  ventriculus.  Abdominis  viscera  nullam  con- 
traxerant labem.  Nullum  neque  in  hac  foemina  brachiorum  oedema  obser- 
vatum est. 

Mulier  annorum  34  bronchocele  affecta,  caeterum  boni  habitus,  et  quin- 
quies enixa,  die  14  decembris  anni  1784  febri,  tussi  veliemente,  cephalaea 
affligebatur,  quibus  accessit  dolor  lateris  dexteri  cum  anxietate,  pulsu  debili, 
sputis  globosis  et  viscidis.  Haec  sympthomata  una  cum  leucophlegmatia  us- 
que ad  diem  17  januarii  1785  perseverarunt,  quo  die,  cum  sextum  se  utero 
habere  cognovisset,  in  gravidarum  diversorio  excepta  fuit.  Vix  ibi  locata 
fuit,  cum  hypocondrii  sinistri  dolor,  dyspnoea  nocturna,  vomitus  viridium, 
et  pituitosorum,  faucium  ariditas  priora  sympthomata  exasperarunt.  Die  se- 
cunda februarii  prolem  geminam  sequioris  sexus  partu  effudit,  post  quae 
aucta  sensim  anxietate , aphona , et  stertens  occubuit  die  quinta  ejusdem 
mensis. 

Cadaver  liydrothoracem  obtulit  ex  dextero  latere , pulmones  sanos.  Ven- 
triculi fundus  magna  ex  parte  erosus  erat,  et  muco  tenaci  obductus  qua 
parte  lienem  attingebat.  Similem  eventum,  ut  puto,  habuit  uxor  cujusdam 
Doctoris  Villae  cognomine,  quae,  uti  ab  eo  accepi,  postquam  leucophleg- 
matica  esset  reddita,  peperit  recte,  postea  vomitu  pertinaci  pituitosorum  in- 
terempta est. 


Hydrothorax  sana lus. 


Die  undecima  februarii  1785  multipara  plebea  annorum  sex  supra  qua- 
draginta in  Brephotrophium  excepta  est,  et  curaturae  medicae  commissa  ob 
leucophlegmatiam,  et  scabiem  qua  premebatur.  Vultus  flavescebat;  aderat 
tussis  sicca , anhelitus , pulsus  tardus.  Inciditur  vena  ; imponuntur  brachiis 
vesicatoria;  exhibetur  oxymel,  tartari  cremor,  et  apozema  ex  aperientibus. 
Horum  adjumento  primis  diebus  mitiora  fuere  mali  phoenomena  ; sed  mox 
ingruentibus  crebris  leypothimiis ; et  febri  cum  pulsu  duriori , et  molestiori 
tussi,  et  sputo  cruento,  et  capitis  gravedine,  necessitudinem  injecit  venam 
denuo  aperiendi.  Sanguis  eductus  uterque  pellicula  tenaci  tectus  apparuit, 
nisi  quod  postremo  missus  sero  viridante  abundabat.  Ita  capite  leviori  red- 
dito, excreatione  faciliori,  spiratione  commodiori  facta,  pulsuque  molliori 
noctem  pacatam  habuit.  Haec  commoda  non  diu  perduraverunt;  etenim  post 
biduum  febris  denuo  invalescebat  cum  pulsu  et  tussi  vehementiori , quam 
gravabant  sputa  sanguine  striata,  abdominisque  tormina.  Postmodum  mulier 
facta  apyretica  expuebat  alba,  spirabat  leniter,  excretiones  ad  naturae  nor- 
mam perficiebantur.  Demum  decimo  octavo  a curatura  die  decimum  foetum 
masculum  progenuit  feliciter,  lochiisque  juxta  statuta  fruebatur. 

Tertia  a partu  die  puerperam  invasit  febris,  et  tussis,  et  cephalalgia,  quae 
per  transpirationcm  intra  biduum  soluta  sunt.  Non  ita  reliqua  sympthomata  , 
praecipue  dyspnoea,  luteusque  faciei  color,  quibus  etiam,  postquam  per  su- 
dorem, et  per  alvum  multa  excreverat,  superaddita  sunt  denuo  febris  cum 
rubore  vultus,  anxietas,  inspiratio  profunda,  sitis,  pulsusque  contractus.  In 
hoc  stadio  undecimo  a partu  die  deficientibus  urinis  intumuerunt  surae,  et 
laevum  brachium;  inhorruit  interdum  puerpera;  graviter  spirabat;  urinae 
pauxillum  prodibat  sero  lactis  simile  cum  albo  sedimento.  Demum  collapsis 
licet  viribus,  signisque  omnibus  pejora  portendentibus , sudor  unus,  copio- 
sus, universalis  per  quinque  continenter  dies  conservatus  emolumento  fuit; 
nam  protinus  excreatio  copiosior,  febris  et  anxietas  remissiora  fuerunt,  urinae 
multae,  coctae,  pulsus  explicatus,  adeo  ut  puerpera  decimo  octavo  die  apy- 
rexica  fuerit,  noctesque  placidas  transigeret,  dum  interea  brachii  tumor  de- 
cresceret in  dies , omniaque  ad  bonam  valetudinem  vergerent , et  sic  trige- 
sima a partu  die  domum  abierit. 

Si  signa  attente  spectemus,  videlicet  brachii  sinistri  oedema,  tussim  primo 
siccam,  et  pertinacem,  dein  pituitosam,  et  sanguineam;  anxietatem  praecor- 
diorum ; cervicem  in  cubando  erectam , pulsus  anomalias , de  hydrothorace 
non  videtur  esse  ambigendum.  Multae  etiam  videntur  fuisse  viae , per  quas 
judicatio  facta  fuit;  nempe  per  excreationem,  per  urinas,  et  per  sudoris  pro- 
fusionem. Ad  curaturam  usurpata  fuerunt  decocta  ex  herbis  pectoralibus, 
oxymel  scylliticum,  Kermes  minerale,  postremo  vesicatoria,  et  spiritus  fu- 
liginis. 

Mulier  annorum  viginti  octo,  primipara,  nouumque  mensem  attingens  in 

Nosocomium  inducta  est  ii  novembris  1780  a febri,  leucophlegmatia,  tussi, 
capitisque  dolore  male  habens.  Sanguis  e brachio  detractus  est,  oxymel  cuin 
nitro,  et  bechicis  propinatum.  Die  tertio,  ex  quo  decumbebat,  doloribus 
uteri  repente  agitata,  circa  meridiem  puellulam,  et  tribus  post  horis  marem 
progenuit.  Aliquandiu  a partu  sensuum  expers  fuit,  quos  postea  recupe- 
ravit superslile  pulsu  exiguo,  motibus  convulsivis , et  musculorum  brachii 
tremore.  Cum  sanior  mens  rediisset , de  capitis  abdominisque , et  pectoris 
dextri  doloribus,  et  de  ardore  faucium  conquesta,  sputa  leviter  sanguine 
striata  rejecit.  Noctem  erecto  corpore,  anxia,  tussiens,  cruenta  expuens 
transegit;  et  dum  locliia  abundabant,  caput  et  venter  dolebant ; fauces  ar- 
debaut ; pulsus  emollitus  non  resistebat. 

Nox  item  subsequeris  anhelosa  fuit ; per  alvum  , et  uterum  expurgavit ; 
urinam  multam  reddidit ; reliqua  signa  mitiora.  Sed  quinta  puerperii  die 
pejora;  anhelitus  quippe  crebrior,  pulsus  profundior,  urinae  parciores  factae. 
Ardor  a faucibus  per  oesophagum  ad  stomachum  descenderat.  Increscens 
oedema,  siccatis  lochiis,  artus  inferiores,  abdomen,  dorsum,  brachia,  magis- 
que dexteram  obsederat : cubatio  molestissima.  Octava  puerperii  sub  exilis- 
simo pulsu  evacuavit  multa;  jamque  capite  libero,  redeuntibus  lochiis,  desi- 
dente oedemate  in  dextrum  latus  reclinari  potuit.  Ita  alternante  valetudine 
eo  demum  res  rediit,  ut  pulsu  elatiori  urinae  copiosae,  et  aqueae  fluerent; 
artus  detumescerent ; sputaque  alba  facili  spiritu  ferrentur ; cutis  in  rugas 
contraheretur;  somnus  placidus  subiret;  et  post  dies  triginta  duos  incolumis 
abiret. 

Principio  morbi  diluentia  cum  nitro,  et  oxymelle  propinata  sunt,  dein 
Ke  rmes  minerale , et  polygalae  decoctum,  et  oxymel  majori  dosi.  Declinante 
morbo  suffectum  est  decoctum  ligni  sassafras , et  spiritus  fuliginis  : vesica- 
toria  pectori  , brachiis , et  tibiis  pluries  injecta  fuerunt.  Radicem  scillae  in 
pectoris  hydrope  semper  obfuisse  notavit  cl.  Lentin  (1). 

Mulier  parvae  staturae  saepius  abortum  passa,  temperamenti  caeterum 
robusti,  in  hac  postrema  graviditate  leucophlegmatia  afficitur,  quam  dis- 
pellere conatus  est  Medicus  decocto  aperienti  ofiicinali,  et  pillulis  ex  radice 
scyllae.  Verum  intermisso  illarum  usu  intumuerunt  deuuo  crura  , et  abdo- 
men cum  tussi,  spirandi  difficultate,  et  dorsi  primum,  dein  lateris  dexteri 
dolore.  Pulsus,  lingua,  exscreatio  nil  inflammatoriae  indolis  subesse  indica- 
bant. Igitur  dolori  embamma  ex  sinapi  impositum;  polus  ex  aperientibus 
cum  oxymelle  datus.  Interim  sub  tussis,  et  doloris  molestiis  infantem  prae- 
maturum exclusit  octavo  graviditatis  mense,  omniaque  exinde  sympthomata 
remissiora  fuere  usque  ad  quartum  a partu  diem , in  quo  lac  copiosum  ad 
mammas  ferri  coepit.  Diem  quintam  excepit  febris  cum  horrore  et  aestu, 
pulsu  elato,  duro,  capite  gravedinoso,  cuti  sicca,  lingua  parum  arida,  mam- 


(i)  Comment.  de  Rebus  in  scientia  naturali  et  med.  gestis,  vol.  XXVI  , p.  4r9rj 

mis  et  locliiis  deficientibus.  Octavo  die  pulsus  mollis,  minus  frequens,  caput 
modice  gravatum,  et  sub  molli  abdomine  locliia  parciora.  Nono  fere  eadem, 
nisi  quod  vultus  puerperae  flavescere  incipiebat.  Tunc  omissis  fomentis, 
nitro  et  aperientibus,  ad  decoctum  corticis  peruviani  ventum  est,  quo  ute- 
bamur etiam  admixto  cortice,  licet  sequentibus  diebus  febris  interdum  ve- 
hementior  rediret,  mammaeque  flaccescerent  usque  ad  partus  diem  quartum 
et  decimum , in  quo  ob  profusam  urinae , et  faecum  copiam  febris  desiit. 
Non  multos  post  dies  panem  postulavit,  cui  detumescente  corpore,  et  esu- 
riente stomacho  vinum  adjectum  est,  et  trigesima  a partu  die  sospes  fuit. 

Ex  historiis,  quas  modo  protulimus,  quilibet  artis  Magister  judicare  po- 
terit, utrum  ex  allatis  phoenomenis  signa  pathognomonica  hydrothoracis 
erui  queant ; dein  an  sanguinis  detractio , ubi  nulla  gravis  subsit  viscerum 
labes,  quandoque  conferat  ad  erigendas  vitae  vires,  et  ad  lympliae  cursum 
promovendum.  Denique  an  ducere  oporteat , ubi  natura  vergit , nempe  per 
alvum,  per  urinas,  aut  per  sudorem,  et  exspuitionem;  vulgus  enim  medico- 
rum non  explorat  naturae  conatus,  sed  pro  libidine  ducit,  quo  morbus  ire 
recusat. 

A R T.  XI V. 

MORTES 

Ab  abscessu. 

Quemadmodum  innumeris  propemodum  morbis  obruuntur  foeminae;  ita 
vario,  pro  diversa  earum  vitae  conditione,  mortis  genere  occiduntur,  ab  iis 
praecipue  affectionibus , quae  saepe  numero  graves , et  occultae  sexus  orga- 
nis incumbunt.  Juvenca  annos  nata  unum  supra  viginti  ut  primum  dolores 
ad  pariendum  instare  cognovit,  Modoetia  ad  hanc  urbem  iter  pedibus  con- 
fecit, quo  in  itinere  cum  saepius  ob  urgentes  dolores  consistere  cogeretur, 
amnii  aquae  inter  incedendum  defluebant.  Sub  vesperam  diei  i5  jan.  1787 
ad  Brepholrophium  pervenit.  Mane  diei  16  cognitis  iis,  quae  praecesserant, 
doloribusque  remittentibus  febrire  coepit ; ideoque  venam  brachii  secare , et 
abdomen  fovere  jussimus.  Ea  nocte  non  sine  magno  labore  infantem  edidit, 
et  luteam  materiem  cum  lumbrico  evomuit.  Postridie  sic  se  habebat , ut 
post  parium  assolent  puerperae.  At  insequente  nocte  febris  cum  horrore, 
et  ventris  torminibus  eam  prehendit,  sub  quibus  uterus  parum  contractus, 
imo  dolitans,  lochia  parcissima,  sitis  multa  aegrae  statum  infirmabant,  ut 
iterum  sanguinem  mittere,  ventrem  fovere,  clysteres  intus  dare  oportuerit, 
tussimque  licet  modicam  oleo  cum  syrupo  compescere.  Haec  praesidia  usque 
ad  diem  mensis  vigesimum  continuata  sunt,  in  quo  licet  alvus  fluidior  fue- 
rit, febris  tamen  et  abdomen  non  imminuebantur,  imo  venter  magis  tumi- 
dus, durusque  efficiebatur,  et  viribus  fractis  stomachus  dolore,  et  pondere 
quodam  'angebatur.  Quae  symplhoinata  cum  vermium  in  intestinis  hospitan- 

tinni  metum  injecissent,  non  intermissi  sunt  polus,  et  clysteres  ex  campho- 
ra  , theriaca , ex  succis  acescentibus,  aliaque  iis  expellendis  dicata.  Quamvis 
abdominis  et  alvi  mollities,  quae  per  hoc  regimen  obtinebatur,  essent  bonae 
notae;  tamen  pulsus  parvitas,  et  insolitus  genis  suffusus  rubor  in  deterius 
ire  omnia  portendebant.  Sympthoma  vero  fuit  ferale  dolor  acutissimus  sub 
meridie  primum  exortus  versus  dexteram  hypocondrium  cum  immani  agi- 
tatione conjunctus,  ut  nullibi  consistere  neque  in  lecto  posset.  Hanc  anxie- 
tatem suscepit  pallor,  prostratio,  mors  die  2,3  mensis. 

Secto  abdomine  ingens  lymphae  ex  flavo  rubescentis  copia  profluxit,  quae 
sicut  i ob  inflationis  vehementiam  ex  omnium  viscerum  superficie  exsudave- 
rat, sic  etiam  floccos  aut  gela  tinae , aut  lactis  concreti  deposuerat.  Uterus 
crassus,  pallidulus  sine  notis  inflammatoriis  repertus  est.  Tubae  dexterae  fim- 
bria in  abscessum  pure  plenum  abierat , et  ovarium  laevum  ex  perrupto 
abscessu  in  ulcus  sordidum  permutatum  fuit.  Intestina  cinerei  coloris  , flac- 
cida ; omentum  fere  corruptum,  et  dextrorsum  prope  costas  postremas  spu- 
rias peritonaeo  agglutinatum.  Ita  patuit  interitus  causam  fuisse  inflammatio- 
nem a suscepto  itinere  natam. 

A lochiorum  profluvio. 

Mulier  annorum  viginti , sanae  constitutionis  , puellulam  bene  valentem , 
quam  mox  secuta  est  sponte  placenta , primo  partu  edidit  hora  prima  cum 
dimidia  post  meridiem  diti  16  julii  anno  1788.  Hora  circiter  tertia  pomeri- 
diana  cum  expilationes  aliquot  longiores  edidisset,  repente  obiit.  In  sindone 
praeter  locliia  fluida  grumos  sanguinis  ad  duas  circiter  libras  coacervatos  ob- 
servavimus. 

Viscera  capitis,  pectoris,  et  imi  ventris  sana  examini  nostro  sesc  obtule- 
runt sine  fluidi  in  caveis  effusione;  vacuitas  tamen  insignis  erat  inter  pul- 
mones et  pleuras.  Abdomen  fere  depressum , non  livens.  Vasa  majora  fere 
inania;  intestina  nonnihil  macerata,  cinerea;  uterus  adeo  contractus,  ut  sub 
linea  horizontali  pelvis  superioris  in  caveam  imae  pelvis  se  receperit.  Ejus 
parietes  duos  latos  digitos  crassi  erant;  interior  area  lochiis  liumida. 

Ex  iis,  quae  superius  notavimus,  dubium  esse  non  potest,  quin  puerpera 
asphyxia  perierit;  nam  praecox  placentae  expulsio  uterum  vacuum  relinquens, 
subitanea,  quae  exinde  nata  est  contractio,  immanem  sanguinis  vim  intra 
pauca  minuta  expressit,  qui  juxta  naturae  ordinem  intra  longius  intervallum 
debuerat  evacuari.  Hinc  ob  uterum  repente  decrescentem  vacuitas  orta  in 
abdomine;  hinc  etiam  vacuitas  in  thoracis  caveis,  vasorumque  inanitas  ob 
nimiam  sanguinis  jacturam,  per  quam  intercepta  respiratione  asphyxia,  mors 
secula  est. 

A vomica. 

Muliercula  primo  utero  gravis  in  Nosocomium  illata  est  22  novembris 
anno  1785  febriens,  et  tussiens,  difficulter  spirans,  et  sanguinea  sputa  ex- 
screans. Secta  vena  bracliii,  datisque  pectoralibus  febris  intermisit,  meliusque 
habuit  usque  ad  decimam  januarii  1786.  Tunc  enim  pectoris  angustia,  et 
leypothimia  correpta  gravioris  mali  inditia  praesetulit.  Etenim  modo  sterte- 
bat, modo  tussiebat  cum  faucium  sibilo,  et  accedente  febri  cum  rigore, 
doloribus  abdominis,  paucique  sanguinis  ex  utero  fluxu,  sputa  viscida  et 
purulenta  promuit,  unde  vomicam  ruptam  esse  existimabamus.  Tandem  in- 
stantibus partus  doloribus  mulier  haec  triginta  annorum  puellam  mortuam, 
secundasque  corruptas  exclusit  23  januarii.  Sed  eodem  tempore  quo  haec 
fiebant,  et  lochia  abundabant,  mulieri  incessit  syncope  pallentibus  labiis,  et 
spuma  os  obstruente , quam  secuta  est  febris , et  tussis  aspera  cum  rauco 
sono,  et  tenesmus,  et  puris  exscreatio.  Quarta  puerperii  die,  cum  importune 
se  e lecto  proriperet,  animo  defecit;  dein  aucta  febri  expalluit,  et  stertit. 
Plurimum  noctu  sudavit,  postmodum  alsit.  Suppresso  ferme  sputo  pulsus 
crebrius  micabat,  vultus  flavescebat,  et  die  secunda  februarii  vivere  desiit. 

Reseratum  est  pectus,  in  quo  cor  cum  vasis  majoribus  sanum  apparuit. 
Exemptis  cum  trachea  pulmonibus  cavea  thoracis  dextera  angustior  sinistra 
visa  est  ob  dorsi  spinam  scoliosi  affectam , quae  arcuate  in  dexteram  caveam 
prominebat.  Pulmo  uterque  multa  lympha  praegravatus,  quae  per  cellulas 
diffusa  una  cum  aere  copiose  erumpebat,  ubicumque  pulmo  vulnerabatur. 
Magis  autem  subsistebat  lympha  in  utriusque  pulmonis  tubere,  quod  ad 
primas  costas  spectat,  et  in  his  pulmonem  dextrum  magis  affectum  cerneba- 
mus , utpote  subrubrum , et  fere  exsanguem.  Ex  ejus  parenchymate  tum 
supra  , tum  infra , tum  ex  interiori  substantia  bronchiis  proximiore  passirn 
humor  purulentus  levi  pressione  prosiliebat,  qui  non  ex  cystide  aliqua,  aut 
abscessu  exprimebatur,  sed  ex  totius  visceris  raritate.  Pujmo  sinister  parum 
hujusmodi  puris  habuit.  Bronchia,  et  adstantes  glandulae  non  vitiata;  neque 
abdominis  viscera.  Bilis  pauca , aquea  ; pancreas  ita  pallidum , ut  aqua  di- 
lutum videretur.  Uterus  contractus  non  succensus;  glandulae  mesenterii  mole 
non  auctae , sed  soliditate  fere  lapideae. 

A metrorrhagia. 

Mulier,  quae  ante  multos  annos  bis  pepererat,  nunc  tertia  vice  gravida 
ultimos  menses  inter  aerumnas  transegit,  et  diu  febri  conflictata,  cortice  pe- 
ruviano  ejus  vim  infringere  sategit,  donec  nocte  quadam  Septembri  men- 
se 1784,  dum  ad  lecti  crepidinem  consideret,  erumpentis  e genitalibus 
laticis  sensit  impetum,  quem  cum  sanguinem  esse  cognovisset,  tanta  affici 
coepit  maestitia,  ut  et  copia  defluentis  sanguinis,  et  animi  deliquio  jam  jam 
e vita  discessura  videretur.  Haec  mentis  et  corporis  imbecillitas,  et  syncopes 


absterruerunt  obstetricem , nc  partum  arte  manuali  promoveret , satiusque 
existimavit  foeminae  exhaustae  injectionibus,  et  fomentis  ex  frigido  aceto,  et 
gelida  potione  ex  mali  medici  succo  opitulari.  Dum  hisce  praesidiis  sangui- 
nis fluor  cohibitus  fuisse  apparebat,  dirae  adoriuntur  convulsiones  cum  pal- 
lore, frigore,  vomitu,  et  vacuis  mammis  febris  ingrata  adfuit,  simul  noctis 
vigilia  , et  capitis  gravedo , et  nigri  humoris  e vagina  fluxus ; quae  febris 
cum  magis  incalesceret,  postremam  quinio  die  sanguinis  effusionem,  et  sexto 
mortem  ipsam  intulit. 

Uterus  peritonaeo  contiguus,  amplus,  flaccidus,  exsanguis  repertus  est, 
scilicet  nec  guttam  rubri  humoris  secando  dedit.  Ejus  crassi ties  dimidii  pol- 
licis ; liquor  amnii  coloris  maxime  fusci ; foetus  pedes  in  anticam  partem 
conversi ; inferius  vero  caput  facie  ossibus  pubis  obversa.  Placentae  margines 
segmento  matricis  inferiori  inhaerebant ; centrum  autem  placentae  a vasis 
uteri  solutum  directe  matricis  orificio  respondebat.  Hoc  orificium  duorum 
digitorum  capax  erat ; hinc  partu  artefacto  matrem  recuperandi  spes  non 
inanis  fuisset.  Quapropter  quoties  id  infortunium  supervenit , ut  placenta 
partim,  vel  tota  ab  utero  secedat,  toties  manibus  extrahendum  esse  foetum 
sedulo  admonemus,  et,  si  licuerit,  ardenti  studio  jubemus. 

A gangraena  hepatis. 

Mulieri  leucophlegmaticac  spirandi  difficultate,  et  crurum  oedemate  mul- 
tum conflictatae  pillulis  e scylla  medebatur,  quae  cum  alvum  nimis  solutam 
tenerent,  roborantia  in  subsidium  vocata  sunt.  Nocte  quadam  (septembri  1 784) 
facili  et  maturo  partu  foetum  exclusit,  et  paulo  post  expiravit.  Caudam  re- 
pentinae mortis  quaesituri  pectus  aperuimus , in  quo  pulmo  dexter  sanus 
loti  caveae  adhaerens ; sinister  pariter  mollis , sed  in  modico  latice  fluitans. 
Ex  abdomine  secto  erupit  primo  flatus , tum  serum  fusci  coloris.  Hepar 
mole  maximum,  atrum,  flaccidum,  nigrum  in  toto  parenchymate,  non  aliter 
ac  si  spliacaelo  corruptum  fuisset;  bilis  paucissima,  cystis  lutea.  Ventriculus 
macula  ex  gangraena  notatus,  eo  praecipue  loco,  quo  lobus  anterior  hepatis 
stomacho  incumbit.  Reliqua  sana. 

Gravidae  a gangraena. 

Comitissa  N.  annum  aetatis  trigesimum  quintum  attingens  sextum  utero 
gerebat,  jamque  partus  appropinquabat.  Tres  priores  foetus  oh  pravum  ca- 
pitis positum  pedibus  in  lucem  protracti  sunt  vivi.  Quartus  ab  ipsa  matre 
mortuus,  quintus  naturali  partu  editus  fuit.  Binis  ante  pariendi  terminum 
mensibus  alvo  magis  soluta,  et  anorexia  laborabat,  foetumque  vehementius, 
quam  solebat,  palpitare  animadverterat.  His  notionibus  a familiaribus  exceptis, 
matronam  menorrhagia  fuisse  correptam  noctu  diei  21  aprilis  anno  1787, 
et  levibus  ad  partum  praeparandum  doloribus  conjuncta  nuntiaverunt.  Qua- 
P.  II.  i5 

propter  liora  sexta  matutina  diei  22  advocatus  inveni  Matronam  languentem, 
carpum  utrumque  sine  pulsatione,  brachia  perfrigera ta  , vultum  collapsum, 
absque  sanguinis  stillicidio,  absque  consuetis  ad  pariendum  conatibus.  La- 
mentabatur autem  Matrona  de  femoris  dextri  dolore,  quem  jam  antea  per- 
tulerat, praecipue  vero  de  pondere,  et  quadam  adstrictione,  et  angore  circa 
epigastrium.  Caeterum  nec  aegre  spirabat,  nec  lingua  erat  hebetata,  nec 
convellebatur.  At  jactatio,  et  anxietas  quaedam,  et  animae  veluti  interclusio 
praesto  aderant,  si  in  alterutrum  latus  reclinabatur. 

Rebus  ita  male  compositis,  et  quia  ratio  nulla  prohibebat  aliquid  agere, 
ubi  inertia  naturae  quodammodo  auxilium  poscebat,  statutum  fuit  membranas 
perrumpere,  quo  fluentibus  aquis  utero  sese  contrahendi,  et  dolores  ciendi 
facultas  daretur.  Res  ita,  uti  optabatur,  cessit:  per  horae  dimidium  conatus 
aliqui  ad  parturiendum  advenere;  uteri  ostium  laxabatur;  caput  foetus  simul 
deprimebatur;  cum  supini  cubitus  pertaesa  mulier  in  sinistrum  latus  vix  re- 
volvebatur, quae  jam  ad  pristinam  positionem  redierat  ob  imminentis  suffo- 
cationis sensum.  Tum  parientis  vires  languere  magis,  et  magis  eadem  palle- 
scere, et  frigescere,  et  opprimi,  et  se  jam  jam  inori  exclamabat.  Nec  mora 
intra  horae  dimidium,  et  intra  horas  quatuor,  ex  quo  vocatus  fueram,  pla- 
cide exspiravit.  Foetus  mortuus  statim  inverso  capite  eductus  fuit , quem 
sponte  aliquot  sanguinis  grumi,  et  placenta  secuti  sunt.  Hoc  involucrum, 
uti  et  foetus  nihil  praeseferebant,  quod  uteri  labem  designare  posset.  Judicare 
tamen  licet  Matronam,  cujus  cadaveris  secandi  facultas  data  non  fuit,  a 
gangraena  sive  ventriculi,  sive  alterius  visceris,  quod  in  epigastrio  est, 
occubuisse , uti  in  alia  puerpera  videre  contigit. 

Puerperae  a gangraena. 

Illustris  mulier  altera  vice  uterum  gestans  postrema  prope  partum  hebdo- 
mada cholera  morbo  adoritur,  jugi  nempe  vomitu  materiae  subobscurae, 
dejectionibus  alvi  itidem  fuscis,  doloribus  ad  epigastrii  regionem  perquam 
molestis,  cum  adstrictione,  et  agitatione  praecipue  nocturna,  ob  quam  ge- 
minatis doloribus  anxias  noctes  trahebat.  Tandem  primo  diluculo  cujusdam 
diei  mense  junio  anni  1789  ejecit  foetum  mortuum,  sejuncta  cuticula  live- 
scentem, quem  insecuta  est  placenta  pariter  livens,  et  corrupta  cum  modico 
locliiorum  fluxu.  Haec  lochia  mox  fluere  desinunt;  abdomen  cum  aeris  sono 
attollitur;  pulsus  fit  celer;  vomitus  instat  cum  totius  corporis  sudoribus; 
postera  die  mors  ingruit. 

Cadaver  obtulit  gangraenam  tenuium  intestinorum,  superficiei  internae 
matricis , et  corruptionem  membranae  deciduae;  caetera  sana. 

Puerperae  a gangraena  uteri. 

Mulier  annorum  37  sex  continenter  filios  pepererat  sine  damno,  nisi  quod 


n postremo  partu  vaginae  prolapsum  cum  albo  fluore  passa  fuerat,  ob  id 
praecipue,  quod  famulando  victum  sibi  suisque  conquirere  cogeretur.  Post 
quatuor  demum  annos  septimum  concepit,  simulque  quotidiana  febri,  tussi, 
spiritu  angustiori  conflictari  coepit ; donec  septimo  circiter  mense  languidi 
dolores  non  partum  , sed  aquarum  viridium , foetentium  cursum  promove- 
runt. Ita  os  uteri  post  aquarum  defluvium  triginta  sex  horarum  spatio  non- 
dum, ut  oportebat,  hiabat,  videbaturque  uterus  ob  putorem  vim  suam  ex- 
pellendi amisisse , proptereaque  foetus , qui  ob  positionis  vitium  pedibus 
evulsus  est,  putridi  glutinis  causa,  quo  ejus  membra  obducebantur,  obsiste- 
bat chirurgi  trahentis  conatibus. 

Placentam,  quae  sponte  dilapsa,  ingens  horror,  et  tremor  sine  lochiis  , 
tum  molesta  tussis,  et  aestus  subsecutus  est.  Qui  horror,  et  calor  se  mutuo 
suscipiebant  cum  tussi,  anxietate,  pulsu  vacuo,  celeri.  His  etiam  adjunctus 
est  dolor  ad  pectus,  et  inguen  dexterum;  sordidata  fuit  lingua;  ejiciebantur 
aliquot  ex  utero  grumi,  et  venues  ex  ano;  vomitus  instabat  aquosorum,  et 
foetentium ; mammae  laxatae  pendebant.  Abdomen  denique  distendebatur 
cum  dolore,  et  inter  anxietatem  summam,  pallorem,  et  angorem  successit 
aphonia,  sopor,  mors  quinto  post  partum  die. 

Patefacto  abdomine  fluidi  fere  lactei,  quo  intestina  ct  hepar  macerabantur, 
magna  copia  profluxit,  cujus  pars  in  pelliculam  concreta,  viscera  obducebat. 
Hoc  fluidum  abdominis  nec  igne,  nec  aceto  coagulari  potuit;  sed  inter  haec 
tentamenta  male  olere  incipiebat.  Hepar  magnum,  pallidum,  bilis  pauca. 
Lien  itidem  magnus.  Pulmones  sani.  Cor  amplissimum,  flaccidum,  ponderis 
unciarum  XIV,  scrupulorum  VI : ejus  ventriculi  ampli , tenues.  Uterus  me- 
diocriter contractus,  intus  fuscus,  gangraena  foetens.  Tubarum  extrema  ori- 
ficia mullum  laticis  purulenti  hauserant;  fimbria  utraque  livida. 

A gangraena  ob  uteri  obliquitatem. 

Foemina  innupta  prope  quadragenaria,  staturae  erectae,  mensibus  ante  par- 
tum multis  febri  intermittenti  lassata,  decima  februarii  die  1784  aquas  Amnii 
dimisit  viridescentes,  quin  uterus  plenius  ad  partum  dispositus  esset.  Caput 
foetus  a longe  sese  ostentabat  in  sinistrum  ossis  ilii  sinum  impactum.  Abdomen 
in  anteriorem  partem  veluti  cacuminatum  protuberabat;  dolores  admodum 
lenes  fuere.  Postero  die,  parata  prius  via  ope  manus  dexterae , ut  foetus  statio 
dignosceretur,  caput  instabile  in  magna  pelvi,  pedes  in  anteriora  ventris  la- 
titare sunt  deprehensi,  quos  manus  labore  victa  arripere  non  potuit;  sed 
prona  in  ventrem  muliere  alius  post  alium  laeva  manu  prehensus  est,  atque 
veluti  ex  marsupio  extracti,  in  quo  latitabant.  Pedes  secutus  est  truncus* 
non  caput,  quod  dilacerata  cervice  remansit,  et  foemina  lecto  tradita  paulo 
post  ob  ingentes  cruciatus  animam  efflavit. 

Reserato  abdomine  uterus  primum  in  conspectum  venit  trans  umbilicum 
protensus,  sed  obliquato  ejus  corpore,  ut  fundus  sinisterius,  cervix  vero  a 


dextris  magis  propenderet.  Uteri  longitudo  a supremo  pube  ad  fundum 
aequabat  pollices  transversos  octo;  ambitus  pollices  sexdecim,  lineas  quatuor 
parisienses.  Superficies  autem  anterior  matricis  in  duo  veluti  loculamenta , 
aut  sacculos,  superiorem  nempe,  et  inferiorem  dispertita  videbatur  per  sul- 
cum profundiorem  ipsam  uteri  superficiem  transverse  secantem , e regione 
fere  fundi  vesicae.  Superioris  loculamenti  paries  anterior  inflammatus,  infe- 
rius autem  loculamentum  lividum  totum  praecipue  a dextris  cernebatur.  Ob 
eam  uteri  obliquitatem  ejus  ligamenta  breviora  alia,  alia  longiora  reddita  sunt, 
vel  propter  inaequale  fundi  incrementum,  vel  quia  uterus  obliquatus  fuit 
propter  nimiam  ab  origine  ligamenti  sinistri  brevitatem;  quare,  dum  cresce- 
bat uterus,  ad  laevam  fuit  attractus.  Tubae  dextrae  longitudo  erat  pollicum 
transversorum  septem ; teretis  ligamenti  dextri  pollicum  quinque , linearum 
trium..  Tubae  sinistrae  longitudo  pollicum  quinque,  linearum  trium;  teretis 
ligamenti  sinistri  pollicum  trium,  linearum  sex  parisiensium.  Uteri  crassities 
in  fundo  linearum  novem ; versus  angulos  inter  tubarum  origines  lin.  duo- 
decim. Placenta  quae  dextrae  parti  matricis  inhaerebat,  maximam  partem 
soluta  inventa  est,  et  spatium  inter  matricem  et  secundas  lochiis  atris  refer- 
tum. In  inferiori  loculamento  caput  foetus,  facie  ossi  ilium  dextero  impacta, 
tempus  aliud  ad  os  sacrum , aliud  pubi  obversum  habebat.  Calvaria  ob  os- 
sium sincipitis  firmitatem  nihil  omnino  compressa  videbatur , ut  proinde 
transire  nequiverit.  Ambitus  capitis  pollicum  duodecim:  ab  uno  ad  aliud 
tempus  erat  pollicum  quatuor;  a fronte  ad  occiput  sex  parisiensium. 

Quot,  quaeso,  gravidae,  et  puerperae  a latente  intus,  et  incognita  labe 
decidunt,  quarum  interitus  culpam  in  obstetrices,  et  Medicos  nimis  festi- 
nanter , et  temere  rejicit  ignarum  vulgus  ? Etenim , quae  in  utero  serpit , 
gangraena  ab  exercitatis  obstetricibus  dignosci  forsitan  poterit,  tum  ab  amnii 
aquis  foetidis  et  virescentibus,  a secundarum  putredine,  a lochiorum  prava 
indole;  tum  ab  aliis  signis  typhoideae  febri  propriis.  At  quae  viscera  attingit 
gangraena  non  solum  pernosci,  sed  vix  divinari  potest.  Utraque  tamen,  quia 
labes  recondita  est,  et  viscera  penitus  labefactata  sunt,  consensu  Medicorum 
jure  immedicabilis  censetur. 


Art.  XV. 

. MIXTA 

Fistula  intestino  vesicalis . 

Quamvis  non  tam  facile  iis  fidendum  esse  admoneat  Lambsma  (i)  qui  se 
alienigena  dejecisse  contendunt,  quia  fraus  saepe  subesse  potest;  tamen  non 
infrequentes  sunt  viae  non  naturales  per  quas  alvi  purgamenta,  aliave  corpora 


(i)  Ventris  fluxus  multiplex,  cap.  i3.  Amstaeledanii  , 1756. 

excernuntur,  uti  notat  Stalpartius  (i).  Focminae  gravidae  ob  recentium  fru- 
ctuum immodicum  esum  tumor  cum  summo  dolore  supra  umbilicum  appa-  # 
ruit»  quo  rupto  bene  magna  cocti  puris  copia  cum  levamine  effluxit,  fla— 
l usque  subinde  cum  stridore  et  foetore  eruperunt;  postmodum  etiam  faeces 
per  eandem  aperturam  prodibant.  Quod  factum  est  per  abscessum,  intestina 
et  omentum  cum  peritonaeo  connectentem . unde  non  in  ventris  cavum, 
sed  foris  per  fistulam  excrementa  ejiciebantur.  Nec  solum  per  abscessum 
alienigena  evacuantur;  sed  per  ipsam  alvum  ea  exonerari  visa  sunt,  quae 
ante  aliquot  menses  sumpta  fuerant.  Sic  Stalpartius  refert  (2,)  Civem  Hagien- 
sem  varios  cerasorum  nucleos  mense  januario  ejecisse,  quos  praecedentis 
anni  aestate  deglutiverat , et  in  cellulis  intestini  coli  per  sex  menses  liaud 
dubie  delituerunt.  Idem  confirmat  Lambsma  (3).  Mulier  diu  torminibus  ex- 
cruciata primo  globum  concretum  dein  plurima  ossa  prunorum  ,.  quae  jam 
ante  annum  deglutiverat,  ano  excrevit.  Heterogenea  illa  corpora  interdum 
crusta  in  calculi  formam  vestiuntur.  Puellae  sex  annis  ventris  dolore  affli- 
ctae ossiculum  pruni  crusta  calculosa  inductum  alvo  excessit.  Ossiculum  ce- 
rasi, quod  diu  faucibus  inhaeserat  sensim  tartareo  quasi  involucro  obductum 
vidit  Thomas  Bartholinus.  Itaque  si  ossa  fructuum  devorata  sunt,  aut  me- 
dicamenta, quae  ex  multa  terra  constant,  copiose  assumpta;  mirum  non  est 
calculos  in  intestinis  nasci , atque  varia  inde  genera  morborum  oriri.  Ergo 
si  quando  ex  inflammatione  pus  in  extimo  ventre  oritur , ubi  primum  id 
apparuit,  incidendum  est.  Nonnunquam  id  malum  vesicam  perforat,  tunc 
micturo  spiritus  per  naturalia  aeque,  ac  per  anum  emittitur,  et  pars  faecum, 
purisque  cum  urina  effluit,  uti  ex  sequenti  historia  patebit. 

Cum  ad  innuptam  quinquaginta  annorum  foeminam  saepius  arthritide  ve- 
xatam advocatus  essem,  illius  Medicus  exposuit:  se  ejus  curam  gessisse  ab  anno 
exeunte  1784  usque  ad  vigesimam  octobris  anni  1788  diem  ob  hypogastrii 
dolorem,  qui  identidem  agitabat,  et  ob  urinam  malam,  quae  modo  turbata, 
foetensque  cum  tenesmo;  modo  tenuis,  et  alba  emittebatur,  si  vehementiori 
dolore  afficiebatur  foemina  : praeterea  vaginam  flatus  explodere  solitam  nullo 
alio  defluente  humore;  faeces  vero  alvinas  difficulter  et  graciles  egeri  veluti 
si  per  angustum  tubum  compellerentur.. 

Cum  ex  hisce  signis,  licet  evidentibus,  non  satis  constare  de  morbi  in- 
dole , nec  de  sede  Medico  visum  esset , exoptarunt  consanguinei , ut  ego 
diligentius  singula  perscrutarer,  quae  ad  diagnosim  pertinere  possent.  Primo 
igitur  rectum  intestinum  perlustravi,  in  quo  omnia,  quousque  digitus  pe- 
netrare potuit,  recte  se  habebant,  si  quemdam  versus  uteri  cervicem  levem 
quidem  dolorem  excipias.  Vagina,  ut  oportebat,  angusta,,  et  longa,  et  laevis 
erat,  nec  nisi  sub  urethra  quidquam  tumidi,  et  pleni.  Lactum  non  ferens 


(1)  Obs.  rarior,  cent.  I,  obs.  58,  5q  , 60. 

(2)  L.  c.  obs.  64. 

(3)  L.  c.  cap.  XI. 


percipiebatur.  Cathetere  alius  pridem  Medicus  indaginem  susceperat,  quin 
aegritudinis  statum  cognoverit. 

Rem  subobscuram  illustravit  foemina  ipsa  coram  Medico  subjungens-,  se 
aliquot  abhinc  annis  a dolore  in  epigastrii  regione  turbatam  fuisse,  atque  post 
quemdam  conatum  ad  umbilicum  descendisse,  dein  eundem  cruciatum  in 
malam  disenteriam  conversum  fuisse;  ab  hac  liberata,  tormina  dein  cum  cre- 
bra mingendi  cupiditate  hypogastrium  occupasse ; demum  alvi  difficultate 
laborasse,  et  cum  faecibus  cruenta  vel  mucosa  dejecisse;  menstruas  purga- 
tiones jam  diu  emansisse , nihilque  amplius  ex  utero  profluxisse.  Quibus 
dictis  adjungebat  hypogastrii  dolorem  versus  pubem,  urethram,  ejusque  ori- 
ficium sese  extendere,  neque  ultra  sive  ad  renes  , sive  ad  femora  esse  pro- 
tensum, qui  si  forte  mitigabatur,  aut  desistebat,  se  cibum  sine  fastidio  su- 
mere, atque  spatiari  posse. 

Audita  hac  narratione,  statim  mecum  cogitavi  materiam  arthriticam  ab  epi- 
gastrio ad  umbilicum  et  hypogastrium  delatam,  in  plica,  seu  septo  peritonaei, 
quod  rectum  a vesica  dividit,  substitisse,  et  in  cellulari  textu  eas  partes  am- 
biente inflammationem  concitasse,  natumque  exinde  abscessum,  intestinum, 
vaginam  et  vesicam  perforasse.  Et  profecto  cruciatus,  tenesmus,  foetor  ster- 
coreus, qui  urinae  furfurosae  emissionem  comitabantur,  flatus  item,  qui  ex 
ea  parte  explosi  dicebantur,  nullum  dubium  de  intestini  recti  cum  vesica 
communicatione  relinquebant.  Verum  ex  recto  intestino  non  ejiciebatur  ma- 
teries illa  fluida , et  graveolens , quae  per  urethram  ferebatur.  Quod  ideo 
eveniebat,  quia  forsitan  altius  intestinum  perforatum  erat.  Nam  cum  dysente- 
ria ex  crassi  intestini  ut  plurimum  succensione  orta,  tunicam  mucosam  exul- 
ceret cum  luminis  ejusdem  angustia,  facile  intelligitur  quomodo  intestinum 
inflammatum  vesicae  urinariae  agglutinari , et  supra  locum  angustatum  dis— 
rumpi  possit,  et  in  vesicae  cavum  liquidiores  faeces,  flatus,  saniemque  de- 
labi sinat. 

Dubium  erat  an  recte  faeces  ex  crasso  intestino  in  vesicam,  an  contorte 
transirent;  nam  sub  intensiori  dolore  urinae  albae  fere  sine  hypostasi  sece- 
debant. Quapropter  videbatur  inter  crassi  intestini  et  vesicae  confinia  sinum 
aut  marsupium  aliquod  interpositum  fuisse,  in  quo  faeces  retinebantur,  dum 
ejus  ostium  ab  acerbiori  dolore  contrahebatur,  cpio  vero  relaxato,  contenta  in 
vesicam  delapsa  eandem  ad  expulsionem  sollicitabant.  Varia  deinde  valetudine 
usa  est  haec  foemina  saepiusque  ei  vulva  crepitavit.  Die  27  martii  anni  1786 
iterum  accersitus  foeminam  malo  oppressam  inveni,  relatumque  fuit  duodecim 
posterioribus  diebus  stercora  intestini  viam  relegisse,  urinis  vix  foedatis;  sed 
magno  molimine  expressis;  quam  ob  causam  dolores  in  hypogastrii  regione 
incrementum  coepisse;  indeque  alvi  dejectiones  substitisse,  clysteresque,  qui 
alvum  reserare  debebant , solo  sanguine  et  muco  permixtos  fuisse  rejectos. 

Post  haec  venter  magis  indoluit,  intumuitque  cum  duritie  per  totam  lineam 
abdominis  tendineam,  accessit  febris  cum  urinae  parcimonia,  dejectio  fluida, 
flavescens,  puriformis,  torminosa,  anxietas,  vomiluritio,  quae  omnia  suspicio- 

rem  movebant  stercora  in  abdominis  cavum  penetrasse.  Tandem  abdomine 
magis  inagisque  distento,  pulsu  molli,  vacuo,  anhelitu,  languore  oppressa 
tormina , dum  aculam  et  flebilem  vocem  edidisset,  pauco  stercore  e naribus 
elapso  clausis  maxillis  expiravit  7 maij. 

Sensus  vulvae  molestus. 

Robusta  Matrona  binos  infantes  sat  feliciter  in  lucem  protulit , quamvis 
tam  ante,  quam  post  conjugium  menstrua  parca,  et  incertis  temporibus 
procederent.  Cum  foetare  desiisset,  paulo  licentius  veneri  litabat;  nam  ma- 
ritum amplexatura  vel  stabat,  vel  a postica  admittebat,  quo  fiebat,  ut  cum 
uterus  magis  urgeretur,  aliqua  ejus  oris  particula,  quam  designare  numquain 
potuit,  tam  exquisite  sentiret,  ut  eam  sibi  quasi  suggillari  existimaret.  Sed 
praeter  suggillalionem  molestia  quaedam  non  illico,  sed  aliquot  a concubitu 
fio  ris  exoriebatur,  quae  a puncto  dolente  sinistrorsum  ad  nervum  pudenda- 
rum , ad  ischialicum , ejusque  propagines  ad  malleolum  externum  usque 
diffundebatur.  Quae  molestia  dum  primis  temporibus  intra  horae  spatium 
solvebatur,  deinceps  producto  paroxysmo  ad  complures  horas  et  dies  exten- 
debatur, in  quibus  vulva  male  affecta  concubitum  ferre  non  poterat.  Exem- 
plo sit  conjugatis,  ut  unusquisque  vas  suum  in  honore  conservare  sciat 
juxta  Pauli  consilium. 

Fungus  cervicis  uteri. 

Si  qui  proprio  abutuntur  corpore  gravibus,  et  anomalis  subjacent  aegritu- 
dinibus; aeque  difficilioribus  malis  obviam  eunt  eae  virgunculae,  sive  impu- 
beres, sive  vix  puberes,  quae  in  tenellula  illa  aetate  hymenaeo  invito  ple- 
rumque animo  junguntur.  Puellula  annorum  quatuordccim  viro  concrediLa 
sanguinem  amittebat,  quoties  cum  ipso  congrediebatur.  Cum  primum  utero 
habuit,  in  sanguinis  fluxionem  incidit,  et  sexto  mense  abortum  fecit.  Iterum 
utero  concepit,  conceptumque  revolutis  mensibus  edidit;  sed  ad  quemvis 
deinceps  mariti  amplexum  plus  minus  sanguinis  stillabat.  Nicaeam  ligusticam 
profecta  lauta  mensa,  et  calefacientibus  assueta,  pinguiorem  habitum  adepta 
est  quidem,  sed  menorrliagiis  identidem,  scilicet  per  sesquiannum,  erat  septima 
Septembris  dies  1801,  in  qua  haec  annotavi,  deprimebatur,  ut  fere  exsanguis, 
pallida,  languidula  esset.  In  hoc  statu  uteri  orificium  annulo  fungoso,  extanti 
cingebatur,  qui  non  solum  attactu,  sed  etiam  erecto  corpore  rivulos  san- 
guinis tenuioris  demittebat  veluti  ab  expressa  spongia  manantes. 

Farrago  medicamentorum  antehac  sumptorum  prorsus  inefficax  fuit.  I11 
hoc  periculo  nil  aliud  suadere  licuit,  nisi  ut  subinde  turundas  pulvere  ex- 
siccante onustas  ad  uterum  admoveret,  quod  effectu  non  caruit;  nam  per 
integrum  mensem  a sanguinis  jactura  immunis  fuit,  et  ejus  loco  multum 
serosi  laticis  effluxit ; et  licet  menstrualis  ordo  non  fuerit  turbatus,  tamen 

fungus  magis  magisque  indurescebat  praesertim  intestinum  versus,  spretisque 
reliquis,  si  qui  erant,  auxiliis,  eum  sibi  habitum  comparavit,  ut  piures  an- 
nos sine  gravi  molestia  supervixerit. 

Erunt  fortasse,  qui  praesument  fungosam  illam  excrescendam  fuisse  exci- 
dendam ; sed  praeterquam  quod  ad  id  efficiendum  nondum  propositum  erat 
idoneum  instrumentum , dubia  movebantur  gravia  de  sanationibus  , quas  a 
resectione  cervicis  uteri  se  obtinuisse  gloriabatur  Gottingensis  Osiander. 

Carcinoma  a febre. 

Foemina  triginta  annorum  virum  non  passa,  dum  in  claustro  famulaba- 
tur, a febre,  quam  scarlatinam  vocant,  male  habuit,  eaque  superata,  con- 
tinua menorrhagia  affecta  est , quam  ars  fraenare  non  valuit.  Segmentum 
uteri  inferius,  ej usque  osculum,  tum  dextrorsum  in  hypogastrio  particulam 
dolentem  induruisse  tactu  recognovimus.  Jamque  eo  malum  processerat , ut 
corporis  habitum  luteum,  marcidum  cum  ciborum  fastidio  contraxerit  famu- 
la, atque  invitis  cicutis  mortem  oppetierit  anno  1802. 

Mastodynia  strumosa. 

Ludovicus  Mercatus  inter  mammarum  affectiones,  praeter  jam  vulgo  notas, 
memorat  duritiem  quamdam,  quam  in  glandulis  mammarum  secundum  na- 
turam existere  putat ; sive  novam  glandulosi  tumoris  generationem  aut  do- 
lentem , aut  dolore  carentem ; sive  fluxionem  citra  inflammationem , quem- 
admodum tonsillis,  et  columellae  accidit  (1).  Hic  tumor  longe  a cancri  natura 
distat,  atque  ad  scrophulam  vergit,  quemadmodum  Celsus  recognovit,  in- 
quiens : nascuntur  (strumae)  maxime  in  cervice,  sed  etiam  in  alis,  et  in- 
guinibus , et  in  lateribus.  In  mammis  quoque  foeminarum  se  reperisse  chi- 
rurgus Meges  author  est  (2,).  Caeterum  longo  spatio  sine  molestia  detinent. 
Rodericus  a Castro  (3)  mammis  scrophulas  adnasci  in  foeminis  pluribus  exem- 
plis ipsi  compertum  esse  tradit,  quae  in  eodem  statu  pluribus  annis  sine 
ulla  exacerbatione  persistunt. 

Affluente  igitur  ad  mammas  eodem  humore,  qui  colli,  uterum,  inguinis- 
que glandulas  infarcit , vel  posito  eodem  solidorum  vitio , ut  aliis  placet , 
necesse  est , ut  intumescant  mammarum  nodi , et  scrophulae  suboriantur. 
Fortassis  liocce  vitium  in  primigenia  glandulae  mammillaris  structura,  quae 
dici  potest  conglomerata,  situm  est;  nam  durescentes  hujusmodi  nodi  a prima 
jam  pubertate  percipiuntur,  dum  mamma  in  orbem  explicatur.  Tunc  utra- 
que ut  plurimum  scatet  tuberculis  non  dolentibus,  quae  veluti  a centro 


(1)  De  Mulier.  Affection.  lib.  I,  cap.  17. 

(2)  Meti.  lib.  V,  cap.  28,  7,  de  Struma,  edit.  Comini. 
\%)  De  Morb.  Mulier,  lib.  I,  cap.  1 9. 

coipmuni  per  mammulae  ambitum  disperguntur  non  secus,  ac  in  puerperis 
dum  colostrum  influit.  Hujusmodi  tubercula  in  nubilibus  obvia  nec  cutim, 
nec  pinguedinem  inficiunt,  quae  naturalem  colorem,  levitatem,  et" mollitiem 
servant.  Interdum  vero  compressa,  aut  irritata  aliquo  afficiuntur  dolore,  qui 
tamen  lenientibus  mature  appositis  sopitur. 

Tres  praeter  alias  memoria  teneo  puellas  , quarum  prima  sicci  tempera- 
menti, et  bene  menstruata  mammulas  inaequales,  nodosas  habebat,  atque 
in  sinistra  tubercula  aliquot  indolescentia.  Haec  anno,  postquam  illam  ob- 
servavi, marito  juncta  feliciter  puerperium  superavit.  Altera  pinguior,  et 
leucorrhaea  affecta,  tuberculis  alternatim  dolentibus,  in  mammis  affligebatur. 
Post  primum  partum  lac  ea  copia  affluxit,  ut  ipsa  nutricis  munere  functa 
sit.  Postrema  praeter  mammarum  nodos,  etiamnum  coelebs,  eum  corporis 
habitum  nacta  est,  qualem  diathesi  scrophulosa  laborantes  praeseferunt. 

MONITUM 

Art.  II,  pag.  i5,  lin.  ult.  Bregmata  lata.  Hoc  nomine  non  intelliguntur  ossa  sin- 
cipitis ) sed  spatia  illa  membranea  , et  cedentia  in  foetu , anterius  suturam  coronalem 
inter,  et  sagittalem,  retrorsum  sagittalem  inter  et  lambdoideam  comprehensa,  quae 
vulgo  fontanelle  dicuntur.  Hoc  spatium  quo  amplius  est,  et  magis  cedit,  eo  facilius 
foetus  caput  minuitur  volumine,  et  paulo  compressum  expedite  arctiores  vias  pertransit. 


CAPUT  XVII. 

PUERILIA 

Omnes  morbos  omni  aetate,  et  tempore,  et  loco  fieri  prodidit  Hippocra- 
tes (i).  Vix  enim  in  lucem  venit  infans,  cum  plus  minus  exitialibus  statim 
morbis  tenetur.  Quamobrem  Romani  ante  octavum  diem  pueris  nomina  im- 
ponere nolebant,  quia  ea  aetate  neque  vita,  neque  sanitas  satis  tuta  erat. 
Postquam  enim  maximo  labore  in  lucem  prodeunt  puelli,  aeri,  quem  primo 
inspirant,  frigidiori  certe  quam  tepida  aqua,  cui  prius  innatabant,  assuescere 
necesse  habent,  a quo  saepe  laeduntur  ita,  ut  vagire,  et  sugere  nequeant.  Alii 
autem  morbi  cum  ipsa  prole  iri  utero  congenerantur , de  quibus  in  prima 
Exercitationum  parte  aliqua  verba  fecimus;  nunc  alia  quaedam,  quae  detur- 
pant , vel  jugulant  tenerum  infantem  exponere  pergimus. 


(i)  Aph.  Sect.  III  , apb.  3.  Morbi  alii  ad  alia  tempora  bene  vel  male  se  habent,  et  quaedam  aetates 
ad  tempora  alia,  et  loca  , et  aliud  victus  genus.  Vide  etiam  ejusdem  Sectionis  aph.  24,  2 5. 

Art.  I. 

ANATOMICA. 

Urachus  humanus. 

Urachus  in  foetu  quinque  mensium  componitur  ex  quatuor  filamentis, 
qui  prope  umbilicum  conjuncti  sunt,  deinde  sensim  divergunt  descendendo, 
atque  bini  super  vesicae  latera  disjiciuntur;  tertius  partem  anteriorem  vesi- 
cae ad  cervicem  usque  legit;  quartus  ad  vesicae  posteriora  disperditur.  Sin- 
gula filamenta  vaginam  cellulosam  a peritonaeo  accipiunt , et  inferne  fibris 
vesicae  muscularibus  miscentur.  Quo  magis  adolescit  foetus,  eo  magis  ea 
filamenta  compinguntur,  ut  non  solum  difficulter  sejungantur,  sed  in  pro- 
vectiori aetate  cum  uracho  fere  evanescant. 

Usus  itaque  urachi  in  foetu  ille  videtur  esse,  ut  firmet  vesicam,  et  in 
sede  fixa  sustineat,  quia  in  foetu  extra  pelvim  collocata  est;  et  fortassis  ideo 
arctior  in  foetu  pelvis  est,  quo  partus  expeditior  sit.  Cum  vero  inter  car- 
neas fibras  fundi  vesicae  intercapedines  extent,  inter  quas  interior  mem- 
brana urgetur,  et  in  tumorem  quandoque  attollitur;  ita  si  haec  membrana 
laxatur,  et  a fibrarum  contractione  propellatur  sic,  ut  in  aliqua  parte  hiet, 
per  eum  meatum , non  per  urachum  urina  defluere  potest. 

Uleri  cervix. 

Iterato  mihi  observare  contigit  in  tenerioribus  puellulis  uteri  cervici  in- 
esse  caveam  multo  ampliorem,  quam  in  ipsius  matricis  corpore,  baneque 
caveam  muco  translucido  opleri.  Orificium  externum  cervicis  seu  vaginale, 
rotundum  et  rugosum  apparet,  neque  ita  solidum  ut  in  adultiori  virgine  , 
quod  naturae  indicat  solertiam  , quae  mollitudine  partium , et  mucoris  prae- 
sentia leviter  distendit  et  humectat,  ne  parietes  hujus  canalis  se  mutuo  con- 
jungant, et  cohaereant. Interdum  adeo  abundat  hoc  albumen,  ut  leucorrhacam 
simulet,  et  si  abdomen  comprimas,  plurimum  ejusmodi  mucoris  ex  natura- 
libus prosilire  videbis. 

Emhryon . 

Foetus  ante  partum  extincti  fauces  viridi  materia  cum  muco  obstrueban- 
tur, quae  et  per  oesophagum,  et  per  tracheam  diffundebatur  usque  ad  bron- 
chia. Lingua  ab  eadem  materia  infecta  plus  quam  oesophagus  virebat.  Idem 
color  virescens  minus  satur  erat  in  ventriculo,  in  quo  mucus  abundabat. 
Meconium  pauca  quantitate  in  solo  recto  intestino  haerebat.  In  gibba  he- 
patis superficie  vesicula  atro  sanguine  plena,  pulmones  mergebantur.  Hymen 
a quatuor  particulis  magis  extantibus  compositum  erat ; quae  cum  totidem 
rugosis  columnis  iisdem  particulis  adnexis  ostium  claudebant.  Hae  columnae 


per  vaginae  longitudinem  decurrebant  usque  ad  matricis  orificium,  ubi  in 
transversas  rugas  mutabantur.  Uteri  osculum  calamum  scriptorium  recipiebat; 
cactcrum  muco  infartum , uti  et  superior  vaginae  portio.  Osculi  margo  a qui- 
busdam extan tibus  papillis  inaequalis  reddebatur,  et  uteri  cavea  minor  erat 
illa , quae  in  cervice  existebat. 

Foetus  partu  laborioso  natus  sine  vita,  aquas  amnii  virides  habuit,  pla- 
centam cum  funiculo  fracidam,  hepatis  superficiem  gibbam  inflammatam. 
Stomachus  perpendicularis  erat,  quod  non  a mole  hepatis,  ut  voluit  Portal, 
sed  a cibi  inopia  evenit;  etenim  cum  primum  alimenta  capit,  paulatim  in 
transversum  distenditur.  Capsulae  renales  latae  ita,  ut  fere  dimidium  renis 
contegerent.  Oesophagus,  et  trachea  humore  viridi  farta,  qui  tamen  ad  sto- 
machum , et  bronchia  non  pervenerat. 

In  sex  mensium  foetu  humor  crystallinus  sphaericus  reperiebatur  ita , ut 
aqueum  suplerct,  qui  parcissimus  fuit.  Cerebrum  molle  veluti  lactis  coagu- 
lum : cortex  cinereus  deficiebat.  Thyrreoidea  glandula  ruberrima,  solida.  Un- 
gues tenuissimi , sine  laceratione , sine  sanguine  separabiles.  Epidermis  a 
cule  ambusta  secedebat.  Abdominis  viscera  supremam  regionem  tenebant. 
Vesica  urinaria  ad  umbilicum  pertinebat:  colon  sursum  ita  corrugatum,  ut 
coecum  cum  appendicula  sub  cystide  fellea  esset.  Meconium  in  recto,  et  in 
flexu  ultimo  coli,  quod  utrique  ilium  ossi  insternebatur.  Ventriculo  et  jejuno 
inerant  lymphae  viscidae  cum  albis  ramentis.  Bilis  pauca,  insipida,  dilutissima. 

Quadraginta  dierum  embryo  perfectus  erat  quoad  singula  membra.  Oculis 
semicirculus  niger,  veluti  lunae  decrescentis  inerat.  Funiculus  umbilicalis  ex 
tribus  diaphanis  vasis  conflatus,  et  tortuosus.  Placenta  omnino,  ut  ajunt, 
vascularis;  ejus  parenchyma  aquae  innatabat,  emittens  alba  filamenta  non 
secus  ac  testis  diu  maceratus.  Chorion  qua  parte  utero  adhaerebat,  ob  cras- 
sitiem  morbidum,  maculis  quibusdam  liventibus  notatum.  Costae  in  alborum 
arcuum  formam  constitutae;  ossa  cylindrica  nucleum  album  in  diaphysi  ha- 
bebant. 

Pulmones. 

i.  Foetus  maturus,  sed  in  utero  praemortuus,  natus  est  ex  muliere  pri- 
mipara, venerea  labe  infecta.  Infans  praeterquam  quod  nulla  vitae  signa  de- 
derat, caput  habebat  quassatum,  compressum,  et  cuticula  a corpore  toto 
secedebat.  Post  biduum  aliquas  putrefactionis  notas  offerebat  cadaverulum  ; 
cuticula  enim  magis  laxata  separabatur  sponte  a subjecta  cute;  abdominis 
musculi  livescebant;  caveae  thoracis  et  abdominis  lympha  subobscura,  ru- 
bella scatebant.  Pulmones  tamen,  quantum  observare  licuit,  sani  erant,  ne- 
que sanguine  infarti  cernebantur.  Igitur  frustula  ex  utroque  pulmone  con- 
cisa , aquae  sive  frigidae , sive  calidae  immersa , slatim  fundum  petierunt. 
Frustula  autem  reliqui  pulmonis,  qui  siphone  aerem  acceperat,  singula  su- 
pernatarunt. 

Putredo  igitur  non  statim  pulmones  inficit,  etiamsi  diebus  aliquot  mors 
.antecesserit. 

2.  Puerulus  abortivo  partu  exclusus  sexto  gestationis  mense  cluabus  dum- 
taxat horis  debilem  vitam  protraxit.  Ejus  pulmones  non  erant  floridi,  aut 
dilute  rosei , ut  in  iis  qui  diu  respiraverunt,  neque  tamen  sanguine  prae- 
gravati, aut  putrescentes.  Frustula  omnia  ex  parenchymate  consecta  et  aquae 
injecta  submergebantur.  Insufflato  per  tracheam  aere , visus  est  primum 
penetrare  in  extimas  pulmonis  cellulas,  et  cum  id  absque  violentia  fieret, 
accidit,  ut  ob  inaequalem  aeris  distributionem  frustula  noviter  excisa  alia 
natarent,  alia  subsiderent. 

Ergo  si  pulmones  foetus,  qui  vixerat,  fundum  petunt,  ideo  non  proba- 
tur, foetum  non  respirasse;  quia  languide  respirando  infans  horas  aliquot 
vivere  potest , quin  aer  totum  pulmonem  pervadat.  Hinc  argumentum  non 
valet  ad  criminis  arguendas  Matres,  quorum  filii,  licet  vivi  enixi  fuerint, 
ob  debilitatem,  et  alia  incommoda  pereunt  paucis  a nativitate  horis. 

3.  Puellula,  quae  maturo  partu  toto  corpore  livens  in  lucem  prodiit,  prius- 
quam respiraret,  vulvae  propius  applicata  fuit  absque  funiculi  recisione, 
ibique  retenta,  donec  spiritum  duceret,  et  vagiret.  Postea  tametsi  aerem  hau- 
serit, nec  vagivit,  nec  lac  sumpsit,  et  quinto  die  obiit.  Hujus  dexter  pulmo 
dissectus  natavit ; sinister  subsedit. 

Argumento  id  est  in  debilibus  infantibus  non  aequabiliter  aerem  penetra- 
re ; ad  respirationem  non  utrumque  pulmonem  requiri ; item  primam  respi- 
rationem  esse  pulmonis  dextri  in  neonato,  ut  probavit  Portal  (i). 

4-  Puellus  praemature  natus,  debilisque  triduo  supervixit.  Pulmo  ejus 
dexter  coloris  rosei  supernatavit.  Sinister  pulmo  ater , sanguine  gravis  de- 
mersus est , praesertim  fragmenta  ex  lobo  posteriori  detracta.  At  quae  ex 
lobo  anteriori  abscindebantur,  innatabant;  erant  enim  punctis  floridioribus, 
in  quae  aer  irrepserat,  distincta. 

Hinc  deducitur  i.°  Aerem  facilius  penetrare  in  pulmonem  dextrum  tum 
ob  broncliii  brevitatem,  et  amplitudinem  prae  sinistro;  lum  ob  ejus  dire- 
ctionem quasi  rectam.  a.°  Quod  ad  respirationis  officium. non  totus  pulmo 
requiratur,  sed  aliqua  tantum  pars,  aut  lobulus,  ut  patet  etiam  ex  iis,  qui- 
bus ob  phthysim , vel  empyema  pulmones  fere  consumpti  fuerunt.  3.°  Quod 
aer  non  irruat  in  pulmones  neonati  eo  impetu,  quo  a physicis  creditur, 
quod  nempe  pulmones  violenter  afficiat , et  simul  distendat. 

5.  Puella  praematura,  ut  videbatur,  aut  saltem  imbecilli  corpusculo  nata 
nunquam  ubera  suxit,  vomuit  viridia,  et  quinto  ab  ortu  die  obiit.  Hujus 
pulmones  erant  maximam  partem  atro  colore  praediti , hinc  inde  punctis  et 
areis  laete  rubentibus  interstincti.  Hinc  utriusque  pulmonis  particula,  quae 
plus  sanguinis  retinebat , mergebatur ; alia , quae  plus  aeris  acceperat , in- 
natabat. 

Ex  hoc  experimento  iterum  liquet  aerem  non  aequabiliter  in  pulmones 
irruere , nec  singulas  cellulas  aut  aeque , aut  eodem  tempore  distendere. 


(1)  Mem.  de  1’Acad.  des  Sciences,  1769. 


120 


6.  Puerulus  praematuro  partu  enixus  respiravit,  et  demissa,  flebilique 
voce  vagiebat ; sed  eodem  die  post  sex  circiter  vitae  lioras  respirare  desiit. 
Postridie  examinavimus  pulmones:  uterque  sanguine  turgebat,  uterque  pun- 
ctis liinc  inde  magis  obscuris  in  superficie  notabatur.  Pulmo  sinister  totus 
subsidit;  totus  item  dexter  mersus  est,  excepta  ea  particula  in  gibba  ejus 
superficie,  quae  costas  supremas  contingit. 

Respiravit  itaque,  et  vagivit  paulisper,  licet  parcissimo  aere  uteretur.  Ergo 
tantillo  aeris  vivitur? 

7.  Septimestris  foetus  foemineus  in  lucem  editus  vitam  ad  duas  horas  du- 
xit, dein  animam  efflavit.  Hujus  pulmones  non  videbantur  aerem  recepisse, 
neque  enim  atri,  neque  rosei  erant,  et  vesiculae  aereae  potius  compressae, 
venaeque  sanguine  turgere  videbantur.  Ligato  sejunctim  unoquoque  pulmo- 
num vase  sanguifero , et  expresso  aere  tracheali,  tubulo  aer  insuflatus  est, 
et  ecce  primum  dexter , tum  sinister  pulmo  aere  turgescere , et  pallescere 
visus  est,  tum  cqncidere  protinus  ac  sufflare  destitimus.  Id  iterum  tentavi- 
mus  in  foetu , qui  nondum  aerem  vitalem  hauserat,  et  eventus  experimenti 
idem  fuit. 

Hinc  statuendum,  vasa  pulmonum  esse  collapsa  et  corrugata,  ubi  foetus 
non  respiravit;  quando  vero  respirat,  explicari  ab  illabente  aere  paulatim 
rugas,  et  vasa  tum  sanguinea,  tum  aerea;  nec  solum  dilatari  ramos,  et  ra- 
mulos bronchiorum,  sed  etiam  sanguineorum.  Nam  quousque  in  utero  ma- 
net foetus,  ea  sanguinis  copia  per  pulmones  transit,  quae  illos  graviores  red- 
dit, et  subsidere  cogit.  At  dum  infans  lucem  aspicit,  et  funiculus  ligatur, 
tum  obstructa  sanguini  via,  qua  extra  corpus  ferebatur,  major  adhuc  copia 
sanguinis  in  pulmones  irruit,  quam  copiam  non  reciperet  pulmo,  nisi  aer 
subiret,  et  nisi  vasa  ita  essent  comparata,  ut  facili  negotio  ab  aere  queant 
distendi,  et  produci.  Quod  jam  confirmatum  est  ab  anatomicis  (1)  qui  vasa 
rugosa  observarunt  in  foetuum  pulmonibus. 

8.  Foetus  jam  pridem  exlinclus  ex  Matris  utero  extractus  est.  Inhuma- 
tum hunc  servavi  decem  et  octo  diehus  ab  12,  ad  29  martii,  ut  quantam 
posset  putredinem  conciperet.  Ultimo  die  foetum  horride  foetentem  dissecui. 
Aperto  thorace  pulmones  rosei  coloris,  veluti  in  iis,  qui  spiritum  hauserunt, 
conspecti  sunt.  Dexter  pulmo  in  frustula  concisus  natavit , et  inter  inciden- 
dum aer  vesiculis  contentus  crepitabat  sicut  in  emphysemate.  Sinister  pulmo 
itidem  roseus,  strias  tamen  quasdam  habebat  coloris  violacei,  et  atri,  quas 
aer  non  subivit ; attamen  totus  pulmo  e pectore  extractus  natare  visus  est. 
Contra  thymus  experimenti  causa  in  eandem  aquam  projectus  extemplo 
subsidit. 

Hinc  fallax  esse  judicium  dicendum  est  iis  in  casibus,  in  quibus  pronun- 
ciandum  est,  an  foetus  exhumati  vitali  aura  potiti  fuerint;  an  eadem  ca- 


(1)  Vide  Morg.  De  Sedibus,  ep.  XIX,  n.  ^5.  — Haller,  Op.  Minora.  De  Respiratione. 

ruerint.  Si  enim  natare  pulmouem  viderint,  et  si  in  eo  putredinis  signa  non 
recognoverint,  foetum  respirasse  exclamabunt,  quod  observationi  adversatur. 
Perspicitur  etiam  quod  pulmonum , vel  potius  sanguinis  roseus  color  ab 
aeris  praesentia  pendet,  qui  color  in  foetus  pulmonibus  ante  respirationem 
extincti  livens  aut  ater  esse  solet.  Nec  idem  livescens  color  sanguinis  copiae, 
quae  pulmonem  infarcit,  et  praegravat,  accenseri  debet,  si  physicis  credimus, 
sed  aeris  vitalis  defectui,  quem  non  nati  haurire  non  poterant. 

Art.  II. 

MORBIDA 

Percussio. 

Notum  est  vulgo  infantes  nonnullos  incaute  admodum  custodiri,  durius- 
que  a nutricibus  et  ancillis  haberi.  Ita  etiam  matres  quandoque  propriam 
prolem  inclementer  tractant.  Cujusmodi  una  satis  mihi  cognita  infantem  bi- 
mulum, erat  enim  valde  irrequietus  et  iracundus,  saepius  et  graviter  in  ca- 
put percutere  solebat,  qui  postea  in  soporem  incidit,  et  tandem  in  mortem. 
Aperto  capite  nil  inventum  est  mali  praeter  singulos  cerebri  ventriculos  ni- 
mium a stagnante  lympha  distentos. 

Hanc  observationem  excipit  altera  ejusdem  ac  prior  naturae,  sed  a causa 
omnino  diversa  profecta.  Vir  quidam  lateris  dolorem  cineris  calidi  applica- 
tione fugavit.  Haud  multo  post  gravi  cephalaea  prehenditur.  Mittitur  san- 
guis; sopitus  vagatur  oculis;  ammissa  loquela  fatui  instar  brachia  incerta 
attollit;  inflammationis  notae  sunt  dubiae.  Noctu  quam  vehementi  delirio 
agitatus  cecidit  in  occiput,  ex  qua  concussione  commotus  mane  loquelam 
recuperavit.  Post  biduum  extincta  iterum  voce,  et  convulsionibus  tonicis 
exagitatus  occubuit.  In  defuncti  capite  ventriculos  cerebri  superiores  aqua 
limpida  repletos  deprehendimus. 

Eclampsis. 

Infans  dierum  quntuor  convellitur;  riget  maxilla  inferior;  manus,  et  pe- 
des livent.  Vesicatorium  cervici,  scrobiculo  cordis  cataplasma  aromaticum 
imponitur;  intus  sal  volatile  succini  propinatur.  Dum  livor  manuum  evane- 
scit, succedunt  apbthae  in  oris  cavo,  et  gastrocnemii  musculi  obrigescunt, 
quibus , totique  pedi  cataplasma  aromaticum  superdatur.  Interim  genae  mol- 
liusculae  fiunt,  et  lactatus  facilior.  Sub  usu  salis  volatilis  modica  febris  octavo 
die  excitatur,  livor  imminuitur.  Nono  die  iterum  convellitur;  adhibetur  ca- 
taplasma, et  haustus  ex  spiritu  cornu  cervi.  Duodecimo  die  bis  convellitur  : 
decimo  quinto,  iisdem  praesidiis  continuatis,  genae  molliores  redditae,  pedes- 
que minus  liventes , et  cruris  musculi  emolliebantur  sic , ut  in  dies  conva- 
lesceret infans,  et  vigesima  morbi  die  nutriendus  daretur  agricolae  anno  1^83. 

Infanti  luminibus  orbato,  et  lacienti,  cum  bis  eodem  die  eclampsia  affe- 
ctus esset,  illico  vesicatorium  superdatum,  et  sal  volatile  succini  ad  grana 
duo  exhibitum  fuit.  Hic  lac  optime  hauriebat,  neque  genae  rigebant.  Sexto 
die  rediit  eclampsis,  cauterium  cervici  inuritur.  Postridie,  etsi  melius  habere 
visus  sit,  et  lac  capere  non  desierit,  viridia  tamen  copiose  dejecit,  et  octavo 
die  mortuus  est. 

Cerebrum  in  hoc  infante  mollitum,  et  ob  aquae  copiam  diffluens  inven- 
tum est.  Lymphae  item  limpidae  copia  in  singulis  ventriculis:  sanguinis  fere 
nihil. 

In  viro  ex  adustione  demortuo,  qui  fere  quotidiana  agitabatur  epilepsia, 
cerebrum  solidius,  et  tenax  fuit;  at  ventriculi,  et  praecipue  superiores  multa 
lympha  distenti.  Aliud  nullum  in  cerebro  vitium. 

Jam  pridem  notaverat  Willis  (i)  saepe  abundare  serum  in  cerebri  ven- 
triculis apud  pueros  convulsioni  obnoxios.  Buchave  eclampsis  causam  in 
maeconio  non  rite  expurgato , et  in  lactis  aut  nimia  copia , aut  crassiore 
indole  locandam  esse  censuit,  unde  dolores  primum  suboriuntur,  et  vomi- 
tus, et  macies,  postremo  eclampsia  cum  viridium  dejectione.  Damnat  hic 
auctor  oleosa;  laudat  absorbentia  cum  oleo  tartari  per  deliquium,  et  rheum; 
item  salia  alcalina,  ovi  luteum,  saponem.  Ipse  Buchave  maximo  cum  fructu 
praescripsisse  ait  emulsionis  ex  seminibus  officinalibus  uncias  sex , salis  tar- 
tari alcalici  unciam  dimidiam,  cujus  guttas  viginti,  ter,  vel  quater  per  diem 
infanti  porrigere  jussit.  Mandavit  simul  nutrici,  ut  eandem  dosim  ipsa  cape- 
ret, et  victum  ex  carnibus  institueret.  Postea  ad  roborandos  infantes  confecit 
pillulas  granorum  duorum  ex  offae  Helmontii  partibus  novem  , fellis  bubuli 
parte  una,  et  radicis  ari  in  pulverem  redactae  ea  quantitate,  quae  sufficeret 
ad  singula  haec  permiscenda.  Harum  piliularum  duas,  tresve,  bis,  vel  ter 
quotidie  cum  lacte  exhibebat,  qua  medicina  abdominis  viscera  ad  naturalia 
officia  restituebantur. 

Haec  Buchavii  affectio  eadem  esse  videtur,  quam  Brendelius  in  Program- 
mate de  spasmo  maxillae  inferioris  in  infantibus  descripsit,  et  vulgavit  (a). 
Afficit  Gottingae  declinante  potissimum  in  ver  hyeme,  et  si  quos  prehendit, 
superesse  vix  sinit.  Tres  anniculos  infantes  sic  leto  datos  vidit  Brendelius. 
Post  graphicam  sympthomatum  descriptionem  causam  Brendelius  in  nervis 
quinti  paris,  et  propiora  cum  illis  commercia  habentibus  inquirit;  sed  un- 
denam  istliuc  impetum  faciat  morbus,  non  satis  patet.  Suspicatur  autem  et 
ipse  ex  primis  viis  repetendum  esse  impetum  propter  consensum  sympathici 
maximi,  et  medii  cum  nervis  partium  superiorum;  tum  etiam  ex  vitio  he- 
patis, bilisque:  nam  faeces  maeconio  similes,  virides,  foetentesque  prodeunt. 
Pusionem  servavit  sponte  subortis  per  totum  corpus  ulcusculis.  Vesicatoria 
non  profuerunt. 


(1)  De  Morbis  Convulsi  vis  confer. — Haller,  Elem.  Physiol.  tom.  IV,  p.  827. 

(2)  Gottingae  7 maji  1757. 

Michael  Underwood  (i)  Auclorum  divisionem  imitatus,  convulsionem  in 
Idiopathicam  et  Sympathicam  distribuit,  quae  differentia  aegre  admodum  a 
Medicis  discernitur,  quia  causae  plurimae,  variaeque  nervos  distendere  pos- 
sunt ; scilicet  quaecunque  stimulando  agunt.  Bene  vero  agit , dum  convul- 
sionum sedes  in  cerebro  est,  praecipiendo  hirudines,  et  vesicatoria;  tum  sic 
dicta  antispasmodica  , uti  succinum  , castoreum  , hyosciamum  ; olea  rulae , 
succini;  oxydum  zinci,  anthelminlica,  prout  his  opus  est;  demum  cauteria 
si  malum  pervicax  sit. 

Sed  prae  omnibus  optime  ad  Hippocratis  mentem  de  Infantum  convul- 
sionibus disseruit  Brachet  D.  M.  Lugdunensis  (2).  Hic  omissis  variis  scri- 
ptorum nominibus,  et  significationibus  retinuit  vocem  Convulsio , spasmus 
Hippocratis,  quae  denotat  quamcumque  nervorum  distensionem  sine  spuma 
in  ore,  excepto  tetano.  Eelampsis  igitur  tenellos  pusiones  invadit,  videtur- 
que  esse  congestio  aliqua  sanguinis,  aut  lymphae  in  cerebro.  Causae  genera- 
les convulsionum  sic  ab  authore  enumerantur : teneritudo  infantis  et  molli- 
ties,- organorum  explicatio  rapida,  tum  haereditaria  praedispositio,  terror, 
casus,  insolatio,  aurium  et  intestinorum  vermes,  devoratio  crudorum,  ve- 
nenatorum, cicutae  aquaticae,  purgantium,  dentitio,  maeconii  retentio,  ab- 
scessus in  aliqua  parte,  corpora  item  heterogenea  intrusa,  aut  infixa,  hae- 
morrhagia, nutricis  ira,  calculi  renum,  et  vesicae,  conLorsio  articuli,  eruptiones 
cutaneae,  frigus,  motus  rotationis  vehementis,  masturbatio,  suppressio  exan- 
thematum, scrophula  nimiae  sensilitati  conjuncta,  syphilis  nativa,  esca  in- 
termittentis febris. 

Hisce  praemissis  descendit  cl.  Brachet  ad  investigandam  causam  convul- 
sionis proximam,  quam  eruit  i.°  ex  Morgagno  ab  inflammatione,  vel  irrita- 
tione menyngum  , estque  Arachnilis.  2.0  ex  Lallemand,  uti  abscessus,  serum, 
aliaeque  causae  fibras  medullares  proritantes , estque  irritatio  cerebralis.  Ha- 
sce  causas  irritantes  in  physicas  et  morales  interstinguit  auctor,  quae  postre- 
mae ab  animi  passionibus , et  spiritus  contentione  derivant.  Hinc  concludit 
causam  unicam  convulsionum  esse  irritationem , a quocunque  demum  stimulo 
fiat,  seu  a qualicunque  encephali  laesione  procedat. 

Inchoanda  est  curatio  a placantibus  remediis;  quamobrem  Brachet  exhibet 
flores  sublimatos  zinci  cum  extracto  hyosciami  nigri  veluti  sedans  pharmacum, 
ubi  nulla  sit  organi  laesio.  Deinde  praescribit  calomeiani  grana  xij,  et  digi- 
talis purpureae  grana  IV  in  partes  sex  dividenda,  quarum  priores  duas  singula 
hora  dimidia  capere  jubet,  reliquas  binis  unamquamque  horis.  Cataplasma 
ex  sinapi  cruribus,  et  pedibus  imponit  jugiter;  interdum  vesicatoria  cervici 
vel  femori,  aut  cauteria  inurit,  et  si  ex  signis  praenosci  potest  congestio  in 
cerebro  sanguinea,  hirudines  temporibus  affigit;  balneo  etiam  dimidium  in- 
fantis corpus  demergit,  praecipue  si  is  hilarior,  robustus  sit,  et  sanguineus. 


(1)  TraiU:  des  Maladies  des  Enfans,  chap.  des  Convulsions. 

(2)  Memoire  sur  le  causes  des  Convulsions,  ec.  chez  les  enfans.  8.°  Paris,  1824. 

Postquam  hunc  curationis  ordinem  descripsit,  aliquas  subjicit  animadver- 
siones circa  usum  et  virtutes  medicamentorum,  quae  in  convulsionum  pe- 
riodo usurpari  solent.  Praemonuit  jam  Brachet  se  oxydutn  zinci  commen- 
dasse ad  sedandam  irritationem,  non  vero  ad  tollendum  morbum,  qui  alia 
exigit  auxilia.  Opium  utiliter  usurpari  potest  si  prudenter,  neque  adsit  con- 
gestus cerebralis.  Succinum , mosclius,  castoreum  et  similia,  etsi  aliqua  vir- 
tute autispasmodica  polleant , tamen  concitant  potius , et  adbibenda  sunt , 
ubi  ex  morbo  vires  fractae  sunt.  Hyosciarnus  niger  prae  aliis  vegetabilibus 
vi  stupefaciendi  donatis  palmam  meretur,  aliorum  enim  torpentium  dubius, 
vel  noxius  usus  est.  Alcali  volatile  propitium  est  auxilium  praecipue,  quando 
cerebri  irritationem  ad  cutem  revellere  potis  est.  Aethereae  substantiae,  fluida 
alcoboolica , et  alia  stimulantia  in  chronicis  potius,  quam  in  acutis  convul- 
sionibus usurpari  debent. 

Restat,  ut  singularem  Auctoris  animadversionem  in  medium  proferam  (i) 
scilicet,  quod  vermes  (lumbrici)  hospites  sint  innocui,  et  pacifici,  qui  ut 
plurimum  non  vexant , quamdiu  sani  sunt  et  vegeti ; at  dum  infirmantur , 
nocere  possunt,  et  gravia  inferre  pericula,  vel  ob  irritationem  mucosae  in- 
testinalis, vel  propter  volutationes  inordinatas,  vel  propter  intimiorem  adhae- 
sionem parietibus  intestinorum ; demum  ob  evacuationem  excrementorum , 
aliorumque  humorum  vitiatorum. 


Hydroa. 

Hydroam  in  quinque  pusionibus  vidi  excunte  julio,  et  ineunte  augusto 
anni  iylhj.’  ct  liaec  a lactentibus  infantibus  in  nutrices  transfundebatur.  Sunt 
autem  hydroae  pustulae  miliares  (2)  limpido  sero  repletae , basi  paulum  ru- 
bente , (piae  postremo  in  pus  abeunt.  Exoriebantur  primo  in  manuum  dor- 
so, deinde  conscendebant  sensim  brachia,  vultum,  pectus,  abdomen  fere 
absque  febri.  Pruriebant  non  secus  ac  scabies,  et  dum  serum  purulentum 
apparebat,  disruplae  ulcusculum  subrubrum,  planum  relinquebant,  quo  sic- 
cato epidermis  in  squamulas  furfurosas  decedebat.  Pustulae  autem  erant 
confertae,  saepe  cohaerentes  praecipue  in  facie,  ubi  erythrematis  speciem 
nanciscebantur. 

Curatio  peracta  fuit  lotionibus  ex  lactis  sero,  ex  aqua  puteali,  cui  sam- 
buci flores  et  folia  incocta  fuerint,  unctionibus  oleosis;  tum  ptliisanis  mul- 
centibus  et  catharcticis.  In  adultis  morbi  periodus  longior  fuit;  nam  altera 
ex  nutricibus,  quae  medio  julio  aegrotare  coepit  nonnisi  septembris  initio 
expurgata  fuit,  succrescentibus  identidem  novis  hydrois  pure  plenis,  et  pru- 
rientibus. 


(1)  L.  c.  p.  224 1 Sect.  secundae. 

(2)  Sauvages,  Nosol.  Meth.  cl.  I,  ord.  2,  10. 

P.  II. 

Dejectio  viridium. 

Per  fervidam  aestatem  in  Brephotrophiis  praecipue  alvi  profluvio  modo 
cruento,  modo  cineraceo,  modo  viridante  pusiones  male  habent.  Initio  mor- 
bus fere  sine  febri  est;  tum  febri  associatus  ciet  tormina,  dejiciuntur  cruen- 
ta , aut  mucosa , aut  aquosa  , dein  viridia  et  saniosa , aut  permixta , quibus 
tormina  intenduntur,  squalior  et  macies  corpus  occupat;  labuntur  vires,  ca- 
ligant oculi,  et  mors  praesto  est.  Quae  vomitum  movent,  quae  fermento 
aerem  excludunt,  cortex  cinchonae,  cascarillae,  mali  medici  succus,  et  quae 
dysenteriae  opponuntur,  huic  malo  non  opitulabantur.  Aliquos  servavit  sima- 
roubae  cortex,  miva  sambuci,  acidum  vitrioli,  tum  percolatus  hordei  cremor, 
et  oryzae,  aqua  furfuris  per  inferiora  infusa,  et  vesicatoria  brachiis,  tibiisve 
admota.  Hanc  aegritudinem  Celsus  sic  descripsit  (i).  Dejectionibus  quoque 
(medicinae  locus  non  est)  si  febris  accessit;  si  inflammatio  jocinoris,  aut  prae- 
cordiorum, aut  ventris;  si  immodica  sitis.  Si  alvus  varia;  si  cum  dolore  est, 
etiam  mortis  periculum  subest.  Isque  morbus  maxime  pueros  absumit  usque 
ad  annum  decimum. 

In  denatorum  visceribus  haec  visa  sunt.  Stomachus  persaepe  vacuus , al- 
bidus, ampliatus  interdum,  interdum  punctis  rubris  intus  notatus.  Hepar,  et 
renes  solito  duriores  absque  tuberculis;  quandoque  haec  viscera  pallida,  aut 
exanguia,  et  cinerea  fuere.  Semel  jecur  ulcerosum  fuit  in  sede,  et  in  am- 
bitu. Lien  vix  morbidus  conspectus  est.  Bilis  pauca  flavescens,  saepe  viridis; 
nonnunquam  viscida,  obscura  instar  olei  nucum  juglandis,  quo  colore  pro- 
ximum intestinum  afficiebatur.  In  paucis  subcrocea,  et  fluida  fuit. 

Tenuia  intestina  continebant  passim  ramenta  viridis  materiae , fere  herba- 
ceae, quae  interdum  viridis  in  duodeno,  lutea  in  jejuno,  subviridis  in  ileo 
observabatur.  Multa  etiam  muci  copia  in  duodeno  lutea,  in  jejuno  viridis, 
mixti  coloris  in  ileo  subinde  reperiebatur. 

Crassis  intestinis  non  dubia  inflammationis  inerant  vestigia ; rubor  enim 
mucosae  tunicae  non  raro  a coeco  ad  rectum  usque  propagabatur , quae,  si 
ad  suppurationem  vergebat,  cineraceum  mucum  viridi  limo  commixtum 
continebat,  qui  in  verirtiformi  quoque  appendicula  reperiebatur,  cujus  ori- 
ficium multo  latius  patebat.  Visae  sunt  etiam  in  toto  coli  tractu  areolae 
rubentes,  ulceratae,  aucta  interioris  membranae  crassities,  sanioso  muco  con- 
spersae. Rectum  intestinum  praeter  phlogosim  tuberculis  quibusdam  promi- 
nentibus obsitum  erat ; nonnunquam  prolabebatur  cum  mesocolo , tunc  ex 
aucta  inflammatione  magis  durescebant  membranae. 

Glandulae  mesentericae,  et  mesocoli  intestinis  proximae  violaceo  colore  in- 
fectae mole  non  auctae ; in  afiis  tamen  auctae , et  lividae  observatae  sunt , 
praecipue  in  mesocolo.  In  abdominis  cavo  vix  serum , aut  lympha  effunde- 
batur ; non  raro  autem  sanies  spissa , et  albescens  reperta  est  ab  exhalante 
glutinoso  humore  nata. 


(i)  Med.  lib.  II,  cap.  8,  n.  2 5. 


Steatoma. 

Morbi  natura  ignoratur  plerumque  in  lactentibus,  et  fallacibus  signis  de- 
cepti Medici  mortem  alienae  causae  tribuunt,  quam  deinde  autopsia,  ubi 
opportunitas  facta  est,  declarat.  In  puello  seximestri  ob  pulmonis  abscessum 
denato,  tubercula  aliquot  dura  in  diaphragmate  observata  sunt,  quorum  alia 
in  ejus  superficie  thoracica  sub  pleura ; alia  sub  peritonaeo  in  superficie 
abdominali;  alia  demum  super  hepatis  gibbam  faciem  erant  locata.  Erant 
quippe  nuclei  duri,  ovales,  albi,  nil  cartilaginei,  nil  molliculi,  nihil  spongiosi 
habentes. 

Haud  dissimilia  tubercula  in  alio  puero  reperta  sunt,  qui  facie  subtumida 
aegre  spirabat.  In  hoc  vultus  nigrescebat , digitorum  apices  livebant ; mox 
spiratio  sibilans  facta,  et  stertens,  eum  veluti  praefocatum  sustulit.  Duo  tu- 
bercula dura  visa  suut  in  hoc  cadaverulo  in  anteriori  cavae  venae  descendentis 
facie  sub  ejus  extima  tunica , quae  non  solum  cavam  venam , sed  etiam 
substantem  arteriam  pulmonis  dextri  comprimebat,  et  broncliium  itidem 
dextrum,  atque  cum  duobus  aliis  latioribus,  et  figurae  inordinatae,  quae 
subtus  erant,  communionem  habebant;  scilicet  inter  azygon  venam,  et  ra- 
dicem pulmonis,  et  oesophagum,  ita  ut  cum  superioribus  cavam  venam,  bron- 
cliium , et  arteriam  quodammodo  sub  praelo  ponerent.  Pulmo  ejus  lateris 
vomicis  purulentis  scatebat;  sinister  non  videbatur  labem  pertulisse. 

Art.  III. 

Sclerosis. 

Singularis  haec  aegritudo,  quae  recens  natos  corripit,  et  quae  vulgo  du- 
rities cellularis  membranae,  vel  carnium  nuncupatur,  multorum  ingenia 
exercuit,  qui  et  causas,  et  medendi  eidem  rationem  sedulo  studio  quaesive- 
runt , et  investigarunt.  Inter  initia  artuum  inferiorum  integumenta  tume- 
scunt, et  rigent;  pedes  inflati  livescunt,  et  frigent,  qui  tumor  et  rigor 
sensim  ad  abdomen,  et  thoracem  ascendit,  et  ad  brachia.  Durities  sine  oede- 
mate est , et  rubor  sine  erythemate.  Crescente  morbo  cutis  frigore  indurata 
veluti  musculis  accreta  haeret;  corpus  totum  flavescit;  puellus  irrequietus  est; 
sugere  nescit;  stridet  interdum,  et  vomit;  imbecillis  est,  et  sitit;  languide 
et  flebiliter  vagit;  pulsus  vix  percipitur.  Rigentes  artus  immobiles  fiunt; 
spiratio  intercipitur;  vultus  contractus  senium  praecox  praesefert;  vox  clan- 
gens deficit;  convellitur  quandoque,  et  stupet  infans,  demum  tranquillus 
moritur. 

Si  artus  dumtaxat  inferiores  rigent,  puer  salvari  potest;  at  si  partes  su- 
periores invadit,  praecipue  brachia  et  genas,  de  puero  actum  est.  Frigus  quo 
partes  induratae  percelluntur,  calefacientibus  superdatis  aegerrime  discutitur. 
Aggreditur  autem  infantes  quavis  anni  tempestate,  praesertim  vero  hiberna, 

magisque  morbo  obnoxii  sunt  imbecilles,  infirmae  valetudinis,  et  qui  prae- 
mature in  lucem  producuntur;  hos  primis  ab  ortu  diebus  invadit,  quin  af- 
fectus haereditarius , aut  epidemicus  dici  possit.  Vix  a nobis  observatus  fuit 
ante  armum  1780,  in  quo  aliqua,  quamvis  caecutientes  ad  morbum  perti- 
nentia adnotavimus.  I11  Anglia  minus  serpit , testante  Michaele  Underwood , 
quam  in  aliis  Europae  regionibus. 

1.  Puellus  ex  juvene  et  robusta  matre  primo  partu  genitus  die  undecima 
januarii  anno  1780,  propter  tempestatis  inclementiam  ab  obstetrice,  uti 
inoris  est  ubique,  non  fuit  ablutus.  Postridie  rigescere  coepit,  suxit  tamen, 
fluidumque  lac  rejecit.  Mox  pedum  plantae  subfuscae,  surae  rigidae,  vox 
acuta,  tenuis,  interdum  rauca,  lingua  sub  tumida , labia  liventia  facta  sunt, 
oculi  velati  apparuerunt.  Tertio  die  propinato  emetico  pauxillum  vomuit ; 
rigiditas  crevit.  Quarto  prasina  rejecit;  rigor  abdomen,  brachia,  thoracem, 
vultum  occupavit.  Voce  deficiente  labia  extra  vertebantur,  lingua  crassescen- 
te, et  flavente  corpore,  restinguebantur  excretiones;  septima  demum  a nati- 
vitate die  expiravit  infans. 

Cadaverulum  totum  flavum  et  durum  fuit.  Pulmo  dexter  nimio  sanguine 
turgebat 3 minister  duriusculus  et  atro  colore  infectus.  Hepar  valde  fuscum; 
bilis  fere  nulla;  intestina  leviter  flava. 

a.  Puella  secundo,  ut  videbatur,  a nativitate  die  exposita  mense  itidem 
januario  artus  omnes,  vultumque  induratos  habebat,  vomebat  viridantia, 
oculos  aperiebat,  caeterum  immobilis  erat,  et  ipsamet  nocte  aphona  obiit. 
Pulmo  dexter  livebat  adeo,  ut  in  gangraenam  abiisse  videretur,  et  aquae 
injectus  totus  mergebatur ; sinister  vero  minus  ater  natabat.  Hepar  sanum , 
bilis  multa  porracea ; ventriculus  aere  distentus.  Tela  adiposa  naturali  durior, 
grana  item  adiposa  magis  compacta. 

3.  Puerulus  duodecim  dierum  induratus  in  Brephotrophium  illatus  18  de- 
cembris 1786,  qui  sugendo  nutricis  papillas  mordebat,  haud  diu  supervixit, 
sanguinis  quippe  vomitu  suffocatus  interiit.  Artuum  inferiorum  cellularis 
textus  multa  lympha  non  fluxili  distentus  erat.  I11  vasis  sanguiferis  nulla 
coagula.  Pulmonis  dextri  superior  lobus  sanguine  atro  repletus;  sinister  totus 
vehementer  rubebat,  ut  intuenti  inflammatus  videretur.  Hepar  lividum,  bilis 
pauca,  flava;  intestina  vacua. 

4.  Alter  pusio  primo  partu  ex  robusta  muliere  in  Nosocomio  natus,  sed 
difficulter,  et  infirmae  constitutionis,  secunda  die  induruit,  evomuit,  obiitque 
vomendo  rigidus.  Artus  inferiores  duri  absque  lymphae  in  cellulis  adiposae 
effusione.  Stagnabat  vero  lympha  in  abdominis  cavo,  per  quam  intestina,  et 
omentum  leviter  macerata  conspiciebantur.  Hepar  durum,  vinosi,  saturi  co- 
loris, bilis  pauca,  viridis.  Pulmo  dexter  sanus;  sinister  sanguine  turgens. 

5.  Puellus  ob  rigorem  corporis  extinctus,  et  medio  februarii  anni  1787 
secius  exhibuit  cellularem  textum  artuum  inferiorum  dilatatum,  et  auctum, 
in  cujus  cellulis  lympha  lutea  partim  fluida,  partim  concreta  stagnabat.  Mu- 
sculi non  rigentes  pallebant : glandulae  inguinales  albidae , mole  naturali  ; 

vesica  urinaria  lotio  distenta.  Intestinis  hinc  inde  subrubra  nubecula  suffun- 
debatur. Hepar  amplum,  coloris  purpurei;  bilis  fluens,  faecibus  vini  similis. 
In  thorace  nihil  morbidi  conspectum  est. 

6.  In  alio  puerulo , mox  postquam  exceptus  fuit  in  hospitio  Cathariniano 
vomitu  sanguinis  mortuo  utriusque  cruris  cellularis  membrana  admodum 
turgida,  multaque  lympha  distenta  fuit  praesertim  in  latere  exteriori.  Rectum 
intestinum  cum  dimidio  coli  arcu  gangraena  affectum,  et  aere  plenum.  Je- 
cur vinosi  coloris  saturi,  bilis  pauca  laeculenta.  Ventriculus  viscidam  pitui- 
tam continebat.  Pulmones  ambo  multo  sanguine  infarti,  nondum  quippe  salis 
ab  aere  explicati. 

7.  Puerulus  ex  Vallesaxina  die  4 novembris  1789  ad  Brephotrophium 
delatus  totus  rigebat , et  die  septima  ejusdem  mensis  denatus  est.  Corpus 
ex  rubro  livebat;  cellularis  textus  rigebat  pauxillum  seri  continens  ; carnes 
non  mutatae  apparebant.  Pulmo  dexter  plenus,  sinister  minus,  utpote  magis 
ab  aere  explicalus.  In  thoracis  cavea  lymphae  parum;  cor  exsangue,  rugo- 
sum, cedens,  non  durum;  jecur  secundum  naturam,  bilis  nulla. 

8.  Pueri  gemino  partu  nati  in  hospitio  Cathariniano  die  vigesima  octobris 
multo  amnii  liquore  circumdati  post  duos  dies  obriguerunt;  deinde  debilio- 
res facti  intra  duas  hebdomadas  interierunt.  I11  bis  nullum  in  cellulari  textu 
vitium,  nulla  lymphae  coagulatio.  Hepar  in  altero  sanum,  in  altero  fuscum, 
bilis  in  utroque  pauca. 

9.  Pusio  ex  rigiditate  mortuus  17  novembris,  cui  moschi  grana  undecim 
data  fuerunt,  et  artus  oleo  volatili  illiniti,  parum  seri  fluidi  in  cellulari  ha- 
bebat. Jecur  amplum,  fuscum,  durum.  Pulmo  dexter  sanus,  sinister  nigri- 
cans, fere  totus  sanguine  repletus,  ut  videretur  aer  nondum  sibi  viam  per 
bronchiales  tubulos  fecisse. 

10.  Puella  quinque  dierum  in  Brephotrophium  excepta  est  cum  animae 
asperitate,  aphonia,  et  crurum  duritie.  Huic  quotidie  propinatum  fuit  apo- 
zema  ex  aqua  foeniculi  cum  spiritus  salis  ammoniaci  guttis  duodecim.  Tibiis 
farinae  calefactae  cum  pauxillo  camphorae  injectae  sanitati  restituerunt  in- 
fantem viginti  dierum  spatio  anno  1788. 

Postquam  denuo  occasio  oblata  fuit  accuratius  inspiciendi  corpora  ex  ri- 
giditate denatorum,  nova  extispicia  perfeci,  quae  non  sinunt  dubitare  de  vera 
morbi  sede,  et  de  causis  non  fictis  eundem  producentibus.  Encephalon  non 
raro  in  rigidis  infantibus  affectum  est.  Detractis  a calvaria  integumentis  sae- 
piuscule  bregmatis  ossa  a multo  sanguine  compenetrata  cernuntur , atque 
suppositae  menynges,  ambitusque  cerebri  eodem  liquore  imbutae;  medulla 
vero  cerebri  colorem  et  firmitatem  naturalem  conservat.  Sinus  venosi  fusco 
sanguine  repleti;  uti  et  flexuosi  venarum  plexus,  qui  varolii  pontem,  et 
cerebellum , et  medullae  oblungatae  initia  praecingunt. 

Thoracis  viscera  magis  plerumque  sanguine  oppressa  visa  sunt ; etenim 
cum  pulmones  in  hac  affectione  nondum,  vel  non  satis  dilatati  sint,  evenit, 
ut  in  parenchymate  coagula  sanguinis  dura , nigricantia , non  cedentia  sub- 


sistant ; quae  ex  pulmone  frustillatim  concisa  submerguntur.  Evenit  etiam 
ut  alteruter  pulmo  magis  altero  a sanguine  compenetratus  sit,  et  prae  aliis 
lobus  major  alterutrius  pulmonis,  cujus  substantia  jecori  compacto  similis, 
ponderosior  facta  subsidet.  Accidit  etiam  ut  pulmo  praecipue  dexter,  qui 
aerem  hausit,  mollior  in  aliqua  parte,  reliqui  autem  lobuli,  iique  plurimi, 
quos  aer  non  subiit , duri  et  subnigri  remaneant.  Ubi  dexter  pulmo  minus 
quiescentis  sanguinis  continet,  sinister  magis  gravatur,  fitque  ponderosior, 
niger,  renitens ; attamen  si  aerem  sufflaveris  videbis  vesiculas  aereas  sese 
explicare,  sanguinem  moveri,  et  progredi,  et  roseum  pro  fusco  subire  colo- 
rem, exceptis  aliquot  in  superficie  nigricantibus  punctis,  quae  a sanguine 
non  penitus  dissoluto  subsistunt.  Sed  haec  non  solum  in  praematuris , sed 
etiam  in  maturis  foetibus  observata  sunt,  videlicet  ambo  pulmones  nigresce- 
re, et  magis  plerumque  sinistrum,  in  quos  si  aer  leviter  impelleretur,  san- 
guis immobilis  stabat;  at  si  fortius  sanguis  in  motum  ciebatur,  protinus  li- 
vor evanescebat,  et  pulmonum  vesiculae  belle  rubebant.  In  parenchymate 
tamen  nucleus  fere  scmper  subsistebat  duriusculus , quia  vascularis  substan- 
tia non  penitus  a rubente  fluido  exonerata  fuerat.  Evenit  interdum , ut  si 
supremos  pulmonis  dextri  lobulos  excipias,  reliquum  visceris  ita  a sanguine 
praegravatum  sit,  ut  aeri  locum  non  cedat.  Quapropter  bronchia  nequeunt 
extendi,  pulmoque  frustillatim  concisus  nigrum  sanguinem  copiose  dimittit. 

Cor,  et  ejus  vasa  ab  hoc  vitio  immunia  non  sunt,  ita  tamen  ut  quo 
magis  sanguine  stagnante  onusti  sunt  pulmones,  eo  minus  cor  ab  eodem 
obruatur.  Ita  cor  interdum  et  pericardium  tanquam  sana  conspiciuntur,  dum 
ex  opposito  saepius  cor  mole  auctum  inter  pulmones  sublimatum  apparet, 
colore  exrubro  fuscum,  vasis  coronariis  turgidis,  auriculis  cum  ventriculis 
sangitine  saturatis  et  lividis,  ut  reapse  succensum  fuisse  diceres.  In  cordis 
caveis  multum  cruoris  nigricantis  non  concreti  invenitur:  auricula  dextra 
raro  inanis,  saepius  vero  nigro  sanguine  impleta.  Eodem  sanguine  non  con- 
creto ventriculus  aorticus  distenditur:  vix  unquam  pericardium  effusam  lym- 
pham continet.  Generatim  in  hac  affectione  turgescit  venosum  systema,  sci- 
licet jugulares  venae,  coronariae,  cava  utraque,  portarum,  ambae  saphenae, 
crurales , tibiales  praeter  modum  sanguine  atro  inflatae  sunt. 

Sanguis  reses  in  abdomine  quoque  reperitur,  et  inter  viscera  jecur  prae- 
cipue laeditur,  quod  ex  mera  sanguinis  subatri  massa  compositum  dixeris; 
nam  cruore  tumidum  et  expansum , aspectu  subnigrum  , et  durum  inveni- 
tur. Dum  copiosior  sanguis  in  pulmonibus  stasim  fecit,  cor  et  hepar  minus 
gravantur,  et  pallidiora  sunt.  Cum  jecur  ad  aliquam  succensionem  paratum 
videtur,  intestina  eodem  modo  afficiuntur,  et  lympha  vel  pura,  vel  subruffa 
in  cavo  abdominis  effunditur,  vel  in  peritonaei  cellulis  consistit. 

Cognitis  laesionibus  viscerum  in  tribus  corporis  cavitatum  contentorum , 
quae  ad  scleroseos  pathologiam  pertinent,  obvium  erit  quaerere,  quas  ob 
res  sanguis  insigni  adeo  copia  subsistat  in  praecipuis  visceribus.  Si  spectare 
voluerimus  vasorum  conditionem,  quae  valde  turgida,  et  livida  conspiciun- 

tur,  facile  nobis  erit  conjicere  stadium  inflammatorium  subesse.  Si  ad  insolita 
symptliomata,  quae  scleroticis  obveniunt,  animum  animadvertimus,  amplexa- 
bimur fortasse  sententiam  cel.  Extispicis  Galli,  qui  organa  respirationis,  et  cir- 
cuitus sanguinei  jam  ab  ipso  ortu  maxime  vitiata  se  deprehendisse  existimat; 
sed  si  haec  admittimus,  fateri  necesse  foret,  quod  vel  omnes  interirent,  vel 
quod  superstites  infirmam  traducerent  vitam,  et  nemo  ex  toto  convalesceret. 
Cum  in  qualibet  anni  tempestate  infantes  sclerosi  affici  possint,  et  potior 
eorum  numerus  hyberno  tempore  detineatur , non  sine  ratione  praecipuam 
causam  in  frigore  reponemus , a quo  compresso  thorace , pulmones  adstricti 
pauxillum  aeris  hauriunt  unde  dilatari,  ut  oportet,  et  explicari  nequeunt. 
Huic  causae  addo  obstetricum  imperitiam,  quae  festinanter  nimis  ante  pri- 
mam infantis  inspirationem  funiculum  ligare,  et  praecidere  satagunt,  unde 
sanguis  in  umbilicali  vena  coacervatus  in  cavam  venam  et  in  sinum  cordis 
dextrum  praecipitanter  ruens,  inde  in  ventriculum  et  arteriam  pulmonis,  in 
minimis  ejus  lobulis  et  venis  consistere  cogitur,  et  fortassis  in  spatiis  cellu- 
losis ejusdem  visceris.  Idem  fere  in  praematuro  infante  accidit,  cujus  respi- 
rationis organa  tenerrima  ab  aere  atmospherico  acerbe  percelluntur,  unde 
nonnisi  paucissimus  aer  tubulos  subire  potest,  et  residi  sanguini  motum  im- 
primere nequit. 

Mense  decembri  anni  i8a3  infans  maturus  illatus  est  in  hospitium  Catha- 
rinianum  tam  rigidus,  et  perfrigidus,  ut  neque  lac  sumere,  neque  vagire 
posset.  Sine  mora  hirudines  cruribus  affiguntur,  quae  mox  attenuata  inca- 
luerunt, cutisque  in  colorem  proprium  mutata  est;  sed  malum  ipso  remedio 
potentius  viginti  quatuor  horarum  spatio  puerum  sustulit.  Ejus  pulmones 
inspecti  sanguine  turgebant,  magis  vero  sinister,  qui  et  durior  fuit.  Dexteri 
vero  superior  dumtaxat  lobulus  aerem  coepit,  quamobrem  uterque  pulmo 
mergebatur.  Auricula  cordis  dextera  a sanguine  nigricante  et  coacto  distra- 
cta, uti  et  congener  ventriculus,  et  utraque  cava  vena,  quae  in  eandem 
auriculam  sese  exonerant.  Ex  hoc  colligitur  sanguinis  circuitum,  si  quidem 
supererat,  turbatum,  et  interceptum  fuisse,  quia  arteria  pulmonis  non  po- 
terat sanguinem  a cavis  acceptum  in  pulmones  transfundere,  quoniam  ipsi 
eodem  latice  gravati  nunquam  ad  proprias  functiones  obeundas  a tam  exiguo 
aere,  qui  supremum  lobulum  subiit,  impelli  poterant;  hinc  reliquus  sanguis 
in  auricula  et  ventriculo  accumulari  cogebatur,  eoque  magis  quia  deficiente 
ad  motionem  impulsu  per  ovale  foramen  eidem  transire  non  concedebatur. 
Et  reapse  tam  auricula  et  ventriculus  aorticus , quam  canalis  arteriosus , et 
aorta  fere  sanguine  vacua  observata  sunt.  Coronariae  venae,  ut  solent  in  his 
morbis,  valde  conspicuae  a quiescente  sanguine  nigricabant,  dum  cordis  mi- 
nimi ordinis  vasa  injecto  sanguine  laete  rubebant.  Vasorum  autem  tunicae 
tam  in  interiori , quam  exteriori  superficie  nihil  a naturali  conditione  mu- 
tatae cernebantur.  Foramen  ovale  omni  studio  exanimatum  nullum  structurae 
vitium,  nec  figurae  praesetulit,  ejusque  valvula  aeque  tenuis  et  translucida 
observabatur.  Multum  sanguinis  in  grumosa  filamenta  congesti  inerat  canali 


venoso , ct  venae  umbilicali  absque  succensionis  vestigio.  Artuum  inferiorum 
cellularis  membrana  minutatim  consecta  parum  lymphae  decoloris  dimisit. 

In  duobus  aliis  immaturis  pusionibus  (qui  soli  postremo  semestrio  anni  i8a3 
perierunt)  nullam  opem  tulerunt  hirudines  et  balnea,  qui  toto  corpore  ri- 
gebant, et  mox  vivere  desierunt.  In  his  fere  eadem  quae  in  superiori  exti- 
spicio observata  sunt ; nempe  pulmones  duros , nigrantes , sanguine  fartos , 
et  sub  aqua  demersos.  In  dextero,  qui  pauxillum  respiravit,  cellulae  aereae 
in  extremo  solum  limbo  superioris  lobuli  conspicuae  erant:  reliquum  paren- 
chymatis sanguine  obstructum.  Auricula  et  ventriculus  dexter  a sanguine 
nigricante  non  fluido  distendebantur,  cujus  portio  etiam  evacuato  sinu  in 
auriculae  cellulas  ad  modum  echymosis  transiisse  cernebatur. 

Quantum  igitur  nobis  observare  licuit , nullibi  mancam  organorum  vita- 
lium structuram  deprehendimus  in  infantibus  ex  sclerosi  demortuis.  Neque 
aegritudini  formandae  pars  tribui  debet  communicationi , quae  inter  duas 
cordis  auriculas  intercedit,  et  inter  pulmonalem  arteriam,  et  aortam,  quia 
in  illa  tenellula  aetate,  in  qua  sclerosis  vagatur,  nec  Botalli  foramen,  nec 
canalis  arteriosus  glutinata,  et  obturata  inveniuntur,  quod  obturamentum, 
donec  sanguinis  circuitus  in  toto  corpore  aequabiliter  perficiatur,  praesertim 
inter  cor,  et  pulmones,  lente  admodum  obtinetur. 

Jam  quod  circuitus  sanguineus  non  tam  prompte  nec  integre  absolvatur, 
videlicet  quod  aer  non  irruat  simul  in  omnes  pulmonis  lobulos,  et  cellulas, 
sed  quasdam  solum  gradatim  subeat,  in  anatomicis  explicatum  est.  Quilibet 
autem  artis  cultor  confirmare  per  se  poterit , quod  aer  atmosphericus , qui 
in  pulmonis  parenchyma  penetrare  tentat,  nonnisi  tarde  vias  aereas  expla- 
nare potis  est,  sive  ob  sanguinis  stativi  compressionem,  sive  ob  vasorum 
aereorum  minimi  ordinis  nativam  plicaturam  et  contractionem. 

Verum  hisce  demonstrationibus  non  satisfactum  esse  arbitrabitur  fortasse 
aliquis,  qui  sympthomata  in  sclerosi  occurrentia  periodo  inflammatoriae  tri- 
buat, eo  quod  plurimum  sanguinis  congregati  in  vasis  subsistat.  Verum  non 
omnis  sanguinis  congestio  inflammationem  parit,  aut  ab  ea  excitatur.  Nulla 
enim  fit  succensio  absque  calorici  evolutione ; neque  caloricum  extricatur 
nisi  sanguis  rapido,  et  vehementi  motu,  a quacunque  causa,  per  canales 
transvehatur.  Caloricum  igitur  necessario  calefacit  partes,  quas  proxime  at- 
tingit, easdem  inflat,  et  distendit,  majoremque  affluentiam  rubicundi  laticis 
advocat  ad  partem,  ubi  rapidior  fluidi  motio,  et  ubi  affrictus  vehementior. 
Praeterea  arteria,  quae  ad  calorici  exhalationem  conducit,  et  ad  ejus  diffu- 
sionem, praecipua  est,  cui  noxii  calorici  effectus  imprimuntur.  Arteriae  etenim 
inflammatae  lumen  amplius  naturali  deprehenditur,  tam  intuitu  spectatae, 
quam  circino  dimetitae.  Tunica  ejus  interior  valde  rubens  tumet  a minimis 
vasis  sanguine  repletis , hinc  tangenti  digito  arteriae  durae  et  temulentae 
occurrunt.  Id  fere  venarum  truncis  accidit,  nisi  quod  earum  amplitudo 
major  sit  quam  in  arteriis,  quod  evidentius  est  in  venis  viscerum,  et  mem- 
branarum succensarum.  Ubi  circuitus  sanguinis  valde  remittit,  vel  languet, 


aut  omnino  quiescit,  ubi  evenit,  dum  primi  ordinis  arteria  deligatur,  tunc 
caloricum  non  amplius  extricatur,  et  pars  infra  vincturam  plus,  minusve 
frigescit,  sensumque  magis  amittit,  nam  vis  nervorum  maximam  partem  a 
vi  circulantis*  sanguinis  mutuatur. 

Itaque  inflammationibus,  et  organorum  vitalium  vitiis  ablegatis  tanquam 
scleroseos  causis,  ad  praedisponentes  redeundum  est,  de  quibus  jam  initio 
verba  fecimus.  Quod  ad  frigus  attinet,  dubitandum  non  est,  quod  efficacius 
retardare,  et  supprimere  valeat  sanguinis  circuitum.  Aer  namque  frigidus 
thoracem  comprimendo  ejusdem  dilatationi  obsistit;  aegrius  in  pulmones  fila- 
bitur; et  illapsus  adstringit  cellulas  aereas,  et  vasorum  rubrorum  surculos; 
quapropter  sanguis  motionis  impulsu  destitutus  in  vasis  , et  visceribus  con- 
sistere cogitur.  Et  revera  animadversum  est,  quod  potior  numerus  obrigen- 
tium  puerorum  sese  offert  ea  tempestate,  qua  frigus  magis  importunum  est, 
cui  rigori  magis  obnoxii  sunt  infantes  immaturi,  et  infirmam  nacti  consti- 
tutionem. 

Jam  superiori  loco  exposuimus,  quod  in  recens  nato  pulmones  non  illico, 
nec  una  vice  ab  illabente  aere  pervadantur;  videlicet,  quod  aer  almosfericus 
non  penetret  simul  singulos  lobulos,  cum  nonnisi  gradatim  in  utriusque 
pulmonis  lobos  viam  sibi  sternat,  sanguinem  in  vasis  stantem  paula tim  pro- 
pellendo. Ilie  autem  in  memoriam  revocandum  est , quod  jam  pridem  ob- 
servaverat praecl.  Portalius  (i);  videlicet  bronchium  dexterum  quadrante 
crassius  esse  sinistro;  hoc  vero  quinta  parte  longius,  et  retrorsum  declina- 
tum ; dum  dexterum  in  foetu  maturo  et  respirante  anterius  magis  promi- 
net, quam  in  foetu  non  respirante.  Praeterea  dextrum  bronchium  libere 
movetur  in  thoracis  cavea,  neque  ab  irrumpente  aere,  aut  a costarum  de- 
pressione praepeditur.  Contra  sinistrum  bronchium  ab  aorta  circumclusum 
minus  liberum  est,  et  ab  turgente  arteria  comprimitur,  sicque  aeris  ingres- 
sus intercipi  potest. 

Cum  notatum  fuerit  pulmonem  dexterum  in  iis  infantibus,  qui  recens 
aerem  hauserunt , ex  subalbido  roseum  fieri , sinistro  vero  ex  obscuro  den- 
siorem; item  frustula  ex  dextero  pulmone  exsecta  enatare,  dum  particulae 
sinistri  submerguntur ; manifestum  est  in  prima  inspiratione,  et  in  subse- 
quentibus,  aerem  prius  invadere  pulmonem  dexterum,  antequam  in  sinistrum 
perveniat,  quod  a dissimili  structura,  et  positu  utriusque  bronchii  efficitur. 
Dexterum  enim  crassius,  amplius,  et  laevo  rectius  est,  hinc  aer  celerius  in 
dextrum  bronchium  influit,  quam  in  sinistrum,  quod  tubo  longiori  angu- 
stius est,  et  obliqua  directione  decurrit,  atque  ejus  orificium  constringitur 
etiam  a plica  interioris  membranae  bronchia  dirimente.  Aorta  praeterea , et 
tubus  arteriosus  sanguine  distenti  laevum  bronchium  comprimendo  liberio- 
rem aeris  ingressum  remorantur. 

P.  II. 


i38 


Igitur  si  in  recens  nato , et  maturo  puello , qui  spirare  incipit , aer  in 
pulmonem  dexteram  primo  se  immittit  oh  peculiarem  ejusdem  bronchii 
structuram , et  si  non  pervadit  simul  singulos  ejusdem  pulmonis  lobulos , 
sed  aliquos  tantum  in  eminentiori  pulmonis  radice  locatos,  quid,  quaeso,  eve- 
niet, si  infans  vix,  vel  omnino  non  spirat?  uti  in  praecocibus  foetibus,  et 
in  iis,  quibus  vix  mundo  datis  imprudens  obstetrix  funiculum  praecidit  an- 
tequam primam  aeris  atmospherici  particulam  hauserint,  primumque  vagi- 
tum emiserint  ? Constrictis  itaque  umbilicalibus  arteriis  cum  sanguinis  cohi- 
beatur cursus , neque  umbilici  vena  pariter  constricta  a secundis  remeantem 
sanguinem  recipiat;  is  sanguis,  qui  in  hisce  truncis  consistit,  in  auriculam 
cordis  dexteram  influere  nequit,  quia  abolito  progrediendi  impulsu,  a rubro 
latice  per  venam  cavam  superiorem  adveniente  opprimitur,  et  repellitur, 
unde  retro  actus  in  jecur  illabi,  ibique  congregari,  et  stasim  facere  necesse 
habet. 

Pulmones  aeque,  qui  ante  respirationem  sanguine  jam  saturi  sunt,  quia 
aer  nondum  eos  penetravit,  a novo  sanguine  ab  arteriis  propriis , et  a cava 
superiori  advecto  eo  magis  gravantur , duriores , atrique  fiunt , quo  minus 
aeris  post  ortum  eos  pervadit;  hinc  circulo  externo  inter  foetum  et  placen- 
tam abolito , interiorique  circuitu  coercito , quia  pulmones  sanguine  gravati 
functionibus  exequendis  inepti  sunt , necesse  erit , ut  sanguis  majori  copia 
subsistat  vel  in  corde  ejusque  vasis,  vel  in  pulmonibus,  vel  in  cerebro,  et 
menyngibus  sub  incensionis  specie.  Hanc  vero  legitimam  non  esse  inflam- 
mationem produnt  phoenomena  quaedam  inflammationi  opposita,  uti  sunt 
imbecillitas  corporis,  rigiditas  artuum,  textus  cellulosi,  et  musculorum  torpor, 
atque  insuperabile  artuum  frigus. 

Haec  sympthomata  commode  ex  principiis  physicis  explicantur.  Etenim 
praecipuum  aeris  atmospherici  elementum,  quod  vitam  dat,  et  sustinet,  est 
oocy genum , quo  deficiente  aer  respirationi  ineptus  est.  Hinc  respirationis  pa- 
bulum dicitur  aer  atmospliericus , utpote  oxygeno  praeditus.  Illico  ab  ortu 
inspirandi  necessitudo  insequitur , idest  aerem  in  pulmones  attrahendi ; tum 
necessitas  eundem  aerem  sive  superfluum,  sive  ineptum,  sive  incompositum 
per  expilationem  expellendi.  Hujus  aeris  attracti  actione  fluida,  quae  in  pul- 
monibus cum  aere  in  communicationem  veniunt,  quamdam  subeunt  immu- 
tationem , cujusmodi  sunt  chylus , lympha , sanguis  venosus , et  pedetentim 
in  arteriosum  sanguinem  convertuntur.  Dum  haec  sanguinis  conversio  per- 
ficitur, aliae  mutationes  in  aere  inspirato  efficiuntur;  scilicet  aer  portionem 
elementi  constituentis  oxygenum  amittit , videturque  aliquid  de  azoto  de- 
serere; aer  autem  expiratus  multum  acidi  carbonici,  et  pauxillum  seri  ani- 
malis extrahit.  Nec  jam  dubitant  physici,  quin  oxygenum  atmospherae  inspi- 
ratum a pulmonum  vasis  absorbeatur,  cujus  in  diversis  temperamentis  non 
eadem  debet  esse  quantitas.  Ab  aeris  vitalis  absorptione  conficitur  sanguis 
arteriosus  floridus,  spumosus,  rutilans,  venoso  latice  levior,  et  gradibus  fere 
duobus  calidior , minus  aquosus , magisque  concrescibilis. 

Physiologi  pene  omnes  contendunt  per  respirationis  functionem  omne  ca- 
loricum evolvi,  quod  animali  naturae  necessarium  existimatur;  idque  pro- 
bare student  medico-cliymici  asserentes  oxygenum  atmospliericum , dum  re- 
spirat animal,  carbonio  et  liydrogeno  sanguinis  venosi  commisceri;  dein 
oxygenum  multimode  prius  rarefactum,  densius  fieri  et  ferme  solidum,  a 
quo  ingens  caloris  vis  in  pulmonibus  gignatur,  et  per  totum  corpus  diffun- 
datur. Ita  pulmones  quasi  focus  aut  centrum  habebantur,  unde  corporis 
calorem  emanare,  et  per  singulas  ejus  partes  dispertiri  autumabant.  Verum 
confirmatum  non  est , quod  pulmo  respirationis  tempore  tantam  caloris  vim 
emanet,  quanta  temperiei  corporis  conservandae  satis  esse  possit.  Etenim  si 
haec  functio  in  solo  pulmone  fieret,  is  a tanto  caloris  aestu  exureretur; 
contra  si  pulmo  mediocrem  tantummodo  calorici  portionem  generat,  et  si 
liaec  portio  ab  aliis  corporis  partibus  absumitur , pulmo  ipse  congelari  debe- 
ret. Hisce  animadversis,  probabilior  videtur  ea  sententia,  qua  statuitur  singulas 
corporis  partes  evolvere  caloricum  singularum  temperiei  necessarium,  singu- 
lasque  item  agere  pro  ratione  sanguinis  arteriosi,  qui  easdem  vivificat,  et 
excitat,  sive  ille  agat  stimulando,  sive  ab  ipso  exhalet  caloricum , ut  dici- 
tur, liberum.  Nunc  autem  arteriosus  sanguis  conficitur  ex  respirationis  offi- 
cio, et  pro  ratione  virium,  et  materiei,  et  perfectionis,  qua  haec  functio 
peragitur,  plus  minusve  valentes,  et  perfectae  erunt  functiones,  ad  quas 
absolvendas  arteriosus  sanguis  necessarias  res  suppeditat. 

In  quovis  animali  quo  magis  respirationis  officina  extenditur,  intensior 
est  calor ; nam  arteriosus  sanguis , cum  sit  effectus  praecipuus  ipsius  respi- 
rationis, principiis  actuosis  magis  saturatus  excitat,  promovet,  accelerat 
omnium  viscerum  functiones;  verum  si  respiratio  laesa , et  perturbata  sit , 
calor  animalis  minuitur,  quia  s an guifi catio  non  rite  conficitur.  Ad  calefa- 
ciendum mullum  confert  bona  sanguinis  conditio,  tum  etiam  ad  respiratio- 
nis actum , a quo  sanguis  meliorem  indolem  sortitur ; itaque  nexus  quidam 
intercedit  inter  apparatus  respiratorii  explicationem,  et  varium  caloris  ani- 
malis gradum.  Caeterum  oxygeni  actio  ignoratur,  neque  post  ejus  actionem 
quid  accidat,  scimus.  Cum  autem  verisimile  sit,  quod  quaelibet  corporis 
pars  emittat  caloricum , a quo  peculiaris  cujusque  partis  temperies  emanat ; 
ita  non  accidit  nisi  continuo  sanguinis  arteriosi  appulsu  in  cujusvis  par- 
tis contextu,  sive  reapse  sanguis  caloricum  dimittat,  sive  partes  stimulando 
ad  caloris  evolutionem  excitet.  Ita  enim  intelligitur , quomodo  connexio 
quaedam  actionis  in  animalibus  existere  possit  inter  respirationem,  et  diver- 
sos calorici  gradus. 

Si  igitur  quaevis  animalia  temperatura  propria  donata  sunt , quae  atmo- 
spherae  temperaturam  superet,  in  qua  degunt;  et  si  caloricum  in  animali 
oeconomia  extricatum  non  aliunde  animalibus  communicatur ; si  calor  ani- 
malium latitudini  organi  respiratorii  par  est;  congruenter  profecto  explicata 
invenies  praecipua  phoenomena , quae  sclerosim  comitantur.  Etenim  cum  in 
sclerosi  affectis  infantibus  respirandi  functio  circumscripta  sit  et  imperfecta, 

sanguis,  sicut  oportet,  oxygeno  saturari  nequit,  et  proinde  minimam  caloris 
animalis  portiunculam  dimittet,  ex  quo  torpor,  stupor,  et  gelida  rigiditas 
oritur.  Atque  satis  vulgatum  est  volatilibus,  quibus  respirationis  organon  in 
latitudinem  extenditur,  temperaturam  inesse  mammiferis  'multo  superiorem. 
In  animalibus  hibernantibus  calor  sensim  recedit , quo  magis  respiratio  re- 
mittit, insequiturque  torpidus  hiemalis  sopor. 

Multa  auxilia  in  usum  vocata  sunt,  quibus  pusillis  hisce  puellulis  opitu- 
lari studuerunt  Medici;  sed  quia  curatio  ad  id  unum  tendebat,  ut  durities 
artuum  et  frigus  dispellerentur,  ob  id  etiam  effectu  ut  plurimum  caruerunt. 
Negandum  tamen  non  est  nonnullos  pusiones  sub  morbi  initio  servatos  fuis- 
se, sive  farinas  calidissimas,  sive  cataplasmata  aromatica  superdando,  sive 
apozemata  excitantia  in  os  infundendo  cum  assidua  nutricis  praesentis  dili- 
gentia. In  hunc  modum  immaturus  infans  septimestris  die  2,9  junii  editus 
anno  1822  percuratus  fuit.  Vix  lucem  aspiciens  vagivit  fortiter,  tum  ob- 
mutuit, ut  quarto  die  pene  vegetabilis  esset.  Tamen  paululum  erectus  vi- 
ribus lac  sumpsit,  oculos  aperuit  non  querulus,  rigentibus  adhuc  femoribus, 
et  cruribus.  Dum  ad  infantem  accessi  die  6 augusti  cutis  tota  rubebat,  et 
translucebat,  tamquam  si  eo  ipso  die  natus  esset,  levabat  oculos,  excretioncs 
secundum  naturam  fiebant,  artus  inferiores  frigidi,  rigebat  cutis,  et  cellu- 
laris textus  ; non  ingemiscebat  puer , crura  languide  attollebat.  Hisce  signis 
recreati , artus  inferiores  linimento  volatili  camphora  actuato  perungi  jus- 
simus, cui  superdatae  fuerunt  farinae  calefactae  cum  floribus  chamaemeli. 
Sal  autem  volatile  cornu  cervi  intus  propinatum  in  aqua  aromatica  vires 
puero  adjecit  sic,  ut  post  triduum  assidua  nutricis  sollicitudine  veluti  incu- 
batus  eidem  ruri  alendus  traderetur,  et  alacriter  hodiedum  usque  pullulavit. 

Cum  haec  praesidia  graviori  malo  tollendo  non  sufficere  experientia  co- 
gnovissem , eorum  remediorum  investigationes  prosecutus  sum  in  hospitio 
Catliariniano , quae  ad  depellendam  sclerosim  aptiora  videbantur.  Intra  mensis 
spatium  quindecim  infantes  sclerosi  affecti  in  hospitio  suscepti,  ex  quibus 
decem  jam  indurati  fuere;  quinque  a tertio  ad  quartum  diem,  postquam 
illati  fuerunt,  obriguerunt;  tres  ex  iis  lac  non  hauserunt;  novem  immaturi 
intra  septimum  et  octavum  mensem  nati  sunt.  His  dimidium  grani  kermes 
mineralis  bis  terve  quotidie  datum  est;  artus  involvebantur  farinis  cum  cam- 
phora. Quinque  infantes  hoc  modo  persanati  sunt,  et  inter  eos  praecoces 
tres,  et  duo  recenter  nati.  Qui  minus  aegrotabant  quatuor  diebus,  qui  gra- 
viore malo  oppressi,  post  hebdomadam  sospitali  sunt. 

Huc  usque  medendi  methodus  principiis  anatomicis  et  pathologicis  non 
erat  suffulta,  quae  ab  extispiciis  jam  memoratis  deducta  sunt,  indicaruntque 
oportere  sanguinem  stagnantem  reddere  mobilem , fluidumque , quod  obtineri 
non  poterat  nisi  ejusdem  ex  aliqua  parte  detractione.  Et  quamvis  utilius 
fore  visum  fuisset  ex  capite,  aut  thorace  sanguinem  mittere,  tamen  quia 
metuebam  compressionem  qualemcunque,  aut  aeris  atmospherici  impressionem 
capiti,  aut  thoraci  noxiam  futuram  esse,  artus  inferiores  selegi,  utpote  ad  hanc 
administrationem  opportuniores. 

Anno  i8^3  januario  mense  infantes  duo;  februario  viginti  quinque;  mar- 
t io  undecim;  aprili  unus;  majo  tres;  junio  unus  in  Brephotrophio  excepti 
sunt  sclerosi  aegrotantes;  scilicet  quadraginta  tres,  quorum  4a  sanati  fue- 
runt, ultimus  praecox  februario  mense  obiit.  Ex  eorum  numero  viginti  no- 
vem maturo  partu  editi  sunt ; quatuordecim  ante  statutum  tempus  exorti 
sunt.  Praecipua  curationis  ratio  in  eo  consistebat,  ut  hirudines  tres,  qua- 
tuorve  cruribus  admoverentur,  corpusque  totum  aquae  calidae  quotidie  non 
sine  frictione  immergeretur.  Ut  plurimum  sanguinem  semel  detrahere  satis 
erat  maturis  praesertim  infantibus,  indiciumque  desistendi  a mittendo  san- 
guine erat  calor,  qui  discusso  frigore  eas  partes  illico  invadebat.  At  decem 
praecocibus  bis  hirudines  admotae  fuerunt,  terque  duobus  aliis  graviter 
aegrotantibus. 

Aitero  semestrio  anni  i8a3  infantes  sclerotici  in  hospitio  Cathariniano  col- 
locati sunt  sequentes:  mense  julio  duo;  augusto  quatuor;  septembri  novem ; 
octobri  duodecim;  novembri  quatuordecim;  decembri  unus  supra  viginti:  ita- 
que numerus  fuit  sexaginta  duorum  , ex  quibus  quadraginta  praecoci  partu 
uati  sunt.  Ex  hac  familia  tres  sclerosi  perierunt,  scilicet  maturus  alter,  prae- 
coces alii  duo.  Ab  hoc  catalogo  consequitur  quinquaginta  novem  scleroticos, 
hirudinum,  balneorum,  frictionum  ope  fuisse  conservatos. 

Anno  1824  illati  sunt  primo  semestrio  viginti  sex  sclerotici:  januario 
mense  decem  pueri,  et  octo  puellae,  qui  eodem  mense  bene  valentes  nutri- 
cibus agrestibus  commissi  fuere.  Mensibus  februario , martio,  aprili  nullus 
scleroticorum  apparuit.  Majo  duo  potioris,  unaque  sequioris  sexus  sanabantur. 
Junio  pueri  duo,  puellulae  tres  exceptae  sunt:  ex  pueris  unus  eodem  men- 
se, reliqui  sequenti  julio  sani  facti  sunt.  Ex  horum  coetu  decem  et  novem 
ex  pondere  corporis,  et  macie  non  videbantur  ad  maturitatem  perducti  fuisse. 

Secundo  semestrio  anni  1824  suscepti  sunt  mense  julio  quatuor;  augusto 
tres;  septembri  tres;  octobri  novem;  novembri  sexdecim;  decembri  quinde- 
cim. Igitur  ex  quinquaginta  puerorum  familia  duo  solum  denati  sunt.  Sex- 
decim ad  maturitatem  pervenerunt,  reliqui  acerbi  fuerunt.  Maturis  unica  hi- 
rudinum applicatio  profuit,  balneo  vero  bis  quotidie  immergebantur.  Qua- 
tuordecim ex  praematuris  bis  hirudinum  ope  sanguis  missus  fuit,  uno  ter, 
altero  etiam  quater.  Balinea  saepius  iterata  fuerunt.  Duo  acerbi  defuncti 
sunt,  ut  diximus,  quorum  alter  novembri  mense  femoribus,  cruribus,  bra- 
chiis rigidus  triduo  supervixit.  Alter,  qui  decembri  mense  periit,  sanus  ap- 
paruit; sed  post  quatuor  dies  febri1,  tussi,  spirandi  difficultate  conflictari 
coepit,  cui  emeticum  propinatum  fuit.  Altero  die  cum  augerentur  symptho- 
mata,  hirudines  ad  thoracis  latera  admotae  sunt.  Tertia  die  febri  et  dyspnoea 
adauctis,  crura  obriguerunt,  quibus  etiam  hirudines  et  balnea  applicabantur, 
quae  praesidia  quarto  quoque  et  quinto  die  iterata  sunt,  quia  rigiditas  su- 
periora occupaverat.  Verum  sexto  die  totius  corporis  rigor  puerum  sustulit. 
Ilujus  pulmones  atro  sanguine  graviter  farti,  venosum  systema  totum  sta- 
gnante sanguine  oppletum  inventum  est.. 

Jam  ex  his,  quae  huc  usque  memoravimus,  demonstratum  est  sanguinem 
in  misellis  hisce  pusionibus  inertem,  et  immobilem  esse,  a quacunque  causa 
id  fiat,  unde  phaenomena  languentis,  vel  extinctae  vitae  exoriuntur.  Mira- 
bitur vero  quispiam,  et  sciscitabitur,  cur  congruens  et  salutaris  esse  possit 
sanguinis  detractio  in  puero  languente  , attonito  et  rigente?  Rationem  hujus 
paradoxi  reddent  cel.  viri  Bellinus,  Hallerus,  Spallanzani. 

Solertissimus  Laurentius  Bellini  (i)  jam  vulgaverat,  et  axioma  constituerat 
“a  quacunque  vena  mittatur  sanguis,  per  totum  spatium  temporis,  quo 
44  mittitur,  quantitatem  ejus  singulis  contractionibus  cordis  influentem  in  Lrun- 
44  cum  arteriae,  cujus  aliquis  ramus  continuus  sit  venae,  a qua  mittitur  san- 
44  guis , majorem  proportionem  habere  ad  quantitatem  eodem  tempore  in- 
44  fluentem  in  truncum  alterum.  „ 

44  Velocitatem  sanguinis  per  totum  spatium  temporis  quo  mittitur,  in  om- 
44  nibus  venis,  atque  arteriis  fieri  majorem.  ,, 

“Velocitatem,  qua  fluit  sanguis  postquam  missus  est,  esse  quidem  majo- 
44  rem  velocitate,  qua  fluit  ante  missionem;  sed  esse  minorem  illa,  qua  fluit, 
44  dum  mittitur.  ,, 

Hae  propositiones  institutis  ab  magno  Hallero  experimentis  plenius  con- 
firmatae fuerunt;  scilicet,  quod  in  qualibet  circumstantia  sanguis  currit  ver- 
sus incisionem  trunci  venosi , vel  arteriosi , et  velocius , majorique  copia  a 
corde  versus  incisionem  dirigitur.  Id  quod  accidit  etiam  si  aliquo  temporis 
spatio  sanguis  stativus,  aut  cor  avulsum,  aut  arteriae  constrictae  fuerint, 
dummodo  venae  vulnus  infligatur.  Illud  etiam  notatu  dignum  est,  quod  san- 
guis quamvis  reses  commovetur,  et  inverso  motu  ex  capillaribus  refluit.  Ita 
rubicundi  globuli  in  agmen  coacti , et  fere  coagulati  loco  moventur , et  ex- 
solvuntur, si  vas  aliquod  incidatur,  et  ad  vulneris  ostium  properant.  Verum 
sauciando  venam  sanguinis  motus  non  solum  in  eodem  trunco  acceleratur, 
et  in  lateralibus,  sed  etiam  in  ramis  arteriosis  cum  iisdem  communicantibus. 
Extracto  corde  sanguis  tam  arteriarum,  quam  venarum  velociter  decurrit  ad 
vulneris  sedem.  Pariter  vulnerata  vena  meseraica  sanguis  proximarum  par- 
tium etiam  contra  circulationis  leges  properat  ad  vulnus , et  per  id  evacua- 
tur. Sanguis  condensatus  aperta  vena  dissolvitur,  ita,  ut  globuli  pristinam 
figuram  recuperantes  in  motum  cieantur,  et  ad  vasis  vulnusculum  accur- 
rant {p). 

Concludendum  igitur  est,  quod  unum  aut  plura  vulnuscula,  aut  forami- 
nula  in  tubo  aliquo  sanguineo  facta , motionem  sanguinis  insigniter  accele- 
rant; quod  sanguis  a corde  revellitur  retrogradiendo,  ut  per  vulnus  sese  prae- 
cipitet; quod  in  idem  vulnus  irruunt  vicinorum  vasorum  rivuli,  qui  in  duas 
exiles  columnas  distributi , et  ad  vulneris  orificium  sibi  occurrentes  sese  in- 
vicem repellunt,  ut  ocyus  per  vulneris  ostium  effluant;  quod  sanguis  reses 


(1)  De  Sangui-nis  missione.  Proposit.  i,  i. 

(2)  Haller,  Opera  Minora,  tom.  I,  sect.  III,  exper.  54,  68,  69,  i5o,  i5i  , i5i  et  seq. 

tam  in  arteriis,  quam  in  venis  velocius  movetur,  quam  in  naturali  statu,  ut 
primum  vas  incisum  fuerit;  quod  per  vulnus  oppositis  rivis  sibi  viam  pandit, 
et  contra  circulationis  leges,  quamdiu  foramen  apertum  remanet;  demum  quod 
in  morbo,  de  quo  agimus,  vulnuscula  venis  cutaneis  inflicta  sanguinem  re- 
vellunt a praecipuis  visceribus,  qui  in  iisdem  immobilis  haeret,  gravatque  ; 
quod  vulnuscula  sanguinem  ad  aequilibrium  restituunt,  eamque  facultatem 
eidem  impertiuntur,  qua  in  motum  actus  caloricum  extricare  possit  animali 
oeconomiae  perquam  necessarium. 

Soler tissimus  vir  Lazarus  Spallanzani  (1)  in  animalibus  tam  frigidi  quam 
calidi  sanguinis  Halleri  experimenta  eodem  successu  iteravit.  Incisa  enim,  vel 
excisa  aliqua  vena,  sanguis  in  duos  oppositos  rivulos  ex  vulnere  profluit,  vel 
omnino  sistitur  ejus  motus.  In  binos  contrarios  rivulos  movetur  sanguis , 
etiamsi  priusquam  vena  laedatur , stativus  fuerit.  In  his  circumstantiis  non 
solum  venulae  cum  ea , quae  laesa  est , communicantes , sed  etiam  arteriae 
ad  eandem  venam  perlinentes  sanguinem  ad  vulnus  propellunt,  qui  sanguis, 
si  prius  iners  erat,  fit  mobilis;  et  si  mobilis  fuerat,  ejus  motus  acceleratur. 
Si  vas  aliquod  ab  uno  latere  amplius  sit,  quam  ab  altero,  sanguis  copiosior 
versus  latus  amplioris  diametri  promovetur,  et  saepe  tam  immodice  effunditur, 
ut  sanguinem  ex  opposito  latere  advenientem  repellat.  Hoc  etiam  singulare 
occurrit,  quod  si  altera,  et  tertia  vice  idem  vas  vulneratur,  qui  supererat 
sanguis,  et  jam  quiescebat,  incitatus  denuo,  et  per  alterum,  et  tertium  fo- 
ramen effugere  festinat.  Exciso  penitus  corde  aut  aorta,  similia  sequuntur 
phoenomena;  sanguis  enim  saepiuscule  retrocedit  si  arteriosus;  venosus  vero 
naturalem  retinens  cursum,  eundem  cursum  accelerat  versus  vasis  laesi  ori- 
ficium. Ita  quiescente  sanguinis  massa , si  cor  aufertur , sanguis  excitatur 
tam  in  arteriis,  quam  in  venis  contentus,  eL  ad  vulnus  properat.  Hic  san- 
guinis ad  vulnus  vasis  alicujus  affluxus  juxta  Hallerum  pendet  a proclivi- 
tate, qua  gaudent  globuli  rubri,  ut  ubi  majori  copia  sunt  congregati,  eo 
impellantur,  et  fere  attrahantur;  vel  a facultate,  qua  praediti  creduntur  ca- 
nales sese  dilatandi , et  constringendi ; quam  Halleri  conjecturam  nondum 
satis  experimentis  et  rationibus  suffultam  esse  existimat  Spallanzanus. 

CAPUT  XVIII. 

HERNIOSA 

Viscera  omnia  in  abdominis  cavo  contenta  loco  moveri  et  excidere  pos- 
sunt, minus  prompte,  et  frequenter,  quae  pluribus  et  brevioribus  ligamentis 
suspenduntur,  quam  quae  paucioribus  et  laxioribus,  aut  valde  latis  praedita 


(1)  Dei  Fenomeni  della  Circolazioue  , Dissert.  IV,  § 3,  4*  5,  6.  Modena , 1773. 

sunt.  Hujusmodi  relaxatio  aut  procidentia  sive  intestinorum,  sive  omenti, 
sive  hepatis,  lienisve,  aut  stomachi,  herniae  nomine  venit.  Sed  neque  inte- 
stinum, neque  omentum,  nec  aliud  viscus  procidere  possunt,  idest  extra 
abdominis  caveam  promoveri , qnin  peritonaei  laminam  propellant , quae 
eandem  caveam  penitus  succingit.  Hoc  vero  peritonaeum  non  laceratur  prae- 
terquam rarissime,  sed  graduata  viscerum  impulsione,  aut  corporis  conten- 
tione distenditur,  et  producitur,  quemadmodum  in  ascite,  et  graviditate  fieri 
videmus,  ut  nullatenus  controverti  possit,  quod  potissimum  a vi,  et  appulsu 
praedictorum  viscerum  laxatorum  annuli  abdominales  dehiscant , et  patuli 
fiant;  proindeque  viscera  decidant,  eo  quod  rimae,  aut  foramina  inguinis 
sponte  iisdem  viam  aperiant.  Quod  enim  annuli  inguinales  ita  laxati  sint,  ut 
sponte  patefiant,  repugnat  eorum  structura  ex  fibris  tendineis  validissimis 
facta;  repugnat  item,  etiamsi  a natura  tam  ampli  essent  facti,  intestinorum 
conditio,  quae  a mesenterio  quasi  vinculo  perpetuo  coarctantur,  et  lumbo- 
rum vertebris  alligantur,  ne  ultra  praefinita  abdominis  confinia  excurrant, 
neve  supposita  viscera  opprimant  (i). 

Cum  autem  singula,  quae  omnia  a peritonaeo  sunt,  ligamenta  extendi  et 
produci  possint ; tunc  si  mesenterium  debilitatum  distrahatur  ita , ut  inte- 
stina super  annulos  incumbant,  et  gravitent,  sensim  eos  impellendo  aperient, 
et  per  eorum  canalem  prolabentur.  Quod  haec  vincula  reapse  relaxentur, 
patet  ex  Ruyscliii  observatione  (3) , qui  lienis  ligamentum  ita  laxatum  vidit 
in  muliere,  ut  id  viscus  in  hypogastrium  delaberetur;  tum  ex  inspectione 
agricolarum,  qui  uliginosos  Insubriae  campos  serunt  et  metunt,  perpetuis 
febribus,  et  obstructionibus  detentorum,  ut  ex  laxitate  hydropici  pereant. 
Ita  uteri  ligamenta,,  et  ani  elevatores  vinculorum  officio  fungentes  non  raro 
distrahuntur , et  horum  viscerum  procidentiae  locum  dant.  Quae  relaxatio  si 
in  parvis  istis  visceribus  accidit,  quanto  magis  frequentior  erit  in  mesente- 
rio duobus  laminis  composito,  inter  quas  multa  cellulosa,  glandulae,  pin- 
guedo, et  vasa  interjecta  sunt ; quod  ingens  intestinorum  volumen  sustinet, 
laniisque  concussionibus , et  nisibus  subjacet , et  tussi , vomitu , casu , vio- 
lentiis aliis  vehementer  quatitur.  Praeter  exteriores  violentias  aliae  causae  re- 
laxantes ponendae  sunt  in  cibis  intestina  flatu  distendentibus , aut  nimium 
lubricantibus , uti  observare  licet  in  rusticis  et  bajulis , qui  leguminibus , 
brassicis,  suillis,  castaneis  pro  toto  alimento  abutuntur. 

Multorum  auctorum,  et  nostris  observationibus  demonstratur,  mesenterium 
ita  ampliari  et  extendi  posse,  ut  pene  totum  in  scrotum  provolvatur,  uti 
videmus  in  Boneto  (3),  qui  ex  Thoma  Bartolino  sequentia  exscripsit:  44  In 
44  consultatione  referebat  nobis  Joh.  Dominicus  Sala  vidisse  se  mesenterium 
“ cum  intestinis  tenuibus  omnibus  in  scrotum  delapsum,  abdomenque  alterum 


(r)  Benevoli,  Dissert.  ed  Osservazioni , Dissert.  I.  Firenze,  1747?  4-° 

(•2)  Obs.  LXII.  Lien  mole  auclus  in  hypogastrium  descenderat  quatuor  librarum  pondere. 
(3)  Anat.  Pract.  lib.  111,  sect.  XXIX,  obs.  12,  i3. 


44  praeselulisse , qua  mole  compresso  vesicae  collo,  urinaeque  impedito  tran- 
46  situ,  necessitatem  moriendi  aegro  esse  accitam.  „ Laudatus  Bonelus  haec 
subjungit  44  Dissecto  scroto  Caroli  Ludovici  in  Nosodochio  Genevensi  primo 
44  se  obtulit  omentum  eo  devolutum,  paucula  pinguedine  obductum  flave- 
scente: hinc  intestinum  ileum  cum  annexo  mesenterio  ad  ulnae  nostratis 
44  longitudinem  devolutum.,,  — 44  Quae  immanis  procidentia  si  accidit,  mul- 
44  tum  negotii  facessit  in  reponenda  hernia  scroti  (i),  vel  plane  impossibilis 
44  est  restitutio,  quia  alienum  sibi  domicilium  selegit,  uti  ex  Jac.  Tbevart 
44  sic  retulit  Bonetus  (a)„  — 44  Aperto  cadavere  (Joh.  le  Charron)  observa- 
44  tum  est  mediam  quamdam  partem  intestinorum,  et  mesenterii  rupto  peri- 
44  tonaeo  in  scrotum  amplissimum,  et  omni  fide  majus  prolapsam,  ut  etiam 
44  inde  retrahi  nequiret : et  ista  prolapsio  erat  illi  naturalis,  intestinaque  tan- 
44  quam  in  loco  nativo  et  augebantur  in  scroto , et  nutriebantur.  „ 

In  hujusmodi  veteranis  herniis  dexteri  lateris  saepius  coecum  intestinum  cum 
appendicula,  colon  dexterum  totum,  et  portio  ilei  intestini  a coeco  tracta  in 
infimum  scrotum  prolapsa  a nobis  inventa  sunt.  Tunc  crassa  intestina  ante 
tenuiora  descendunt,  et  tenuia,  quae  retro  priora  defluunt,  mutata  directione 
cum  crassioribus  veluti  decussantur.  In  eo  statu  mesenterium  non  solum 
producitur  praeter  ordinem,  sed  etiam  corroboratur  a fasciis  tendineis,  qua- 
rum aliae  fere  transversae,  aliae  in  longitudinem  porrectae,  et  oblique  se 
intersecantes  in  scrotum  cum  intestinis  veniunt.  Ex  quo  difficultas  restituendi 
intestina  , sive  quod  ipsa  quodammodo  contorta  sint ; sive  quod  crassa  ma- 
gis resistant,  neque  spatium  pro  iis  remanet,  ut  quae  ab  lateribus  abdomi- 
nis suspenduntur;  sive  quod  manuum  compressio  non  secundum  positum 
intestinorum  dirigi  potest;  sive  denique  quod  pingue  mesenterium  pressionis 
vim  eludit.  Illud  certum  est  mesenterium,  et  mesocolon  absque  ruptione 
paulalim  distrahi,  et  extendi  posse;  certum  est  etiam  mesenterium,  quod 
tenui  intestino  comes  it  in  scrotum,  duritiem  quamdam  concipere,  et  flexi- 
litatem  amittere,  sicque  liberae  restitutioni  obstare,  cujus  causa  vulgo  annulo 
nimis  constricto  tribuitur. 

Quod  de  mesenterio  diximus , id  de  omento  quoque  dicendum  est.  Hoc 
laxatum  gravitat  super  peritonaei  productiones , eas  lubricando  infirmat,  di- 
latat, et  procidit.  Vidimus  saepe  tam  insignem  procidentiam,  et  tam  expan- 
sum omentum  , ut  pondere  stomachum , et  colon  transversum  deorsum  tra- 
heret. Alulicr  octo  supra  quinquaginta  annos  nata,  jam  quinto  et  vigesimo 
ab  hinc  anno  exomphalo  laborabat.  Namque  cum  adolescentula  aegrotanti 
amitae  adstaret,  eamque  ubi  opus,  in  lectum  reponeret,  ingentem  forte  in 
abdomine  distractionem  percepit,  immemor  an  ante,  an  retrorsum  truncus 
inclinatus  esset,  quae  ramicis  umbilicalis  origo  fuit.  Duodecies,  postea  quam 


(1)  Garengeot , Traite  dOperat.  tom.  I,  p.  329. 

(2)  L.  e.,  obs.  14. 

viro  se  conjunxerat,  feliciter  enixa,  postremo  evenit,  ut  prolapsum  intesti- 
num restituere,  quemadmodum  ipsa  solebat,  nequiret.  Hinc  bis  secta  prius 
vena  in  nosocomium  concessit.  Ibi  altero,  quam  advenerat,  die  incisa,  al- 
tero ab  incisione  die  mortua  est. 

Cadaver  erat  praepingue  : ligamentum  latum  hepatis  seu  suspensorium  in- 
flammatum, aliqua  omenti  crassioris  pars  interius  umbilico  adhaerebat.  Omen- 
tum mesocolicum  crassum , durumque ; jejunum  ad  duas  fere  spithamas 
inflammatum;  adnexum  mesenterium  leviter  corruptum,  et  jejunum,  ubi 
inflammatio  desierat,  coarctatum ; reliqua  aere  distenta.  Videtur  proinde  ab 
ligamenti  lati  jecinoris  distentione  laxatum  peritonaeum  omento,  tum  jejuno 
viam  per  umbilici  hiatum  aperuisse ; dein  gestationis  iteratae  pondere , la- 
xato amplius  hiatu,  viscera  extrorsum  fuisse  protrusa. 

Vir  aetatis  mediae  tumorem  in  dextero  scroto  gerebat  durum,  cylindra- 
ceura , tres  latos  digitos  longum , unius  et  dimidii  crassitudine , a quo  prae- 
ter alvum  contractam,  et  abdominis  tensionem  vix  quidquam  incommodi 
pertulerat,  ideoque  omentum  solum  prolapsum  fuisse  non  male  judicabant 
chiriatri.  Sed  cum  abdominis  inflationi  superveniret  deinceps  dolor , et  vo- 
mitio, praeter  omentum  intestinum  quoque  illapsum  fuisse  suspicabantur, 
ideoque  necessitatem  adesse  tumorem  aperiendi.  Quo  facto,  substantia  quae- 
dam admodum  compacta,  primo  intuitu  non  facile  discernenda  in  conspe- 
ctum venit , quae  cum  naturalem  sibi  sedem  acquisivisse  videretur , satius 
duxerunt  intercepta  viscera  inciso  annulo  liberare.  Sed  superveniens  mors  se- 
quentia observanda  obtulit. 

Omentum  oblongatum  usque  ad  testis  septum  descenderat  in  durioris  cy- 
lindri formam  convolutum,  ad  cujus  exterius  latus  vasorum  spermaticorum 
funiculus  cernebatur.  Ileon  intestinum,  antequam  in  coecum  desineret,  in- 
flectebatur deorsum,  supera toque  annulo  abdominis,  recipiebatur  ab  omento 
veluti  in  vaginam  convoluto,  quod  omentum  uti  ileo  intestino  praetendeba- 
tur, eidem  intestino  etiam  in  abdomine  agglutinatum  erat,  ubi  altera  ilei 
inflexio,  et  mesenterii  plicatio  simul  occultabatur.  Caeterum  epiploon  oblique 
deorsum  trahebat  ventriculi , colique  arcum. 

Bajulus  quinquagenarius  ampla  oscheocele  sinistri  lateris  affectus  ad  No- 
socomium perductus  fuit  6 die  junii  18^4  ubi  moriendum  ei  fuit  paulo 
post  peractam  operationem.  Sympthomata , quae  in  ingressu  conclavis  nota- 
laantur,  erant  alvus  clausa,  et  rarus  singultus;  caeterum  nec  abdominis,  nec 
scroti  tensio , nec  febris , aut  dolor  aderant.  Explorato  herniae  sacco  con- 
clusae lymphae  signa  apparuerunt,  eductaque  per  punctionem  aqua  subru- 
bente, extrema  pars  omenti  in  conspectum  se  dedit.  Quod  cum  mane  accidis- 
set persistente  singultu,  et  alvi  constipatione,  saccus  herniosus  post  meridiem 
patefactus  fuit,  in  quo  crassum  intestinum  cum  omento  a multis  annis  jace- 
bant extra  naturalem  sedem,  in  quam  compelli  nullo  pacto  potuerunt.  Igitur 
homo  intra  nichthemerum  exspiravit. 

Hernia  a magna  epiploi  portione  valde  pingui  duraque  constituta  erat,  cui 


'47 

colon  sinistrum  , ct  porlio  superior  recti  intestini  cum  propriis  vinculis  me- 
socolo, et  mesorecto  subjacebant,  non  minori  pinguedine  fartis,  atque  am- 
plissimo abdominis  annulo  agglutinatis  sine  faecum  interceptione,  quae  co- 
piosae utrumque  intestinum  opplebant.  Hic  non  difficulter  cognovimus 
peritonaeum  a vinculis  naturalibus  solutum  a crasso  intestino  deorsum  tra- 
ctum fuisse , et  hypocondrii , et  lumbi  sinistri  regionem  deseruisse , atque 
ob  tensionem,  et  descendendi  proclivitatem  rectum  quoque  intestinum  ex- 
trorsum  rapuisse.  Haec  laminarum  peritonaei  avulsio  nonnisi  a nimia  con- 
tentione, qua  bajuli  onera  extollunt,  et  succollant,  originem  capit,  ex  quo* 
viscerum  alicui  tanta  impellendi  vis  impertitur , ut  laminam  abdominis  mu- 
sculos intus  convestientem  in  aliquo  puncto  labefactet,  et  protrudat. 

Observationes  igitur,  quas  modo  adduximus,  evidenter  demonstrant,  nun- 
quam herniam  vel  intestinorum,  vel  viscerum  existere , nisi  prius  aliqua 
peritonaei  lamina,  productio,  aut  vinculum  laxetur,  et  diducatur.  Alterum 
argumentum  est,  quod  epiploon,  quoties  annulum  subit,  semper  crassescit, 
ct  non  raro  indurescit ; quamobrem  in  abdomen  restitui  non  potest , nisi 
summo  vitae  periculo ; etenim  ita  restitutum  veluti  corpus  heterogeneum 
intestina  comprimendo  inflammat,  foecum  circulationi  obsistit,  mortisque 
inevitabilis  causa  est.  Nos  longa  experientia  docti  solemus  morbidam  epiploi 
portionem  praecidere,  vel  dispertitis  ligaturis  jugulare,  si  crassitudo  nimia  sit, 
reliquum  reposito  intestino  naturae  committere. 

Quamvis  etiam  Valsalva  non  per  disruptum,  sed  per  laxatum  peritonaeum, 
neque  intra  ejus  processum , sed  intra  sacculum  ab  eo  laxato  efformatum 
viscera  procidisse  conspexerit  testante  Morgagno  (i);  idque  alii  viderint,  ut 
Arantius,  Hildanus,  Barbette,  Ruyschius  ab  eodem  Morgagno  memorati; 
tamen  rupti  interdum  peritonaei  observationes  rarissimas  extare  Joh.  Salz- 
manni,  et  Friderici  Hoffinanni  Patris  Sepulchreto  inscriptas  idem  Morga- 
gnus indicat,  qui  certe  voluisset,  ut  violentae  causae,  per  quas  id  contigit, 
prolatae  fuissent.  Nos  ergo  ejusdem  optatis  satisfacturi  sequentem  observatio- 
nem adjungimus. 

Agricola  diutino  vomendi  impetu  fatigatus,  contractaque  hypogastrocele 
decessit.  In  sinistro  latere , postquam  abdomen  fuit  reseratum , peritonaeum 
a musculorum  abdominis  aversa  facie , et  ab  inguinis  rima  secesserat , et  e 
directo  rimae  abdominis  amplo  patebat  hiatu,  per  quem  magna  ilei  intestini 
pars  inter  peritonaei  laminam,  et  musculos  abdominis  effusa  in  sinistra  hy- 
pogastrii sede  sub  margine  circulari  cartilagineo  ossis  ilii  coercebatur.  Omen- 
tum a dextris  descendens  primo,  decinde  contortum  trans  primam  lumborum 
vertebram  sinistrorsum  tendebat,  ut  margini,  quem  hiatus  peritonaei  con- 
stituerat , adnecteretur. 

Nescio  an  huc  spectet  Celsi  locus  de  interiori  membrana  abdominis  ru- 


(i)  De  Sed.  et  Caus.  Morb.  ep.  XLIII , n.  6,  7. 

pta  (i),  ubi  dicit  eamdem  interdum  vel  ex  ictu  aliquo,  vel  retento  diutius 
spiritu,  vel  sub  gravi  fasce,  superiore  cute  integra,  rumpi  posse  tam  in  vi- 
lis , quam  in  foeminis.  Quam  opinionem  amplexus  est  etiam  H.  F.  ab  Aqua- 
pendente,  subjungens,  curari  ruptionem  peritonaei,  si  ad  mutuum  contactum 
adducta  labia  glutinentur,  quod  fieri  non  potest,  nisi  divisa  prius  cute  ru- 
ptio patefiat.  Hoc  autem  propositum  fuit,  quia  veteres  existimabant,  singu- 
las hernias  nonnisi  disrupto  peritonaeo  accidere  posse.  Propterea  Aquapendens, 
dum  asserit  lianc  chirurgiam  difficilem  admodum  esse , et  subtilissimam , 
sategit,  ut  patientes  sua  sorte  contenti  vitam  traherent  imposito  cerato  con- 
stringente, cinguloque  desuper  deligato.  In  hac  curatione  tamen  per  incisio- 
nem vult  (A) , ut  cutis  et  membranae  ad  vaginalem  usque  aut  ruptam , aut 
dilatatam  aperiantur;  postmodum  ut  vaginalis  consuatur  una  cum  cute,  et 
membranis. 

Alteram  nunc  adjicio  observationem  lacerati  peritonaei,  et  singularem, 
utpote  ex  tribus  cellulis  herniosis  efformatam,  quae  restituendo  intestino  non 
leve  obstaculum  opponebant.  Senex  osclieocele  jamdiu  erat  affectus,  quam  a 
semetipso  reponere  solebat , si  compositio  dici  potest  empirica  compressio. 
Medio  autem  martio  anni  1770  accidit,  ut  quod  prius  cum  aliqua  facilitate 
cxcquebatur,  nunc  obtinere  non  posset.  Intestinum  dum  premebatur,  stre- 
pebat, et  ex  parte  chirurgi  manibus  obsequebatur,  non  tamen  ex  toto  re- 
condebatur. Abdomen  non  tumidum , alvus  obediens  erat , neque  cibum 
aeger  repugnabat.  Itaque  non  gravia  adeo  urgebant  sympthomata , ut  ad 
celotomiam  veniendum  esset ; levioribus  tamen  morbi  signis , vel  etiam  se- 
nectute aeger  ad  interitum  ductus  est. 

Intestinum  ileon  una  cum  coeco,  et  appendicula  in  tres  sacculos  aut  bur- 
sas devolutum  erat,  et  singula  in  singulas  excepta  : prior  sub  communibus 
integumentis  ab  ipsa  adiposa  membrana  constituebatur,  quia  saccus,  ut  di- 
citur, herniosus  ruptus  erat.  Altera  bursa  amplior,  et  media  ab  ipso  perito- 
naeo laxato,  seu  sacco  hernioso  effingebatur,  cujus  ora  in  falcis  modum  la- 
cerata , atque  sursum  directa  priorem  sacculum  ab  hoc  discreverat.  Tertium 
loculum  constituebat  ejusdem  peritonaei  in  scrotum  deducti  plicatura , aut 
septum , quod  medium  loculum  ab  hoc  inferiori  discriminabat. 

Potuit  certe  omentum  in  prima  observatione  peritonaeo  agglutinatum  con- 
citare vomitum , potuitque  ob  vomitionis  vehementiam  idem  omentum  sic 
distrahere  peritonaei  laminam,  ut  ab  rima  abdominis,  et  a musculis  violenter 
avelleretur , sicque  viam  parare  ileo  intestino , ut  continuatis  conatibus  et 
adjuvante  abdominis  contractione  in  herniam  interciperetur.  Suspicandum 
est  in  altera,  quod  rudi  tractatione  tumoris,  incondito  saltu,  et  corporis 
contentione,  quae  ab  agresti  viro  expectanda  est,  peritonaei  lamina  distracta, 
et  discerpta  fuerit. 


(1)  De  Med.  lib.  VII,  c.  77. 

(2)  De  Chir.  operat,  p.  64  , edit.  Venet. 
(3;  Pentateuchi , lib.  I , c.  2?. 

Mirabar  saepe,  quomodo  in  velerana,  et  nunquam  reposita  osclieocele 
foecum  a tenui  ad  crassum  intestinum  transitus  fieret,  quia  materiae  in  va- 
rie inflexo  tubo,  quamvis  canalis  abdominis  nullo  modo  constrictus  esset, 
imo  amplissimus,  contra  gravitatis  vim  ascendere  coguntur,  et  iterum  de- 
fluere, ut  ad  cloacam  perveniant?  An  a motu  peristaltico , si  quidem  existit, 
promoventur  excrementa  ? Sed  crassum  intestinum  eo  motu  praeditum  non 
est,  et  tenue  liberum  non  est,  ut  vermiculari  agitetur  motu.  An  ab  actione 
diaphragmatis,  et  musculorum  abdominis?  Sed  in  vasto  osclieocele  scrotum 
enormiter  amplificante  musculorum  actio  eo  usque  non  pertingit.  An  a sola 
bile  derivat,  quidquid  commotionis  intestinis  inest?  Quaesiverat  revera  Mor- 
gagnus (i),  cur  alvus  nihilominus  responderet  in  iis  herniis,  in  quibus  nec 
annulus,  nec  intestinum  arctius  constrictum  est , nec  gangraena  affectum. 
Hoc  in  parvis  herniis  dumtaxat  accidere  observavit,  atque  animadvertit  ali- 
quam materiae  partem  in  nonnullis  trajectam  esse , quae  infra  constrictionis 
locum  fuerit  accumulata;  vel  etiam  supra  eum  locum,  si  constrictio  minor 
fuerit ; vel  denique  quod  parietis  intestinalis  particula  solummodo  interclusa 
fuerit,  ut  via  satis  pervia  supersit  in  tubo,  quo  faeces  utcumque  trajicere 
possint. 

Commode  etiam  fit  transitus  rei  alimentariae , si  intestinum  aliquod  trans- 
motum fuerit  intus  in  abdomine,  quod  cadaver  provectae  aetatis  viri  kelem 
gerentis  nobis  obtulit  anno  1777?  quem  manuum  ope  pertentando  incassum 
restituere  conati  sumus.  Aperto  igitur  scroti  sacco,  intestina  haud  aegre  per 
rimam  in  abdomen  propulsa  sunt;  nam  sic  erat  ampliata,  ut  quatuor  digiti 
in  conum  collecti  per  eam  insinuarentur.  Nunc  autem  praetermissa  quae  ad 
vulgarem  herniam  spectant,  et  abdomine  per  longam  incisionem  adaperto 
singularem  duodeni  translationem  animadvertimus.  Notum  est  enim  ter  in- 
flecti duodenum  antequam  sinistrorsum  in  jejunum  abeat,  atque  ex  sinuata 
mesocoli  plica  egrediatur.  Contra  in  hoc  viro  directe  a pyloro  duodenum 
secundum  dextrum  latus  spinae  dorsi  retro  mesenterium,  et  super  musculi 
psoadis  corpus  descendebat,  ubi  ex  sinuato  margine  prodiens  in  scrotum 
delabebatur.  Circulus  iste  mesocoli  regularis  erat,  tumidulus,  subrotundus, 
paulo  productior  , ut  spatium  inter  marginem  liberum  et  duodenum  inter- 
cederet. Porro  in  sacco  herniario  praeter  extremum  duodenum,  totum  inte- 
stinum jejunum  repertum  est  una  cum  mesenterio  crassefacto , multumque 
protracto.  In  hoc  mesenterio  versus  psoae  radices  abscessum  conspeximus 
ipsi  duodeno  quodammodo  instratum,  nam  vertebrale,  ut  dicam,  mesente- 
rium ante  duodenum  excurrebat.  Omentum  in  dextra  pariter  abdominis  parte 
collectum , corruptum  , crassumque  fuit. 

Quid  de  hac  translatione  partium  sentiendum?  An  ab  origine  transmotum 
fuit  duodenum  cum  propria  vagina  ? Ita  existimo , quia  nulla  morbida  con- 


ti) De  Sed.  et  Causis  Morb.  ep.  XXXIV,  »4  et  seq. 


ditio  in  iis  partibus,  praeter  eam,  quae  prolapsum  insecuta  est , conspicieba- 
tur. Itaque  crediderim  ex  distentione , et  pondere  chymi  crassioris  duode- 
num ad  inferiora  extensum  fuisse , paulatimque  jejunum  cum  annexo  me- 
senterio eo  perduxisse,  ubi  sensim  sensimque  in  herniam  prorupit. 

Si  ad  ea,  quae  superius  proposita  sunt,  animum  advertamus,  facile  conjicie- 
mus ad  curationem  non  sufficere,  ut  intestinum  recondatur,  et  cingulo  con- 
tineatur , donec  processus  peritonaei  coarctetur , vel  a succrescente  carne 
obstruatur.  Cum  enim  herniae  causa  in  mesenterii  laxitate  consistat , necesse 
omnino  est,  ut  mesenterium  ipsum,  ejusque  appendices  contrahantur,  et 
constringantur.  Quod  eo  facilius  obtinetur  in  juvenibus,  in  quibus  corpus 
vegetando  novas  jugiter  vires,  et  robur  assumit,  quam  in  viris,  utpote  rigi- 
dioribus , et  indocilibus  fibris  praeditis.  Non  tamen  ableganda  sunt  subliga- 
cula, quibus  non  tantum  viscera  in  sedibus  continentur,  et  rima  abdominis 
roboratur;  sed  etiam  ulterior  mesenterii  distractio  eo  artificio  prohibetur,  id 
praecipue  obtinendo,  ut  id  ligamentum  paulatim  sese  contrahat,  et  in  pri- 
stinam sedem  restitutum  denuo  instauretur.  Commodum  igitur  erit  ad  con- 
solidanda ligamenta,  ut  aeger  in  lecto-  aliquandiu  conquiescat,  et  ab  exerci- 
tationibus gravioribus  sese  abstineat.  Praeterea  ut  styptica  lumbis , abdomini 
Apponantur,  quorum  formulas  videre  est  in  chirurgia  ab  Aquapendente , 
Vigonis,  aliorumque.  Opportunum  quoque  censemus  medium  ventrem  infe- 
riorem succingere,  ne  pondere  deorsum  ruant  viscera,  atque  ut  suspensum 
mesenterium  propius  adnexum  cum  vertebris  lumbalibus  admoveatur,  quo 
plus  roboris  acquirat,  et  in  sede  permaneat.  His  adjungenda  sunt  alimenta 
sana , flatus  discutientia , interdum  spirituosa , ut  liquor  Hoffmanni , vinum 
meracum,  spiritus  salis  marini,  quem  magnopere  laudatum  video  apud  Dio- 
nysium (i). 

Formula,  modusque  hoc  remedio  utendi,  quemadmodum  a Monacho  quodam  re- 
demptum, et  postea  a Galliarum  Rege  vulgatum  fuit,  hic  est. 

A biennio  ad  decennium. 

Sumantur,  spiritus  salis  marini  scrupuli  quatuor;  misceantur  exactissime  cum  vini 
rubri  generosi  hemina.  De  hoc  vino  hauriat  quotidie  jejuno  stomacho  uncias  duas  , 
atque  ita  pergat  ultra  diem  vigesimum  primum. 

A decimo  ad  annum  aetatis  quartum  decimum. 

Heminae  vini  adjungantur  drachmae  duae  ejusdem  spiritus  et  probe  uniantur. 

Ab  anno  quartodecimo  ad  decimum  septimum. 

Vini  rubri  Heminae  infundantur  drachmae  duae  cum  dimidia  spiritus  salis  marini. 

A decimo  septimo  ad  extremum  vitae. 

Usurpentur  drachmae  quinque  ejusdem  spiritus  pro  vini  hemina. 


(i)  Operat,  de  Chir.  quatricme  Demonstrat. 

Emplastrum  quod  habet 

Mastiches  puri  unciam  dimidiam. 

Ladani  drachmas  tres. 

Nucum  cypressi  siccatarum  tres. 

Hypocystidis. 

Terrae  sigillatae  singulorum  drachmam  unam. 

Picis  nigrae  uncias  tres.  / 

Therebintinae  venetae  unciam  unam. 

Cerae  flavae  unciam  unam. 

Radicis  consolidae  majoris  siccatae  unciam  dimidiam. 

Redigantur  omnia  in  pulverem,  dein  coquantur  jugiter  massam  agitando, 
miscendoque,  donec  ad  formam  emplastri  denseatur.  Postquam  emplastrum 
inguini  impositum  est,  haec  observanda  sunt;  ut  subligaculo  bene  fabrefa- 
cto diu  noctuque  gestato  viscera  contineantur;  ut  jejune  bibatur  vinum, 
postquam  in  lagena  bene  quassatum  fuerit;  sumpto  vino  per  quatuor  horas 
a cibo , potuque  abstineat.  Si  stomachus  affligitur , uno  alterove  die  a vini 
haustu  desistendum.  Nunquam  consideat  aeger,  sed  pedibus  insistat,  vel  ja- 
ceat, vel  deambulet.  Non  equitet,  non  curru,  vel  rbeda  vehatur,  non  satie- 
tur. Absoluta  curatione  per  tres  menses  adhuc  ventrali  fascia  fulciatur. 

Nunc  ab  adultis,  in  quibus  aleae  plenae  sunt  herniae,  transeamus  ad 
pueros , in  quibus  ob  peritonaei  structuram , et  viscerum  situm  facillime 
contingunt.  Talis  autem  est  peritonaei  status,  ut  in  quocumque  orbitae  pun- 
cto attenuari,  et  dissolvi  possit,  praecipue  vero  relaxatur,  ubi  appendices, 
seu  processus  emittit,  quorum  tres  numerantur,  bini  ad  inguina,  alterum  ad 
umbilicum.  Jam  enim  pervulgatum  est , quod  in  foetibus  virilis  sexus  usque 
ad  octavum  mensem  processus  peritonaei  inguinales  assurgunt  in  cavo  ab- 
dominis renibus  proximi.  Hi  processus  una  cum  coleis,  quos  sustinent,  et 
ambiunt,  post  octavum  graviditatis  mensem  paulatim  ad  inguina  descendunt, 
ubi  raro  consistunt,  saepius  vero  post  ortum  in  scrotum  dimittuntur, 
atque  orificium,  quod  abdomen  spectat,  conglutinatur.  Quod  si  orificium, 
quod  ex  inversione,  et  depressione  processus  peritonaei  efficitur,  patulum 
maneat,  viscus  aliquod  data  causa  per  id  in  scrotum  devolvi  potest,  sicque 
fit  hernia  congenita. 

Hc  rniam  congenitam  teste  suspenso  exhibuit  puer  anno  1787  parentibus 
orbus,  decem  natus  annos,  quae  eodem  referente  ab  ipso  ortu  existebat  in 
dextro  inguine.  Testis  in  inguine  haerebat,  qui  licet  undequaque  mobilis, 
et  paulo  deorsum  propelli , et  simul  intestini  cum  illo  prolapsi  portio  facile 
compelli  in  abdomen  posset;  tamen  quo  minus  fascia  herniis  continendis 
apta  muniretur,  faciebat  metus,  ne  coleus  ab  ejusdem  pila  nimium  laedere- 
tur. Duo  a me  ad  sanationis  scopum  proposita  fuere : alterum  ut  fasciae 
orbiculari  binae  pilae,  seu  pulvilli  aptarentur,  quorum  sinister  a consueta 
pyramidali  forma  non  recederet,  et  v eluti  basis  esset,  super  quam  tota  fascia 
pelvim  cingens  firmaretur.  Pulvillus  dexter  solito  gracilior , ex  transverso 


ovatus  ita  positus  esset  inter  coleum,  et  annulum,  u,t  hunc  premendo,  il- 
lum non  urgeret.  Alterum  si  hoc  artificio  contineri  intestinum  nequiret,  aut 
testis  a pulvillo  male  afficeretur,  ut  sectio,  quam  pro  herniis  adhibemus, 
institueretur,  cujus  ope  vel  annulus  occludi,  vel  coleus,  si  quo  vinculo  su- 
spensus esset,  deorsum  urgeri  potuisset.  Eorum  autem,  quae  proposui,  au- 
xiliorum primum  amplectebatur , vinculoque  concinne  fabrefacto  intestinum 
in  sua  sede  contineri  potuit. 

Decem  mensium  puellum,  quem  ob  alterius  cruris  brevitatem  dissecabam 
anno  1786,  hernia  in  dextro  inguine  laborare  animadverti.  Intestina  vacua, 
et  pene  diaphana  erant,  glandulae  autem  mesentericae  mole  auctae.  A dex- 
tris per  patulum  peritonaei  ostium  dilapsum  erat  crassum  intestinum  cum 
ilei  ansula,  ad  quem  prolapsum  perquirendum  discissis  per  longitudinem 
scroti  tunicis,  et  peritonaei  productione,  cum  rima  abdominis,  apparuit  te- 
stem ab  intestino  proxime  contingi.  Ultimus  nempe  ilei  gyrus,  qui  alias  in 
ipso  abdomine  in  coecum  desinit,  ab  interiori  parte  inguinis  descendebat 
in  peritonaei  canalem,  ibique  coeco  intestino  inserebatur  sulco  quodam  trans- 
verso utriusque  intestini  limites  dirimente. 

Coecum,  quod  priori  continuum  erat,  infimam  sacci  vaginalis  sedem  te- 
nebat, cujus  appendicula  sinistrorsum  educta,  et  versus  pubem  nonnihil 
porrecta  inflectebatur  sic , ut  sub  coeci  fundo  emergeret , atque  ita  inter 
crassum  intestinum,  et  coleum  interponebatur  apice  ejus  dexterius  vergente. 
Testis  altera  superficie  super  vaginalis  tunicae  fundum  reclinatus  erat;  altera 
appendiculam , et  coecum  sustinebat.  Ab  angulo  colei  dextero  exteriorique 
producta  epididymis  arcuatim  sursum  tendens  sub  colo  intestino  recondeba- 
tur , quod  ita  coeco  comes  ibat , ut  non  modo  ilei  gyrus,  et  coecum  totum 
cum  appendicula , sed  coli  dexteri  portio  quoque  ad  herniam  faciendam  con- 
venirent. 

In  cadavere  adulti,  et  hirsuti  viri  peritonaeum,  quod  in  sacculum  oblon- 
gum extra  abdomen  productum  vaginalem  tunicam  testi  impertitur , intra 
idem  abdomen  a dextero  latere  adhuc  hiabat.  Aderat  nempe  ostium  natura- 
le , quod  post  colei  in  scrotum  descensum  ab  introversa  basi , cui  testis  in- 
sidet in  embryone,  nasci  solet.  Per  id  ostium  jam  a Mery  observatum  (1) 
defluebat  omentum  , quod  gracilescens  in  coni  formam  vertici  superiori , et 
mediae  testis  superficiei  adnascebatur.  Ostium  peritonaei  versus  abdominis 
caveam  adeo  amplificatum  erat,  ut  praeter  omentum  crassiorem  digitum 
contineret.  Ita  ex  abdomine  liberum  ad  testem  iter,  et  vicissim  ab  scroti 
cavea  in  ventrem  erat.  Nacta  igitur  opportunitate,  experiri  placuit,  num  te- 
stis ex  scroto  in  abdomen  remeare  posset ; et  sane  levi  digitorum  pressione 
in  abdomen  exiluit  una  cum  vaginali  tunica,  et  orificium  deletum  fuit. 

Nunc  observationem  prosequentes  de  testis  positu,  scire  licet  epididymi- 
dem  pone  omentum  a colei  superiori  vertice  enatam , juxta  crassiorem 


(1)  Mena,  de  1’Aead.  Roy.  des  Sciences,  1701. 


marginem,  et  paulo  retrorsum  descendisse  ad  imum  testem,  ubi  in  anterio- 
rem partem  reflexa  secundum  marginem  testis  internum  in  deferentem  du- 
ctum abiisse.  Videtur  ergo  omentum  testi,  dum  in  abdomine  latitabat,  fuisse 
accretum,  ab  eoque  dum  ex  abdomine  depellebatur,  paulatim  laxatum  epi- 
ploon  in  scroti  caveam  fuisse  deductum.  Evidens  etiam  est,  cum  via  in 
scrotum  satis  ampla  esset , quod  intestina  extra  orbem  suum  non  recesse- 
runt, quia  illa  mesenterii  pars,  quae  eadem  alligat,  relaxata  nunquam  fuit. 
Porro  tenendum  est  ob  intermedii  omenti  impedimentum,  et  ob  ejusdem 
utpote  a ventriculo  orti  mobilitatem  pervium  permansisse  abdominis  orifi- 
cium ; demum  propter  omenti  adhaesionem  testem  a perpendiculo  stetisse , 
qui  alias  in  adulto  obliquus  est.  Caeterum  tubus  iste  vaginalis  nihil  lymphae 
continebat. 

Tres  peritonaeum  emittere  processus  paulo  superius  diximus  : duo  nempe 
ad  inguina , tertium  ad  umbilicum  sic , ut  duo  primi  paulo  ante  infantis 
ortum  ex  abdomine  in  scrotum  demittantur;  ultimus,  qui  extra  abdomen 
jam  est,  post  tertium  foecundationis  mensem  in  ventris  caveam  recipitur, 
atque  sacci  vitellarii  vice  fungitur  in  homine,  et  vesicula  umbilicalis  ab  au- 
ctoribus nuncupatur.  Etenim  in  tenerrimis  embryonibus,  quibus  corporis 
extremitates  adhuc  desunt,  et  reliqua  imperfecta  sunt,  carinam  vidi  cute 
tectam,  non  item  anticam  corpusculi  partem  a sterno  ad  pubem.  Cutis 
loco  extantia  viscera  contegebat  membranula  tenuissima,  per  quam  mucoso- 
rum adhuc  intestinorum  gyri  translucebant , nutabantque  extra  abdominis 
orbitam,  ita  enim  laxe  ab  ea  membranula  custodiebantur. 

In  embryone  magis  maturo  umbilicus  quadantenus  cute  tectus  semper 
prominet  in  umbonis  formam  viscera  complectens  , cujus  orificium  modo 
amplius,  modo  angustius  existit.  Haec  vesicula,  aut  umbilici  prominentia  a 
subtilissimo  velamento,  quod  a peritonaeo  procedit,  obtegitur,  atque  in  per- 
fectiori foetu  a superinducta  cute  velatur  usque  ad  funiculi  umbilicalis  mar- 
ginem. Nec  quisquam  existimet  eam  membranulam  esse  amnion , quia  Al- 
binus scribit  (i)  “Amnion  multo  ante  quam  umbilicum  attingat  per  ambitum 
44  ejus  a corio  recedere,  sensimque  contrahere  se  in  quamdam  infundibuli 
44  speciem,  eaque  parte  umbilicum  laxe  continere.,,  Nam  amnios  ad  oras  um- 
bilici cutaneas  pertinet , sub  qua  expansione  infundibuliformi  vesicula  peri- 
tonaei reperitur. 

Funiculus  superiorem  umbilici  partem  tenet;  vesicula  sub  eodem  pro- 
stat, atque  intestina  in  vesiculam  transeunt  per  intervallum  quoddam  inter 
venam  umbilici,  et  arteriam  sinistram,  antequam  canales  isti  in  funiculum 
compingantur.  Tunc  hepar  totum  epigastrium  occupat,  quandoque  vesiculam 
subit.  Duodeni  extremum  cum  jejuno,  ileo,  et  colo  extra  abdomen  sunt 
praeter  eam  crassi  intestini  partem,  quae  in  rectum  desinit.  Vesicula  igitur 

umbilicalis  sat  ampla  abdominis  loco  stat,  comprehendi tque  intestinorum, 
mesenterii,  et  hepatis  rudimenta,  tenuissima  illa  dumtaxat  membranula  pro- 
lecta. Bullucula  igitur  varias  subit  mutationes : vel  enim  sola  pellicula  con- 
tegitur, cute  et  musculis  deficientibus;  vel  eidem  cutis  superinducitur  se- 
cundum naturae  ordinem ; vel  rima  superstes  in  adultiori  inter  musculos 
rectos  transitum  dat  visceribus  herniam  efficientibus ; vel  rima  ulterius  ex- 
tenditur , tumor  increscit , et  prolapsus  augetur. 

Pro  certo  igitur  haberi  potest,  quod  initio  peritonaeum  solum  visceribus 
obtendatur,  quod  deinde  per  umbilici  fere  hiatum  producatur,  tertiumque 
processum  constituat ; quod  primis  foecundationis  mensibus  pro  ventre  locus 
non  sit,  sed  abdominis  cavum  tunc  formari  incipiat,  dum  nudum  perito- 
naeum musculis,  et  tegumentis  obducitur;  quod  pedetentim  extantia  viscera 
intus  relabantur  eo  ordine,  quo  cavitas  abdominis  effingitur;  demum  quod 
bursa , aut  processus  peritonaei  filabitur  postremo , et  contrahitur  foveolam 
in  umbilico  relinquens. 

Cum  igitur  in  singulis  embryonibus  umbilicus  tumeat,  et  mullum  pro- 
mineat testante  Albino;  cum  umbilicum  expansum,  et  aliquot  tenuium  inte- 
stinorum gyros  continere  viderit  Wrisbcrgius  (i),  qui  ex  amplo  hiatu  in  li- 
nea existente  prolabebantur ; cum  hic  umbilici  status  post  tertium  graviditatis 
mensem  mutetur,  et  vesicula  dispareat  (a);  pronum  erit  judicare,  quid  de 
ea  sentiendum  sit;  quid  exomphalus  congenitus  denotet;  a qua  causa  oriatur 
eventratio , vel  Aspalasoma  ? (3)  Quid  de  foetibus  in  adultorum  abdomine 
repertis  dicendum?  Si  enim  saccus  vitellarius  intra  ventrem  retrahitur,  ubi 
abdomen  congruam  amplitudinem  acquisivcrit,  quid  vetat,  si  duo  ova,  aut 
germina,  communibus  membranis  conclusa,  ne  sacci  vitellarii  sibi  invicem 
adhaereant;  quid,  inquam,  vetat  ne  unius  vitellus  alterius  vitellum  cum  toto  ovo 
absorbeat,  rudisque  embryo  in  aliquo  abdominis  angulo  consistat,  et  cubet? 

Primipara  anno  1779  genuit  masculum  macilentum,  rugosum,  vomentem 
viridia,  cui  in  dextero  umbilici  latere  hernia  prominebat.  In  prima  aetate 
foetuum  maturorum  velamenta  communia  solummodo  contigua  funiculo  esse 
videntur.  In  hoc  casu  cutis  a funiculo  recederis  locum  fecit  peritonaeo,  quod 
propulsum,  ruptumque  tenuia  intestina  cum  mesenterio  ad  ulnae  longitudi- 
nem effudit.  Neque  recens  videbatur  accidisse  prolapsus;  nam  intestinorum, 
et  mesenterii  superficies  ruberrima  erat,  tamquam  ab  amnii  aquis  macerata, 
et  leviter  ulcerata.  Non  recentem  fuisse  herniam  dixi , aut  inter  pariendum 
natam , quia  intestina  sic  cuti  erant  accreta , ut  dimoveri  non  potuerint. 
Quae  singularis  herniae  species  me  impulit,  ut  puerperam  percunctarer; 
num  quidpiam  adversi  passa  esset?  Illa  se  probe  meminisse  ajebat,  semel 
in  dorsum , iterum  in  ventrem  cecidisse ; tunc  illud  consecutum  esse  arbi- 


ti) Descriptio  Embryonis  lium. 

(i)  Iilumenbach  , Instit.  Pbysiot.  sect.  XIV,  § >70. 

(3)  Geolfroy  S.  Hilaire,  Journal  Compl.  lom.  XXI  , maji  i8?.>, 

trabar,  ut  vis  impulsionis  in  dorsum  suscepta,  et  foelui  communicata  ab- 
dominis viscera  contra  umbilicum  compulerit,  regionem  nempe  debiliorem, 
ubi  nulla  re  obsistente  inter  musculos  rectos  abdominis  una  cum  peritonaeo 
gracile  intestinum  sibi  viam  paravit. 

Similis  observatio  legitur  apud  Felicem  Platerum  (i)  qui  falso  existimabat 
intestina , quae  exciderant,  ab  amnio  membrana  fuisse  cincta  et  eidem  con- 
nexa. Recte  vero  statuerat , procidisse  viscera , antequam  in  lucem  ederetur 
puella,  quia  ejus  mater  nonnisi  magnis  conatibus  alvum  exonerabat.  Confe- 
ratur etiam  Joannes  Scultetus  in  explicatione  Tabulae  XXXVI11,  qui  per 
relaxatum  umbilicum  intestina , solo  peritonaeo  investita , se  conspicienda 
praebuisse  in  puella  Ulmensi  scripsit. 


CAPUT  XIX. 

VESICALIA. 

Etsi  auctorum  plurimi  de  causis,  quae  urinae  iter  obstruunt,  disseruerint; 
tamen  non  abs  re  esse  existimo , aliqua  verba  facere  de  nonnullis , quae 
longo  nobis  usu  obvenerunt,  exceptis  iis,  quae  a venerea  labe  proficiscun- 
tur. Plures  autem  causae  sunt,  ob  quas  urina  reddi  nequit,  vitiumque  est 
in  urethra , vel  vesica , vel  renibus , quae  partes  interdum  vitiatae  esse  pos- 
sunt, quin  urina  intercipiatur.  In  viro,  qui  ob  ischuriam  perierat  anno  182,0, 
urethra  angustata  erat,  et  circa  ejus  medium  duo  sinus  in  valvulae  formam 
efficti  conspiciebantur,  alter  a dextris,  alter,  qui  et  major,  in  pariete  po- 
stico, quorum  ostia  sibimet  obversa  erant;  nam  dextri  sinus  orificium  ver- 
sus glandem  aperiebatur,  et  cerei,  et  fistulae,  sive  ampliandae  urethrae,  sive 
ciendae  urinae  causa  in  eum  sinum  impactae  nunquam  in  vesicam  compelli 
potuerunt.  Sinus  posterioris  ostium  e directo  vesicae  orificium  spectabat. 
Hae  duo  valvulae,  vel  sinus  tanquam  ab  instita  urethram  coarctante  sejun- 
gebantur. Ultra  institam,  scilicet  vesicam  versus,  canalis  amplissimus,  et 
crassus ; vesica  maxime  lacertosa  fuit. 

Aliud  quoque  reddendae  urinae  obstaculum  est  caruncula,  quam  plerique 
chirurgorum  olim  esse  carnis  excrescentiam  in  urehtra  ab  ulceratione  obor- 
tam existimabant,  et  nunc  forte  aliqui  eandem  sententiam  fovent.  Antonius 
Benevoli  vero  (2),  et  F.  Colot  (3)  hanc  carunculam  celebratam  ulcusculum  esse 
grani  hordeacei  probant.  In  cadaveribus  enim  eorum,  qui  caruncula  labora- 
verunt, modo  a lata  cicatiice  urethram  angustatam;  modo  granum  hordea- 
ceum vel  ulceratum,  vel  pure  vastatum  una  cum  subjacente  prostata;  in- 


(1)  Obs.  lib.  III,  p.  7.4 • 1 edit-  Basileae. 

(2)  Xuova  Esposizione  intorno  alia  Caruncula  delPuretra.  Firenze , 1724. 

(3)  Traite  de  1’opcratiou  de  la  taille , p.  229 , sccj. 

terdum  etiam  hinc  inde  constrictam  urethram  a cicatricibus  viderunt.  Sed 
quotiescunque  pus,  aut  sanies  ex  urethra  prodit,  id  granum  hordeaceum 
abscessisse  indicat;  unde  etiam  urina  flexuoso  cursu,  aut  geminato  effertur, 
et  quandoque  pus  per  vasorum  seminalium , et  prostatae  canaliculos  in  cel- 
lularem textum  deponitur,  et  abscessionem  vel  in  perinaeo,  vel  in  scroto  parit. 

Cereoli,  qui  in  urethram  immitti  solent,  id  solum  agere  videntur,  ut  gra- 
num hordeaceum  comprimendo,  pus,  aliamve  materiam  prostatae  inhaeren- 
tem expellant,  malum  autem  radicitus  non  tollant.  Neque  multum  fidendum 
cereolis  caustico  onustis,  quos  Colotus  plane  rejicit. 

Granum  hordeaceum  in  suppurationem  abiisse  cognoscitur,  si  fila  purulenta 
cum  urinis  educuntur ; si  frequens  sit  mingendi  desiderium  cum  ardore , et 
aliqua  difficultate;  si  urinae  cursus  bifidus;  denique  si  obex  demisso  in  ure- 
thra catheteri  prope  vesicae  cervicem  occurrit.  His  additur  saepe  febris  curn 
horrore , et  puris  foetidi , aut  sanguinei  excretione. 

Simplex  grani  hordeacei  abscessus,  qui  ad  prostatas  non  descendit,  sanari 
saepius  cereolis  demulcentibus  potest,  si  recta  simul  vivendi  ratio  instituatur. 
Probantur  autem  lac,  aqua  Nuceriae,  concretum  cornu  cervi;  pulmenta  ex 
lactucis,  intybis,  buglossa,  cucurbitis.  Improbantur  vinum,  aromata,  vege- 
tabilia urinam  moventia,  cereoli  medicati,  injectus  mordax,  irritans;  neque 
seraper  profuit  oleum  injectum,  quia  ob  visciditatem  parietibus  urethrae 
adhaerendo,  atque  impuris  humoribus  irretitum,  saepe  noxium  fuit.  Initio 
morbi  balnea,  et  fotus  proficiunt,  eoque  descrescente  cereoli  simplices,  de- 
nique styli  plumbei  ad  explicandum  iter,  quae  vero  impedimenta  non  ultra 
trium  aut  quatuor  horarum  spatium  retinenda  sunt.  Fistula  vero,  quam  hodie 
usurpant,  ex  gummi  symphoricae  Guianensis  confecta,  septimo  circiter  quo- 
que die  educenda,  atque  purganda  est,  cum  ea  materia,  quae  ex  urina  ei 
inhaerescit,  asperior  fieri  possit. 

Eadem  remedia,  quibus  suppuratio  antevertitur,  aut  quibus  affectae  par- 
tes ab  humorum  colluvie  liberari  possunt,  turgentibus  prostatis  conveniunt; 
at  cereoli  fere  nihil  possunt , quin  imo  irritando  nocent.  Quare  si  malum 
pervicax  sit , ad  validiora  deviendum  est , et  perinaeum  usque  ad  vesicae 
cavum  incidendum ; tubulus  condendus  ad  urinam  educendam ; et  suppu- 
ratio promovenda,  quo  partes  infirmae  detumescant,  et  erigantur.  Ubi  ure- 
thra nimis  constricta  est,  ut  catheteri  non  sit  locus,  tenuissimus  stylus  in 
urethram  immittendus  est,  atque  eo  loco,  ubi  consistit,  ibi  super  apicem 
lenticularem  incidendum  , et  per  id  vulnus  specillum  in  urethram  introdu- 
cendum, et  per  specilli  iter  conductor  canaliculatus  in  vesicam  impellendus 
est,  cujus  beneficio  reliquum  urethrae  vel  dilatatur,  vel  ad  vesicam  usque 
aperitur. 

Accidere  interdum  potest,  ut  urethrae  iter  adeo  obstructum  sit,  ut  stylus 
penetrare  non  possit;  tunc  oportet  vulnerare  perinaeum  sic,  ne  urethra, 
neque  vesicae  cervix  laedatur,  eo  videlicet  fine,  ut  per  suppurationem  par- 
tes illae  detumescant,  et  relaxentur,  quo  deinceps  demisso  per  urethram 


stylo,  vel  cathetere,  eadem  urethra,  et  collum  vesicae,  et  prostata  discindi 
queant.  At  si  vesica  nimis  intenta  sit,  et  ejus  tumor  ad  umbilicum  perti- 
neat , duobus  supra  pectinem  digitis  eam  perforare  necesse  est  relicto  tubu- 
lo, donec  viae  naturales  panduntur. 

Dum  ex  retenta,  vel  difficili  urina  genitalia  organa  intumescunt,  et  in 
suppurationem  abeunt,  saepe  sinus  et  fistulae  oriuntur,  in  quibus  urina 
desidet.  Tunc  urethra  non  uno  loco  ob  ulcera,  vel  abscessus  perforata  in- 
venitur; ideoque  perinaei  fistulae  non  semper  integram  sanationem  recipiunt. 
Non  nunquam  urethra  pertunditur  superius  inter  radices  corporum  caverno- 
sorum, et  pubis  ossa  carie  afficit.  Interdum  trans  granum  hordeaceum  lace- 
ratur urethra,  aut  si  mavis  in  ejus  collo,  sinusque  purulentus  inter  posticam 
vesicam  et  rectum  intestinum  exoritur  vix  sanabilis.  Ubi  urina  lente  distillat 
in  cellularis  textus  areas,  saepe  calcaream  terram  deponendo  in  lapillos  con- 
crescit nulla  arte  distinguendos  nisi  sectione  instituta.  Plerumque  vero  fistulae 
reperiuntur  in  urethra  membranea,  rarissime  in  cole;  descendunt  inter  mu- 
sculum erectorem,  et  corpus  urethrae  vasculosum.  Videtur  sane,  quod  haec 
urethrae  ulcuscula , quae  in  fistulas  abeunt , arrodant  libentius  lacunas  pro- 
fundiores urethrae , aut 
lulari  residet. 

Viro  sexagenario , qui  ob  gonorrhaeas  virulentas  ischuria  saepius  labora- 
verat, abscessus  in  perinaeo  pertusus  fuit  2,1  januarii  anno  1782,.  Ex  eo  in- 
gens quotidie  urinae  vis  profluxit;  sed  continua  febris  cum  siti,  anxietate, 
aliisque  malis  conjuncta  hominem  e vivis  eripuit  die  trigesima  ejusdem  mensis. 

Vesica  urinaria  e cadavere  exempta  , vacua , et  contracta  sine  labe  fuit , 
si  quemdam  ruborem  excipias  prope  cervicem.  Verum  cellularis  membrana 
extus  urethrae  circumposita  multum  aucta,  et  dura  fuit;  auctum  pariter 
volumen  vesicularum  seminalium,  et  glandulae  prostatae  conspiciebatur.  Ure- 
thra per  longitudinem  discissa,  duo  foramina  in  conspectum  venerunt,  quae 
in  urethra  membranea  prope  radicem  bulbi  spongiosi , et  paulo  dextrorsum, 
crassiorem  specillum  admittebant,  et  in  vastum  perinaei  abscessum  desine- 
bant. Anterius  paulo  scilicet  in  urethra  cavernosa  ulcera  bina  septo  mem- 
branaceo separata  animadversa  sunt.  Spatium,  lata  illa  foramina  dirimens  ab 
ulceribus,  obtegebat  membranula  dura  urethrae  undique  annexa,  praterquam 
in  anteriori  urethrae  parte,  ubi  sub  margine  libero  aditus  erat  in  amplum 
sinum,  vacuum,  ad  granum  usque  hordeaceum  protensum.  Urethra  desine- 
bat in  glandem  deformem,  crispatum,  durissimum. 

Robustus  vir  jam  pridem  per  hydrargirosim  a venerea  labe  liberatus  du- 
ritiem in  perinaeo,  et  ad  urethrae  dimidium  cum  familiari  stranguria  ad 
multos  annos  conservavit.  Dum  in  valetudinarium  se  recepit  anno  1^83 
urinam  purulentam , et  difficulter  reddebat.  Ibi  febri  et  inflammatione  sub- 
orta,  profundus  abscessus  in  perinaeo,  alter  in  scroto  ad  penis  radicem  ap- 
paruit, quibus  apertis,  absumptaque  per  longam  suppurationem  duritie  vir 
melius  habuit , et  deLersis  postmodum  plagis  urina  jam  per  urethrae  viam 

excernebatur,  quae  per  40  dies  ex  ulceribus  penis,  scroti,  atque  perinaei  di- 
stillaverat.  Ita  factum  est , ut  spleniis  crassioribus  arctioreque  fascia  deliga- 
rentur ulcera,  quae  ex  oris  callosis  aliquot  urinae  guLtas  adhuc  effluere  si- 
nebant, donec  trochiscis  e minio  penitus  exustae  fuerunt.  Sed  urethrae  via 
aperienda  restabat,  multique  obices  cereolorum,  et  chordarum  progressum 
prohibebant,  qui  cum  reliquis  duritiis  per  novos  abscessus  penitus  liquati, 
cereolis,  et  catheteri  aditum  in  vesicam  fecerunt,  unde  vir  octimestri  spatio 
sanus  e valetudinario  profectus  est. 

Optimi  Prae tici  de  Marchettis  (1),  et  Colot.  (2)  praecipiunt  fistulas  omnes  esse 
secandas,  cereos,  vel  catheteres  esse  adhibendos,  setacea,  si  opus,  trajicien- 
da, et  Guajaci  decoctum  usurpandum.  Pars  autem  callosa  fistularum  in  pe- 
rinaeo, et  circa  partes  adjacentes  inurenda  est  ferramento  candente,  ita  ut 
caro  illi  accrescat,  et  ad  cicatricem  perducatur  fistula;  cavendum  vero  mo- 
nent, ne  eadem  amplior  fiat,  aut  pars  aliqua  spermatica  extinguatur. 

A R T.  I. 

Ischuria  el  cathanus , 

Quae  gradu  solum  differunt  dysuria,  et  stranguria  ad  ischuriam  referri 
commode  possunt , quia  aeque  ad  urinae  difficultatem  pertinent.  Inter  cau- 
sas vero  urinae  difficulter  emittendae , notandae  sunt : Arenulae , calculique ; 
calli,  cicatrices  durae,  elatae  urethram  obstruentes;  prostata  indurata,  sup- 
purata, schyrrosa  ; immodicus  veneris  usus;  mejendi  procrastinatio;  potatio 
vini  generosi,  et  aere  carbonio  saturati;  abusus  diureticorum;  potatio  nimia 
aquarum  mineralium , medicarum ; tunc  enim  quo  magis  vesica  distenditur 
aquis,  eo  minus  in  fluida  vim  suam  exercere,  seseque  contrahere  potest.  Huic 
iscliuriae  facile  medetur  si  venae  sectionibus  opportune  factis  inflammatio 
praecaveatur;  si  lotium  catheteris  ope  emolitur,  quoties  id  exigit  urinae 
quantitas. 

Huic  proxime  attinet  alia  urinae  retentio , quam  aliqui  paradoxam  nun- 
cuparunt, scilicet  cum  nimia  urinae  copia  vesicam  ita  distendit,  ut,  quam- 
vis aeger  consuetam  lotii  quantitatem  reddat,  eadem  tamen  non  vacuatur 
penitus,  et  in  tumorem  supra  pecten  assurgit  globosum,  interdum  dolentem, 
qui  ab  imperitis  persaepe  pro  pelvis  abscessu  habitus  est.  Tunc  oportet  ca- 
thetere lotium  evocare,  eoque  interdiu , noctuque  uti,  vel  eum  in  vesicam 
relinquere,  donec  vesica  iterum  ad  consuetudinem  suam,  et  pristinum  robur 
redeat.  Nunc  autem  monere  oportet,  quod  quo  plus  urinae  emittitur,  eo 
magis  secernitur;  nam  fistula  flexilis,  ut  moris  est,  in  vesica  retenta  non- 
nullos continuo  ad  mejendum  incilat ; alii  vero  eo  beneficio  fruentes  saepius 


(1)  De  ulceribus  et  fistulis  urethrae, 
(a)  Traile  de  l’operation  de  la  taille. 

fistulam  aperiunt  parum  lotii  evacuaturi,  quod  dum  ab  aegro  peragitur,  ve- 
sica vacua  persaepe  aerem  per  fistulam  absorbet,  non  levi  superficiei  ejus 
internae  detrimento ; nam  vesica  succenditur , sitis  , et  febris  accedunt , et 
sub  frigore  homo  extinguitur. 

Est  quaedam  ischuriae  species  a levi  inflammatione  procedens,  quae  re- 
pente invadit  cum  immani  mingendi  desiderio,  et  gravi  passione,  lotio 
crasso , albo , atque  intra  paucas  hebdomadas , interdum  intra  paucos  dies 
periodum  contrahit.  Hoc  Celsum  non  latuit,  dum  scribit:  Mediocris  quoque 
inflammatio  saepe  urinam  reddi  naturaliter  prohibet  (i).  Morbi  quoque  liu- 
jus  resolutionem  non  dubie  declaravit  inquiens : ex  vesica  dolenti  si  puru- 
lenta urina  processit,  inque  eo  laeve,  et  album  subsedit,  metum  detrahit  (2). 

Fere  autem  inflammatio  tenet  totam  vesicam,  vel  ejus  partem  aliquam 
veluti  mucosam  membranam,  imum  fundum,  orificium,  prostatam,  et  vesi- 
culas spermaticas.  Id  vero  ex  dolore,  et  febri  intelligitur , qui  lumbos,  in- 
guina occupat,  et  etiam  sub  pectine  tumor,  et  dolor  est,  si  vesica  a lotio 
distenditur,  et  interdum  vomitus  accedit.  Tunc  protinus  sanguis  mittendus 
est,  et  danda  quae  leniunt,  uti  decocta  altheae,  papaveris,  hordei,  quibus 
adjicitur  nitrum.  Homo  etiam,  si  oportet,  in  balneum  demittendus,  abdo- 
men oleis,  malagmatibus  fovendum  est.  Si  hisce  malum  vinci  non  potest, 
demisso  in  urinae  iter  et  in  vesicam  cathetere  urina  evocanda  est. 

Porro  denatorum  vesicas  inflammatas  inspiciendo  reperitur  mucosa  mem- 
brana subcinerea,  aut  subruffa,  punctis  rubentibus  interstincta.  Quae  subtus 
est  membrana  cellularis  (nervosam  vocant)  mirum  in  modum  distenditur, 
et  crassescit,  unde  fit,  ut  intus  in  vesicae  cavo,  et  in  postico  pariete  in 
sepimenta  flectatur  ad  instar  valvularum  intestinorum.  Substantia  hujus 
membranae  compacta  est,  sic  tamen  ut  se  diduci  patiatur,  et  alicubi  fibras 
carneas  albas  ostendat.  Sub  hoc  celluloso  textu  interdum  sinus  quidam  ve- 
nosi observantur  uteri  cotyledones  emulantes,  dum  reliqua  cellularis,  quae 
extus  vesicae  circumponitur,  duritiem  quamdam  est  adepta. 

Calharrus.. 

A mucosae  internae  inflammatione  originem  habet  fluxus  ille  albus , vi- 
scidus  ex  vesica , quem  catharrum , vel  herpetem  vesicae  nominant.  In  eo 
perpetuus  mingendi  conatus,  et  mucosa  plurima,  quae  matulas  complent, 
et  earum  fundo  adhaerent,  interdum  etiam,  sanguinea  excernuntur.  Neque 
male  hanc  affectionem  tenesmo  intestini  recti  comparaveris,  inter  quas  par- 
tes multa  est  connexio;  nam  recti  intestini  phlogosis  simul  vesicam  quando- 
que invadit,  et  urinae  difficultatem  cum  aliis  pravis  effectibus  ciet. 


(1)  De  Med.  lib.  VII,  c.  26. 
(1)  Lib.  II , c.  a. 


In  omnibus,  quos  secuit  Antonius  Benevolus  (i),  cadaveribus  reperit  ve- 
sicam intus  abrasam,  mucore,  qui  superficiem  oblinit,  destitutam;  nonn un- 
quam etiam  leviter  ulceratam;  rarius  nigrescentem,  nisi  morbus  diutius  tra- 
xisset. Praeter  haec  in  plerisque  prostatam  haud  parum  tumefactam  invenit 
sine  alio  ejusdem  glandulae  vitio. 

Sed  quinam  sunt  fontes,  ex  quibus  scaturit  vis  illa  muci  tenacis?  Ut 
fontes  illos  muci,  qui  aliquando  copiose  intra  vesicam  deponitur,  detegeret 
cel.  Florianus  Caldanus  (a)  vesicam  urinariam  atramento  replevit,  et  primo 
die  aquulam  suboscuram,  obscuriorem;  altero  nigram;  tertio  in  extima  vesicae 
superficie  conspexit.  Inversa  tunc  vesica  internam  ejus  superficiem  perlustran- 
ti, reticulum  subtilissimum  et  elegantissimum  in  ipsamet  superficie  conspexit. 
Areae  reticulo  comprehensae  foveolas  minimas,  rotundas  nigro  distinctas  co- 
lore manifesto  referebant , non  aliter  quam  intimam  intestinorum  tunicam 
in  cribri  formam  pertusam  detexit , et  delineatam  dedit  Galeatius  Bononien- 
sis , ex  quorum  cryptis  intestinalem  mucum  emanare  docuit.  Itaque  ab  re- 
ticulata, aut  folliculosa  interiori  vesicae  membrana  haud  dubie  emanat  mu- 
cus in  catharro  vesicae  conspicuus. 

Id  sequenti  observatione  haud  dubie  confirmatur.  Geometra  a prima  pue- 
ritia ad  pubertatem  usque  lectum  commingere  consueverat,  cum  parentes 
ejus  rei  pertaesi  Medicum  adsciscunt , qui  dato , nescio  quo  pharmaco , in- 
voluntarium urinae  fluxum  cohibuit;  sed  fastidiosiorem  effectum  advocavit, 
priapismum  nempe,  noctuque  intentius  accedentem.  Priapismo  comes  fuit 
excretio  e vesica  mucosa,  seu  fluxus  muci  viscidi,  variati  cum  pressione, 
angustia,  quo  continenter  ad  annum  usque  aetatis  34  afflictus  fuit,  licet  consi- 
liis sapientissimorum  Athaenei  Ticinensis  Professorum  usus  fuerit.  Cum  forte 
advocatus  essem  decima  januarii  anno  182,1,  mucum  sanguine  remixtum  red- 
debat, eo  quod  insolitis  laboribus  ei  vacandum  fuisset;  et  dolores,  quibus 
antea  carebat,  sibi  familiares  excitavit.  Post  sanguinis  detractionem,  datis- 
que emulsionibus  cum  papavere  et  laudano  turbae  compescebantur.  Vesica 
quamvis  fere  vacua  supra  pubem  paulo  tumebat,  atque  manu  tractata  quam- 
dam firmitatem  ostendebat,  ut  facile  esset  conjectare,  tunicas  crassiores  fa- 
ctas fuisse.  Cystotomiam , quam  eidem  proposui,  rejecit,  aliorumque  expe- 
rientiae se  commisit,  quae  eum  fefellit,  tandemque  omni  spe  dejectus  violentas 
sibi  manus  intulit. 

Totum  vesicae  corpus  durum  fuit  lardi  naturam  habens  ; ejusdem  lacerti 
carnei  crassiores , inter  quos  multa  lymplia  concreta  haerebat ; interior  su- 
perficies ulcerata , et  in  suppurationem  versa , ex  qua  hinc  inde  mucus  in 
pseudo-meinbranulas  laciniosas  coactus  pendebat ; ureteres  tumidi , crassi , 
lumen  eorum  ampliatum;  renes  sanis  similes. 


(1)  Dissert.  II  sulF  Iscuria. 

(2)  FI.  Caldani  Opuscula  Anat.  Patavii,  i8o3,  4-°  De  cribrosa  urinariae  vesicae  tunica. 


Sorbitionis  ex  Avellana  Mexicana  confector  urinam  inconsulto  continere 
solitus  in  gravissimam  stranguriam  incidit,  qui  Medicorum  respuens  consilia, 
amico  Pharmacopolae  sese  concredidit,  et  pharmaca  bene  multa  ex  adstringen- 
tium  genere  ab  eodem  propinata  devoravit.  Ita  misellus  jugiter  urinas  cum 
difficultate  emittebat,  atque  interdum  vesicae  cervix  adeo  contrahebatur,  ut 
lotium  non  transmitteret.  Interjectis  aliquot  annis  ischuria  tam  pertinaci,  tam 
intensa  adortus  fuit,  ut  continua  pressione  perinaeum  intumuerit.  Ab  eo 
tempore  (erat  enim  decimus  annus  morbi,  dum  haec  adnotaveram  anno  1800) 
scilicet  decenii  spatio  urinas  semper  laboriose  reddidit  dissimiles  colore,  et 
crassitie;  nam  vel  copiosum  mucum  tenacem,  vel  furfures  male  olentes,  vel 
sanguinem  tum  muco , tum  furfuribus  perfecte  commixtum  demittebant. 
Dum  ischuriae  paroxysmus  appropinquabat , urinae  aqueae  velut  in  hyste- 
ricis fluebant,  deinde  supprimebantur,  nec  nisi  post  multas  horas  promove- 
bantur, scilicet  cum  tenesmus  vel  sponte,  vel  auxiliorum  ope  dissolvebatur. 
Tenesmus  nonnunquam  ita  torminosus  fuit,  ut  e lecto  desilire  ei  opus  fue- 
rit, et  pedibus  terram  concutere,  cpia  in  angustia  intestinum  quoque  ob 
invitos  conatus  et  anxietatem  multa  mucosa  dejiciebat. 

Anno  1799  perinaei  tumore  ad  maturitatem  perducto  ardentissima  febris 
hominem,  erysipelas  vero  scrotum,  hypogastrium,  ilia  invasit.  Hoc  tumore 
in  varios  abscessus  degenerante,  opus  fuit  incidere  perinaeum,  radicem  penis 
ad  scroti  latera,  iliorum  regionem.  Ulcera  ab  his  plagis  orta  persanata  fue- 
runt, quin  pro  certo  statui  potuerit,  an  uncjuam  urina  per  earum  orificia 
distillaverit.  Auno  sequenti  frequentius  ischuriae,  jugiter  tenesmo  ferocissi- 
mo, interdum  febri,  et  cicatricum  exasperationi  obnoxius  fuit,  et  paroxy- 
smorum violentia  alterum  in  perinaeo  tumorem  extulit,  qui  licet  pro  urina- 
rio habitus,  nunquam  quamvis  apertus  urinam  dimisit. 

Post  bene  multas  circa  morbi  causam  indagines  judicarunt  Medici,  se  her- 
petem, vel  scabiem  vesicae  recognovisse,  qualem  describit  Grashuis  ; injun- 
xeruntque  aegro,  ut  serum  aluminosum  biberet,  et  ut  perinaeum  sibi  aperire 
pateretur.  Inciso  perinaeo,  sinus  tortuosus  ad  urethram  ducens  repertus  est. 
Die  quarto  accessit  febris  3 multum  puris  ex  interiori  sinu  manabat;  urinae 
liberius  fluentes  mucum  tenacem,  foetidum  deponebant.  Ad  vires  instauran- 
das cortex  peruvianus  datus  est,  qui  post  longiorem  usum,  cum  cervicem 
vesicae  constringere  videretur,  omissus  fuit.  Catheter  ab  experta  manu  ductus 
in  vesicam  demitti  non  potuit.  Postquam  aquas  Brandulae  potare  incoepit , 
alternatim  vehementi  tenesmo,  et  ischuria  per  complures  horas  tenebatur, 
quibus  sedatis,  fere  intra  biduum  ardens  febris  accendebatur  cum  sopore, 
pulsus  duritie,  sudoribus  intra  nycthimerum  solvenda,  tum  etiam  urina  foe- 
tore  continuo  inter  alcalicum  et  putrem  nares  percellente. 

Sub  his  vicissitudinibus  dies  duodecim  cum  urinis  albis  bene  habuit  aeger; 
verum  postquam  sexdecim  lagenas  aquae  hauserat,  urinae  denuo  foetentissi- 
mae,  crassae,  purulentae,  et  subcruentae  prodierunt;  neque  sine  dolore, 
aut  pressura,  aut  corporis  agitatione  eliciebantur.  Relegatis  proinde  Brandulae 

aquis  ptliisanam  cujusclam  empyrici  homini  commendarunt,  nempe  ex  ape- 
rientibus, glycirrhiza,  radicibus  altheae,  petroselini,  fructibus  alkekengi,  ut 
videbatur,  compositam.  Et  profecto  urinas  abunde  ciendo,  majorem  simul 
muci , et  sanguinis  copiam  trahebat.  Hac  pariter  pthisana  seposita  mistum 
Grashuis  porrectum  est,  quod  recipit  decocti  corticis  peruviani  unciam 
unam,  essentiae  cinnamomi  unciam  dimidiam,  spiritus  vitrioli  drachmas  duas. 
Hujus  elyxirii  usu  tenesmus  quievit ; urinae  foetore , et  muco  privatae  fere 
ad  naturalem  conditionem  redierunt,  et  aeger  decimoquinto  die  e conclavi 
descendit,  urinas  libero  cursu  etiam  supinus  excernens,  quod  antea  frustra 
moliebatur. 

Ita  sex  mensibus  valetudine  utens  satis  bona  januario  anni  1801  levi  coryza 
praecedente  aliquid  sibi  deponi  in  vesica  percepit,  et  mox  sinceri  sanguinis 
copiam  ex  urethra  excrevij,  et  qui  insecuti  sunt  diebus  urinae  vel  sanguine, 
vel  muco  tenaci,  fibrato  matulae  inhaerente  refertae,  interdum  expedite, 
interdum  levi  stranguria  reddebantur,  quam  stranguriam  clysteres  ex  opio, 
cicurabant.  Exinde  naturalem  urinae  adeptae  indolem  vix  duabus  hebdoma- 
dibus fluxerunt,  cum  febris  horrida  novum  in  genitalibus  abscessum  gene- 
ravit , ruptisque  cicatricibus  ad  penis  radicem , ad  scroti  latera , ad  peri- 
naeum  nova  ulcera  induxit.  Haec  non  tam  gravis  momenti  fuissent,  nisi 
simul  nervorum  distentiones  accessissent  protractis  leypothimiis  mortem  mi- 
nitantes. His  signis  moscho  cum  pauxillo  opii  subventum  est;  quod  phar- 
macum tantae  fuit  efficaciae,  ut  non  solum  convulsionibus,  sed  etiam  uri- 
nae opitularetur,  quae  trimestris  spatio  alacriter,  et  sine  tenesmo  manavit. 
Sed  mense  majo  ejusdem  anni  urinae  denuo  cum  tenesmo,  glutinosae,  san- 
guineae, et  graveolentes  apparuerunt,  novique  abscessus,  et  scroti  erysipe- 
las, et  pus  ex  antiquis  ulceribus  scaturiebat;  sopitisque  postmodum  molestiis 
aeger  inambulabat , cibumque  avide  sumebat , ut  omne  intus  morbificum 
exlus  conversum  fuisse  videretur.  Quapropter  ulcerum  manantium  beneficio 
totum  annum  1802  sine  gravi  molestia  tracluxit.  Demum  ingravescente  morbo 
quidpiam  fungosi  in  vesica  succrevisse  indicabat  tumor  ejusdem  supra  pu- 
bem elatus,  nisi  forte  ipsiusmet  vesicae  tunicae  ita  adauctae  fuerint,  tunc 
enim  exasperatis  sympthomatibus  lente  contabescens  interiit  anno  i8o3  sine 
sectione. 

Fervidus  concionator,  cui  saepius  antea  erytlirema  cervicem  et  crura  oc- 
cupaverat , urinam  inter  longius  perorandum  continere  solitus , in  eundem 
fere  morbum  incidit;  nam  assiduo  mejendi  desiderio  urinam  paucam,  mu- 
cosam, dein  cruentam  demittebat.  Tunc  primus  morbi  impetus  venae  se- 
ctionibus, clysteribus  ex  opio,  lactibus,  postremo  elyxire  Grashuis  domatus 
est.  Post  sesquiannum  laboribus  non  parcens , fit  anxius  cum  pulsu  duriori, 
irritato,  urinis  cruentis,  copioso  muco  irretitis.  Itaque  sanguis  non  semel  e 
brachio,  ex  haemorrhoidibus  dectractus  est,  et  urina  cathetere  educta.  Ve- 
sica non  dolebat , neque  abdomen  tumebat.  Quamvis  etiam  ab  hoc  paroxy- 
smo liberatus  fuerit , tamen  de  rebus  divinis  eloqui  non  destitit , sibique 

gravem  vesicae  inflammationem  concitavit,  qua  ad  suppurationem  vergente 
amplum  in  vesica  ulcus  exortum  est,  quod  vitae  finem  fecit. 

Ad  calcem  Dissertationis  de  Generatione  puris  cl.  Joliannes  Grashuis  me- 
dicus Batavus  adjunxit  morbi  noti  satis  hactenus  descripti  delineationem, 
in  qua  plioenoinena  omnia,  quibus  aegri  detinentur,  praecise  et  distincte 
enumerat,  morbumque  a dysuria,  et  stranguria  discerni  posse  asserit  tum 
ejus  diuturnitate,  doloris  per  longa  intervalla  remissione,  tum  a copia  pi- 
tuitae subsidentis;  neque  male  comparatur  tenesmo,  qui  intestino  recto  fa- 
miliaris esse  solet.  Causam  vero  requirit  in  interioris  vesicae  tunicae  sensilitate 
praeternaturaji,  quae  ab  urina  irritata  continuo  contrahitur,  ac  si  inimicum 
quid  expellere  conaretur. 

Morbum  hunc  difficilis  esse  curationis  non  immerito  existimat,  praecipue 
si  inveteratus  sit,  quia,  etsi  initio  sanari  possit,  saepe  tamen  recrudescit. 
Quo  minor  est  muci  copia,  et  quo  spissior,  is  cum  urina  prodit,  eo  mor- 
bus sanationi  propior.  Vesica  eroditur  nonnunquam;  urina  effunditur  inter 
eam,  et  integumenta  externa,  tumoresque  excitat  cutem  perforantes,  vel 
cultello  exscindendos.  Intolerabilia  autem  tormina,  diuque  perseverantia  vires 
infrangunt , et  vitae  finem  imponunt. 

Verum  praeter  experientissimos  viros  iVnt.  Benevolum,  et  Joh.  Crashuis 
hanc  aegritudinem  jam  notam  fuisse  Hippocrati  video.  Ait  enim:  44  Quibus 
44  urina  pura  est,  et  alias,  atque  alias  furfuracea  quaedam  per  summam  uri- 
44  nam  feruntur,  iis  vesica  scabie  laborat  (i).  „ Et  alibi  (2,):  44  Theoforbi  filio 
44  Larissae  vesica  foeda  scabie  (lepram  dicunt)  laboravit,  et  glutinosam  urinam 
44  reddebat,  in  eaque  reddenda  circa  initium  et  finem  dolore  divexabatur,  et 
44  mentulam  confricabat.  Hic  epoto  acri  medicamento  urinam  promovente  ad 
44  vesicam  nihil  quidem  secessit,  sed  vomitione  pus  multum,  et  bilem  red- 
44  didit , caeteraque  ejusdem  generis  per  alvum  demittebat.  Venter  dolore 
44  conflictabatur , et  intus  ardoris  sensus  percipiebatur.  Reliquo  vero  toto 
44  corpore  perfrixit,  et  exsolutionem  sensit,  neque  quicquam  assumere  voluit. 
44  Huic  medicamenti  vis  nimia  ventriculum  vehementer  admodum  exulcera- 
44  vit,  quo  epoto  tertio  postea  die  extinctus  est.  „ 

Mentionem  quoque  facit  vesicae  scabiosae  Alexander  Trullianus  (3)  qui 
hunc  affectum  discernendum  esse  monet  ab  iis  furfuraceis  particulis,  quae 
ex  venis  deferuntur  in  febribus  immoderatis.  Affectum  hunc  difficilem  esse  , 
et  prope  insanabilem  perhibet,  ut  nullum  adversus  ipsum  valeat  medica- 
mentum. 

Aliqua  exempla  prostant  item  in  Anatomia  Practica  Boneti  (4)  de  viscida 
materia  fundo  matulae  haerescente;  de  muco  tenaci  a singulari  vesicae  vi- 
tio; de  mucosa  substantia  cum  urina  diu  excreta;  praecipue  vero  quod  in 


(1)  Ilipp.  Op.  sect.  III  , De  Natura  hominis  , edit.  Foesii. 

(2)  Sect.  VII  , De  Morbis  Vulgar.  Iib.  V , n.  17. 

(3)  Alex.  Tmlliani  lib.  IX,  cap.  7,  Scabiosae  vesicae  indi  lia. 

(4)  Sepulclneli  Jib.  III,  ject.  28,  obs.  i5,  iG,  18. 

appendice  ex  Sylvatico  profert,  de  materia  mucosa  tenacissima  diu  a sene 
excreta  citra  calculi  praesentiam.  Verum  quia  haec  presse  admodum  narrata 
sunt , parum  lucis  medentibus  adferunt.  Uberior  est  descriptio  rari  vesicae 
affectus  in  Hoffmanno  (i).  Agitur  de  viro  coelibe  quinquaginta  annorum 
haemorrhoidibus  antea  obnoxius , qui  ex  improviso  stimulum  ad  matulam 
sensit,  tum  inter  mingendum  ardore  urethrae  excruciatus  lotium  reddit  al- 
bum, multisque  filamentis  plenum,  et  post  aliquam  moram  sedimentum  al- 
bum, largissimum  deponebat.  Hunc  affectum  haemorrhoides  vesicae  albas 
appellavit  Hoffmannus , proposuitque  aquas  Spadanas , tanquam  leniter  ad- 
stringentes,  et  martiales;  item  succinum  praeparatum,  et  oleo  tartari  per  de- 
liquium impraegnatum,  cujus  drachmam  dimidiam  mane,  et  vespere  sumere 
jubebat.  Hortabatur , ut  pro  potu  quotidiano  uteretur  decocto  ex  radicibus 
sarsaparillae , scorzonerae , cichorei , et  glycirrhizae  cum  semine  foeniculi. 

Auctores , qui  de  vesicae  catharro  scripserunt , omnes  in  eo  sunt , ut  in 
prima  morbi  periodo  adhibeantur  ea,  quae  glutinant,  quae  blandae  demulcent, 
ut  mucus  naturalis  vesicae  restituatur.  Deinde  vitiata  muci  secretio  est  corri- 
genda, ejusque  e vesica  effluxus  cohibendus.  Primum  obtineri  potest  ptisanariis 
ex  radicibus  altheae,  consolidae,  ex  malva;  tum  mucilaginibus  ex  concreto 
cornu  cervi , ranarum  ; ex  gummi  tragacantha  et  arabico ; ex  seminibus 
psyllii,  et  cydoniorum.  Conferunt  etiam  potiones  lactis,  et  seri  ejusdem, 
aquae  Nuceriae.  At  si  morbus  vehementior  sit,  et  signa  inflammationis  osten- 
dat, venae  sectio  non  est  negligenda,  nec  balneum,  nec  fotus  abdominis. 
Benevolus  commendat  injectiones  in  vesicam  ex  gummi  arabico,  tum  ex  ce- 
russa veneta  in  aqua  egelida  solutis  tam  ad  tollendam  irritationem,  quam  ad 
ulcuscula  abstergenda.  Dum  mitior  est  morbus,  in  hac  Provincia  usurpatur 
non  sine  fructu  ptisanarium  ex  staminibus  Zeae  maiz,  quae  stamina  chymice 
tentata  exhibuerunt  Extractwum ; mucilaginem ; substantiam,  per  quam 
flavescit  aether,  et  alcohol;  acidi  gallici , et  concini  vestigium;  nitrati  po- 
tassae  minimum.  Ex  cineribus ; potassa , parum  silicis ; ferri  paucissimum ; 
sulphatum  calcis  et  potassae  educta  sunt.  Horum  componentium  quantitatis 
ratio  habita  non  est. 

Nunc  venio  ad  id,  quod  facilem  muci  e vesica  secessionem  prohibere  po- 
test, quod  licet  difficilis  negotii  sit;  tamen  tarditas  tam  in  secretione  muci, 
quam  in  ejus  excretione  est  procuranda , ut  mucus  non  solum  naturalem 
consistentiam  acquirat,  sed  etiam  folliculi  nimis  relaxati  debitum  robur  con- 
sequantur. Hoc  roborantibus,  et  adstringentibus  pharmacis  nec  acribus  ob- 
tineri licet,  inter  quae  censentur  radix  tormentillae,  cortex  tamarisci,  cortex 
peruvianus , quibus  aquae  incoctis  commode  additur  alumen , vel  succus 
catbecu.  Imprimis  vero  laudat  Grashuis  tincturam  corticis  peruviani  ad  un- 
ciam unam;  tincturae  corticis  cinnamomi  unciam  dimidiam;  et  spiritus  vi- 
trioli  drachmas  duas;  de  qua  potione  viginti  ad  triginta  guttae  ex  aqua 


(i)  Frid.  Hoffoianni  Consuit.  Med.  Casus  XC1II. 


communi  hauriendae  sunt  quotidie,  ter,  quaterve.  Opium  vel  ejus  praepa- 
rationes liis  auxiliis  interpositae  plurimum  conferunt  sive  ad  sopiendum  do- 
lorem, 'et  continuam  ad  mingendum  molestiam;  sive  ad  muci  secessionem 
ct  excretionem  avertendam.  Victus  sit  tenuis ; vitentur  motus , et  exercitia ; 
vinosa,  calida,  aromatica,  urinam  pellentia,  veluti  summe  noxia  prohibeantur. 

Memoria  mea  non  excidit,  quod,  dum  adhuc  artis  chironicae  tyrocinium 
ponerem , egregius  Lithotomus  Dominicus  Uccellus  antecessor  virum  cu- 
cullatum,  lignipedem  instituta  cystotomia,  et  expurgata  vesica  feliciter  a ca- 
tharro  liberaverit,  qui  antea  nullo  opitulante  auxilio  crudeliter  vexabatur. 
U tinam  hanc  chirurgicam  administrationem  omnes  amplecterentur,  sed  ple- 
rique  si  non  omnes  eam  formidantes  audacter  recusant,  supplicium  indomiti 
morbi  aegro  animo  toleraturi. 

A R T.  II. 

Dysuria  a calculo. 

Artifex  ccrarius  postquam  ab  adustione  cruris  convaluisset,  statim  dysuria 
correptus  est , scilicet  ardore  inter  mejendum  magis  minusve  importuno , et 
quamvis  nullum  ex  urethra  fluxum,  neque  virulentum  passus  fuerit,  tamen 
catheteris,  cereolorum,  chordarum  immissioni  multa  obstabant.  A balneis, 
injectionibus  olei  simplicis , ab  euematibus  levamen  habuit,  hinc  chordis  iter 
factum  est.  Verum  harum  irritans  natura  dolores  vehementes,  febrim,  fre- 
quens mejendi  desiderium  cum  ardore  continuo  concitavit.  Quamobrem  cor- 
pus emaciari,  vultus  flavescere  coepit;  accedebat  sitis  cum  cibi  fastidio; 
urinae  guttatim,  albacquc  cum  cruciatibus,  et  ardore  perpetuo,  pulsu  lan- 
guido emittebantur.  Denique  demisso  cathetere  calculus  tangitur.  Facta , ut 
moris  est,  etiam  febrienti  sectione,  calculus  forcipe  comprehensus  in  mi- 
nutas arenulas  exsolvitur;  postridie  abdomine  inflato,  et  stomacho  ingesta 
rejiciente  moritur  iy83. 

Vesica  succensa  superficiem  interiorem  lividam  habuit;  inter  ejus  tunicas 
sanies  concludebatur ; in  cellulari  tela  hypogastrii  dextri  vastus  abscessus  in 
gangraenam  pronus.  Nil  in  sinistro  vitii  repertum;  hujus  tamen  lateris  ren 
emaciatus,  contractus,  induratus  erat  soliti  coloris,  pelvi,  et  tubulis  urini- 
feris  obliteratis.  Huic  adnexus  amplior  urether  medio  cursu  coecus  erat. 
Defectum  sinistri  renis  compensabat  dexter  duplo  voluminosior,  qui  disectus 
nullam  intus  labem  ostendit.  Ejus  renis  urether  in  intestini  modum  amplia- 
tus. Scrotum  lividum. 

Dysuiia  a prostata .. 

Tertius  labebatur  annus  ex  quo  Nob.  vir  ob  gonorrhaeas  praecociter  sup- 
pressas in  dysuriam  incidit,  quae  anno  1781,.  post  iter  per  acclivia,  et  aspera 

susceptum  ingravescere,  et  urinae  vias  succendere  visa  est,  mingendiquc 
conatus  adeo  crebro,  vehementerque  instabant,  ut  ab  utraque  inguinis  rima 
intestina  devolverentur.  Itaque  ad  inflammationem  compescendam  praeter  po- 
tiones, et  fomenta,  sexies  intra  triduum  sanguinem  mittere  opus  fuit.  Ab 
hac  stranguria  liberatus  aeger , ut  dysuriam  quoque  abigeret , a qua  conti- 
nenter vexabatur,  in  urbem  venit  praestandorum  virorum  consilia  collatu- 
rus , qui  consideratis  sympthomatibus  nempe  tenesmo,  mucoque  in  urinis 
subsidente,  lotio  nunc  pleniori,  nunc  tenuiori  filo  decurrente,  sine  ponderis 
in  imis  partibus  sensu,  judicantes  vesicae  corpus  non  esse  affectum,  statue- 
runt ut,  quis  esset  prostatae  status,  inquireretur.  Haec  revera  multum  am- 
plificata, et  vix  dolens  reperta  est,  non  tamen  ad  eam  duritiem  pervenisse, 
quae  schyrro  propria  est.  Cereolus  urethrae  immissus  quasdam  plicaturas  in 
transversum  positas  prope  veru  montanum  offendit  ejus  itineri  sese  oppo- 
nentes. 

Praeceptum  itaque  fuit  ea  omnia  in  usum  vocare , quae  stagnantes  hu- 
mores solvere,  prostatam  contrahere,  et  plicaturas  deprimere  valerent,  quod 
facile  eventurum  sperabant  consulentes  ob  quamdam  prostatae  mollitudinem. 
Ad  id  obtinendum  praeviis  balneis  plena  hydrargirosis  instituta  est;  ptisanae 
ex  hordeo,  taraxaco,  altliea,  malvis,  lacte  datae  sunt;  item  pulveres  anody- 
ni,  qui  nocturnos  stimulos  anteverterent;  demum  cereoli  simplices  primum, 
dein  tenuis  argentea  fistula  admota  est,  qua  in  medio  curationis  cursu  ure- 
thrae rugae  conficerentur,  et  urinae  iter  patefieret.  Quibus  auxiliis  perfecte 
restitutus  est. 

Adolescens  ex  Valle  Tellina  annorum  2,4,  satis  robustus  et  enutritus 
post  febrim  typhoidem  octo  ante  annos  superatam  micturire  coepit  cum  do- 
lore tam  in  ipso  mingendi  actu,  quam  post  urinam  reclusam  permanente. 
Distillabat  quidem  urina  facilis  et  sana , sed  quovis  horae  quadrante  pro- 
rumpere iterum  nitebatur.  Iter  urinae  liberum,  vesica  contractilis  cathetere 
deprehensa  est , nisi  quod  profundus  dolor  ad  perinaeum  tam  investigatione 
partium,  quam  inflexione  corporis  excitabatur.  Urina  deinceps  furfuribus 
conspersa  apparuit,  sed  vesicatorio  ad  os  sacrum  apposito  limpida  rediit. 

Causa  dysuriae  latebat,  nec  veneris  usus  praecesserat;  sed  perinaei  dolor, 
et  is  qui  catheteris  introductione  excitabatur,  suspicionem  moverunt,  pro- 
statam esse  affectam,  quam  quidem  non  volumine  auctam,  sed  duriorem, 
quam  solet,  atque  sinisterius  magis  protuberantem,  dolentemque  explorando 
invenimus.  Dolor  item  levis  prope  umbilicum  non  ad  urethram  sed  ad  pe- 
rinaeum  propagabatur.  Post  multa  incassum  adhibita  liquor  sublimati  corro- 
sivi propinatus  fuit,  quo  juxta  regulas  sumpto  paulatim  convaluit. 


Dysuria  ab  herpete. 

Dulciarius  annorum  4^?  cx  matre  vasto  ad  bracilium  herpete  affecta  pro- 
genitus, dum  virilem  aetatem  attigit,  coepit  eruptionibus  cutaneis,  ardenti- 
bus , et  molestissime  prurientibus  esse  obnoxius  , aestivo  in  primis  tempore. 
Accidit  forte  ut  e scala  prolabens  crus  dextrum  sibi  pessime  ulceraret,  quod 
aegerrime  restitutum  fuit.  Nec  multo  post  ardore,  incitamento,  et  mejendi 
difficultate  correptus  est,  atque  sub  initium  urinae  paucae,  crebroque 
cum  sanguineis  miculis  ferebantur,  interdumque  subsistebant.  Inter  baec 
flammula  a scapulis,  ab  ulnarum  ossibus,  ad  os  sacrum  descendere,  atque 
pungenti  dolore  vel  ad  pubem , vel  urethram , aut  in  lumborum  alterutro 
desinere  videbatur.  Caeterum  urinae  praeter  sanguinis  exiles  grumos  semper 
limpidae  fuerunt.  Innumeras  vel  ipse  adhibuit,  vel  alii  suppeditarunt  me- 
dicinas , quibus  omnibus  palmam  praeripuerunt  clysteres  ultimo  loco  ex 
malvis  parati,  quos  etiam  anus  impigre  asservabat,  ut  in  vesicam  per  oc- 
cultas vias  effunderet,  postquam  in  latus  dextrum  aliquandiu  aeger  recu- 
buisset; nam  certe  ea  irrigatione  vesicae  irritamenta  leniebantur  sic,  ut  uri- 
nam amplo  et  facili  gurgite  deponeret. 

Dysuria  ex  abscessu. 

Coquum  jam  ab  anno  ardor,  et  incontinentia  urinae,  et  cum  atroci  do- 
lore micturitio  invasit.  Urina  plerumque  tenuis  in  qua  neque  sanguis,  ne- 
que mucus  subsedit.  Hypogastrium  dolet,  doloremque  facit  cibus  quicumque 
aut  plenior,  aut  speciosior.  Corpus  plenum  est;  haemorrhoidibus  vacat; 
pulsus  nonnihil  concitatus.  Ita  lecto  se  dedit;  febri  correptus,  auctisque  si- 
mul prioris  morbi  symptbomatibus  sopitus  decessit  1785. 

Abdomen  reseratum  exhibuit  intestina  putrefacta;  ultimos  ilei  intestini 
flexus  gluten  inflammatorium  vesicae  urinariae  conjunxit,  quae  itidem  suc- 
censa, et  ad  dexteram  inclinata  multo  fluido  purulento  distendebatur.  Ejus 
cavea  inaequalis,  plurimis  areolis  interrupta,  quas  extantes  carneae  tunicae 
lacerti  effingebant.  Ex  areis  inter  digitos  compressis  exprimebatur  puriformis 
humor  eidem  prorsus  similis,  qui  in  vesica  continebatur;  et  cellularis  textus 
vesicae  membranas  inter  se  connectens  cinerei  coloris,  et  corruptus  repertus 
est.  Interiori  vesicae  ostio  adstabat  appendix  dura,  in  avellanae  formam  glo- 
bosa , quae  ab  inferiori  pariete  assurgens  cervicis  orificium  partim  occlude- 
bat. Huic  appendiculae  substabat  prostata  magis  quam  illa  compacta,  vix 
grandior,  aut  tuberosior,  quam  solet.  Urethra  secundum  naturam.  Renum 
pelves  miriores,  tubuli  uriniferi  putrida  materia,  corticalis  substantia  lividis 
maculis  scatebant. 

Dysuria  ab  aeslu. 


Juvenis  Triviliensis  conjugatus , postquam  cibos  potionesque  calefacientes 
assumpsisset,  atque  pedes  aliquot  milliarium  iter  confecisset,  urethrae  fluxu 
correptus  est,  qui  ob  humoris  copiam , ardoremque  a virulento  non  discre- 
pabat ; sed  brevi  puris  sanguinisque  exitu  subsequente  conquieverunt  sym- 
ptomata. Tunc  urinae  via  aperta  fuit;  sed  cum  forte  rem  cum  uxore  ha- 
buisset, sanguinis  aliquot  guttas  e pene  stillare  vidit,  quae  res  adeo  illum 
perculit,  ut  in  posterum  ab  conjugis  amplexibus  abstinere  cogitaverit.  Cum 
consulturus  me  conveniret,  urinam  non  difficulter,  sed  cum  ardore  emitte- 
bat, quam  sequebatur  jactus  materiae  odore,  coloreque  spermati  similis,  id 
quod  etiam  eveniebat , quotiescunque  aut  alvus  durior  esset , aut  viribus 
contenderet,  sensumque  illi  imprimebat  veluti  ulcusculi  in  media  urethra 
existentis.  Hoc  phoenomenon  me  in  eam  opinionem  adduxit , ut  suspicarer 
abscessum  circa  veru  montanum,  aut  vesiculas  seminales  ruptum  fuisse,  dein 
ulcusculum,  et  quamdam  duritiem  reliquisse. 

Visum  itaque  fuit  ad  plagulam  detergendam , et  ad  molliendam  duritiem 
suadere  primum  aquas  Selteranas,  vel  Nucerianas;  tum  balnea  aquae  fluvia- 
lis, dein  sulphureae,  postremo  linimentum  ex  mercurio  imae  regioni  appo- 
nendum. Quod  si  hisce  praescriptis  malum  obsisteret,  hortabar,  ut  audacter 
cum  uxore  congrederetur,  unde  quidquid  esset  repaguli  divelleretur  sine 
metu  profusionis  sanguineae.  Haec  suadebam , quia  antea  quae  demulcent , 
quae  aperiunt,  mercurium  intus  sumptum,  cereos,  injectiones  frustra  adhi- 
buerat. Quis  fuerit  consilii  effectus,  hactenus  ignoro;  est  enim  quoddam 
hominum  genus,  quod  re  feliciter  obtenta  turpiter  obliviscitur  ejus,  per 
quem  valetudo  restituta  fuit. 

Dysuria  ab  abortu. 

Mulier  plethorica  saepius  abortum  passa,  postremoque  abortiens  magnam 
sanguinis  jacturam  fecit,  diuque  non  satis  firma  valetudine  utens  post  quem- 
libet mictum  de  urethrae  ardore  querebatur.  Inter  haec  gravissima  metror- 
rhagia secuta  est,  quam  excepit  tertiana  maligna  magnis  corticis  peruviani 
dosibus  opportune  profligata.  Dysuria  tam  sub  febris  accessione , quam  ea- 
dem finita,  invaluerat,  lotioque  depulso,  sequebatur  dolens,  et  spastica  ure- 
thrae contractio , cujus  augmentum  tribuebatur  cortici  abundantius  inge- 
sto, quamvis  etiam  post  aliquot  hebdomadas  eadem  vehementia  urgebat. 
Urethra  secundum  consuetudinem  sana  apparebat:  urina  sero  lactis  similis, 
odoris  expers  erat,  subsidente  muco  albo,  ramoso,  quae  quoties  promoveba- 
tur, toties  cum  cervicis  tenesmo,  et  urethrae  veluti  exulceratione  stillabat, 
dolorem  ardore  mixtum  secum  trahens  cum  totius  corporis  commotione.  Tunc 
insidere  balneo  jussa  est,  et  cremorem  oryzae,  et  gummi  arabici , et  infu- 
sum liyperici , et  extractum  gummosum  opii  juxta  regulas  haurire.  His  ita 

dysuriae  succursum  est , ut  aegra  jam  convalescens  potuerit  publicis  specta- 
culis iutcresse.  Ad  laxitatem  stomachi  uterique  tollendam  aquae  acidulae, 
ferrugineae  ad  potum  datae  sunt,  quas  ob  molestiorem  dysuriae  accessionem 
post  octo  dies  rejicere  oportuit;  nam  praeter  urethrae  constrictionem,  vagi- 
nae, anoque  calentem  ardorem  impertiebantur.  Igitur  denuo  ad  balnea  ven- 
tum est  cum  incoctis  herbis  solani , malvae , furfuribus ; ad  injectiones  in 
vaginam,  anumque;  ad  potiones  ex  seminibus  papaveris,  aliisque,  qui  per- 
frigerandi, et  leniendi  viin  habere  dicuntur.  Ita  profligato  ferme  malo  rusti- 
catuni  abiit , ibique  ex  voto  convaluit. 

Dysuria  renalis. 

Vir  ad  sexagesimum  annum  pertingens,  iracundus,  multae  prolis,  caeterum 
sanus,  mense  novembri  1784  primum  de  ardore  inter  mejendum  conquestus 
est,  qui  sensim  auctus  urinas  cum  sedimento  crasso  elicuit,  defatigavitque 
aegrum  , ut  novembri  anni  sequentis  medici  opem  imploraverit.  Tunc  diu  , 
noctuque  micturiebat;  urina  parca  cum  vesicae,  et  intestini  recti  tenesmo, 
extremae  urethrae  ardore,  atque  hypogastrii  dolore  stillabat,  quae  tunc  exa- 
minata turbido  laciis  sero  similis  erat,  floccis  quibusdam  albis  eidem  inna- 
tantibus. Aeger  illico  in  balneum  descendere  jussus  est,  opium  sumere,  et 
infusum  florum  hyperici,  malvarum  cum  lacte  affatim  haurire,  quibus  etsi 
urinae  copiosiores,  et  magis  coctae  reddebantur,  varia  tamen  fortuna  mederi 
deinceps  opus  fuit;  nam  modo  vesicae  glandisque  doloribus  detinebatur; 
modo  urinae  turbidae  cum  sedimento  viridi , aut  cinereo , aut  albo , vel  te- 
naci, vel  contrito,  cum  conalu  exprimebantur;  interdum  deficiente  pulsu, 
lingua  non  mutata,  urina  boni  coloris,  sine  foco,  exiguo  ardore  penis  flue- 
bat. Imo  remittentibus  signis  eum  habitum  acquisivit  homo,  ut  sano  similis 
et  intra  urbem,  et  foris  obambularet. 

Neque  ideo  a medicinis  sese  abstinebat ; sumebat  enim  hordeum  praeu- 
stum pro  jentaculo,  potiones  ex  floribus  hyperici,  melliloti , ex  radicibus  vir- 
gae aureae,  ex  seminibus  lini;  interdum  his  addebat  valentiora , cpiae  quo- 
dammodo detergerent,  uti  spiritus  vitrioli , balsamum  copayve , syrupus 
therebin tinae,  fermentum  cerevisiae;  neque  omittebantur  ablutiones  intestini 
recti  ex  speciebus  emollientibus  factae.  Ita  pertinacis  morbi  varia  vicissitudine 
actus,  ab  exeunte  anno  1784  ad  medium  annum  1789  pervenit,  cum  soluta 
alvus,  singultus  et  vomitus  febri  stipati,  urinisque  purulentis  aegrum  lento 
gradu  ad  interitum  duxerunt. 

Quamvis  sectio  die  quarta  julii  instituta  fuerit,  cadaver  nullas  livoris  no- 
tas habuit.  Pinguedo  justa  copia  praecipue  circa  abdomen;  hepar,  lien,  sto- 
machus secundum  naturam  fuerunt.  Pancreas  solito  durius ; intestina  frace- 
scentia: ren  dexter  emaciatus  ob  parenchymatis  dissolutionem,  pelvim  maxime 
dilatatam  ostendit.  Ren  sinister  pene  totus  liquefactus  solam  pelvim  conser- 
vabat in  modum  amplissimae  cystidis  expansam,  atque  purum  pus  conti- 
P.  II.  22 

nentem,  quod  per  ureterem  in  vesicam  defluebat.  Hae  partes  neque  suc- 
censae, neque  ulceratae  visae  sunt.  Vesica  urinaria  contracta , rugosa , pure 
plenis  cryptis  inter  carnis  fasciculos  interrupta , in  cujus  dexteriori  latere 
major  foveola , aut  si  mavis  diverticulum , ab  eadem  vesicae  membrana  suc- 
cinctum, leviter  inferius  ulceratum  et  minimi  digiti  capax  visebatur.  Huic 
diverticulo  circumponebatur  exterius  globus  durae  pinguedinis  ad  schyrrum 
vergentis , quae  ab  imo  pelvis  fundo  ad  arteriam  iliacam  dextram  tendens 
eandem  complectebat.  Tunicarum  ejus  intervalla  concretionibus  fere  lapideis 
obstruebantur.  Prostata  et  urethra  sine  vitio  fuit. 

Ab  exanthemate. 

Patritius  viridis  aetatis,  et  optimae  constitutionis  urinam  saepius  continere 
solitus  circa  annum  1785  vesicae  torminibus  vexari  coepit.  Dum  lecto  com- 
ponitur, quatuor  fere  horas  placide  obdormiscit;  deinde  ab  insolito  totius 
vesicae  dolore  tanquam  manus  alicujus  alternis  digitis  vesicam  dolenter  com- 
primentis excitatur  cum  priapismo,  et  mejendi  cupiditate  conjuncto.  Surgit, 
mingit,  mox  dolor,  et  priapismus  solvitur.  Iterum,  et  tertio  recumbit,  to- 
tiesque  resurgit  iisdem  phoenomenis  redeuntibus.  Haec  affectio  non  aliam 
causam  habere  visa  est , quam  exanthema  quoddam  evanidum , quod  prius 
super  dorsum  erumpebat.  Itaque  balnea  imperata  sunt , et  quae  humores 
sive  per  alvum , sive  per  urinas  subducunt , interdum  peropportune  adje- 
ctum est  opium,  et  valetudo  restituta  fuit. 

Dysuiia  familiaris. 

Viro  cuidam  in  valetudinarium  suscepto  ob  familiarem  dysuriam  pluribus 
antehac  gonorrhaeis  foedato,  urinae  iter  ita  adstrictum  fuit,  ut  tenuissimam 
chordam  vix  reciperet.  Postea  fidibus  crassioribus  sic  pervia  facta  est  ure- 
thra, ut  urinae  quidem  defluerent  sed  purulentae,  et  octo  ante  mortem  die- 
bus penitus  cruentae. 

Mense  martio  anni  1783  dum  ventrem  inferiorem  aperirem,  tantam  sub 
cute , in  omento , et  mesenterio  pinguedinem  observavi , quanta  in  homine 
sano  vix  reperitur.  Remotis  intestinis,  ad  renes  oculos  converti,  quorum  dex- 
ter duplo  major  emittebat  ureterem  digiti  minimi  crassitudine.  Pelvis  et 
ejus  tubuli  perquam  ampliati  continebant  pus  copiosum,  densum,  subal- 
bum, foetensque.  Nulla  in  hisce,  neque  in  parenchymate  erosio  observata; 
sed  ex  papillis  compressis  pus  abunde  fluebat.  Ejus  corticalis  substantia  tu- 
berculis scatebat  albidulis  qua  fluido  pure , qua  veluti  densato  muco  re- 
pletis. Pinguedo  renem  complectens  sani  coloris,  sed  multa  et  durissima. 

Sinister  ren  etsi  naturalis  ferme  magnitudinis  pelvim  et  ureterem  dilata- 
tum, vacuumque  exhibuit:  ejus  papillae  expressae  urinam  pure  mixtam  de- 
derunt. Vesica  haud  adeo  distenta  intus  retinebat  puris  foetidi , densique 

uncias  sex,  calculum  ki uncialem,  granosum,  et  hinc  inde  a pure  veluti  ab- 
rasum. Interior  vesicae  tunica  cinerea , cujus  villi  a calcarea  substantia  ob- 
ducti ; urethra  jam  amplior  eodem  cinereo  colore,  eodemque  calcis  velamine 
erat  infecta.  Prostata  et  vesiculae  sanae. 

Dum  urina  difficulter  redditur  ob  impedimenta  in  urethra  posita,  aut  in 
ipsa  vesica  , in  consensum  veniunt  ureteres  et  renes ; et  si  vesica  lacessita 
sit,  facilius  cum  eadem  inflammationem  concipiunt  renes,  unde  dolor  in  lum- 
borum regione,  febris,  et  abscessus,  et  saniei  per  urinas  evacuatio.  Alterum 
quod  consequitur  urinae  difficultatem  est  calculi  genesis;  phosphatum  enim 
calcis  per  quietem  lubentius  subsidet , et  acidi  urici  subsidio  adhaeret , vel 
muci  particulae,  vel  in  crypta  aliqua  conglomeratur  in  arenulam  , quae  pe- 
detentim  incrementa  capit.  Fallacem  autem  esse  diagnosim  in  definiendis 
morbis  ad  vias  urinarias  spectantibus  probat  Morgagnus;  dum  enim  summa 
arte  quaesita  creditur  morbi  sedem  esse  in  vesica,  post  mortem  in  renibus 
deprehenditur.  Sic  dolores  acerbos  in  scrobiculo  cordis  identidem  redeuntes 
cum  miti  dysuria,  et  urinis  albis,  a calculis  in  vesica  et  prostata,  et  a con- 
sumptione renum  profectos  esse  post  mortem  intellectum  est.  Porro  coniectura 
renum  male  affectorum  ducitur  non  tam  a lumborum  doloribus,  qui  abesse 
possunt,  et  a saevis  vesicae  cruciatibus,  quam  a longa  lotii  in  vesica  sup- 
pressione, aut  crebriore  ad  dolores  vitandos  retentione,  aut  exigua  nimis 
cxcrelionc:  nimirum  cum  plus  vesica  jam  capere  non  potest,  quidquid  lotii 
jugiter  in  renibus  secernitur,  ureteres  primum,  tum  renes  quoque  ipsos 
distendit  (i). 

Intestini  ilei  inflammationi,  et  forte  ejusdem  interceptioni  lotii  suppressio- 
nem accedere  posse  scripsit  Morgagnus;  tunc  etiam  si  foetus  postremo  ge- 
stationis tempore  cervicem  vesicae  premit,  unde  mulieres  mingere  nequeunt 
nisi  supinae.  Id  quod  accidit  etiam  si  uterus  gravidus  antevertitur.  Quibus 
causis  addenda  quoque  sunt  duriora  scybala,  et  praetumidae  haemorrhoides, 
quae  collum  vesicae  ad  pubis  ossa  apprimunt,  ut  ex  urethra  niliil  exeat.  Tunc 
ad  evocandam  urinam  longiori,  et  altius  adacto  cathetere  opus  est,  quia  vesica 
sursum  propellitur,  nisi  uterus  detumescat,  aliave  corpora  prementia  quanfc- 
ocyus  removeantur.  Lotium  in  vesica  retineri  observatum  est  a foetido  pure , 
quod  e rene  in  pelvim  decidens  exteriores  vesicae  tunicas  arroserat ; tum 
etiam  a spasmo  ejusdem  vesicae,  cujusmodi  binos  casus  refert  Fridericus 
Hoffmannus  (2).  Hic  graviorem  vesicae,  ejusque  sphincteris,  ac  urethrae 
spasmum  declaravit  in  viro  triginta  octo  annorum  insigniter  edaci  et  biba- 
ci, quia  ex  constrictione,  ut  ajebat,  cervicis  vesicae  dolores  universi  cor- 
poris, et  urethrae  ardores,  et  crebri  ad  mingendum  stimuli  cum  difficultate 
oriebantur.  Verum  illud  prae  primis  notandum  hic  erat,  quod  turgentes  hae- 
morrhoides , neque  fluentes , sanguinem  ad  vicinas  partes , maximeque  ad 


(1)  Morgagni  De  Sed.  et  Caus.  Morb.  ep.  XLIT  , n.  i3,  22. 

(2)  Consuit.  et  Respons.  Med.  sect.  III,  casus  qo,  qi. 

vesicam  refluere  cogebant.  Casus  alter  itidem  ad  liaemorrhoidum  vitia  perti- 
net. Fateri  tamen  oportet  in  simplici  urinae  retentione,  dum  inflammatio  sub- 
lata est , et  creberrimis  ad  paucas  urinae  guttas  expellendas  stimulis  vesicae 
cervix  lacessitur,  ad  sopiendas  hujusmodi  molestias  saepenumero  opium 
egregie  profuisse.  Tubercula  in  vesicula , et  ad  ejus  collum , quae  medicum 
saepe  decipiunt,  et  urinam  supprimunt,  nihil  auxilii  recipiunt,  nisi  in  pus 
abeant,  et  viam  reddant  liberam.  Caro  etiam  interdum  succrescit  sive  in  in- 
teriori , sive  exteriori  vesicae  superficie , dum  mucosa  aut  serosa  membrana 
abraditur,  aut  laeditur.  Tunc  urina  supprimitur,  quia  caro  haec  vesicae 
contractioni  obsistit.  Si  caro  recens  est,  et  vesicae  cavo  innata  post  factam 
cystotomiam  destrui  potest,  si  crebris  et  abstergentibus  injectionibus  vesica 
eluatur.  Oportet  etiam  interdum  fistulam  per  perinaeum  in  vesicam  con- 
dere , non  solum  ut  lotium  cum  impuris  effluat , sed  etiam  ut  arenulae , 
quae  quandoque  concrescunt , expeditius  elabantur.  Mederi  autem  nequit 
carni,  quae  exterius  vesicae  adnata  est,  nec  nisi  catheteris  ope  aegri  vita 
protrahi  potest. 

Ischuria  a graviditate. 

Mulier  annorum  triginta,  improlis,  licet  pluribus  jam  annis  viro  juncta 
fuisset,  ischuria  repente  corripitur.  Causae,  quae  id  vitii  afferre  solent,  de- 
erant singulae,  videbaturque  ab  insolito  quodam  obice  circa  genitalia  profi- 
cisci, quibus  exploratis  occurrit  uteri  cervix  prope  vaginae  ostium  prolapsa, 
cujus  positio  an  secundum  naturam  esset,  an  secus,  mulier  ignorabat,  se 
tamen  a mense  utero  gestare  existimabat.  Urinam  plus  una  vice  detrahere 
quotidie  opus  fuit  prima  hebdomade  : altera  semel  tantum  ; deinceps  sponte 
defluxit,  tactaque  denuo  matrice  illam  ad  propriam  sedem  ascendisse,  gra- 
vemque  esse  compertum  est. 

Ischuria  venerea. 

Venetus  aetate  gravis,  utpote  octo  supra  septuaginta  annos  natus,  febriens, 
aridus,  prostratus  in  Nosocomium  illatus  est  25  jan.  1781.  Urina  multa  ve- 
sicam distendebat;  fistula  argentea  quamvis  tenuis  in  vesicam  immitti  non 
potuit;  cereolus  vero  eo  usque  impelli,  ut  urinae  iter  patefaceret  satis,  die 
tamen  postera  vomuit,  viribus,  pulsuque  deficientibus  ad  ultima  ventum 
est , et  vespere  diem  clausit. 

Renes  multa  pinguedine  circumdati  carnem  fere  amiserant , superstite  in- 
«enti  cavea  ab  radicibus  amplificatis  magnae  pelvis,  et  ureterum  constituta. 
Ureteres  ipsi  et  vesica  duplo  ampliores,  et  in  iis  fibrae  carneae  lacertosae; 
et  ob  nimiam,  quam  diu  pertulerunt,  distentionem  disjectae  cernebantur. 
Praeter  interioris  caveae  inaequalitatem,  vesica  in  utrumque  latus  magis  erat 
expansa,  cui  exterius  sub  peritonaeo  mediocris  abscessus  innatus  erat  ab 
interna  cavea  seclusus. 

Prostata  perquam  dura  fuit : ad  transversi  pollicis  a caruncula  seminali 
distantiam  substantia  quaedam  callosa  inferiorem  urethrae  partem  obsidebat, 
per  ejus  longitudinem  sulcata  ad  instar  superficiei  internae  cervicis  uteri. 
Sub  hac  duritie  decurrebat  sinus  duos  latos  digitos  longus,  scilicet  inter 
ipsam,  et  corpus  urethrae  spongiosum,  cujus  orificium  prope  carunculam 
seminalem,  fundus  coecus  versus  glandem  erat.  Ubi  calius  desinebat,  urethra 
paulo  contractior  erat , magisque  coarctabatur , quo  propius  ad  glandem 
vergebat , quae  labes  ab  antiquatis  gonorrhaeis  confirmata  fuit. 

Ab  iscliuria  diabetes. 

Nob.  vir,  qui  nondum  ad  sexagesimum  annum  pervenerat,  temperamenti 
sicci,  melancholici,  haemorrhoidibus  coecis  fatigatus,  pedester,  vini  meraci, 
et  polionis  ex  fabis  arabicis  ustulatis  cupidus,  tum  et  dysuriam  pati  solitus 
in  ischuriam  incidit  augusti  1782,.  Ter  vena  secta  fuit,  bis  alvus  expur- 
gata ; haec  tamen  febrim  vehementem , et  abdominis  inflationem  praevenire 
non  potuerunt.  Urina  boni  coloris  per  argenteam  fistulam  educta  fuit.  Dum 
clysteribus  et  fomentis  leniebatur  febris,  et  abdomen  detumescere,  dolor  in- 
certus hypochondrium  sinistrum  lacessere  coepit  cum  pulsu  vario,  cibi  fa- 
stidio, lingua  sordidata.  Haemorrhoides,  quae  turgida  vesica  dolenter  incre- 
scebant, eadem  vacuata  detumescebant.  Quamobrem  catheter  intra  vesicam 
relictus  est  adjunctis  balneis  universalibus,  sicque  intra  nycthemerum  qua- 
tuor  mensuras  urinae  tenuis  dedit  (Boccali),  quibus  hypochondrii  dolor  so- 
lutus est.  Postridie  iterato  balneo  duas  mensuras  lotii  admodum  fusci  ex- 
crevit. Cibi  desiderium,  et  somnus  pacatus  rediit,  haemorrhoides  quieverunt. 
Sed  paucorum  dierum  intervallo  urina  diapliana  crevit  ad  quinque  mensuras, 
cum  aliquo  dejiciendi  conatu,  lingua  arida,  sordescente,  et  prostata  tumen- 
te. Denuo  interjectis  diebus  aliquot  urina  parcior,  et  concocta  reddita  fuit, 
quae  deinde  alternatim  pulsu  valente  modo  parcior , modo  copiosior , aut 
aquea , aut  fusca  deponebatur.  Quandoque  sitiebat  homo,  interdum  ut  sanus 
appetebat,  ct  exacto  mense  in  utrumque  latus  cubandi,  et  sponte  urinam 
reddendi  facultas  eidem  rediit.  Duobus  liaebdomadibus  vix  elapsis  appetitus 
defecit,  majus  lotii  profluvium  totius  corporis  macies  insecuta  est,  quam 
auxit  inordinata  febris , quae  intra  mensem  hominem  confecit.  Sectio  non 
concessa. 

Dubitandum  non  est  ab  insigni  renum  vitio  hunc  virum  periisse,  et  for- 
sitan alterius  visceris ; quare  non  immerito  displicebat  Morgagno  (1)  tam  pau- 
cas extare  diabeticorum  sectiones,  ut  si  non  causam,  effectus  saltem  anim- 
adverti potuissent;  nam  quod  a retento  in  renibus  et  ureteribus  lotio  tubuli 
uriniferi  vel  nimium  dilatati,  vel  relaxati  fuerint,  ut  magnam  urinae  vim 
transire  sinant,  non  in  omni  diabete  evenire  facile  intelligilur.  Hic  tamen 


(r)  De  Sed.  et  Caus.  Mori).  e[>.  XLI , ij. 

affectus  supervenire  potest  iis , qui  perpotando , ut  ab  ischuria  se  liberent, 
vel  ut  futurum  malum  praecaveant,  renum  tubulos  nimium  relaxant,  siculi 
in  juvene  patritio,  de  quo  Tulpius  scribit  (i).  Ille  perhorrescens  calculi  re- 
cidivam, qui  illi  excisus  fuerat,  remedia,  quae  urinam  ciere  solent  solum- 
modo admittebat;  quorum  continuo  usu  tantam  contraxit  imbecillitatem,  ut 
incideret  in  diabetem , et  quotidie  emingerentur  sex  fere  lotii  librae , quo 
perenni  profluvio  colliquatus  est. 

Septennis  puer  contraxit  diabetem  aquas  acidulas  affatim  potando,  sitim- 
que adeo  molestam , ut  singulis  noctibus  libras  decem  et  amplius  aquae  vi- 
nosae ingurgitaret,  quae  protinus  non  mutata  emingebatur  (2). 

Narratur  etiam  apud  alium  Auctorem,  Alphonsum  Neapolitanum  Regem 
familiari  Cydoniorum  esu  in  diabetem  incidisse:  item  quemdam  alium,  qui 
medicamenta  necessaria  pro  morbo  avertendo  respuerat , ex  nimio  diuretico- 
rum, et  lithontripticorum  usu  ab  empyricis  exhibitorum  lethali  diabete 
correptum  fuisse.  Quoniam  de  diabete  sermo  est,  et  praeter  diuretica,  li- 
thontriptica  et  subacida  aliae  remotae  causae  esse  possunt,  quae  urinae  pro- 
fluvium cieant , non  praetermittendum  censeo  illud , quod  ex  Cardano  (3) 
transcripsit  Joh.  Schenkius  in  hunc  modum:  “Mediolani  vidi  undecim  Me- 
“ dicos  perpetuo  cursu  urinae  morbo  vitam  finivisse ; quidam  ardore , qui- 
“ dain  fluxu,  quidam  retentione,  quidam  lapillo  renum;  inde  coorto  urinae 
64  profluvio  interierunt ; nam  assidua  equitatio  per  civitatem  inaequalem , 
“ ffequensque  ascensus,  et  descensus  hujus  morbi  causa  erat.  „ 

Haec  observatio  ad  Medicos  praecipue  S.  Coronae,  qui  egenis  medicinam 
faciunt,  spectare  videtur;  nunc  vero  hanc  aegritudinem  pertimescere  ne- 
queunt, quia  non  equo,  sed  splendidis  carrucis  vehuntur  per  compita  , per 
vias  latas,  complanatas,  quas  Municipii  liberalitas  expolivit  et  coaequavit. 
Ita  explicabat  Cardanus  viarum  urinae  affectiones  in  Medicis  Mediolanensibus. 
Nunc  aliam  alterius  Medici  Insubri  accipito  explicationem,  quam  ex  Mar- 
cello Donato  (4)  sic  expressam  leges:  “Nota  quod  Magister  Franciscus  de 
“ Buste  Mediolanensis  in  dicta  civitate  Mediolani  anno  1481?  habuit  in  cura 
06  quandam  puellam  annorum  18,  quae  passa  est  superfluum  fluxum  urinae, 
“ adeo  quod  singula  die  mingebat  boccalia  sexdecim  urinae,  et  continuavit 
“ per  sexaginta  dies,  et  illud  quod  sumebat  inter  cibum  et  potum  non  ascen- 
“ debat  ad  quantitatem  boccalium  trium,  et  palet  manifeste,  quod  si  lotum 
“ corpus  dissolutum  fuisset , non  ascendisset  ad  quantitatem  tantam.  Qua 
“de  re  Medici  Mediolanenses  quaerentes  inter  se  causam,  Joannes  Marlia- 
“ nus  reddidit  illam  dicens,  quod  aer,  qui  erat  in  porositatibus  corporis 
“ istius , et  aliae  humiditates  corporis,  et  in  membris  ex  dispositione  corporis 


(1)  Obs.  Med.  lib.  II,  46. 

(2)  Fab.  Hildani  Obs.  cent.  V,  obs.  53. 

(3)  Lib.  I,  De  .Sanitate  luenda.  Et  Schenkius,  Obs.  med.  lib.  III,  obs.  8. 

(4)  Hist.  Mirab.  lib.  IV,  cap.  27. 

64  fuit , nec  erat  multum  extenuata.  „ 

Longe  aliter  sentit  de  diabete  Richardus  Mead  (i).  Morbum  ictero  co- 
gnatum esse  dicit,  ideoque  non  renum  sed  hepatis  aegritudinem  esse  a vi- 
tiata bilis  miscela  oriundam.  Quod  probare  nititur  sectionibus  ex  diabete 
mortuorum,  in  quibus  semper  se  invenisse  in  hepate  stealomatosi  aliquid, 
illi  non  dissimile  materiae,  quae  saepe  in  ictero  confirmatiore  per  alvum 
dejicitur,  sed  consistendae  durioris,  quam  opinionem  confirmat  curatione, 
quae  aqua  calcis,  aut  calidis  Bristoliensibus  perficitur.  Huic  hypothesi  fave- 
ret quodammodo  quod  in  Commentariis  Instituti  Bononiensis  (a)  relatum 
est , de  quodam  urinae  profluvio , quod  virgini  moniali  pituitosae  duodevi- 
ginti annorum  acciderat,  si  mortua  introspiciendi  viscera  occasionem  dedis- 
set. Huic  datis  ad  revocanda  menstrua  remediis  tantum  urinae  profluvium 
factum  est  per  nonaginta  septem  dies,  ut  quotidie  libras  /p  redderet.  Postea 
remisit  ad  libras  12,,  quamvis  virgo  nullam  hauriret  potionem,  imo  fluida 
abhorreret.  Nulla  tamen  observata  fuit  corporis  emaciatio,  nec  carnium  flac- 
ciditas.  Nihilominus  subdit  Auctor  Mundi nus,  finito  profluvio  virgo  non  ex 
toto  convalescere  visa  est;  nam  in  regione  hepatis , et  lienis  tumores  duo 
orti  sunt , utrinque  unus , qui  de  vitio  monere  videbantur  in  subjectis  forte 
visceribus  insidente. 

Sectionem  cadaveris  ex  phthisi , et  diabete  demortui  quam  habuit  Ruy- 
schius  (3)  supradictis  non  favet : Reperit  ille  ureterem  dextrum  distortum , 
et  hinc  inde  multum  expansum.  Pelvis  renalis  malum  aurantium  facillime 
admittere  poterat.  Consumpto  penitus  parenchymate,  renis  nil  praeter  mem- 
branosae partes  multum  induratae  supererant. 

Dissecuit  cadaver  viri  ex  diabete  defuncti  in  Nosocomio  S.  Georgii  cl.  Bail- 
lic  (4);  in  quo  utriusque  renis  venae  plusquam  solent  sanguinis  continebant, 
et  in  renum  superficie  eleganter  ad  retis  formam  erant  distributae.  Totum 
porro  parenchyma  magis  vasculosum  levem  inflammationis  speciem  praesefe- 
rebat.  In  utroque  rene  non  tamen  ulceroso  fluidum  album  sub  puris  forma 
conspectum  est:  caeterum  vasa  arteriosa,  et  venosa,  et  lymphatica  a natu- 
rali norma  non  discedebant.  Non  omisit  Auctor  jecoris  perlustrationem  tan- 
quam  suppositam  diabelis  originem , quod  tamen  uti  et  reliqua  viscera  nil 
morbidi  ostendit.  Consideranti  illum  renum  statum  visum  fuit  Auctori,  quod 
diabetes  a perversa  renum  secretione  pendeat , ob  quam  sanguis  ad  novas 
mixturas  et  compositiones  fit  idoneus,  ex  qua  nova  compositione  producitur 
materia  dulcis  et  mellita. 

A vero  alienum  forsitan  non  est,  quod  per  vitiatam  secretionem  plus  flui- 
di, quod  deberet  esse  urinosum  , transeat  per  renes,  quam  a natura  solet.; 


(1)  Tentamen  I , De  Vipera. 

(2)  Inslit.  Donon.  Comment.  tom  I,  pag.  i4? ; lom.  II,  part.  I,  pag.  a32. 

(3)  De  Valvulis,  cap.  IV,  obs.  i3. 

(4)  Anat.  1’aibol.  cap.  XV,  sect.  5'. 

verum  ut  id  accidere  possit,  neccsse  videtur  esse,  ut  sanguis  ad  eam  secre- 
tionem sit  comparatus.  Sanguis  autem  non  potest  sic  comparari  nisi  in  he- 
patis officina;  in  qua  partim  ex  cruore,  ut  ego  suspicor,  non  ex  pinguedine 
sola,  bilis  conficitur.  Igitur  si  in  jecore,  quod  alias  haematosi  praeesse  dici- 
tur, globulorum  rubrorum  pars  exsolvitur,  et  in  lympham  colliquescit,  fa- 
cillime colliquefactae  particulae  poterunt  per  renales  tubulos  transmitti , et 
sub  abundantis  fluidi  in  speciem  urinosi  rivo  in  vesicam  depluere. 

Ischuria  chronica . 

Viri  patritii  plusquam  septuagenarii  abdomine  aperto,  vesica  urinaria  pri- 
mum sese  obtulit  omento  accreta,  vicinoque  peritonaeo,  et  ab  his  partibus 
soluta  recto  quoque  intestino  adhaerere  deprehensa  est.  Extracta  deinde  ve- 
sica cum  urethra , iisque  per  longitudinem  incisis  tumor  fere  schyrrosus 
prope  cervicem  vesicae  apparuit  a prostata  productus,  quadruplex  volumen 
habente , quae  multifariam  dissecta  humorem  seroso-purulentum  dedit.  Haec 
causa  diuturnae  ischuriae  quindecim,  et  amplius  annos  perdurantis, ^et  non- 
nisi quotidiano  cathetere  sublevandae.  Etsi  ab  inflammatione  exordium  coe>- 
pisse  iscburiam  pateat  ab  extispitio,  tamen  ea  depulsa,  homo  sano  similis 
vitam  sine  aerumna  traduxit: 

Ischuria  a renum  vilio. 

Vir  oppidanus  ad  annum  sexagesimum  vergens,  temperamenti  robusti,  sed 
melancholici,  tam  in  sutrina,  quam  extra  per  compita  fidibus  ludendo  de- 
fatigatus, jam  sexennio  liaemorrhoidum  molestias  sibi  comparaverat,  quae 
anno  1784  eouscIue  increverant,  ut  sedandis  doloribus  opus  esset  aestuantis 
brassicae  vapores  per  anum  excipere.  Cum  quadam  nocte  intentius  lusisset, 
atque  vino,  cibisque  praeter  morem  indulsisset,  sequenti  die  varices  prope 
anum  adeo  exasperatas  esse  cognovit,  ut  ei  febrim,  ischuriamque  attulerint. 
Ab  ischuria  misso  bis  sanguine,  datoque  alvum  leniente  et  cathetere  pluries 
demisso  vix  sublevatus  fuit;  nam  noctem  subsequentem  dolenter  agitatam 
habuit.  Et  catheter  quidem  per  cervicis  angustias  aegre  transibat,  opusque 
erat  singulo  quadrihorio  evocare  urinam  paucam,  plus  aequo  calidam,  et 
sanguineam,  qua  licet  plenius  detracta,  tamen  in  hypogastrio  tumorem  quem- 
dam imposita  manus  percipiebat,  qui  intra  dies  octo  evanuisse  visus  est. 
Primoribus  autem  ischuriae  diebus  rectum  intestinum  procidit  magno  cum 
dolore,  et  tenesmo,  quod  anodynis  opportune  administratis  in  propriam  se- 
dem compulsum  fuit.  Inter  haec  coactus  sanguis  vesicam  oppleverat,  quem 
frustra  cathetere  educere  conabatur  chirurgus , ideoque  per  duodecim  horas 
cathetere  abstinuit,  scilicet  donec  tantum  urinae  deponeretur  in  vesica,  quan- 
tum eluendo  sanguini  sufficeret , atque  ita  uncias  decem  urinae  multo  san- 
guine remixtae  eduxit.  Sequentibuc  diebus  urinae  limpidiores  factae , loco 

sanguinis  multo  muco  turbabantur,  et  post  tertiam  hebdomadam  aliquot 
urinae  guttas  emittere  coepit  non  tamen  sine  ardore,  et  tenesmo , quibus 
deinde  auctis  jungebantur  dolores  ingrati,  et  pungentes,  aegrique  salus  in 
pejus  ruebat,  praecipue  cum  ob  urinas  calidas,  mucosas  et  sanguineas  cre- 
brior fuerit  catheteris  usus ; namque  ob  incredibilem  ardorem  is  loco  teneri 
non  potuit.  Hoc  modo  alternatim  haemorrhoidum  fluxu , et  urinis  varii 
coloris  exercitatus  liomo  toto  corpore  inflatus  post  mensem  et  dimidium 
mortem  oppetiit. 

Abdomen  reseratum  exhibuit  parvum  lienem;  hepar  pallidum,  vesiculam 
sine  bile;  renes  solito  duriores:  et  dextri  quidem  calyces  maxime  ampliati 
continebant  urinam  tanquam  in  lata  pelvi.  Sinister  magis  dextero  vitiatus 
humorem  cinereum  dissectus  fundebat,  dum  cortex  ejusdem  profundo  livore 
esset  notatus.  Urina  ex  calycibus  expressa  turbida,  cineracea  erat,  qualis 
nempe  ab  aegro  emittebatur.  Vesica  urinaria  vacua,  et  contracta  apparuit 
tunicis  crassioribus  factis,  nec  unquam  memini  me  vidisse  fibras  carneas 
adeo  robustas,  et  intextas,  ut  cordis  lacertos  aemularentur.  Urethra  sana; 
crista  galli  longior  et  extantior.  Ad  latus  carunculae  seminalis  una  utrinque 
plagula  haud  dubie  a catheteris  apice  formata;  collum  vero  vesicae,  et  tra- 
ctus ille,  quem  trigonum  occupat,  livore  affectus.  Prostata  duplo  major,  et 
indurata,  humoris  albi  stillas  aliquot,  dum  exprimebatur,  dabat.  Vesiculae 
seminales  item  solito  grandiores  visae  sunt. 

* 

Ischuria  cum  bronchocele. 

Duorum  supra  septuaginta  annorum  seni  tuberculum  in  media  thyreoidea 
glandula  natum  erat,  quod  per  hyemem  accedente  tussi  crevit,  doluit,  et 
inflammatum  est.  Ubi  ad  maturitatem  perductum  fuit,  setaceo  perforatur, 
et  copiosum  pus  elicitur  superstite  capsula  admodum  dura.  Quo  autem  ma- 
gis sanies  abundabat,  eo  magis  macrescebat  vir,  et  decrescente  paulatim  urina 
ischuria  praesto  fuit,  et  per  fistulam  urina  crassa  mucosa  educta  est.  Inierim 
evanescente  bronchocele  vires  simul  deficiebant;  vox  rauca,  inanis,  levis 
hypochondrii  dextri  dolor  mortem  praenuntiarunt,  quae  altero  quam  exce- 
ptus fuit  mense  intervenit  anno  iy85. 

Cadaver  inspecturi  primum  gulam  secuimus , in  quo  omne  quod  bron- 
chocelen  constituerat,  consumptum  erat  absque  musculorum  laryngis,  et  thy- 
reoideae glandulae  offensione,  quae  extus  intacta  in  propria  sede  reperta  fuit. 
Per  longitudinem  autem  dissectum  cornu  ejus  dextrum  obtulit  amplam  ca- 
veam, vix  humidam,  ex  fusco  nigram,  plurimas  granosas  concretiones  con- 
tinentem tam  solitarias  quam  congestas  , ex  omni  parte  liberas.  Cornu  glan- 
dulae sinistrae  eandem  caveam,  sed  angustiorem  habebat,  granaque  continebat 
concreta  prioribus  similia,  sed  cum  in  hac  glandulae  parte  foramen  indicaret 
illam  a setaceo  fuisse  comprehensam,  arguere  licet  multum  de  contenta 
materia  fuisse  deperditum. 

Nane  ad  urinae  vias  transeundo  primum  renis  dextri  parenchyma  indu- 
ruisse notavimus;  ejusdem  calices  exiguos  abscessus  continuisse;  abscessum 
vero  latiorem  in  ea  pingui  cellulari  inclusum  fuisse,  quae  renem  circum- 
dando simae  hepatis  superficiei , et  colon  dextro  subest.  Pus  densum  erat , 
et  tenax.  Renis  sinistri  papillae  plus  naturali  solidiores;  et  in  ejus  superficie 
extabant  corpuscula  quaedam  convexa,  aeque  dura,  et  earundem  papillarum 
veluti  basim  constituentia.  Vesica  multo  lotio  onusta , ideoque  sat  ampla 
exhibuit  musculorum  validos  lacertos,  et  inter  se  intricatos.  Cervix  porro 
amplissima  commode  ex  interiori  vesicae  parte  digitum  crassiorem  admitte- 
bat. Orificium  tamen  non  erat  sphaericum,  quod  ora  crassa  et  molli  circum- 
datum sinistrorsum  a corpore  quodam  extus  adhaerente , nempe  a prostata 
nimium  ab  eo  latere  ampliaLa , introrsum  propellebatur.  Idem  vesicae  orifi- 
cium prope  trigonum  tribus  turgentibus  venis  succingebatur. 

Ab  ischuria  calculus. 

Nummularius  annorum  sexaginta  jam  biennio  urinam  difficulter  emitte- 
bat, cujus  vitii  causa  supponebatur  fuisse  vel  diuturna  sessio  prope  abacum, 
vel  potus  per  autumnum  vini  acerbioris.  Caeterum  in  rebus,  quae  olim  di- 
cebantur, non  naturalibus,  continens  erat,  nec  nisi  herpetico  furfure  vultum 
deformatum  habebat.  Is  igitur  cum  non  sine  aliquo  tenesmo  mingeret , liy- 
rudines  sibi  apponi  curavit,  quo  facto  noctu  semel  minxit,  et  ante  dilucu- 
lum, repente  urina  substitit.  Praemissis  iis  praesidiis,  per  quae  viae  naturales 
evacuantur,  sub  vesperam  sequentis  diei  lotium  cathetere  emissum  fuit  quan- 
titate, et  colore  fere  naturali,  et  vesica  sine  dolore,  sine  febri  subsedit.  Die 
morbi  tertia  licet  catheter  haud  difficulter  impelleretur,  et  urina  non  mutata 
esset;  tamen  post  lotii  emissionem  jugiter  sanguineus  grumus  prodibat,  pul- 
susque elatior  et  durior  apparuit.  EducLo  opportune  sanguine  tantum  dein- 
ceps lotii  sponte  dimisit,  quantum  satis  fuit,  ne  ad  catheterem  confugiendum 
esset.  Sed  quia  urina  copiosior  tenuisque  in  dies  affluebat , et  vesica  tende- 
batur, eam  denuo  manu  emoliri  opus  fuit  ter,  quaterve  intra  nycthimerum , 
donec  emollientibus  intus , et  extra  datis  post  aliquot  hebdomadas  urina 
sponte  processerit,  et  aeger  utcumque  convaluerit;  nam  etsi  lotium  statis 
horis  emitteretur,  id  tamen  non  sine  aliqua  molestia  accidebat,  et  elapsis  men- 
sibus calculi  praesentis  inditia  se  junxerunt,  suspicioque  cathetere  confirmata 
fuit,  inde  vir  sectionem  subiit  calculi  valde  friabilis  infausto  eventu  anno  iy85. 

Ischuria  a sleaLomale . 

Vir  annorum  octo  supra  septuaginta  jam  septennio  ischuriae  obnoxius 
erat,  ita  tamen  ut  continua  non  esset  urinae  emittendae  difficultas.  Sed  tri- 
bus postremis  annis  cum  dimidio  urinae  iter  ita  praeclusum  fuit , ut  quo- 
tidie cathetere  opus  habuerit,  et  quidem  italico,  cujus  in  vesicam  descensus 

erat  facilis , urinaque  sana  educebatur.  Viri  itaque  actiones  pariter  sanis  si- 
miles erant;  nam  sive  cibum  sumeret,  sive  spatiaretur,  sive  cubaret,  per- 
inde suae  spontis  erat.  Post  mortem,  quae  ex  senio  evenit  die  a5  novern- 
bris  1778,  lobus  prostatae  sinister  pure  plenus  repertus  est.  Vesica  multum 
rugosa:  ante  ejus  ostium  internum  extabat  septum  quoddam,  sive  eminentia 
arcuata,  quae  ex  segmento  inferiori  vesicae  assurgebat,  et  extremo  margine 
versus  vesicae  cavum  inflectebatur.  Dimidiatus  hic  anulus , hanc  enim  for- 
mam praeseferebat , renitens  erat,  neque  hiatum  cervicis  vesicae  coarctahat, 
neque  catheteri  sesc  opponebat,  imo  orificium  vesicae  sic  hiabat,  ut  cras- 
siorem digitum  admitteret.  Hic  tumor  sub  interiori  vesicae  tunica  formatus  a 
colore,  et  firmitate  visus  est  nobis  pertinere  ad  genus  steatomatum. 

Ischuria  ab  urethrae  coalitu. 

Septuaginta  annorum  vir,  strenuus,  quondam  in  re  venerea  miles,  cre- 
broque  in  ea  pugna  sauciatus,  ad  eas  tandem  angustias  redactus  fuit,  ut 
filatim  mingeret;  novissime  ut  mingere  desierit;  neque  tenuiori  cathetere, 
cereolis,  aut  fibris  urina  revocari  potuerit.  Itaque  distenta  vesica,  nescio  quo 
fato  periit  anno  1778.  Urethra  prostatica  sana  erat,  et  orificia  excretoria 
prostatae  satis  conspicua.  Urethra , quae  dicitur  membranea  ad  tres  lineas 
coangustata,  accretis  inter  se  parietibus  per  iteratas  inflammationes;  nam  in 
reliquo  urethrae  tractu  neque  carunculae,  neque  cicatrices  observabantur. 
Carnei  vesicae  lacerti  omnium  pulcherrimi. 

Ischuria  lunatica. 

Theologo  cuidam  Britanno,  scribit  Tulpius  (1),  supprimebatur  urina  quo- 
libet ferme  plenilunio , neque  excernebatur  illa  iterum , nisi  vel  declinante 
luna,  vel  ex  soluta  brachii  vena.  Nemo  Medicorum  inventus  est  tam  sagaci 
judicio,  qui  hujus  periodi  potuerit  reddere  rationem.  Anatome  ostendit  di- 
stincte post  obitum,  quod  angusta  renis  sinistri  pelvis  excreverit  in  eam 
amplitudinem,  ut  supleret  commode  vicem  vesicae  urinariae,  quae  propterea 
tam  fuit  vacua  , quam  ren  repletus. 

Ischuria  a gangraena. 

Quinquagenarius  vir  ad  perinaeum  quinque  abhinc  annis  (est  enim  an- 
nus 1784)  graviter  ictus  fuit,  unde  tam  vasta  suppuratio  excitata  fuit,  ut  scro- 
tum pene  totum  absumeretur,  et  quod  supererat,  cum  inaequalitate  rugosum 
pubis  ossibus  propius  ad  nectere  tur , penis  vero  praeter  modum  auctus  intesti- 
num colon  cellulis  distinctum  sat  belle  aemularetur.  Scrotum,  et  penis  multis 


(1)  Obs.  MeJ.  lib.  11,  obs.  43. 

foraminibus  pertusum  erat  urinam  stillantibus,  atque  ita  consueta  stranguria 
detinebatur.  Accidit  vero,  ut  praeter  modum  vesica  distenderetur  forte  ob 
copiosiorem  urinae  secretionem,  quo  in  statu  ad  valetudinarium  delatus  est 
5 aug.  1784.  Postridie  urina  per  fistulas  adhuc  fluebat,  licet  vesica  supra 
pubem  tumeret.  Eodem  die  uxor  abundantius  ei  vinum  porrexit , ex  quo 
urinae  gemitus  penitus  suppressus  est.  Mox  homo  perfrigescit,  anhelat,  ve- 
sica distenta  umbilicum  tangit.  In  hoc  rerum  statu  arduum  erat  statuere , 
quid  moliendum  esset,  aut  per  quam  viam  urina  esset  elicienda.  Nam  pe- 
linaeum  incidere  tutum  non  erat  propter  duritiam  ab  inflammatione  reli- 
ctam; nec  magis  tuta  videbatur  punctio  vesicae  per  rectum  intestinum,  quia 
vesica  ab  ea  parte  non  prominebat,  neque  lotii  percussi  unda  digitum  in  ano 
lacessebat.  Igitur,  quia  late  aperienda  erat  vesica,  per  fistulam  in  scroti  su- 
tura patentem  specillum  sulcatum  dimisimus,  ductoque  per  id  scalpello  pe- 
rinaeum,  et  vesicam  profunde  incidimus,  urinamque  rufam  eduximus.  Hoc 
tamen  nihil  profuit;  nam  inhorrescens  aeger,  et  expallescens  in  lecto  com- 
positus expiravit.  Satius  forsitan  fuisset  supra  pubem  vesicam  perforare,  nisi 
a sordibus  eandem  expurgandi  ratio  praevaluisset. 

I11  demortuo  intestina  omnia  putrida,  foetentia,  viridantia;  renes  pal- 
lidi, mollcsque  purulento  latice  scatentes  observabantur.  Vesica  ampla  tu- 
nicis flacidis  non  paucam  urinam  continebat;  urethra  et  prostata  secundum 
naturam;  cellularis  autem  membrana,  quae  urethram,  perinaeum  et  scrotum 
involvit,  singulari  modo  adaucta  intumuerat,  ut  penem  valde  deformem  red- 
deret, et  praeputium  duobus  latis  digitis  glandem  excederet.  Vesica  ad  cer- 
vicis latus  aperta  fuit,  cujus  orificium  a caruncula  sanguinea  occludebatur, 
et  urinae  exitum  praepediebat ; tamen  si  corporis  et  vesicae  vires  non  de- 
fecissent, si  suppurationi  integris  visceribus  locus  fuisset,  haud  dubie  deleta 
caruncula,  a contractili  vesica  urina  fuisset  expulsa.  Denique  in  vesicae  apice 
paulo  sinistrorsum  foramen  conspecLum  est  orbiculare,  angustius  qua  vesicae, 
amplius  qua  abdominis  cavum  spectabat,  quod  a crusta  gaugraenode  vide- 
batur productum,  mullumque  lotii  in  abdominis  spatia  profuderat. 

Ischuria  ab  urethrae  angustia. 

Auriga  a peronaei  fractura  sanatus , jamque  viribus  restitutis  valetudinario 
valedicere  statuerat,  cum  die  18  martii  1792  vehementissima  febri  op- 
pressus pejora  pertimescens  postridie  domum  se  contulit , ubi  in  isclmriam 
incidit.  Frustra  cathetere  viam  aperire  conatus  est,  quisquis  ille  fuerit,  qui 
primus  advenit,  et  urinae  loco  plurimum  sanguinis  elicuit.  Tum  protinus 
deficiente  mejendi  desiderio,  viribusque  prostratis  denuodie&i  ejusdem  mensis 
in  Nosocomium  importatus  est.  Cereus  nonnisi  ad  medium  urethrae  pervenit;, 
balneo  immersus  homo  vehementer  inhorruit , et  quarta  post  reditum  hora 
periit. 

I11  cadavere  vesica  a lotio  subcruento,  non  turbido  nimium  distenta  suc- 

c.ensa  erat  sine  gangraenae  nolis,  rugisque  non  obliteratis.  Caruncula  semi- 
nalis , prostata , et  vesiculae  seminales  sanae.  Urethra  circa  medium  coarc- 
lata  vix  tenue  specillum  admisit,  ibique  a cathetere  lacerata  sanguinem  in 
proximam  cellularem  sparsit.  Intestina  cinerei  coloris  erant ; renes  et  ureteres 
non  morbidi,  abscessus  nullus,  quousque  pervestigare  potuimus,  inventus  est. 
Febrim  itaque  et  inflammationem  exinde  natam  esse  existimabamus,  quod  ve- 
sica sese  exonerare  penitus  a lotio  non  poterat  ob  nimiam  urethrae  angu- 
stiam, quae  mala  ab  incauta  catheteris  administratione,  et  urethrae  laceratione 
let  haliter  increverunt. 

Ischuria  a prostatae  abscessu. 

Agricola  duos  supra  octoginta  natus  annos  extremo  martio  anni  1791 
stranguria  , dein  ischuria  correptus  in  Nosocomium  illatus  est  secunda  apri- 
lis.  Urina  nullis  auxiliis  ob  itineris  angustiam  evocari  potuit.  Quare  die  quarta 
aprilis,  cum  vesica  maxime  distenta  esset,  hypogastrii  paracenthesis  instituta 
est  coram  chirurgorum  coetu.  Urinae  multae  non  crassae,  non  graveolentes, 
magis  solito  coloratae  defluxerunt;  aeger  quia  antea  horripilabat,  post  opera- 
tionem magis  inhorruit.  Postridie  sitiebat;  pulsus  intermittebat;  urina  ma- 
nabat. Diebus,  qui  insecuti  sunt,  melius  habuit;  sese  in  latus  vertebat;  et 
urina  per  fistulam  in  hypogastrio  defixam  stato  tempore  evocabatur.  Interea 
cereolis  urethrae  via  tentata  est,  sed  incassum,  et  ad  diem  2,4  maji  perven- 
tum est,  in  quo  ob  vehementem  febrim,  et  faucium  ariditatem,  amota  fi- 
stula argentea,  urina  per  quinque  dies  ex  foramine  hypogastrii  profluxit  non 
continenter  , sed  dum  determinata  lotii  mensura  vesicam  compleverat.  Die 
mensis  junii  tertia  exiguo  catheteri  patuit  aditus  in  urethram,  ex  qua  quid- 
piam  purulenti  prodiit.  Aquae  per  fistulam  argenteam  in  vesicam  injectae 
pars  per  hypogastrii  foramen  prosiluit,  potior  pars  per  eandem  fistulam  rediit. 
Hoc  phoenomenon  argumento  fuit,  vesicam,  qua  parte  forata  erat,  peri- 
tonaeo, et  abdominis  musculis  propius  fuisse  agglutinatam,  effusionemque 
intra  abdomen  non  esse  pertimescendam,  postquam  adhaesiva  inflammatio 
praecesserat.  Urethrae  iter  patulum  conservabatur  immissis  cereis,  dum  pau- 
la tim  hypogastrii  foramen  claudebatur,  et  urinae  copia  cum  pure  per  penem 
erumpebat.  I11  hoc  valetudinis  statu  duodecima  junii  die  aliquandiu  inam- 
bulavit in  conclavi , mox  vehementer  inhorruit,  noctuque  periit. 

Cadaver  pinguedine  abundabat ; vesicula  bile  referta ; thoracis , et  abdo- 
minis viscera  secundum  naturam.  Vesica  una  cum  abdominis  pariete , in  qua 
paracenthesis  facta  fuit,  et  intestino  recto  detracta  diligentius  examinata  est. 
Et  primo  prostatam  valde  ampliatam  conspeximus,  et  e regione  intestini  recti 
in  abscessum  mutatam,  totamque  ejus  texturam  in  pus  conversam.  Urethra 
Lola  ad  cervicem  usque  justae  amplitudinis  erat;  sed  interiori  cervicis  orifi- 
cio, qua  vesicae  cavum  spectat,  adstabat  excrescentia  in  circuli  superius 
deficientis  modum  vesicae  cervicem  quodammodo  adstrinsjens.  Vesicae  vero 

JL  O 


182 

caeterum  vacuae  pauxillum  puris  inerat,  cujus  interior  membrana  rubentibus 
punctis  hinc  inde  interstincta  observabatur.  Illud  etiam  singulare  visum  est, 
quod  vesicae  cervix,  quamvis  extante  semicirculo  fraenata,  minimi  digiti 
capax  esset,  et  nihilominus  urinam  retineret,  dum  eadem  per  hypogastrii  fo- 
ramen libere  fluebat,  atque  octodecim  diebus  citra  offensionem  fluere  per- 
rexit. Nam  etsi  id  foramen  fere  clausum  videretur,  calamum  tamen  scripto- 
rium adhuc  admittebat,  neque  lolium  in  cellulari  textu  effundebatur,  quia 
vesica  undique  tum  peritonaeo,  tum  musculis  abdominis  adhaerebat  tenaciter, 
ut  nec  gutta  lotii  expandi  potuerit.  Punctio  autem  hypogastrii  latum  digi- 
tum cum  dimidio  incidit  infra  peritonaei  plicaturam,  quae  summae  vesicae 
incumbit. 

Ischuna  ab  equitatu. 

Auriga , qui  octo  jam  annis  urinae  difficultate  laborabat , quia  quoties 
urina  exire  tentabat , equo  desilire  cunctabatur,  eamque  difficultatem  vin- 
cere satagebat  noctes  frigidas  nudo  corpore  transigendo.  Erat  ille  leucoplileg- 
maticus,  et  ob  eam  affectionem  ad  valetudinarium  se  contulerat,  ubi  post 
12  dierum  curationem  urinae  cursus  suppressus  est  2 octobris  1782.  Prima 
urina  turbida,  et  cum  ardore  educta  fuit,  quae  postea  blandior  potionibus 
reddita  non  vetuit,  quo  minus  vesica  summam  sensilitatem  contraheret,  ut 
exigua  urinae  copia  illam  moleste  vellicaret,  opusque  esset  novies,  aut  de- 
cies intra  nyclithemeron  educere  quidquid  secretum  erat,  quod  nunquam 
uncias  tres  excedebat,  atque  ut  stimulos  compesceret,  aeger  interdum  noctu 
nudis  pedibus  pavimento  insistendo  aliquot  subinde  lotii  guttas  exprimere 
cogebatur.  Vesica  etiam  solito  angustior  visa  est,  aut  certe  a spasmo  con- 
tracta, quia  non  totum,  ut  alias,  catheterem  excipiebat;  imo  vix  ad  vesicae 
cervicem  pervenerat,  cum  stalim  magno  impetu  urina  erumpebat,  quin  ca- 
theter in  vesicam  descendisset,  quod  argumento  fuit  obicem  levem  quidem 
prope  cervicem  adesse,  ad  quem  reprimendum  catheter  bifariam  curvus  in 
vesicam  adactus  est,  isque  per  dies  aliquot  servatus,  iter  urinae  sic  amplia- 
vit, ut  non  solum  sine  difficultate  mingeret  homo,  sed  per  hebdomadam 
urinam  praeter  voluntatem  disperderet,  posteaque  recte  sanatus  est. 

Ischuna  cum  abscessu. 

Incola  Busti  majoris  jam  a pueritia  guttalhn  lotium  excernebat , et  cum 
aliqua  pressione,  quod  vitium  octo  dumtaxat  ante  mortem  annis  ab  Op- 
pidi chirurgo  satis  exercitato  observatum  est,  agnoviique  praeputii  natura- 
lem phymosim,  atque  majorem  extremae  urethrae  angustiam,  ut.  tenuissimum 
specillum  vix  penetraverit.  Inciso  praeputio , et  urethrae  orificio  idem  chi- 
rurgus iter  apertum  conservavit  plumbeo  stylo  , donec  cicatrix  induceretur. 
Labente  quinquennio  idem  iter  ita  sensim  obstruebatur,  ut  urinae  nullus  da- 
retur exitus.  Itaque  modo  laudatus  chirurgus  cum  retro  fossam  navicularem 

urethram  magis  distentam  reperisset,  maluit  in  eodem  loco  trans  glandem  in- 
cidere , et  tubulo  munire  commodius , quam  naturalem  viam  denuo  ape- 
rire, atque  hac  ratione  totum  triennium  absque  molestia  traduxit  adolescens. 
Sed  cum  denuo  urinae  difficultate  premeretur,  eamque  nonnisi  aegre,  et 
guttatim  redderet,  chirurgus  aliam  subesse  causam  ratus,  prostatam  tetigit, 
quam  valde  tumefactam  agnoscens,  remoto  tubo,  ad  ea  quae  discutiunt  con- 
fugit; quae  dum  adhibebantur,  oportuit  diutius  uti  cathetere,  donec  ad 
perinaeum  oriretur  abscessus , quo  intus  urethra  sic  comprimebatur,  ut  de- 
missus catheter  repelleretur  a tumida  cervice.  Jamque  scrotum  inflari  coe- 
perat, et  rubere,  perinaeum  tendi,  quod  mox  incisum  saniei  faetentissimae, 
et  urinae  exitum  dedit.  Febris  invasit  hominem,  et  duodecima  die  occidit. 

Vesica  contracta  fuit,  intus  inflammata  tunicis  crassis.  Urethra  inter  ejus 
corpus  spongiosum , et  carunculam  seminalem  a pure  destructa , et  ex  am- 
plo perinaei  abscessu  bini  sinus  ad  corporis  spongiosi  latera  extus  patebant; 
intus  vero  ad  prostatam  putrefactam  vergebant:  ureteres  dilatati,  renes  pu- 
tridi fuerunt. 

Ischuria  a phlogosi. 

Rusticus  sanguinei  temperamenti  annos  natus  duos  supra  septuaginta , 
ischuria,  qua  septies  antea  laboraverat,  affectus,  et  agrestibus  negotiis  mul- 
tum defatigatus  18  septembris  anno  1782,  in  Nosocomium  deportatur.  Pri- 
mum doloris  sensum  ad  lumbos , ad  ureteres , tum  in  vesica  percepit  aliis 
ischuriae  signis  conjunctum;  nam  urina  triginta  sex  horarum  spatio  in  ve- 
sica retenta  fuerat.  Haec  ut  primum  cathetere  educta  apparuit  flammea , sub- 
rufa. Catheter  vero  facillime  in  urethram  illapsus  per  angustam  vesicae  cer- 
vicem propelli  dehuit,  quae  postquam  evacuata  fuit,  spasmo  lacessita  reiteratis 
conatibus  catheterem  expellere  nitebatur.  Haec  irritamenta  venae  sectionibus, 
et  clysmatibus  lenita  sunt;  intus  quae  refrigerant  cum  nitro  data  sunt.  Urinae 
postmodum  copiosiores,  sed  fuscae,  interdum  mucosae  apparuerunt.  Quarto 
die  post  eductam  urinam  febris  cum  rigore  et  delirio  praesto  fuit;  quare 
pertunditur  denuo  vena,  alvus  purgatur,  clysteres  injiciuntur,  abdomen 
mollibus  fovetur.  His  peractis,  sexto  die  aliquot  urinae  uncias  non  sine  ar- 
dore, et  stimulo  per  intervalla  emisit  aeger,  auctaque  in  dies  urinae  copia 
et  facilitate  medio  octobri  non  ingratus  discessit. 

Ex  observationum  collectione,  quas  praecipui  auctores  tradiderunt , disci- 
mus ischuriae  ini  Lia  tam  extra,  quam  intra,  aut  circa  vesicam  posita  esse. 
Ita  a renibus  primario  affectis,  et  putrescentibus,  a glandulae  thyreoideae 
abscessu  ischuriam  natam  esse  memoravimus.  Idem  accidit,  dum  uteri  cor- 
pus retrorsum  vertitur,  cujus  vitii  exempla  duo  nobis  reliquit  Mattliias 
Saxlorph  (1).  In  primo  mulier  quarto  graviditatis  mense  doloribus  abdominis 
vehemeutissimis  corripiebatur.  Explorando  foeminam  in  vaginae  fundo , et 


(1)  Collectanea  Soc.  Med.  Ilav.  \ol.  II  , obs.  02. 


in  ipsius  pelvis  amplissimo  cavo  tumorem  ingentem,  durum,  densum,  ct 
rotundum,  totam  pelvim  implentem  tetigit,  maximaque  difficultate  ad  orifi- 
cium uteri  retroacti  summis  digitis  pervenit  auctor.  Vesica  urinaria  admodum 
plena  ad  umbilicum  extendebatur,  neque  per  sex  hebdomadas  mulier  nisi 
paucas  urinae  guttas  ingenti  cum  dolore  minxerat.  Auclor  neque  catheterem 
immittere,  neque  uterum  reponere,  mutata  etiam  corporis  positione,  potuit. 
Post  dies  octo  subnata  menorrhagia  secutus  est  abortus,  et  urinae  nigrae, 
crassae  magna  copia  salva  matre  effluxerunt. 

In  altero  casu  auctor  advocatus  fuit  serius,  quam  oportuit,  invenitque 
mulierem  quinto  mense  gravidam,  animam  agentem.  In  defuncta  eundem 
tumorem  vaginam  pertentando,  quem  in  priori,  invenit.  Orificium  uteri  su- 
pra pubem  ita  retractum  fuit,  ut  attingi  minime  licuerit.  Dissecto  abdomine 
fluidi  urinosi  magna  vis  manavit.  Intestina  inflammata;  fundus  uteri  in  po- 
steriori pelvis  parte  retroflexus  ; orificium  alte  supra  pubem  cum  vaginae 
pariete  anteriori  attractum;  vesica  urinaria  flacida , et  disrupta  reperiebatur. 
In  hac  quoque  nonnisi  maximo  nisu,  et  tota  manu  uterum  retrudere,  et  a 
strangulatione  liberare  potuit.  ^ 

Ischuriam  quoque  parit  urina  voluntatis  arbitrio  diutius  cohibita  , cujus- 
modi  exemplum  ex  Paraeo  adducit  Schenkius  (i)  44  Quidam  equo  vectus, 
44  et  dominam  a tergo  habens,  eaque  occasione  urinam,  in  sumina  mejendi 
44  necessitate,  reddere  non  audens,  eidem  ita  retenta  est,  ut  ab  itinere  domum 
44  relatus,  ipsam  nullo  conatu  reddere  potuerit.  „ Familiaris  est  urinae  re- 
tentio ob  amissum  mingendi  desiderium  prolixius  equitantibus,  rhedariis, 
vitam  desident  agentibus,  argentariam  facientibus,  in  exedra  sedentibus. 

Interdum  nervi  vesicae  proprii  male  afficiuntur,  vel  a vertebris  luxatis,  aut 
fractis  comprimuntur,  inflammantur,  tunc  torpente  vesicae  sensu  urina  pri- 
mum supprimitur,  deinde  post  aliquod  intervallum  praeter  voluntatem  excer- 
nitur. Ad  vesicam  resolutam  instaurandam  prodesse  dicuntur  praeparata  ex 
cantharidibus,  ex  arnica,  aliisve  stimulantem  vim  exerentibus.  Clar.  Michaelis 
cx  literis  Harburgo  ad  me  datis  8 aprilis  anno  1798  summis  laudibus  extollit 
petroleum  tam  in  urinae  retentione,  quam  ejus  stillicidio  ex  vesicae,  aut 
ejus  cervicis  imbecillitate,  cujus  tres,  vel  quatuor  guttas  non  semel  quotidie 
ore  sumendas  proponit.  Eodem  petroleo  perfricare  jubet  omnem  vesicae  re- 
gionem cum  pectine. 

Evenit  quandoque,  ut  tam  exquisitus  sit  in  progressu  morbi  vesicae,  aut 
ejus  orificii  sensus , ut  continuo  cum  tenesmo  micturire  cogat  hominem ; 
tunc  nullum  praesentius  remedium  inveni  quam  opium  sive  ore  datum,  sive 
ano  susceptum.  Juvat,  etiam  si  id  fieri  potest,  aquas  anodynas  ex  papave- 
ribus, aut  solanis  in  vesicam  injicere. 

Demum  ne  res  ulla  obliviscatur,  quae  prudenti  et  solerti  Medico  usu  ve- 
nire possit,  adminisLrationes  quasdam  mirabiles  pro  curatione  ex  Schenkio  (i) 


(1)  Obs.  Meti.  lib.  III,  obs.  5. 

(2)  Ibid.  obs.  2,  i3. 


adscribimus.  Cardinalis  quidam , qui  jam  per  quatriduum  urinae  difficulta- 
tem passus  erat,  turgidus,  et,  ut  dicitur,  desperatus,  de  consilio  Medici,  per 
potum  vini  alkekengi  liberatus  est,  et  soluta  est  urina  in  quantitate,  ut  im- 
pleretur quasi  concha  una.  Hieronymus  Mercurialis  in  libro  de  Morbis  Pue- 
rorum haec  habet.  Soleo  ego  accipere  cucurbitam,  in  qua  diu  conservatum 
fuerit  oleum,  et  eam  curo  poni  in  aqua  fervente,  ac  deinceps  virgam  pueri 
jubeo  conjici  in  os  cucurbitulae,  et  hujusmodi  remedium  efficacissimum  esse 
expertus  sum  ad  provocandam  urinam  puerorum. 

Oleum  pretiosissimum  urinam  a ventositate  et  frigiditate  retentam  pro- 
vocans a senescente  Mariano  Barolitano  sic  describitur : 

Acori,  cyperi,  tamarisci,  scolopendriae , seminum  agni  casti  ana  drachmas  quatuor. 

Corticis  capparum  uncias  duas  cum  dimidia : rutae  drachmas  duas : bacchar, 
lauri  drachmam  unam  cum  dimidia. 

Olei  sesami  libras  duas:  aceti  albi  fortissimi  uncias  quatuor  cum  dimidia.  Con- 
tusa et  mixta  bulliant  in  calciola  aenea  usque  ad  aceti  consumptionem.  Tunc 
auferatur  ab  igne,  coletur,  et  servetur. 

Cum  hoc  oleo  calido  unge  pectinem,  et  partes  adjacentes , quas  prius  ca- 
lefacito, et  fricato  cum  panno  calido. 

Art.  III. 

Ischuria  a prostata  tumente. 

Magnificus  Ewerardus  Home  orationem  pronuntiavit  anno  1806  die  vige- 
sima februarii,  in  qua  tertium  glandulae  prostatae  lobum  se  reperisse  gloria- 
batur (1).  In  postremis  vitae  annis  prostatam  tumefieri  posse  animadvertit 
Auctor,  seseque  erigere,  et  in  majoris  papillae  formam  intus  in  vesicae  cavo 
tumores  variae  magnitudinis  effingere,  urinae  cursui  sese  opponentes,  quod 
a non  paucis  Anatomicis  observatum  fuit.  Lobus  iste  novus , mediusque 
nuncupatus  prostatae,  situs  est  in  sulco  cornua  prostatae  dividente,  inter  ve- 
sicam, et  vasa  deferentia,  ejusque  basis  vesicae  membranis  adhaeret.  Forma 
rotunda  est , basique  sua  adhaeret  prostatae , sic  ut  corpus  distinctum  effi- 
ciat ob  duos  sulcos,  qui  in  oppositis  superficiebus  observantur.  Ejus  ductus 
excretorii  per  vesicae  membranas  transeuntes  retro  veru  montanum  aperiun- 
tur. Medius  hicce  lobus  in  juvenili  aetate  non  tumet,  sed  in  senio  se  ex- 
pandit, etiamsi  nulla  sit  futuri  mali  suspicio. 

Inter  causas  frequentiores  inflammatae  prostatae  enumerat  Auctor  cibi  et 
potus  ubertatem,  venerem  nimiam,  corporis  habitum  faventem,  frigus,  et 
omne  id  quod  sanguinis  circulationem  adauget.  Dum  medius  lobus  incipit 


(1)  Vide  Traite,  ou  Observations  Pratiques  et  Pathologiques  sur  le  Traitement  des  maladies  de 
la  glande  Prostate,  par  Sir  Ewerarde  Home.  Paris,  1820,  8.° 

tumescere,  in  vesicae  caveam  penetrare  tentat,  ejus  interiorem  membranam 
urgendo,  cui  inflammationem  impertitur;  tunc  urinae  ardor,  et  continuum 
mingendi  desiderium  oboritur  etiamsi  vacua  sit  vesica.  Quo  magis  lobus  in- 
crescit, ex  rotundo  in  septum  transversum  mutatur,  ejusque  membrana  lo- 
bis lateralibus  adnectitur,  atque  ita  urinae  obicem  ponit  plus  minusve  vali- 
dum, donec  eadem  prorsus  intercipiatur.  Tunc  una  cum  medio  laterales 
etiam  lobi  inordinate  tumefiunt.  Membrana  vesicae  mucosa  succensa  fit  ad- 
modum sensilis , secernitque  lympham  coagulabilem , urinam  frequenter  eji- 
ciendo, donec  inflammatio  soluta  sit.  Tota  item  prostata  inflata  secernit  li- 
quorem copiosum,  et  viscatum.  Dum  urinae  secretio  in  renibus  supprimitur, 
corticalis  substantia  quodammodo  separatur  a medullari  seu  papillari,  et  urina 
his  substantiis  interjecta  comprimit  substantem  medullarem,  ita  ut  ejus  tu- 
buli urinam  non  amplius  excipiant,  et  ipsa  contrahatur. 

In  prima  mali  periodo,  ubi  urina  satis  adhuc  fluit,  et  nondum  vesicae 
membrana  inflammationem  concepit,  sanguis  detrahendus  est  per  cucurbitu- 
las in  renum  regione ; administrandi  clysteres  ex  opio , pulveres  Doweri , 
balnea  dimidii  corporis;  imperanda  abstinentia,  et  quies.  Sedulo  vitanda  est 
immissio  catheteris,  et  cereorum,  ne  proritando  malum  augeant.  Si  tamen, 
etsi  crebro  mingat  aeger,  vesica  nimium  turget,  praemissa  venae  sectione, 
catheter  immittatur  sic,  ne  spasmus  urethrae  inducatur;  ut  fistulae  apex  di- 
rigatur supra  eminentiam  cervicis  vesicae,  utque  fistula  in  loco  remaneat, 
quae  exteriori  ora  deorsum  inflexa  sit,  ad  quam  inflexionem  obtinendam 
stylo  ferreo  aptantur  elastici  catheteres.  Fistula  flexilis  cum  stylo  nequit  in- 
terdum propter  spasmum  urethrae  viam  percurrere ; sine  stylo  quandoque 
in  vesicae  cavum  non  pervenit.  Non  raro  necesse  erit  mutare  catheterem , 
atque  ejus  apicem  in  varias  directiones  impellere.  Dum  spasmus  adest , ab 
omni  molimine  abstinendum  est,  donec  solvatur;  et  si  incurvus  catheteris 
apex  aegre  vesicae  cervicem  superat,  digito  in  anum  immisso  sursum  urge- 
tur, sic  ut  in  vesicam  ascendat.  Urina  quatuor,  aut  sex  horarum  spatio 
educenda  est  non  solum,  ut  vesicae  inflammatio  tollatur,  verum  etiam  ut 
lobi  medii  inflatio  subsidat,  et  lacerti  carnei  contrahantur.  Dum  lobus  me- 
dius excrescit,  constringitur  saepe  urethra,  et  fistula  elastica,  si  modo  ad 
vesicae  ostium  pervenit,  in  lobum  medium  impellitur,  quem  irritando  spa- 
smum vesicae  ciet , isque  fistulae  mora  sedari , et  in  vesicam  illabi  potest 
catheter;  nam  ab  injectionibus  olei , mucilaginis , opii  parum  levaminis  spe- 
randum est. 

Dum  alteruter  prostatae  lobus  lateralis  excrescit  versus  rectum  intestinum , 
tunc  alvus  supprimitur,  vel  tenesmus  prehendit,  vel  dum  solvitur  alvus 
post  horas  aliquot,  dolor  ct  spasmus  in  intestino,  oritur.  Juvant  hic  supposi- 
toria ex  cicuta  cum  opio;  balnea  ex  aqua  salsa;  clysteres  tepentes,  et  vesi- 
catoria  perinaeo  imposita..  Ubi  caruncula  seminalis  succenditur,  dolor  invadit 
atrocissimus , incalescens,  discerpens,  in  statione  et  motu  molestus,  minus 
si  aeger  decumbit;  cujus  causae  esse  possunt  vel  cereoli  ruditer  immissi, 

vel  injectiones  ad  sistendam  gonorrhaeam ; vel  petulanter  emissum  semen ; 
vel  erectio  diuturna,  vel  alia  quaecumque  causa.  Membranam  vidit  semel 
Auctor  totum  tractum  carunculae  seminalis  operientem  in  viro  ab  inflamma- 
tione denato. 

Prostatae  abscessus  concitatur  dolore  ad  cervicem  vesicae , ad  veru  mon- 
tanum,; urinae  difficultate,  alvi  duritie,  tenesmo,  horripilatione;  reperiturque 
trans,  vel  in  ipso  veru  montano,  et  pus  muco,  vel  sanguine  remixtum  pro- 
dit, Commendantur  ab  auctore  opium,  cicuta,  hyosciamus , pulvis  Doweri, 
suppositoria,  potus  mucilagineus , sessio  in  aqua  salaria. 

Ulcus  prostatae  procedit  vel  a parvis  calculis  spiniferis,  qui  urethrae  in- 
fixi in  glandulae  corpus  penetrant,  vel  ab  imprudenti  catheteris  metallici 
usu.  Signum  ulceris  pathognomonicum  statuitur  esse  mucoris  copia  urinae 
remixti. 

Cum  venae  in  senibus  magis  distendantur,  ita  fit,  ut  eae,  quae  novum 
lobum  circumdant,  vel  inflammentur,  vel  ruptae  sanguinem  fundant,  quem- 
admodum in  apoplexia  observamus,  et  sic  lobus  intumescat,  quod  praecipue 
equitando  evenit.  Ab  eadem  causa  , nempe  ab  effusione  sanguinis  vel  lym- 
phae in  lobuli  textu  pendet  formae  mutatio,  in  cujus  structura  saepe  nodi 
reperiuntur. 

Praeterea,  si  quis  succussando  equitaverit,  sanguinem  cum  urina  minget, 
qui  coagulatus  fundum  matulae  petit,  et  si  inflammatio  subsit,  urens  calor 
cervicem  vesicae,  et  urethram  occupat,  neque  catheteri  datur  ingressus  sine 
spasmo.  Observavit  Auctor  in  viro,  dum  viveret,  fortiter  equitante,  venam 
ruptam  in  superficie  lobi  medii,  id  quod  confirmare  videtur,  quae  superius 
dicta  sunt. 

Dum  lobus  medius  aegrotat,  monet,  ut  catheter  sit  incurvus,  et  crassus, 
et  argenteo  praefertur  ex  gununi  duro  elastico  rite  fabrefactus.  Caeterum  in 
hujus  lobi  morbo  damnat  balnea  ex  aqua  salinaria,  item  calida,  acida,  et 
calomel.  Probat  vero  frigida  ; lenientia  ex  folliculis  senae  cum  tartaro  solu- 
bili; clysteres  ex  aloe  cum  lacte;  sanguinis  detractiones  e lumbis,  e dorso; 
pulverem  Doweri,  interdum  opium;  at  si  febris  accedit  typhoides,  indicat 
vesicam  esse  affectam  , vel  prostatam  abscessisse , tunc , si  fieri  potest , pus 
cum  urina  sine  mora  educendum  est.  Accidit  vero,  ut  lobus  dexter,  saepius 
sinister  prostatae  tumefactus  intra  vesicam  promineat,  quod  animadvertendum 
esse  censet  Auctor,  ut  catheter  in  vacuum  spatium  dirigatur. 

Affinis  est  carunculae  seminalis  affectio  cum  prostatae  morbo,  cum  quo 
etiam  confunditur,  nisi  quod  caruncula  male  affecta  difficillime  sanatur.  Ut 
plurimum  se  prodit  cum  muci  effluvio,  et  crebro  mejendi  desiderio,  inter- 
dum etiam  dolore  spasmodico  sphincteris  vesicae.  Spasmus  colli  vesicae  co- 
gnoscitur ex  eo,  quod  immissa  molli  fistula  tantisper  mitigatur;  quod  ulti- 
mae urinae  guttae  cum  dolore  redduntur;  quod  catheterem,  dum  descendit, 
ferme  attrahit  in  vesicae  cavum.  Frequentior  causa,  qua  veru  montanum 
proritatur,  sunt  haemorrhoides.  Vir  quidam  a coitu  irritamentum  percepit 

prope  granum  hordeaceum , ex  quo  post  mensem  muci  ex  urethra  fluxus 
ortus  est.  Idem  deinde  irritamentum  intestino  recto  communicatum  magis 
exacerbatum  fuit  adhibitis  stimulantibus  et  vesicatoriis , unde  homo  pessime 
habuit.  Anno  elapso  Londinum  se  contulit,  ubi  cognita  haemorrhoidum  satis 
conspicuarum  indole,  hae  recisae  fuerunt,  aegerque  sanatus.  In  alio  viro 
veru  montanum  male  afficiebatur  a cellulari  vesiculas  seminales  ambiente  ni- 
mis crassa,  densaque,  et  a prostata  indurata,  et  ad  vesiculas  producta,  tum 
ab  ipsius  vesicae  inflammatione. 

Haec  ferme  est  spectatissimi  viri  doctrina,  quam  in  eorum  gratiam  expli- 
candam suscepi,  qui  commercio  literato  carent,  ipsique  intelligant,  quanta 
diligentia , et  arte  signa  molesti  et  pervicacis  morbi , rationemque  curationis 
proposuerit  Auctor,  quam  provinciam  nemo  ante  illum  excoluit.  Nunc  liceat 
superioribus  observationibus  alias  addere,  quae  probent  a turgente  prostata 
urinam  supprimi. 

Agricola  in  suburbio  degens,  tribus  annis  antequam  e vivis  excederet , ob 
aestus,  frigorisque  vicissitudines,  et  immodicum  praelo  expressi  vini  potum 
ischuriam  passus  est  fugacem  , nam  vigesimo  die  sospes  fuit , et  quoad  mo- 
deratam vivendi  rationem  tenuit,  bene  valuit,  et  si  in  leves  incidebat  erro- 
res, eos  in  valetudinario  paucis  diebus  luebat.  At  progrediente  tempore  fre- 
quentior,  et  pertinacior  reddita  ischuria , laboribusque  rusticis  associata 
vehementer  hominem  exercuit.  Urinae  mo^do  albae  cum  hypostasi , modo 
rufae , vel  stillatim  excernebantur,  modo  ex  toto  supprimebantur , donec  su- 
perveniente febri  foetidae,  et  crassae  reddebantur.  Postea  febrim  secutus  est 
rigor,  spasmusque  hypogastrii,  glandisque  dolor,  et  urinae  pus  vehere  visae 
sunt.  Tunc  aeger  in  deterius  ruere,  brevique  mortem  oppetere  anno  iy85. 

Intestina  in  denato  fracida,  renis  dextri  inferior  pars  gangraena  absumpta, 
sinister  inflammatus,  uterque  mollis  erat  et  passus.  Ab  his  inflammatio  per 
ureteres  ad  vesicam  propagabatur,  quae  parum  expansa,  praeter  quinque 
circiter  puris  uncias , interiorem  membranam  valde  succensam  exhibuit.  In 
interiori , inferiorique  cervicis  vesicae  sede  extans  margo  sustinebat  tubercu- 
lum quoddam  incertae  originis.  Ab  angulo  anteriori  trigoni  vesicalis  emineri- 
tior  linea  ad  granum  hordeaceum  tendebat , vel  potius  trigonum  cum  illo 
conjungebat,  quae  linea  a duplicata  mucosa  membrana  constituta  ab  lateri- 
bus grani  hordeaci  in  valvulae  modum  inflectebatur  sic,  ut  ejus  orificium 
granum  ipsum  hordeaceum , fundus  coecus  urethram  spectaret.  Porro  cer- 
vicis iter  recta  supra  valvulam  in  urethrae  canalem  bene  constitutum  per- 
gebat. Prostata  vesicae  cervicem  amplectens  duplo  naturali  major,  fere  schyr- 
rosa  deprehensa  est,  sed  durior  in  aliquibus  punctis  quorum  centrum  erat 
violaceum. 

Faber  lignarius  ex  vico  Cologno , plus  quam  quinquagenarius , et  hypo- 
chondriacus, cum  per  sexennium  levi,  sed  molesta,  utpote  ad  duas,  tresve 
hebdomadas  recurrente,  ischuria  affectus  esset,  postremo  martii  iy85  in  va- 
letudinarium perductus  est.  Quotiescunque  laboribus  plus  aequo,  aut  vino 


inclulgebat,  aut  ad  prunas  incalescebat,  toties  urina  promptissime  sistebatur. 
Cruciatibus  patienter  toleratis,  quiete,  victu  tenuissimo,  intra  duos,  tresve 
dies  fluente  urina  ad  consueta  munia  redibat.  Anno  1784  tribus  aestivis 
mensibus  sinceram  aquam  potans  ab  ischuria  fuit  immunis,  quo  regimine 
deinceps  neglecto  in  idem  malum  incurrit.  Die  26  martii  praeter  urinae  dif- 
ficultatem tam  atrocibus  doloribus,  et  agitatione  obrutus  fuit,  ut  sequentibus 
diebus  in  valetudinarium , ut  dictum  est , concesserit.  Ibi  febrienti , summe 
anxio,  ventre  tumente,  urina  per  fistulam  evocata  rufa,  et  crassa  fuit,  deinde 
sanguis  e brachio , et  pede  detractus  ,•  abdomen  fomento  mollitum , alvus 
clysteribus. 

Post  dies  octo  extincta  febri , urinisque  naturali  colore  prodeuntibus , vix 
aliud  patiebatur  mali  praeter  conatus  quosdam,  dum  urina  majori  copia  af- 
fluebat. Circa  id  temporis,  cum  alii  ex  alumnis  chirurgo  extrahendae  urinae 
officium  demandaretur,  is  cervicem  vesicae  adeo  vexavit,  ut  eadem  succensa 
dolores,  febrim,  urinam  rufam  concitaret.  Tunc  per  anum  explorata  vesica, 
magnitudine  adaucta  deprehenditur  prostata;  urina  fit  purulenta;  atque  ob 
molestam  cupiditatem  crebrius  educitur  usque  ad  medium  aprilem , dum 
urinae  sine  pure,  et  sponte  reddebantur  usque  ad  aprilis  exitum.  Sed  febris 
typliodes  mense  majo  ingruens  hominem  e vivis  sustulit. 

Renes  molles,  et  lividi,  semiputridi,  praesertim  sinister  inventi  sunt;  dex- 
ter pelvim  amplissimam  habebat.  Vesica  urinam  multam , crassam , foeti- 
dam continebat.  Superficies  ejus  interior  nigricans , tunicae  crassae , multi 
lacerti  carnei  conspicui.  Discissa  a parte  posteriori  vesica  obtulit  orificium 
internum  circulo  morbido  extanti  instructum.  Orificium  ipsum  in  segmenti 
formam  fissum  erat  cornubus  retusis,  sursum  directis;  per  hoc  fissum  index 
digitus  libere  ad  radicem  spongiosi  corporis  urethrae  pergebat,  tanta  erat 
amplitudo  cervicis.  Corpus  prostatae  mirum  in  modum  quoquoversus  erat 
expansum,  et  veluti  solutum  a partibus,  quibus  adhaerere  solet  ob  duas  ex- 
crescentias,  ab  ea  prodeuntes,  quarum  altera  interiorem  circulum  cervicis 
vesicae  constituebat;  altera  circulum  inferiorem  recto  intestino  incumbentem. 
J lae  appendices,  per  longitudinem  incisae  non  vitiatae  apparebant,  sed  pe- 
culiari quadam  cysti  circumdatae,  per  quam  glandulae  prostatae  conjunge- 
bantur. Sed  et  ipsa  glandula  ab  aliis  minoribus,  albis,  sphaeroideis , conglo- 
merata videbatur.  Porro  exiguas  has  glandulas  invicem  nectebat  valida  et 
albicans  membranula , ex  quibus  incisis  nil  quam  albidi  quidquam  laticis 
profluxit.  Caruncula  seminalis  sana,  neque  a prostata  constricta  fuit.. 

"N  ir  quinque  supra  sexnginta  natus  annos,  qui  bis  antea  ischuria  detentus 
fuit , rheda  velociter  rectus  cum  collega , et  vehementer  succussatus  medio 
in  itinere  urinam  sibi  haerere  sensit.  Itinere  confecto  ter  et  amplius  immisso 
cathetere  nil  praeter  sanguinem  qua  fluidum,  qua  concretum  eductum  fuit. 
Demum  urina  apparuit  primum  fusca,  tum  alba,  quae  brevibus  intervallis 
ad  emissionem  cogebat.  Soluta  inflammatione,  descendit  aliquoties  in  alveum , 
in  quo  mingendi  conatus  crebriores  facti,  doloresque  fortius  excitati  desistere 
a balneo  cc  egerunt. 

Trigesima  quinta  a morbo  incepto  die  cum  advocatus  essem,  et,  quae 
modo  exposui,  intellexissem,  et  catheterem  sine  obice  in  vesicam  promovis- 
sem, per  ani  viam  prostatam  tetigi,  quam  valde  tumentem,  duramque  de- 
prehendi; cumque  volumen  illud  ab  incensione  adhuc  sustineri  cognovissem, 
laxantia  ex  cassia  fistula,  et  cremore  tartari;  cataplasmata  supra  pubem,  et 
perinaeum  usurpanda  esse  existimavi.  Hisce  praesidiis , et  tinctura  antimonii 
Thedenii,  fistulaque  continenter  intra  vesicam  servata,  victuque  ex  olusculis 
capto  integre  convaluit. 

Ischuria  cum  plexu  varicoso. 

Non  licet  mihi  reticere  singularem  historiam,  quae  a Venetorum  littore 
ad  consultandum  transmissa  fuit. 

Honestus  civis  annorum  sexagintaquinque,  habitus  athletici,  patre  genitus 
scorbutica,  uti  credebatur,  labe  affecto,  consilia  et  manum  medicorum  ex- 
poscebat. Pater  autem,  dum  in  vivis  erat,  continenter  cruciabatur  ab  affe- 
ctione, quam  rheumaticam  nuncuparunt,  et  etiam  in  prolem  diversimode 
transfuderat.  Demum  resolutis  vesica,  et  artubus  inferioribus,  periit  ob  ca- 
theterem rudi  ter  et  incondite  immissum. 

Hic  igitur  civis  adhuc  infans  ad  radicem  penis  equi  calce  ictus  fuit,  conti- 
nueque tumefacta,  et  inflammata  pars  ultra  duas  hebdomadas  puerum  exer- 
cuit. Postquam  adolevit,  cum  venationibus,  et  equitatione  defatigatus  esset, 
contraria  his  suscepit  aetate  jam  maturior ; nam  , intermissa  propter  civiles 
necessitates  corporis  exercitatione,  elanguil,  et  desidem  vitam  gessit.  Venerem 
parce  exercuit,  a qua  semper  illaesus  discessit.  Sed  jam  progressu  temporis 
ad  pollutiones  sive  spontaneas,  sive  prolectas  velox  erat  ob  exquisitum  ge- 
nitalium sensum.  Cum  octavum  lustrum  attigisset,  doloribus  brachiorum  pri- 
mo, deinde  colli,  et  alarum  conflictari  coepit  cum  marcore  manuum,  quibus 
signis  evanescentibus,  in  malum  incidit,  quod  mox  describetur.  Omittendum 
non  est  ante  novi  morbi  accessionem  per  hybernum  tempus  quotidie  a prandio 
circa  artus  inferiores  inhorruisse , discussoque  rigore  copiosam  sudationem 
erupisse. 

Quartus  decimus  labebatur  annus,  ex  quo  imminutum  esse  urinae  rivum 
comperit,  dumque  tenuiori  filo;  tamen  sine  molestia,  urinam  emittere  per- 
geret, gravi  moerore  comprehensus,  urente  urethrae  dolore  captus  est,  dum 
mingere  properabat,  cujus  vis  identidem  mictionem  supprimebat.  Huc  usque 
interiores  ani  venae  nullo  taedio  afficiebant  aegrum,  atque  urina  ab  natu- 
rali conditione  non  recesserat.  Sed  brevi  interposito  intervallo  lotium  cras- 
sum, muco  plenum  sub  vesperam  praecipue  animadversum  est,  posteaque 
suppressum  est.  Catheter  vesicam  deplevit , quin  crebri  mingendi  conatus  et 
ischuria  remitterent.  Tunc  ab  experientissimis  lithotomis  exploratus  aeger  fuit, 
qui  nil  vitii  in  viis  urinariis  esse  retulerunt,  itaque  sanatus  est. 

Post  menses  novem  redeunte  ischuria  catheter  non  eadem  facilitate  de- 

missus  est,  parumque  sanguinis  cum  urina  extractum  est;  hoc  tamen  non 
obibit,  quin  denuo  sanaretur.  Quatuor  fluxere  menses  antequam  ischuria 
rediret,  eoque  impetu,  ut  intra  breve  tempus  bis  lerve  urina  educenda  foret. 
Progrediente  malo  urina,  dum  in  sinistrum  latus  cubabat,  sponte  et  expe- 
ditius fluebat;  semen  autem  persistente  erectione  expelli  non  poterat,  quod  ea 
desinente  lenius  ex  urethra  plorabat.  Chordae  ad  ampliandam  urethram  inu- 
tiliter adhibitae  fuerunt;  urinae  interea  limpidissimae  ad  octo,  vel  decem  libras 
inordinate  elabebantur  non  sine  ardentissimo  cruciatus  sensu  ad  vesicam  usque 
propagato.  Quamvis  huic  difficultati  opiatis  subvenire  studuissent  medici,  non 
aliud  tamen  sympthoma  oppugnarunt  praeter  haematuriam,  quae  saepius 
intercurrebat. 

Inter  haec  molle  certamen  inivit  cum  muliere , uti  apparebat  non  impura , 
sine  seminis  effusione , ex  quo  levis  blenorrhaea  cum  testis  malacia  brevi 
dissipanda  , secuta  est.  Monere  hic  oportet  urinam  nunquam  latitantis  liete- 
rogencae  materiae  signa  ostendisse,  neque  lumborum  regionem  afflictam  fuisse. 
Aucta  in  dies  mingendi  difficultate,  urinaque  tandem  retenta,  sibimetipse 
cathetere  lotium  detraxit,  idque  per  tres  ferme,  et  amplius  annos.  Hac  ope- 
randi ratione , neglecta  fuit  opportunitas  vitium  vesicae  explorandi , et  cura- 
tionis modum  dirigendi.  Fatebatur  quidem  initio  operator  corpus  quoddam 
molle , non  dolens , ad  prostatae  sedem  catheteri  obstitisse , quod  pedeten- 
tim  ad  pollicis  crassitudinem  excrevisse  sibi  visum  fuit,  eo  effectu,  ut  jam 
catheteris  immissio  spasmum  concitaret,  cogeretque  subducere  paulo  fistu- 
lam , donec  ingratus  sensus  placaretur. 

Mense  martio  anni  i8o3  dysuria,  et  haematuria  invaluerunt  adeo,  ut  ma- 
joris momenti,  quam  oportuisset,  rem  esse  portenderent;  urinae  etenim  antea 
pellucidae,  nunc  crassae  admodum  reddebantur;  tenesmus  haemorrhoidalis 
rectum  intestinum  vexabat.  Cortex  peruvianus  datus  est;  balneo  insidere  jus- 
sus, thermarum  luta  superdata  sunt  sine  emolumento;  sola  febris,  si  quando 
irrepserat,  aliquid  de  sympthomatum  vi  detrahebat.  Post  quae  omnia  in  pejus 
ruere;  omnia  vesicae  vitia  in  unum  colligi,  tenesmus,  dysuria,  stranguria, 
haematuria,  pyuria  mucosa,  erectiones  molestissimae,  punctiones  ad  laevam 
vesicae  acerbissimae,  sine  pulsus  arteriosi,  aut  facultatis  digerentis  perturba- 
tione. Praesidia  dumtaxat  medica  malum  liocce  respuebat,  potiones  videlicet, 
venae  sectiones,  hyrudines,  lactis  serum,  thermarum  potabiles,  cuncta  quae 
demulcent,  quae  sopiunt,  quae  incrassant;  demum  balinea,  quorum  usus 
praeter  alia  nocentissimus  fuit,  crassi  intestini  functiones  pervertendo,  et 
tenesmum  nulla  arte  fraenandum  excitando.  His  adjiciebatur,  quod  erigendo 
corpus  paulo  sedabantur  mala  signa,  at  resupinato  mirum  in  modum  re- 
crudescebant. Urina  nonnisi  per  catheterem  trahitur  multo  muco,  interdum 
sanguine  referta,  foetens,  sine  puris  nota.  Haec  omnia  a doctissimo  et  ex- 
perientissimo  Pezzi  med.  doctore  relata  sunt,  qui  existimabat  ab  ictu  calcis 
quamdam  vesicae  particulam  fuisse  labefactatam,  vitiumque  contraxisse,  quod 
dum  aeger  exercitatae  vitae  genus  haberet,  siluit;  dum  vero  exercitationibus 

ignavia  ct  moeror  successit,  morbosa  congestio  sensim  aucta  eam  visceri  la- 
bem impressit,  epiae  nullatenus  removeri  potuit.  Chirurgus,  qui  postremo 
vesicam  exploravit,  calculum  non  offendit,  sed  prostatam  mire  tumefactam, 
varicibus  extantibus  circumdatam,  sanguinem  et  sponte,  et  a cathetere  com- 
pressam fundentibus.  Videbatur  insuper  eidem  vesicae  cervicem  intus  ad  duos 
transversos  pollices  esse  productam , quia  tantae  longitudinis  iter  percurrebat 
catheter , antequam  in  vesicae  cavum  perveniret. 

Hanc  historiam  perlegens  opportune  in  memoriam  revocavi  duos  Hippo- 
cratis aphorismos  (i),  primum  his  verbis  expressum : extremis  morbis , ex- 
trema exquisite  remedia  optima  sunt.  Alterum:  quoscunque  morbos  medi- 
camenta non  sanant , ferrum  sanat;  quos  ferrum  non  sanat,  ignis  sanat  etc. 
Galenus  extremos  morbos  appellat,  ultra  quos  alii  majores  non  sunt.  Genga 
vero  aphorismum  chirurgica  ratione  ponderans  pro  morbis  extremis  intelligit, 
quos  medicamentorum  usu  nequaquam  debellare  valemus  , et  ad  eorundem 
curationem  ad  ulteriora  deveniendum  est.  Ex  tribus  praesidiis  chirurgicis 
ferrum,  et  ignis  graduatim  validiora  existunt,  atque  ad  ipsa  confugiendum, 
quoties  morbi  saevities  exposcit , nec  morbus  ipse  medicamentis  vinci  potuit. 
Hanc  explanationem  adeo  consentaneam  morbo  judicavi,  ut  non  dubitaverim 
lithotomorum  operam  fuisse  advocandam,  observatione  etiam  a Skenkio  (a)  pro- 
lata confirmatam.  Agebatur  de  carne  in  collo  vesicae  nata , et  calculum  men- 
tiente,  quae  post  incisionem  more  lithotomorum  factam  , paulatim  consumpta 
est  convenientibus  remediis , et  aeger  a dolore , et  urinae  cruciatu , qui  in 
octavum  mensem  duraverat , liberatus  est  omnino. 

Vir  quidam  in  sutrina  taberna  consudavit  ad  provectam  usque  virilitatem ; 
tunc  pietatis  rigore  compulsus  custodiendis  aegris  in  valetudinario  operam  suam 
impendit.  Elie  annorum  progressu  a lateris  jactu  in  lumborum  regione  gra- 
viter laesus  commotionem  et  turbamentum  non  satis  definiendum  in  imi 
ventris  visceribus  persensit,  paulatimque  factus  valetudinarius,  urinam  prae- 
ter expectationem  sibi  haerere  animadvertens  ingemuit.  Biennio  eo  morbo 
premebatur,  in  quo  et  catheter  in  vesicam  sine  obice  descendebat,  et  urinae 
sanis  similes  extrahebantur,  nec  alia  labe  affectus  erat,  nisi  quod  conta- 
bescens exeunte  octobri  anni  182,0  a vita  discessit.  Vesica  secundum  naturam 
constituta  erat,  uti  et  reliquae  partes.  Prostata  solum  ampliata  cernebatur 
sic , ut  basi  sua  extolleret  vesicae  membranas , atque  intus  in  vesicae  cavo 
septum,  aut  eminentiam  margine  suo  eminentiori  constitueret  vesicae  ostium 
claudentem,  quod  ostium  coeterum  mutata  figura  satis  patulum  erat,  neque 
ulcerosum,  aut  succensum  deprehendebatur. 


(1)  Bernardin.  Gengae  Commcnt  in  Aph.  Sect.  I,  aph.  6;  Sect.  VIII,  aph.  6. 
(i)  Obs.  Med.  lib.  III , Da  Vesica  urinaria.  Obs.  I , Caro , Excrescentia  , etc. 

lschuna  renalis. 

Vir  mediae  aetalis  ad  Nosocomium  properavit  abdomine  tumido,  urina 
retenta,  ubi  intra  quatriduum  periit.  Quamvis  expulsu  aliisque  gravibus  si- 
gnis proclive  esset  judicare  eum  periturum  fore,  tamen  praesidia  generalia 
in  usum  vocata  sunt.  Urinae  pauxillum  ope  cereorum  eliciebatur.  Catheter 
immissus  etiamsi  ex  ejus  longitudine  in  vesicam  pervenisse  videretur , tamen 
illigatus  quodammodo,  et  a partibus  constrictus  erat,  neque  urina  defluebat, 
quod  suspicionem  movit  catheterem  lacerata  urethra  inter  vesicam  et  pubem 
sibi  viam  fecisse ; nam  ejusdem  apex  sub  abdominis  macilenti  integumentis 
internoscebatur.  In  demortuo  intestina  singula  cum  omento  succensa  sunt 
inventa.  Lymphae  turbidae  pauxillum  in  cavea  ventris  effusum.  Vesica  con- 
tracta sine  lotio  fuit;  membranae  naturali  crassitudine,  quarum  exterior  pa- 
rum vitiata,  villosa  quam  maxime  inflammata  usque  ad  mediam  urethram. 
Prostata  et  vesiculae  seminales  sanae.  Renes  ambo  eadem  qua  viscera  labe 
laborantes  ita  coacti,  et  durescentes  visi  sunt,  ut  secretionis  officio  inepti 
redderentur,  i . : 7 < 

lschuna  a vesicae  haemorrhoidihus. 

Generosus  vir  annorum  67  podagra , et  herpete  crustoso  et  miliari  in  ar- 
tubus inferioribus  affectus,  quatuor  mensibus  lectum  tenuit,  unde  praeter 
languorem,  et  cibi  fastidium,  aliquot  continenter  diebus  alvum  crebro  de- 
ponere, praecipue  intempesta  nocte,  coactus  urinae  difficultatem  sibi  accivit 
anno  1793.  Id  quidem  sciendum  est,  hunc  virum  micturire  solitum  fuisse, 
quoties  vel  paucula  urina  ad  mejendum  sollicitabat.  Postquam  frustra  fo- 
mentis et  clysmatibus  agebatur,  urinam  cathetere  emoliri  necesse  fuit,  atque 
in  ipso  fistulae  ingressu  sub  arcu  pubium  sanguinis  rivus  profluxit  lintea- 
mina conspurcans.  Fistula  vero  sive  quod  brevior,  nam  tota  intra  meatum 
recepta  fuit,  aut  minus,  quam  oportuit,  incurva,  vesicam  non  subiit.  Chi- 
rurgus alter  tres  ordinatim  variae  magnitudinis  fistulas  compellere  in  vesicam 
tentavit  sine  successu,  sanguisque  ad  singulas  immissiones  copiosus  proma- 
nabat.  Demum  hirudinibus  podici  admotis,  longior  fistula  post  horas  quatuor 
in  vesicam  demissa  est  non  sine  difficultate.  Quoties  deinceps  urina  emolie- 
batur, semper  sanguinolenta  prodibat,  qui  sanguis  non  a solis  dumtaxat 
cervicis,  sed  ab  vesicae  quoque  vasculis  manare  apparebat,  quia  educta  urina 
constanter  rubellum  colorem  servabat. 

Cum  igitur  vasa  sanguifera , quae  ad  vesicam , ejusque  cervicem  distri- 
buuntur, et  ampliata,  et  turgida  esse  constaret,  ad  hoc  vitium  corrigendum 
usi  sumus  fistula  elastica  , et  decocto  corticis  peruviani  cum  spiritu  vitrioli , 
licet , nec  dolor , nec  febris  praecesserint.  Post  dies  quinque  inanis  desidendi 
cupiditas,  et  frequens  a vesica  ad  glandem,  et  ad  crassius  intestinum  ex- 
orta est,  saepiusque  huic  desiderio  satisfacturus  aeger  e lecto  se  proripiebat. 
Quod  molle  clysraa  non  mitigavit,  aqua  Nuceriae  affatim  pota,  utpote  bi- 
P.  II. 

liosis  saburris  emendandis  apia,  sustulit.  Inde  urinae  ad  naturalem  statum 
redeunt  pauxillum  muci  et  sanguinis  ex  cervice  expressi  deponentes.  Pulsus 
cum  inaequalitate  praenunciavit  copiosas,  quae  per  alvum  factae  sunt,  eva- 
cuationes non  sine  molesto  intestini  tenesmo,  et  urethrae  dolore,  quos  in je— 
ctiones  ex  opio  fugaverunt.  Tandem  decimotertio  ab  incepta  ischuria  urina 
mota  est,  et  sequentibus  diebus  primo  crassior,  tum  tenuior  ad  eum  mo- 
dum aucta  est,  ut  quinquaginta  uncias  superaret;  et  quo  plus  fluebant  uri- 
nae , eo  magis  herpes  in  cruribus  , et  femoribus  se  ostendebat  latis  crustis , 
et  compactis  cutem  obtegens.  Postremo  cum  urinae  adhuc  crassum  mucum 
educerent,  urethramque  saepius,  et  taediose  convellerent,  renovato  usu  aquae 
Nucerianae  sospitatus  est. 

Quod  prostata  in  majorem  naturali  molem  excrescat,  et  quod  variis  modis 
vitiari  possit,  haud  dubium  est.  Prostata  enim  una,  biloba  vel  in  totum 
ambitum,  vel  quia  est  cordiformis  alteruter  lobus,  vel  basis,  vel  apex  prae 
aliis  intumescere  potest.  Prostatam  praeter  naturam  extumescentem,  eaque 
duritie  praeditam,  ut  quasi  ex  cartilaginis  et  ligamenti  commista  substantia 
constare  videretur,  in  viro  Patricio  vidit  Morgagnus  (i),  qui  non  auctam 
dumtaxat  molem  vult  esse  attendendam,  sed  et  aliquando  schyrrosam  duritiem; 
neque  semper  totam  prostatam  tumidam  esse,  sed  superiorem  dumtaxat  am- 
bitum, aut  aliquam  tantummodo  partem,  quae  urinae  exitum  occludat.  In 
prostata  glandula  Antonii  Cortinii  sinus  erat,  quo  tartari  similis  materia  con- 
tinebatur, et  ferme  jam  calculosa.  Flavos  parvosque  calculos  in  prostata  de- 
fixos invenit  Morgagnus  in  viro  quodam  peregrino , qui  ob  id  impedimen- 
tum semen  emittere  non  poterat.  Valsalva  ad  Insubrem  Chirurgum  scribebat 
se  deprehendisse  lapidem  in  prostata  glandula , dum  cadaver  incideret  Car- 
dinalis Morigii  (^).  Hujusmodi  exemplum  habet  Marcellus  Donatus  (3),  qui 
in  Mantuani  Medici  prostata  lapillos  pusillos  invenit,  qui  stimulos  ad  me- 
jendum, et  dolores  ad  affectum  locum,  et  ad  urethram  concitare  possunt; 
qui  si  in  seminali  caruncula  haereant,  aut  ejus  meatus  obstruant,  sterilitatis 
causa  esse  possunt. 

In  singulis  cadaveribus  in  quibus  basis  prostatae  aucta  deprehensa  est, 
vidimus  vesicae  ostium  praeter  modum  hiare,  quod  magis  deduci  videtur  ab 
increscente  glandula,  neque  ideo  urina  involuntarie  distillat , etiamsi  via  pa- 
teat; quia  dum  vesica  contrahitur,  eminentia  illa  ostium  claudit,  seseque 
opponit  columnae  centrali  lotii,  quod  ab  ea  eminentia  repellitur.  Nec  un- 
quam vidi  a tumente  prostata  vesicae  ostium  ita  coarctatum  fuisse,  ut  ca- 
theteri aditus  non  esset;  tunc  enim  impedimentum,  quod  operatori  sese 
offert,  in  extrema  ora  prostatae  intra  vesicam  protuberantis  consistit,  contra 
quam  catheteris  apex  impellitur ; ideoque  non  infrequenter  accidit , ut  mu- 

tala  operatoris  manu  catheter  in  unum  vel  alterum  latus  compulsus  vesicae 
illabatur.  Catheter  autem  bifariam  incurvus  opportunior  est , qui  ab  impe- 
dimento recedit  oh  curvaturam , et  qui  melius  ab  homine  erecto  dirigitur , 
qui  sibi  ipsi  urinam  molitur. 

Quae  ad  prostatam  resolvendam  instituuntur  curationes  , effectu  plerum- 
que carent,  quia  tunc  fere  adhibentur,  cum  morbus  adolevit.  Idonea  cen- 
sentur auxilia  hirudines,  malagmata,  alvi  lavationes,  dum  eam  particulam 
inflammatio  tenet;  deinde  cicutae  cum  calomelano,  vel  spongia  usta  juxta 
mentem  Joh.  Hunteri;  prae  omnibus  autem  celebratur  linimentum  mercu- 
liale,  quod  feminibus,  perinaeo,  et  ano  infricatur,  efhcaciusque  esse  credi- 
tur, si  intra  anum  ipsi  prostatae  admoveatur.  At  si  durities  et  tumor  pro- 
statae catheteris  usum  prohibeant,  et  lotium  supprimatur,  oportet  ferro  scite 
per  perinaeum  adacto  novam  aperire  viam  ; et  si  id  facere  quaedam  prohi- 
bere possunt,  tunc  acu  triquetra  canulata,  ad  id  parata,  duobus  latis  digitis 
supra  pubis  ossa  oblique  deorsum  ad  vesicam  demissa  urina  evocanda  est. 

Art.  IV. 

Ischuria  a trigono. 

Quem  tertium  prostatae  lobum  nuncupavit  Home,  hunc  longe  aliam  esse 
particulam  censeo ; nam  praeterquam  quod  in  sano  homine  eundem  lobum 
non  observavit  cel.  vir,  ejusdem  structura  longe  diversa  est  ab  illa,  quae 
prostatae  bilobi  obtigit.  Adde , quod  illae  excrescendae , aut  tumores  inter 
mucosam  , et  cellularem  vesicae  membranam  conditi , ab  iisdem  penitus  se- 
parari possunt  absque  nerveae  membranae,  et  prostatae  bilobi  laesione.  Haec 
argumenta  tum  ab  structura,  tum  ab  anatomica  administratione  confirmantur. 

Anatomici  tunicas  proprias  tres  vesicae  tribuunt , interiorem  alteram  mu- 
cosam , alteram  mediam  nerveam , melius  cellularem,  tertiam  muscularem 
in  retis  formam  vesicae  instratam , quam  sic  eleganter  describit  accuratissi- 
mus noster  Jo.  Dominicus  Santorinus  (i).  Planum  musculare  vesicae  tribus 
lacertosarum  fibrarum  ordinibus  compingitur;  cujus  quamvis  varia  sit  fibra- 
rum dispositio,  tamen  aliae  ab  uracho,  aliae  ab  ureteribus  pronatae  viden- 
tur, et  ad  ejusdem  cervicem  desinere.  Rectarum  porro  fibrarum  singulas  a 
cervice  progredi,  et  altero  peragrato  latere,  easdem  immutatas  ad  eundem 
remigrare  locum  comperitur.  Transversae  autem  fibrae,  seu  circulares  oblique 
incedunt,  crebro  deflectunt,  vel  cum  rectis  recta  propenduntur,  vel  orbe 
non  absoluto  tenuantur.  Rectae  vero  exteriores  fibrae  non  in  cervice  desi- 
nunt, sed  ulterius  producuntur,  et  circum  prostatam  itd  ossa  pubis  confe- 
runtur. Mediae,  et  carneae  tunicae  interjacet  rete  vasculare  ex  venis  prae- 

cipue  conflatum  in  inferiori  et  posteriori  vesicae  parte  complanata,  quae 
basis  ejusdem  dici  potest,  magis  confertum. 

Ex  eadem  parte  complanata,  sed  inferius  et  interius  prope  vesicae  ostium 
exsurgit  corpus  triquetrum  fere  cartilagineum,  si  fides  habenda  Portalio  (1), 
quod  inter  duas  lineas  ab  ureterum  orificiis  descendentes  intercipitur,  de- 
sinitque  in  angulum  anteriorem  magis  extantem , qui  per  veru  montanum 
ad  medium  fere  urethrae  procurrit.  Angulus  hicce  anterior  trigoni , et  emi- 
nentior  uvula  ob  similitudinem  dictus  a Licuteaud,  et  mucosa  textus  mem- 
brana conficitur  ex  substantia  mollicula  in  cellulas  dispartita.,  quam  non  ab- 
similem esse  tonsillarum  fabricae  mihi  visum  est.  Sed  audiamus  Santorinum 
de  hac  particula  disserentem  (2) : Illud  vero  quod  ad  cervicis  vesicae  oscu- 
lum ita  aliquando  prominet,  ut  urinae  iter  intercludere  aliquantum  valeat, 
quidpiam  glandulosum  est  sub  tenui,  intimaque  vesicae  membrana  conditum; 
sic  ut  conspicuis  interdum  aggregatisque  glandulis  formatum  viderim,  cujus 
latam  circum  aream  a minoribus  licet,  extantibus  tamen,  occupatam  memini 
in  sene.  Ergo  jam  a saeculo  haec  particula  nota  fuit , neque  ad  prostatam 
pertinere  solertissimus  Santorini  arbitratus  est.  Hoc  corpus  singulare  deli- 
neari curavit  idem  Santorini  Tab.  II,  fig.  2,  KK  et  I.  In  explicatione  hujus 
tabulae  sic  habet:  ad  litteram  I vesicae  urinariae  osculum,  cui  prominulum 
corpus  praefigitur,  quod  in  affectis  vesicis  sic  prominet  aliquando,  ut  urinae 
iter  prorsus  intercludat.  Ad  litteram  KK  hiatus  ureterum  in  vesicam,  atque 
eorum  corporum  origo,  quae  sensim  inclinata  in  I producuntur.  Trigonum, 
seu  spatium  illud  triangulare  in  vesicae  basi  comprehensum,  non  contrahitur 
juxta  Portal  (3),  dum  tota  vesica  a fibris  muscularibus  coarctatur , ut  lo- 
tium expellat.  Imo  multae  fibrae  carneae  tanquam  punctum  fixum  in  trigoni 
latera  inseruntur.  Sabatier  vero  (4)  trigonum  valde  sensile  esse  perhibet ; 
uvula  vero  facile  excrescit,  tumefit  in  rotundum  tuberculum  pediculo  alli- 
gatum, quod  vesicae  collum  obturat,  et  urinam  intercipit,  id  quod  in  ae- 
tate provectis  observatur.  Cumque  id  vitii  tolli  nequeat,  suadet  usu  cathe- 
teris esse  corrigendum  ; et  si  malum  adoleverit  longiori  cathetere  utendum  v 
est,  ut  in  vesicae  cavum  perveniat. 

Hanc  rem  egregie  illustravit  prae  aliis,  atque  icone  eleganter  expressit 
Christianus  Gottlieb  Ludwig  (5).  Historiam  tradit  viri  plusquam  sexagenarii 
vegeti,  obesi,  desidiosi,  et  veneri  maxime  dediti,  qui  matutino  tempore  urinam 
prompte  dimittere  non  poterat , licet  paulo  post  urina  sine  incommodo  flue- 
ret; sed  malo  ingravescente  nec  guttulam  excernere  poterat,  anxiusque  in 
conclavi  obambulabat  auxilium  sibi  exposcens.  Accersitus  chirurgus  pro- 

gressuro  catheteri  impedimentum  ad  vesicae  collum  offendit,  eo  tamen  adacto 
sanguinis  aliquot  unciae  profluxerunt,  et  malo  semper  in  deterius  vergente 
aeger  intra  sextum  morbi  diem  obiit. 

In  collo  vesicae , ad  caput  gallinaginis , et  in  urethra  tota  labem  nullam 
percepit  Ludwig.  Duos  autem  tumores  perspexit , minorem  nucis  avellanae 
magnitudine  paulo  dextrorsum  ad  orificium  colli  vesicae , non  teneriori  pe- 
dunculo , sed  ampliori  quodammodo  basi  adhaerentem : majorem  juglandis 
nucis  magnitudine,  sinistrorsum  magis,  basi  nonnihil  expansa  accretum.  Hi 
tumores  (sunt  verba  auctoris)  steatomata  referebant  tactu  densa,  nonnihil 
resistentia,  superficie  quodammodo  inaequali,  non  tamen  prorsus  dura,  sed 
nonnihil  fungosa , venis  varicosis  tunc  collapsis  conspicua.  Major  etiam  a 
parte  inferiori  orificium  habebat,  quod  ad  angustum  cavum  ducebat;  hoc 
vero  catheteris  immissione  supra  indicata  factum  erat.  Penetraverat  nimirum 
instrumentum  in  medium  tumorem  ita,  ut  sanguis  ex  venis  turgentibus  flue- 
ret, ob  densitatem  tamen  superficiei  non  ulterius  penetrare,  et  urinae  edu- 
etionem  tandem  efficere  potuerat. 

Tumor  itaque  minor  saepe  ex  situ  suo  ad  ostium  colli  vesicae  pressus 
impedimentum  facile  superandum  exhibuerat;  major  autem  in  ipso  morbi 
exortu  contracta  vesica  ita  dimotus  fuerat,  ut  totum  orificium  praecluderet, 
et  obturaret,  nulloque  modo  removendus  esset,  cum  pressio  per  catheterem 
facta  eundem  potius  pertunderet,  quam  removeret.  Mirari  autem  subit,  cur 
Morgagnus  a cel.  Anatomico  dissentiat  (i),  qui  pro  naturali  particula  acce- 
pit, uvulamque  appellavit  tuberculum  illud,  quod  in  ipso  urethrae  initio 
nonnunquam  se  deprehendisse , et  pro  excrescentia  prostatae  saltem  inchoata 
habuisse  affirmat  idem  Morgagnus.  Et  quamvis  fateatur  vidisse  se  in  sutore 
uvulae  istius  pyriforme  inchoamentum;  item  in  ascilico,  et  rustico  mediocrem 
uvae  acinum  aequantem;  majorem  demum  in  sene  lacertoso,  scilicet  parvi 
cerasi  figura,  et  magnitudine;  tamen  quia  nunquam  se  vidisse  trigonum  ne- 
que uvulam  asserit , quoliis  urethram  secundum  naturam  se  habentem  at- 
tente inspectavit,  ideo  hanc  particulam  non  esse  naturalem  animadvertit, 
sed  morbosum  prostatae  augmentum,  quod  diversam  molem  et  figuram  as- 
sumit. Proinde  Santorini  observationes  tanquam  sibi  faventes  explicat.  Et 
profecto  negari  nequit,  quin  prostata  excrescat,  sic  tamen  ut  plurimum,  ut 
ejus  basis  in  semicirculi  speciem  protuberet  vesicae  membranas  sursum,  et 
intus  urgendo.  Negari  etiam  nequit,  quin  cornua,  et  centrum  ejusdem  glan- 
dulae in  suppurationem  abeant,  aut  in  duritiem  fere  schyrrosam  vertantur; 
sed  profitendum  est,  tubercula,  quae  ab  adaucta  uvula,  aut  si  mavis  pa- 
pilla, pendent,  longe  aliam  figuram  assumere,  bina,  vel  trina  distincte  ap- 
parere, cura  prostata  connexionem  non  habere,  denique  ulcerari,  et  fungosa 
heri , quin  prostata  a naturali  statu  recedat.  Spatium  in  basi  vesicae  tribus 
lineis  comprehensum  revera  aliquid  molliusculi  continet , quod  per  morbum 

aut  per  aetatem  tumere,  et  vario  modo  excrescere  solet,  non  secus  ac  ton- 
sillae in  faucium  limine  consuescunt.  Propterea  observari  nequit  trigonum, 
et  papilla  in  vesicis  aere,  aqua,  aut  manibus  distentis,  sed  in  vesicis  sano- 
rum et  adultorum  virorum  pene  vacuis,  nec  multum  contrectatis,  in  quibus 
vix  granum  hordei,  vel  dimidium  uvae  acinum  superat  papilla,  quae  in  an- 
gulo anteriori  trigoni  extat.  Sed  ad  observationes  procedamus. 

Quadragenarius  vir  postquam  ab  antiquo  cruris  ulcere  convaluisset,  de 
fluore  ex  urethra,  de  mejendi  ardore  et  difficultate  conquestus  est.  Super- 
datis quae  emolliunt,  quae  maxime  fovent,  protinus  urina  supprimitur, 
eadem  evocatur  cathetere  bis  incurvo,  isque  in  ea  sede  per  dies  octo  relin- 
quitur. Retracta  fistula,  urina  denuo  sistitur.  Hinc  iterum  in  vesicam  com- 
pellitur fistula,  et  per  mensem  urethrae  officio  fungitur.  Interim  urina  cras- 
sior vel  muco,  vel  pure  plena  fluere,  febris  accendi,  emaciari  corpus  coepit, 
atque  os  sacrum  ulcerari,  demum  mors  hominem  sustulit  anno  1793. 

Intestina  singula  fracida,  corrupta,  exceptis  renibus,  erant;  hepar  palli- 
dum. Vesica  contracta  parietibus  crassis  tres  fere  puris  uncias  continebat. 
Interiorem  membranam  penitus  inflammatam,  et  in  trigoni  angulo  prostatae 
appendicem,  sic  enim  eo  tempore  cogitabam,  altitudine  unius  et  dimidii  lati 
digiti  vesicae  ostio  oppositam  vidimus.  Haec  appendix  solida  erat,  aeque  ac 
prostata,  quae  vix  volumine  aucta  deprehensa  est.  Urethra  sana,  si  excipias 
amplum  ulcus  duobus  a glande  transversis  digitis,  quod  urethram  depascens 
subtus  ad  scroti  radicem,  et  ante  ejusdem  septum  cutim  perforavit. 

Geometra  boni  habitus,  et  sanae  prolis  genitor  jam  inde  a sexagesimo 
aetatis  anno  urinae  difficultate  coepit  conflictari , praecipue  si  longiora  itine- 
ra, aut  immoderatos  labores  rure  suscepisset.  Mense  octobri  anni  182*0  ischu- 
ria  repente  correptus,  postquam  14  horarum  spatio  irritis  conalibus  ad  me- 
jendum esset  defatigatus,  chirurgorum  opem  expostulavit.  Ex  his  unus,  et 
alter,  et  tertius  catheteris  immissionem  per  vices  tentarunt,  nihilque  per 
diei  dimidium  eduxerunt  praeter  putum  sanguinem.  Quartus , qui  post  vi- 
ginti  circiter  horas  ab  ischuriae  initio  adfuit,  cum  et  ipse  sine  vi  catheterem 
promovere  curaret , animadvertit , quod  instrumentum  a naturali  linea  de- 
flectebat. Itaque  depletis  primum  per  hirudines  haemorrhoidalibus  venis,  et 
praemisso  totius  corporis  balneo,  fistula  argentea  tres  lotii  librae  evocatae 
fuerunt.  Postridie  catheter  flexilis  immissus  est , quo  per  annos  tres  cum 
dimidio  non  sine  solatio  usus  est;  quamvis  in  hoc  temporis  intervallo  varie 
aegrotaverit,  scilicet  cystitide,  catharro  vesicali,  haematuria,  missoque  saepius 
in  quavis  periodo  sanguine  quietem  impetrabat.  Interdum  mingebat  pauxil- 
lum sine  fistula,  sed  vesica  nunquam  ex  toto  exonerabatur,  quae  res  ejus 
ingenium  exercuit,  ut  sibi  ipsi  fistulam  ex  gummi  guianensi  immitteret,  qua 
administra tione  urinam  tarrien  elicere  non  poterat  nisi  aliquot  minutorum 
intervallo,  et  nisi  multimodae  pelvis  motiones  praecessissent.  Illud  etiam  ac- 
cidebat, ut,  dum  catheterem  promovebat,  illum  a naturali  itinere  deflectere 
sibi  videretur,  atque  in  obicem  impingere  cum  punctionis  sensu,  atque  urina 

admodum  pauca  emissa  veliementior  ad  mingendum  oriebatur  stimulus.  De- 
mum mense  augusto  anni  18:2,4?  adauctis  praeter  dysenteriam  viarum  urinae 
affectionibus,  intra  non  multos  dies  occubuit  annos  agens  sexaginla  septem. 

Defuncti  abdomine  reserato  intestina  singula  succensa,  lympha  coagulabili 
irretita,  et  nonnihil  seri  in  cavea  effusi  deprehensum  est.  Vesica  multum  con- 
tracta fuit,  in  qua  prominebat  tuberculum  dimidii  ovi  magnitudine,  cujus 
centrum  ita  pertusum  erat,  ut  catheteri  mediae  plenitudinis  aditum  faceret. 
Haec  non  naturalis  via  a rudi  catheteris  impulsione  aperta  non  omnino  con- 
solidata erat.  Musculares  lacerti  ita  inter  se  disjuncti  erant,  ut  per  illorum 
interstitia  interiores  membranae  in  numerosas  coecas  appendices,  aut  diver- 
ticula lotium  et  pus  continentia  interciperentur.  Ureteres  ad  digiti  crassitiem 
ampliati:  item  amborum  renum  pelves  dilatatae  urinam  purulentam  dimitte- 
bant; caeterum  eorum  parenchyma  admodum  flacescebat. 

Cum  primum  homo  micturire  incipit,  papilla  vesicalis  tantisper  irritata 
increscit,  vel  phlogosi  tentata  intumescit  paulatim,  donec  urinae  iter  prae- 
cludat. Tunc  mucosa  vesicae  inflammationem  concipit,  atque  per  ureteres 
ad  renes  transmittit,  ex  quo,  nisi  auxilium  promptius  adveniat,  partes  illae 
in  suppurationem  malam  vertuntur.  Si  vero  vesica  valde  intenta  est;  si  fi- 
stula in  eam  compelli  non  potest ; et  si  homo  laboriosis  nixibus , et  dolori- 
bus diu  conflictatur,  vesicae  membranae  laxabuntur,  et  disjectis  carneis  fi- 
bris per  'earum  interstitia  membranae  prolabentur,  quod  in  hac  observatione 
manifestum  est.  Nil  igitur  mirum,  si  immisso  cathetere  urina  non  promo- 
vebatur, quia  lotium  et  pus  in  totidem  diverticula  retentum  catheteris  scis- 
suras non  subibat.  Quamobrem  opus  erat,  ut  homo  variis  motionibus,  et 
pelvis  inclinationibus  urinam  e diverticulis  excuteret,  ut  per  fistulam  non 
omnis,  sed  pars  ejusdem  efferri  posset.  Cum  autem  prostatam  vix  esse  vi- 
tiatam conspexissem,  id  quod  jam  pridem  suspicabar,  papillam  vesicalem  non 
esse  ejusdem  sobolem,  accurata  sectione  comprobare  placuit.  Itaque  muco- 
sam diligenter  incidendo,  et  a subjecta  nervosa  separando,  papilla  ex  toto 
enucleata  fuit  sine  prostatae  damno,  cui , et  papillae  nervosa  sic  dicta  vesicae 
interjacet.  Ejus  substantia  media  utpole  perforata  in  suppurationem  abierat, 
reliquum  densatum  instar  raphani  erat. 

\ ir  plusquam  sexagenarius  ab  immodico  vini  potu  ex  caupona  delati  ebrius 
in  ischuriam  incidit,  solutisque  in  Valetudinario,  ubi  se  contulit,  inflam- 
mationis notis,  cum  urinae  edendae  difficultas  superesset , didicit  sibimet- 
ipsi  catheterem  impellere.  Verum  labentibus  annis , et  increscente  malo  ca- 
theteris immissio  difficilior,  demum  impossibilis  facta  eundem  coegit  peritio- 
ribus  viris  sese  committere.  His  obstacula  gravia  sese  obtulerunt  sic,  ut 
multorum  artificum  manus  fistulam  argenteam  injicere  nequirent , multum- 
que sanguinis  ad  quodvis  molimentum  profunderetur.  Hinc  suborta  inflam- 
matione ad  venae  sectiones,  ad  hirudines,  clysteres  et  emollientia  deventum 
est.  Interea  felicior,  dicam,  an  exercitatior  artifex  elasticam  fistulam  adigit, 
per  quam  lotium  deinde  libere  fluxit.  Fluxit  autem  jugiter  cum  multo  pure 

post  tot  molimina  ab  accensione  nato,  quod  tandem  hominem  ad  tumulum 
traxit  januario  mense  anni  1823. 

Urethra  membranea  perfossa  erat,  iterque  spurium  inter  prostatam  et  re- 
ctum intestinum  patebat , multumque  puris  circa  eas  partes  circumfusum 
erat.  Intus  prope  vesicae  ostium  papilla  vesicalis  ad  nucis  juglandis  magni- 
tudinem excreverat,  et  cathetere  perforata  cernebatur,  quae  consueta  dili- 
gentia a vesicae  basi  soluta  fuit.  In  hanc  sententiam  descensurus  fuisse  vi- 
detur Morgagnus  (1),  qui  quamvis  glandulosam  substantiam  in  Adversariis 
memoratam  (2)  glandulae  prostatae  subrotundam  propaginem  esse  censuerit; 
tamen  dubitationi  dat  locum , dum  subdit : 44  Eandem  ab  externo  ambitu 
44  sese  extulisse,  et  secundum  naturam  esse  visam,  et  intra  vesicam  ascen- 
44  disse  non  ab  anteriore,  sed  ab  ea  parte,  cui  rectum  adjacet  intestinum.  „ 
Quod  aperte  significat,  nullam  corpus  illud  cum  prostata  habuisse  conne- 
xionem. 

Egenus  septuaginta  novem  annorum,  qui  vagando  stipem  quaeritabat, 
ischuria  affectus  in  Nosocomium  se  recepit  januario  anni  1826.  Ibi  cathe- 
tere prima  vice  immisso  urina  sine  impedimento  detracta  fuit.  Eadem  manus 
frustra  altera  vice  catheterem  impellere  curavit,  qui  licet  eo  usque  penetra- 
verit , ut  in  vesicae  cavo  esse  existimaretur , nihil  tamen  praeter  sanguinem 
defluebat.  Praesidia  quae  dicuntur  generalia  non  fuere  neglecta,  quibus  prae- 
stitis, alius  artifex  sortem  tentavit  eodem  plane  effectu,  quia  catheter  in  ve- 
sicam compulsus  fuisse  videbatur  sine  lotii  expulsione.  Igitur  distenta  jam 
nimis  vesica,  acu  triquetra  cum  vagina  argentea  supra  pecten  perforata  est, 
vaginaque  relicta,  quam  irrequietus  aeger  noctu  eduxit.  Postero  mane  pejus 
habuit , et  vesperascente  die , qui  fuit  morbi  in  Nosocomio  quartus , fato 
cessit. 

Incisa  secundum  longitudinem  vesica,  et  urethra,  haec  quidem  nihil  osten- 
dit, quod  praeter  naturam  esset.  Caruncula  item  seminalis  naturali  figura  si 
non  minor  erat.  Vesicae  orificium  intus  claudebant  duo  extantes,  subrotundi 
tumores,  quorum  dexter  crassior  ab  eadem  membrana  mucosa  vestitus  erat, 
quae  seminalis  carunculae  retinaculum  superius  constituit , ita  • ut  tumorem 
divaricando  in  freni  speciem  distenderetur.  Sinister  minor,  priori  parallelos 
cum  caruncula  non  communicabat.  Medius  uterque  tumor  pertusus  erat  a 
cathetere,  cujus  laterales  fissurae,  uti  suspicari  licet,  intra  tuberculorum 
parenchyma  haeserunt,  ut  fluidum  urinosum  absorbere  nequirent.  Porro  in- 
tervallum inter  duo  tubercula  aequidistantia  naturale,  non  vitiatum  et  sat 
amplum  erat,  ut  prima  vice  directa  catheter  eam  viam  legerit;  mutata 
deinceps  directione,  in  unum,  alterumque  tuberculum  impegit.  Caeterum 
mucosa  membrana  totius  vesicae,  et  tuberculorum  succensa  fuit  sine  ulcere, 
et  membranae  reliquae  crassiores  factae.  Prostata  justi  voluminis,  vix  crassior, 


(1)  De  Sed.  et  Caus.  Morb.  ep.  XLI,  19. 

(2)  Advers.  IV,  14. 

intus  non  vitiata,  ubique  proprio  humore  irrorata  conspecta  fuit.  Bina  tu- 
bercula fere  ovata , ex  molliori  substantia  confecta , et  inter  mucosam , et 
nervcam  vesicae  membranam  locata  intus  quidpiam  puris  continebant,  prae- 
cipue ubi  catheter  pertransiit.  Caetcrum  nerveae  membranae  altero  apice  in- 
sidebant, a qua  facillime,  inspectantibus  plurimis  utriusque  facultatis  Docto- 
ribus,  scalpello  separatae,  intacta  prostata,  fuerunt.  Felicior  certe  his  omnibus 
is  fuit,  de  quo  Cardanus  noster  sic  refert  (i).  Nos  tamen  vidimus  perfora- 
tam cathetere  carnem  in  Francisco  Lanzaverta  Patricio  optime  cessisse, 
tametsi  sanguinis  et  saniei  multum  profluxerit. 

Faber  lignarius  annorum  quinquaginta,  bibax,  negligenter  sui  curam  ge- 
rens ad  Nosocomium  pergit,  ubi,  quoties  urina  evocabatur  ope  fistulae, 
gravem  doloris  sensum  percipiebat.  Deinde  cum  urina  sanguis  non  modicus 
ferri  coepit , et  octavo  die , ex  quo  in  valetudinarium  ingressus  erat , febris 
cum  frigore  eum  repente  sustulit  8 jan.  anni  1821. 

Vesicae  superficies  exterior  admodum  rubra,  intus  plurimum  sanguinis  atri 
pure  remixti.  Membranae  ejusdem  solito  crassiores,  praecipue  mucosa.  Inter 
eas  insigne  rete  venarum  varicosarum  reperiebatur , quarum  ostia  ad  instar 
sinuum  venosorum  uteri  intus  hiabant  inter  rugas  membranae  mucosae, 
sanguinemque  emittebant  praecipue  ex  pariete  vesicae  postico , qui  magis 
rubore  affectus  erat.  Trans  vesicae  ostium,  et  trans  marginem  prostatae,  cor- 
pus ad  uvulae  similitudinem  digiti  minoris  crassitie  inter  mucosam  membra- 
nam et  nerveam  extollebatur , quod  urinae  cursui  obstabat.  Id  corpus , 
quantum  ex  structura  cognoscere  licuit,  ad  glandulas  pertinere  videbatur, 
et  nullibi  prostatae  adnatum  deprehensum  est,  quia  et  a vesicae  membranis 
resolvi  diligenti  sectione  potuerit,  et  specillum  per  rimam  capitis  gallinaginis 
immissum  sub  eo  corpore  libere  penetraverit,  ostenditque  hanc  particulam 
a prostata  esse  alienam.  Renis  utriusque,  praesertim  dextri,  substantia  tubu- 
lata in  suppurationem  versa  ; calices  molles  et  liventes. 

Ischuria  defuncti  viri  annorum  53  vesicam  inspexi  una  cum  aliis  facul- 
tatis Docloribus  die  tertia  februarii  anni  1821.  Vesica  erat  lacertosa,  robu- 
sta; prostata  molis  naturalis,  exsucca,  quippe  dissecta  nil  humoris  dedit. 
Hanc  caute  ab  urethra,  et  a vesica  separavimus,  vidimusque  eam  nil  habere 
commercii  cum  tubere  in  vesicae  cavo  pone  ejus  ostium  extante.  Id  tuber 
erat  trilobum , quod  ex  tenuiori  basi  membranis  vesicae  imposita  assurgebat 
interiori  membrana,  et  crassiori  protectum;  tum  in  tres  lobos  dispertiebatur: 
medium  crassiorem;  sinistrum  minus;  et  dextrum  reliquis  duobus  tenuio- 
rem. Figuram  singuli  subrotundam  habebant,  sic  ut  ab  anteriori  parte  ad 
posteriorem  paulo  compressi  viderentur.  Quilibet  eorum  dissectus  copiam 
dedit  lymphae  turbidae,  fluidae,  non  tenacis,  quae  ex  totidem  cellulis,  qui- 
bus constabant  lobi,  libere  effluebat.  Inflammationis  nullum  vestigium. 


(t)  Schenk.  Obs.  Med.  lib.  III.  De  Ischuria,  obs.  VI. 

P.  II. 


26 


202 


i.  • 


Art.  V. 

Haematuria. 


Si  sanguis,  aut  pus  in  urina  est,  vel  vesicam  vel  renes  exulceratos  esse 
jam  cludum  monuit  Celsus  (i).  Sed  quanam  ex  parte  sanguis  prodeat,  ope- 
rosum est  discernere.  Accidit  certe  in  viris  praesertim  aetate  provectis,  ut 
sanguis  sincerus  una  cum  urina  mingatur,  vel  etiam  sine  urinae  connubio. 
Si  vero  lotium  redditur  coloris  sanguinei;  si  aliquid  subsedit;  si  urina  pro- 
dit fusca,  subnigra,  accuratiori  opus  est  indagine,  ut,  quae  sit  laesionis  na- 
tura et  varietas,  intelligatur.  Si  sanguis  sincerus  repente  et  sine  dolore  con- 
fertim  mingitur  cx  venularum  ruptione,  in  renibus  illum  prodire  judicavit 
Hippocrates.  Quem  locum  sic  declaravit  Hollerius  (2) : ex  doctrina  Galeni 
urinas  exire  cruentas  interdum  ab  liepate;  aliquando  ex  imbecillitate  renum; 
nonnunquam  rupta  vena  in  renibus,  vel  vesica;  aut  erosa  vena,  aut  aperta. 
A rupta  vena  sanguinem  copiosius  purum , et  de  repente  effluere : ex  aperta 
per  anastomosin  , et  laxioribus  venarum  oris  non  emitti  purum  sanguinem , 
sed  urinas  tinctas  esse  sanguine.  Demum  exeso  vase  ab  ulcere  effundi  san- 
guinem non  purum,  non  copiosum,  etiamsi  ex  vesicae  vena  rupta,  aut 
exesa  emittatur. 

Si  parcior  sanguinis  copia , obscuri  vel  nigricantis  coloris  cum  pure , vel 
sine  eodem , cum  dolore , et  ardore  circa  pubem  vel  ante , vel  post  mictio- 
nem redditur,  tunc  ex  vesica  laesa,  vel  ulcerata  illum  stillare  certum  est 
ex  Hippocrate  (3):  44  si  quis  sanguinem,  aut  grumos  mejat,  aut  urinam  gut- 
44  tatim  emittat,  dolore  ad  hypogastrium,  pectinem,  et  perinaeum  pertinente, 
44  ad  vesicam  loci  laborant.  „ Hunc  aphorismum  ita  explanat  Hollerius,  ut 
sub  vesicae  locorum  nomine  intelligat  renes , ureteres , vesicam , et  fistulam 
urinariam ; adeoque  incerta  reddit  signa , quae  sanguinem  manare  ex  sin- 
gulari aliqua  parte  indicare  videntur,  quamvis  aliter  judicet  Celsus.  At  si 
paulatim  urina  destillat,  vel  si  sanguis  per  hanc  editur,  et  in  eo  quaedam 
cruenta  concreta  sunt,  idque  ipsum  cum  difficultate  redditur  ct  circa  pu- 
bem interiores  partes  dolent,  in  eadem  vesica  vitium  est  (4). 

Mictionis  sanguineae,  qtiae  fit  ex  ipsis  vasis  vesicae,  et  ejus  sphincteris, 
quando  vel  nimium  hiant,  vel  nitnis  a sanguine  distenta  aperiuntur,  raram 
admodum  fieri  mentionem  a scriptoribus  Medicis  tradit  Fridericus  Hoffman- 
nus  (5) , qui  hac  de  re  Ioquens  Caelii  Aureliani  (6)  doctrinam  notatu  dignam 
proponit.  Is  signa  partium,  ex  quibus  defluit  sanguis,  ita  distinguit:  44  Sed 


(1)  De  Med.  lib.  II,  cap.  7. 

(2)  I11  Aphoris.  Hippocr.  Comment.  sect.  IV,  78. 

(3)  Aphorism.  sect.  IV,  aph.  80. 

(4)  L.  c.  

(5)  Med.  Piation.  tom.  IV,  part.  II,  sect.  T,  cap.  6 , § 3.  De  Haemorrhagia  ex  viis  urinariis. 

(6)  Morb.  chronici  lib.  V,  cap.  IV,  De  Tardis  vesicae  passionibus. 

41  quoniam  non  solo  ex  ambita  vesicae  fluor  iste  fit,  sel  etiam  ex  collo, 
44  vel  micturalibus  visco  (viis  urethrae)  acervatus  sanguis  excluditur:  ali— 
44  quando  etiam  de  renibus,  erit  locorum  discretio  facienda.  Nam  renibus 
44  patientibus,  dolor  in  clunibus  demonstratur.  Vesicae  autem  ambitu  patiente 
44  sub  umbilico,  vel  pube  tenus  apparet  dolor,  et  saepe  urinae  commixtus 
44  sanguis  excluditur.  Item  collo  vesicae  patiente  circa  veretri  initium,  quod 
44  graeci  perinaeon  vocant,  dolor  sentitur.  Mictuali  autem  via  patiente  ipsam 
44  veretri  radicem  dolor  afficit,  attestante  sanguinis  puritate,  cum  juge,  ac 
44  non  interca pedinata  emissione.  ,,  Tum  pergit  bis  verbis,  ut  superius 
dicta  magis  illustret:  44  Solent  praeterea  sicut  in  podice,  vel  foemi narum 
44  sinu,  aut  matricis  collo,  etiam  in  vesica  haemorrhoides  generari,  quae 
44  fluorem  sanguinis  praestant  quibusdam  intervallis  variatum.  Quod  oportet 
4*  apprehendere  prudentem,  cum  non  coacervata  primo  fuerit  effusio,  sed 
44  augmentis  quibusdam  promota,  interjectis  defectibus,  ac  retento  sanguine 
44  dolore  circa  pubem,  siquidem  aliquando  inflatae  ac  tumentes  liaemorrhoi- 
44  des  difficultatem  vel  abstinentiam  faciunt  mictus , dysuriam  graecis  voca- 
44  tam,  vel  ischuriam.  „ Multis  aliis  quoque  vesicae  vitiis  sanguinis  fluor  su- 
pervenit, uti  sequentes  observationes  demonstrabunt. 

Ilaemaluria  renalis. 

Vir  annorum  ad  quinquaginta  longis  itineribus,  aestuque  defatigatus  in 
mictum  cruentum  incidit  1782,  quo  per  totum  annum  insequentem  varie 
laboravit.  Id  tamen  assecutus  est,  ut  assumpta  terra  bolari,  et  gummatibus, 
interdum  urinas  albas  redderet.  Postremis  autem  tribus  hebdomadibus  1783 
putum  sanguinem  mejebat.  Tunc  macrescens  homo  facie  lurida  tussiebat, 
viscida  expuebat,  pruriebant  inguina,  lumbi  graviter  indolescebant,  urina 
rubescens  sinceri  sanguinis  grumos  deponebat  sine  arenulis,  sine  muco , quae 
etiam  in  alterum  diem  aliquot  cruoris  particulas  suspensas  conservabat.  Cae~ 
terum  in  pulsu , et  abdomine  naturalis  mollities  erat.  In  hac  morbi  periodo 
peruvianus  cortex  cum  spiritu  vitrioli , et  rosarum  magmate  in  electuarii 
formam  datus  est,  quo  sumpto  urina  per  horas  duodecim  praeclusa  fuit,  au- 
cto simul  lumborum  dolore,  et  ingentibus  ad  mingendum  conatibus.  Tandem 
urina  sanguinea  abundanter  prorupit  cruoris  coacti  globulos  secum  ferens. 
Post  bidui  istiusmodi  urinae  effluvium  tenesmus,  lumborumque  dolores  con- 
quieverunt, permanentibus  urinis  roseis,  crebraque  ad  illas  evacuandas  sol- 
licitudine. Hic  observatio  deficit. 

Puella  duodenaria  sanguineae  constitutionis  a teneris  incunabulis  cum 
urina  crassa  sanguinem  reddere  consueverat,  adjunctis  signis  renum  calculos 
mentientibus.  Quam  affectionem,  nisi  ulcerosa  corruptio  renes  occupasset  , 
sperabat  Hoffmannus  accedente  menstrua  purgatione  cessaturam  fore,  lnterim 
lenientia  et  demulcentia  proposuit  (1). 


(1)  Frid.  Ilcffmanni  Con'"!f  r' 

Caupo,  qui  ante  decem  et  quatuor  annos  gonorrhaea  infectus  fuerat,  his 
novem  mensibus  anni  1790  urinas  sanguineas  reddere  coepit.  Et  sanguis 
quidem  modo  lotio  permixtus,  modo  in  grumos  desidebat.  Lotium  autem 
semper  cum  dolore  per  totam  urethram,  et  ad  glandis  orificium  ferebatur, 
atque  eo  expulso  pressuram  quamdam  in  ano  cum  intestini  prolapsu,  pau- 
cique  sanguinis  excretione  percipiebat.  Vesica  per  catheterem  explorata,  et 
intestinum  rectum  contrectanti  digito  nullum  vitium  obtulerunt.  Immissus 
cereus  molestissimus  fuit;  febri  vacavit;  desidere  in  calida  non  profuit.  Cal- 
cis aqua  cum  lacte  epota  urinas  limpidiores  reddidit,  dolorem,  et  tenesmum 
non  abstulit;  noctu  mictus  crebrior  fuit,  et  semper  lotioni  carnium  similis. 
Jamque  lumbi  indolescere,  corpus  emaciari,  pulsusque  concitatior  fieri  coe- 
perant, persistentibus  tenesmo,  ardore,  urinisque  cruentis,  cum  expleto  anno 
peregre  mortuus  est. 

Mictum  cruentum  in  viro  sexagenario  doloribus  stipatum  tribuebat  Hoff- 
mannus  ramo  venae  haemorrhoidalis  externae  hypogastricae  disrupto , qui 
multas  ad  vesicae  cervicem  surculos  mittit  anatomicorum  suffultus  testimo- 
nio (1).  Hujusmodi  sanguinis  fluxus,  si  senibus  eveniant,  curatu  difficillimi 
sunt  affirmante  Hippocrate:  Quae  circa  vesicam  consistunt  affectiones  ope- 
rose sanantur  in  senibus  (a). 

A polypo. 

Vir  nomine  Radix  cum  multos  ante  annos  rem  cum  uxore  acturus  huic 
succubuisset,  atque  rem  illam  paulo  ardentius  exercuisset,  urinam  cum 
multo  sanguine  dimisit,  posteaque  fere  semper,  prout  sese  gerebat,  sanguine 
remixtam  reddidit.  Postremo  vesicae  et  intestini  recti  tenesmus  hominem  ve- 
xabat; urina  nonnisi  catheteris  ope,  vel  cerei  educebatur,  quibus  adjunge- 
batur internus  quidam  sensus,  ac  si  a canibus  discerperetur,  quemadmodum 
ipse  significabat.  Incedebat  autem  cernuus  cruribus  divaricatis. 

Curatio  mercurialibus  initio , et  diluentibus  peracta  mictum  sanguineum 
aliquandiu  protraxit.  Aquarum  acido-carbonatarum  potus  sympthomata  au- 
xit, nisi  quod  sub  earum  usu  fragmentum  carneum,  veluti  polyposum, 
et  deinceps  miculas  subinde  expellebat.  Post  haec  in  valetudinarium  impor- 
tatus est,  atque  ex  consideratione  signorum  modo  memoratorum  suspicari 
licebat  aliquid  fungosi  in  vesica  delitescere;  quamobrem  10  octobris  anni  1791 
perinaeum  aperire  decrevimus.  Hoc  dum  incidebatur,  prostata  valde  dura, 
et  volumine  nimis  aucta  occurrit , qua  pariter  fissa  immissus  in  vesicam 
digitus  nil  morbidi  indicare  potuit.  Vulnus  nec  sanguinem , nec  urinam  de- 


(1)  Frid.  Hoffmanni  Consuit,  et  Respons.  Med.  seet.  III,  cons.  79. 

(2)  Aphoris.  sect.  VI,  6. 

dit.  Primo  autem  et  altero  die  lotium  satis  commode  ex  vulnere  profluebat; 
per  noctem  vero  diei  tertiae  gravi  tenesmo  afflicta  vesica  frequentius  gru- 
mos sanguineos  exprimebat,  a quibus  expurgata,  solutoque  tenesmo,  urinam 
puram  dimittebat.  Huic  malo  adjuncta  est  febris , quae  in  dies  vehementior 
facta  cum  siti,  ariditate,  alvi  profluvio,  vomitu,  singultuque  hominem  su- 
stulit decimo  nono  post  operationem  die. 

Reserato  abdomine  intestina  vacua  et  diaphana;  hepar  pallidum;  renes  et 
ureteres  sani  conspecti  sunt.  Vesica  urinaria  contracta  fuit,  tunicae  ejus  va- 
lidae, superficies  interior  inflammata,  cujus  villosam  tunicam  vascula  copiosa 
livescentia  perreptabant.  In  basi  autem  vesicae,  ubi  papilla  vesicalis  est,  sur- 
gcbat  corpus  molliusculum  vario  modo  in  apice  praecipue  sulcatum,  haud 
male  tonsillam  referens.  Surgebat  autem  a vesicae  basi  radice  tenuiori  sed 
solida  ; deinde  ampliatum , et  figuram  orbicularem  assumens  ad  dimidii  pol- 
licis altitudinem  extollebatur,  et  quia  erectum  stare  non  poterat,  quoquo 
versus  inflectebatur.  Paulo  superius  in  ipso  vesicae  corpore  duo  stigmata 
orbiculata,  rubentia  conspiciebantur,  quae  a me,  et  a cl.  Masini  M.  D.  Ce- 
nuensi  pro  vestigiis  habita  sunt  caruncularum,  aut  polypiformium  fragmen- 
torum saepius  pridem  evacuatorum.  Hae  polyposae  excrescentiae  non  secus 
ac  illae  narium  sanguinem  fundebant , qui  coactus  urinae  viam  interclude- 
bat. Caeterum  extantes  rugae,  et  massae  polyposae  subsidentia  indicabant 
sanguine  exinanitum  fuisse  polypum. 

In  Actis  Helveticis  relatum  est  ab  haemorrhoidibus  natum  vesicae  poly- 
pum qua  tuor  calculos  contegisse  (i).  Non  absonum  est  existimare,  quod  tur- 
gentibus genitalibus  aut  haemorrhoidibus  papilla  vesicalis  sese  erigat , et  multo 
sanguine  irroretur;  quae  erectio  si  frequentius  accidat,  necesse  erit,  ut  pa- 
pilla sanguineis  vasis  referta  in  molliusculo  parenchymate  excrescat  in  poly- 
pum. vel  in  fungum.  Caveant  igitur  sibi  mariti,  ne  supini  cubant,  cum  de- 
bitum uxori  reddere  satagunt:  caveant  uxores  ne  incubent;  nam  infortunium 
quod  viros  tangit,  etiam  mulieres  praestolatur;  uterus  succutitur,  epithelium 
abraditur,  os  uteri  cruentatur,  et  pejora  sequuntur  mala;  neque,  quod  per 
conjugium  quaeritur,  sobolis  procreatio  obtinetur,  dum  vires  omnes  pravis 
delectamentis  conficiuntur. 


A nimio  coitu. 

Sarcinator  procerus,  adusti  temperamenti  ad  5o  annum  pertingens,  cum 
immodice  et  impudice  cum  succuba  venusta  et  torosa  aliquandiu  egisset, 
toto  anno  cum  urina  sanguinem  minxit,  modo  sincerum  et  fluidum,  modo 
in  grumos  coactum,  interdum  urinae  fuscae,  sed  quovis  modo  vitiatae  fuis- 
sent, semper  doloris  expertes  prodibant.  Hic  morbus  variis  modis  aggressus 
est,  nempe  pharmacis  ex  iis,  quae  glutinant,  quae  adstringunt,  quae  nu- 


(i)  Tom.  III,  p.  i. 


triunt.  Hydrargirosis  plena,  glacies  pubi,  perinaeo  admota,  et  in  anum  im- 
missa non  profuit.  Fistula  elastica  in  vesicam  demissa , et  per  eam  injecta 
fluida  a vesica  summe  sensili,  et  irritabili  rejiciebantur.  Demum  praetermis- 
sis pharmacis  emaciato  corpore  mictus  cruentus  cohibitus  est,  solaque  nu- 
tritione  refectis  aliquantum  viribus  tres  annos  sine  gravi  molestia  exegit. 
Postremo  febris  typhoides  intra  septem  dies  hominem  confecit  2.9  novembris 
anno  1810. 

Cadaver  extenuatum  fuit;  vesica  amplissima,  ejus  tunicae  crassae,  urinam 
purulentam  continentes.  In  vesicae  basi  qua  recto  intestino  incumbit  satis 
conspicuum  rete  venarum  rubescentium  et  ampliatarum  conspiciebatur,  quod 
mictus  cruenti,  et  diuturni  fontem  fuisse  arbitrati  sumus.  Ren  dexter  flaci- 
dus  arenulis  onustus : sinister  in  marsupium  purulentum  mutatus  saniem 
continebat.  Hinc  ejus  parenchyma  absumptum  erat,  calices  ampli,  distincti, 
ureter  in  saccum  membraneum  dilatatus,  viscera  omnia  fracida. 

A fungo. 

Oppidanus  vir  sexagesimum  annum  attingens,  postquam  acriter  sibi  dor- 
sum fricaverat,  sanguinem  minxit,  et  mejere  perrexit  quoties  humida , et 
australis  erat  tempestas.  Praecedit  vehemens  calor  in  lumborum  regione,  ad 
os  sacrum , ad  femora  cum  formicatione ; dein  urinae  fuscae  ad  instar  in- 
cocti caffe  apparent,  in  quibus  aliquot  sanguinis  grumi  subsident ; et  quo- 
ties alvum  deponere  cogit  necessitas  aut  fluidus  sanguis,  aut  concretus  de- 
ponitur sine  muci  permixtione.  Interdum  miculae  ex  fibrina  emittebantur 
tanquam  obturamenta  vasorum,  e quibus  antea  sanguis  proruperat.  Huic 
fluxui  minus  obnoxius  erat  vir  in  loco  aprico,  rusticano,  quam  in  aere  op- 
pidano. Denuo  cum  tempestate  agitaretur  coelum  ejus  dorsum  incaluit,  fe- 
mora formicabant,  urina  cruenta  reddita  est,  et  post  vehementem  tenesmum 
eaedem  urinae  cum  grumis  vesicae  iter  obturantibus  nec  sine  difficultate 
prodierunt;  tunc  enim  de  adhibendo  cathetere  cogitatum  fuit;  sed  potioni- 
bus largius  ingestis,  et  fomentis  circa  inguina  iter  apertum  fuit.  Post  haec 
imperata  sunt  sessio  in  frigida , clysteres  ex  opio , lactis  serum  cum  alumi- 
ne, quae  in  speciem  utilia  visa  sunt,  quia  molestissimus  tenesmus  quovis 
horae  quadrante  excrucians  extinctus  fuit ; sed  dolor  ad  cervicem  vesicae , 
et  ardor  urethrae  angebant.  Reliqua  quae  in  usum  vocata  prius  fuerunt, 
veluti  hirudines,  fungus  melitensis,  aquae  acidulae,  gummi , cortex  peruvia- 
nus  cum  tlierebintina  lota  frustranea  fuerunt.  Denique  urinae  graveolenti 
accessit  stomachi  et  virium  languor,  et  sopor,  quem  pertimescebat  semper 
ob  ingruentem  haematuriam.  Dolor  autem  ad  pubem,  ad  testem  dextrum, 
ardor  meatus  urinarii  continuo  vexabant,  donec  exsiccato  corpore  per  sex  dies 
sopore  pressus  obiit  anno  1802. 

Defuncti  vesicam  primo  inspeximus,  quae  haud  multo  ampliata  ostendit 
excrescendam  fungosam,  inaequalem,  quinque  latos  digitos  fere  in  orbem 

porrectam,  quae  a papilla  vesicali  assurgebat  lata  basi,  ad  transversi  pollicis 
distantiam  a cervice  vesicae,  et  a prostata,  totam  superficiem  ulceratam 
exhibens.  Reliqua  vesicae  pars,  quae  recto  intestino  instrata  est,  tuberculis 
duris,  albis,  quos  schyrros  vocare  posses,  scatebat.  Vesica  tota  intus  livida 
ad  gangraenam  vergens;  ureter  dexter  crassior;  in  ejus  substantia,  et  in 
pelvi  renis  dextri  dilatata , et  in  cellulari  lias  partes  connectente  multi  exi- 
gui abscessus  reperti  sunt.  Illud  etiam  nossc  oportet  ad  illustrandam  hanc 
observationem,  hujus  aegri  fratrem  natu  majorem  ab  ingenti  testis  schyrro 
oppressum  e vita  cessisse. 

Non  aliam  morbi  causam  fuisse  arbitror,  quam  fungus,  qui  civem  Me- 
diolanensem sustulit , defuncti  enim  inspectio  non  fuit  concessa.  Is  erat  homo 
procerior,  habitus  sicci,  amplexibus  amatoriis  deditissimus,  aestate  anni  1807 
constituit  validissimis  Aponi  thermis,  lutisque  uti,  et  maximum,  quem  po- 
tuit, caloris  gradum  sustinere.  Nec  satis;  organa  etiam  genitalia  nefanda  arte 
compulit  ad  veneris  officium  exequendum.  Ab  eo  tempore  urinam  primo 
paucam,  et  crebro  mittere,  dein  humor  gojiorrheae  similis  ex  urethra  stil- 
lare coepit,  demum  urinae  mucosae,  et  cruentae  effluere.  Medicus,  quem 
primum  adhibuit,  non  dubitavit  asserere,  singula  haec  sympthomata  a ve- 
nerea  labe  esse  profecta;  proindeque  hydrargirosim  , pthisanas,  balnea,  in- 
jectiones, aliaque  usurpari  solita  adversus  luem  inveteratam  cumulate  prae- 
cepit. Ex  his  omnibus  si  non  detrimentum,  utilitatis  certe  nihil  coepit;  nam 
crebra  mejendi  cupiditas,  et  incitatior,  si  forte  parcius  vinum  hausisset  ; tum 
lotium  nunc  crassum,  nunc  fuscum,  modo  cruentum,  nonnunquam  nigris 
miculis  interspersum  continenter  torquebant;  jamque  inter  haec  signa  tumor 
duriusculus  supra  pubem  ex  vesica  assurgens  percipiebatur. 

Hyd  rargiro  non  juvante,  in  subsidium  vocata  sunt  gummi  arabicum,  lac, 
balneum  frigidum,  decoctum  virgae  aureae,  aqua  calcis,  sedlicensis  etc. 
\ erum  compertum  est  salubrius  fuisse  aegro  a singulis  abstinere  remediis , 
ut  aliqua  quies  succederet.  Sed  quod  magis  cruciabat  aegrum,  postquam  tu- 
mor in  hypogastrio  apparuit,  erat  insolitus  et  assiduus  ad  mingendum  co- 
natus, frequentior  in  situ  erecto,  quam  supino,  dolorque  urethrae  apicem 
percellens.  Haec  mala  augebantur  ab  haemorrhoidibus  quam  maxime  dolen- 
tibus, neque  hirudinibus,  neque  incisione  capitulorum  sublevandis.  Quare 
doloribus  fractus,  alvo  fusa  vitae  finem  habuit  7 januarii  anno  1810. 

A schyrro . 

Gallus  annos  natus  amplius  quadraginta,  postquam  ab  intermittente  febri 
convaluerat,  urinas  sanguinolentas  reddere  incoepit  nullis  auxiliis  compescen- 
das, imo  post  intempestivum  mercurii  usum  deteriores  factas.  Dum  in  vale- 
tudinarium nostrum  invectus  fuit, ‘haec  signa  praebuit:  corpus  extenuatum 
colore  ex  lusco  luteo  erat;  pulsus  incertus  febrim  tamen  denotans,  modo 
durior  et  celer,  modo  mollior  tardiorque;  frequens  mejendi  desiderium  per- 


saepe  cum  nixu;  urina  interdum  ex  mero  sanguine,  interdum  permixta, 
alias  sincera.  Sanguis  vero  nunquam  observatus  est  integer  et  floridus,  sed 
vel  in  grumos  coactus  in  matula  subsidebat ; vel  lotium  nigrescente  colore 
intime  inficiebatur.  Assiduus  erat  in  lumborum  regione  dolor,  sitis,  nausea , 
anorexia.  Postremo  accedente  singultu,  faucium  ariditate,  oculorum  subsi- 
dentia, interiit  2,6  maji  anno  1801. 

Abdomine  diducto,  intestina  flaccida,  hepar  solito  durius,  in  primis  dex- 
ter lobus  deprehensa  sunt.  Ren  ejusdem  lateris  sanus ; sinister  vero  duplo 
naturali  gracilior  carnem  induratam , et  pelvim  dilatatam  habebat.  Ab  hac 
pelvi  renali  ad  vesicam  usque  cellularis  textus , qui  circa  renem , et  urete- 
rem serpit , solidior  et  subflavus  apparuit.  Eam  duritiem  vesica  quoque  con- 
traxerat praesertim  a laeva  ; et  ad  reliquam  cellularem  propagata  cernebatur, 
quae  extus  vesicae,  et  intestino  recto  circumponitur,  tum  etiam  cellulari 
telae,  quae  in  pelvim  descendit,  et  vasa  majora  complectitur.  Vesica  ipsa 
ordinariae  magnitudinis  intus  fere  in  majores  cellulas  distributa  erat,  sepi- 
inentis  interrupta  ab  interiori  membrana  nimis  expansa  productis.  Haec  ad 
spongiosam  simul  et  friabilem  naturam  vergens  plurimis  osculis  rubris  erat 
notata  , ex  quibus  pedetentim  sanguis  in  vesicam  effundebatur.  Ulcerosi , et 
purulenti  nihil  fuit. 

Ab  ulcere. 


Mulier  ex  vico  Pioltello  primum  foetum  edidit  mense  januario  anni  i8o3, 
deinde  menstrua  constanter  emanserunt;  mense  tamen  februario  anni  1807 
secundo  enixa  fuit.  Lochia  post  primum  partum  modice  fluentia  urinae  dif- 
ficultatem cum  ardore , et  stillicidio  pepererunt.  Mox  urinae  ferebantur  mu- 
cosae et  turbidae,  dein  sanguineae:  quae  sympthomata  post  alterum  partum 
ingravescentia,  et  persistente  menstruorum  suppressione,  nullo  medicamento- 
rum genere  compesci  potuerunt.  Et  quamvis  multorum  mensium  intervallo 
bis  ex  utero  manaverit  sanguis  concretus,  nigricans,  fere  corruptus,  tamen 
vesicae  vitia  non  sustulit;  nam  urinae  rufae  crebro,  cum  conatu,  et  dolore 
emittebantur,  dies,  noctesque  exagitatae  transigebantur.  Vesica  a pluribus 
artis  Magistris  cathetere  investigata  nihil  concreti  obtulit.  Denique  mulier 
emaciata,  languentibus  viribus,  lotio  jam  invite  fluente  vitam  repente  amisit 
anno  1808. 

Corpus  vesicae  contractum  fuit,  ejusque  tunicae  induratae:  intus  totam 
superficiem  exhibuit  ulcerosam,  punctis  sanguineis  notatam,  mucore  fluido, 
fere  purulento  oblinitam.  Sanguis  coactus  in  uteri  cavo,  et  in  ovario  dextero 
repertus  est. 

Agricolae  non  uno  modo  contra  Sanitatis  leges  delinquunt,  et  quamvis 
lochia  visa  sint  periodum  servasse;  tamen  conjectari  licet  sanguinem  ab  utero 
refluum  in  vesicae  vasa  irruisse,  et  absorbentium  venarum  ostiola  aperuisse, 
unde  sex  ferme  annos  mictus  cruentus  mulierem  tenuit. 


Remittens  a calculo. 

Sexagenarius  vir  staturae  altae,  constitutionis  robustae,  in  victus  genere, 
et  exercitationibus  moderatus,  anno  1808  post  iter  praecipiti  cursu  susceptum 
urinam  minxit  sanguineam,  quam  deinde,  nulla  intercedente  corporis  agita- 
tione, frequentius  reddidit  vel  mero  sanguine  plenam,  vel  valde  fuscam  et 
crassam , pungenti  dolore  supra  pubem  stipatam.  Acidulas  Recoarii  potavit 
aquas,  quae  nec  dolorem,  nec  mictum  cruentum  levarunt,  imo  ob  longioris 
itineris  laborem  sanguis  copiosior  urinae  se  miscuit,  pectinisque  dolor  ad  ve- 
sicae corpus  translatus  funiculum  quemdam  ab  umbilico  ad  pubem  proten- 
sum simulabat.  Tunc  perinaeo  admoventur  hirudines;  exhibetur  fungus  me- 
litensis,  et  aethiops  suberinus  sine  levamine.  A nimio  cibo,  et  a vino  se 
abstinere  decernit  aeger,  totum  se  quieti  tradit;  sanguis  sistitur;  sed  cum 
urina  efferuntur  subinde  atri  sanguinis  grumi  variae  molis,  interdum  pelli- 
culae , quae  ab  extremis  vasorum  osculis  abscessisse  videntur.  Hoc  modo 
trahit  ad  novembrem  anni  1809,  in  quo  sanguis  prorsus  stillare  destitit; 
urinae  tamen  excernebantur  nunc  saniei  similes , nunc  crassae , mucosae , 
fuscae  cum  torminibus  ad  perinaeum,  ad  inguen,  ad  vesicae  cervicem  non 
sine  gradiendi  difficultate. 

Annus  1810  eadem  exhibet  symptliomata.  Praeterea  haemorrhoides  fluere 
incipientes,  haustus  ceriae,  et  aquarum  S.  Pellegrini  agri  Bergomatis  vesicam 
magis  irritant;  urinas  fuscas,  cruentas  cient;  dolorem  ad  perinaeum  com- 
pellunt, sessionem  impediunt;  globuli  cujusdam  in  vesica  volutantis  motus 
persentitur,  qui  jugiter  in  decliviorem  partem,  vel  ad  laevam,  vel  ad  dexteram 
se  vertit;  transfodiens  dolor  interdiu  perinaeum  attollit,  noctu  per  quietem  sub- 
sidet.  Hisce  signis  perseverantibus  mense  julio  ejusdem  anni  cathetere  curvo 
vesica  exploratur;  corpus  heterogeneum  non  occurrit;  catheter  non  sine  mo- 
lestia demissus  urinam  sanguinolentam  educit;  et  per  diem  guttatim  sanguis 
ex  urethra  stillat.  Digitus  per  anum  recognoscit  tumorem  a prostata  alienum, 
et  molliorem,  sinistrorsum  porrectum,  transituris  faecibus  obsistentem.  Una, 
alterave  post  hora  exploratam  vesicam  fixus  dolor  invadit , et  ephimera  fe- 
bris, et  corpus  exercendi  impedimentum.  Haec  sublevantur  enemate,  fomen- 
to , potu , quiete. 

Declinante  eodem  anno,  urinisque  ad  naturae  normam  fluentibus,  mejendi 
desiderium,  et  cruciatus  augentur;  in  infimo  hypogastrio  duriusculus  tumor 
succrescit.  In  sequenti  anno  herpes  humidus,  quo  antea  leviter  laboraverat, 
caput,  vultum,  brachia  occupat,  mitiora  fiunt  vesicae  tormina,  licet  frequens 
sit  inicturitio.  Ita  leniendo,  alvum  ducendo,  balneando,  consopiendo  ad  an- 
num 1818  ventum  est,  in  quo  iterum  sibi  admoveri  catheterem  passus  est, 
grandiorique  invento  calculo  signa  certiora  facta  sunt,  quae  hucusque  ratio- 
nalia erant;  nam  urina,  quoties  stando  excernebatur,  arenulas  varii  coloris 
trahebat , colisque  vel  dolore , vel  pruritu  ad  urethrae  extremum  vellicaba- 
tur. Interea  herpes  superiores  partes  deserens  ad  artus  inferiores  descendit, 
P.  II.  27 

Ulcuscula,  et  crustas  excitando,  intolerabilem  pruritum  subinde  movendo, 
vesicae  affectiones  mitigando,  urinas  sine  sanguine,  sine  fistulae  ope  promo- 
vendo, cibi  desiderio  et  nutrii ione  non  deficiente  ad  annum  liunc  1826 
perductus  est  aeger. 

Mictus  cruentus  ab  violenta  excursione  excitatus  miculas,  aut  concrementa 
sanguinis  in  vesica  delitescentia  reliquit , quae  prima  calculi  rudimenta  po- 
suisse videntur,  cui  phosphatum,  et  uria  ordina tim  apposita  incrementum 
dederunt. 

Ab  arenulis. 

Negotiator  ferramentorum  quinquagenarius,  obacsus , nullo  antea  morbo, 
qui  a contagio,  aut  viarum  urinae  vitio  ortum  duceret,  detentus,  calendis 
novcrnbris  1787  totum  corpus  sibi  exaestuare  sensit,  quam  ob  causam  Lartari 
cremor  abunde  sumendus  praescriptus  fuit.  Post  biduum  urinae  cursus  sup- 
primitur ; bis  eodem  die  urina  fere  aquosa  educitur  cathetere;  nec  mora  hi- 
rudines haemorrhoidum  venis  infiguntur.  Postquam  sanguis  per  podicem 
evocatus  fuit,  dolenti  quodam  pondere  gravatum  se  asseruit  aeger  in  lum- 
borum regione , cum  femoris  dextri  stupiditate , quo  malo  per  duos  menses 
agitatus  fuit.  PIoc  phoenomenon  nos  docuit  per  hirudines  sanguinem  a re- 
nalibus vasis,  et  simul  arenulas,  ut  modo  significabimus,  ad  vesicam  deri- 
vatas fuisse , quae  cum  urina  excretae  sunt.  Cum  urinae  difficultas  denuo 
urgeret,  cathetere  ordinario  evocari  non  potuit;  sed  sub  vesperam  diei  se- 
quentis multa  et  sanguinolenta  crassiori  cathetere  educta  fuit.  Hinc  bis  vena 
secta  est,  imperatumque  balneum,  et  fomentum.  Hucusque  febris  non  ac- 
cesserat , modicusque  dolor  permisit  fistulam  in  vesica  per  noctem  subsistere. 
Nox  pacata  fuit,  alvus  soluta  est,  lotium  aquosum  arenulas  secum  traxit, 
mox  crassius  redditum  et  cruentum  arenas  denuo  elicuit.  Urinae  postea  ad 
naturalem  statum  redierunt  solo  muco  permixtae  usque  ad  decembris  ini- 
tium , cum  obstructo  itinere  ob  grumos  in  vesicam  delapsos , urgentibus  co- 
natibus cathetere  solito  lotium  evocari  non  potuit;  alius  catheter  crebris 
amplisque  fenestris  instructus  huc,  illueque  conversus  vesicam  subiit,  et  per 
eum  injecta  saepius  aqua  egelida  urina  prosiluit  cruenta,  ardorem  non  mo- 
dicum in  urethra  relinquens.  His  aliisque  adminiculis,  et  ptliisanis  opitulan- 
tibus intra  tres  menses  sanitas  restituta  est. 

✓ 

Ab  arthritide. 

Spectabilis  vir  e stirpe  podagrosa  publicis  stationum  viis  instaurandis  prae- 
fectus, ob  frequentes  cursiones  defatigatus  nervorum  distentione,  capitis  gra- 
vitate, et  haematuria  capitur.  Ad  sedandas  nervorum  turbas  cinchonae  cor- 
tex cum  radice  valerianae  delectus  est,  qui  fere  nihil  praestitit,  quia  vesicae 
affectiones  magis  urgebant;  etenim  urina  sine  ardore,  et  tenesmo  elici  non 
poterat,  praecipue  dum  alvus  resolvebatur;  saepius  etiam  continuus  erat 

cruciatus  sive  corporis  positionem  inverteret , sive  frequentius  mingeret  aut 
tardius;  atque  dum  ultimae  lotii  guttae  erant  expellendae,  atrocior  dolor 
cum  spasmo  et  tremore  vesicae  cervicem  invadebat.  Non  raro  sanguis  ex 
haemorrhoidibus  stillabat , et  arenulas  urina  subducebat.  Nunc  vivus  dolor 
ossis  sacri  intestinum  percellebat,  et  ad  solvendam  alvum  incitabat,  quae 
nil  nisi  aliquid  mucosi  vel  viscidi  deponebat,  satis  tamen  illud  erat  dolori 
sublevando.  Nunc  suppressa  muci  expulsione  irritamentum  ab  intestino  ad 
vesicae  cervicem  primo,  tum  per  urethram  ad  glandem  propagatum  ingra- 
tam vellicationem,  et  tenesmum  ciebat. 

Indagata  urinae  via  catheteris  ope  , nihil  praeter  spasticam  cervicis  con- 
tractionem deprehensum  est.  Primae  post  eductum  catheterem  urinae  limpidae 
fuerunt,  posteriores  sanguinolentae,  grumis  commixtae,  quae  id  solatii  attu- 
lerunt, ut  biduo  a tenesmo,  et  a prurigine  immunis  esset.  Quapropter  venae 
haemorrhoidum  apertae  sunt,  cinchonae  cortex  cum  lacte  denuo  propina- 
tus; aquae  ferrariae,  et  Nucerienses  administratae  sunt;  et  clysteres  ex  fri- 
gida injecti;  demum  in  balineo  demittitur  aeger.  Favente  aestivo  tempore  in 
pago  Raetorum  Mauritio  aquas  acido-ferrarias  potavit,  a quibus  vix  molestiam 
habuit.  Urina  ibi  percolata  lucentem  terram  deposuit ; quod  si  conferamus 
cum  arenulis  antea  ejectis  facile  existimabimus,  et  terram  et  sanguinem  oh 
renum  laxitatem  defluxisse. 

Post  reditum  ex  Raetia  in  consilium  vocati  artis  Magistri  statuerunt,  hu- 
morem arthriticum,  qui  pridem  per  brachia,  crura,  intestina  vagabatur, 
vesicae  cervicem  occupasse , rete  venosum  in  varices  dilatasse , et  pro  causa 
dysuriae,  mictus  cruenti,  et  arenularum  esse  agnoscendum,  eoque  magis  quod 
nec  per  urethrae , et  vesicae , nec  per  intestini  crassi  vias  quidquam  mor- 
bidi deprehendi  potuit.  Denuo  igitur  a consulentibus  proposita  sunt  balnea, 
lac,  aquae  ferrugineae;  aconiti  napelli  extractum;  gummi  resina  guajaci ; 
enemata  ex  resina  therebinti;  fricationes  artuum  cum  vino  sinapino  ; mala- 
gma ex  sinapi  ad  os  sacrum ; denique  cauterium  brachio  pridem  dolenti 
inurendum.  Si  vero  convulsivi  motus  vehementius  agitassent  hominem,  et 
urinae  albae  prodirent,  opium,  moschum,  liquorem  Hoflmanni  utiliter  adhi- 
bendum fore  confidebant.  Et  sane  hisce  cautionibus  multum  praestitum  est, 
malumque  lenitum. 

Anno  subsequenti,  qui  fuit  morbi  quartus,  acuta  febris  cum  erysipelate 
non  sine  periculo  hominem  adorta  est , rubore  enim  totum  corpus  perva- 
dente, ab  urinae  molestiis  liber  fuit.  At  decedente  post  inflammationem  epi- 
dermide dysuria  iterum  praesto  fuit.  Rursus  accedente  podagra  quievit,  ea- 
que  resoluta,  ardentius  vexans  clysteribus  ex  opio  consopiebatur.  Ita  adversa 
plerumque  valetudine  utens  ab  anno  1790  usque  ad  annum  1801  moerore, 
et  morbo  confectus  defunctus  est  Patavii. 

Haemaiuria  nigra. 

Sab  finem  januarii  anno  j8i6  vir  oppidanus  sexagenario  major  febri  cum 
inflammatione  et  ischuria  prehenditur,  postquam  ob  Caesaris  adventum  mer- 
catoriis tripudiis  fuit  oblectatus.  Quare  praeter  alia  ad  ardorem  compescen- 
dum catheter  ei  argenteus  in  vesicam  demissus  est;  modo  etiam  fistula  ex 
gummi  ad  urinam  per  dies  aliquot  commodius  educendam,  quae  primum 
sanguinolenta , deinde  sana  detracta  fuit.  Vigesima  die  februarii  permanente 
in  vesica  cathetere  per  totam  noctem  urinae  libere  efferebantur.  Primo  dilu- 
culo diffibulato  cathetere , nonnisi  sanguinis  grumi  proruperunt.  Postridie 
adhibito  variae  magnitudinis  et  formae  cathetere  paucum  sanguinis  dumtaxat 
eductum  est.  Vespere  anxius  erat  homo,  indolebat  parum  hypogastrium, 
vesica  in  pyramidale  corpus  distenta  erat.  Desiderium  ad  protrudendum  lo- 
tium deficiebat,  ideoque  tranquillus  aeger  lecto  sese  continebat.  Denuo  ca- 
theter extremo  ore  apertus , et  stilo  lenticulari  instructus  in  vesicam  promo- 
tus, et  per  eum  aqua  inducta  est,  tum  admoto  ore  famulus  nil  praeter 
atrum  sanguinem  grumosum  exsuxit:  lotii  nec  guttula,  nec  foetidi  quidquam 
apparuit.  Conjectura  fuit  a renum  vitio  urinam  non  secerni;  et  cum  inflam- 
mationis notae  nondum  penitus  discussae  viderentur,  per  noctem  quater  vena 
pertusa  fuit,  et  sanguis  crustosus  apparuit;  aeger  per  intervalla  conquievit. 
Mane  alvo  ducta,  balneum  tentatum  est  turgente  admodum  hypogastrio.  Sub 
vesperam  pulsus  exiguus,  celer  fuit,  anxietas,  vomituritio,  immanis  vesicae 
distentio.  Vesica  iterum  explorata  fuit  cathetere  multis  amplisque  fenestris 
pervio,  qui  sine  obstaculo  immissus  nec  urinam  nec  sanguinem  hausit,  sed 
corruptae  substantiae  graveolentiam. 

Cum  pro  certo  haberetur  vesicam  sanguine  coacto  esse  repletam,  peri- 
naeum  cum  vesica  ampla  plaga  incisum  fuit , ut  quidquid  intus  concretum 
esset,  educeretur.  Eductus  autem  fuit  sanguis  nigerrimus,  concretus,  male 
olens  sine  lotio.  Nox  agitata  sine  urina , et  pauci  sanguinis  effluxu  proces- 
sit ; corpus  vesicae  durum , pyramidale , per  epicolicam  dexteram  ad  hepar 
usque  protensum.  Mox  delirium,  et  prostratio  incessit,  postremo  mors. 

Cadaver  multa  vitia  ostendit  insanabilia.  Renes  ambo  ea  mollitudine  re- 
perti sunt,  ut  inter  digitos  deliquescerent:  ureteres  integri:  cystis  haud  parva 
inter  vesicam  et  coecurn  intestinum  subnata  undique  clausa,  crasso  sero  re- 
pleta : vesica  ampla  tunicis  crassis  ichore  sanguineo  imbutis , a gangraena 
foedata,  et  putrefacto  sanguine  semiplena  deprehensa  sunt. 

Anno  i8i3  collega  quondam  noster  annorum  septem  supra  septuaginta 
liaemorrhoidibus  affectus,  in  arte  exercenda  valde  lassatus,  summo  mane 
expergefactus  coepit  urinas  sanguinolentas  emittere,  et  per  dies  quindecim 
iisdem  laboribus  constanter  incubuit,  donec  purus  putus  sanguis  exiret, 
lectoque  se  committere  debuerit.  Medicus  ex  probatioribus  accersitus  jussit 
iilico  venam  bis  secare;  sed  a detracto  sanguine  nullum  solatium  fuit;  nam 
diu,  noctuque  sanguis  in  vesicae  cavo  effundebatur,  atque  sive  fluidus,  sive 


concretus  cum  gravi  tenesmo,  et  impetu  expellebatur  nigerrimus  sine  lotio, 
et  intra  nychthemerum  duas  matulas  sanguine  atro  complebat. 

Quarta  morbi  die  febris  cum  rigore  accessit ; quinto  febris  validior  fuit ; 
tertiumque  sanguis  e vena  missus  plus  lymphae  quam  cruoris  habuit.  Sexto 
die,  licet  febris  remissior,  vires  fractae  erant;  sanguis  niger  ex  urethra,  pul- 
sus languidus,  vultus  expallescens.  Septimo  per  horas  sex  valde  riguit,  men- 
teque hebetatus  est,  et  primo  diluculo  diei  sequentis  expiravit.  Aquae  acido 
sulphurico  saturatae,  aqua  styptica  clementina,  alumen  crudum,  aliaque  per 
vices  usurpata  nil  boni  attulerunt. 

Erat  is  vir  justa  statura,  capillitio  nigro,  carnosus,  valetudine  firma: 
contra  Patritius  quidam  longe  procerior , ex  lymphatico  obaesus , et  ob  id 
ad  quamvis  actionem  tardus  in  idem  malum  incidit  aetate  ad  sexagesimum 
vergente.  Homo  valde  agitatus  erat,  irrequietus;  fluctus  quodammodo  atri 
sanguinis  ex  urethra  prodibant,  quoties  mejendi  cupiditas  instabat;  instabat 
autem  frequenter  deficiente  urina.  Catheter  in  vesicam  propulsus  sive  ad 
eam  evacuandam,  sive  ad  micturitionem  compescendam,  intolerabilis  fuit; 
glacies  non  profuit;  mors  sexto  die  eum  rapuit.  Horum  corpora,  quod  tae- 
det maxime,  inspectare  neglectum  est. 

Quamvis  singulae  haematuriae  species  non  sint  sine  periculo  consideran- 
dae; tamen  haematuria  nigra  omnium  periculosissima  est  censenda,  quia  ejus 
indoles,  si  copiam,  et  colorem  sanguinis  spectemus,  parum,  vel  nihil  dif- 
ferre videtur  a morbo  nigro  ventriculi,  et  intestinorum.  Quemadmodum  enim 
in  his  ex  apertis  venarum  osculis  sanguis  corruptus  affatim  erumpit;  ita 
pariter  ex  hiantibus,  aut  erosis  venarum  meatibus,  quae  copiose  in  renibus 
et  vesica  distribuuntur,  sanguis  putus,  nigricans,  plus  minusve  coactus  in 
vesicae  cavo  colligitur,  ab  eaque  non  sine  dolore,  anxietate,  tenesmo  expel- 
litur. Non  absimilis  forsitan  est  casus  Hildani,  qui  morte  repentina  subla- 
tum fuisse  scribit  Patritium  Lausannensem,  qui  per  tres  integras  hebdoma- 
das mictum  sanguineum  studiose  celaverat  (i).  Alteram  mictus  cruenti  lethalis 
historiam  communicat  Joh.  Rudolphus  Zwingerus  (a).  Vir  annorum  quin- 
quaginta coelebs  jejunio,  et  tristitiae  indulgens  circa  solstitium  anni  1781 
coepit  cum  ardore  et  difficultate  micturire,  urinis  parcioribus  magis,  mi- 
nusve cruentis  prodeuntibus.  Hic  in  sinistro  latere  nonnunquam  doloris  ve- 
stigium percipiebat.  Singula  praesidia,  quae  in  usum  vocata  fuerunt,  spem 
frustrabant.  Nam  dysuria  et  tenesmo  continuantibus , et  thrombis  sanguineis 
urethram  obturantibus,  hypogastrio  tenso,  intolerabili  anxietate  oppressus 
post  quatuor  circiter  menses  animam  Deo  reddidit. 

Vesicae  corpus  totum  undequaque  tumidum  erat , et  callosum , et  supra 
pubem  assurgens;  hinc  modica  scilicet  vix  nucem  capiens  erat  cavitas  inte- 
rior, lateribus  crassis  admodum,  et  callosis,  superficie  interiori  non  ulcerosa. 


(1)  Curat,  et  Obs.  chir.  cent.  VI,  obs.  4“- 
(1)  Acta  Ilelvet.  vol.  I , obs.  Mictus  cruenti. 


214 

Gravissimum  morbum  esse , el  periculi  plenum  mictum  cruentum  nemo 
infitiabitur,  qui  ad  historias  a nobis  prolatas  animum  adverterit.  Neque  fere 
haemorrhoides  quidquam  conferunt  ad  mali  initia  avertenda  ; quin  imo  ab 
his  sanguis  ad  vesicam  saepe  refluit,  vel  propellitur.  Mitius  sanguineus  pro- 
prias plerumque  causas  agnoscit,  inter  quas  sunt  eae,  quae  vel  sanguinem 
incitant,  vel  venas  dilatant,  vel  in  varices  contorquent.  Sic  ab  assumpto 
spiritu  therebintinae  ad  uncias  duas  secutum  fuisse  mictum  cruentum  testa- 
tur Hildanus  (i).  Sanguinis  mictum,  et  renum  suppurationem  accidisse  ab 
alliorum  esu ; item  a scabie  retropulsa  , et  ab  ulceribus  tibiae  sanatis  ob- 
servat Schenkius  (2).  Ubi  calculus  praesens  est,  nonnisi  post  exercitationem, 
aut  vecturam  sanguis  erumpit.  E renibus  promanare  sanguinem  conjicitur, 
ubi  in  superiori  lumborum  regione  dolor  aliquis  obtusus , aut  pungens  per- 
cellit; aut  ubi  perfecte  sanguis  cum  urina  commixtus  est,  tunc  etiam  urinae 
secretio  immutatur.  Dum  e vesica  procedit  sanguis,  spasmo  plerumque,  do- 
lore, et  torminibus,  anxietate,  et  syncope,  et  perfrictione  conjunctus  est. 
Venae  autem  varicosae,  et  turgentes  circa  vesicae  collum,  et  sanguinis  gru- 
mi, qui  ab  iis  exprimuntur,  urinam  intercipere  possunt.  Praeter  haec  con- 
sideranda veniunt  alia  incitamenta  ad  fundendum  sanguinem,  uti  victus  lau- 
tior, vita  deses,  exercitatio  violentior,  cursus,  compotatio  vinorum,  onanismus, 
coitus,  acriorum  edulia,  cantharides,  ulcera,  et  fungi  vesicae.  Hic  non  agi- 
mus de  critico  sanguinis  mictu,  nec  de  eo,  qui  per  intervalla  movetur, 
duin  menstrua,  vel  haemorrohoides  supprimuntur,  aut  dum  inclinante  vere 
fervet  sanguis  in  homine  vegeto  et  viridi.  Ita  haematuriam  ab  hepatis  ple- 
thora  in  juvenibus  exortam  venae  sectione  curatam  fuisse  scriptum  reliquit 
Schenkius  (3). 

Dum  curationem  auspicamur,  ad  causas  respiciendum  esse  monent  pra- 
ctici.  Igitur  si  ab  ulcere  procedit  sanguis,  injiciantur  in  vesicam  gummosa, 
anodyna ; in  anum  enemata  demulcentia,  fomenta  abdomini  superponantur. 
Cum  sanguis  in  partibus  inferioribus  congestus  est,  praeter  venae  sectionem 
hirudines  perinaeo,  et  cataplasmata  mollia  apponenda  sunt,  neque  omittenda, 
quae  alvum  laxant.  At  si  spasmus  accedat,  nec  sanguinis  missioni  locus  sit, 
confugiendum  est  ad  praeparata  ex  opio  , ad  aetherem  Hoffmanni , vitrioli , 
ad  aquas  nervis  faventes.  Quod  si  bilis  exundet,  aut  saburra,  laudantur 
emetica , et  laxantia  dulcia.  Eadem  fere , usurpanda  sunt,  si  traumatica  sit 
haematuria,  et  devicta  phlogosis  periodo,  praecipue  si  sanguis  grumosus  sit, 
multum  confert  pthisana  ex  floribus  arnicae  montanae.  Si  forte  incidat,  ut 
haematuria  typhoidi  febri  comes  sit,  praesidia  petantur  ab  acido  sulphurico, 
ab  elyxire  Halleri,  a succis  recentibus,  vel  condensatis  mororum,  rubi  idaei, 
malorum  medicorum,  Cydoniorum,  hesperidum.  Evenit  etiam  ut  sanguinis 


(1)  L.  c.  cent.  V,  obs.  5i. 

(i)  Obs.  Med.  lib.  III,  obs.  6.  De  Sang.  mictus. 
(3)  L.  c.  obs.  3. 

crrumi  non  excidant,  sevi  vel  collum  vesicae  claudant,  vel  vesicam  ipsam 
compleant.  Coactus  sanguis  in  collo  vesicae  haerens  removendus  est  fistula 
argentea,  cujus  extremum  os  apertum  recipiat  argenteum  stilum,  qui  in 
globosum  apicem  desinat,  ita  ut  fistulae  os  claudat.  Cum  vero  stilus  aequo 
longior  sit,  immissa  in  vesicam  fistula,  is  globoso  apice  introrsum  compelli- 
tur, ut  dimotis  grumis  urina  per  fistulam  effluat.  Quod  si  sanguis  absque 
lolio  in  vesica  concrescat , tunc  eidem  argenteae  crassiori  adaptatur  antlia 
Cellai  Florentini,  qua  facta  vacuitate  sanguis  absorbetur,  et  foras  evocatur. 

Generatim  si  ex  ubertate  profluit  sanguis,  is  partitis  vicibus  mittendus  est, 
et  epithemata  ex  aceto  sedo,  sempervivis,  solanis,  lumbis  apponenda  sunt. 
Imbecillitas  vero  vasorum  sive  renum,  sive  vesicae  requirit  ea,  quae  nu- 
triunt , et  exsiccant , uti  carnes  volatilium  , lac , oryza , panis  bis  coctus  , 
aqua  kalybeata.  Si  forte  suspicio  sit  solutam  esse  unitatem  per  ulcuscula, 
aut  erosionem,  praeter  ea,  quae  renutriunt,  et  succos  utiliores  gignunt, 
prodesse  possunt  gelatinae,  cremores  oryzae,  hordei,  juscula  e carnibus  ex- 
pressa, amylum,  ova  sorbilia,  aqua  cum  cinnamomo,  gummi  arabicum , 
tragacanthi,  millefolium,  thus,  mastiches;  quibus,  si  a cantharidibus  pro- 
fluit sanguis,  utiliter  adjungitur  camphora  cum  lactibus  amygdalarum  dul- 
cium , vel  seminum  frigidorum.  Elapso  saeculo  in  usum  venere  radices  ipc- 
cacuanbae,  ctratanhiae  triandrae  tanquam  adstringendi,  et  sistendi  vi  pollentes. 
Aeger  cubare  jubetur  in  frigido  conclavi,  in  alterutrum  latus  se  vertere, 
nec  esse  supinus. 

CAPUT  XX. 

CalLus  dejiciens. 

In  priori  parte  Exercitationum  Pathologicarum  aliqua  verba  feci  de  Ar- 
ticulatione analoga , quae  deficientis  calli  effectus  est.  Hujusmodi  defectus 
jam  observatus  fuit  a Bernardino  Genga,  qui  binos  casus  protulit  in  expli- 
catione Aphorismorum  Hippocratis  (i).  Praeprimis  autem  animadvertit  juxta 
ejusdem  Coi  senis  sententiam  ossa  fracta  alia  citius,  alia  serius  agglutinari, 
videlicet  secundum  aetatem,  et  temporis  varietatem,  et  alimentorum  diversi- 
tatem , et  variam  deligandi  formam.  Nihilominus  observatae  sunt  fractura- 
rum species , quae  vel  tardissime , vel  omnino  non  consolidatae  fuerunt , 
quamquam  nullum  obstaculum  adfuisset,  quod  coalitum  prohibere  posset. 
Id  duobus  exemplis  confirmat.  Prius  est  mulieris  annorum  boni  habitus, 
quae  ob  casum  tibiae  dexterae  fracturam  passa  fuerat,  cuique  adhibitis  ge- 
neralibus praesidiis,  uti  moris  est,  nullum  sympthoma  supervenerat,  quod 
sanationem  vel  impedire,  vel  retardare  posset;  tamen  ossis  agglutinatio  non- 
nisi post  menses  sex  sequuta  est. 


(i)  In  Ilipp.  Aptioris,  ad  Chirurgiam  spectantes  Commentaria,  sect,  VI,  aph.  45.  Romae,  i6g4* 


Nobilis  vir  fracturam  humeri  sinistri  nondum  agglutinatam  gerebat  men- 
sibus quindecim  post  infortunium,  licet  a peritis  artis  Magistris  curatus 
fuisset.  Hic  vir  anno  1693  Bernardino  Gengae  fidenter  se  commisit,  qui 
incassum  plurima  operatus  est ; quare  ( sic  absolvit  historiam ) ad  sustinen- 
dum brachium  solis  linteis,  ferulis,  et  fasciis  fractura  involuta  fuit,  et  aeger 
omnimoda  salutis  spe  dimissa  discessit. 

Generatim  ubi  ossis  fracti  extremitates  in  situ  naturali  repositae , et  ido- 
neo apparatu  conservatae  sunt,  absque  difficultate  plerumque  conferrumi- 
nantur. Si  vero  os  fractum  neque  reponi,  neque  deligari  potest  ita,  ut  se- 
junctae partes  immobiles  serventur;  si  homo  nimium  agitetur;  si  partes 
ossi  circumpositae  adeo  vexatae  sint,  ut  neque  reductio  fieri,  nec  fasciae 
injici  possint;  si  fractura  valde  obliqua,  vel  os  comminutum  fuerit,  tunc 
consolidatio  tardior,  difficiliorque , vel  impossibilis  evadit. 

Hernicus  Callisen  diligentius  in  calli  formationem  inquirens  observavit  (1), 
quod  succi  ad  callum  generandum  suppeditantur  ab  utroque  extremo  fracto, 
miscenturque,  et  quod  vasa  substantiae  organicae  ab  utroque  ossis  extremo 
producuntur;  scilicet  in  osse  ante  dies  2,4  fracta  filamenta  a quavis  extremi- 
tate ossea  progredi  tam  nudis  oculis,  quam  microscopio  conspexit.  Quod 
multo  accuratius  vidit  in  osse  ob  callum  jam  conglutinato,  quod  abluta  prius 
terra  pellucidum  factum  colorato  fluido  repletum  fuit.  Praeter  aegroti  malum 
habitum,  et  perversam  chirurgi  tractationem  calli  defectus  oriri  potest  ab 
aliquo  obstaculo,  quod  liquida  ab  utroque  capite  profusa  confluere  prohi- 
beat. Id  duplici  modo  potest  accidere.  Primum  capita  ossis  fracti  ab  lateri- 
bus sibi  apposita  coire  possunt,  minime  vero  ea,  quae  sibi  non  innitun- 
tur. Hic  supponit  Auctor  non  esse  extremitatum  distantiam,  quae  difficilem 
reddat  calli  generationem  ; sed  partium  mollium  circumdantium  constrictio- 
nem, qua  lympha  plastica,  quae  ex  osse  fracto  effunditur,  alio  derivatur, 
ne  ex  utraque  parte  confluat,  quod  vitium  denotat,  ossa  in  suum  locum 
reposita  non  esse , quia  membrum  opportune  extensum  non  fuit.  Modus  al- 
ter, qui  calli  formationi  se  opponit,  esse  censetur,  dum  partes  molliores 
capitibus  ossis  fracti  interponuntur.  Ita  in  femoris  fractura  non  coalita  visa 
est  crassior  membrana  extrema  ossis  fracti  separare ; et  similem  membranam 
pluries  observasse  dicitur  Gulielmus  Hunterus. 

Ex  praemissis  observationibus  deducitur,  quantitatem  lymphae  plasticae 
in  statu  sano  esse  consentaneam  distantiae  extremorum  ossis  fracti.  Etenim 
si  fractura  rite  commissa  est,  et  continetur,  donec  solidescat,  haud  multae 
calli  materiae  opus  est.  Paulo  vehementius  deligandum  esse  membrum,  ut 
calli  luxuries  avertatur , et  ut  compressio  validior  sit , quamvis  haec  non 
semper  utilis,  imo  quandoque  noxia  esse  possit:  firmitatem  gela  tinae , vel 
lymphae  plasticae  ab  utroque  ossis  capite  effusae  tunc  demum  accedere , si 
humores  confluunt , et  vasa  per  mixtam  hanc  massam  extenduntur , quod 

Halleri  experimentis  consonum  est:  nempe  impedimenta,  quae  humoris  ossei 
confluentem  avertunt,  calli  generationi,  et  consolidationi  sese  opponere. 

Nobis  autem  constitit  materiam  calli  interdum  penitus  deficere,  sive  ea  a 
voracitate  bibulorum  auferatur , sive  ab  alia  causa ; tunc  enim  ossis  rupti 
extrema  retunduntur,  et  expoliuntur.  Carolus  Zino  annorum  4^  Provinciae 
Varisiorum  in  Nosocomium  exceptus  est  die  £29  novembris  anni  182,0,  qui 
diutina  intermittente  febri  debilitatus,  decem  postquam  convaluerat  diebus, 
femoris  dexteri  fracturam  passus  est.  Membrum  semel,  et  iterum  fasciis  et 
ferulis  involutum  fuit,  adhuc  tamen  mobilis  erat  fractura  die  £2,3  martii  1821. 
Postridie  tertio  deligatum  est,  hominique  medebatur  succis  ex  herbis,  quae 
antiscorbutica  vocantur.  Die  22  augusti  resoluta  vinctura  callus  mollis , et 
indolescens  repertus  est.  Iterata  itaque  sunt,  quae  membrum  tuto  contine- 
rent, et  quae  corpus  a scorbuto  servare  valerent.  Die  i5  novembris  1821 
callus  non  erat  firmus;  femur  si  tractaretur,  indolescebat;  atque  extrorsum 
declinabat  ob  musculorum  abducentium  actionem,  illudque  extensum  non 
leviter  affligebat.  Rursum  itaque  membrum  deligatum  est,  radixque  rubiae 
tinctorum  cum  phosphato  calcis  porrecta  est  usque  ad  medium  Janua- 
rium 1822.  Tunc  febris  typhoides,  et  erysipelas  invasit,  et  continuo  lacha- 
nizantem  hominem  leto  dedit  die  4 martii  1822. 

Postridie  inciso  artu,  detractis  non  sine  diligentia  integumentis  et  mu- 
sculis, phosphatum  calcis  nullibi  devium  fuit,  neque  inter  laminulas  cellu- 
lares , et  musculorum  fibras  dispersum  videre  licuit ; nec  fila  illa  fere  tendi- 
nea, quae  ex  compacta  cellulosa  formantur,  et  quae  nonnunquam  ita  apte 
ossium  disjunctorum  capita  connectunt,  conspecta  sunt.  Ossis  fracti  superius 
caput  versus  femur  sinistrum  inclinatum  erat;  alterum  caput  ad  externum 
latus  capitis  superioris  perductum  fuit.  Hoc  conicum  erat  apice  retuso,  atque 
tuberculo  osseo  infixum , quod  ab  exteriori  latere  superioris  portionis  emi- 
nebat. Quoniam  vero  superficies  sic  junctorum  ossium  extra  ordinem  adeo 
ampla  non  erat;  ita  accidit,  ut  leviori  vi  disjungerentur.  Capitis  superioris 
extremitas  convergebat  pariter  in  conum,  cujus  cavea  medullaris  nondum 
occlusa  erat. 

Quadragenarius  vir  die  7 novembris  1823  cum  medii  femoris  fractura 
susceptus  est  in  valetudinario,  ibique  injectis  de  more  fasciis  compositus  est. 
Die  21  januarii  1824  callo  adliuc  tenero  id  membrum  rursum  fasciis  et  fe- 
rulis comprehensum  fuit.  Octava  aprilis  callo  nec  dum  firmato,  et  osse  pro- 
cidente, machinamentum,  quod  ab  assidua  extensione  nomen  habet,  aptatum 
fuit  usque  ad  diem  14  maji,  cum  ob  non  levem  molestiam  circa  malleolos 
ortam  id  removere  opus  fuit.  Femur  tunc  tumidum,  durumque,  quamvis 
rectum,  ob  mollitiem  fracturae  flectebatur,  et  indolescebat;  proinde  tutius 
visum  fuit  illud  canaliculo  sustentare.  Jam  enim  cibi  fastidium  aderat,  vires 
languebant,  plenior  cibus  non  erigebat,  et  mors  secuta  est  29  augusti  1824. 

Femore  denudato,  animadvertimus  id  medium  in  transversum  fractum; 
inferius  per  longitudinem  fissum  fuisse.  Transversae  fracturae  capita  laevigata 

inter  se  connectebantur  a valida  membrana  sub  ligamenti  forma  totam  fracturae 
superficiem  convestiente.  Caeterum  nullibi  calcareae  materiae  bracteae  aut 
miculae  repertae  sunt.  Dum  aquis  ossa  eluta  fuerunt,  cortice  quodam  ex  ni- 
gro livescente  obducta,  veluti  a sanguine  concreto  conspecta  sunt,  quae  ul- 
terius expurgata  observationi  nostrae  obtulerunt,  quod  in  superiori  portione 
tubus  medullaris  nondum  contractus  erat;  et  diaphysis  eandem  , quae  natu- 
ralis est , crassitiem  conservabat ; quod  superficies  exiguis  sulcis  anterius  li- 
neata erat,  ac  si  lymphatica  aliquid  de  cortice  abripuissent.  Altera  femoris 
pars  infra  fracturam  ab  exteriori  latere , et  prope  lineam  asperam  fissa  est 
deprehensa , totamque  diaphysim  ad  cavum  usque  medullare  penetraverat 
rima,  a qua  pyramidalis  bractea  divulsa  fuerat,  ita  tamen  ut  tenuibus  filis 
orae  extremae  fissurae  adhaereret.  Neque  hic  succi  ossei  vestigia  sunt  depre- 
hensa, sulcis  tantummodo  superficie  tenus  diaphysis  posterior  distinguebatur. 

Succus  osseus  interdum  aberrat  sic,  ut  conglutinationi  non  serviat ; simul- 
que  alia  intersunt  saepe  vitia  calli  generationem  impedientia.  Id  in  agricola 
plusquam  sexagenario  compertum  est,  qui  ob  utriusque  ossis  fracturam  in 
crure  dextero  octo  mensibus  in  valetudinario  jacuit,  membroque  non  con- 
solidato occubuit  medio  aprili  1830  catharro  oppressus.  Itaque  utrumque, 
ut  diximus,  cruris  os  perfractum  reperimus,  ita  ut  eorum  obliqua  acie,  et 
acula  non  conjungerentur  adversa;  sed  tibiae  inferioris  acuta  extremitas  in- 
ter extrema  capita  diducta  tibiae , et  fibulae  superioris*  exciperetur.  Aliquot 
etiam  sanguinis  non  dissoluti  grumi  animadversi  sunt  inter  fractorum  capita. 
Plurimae  autem  miculae  phosphati  calcis  telae  cellulari,  et  proximis  musculis 
erant  infixae.  Fractorum  pariter  extremae  superficies  calcarea  crusta  obtege- 
bantur ; sed  tibia  fibulaque  infra  fracturam  sic  erant  mollita , ut  cultro  ad 
instar  cartilaginis  scinderentur.  Eadem  mollities  ossa  tarsi  pervertit  praeser- 
tim os  thali. 

In  hoc  casu  puto  evidens  esse,  ossa  cruris  non  fuisse  glutinata,  tum  quia 
inter  se  non  recte  committebantur;  tum  quia  ossei  succi  copia  vel  non  suf- 
ficiens erat,  vel  devia;  denique  quia  ossa  et  vasa  ad  glutinationis  opus  per- 
ficiendum erant  inepta.  Eadem  difficultas  ossibus  conferruminandis  inest,  si 
quicquam , sive  sanguis , sive  caro  , sive  fragmentum  corporis  alicujus  ex- 
tremis fractis  interponatur.  Semel  id  observare  mihi  licuit  anno  1784  f°e" 
minae  cadavere  dum  anatomicis  disciplinis  operam  darem.  Anceps  tamen 
adhuc  haereo,  an  tumor  ille  post  fracturam  ortum  sit,  an  is  prius  exortum 
os  confregerit. 

Defunctae  mulieris  femur  sinistrum  medium  valde  tumebat,  artusque  bre- 
vior erat,  quod  attentionem  nostram  ad  se  convertit.  Tumor  ille  a tegu- 
mentis et  musculis  denudatus  novem  unciarum  ambitum  habebat.  Ejus  su- 
perficies inaequalis , tuberosa , multas  carneas  fibras , ipsumque  nervum 
cruralem  complectens;  caro  ejusdem  exterius  alba,  et  densa  ad  instar  laridi, 
aut  raphani;  interius  mollior  et  flava;  ossi  proxima  subrubra.  Femur  me- 
dium confractum  erat , et  caput  superius  efferebatur  extrorsum , et  paulo 

sursum;  inferius  caput  introrsum,  et  sub  priori  delitescebat.  Tumoris  massa 
totam  fracturam  amplexabatur  sine  eo , quod  fractorum  intervalla  pervade- 
ret; quare  videbatur  effectus  fuisse  inflammationis,  et  incrementi,  quod  cel- 
lularis tela  vasa  et  musculos  ambiens  coepit.  Nihil  succi,  aut  gelatinae,  aut 
lymphae  ex  fracturae  meatibus  exstillare  visum  fuit ; e]us  loco  e tubo  me- 
dullari dimittebatur  membranula  rubens,  tenera,  qua  utrumque  os  divisum 
quodammodo  inter  se  conjungebatur.  Porro  circum  fracta  capita  osseae  con- 
cretiones non  paucae  jacebant,  quarum  aliae  tumoris  substantiae  inhaerebant, 
altera  autem  et  praecipua  anterius  fracturae  adstabat  tanquam  ipsius  segmen- 
tum. Haec  in  osse  recenti. 

In  arido  femore  deprehendimus  superiorem  partem  sanam  fesse;  multum 
vero  de  diaphysi  circa  fracturam,  utpote  praeruptam,  deperditum  fuisse.  Osseus 
succus  inaequaliter  per  superficiem  fractorum  diffusus  erat.  Reticulum  tubi 
medullaris  deletum.  Femoris  extrema  pars,  quae  latescens  in  condylos  desinit 
oleo  animali  praepinguis , tum  ante , et  retro  exiguis  foraminulis  perforata. 

Ossa  fracta  non  bene  commissa  aegre  admodum  confervent;  multo  autem 
difficilius  id  obtinetur,  si  eadem  in  obliquum  scissa,  aut  non  innituntur 
extremis  finibus,  aut  si  commissa  loco  excidunt,  quod  accidit  ob  exiguam 
eorum  superficiem,  vel  scabram,  vel  ob  musculorum  actionem,  qui  ossa  in 
diversa  abstrahunt. 

Vir  annorum  quinque  supra  sexaginta  ad  valetudinarium  translatus  fuit 
die  14  octobris  anni  1822,  cui  dextrum  crus  ab  onerario  curru  perfractum 
fuit.  Vir  caeteroquin  boni  habitus  bene  valebat.  Tibia  dextera  cum  peroneo 
per  obliquum  suffracta,  et  sine  plaga,  non  videbatur  alia  praesidia  admittere, 
quam  quae  in  hujuscemodi  laesionibus  usurpari  solent.  Igitur  apparatus,  qui 
ad  ossa  continenda  appositus  fuerat,  post  sexaginta  dies  ablatus  fuit.  Fracta 
vero  non  conferbuerant , membrumque  idcirco  fasciis  denuo,  et  ferulis  ad- 
strictum  fuit  18  decembris.  Die  2,5  martii  1823  laxatis  fasciis  plus  firmitatis 
acquisivisse  ossa  videbantur , non  eam  tamen  quae  cruri  insistere  permitte- 
ret, quamvis  aeger  inassata  carne,  phosphato  calcis,  et  meraco  vino  fuisset 
enutritus,  et  fulcitus. 

Medius  erat  augustus,  cum  artus  levior,  et  expeditior  apparuit,  et  quam- 
vis ossium  conjunctio  imperfecta  intuentibus  se  praeberet,  spatiari  eidem 
paululum  in  conclavi  concessum  fuit,  artu  fasciis,  et  crassiori  charta  prius 
munito.  Eo  modo  deambulatio  laboriosa  fuit,  membrumque  idcirco  duobus 
canaliculis  ex  corio  cum  ligulis  comprehensum  est , quo  adjumento  crus  et 
callus  firmiores  redditi  sunt.  Aeger  tamen  ob  longiorem  decubitum  quicquam 
de  scorbutica  labe  contraxerat,  et  languescens  in  dies,  nonnisi  lecti  solatium 
exoptabat,  donec  i5  januarii  1824  defunctus  est. 

Dum  artum  inspectaremus,  breviorem  illum,  et  emaciatum  reperimus, 
cute  non  mutata.  Pagellae  periostii  non  multae,  nec  crassefactae  erant.  Ossa 
cum  primum  denudata  fuerunt , tres  fracturas  ostenderunt , binas  in  tibia , 
in  peroneo  tertiam.  Tibiae  pars  media  in  obliquum  scissa  erat,  et  caput  ejus 


22,0 


inferius  tres  latos  digitos  supra  alterum  caput  excurrebat.  In  eodem  inferiore 
tibiae  fragmento  fissura  asseralis  erat  conspicua,  quae  ab  area  articulari  ex- 
tremae tibiae  oblique  sursum  directa,  et  in  faciem  posteriorem  inclinata  to- 
tam ejus  diaphysira  proscindebat.  At  peronei  tertiarium  superius  ita  perfra- 
ctum fuit,  ut  inferius  ejusdem  caput  quatuor  latos  digitos  sub  superiori 
efferretur.  Caeterum  extrema  fracta  multum  laevigata  contrahebantur  in  co- 
num, nec  materiae  calcareae  granum  ullum  in  toto  illo  tractu  deprehensum 
est,  praeterquam  in  peroneo,  ubi  transversa,  callosa  tres  digitos  lata  instita 
scissas  partes  colligabat.  Ossa  per  longitudinem  secta  ostenderunt  corticem 
densiorem  fuisse,  et  validiorem  quo  propius  ad  fracturam  accedebat,  ubi 
a convergentibus  in  commune  corticis  ossei  parietibus  cavum  medullare  oc- 
cludebatur. In  ipsa  vero  medullae  theca  neque  stilla  humoris  ossei  reperta 
est,  in  qua  spongiosa  et  reticulata  substantia  sanguineo  colore  valde  imbuta 
conspiciebantur.  Sinus  item,  et  apophyses  articulorum  effuso  sanguineo  latice 
rubebant,  quod  an  a concussione,  an  a scorbuto  factum  fuerit,  non  judico. 

Agricolae  octuagenario  femur  sinistrum  ruptum  fuit,  qui  promptae  sana- 
tionis spe  illectus  menses  duos  domi  suae  transegit ; postea  ad  valetudinarium 
deportatus  fuit  die  19  decembris  anni  1819,  quia  ossa  non  conferbuerant. 
Et  revera  ossa  scissa  manibus  pertractata  dimovebantur;  artus  ipse  tribus 
latis  digitis  brevior  fuit,  qui  etiam  valide  extensus  ad  naturalem  longitudi- 
nem non  rediit;  itaque  apparatu  ordinario  contenti  quietem  et  lautum  ci- 
bum imperavimus.  Elapsis  demum  tribus  mensibus  callus  obfirmatus  fuit , 
resolutisque  fasciis  jussus  est  aeger  lectum  relinquere,  tardoque  passu  ince- 
dere ; sed  potiores  diei  horas  arcae  incumbens  ignavus  impendebat.  Ibi  vo- 
luntarii motus  expers,  et  ad  tugurium  remeandi  incapax  infirmatus  est;  ar- 
tus inferiores  attracti  indolescebant , neque  jam  ultra  extendi  potuerunt ; 
identidem  diu  noctuque  a doloribus  cruciatus  ingemiscebat  sine  eo,  quod 
tanti  mali  causa  sub  oculos  veniret.  Post  tot  tantasque  aerumnas  supremum 
diem  clausit  17  julii  1820. 

Postquam  sinistrum  femur  a corpore  avulsum  purgatum  fuit , observavi- 
mus primo,  quod  perfractorum  capitum  aliud  super  aliud  excurrebat;  ita 
ut  inferius  caput  ad  latus  internum  superioris  esset  deductum,  et  quia  po- 
situs ossium  non  erat  contiguus,  spatium,  quod  intercedebat,  isthmus  os- 
seus, solidissimus  complebat.  Is  eleganter  reticulatus  incipiebat  prope  fractu- 
ram acie  lunata,  pergebat  sursum  ad  cervicem  usque  femoris  utraque  ossa 
conglutinans.  Quamvis  cortex  osseus  femoris  durior  esset,  reticulum  interius 
tamen  mollius,  et  rubicundius  repertum  est;  insuper  cartilago  articularis  a 
supremo  capite  sejuncta  eum  in  modum,  ut  instar  operculi  caput  ossis  etiam- 
lium  contegeret,  quod  pariter  in  cartilaginibus  condylorum  femoris  obvenit. 

Substantia  reticulata  diaphyseos  femoris  multos  grumulos  sanguinis  tan- 
quam  in  areis  inclusos  continebat.  Sanguineus  humor  pariter  in  cavea  arti- 
culari tibiae  cum  femore  visus  fuit.  Caeterum  quod  in  plerisque  aliis  obser- 
vavimus extremitates  fractorum  sine  asperitate  et  in  se  coarctatae  conspicie- 
bantur. 

Hic  morbi  status  scorbutus  osseus  appellari  mereretur;  et  si  per  aestatis 
fervorem  licuisset,  etiam  reliqua  ossa  examinata,  idem  phoenomenon  obtulis- 
sent , videturque  ex  observatis  non  semper  scorbutum  calli  generationem 
impedire.  Alterum,  quod  consequitur,  est,  succum  osseum  non  semper  ex- 
stillare ex  fracturae  meatibus , sed  quandoque  ex  superficie  contiguorum  os- 
sium effundi  , et  in  firmum  callum  coalescere , in  quo  opificio  nulla  pars 
assignari  potest  periostio , quod  a flexilitate  sua,  et  tenuitate  non  deflectit. 
Constanter  porro  retunduntur  extrema  fractorum,  si  plaga  desit,  neque  cir- 
cum illa  succus  osseus  increscit;  etenim  succus  ille  vel  deficit,  vel  fractis 
non  apponitur,  sed  disperditur,  quotiescunque  vulnus,  aut  graviditas  fra- 
cturae complicatur.  Illud  etiam  notatum  fuit,  quod  si  forte  os  frangitur, 
dum  aetas  gravis  est,  hominem  ob  lentorem  functionum  animalium,  et  ob 
longiorem  quietem  contabescere. 

Jam  de  origine  succi  ossei  multum  disputatum  fuit.  H.  Fabricius  ab  Aqua- 
pendente  generari  callum  dixit  ex  ossis  alimento , quod  a labiis  fracturae 
exsudans  circum  ossa  fracta  concrescit.  Qui  callus  ita  durus  est,  ut  si  mem- 
brum illud  rursus  frangi  contingat , potius  in  alia  parte  frangatur,  quam  ubi 
callus  est  genitus  (i).  Ad  calli  materiam  generandam  commendat  cibos  cras- 
sos, viscidos  ex  oryza,  frumento  , farre,  concreta  ex  pedibus  et  capitibus 
vitulorum,  castratorum,  haedorum,  quibus  adjungitur  vinum  nigrum,  et 
assum.  Pueris  superimponere  jubet  cataplasmata  ex  farina  volatili,  et  ovi  al- 
bumine; in  adultis  ex  bolo  armeno,  thure,  myrrha,  aloe,  acacia,  tragacan- 
tho, nucibus  gallarum,  vel  cupressi. 

In  eandem  sententiam  scripsit  cel.  vir  Leopoldus  Caldanus  disserens  de 
ossium  humanorum  et  bovinorum  structura  (2)  : nempe  ossa  neque  formari 
a periosteo , neque  ab  eo  reproduci , uti  experimentis  ipsi  probatum  vide- 
batur. Insuper  inter  epiphysim,  et  diaphysim  non  intercedere  periosteum, 
has  tamen  partes  perfecte  inter  se  conferruminari.  At  nuper  exercitatissi- 
mus Anatomicus  Gilbert  Breschet  variorum  auctorum  sententias,  et  obser- 
vationes inter  se  discrepantes  conciliare  novis  experimentis  studuit  (3).  Ob- 
servavit ille , postquam  os  fractum  fuit , sanguinem  effundi  inter  fracta 
capita,  et  circa  eadem,  nempe  inter  corticis  ossei  laminulas,  et  in  ambitu 
fracturae,  unde  excitatur  quaedam  inflammatio,  et  rete  vasculare  oritur  in- 
ter ipsas  laminulas  diaphyseos.  Sed,  dum  os  frangitur,  fibrae  etiam  aliquot 
musculorum  lacerantur,  et  in  intervalla  fractorum  intercipiuntur,  cum  iis 
postmodum  agglutinantur  intercedente  modico  concreto  sanguine,  et  viscido 
humore.  Periosteum  item  laceratur,  et  ab  osse  sejungitur,  quod  deinde  in- 
flatur, rubescit  et  mollescit.  Tum  viscidum  quid  apparet  inter  os,  et  perio- 
steum, quod  mox  vascularem  indolem  assumit;  deinde  crassescit  et  cum 

vicinis  partibus  confunditur.  Ossis  fractura  non  contingit  sine  textus  medul- 
laris laceratione , sanguinisque  ex  ejus  vasculis  profusione ; inde  juxta  fra- 
cturam oritur  ecchymosis.  Procedente  naturae  labore  canalis  medullaris  prope 
fracturam  constringitur  a substantia  quadam  rubra,  fere  carnea,  ex  osse  pro- 
cedente , quae  postmodum  in  os  convertitur.  Inter  haec  alia  substantia  ru- 
bens, et  tenax  ossibus  fractis  intermedia  succrescit,  quae  sensim  eadem  inter 
se , et  cum  vicinis  partibus , et  cum  medulla  conglutinat.  Haec  experimenta 
prosequendo,  cognovit  auctor,  callum  in  animalibus  simplicem  fracturam  pas- 
sis non  ante  tertium  mensem  osseam  naturam  induere,  interdum  etiam  pro- 
trahi ad  quintum , et  septimum  mensem. 

Ex  hisce  phoenomenis  consequitur : callum  non  confici  solum  a fluido 
peculiari,  qui  concretus  ad  osseam  naturam  vergit;  neque  ab  ossificatione 
periostei  tumentis;  neque  a papillis  carneis  ex  fracturae  superficiebus  exorien- 
tibus ; sed  plerumque  effectum  esse  omnium  harum  circumstantiarum  , aut 
certe  praecipuarum;  nempe  callus  effectus  dici  potest  mutationum  singula- 
rum, quae  mollibus  partibus  fracturae  proximis  superveniunt,  tam  periostio, 
et  textui  medullari,  quam  ipsimet  ossi,  et  substantiae  fractis  intermediae. 

Accidit  autem,  ut  intra  praefinitum  tempus  a causis  non  satis  notis  ossa 
non  conferveant ; tunc  triplex  potissimum  modus  ad  ea  consolidanda  propo- 
nitur. Primus  est  extremorum  capitum  fricatio,  quam  Celsus  his  verbis  ex- 
primit (i).  “ Si  vetustas  occupavit,  membrum  extendendum  est,  ut  aliquid 
44  laedatur:  Ossa  inter  se  manu  dividenda,  ut  concurrendo  exasperentur,  et, 
66  si  quid  pingue  est,  eradatur,  totumque  id  quasi  recens  fiat,  magna  tamen 
64  cura  habita,  ne  nervi,  musculive  laedantur.  „ Quod  procul  dubio  eo  fine 
agendum  est,  ut  ruptis  vasculis  sanguis  effundatur,  novaque  inflammatio 
excitetur , unde  copiosius  irruente  humore  glutinante  ex  vicinis  partibus  ossa 
mota  conjungantur.  Id  tamen  non  semper  fit  sine  periculo ; etenim  vel  in- 
flammatio vehementior  esse  potest,  et  in  suppurationem  abire;  vel  ossis  ca- 
pita ita  retusa  esse  possunt,  ut  substantia  intermedia  non  amplius  succrescat. 

Recentiores  Practici  machinamentis  ad  id  idoneis  ossa  non  conferruminala 
continent,  artum  extendunt,  musculos  sopiunt,  ne  ossa  dimoveantur;  aegro- 
torum vero  pauci  sunt,  qui  continentem  artus  tensionem  sustinere  possunt, 
quin  dolore  et  taedio  intolerabili  afficiantur. 

Withe,  qui  alter  modus  est,  fractorum  capitum  praecisionem  molitus  est 
non  sine  salutari  effectu.  Sed  non  semper  eundem  habuit  felicem  successum; 
imo  interdum  non  sine  gravioribus  sympthomatibus  fuit  adbibitus,  uti  sunt 
ardens  febris , musculorum  inflammatio , puris  stagnationes , ossis  corruptio. 
H.  Callisen  novem  mensium  fracturas  non  consolidatas  bis  abs  se  sanatas 
perhibet  excisione  extremorum  ossis  rupti. 

Vir  annorum  53  ex  arbore  praeceps  ruens  medium  femur  confractum 
habuit,  quod  malum  initio  neglectum  artus  maciem,  et  quatuor  pollicum 


(i)  De  Med.  1.  VIII,  cap.  io  •,  edit.  Conmri. 


brevitatem  tulit.  Capitibus  ossis  diveregntibus  substantia  quaedam  carnea 
erat  interposita.  Haec  animadvertens  Griffit  Rowlands  aliud  praesidium  in 
promptu  non  esse  existimavit  praeter  fractorum  capitum  recisionem.  Impo- 
sito torculari  ad  premendas  arterias,  incidere  coepit  ad  tres  latos  digitos  su- 
pra fracturam,  quam  incisionem  deorsum  tantundem  produxit  inter  muscu- 
los vastum  exteriorem  et  rectum ; tum  os  scalpello  denudatum  resecatum 
fuit  in  parte  superiori.  Fragmentum  ossis  inferius  musculis  profundius  im- 
mersum, iisque  firmiter  inhaerens,  lente,  cauteque  disecando , ne  arteria 
laederetur,  solutum  fuit;  dein  transversim  abscissus  fuit  vastus  externus, 
ut  facilius  excideretur  ossis  fragmentum.  Extento  postea  membro  vulneris 
©ras  adduxit  auctor,  et  agglutinantibus  ceratis  conjunxit  sic,  ut  exituro 
puri  spatium  daretur.  Fascia  injecta  fuit,  quae  octodecim  capita  habet.  Pus 
copiosum  fuit,  aeger  intra  tres  menses  convaluit,  et  baculi  subsidio  gressus 
movebat. 

Vix  consolidata  fuit  ulnae  fractura  in  viro  agresti , cum  ob  inconditum 
laborem  ab  eo  susceptum  callus  solutus  fuit.  Fasciis  denuo  involutus  artus 
duorum  mensium  spatio  quieti  datus  fuit,  sed  conferruminatio  secuta  non 
est.  Chirurgus  Etruscus  Cittadini,  qui  haec  narrat  (i)  fracta  capita  valide 
inter  se  confricavit,  ut  inflammatio  adhaesiva  excitaretur.  Verum  elapsis  tri- 
bus mensibus,  in  quibus  artus  extensus  idoneo  comprehensus  erat  apparatu, 
ossis  capita  non  coierant.  Hinc  ulnae  extremitates  resecavit,  radium  prae- 
servavit,  quia  aeger  id  prohibuit.  Impositis  postea  duabus  ferulis  artus  fascia 
pluribus  instructa  capitibus  continebatur.  Gravis  secuta  est  inflammatio,  et 
puris  ingens  copia,  quod  per  multos  abscessus  ad  carpum  usque  propagatos 
ultra  mensis  spatium  evacuatum  fuit.  Tandem  ossa  et  vulnera  consanuerunt. 

Neuter  horum  scriptorum  brevitatis  meminit,  quae  ob  excisas  artus  fracti 
extremitates  necessario  orta  est.  Quae  brevitas  si  in  crure  incessum  praepedit, 
praestaret  forsitan  membrum  mature  abscindere , quam  mota  inflammatione 
et  suppuratione  membrum  vexare,  et  inertem  conservare  artum  consuetis 
muniis  ineptum.  Id  intelligendum  est  de  artubus  inferioribus,  qui  incedendo 
oneri  esse  possunt;  humerus  vero,  et  ulna  articulatione  notha  fungentes, 
possunt  utique  canaliculo  ex  corio  , vel  ligno  ita  sustentari , et  firmari , ut 
muniis  quibusdam  obeundis  sufficiant. 

Laudantur  denique  fonticuli  ad  duo  emissaria , quos  setacea  vocant  tam 
ad  movendam  inflammationem , quam  ad  succum  osseum  alliciendum.  Hi 
non  ubique  sine  damno  parari  possunt ; nam  ubi  carnes  abundant , et  vasa 
sanguinea,  graves  saepe  haemorrhagiae,  diuturnae  suppurationes  exortae  sunt. 
Nec  prodesse  videntur  ubi  fracta  capita  divaricata  sunt.  Generatim  vero  exi- 
stimamus setacea  non  semper  esse  proficua,  quia  succi  ossei  et  plastici  por- 
tionem auferunt  et  disperdunt.  Ita  in  praegnantibus,  et  ubi  plagae  junctae 

sunt  fracturis,  hae  non  consolidantur,  priusquam  aut  partus  secutus  sit, 
aut  vulnus  glutinatum;  succus  enim  nutritius  alio  impenditur. 

Hae  chirurgicae  administrationes  ob  aeris  pravitatem  in  valetudinariis  non 
bonum  plerumque  sortiuntur  effectum;  in  fractis  tamen  plenior  cibus,  vi- 
ridis aetas,  et  recta  ossium  compositio  ad  eorum  glutinamentum  multum 
confert,  quod  sequens  observatio  declarat. 

Faber  lignarius  boni  habitus,  nondum  virilem  aetatem  ingressus,  die  16 
junii  anni  1816  in  foro  cadens  confregit  femur  sinistrum  oblique  infra  me- 
dium. Domum  deportatus  ab  ad ven titio  chirurgo  inspicitur,  qui  sculteti  fa- 
scia membrum  involvit,  et  oxycrato  fovit,  neglecta  extensione,  et  fractorum 
repositione.  Decima  sexta  post  fracturam  die  idem  chirurgus  membrum  in- 
spectans os  aliud  super  aliud  impositum  invenit,  et  ad  emendandum  ossis 
positum  imprudenter,  et  incaute  ferulas  injecit,  quas  aegre  et  dolenter  ferens 
homo  alium  chirurgum  accersivit,  qui  huic  apparatui  alium  sibi  proprium 
subrogavit,  et  per  4°  dies  sustinuit.  Verum  remoto  hoc  ipso  apparatu  non 
solum  ossa  cohaerere  vidit,  sed  artum  quoque  esse  retractum.  Faber  hoc 
periculo  perculsus  ad  valetudinarium  se  traduci  curavit,  ubi  machinamento 
ad  id  apiato  membrum  mensis  spatio  continenter  extensum  fuit ; sed  cum 
neque  hoc  modo  callus  perficeretur,  suspicio  oborta  est,  causam  aliquam  in 
interioribus  latere,  quae  succi  ossei  secretionem  prohiberet.  Igitur  radicem 
rubiae  tinctonae , et  phosphatum  calcis  abunde  sumendum  praescripsimus , 
ut  major  terrearum  particularum  copia  ad  fracta  afflueret , callusque  indu- 
resceret. 

Additus  est  cibus  euchimus,  et  roborans,  vinum  generosum,  membrum- 
que extensum  fuit  usque  ad  diem  8 octobris.  Tunc  ablato  omni  apparatu 
callus  non  modo  duritiem  osseam  obtinuit,  sed  etiam  artus  naturalem  lon- 
gitudinem; eadem  diligentia,  et  modo  aegrotus  alter  sexaginta  dierum  quiete 
perfecte  sanatus  fuit  ab  obliqua  femoris  fractura. 

